禪林備用卷之九
other:: 
# 羗 當代住持涅槃
羗　當代住持涅槃
夫佛祖示滅。棺殮禮儀。
有經無爽。雙林十大弟子。
哭泣憂悔。波羅柰釋梵天龍。
哀號躃踊。泪如膏軸。
迦葉還自外國。興兵分舍利。
建塔。豈非禮乎。 ^652c43

按大慧竹庵議集云。
百丈喪禮而降。至政禪師。
可謂備矣。於應大師。
五圖芟繁。實為法門備用。
百丈繩制。凡亡僧衣物。
盡行支破。營喪具。
奏以聞。勑入藏。為定式。 ^653a2

世尊住世。旹有古佛。
號烏波難陁。示迹入滅。
世尊勑集眾。將衣鉢。
對眾估唱。使四眾觀詧。
啟悟此身無常。證二果者。
不可勝數。盖對治他緣。
當修己行。 ^653a8

先輩迁化。紙袋封留法衣一頂。
備請住持。非付法也。
以表世尊付衣。待彌勒應世說法。
後之來者。審所自也。
other:: 
# 遐 遺囑遺書
遐　遺囑遺書 ^653a14

尊宿示疾。迁化可期。
預請兩班耆舊。封定行李。
準〔留浴〕殮。隨身衣服。
若小長物。遺戒小師。
不許披麻慟哭。請首座主喪。
一切佛事並免。首座同眾。
舉無常偈云。大眾舉無常偈。
眾念三遍。即起龕。
茶毗。了了明明。以驗生平。
若衣鉢豐儲。王臣贈葬。
須盡禮講行。衣鉢只留方丈庫司。
差公心#CB03878;#CB12528;。
看守。估唱了。則已。
慎勿將無作有。空費常住。
外護檀越。諸山道舊。
遺囑遺書。皆先畢事。
other:: 
# 邇 入龕念誦
邇　入龕念誦 ^653a22

凡示疾書偈。入滅。
不拘早晚。侍者即令客頭行者。
下僧堂報眾。白槌一下云。
〔堂頭和尚。傳語大眾。
風火相逼。不及面違〕又鳴槌一下。
次報諸寮。堂司行者鳴僧堂前鐘。
集眾。上方丈吊慰〔未可舉哀〕首座同兩班耆舊。
商議發書。請人主喪。
須擇隣封老成。或法眷尊長。
或只請首座。如有遺命。
即當遵行。孝子侍者。
親隨人。安排洗浴。
著衣淨髮。入龕。遺偈貼龕左。
維那孝子。就方丈炷杳。
請首座做入龕佛事。
安排寢堂。置龕爐燭。
几筵供養。至時鳴僧堂前鐘。
集眾。舉入龕佛事已。
維那念誦云。舉大悲呪。
回向云。〔上來念誦諷經。
功德奉為。堂頭和尚。
無生報地。妙極莊嚴。
十方三世一切諸佛〕再舉楞嚴呪。
回向云。當夜集眾念誦云。
二時上粥飯。三時上茶湯。
大眾諷經。見職維那回向。
other:: 
# 壹 主喪
壹　主喪 ^653a42

夫主喪者。非老成宿德。
詎可當其請。如圓悟與開福寧和尚接月菴果承當後事。
寔為標格。主喪人至。
鳴大鐘。大眾門迎。
至龕前炷香了。兩班大眾人事。
眾散。兩班耆舊送客位。
兩班插香人事。當辭免。
主喪主位。首座分手。
首座起身燒香一炷。
復位獻茶。孝子即排前問訊。
插香。大展三拜。主喪畣拜。
次方丈行者禮拜。
次參頭領眾插香禮三拜。
次方丈#CB03878;從參拜了。
獻湯。送兩班出。半齋。
庫司備點心。兩班光伴。
次第巡寮。
other:: 
# 體 請佛事
體　請佛事 ^653b26

巡寮已。兩班耆舊孝子。
隨到客位。呈衣鉢簿遺墨等物主喪。
就會茶。議請佛事式列後。
及請喪司一行人。
先議孝服。無布折量分俵。
如主喪路遠。三日未至。
請次頭首移龕佛事。
主喪至。須與首座私計衣鉢多少。
作三分。約一分。俵眾人經錢齋錢。
謝喪司一行人。一分佛事孝服。
喪司日逐支遣。一分做齋出喪諷經。
須與首座同主其事。
主喪者。只可舉哀小參二佛事。
帶行僧行不可干預執職并佛事。
衣盂豐甚。議請隣封老成。
本寺耆舊西堂首座。
每日俵嚫諷經。奠茶湯。
不拘兩班大耆舊。
各請一人管財。庶絕浮議。
接客喪儀。亦請耆舊。
喪司書記維那知客從眾議公請。
聖僧侍者把帳。喪司公差庫子客頭茶頭一行人管事。
仍請見職維那。同議請佛事。
見職知客門接外客。
喪司合千人#CB03878;。
排單揭示。移龕舉哀。
other:: 
# 率 移龕
率　移龕 ^653b44

入龕後三日揜龕。
庫司措辦事儀法堂上間。
顏色幃幙。嚴設床榻。
架列受用衣物。左右砂羅器具。
桉上列筆硯語錄。
爐瓶供養。湯瓶火爐。
茶湯皿具。執役行者。
看守。中間廣設祭筵。
生絹幃幙。鋪設法座。
挂真以備上祭。下間置龕。
麻布幃幙。座安位牌。
前列几桉素花供養。
二時下湯茶粥飯諷經。
香燭不絕。排列挑燈。
鐃鈸花旛。鳴鐘集眾。
做佛事已。移龕下法堂。
請鎖龕佛事。
other:: 
# 賓 挂真舉哀致祭奠茶湯
賓　挂真舉哀。致祭奠茶湯 ^653c26

移龕已。即法堂挂真佛事了。
侍者捧遺書。呈首座主喪大眾云。
〔堂頭和尚。臨終遺首座大眾書〕主喪接書。
呈首座。首座以書爐上熏。
即授維那讀畢。喪司行者貼法堂中間上手幙上。
主喪白云。〔堂頭和尚歸寂。
理合舉哀〕佛事已。
舉哀三聲。大眾發哭。
孝子列幙下哀泣。
主喪炷香。請奠湯佛事。
喪主致祭。知客宣祭文已。
請奠茶佛事。孝子列真前。
禮拜已。歸幙下。主喪再炷香禮真。
孝子皆答拜。主喪入幕下吊慰。
孝子隨禮三拜。次慰兩班大眾。
詞云。首座詞云。〔倚賴和尚。
玉成後事〕兩班大眾慰孝子。
詞云。〔山門不幸。和尚歸真。
旦望節哀。以盡大事〕。
other:: 
# 歸 祭次
歸　祭次 ^653c44

挂真已。喪司具目子。
列排祭次。貼法堂下間幙上。
式見後。每日兩次。
或三次。上祭諷經。
諸山檀越致祭。不在此限也。
若法眷嗣子上祭。
備孝服到門內。知客接已。
即報喪司。送孝服而後上祭。
助葬儀物用了。餘者當歸常住。
盖諸山轎從。皆擾常住也。
喪司集。兩班耆舊。
抄劄衣鉢見數。從公議留遺囑外喪司默計新舊短長。
價貫多少。庶臨時成現。
other:: 
# 王 對靈小參念誦奠茶湯
王　對靈小參念誦奠茶湯 ^654a18

挂真已。維那同孝子詣客位。
拜請主喪。迨夜〔迨夜者。
乃宿夜〕法堂面真設座。
對靈小參。昏鐘鳴鳴皷集眾。
兩班出班如常式。
無親隨人。聖僧侍者燒香。
小參了。孝子羅拜。
致祭。首座即領眾龕前上香。
山門維那念誦。式見後。
舉大悲呪。回向。山門知客平舉楞嚴。
回向了。兩班奠茶湯。
致祭。別靈。次孝子致祭諷經。
眾散。參頭領眾。喝參禮拜。
諷經。作下寮參拜聲喏。
諷經方丈行者參頭大眾。
參隨人力。守夜。
other:: 
# 鳴 出喪挂真奠茶湯
鳴　出喪挂真。奠茶湯 ^654a34

喪儀津送之禮。應須合節。
計衣盂之多寡。審天氣之炎涼。
十日半月。取於事辦也。
知事喪司提調喪儀。
香亭真亭。幢幡唄樂。
裝習十大弟子。列龕左右。
龕前傘椅書籠。湯爐挑燈。
竹篦主大。拂子。香合。
法衣。孝子隨龕。鳴樓鐘。
木魚。皷板。送喪。龕至山門首。
綵亭挂真。有佛事。
奠茶湯有佛事。兩班大眾。
門列俟龕出已。山門維那面裏。
傘下合掌。而立舉念往生呪。
或四聖號。主喪領眾。
兩兩排行。送喪。左右分雪柳柴枝。
毋得挨肩交語。各懷悲感。
喪司維那都寺押喪。
知客侍者俵行喪剽頭。
other:: 
# 鳳 秉炬挂真
鳳　秉炬挂真 ^654b4

喪至涅槃臺。喪司維那俟都寺炷香了。
進前燒香。請秉炬佛事。
佛事已念誦。喪司知客平舉楞嚴呪。
回向。式並見後。次鄉人舉經。
大眾須同諷念了。
首座領眾歸寺齋。
鄉人法眷孝子。伴燒龕。
収骨。齋了集眾。備從儀。
迎骨回寢堂。挂真供養諷經。
二時上粥飯。三時上茶湯。
或十日半月。眾到諷經。
骨入塔則止之。
other:: 
# 在 入塔
在　入塔 ^654b26

至日備儀從。集眾請起骨佛事。
送骨至塔所。入塔有佛事。
諷經了。迎真回寢堂。
挂真供養。主喪炷香禮真。
次諸山兩班大眾孝子。
禮真畢。孝子插香大展三拜。
謝主喪。次兩班大眾。
謝主喪。詞云。主喪云。
〔仰荷匡扶。得逃曠敗〕主喪同喪司一行人。
巡寮致謝。次孝子巡寮拜謝。
維那送見職守喪侍者歸眾寮。
每日山門三時上茶湯。
集眾諷經。牌位入祖堂則止之。
或待新住持。方入祖堂。
other:: 
# 樹 全身入塔
樹　全身入塔 ^654b40

喪儀如前。只分雪柳入塔。
念誦式見後。呪塔諷經回向。
式具后。迎真回寢堂供養。
other:: 
# 白 唱衣
白　唱衣 ^654c10

衣鉢新舊。價直高下。
默已估定。上單見數。
於法堂上間。敷設坐位。
外橫安長#CB16359;筆硯大磬。
鳴僧堂前鐘。集眾。
主喪首座分手。兩班垂手坐。
大眾次第分坐。喪司維那知客面主喪位。
念誦式。〔見后〕先開籠出衣鉢。
依號排蓆上。請提衣佛事。
語絕。維那即白云。
若不請佛事。即提衣云。
若法衣多總留遺囑。
次第呈衣。維那接唱。
喪司合干人。貴在公心。
主行。維那眼親手辦。
定價打磬。庫子目視上下。
喝定名字。上單。侍者依單發剽。
唱衣畢。結定鈔數。
主喪僉單。交鈔取衣。
不得順情退減。主喪力主其事。
other:: 
# 駒 管待
駒　管待 ^654c16

預在抄劄時。作三分料定。
下遺書。入祖堂。管待喪司一應執事人。
嚫利均平。息紛爭也。
次山門管待主喪一行人。
有嚫。兩班耆舊。光伴如常。
管待禮同。
other:: 
# 食 孝服
食　孝服 ^654c44

侍者小師〔麻布直裰〕　兩班頭首〔苧布直裰〕
　主喪〔生絹直裰〕　法眷親密尊長〔生絹直裰〕
　次法眷師孫〔生絹腰帛〕　辦事鄉人
〔生絹腰帛〕　諸山〔生絹腰帛〕　檀越〔生絹頭巾腰帛〕
　方丈行者〔麻布道服〕　方丈#CB03878;從
〔麻布服巾〕　眾行者〔苧布頭巾〕　甲幹火佃
〔麻布頭巾〕　作頭〔麻布服巾〕。
other:: 
# 場 上祭資次
場　上祭資次 ^655a4

　知事　頭首　主喪　西堂　耆舊　蒙堂　前資　老宿　眾寮　辦事　舊侍者　鄉人　法眷　莊頭　庵塔　小師　師孫　方丈行者　六局　行堂　待詔　方丈直廳　方丈轎番　老郎　莊甲　火佃　修造
〔諸色作頭有祭〕。
other:: 
# 化 念誦式
化　念誦式 ^655a16

〔宿夜〕白大眾。堂頭和尚。
入般涅槃。是日已過命亦隨減。
如少水魚斯有何樂。
眾等當勤精進如救頭然但念無常慎勿放逸。
恭裒大眾。肅詣龕幃。
誦持萬德洪名奉為增崇品位念。
清淨法身毗盧遮那佛。
〔十聖號了〕舉大悲呪回向云。
上來念誦諷經功德。
回向示寂堂頭和尚。
伏願。不忘願力。再現曇花。
棹慈航於生死逝波。
接群迷於菩提彼岸。
再勞大眾念。十方三世〔云云〕。 ^655a32

〔起龕〕金棺自舉。遶拘尸之大城。
幢旆搖空。赴茶毗之盛禮。
葬則云〔難提〕。仰憑大眾。
稱念洪名。用表攀違。
上資覺路念。清淨法身〔十號了便起行〕。 ^655a46

〔化壇〕堂頭和尚化緣已畢。
遽返真常。靈棺遍遶於拘尸。
性火自焚於此日。
仰憑大眾。資助覺靈。
南無西方極樂世界。
大慈大悲阿彌陀佛。
〔十聲〕上來稱揚聖號。
恭讚化儀。體格先宗。
機峻不容於佛祖。
用開後學。悲心乃攝於人天。
收幻化之百骸。入火光之三昧。
茶傾三奠。香爇一爐。
奉送雲程。和南聖眾。 ^655b4

〔全身入塔〕切目。雙趺示相。
紹靈鷲之遺規。隻履顯宗。
表少林之垂化。呈機隱顯。
成法始終。仰憑大眾。
資助覺靈。南無西方極樂世界。
〔十號了〕惟願慧鏡分輝。
慈雲廣布。四生界內。
開示不生不滅之因。
六趣道中。談說無我無人之法。
茶傾三奠〔云云〕〔同前〕。 ^655b16

〔法嗣〕切以。恩逾鞠育。
義越遺金。鬻心未就於鳳棲。
鼯鼠遽飛於鶴樹。
理畢竟於生滅。孝當悼於莊嚴。
薄具薦修。聊伸攀慕。
伏願。定力矗地摩雲之聳。
其祚增高。法海滔天沃日之波。
其囦愈廣。再勞大眾念。
十方三世一切諸佛〔云云〕。 ^655b26

〔小師〕粉骨碎身。略未酬於攝受。
殞星徹電。忽奄入於死門。
追趨庭之訓何懸。
念封樹之嚴愈遠。
仰瞻覺苑。無任悲哀。
伏願。升禪大地。流智水以潤枯林。
開道回心。印曉月而光重疚。
再勞大眾念。十方三世〔云云〕。 ^655b36

入塔諷經回向　上來諷經功德。
加持寶塔。有大功勛。
劫石可銷。威稜益振。
祥光普燭。幽暗頓明。
盡令沉滯之徒。俱登菩提之岸。
十方三世一切〔云云〕。
other:: 
# 被 兩班悼住持
被　兩班悼住持 ^655b44

五葉聯芳。福慧資於幽顯。
隻履垂化。悲哀動於林泉。
雖法化無有去來。
在輔#CB15647;合伸薦悼。
伏願。眉間毫相。舒剎剎之光明。
舌上風雷。說塵塵之記莂。
other:: 
# 草 遺囑式
草　遺囑式 ^655c4

某寺住持。某年幾歲。
世緣報謝。風燭不停。
所有隨身衣鉢。檀信施利。
非常住物。煩兩班抄劄。
端請某人。主行喪事。
餘俵眾僧看經。行喪母致煩多。
侵常住。用幸詧此意。
幸希悉及。 ^655c12

年　月　日　住山某人押〔大意若此。
不拘〕。
other:: 
# 木 佛事資次
木　佛事資次 ^655c20

　入龕　移龕　鎻龕　法堂挂真　舉哀　奠茶湯　對靈小參　山門首綵亭挂真　奠茶　奠湯　秉炬　安骨　提衣　起骨　入塔　入祖堂　全身入塔　撒土
〔衣鉢豐。每日奠茶湯一次〕。
other:: 
# 賴 估唱衣單式
賴　估唱衣單式 ^655c24

堂頭和尚歸寂。謹具衣物估唱鈔貫。
收支干后　一天字　一天二　一天三。 ^655c38

右具如前。公支外。
見管若干。齋七追崇看經。
俵眾外。餘無剩。伏希眾悉。
　今　月　日。喪司庫子某甲具。
繳納度牒狀式　某寺知事僧某甲。
右某甲。本寺住持長老。
於今年某月某日。
因病順寂。遂於幾日。
依法茶毗。〔或安厝〕平日所得施利。
置到衣鉢。對眾估唱。
津送後事。所有本名度牒一道。
謹具狀繳申。 ^655c42

某處官司。伏乞　照驗。
謹狀。年月日。某寺知事僧。
某狀。 ^656a6

訃狀式　某寺喪司比丘某甲。
　右某甲。山門不幸。
堂頭和尚。今月幾日。
遽爾歸真。謹具訃。
告　聞。謹狀　年　月　日。
喪司比丘某甲狀。 ^656a8

封皮　訃告　某處堂頭和尚。
大禪師謹封。
other:: 
# 及 下遺書
及　下遺書 ^656a14

喪事畢。主喪請侍者辦事人。
充專使。分路馳送諸山。
同參。檀越。官貴。遺書。
唯尊宿書。相見下語。
須擇能事人。充專使。
如大慧見無盡。叢林未致寂寥。
諸方專使。首到客司人事。
知客引上侍司人事。
預備柈袱。盛書物。
侍者詣方丈通覆住持。
當即相接。令請兩班。
專使進前。問訊云。
〔請和尚趺坐〕若住持垂語。
須下語。插香且通客禮。
展具。住持免之。人事。
入座喫茶。起爐前。
謝茶了。插大香一片。
初展云。〔某此際。獲奉尊顏。
下情不勝榮幸之至〕再展。
寒溫。觸禮三拜。起稟云。
〔某處和尚。幾月幾日歸寂。
遺書遺物。令某馳納〕即呈書物。
住持云。〔法門衰落。
不勝哀感〕方丈行者接收之。
兩班集問訊。首座分手就坐。
專使住持對面。退一位坐。
喫茶。起身。住持白云。
〔法門不幸。某處和尚歸寂。
不勝哀感〕行者備書剪。
托書物呈住持。侍者取書。
住持接書。爐上熏。
付侍者。送與維那。
行者過剪開緘。宣讀已。
侍者揖專使。上住持對面位。
點湯如常禮。送專使歸〔安下〕先住持人事。
次侍者兩班人事了。
知客引巡寮。先到庫司。
次頭首寮單寮蒙堂四寮。
盖各致祭故也。當晚侍者。
稟請特為湯。湯了。
藥石。至晚湯果。大方遺書至。
兩班光伴。次者兩班頭維那光伴。
侍者請書記面議來歷。
作祭文。方丈祭文。
多住持自述。江湖法眷辦事。
皆當具祭備香。侍者一一提點。
次早方丈請湯。喫粥了。
請茶。法堂下間。釘挂排祭。
侍者覆上堂。行者報寮。
挂上堂牌。座下備卓袱。
盛書物。座前左排住持位。
行者覆方丈鳴皷眾集。
住持出法座下位前立。
皷絕。進香卓。知客引專使。
住持前行禮。插香。
初展云。〔某輙持遺墨。
廼木。禮意過勤。下情不勝感激之至〕二展寒溫。
觸禮三拜。呈遺書。
住持接書。爐上熏。
付侍者。送與維那。
宣了。專使問訊住持。
歸知客班後立。住持陞座下座。
詣祭前。炷香點湯。
上祭點茶。展拜。專使座右還拜。
維那出班揖住持。
燒香侍者捧香合。
兩班上香。有借香問訊。
出班畢。住持兩班展拜。
維那宣祭文。住持復展拜。
專使畣拜。舉楞嚴呪。
回向與諸祖忌同。
兩班。四寮。江湖。辦事。
鄉人。皆致祭畢。舉大悲呪。
回向。法眷小師。辦事已下。
專使不畣拜。專使出靈前。
兩展三拜。謝住持。
免則觸禮。次巡寮致謝。
山門即管待專使。
兩班光伴。山門大小法眷。
高低禮須合節。已次諸山四寮江湖。
無祭。
other:: 
# 萬 嗣法師遺書至
萬　嗣法師遺書至 ^656a20

方丈開書。兩班先當慰住持。
法堂中間設祭。祭前拈香有語。
舉哀三聲。諷經。首座領眾行道。
回向畢。上祭。三拜。
上湯三拜。進食了。
鳴皷講特為茶三拜。
収坐具。有品食三拜者。
兩班四寮。江湖鄉人。
法眷小師。皆致祭畢。
首座領眾。住持前吊慰。
禮並與前同。 ^656b46

遺書式。 ^656c8

〔癡絕〕幾處住山。無補宗教。
微疾弗起。有負叢林。
偶風火以交煎。望雲山而增戀。
面違弗及。珍重是祈。 ^656c10

〔法眷〕叨濫住山。有愧同門之友。
因循老病。將為畢世之人。
敬奉手書。聊申面別。
覬親聞之嫡嗣。當力荷於先師。
匇匇遂行。伏惟珍重。 ^656c14

〔隣封〕住山無補。依隣壁之有光。
夢境元空。幸世緣之已了。
莫諧面別。但切心馳。
祈佛日以增輝。使宗風而益振。
匇匇不謹。伏惟珍重。 ^656c20

〔尊宿〕早忝遊從。柰合離之有數。
中遭推挽。遂黽勉於微緣。
電露俄空。雲山益眇。
敢祈保護。以壽斯文。
拜禱不備。 ^656c26

封皮。 ^656c32

〔端書　拜覆　某寺堂頭大和尚　某寺住持比丘　某甲〕
謹封。
other:: 
# 方 住持後事
方　住持後事 ^656c34

補處住持。兩班集大眾會議。
須擇宗眼明白。德劭年高。
行止潔白。堪服眾望者。
眾狀保申。須合諸山江湖公選。
方為輿論。知事耆舊。
毋擅私情。叢林得人。
令法久住。若倚財勢。
營生結好。冐名進銳。
斯道喪矣。名位烏可輕任。
other:: 
# 蓋 病僧圓寂
蓋　病僧圓寂 ^656c38

病勢困重。直病人。
率鄉社道舊。對病搨前。
排列香燭。佛像念誦。
〔式見后〕如病革。即白延壽堂主。
同稟維那。請封行李。
堂司庫子。覆首座知事侍者。
同到病人前。抄寫口詞。
直病人。同公界人。
收拾經櫃函櫃衣物。
成處封鎻。留裝亡衣服。
或說不及。維那首座亦須主行。
衣裰數珠。香合脚絣。
坐具鞋韈。淨髮巾。
收骨袱綿子。合用之物。
併作一包。堂主同直病人。
收掌。無行李者。亦須盡叢林禮津送。
在住持首座力主之。
封行李畢。鎻匙封僉。
納首座處。衣鉢四寮人力扛歸堂司。
若單寮。只留本房。
須差人看守。亡僧無親書。
不可擅自遺囑衣物。
大川和尚住淨慈時。
首座維那自作亡僧遺囑衣物。
被退職出院。深可後人為戒。
other:: 
# 此 浴亡
此　浴亡 ^657a2

病僧氣絕。堂主報維那。
令堂司行者報燒湯。
覆首座知客侍者。
庫司差人。扛龕浴船。
安排浴亡。維那探湯冷熱。
浴畢。拭浴衣被俵浴亡人。
淨髮手巾。付待詔。
維那提督著衣入龕。
置延壽堂中。鋪設椅卓位牌。
香燈供養。隨〔現在〕僧眾諷經回向。
夜點長明燈。堂司行者造雪柳　位牌〔新圓寂　某甲上座覺靈〕。 ^657a28

或西堂　云。〔前住某寺某人西堂大和尚〕辦事者。
隨職稱名。
other:: 
# 身 諷經
身　諷經 ^657a40

每日直靈行者上粥飯。
知事三時上茶湯。
拈香。早粥大殿諷經退。
堂司行者鳴引磬。
首座領眾到龕前。
知事先上茶拈香。
住持拈香。維那舉大悲呪回向。
次鄉人舉呪。鄉長出。
燒香一炷。每日三時同。
出喪後三日諷經。
而止。 ^657a46

回向云。〔上來諷經功德。
奉為新圓寂某甲上座。
莊嚴報地。十方三世云云。
除公界。只稱一字名〕。
other:: 
# 髮 分剽
髮　分剽 ^657b8

置龕了。維那知客侍者帶堂司行者。
詣首座寮。造剽印。
押見數封。留首座處。
或早或午。知客侍者就鉢位。
眼同俵剽。僧眾暫到共若干人。
覆維那首座知數。
餘剽毀之。衣鉢豐。
俵剽諷經行喪。
other:: 
# 四 請佛事抄劄
四　請佛事抄劄 ^657b12

堂司撿前單。依次第請佛事。
備柈袱爐燭香合。
維那帶行者詣方丈。
請秉炬。插香稟云。
諸寮請禮同。報兩班就堂司抄劄。
大亡僧須請耆舊。
眾集呈籠封出衣物。
排蓆上。堂司行者逐件呈過。
公界人眼同計所直。
知客上單。排天地玄黃字號。
侍者發貼衣上號。
半新曰舊。半舊曰破。
密估價直。毋聞眾人。
書籍佛像。經卷翫具。
結緣鬮拈。動使什物公界寮舍缺用者。
打歸上簿交割。直病人小師。
或人力。有心力者。
當勞之。有抄劄點心。
other:: 
# 大 鎻龕念誦致祭
大　鎻龕念誦致祭 ^657b22

來早出喪。今晚堂司行者報方丈。
首座挂牌報諸寮。
預報櫃頭造祭食。
庫司差人釘挂祭筵。
鄉人法眷。到櫃頭納錢回祭。
作祭文。合備小香二片。
若西堂大耆舊。方丈兩班致祭。
係維那宣祭文。放參了。
鳴僧堂前鐘。集眾。
龕前念誦。知事先上食茶湯了。
住持燒香了。維那出班燒香一炷竟。
請做佛事人。復位。
受請人。出班位燒香一炷。
側右問訊。往住持前問訊。
次知事前問訊。巡至班末。
次西班亦然。與大眾普問訊。
從西序班末。入龕右立。
堂司庫子柈托鎻子。
做佛事已。行者鎖龕。
即歸元位。若見職只自班位入。
做佛事。維那揖出班燒香。
住持出班上香。侍者捧合。
兩班有借香問訊。
出班畢。維那面龕念誦。
舉大悲呪回向。知客平舉楞嚴。
回向了。住持立知事上首。
上祭人。右出炷香問訊。
從西班末入。龕右上湯茶。
行者下。出爐前插香。
退身問訊。展拜。龕右宣祭文畢。
舉大悲呪回向。次參頭領眾諷經。
作寮諷經。鄉人伴靈諷經。
other:: 
# 五 出喪
五　出喪 ^657b42

預令監作辦柴化亡。
并行喪柴枝。差人力扛龕。
執旛幢香桉皷樂。
喪儀齊備。預夜覆方丈。
兩班挂牌報諸寮。
送亡。早粥遍食槌後。
再鳴槌一下云。遇聖節不巡堂。
復鳴槌一下。至聖僧前問訊。
轉身住持前問訊。
巡堂一帀。外堂自下堂至上堂。
入堂內問訊而退。
粥罷。整備喪儀次第。
堂司庫子覆方丈兩班侍者。
鳴僧堂前鐘。集眾。
到龕前。維那念誦。
式見後。請起龕佛事已。
鳴鈸擡龕。出山門首。
龕面裏歇。首座領眾兩行排立。
維那面裏傘下立。
合掌舉往生呪。或西方四聖號。
首座領眾念呪。隨龕。
行者排立合掌低頭。
待揖僧眾行盡。隨後送亡。
都寺侍者押喪。維那隨龕。
other:: 
# 常 茶毗
常　茶毗 ^657c28

喪至涅槃臺。住持上香。
知事上湯茶。維那上香。
請住持秉矩。住持燒香。
和南大眾。進前立。
人力把傘。直歲問訊。
度火把。秉炬畢。維那做山頭佛事。
上首知事。上茶上香。
知客平舉楞嚴呪。
回向。鄉人舉經。〔即江湖經也〕道舊鄉人。
伴化亡。維那往來撿視。
堂司行者。送化亡人飯。
收骨。迎回延壽堂供養。
諷經三日。
other:: 
# 恭 唱衣
恭　唱衣 ^658a6

叢林古法。骨歸寺。
次日方唱衣。近來即日唱衣。
化亡。收骨。其誰目之。
宜審之。如齋退唱衣。
堂司行者粥罷覆方丈。
兩班侍者。挂唱衣牌。
報諸寮。鋪排僧堂前。
卓凳繩床。住持首座分手。
兩班垂坐。門裏。橫安長#CB16359;。
列筆硯筭子。挂絡。
蓆鋪地上。差四寮人力。
扛衣籠。列蓆上。堂司行者覆方丈兩班維那侍者。
鳴僧堂前鐘。集眾。
維那知客侍者眾後同入堂問訊。
入位坐。行者一字列問訊。
扛籠兩班前。巡呈封看。
過出鎖匙。開籠。堂司行者取衣物出。
依號排蓆上。空籠開倒地。
維那鳴磬念誦。〔式見后〕了。
白云。抽袈裟。安磬內。
披挂絡。拈度牒云。
〔亡僧度牒一道。對眾剪破。
繳納歸官〕於書名處。
橫剪三刀。以指穿破處。
呈眾一遭。鳴磬一下云。
〔剪破訖〕次第依號呈衣唱衣。
維那提起衣云。〔天字一號。
鉢盂一副。一唱五百文〕堂司行者隨接唱云。
五百。唱伯至貫。唱貫至十貫。
為則。次第唱價到打磬。
行者喝定名字。報知客上單。
侍者對單發衣剽。
該寫鈔數。貼堂司庫子。
送剽與唱衣人。衣入籠交鈔取衣。
不許退減。唱畢回向。
眾散。結唱衣帳。首座僉過〔維那收鈔〕付衣。
聖僧侍者收衣。剽限三日取足。
不到者申舉催取足造帳。
俵眾經錢。依後三等板帳為定式。
若耆舊田土金糓。
悉歸常住。遠年債負。
量情勾銷。新債徵本。
常住抽分。百貫抽十貫。
百貫不滿無抽。兩班諸寮。
具單俵送經錢。暫到半分。
不送亡者不係。做板帳眾人。
經錢二伯文。佛事錢壹貫。
方丈佛事錢對陪。
堂司行者抽分錢。
只於眾僧經錢。貫數三分為準。
不許妄立修造等項名色。
打錢引惹紛爭。首座住持力主其事。
other:: 
# 惟 入塔
惟　入塔 ^658a20

造板帳畢。堂司行者。
呈方丈兩班僉了。
或粥罷齋了。鋪單帳僧堂前。
備筆硯筭子。令眾看過。
差誤者改正之。單定。
堂司行者覆方丈兩班。
挂牌報眾。送#CB01926;。
備香燈從儀。鳴僧堂前鍾。
眾集。延壽堂知事燒香。
住持炷香。維那請起骨佛事。
與出喪同。預報三塔裝香。
掃洒骨至塔。知事上香茶。
住持燒香。維那請入塔佛事。
舉大悲呪。知客平舉楞嚴。
鄉人舉經回向。
other:: 
# 鞠 亡僧後事
鞠　亡僧後事 ^658b26

夫有身兩間。誰無生死。
衣鉢豐儉。津送合規。
佛事一應舉行。儉者結緣成美。
板帳三等永為定規。
凡亡僧口詞。衣單並留堂司交割。
終七或五七。頇出諸寮經單製疏。
或設位。或就槌頭宣懺。
用嚴亡者。陰報感驗。
非輕。公界不宣懱裂。
藏叟和尚住徑山。
維那告以無亡僧結拆寮舍。
即時退職出院。叢林共知。
百丈建立叢林。為老病無歸者設。
今則不然。故違厥始。
務在豐衣盂。廣徒黨。
貧病者眇視之。當如何哉。
other:: 
# 養 念誦式
養　念誦式 ^658b42

〔保病〕佛身充滿於法界。
〔四句偈了〕讚嘆三寶。
恭請證明。今辰則有在病比丘〔某甲〕。
奉為釋多生之冤對。
懺累劫之愆由。特運丹情。
恭裒清眾。稱楊聖號。
蕩滌深殃。仰憑大眾念。
清淨法身毗盧遮那佛。
〔十聖號了〕伏願某人一心清淨。
四大輕安。壽命與慧命延長。
色身與法身堅固。
再勞尊眾念。十方三世一切諸佛〔云云〕。 ^658c12

〔病重〕阿彌陀佛身金色。
〔八句偈了〕今辰則有抱病比丘〔某甲〕。
奉為釋多生之冤對。
〔同前〕念西方四聖尊號。
或〔百聲千聲〕。伏願諸緣未盡。
早遂輕安。大命難逃。
徑生安養。再勞大眾念。
十方三世一切諸佛〔云云〕。 ^658c24

〔宿夜〕切目。生死交謝。
寒暑迭迁。其來也。
電激長空。其去也。
波澄大海。是日則有新圓寂〔某甲〕上座。
生緣既盡。大命俄迁。
了諸行之無常。乃寂滅而為樂。
恭裒大眾。肅詣龕幃。
誦諸聖之洪名。薦清魂於淨土。
仰憑大眾念。清淨法身毗盧遮那佛。
〔十聖號了〕舉大悲呪。
上來念誦諷經功德。
奉為新圓寂〔某甲〕上座。
伏願神超淨域。業謝塵勞。
蓮開上品之花。佛授一生之記。
再勞大眾念。十方三世〔云云〕。 ^658c32

〔起龕〕欲舉靈龕。赴茶毗之盛禮。
仰憑尊眾。誦諸聖之洪名。
用表攀違。上資覺路。
念清淨法身〔十聖號了。
便起行〕。 ^658c48

〔茶毘〕是日則有新圓寂〔某甲〕上座。
既隨緣而順寂。乃依法以茶毗。
焚百年弘道之身。
入一路涅槃之徑。
仰憑尊眾。資助覺靈。
南無西方極樂世界。
大慈大悲。阿彌陀佛。
〔念十遍了〕上來稱揚聖號。
資助往生。惟願慧鏡分輝。
真風散彩。菩提園裏。
開敷覺意之花。法性海中。
蕩滌塵心之垢。茶傾三奠。
香爇一爐。奉送雲程。
和南聖眾。舉大悲呪了。
上來念誦諷經功德。
奉為新圓宿〔某甲〕上座。
茶毗之次。莊嚴報地。
十方三世一切諸佛〔云云〕。 ^659a4

〔唱衣〕浮雲散而影不留。
殘燭盡而光自滅。
今茲估唱用表無常。
仰憑大眾念。清淨法身毗盧遮那佛。
〔十聖號了〕唱衣了念。
上來唱衣念誦功德。
奉為〔某甲〕上座。莊嚴報地。
十方三世一切諸佛〔云云〕。
other:: 
# 豈 口詞
豈　口詞 ^659a20

某寺抱病僧〔某甲〕。
右〔某甲〕本貫某州人。
氏族姓某。年幾歲。
於某年買到某處度牒。
為僧。何時到寺挂搭。
今來忽然某疾作楚。
恐風燭不期。所有隨身行李。
合行對眾抄劄。身死後。
依叢林法。津送後事。 ^659a30

　年　月　日　　抱病僧　某甲押　　口詞。
other:: 
# 敢 衣單式
敢　衣單式 ^659a38

口詞聯粘在前　天字一號　天二號　天三號。 ^659a42

右具如前　　年　月　日〔喪司行者某具〕。 ^659a44

〔侍者某押　知客某押　維那某押　主喪某押〕。 ^659a46

估唱衣鉢錢。収支單式。 ^659a48

今具估唱〔某甲〕上座隨身衣鉢鈔貫。
収支于后　一収鈔若干　一支鈔若干。
除支。見管若干。俵眾諷經　右具如前。
伏幸　眾悉。 ^659b2

年　月　日喪司行者　〔某甲〕具。 ^659b8

〔把帳　侍者某押　知客某押　維那某押　　　知事列名僉　頭首列名僉　　住持　押〕。
other:: 
# 毀 俵緣錢榜式
毀　俵緣錢榜式 ^659b10

亡僧〔某甲〕上座估唱衣物鈔貫。
共計若干。除版帳。
常住照例抽分。諷經外。
僧眾幾員。每人各俵經資若干。
通計若干。伏幸　眾悉。 ^659b14

年　月　日　堂司　　　某甲　　　敬白。 ^659b20

奠狀式。 ^659b22

某寺住持比丘　某。
　謹目　香燭湯茶祭食。
〔一字排寫〕　右謹專致奠于　新示寂某處堂頭大和尚。
伏惟　覺靈。俯垂　歆納。
謹狀　年　月　日〔具位某〕狀。 ^659b24

典喪比丘某　奠儀如目。
　右伏蒙　尊慈。
為堂頭和尚歸寂。
特沐遣奠。謹祇領。
對　靈焚白外。存沒俱感。
謹修狀。上　謝。謹狀　年　月　日。
具位某　狀。
other:: 
# 傷 三等板帳
傷　三等板帳 ^659b30

大板帳。千貫二千貫為式。
耆舊田土金穀。歸常住。
唱衣錢不抽分。依式做板帳。
外均俵僧眾。經錢。
佛事錢。俵嚫諷經。
頭首正嚫二十貫為則。
若三千五千貫已上。
量增議助龕局。典座設供。
其餘不可妄用。抽分百貫抽十貫。
貼佛事錢弍貫。貼壹貫。
中板帳四百貫五百貫。
抽分俵眾佛事。並準前式　小板帳二百貫百貫。
乃至十廿貫者。除回龕扛龕。
雜支外。一切結緣。
住持首座力主之。
庫司備辦之。大眾愍念之。
須盡禮津送。其誰無死。 ^659b38

大版帳　中板帳　小板帳。 ^659c8

弍拾貫文〔回龕〕　乙十貫文　伍貫文。 ^659c10

壹拾貫文〔納度牒〕　乙十貫文。 ^659c12

弍拾貫文〔秉炬〕　五貫文。 ^659c14

弍拾貫文〔西堂首座奠茶湯〕　一十貫文。 ^659c16

伍拾貫文〔鎻龕。起龕。
安骨。入骨。起骨〕　二十五貫文。 ^659c18

參拾貫文〔侍者知客維那把帳〕　一十五貫文。 ^659c20

十五貫文〔抄劄點心〕　伍貫文　參貫文。 ^659c22

參貫文〔主喪〕　一貫伍伯文　伍伯文。 ^659c24

參貫文〔押喪〕　一貫伍伯文　伍伯文。 ^659c26

參貫文〔山頭佛事〕　一貫伍伯文　伍伯文。 ^659c28

弍貫文〔舉經〕　一貫文　參伯文。 ^659c30

壹貫文〔灯油〕　伍伯文　弍伯文。 ^659c32

伍貫文〔回祭〕　弍貫文　一貫文。 ^659c34

伍貫文〔設粥〕　弍貫文　一貫文。 ^659c36

一十貫文〔方丈貼佛事分〕。 ^659c38

四十貫文〔八人貼佛事〕。 ^659c40

一十貫文〔貼奠茶湯佛事〕。 ^659c42

壹貫文〔打鈸〕　伍伯文　弍伯文。 ^659c44

伍貫文〔行堂諷經〕　弍貫文　弌貫文。 ^659c46

肆貫文〔作寮諷經分〕　壹貫伍　弌貫文。 ^659c48

伍伯文〔庫司客頭報造食〕　參伯文　弌伯文。 ^660a2

伍伯文〔堂司庫子唱衣〕　參伯文　弌伯文。 ^660a4

伍伯文〔庫司貼茶上茶湯〕　弍伯文　弌伯文。 ^660a6

伍伯文〔#CB15325;唱衣榜頭〕　弍伯文　弌伯文。 ^660a8

伍伯文〔貼堂司提衣〕　參伯文　弌伯文。 ^660a10

伍伯文〔貼供頭呈衣〕　參伯文　弌伯文。 ^660a12

弍貫文〔聖僧侍者收衣分〕　壹貫文　伍伯文。 ^660a14

壹貫文〔浴亡〕　伍伯文　參伯文。 ^660a16

伍伯文〔燒湯浴亡〕　二伯文　弌伯文。 ^660a18

壹貫文〔設浴〕　伍伯文　弍伯文。 ^660a20

壹貫文〔淨髮〕　伍伯文　參伯文。 ^660a22

弍貫文〔首座維那知客侍者四寮茶頭〕　壹貫文　肆伯文。 ^660a24

壹貫文〔堂司庫報堂諷經〕　伍伯文　參伯文。 ^660a26

伍伯文〔堂司人力報廊板〕　參伯文　弌伯文。 ^660a28

壹拾貫文〔舁龕〕　伍貫文　參貫文。 ^660a30

壹貫文〔直歲度火把〕　伍伯文　參伯文。 ^660a32

壹貫文〔化亡〕　伍伯文　參伯文。 ^660a34

伍伯文〔參頭差撥〕　弍伯文　弌伯文。 ^660a36

伍伯文〔出給造祭〕　弍伯文　弌伯文。 ^660a38

三貫文〔香亭。馳旛挑燈〕　弍貫文　弌貫文。 ^660a40

弍貫文〔方丈轎番直斤〕　弌貫文　伍伯文。 ^660a42

伍伯文〔听呌捧香合〕　弍伯文　弌伯文。 ^660a44

弌貫文〔四寮人力扛凳唱衣〕　伍伯文　弍伯文。 ^660a46

弍貫文〔買雪柳紙〕　弌貫文　伍伯文。 ^660a48

弍貫文〔催亡僧分〕。 ^660b2

伍伯文〔人力俵柴枝雪柳〕　參伯文　弌伯文。 ^660b4

弌貫文〔釘挂祭筵〕　伍伯文　參伯文。 ^660b6

參伯文〔直靈上粥飯〕　三伯文　弌伯文。 ^660b8

弌伯文〔管計出椀楪〕　伍伯文　弍伯文。 ^660b10

伍伯文〔買造單帳剽頭紙。
并筆墨〕　三貫文　弍貫文。 ^660b12

參貫文〔主磬唱衣〕　弌貫伍伯文。 ^660b14

伍伯文〔監作呌夫〕　參伯文　弌伯文。 ^660b16

弌貫文〔擡亡下洗浴〕　伍伯文　參伯文。 ^660b18

伍拾貫文〔俵眾諷經行喪人若干〕。 ^660b20

陸伯貫文〔俵眾僧經錢〕　弍伯貫文。 ^660b22

右具如前。永為定式。
不許花支巧破。若曰助龕局設堂供。
須通眾公議。眾曰可。
方可舉行。雖是隨方毗尼。
當準此為通例。禪林備用卷之九
 ^660b24
