
other:: 大佛頂如來密因修證了義諸菩薩萬行首楞嚴經卷第九
author:: 師子林沙門　惟則　會解
author:: 天台山沙門　傳燈圓通疏
orig:: 
○二、色界二：初、別明四：初、明初禪。
分二：初、正釋三：初、梵眾天。
阿難！世間一切所修心人，不假禪那，無有智慧，
但能執身，不行婬欲。
若行若坐，想念俱無，愛染不生，無留欲界。
是人應念身為梵侶。
如是一類，名梵眾天。
commentary::  ^913c45

【觧】溫陵曰：前明六天雖出塵擾，而未能絕欲，故通名欲界。
自此而下，明十八天雖離欲染，尚有色質，故通名色界。
又通名梵世，為已離欲染也。
通號四禪，為已離散動也。
欲天但十善感生，此天兼禪定感生，然特有漏禪觀六事行耳。
六行者，厭欲界是苦、是麤、是障，欣色界是淨、
是妙、是離，此則凡夫伏惑，超世間道也。
不假禪那等者，言雖非正修真三摩地，
無真智慧，但修六行伏欲，使愛染不生，
則不留欲界，麤惑不染，淨報現前，故即生梵世。
初名梵眾，則眾庶而已。
次名梵輔，乃大梵宰輔。
而終於大梵，其進有序。 ^914a6

【疏】天台曰：不假禪那，無有智慧，但能執身，
不行婬欲者，此揀但有事戒，不能生大乘定慧也。
意顯世間戒同小乘，但執身無犯，非同大乘身心俱斷。
如斯大戒能生大定，大定能生大慧，破煩惱，
出三界，罔不由斯。
然此猶作次第而說，若圓頓教人發軫，
即修大定，依此定而修戒、修施、修忍、修進、
廣大智慧，一以妙定而為之指南。
溫陵師釋此初天，凡有三義，以受三名：
一、離欲染，尚有色質，故通名色界；已離欲染，
故通名梵世；已離散動，故通號四禪。
言六行者，俱舍論頌曰：世無間解脫，如次緣下上，
作麤苦障行，及淨妙離三。
論曰：世俗無間及解脫道，如此能緣下地、
上地，為麤苦障及淨妙離。
謂無間道，緣自次下諸有漏法，作麤苦障。
三行相中，隨一行相，非寂靜故麤，非美妙故苦，非出離故障。
淨妙離三，翻此應知。
謂若精進作此六行斷結之道，伏却下地煩惱，命終即受上二界生。
又六行欣厭各三，若所欣厭體，則隨何地各各不同。
如欲惡不善為初禪所厭，尋伺為二禪所厭，乃至無所有寂然而住為有頂所厭。
如次欣上，亦例可知。
又初禪為下未至地心所欣為淨妙離，為他二禪近分地心所厭為麤苦障。
則欲界法惟是所厭非欣，有頂地法惟是所欣非厭，中間地法通可厭可欣。
天台曰：欣厭者，出塵之初門，學道之捷逕。
苟微此法，則煩惱生死何由可離，菩提涅槃何因可證。
亦求其所厭之苦麤障，所欣之淨妙離何如耳。
若約其至極者言之，則等覺菩薩猶有一分微細煩惱變易生死苦麤障者之可厭，
妙覺如來菩提涅槃淨妙離者之可欣。
惟圓人以乎等無欣厭者為欣厭，不二而二，二而不二。
即以元明為淨妙離是可欣，識精能生諸緣為苦麤障是可厭，
則六行觀非首楞嚴王之助道乎。
orig::  ^914a28

○二、梵輔天欲習既除，離欲心現，於諸律儀愛樂隨順，
是人應時能行梵德，如是一類名梵輔天。
commentary::  ^914b42

【觧】溫陵曰：初天但能執身伏欲，此天又得定共戒，
以順律儀，行梵德，故超之也。
戒定相應，名定共戒。 ^914b46

【疏】天台曰：溫陵師謂此天又得定共戒者。
夫戒以防非止惡為義，初天但能執身伏欲，猶有勉然防止之事。
今則欲習既除，離欲心現，心現則初禪成就，
心無邪動，非不防而自息，惡不止而自無。
此之淨戒，與定俱發，謂之定共戒，故得於諸律儀，心愛樂而體隨順也。
orig::  ^914c2

○三大梵天身心妙圓，威儀不缺，清淨禁戒，加以明悟。
是人應時能統梵眾，為大梵王。
如是一類，名大梵天。
commentary::  ^914c14

【觧】溫陵曰：由前淨心威儀戒行，而進至於妙圓清淨，
又加以明悟超達，則盛德之至，故為梵王。
孤山曰：上三天，不顯言修禪，惟言持戒者，
蓋此經扶律，以勵未來故也。
資中曰：大梵天，劫末後去，劫成先來，外道不測，故執為常也。 ^914c18

【疏】天台曰：身心妙圓，威儀不缺，結上義也。
清淨禁戒，加以明悟，正釋此天也。
定共禁戒，故曰清淨。
orig::  ^914c28

○二、結示阿難！此三勝流，一切苦惱所不能逼。
雖非正修真三摩地，清淨心中諸漏不動，名為初禪。
commentary::  ^914c32

【觧】溫陵曰：已離欲界八苦，故曰苦惱不逼；
已離散動欲心，故曰諸漏不動。
俱舍云：此名離生喜樂地，謂離欲界雜惡生，得輕安樂也。
孤山曰：禪有四類：一、有漏禪，即今四禪也；
二、無漏禪，謂九想、八背等；三、亦有漏亦無漏禪，
謂六妙通明等；四、非有漏非無漏禪，即今經首楞嚴王中道理定。
今云雖非正修真三摩地，此以第一簡非第四，清淨心中正指初禪也。 ^914c36

【疏】吳興曰：初禪修五法，離五蓋，成五支，
具八觸、十功德相。
五法者，欲、念、精進、定、慧、一心。
五蓋者，貪欲、嗔恚、睡眠、掉悔、疑。
五支者，覺、觀、喜、樂、一心。
八觸者，動、痒、涼、暖、輕、重、澁、滑。
復有八觸，掉、猗、冷、熱、浮、沉、堅、軟。
此八雖與前觸大同，若約分別，不無小異，
合而言之，名十六觸。
十功德者，一、定，二、空，三、明淨，四、喜悅，五、
樂，六、善心，七、知見明了，八、無累解脫，九、
境界現前，十、心調柔軟。
前梵眾天壽二十小劫，身半由旬；次梵輔天壽四十小劫，
身一由旬；今大梵天王壽六十小劫，身一由旬半，
貌如童子，身白銀色，衣黃金衣，禪悅為食，與前二天感報略同。
orig::  ^915a4

○二、明二禪二：初、正釋三：初、少光天。
阿難！其次梵天，統攝梵人，圓滿梵行，澄心不動，
寂湛生光，如是一類，名少光天。
commentary::  ^915a26

【觧】溫陵曰：此躡大梵之行。
升進資中曰：二禪已上，無有語言，但以定心發光，
光有勝劣，分其高下。 ^915a30

【疏】天台曰：其次二字，為少光天之發辭。
梵天下，逆指初禪之尊者。
統攝梵人之梵行既圓，則澄心不動而寂湛生光。
澄心不動，猶是梵天之行，至於寂湛生光，方是二禪功德。
蓋此天以光之多少而分等級，其光尚少，故名少光天。
圓滿梵行有二：一正行，即初根本禪；二加行，即四無量心。
交光，謂寂湛生光，如水澄成暎，而靜極發照用也。
又設問曰：此與菩薩寂照何殊？
答曰：人法二執，毫髮未動，但以離欲得定，
定深生照而已，此其別也。
不知文中但云寂湛生光，何曾云生照！
即使生照，又何必以菩薩為妨！
即使為妨，又何必以二執動未動為解！
要知寂照功夫，邪正，凡聖，小大，偏圓，皆有之，
亦但問其理之何如，解之進。
不爾，至如圓人初修大定，人法俱未伏，斷不得言寂照乎！
鸚鵡強學人語，隔簾幙以誑嚇無知，三尺家僮，亦知其謬。
orig::  ^915a34

○二、無量光天光光相然，照耀無盡，暎十方界，
徧成琉璃，如是一類，名無量光天。
commentary::  ^915b16

【觧】溫陵曰：定力轉明，妙光迭發，境隨光發，徧成琉璃。
真際曰：暎十方界者，約其定光，隨所受用東西等言之，非徧十方世界也。 ^915b20

【疏】長水曰：從前少光，更發多光，光相轉增，名光光相然。
orig::  ^915b26

○三光音天吸持圓光，成就教體，發化清淨，應用無盡。
如是一類，名光音天。
commentary::  ^915b30

【觧】溫陵曰：此天以圓光成音，而發宣化法，故名光音。 ^915b34

【疏】真際曰：教體，即言詮也。
以光為音，表了無盡，故云發化清淨等。
長水曰：以二禪界地，無有五識，小乘及凡夫，
若在定時，俱不能起前五了境，但用光明以為表詮，
以光為音，名光音天。
孤山云：舊解云，擥慧光之應用，為表詮之教體，
以代言詮，故名光音。
發化清淨者，十四變化心也，智欲圓光也。
orig::  ^915b38

○二、結示阿難！此三勝流，一切憂懸所不能逼。
雖非正修真三摩地，清淨心中麤漏已伏，名為二禪。
commentary::  ^915c2

【觧】溫陵曰：二禪離憂，得極喜樂，故云憂懸不逼。
初禪方得漏心不動，而未能伏，此天已伏麤漏，
則業漸劣，行漸勝也。
俱舍云：此名定生喜樂地，謂有定水潤業，憂懸不逼也。
吳興曰：地持論目第二禪名喜俱禪，此定生時，與喜俱發。
故今說云：一切憂懸所不能逼。
懸或作愁，字之誤也。 ^915c6

【疏】吳興又設問曰：初禪五支，已具於喜，何以二禪方名喜俱？
答：初禪有覺有觀，猶帶憂懸，今覺觀俱盡，故別受斯稱。
又熏聞記曰：此有四支，謂內淨、喜、樂、一心。
此禪發時，如人從暗室中出，見日月光明，其心豁然明亮。
八觸、十功德亦同初禪，但從內淨俱發為異。
天台曰：前少光天壽二大劫，身二由旬；
無量光天壽四大劫，身四由旬；光音天壽八大劫，身八由旬。
orig::  ^915c18

○三、明三禪二：初、正釋二：初、少淨天。
阿難！如是天人，圓光成音，披音露妙，發成精行，
通寂滅樂，如是一類，名少淨天。
commentary::  ^915c34

【觧】溫陵曰：由上圓光教體，披露妙理，發成精行，
離前喜動，而生淨樂。
是樂非境，乃出乎淨性，恬泊寂靜，名寂滅樂。
而淨猶劣，則能通而已，未能成也。
以猶劣故，名少淨也。 ^915c38

【疏】雲間補遺曰：如是二句，牒前也。
披，音露。妙下，正明三禪也。
披去光音之教跡，露出妙性之正定，良以二禪有內喜之染，
今則去之，所以名淨耳。
進修二禪，故發成精行；證得少淨，故通寂滅樂。
發成精行者，純淨之定也；通寂滅樂者，一心支也。
orig::  ^915c46

○二、無量淨天淨空現前，引發無際，身心輕安，成寂滅樂。
如是一類，名無量淨天。
commentary::  ^916a8

【觧】溫陵曰：淨空者，離諸喜動，不緣物境之定相也。
由是充擴，使淨相無際，恊乎妙性，故身心輕安，而性樂成矣。
以無際故，名無量淨也。
吳興曰：望上未徧，望下則多，故名無量。 ^916a12

【疏】天台曰：準吳興疏，具足應云：既得少淨空相現前，
復以定力引發少相，令無邊際，望上未徧，
望下則多，故名無量。
orig::  ^916a20

○三、徧淨天世界身心，一切圓淨，淨德成就，
勝託現前，歸寂滅樂。
如是一類，名徧淨天。
commentary::  ^916a26

【觧】溫陵曰：淨空無際，故世界身心一切圓淨。
淨德成就，則性樂歸託於是矣。
以一切圓淨，故名徧淨。
吳興曰：上身心輕安，且言其內。
今世界等者，總攝於外。 ^916a30

【疏】天台曰：世界，指前淨空為言，即圓光成音，
身通寂滅，樂之少淨，此言其外也。
身心，指前身心輕安，成寂滅之無量淨，此言其內也。
今則合是內外二法而融通之，則世界身心，一切圓淨。
此之淨德既已成就，而吾之勝託者現前，則三禪寂滅之樂有所歸矣。
orig::  ^916a38

○二、結示阿難！此三勝流具大隨順，身心安隱，得無量樂。
雖非正修真三摩地，安隱心中歡喜畢具，名為三禪。
commentary::  ^916b2

【觧】溫陵曰：具精行性樂，名大隨順，故安隱無量也。
歡喜畢具者，此名離喜妙樂地，謂心雖離喜，而喜樂自具也。
吳興曰：地持論目第三禪為樂俱禪，此定功德與徧身樂俱發，
故前二禪雖有樂支，為喜支所障，今滅喜純樂，故得其名。
而云歡喜畢具者，名同體異，不以文害意。 ^916b6

【疏】天台曰：此天具有五支功德，謂捨、念、
慧、樂、一心。前有捨、念、慧而後一心，故身心安隱，得無量樂。
世稱樂之至者，為如受三禪天之樂。
以此少淨天壽十六大劫，身十六由旬；
無量淨天壽三十二大劫，身三十二由旬；
徧淨天壽六十四大劫，身六十四由旬。
orig::  ^916b18

○四、明四禪二：初、四根本二：初、正明四：
初、福生天。阿難！復次，天人不逼身心，苦因已盡，
樂非常住，久必壞生。
苦樂二心，俱時頓捨，麤重相滅，淨福性生。
如是一類，名福生天。
commentary::  ^916b30

【觧】吳興曰：復次下，結三禪之德。
樂非下，顯三禪之過。
苦樂下，正示福生也。
三禪無下界苦因，雖名為樂，樂久必壞，壞亦成苦。
今既捨樂，苦則不生。
地持名此為捨俱禪，其義同矣。
溫陵曰：以捨苦樂，名麤重相滅，捨念清淨，故淨福性生也。
自此而下，明四禪凡有九天。
然四禪報境，但有三天。
第四無想，乃第三廣果別開，皆凡夫報境。
此四之上，有五不還天，乃聖賢別修靜慮，與凡夫不同。 ^916b36

【疏】吳興熏聞記又曰：淨福性生。
性謂體性，亦約內說。
此禪與微妙捨受俱發，故名捨俱禪。
具有四支：一、不苦不樂支，二、捨支，三、清淨支，
四、一心支。福生，餘經或名無雲天。
第二福愛，名福生天。
無雲者，下雖空居，依雲而住，此無雲首，特號無雲。
業疏云：第四禪上，雲居輕薄，如星散住，
不同下天，如雲密合。
orig::  ^916c4

○三、福愛天捨心圓融，勝解清淨，福無遮中，
得妙隨順，窮未來際，如是一類名福愛天。
commentary::  ^916c16

【觧】溫陵曰：苦樂二忘，故捨心圓融。
心無所累，故勝解清淨。
由是福無遮礙，而得妙隨順。
吳興曰：得妙隨順，即隨順下文二岐路也。
由此淨福，體性無遮，愛樂修習勝妙之法，
是則福資二路，非止當天，故云窮未來際。 ^916c20

【疏】雲間曰：前福生天，以捨樂為福。
今捨心轉勝，愛樂此福，故名福愛，與前福生深淺之別。
orig::  ^916c30

○三、廣果天阿難！
從是天中有二岐路，若於先心無量淨光福德圓明修證而住，
如是一類名廣果天。
commentary::  ^916c34

【觧】溫陵曰：從福愛分二岐也，一直往道趣廣果，一迂僻道趣無想。
資中曰：此廣果天，以四無量心，熏禪福德，
離下地染，廣福所感，名廣果天。
orig::  ^916c38

○四無想天若於先心雙厭苦樂，精研捨心，
相續不斷，圓窮捨道，身心俱滅，心慮#CB01926;凝，
經五百劫。是人既以生滅為因，不能發明不生滅性。
初半劫滅，後半劫生。
如是一類，名無想天。
commentary::  ^916c44

【觧】溫陵曰：先心雖能伏惑修禪，而涉妄帶異，
以有心為生滅，以無想為涅槃。
於是雙厭苦樂，專研捨心，以趣無想。
由物洎身，以至心想，一切皆捨，名圓窮捨道。
心慮#CB01926;凝，即無想定也。
以是感報，生無想天，壽五百劫。
俱舍說：初生此天，未全無想，經半劫始無。
及報將盡，復經半劫有想，然後報謝。
資中曰：是人不了妄性體空，乃執生滅以為勞累，
厭此生滅，永不生滅，非真不生也。
但見第六識不行，如冰夾魚，不知微細生滅，妄謂涅槃。 ^917a4

【疏】吳興熏聞記曰：百法論名為無想報，屬不相應行。
彼疏云：由欲界修，感彼天果，名無想報，亦云無想異熟。
此有三義：一、變異而熟，要因成熟，方能招果；
二、異時而熟，過去造因，今現得果；三、異類而熟，
由善惡因，感無記果。
擕李曰：然此四禪，總報別業，但有三品，感下三天。
其無想天，秪是廣果天中別報，凡夫境界，上極於此。
後五不還，亦是聖人雜修靜慮，資廣果天業，
令五品殊勝，生彼受樂，與凡夫不同。
orig::  ^917a22

○二結示阿難！此四勝流，一切世間諸苦樂境所不能動。
雖非無為真不動地，有所得心功用純熟，名為四禪。
commentary::  ^917a40

【觧】溫陵曰：四禪不為三災所動，名不動地。
然彼器非真常，情俱生滅，雖非無為真境，
而有為功用，至此已純熟矣。 ^917a44

【疏】天台曰：四禪具足四支功德：一、不苦不樂支，
二、捨支，三、念清淨支，四、一心支。
福生天，壽百二十五大劫，身百二十五由旬。
福愛天，壽二百五十大劫，身二百五十由旬。
無想天、廣果天，壽皆五百大劫，身五百由旬。
orig::  ^917b2

○二、五不還三：初、總示。
阿難！此中復有五不還天，於下界中九品習氣俱時滅盡，
苦樂雙忘，下無卜居，故於捨心眾同分中安立居處。
commentary::  ^917b12

【觧】溫陵曰：第三果人，斷欲界九品修惑盡，
即生此天，不復欲界受生，故曰不還。
亦名五淨居，謂離欲淨身所居也。
習氣，惑也，與現行皆滅，故曰俱盡。
此指欲界無續生業也。
苦樂雙忘，兼指四禪已下無續業也。
故云下無卜居。此五天，自四禪別立，通名捨念清淨地，故曰捨心。
同分資中曰：俱舍云：雜修靜慮，有五品不同，故生五淨居。
雜修者，以有漏無漏間雜而修也。
靜慮者，定慧均等之謂也。
五品者，下、中、上、上勝、上極也。 ^917b18

【疏】集註曰：梵語阿那含，此云不還，亦名不來。
俱舍論，色界有五種那含。 ^917b36

○頌曰：此中生有行，無行般涅槃，上流若雜修，能至色究竟。
言五種者，一中般，謂往色界住中有位便般涅槃。
二生般，謂生色界已不久便般涅槃。
三有行般，謂生色界已長時加行不息，由多功用方般涅槃。
四無行般，謂生色界已經久加行懈怠，不多功用而般涅槃。
此有二種，由因與果異故。
因異者，有雜修無雜修也。
果異者，至色究竟及有頂也。
前是觀行，後是止行，樂慧樂行不同故。
今五不還天，即樂慧者所生也。
初二三禪皆有九品修惑，俱名為染。 ^917b38

○頌曰：由雜修五品，生有五淨居。
論曰：由雜熏修第四靜慮有五品故，淨居唯五。
如是五品雜修靜慮，如其次第感五淨居。
有餘師言：由信等五次第增上感五淨居云云。
道歡曰：五淨居者，正理論云：離欲諸聖以聖道永濯煩惱垢，
故名為淨。淨身所止，故名淨居。
或住於此窮生死邊如還債盡，故名為淨。
淨者所住，故名淨居。
或此無異生雜純聖所止，故名淨居。
五品者，謂以有漏無漏雜資廣果故業，
令其殊勝轉生五淨居天，故有五品。
然何故須雜耶？謂五淨居無別引業，一切有情法爾第四禪中秪有三品，
總報引業生彼三天。
聖人既無煩惱，故須雜下三天，故業生五屬也。
然所資故業是一，由能資因行相有五，故感五天。
五品之義，下文五天更當引釋。
orig::  ^917c8

○二、明別五：初、無煩天。
阿難！苦樂兩滅，鬬心不交，如是一類，名無煩天。
○二、無熱天機括獨行，研交無地，如是一類，名無熱天。
commentary::  ^917c36

【觧】溫陵曰：前於苦樂，有捨有厭，則心與境鬬，不能無煩。
惟心境兩釋，煩惱斯斷。
盛熱曰煩，微煩曰熱。
上雖鬬心不交，疑若猶有交地，方滅麤相，得無煩而已。
此復增勝，心機無對，研交無地，能滅緣影，故得無熱也。 ^917c40

【疏】天台曰：初無煩天，即下品心資也。
謂行人先入四禪定已，於此定中，先起多念無漏心相續現前，
次起多念有漏心相續現前，又起多念無漏心相續現前，
如是漸漸減至二念無漏、二念有漏、二念無漏時，名雜修加行成滿。
次起一念無滿、一念有漏、一念無漏，至此名為根本成滿。
由此有漏、無漏間雜修故，名為雜修，亦名夾熏禪。
以用無漏夾熏有漏，色定轉明，果報轉勝，
由此資故業故，從廣果沒，便生無煩天也。
稍離定障，名為無煩，煩即是障也，障即苦樂兩鬬也。
次無熱天，即中品有六心，用前下品三心為加行，
更引三心一念無漏、有漏、無漏為根本，
資其故業，從廣果沒，能超無煩，生於無熱天。
蓋前鬬心雖不交於苦樂，猶有苦樂之境在，
雖曰無煩，不能無熱。
今則機括獨行，研交者無地，則其熱亦無
orig::  ^918a2

○三善見天十方世界，妙見圓澄，更無塵象，一切沉垢。
如是一類，名善見天。 ^918a32

○四善現天精見現前，陶鑄無礙，如是一類，名善現天。
commentary::  ^918a34

【觧】資中曰：塵象沉垢，即定慧之障也。
定慧精明，融鍊自在，故云陶鑄無礙。 ^918a38

【疏】天台曰：三、善見，即雜修上品有九心，
用前六心為加行，更起三心為根本，資故業故，
從廣果沒，生善見天。
無漏功著，定慧障亡，故能十方世界妙見圓澄，名善見天。
蓋前天雖無熱，然而猶有機括獨行者在，
不得稱為善見；今則獨行機括，亦無十方世界，
惟一妙見，故名善見天也。
四、善現，即上勝品有十二心，用前九心為加行，
更引三心為根本，資於故業，超三生四。
蓋前雖善見現前，未能轉變自在；今既無塵象沉垢，
若陶家師著少泥於輪上，一撥便轉，大小器具，
隨行施設，無適而不可，能起十四變化自在，故名善現天。
orig::  ^918a42

○五色究竟天究竟羣，幾窮色性？
性入無邊際，如是一類名色究竟天。
commentary::  ^918b16

【觧】吳興曰：究竟，研窮之義也。
幾者，動之微也。研窮多念，至於一念，故曰究竟羣幾。
以雜修五品，初用多念無漏，熏多念有漏，
乃至最後用一念無漏，熏一念有漏，名上極品。
故俱舍云成由一念雜是也。
窮色性性者，窮亦究竟，變其文耳。
心既熏多至少，色亦窮麤至微，麤細不同，故曰性性。
入無邊際，即色界與無色界二邊之交際也。
俱舍云：從此向上，無復所居，此處最高，名色究竟。 ^918b20

【疏】天台曰：五色究竟天，即上極品有十五心，
用前十二心為加行，更引三心為根本，
資於故業，能超四天，生色究竟。
無煩天壽一千大劫，身一千由旬。
無熱天壽二千大劫，身二千由旬。
善見天壽四千大劫，身四千由旬。
善現天壽八千大劫，身八千由旬。
色究竟天壽一萬六千大劫，身一萬六千由旬。
化樂、他化二天所著衣服，隨心大小輕重。
色界天不著衣服，如著不異，頭雖無髻，
如著天冠，無男女相，形惟一種。
已上壽量身量，出起世因本經。
orig::  ^918b36

○三、結示阿難！此不還天，彼諸四禪、四位天王，
獨有欽聞，不能知見。
如今世間曠野、深山、聖道場地，皆阿羅漢所住持故，世間麤人所不能見。
commentary::  ^918c6

【觧】溫陵曰：下天修有漏凡定，此天修無漏聖業，
麤細有異，故不能見。
orig::  ^918c12

○二、總結阿難！是十八天，獨行無交，未盡形累。
自此已還，名為色界。
commentary::  ^918c16

【觧】孤山曰：獨行無交，俱無情欲故。
未盡形累，尚有色質故。
orig::  ^918c20

○三、無色界二：初、正明二：初、明感報二：
初、簡迴心不入。復次，阿難！
從是有頂色邊際中，其間復有二種岐路。
若於捨心發明智慧，慧光圓通，便出塵界，
成阿羅漢，入菩薩乘。
如是一類，名為回心大阿羅漢。
commentary::  ^918c24

【觧】溫陵曰：色究竟天，居有色頂，與無色鄰，名色邊際。
四禪皆依捨念修定，此言捨心，指有頂因心也。
吳興曰：色究竟天，第三果人，根有利鈍，
故分二路：其利根者，發無漏智，斷盡修惑，
即出三界；其鈍根者，復由定心，欣上厭下，生無色界。
應知慧光圓通，且約盡無生智圓滿而言；
入菩薩乘，正約出三界後勝進而說。
斯亦今經破定性之明文也。
名為回心者，圓師指同涅槃五人發心之義。
今謂不爾，彼是界外發心，即入初住；此是界內迴心，方成四果。
安得五人為同年邪？ ^918c30

【疏】天台曰：有頂色邊際中，即色界第四禪天，
為三種人之所住處：一、修凡夫禪，即廣果；
二、修外道禪，即無想；三、修出世間禪，即五那含。
今云二種岐路，一往不以聖凡為分，但以厭色、不厭色為異。
不厭色者，即若於捨心發明智慧等，乃回心大阿羅漢。
厭色有三種：一、鈍根那含；二、凡夫；三、外道。
觀今現文，似但指聖人利鈍以分岐路，
其實厭色、不厭色，約義應有四人。
今且明聖人根分利鈍有二義：一、覺身礙不礙；
二、立心回不回。若覺身不礙，即色究竟天發明智慧，
慧光圓通，便出塵界，此不礙之利根也。
子縛既斷，則自利已竟，便於此世回心向大，
入菩薩乘，從空入假，導利羣生，此回心之利根也。
若覺身為礙，銷色入空等，待子果俱盡，
方出塵界，此色礙之鈍根也。
既出塵界，如焦芽敗種，不復堪用，此不回之鈍根也。
須知回心有二義：一、先小後大；二、始終皆大。
先小後大復有二義：一、宿種成熟故；二、教令發心故。
始終皆大亦有二義：一、先求自利，回己向他故；
二、假理現前，欣赴夙心故。
經之明意亦有二義：一為大乘豎出三界者，
寄此以明道不躐等故；一為小乘豎出三界者，
寄之策發，令發大心故。
orig::  ^919a2

○二、明生者類殊二：初、別明四天四：初、空處天。
若在捨心，捨厭成就，覺身為礙，銷礙入空，
如是一類，名為空處。
commentary::  ^919a44

【觧】溫陵曰：自此而下，明無色界四天也。
無色者，無業果色，有定果色，依正皆然，乃滅身歸無定性。
聲聞所居，或捨厭天人雜處，其類不一，皆無色蘊也。
四天皆依偏空修進，初厭色依空，二厭空依識，
三色空識等都滅而依識性，四依識性以滅窮研而不得真滅，
是皆有為增上善果，未出輪迴，不成聖道者也。
今此初天，厭己形礙，堅修空觀，滅身歸無，即厭色依空者也。
名空處定，故報生空處也。
長水曰：捨心有二：一者，若於有頂，用無漏道，
斷惑入空，即樂定那含也。
二者，若於廣果，用有漏道，伏惑入空，即凡夫外道也。 ^919a48

【疏】天台曰：長水師言：無漏道，即聖種觀，
觀五陰如病，如癕，如瘡，如刺，無常，苦，空，無我。
有漏道，即六行觀，厭下苦麤障，欣上淨妙離也。
orig::  ^919b22

○二、識處天諸礙既銷，無礙無滅，其中惟留阿賴耶識，
全於末那半分微細，如是一類名為識處。
commentary::  ^919b28

【觧】溫陵曰：諸礙既銷而無，則不依於色。
無礙之無亦滅，則不依於空。
惟留阿賴末那，即厭空依識者也，名識處定。
故報生識處，賴耶第八識，末那第七識也。
而末那所緣，色空識三，此位厭色空而依識，
則色空麤緣已無，故惟全半分微細也。 ^919b32

【疏】天台曰：三界惟心，一切惟識，二十五有，
罔匪八識之所變造，所造之三界盡，則能造之八識現。
故知六道眾生，雖終日用八識而未甞見八識，
然其所用八識，特為其主而已。
若其用者，則七識為之使，故第七謂之傳送識。
此識內緣第八，即緣心而為分別者；外緣第六，即緣塵而為分別者。
雖曰能緣，要由所緣之境在，境在則能緣之識存，境亡則能緣之識滅。
然緣境本由乎六識，要由七識之所使，
雖分能所，皆一體而異名，異用而同體也。
今者色空既盡，則六識無用而七無所使，
故去末那半分麤浮者；而阿賴耶識既全在，故全於半分微細也。
云惟留者，正以三界之識三，其所去者半而留者亦半，非曰此天已見第八也。
然此天有三人，約那含言之，則前半此已斷盡；
約凡夫與外道言之，但可言伏而不得言斷也。
orig::  ^919b42

○三、無所有處天空色既亡，識心都滅，
十方寂然，逈無攸往。
如是一類，名無所有處。
commentary::  ^919c24

【觧】溫陵曰：前位雖亡空色，而未滅識心，
此則都滅，故十方寂然，逈無攸往，以寂無攸往，故名無所有。
然此雖亡識心，未亡識性，今之行人，見性不深，
多滯於此，雖能洞了色空，#CB01926;滅心慮，
逮無所有，而終於識性，幽幽綿綿，不能自脫，
生死窟穴，實存乎此。
orig::  ^919c28

○四非非想處天識性不動，以滅窮研，
於無盡中，發宣盡性。
如存不存，若盡非盡，如是一類，名為非想非非想處。
commentary::  ^919c38

【觧】溫陵曰：識性者，識心幽本也。
不動者，寂無攸往也。
既能不動，復研窮使滅。
然依識滅之，竟非真滅，是強於無盡中發宣盡性，
所以似存不存，似盡不盡。
似存不存，故非想也。
似盡不盡，又非非想也。
此又幽幽綿綿，至微之相也。
orig::  ^919c42

○二、總辨二類此等窮空不盡空理，從不還天聖道窮者，
如是一類，名不迴心鈍阿羅漢。
若從無想諸外道天，窮空不歸，迷漏無聞，便入輪轉。
commentary::  ^920a4

【觧】吳興曰：此等窮空，通指凡聖。
欣厭未盡，故云不盡空理。
縱是聖人修八聖種觀，亦有四陰細惑未亡，以未得滅受想定故。
從不還天下，明聖人有生此處者，是鈍根那含耳。
言羅漢者，約後為名也。
若從無想下，明外道有不生此處者，謂窮空不歸也。
外道窮空，凡有二種：一、窮至四禪，以無想為極；
二、窮至無色，以非想為極。
今既入無想，則迷於有漏，無聞四空，故五百劫滿，自當輪轉。
有解此文作外道從無想天來者，非也。
請觀不歸二字，歸猶來也，豈非無想窮空不來乎？
高麗麻谷普幻師曰：其那含天，除其利根迴心羅漢，
其餘鈍根貪寂定者，修空增勝，入四空處。
其凡夫禪次第修者，成四禪後，次從廣果入四空處。
然則根本天中第三廣果，能攝無想及五那含。
今云有頂色邊際者，通指廣果聖凡雜地也。
天如補註曰：觀長水前解捨心有二，及吳興所解窮空不歸等，
與麻谷之說略同。
今參而言之，鈍根那含、廣果凡夫，皆能趣入四空，
而外道亦有入者，惟除無想之外道耳。 ^920a10

【疏】天台曰：此等窮空，謂既以空而滅色，
復以識而滅空，又以無所有而滅識，以非想非非想以滅無所有，
則於無色界之空，可謂窮矣。
此揚德也。不盡空理，抑過也。
空理有二：但空，不但空。
不但空，此空即有。
能盡此理者，即前迴心大阿羅漢，從空以出假矣。
但空者，色即是空，非色滅空。
是等既以空滅色，乃至非想非非想於無盡中發宣盡性，豈能盡其空理哉！
前義可破聖人窮者，後義可破外道窮者。
窮空不歸者，歸，復也。
眾生始從涅槃之空以出有，聖人則從生死之有以還空。
今之凡夫與外道，雖能窮空而不能歸空，故曰窮空不歸。
前云厭色不厭色，應有四人不厭色：一人於色邊際已出塵界，
迴心向大；厭色三人：一窮空歸者，即鈍根那含；
一窮空不歸，即若從無想諸外道天來者；
一修凡夫四禪八定為世間禪，不知修出世間滅受想定，
心因則以非想非非想為極則，報果則亦以非想非非想處為究竟。
經雖不言，約義須有。
orig::  ^920a46

○二辨王民阿難，是諸天上各各天人，
則是凡夫，業果酬答，答盡入輪。
彼之天王，即是菩薩，遊三摩地，漸次增進，回向聖倫所修行路。
commentary::  ^920b32

【觧】溫陵曰：通指欲、色、無色天也。
其眾乃隨業感報，未出輪迴。
其王乃隨行權應，寄位升進。
華嚴謂初地菩薩，多作閻浮提王，二地輪王，
乃至六欲，三梵天王是也。
此竪論已終，故通結指。 ^920b38

【疏】天台曰：溫陵師引華嚴經初地作人間王等者，以其皆法身大士故也。
論圓教初住，已證法身。
華嚴云：初發心時，便成正覺，所有慧身，
不由他悟，清淨妙法身，湛然應一切。
應以何身說法，即皆應之，則初住多作閻浮提王矣。
今云初地，豈華嚴兼別之言乎？
孤山曰：遊三摩提者，以菩薩善入出住百千三昧，故住此定而為天主。
九次第定名善入，師子奮迅名善出，超越名善住，
一一皆能深達實相，號首楞嚴。
orig::  ^920b46

○二、結示阿難！是四空天，身心滅盡，定性現前，
無業果色，從此逮終，名無色界。 ^920c16

○二、總結虗妄此皆不了妙覺明心，積妄發生，
妄有三界中間，妄隨七趣沉溺，補特伽羅各從其類。
commentary::  ^920c18

【觧】溫陵曰：身心滅盡者，無色蘊及麤識也。
孤山曰：無業果色者，顯有定果色也。
補特伽羅，此云數取趣，謂諸有情起惑造業，隨諸趣受生也。
天如補註曰：定果色者，顯揚論名定自在所生色，
謂由勝定故，於一切色皆得自在，即以定變起五塵境也。
數取趣者，能取當來諸趣，即中有也。
涅槃云：中有五陰，非肉眼見，天眼所見。 ^920c22

【疏】天台曰：成論明極善極惡，皆不經中陰，如#CB00267;矛離手故也。
今七趣中，三途則屬極惡，天僊則屬極善，
善惡相雜，惟人與修羅耳。
今既總結虗妄，其可以中陰以釋數取趣乎？
應是取其義相，明眾生七趣往來，數數捨此生彼，通名補特伽羅也。
orig::  ^920c36

○七修羅趣復次，阿難！
是三界中，復有四種阿修羅類。
若於鬼道，以護法力，乘通入空，此阿修羅從卵而生，鬼趣所攝。
若於天中，降德貶墜，其所卜居，鄰於日月，
此阿修羅從胎而出，人趣所攝。
有修羅王，執持世界，力洞無畏，能與梵王及天帝釋四天爭權，
此阿修羅因變化有，天趣所攝。
阿難！別有一分下劣修羅，生大海心，沉水穴口，
旦遊虗空，暮歸水宿，此阿修羅因濕氣有，畜生趣攝。
commentary::  ^920c46

【觧】溫陵曰：修羅，此云非天。
福力等天，而無天行，為多瞋故也。
隨業輕重，而有四生之異。
水穴，即尾閭也。吳興曰：俱舍四生頌，但云鬼通胎化二。
今卵生修羅，鬼趣所攝。
則世親之言，似未詳矣。
問：法華所列四種修羅，與今四種，為同為異？
答：資中云同。今謂彼四，只可攝在此四之中，不可次第分屬其類。
荊溪師云：法華四種，皆與帝釋鬬戰。
一往觀之，但同今經第三類耳。
問：此四修羅，既為四趣所攝，應無別報同分之處耶？
答：雖屬四趣，非無別報。
今云卜居鄰於日月等，即同分之處也。
又長阿含云：南洲有金剛山，中有修羅宮，所治六千由旬欄楯行樹等。
然一日一夜，三時受苦，苦具自來入其宮中。
是知此趣，且取一分善報，謂之人天。
若論受苦，實在人趣之下。
故正法念經，惟以鬼畜二種收之，良由於此。 ^921a14

【疏】孤山曰：若依七趣優劣，則修羅在人趣之下。
今為攝屬不定，故在其後。
天台曰：六道攝屬，各有定處。
惟修羅攝屬四趣者，經意不特顯果報四種屬乎四趣，
將是每一種中亦雜具四因，惟觀其何因為多，以墮其趣。
如中品十惡為鬼道因，下品十惡為畜道因；
下品十善為人道因，上品十善為天道因。
若善惡之業純，則隨之以受四生之報。
其或倐焉而為善矣，倐焉而又為惡；倐焉而上矣，
倚焉而又為其下；或善惡交戰於一生，或上下交攻於一念。
況心懷猜忌，事欲勝他，故垂終受報，強者先牽，
或為鬼道而卵生，以至或為畜道而濕生。
如雖為鬼道矣，而又能乘通入空；雖為畜道矣，
而又能旦遊虗空，非兼人天之福乎？
至於人天二趣所攝者，雖居鄰日月，力洞無畏，
日夜苦具，三時自來，非兼鬼畜之罪乎？
故諸天與修羅戰時，每以人間善惡多少為勝負，
卜善多則天勝，不善多則修羅勝。
一日方相戰，而天帝乍勝乍負者再。
正緣世有一人，欲為善而忽為惡念間之，
欲為惡而又為善念間之，持疑未決間，故令天帝如此。
每見今之為行者，是非美惡，雜糅神襟，
猜忌之念不無，好勝之心常在，亦當以是而為戒焉。
orig::  ^921a44

○二、結示勸斷二：初、結示迷妄二：初、迷真有相。
阿難！如是地獄、餓鬼、畜生、人及神僊、天洎修羅，
精研七趣，皆是昏沉諸有為相，妄想受生，
妄想隨業，於妙圓明無作本心，皆如空華，
元無所著，但一虗妄，更無根緒。 ^921b38

○二、隨妄輪迴阿難！
此等眾生不識本心，受此輪迴，經無量劫不得真淨，
皆由隨順殺、盜、婬故。
反此三種，又則出生無殺、盜、婬，有名鬼倫，
無名天趣，有無相傾，起輪迴性。 ^921b44

○二、舉悟勸斷二：初、明真修無著。
若得妙發三摩提者，則妙常寂，有無二無，無二亦滅。
尚無不殺、不偷、不婬，云何更隨殺、盜、婬事？
commentary::  ^921c2

【觧】溫陵曰：前問妙心徧圓，何有獄、鬼、人、天等道？
故此結示由殺、盜、婬三為根本。
有是業，則名鬼倫，言必墜也。
無是業，則名天趣，言必升也。
出生無殺、盜、婬，即天趣也。
七趣舉二，以善惡通攝也。
因有而墜，因無而升。
故曰：有無相傾，起輪迴性。
若得正定，則妙性常寂，無復輪迴矣。
有無二無，言相傾業斷。
無二亦滅，言分別情忘也。
業斷情忘，則三種妄本，名迹雙泯矣。
故欲斷妄輪，須修正定也。
孤山曰：有無二無，無生死之俗也。
無二亦滅，滅涅槃之真也。
尚無於善，況隨於惡？
亦應云：尚無無二，云何隨二？
中道無著，其旨惟明天如。
補註曰：有無相傾者，鬼趣業盡，或修善而升。
天趣報衰，或轉惡而墜。
此名相傾，起輪迴性也。 ^921c6

【疏】荊公曰：有對則有代，有執則有釋。
執有以為樂，則與苦對，其釋也苦代之，
故人樂終於壞；執無以為淨，則與染對，
其釋也染代之，故天淨終於墮。
墮則所無更有，壞則所有更無。
orig::  ^921c32

○二、舉三業勸斷三：初、明妄因。
阿難！不斷三業，各各有私。
○二、牒答前總問因各各私，眾私同分，
非無定處，自妄發生。
生妄無因，無可尋究。
commentary::  ^921c40

【觧】溫陵曰：前問地獄，為有定處，為復自然，
彼彼發業，各各私受？
故此牒答三業，即殺、盜、婬也。 ^921c44

【疏】天台曰：不斷三業，各各有私者，明別業也。
因各各私，眾私同分者，業雖各別，不妨別業而同報；
雖然同報，而各有元由，故曰非無定處。
orig::  ^921c48

○三、勸修行斷除汝勗修行，欲得菩提，要除三惑。
不盡三惑，縱得神通，皆是世間有為功用。
習氣不滅，落於魔道。
雖欲除妄，倍如虗偽。
如來說為可哀憐者，汝妄自造，非菩提咎。
作是說者，名為正說。
若他說者，即魔王說。
commentary::  ^922a6

【觧】溫陵曰：殺、盜、婬，為惑業之本，故名三惑。
上明諸趣戒備失錯，而終於勸斷三業，
勸除三惑，乃戒備真要也。
下文即助道分中第二科，名詳辨魔境，深防邪誤也。
魔即魔羅，此云殺者，亦云奪者，能殺慧命，奪善法。
開之有五：曰五陰魔、煩惱魔、死魔、天魔、鬼魔。
合之惟陰魔、天魔而已。
陰魔即生死煩惱，依五陰而起者也。
天魔因修邪定，好害正道者也。
未發心者，常與隨順，則無寇敵。
惟正修者，違而不順，偏致惱害，故須辨識也。
orig::  ^922a14

○六、無問自說，預明禪境二：初、正明發相三：
初、結前生後二：初、結前正修二：初、經家敘事。
即時如來將罷法座，於師子牀攬七寶几，
迴紫金山，再來凭倚，普告大眾及阿難言： ^922a32

○二、如來正告汝等有學緣覺、聲聞，今日迴心趣大菩提無上妙覺，
吾今已說真修行法。 ^922a34

○二、生後發相二：初、述意許宣二：初、述意二：
初、總明。汝猶未識修奢摩他、毗婆舍那微細魔事，
魔境現前，汝不能識，洗心非正，落於邪見。 ^922a38

○二、別示或汝陰魔，或復天魔，或著鬼神，
或遭魑魅，心中不明，認賊為子，又復於中得少為足。
如第四禪無聞比丘，妄言證聖，天報已畢，
衰相現前，謗阿羅漢，身遭後有，墮阿鼻獄。 ^922a40

○二許宣汝應諦聽，吾今為汝子細分別。
○二、時眾佇誨阿難起立，并其會中同有學者，
歡喜頂禮，伏聽慈誨。
commentary::  ^922a48

【觧】溫陵曰：前法既終，當機無問，故將罷法座，
而又攬寶几，迴金容。
無問自說者，真止觀中微細魔事，非一切智莫能辨識，
能隳寶覺，破法王家，故須特告，乃最後深慈也。
四禪無聞者，比丘無多聞慧，但勤小行，
得生四禪，便謂已證阿羅漢。
及乎天報將畢，見有生處，遂謗佛妄說阿羅漢，
不受後有，因此墜墮，乃邪誤之咎也。 ^922b4

【疏】天台曰：洗心有二義：一、凡修禪定，先須洗滌先心，
從前所有邪惡知見，悉從懺斷，淨盡無餘。
如前淨器，除去毒蜜，復以#CB01926;香蕩滌習氣，
後貯甘露，一有不盡，便為致魔入魔之端。
二者、所修三止，皆是洗惑之慧水，如體真洗見思，
方便洗塵沙，禪那洗無明，一不合法，便為洗心，
非正是故，即落魔道。
魔境現前者，摩訶止觀廣明十境：一、陰入；
二、煩惱；三、病患；四、業相；五、魔事；六、禪定；
七、諸見；八、上慢；九、二乘；十、菩薩。
惟初陰入是初心常所觀境，餘之九境，
待發方觀，不發不觀。
又初心所觀，先須揀却界入，復於五陰，
又除前四，的取識陰為所觀境。
如去丈就尺，去尺就寸，亦如伐樹得根，
灸病得穴，千枝百病，自然銷殞。
此與今經前文，廣約三科七大以開解，次約二十五門以明行。
佛命文殊揀擇，惟取耳門為所觀境同。
今明五十重境，雖總名陰境，若觀現文，
與下別開，惟少病患與菩薩兩境。
蓋病境易知，故略不言，偏教菩薩，亦可合於二乘境中。
餘之六境，若尋文配合，如想陰中為魔所附，
發貪嗔癡，是煩惱境；慢過慢及增上慢，
是上慢境，總為魔事境。
總示中云得少為足，四禪無聞，是禪定境；
行陰所發，俱是邪見境。
又復示以當處禪那，豈非待發方觀止觀工夫乎？
orig::  ^922b18

○二、總別開示二：初、總述意三：初、明魔動因由二：
初、生佛理同。佛告阿難及諸大眾：汝等當知，
有漏世界十二類生，本覺妙明，覺圓心體，與十方佛無二無別。 ^922c14

○二、明迷悟事別二：初、迷真起妄。
由汝妄想，迷理為咎，癡愛發生。
生發徧迷，故有空性。
化迷不息，有世界生。
則此十方微塵國土非無漏者，皆是迷頑妄想安立。
當知虗空生汝心內，猶如片雲點太清裏，況諸世界在虗空耶？ ^922c16

○二、悟理動魔二：初、明歸元妄滅。
汝等一人發真歸元，此十方空皆悉銷殞，云何空中所有國土而不振裂？
commentary::  ^922c24

【觧】溫陵曰：覺圓心體，所謂真元。
由迷理背真，化迷立妄，成有漏界，為魔所依。
化迷者，隨迷轉變也。
空生大覺中，如海一漚發。
又喻片雲，以明世界虗幻微芒，易以銷殞也。
惟真元之體，本自廓然。
而虗空國土，皆是迷頑妄想安立。
若汝等一人，發真不迷，則無安立者，故自殞裂也。
此并下文，皆敘魔所起。
蓋有漏空界，為魔所依。
今若殞裂，則魔不安矣。
或曰：有漏空界，乃眾生同感，云何一人而能銷殞？
矧古今發真者眾，而空界依然，安在其銷殞耶？
曰：同業所感，不離晦昧。
發真返明，故可銷殞。
然眾生不可盡，世界不可盡。
故雖一人發真，而眾復感結，所以依然。
使同業之人，同能發真，則山河器界，應念化成無上知覺，而為淨妙佛土矣。
天如補註曰：迷則轉覺體為虗空，悟則全虗空是覺體。
故一人發真歸元，則一人所見虗空，悉皆銷殞而為覺體矣。
即所謂心精通#CB04474;，當處湛然。
彼之未見消殞者，是其未能發真歸元也。
吳興曰：前微塵國土，且約同居而說。
究論歸元振裂之義，須通三土。
若發偏真，歸小涅槃之元，則同居振裂。
若發圓真，歸大涅槃之元，則方便實報振裂。
今已開小顯大，則真元之理，無非寂光，但有相似分極之異耳。 ^922c28

【疏】天台曰：此下明為一人發真歸元，十方虗空悉皆銷殞，
大地振坼，為致魔之由。
欲明發真歸元，是以先明從真起妄，是故以生佛體同而為理本，
次明迷悟事別以為魔因。
初迷真起妄喻中，太清者，猶虗空也。
前以海喻覺心之大，以漚喻虗空之小，
故曰：空生大覺中，如海一漚發。
今則以太清喻本覺之不動，以片雲喻頑空之易銷，
故曰：當知虗空生汝心內，猶如片雲點太清裡。
況諸世界在於虗空，若浮雲之末，其易銷殞，從可知也。
次悟理動魔中，言汝等一人發真歸元，
十方虗空悉皆銷殞，正猶慧風一扇而殊雲自消，惟一真空逈無所有。
或曰：國土有相而云銷殞，可也；虗空無作，
不聞爛壞，其銷殞何在哉？
對曰：迷時則化覺為空，悟時則復空為覺。
復空為覺，則惟覺無空，虗空銷殞，理固然矣。
矧虗空猶揑目之狂華，世界為狂華之非相，
易可銷殞，又可知也。
orig::  ^923a22

○二、明將歸動魔二：初、明聖凡通#CB04474;以釋伏難。
汝輩修禪飾三摩地，十方菩薩及諸無漏大阿羅漢，
心精通#CB04474;，當處湛然。 ^923b6

○二、明凡魔不同，以顯魔覺二：初、示魔天見動。
一切魔王及與鬼神、諸凡夫天，見其宮殿無故崩裂，
大地振拆，水陸飛騰，無不驚慴。 ^923b8

○二明餘趣不覺凡夫昏暗，不覺遷訛。
○二、明魔惱本意二：初、因悟動魔二：初、正明。
彼等咸得五種神通，惟除漏盡。 ^923b12

○二反顯戀此塵勞，如何令汝摧裂其處？
○二、正為留難是故神鬼，及諸天魔，魍魎妖精，
於三昧時，僉來惱汝。
commentary::  ^923b14

【觧】溫陵曰：魔以晦昧為依，今修禪飾定，
妙心精明，故能振裂魔界，遂致惱害也。
凡夫天，魔王天也。
吳興曰：飾，猶莊嚴也。
謂修禪定，功德莊嚴，本有真三摩地，以修飾故，
彼菩薩羅漢，所證心性，通同#CB04474;合，此動魔之由。
由三摩地將出其境，故魔等宮殿，自然崩裂，斯亦歸元之前相也。
問：大地無情，水陸異類，何以同魔，亦皆振慴？
答：三昧威神，不可思議，如大樹緊那羅王，
絃歌一動，聲震大千，須彌山王，為之踊沒，
況菩薩首楞嚴力，豈以情無情異而為責邪？
凡夫昏暗，不覺遷訛者，此釋伏疑也。
恐疑者曰：魔及諸天，既見其相，凡夫何事，都不覺知？
故此釋云。
orig::  ^923b18

○三、明指益勸誡二：初、示悟者唯益二：
初、引喻廣明。然彼諸魔，雖有大怒，彼塵勞內，
汝妙覺中，如風吹光，如刀斷水，了不相觸。
汝如沸湯，彼如堅冰，暖氣漸鄰，不日消殞。
徒恃神力，但為其客。
成就破亂，由汝心中五陰主人。
主人若迷，客得其便。 ^923b42

○二、結勸降伏。當處禪那，覺悟無惑，則彼魔事，無奈汝何。
陰消入明，則彼群邪，咸受幽氣。
明能破暗，近自消殞，如何敢留，擾亂禪定？ ^923b48

○二、示不悟致損二：初、不悟同魔。
若不明悟，被陰所迷，則汝阿難必為魔子，成就魔人。 ^923c4

○二、校量勸悟二：初、明彼唯毀汝一戒。
如摩登伽殊為眇劣，彼惟呪汝破佛律儀，
八萬行中只毀一戒，心清淨故，尚未淪溺。 ^923c6

○二明此則隳汝全身此乃隳汝寶覺全身，
如宰臣家忽逢籍沒，宛轉零落，無可哀救。
commentary::  ^923c10

【觧】溫陵曰：五陰，主人真心也。
陰消入明，指發真者。
登伽眇劣，只毀戒體。
諸魔熾惡，能隳寶覺，固宜深防也。
宰臣籍沒，喻幾於覺位而淪惡趣。
孤山曰：以婬女比天魔，人眇劣也。
以一戒比全身，事眇劣也。
舉劣況勝，勗彼深防。
初果道共，戒力自然無犯，故云心清淨等。
籍沒，漢書云除其屬籍是也。 ^923c14

【疏】天台曰：次示悟者，惟益中有三喻：初如風吹光，
乃以不動而勝動；次如刀斷水，乃以柔而勝剛，共喻妙覺照而常寂之體。
方魔境現前，果能寂然不動，其奈我何哉！
故曰了不相觸。第三喻汝如沸湯，彼如堅氷，
乃以陽而勝陰，喻妙定寂而常照之力。
下文云：彼等羣魔，咸受幽氣。
明能破暗，故曰煖氣漸鄰，不日銷殞。
當處禪那二義：一、任彼魔來現怪，我心寂爾如空。
然魔有強軟，強來以寂，軟來以照，若慈雲之讚智者，華頂降魔云強軟消磨寂照功是也。
又如首楞三昧經云：觀魔界如，佛界如。
若魔界如，即佛界如。
一如無二如，則魔界無所捨，佛界無所取。
不取不捨，所謂當處禪那也。 ^923c26

漢書云：除其屬籍。
應邵曰：籍者，為二尺竹牒，記其年紀、名字、物色。
orig::  ^924a2

○二、別顯相五：初、色陰二：初、結前生後二：
初、結前正行。阿難當知，汝坐道場，銷落諸念。
其念若盡，則諸離念，一切精明，動靜不移，憶忘如一。 ^924a6

○二、生後發相二：初、示二相二：初、不盡相。
當住此處入三摩地，如明目人處大幽暗，
精性妙淨，心未發光，此則名為色陰區宇。
commentary::  ^924a8

【觧】天如補註曰：離念精明，心未發光等，色陰未破之相也。
孤山謂在名字位中，則似抑之太低。
溫陵謂得元明覺，無生滅性，則似升之太高。
當依吳興，指屬觀行。
此蓋禪那得力之處，塵勢暫息之時也。
定力雖爾，而色陰未破，故如明目處幽暗。
陰以覆蔽為義，區局性真，故名區宇。 ^924a14

【疏】天台曰：銷者銷鎔，銷而後落，故云銷落。
今經妙定，於染不滯，於淨不著，一切結惑，
擬之即銷，即為無為，亡情絕解，如大火#CB08504;，
不可凑泊，故喻之如銷。
亦妙玄云：譬如冶鐵，意在成器，器雖未成，而麤垢先落。
今修禪定，志在成佛，將破色陰，而銷落諸念，喻實似之。
其念若盡，即圓伏五住也。
離念精明，即觀行現前也。
觀行現前之人，居靜固無所移，涉動亦無所失，
忘之而觀智明明，憶之而寂體了了，故曰動靜不移，憶忘如一。
此正寂滅道場之先容，真阿練若之前陣，
當住此處，入三摩地。
繇斯而往，則直道無雍，第為色陰區局，
精性妙淨，心未發光，故如明目人，處大幽暗。
五受陰皆云區宇者，區者寰區，宇者宇宙。
人居屋舍，皆取象於人身，人身又取象於寰宇。
故人心妙明，一自晦昧為空，空晦暗中，
結暗為色，色雜妄想，想相為身來，為識，
為行，為想，為受，為色。
其區局者，而有是五重，各以一妄想而為其本。
色陰堅固妄想，而為五妄想之末，其區局之相，
最為麤重，居生死長夜之方沉，故取喻如明目人，處大幽暗也。
orig::  ^924a26

○二盡相若目明朗，十方洞開，無復幽黯，
名色陰盡，是人則能超越劫濁。 ^924b16

○二、顯妄源觀其所由，堅固妄想以為其本。
commentary::  ^924b18

【觧】溫陵曰：五陰盡相，非滅身歸無，乃觀力洞照，不為迷礙而已。
故譬若目明朗，十方洞開也。
色陰始因父、母、己三妄倫交結，故曰堅固妄想為本。
五種妄本，經末自釋。
天如補註曰：前解五濁云：劫濁依於色陰，故今色盡則能超之。
餘四例此。 ^924b20

【疏】天台曰：為色陰區局真性故。
如明目人，處大幽暗，色陰若盡，故若目明朗，十方洞開。
劫濁以無記為性，根塵相對之間，未生分別，
不起緣塵，進非見性，退非六識。
觀其所由，父母己三，妄倫交結，堅固妄想，以為其本。
是以欲破此妄，要以不落緣塵，不墮無記，
見見聞聞，冥乎止觀之道，乃能破之。
破此妄想，則色陰之本亡，色陰盡則此濁超，此濁超則無記之區宇揭。
如獄出重辟幽囚，雖未解脫逍遙，其明爽輕清，亦可樂也。
orig::  ^924b30

○二、正明發相二：初、正明十相十：初、身能出礙二：
初、指相搖源。阿難！
當在此中，精研妙明，四大不織，少選之間，
身能出礙，此名精明流溢前境。
斯但功用暫得如是，非為聖證。 ^924b48

○二、用心邪正不作聖心，名善境界。
若作聖解，即受羣邪。
commentary::  ^924c4

【觧】溫陵曰：此中者，定中也。
妙體本融，由妄質成礙，故精窮妙明，則四大不織，而身能出礙也。
然此特定力所逼，使精妙流溢，暫而不常，故非聖證。
孤山曰：凡諸境發，雖是善相，取著成邪。
任是惡相，若不取著，邪亦成正，以境隨心轉故。 ^924c6

【疏】天台曰：當在此中者，離念精明，動靜不移，
憶忘如一，寂照現前，五住初伏之中也。
更加止觀精研此之寂照妙明之體，於色陰將破未破之間，
而堅固妄想，欲解其體，故能使四大不織。
蓋人之託胎，因父母己三妄倫交結，如組織為錦而堅不可解。
今也精研妙明，則堅固妄想寂而色陰之經緯離，故能使四大不織。
此之四大，非獨正報而已，凡為根塵，皆其事也。
惟其不織，故少選之間，身能出礙。
出礙者，言墻壁由之直度也。
已上，明其定中境界也。
此名精明流溢前境者，出其功能也。
言特不過性之妙明者，為止觀精研之力，使其流溢前境而身能出礙也。
斯但下，指其功過。
言此之境界，有功用，有聖證。
聖證，如前所明色陰已盡之相，若今之出礙，但功用而已。
聖證，則一證永階不退，功用不過暫得。
如是此境現前，如將入海，預見初平之相，則色陰破在不久。
故不作聖心，名善境界；若作聖解，則狂愚由之以生，羣邪因之以受矣。
orig::  ^924c16

○二、拾出蛔蟯二：初、指相推源。
阿難！復以此心精研妙明，其身內徹。
是人忽然於其身內拾出蟯蛔，身相宛然，
亦無傷毀，此名精明流溢形體。
斯但精行暫得如是，非為聖證。 ^925a2

○二、用心邪正不作聖心，名善境界。
若作聖解，即受羣邪。
commentary::  ^925a6

【觧】溫陵曰：真精妙明，流溢前境，則外無所隔，
流溢形體，則內無所障，故能身內拾出蟯蛔，此亦暫爾。 ^925a10

【疏】天台曰：前則其身外徹乎色陰，故身能出礙；
今則其身內徹於色陰，故拾出蟯蛔。
然考其所由，莫不因精研妙明，使精而明者，流溢於內外使之然也。
始則身能出礙而無所隔，次則拾出蟯蛔而無所傷，
有以見色陰虗妄，猶如空華，相雖似有而其體本虗也。
orig::  ^925a14

○三、空中聞法二：初、指相推源。
又以此心內外精研，其時魂魄意志精神，
除執受身，餘皆涉入，互為賓主。
忽於空中聞說法音，或聞十方同敷密義，
此名精魄遞相離合，成就善種。
暫得如是，非為聖證。 ^925a26

○二、用心邪正不作聖心，名善境界。
若作聖解，即受羣邪。
commentary::  ^925a32

【觧】吳興曰：除執受身，餘皆涉入。
謂除其色身，而內魂魄等六，互相涉入也。
互為賓主者，餘五入魂，則魂為主，五為賓。
乃至入神，則神為主，餘為賓也。
遞相離合，即精離本位而合於魄，或魄離本位而合於精等。
溫陵曰：前之精研，初能外虗，次能內徹。
此復內外精研，俱虗徹故。
其魂魄等，皆失故常，迭互相涉。
故夙昔聞熏，自能發揮，而忽有所聞也。
今夫刻意凝神，討論之極，則奇文麗藻，
未甞經意者，往往煥然得於夢寐。
則精研激發，神者偶現，類可知也。 ^925a36

【疏】天台曰：始則精研乎外，次則精研乎內，今則內外而俱研。
正以今經止觀，以陰入而為所觀境，達境惟心，
觸事而觀，初無定謂，以能了一即一切，一切即一。
矧耳根為境，圓洞十虗，眼見為觀，普窮三際，
恒遍而局，恒局而遍也。
意志者，言其體也；精神者，言其氣也；魂魄者，言其用也。
共是六處識心之異名，五種妄想之光影。
互為賓主，遞相離合者，謂我為主，則彼五為賓，
各離本位而合於我；我為賓，則五為主，我離本位而合於彼。
如列國將亡未亡之間，或合從以為一，
或離從以為諸，與首楞嚴王爭為勝負之時。
成之敗之，職由乎人，成之則為善種，敗之即受羣邪故也。
言忽於空中聞說法音，或聞十方同敷密義者，
乃色陰中耳根與聲塵所現之相，即無情說法之先兆，亦耳根三昧之昧之遺勳也。
orig::  ^925b8

○四、見佛踞臺二：初、指相推源。
又以此心澄露皎徹，內光發明，十方徧作#CB17591;浮檀色，
一切種類化為如來。
于時忽見毗盧遮那踞天光臺，千佛圍繞，百億國土及與蓮華俱時出現。
此名心魂靈悟所染。
心光研明，照諸世界，暫得如是，非為聖證。 ^925b38

○二、用心邪正不作聖心，名善境界。
若作聖解，即受羣邪。
commentary::  ^925b46

【觧】溫陵曰：淨穢之境，常隨心感。
故澄徹之極，則心魂染於靈悟，佛境現於心光。
資中曰：若修念佛三昧，斯境現前，與修多羅合者，名為正相。
若修餘觀，設見佛形，亦不為正，以心境不相應故。
況觀真如，不取諸相，而有所著，豈非魔邪？ ^925b48

【疏】天台曰：澄露皎徹者，謂以止而澄之，
以觀而露之，使此心皎潔清徹。
以是之故，而內光發明，十方遍作閻浮檀色者，
依報淨也；一切種類化為如來者，正報淨也；
于時忽見報佛踞臺出現者，見華藏世界也。
或問：此為己力所至乎？
佛力所至乎？魔力所至乎？
對曰：己力所至也。
蓋此娑婆，原居華藏，則一土一石，莫非浮幢，
一種一類，莫非覺體，良為色陰之所弊，
餘陰之所封，故盲無所見。
今也澄露皎徹，內光發明，為心魂靈悟之所染，
心光研明，照諸世界，使之發現，如此比前功用，似為更勝。
若不受不著，則色陰盡在不久也。
熏聞記曰：毗盧遮那，此翻遍一切處，斯是法身。
若見踞天光臺，是合盧舍那報身之相，
以唐時譯經，法報不分故也。
orig::  ^925c10

○五、空成寶色二：初、指相推源。
又以此心，精研妙明，觀察不停，抑按降伏，制止超越。
於時忽然十方虗空，成七寶色，或百寶色，
同時徧滿，不相留礙，青黃赤白，各各純現。
此名抑按功力逾分，暫得如是，非為聖證。 ^925c36

○二、用心邪正不作聖心，名善境界。
若作聖解，即受羣邪。
commentary::  ^925c42

【觧】吳興曰：抑按降伏，制止超越，應對四分煩惱，
或如下文排四大性，此名等從略而結也。
溫陵曰：精研妙明，抑伏雜想，制心勝託，
力用過越，故妙明逼極，煥散而現也。 ^925c46

【疏】天台曰：抑按制止者，止也；降伏超越者，觀也。
謂精研妙明時，以止觀法門觀察不停，
功力過分，故忽然見十方虗空成七寶色等。
此亦於一顯色，將化頑空為寶，覺真空故現如斯，
只不作聖心，即善境界也。
orig::  ^926a6

○六、暗室見物二：初、指相推源。
又以此心，研究澄徹，精光不亂。
忽於夜半，在暗室內，見種種物，不殊白晝，
而暗室物，亦不除滅，此名心細。
密澄其見，所視洞幽，暫得如是，非為聖證。 ^926a16

○二、用心邪正不作聖心，名善境界。
若作聖解，即受羣邪。
commentary::  ^926a20

【觧】溫陵曰：人固有不明自發，暗不能昏者。
惟微細定心，澄使不亂，而後能見暗物不除。
言皆實境，不隨定變也。 ^926a24

【疏】天台曰：夫精真妙明，光逾日月，豈假白晝而能顯，遇黑月而能弊乎！
惟人者，一為色陰所局，精真者隱而晦昧者得其所，
非假之光明，則冥然長夜。
今也研究澄徹，精光不亂，彼妙明者，將啟其竇而有未然之兆，
故居夜不昏，舊物不除也。
orig::  ^926a30

○七、燒斫無礙二：初、指相推源。
又以此心圓入虗融，四肢忽然同於草木，火燒刀斫曾無所覺。
又則火光不能燒爇，縱割其肉猶如削木，此名塵併。
排四大性，一向入純，暫得如是，非為聖證。 ^926a40

○二、用心邪正不作聖心，名善境界。
若作聖解，即受羣邪。
commentary::  ^926a46

【觧】溫陵曰：定力虗融，則五塵併消，四大排遣。
純覺遺身，故無傷觸。
定力所持，故火不燒也。
世之端居喪我者，尚能使形槁木，心死#CB01926;，
況真定之力哉。 ^926a48

【疏】天台曰：色陰以五妄想為體，四大為相。
見聞覺知，雍令留礙；水火風土，旋令覺知。
此陰若破，則各各返元。
如人之垂終，必先四大分離；人之成道，亦四大復本。
今圓入虗融，能併排四大，使之一向入純，
非惟各歸其根，抑且以無化有。
以無化有，則其體虗融，先得其兆，故燒之斫之，曾無所覺也。
orig::  ^926b6

○八、徧觀諸界二：初、指相推源。
又以此心，成就清淨。
淨心功極，忽見大地十方山河，皆成佛國，
具足七寶，光明徧滿。
又見恒沙諸佛如來，徧滿空界，樓殿華麗。
下見地獄，上觀天宮，得無障礙。
此名欣厭。凝想日深，想久化成，非為聖證。 ^926b18

○二、用心邪正不作聖心，名善境界。
若作聖解，即受羣邪。
commentary::  ^926b24

【觧】溫陵曰：厭麤濁之質礙，欣妙淨之虗融，名成就清淨。
凝想日深，久而自化，故能洞觀，得無障礙也。 ^926b28

【疏】天台曰：論此經圓修，以中道而為觀體，
深達一切諸法無非佛法，又何淨之可欣，垢之可厭！
然而以之融心可也，以之慕道，而初學將有以理為情之失，
則三界之家何由而出，涅槃之家何路而歸乎！
第雖欣厭，又非捨穢以求淨，乃即惑以成智，
是以凝想日深，想久化成，故曰忽見大地十方山河皆成佛國。
此即穢而淨，以彰乎不垢不淨，又可見也。
orig::  ^926b32

○九、夜見遠方二：初、指相推源。
又以此心研究深遠，忽於中夜遙見遠方市井街巷、
親族眷屬，或聞其語。
此名迫心，逼極飛出，故多隔見，非為聖證。 ^926b48

○二、用心邪正不作聖心，名善境界。
若作聖解，即受羣邪。
commentary::  ^926c4

【觧】溫陵曰：研心窮遠，逼迫精神，遺身而出，
冥有所至，故能見聞遠方事也。
上皆未離色陰，徒因定力而能出礙，見聞遠及。
若色陰盡，則十方洞開，無復幽暗，六通縱任無為，
山壁由之直度，固無疑矣。 ^926c8

【疏】天台曰：多隔能見，性體遍也；多隔不見，妄體局也。
性體之見，果位方彰，今未登聖而遽然能多隔見，
乃由真修迫之飛出，是故然也。
或問曰：心無去來，何為迫出？
對曰：無去來者，體也；有去來者，用也。
如下若魘咎歇其心，離身反觀其面，去住自由，非用有去來乎？
然是即體之用，雖去來而無去來，如全海為漚，漚還匝海。
如此會得，斯可言道。
orig::  ^926c16

○十、知識遷變二：初、指相推源。
又以此心研究精極，見善知識形體變移，少選無端種種遷改。
此名邪心，含受魑魅，或遭天魔入其心腹，
無端說法，通達妙義，非為聖證。 ^926c30

○二、用心邪正不作聖心，魔事消歇。
若作聖解，即受羣邪。
commentary::  ^926c34

【觧】資中曰：此人曾有邪心種子，合外魔境，相因而來。
此則非善境界，純是魔嬈。
不同前九，皆稱善境，起心作證，方乃成魔者。
溫陵曰：所見知識，乃魔變現也。
前九但明定力，獨此乃明魔事者，定力未成，
不能動魔，研究精極，乃漸發魔事也。
故下文魔事愈甚。 ^926c38

【疏】天台曰：夫邪道與正道常相反，真心與妄心常互違。
前之九境，雖非親證，其現也正，以境而驗，
其心必真；後之一境，變幻無端，其現也邪，
以境而驗，其心必妄。
祖師云，佛之與魔，相去幾何？
邪之與正，有何欠剩？
不作聖心，魔事消歇；若作聖解，即受羣邪。
是知成之敗之，職由乎人。
orig::  ^927a2

○二、結過勸示。阿難！
如是十種禪那現境，皆是色陰用心交互，故現斯事。
眾生頑迷，不自忖量，逢此因緣，迷不自識，
謂言登聖，大妄語成，墮無間獄。
汝等當依如來滅後，於末法中宣示斯義，
無令天魔得其方便，保持覆護，成無上道。
commentary::  ^927a14

【觧】吳興曰：用心交互者，用禪那心，與色陰堅固，
妄想交互，故現斯事。
乃至識陰，例此明之。
何則？以五妄想，各於本陰區宇之中，為禪所觀，
將破未破，如燈欲滅，其光復熾，乃與定力交戰其功，
故成之敗之，則魔佛之道，於是乎辯。
孤山曰：大妄語成，墮無間獄。
此約名字位中修禪定者，及五品觀行位中，
不能安忍，俱有墮義，以俱未得位不退故。
然五陰盡相不同，在色陰未盡之中，即名字位也。
色陰盡者，猶居觀行；受陰盡，則在相似初二兩信；
想陰盡，則在三四兩信；行陰盡，則在五六兩信；
識陰盡，則諸根互用。
此在相似七信已去，正是麤垢先落，六根清淨位也。
而其五陰，各為十魔種子所依，共五十重，
皆在觀行初心所發，故有退墮。
若入相似，墮義不成。
故佛次第細辯相狀，令初心識其所發氣分。
譬如色陰未破之中，或現天魔，此即想陰氣分之所發也。
問：受陰盡時，既入相似，何故想等中復發十種魔境邪？
答：若論陰破，豈應發魔？
但文中說相似已前觀行心中所發耳。
令知所依，故歷五陰，次第說之。
又只作相似位中發境，亦應可耳。
何者？魔尚能惱深位，豈不能惱相似淺位邪？
但相似位人發之，終不將為聖解。
又如阿羅漢人迴心入大，按位雖當相似，
進入即破無明，故不為所動也。
若名字觀行位人，觀智強者，則寂爾如空，
亦不將為聖解；觀力弱者，則為所惑，墮落魔道，更受輪迴。
若相似位，或生法愛，則名頂墮菩薩。 ^927a24

【疏】天台曰：孤山師明五陰盡相，并為五十魔種所依，
其所發明，可謂詳矣。
然有橫豎二義，約五陰盡相，其義則豎，
故曰：在色陰未盡之中，即名字位，色陰盡者，
猶居觀行，乃至識陰盡，此在七信已去。
約魔種所發成墮，其義則橫，故曰：皆在觀行初心所發，故有退墮。
又曰：如來次第細辯相狀，令初心識其所發氣分云云。
蓋言五十重陰境，皆在觀行中發，驗是何等相狀，
何為色陰氣分，何為受陰氣分，乃至何為識陰氣分，
一一了知，分明無謬。
猶如將發其藥，先知其病，知病識藥，應病與藥，然後服行。
或問：病已知矣，藥將云何？
對曰：境雖五十，大約為言不出強軟，強則寂爾如空，
軟則照之叵得，慧風既扇，定水又澄，千魔將褫魄於無何有之鄉，
百病將潛踪於不萌枝之地矣。
又問：五陰盡相，既深該乎十信，五陰發相，
獨淺在於觀行，橫豎之相，其義云何？
對曰：圓修行人，三止於一心中修，三諦於一境中照，則三惑於一念中伏。
雖一念中伏，而當情者又有乎次第，則見思麤惑，
適居其首，而見惑九十八使，并欲界前六品思惑，正為魔種所依。
破此二惑，則魔羅不得其便，而五種妄想，
為見思之異稱者，正在觀行中互相對壘。
故五十種氣分，為正為奇，為顯為伏，出沒無恒，
勝負不定，取决於一時，尅功於當念也。
orig::  ^927b26

○二、受陰二：初、結前生後二：初、結前正行。
阿難！彼善男子修三摩提，奢摩他中色陰盡者，
見諸佛心，如明鏡中顯現其像。 ^927c24

○二、生後發相二：初、示二相二：初、不盡相。
若有所得而未能用，猶如魘人，手足宛然，
見聞不惑，心觸客邪而不能動，此則名為受陰區宇。
commentary::  ^927c26

【觧】溫陵曰：受以領納前境為義，已破色陰，
內外虗融，故見諸佛心，如鏡現像。
諸佛心，即我妙覺明心也。
如鏡現像，謂清淨虗凝，了非形礙也。
雖具妙體，而未能運用，蓋為受所覆故。
如魘寐人，支體宛具，六根明了，而不能運動，此受陰之相也。 ^927c32

【疏】天台曰：夫受以領納為義，但受不自受，
由色故而為受；然色亦不自色，由受故而為色。
二相為偶，其來久矣。
前色陰既破，則受已喪其偶，然而不能無機栝獨行者，以有受陰在也。
故色陰盡相，取譬明鏡，顯現其像，謂如古鏡重磨，
已去一番麤垢，見諸佛心，如顯現其像矣。
惟其猶有受陰在，似有所得而未能用，
蓋為受陰區宇之所掩弊，故又取喻。
猶如魘人，手足宛然，見聞不惑，心觸客邪，而不能動。
手足宛然，見聞不惑，此以喻釋喻，即如明鏡中顯現其像也。
心觸客邪而不能動，即若有所得而未能用也。
然此二喻，似各喻一陰，以明鏡現像喻色盡，以魘人心觸客邪而不能動喻受在。
若通喻者，皆可取像于色去受存之相也。
orig::  ^927c42

○二、盡相若魘咎歇，其心離身，反觀其面，
去住自由，無復留礙，名受陰盡。
是人則能超越見濁。 ^928a20

○二、顯妄源觀其所由，虗明妄想以為其本。
commentary::  ^928a22

【觧】溫陵曰：色陰盡者，已離形礙。
然為受所魘，而未能用，故受陰消歇，即能離身反觀，去住無礙也。
因違順之幻境，生損益之妄受，則受陰無體，
虗有所明，故名虗明妄想。 ^928a26

【疏】天台曰：心之不能去住自由者，外為色陰之所礙，
內為受陰之所留，二陰既盡，故能其心離身，反觀其面也。
前五濁文，以見聞覺知，壅令留礙，水火風土，
旋令覺知，相織妄成，以為見濁。
正以見聞摶色，色雜見聞，情與無情，和合以生妄受，
故受陰盡，即能超之。
orig::  ^928a34

○二、虗明發相二：初、正明十相十：初、見物生悲二：
初、指相推源。阿難！
彼善男子當在此中得大光耀，其心發明內抑過分，
忽於其處發無窮悲，如是乃至觀見蚊蝱猶如赤子，
心生憐愍不覺流淚，此名功用抑摧過越。 ^928a46

○二、用心邪正。悟則無咎，非為聖證。
覺了不迷，久自消歇。
若作聖解，則有悲魔入其心腑，見人則悲，
啼泣無限，失於正受，當從淪墜。
commentary::  ^928b2

【觧】溫陵曰：既破色陰，無復幽黯，故得大光耀。
知受陰為咎，故內自抑伏而破之。
抑伏太過，失於慈柔，故多悲愍，以致悲魔附焉。
吳興曰：其心發明，即下文見色陰消，受陰明白也。
有以狂慧釋之者，非。 ^928b10

【疏】天台曰：夫慈能與樂，悲能拔苦，乃菩薩益物之佳懷，
如來度人之盛事，然亦取其中道而已矣。
故為其說者而有三焉，曰假慈，空慈，中慈，三者闕一而不可。
今因內抑以生悲，與而言之，屬於生緣；
奪而言之，落於愛見。
生緣假諦之悲，固不可無，苟無法緣空心以制之，
無緣中道以統之，鮮不落於愛見也。
愛見屬貪分煩惱所攝，故悲魔乘便入其心腑。
orig::  ^928b18

○二、勇智齊結二：初、指相推源。
阿難！又彼定中諸善男子，見色陰消，受陰明白，
勝相現前，感激過分，忽於其中生無限勇，
其心猛利，志齊諸佛，謂三僧祇一念能越，此名功用陵率過越。 ^928b34

○二、用心邪正。悟則無咎，非為聖證。
覺了不迷，久自消歇。
若作聖解，則有狂魔入其心腑，見人則誇，我慢無比。
其心乃至上不見佛，下不見人，失於正受，當從淪墜。
commentary::  ^928b38

【觧】溫陵曰：色盡受現，為定之勝相，因喜成功，
故感激勇動，以為佛果可齊，功行易致，
陵率之過，故狂魔附焉。
今夫以少為足，驕狂犯分，自視無前者，皆陵率之過也。
吳興曰：陵率，謂勇心高率也。 ^928b46

【疏】天台曰：前因內抑過分以生悲，病在止多而墮乎愚；
今因感激過分以生勇，病在觀多而墮乎狂。
一落愛見之悲，一成我慢之種。
大師云：狂愚之過，雖小不同，邪見輪轉，蓋無差別。
此之謂也。然而勇猛精進，居六度之首，
以之詣道，則無道而不前，因之成狂，斯為過矣。
志齊諸佛，為萬行之先，以之堅誓，則無誓而不圓，
因之生慢，斯為過矣。
契經有調絃之喻，祖誥有御馬之箴，苟得其從容中道，魔羅其如予何！
orig::  ^928c6

○三、渴心沉憶二：初、指相推源。
又彼定中諸善男子，見色陰消，受陰明白，
前無新證，歸失故居，智力衰微，入中隳地，
逈無所見，心中忽然生大枯渴，於一切時沉憶不散，
將此以為勤精進相，此名修心無慧自失。 ^928c24

○二、用心邪正。悟則無咎，非為聖證。
若作聖解，則有憶魔入其心腑，旦夕撮心，
懸在一處，失於正受，當從淪墜。
commentary::  ^928c30

【觧】溫陵曰：凡修觀行，須定慧等持，乃能無失。
今此定強智微，而受陰未盡，故進無新證。
色陰已消，故退失故居。
進退之間，杳無所依，名中隳地。
以無依無見，故枯渴沉憶，而憶魔附焉。
憶心妄系，故如有撮懸也。 ^928c36

【疏】天台曰：夫修心以慧解而為之主，若導師之明慧聰達，
善知險難惡道通塞之相，應去者去之，應度者度之。
如今也，見色陰消，受陰明白，前無新證，
歸失故居，智力衰微，入中隳地，亦一時之險難惡道也。
苟以慧解而臨之，若淮陰之陣於背水，
歸幸失其故居，畏死地而不退，前雖無乎新證，
臨險道而思危，冐毒矢而無前，被金創而不畏，
則受陰破在不久，又何必以區區枯渴沉憶而為事哉！
orig::  ^928c46

○四、疑是舍那二：初、指相推源。
又彼定中諸善男子，見色陰消，受陰明白，
慧力過定，失於猛利，以諸勝性懷於心中，
自心已疑是盧舍那，得少為足。
此名用心亡失恒審，溺於知見。 ^929a14

○二、用心邪正。悟則無咎，非為聖證。
若作聖解，則有下劣易知足魔入其心腑，
見人自言我得無上第一義諦，失於正受，當從淪墜。
commentary::  ^929a18

【觧】溫陵曰：前以定強智微，此又慧力過定，
皆互有所失，故欲等持也。
長水曰：定力微，故亡失恒審。
慧力過，故溺於知見。 ^929a26

【疏】天台曰：今經當機，雖以多聞小慧為自咎，
楞嚴大定為啟請，而定體圓融，止即是觀。
故結位中云：奢摩他、毗婆舍那，必須止觀以雙修，
定慧以均等，方能證入深位。
今也慧力過定，則失於猛利，謂已均聖，
得少為足，豈非定少慧多之過乎！
如來為行人斥指其過云：亡失恒審，失於知見。
蓋修禪貴乎知見，知見功在恒審，恒審又積在博聞。
如輔行云：昔有禪僧，居阿蘭若，久修禪定，不得悟徹。
忽於中夜，出外經行，仰覩明星，豁然大悟，
身心輕快，萬慮氷消，便謂證跡相同，已成佛道。
第俟其明相出時，梵王帝釋請轉法輪。
及至其時，寂無見聞，即自思惟，以事而驗，惟羅漢果。
爾後入城乞食，遇違境而生嗔，逢順情而興貪，
展轉取印，再謂三果，再謂二果。
洎邪解僻興，知其未證初果，由是慚愧自悔，修進如初。
此即不亡恒審，不溺知見，不受魔入，不從淪墜之功德也。
orig::  ^929a32

○五、生無盡憂二：初、指相推源。
又彼定中諸善男子，見色陰消，受陰明白，
新證未獲，故心已亡。
歷覽二際，自生艱險，於心忽然生無盡憂，
如坐鐵牀，如飲毒藥，心不欲活，常求於人，
令害其命，早取解脫。
此名修行失於方便。 ^929b16

○二、用心邪正悟則無咎，非為聖證。
若作聖解，則有一分常憂愁魔入其心腑，
手執刀劒，自割其肉，欣其捨壽。
或常憂愁，走入山林，不耐見人，失於正受，當從淪墜。
commentary::  ^929b22

【觧】溫陵曰：進退失守，故心生艱險，以成邪憂，自致患害也。 ^929b30

【疏】天台曰：破陰轉深，則陰現轉僻，所謂道高一尺則魔高一丈是也。
前之四境，猶近乎正，今則歷覽艱險，忽然生憂，以求捨命為解脫。
然此境狀，即佛世亦自有之。
彼以不淨觀成，生大厭離，以求速死為快，
魔因附人而殺之；此以歷覽二際，自生艱險，
以求取盡為樂，魔因入心而自害之。
愚事雖同，愚心稍異也。
orig::  ^929b34

○六、生無限喜二：初、指相推源。
又彼定中諸善男子，見色陰消，受陰明白，
處清淨中，心安隱後，忽然自有無限喜生，
心中歡悅，不能自止，此名輕安無慧自禁。 ^929b48

○二、用心邪正悟則無咎，非為聖證。
若作聖解，則有一分好喜樂魔入其心腑，
見人則笑，於衢路傍自歌自舞，自謂已得無礙解脫，
失於正受，當從淪墜。
commentary::  ^929c4

【觧】吳興曰：輕安七覺支中，其體屬定。
定若兼慧，正道可通。
今所發者，既無慧自持，則定翻成散，魔得其便，喜樂附焉。 ^929c12

【疏】天台曰：此名輕安無慧自禁者，謂入道之方，要以智慧調停得所也。
蓋禪病有沉浮，而法藥有止觀，如七種菩提之分，不外乎止之與觀。
若心沉將墮於愚，則以念，擇，進，喜四覺支以起之；
心浮將墮於狂，則以輕安，定，捨三覺支以伏之。
能如是以慧自禁，則病無不除而藥無不效矣。
然其中亦有似是而非，以病為藥者，則藥反為病矣。
如曰心安隱後，非輕安支乎？
忽然自有無限喜生，非喜支乎？
輕安屬於定而喜支屬於慧，豈不定慧調均，止觀得所乎？
然而有無限喜生，喜多則又屬於浮，應以定捨而止之，則不失其正。
乃曰心中歡悅，不能自止，豈非無慧自禁而為墮狂之階乎？
故悟則無咎，不悟則魔入心肺，畢竟淪於大狂而不可挽也。
orig::  ^929c18

○七、起大我相二：初、指相推源。
又彼定中諸善男子，見色陰消，受陰明白，自謂已足。
忽有無端大我慢起，如是乃至慢與過慢，
及慢過慢，或增上慢，或卑劣慢，一時俱發。
心中尚輕十方如來，何況下位聲聞、緣覺！
此名見勝無慧自救。 ^929c44

○二、用心邪正悟則無咎，非為聖證。
若作聖解，則有一分大我慢魔入其心腑，
不禮塔廟，摧毀經像，謂檀越言：此是金銅，
或是土木；經是樹葉，或是疊華。
肉身真常，不自恭敬，却崇土木，實為顛倒。
其深信者，從其毀碎，埋棄地中，疑誤眾生，
入無間獄，失於正受，當從淪墜。
commentary::  ^930a2

【觧】溫陵曰：慢名有七：恃己凌他，名我慢。
同德相傲，但名曰慢。
於同爭勝，名過慢。
於勝爭勝，名慢過慢。
未得謂得，名增上慢。
以劣自矜，名卑劣慢。
不禮塔廟等，即邪慢也。
今之妄人，不禮不誦，皆慢魔也。 ^930a14

【疏】孤山云：夫假像知真，因言體道，於是嚴其像以生其敬，
寫其言以悟其心，住持三寶，理在於茲也。
苟生邪見，豈達中庸！
惟自敬身，輕毀經像，邪風一扇，愚者悅隨。
昔衛元嵩諫周武帝不造曲見伽藍，以四海為延平大寺，
和夫妻為聖眾，即皇帝是。
如來樹令德為綱維，尊耆年為上座，而周武惑其言，遂滅佛法。
凡此說者，將非天魔外道入佛法中，肆其姦謀，傾毀我教耶？
天台曰：夫心之受道，以虗為滿，非如器之受物，以滿為滿也。
故曰：入於如來妙莊嚴海，圓滿菩提，歸無所得。
夫圓滿菩提，固為滿矣，而曰歸無所得，何甞以滿為滿乎？
故道之在人，以滿為滿者則慢人，以虗為滿者則敬人。
故曰：滄海能為百谷王者，以其能下之也，矧入於妙莊嚴海乎？
矧以未滿而為滿乎？
矧慢至於七乎？大我慢魔入其心肺，宜矣。
疑誤眾生入無間獄，非不幸也。
orig::  ^930a22

○八、輕安自在二：初、指相推源。
又彼定中諸善男子，見色陰消，受陰明白，
於精明中圓悟精理，得大隨順，其心忽生無量輕安，
己言成聖，得大自在，此名因慧獲諸輕清。 ^930b4

○二、用心邪正悟則無咎，非為聖證。
若作聖解，則有一分好輕清魔入其心腑，
自謂滿足，更不求進。
此等多作無聞比丘，疑誤眾生，墮阿鼻獄，
失於正受，當從淪墜。
commentary::  ^930b8

【觧】溫陵曰：以色消為精明，以精明為圓悟，
遂以為得大隨順，輕清自在，皆得少為足，無聞之儔也。
吳興曰：輕安者，名雖同前，其義則異，以云因慧獲諸輕清故。
此由受陰於諸塵境，無重濁之惑，便言成聖，得大自在也。 ^930b16

【疏】天台曰：此經歷詆多聞，宜以無聞為是矣。
然而自謂滿足，更不求進者，多作無聞比丘，
疑誤眾生，墮無間獄，豈以無聞為是哉！
然則何為而斯可？
要亦不失其正而已矣。
若以多聞為功，住之而不前，斯無功矣。
其若聞教觀心，離指見月，多聞為道助，不可無也。
orig::  ^930b26

○九、撥無因果二：初、指相推源。
又彼定中諸善男子，見色陰消，受陰明白，於明悟中得虗明性。
其中忽然歸向永滅，撥無因果，一向入空，
空心現前，乃至心生，長斷滅解。 ^930b38

○二、用心邪正。悟則無咎，非為聖證。
若作聖解，則有空魔入其心腑，乃謗持戒，名為小乘。
菩薩悟空，有何持犯？
其人常於信心檀越，飲酒噉肉，廣行婬穢。
因魔力故，攝其前人，不生疑謗。
鬼心久入，或食屎尿，與酒肉等一種俱空。
破佛律儀，誤入人罪，失於正受，當從淪墜。
commentary::  ^930b42

【觧】溫陵曰：因得虗明，誤執斷空，成諸邪咎。
凡為此者，皆空魔也。
資中曰：此從邪見種生，引此空魔入其心腑。
大般若云：魔能入一切眾生心，令歸依魔黨，
如膠如漆，斷手截臂，不以為難。 ^930c6

【疏】天台曰：於明悟中得虗明性，虗明固正受也。
於虗明中歸向永滅，已不得其正矣。
又因之而撥無因果，因之而一向入空，
生長斷滅解，由是空魔得便入其心腑，
以邪空一槩平等為所宗，以飲酒噉肉等，
廣行婬穢等，甚至屎尿與酒肉等，謂之一種俱空。
斯人於解則空，於行則不空，焉能獲果報空！
故破佛律儀，誤入人罪，失於正受，當從淪墜也。
孤山云：嗟乎叔世！
尊合雜為大道，排持操為小乘，戒律軌儀，
棄為他物，畫魑魅以為巧，扇無檢以為風，
及夫陰陽拘忌，流俗妄說，一皆信受，畏若嚴刑。
未審戒律之教與陰陽之書孰愈？
流俗之說與如來之談孰優？
背正向邪，顛亂之甚。
懷道大士，一為思之，或為宗師，願以訓眾，
斯乃震法雷於迷蟄，耀慧燈於永夜。
夫如是，則涅槃之囑，斯經之誡，得其人而其道舉矣，又何待於四依出世乎！
戰國策云：畫鬼神易為巧，圖狗馬難為工。
今以排去律檢，妄譚無礙，如畫鬼神耳。
orig::  ^930c14

○十、愛極發狂二：初、指相推源。
又彼定中諸善男子，見色陰消，受陰明白，
味其虗明，深入心骨。
其心忽有無限愛生，愛極發狂，便為貪欲。
此名定境安順入心，無慧自持，誤入諸欲。 ^930c48

○二、用心邪正悟則無咎，非為聖證。
若作聖解，則有欲魔入其心腑，一向說欲為菩提道，
化諸白衣，平等行欲。
其行婬者，名持法子。
神鬼力故，於末世中攝其凡愚，其數至百。
如是乃至一百、二百，或五、六百，多滿千萬。
魔心生厭，離其身體。
威德既無，陷於王難。
疑誤眾生，入無間獄。
失於正受，當從淪墜。
commentary::  ^931a4

【觧】溫陵曰：愛心多因順起，故定境順心，即邪愛成咎。
吳興曰：此如天台止觀煩惱境欲發之相。
智者云：生來欲色，抑制可停。
今所發者，其惑熾盛。
若見外境，心狂眼暗，如睡師子，觸之哮吼。
若不識者，則能牽人，作大重罪。
今文既云魔入其心，則是煩惱與魔，二境俱發。 ^931a18

【疏】天台曰：虗則靜，明則照，照則虗明以昭然，
靜則纖情而不立，尚何虗明之足味！
惟其虗明各不得其正，而即生味著。
味為愛之根，內味虗明而不覺其非，而外已成乎貪愛。
愛心一萌，則深入心骨，因之而無限愛生，
因之而愛極發狂，因之而便為貪欲，又豈止自行而已哉！
因之而說欲為菩提，因之化人而行婬，
總根之於味，其虗明復資之以魔入心肺。
今之白衣，假白蓮為社，化諸白衣平等行欲，
其行婬者名為法子，皆魔羅之所使然，欲化其弟子悉為魔屬故也。
orig::  ^931a30

○二、結過勸示。阿難！
如是十種禪那現境，皆是受陰用心交互，故現斯事。
眾生頑迷，不自忖量，逢此因緣，迷不自識，
謂言登聖，大妄語成，墮無間獄。
汝等亦當將如來語，於我滅後，傳示末法，
徧令眾生開悟斯義，無令天魔得其方便，
保持覆護，成無上道。
commentary::  ^931b2

【觧】溫陵曰：諸陰結文，皆云保持覆護等，即深防邪誤助道之意也。
orig::  ^931b12

○三想陰二：初、結前生後二：初、結前受盡。
阿難！彼善男子修三摩地受陰盡者，雖未漏盡，
心離其形，如鳥出籠，已能成就。 ^931b16

○二、生後想相二：初、示相二：初、不盡相。
從是凡身，上歷菩薩六十聖位，得意生身，隨往無礙。
譬如有人熟寐寱言，是人雖則無別所知，
其言已成音韻倫次，令不寐者咸悟其語。
此則名為想陰區宇。
commentary::  ^931b18

【觧】孤山曰：始三漸次，終乎妙覺，其間有賢有聖，
皆是三世諸佛所歷之位，故通稱聖位。
今受陰既破，即入相似聖位，故云得意生身也。
意生者，喻如意去，速疾無礙，而有三種：
一、入三昧樂意生身，謂心寂不動，即相似初信至七信，
入空位也；二、覺法自性意生身，謂普入佛剎，
以法為自性，即相似八信，出假位也；三、
種類俱生無作意生身，謂了佛所證法，
即九信、十信，修中位也。
長水曰：未破想陰故，如熟寐寱言也。
有成聖位分故，如音韻倫次也。
令不寐者，咸悟其語，如證聖人，則知彼有聖位之分。
故般若云：如來悉知悉見，是人皆得成就阿耨菩提。 ^931b26

【疏】天台曰：夫人之致煩惱生死而莫大於識，即#CB00877;菩提涅槃與神通妙用亦莫大於識。
然識無行不立，行無想不成，想無受不全，
故三陰者，以受而為致妄之本也。
是以教門之設，於檀而特云不受，於三昧而特云正受。
果能於法無所受而歸乎正受，則想無所施其巧，
行無所用其力，而識亦無所致其功矣。
然而受必依根，根必對境，故色陰者，為受陰之苑囿，
受陰者，色陰之園主也。
今色陰早已先破，則受亦無所依；受既次忘，則想亦無所用。
故受陰盡者，生死煩惱已外決其藩籬，
獨有內之根本者在，將不久而乾枯其生死煩惱之根本。
今則受破而心無所弊，故雖未得無漏心，
能離其形，如鳥出籠，已能決定成就從凡入聖淺深階位，
得意生身，隨往無礙也。
前色陰盡，猶如魘人，手足宛然，見聞不惑，
心觸客邪而不能動，蓋取喻受陰未破，其生死長夜之昏寐也重。
今想陰現前，譬如有人熟寐寱言等，蓋取喻受陰已破，
其生死長夜之昏寐也輕，亦一番譬喻之照映也。
orig::  ^931b48

○二、盡相若動念盡，浮想消除，於覺明心，
如去塵垢，一倫生死，首尾圓照，名想陰盡，是人則能超煩惱濁。 ^931c36

○二、顯妄源觀其所由，融通妄想，以為其本。
commentary::  ^931c38

【觧】孤山曰：覺明如鏡，浮想如塵，想盡心明，猶居相似。
首尾，猶始終也。若悟真常，無始終生死之異，故云圓照。
溫陵曰：想能融變，使心隨境，使境隨心，
如想酢梅，能通質礙，故名融通妄想。 ^931c42

【疏】天台曰：前色陰盡，立喻如鏡；受陰在，立喻如寐。
今則受盡，立喻如寱；想陰盡，取象乎於覺。
明心如去塵垢，若以法對喻，亦如古鏡，
更去一番塵垢，重發一番明淨矣。
orig::  ^932a2

○二、正明發相二：初、正明十相十：初、貪求善巧二：
初、虗受定明。
○阿難，彼善男子受陰虗妙，不遭邪慮，圓定發明。
○二、想心發相三：初、由心貪。
三摩地中，心愛圓明，銳其精思，貪求善巧。 ^932a10

○二、致魔附二：初、魔來顯異。
爾時，天魔候得其便，飛精附人，口說經法。
其人不覺是其魔著，自言謂得無上涅槃，
來彼求巧善男子處，敷座說法。
其形斯須，或作比丘，令彼人見；或為帝釋，
或為婦女，或比丘尼，或寢暗室，身有光明。
是人愚迷，惑為菩薩，信其教化，搖蕩其心，
破佛律儀，潛行貪欲，口中好言灾祥變異，
或言如來某處出世，或言劫火，或說刀兵，
恐怖於人，令其家資無故耗散。
此名恠鬼，年老成魔。 ^932a12

○二魔去招殃惱亂是人，厭足心生，去彼人體，
弟子與師，俱陷王難。 ^932a28

○三勸先覺汝當先覺，不入輪迴。
迷惑不知，墮無間獄。
commentary::  ^932a30

【觧】溫陵曰：得受陰盡曰虗妙，已無受魔曰不遭。
圓定等者，想陰定中也。
愛圓明求善巧者，因其虗妙，生愛思於圓明之體，以發漚和之用也。
天魔變現教化者，是漚和善巧也。
附人，附他人也。其人，所附人也。
彼人、是人，皆指修定人也。
想陰十段，皆初舉天魔，次明鬼魔。
而舊科不分，今按經分之。
前總敘云：或汝陰魔，或復天魔，或著鬼神，或遭魑魅。
後總結曰：是十種魔，或附人體，或自現形，
魔師婬婬相傳，邪精魅其心腑。
如受陰中舉悲等十魔，即陰魔也。
想陰初舉十類，即天魔也。
文云：潛行貪欲，即魔師婬婬相傳也。
次舉口中好言等，即鬼神魑魅兼附之，所謂邪精魅其心腑也。
恠鬼、魃鬼，皆前所舉者。
吳興曰：飛精附人，斯必附其可附之人，亦修定習慧者耳。
弟子與師，即求巧之子，說法之師。
下皆例此。 ^932a32

【疏】天台曰：夫善巧，漚和之妙用也。
苟能圓修定慧，破去五陰，麤垢先落，更進八九十信，
假理現前，而漚和之用自彰。
何故中途因依，銳精思而貪求善巧？
不知貪心一萌，而天魔候得其便，竟附人以善巧之事惑之，
令行人竟入其彀，不至於陷王難，入輪迴，墮無間獄而不已。
魔之害人若此，而行者可不慎其念哉！
orig::  ^932b14

○二、貪求經歷二：初、虗受定明。
阿難，又善男子受陰虗妙，不遭邪慮，圓定發明。
○二、想心發相三：初、由心貪。
三摩地中，心愛遊蕩，飛其精思，貪求經歷。 ^932b28

○二、致魔附二：初、魔來顯異。
爾時天魔候得其便，飛精附人，口說經法。
其人亦不覺知魔著，亦言自得無上涅槃。
來彼求遊善男子處，敷座說法，自形無變。
其聽法者，忽自見身坐寶蓮華，全體化成紫金光聚。
一眾聽人，各各如是，得未曾有。
是人愚迷，惑為菩薩，婬逸其心，破佛律儀，潛行貪欲。
口中好言：諸佛應世，某處某人當是某佛化身來此，某人即是某菩薩等來化人間。
其人見故，心生傾渴，邪見密興，種智消滅。
此名魃鬼，年老成魔。 ^932b30

○二魔去招殃惱亂是人，厭足心生，去彼人體，
弟子與師，俱陷王難。 ^932b46

○三勸先覺汝當先覺，不入輪迴。
迷惑不知，墮無間獄。
commentary::  ^932b48

【疏】天台曰：夫經歷，非今之所謂遊方乎？
古人以道眼未明，雖八十猶事行脚，第出處各有其時。
今於百日坐禪，安心於定慧，苟尅期未果，則誓不起坐。
若遽焉而心愛遊蕩，貪求經歷，天魔得以乘其間矣。
如曰某人是某佛化身來此，非魔以欲鈎牽其經歷以參承乎？
orig::  ^932c4

○三、貪求契合二：初、虗受定明又善男子，
受陰虗妙，不遭邪慮，圓定發明。
○二、想心發相三：初、由心貪。
三摩地中，心愛綿#CB04474;，
澄其精思，貪求契合。 ^932c16

○二、致魔附二：初、魔來顯異。
爾時天魔候得其便，飛精附人，口說經法。
其人實不覺知魔著，亦言自得無上涅槃，
來彼求合善男子處，敷座說法。
其形及彼聽法之人，外無遷變，令其聽者未聞法前，
心自開悟，念念移易，或得宿命，或有他心，
或見地獄，或知人間好惡諸事，或口說偈，
或自誦經，各各歡娛，得未曾有。
是人愚迷，惑為菩薩，綿愛其心，破佛律儀，
潛行貪欲，口中好言佛有大小，某佛先佛，
某佛後佛，其中亦有真佛、假佛、男佛、女佛，菩薩亦然。
其人見故，洗滌本心，易入邪悟。
此名魅鬼，年老成魔。 ^932c18

○二魔去招殃惱亂是人，厭足心生，去彼人體，
弟子與師，俱陷王難。 ^932c36

○三勸先覺汝當先覺，不入輪迴。
迷惑不知，墮無間獄。
commentary::  ^932c38

【觧】溫陵曰：愛綿#CB04474;者，欲密契妙理也。
希契合，故魔與開悟。
自開悟下，皆密契之事也。
資中曰：夫亡機寂照，理自玄會。
若希求契合，擬心即差，於是天魔得其便也。 ^932c42

【疏】天台曰：綿，密也。
#CB04474;，合也。
即前心精通#CB04474;之#CB04474;。
夫我之因覺湛然，能與諸佛果覺#CB04474;合，
亦求其任運而已。
若心愛綿#CB04474;，澄精思而貪契合，
天魔得其便矣，令聞法者心自開悟。
至於他心宿命，皆以契合之事而應之也。
長水曰：男女佛者，貴引行人，行貪欲事，無妨成佛。
約教固有偏圓之殊，而本同末異，豈果有小大乎？
邪人灼然謂之大小，如來本迹，豈易知之？
邪人輒判某在先而某在後，又乃恣其不遜，
有真偽之分，何其愚哉！
洗滌本心者，反以邪見除去正見也。
orig::  ^933a2

○四、貪求辯析二：初、虗受定明。
又善男子，受陰虗妙，不遭邪慮，圓定發明。
○二、想心發相三：初、由心貪。
三摩地中，心愛根本，窮覽物化性之終始，
精爽其心，貪求辯析。 ^933a22

○二、致魔附二：初、魔來顯異。
爾時天魔候得其便，飛精附人，口說經法。
其人先不覺知魔著，亦言自得無上涅槃。
來彼求元善男子處，敷座說法，身有威神，
摧伏求者，令其座下雖未聞法，自然心伏。
是諸人等，將佛涅槃菩提法身，即是現前我肉身上。
父父子子，遞代相生，即是法身常住不絕。
都指現在即為佛國，無別淨居及金色相。
其人信受，亡失先心，身命歸依，得未曾有。
是等愚迷，惑為菩薩，推究其心，破佛律儀，潛行貪欲。
口中好言：眼、耳、鼻、舌皆為淨土，男、女二根即是菩提、涅槃真處。
彼無知者，信是穢言。
此名蠱毒，魘勝惡鬼，年老成魔。 ^933a26

○二魔去招殃惱亂是人，厭足心生，去彼人體，
弟子與師，俱陷王難。 ^933a44

○三勸先覺汝當先覺，不入輪迴。
迷惑不知，墮無間獄。
commentary::  ^933a48

【觧】溫陵曰：愛窮萬化之本，故爽其心以辯析。
將佛涅槃等者，以肉身為果德，以幻生為常住，
而撥無淨土報體，皆因其辯析化元，而妄為混融之說也。
以穢染為真淨，亦意引媟欲也。
吳興曰：夫性海圓澄，森羅自現，苟偏求俗理，
翻益漏心，違本禪那，邪鬼斯入。 ^933b2

【疏】天台曰：物化性之終始，即五卷。
如來發明世出世法，知其本因，隨所緣出，
如知雨滴之頭數，松棘之曲直，鵠烏之白玄，皆了緣由是也。
然此由佛之假智法眼，鑒物宜然，功至自至，
又何必預為之計，愛根本，覽化元，貪辯析哉！
魔王乘便以遂心之法而囿之，令人淪於猥褻而後已也。
orig::  ^933b14

○五、貪求冥感二：初、虗受定明。
又善男子，受陰虗妙，不遭邪慮，圓定發明。
○二、想心發相三：初、由心貪。
三摩地中，心愛懸應，周流精研，貪求冥感。 ^933b26

○二、致魔附二：初、魔來顯異。
爾時天魔候得其便，飛精附人，口說經法。
其人元不覺知魔著，亦言自得無上涅槃。
來彼求應善男子處，敷座說法，能令聽眾暫見其身如百千歲，
心生愛染，不能捨離。
身為奴僕，四事供養，不覺疲勞。
各各令其座下人心，知是先師本善知識，
別生法愛，粘如膠漆，得未曾有。
是人愚迷，惑為菩薩，親近其心，破佛律儀，潛行貪欲。
口中好言：我於前世，於某生中，先度某人。
當時是我妻妾兄弟，今來相度，與汝相隨，
歸某世界，供養某佛。
或言：別有大光明天，佛於中住，一切如來所休居地。
彼無知者，信是虗誑，遺失本心。
此名癘鬼，年老成魔。 ^933b28

○三魔去招殃惱亂是人，厭足心生，去彼人體，
弟子與師，俱陷王難。 ^933b48

○三勸先覺汝當先覺，不入輪迴。
迷惑不知，墮無間獄。
commentary::  ^933c4

【觧】吳興曰：懸應在聖，冥感在己，於未證理前，求其休驗也。 ^933c6

【疏】天台曰：夫感應之道，有二說焉：一以始覺為感，
本覺應之，修首楞大定者之事也；一以誠求為感，
身通為應，修念佛法門者之事也。
然此二者，行布則分門，玄會則一體，未有始覺無功而他佛能應之者也。
今於三摩地中，心愛懸應，始覺未有其功也。
周流精研，貪求冥感，出於有心而求，安能契合無緣之應！
天魔是以得乘其隙而懸應之矣。
orig::  ^933c10

○六、貪求靜謐二：初、虗受定明。
又善男子，受陰虗妙，不遭邪慮，圓定發明。
○二、想心發相三：初、由心貪。
三摩地中，心愛深入，尅己辛勤，樂處陰寂，貪求靜謐。 ^933c24

○二、致魔附二：初、魔來顯異。
爾時天魔候得其便，飛精附人，口說經法。
其人本不覺知魔著，亦言自得無上涅槃。
來彼求陰善男子處，敷座說法，令其聽人各知本業。
或於其處語一人言：汝今未死，已作畜生。
敕使一人於後蹋尾，頓令其人起不能得。
於是一眾傾心欽伏。
有人起心，已知其肇，佛律儀外，重加精苦，
誹謗比丘，罵詈徒眾，訐露人事，不避譏嫌，口中好言未然禍福。
及至其時，毫髮無失。
此大力鬼，年老成魔。 ^933c26

○魔去招殃惱亂是人，厭足心生，去彼人體，
弟子與師，俱陷王難。 ^933c42

○三勸先覺汝當先覺，不入輪迴。
迷惑不知，墮無間獄。
commentary::  ^933c44

【觧】溫陵曰：愛深入幽，靜以澄養，通力也。
邪定能具五通，本業，宿業也。
畜生，後報也。此二宿，命通也。
知肇，他心通也。訐露，眼耳通也。
發人私事曰訐露。 ^933c48

【疏】天台曰：夫悟淨圓覺，取靜為行，非靜謐乎？
遡流者必造其源，非深入乎？
是亦求其若空華，如幻化而已。
若以有心愛其深入，尅己辛勤，樂處陰寂，
一涉貪求，則修心不得其正，雖小乘偏空，
猶不能得，矧真空乎！
以有心冀空法，境智相違，天魔得便，非不幸也。
orig::  ^934a6

○七、貪求宿命二：初、虗受定明。
又善男子，受陰虗妙，不遭邪慮，圓定發明。
○二、想心發相三：初、由心貪。
三摩地中，心愛知見，勤苦研尋，貪求宿命。 ^934a18

○二、致魔附二：初、魔來顯異。
爾時天魔候得其便，飛精附人，口說經法。
其人殊不覺知魔著，亦言自得無上涅槃，
來彼求知善男子處，敷座說法。
是人無端於說法處得大寶珠。
其魔或時化為畜生，口銜其珠，及雜珍寶、
簡策、符牘諸奇異物，先授彼人，後著其體。
或誘聽人藏於地下，有明月珠照耀其處。
是諸聽者得未曾有，多食藥草，不餐嘉饌。
或時日#CB04432;一麻一麥，其形肥充。
魔力持故，誹謗比丘，罵詈徒眾，不避譏嫌，
口中好言他方寶藏、十方聖賢潛匿之處。
隨其後者，往往見有奇異之人。
此名山林、土地、城隍、川嶽、鬼神，年老成魔。
或有宣婬，破佛戒律，與承事者潛行五欲。
或有精進，純食草木，無定行事。 ^934a20

○二魔去招殃惱亂是人，厭足心生，去彼人體，
弟子與師，俱陷王難。 ^934a42

○三勸先覺汝當先覺，不入輪迴。
迷惑不知，墮無間獄。
commentary::  ^934a44

【觧】溫陵曰：好知潛匿異事及宿命也。
珠寶簡#CB15081;，皆潛匿異事。
吳興曰：宿命者，六通之一也。
小乘修成，大乘發得。
今進不待發，退不從修，作念求之，故招魔事。 ^934a48

【疏】天台曰：宿命能知見過去之事，為六通之一，
此亦功至自至，不可強求。
若有強求之心，已非真實之因，況心愛乎，貪求乎！
又加之以勤苦研求，惟以是為念，天魔豈不候其便耶！
orig::  ^934b8

○八、貪求神力二：初、虗受定明。
又善男子，受陰虗妙，不遭邪慮，圓定發明。
○二、想心發相三：初、由心貪三摩地中，
心愛神通，種種變化，研究化元，貪取神力。 ^934b16

○二、致魔附二：初、魔來顯異。
爾時，天魔候得其便，飛精附人，口說經法。
其人誠不覺知魔著，亦言自得無上涅槃，
來彼求通善男子處，敷座說法。
是人或復手執火光，手撮其光，分於所聽四眾頭上。
是諸聽人頂上火光，皆長數尺，亦無熱性，曾不焚燒。
或水上行，如履平地。
或於空中，安坐不動。
或入瓶內，或處囊中，越牖透垣，曾無障礙，惟於刀兵不得自在。
自言是佛，身著白衣，受比丘禮，誹謗禪律，
罵詈徒眾，訐露人事，不避譏嫌，口中常說神通自在。
或復令人旁見佛土，鬼力惑人，非有真實，
讚歎行婬，不毀麤行，將諸猥媟以為傳法。
此名天地大力山精、海精、風精、河精、土精、
一切草木積劫精魅，或復龍魅，或壽終僊再活為魅，
或僊期終計年應死，其形不化，他恠所附，年老成魔。 ^934b18

○二魔去招殃惱亂是人，厭足心生，去彼人體，
弟子與師，多陷王難。 ^934b44

○三勸先覺汝當先覺，不入輪迴。
迷惑不知，墮無間獄。
commentary::  ^934b46

【觧】溫陵曰：化元，萬化之本也。
欲乘之以發神變，以愛神變，故現撮火履水等事。
若真神變，則不懼刀兵。 ^934c2

【疏】天台曰：夫神力，用也；道果，體也；未嘗見有無體之用，亦未嘗見有無用之體。
是則欲求其神力之用者，當務乎道果之體，
即道果之體，亦須其功至自至。
今也以心愛而研究化元，貪求而冀乎神力，
遽興魔念，所以致魔。
orig::  ^934c8

○九、貪求深空二：初、虗受定明。
又善男子，受陰虗妙，不遭邪慮，圓定發明。
○二、想心發相三：初、由心貪。
三摩地中，心愛入滅，研究化性，貪求深空。 ^934c18

○二、致魔附二：初、魔來顯異。
爾時天魔候得其便，飛精附人，口說經法。
其人終不覺知魔著，亦言自得無上涅槃。
來彼求空善男子處，敷座說法。
於大眾內，其形忽空，眾無所見，還從虗空突然而出，存沒自在。
或現其身洞如琉璃，或垂手足作栴檀氣，或大小便如厚石蜜。
誹毀戒律，輕賤出家。
口中常說無因無果，一死永滅，無復後身及諸凡聖。
雖得空寂，潛行貪欲。
受其欲者，亦得空心，撥無因果。
此名日月薄蝕精氣、金玉芝草、麟鳳龜鶴，
經千萬年不死為靈，出生國土，年老成魔。 ^934c20

○二魔去招殃惱亂是人，厭足心生，去彼人體，
弟子與師，多陷王難。 ^934c38

○三勸先覺汝當先覺，不入輪迴。
迷惑不知，墮無間獄。
commentary::  ^934c40

【觧】溫陵曰：欲入滅定，以趣空寂也。
從空出沒等，因其好空，故依空詃惑，口中常說，下皆乘其空見而發也。
近世邪宗，妄謂參須實參，見須實見，遂以因果後身，
天堂地獄，非親見者，一皆撥無。
故得其說者，咸謂善惡渺茫，浮生不再，
於是忘戒檢，恣婬樂，飲噉昏荒，以自斷送，
僥倖顯處，掊尅侵虐，真謂無天堂地獄矣。
愚每痛之，因箋釋及此，感發奮筆，冀悟魔說，無自陷溺也。
日月薄蝕，精氣流注，能為金玉之類。
孤山曰：薄蝕者，經史皆作食。
韋昭云：氣往迫之曰薄，虧毀曰食。 ^934c44

【疏】天台曰：此中入滅深空，與前陰寂靜謐同。
所以異者，彼以靜謐為之主，其求也淺；
此以入滅為之宗，其求也深；故著之以入滅，
以深空，此之所以不同也。
夫入滅深空，要以一念不生，前後際斷為之本。
今也心愛而貪求之，非魔邪而何哉！
以魔召魔，非不幸也。
orig::  ^935a16

○十、貪求變易二：初、虗受定明。
又善男子，受陰虗妙，不遭邪慮，圓定發明。
○二、想心發相三：初、由心貪。
三摩地中，心愛長壽，辛苦研幾，貪求永歲，
棄分段生，頓希變易，細相常住。 ^935a28

○二、致魔附二：初、魔來顯異。
爾時天魔候得其便，飛精附人，口說經法。
其人竟不覺知魔著，亦言自得無上涅槃。
來彼求生善男子處，敷座說法，好言他方，往還無滯。
或經萬里，瞬息再來，皆於彼方取得其物。
或於一處，在一宅中，數步之間，令其從東詣至西壁。
是人急行，累年不到。
因此心信，疑佛現前。
口中常說：十方眾生皆是吾子，我生諸佛，
我出世界，我是元佛，出世自然。
不因修得。此名住世自在天魔。
使其眷屬如遮文茶及四天王、毗舍童子未發心者，
利其虗明，食彼精氣。
或不因師，其修行人親自觀見，稱執金剛與汝長命，
現美女身，盛行貪欲。
未逾年歲，肝腦枯竭。
口兼獨言，聽若妖魅。
前人未詳，多陷王難。
未及遇刑，先已枯死。 ^935a32

○二魔去招殃惱亂彼人，以至殂殞。 ^935b6

○三勸先覺汝當先覺，不入輪迴。
迷惑不知，墮無間獄。
commentary::  ^935b8

【觧】孤山曰：變易者，斷見思盡，生法性土，故受變易。
今頓欲變麤身為細質，易短壽為長齡，
從此分段，延入彼土也。
自在天，即欲界第六天上，別有魔王居處，亦他化自在天攝。
溫陵曰：萬里瞬息，乃得變易者之事也。
陀羅尼經有遮文茶天。
毗舍童子，即毗舍遮鬼隷。
四天王已發心則護人，未發心則害人。
以彼定力虗明為利，故食其精氣。
或不因師者，不因魔附之師，而親見魔現也。
口兼獨言，間出異語也。 ^935b12

【疏】天台曰：夫分段變易，三界內外麤細之果報也。
分段則由不淨種子之所生，變易則由清淨業因之所感，
雖皆生死苦樂天淵，亦求其瓜熟蒂懸而已。
今也心愛長壽，頓希變易，豈惟壽者之相未空，
抑且邪見之宗尚熾，此則純涉異宗，毫無正念。
今之帶異修禪者，欲先求僊道，後入空宗，
稱為性命雙修，僊佛兼事，是以貪生之士，
翕然從之，習以成風，至死不改。
豈天魔遣使徧於人間，化佛民為道民，變道民成魔民乎？
orig::  ^935b30

○二、廣略結勸二：初、廣結勸二：初、結過。
阿難當知，是十種魔，於末世時，在我法中，出家修道。
或附人體，或自現形，皆言已成正徧知覺，
讚歎婬欲，破佛律儀。
先惡魔師與魔弟子，婬婬相傳。
如是邪精，魅其心腑。
近則九生，多逾百世。
令真修行，總為魔眷。
命終之後，必為魔民。
失正徧知，墮無間獄。
commentary::  ^935b48

【觧】溫陵曰：涅槃經云：末世魔屬，現比丘、
羅漢等像，混壞正法，非毀戒律。
其意同此也。 ^935c10

【疏】天台曰：已上十種禪那現境，皆依想陰而立。
退比受境，其相則細；進比行境，其相則麤。
故此十境，想在則有，想空則無，是知毫有希冀，皆屬想心。
盡此想心，然後十類天魔不得其便，豈非想陰者為召天魔之本乎？
若夫受陰，雖云魔著，但云悲魔、狂魔等，是亦雜處人間鬼魔而已。
然而有陰魔、天魔等之分者，要知召魔一以陰魔為之主。
但眾生自有色身已來，常依陰魔而住，
今修禪那，將破陰境，室主見去，故作留難，
豈不於三昧時多方設計，將留連之不力，伸救於十四有之欲王乎？
orig::  ^935c14

○二、勸示汝今未須先取寂滅，縱得無學，
留願入彼末法之中，起大慈悲，救度正心，
深信眾生，令不著魔，得正知見。
我今度汝，已出生死。
汝遵佛語，名報佛恩。 ^935c34

○二、略結勸二：初、重示迷因。
阿難！如是十種禪那現境，皆是想陰用心交互，故現斯事。
眾生頑迷，不自忖量，逢此因緣，迷不自識，
謂言登聖，大妄語成，墮無間獄。 ^935c38

○二再勗流布汝等必須將如來語，於我滅後，傳示末法。
徧令眾生，開悟斯義。
無令天魔，得其方便。
保持覆護，成無上道。
commentary::  ^935c44

【觧】溫陵曰：始以阿難起教，終復囑令弘宣，
足知大教源流，浚發遐被，無非阿難之力。
則示遭魔事，徵心辯見，皆為末法，起大慈悲，
令不著魔，得正知見也。
當知昔雖四派示滅，今之法化常存，與夫在處影響，無非留願之身也。 ^936a2

【疏】天台曰：凡菩薩弘法度生，如大舟航，全以願舵為之撥正。
然有淺深不同，居深位者，隨機應化，無所施而不可；
若淺位者，要以願力留此身心，在於末世流通正法。
但道力之心易留，而生死之身難 #CB17592;，
非有大神通力，安能於分段界中，易短壽以為長齡！
如南嶽之願為五通僊人，不過欲假身通，延壽弘法。
然又有身可留而緣不可留者，如阿難尊者之聞法句偈，
而遽云僊化，非雖有通力，而緣不我留，此與南嶽事多相類。
今云縱得無學，留願度生，蓋言已得無學，
而身固可忘，還當以願力持之，使其智雖滅而身不可#CB01926;，
留之以救末劫諸沉淪爾。
溫陵師云：昔雖四派示滅，今之法化常存，
與夫在處影響，無非留願之身，正以生緣可盡而願力不可盡也。
大佛頂如來密因修證了義諸菩薩萬行首楞嚴經卷第九
 ^936a12
