羯磨儀式卷下
editor:: 清古杭昭慶萬壽戒壇傳律沙門書玉編
other:: 
# 非時事
非時事
other:: 
## 第一結解諸界篇(七法)
○第一結解諸界篇〔七法〕
other:: 
### 初預瞻標相法
初預瞻標相法
。
other:: 
### 二集僧結界法
二集僧結界法 ^771c21

。 ^772a2

大眾向上排班。頂禮和尚三拜。
〔尚云〕一拜。 ^772a12

。
other:: 
### 三作前方便法
三作前方便法 ^772a14

佛言。若先已結界者。
有疑應解已更結。
若創結者。作前方便。
〔答〕結戒場羯磨。
other:: 
### 四先結戒場法
四先結戒場法 ^772a18

。 ^772a24

大德僧聽。我此住處比丘〔若非舊住。
當云我識相比丘〕。
為僧稱四方小界相。
從此住處。東南角〔某〕標。
至西南角〔某〕標。從此北迴。
至西北角〔某〕標。從此東迴。
至東北角〔某〕標。從此南迴。
還至東南角〔某〕標。
此是戒場外相一周訖。 ^772a28

。 ^772a42

和尚云。羯磨者作法。 ^772a46

。 ^772a48

大德僧聽。此住處比丘。
稱四方小界相。若僧時到。
僧忍聽。僧今於此四方小界相內。
結作戒場。白如是。 ^772b4

大德僧聽。此住處比丘。
稱四方小界相。僧今於此四方小界相內結戒場。
誰諸長老忍。僧於此四方相內結戒場者默然。
誰不忍者說。僧已忍。
於此四方相內結戒場竟。
僧忍默然故。是事如是持〔禮儀如上〕。
other:: 
### 五正結大界法
五正結大界法 ^772b8

。 ^772b18

作前方便〔答〕結大界羯磨〔儀式如前。
但此中唱相與前小異。
故復釋之〕。 ^772b30

大德僧聽。我此住處比丘。
為僧唱四方大界內外相。
先唱內相。此是大界內相。
東南角〔某〕標。從此西迴。
至西南角〔某〕標。從此北迴。
至西北角〔某〕標。從此東迴。
至東北角〔某〕標。〔仍至東北。
背方面內云〕從此南迴。
還至東南角〔某〕標。
〔仍至東南。背方面內云〕次唱外相。
從此住處東南角〔某〕處標。
西迴至西南角〔某〕處標。
從此北迴。至西北角〔某〕處標。
從此東迴。至東北角〔某〕處標。
〔至東北。背內面外相立云〕從此南迴。
還至東南角〔某〕標。
〔至東南。轉面向眾立云〕彼為內相。
此為外相。此是大界內外相。
一周訖。 ^772b32

。 ^772c8

和尚云。羯磨者作法。 ^772c24

大德僧聽。此住處比丘唱四方大界相。
若僧時到。僧忍聽。
僧今於此四方相內結大界同一住處同一說戒。
白如是。 ^772c26

大德僧聽。此住處比丘。
唱四方大界相。僧今於此四方相內結大界同一住處同一說戒。
誰諸長老忍。僧今於此四方相內結大界同一住處同一說戒者默然。
誰不忍者說〔至此少停。
待僧稱量。凡秉羯磨。
皆准此式〕。僧已忍。
於此四方相內。同一住處。
同一說戒結大界竟。
僧忍默然故。是事如是持。
other:: 
### 六量結攝衣法
六量結攝衣法 ^772c32

。 ^772c46

大德僧聽。此處同一住處。
同一說戒。若僧時到。
僧忍聽。僧今結不失衣界。
除村村外界。白如是。 ^773a2

大德僧聽。此處同一住處。
同一說戒。僧今結不失衣界。
除村村外界。誰諸長老忍。
僧於此處。同一住處。
同一說戒結不失衣界。
除村村外界者默然。
誰不忍者說。僧已忍。
此處同一住處同一說戒。
結不失衣界。除村村外界竟。
僧忍默然故。是事如是持。 ^773a6

〔儀式如上。知事者云〕。 ^773a16

大眾頂禮和尚。〔尚云〕免禮〔各次第散〕。 ^773a18

。
other:: 
### 七有緣解界法(三)
七有緣解界法〔三〕
other:: 
#### 先解衣界
先解衣界 ^773a20

。 ^773a30

大德僧聽。此住處比丘。
同一住處。同一說戒。
若僧時到。僧忍聽。
僧今解不失衣界。
白如是。 ^773a42

大德僧聽。此住處比丘。
同一住處。同一說戒。
僧今解不失衣界。
誰諸長老忍。僧同一住處。
同一說戒。解不失衣界者默然。
誰不忍者說。僧已忍。
同一住處。同一說戒解不失衣界竟。
僧忍默然故。是事如是持。
other:: 
#### 次解大界
次解大界 ^773a46

。 ^773b8

大德僧聽。此住處比丘。
同一住處。同一說戒。
若僧時到。僧忍聽。
解界。白如是。 ^773b14

大德僧聽。此住處比丘。
同一住處。同一說戒。
今解界。誰諸長老忍。
僧同一住處。同一說戒。
解界者默然。誰不忍者說。
僧已忍。聽同一住處。
同一說戒。解界竟。
僧忍默然故。是事如是持。 ^773b18

。
other:: 
#### 後解戒場
後解戒場 ^773b26

。 ^773b38

大德僧聽。僧今集此住處解戒場。
若僧時到。僧忍聽。
解戒場。白如是。 ^773b44

大德僧聽。僧今集此住處解戒場。
誰諸長老忍。僧集此住處解戒場者默然。
誰不忍者說。僧已忍解戒場竟。
僧忍默然故。是事如是持。 ^773b48

餘儀皆同上。
other:: 
## 第二受日出界篇(其安居受日有無不定故類非時有九法)
○第二受日出界篇〔其安居受日。有無不定。故類非時。有九法〕
other:: 
### 初鳴椎集眾法
初鳴椎集眾法 ^773c6

律中佛言。安居苾蒭。
若有佛事法事僧事。
及父母檀越召請受戒。
懺悔等緣。並瞻病求藥。
問疑。請法。如是諸事。
不及即日還。聽受七日去。
不及七日還。聽受半月去。
半月不及還。當受一月去。
其三種受日。並不通夜。
前一。是對首羯磨。
後二。皆是僧法白二羯磨。
若果有如上因緣事。
須僧中受者。應預告知事人。
通白和尚。准已。然後再訴內外大眾。
以見一界同棲。來去均知。
非是不善因緣而出界也。 ^773c12

。 ^773c28

大眾向上頂禮和尚。
〔尚應云〕免禮。〔或云〕一拜。 ^773c36

。 ^773c38

先頂禮和尚三拜。 ^773c42

和尚云。我亦是僧中數。
大眾齊合掌。
other:: 
### 二呈情乞假法
二呈情乞假法 ^773c44

。 ^773c48

我〔某甲〕。今為〔某〕事因緣不得不往。
七日不能回。要作〔半一〕月法出界。
求和尚大眾師傅慈悲。 ^774a2

。
other:: 
### 三問答所成法
三問答所成法 ^774a6

。 ^774a18

僧集否。〔知事人答〕僧已集　和合否　和合　未受具戒者出否　是中無有未受具戒者　不來諸比丘說欲有否。
〔持欲者。合掌高聲答〕有〔即居中向上。
隨具一拜。問訊。長跪。
合掌白云〕。 ^774a20

大德僧聽。眾多比丘。
我受彼欲。彼如法僧事。
與欲羯磨。〔一說尚云〕善。
〔答〕爾〔一拜起具。問訊歸位。
後皆准此。尚復問云〕。 ^774a26

僧今和合。何所作為。
〔答〕受〔半一〕月日出界羯磨。
other:: 
### 四稱量允可法
四稱量允可法 ^774a30

。 ^774a34

和尚云。羯磨者作法。。 ^774a40

大德僧聽。若僧時到。
僧忍聽。比丘〔某甲〕。
受過七日法。〔半一〕月日出界外。
為〔某〕事故。還來此中安居。
白如是。 ^774a42

大德僧聽。比丘〔某甲〕。
受過七日法。〔半一〕月日出界外。
為〔某〕事故。還來此中安居。
誰諸長老忍。僧聽比丘〔某甲〕。
受過七日法。〔半一〕月日出界外。
為〔某〕事故。還來此中安居者默然。
誰不忍者說。僧已忍。
聽比丘〔某甲〕受過七日法。
〔半一〕月日出界外。
為〔某〕事故。還來此中安居竟。
僧忍默然故。是事如是持。 ^774a46

。
other:: 
### 五警示出界法
五警示出界法 ^774b10

和尚云。雖然法聻。
是受得〔半一〕月假。
身雖出界外。而心中常常要憶念在界內。
莫要放逸。日課照常做。
事訖即還界。不許定要等日期完方回。
若事完故意在外不還虗廢時光者。
即名被夏。不成安居。 ^774b16

。 ^774b24

大眾頂禮和尚。〔尚云〕免禮。 ^774b26

。
other:: 
### 六對首受日法
六對首受日法 ^774b28

律論但聽受七日。
並無正法傳。羯磨白中。
義亦無失。若有六日五日乃至一日事緣不及即日還者。
皆作此法受日。唯不通夜。
事訖即還。不得留連。
時有事出界比丘。
不知對誰作法。佛言。
應對一比丘而秉其法。
若無比丘。當從餘四眾受。 ^774b34

。 ^774b44

長老一心念。我比丘〔某甲〕。
今受七日法。出界外。
為〔某〕事故。還來此中安居。
白長老知。〔三說。所對者云〕善。
〔答〕爾。 ^774c4

。
other:: 
### 七聽受殘夜法
七聽受殘夜法 ^774c8

十誦律中。佛言。若比丘受七夜法出界外。
未盡而還。事未竟者。
聽受殘夜去。當具儀作禮。
如是白言。 ^774c12

大德一心念。我比丘〔某甲〕。
受七夜法。〔若干〕夜在。
受彼出。〔一說。所對者言〕善。
〔答〕爾〔一叩而去。若事緣異者。
則不應受。當另作法〕。
other:: 
### 八心念受日法
八心念受日法 ^774c16

十誦律中。開獨住比丘。
心念受日。應具修威儀。
心念口言。 ^774c22

我比丘〔某甲〕。今受七日法出界。
為〔某〕事故。還來此中安居〔三說〕。 ^774c26

。
other:: 
### 九念受殘夜法
九念受殘夜法 ^774c30

十誦律云。若比丘心念受七夜法出界。
未盡而還。事未竟。
佛言。聽受殘夜法。
如前威儀。心念口言。 ^774c36

我比丘〔某甲〕。受七夜法。
〔若干〕夜在。受彼出〔一說〕。 ^774c40

若事異者。〔謂緣不相同也〕重受七日去。
other:: 
## 第三處分亡物篇(十三法)
○第三處分亡物篇〔十三法〕
other:: 
### 初如律集眾法
初如律集眾法 ^774c42

出家六和。利均為一。
抱道無貧。名真釋子。
衣揵度中。佛慈頻制。
此撰集內。祖復廣明。
當思採補之心。莫作泛常之語。
遇事奉行。最為急要〔出作持〕。 ^774c48

。 ^775a6

大眾頂禮和尚。〔尚云〕免禮。
other:: 
### 二捨物與僧法
二捨物與僧法 ^775a30

。 ^775a34

問訊展大具　先頂禮和尚三拜。
〔尚云〕普禮僧足。大眾齊合掌。
〔拜已〕問訊　長跪　合掌〔瞻病人白云〕。 ^775a38

大德僧聽。〔某甲〕比丘。
於〔此彼〕住處命過。
所有衣物。此住處現前僧應分〔三說。
一拜起具。傍立〕。
other:: 
### 三集僧答問法
三集僧答問法 ^775a42

和尚開示已　作前方便〔答〕分亡僧衣物羯磨。
other:: 
### 四量功賞德法
四量功賞德法 ^775a48

和尚云。羯磨者先賞看病人物。
次白二差人。然後付物處分。 ^775b4

和尚問看病人云。
汝當時看病。是僧所差。
是自己發心的。汝初發心時是何主意。 ^775b8

。 ^775b10

和尚告大眾云。我〔某甲〕向來會聞此人看病事事如法。
不知大眾所聞何如。
〔若大眾皆言〕果如所說者。
〔尚云〕既然。有功。理應賞德。
此時將亡者所持三衣鉢具。
羯磨與他。 ^775b14

大德僧聽。〔某甲〕比丘命過。
所有此現前僧應分。
若僧時到。僧忍聽。
僧今〔或云。持某衣物〕與〔某甲〕看病比丘。
白如是。 ^775b22

大德僧聽。〔某甲〕比丘命過。
所有〔諸衣物〕此現前僧應分。
僧今〔持某衣物〕與〔某甲〕看病比丘。
誰諸長老忍。僧與〔某甲〕看病比丘。
〔某衣物〕者默然。誰不忍者說。
僧已忍。與〔某甲〕看病比丘〔某〕衣物竟。
僧忍默然故。是事如是持。 ^775b28

。
other:: 
### 五還施亡物法
五還施亡物法 ^775b36

。 ^775b48

大德僧聽。〔某甲〕比丘。
於此處命過。彼生存時。
已將〔某物〕與〔某甲〕。
彼未持去。若僧時到。
僧忍聽。僧今持此〔某物〕與〔某甲〕。
白如是。 ^775c6

大德僧聽。〔某甲〕比丘。
於此處命過。彼生存時。
已將〔某物〕與〔某甲〕。
彼未持去。僧今持此〔某物〕與〔某甲〕。
誰諸長老忍。僧持此〔某物〕與〔某甲〕者默然。
誰不忍者說。僧已忍。
持此〔某物〕與〔某甲〕竟。
僧忍默然故。是事如是持。 ^775c12

。
other:: 
### 六差人處分法
六差人處分法 ^775c20

。 ^775c26

大德僧聽。若僧時到。
僧忍聽。僧今差〔某甲〕比丘。
為僧分輕重亡物。
白如是。 ^775c30

大德僧聽。僧今差〔某甲〕比丘。
為僧分輕重亡物。
誰諸長老忍。僧差〔某甲〕比丘為僧分輕重亡物者默然。
誰不忍者說。僧已忍。
差〔某甲〕比丘。為僧分輕重亡物竟。
僧忍默然故。是事如是持。 ^775c34

。
other:: 
### 七羯磨付物法
七羯磨付物法 ^775c42

。 ^775c48

大德僧聽。〔某甲〕比丘命過。
所有衣物現前僧應分。
若僧時到。僧忍聽。
僧今持是衣物與比丘〔某甲〕。
〔某甲〕當還與僧。白如是〔第二個某甲。
應更彼比丘還字。
改分字方顯△應云。
彼比丘當分與僧〕。 ^776a12

大德僧聽。〔某甲〕比丘命過。
所有衣物。現前僧應分。
僧今持是衣物與比丘〔某甲〕。
〔某甲〕當還與僧。誰諸長老忍。
〔某甲〕比丘命過。所有諸衣物。
現前僧應分。僧今持與比丘〔某甲〕。
〔某甲〕當還與僧者默然。
誰不忍者說。僧已忍。
持此衣物與比丘〔某甲〕。
〔某甲〕當還與僧竟。
僧忍默然故。是事如是持。 ^776a18

律云。眾僧羯磨已。
從來比丘不與分。
other:: 
### 八示物輕重法
八示物輕重法 ^776a30

。 ^776a34

律中佛言。若比丘死。
若多知識。若無知識。
所有衣物一切屬僧。
然僧有其二種。一。
四方僧。二。現前僧。
物。亦有二種。一。是輕物。
二。是重物。輕物。是可分物。
重物。是不可分物。
何等是不可分物。
比丘所有園。田。果樹。
別房。及屬別房物。
銅鉼。銅瓫。斧。鑿。燈臺。
繩床。木床。生蓐。臥蓐。
帳。幔。氍氀。車。輿。守僧伽藍人。
水瓶。澡鑵錫杖。扇。
並五種作器。鐵作器。
木作器。陶作器。皮作器。
所作器。及諸種種重物。
此屬四方僧。並不應分。
若氍氀長三肘廣五肘。
毛長三指。亦應分。
云何是可分物。比丘的三衣。
一鉢。坐具。針筒。剃刀。
漉水囊。及俱夜羅器等。
此是可分物。現前僧應分。
此時先將衣物輕重揀開。
再當稱量。 ^776a36

。
other:: 
### 九稱量估價法
九稱量估價法 ^776b12

。 ^776b24

此時僧多物少。不足普分。
請和尚。稱量。〔尚云〕如法估價。 ^776b28

。 ^776b30

舊〔某〕色〔某〕衣一件作銀〔几〕錢〔几〕分。 ^776b36

。 ^776b38

共估價銀〔几〕兩。〔几〕錢。
〔几〕分。〔几〕厘。 ^776b46

。 ^776b48

我〔某甲〕為僧估分亡物竟。
〔尚云〕善。〔答〕爾〔一拜歸位〕。
other:: 
### 十施無衣人法
十施無衣人法〔眾中上坐應白眾云〕 ^776c16

此〔某甲〕比丘命過。
所有衣物。現前僧應分。
但物少而不足分。
此眾中比丘〔某甲〕無衣。
今遵佛勅。羯磨與之。
惟願大眾和合。發歡喜心。
施必為善。 ^776c20

大德僧聽。眾僧得〔某〕物。
若僧時到。僧忍聽。
僧今與比丘〔某甲〕。
白如是。 ^776c26

大德僧聽。眾僧得〔某〕物。
僧今與比丘〔某甲〕。
誰諸長老忍。僧與比丘〔某甲某〕物者默然。
誰不忍者說。僧已忍與比丘〔某甲某〕物竟。
僧忍默然故。是事如是持。 ^776c30

。 ^776c36

和尚結示云。已見亡者衣物如是。
大家精進修行。莫要慳貪。
〔知事人云〕大眾頂禮和尚。
〔尚云〕免禮〔各次第散〕。
other:: 
### 十一四人直分法
十一四人直分法 ^776c40

。 ^776c46

毗尼母云。若但四人。
應作直分羯磨。集僧問和。
如常所答。但不說欲〔看病者。
應向餘三人作禮。
長跪。合掌。白云〕。 ^777a2

諸大德憶念。比丘〔某甲〕命過。
所有衣物。現前僧應分。 ^777a6

。 ^777a8

二大德憶念。比丘〔某甲〕命過。
所有〔某〕物。現前僧應分。
我等持是。〔某〕物與〔某甲〕看病比丘。 ^777a12

。 ^777a14

大德僧聽。若僧時到。
僧忍聽。〔某甲〕比丘命過。
所有衣物。現前僧應分。
白如是。 ^777a18

大德僧聽。比丘〔某甲〕命過。
所有衣物。現前僧應分。
誰諸長老忍。僧今分是衣物者默然。
誰不忍者說。僧已忍。
分是衣物竟。僧忍默然故。
是事如是持。 ^777a22

。
other:: 
### 十二三二人分法
十二三二人分法 ^777a28

。 ^777a34

二大德憶念。〔某甲〕比丘命過。
所有衣物。現前眾應分。 ^777a40

。 ^777a42

大德憶念。比丘〔某甲〕命過。
所有衣物。現前眾應分。
我等持〔某〕物。與〔某甲〕看病比丘。 ^777a46

。 ^777b2

二大德憶念。比丘〔某甲〕命過。
所有衣物應屬我等。 ^777b6

。
other:: 
### 十三心念取物法
十三心念取物法 ^777b8

。 ^777b20

此〔某甲〕亡比丘衣物。
應屬我。 ^777b24

。
other:: 
## 第四與覆藏行篇(二種)
○第四與覆藏行篇〔二種〕
other:: 
### 初與但覆藏羯磨(十五法)
初與但覆藏羯磨〔十五法〕
other:: 
#### 一露罪方便法
一露罪方便法 ^777b26

。 ^777b34

展具　作禮羯磨師三拜　問訊　長跪　合掌。 ^777b40

。 ^777b42

有〔某〕大德。犯僧殘罪發露。
頂禮和尚。 ^777c2

。 ^777c4

問訊展大具　脫鞋　至誠頂禮和尚三拜　問訊　長跪　合掌。 ^777c8

和尚問云。你是那一年的戒。
既受戒已。受了檀越信施。
云何不持戒。以何因緣而犯此事。
直說。莫要打枝遶。
〔犯者如實答云〕我〔某甲〕是〔某〕年〔某〕期戒。
一時業障心起。不能制伏。
故犯此戒。求和尚慈悲懺悔。
〔又問云〕初篇四根本有犯否。
起立　禮謝和尚三拜起具　問訊。 ^777c12

。
other:: 
#### 二鳴椎集眾法
二鳴椎集眾法 ^777c24

。 ^777c46

大眾頂禮和尚。〔尚云〕免禮〔知事人呼犯者向上〕。
展大具　脫鞋　先頂禮和尚三拜。
〔尚云〕普禮僧足。大眾齊合掌　問訊　長跪　合掌。
other:: 
#### 三呈白犯緣法
三呈白犯緣法 ^778a12

和尚云。說你犯戒的因緣〔犯者即高聲實情對眾云〕。 ^778a20

我〔某甲〕。從〔某〕年求戒以來。
至〔某〕年。〔某〕月。〔某〕日。
一時愚癡。業障心起。
不能制伏。故犯此戒。
今求和尚大眾師傅慈悲。
other:: 
#### 四乞允羯磨法
四乞允羯磨法 ^778a22

和尚云。大眾知道了。
先乞羯磨法〔大眾合掌。
犯者三乞〕。 ^778a30

大德僧聽。我〔某甲〕比丘。
犯〔某〕僧殘罪覆藏〔若干〕日。
我比丘。犯〔某〕僧殘罪。
隨覆藏〔若干〕日。今從僧乞覆藏羯磨。
願僧與我〔某甲〕比丘。
隨覆藏〔若干〕日羯磨。
慈愍故〔一叩〕。 ^778a32

和尚開示畢。〔知事。
人云〕起立　頂禮和尚三拜　起具問訊〔側身立於班前〕。
other:: 
#### 五問答所成法
五問答所成法 ^778a38

作前方便〔答〕與〔某〕僧殘罪覆藏羯磨。
other:: 
#### 六考察從生法
六考察從生法 ^778a44

和尚云。羯磨者。先當審懺從生罪已。
然後作法。 ^778a48

。 ^778b2

汝犯此罪之後。可曾向人發露否　半月。
半月。布薩之時。可曾於如法。
如律。誦者高座。聽者下座。
聽過戒否。誦戒之時。
誦到此一條。能憶持戒相否。
布薩之時。有緣不能身往。
可曾與過清淨欲否。
汝犯此僧殘罪之後。
即應向清淨比丘。
發露懺悔。因不發露。
經過一夜。從此僧殘罪中。
生出一品經夜覆藏突吉羅罪。
第二日就該發露。
又不發露。復有一品隨夜展轉覆藏突吉羅罪。
如是一夜兩夜。至百千夜。
雖名一品。實有〔若干〕突吉羅罪。
故名隨夜展轉覆藏。
此是覆藏僧殘兩品小罪。 ^778b6

半月。半月。聽僧說戒。
誦到此一條戒。乃至三問清淨時。
即應發露。以不發露故。
又得一品經僧說戒默妄語根本突吉羅罪。
此罪就該發露。又不發露。
復得經夜覆。隨夜覆。
兩品從生小罪。誦戒之時。
應當一心。攝耳聽法。
到此一戒。發露懺悔。
汝不用心念攝耳聽法。
又犯無知波逸提罪。
此波逸提罪又不發露。
復得經夜覆。隨夜覆。
兩品從生小罪。 ^778b24

自不清淨。與清淨欲。
又犯故妄語波逸提罪。
此罪又不發露。復得經夜覆。
隨夜覆。兩品小罪。 ^778b38

共有九品小罪。兩品波逸提罪。
汝今一拜起具。隨我往屏處去。
先懺小罪已。再來作法〔一叩起具。
隨師而去〕。
other:: 
#### 七屏除小罪法(三)
七屏除小罪法〔三〕
other:: 
##### 先懺從生
先懺從生 ^778b40

。 ^778b48

大德一心念。我〔某甲〕比丘。
犯〔某〕僧殘罪。經夜覆藏。
隨夜展轉覆藏。不一心攝耳聽法。
犯無知波逸提罪。
經夜覆藏。隨夜展轉覆藏。
自不清淨。與清淨欲。
犯故妄語波逸提罪。
經夜覆藏。隨夜展轉覆藏。
及經僧說戒默妄語。
犯突吉羅罪。經夜覆藏。
隨夜展轉覆藏。並犯突吉羅罪。
各不憶數。今向大德。
發露懺悔。更不敢作。
願大德憶我。〔一說。
受懺者言〕自責汝心生厭離。
〔答〕爾〔一叩〕。
other:: 
##### 次懺根本小罪
次懺根本小罪 ^778c4

大德一心念。我〔某甲〕比丘。
經僧說戒默妄語。
犯突吉羅罪。不憶數。
今向大德發露懺悔。
更不敢作。願大德憶我。
〔一說。受懺者言〕自責汝心生厭離。
〔答〕爾。 ^778c20

。
other:: 
##### 後懺故妄無知二墮
後懺故妄無知二墮 ^778c26

。 ^778c32

大德一心念。我〔某甲〕比丘。
犯故妄語及無知波逸提罪。
各不憶數。今向大德。
發露懺悔。不敢覆藏。
懺悔則安樂。不懺悔不安樂。
憶念犯發露。知而不敢覆藏。
願大德憶我清淨。
戒身具足。清淨布薩。
〔三說。受懺者言〕自責汝心生厭離。
〔答〕爾〔一叩而起〕。 ^778c34

。 ^778c44

我〔某甲〕。為〔某甲〕比丘。
懺悔九品小罪。及故妄。
無知。二波逸提竟。
〔尚云〕善。〔答〕爾〔一拜歸位〕。 ^778c48

。 ^779a4

頂禮三拜　起具　問訊〔令在班尾前立〕。
other:: 
#### 八僧與羯磨法
八僧與羯磨法 ^779a8

和尚云。至誠合掌。
耳聽羯磨〔作法者合掌。
當如是白〕。 ^779a12

大德僧聽。此〔某甲〕比丘。
犯〔某〕僧殘罪。覆藏〔若干〕日。
此比丘。犯〔某〕僧殘罪。
隨覆藏〔若干〕日。今從僧乞覆藏羯磨。
若僧時到。僧忍聽。
僧與〔某甲〕比丘隨覆藏〔若干〕日羯磨。
白如是。 ^779a14

大德僧聽。此〔某甲〕比丘。
犯〔某〕僧殘罪覆藏〔若干〕日。
此比丘。犯〔某〕僧殘罪。
隨覆藏〔若干〕日。今從僧乞覆藏羯磨。
僧與〔某甲〕比丘。隨覆藏〔若干〕日羯磨。
誰諸長老忍。僧與〔某甲〕比丘。
隨覆藏〔若干〕日羯磨者默然。
誰不忍者說。是初羯磨。
〔第二。第三。亦如是說〕僧已忍。
與〔某甲〕比丘。隨覆藏〔若干〕日羯磨竟。
僧忍默然故。是事如是持。
other:: 
#### 九奪五七事法
九奪五七事法 ^779a22

佛言。得羯磨已。奪三十五事。
在僧下行。供給眾僧。
盡覆藏日行之。〔其知事人。
呼犯者居中向上云〕展具　脫鞋。 ^779a36

至誠頂禮三拜　問訊　長跪　合掌。 ^779a40

和尚復開示已。〔或自奪。
或云〕奪他三十五事。 ^779a42

〔作法者。即至別住人前。
合掌側立。如是奪云〕。 ^779a44

此時遵律制憑眾僧前。
奪汝三十五事。汝當諦聽。
一一守持。盡覆藏日行之。
不可違犯。若犯一事。
得一突吉羅罪。第一不得授人具足戒第二不得與人作依止第三不得畜沙彌第四若差教誡比丘尼。
不得受第五設差不應往教誡第六不應為僧說戒第七不應在僧中問答毗尼第八不應受僧差使。
作知事人第九不應受僧差。
別處評斷事第十不應受僧差使命第十一不得早入聚落。
逼暮還第十二當親近比丘第十三不得親近外道白衣第十四當順從比丘法第十五不得說餘俗語第十六不得眾中誦律。
若無能者聽第十七不得更犯此罪餘亦不應犯第十八若相似亦不應犯第十九若從此生亦不應犯第二十若重於此者不應犯第二十一不得非僧羯磨及作羯磨者第二十二不得受清淨比丘敷具第二十三不得受清淨比丘洗足水第二十四不得受清淨比丘拭革屣第二十五不得受清淨比丘揩摩身第二十六不得受清淨比丘禮拜第二十七不得受清淨比丘迎來送去第二十八不得受清淨比丘問訊第二十九不得受清淨比丘捉衣鉢第三十不得舉清淨比丘為作憶念第三十一不得令清淨比丘作自言治第三十二不得證正人事第三十三不得遮清淨比丘說戒第三十四不得遮清淨比丘自恣第三十五不得與清淨比丘共諍 ^779a46

此是如來嚴制之法。
汝當一一恭敬遵守。
信受奉行。不得違慢。
other:: 
#### 十白僧行行法
十白僧行行法 ^779c26

和尚復語彼言。今為汝作法已竟。
汝既得法已。當行別住行。
汝從何日行起。〔若彼答云。
今日就行者。復語彼言〕既欲就行。
當先白大眾已。一一如法行〔別住人當如是白〕。 ^779c32

大德僧聽。我〔某甲〕比丘。
犯〔某〕僧殘罪。覆藏〔若干〕日。
我比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與我〔某甲〕比丘。
隨覆藏〔若干〕日羯磨。
我今行覆藏法。願僧憶持〔如是三說。
一叩〕。 ^779c38

和尚云。更有八事失夜。
一一為彼宣說。
other:: 
#### 十一論防八事法
十一論防八事法 ^779c46

〔作法者復出眾。如前奪事。
合掌而立。再語彼言〕。 ^780a2

更有八種事。為汝宣說。
汝當一一諦聽。若有一事不白。
得一突吉羅罪。彼一夜行不算。
第一往餘寺。應白。
第二有客比丘來。
應白。第三若有因緣自出界。
應白。第四寺內徐行比丘。
應白。第五若有病。
應遣信白。第六二三人共一屋宿。
應白。第七在無比丘處住。
應白。第八半月說戒時。
應白。 ^780a4

是為八事失夜。所言夜者。
西域國法。但論夜。
故不言日。此方但論日。
所以不言夜。六夜即是七日。
今遵律制。以順西言。
故所言夜。若八事之中。
一事有違者。此日所行之行不算。
為失一夜故。更得一突吉羅罪。
是故不應違犯。自取其罪。
當頂戴奉行〔作法者復位〕。 ^780a24

和尚再為誡勅行行法已〔知事人云〕。 ^780a34

起立　禮謝三拜　起具　問訊〔復云〕。 ^780a36

大眾向上頂禮和尚。
〔尚云〕免禮〔各次序散〕。 ^780a38

。
other:: 
#### 十二布薩白僧法
十二布薩白僧法 ^780a40

。 ^780b2

大德僧聽。我〔某甲〕比丘。
犯〔某〕僧殘罪。覆藏〔若干〕日。
我比丘。犯〔某〕僧殘罪。
隨覆藏〔若干〕日。已從僧乞覆藏羯磨。
僧已與我〔某甲〕比丘。
隨覆藏〔若干〕日羯磨。
我〔某甲〕比丘。已行〔若干〕日。
未行〔若干〕日。白大德僧令知我行覆藏。 ^780b6

〔如是三說。誦成者誡勅云〕。 ^780b14

眾僧已知。如法行持。
〔答〕爾。
。
other:: 
#### 十三白僧停行法
十三白僧停行法 ^780b16

。 ^780b22

大德上座。我〔某甲〕比丘。
今日捨教勅不作。
〔三說。所對之人應言〕　隨意。
〔答〕爾〔一叩而起〕。
other:: 
#### 十四代白停行法
十四代白停行法 ^780b28

。 ^780b34

大德上座。彼〔某甲〕比丘。
偶患重病。不能行行。
從今日止。白大德知。
待病愈續行。〔上座云〕善。
〔答〕爾〔一叩而起〕。 ^780b38

。
other:: 
#### 十五白僧起行法
十五白僧起行法 ^780b42

。 ^780b48

大德上座。我〔某甲〕比丘。
今日隨所教勅當作。
〔三說。上座應云〕當如法行。
〔答〕爾。 ^780c4

。
other:: 
### 二與覆藏本日治羯磨(二)
二與覆藏本日治羯磨〔二〕
other:: 
#### 初有覆本日治法
初有覆本日治法 ^780c6

。 ^780c12

大德僧聽。我〔某甲〕比丘。
犯〔某〕僧殘罪。覆藏〔若干〕日。
我比丘。犯〔某〕僧殘罪。
隨覆藏〔若干〕日。已從僧乞覆藏羯磨。
僧已與我〔某甲〕比丘。
隨覆藏〔若干〕日羯磨。
我〔某甲〕比丘。行覆藏時。
中間更重犯〔某〕僧殘罪。
覆藏〔若干〕日。今從僧乞前犯中間重犯
〔某〕僧殘罪覆藏〔若干〕日。
及覆藏本日治羯磨。
願僧與我〔某甲〕比丘。
前犯中間重犯。覆藏〔若干〕日。
及覆藏本日治羯磨。
慈愍故〔三乞。一叩〕。 ^780c18

作前方便〔答〕與覆藏本日治羯磨〔堪能作法者。
當如是白〕。 ^780c32

大德僧聽。此〔某甲〕比丘。
犯〔某〕僧殘罪。覆藏〔若干〕日。
此比丘。犯〔某〕僧殘罪。
隨覆藏〔若干〕日。已從僧乞覆藏羯磨。
僧已與此〔某甲〕比丘。
隨覆藏〔若干〕日羯磨。
此〔某甲〕比丘行覆藏時。
中間更重犯〔某〕僧殘罪。
覆藏〔若干〕日。今從僧乞前犯中間重犯覆藏
〔若干〕日。及覆藏本日治羯磨。
若僧時到。僧忍聽。
僧與〔某甲〕比丘。前犯中間重犯。
覆藏〔若干〕日。及覆藏本日治羯磨。
白如是。 ^780c34

大德僧聽。此〔某甲〕比丘。
犯〔某〕僧殘罪。覆藏〔若干〕日。
此比丘。犯〔某〕僧殘罪。
隨覆藏〔若干〕日。已從僧乞覆藏羯磨。
僧已與此〔某甲〕比丘隨覆藏〔若干〕日羯磨。
此〔某甲〕比丘行覆藏時。
中間更重犯〔某〕僧殘罪。
覆藏〔若干〕日。今從僧乞前犯中間重犯
〔某〕僧殘罪覆藏〔若干〕日。
及覆藏本日治羯磨。
僧與〔某甲〕比丘。前犯中間重犯覆藏〔若干〕日。
及覆藏本日治羯磨。
誰諸長老忍。僧與〔某甲〕比丘前犯中間重犯。
覆藏〔若干〕日。及覆藏本日治羯磨者默然。
誰不忍者說。是初羯磨。
〔第二。第三。亦如是說〕僧已忍。
與〔某甲〕比丘前犯中間重犯。
覆藏〔若干〕日。及覆藏本日治羯磨竟。
僧忍默然故。是事如是持。
other:: 
#### 二無覆本日治法
二無覆本日治法〔儀式如前〕 ^780c48

大德僧聽。我〔某甲〕比丘。
犯〔某〕僧殘罪。覆藏〔若干〕日。
我比丘。犯〔某〕僧殘罪。
隨覆藏〔若干〕日。已從僧乞覆藏羯磨。
僧已與我〔某甲〕比丘。
隨覆藏〔若干〕日羯磨。
我〔某甲〕比丘行覆藏時。
中間更重犯〔某〕僧殘罪。
不覆藏。今從僧乞覆藏本日治羯磨。
願僧與我〔某甲〕比丘。
覆藏本日治羯磨。
慈愍故〔三乞。一叩〕。 ^781a24

大德僧聽。此〔某甲〕比丘。
犯〔某〕僧殘罪。覆藏〔若干〕日。
此比丘。犯〔某〕僧殘罪。
隨覆藏〔若干〕日。已從僧乞覆藏羯磨。
僧已與此〔某甲〕比丘隨覆藏〔若干〕日羯磨。
此〔某甲〕比丘行覆藏時。
中間更重犯〔某〕僧殘罪。
不覆藏。今從僧乞覆藏本日治羯磨。
若僧時到。僧忍聽。
僧與〔某甲〕比丘覆藏本日治羯磨。
白如是。 ^781a36

大德僧聽。此〔某甲〕比丘。
犯〔某〕僧殘罪。覆藏〔若干〕日。
此比丘。犯〔某〕僧殘罪。
隨覆藏〔若干〕日。已從僧乞覆藏羯磨。
僧已與此〔某甲〕比丘。
隨覆藏〔若干〕日羯磨。
此〔某甲〕比丘行覆藏時。
中間更重犯〔某〕僧殘罪。
不覆藏。今從僧乞覆藏本日治羯磨。
僧與〔某甲〕比丘覆藏本日治羯磨。
誰諸長老忍。僧與〔某甲〕比丘覆藏本日治羯磨者默然。
誰不忍者說。是初羯磨。
〔第二。第三。亦如是說〕僧已忍。
與比丘覆藏本日治羯磨竟。
僧忍默然故。是事如是持〔序散同前〕。
other:: 
## 第五與摩那埵篇(四種)
○第五與摩那埵篇〔四種〕
other:: 
### 初與無覆摩那埵羯磨
初與無覆摩那埵羯磨 ^781a48

。 ^781b22

大德僧聽。我〔某甲〕比丘。
犯〔某〕僧殘罪。不覆藏。
今從僧乞六夜摩那埵。
願僧與我〔某甲〕比丘六夜摩那埵。
慈愍故〔三乞。一叩〕。 ^781b28

作前方便〔答〕與六夜摩那埵羯磨〔作法者。
當如是白〕。 ^781b34

大德僧聽。此〔某甲〕比丘。
犯〔某〕僧殘罪。不覆藏。
今從僧乞六夜摩那埵。
若僧時到。僧忍聽。
僧與〔某甲〕比丘六夜摩那埵。
白如是。 ^781b36

大德僧聽。此〔某甲〕比丘。
犯〔某〕僧殘罪。不覆藏。
今從僧乞六夜摩那埵。
僧與〔某甲〕比丘六夜摩那埵。
誰諸長老忍。僧與〔某甲〕比丘六夜摩那埵者默然。
誰不忍者說。是初羯磨。
〔第二。第三。亦如是說〕僧已忍。
與〔某甲〕比丘六夜摩那埵竟。
僧忍默然故。是事如是持。 ^781b42

。
other:: 
### 二與有覆摩那埵羯磨(五法)
二與有覆摩那埵羯磨〔五法〕
other:: 
#### 初先白行滿法
初先白行滿法 ^781c4

。 ^781c10

大德僧聽。我〔某甲〕比丘。
犯〔某〕僧殘罪。覆藏〔若干〕日。
我比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與我〔某甲〕比丘。
隨覆藏〔若干〕日羯磨。
我今行覆藏竟。願僧憶持〔三說一叩〕。
other:: 
#### 二正乞意喜法
二正乞意喜法 ^781c18

大德僧聽。我〔某甲〕比丘。
犯〔某〕僧殘罪。覆藏〔若干〕日。
我比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與我〔某甲〕比丘。
隨覆藏〔若干〕日羯磨。
我〔某甲〕比丘行覆藏竟。
今從僧乞六夜摩那埵。
願僧與我〔某甲〕比丘六夜摩那埵。
慈愍故〔三乞。知事人云〕。 ^781c28

起立　頂禮三拜　起具　問訊〔側立於傍〕。 ^781c38

和尚開示已。作前方便〔答法如上〕。
other:: 
#### 三當與羯磨法
三當與羯磨法 ^781c40

大德僧聽。此〔某甲〕比丘。
犯〔某〕僧殘罪。覆藏〔若干〕日。
此比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與此〔某甲〕比丘隨覆藏〔若干〕日羯磨。
此〔某甲〕比丘行覆藏竟。
今從僧乞六夜摩那埵。
若僧時到。僧忍聽。
僧與〔某甲〕比丘六夜摩那埵。
白如是。 ^781c44

大德僧聽。此〔某甲〕比丘。
犯〔某〕僧殘罪。覆藏〔若干〕日。
此比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與此〔某甲〕比丘。
隨覆藏〔若干〕日羯磨。
此〔某甲〕比丘行覆藏竟。
今從僧乞六夜摩那埵。
僧與〔某甲〕比丘六夜摩那埵。
誰諸長老忍。僧與〔某甲〕比丘六夜摩那埵者默然。
誰不忍者說。是初羯磨。
〔第二。第三。亦如是說〕僧已忍。
與〔某甲〕比丘六夜摩那埵竟。
僧忍默然故。是事如是持。 ^782a6

和尚復語彼言。今為汝作法已竟。
汝既得法。即當奉行。
從何日起。〔若彼答言就行起者。
應語彼言〕既欲就行。
應當先白大眾已。
然後一一如法行。
other:: 
#### 四白僧行行法
四白僧行行法 ^782a22

大德僧聽。我〔某甲〕比丘。
犯〔某〕僧殘罪。覆藏〔若干〕日。
我比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與我〔某甲〕比丘隨覆藏〔若干〕日羯磨。
我〔某甲〕比丘行覆藏竟。
已從僧乞六夜摩那埵。
僧已與我〔某甲〕比丘六夜摩那埵。
我今行摩那埵法。
願僧憶持〔三乞一叩〕。 ^782a30

和尚誡勅云。此摩那埵行。
當如覆藏法。一一行之。
應在僧中宿。應日日白僧。
其餘諸行。仍如常行。
唯是八事失夜中。
不得二三人同屋宿一法。
今不遮汝了。當移單眾中共宿。
起來禮謝大眾。如教奉行〔序散儀式同前〕。
other:: 
#### 五日日白僧法
五日日白僧法 ^782a40

。 ^782b2

大德僧聽。我〔某甲〕比丘。
犯〔某〕僧殘罪。覆藏〔若干〕日。
我比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與我〔某甲〕比丘。
隨覆藏〔若干〕日羯磨。
我〔某甲〕比丘行覆藏竟。
已從僧乞六夜摩那埵。
僧已與我〔某甲〕比丘六夜摩那埵。
我〔某甲〕比丘行摩那埵。
已行〔若干〕日。未行〔若干〕日。
白大德僧令知我行摩那埵。 ^782b6

眾僧已知。當如律行。
〔答〕爾〔一叩而起。若經僧說戒。
及經餘寺等。白法同上〕。
other:: 
### 三與摩那埵本日治羯磨
三與摩那埵本日治羯磨 ^782b18

。 ^782b22

大德僧聽。我〔某甲〕比丘犯〔某〕僧殘罪。
不覆藏。已從僧乞六夜摩那埵。
僧已與我〔某甲〕比丘六夜摩那埵。
我〔某甲〕比丘行摩那埵時。
中間更重犯〔某〕僧殘罪。
不覆藏。今從僧乞前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
願僧與我〔某甲〕比丘前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
慈愍故〔三乞一叩。
起立於傍〕。 ^782b28

作前方便〔答〕與摩那埵本日治羯磨〔作法者當如是白〕。 ^782b42

大德僧聽。此〔某甲〕比丘。
犯〔某〕僧殘罪。不覆藏。
已從僧乞六夜摩那埵。
僧已與此〔某甲〕比丘六夜摩那埵。
此〔某甲〕比丘行摩那埵時。
中間更重犯〔某〕僧殘罪。
不覆藏。今從僧乞前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
若僧時到僧忍聽。
僧與〔某甲〕比丘前犯中間重犯〔某〕僧殘罪不覆藏六夜摩那埵。
及摩那埵本日治羯磨。
白如是。 ^782b44

大德僧聽。此〔某甲〕比丘。
犯〔某〕僧殘罪。不覆藏。
已從僧乞六夜摩那埵。
僧已與此〔某甲〕比丘六夜摩那埵。
此〔某甲〕比丘行摩那埵時。
中間更重犯〔某〕僧殘罪。
不覆藏。今從僧乞前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
僧與〔某甲〕比丘。前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
誰諸長老忍。僧與〔某甲〕比丘。
前犯中間重犯〔某〕僧殘罪不覆藏。
六夜摩那埵及摩那埵本日治羯磨者默然。
誰不忍者說。是初羯磨〔第二。
第三。亦如是說〕。僧已忍。
與〔某甲〕比丘前犯中間重犯〔某〕僧殘罪不覆藏六夜摩那埵。
及摩那埵本日治羯磨竟。
僧忍默然故。是事如是持。 ^782c10

得羯磨已白行等法皆同於上。
other:: 
### 四與壞覆藏及壞摩那埵本日治羯磨
四與壞覆藏及壞摩那埵本日治羯磨〔儀式如前〕 ^782c34

大德僧聽。我〔某甲〕比丘。
犯〔某〕僧殘罪。覆藏〔若干〕日。
我比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與我〔某甲〕比丘隨覆藏〔若干〕日羯磨。
我〔某甲〕比丘行覆藏時。
中間更重犯〔某〕僧殘罪覆藏〔若干〕日。
亦從僧乞前犯中間重犯〔某〕僧殘罪。
覆藏〔若干〕日。及覆藏本日治羯磨。
僧亦與我〔某甲〕比丘。
前犯中間重犯〔某〕僧殘罪覆藏〔若干〕日。
及覆藏本日治羯磨。
我〔某甲〕比丘行前犯中間重犯。
覆藏〔若干〕日。及覆藏本日治羯磨竟。
已從僧乞六夜摩那埵。
僧已與我〔某甲〕比丘六夜摩那埵。
我〔某甲〕比丘行摩那埵時。
中間更重犯〔某〕僧殘罪。
不覆藏〔此中且據重犯不覆藏者作法。
下皆准此。若重犯有覆者。
廣如作持中明〕。今從僧乞前犯中間重犯
〔某〕僧殘罪。不覆藏六夜摩那埵。
及摩那埵本日治羯磨。
願僧與我〔某甲〕比丘。
前犯中間重犯〔某〕僧殘罪。
不覆藏六夜摩那埵及摩那埵本日治羯磨。
慈愍故〔三乞。一叩〕。 ^782c38

和尚開示已。僧應與法。 ^783a20

作前方便。〔答〕與壞覆藏。
及壞。摩那埵本日治羯磨。 ^783a22

大德僧聽。此〔某甲〕比丘。
犯〔某〕僧殘罪。覆藏〔若干〕日。
此比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與此〔某甲〕比丘。
隨覆藏〔若干〕日羯磨。
此〔某甲〕比丘行覆藏時。
中間更重犯〔某〕僧殘罪。
覆藏〔若干〕日。亦從僧乞前犯中間重犯
〔某〕僧殘罪。覆藏〔若干〕日。
及覆藏本日治羯磨。
僧亦與此〔某甲〕比丘。
前犯中間重犯覆藏〔若干〕日。
及覆藏本日治羯磨。
此〔某甲〕比丘。行前犯中間重犯覆藏〔若干〕日。
及覆藏本日治羯磨竟。
已從僧乞六夜摩那埵。
僧已與此〔某甲〕比丘六夜摩那埵。
此〔某甲〕比丘行摩那埵時。
中間更重犯〔某〕僧殘罪。
不覆藏。今從僧乞前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
若僧時到。僧忍聽。
僧與比丘。前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
白如是。 ^783a24

大德僧聽。此〔某甲〕比丘。
犯〔某〕僧殘罪。覆藏〔若干〕日。
此比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與此〔某甲〕比丘。
隨覆藏〔若干〕日羯磨。
此〔某甲〕比丘行覆藏時。
中間更重犯〔某〕僧殘罪。
覆藏〔若干〕日。亦從僧乞前犯中間重犯
〔某〕僧殘罪。覆藏〔若干〕日。
及覆藏本日治羯磨。
僧亦與此〔某甲〕比丘前犯中間重犯覆藏
〔若干〕日。及覆藏本日治羯磨。
此〔某甲〕比丘。行前犯中間重犯覆藏〔若干〕日。
及覆藏本日治羯磨竟。
已從僧乞六夜摩那埵。
僧已與此〔某甲〕比丘六夜摩那埵。
此〔某甲〕比丘行摩那埵時。
中間更重犯〔某〕僧殘罪。
不覆藏。今從僧乞前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
僧與〔某甲〕比丘。前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
誰諸長老忍。僧與〔某甲〕比丘前犯中間重犯
〔某〕僧殘罪。不覆藏六夜摩那埵。
及摩那埵本日治羯磨者默然。
誰不忍者說。是初羯磨〔第二。
第三。亦如是說〕。僧已忍。
與〔某甲〕比丘前犯中間重犯〔某〕僧殘罪。
不覆藏六夜摩那埵。
及摩那埵本日治羯磨竟。
僧忍默然故。是事如是持〔其白行等法。
及禮謝大眾。并序散威儀。
皆如前作〕。
other:: 
## 第六行滿出罪篇(五種)
○第六行滿出罪篇〔五種〕
other:: 
### 初與但行摩那埵出罪羯磨(五法)
初與但行摩那埵出罪羯磨〔五法〕 ^783b4

佛言。犯僧殘比丘行摩那埵竟。
聽僧與出罪羯磨。
必須清淨比丘二十眾。
若過二十。如少一人。
作法不成。罪不得出〔文〕。
此出罪羯磨。有其二種。
一者。無覆出罪羯磨〔謂犯罪之人。
即時發露。既無覆藏心。
律制但與摩那埵法。
行滿僧與出罪〕。二者。
有覆出罪羯磨。復該四種。
隨犯而治。一。不壞覆藏。
不壞摩〔那埵〕出罪羯磨。
二。壞覆藏。壞摩那埵出罪羯磨。
三。壞覆藏。不壞摩那埵出罪羯磨。
四。不壞覆藏。壞摩那埵出罪羯磨。
所謂或三增四五。
或二。復加三也。
other:: 
#### 初如律集僧法
初如律集僧法 ^783b46

。 ^783c26

大眾頂禮和尚。〔尚云〕免禮。 ^783c36

。 ^783c38

向上展大具　脫履　至誠頂禮三拜
〔但中間三十師合掌〕　問訊　長跪　合掌。
other:: 
#### 二呈白行滿法
二呈白行滿法 ^783c42

大德僧聽。我〔某甲〕比丘。
犯〔某〕僧殘罪不覆藏。
已從僧乞六夜摩那埵。
僧已與我〔某甲〕比丘六夜摩那埵。
我今行摩那埵竟。
願僧憶持。〔三說。知事人云〕起立　至誠頂禮三拜　問訊　長跪　合掌。
other:: 
#### 三求僧與法法
三求僧與法法 ^783c48

大德僧聽。我〔某甲〕比丘。
犯〔某〕僧殘罪不覆藏。
已從僧乞六夜摩那埵。
僧已與我〔某甲〕比丘六夜摩那埵。
我〔某甲〕比丘行摩那埵竟。
今從僧乞出罪羯磨。
願僧與我〔某甲〕比丘出罪羯磨。
慈愍故〔三乞一叩〕。 ^784a10

和尚開導已。〔知事人云〕起立　頂禮三拜　起具　問訊。 ^784a18

作前方便。〔答〕與出罪羯磨〔儀式如上〕。
other:: 
#### 四羯磨#CB15072;罪法
四羯磨#CB15072;罪法 ^784a20

和尚云。汝在下至誠合掌。
耳聽羯磨。〔彼比丘在最下班前。
合掌諦聽〕。 ^784a24

大德僧聽。此〔某甲〕比丘。
犯〔某〕僧殘罪不覆藏。
已從僧乞六夜摩那埵。
僧已與此〔某甲〕比丘六夜摩那埵。
此〔某甲〕比丘行摩那埵竟。
今從僧乞出罪羯磨。
若僧時到僧忍聽。
僧與〔某甲〕比丘出罪。
白如是。 ^784a26

大德僧聽。此〔某甲〕比丘。
犯〔某〕僧殘罪。不覆藏。
已從僧乞六夜摩那埵。
僧已與此〔某甲〕比丘六夜摩那埵。
此〔某甲〕比丘行摩那埵竟。
今從僧乞出罪羯磨。
僧與比丘出罪。誰諸長老忍。
僧與〔某甲〕比丘出罪者默然。
誰不忍者說。是初羯磨。
〔第二。第三。亦如是說〕僧已忍。
與〔某甲〕比丘出罪竟。
僧忍默然故。是事如是持。
other:: 
#### 五開導守持法
五開導守持法 ^784a34

。 ^784a48

起立　禮謝三拜　起具　問訊〔復云〕。 ^784b6

大眾頂禮和尚。〔尚云〕免禮。 ^784b8

。
other:: 
### 二與不壞覆藏不壞摩那埵出罪羯磨
二與不壞覆藏不壞摩那埵出罪羯磨 ^784b10

先白行滿法已。然後作如是乞〔禮儀如上〕。 ^784b16

大德僧聽。我〔某甲〕比丘。
犯〔某〕僧殘罪。覆藏〔若干〕日。
我比丘犯。〔某〕僧殘罪。
隨覆藏〔若干〕日。已從僧乞覆藏羯磨。
僧已與我〔某甲〕比丘。
隨覆藏〔若干〕日羯磨。
我〔某甲〕比丘行覆藏竟。
已從僧乞六夜摩那埵。
僧已與我〔某甲〕比丘六夜摩那埵。
我比丘行摩那埵竟。
今從僧乞出罪羯磨。
願僧與我〔某甲〕比丘出罪羯磨。
慈愍故〔三乞。一叩〕。 ^784b18

作前方便。〔答〕與出罪羯磨。 ^784b32

羯磨與法 ^784b34

大德僧聽。此〔某甲〕比丘。
犯〔某〕僧殘罪。覆藏〔若干〕日。
此比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與此〔某甲〕比丘隨覆藏〔若干〕日羯磨。
此〔某甲〕比丘行覆藏竟。
已從僧乞六夜摩那埵。
僧已與此〔某甲〕比丘六夜摩那埵。
此〔某甲〕比丘行摩那埵竟。
今從僧乞出罪羯磨。
若僧時到。僧忍聽。
僧與〔某甲〕比丘出罪白如是。 ^784b36

大德僧聽。此〔某甲〕比丘。
犯〔某〕僧殘罪覆藏〔若干〕日。
此比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與此〔某甲〕比丘隨覆藏〔若干〕日羯磨。
此〔某甲〕比丘行覆藏竟。
已從僧乞六夜摩那埵。
僧已與此〔某甲〕比丘六夜摩那埵。
此〔某甲〕比丘行摩那埵竟。
今從僧乞出罪羯磨。
僧與〔某甲〕比丘出罪。
誰諸長老忍。僧與〔某甲〕比丘出罪者默然。
誰不忍者說。是初羯磨。
僧已忍。與〔某甲〕比丘出罪竟。
僧忍默然故。是事如是持。
other:: 
### 三與壞覆藏及壞摩那埵出罪羯磨
三與壞覆藏及壞摩那埵出罪羯磨 ^784c2

佛言。彼比丘行摩那埵本日治羯磨竟。
應至僧中。具修威儀。
白行滿已。然後作如是乞。 ^784c22

大德僧聽。我〔某甲〕比丘。
犯〔某〕僧殘罪。覆藏〔若干〕日。
我比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與我〔某甲〕比丘。
隨覆藏〔若干〕日羯磨。
我〔某甲〕比丘行覆藏時。
中間更重犯〔某〕僧殘罪。
覆藏〔若干〕日。亦從僧乞前犯中間重犯
〔某〕僧殘罪。覆藏〔若干〕日。
及覆藏本日治羯磨。
僧亦與我〔某甲〕比丘。
前犯中間重犯覆藏〔若干〕日。
及覆藏本日治羯磨。
我〔某甲〕比丘。行前犯中間重犯覆藏〔若干〕日。
及覆藏本日治羯磨竟。
已從僧乞六夜摩那埵。
僧已與我〔某甲〕比丘六夜摩那埵。
我〔某甲〕比丘行摩那埵時。
中間更重犯〔某〕僧殘罪。
不覆藏。亦從僧乞前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
僧亦與我〔某甲〕比丘。
前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
我〔某甲〕比丘。行前犯中間重犯〔某〕僧殘罪。
不覆藏六夜摩那埵。
及摩那埵本日治羯磨竟。
今從僧乞出罪羯磨。
願僧與我〔某甲〕比丘出罪羯磨。
慈愍故〔三乞。作法禮儀皆同於上〕。 ^784c26

作前方便。〔答〕與壞覆藏。
及壞摩那埵出罪羯磨。 ^785a12

大德僧聽。此〔某甲〕比丘。
犯〔某〕僧殘罪。覆藏〔若干〕日。
此比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與此〔某甲〕比丘。
隨覆藏〔若干〕日羯磨。
此〔某甲〕比丘行覆藏時。
中間更重犯〔某〕僧殘罪。
覆藏〔若干〕日。亦從僧乞前犯中間重犯
〔某〕僧殘罪。覆藏〔若干〕日。
及覆藏本日治羯磨。
僧亦與此〔某甲〕比丘。
前犯中間重犯。覆藏〔若干〕日。
及覆藏本日治羯磨。
此〔某甲〕比丘。行前犯中間重犯覆藏〔若干〕日。
及覆藏本日治羯磨竟。
已從僧乞六夜摩那埵。
僧已與此〔某甲〕比丘六夜摩那埵。
此〔某甲〕比丘行摩那埵時。
中間更重犯〔某〕僧殘罪。
不覆藏。亦從僧乞前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
僧亦與此〔某甲〕比丘。
前犯中間重犯〔某〕僧殘罪不覆藏六夜摩那埵。
及摩那埵本日治羯磨。
此〔某甲〕比丘。行前犯中間重犯〔某〕僧殘罪。
不覆藏六夜摩那埵。
及摩那埵本日治羯磨竟。
今從僧乞出罪羯磨。
若僧時到。僧忍聽。
僧與〔某甲〕比丘出罪。
白如是。 ^785a14

大德僧聽。此〔某甲〕比丘。
犯〔某〕僧殘罪。覆藏〔若干〕日。
此比丘犯〔某〕僧殘罪。
隨覆藏〔若干〕日。已從僧乞覆藏羯磨。
僧已與此〔某甲〕比丘。
隨覆藏〔若干〕日羯磨。
此〔某甲〕比丘行覆藏時。
中間更重犯〔某〕僧殘罪。
覆藏〔若干〕日。亦從僧乞前犯中間重犯
〔某〕僧殘罪。覆藏〔若干〕日。
及覆藏本日治羯磨。
僧亦與此〔某甲〕比丘。
前犯中間重犯覆藏〔若干〕日。
及覆藏本日治羯磨。
此〔某甲〕比丘。行前犯中間重犯覆藏〔若干〕日。
及覆藏本日治羯磨竟。
已從僧乞六夜摩那埵。
僧已與此〔某甲〕比丘六夜摩那埵。
此〔某甲〕比丘行摩那埵時。
中間更重犯〔某〕僧殘罪。
不覆藏。亦從僧乞前犯中間重犯〔某〕僧殘罪不覆藏六夜摩那埵。
及摩那埵本日治羯磨。
僧亦與此〔某甲〕比丘。
前犯中間重犯〔某〕僧殘罪。
不覆藏六夜摩那埵。
及摩那埵本日治羯磨。
此〔某甲〕比丘。行前犯中間重犯〔某〕僧殘罪。
不覆藏六夜摩那埵。
及摩那埵本日治羯磨竟。
今從僧乞出罪羯磨。
僧與〔某甲〕比丘出罪。
誰諸長老忍。僧與〔某甲〕比丘出罪者默然。
誰不忍者說。是初羯磨。
〔第二。第三。亦如是說〕僧已忍。
與〔某甲〕比丘出罪竟。
僧忍默然故。是事如是持。
other:: 
### 四與壞覆藏不壞摩那埵出罪羯磨
四與壞覆藏不壞摩那埵出罪羯磨 ^785a48

。
other:: 
### 五與不壞覆藏壞摩那埵出罪羯磨
五與不壞覆藏壞摩那埵出罪羯磨 ^785b40

。
other:: 
## 第七懺偷蘭遮篇(三品)
○第七懺偷蘭遮篇〔三品〕
other:: 
### 初上品僧中懺(九法)
初上品僧中懺〔九法〕
other:: 
#### 一露罪集僧法
一露罪集僧法 ^785b48

佛言。若犯初篇生。
重。並上品獨頭者。
應在一切僧中懺。 ^785c12

。 ^785c16

向上展大具　脫鞋　至誠頂禮三拜　問訊　長跪　合掌。 ^785c22

和尚云。說汝犯戒的因緣〔犯首高聲。
作如是言〕。 ^785c26

我〔某甲〕。業心深重。
不能制伏。故犯此罪。
今求和尚。大眾師傳。
慈悲懺悔。 ^785c28

。
other:: 
#### 二從僧乞懺法
二從僧乞懺法〔大眾合掌。犯者乞言〕 ^785c32

大德僧聽。我〔某甲〕比丘。
犯〔某〕偷蘭遮罪。今從僧乞懺悔。
願僧聽我〔某甲〕比丘懺悔。
慈愍故〔三乞。一叩〕。 ^785c38

和尚應語彼言。汝今僧中三乞。
眾既默然允許。此罪當除。
隨汝意於眾中請一人為懺悔主。
為汝懺悔。
other:: 
#### 三請師懺悔法
三請師懺悔法 ^785c42

。 ^785c48

大德一心念。我〔某甲〕比丘。
犯〔某〕偷蘭遮罪。今請大德為懺悔主。
願大德。為我作懺悔主。
慈愍故〔三說。受懺者。
語彼言〕待我白僧忍可。
為汝懺悔。〔答〕爾〔一叩復位〕。
other:: 
#### 四答問所成法
四答問所成法 ^786a4

作前方便。〔答〕受〔某〕偷蘭遮懺悔羯磨。
other:: 
#### 五白僧忍可法(禮儀如上)
五白僧忍可法〔禮儀如上〕 ^786a12

大德僧聽。〔某甲〕比丘。
犯〔某〕偷蘭遮罪。今從僧乞懺悔。
若僧時到。僧忍聽。
我比丘〔某甲〕。受〔某甲〕比丘懺悔。
白如是。〔大眾合掌齊答〕可爾。 ^786a16

。
other:: 
#### 六檢校八品法
六檢校八品法 ^786a22

汝犯此罪到今。過多少時了。
可曾向清淨比丘發露否。
汝犯此罪之後。半月。
半月。布薩之時。可曾在如法如律。
誦者高座。聽者下座。
聽過戒否。〔若言聽者。
應語彼言〕汝初犯此罪。
即應向清淨比丘。
發露懺悔。因不發露。
經過一夜。從此偷蘭遮罪中。
生出一品覆藏突吉羅罪。
次日就該發露。又不發露。
復生出一品隨夜展轉覆藏突吉羅罪。
汝犯罪既然覆藏。
不肯發露。則身非清淨。
不應聽戒。汝復聽戒。
又犯一品聽僧說戒根本突吉羅罪。
此罪又不發露。復得經夜覆。
隨夜覆。兩品從生突吉羅罪。
又座上說至此戒。
三問清淨時。即應起座發露。
若恐閙亂眾僧。即當向比座者說。
或心中念言。待說戒畢。
我即發露。說戒既竟。
即應發露。因不發露。
又得一品默妄語根本突吉羅罪。
從此罪中。復生出一品經夜覆。
隨夜覆。兩品突吉羅罪。 ^786a28

。 ^786b10

據汝所說。共有八品小罪。
一品是聽戒突吉羅。
一品是默妄語突吉羅。
此二品罪。各有經夜。
隨夜覆藏罪。及覆藏根本偷蘭遮兩品。
故云。共有八品小罪。
汝先請的。是偷蘭遮懺悔主。
此時隨我到屏處去。
另請突吉羅懺悔主。
先懺小罪已。再到僧中懺根本罪。 ^786b16

。
other:: 
#### 七屏除小罪法(二則)
七屏除小罪法〔二則〕
other:: 
##### 先懺從生
先懺從生 ^786b26

大德一心念。我〔某甲〕比丘。
犯〔某〕偷蘭遮罪。經夜覆藏。
隨夜展轉覆藏。並聽僧說戒。
及默妄語犯突吉羅罪。
經夜覆藏。隨夜展轉覆藏。
並犯突吉羅罪不憶數。
今向大德發露懺悔。
更不敢作。願大德憶我〔一說。
受懺者語彼言〕自責汝心生厭離。
〔答〕爾。 ^786b32

。
other:: 
##### 次懺根本
次懺根本 ^786b42

大德一心念。我〔某甲〕比丘。
犯聽僧說戒。及默妄語突吉羅罪。
不憶數今向大德發露懺悔。
更不敢作。願大德憶我〔一說。
懺主當語彼言〕。 ^786b48

自責汝心生厭離。
〔答〕爾〔一叩而起。懺主至僧中。
合掌報言〕。
other:: 
#### 八懺主回復法
八懺主回復法 ^786c6

我〔某甲〕。為〔某甲〕比丘。
懺悔八品小罪已竟〔答禮如常〕。
other:: 
#### 九正懺偷蘭法
九正懺偷蘭法 ^786c10

。 ^786c14

大德一心念。我〔某甲〕比丘。
犯〔某〕偷蘭遮罪。今向大德發露懺悔。
不敢覆藏。懺悔則安樂。
不懺悔不安樂。憶念犯發露。
知而不敢覆藏。願大德憶我清淨。
戒身具足。清淨布薩。
〔三說。受懺者言〕自責汝心生厭離。
〔答〕爾。 ^786c18

。 ^786c26

和尚復語彼言。今日為汝集清淨大眾。
遵如來聖制。作法懺竟。
但恐汝發心不誡。
不能淨盡無餘。仍須自備香燭。
竭誠頂禮千佛洪名〔若干〕持呪〔若干。〕
仗禮誦功德。前罪氷消。
後罪不生。必須立願。
寧捨身命。不復更作。
當禮謝大眾。依教奉行〔餘儀如常〕。
other:: 
### 二中品向四比丘懺(二法)
二中品向四比丘懺〔二法〕 ^786c30

佛言。若犯初篇生輕。
二篇生重。並中品獨頭者。
界內差四清淨知法比丘。
應將犯者出界外懺悔。 ^786c42

。
other:: 
#### 初禮請懺主法
初禮請懺主法 ^786c46

大德一心念。我〔某甲〕比丘。
今請大德。為偷蘭遮懺悔主。
願大德。為我作偷蘭遮懺悔主。
慈愍故〔二請一叩〕。 ^787a18

。
other:: 
#### 次懺主白眾法
次懺主白眾法 ^787a22

若三長老。聽我受〔某甲〕比丘懺悔者。
我當受。可爾。 ^787a28

。
other:: 
### 三下品對一比丘懺
三下品對一比丘懺 ^787a32

佛言。若犯二篇生輕。
並下品獨頭者。應至一清淨知法比丘前悔。 ^787a46

。
other:: 
## 第八懺波逸提篇(二種)
○第八懺波逸提篇〔二種〕
other:: 
### 先懺畜長離衣二捨墮(十六法)
先懺畜長離衣二捨墮〔十六法〕
other:: 
#### 初乞求露罪法
初乞求露罪法 ^787b2

。 ^787b10

有〔某〕大德犯離〔或云畜長〕衣罪。
發露。頂禮和尚。 ^787b22

。 ^787b24

向上展大具　脫鞋　至誠頂禮和尚三拜　問訊　長跪　合掌。 ^787b28

和尚問云。儞是那裏人。
那裏戒。是那一年的。
以何因緣。就犯此戒了。
直說。〔犯者當如實答〕我〔某甲〕。
是〔某〕處人。是〔某〕處戒〔或云是本山戒〕。
是〔某〕年。〔某〕一期的。
因有〔某〕事故離了衣。
〔或云。未曾說淨〕求和尚慈悲懺悔。
〔尚復問云〕初篇四根本戒有犯否。
二篇十三僧殘戒有犯否。
起立禮謝和尚三拜　起具　問訊〔傍立〕。 ^787b32

。
other:: 
#### 二知時集眾法
二知時集眾法 ^787b44

。 ^787c6

大眾頂禮和尚。〔尚云〕免禮〔知事人呼犯者居中向上〕。 ^787c20

先頂禮和尚三拜。
〔尚云〕普禮僧足。大眾齊合掌。
　問訊　長跪　合掌。
other:: 
#### 三呈白犯緣法
三呈白犯緣法 ^787c22

和尚應語彼言。說儞離〔或云畜長〕衣的因緣。
〔犯者自高聲說云〕我〔某甲〕。
從〔某〕年得戒以來。
至〔某〕年〔某〕月。因有〔某〕事出門。
故離了衣鉢〔或云畜了長衣〕。
今求和尚大眾師傅。
慈悲懺悔。和尚云。
知道了。捨儞所〔長離〕之衣〔若所離之衣不在者。
則不必捨〕。
other:: 
#### 四捨本犯財法(二)
四捨本犯財法〔二〕
other:: 
##### 初定捨法
初定捨法 ^787c28

。 ^787c38

大德僧聽。我〔某甲〕比丘。
故離三衣宿〔或云。
故畜眾多長衣〕。犯捨墮。
我今捨與僧。
other:: 
##### 次不定捨法
次不定捨法 ^787c42

。 ^787c48

大德僧聽。我〔某甲〕比丘。
故離三衣宿。犯捨墮。
僧伽黎已無。此二衣我今捨與僧〔一說〕。 ^788a6

。
other:: 
#### 五從僧乞懺法
五從僧乞懺法 ^788a10

和尚云。捨衣已。乞懺〔大眾齊合掌。
犯者高聲。如是乞言〕。 ^788a24

大德僧聽。我〔某甲〕比丘。
故離三衣宿。犯捨墮。
是衣已捨與僧。有〔三。
二。一。或云眾多〕波逸提罪。
今從僧乞懺悔。願僧聽我比丘懺悔。
慈愍故〔三說〕。 ^788a26

和尚云。隨汝僧中請。
〔知事人云〕一拜而起　問訊。 ^788a36

。 ^788a38

大德一心念。我比丘〔某甲〕。
今請大德為波逸提懺悔主。
願大德。為我作波逸提懺悔主。
慈愍故〔二說。受請者言〕。 ^788a42

待我白僧忍可。為汝懺悔。
〔答〕爾〔一叩而起。轉下側立〕。
other:: 
#### 六集僧作辨法
六集僧作辨法 ^788a46

和尚開示。已作前方便。
〔答〕懺離〔或云畜長〕衣捨墮羯磨。
other:: 
#### 七受請白僧法
七受請白僧法 ^788b2

。 ^788b6

大德僧聽。〔某甲〕比丘。
故離三衣宿〔或云故畜眾多長衣〕。
犯捨墮。是衣已捨與僧。
有〔三。二。一。或云眾多〕波逸提罪。
今從僧乞懺悔。若僧時到。
僧忍聽。我〔某甲〕比丘。
受〔某甲〕比丘懺悔。
白如是。〔大眾合掌齊答〕可爾。
〔其所離之衣。或一。
或二。在與不在。皆如前乞詞中聲〕。
other:: 
#### 八考察從生法
八考察從生法 ^788b10

。 ^788b20

律云。單白羯磨。眾僧忍可已。
其受懺者。應當憑眾考察犯緣。
分別八品小罪。然後懺悔。
〔問云〕汝此罪犯來。
經多少時了。犯後。
可曾向人發露否　犯後。
可曾著用此三衣否　半月。
半月。布薩之時。可曾於如法如律。
誦者高座。聽者下座。
聽遇戒否。汝犯此〔長離〕衣罪之後。
即應向清淨比丘。
發露懺悔。因不發露經過一夜。
從此波逸提罪中。
生出一品經夜覆藏突吉羅罪。
次日就該發露。又不發露。
又有一品隨夜展轉覆藏突吉羅罪。
如是一夜。兩夜。至百千夜覆藏。
雖名一品。實有若干突吉羅罪。
故名隨夜展轉覆藏。
此是覆藏根本波逸提兩品小罪。 ^788b24

此所離之衣。體是不淨的。
應當作法捨已。懺悔過。
方得著用。善見律云。
犯捨墮衣。不捨而著。
隨著得突吉羅罪。
汝既就著用。又得一品著用不淨衣根本突吉羅罪。
此罪即應向人發露。
因不發露。從此突吉羅罪中。
又生出一品經夜覆藏突吉羅罪。
次日就該發露。又不發露。
復得一品隨夜展轉覆藏突吉羅罪。
此是著用不淨衣不發露的三品小罪。 ^788b46

律本云。僧說戒時。
乃至三問。憶念有罪而不發露者。
突吉羅。半月。半月。
聽僧說戒。誦到此一條離衣戒。
乃至三問清淨時。
即應發露。以不發露故。
又得一品經僧說戒默妄語根本突吉羅罪。
此罪就該發露。又不發露。
復得經夜覆藏。隨夜展轉覆藏。
兩品從生罪。此是經僧說戒默妄語不發露的三品小罪。 ^788c12

共有八品。二品覆藏根本波逸提。
二品覆藏著用不淨衣突吉羅。
二品覆藏經僧說戒默妄語突吉羅。
二品根本。六品從生。
此總是離衣罪。 ^788c24

更有離鉢犯突吉羅罪。
亦有經夜覆。隨夜覆。
二品從生罪。犯罪如人穿衣一般。
先穿內衣。次穿外衣。
此時懺悔。如人脫衣相似。
先解外衣。次脫內衣。
又云懺罪如人伐樹相似。
先刳其枝葉。次方伐其根本。
先請的是波逸提懺悔主。
要在僧中懺。此突吉羅。
要在屏處懺。一拜而起隨我去。
other:: 
#### 九屏除小罪法(三)
九屏除小罪法〔三〕
other:: 
##### 先請突吉羅懺悔主
先請突吉羅懺悔主〔儀式如前〕 ^788c28

大德一心念。我〔某甲〕比丘。
今請大德。為突吉羅懺悔主。
願大德。為我作突吉羅懺悔主。
慈愍故。〔三說。受請者言〕善。
〔答〕爾〔一叩〕。
other:: 
##### 次懺從生罪
次懺從生罪 ^788c44

大德一心念。我〔某甲〕比丘。
故〔離三衣宿。犯三畜長衣。
犯眾多〕波逸提罪。
經夜覆藏。隨夜展轉覆藏。
並著用犯捨衣突吉羅罪。
經夜覆藏。隨夜展轉覆藏。
及經僧說戒默妄語犯突吉羅罪。
經夜覆藏。隨夜展轉覆藏。
故離鉢多羅宿犯突吉羅罪。
經夜覆藏。隨夜展轉覆藏。
並犯突吉羅罪不憶數。
今向大德。發露懺悔。
更不敢作。願大德憶我。
〔一說。受懺者言〕自責汝心生厭離。
〔答〕爾〔一叩〕。
other:: 
##### 後懺三根本小罪
後懺三根本小罪 ^789a4

大德一心念。我〔某甲〕比丘。
犯著用不淨衣。及經僧說戒默妄語。
故離鉢多羅宿。並犯突吉羅罪。
各不憶數。今向大德。
發露懺悔。更不敢作。
願大德憶我〔一說。
受懺者言〕自責汝心生厭離。
〔答〕爾〔一叩而起〕。 ^789a20

。
other:: 
#### 十僧中捨墮法
十僧中捨墮法 ^789a28

。 ^789a36

我〔某甲〕。為〔某甲〕比丘。
懺悔〔二五八〕品小罪已竟。
〔尚云〕善。〔答〕爾。 ^789a40

。 ^789a42

大德一心念。我比丘〔某甲〕。
故離三衣宿〔或云故畜眾多長衣〕。
犯捨墮〔若離二衣。
或一衣者。隨事更文〕。
是衣已捨與僧。有〔三。
二。一。或云眾。多〕波逸提罪。
今向大德。發露懺悔。
不敢覆藏。懺悔則安樂。
不懺悔不安樂。憶念犯發露。
知而不敢覆藏。願大德憶我清淨。
戒身具足。清淨布薩。
〔三說。受懺者言〕自責汝心生厭離。
〔答〕爾〔一叩。餘捨墮法。
皆准此例〕。
other:: 
#### 十一開導責心法
十一開導責心法 ^789a46

懺悔主云。文中說懺悔則安樂者。
此有三義。一者。是因安樂。
調持戒知非。律名智人。
以身居有漏。心等凡流。
宿習既深。現熏易發。
而能具慙說露。誠意洗愆。
猶浣故衣。垢盡仍潔。
毗尼作法。亦復如是。
不為眾遠。不雜於眾。
故得安樂。二者。華報安樂。
謂五篇已淨。三增未強。
不歷惡途。權受天福。
故得安樂。三者。果報安樂。
謂無漏三學為因。
有餘涅槃是果。得證涅槃。
永離諸患。不受後有。
故云懺悔則安樂也。 ^789b12

不懺悔不安樂者。
若犯罪覆藏。則二報無由。
三途必往。故云不懺悔不安樂也。 ^789b26

憶念犯發露。知而不敢覆藏者。
正顯自言治法。非他所舉之義也。
願大德憶我清淨。
戒身具足者。是乞懇前人。
為己作證之語。戒身。
即戒體。謂無染。無缺名曰具足。
即是清淨義。由清淨具足。
故得同僧羯磨。同僧布薩也。
此自責汝心生厭離一句。
是呵責之言。汝答云爾之一字。
是立誓之語。雖然是我指示汝呵責立誓。
全要自己心境相應。
自責汝心者。責何等心。
律攝云。凡犯戒者。
有五種心。發起因緣。
一者。無差耻心。二者。
無敬教心。三者。情懷放逸心。
四者。稟性癡鈍心。
五者。忘失正念心。
今正令汝自責如是等心。 ^789b30

當生厭離者。慎勿復起如是心。
違犯如來禁戒也。
汝自答云爾之一字。
如泰山之重。此乃是深慙立誓。
痛責之言。今既蒙和尚慈悲。
清淨大眾。如法。如律。
懺悔已。縱遇喪身失命因緣。
寧死。誓不要更犯如來禁戒。
故云立誓也。
other:: 
#### 十二即座還衣法
十二即座還衣法 ^789b48

和尚再開示還衣法竟。
乃至云作法還衣與他。 ^789c14

。 ^789c16

大德僧聽。〔某甲〕比丘。
故離三衣宿。犯捨墮。
此衣已捨與僧〔所離之衣。
或有不在者。如前牒名而還〕。
若僧時到。僧忍聽。
僧今持此衣還〔某甲〕比丘。
白如是。 ^789c20

大德僧聽。〔某甲〕比丘。
故離三衣宿。犯捨墮。
此衣已捨與僧。僧今持此衣還〔某甲〕比丘。
誰諸長老忍。僧持此衣還〔某甲〕比丘者默然。
誰不忍者說。僧已忍。
還〔某甲〕比丘衣竟。
僧忍默然故。是事如是持。 ^789c26

。 ^789c34

此衣。憑眾僧前作法還你。
似同新得。再莫要離了。 ^789c38

。 ^789c40

起立。至誠禮謝和尚三拜。
〔尚云〕普禮僧足。兩邊齊合掌。 ^789c44

。 ^789c46

大眾頂禮和尚。〔尚云〕免禮。 ^789c48

。
other:: 
#### 十三有緣轉付法
十三有緣轉付法 ^790a2

佛言。若眾僧多難集。
此比丘有因緣事欲遠行者。
應問言。汝此衣物與誰。
隨彼說便與。是中有一月衣。
急施衣。過後畜。長鉢。
殘藥長衣。此五長戒。
依此法還之。作法者。
當如是白。 ^790a12

大德僧聽。〔某甲〕比丘。
故畜〔眾多若干〕長衣。
犯捨墮。此衣已捨與僧。
若僧時到。僧忍聽。
僧今持是衣與〔某甲〕比丘。
〔某甲〕比丘當還此比丘。
白如是。 ^790a20

大德僧聽。此〔某甲〕比丘。
故畜〔眾多若干〕長衣。
犯捨墮。此衣已捨與僧。
僧今持此衣。與〔某甲〕比丘。
〔某甲〕比丘當還此比丘。
誰諸長老忍。僧持此衣與〔某甲〕比丘。
〔某甲〕比丘當還此比丘者默然。
誰不忍者說。僧已忍。
持此衣與〔某甲〕比丘。
〔某甲〕比丘當還〔某甲〕比丘竟。
僧忍默然故。是事如是持〔如未成衣。
應言。長衣財〕。
other:: 
#### 十四經宿還衣法
十四經宿還衣法 ^790a26

作前方便〔答〕還長衣羯磨。 ^790a40

大德僧聽。〔某甲〕比丘。
故畜〔眾多〕長衣。犯捨墮。
此衣已捨與僧。若僧時到。
僧忍聽。僧今持是衣還〔某甲〕比丘。
白如是。 ^790a42

大德僧聽。〔某甲〕比丘。
故畜〔眾多〕長衣。犯捨墮。
此衣。已捨與僧。僧今持此衣還〔某甲〕比丘。
誰諸長老忍。僧持此衣還〔某甲〕比丘者默然。
誰不忍者說。僧已忍。
還比丘衣竟。僧忍默然故。
是事如是持。
other:: 
#### 十五四三人懺法
十五四三人懺法 ^790a48

。 ^790b10

諸大德聽。我〔某甲〕比丘。
故離三衣宿〔或云。
故畜眾多長衣〕。犯捨墮。
我今捨與諸大德〔一說〕。 ^790b18

。 ^790b22

二長老。若長老聽我受〔某甲〕比丘懺悔者。
我當受。 ^790b30

〔二比丘答云〕可爾。 ^790b32

二長老聽。〔某甲〕比丘。
故離三衣宿〔或云。
故畜眾多長衣〕。犯捨墮。
此衣已捨與我等。
若二長老忍者。今持此衣還〔某甲〕比丘。
〔二比丘答言〕可爾〔對二人懺法亦爾。
惟除二字為異〕。
other:: 
#### 十六對首懺衣法
十六對首懺衣法 ^790b34

。 ^790b42

捨衣法 ^790b48

。 ^790c2

大德一心念。我〔某甲〕比丘。
故離三衣宿〔或云故畜眾多長衣〕。
犯捨墮。今捨與大德〔一說〕。 ^790c6

。
other:: 
### 後懺故妄語非時食二單墮(三法)
後懺故妄語非時食二單墮〔三法〕
other:: 
#### 先懺從生法
先懺從生法 ^790c10

。 ^790c18

大德一心念。我〔某甲〕比丘。
故非時食。犯眾多波逸提罪。
經夜覆藏。隨夜展轉覆藏。
經僧說戒默妄語。
犯突吉羅罪。經夜覆藏。
隨夜展轉覆藏。並犯突吉羅罪不憶數。
今向大德發露懺悔。
更不敢作。願大德憶我〔一說〕〔受懺者云〕自責汝心生厭離。
〔答〕爾〔一叩〕。
other:: 
#### 次悔默妄語
次悔默妄語 ^790c22

大德一心念。我〔某甲〕比丘。
經僧說戒默妄語。
犯突吉羅罪。今向大德。
發露懺悔。更不敢作。
願大德憶我〔一說〕〔受懺者言〕自責汝心生厭離。
〔答〕爾〔一叩。若未聽戒。
則無此罪。及二品從生〕。
other:: 
#### 後捨本墮法
後捨本墮法 ^790c34

大德一心念。我〔某甲〕比丘。
故非時食。犯眾多波逸提罪。
今向大德。發露懺悔。
不敢覆藏。懺悔則安樂。
不懺悔不安樂。憶念犯發露。
知而不敢覆藏。願大德憶我清淨。
戒身具足。清淨布薩。
〔三說。受懺者言〕自責汝心生厭離。
〔答〕爾〔一叩而起。其故妄語罪。
如覆藏篇中懺。餘單墮法。
例此可曉〕。
other:: 
## 第九懺可呵法篇(二法)
○第九懺可呵法篇〔二法〕
other:: 
### 初分別罪體法
初分別罪體法 ^790c42

可呵法者。謂比丘在村巷中。
從非親里尼。自手受食食。
或食尼指授食。或受學家食。
或阿蘭若比丘在僧伽藍內自手受食食。
而成罪也。此四法之中。
如受尼指示食者。
若無約勅止語。食則成罪。
凡同受食諸比丘。
一一皆須向彼說悔。
罪方得除。若餘三法中有犯者。
但問無病。食即成罪。
只向一比丘前說悔。
罪便得滅。諸律令請一人為懺悔主。
說罪名種。一說便止。
other:: 
### 次請師悔過法
次請師悔過法 ^791a8

。 ^791a26

大德一心念。我〔某甲〕比丘。
食比丘尼指授食。
犯波羅提提舍尼罪不憶數。
大德。我犯可呵法。
所不應為。今向大德悔過。
〔僧祗律云。前人應問言〕汝見罪否。
〔答言〕見。〔應呵責言〕慎莫更作。
〔答〕頂戴受持〔一叩而起〕。
other:: 
## 第十懺突吉羅篇(二法)
○第十懺突吉羅篇〔二法〕
other:: 
### 初除故作法
初除故作法 ^791a30

佛言若故作者。犯應懺突吉羅。
又犯非威儀突吉羅。
律本具明故悞二心。
唱言爾罪條別。 ^791a42

。 ^791a46

大德一心念。我〔某甲〕比丘。
故不齊整著僧伽黎〔餘有准加〕。
犯突吉羅罪。今向大德。
發露懺悔。更不敢作。
願大德憶我。〔一說。
受懺者言〕自責汝心生厭離。
〔答〕爾〔一叩而起〕。 ^791b2

。
other:: 
### 次除悞作法
次除悞作法 ^791b8

應具修威儀。心生慚愧。
口作是言。 ^791b24

我〔某甲〕比丘。悞不齊整著僧伽黎。
犯突吉羅罪。我今自責心悔過〔一說〕。 ^791b26

十誦毗尼序云。若賊捕得。
若病人。雖相應罪。
聽心念口言。懺後從清淨比丘懺悔。
後聽受彼。 ^791b30

。 ^791b34

根本雜事云。具五種法。
應作懺摩。一者有信心。
二者發精進。三者生恭敬。
四者口出美言。五者近善知識。 ^791b44

毗尼母論云。上座於下座前懺悔者。
應具四法。一者褊袒右肩。
二者脫革屣。三者合掌。
四者說所犯罪。下座向上座懺悔者。
應立五法。四法如前。
加胡跪一法。本律云。
上座向下座懺悔者。
但除禮足。亦須胡跪。 ^791c2

。羯磨儀式卷下〔終〕
xu:: 
#  No. 1135-C 跋
No. 1135-C 跋 ^791c12

本師先老和尚之中興止作也。
乃苦心閱律。深究開遮。
竭力躬行。方還佛制。
所以律風扇於宇內。
稱為古佛再來。非謂逞性而行。
妄齊先哲者也。故世尊滅後。
迦葉尊者。語阿難言。
供養舍利。乃人天所為。
非我等事。宜當結集如來法藏。
〔玉〕行解踈缺。辜負師門。
不能高竪法幢。僅將羯磨儀式。
記錄於此。以益時機。
倘有同志競行。庶可報佛祖深恩於萬一也。 ^791c32

戊寅佛成道日書玉閣筆題
w:: 音釋
note:: 戒場 ^792a6

場者。地也。眾僧作法。
結地為場。於中受戒。
故曰戒場。律云。有須四人。
十人。二十人。羯磨事起。
眾僧集會疲極。佛言。
聽結戒場。檀越 ^792a13

檀。是梵音。此云施。
越是此方之言。謂人能行施。
即得超越貧窮苦海故。
常住 ^792a19

古今不變為常。依處不移為住。
盛衣貯器 ^792a23

文具。箱。籠。之類。四方僧物 ^792a25

或云十方。四方唯凡。
十方通聖。如供僧常食。
體徧十方。唯局本處故。
現前僧物 ^792a27

此有二種。一。如檀越所施之物。
唯施此處現前僧故。
二。如亡五眾輕物。
未秉羯磨。通於十方。
白羯磨已。唯局本處。
波利婆沙 ^792a31

四分律云。覆藏行。
律攝云。覆有兩種。
一覆夜。二覆心。若作覆藏心。
至過明相出。是名一夜覆藏。
根本律云。徧住行。
律攝云。別住行。摩那埵 ^792a37

漢言折伏貢高。亦言下意。
謂承事眾僧故。秦言意喜。
目意歡喜。亦使眾僧歡喜也。
出罪 ^792a43

梵語阿浮訶那。漢言喚入。
亦云拔罪。即出罪也。
謂布薩。羯磨。自恣。
說戒。一切法事。皆得共同故。
母論中。名清淨戒生。
謂於此戒中清淨無犯善持起去故。
偷蘭遮 ^792b2

善見律云。偷蘭名大。
遮言障。謂障善道。
後墮惡道。體是鄙穢。
從不善以立名也。
獨頭 ^792b10

亦名自性偷蘭。乃別自犯故。
謂本發心破羯磨轉法輪僧。
或發心盜四錢以下等。
若遂所欲。是名獨頭。
長衣 ^792b14

長者餘也。若有多餘衣財。
長一尺六寸。濶八寸。
即名長衣。應當說淨。
有漏 ^792b20

謂不修出世善法。
漏落三界生死故。
無漏 ^792b24

謂修出世善法。證得無餘涅槃故。
三學 ^792b26

戒。定。慧也。三增
增戒。增心。增慧。有餘涅槃 ^792b28

涅言不生。槃言不滅。
不生不滅。故言涅槃。
秦言無為。或翻圓寂。
或言泥洹。有翻安樂。
謂已離煩惱結賊。
故有餘苦。謂子縛已斷。
果縛猶存故。氍氀 ^792b30

音渠呂。毛席也。又曰毛布。
即氈#CB17356;之類。
二報 ^792b36

華報。果報。三途
地獄。餓鬼。畜生。自然界 ^792b38

未曾作法故。阿蘭若 ^792b40

或名阿練若。多論翻為閑靜處。
天台云。不作眾事名閑。
無憒閙故名靜。或翻無諍。
謂所居不與世諍。
即離聚落五里處也。
須臾頃 ^792b42

梵名摩睺羅。毗曇論翻為須臾。
一日一夜有三十須臾。
言極少時也
 ^792b48
