法界聖凡水陸大齋普利道場性相通論卷第六
author:: 淨業行人　咫觀　鄭應房
other:: 
# 誦金光明經偈文
誦金光明經偈文〔供下堂〕
第五日四更五更 ^849c8

〔主法入表白云〕至心歸命。
十方法界。佛法僧寶〔鳴磬。
振鈴。一拜〕。 ^849c10

〔主表跪誦光明偈文一遍〕。 ^849c12

光明偈
　　現在十方界　常住兩足尊　願以大悲心
　　哀愍憶念我　眾生無歸依　亦無有救護
　　為如是等類　能作大歸依　我先所作罪
　　極重諸惡業　今對十力前　至心皆懺悔
　　我不信諸佛　亦不敬尊親　不務修眾善
　　常造諸惡業　或自恃尊高　種姓及財位
　　盛年行放逸　常造諸惡業　心恒起邪念
　　口陳於惡言　不見於罪過　常造諸惡業
　　恒作愚夫行　無明暗覆心　隨順不善友
　　常造諸惡業　或因諸戲樂　或復懷憂惱
　　為貪嗔所纏　故我造諸惡　親近不善人
　　及由慳嫉意　貧窮行諂誑　故我造諸惡
　　雖不樂眾過　由有怖畏故　及不得自在
　　故我造諸惡　或為躁動心　或因瞋恚恨
　　及以饑渴惱　故我造諸惡　由飲食衣服
　　及貪愛女人　煩惱火所燒　故我造諸惡
　　於佛法僧眾　不生恭敬心　作如是眾罪
　　我今悉懺悔　於獨覺菩薩　亦無恭敬心
　　作如是眾罪　我今悉懺悔　無知謗正法
　　不孝於父母　作如是眾罪　我今悉懺悔
　　由愚癡憍慢　及以貪瞋力　作如是眾罪
　　我今悉懺悔　我於十方界　供養無數佛
　　當願#CB15072;眾生　令離諸苦難　願一切有情
　　皆令住十地　福智圓滿已　成佛導羣迷
　　我為諸眾生　苦行百千劫　以大智慧力
　　皆令出苦海　我為諸含識　演說甚深經
　　最勝金光明　能除諸惡業　若人百千劫
　　造諸極重罪　暫時能發露　眾惡盡消除
　　依此金光明　作如是懺悔　由斯能速盡
　　一切諸苦業　勝定百千種　不思議總持
　　根力覺道支　修習常無倦　我當至十地
　　具足珍寶處　圓滿佛功德　濟度生死流
　　我於諸佛海　甚深功德藏　妙智難思議
　　皆令得具足　唯願十方佛　觀察護念我
　　皆以大悲心　哀受我懺悔　我於多劫中
　　所造諸惡業　由斯生苦惱　哀愍願消除
　　我造諸惡業　常生憂怖心　於四威儀中
　　曾無歡樂想　諸佛具大悲　能除眾生怖
　　願受我懺悔　令得離憂苦　我有煩惱障
　　及以諸報業　願以大悲水　洗濯令清淨
　　我先作諸罪　及現造惡業　至心皆發露
　　咸願得蠲除　未來諸惡業　防護令不起
　　設令有違者　終不敢覆藏　身三語四種
　　意業復有三　繫縛諸有情　無始恒相續
　　由斯三種行　造作十惡業　如是眾多罪
　　我今皆懺悔　我造諸惡業　苦報當自受
　　今於諸佛前　至誠皆懺悔　於此贍部洲
　　及他方世界　所有諸善業　今我皆隨喜
　　願離十惡業　修行十善道　安住十地中
　　常見十方佛　我以身語意　所修福智業
　　願以此善根　速成無上慧
　　我今親對十力前　發露眾多苦難事
　　凡愚迷惑三有難　恒造極重惡業難
　　我所積集欲邪難　常起貪愛流轉難
　　於此世間耽著難　一切愚夫煩惱難
　　狂心散動顛倒難　及以親近惡友難
　　於生死中貪染難　瞋癡暗鈍造罪難
　　生八無暇惡處難　未曾積集功德難
　　我今皆於最勝前　懺悔無邊罪惡業
　　我今歸依諸善逝　我禮德海無上尊
　　如大金山照十方　唯願慈悲衷攝受
　　身色金光淨無垢　目如清淨紺瑠璃
　　吉祥威德名稱尊　大悲慧日除眾闇
　　佛日光明常普徧　善淨無垢離諸塵
　　牟尼月照極清涼　能除眾生煩惱熱
　　三十二相徧莊嚴　八十隨好皆圓滿
　　福德難思無與等　如日流光照世間
　　色如瑠璃淨無垢　猶如滿月處虗空
　　妙玻瓈網映金軀　種種光明以嚴飾
　　於生死苦暴流內　老病憂愁水所漂
　　如是苦海難堪忍　佛日舒光令永竭
　　我今稽首一切智　三千世界希有尊
　　光明晃耀紫金身　種種妙好皆嚴飾
　　如大海水量難知　大地微塵不可數
　　如妙高山叵稱量　亦如虗空無有際
　　諸佛功德亦如是　一切有情不能知
　　於無量劫諦思惟　無有能知德海岸
　　盡此大地諸山嶽　析如微塵能算知
　　毛端滴海尚可量　佛之功德無能數
　　一切有情皆共讚　世尊名稱諸功德
　　清淨相好妙莊嚴　不可稱量知分齊
　　我之所有眾善業　願得速成無上尊
　　廣說正法利羣生　悉令解脫於眾苦
　　降伏大力魔軍眾　當轉無上正法輪
　　久住劫數難思議　充足眾生甘露味
　　猶如過去諸最勝　六波羅蜜皆圓滿
　　滅諸貪欲及瞋癡　降伏煩惱除眾苦
　　願我常得宿命智　能憶過去百千生
　　亦常憶念牟尼尊　得聞諸佛甚深法
　　願我以斯諸善業　奉事無邊最勝尊
　　遠離一切不善因　恒得修行真妙法
　　一切世界諸眾生　悉皆離苦得安樂
　　所有諸根不具足　令彼身相皆圓滿
　　若有眾生遭病苦　身形羸瘦無所依
　　咸令病苦得消除　諸根色力皆充滿
　　若犯王法當刑戮　眾苦逼迫生憂惱
　　彼受如斯極苦時　無有歸依能救護
　　若受鞭杖枷鎖繫　種種苦具切其身
　　無量百千憂惱時　逼迫身心無暫樂
　　皆令得免於繫縛　及以鞭杖苦楚事
　　將臨刑者得命全　眾苦皆令永除盡
　　若有眾生饑渴逼　令得種種殊勝味
　　盲者得視聾者聞　跛者能行瘂能語
　　貧窮眾生獲寶藏　倉庫盈溢無所乏
　　皆令得受上妙樂　無一眾生受苦惱
　　一切人天皆樂見　容儀溫雅甚端嚴
　　悉皆現受無量樂　受用豐饒福德具
　　隨彼眾生念妓樂　眾妙音聲皆現前
　　念水即現清涼池　金色蓮華泛其上
　　隨彼眾生心所念　飲食衣服及牀敷
　　金銀珍寶妙瑠璃　瓔珞莊嚴皆具足
　　勿令眾生聞惡響　亦復不見有相違
　　所受容貌悉端嚴　各各慈心皆愛樂
　　世間資生諸樂具　隨心念時皆滿足
　　所得珍財無悋惜　分布施與諸眾生
　　燒香末香及塗香　眾妙雜華非一色
　　每日三時從樹墮　隨心受用生歡喜
　　普願眾生咸供養　十方一切最勝尊
　　三乘清淨妙法門　菩薩獨覺聲聞眾
　　常願勿處於卑賤　不墮無暇八難中
　　生在有暇人中尊　恒得親承十方佛
　　願得常生富貴家　財寶倉庫皆盈滿
　　顏貌名稱無與等　壽命延長經劫數
　　悉願女人變為男　勇健聰明多智慧
　　一切常行菩薩道　勤修六度到彼岸
　　常見十方無量佛　寶王樹下而安處
　　處妙瑠璃師子座　恒得親承轉法輪
　　若於過去及現在　輪迴三有造諸業
　　能招可厭不善趣　願得消滅永無餘
　　一切眾生於有海　生死罥網堅牢縛
　　願以智劒為斷除　離苦速證菩提處
　　眾生於此贍部內　或於他方世界中
　　所作種種勝福因　我今皆悉生隨喜
　　以此隨喜福德事　及身語意造眾善
　　願此勝業常增長　速證無上大菩提
　　所有禮讚佛功德　深心清淨無瑕穢
　　迴向發願福無邊　當超惡趣六十劫
　　若有男子及女人　婆羅門等諸勝族
　　合掌一心讚歎佛　生生常憶宿世事
　　諸根清淨身圓滿　殊勝功德皆成就
　　願於未來所生處　常得人天共瞻仰
　　非於一佛十佛所　修諸善根今得聞
　　百千佛所種善根　方得聞斯懺悔法 ^849c14

〔接華嚴偈云〕願常面見諸如來。
及諸佛子眾圍繞。
於彼皆興廣大供。
盡未來劫無疲厭〔鳴磬振鈴〕。 ^851c14

〔正表云〕我佛如來。
有然香真言。謹當宣誦〔且拈香且誦〕。 ^851c18

唵　什伐囉　多末尼　阿鉢囉句吒　蘇破囉尼毗迦知　虎#CB00292;
〔鳴磬振鈴〕 ^851c20

。 ^851c24

〔助表云〕我佛如來。
有灑淨真言。謹當宣誦。 ^851c26

唵　伐什囉　賒咩耶　吽癹　悉哩摩呬　薩訶〔鳴磬。
振鈴　二表灑座席。
周遍〕 ^851c28

〔法師想。水所到處。
几席光明。坐者清淨〕。 ^851c32

〔正表云〕茲當奉供。
水陸內壇。下堂十四席。
有意敷宣。三寶光中。
希垂朗鑒〔俱跪。正表宣意旨。
畢。鳴磬。振鈴〕○。 ^851c34

〔助表云〕歸命十方三寶眾。
願垂神力為冥熏。
我今具食誦真言。
遍彼六凡咸受供。
夫一切諸法。體是真如。
非色非空。故能妙現。
是以大周沙界。小極微塵。
過現未來。剎那一念。
於一真上。性相圓明。
無一妙而不具者也。
洪惟我世尊毗盧遮那如來。
盡法界源底。混法報化三身而為一。
於一切眾生。悉滿所求。
而自身未嘗動。是故大小往來之情量已破。
任運施為。無不可也。
故遣化身。宣說施食法門。
俾於一心。持誦無量威德自在光明勝妙力陀羅尼。
加持一切。出生無量。
周遍法界。普興供養。
今我奉宣此呪。加持法食。
成大功能。仰憑法眾。
同聲持誦。 ^851c40

曩謨薩縛怛他孽多　縛路枳帝　唵　三#CB02494;羅三 #CB02494;羅　吽
〔鳴磬振鈴〕 ^852a16

。 ^852a20

〔正表云〕我佛如來。
有施甘露真言。謹當宣誦〔鳴大魚。
同誦七遍〕。 ^852a24

南無素嚕婆耶　怛他揭多耶　怛你也他　素嚕素嚕　鉢囉素嚕　鉢囉素嚕　莎訶 ^852a26

。 ^852a32

〔助表云〕我今奉揚七如來聖號。
一一名號。有大功能。
聞其名者。於一切法中。
捨麤入妙。捐諸細累。
得諸如來禪悅之食。
乃至往生極樂國土。
當知此諸如來。一稱其名。
即現全身。於眾生前。
作諸利益。 ^852a36

南無多寶如來〔三稱〕。
南無寶勝如來〔三稱〕。
南無妙色聲如來〔三稱〕。
南無廣博身如來〔三稱〕。
南無離怖畏如來〔三稱〕。
南無甘露王如來〔三稱〕。
南無阿彌陀如來〔三稱〕。 ^852a44

〔主法云〕一心奉供。
一真法界。映現諸天。
日月星宮。主佐將吏。
天童女等。各及眷屬。
惟願現人天身。作佛子眾。
受法施食。為菩提因。
盡未來際。行菩薩道〔鳴磬振鈴〕。 ^852b2

〔主法云〕一心奉供。
一真法界。映現諸仙。
天地水仙。人鬼法仙。
男女仙班。各及眷屬。
惟願現人天身。作佛子眾。
受法施食。為菩提因。
盡未來際。行菩薩道〔鳴磬振鈴〕。 ^852b8

〔主法云〕一心奉供。
一真法界。映現龍神。
八部勝流。主臣男女。
各及眷屬。惟願現人天身。
作佛子眾。受法施食。
為菩提因。盡未來際。
行菩薩道〔鳴磬振鈴〕。 ^852b14

〔主法云〕一心奉供。
一真法界。映現輪王。
金銀銅鐵。隨身七寶。
各及眷屬。惟願現人天身。
作佛子眾。受法施食。
為菩提因。盡未來際。
行菩薩道〔鳴磬振鈴〕。 ^852b20

〔主法云〕一心奉供。
一真法界。映現人倫。
主臣文武。貴賤賢愚。
各及眷屬。惟願現人天身。
作佛子眾。受法施食。
為菩提因。盡未來際。
行菩薩道〔鳴磬振鈴〕。 ^852b26

〔主法云〕一心奉供。
一真法界。映現修羅。
四趣所銜。種種勝劣。
各及眷屬。惟願現人天身。
作佛子眾。受法施食。
為菩提因。盡未來際。
行菩薩道〔鳴磬振鈴〕。 ^852b32

〔主法云〕一心奉供。
一真法界。映現非人。
勝劣諸通。各及眷屬。
惟願現人天身。作佛子眾。
受法施食。為菩提因。
盡未來際。行菩薩道〔鳴磬振鈴〕。 ^852b38

〔主法云〕一心奉供。
一真法界。映現冥塗。
通塞貧富。別別鬼倫。
各及眷屬。惟願現人天身。
作佛子眾。受法施食。
為菩提因。盡未來際。
行菩薩道〔鳴磬振鈴〕。 ^852b44

〔主法云〕一心奉供。
一真法界。映現旁生。
依憑空風。地火水木。
一切諸倫。各及眷屬。
惟願現人天身。作佛子眾。
受法施食。為菩提因。
盡未來際。行菩薩道〔鳴磬振鈴〕。 ^852c2

〔主法云〕一心奉供。
一真法界。映現苦倫。
乍卸泥犁。粗成樂受。
各及眷屬。惟願現人天身。
作佛子眾。受法施食。
為菩提因。盡未來際。
行菩薩道〔鳴磬振鈴〕。 ^852c8

〔主法云〕一心奉供。
一真法界。映現中有。
七七日內。未受定形。
各及眷屬。惟願現人天身。
作佛子眾。受法施食。
為菩提因。盡未來際。
行菩薩道〔鳴磬振鈴〕。 ^852c14

〔主法云〕一心奉供。
一真法界。映現道場。
上下八方。鬼神執事。
各及眷屬。惟願現人天身。
作佛子眾。受法施食。
為菩提因。盡未來際。
行菩薩道〔鳴磬振鈴〕。 ^852c20

〔主法云〕一心奉供。
一真法界。映現當機。
某甲某甲。受度之靈。
各及眷屬。惟願現人天身。
作佛子眾。受法施食。
為菩提因。盡未來際。
行菩薩道〔鳴磬振鈴〕。 ^852c26

〔主法云〕一心奉供。
一真法界。映現內壇。
依戀道場。適居陪位。
一切真靈。各及眷屬。
惟願現人天身。作佛子眾。
受法施食。為菩提因。
盡未來際。行菩薩道〔鳴磬振鈴〕○〔此時一切陳列。
種種具足無虧〕。 ^852c32

〔助表云〕我佛如來。
有獻供養真言。謹當宣誦。 ^852c40

唵　誐誐曩　三婆縛　縛日囉斛〔鳴磬振鈴〕 ^852c42

〔助表云〕願因秘密。
不思議熏。悉使微餚。
轉成妙供。普施眾席。
陪位當機。一切稱心。
清涼受用。 ^852c44

〔正表云〕慧燈散夜月之輝。
定水湛秋空之色。
華嚴萬行。果滿一乘。
入此室者。唯聞諸佛功德之香。
作是觀者。不著禪悅法喜之味。
莫不十門融洽。六位回環。
超心量以無遮。總根塵而入妙。 ^852c48

〔助表云〕我佛如來。
有獻香真言。謹當宣誦。 ^853a8

唵　薩婆怛他揭多　杜婆　布闍瞑伽　三慕達囉　窣癹囉拏　三末曳　吽
〔鳴磬振鈴〕 ^853a12

〔法師想。香雲遍滿眾靈之前〕。 ^853a16

〔正表云〕我佛如來。
有獻華真言。謹當宣誦。 ^853a18

唵　薩婆怛他揭多　補瑟波　布闍瞑伽　三慕達囉　窣癹囉拏　三末曳　吽
〔鳴磬振鈴〕 ^853a20

〔法師想。華雲遍滿眾靈之前〕。 ^853a24

〔助表云〕我佛如來。
有獻燈真言。謹當宣誦。 ^853a26

唵　薩婆怛他揭多　你婆　布闍瞑伽　三慕達囉　#CB15126;癹囉拏　三末曳　吽
〔鳴磬振鈴〕 ^853a28

〔法師想。燈雲遍滿眾靈之前〕。 ^853a32

〔正表云〕我佛如來。
有獻食獻衣真言。
謹當宣誦。 ^853a34

唵　薩婆怛他揭多　阿弩怛囉婆　日嚕跛摩　三摩地　婆鉢那跛那　部折那　薩網那　布闍瞑伽　三慕達囉　窣癹囉拏　三末曳　吽
〔鳴磬振鈴〕 ^853a36

〔法師想。種種衣服。
飲食茶果。如雲周遍。
普云一切真靈之前〕。 ^853a44

〔助表云〕我佛如來。
有獻寶真言。謹當宣誦。 ^853a46

唵　薩婆怛他揭多　摩訶跛折嚕　嗢婆摩怛那波羅蜜多　布闍瞑伽　三慕達囉　窣癹囉拏三末曳　吽
〔鳴磬振鈴〕 ^853a48

〔法師想。一切寶色光雲。
遍至一切真靈之前〕。 ^853b6

論曰。法不可取以為供也。
而供不可以無法。
以法為供。是何法耶。
而奉之於上堂。再奉之於下堂。
一似真有可取#CB06078;而相贈者。
法固如是乎。果如是。
法亦尋常。而何足取以供也。
世人喪心而行法。
夫喪心則喪法。何所持而云行法乎哉。
不知法而修供者比丘矣。
故於此痛鍼之。若不自絕於法外。
且停車馬。早息身心。
當有意外好消息。 ^853b8

〔主法云〕一切皆空。
故能現有。萬法皆妙。
何者為麤。離語言文字而亦非。
即色香味觸而即是。
汝等如是。諸佛亦然。
位分上下。全寫心光。
脈轉聖凡。常居本際。
誰施誰受。難議難思。
既萬變之皆恒。故一真而無妄。 ^853b22

〔主法二表。凝神作禪定印〕。 ^853b30

〔正表云〕我佛如來。
有法供養真言。謹當宣誦。
。 ^853b32

唵　薩婆怛他揭多　悟呬耶　摩訶鉢哩鉢底　布闍瞑伽　三慕達囉　窣癹囉拏　三末曳　吽
〔鳴磬振鈴〕 ^853b36

〔主法云〕現前異相。
本自同真。達諸法性相無邊。
即一念思惟如理。
虗心若谷。聞法如雷。
冰至春而片片皆消。
葉逢秋而番番盡落。
根塵何在。但一真心。
不受他欺。乃圓己力。
故當心融妙法。令我等所供不虗也〔鳴磬振鈴〕。 ^853b42

〔法師想。三施並運。
滿足羣心。世法菩提。
全無異相。皆蒙法喜。
解脫清涼〕。 ^853c4

〔表白舉〕往生呪三遍。 ^853c6

〔法師同唱〕無邊剎海海涵空。
海空遍現蓮華宮。
蓮宮周遍遍空海。
空海獨露彌陀容。
南無華嚴安樂世界。
光明遍照。阿彌陀佛。 ^853c8

〔先正表。次助表。次法師。
繞誦云〕阿彌陀佛。
阿彌陀佛〔滿一百八徧。
畢。立定。唱云〕。彼佛眾會咸清淨。
我時於勝蓮華生。
親覩如來無量光。
現前授我菩提記〔鳴磬振鈴〕。 ^853c14

〔法師云〕如斯方便。
每飯不忘。親見彌陀。
去佛不遠。不假方便。
自得心開。此謂以念佛心。
入無生忍。生死劇苦。
萬語難窮。四字洪名。
破苦能遍。諸佛子眾。
聽佛音聲。自他佛緣。
心心擁護。自然十方諸佛。
護汝身心。令汝善根。
日夜增長〔鳴磬振鈴〕。 ^853c20

〔主法跪白云〕上來水陸道場。
下堂法事一周。所有功德。
悉以迴向一切眾生。
願一切眾生。早發圓根。
早聞妙法。身心潔白。
晝夜光明。冤對消亡。
眷屬隨順。神通迅速。
法脈安詳。有願皆從。
所作悉辦。飛生極樂。
快覩彌陀。凡一念信心向佛者。
皆無苦屈。直達康莊。
凡一生起行修行者。
全秉中鋒。不落邊際。
凡一事發機衛道者。
真善知識現其前。
不遭魔外。凡一緣偶然入理者。
佛威神力護其命。
必獲圓成。我為眾生。
引絲絲而入扣。眾生因我。
融法法而化光。苟有所求。
我願善權方便而滿之。
以速其修。苟有所見。
我皆慈悲正直而闢之。
以歸於正。軌範羣靈。
同佛知見。各現緣起。
皆令還源。於無緣上先結普緣。
於弱緣上為生勝緣。
於隱緣上為示顯緣。
於苦緣上為轉樂緣。
疎者引入於密緣。
偽者頓折以真緣。
一切時。一切處。一切財。
一切法。我皆與之周旋而無猜疑。
我皆與之警#CB15081;而無痕迹。
我皆與之作伴侶而彼不知。
但生歡喜。我皆與之作規矩而彼不越。
久成自然。我皆給事。
我皆安慰。習氣不挫。
我以剛柔二境而轉移之。
愛根難#CB15072;。
我以逆順二機而振落之。
凡於正法生一敬心。
或於邪修生一愛心。
或於天神作一供養。
或於魔外作一歸依。
不明心地。匇匇往來。
空負好心。多沈惡報。
我今以此供養諸佛法僧無量聖賢之力。
頓具靈根。悉能圓應。
於如是如是之眾生眾生。
初事中事後事。難中夢中定中。
示作熟緣。善巧說法。
悉達難言之隱。勇施無畏之恩。
醍醐入心。甘露灌頂。
天衣適體。寶鏡當空。
必祈佛法僧寶。天仙龍神。
體眾生心。成今日願。
所念眾生。咸令得度。
喜隨悲赴。妄盡真窮。
一報終時。決生淨土。
其有眾生。願與我同年同月同日同時生淨土者。
必獲如願。必獲如願。
空明鏡裏。妙出娑婆。
慈愍光中。圓成法界〔鳴磬。
振鈴。問訊。退　是日午刻齋僧。
以錢代飯。如前法〕。
法界聖凡水陸大齋普利道場性相通論卷第六
 ^853c30
