
xu:: 
#  No. 629-A 製疏始末
No. 629-A 製疏始末
噫　　弘經難矣。
弘法華尤難。弘法華而但事演說已難矣。
若著疏尤更難。余身歷之。
乃深信之。余族出冀屬。
家新邑。姓趙氏。父母家寒。
不能贍養。八歲捨而出家。
師近莊農。又不能教。
乃就學於祖。始業儒典。
二載頗識字義。間習諷誦。
惟朝夕功課而已。
十一歲時。隨祖至檀越袁公家。
眾僧誦法華經次。
公戲謂余曰。沙彌受我齋供。
能為我誦經乎。余曰諾。
因隨眾誦經若宿習然。
舉眾皆異。祖亦歡喜。
乃摩頂而對眾曰。
此子必從僧中來也。
依歲於岫雲圓具。
微攻律典。津津然以聽教為念。
初於善應聽彌陀。
次於衍法聽楞嚴。
皆茫無所了。後於雍正二年甲辰。
覲香嵒。聽法華。每遇難理會處。
輒有新悟。異彼舊說。
質之不公。公深許之。
於是遂有著經之念。
閱明年。隱居妙峯山之石草精舍。
援筆始註。至方便品初。
雙歎智慧之文。疑情頓發。
越十五日不能措一詞。
白晝翻閱。丙夜思惟。
竟至視聽罔然。食不知味。
時有人廣修在傍。
輒笑之。以為入魔境矣。
一日讀經至如是相處。
忽然有省。始信古人所謂山河及大地。
全露法王身者。不我欺也。
自是不但於是經渙然無疑。
乃至徧觀諸經。亦皆渙然無疑矣。
及欲續著。是非潛興。
賓主失宜。所願不果。
繼爾由岫雲。至聖感。
足未至閫而猜忌斯生。
所賴知是法障。志不少移。
岫雲續前槀。聖感錄科判。
終以力不勝任。遁跡西禪。
乞食自支。欲終厥志。
無何逆緣方殄。順障旋興。
蒙僧錄司舉授萬善殿教習。
居二年。與諸沙彌為伍。
將課業教儀之不暇。
尚何心於著述哉。
庚戌冬。辭萬善。住遺光。
壁不障身。室難蔽日。
日馳騁於土木。時夤緣於奔馳。
間雖開講設期。不過勉應來學。
而究於是疏無暇及也。
癸丑春。矢志閉關。
重理前槀。甫完正宗。
又值公令。奉旨圓明園。
校對宗鏡等書。緣茲日事筆墨。
折衷古今於臆見不無少補。
時思華嚴為諸經之王。
清涼擅一家之宗。
不究其源。寧攝於末。
由是於乾隆六年辛酉。
啟建華嚴講期。醉心大疏。
三越暑寒。望大海之洪深。
自鄙行潦。目太虗之寬濶。
羞詡芥空。甲子冬。
再講斯經。重治茲疏。
功未及半。即赴他請。
乙丑冬。歸自清涼。
誓終此志。約閉無期之關。
限待有成之日。心祈三寶。
仰慈悲以資神。身#CB15081;六時。
繼朝昏而御硯。爰紀功竣。
時在丙寅春之建辰月也。
然自憶驅烏之年。
不習便誦。負笈之際。
一聽微明。似有宿緣。
因敢輒著。乃竟至二十餘年。
稾經三易。本雖粗定。
梓尚未然。且其間順逆交攻。
數斷數續。若非如來遙見守護。
其志幾為遭際所隳。
甚哉著疏之難復難也。
雖然。二十餘年。自視若夢期也。
住此住彼。迴想若夢中人也。
幾踰四十萬言。皆夢中寱語。
其間或順或逆。皆夢中境界。
即今編序始末。依然夢中說夢。
伏望後之閱我疏。
處我境者。皆應作如是觀。 ^433a7

旹乾隆歲在柔兆攝提格仲呂佛誕日 ^433c6

賢宗後學通理謹識
other:: 
# 別古凡例
別古凡例 " resp=是經流傳震旦。疏記論解甚夥。文富義博。誠讓文句。搜金集玉。無偕大成。今為接引初機。漸入堂奧。有異舊說。恐駭新聞。宜強周覧。勿輕間然。" resp=是疏自名指掌。取其明而且易。不避訓詁。或涉繁蔓。智果超方。以任捨繁從要。立尚扶壁。且須由粗人微。勿嫌摘葉尋枝。莫便掛一漏十。" resp=〔通理〕少而失學。智無兼人。未能徧扣高明。廣覽古著。疏中一言一句。多自胸襟流出。不善他文。未敢輒入。非有揀棄。勿強是非。" resp=一音圓被。異解各呈。杵臼繩箕。共說象身之似。鵠雪貝稻。孰明乳色之真。因枝尋本。各選其由。入道從緣。不一而足。勿謂多事。有礙廣傳。" resp=台賢兩宗。證法次第。多引法華喻文。如引火宅喻中說怖畏事。以證華嚴大教難投。今古通遵。似無可議。今疏易為苦諦。太煞徑庭。要知引證者取其大綱。或有忽於細目。著解者別其細目。不惟冒似大綱。明知違古。不敢背經。賜覧高賢。幸垂原諒。諸如此類。無煩俱述。" resp=一經脈絡。有綱有目。目中復有綱目。如世祖孫父子。展轉相生。曾無少紊。若綱之與綱。目之與目。則如兄弟相次。先後適宜。依此分科。自有層次。楞嚴正脈。頗得此訣。今疏倣之。但交師分析過甚。多於應續反斷。初學不察。致義不貫。今疏別之。 " resp=是續為避繁分。間有一科之中。含攝三二意者。若不眉目。莫辨異同。因於本文用○斷之。至疏中各標其意。如起首則曰初某意。釋竟。其次又曰某某下某意等。庶不至繁分。而眉目判然。" resp=古疏隨文科目。多不俱提。如一科分三。但標初科。即復曲分。或入文。殊令初學艱於檢對。今遵彌陀疏鈔科式。分已俱標。標已取次會文。疏訖。仍結某某科竟。若相隣甚近者。則不復結。為便觀覽。不至翻前揭後。" resp=楞嚴正脉。交師用甲乙等字。以別科目層次。伯亭老人。亦多承用。今疏全標科目。且疏竟仍結。前後次第。顯然可見。故不更置甲乙等字。" resp=經中喻文。古疏皆就喻立科。如火宅喻中捨几用車喻等。法中亦惟加一合字。不即顯法。致令法義隱於喻中。究著方了。今疏喻科即依法立。如捨几用車喻。易為隱實施權喻等。法中亦惟去一喻字。庶幾法義顯於喻中。不待究著即見。" resp=偈頌科目。古疏皆以行數別之。講演時殊難憶持。細詳其法。却亦無甚緊要。今以每科之下。既贅本文二字。前後分劑。已足揀別。故不載行數。" resp=古疏品題置於科外。標頌混於科內。一似無歸。一似濫偈。今解各安口科。如遇品題。則曰此處有品題。或直標品題云某某。釋竟。乃曰經文分幾。如遇標頌。則曰此處有標頌。或直言標頌云某某。釋竟。乃曰正頌分幾。講者依之。庶品題有歸。而標俱不濫矣。 " resp=什師分經。文成七卷。附以疏文。則七卷不能收攝。古德或另分卷目。未免有背譯主本意。今疏卷目仍舊。但於過厚者分之。題中標以某卷之上。某卷之下。蓋為珍重佛法。不敢擅易也。" resp=古德著疏。間有與私意相符者。亦微有採掇。若全用其語。則標以名字。如言大成云等。若少有更換。則言大成義云等。蓋不敢掩古之善也。" resp=經前十門。先已粗定。文多從簡。義尤避繁。蓋得少為足。強人同我。惟圖易持。不顧屈經。後因講華嚴閱大疏。乃知非繁不能盡妙。惟簡無以匠心。且法華華嚴。相為終始。若不法彼懸談。恐致昧斯圓理故茲重製。有異舊聞。較常似多。擬彼猶略。當善會之可也。
other:: 
# 目次
法華經指掌疏目次卷首科文懸示卷第一之上序品第一卷第一之下方便品第二卷第二之上譬喻品第三卷第二之下譬喻品之餘信解品第四卷第三藥草喻品第五授記品第六化城喻品第七卷第四五百弟子受記品第八授學無學人記品第九法師品第十見寶塔品第十一提婆達多品第十二持品第十三卷第五安樂行品第十四從地涌出品第十五如來壽量品第十六分別功德品第十七卷第六隨喜功德品第十八法師功德品第十九常不輕菩薩品第二十如來神力品第二十一囑累品第二十二藥王菩薩本事品第二十三卷第七妙音菩薩品第二十四觀世音菩薩普門品第二十五陀羅尼品第二十六妙莊嚴王本事品第二十七普賢菩薩勸發品第二十八事義 ^433c10

法華經指掌疏目次〔終〕
xu:: 
#  No. 629-B 法古提綱
No. 629-B 法古提綱 ^435b22

圓融露布。寥寂冲虗。
非權非實。即三即一。
混萬化為一體。逈諸法而獨存。
不可得而思議者。
其惟實相歟。會權歸實。
廢三立一。縱指十如。
奪讓盡思。與雜華而合彩。
掩眾景以孤輝。亦不可得而思議者。
其惟妙法蓮華經歟。
故我世尊。證此法印。
現於覺場。垂智輪於高山。
吐玄宗於法界。為憐窮子。
暫卸珍衣。分宗曲順乎時機。
三乘漸開於諸會。
擬將潛輝真際。仍思還照雄峯。
特赴靈山。廣集緣眾。
聊施前導。演無量義之微言。
全揭後宗。舒一毫光而遠照。
彌勒致問於今日。
文殊證答於往因。
既洩真機。詎能緘口。
所以三昧初起。二智頻揚。
羣疑交攻於眾懷。
三請獨慇於身子。
欲堅眾心。斥非機於五千增慢。
為發真信。比難逢於一現優曇。
述自述他。明出世之致意全同。
說權說實。顯入大之文軌一定。
上根已悟。中士猶迷。
記授華光之徵。喻酧身子之請。
方之長者。火起其家。
癡子遊戲乎中。不知不覺。
慈父驚聞於外。弗救弗寧。
許三輿而與一車。
知長者之意出真誠。
開三乘而顯一道。
信如來之言無虗妄。
二乘歷敘執迷。自比窮子。
四子同呈信解。宜付家珍。
進示雨無二滋。差別在物。
令知法本一味。深淺由機。
乃通授果記。顯示喻說已周。
復別開因緣。引接下根不墜。
共遊寶所。同記佛乘。
衣內明珠。指在親友。
既有學旋慕其芳迹。
而如來等賜以真慈。
欲彰普濟之功。故因藥王以顯益。
為明弘願之力。乃借多寶而祈通。
狂慧廢置進修。觀迦文因種於多劫。
應知心慚。鈍根高推聖境。
視龍女果證於一時。
亦思力奮。於是一肩擔荷。
幸斯道之典型得人。
四行執持。喜禦難之柯柄有法。
又以新記聲聞。初心菩薩。
智量淺狹。罔克弘濟。
故假他方開士。請命弘經。
遠召本地門徒。丕承佛道。
補處菩薩。執近迹而迷遠因。
說父少子老之喻。
中天調御。依本壽而顯妙用。
舉良醫背子之匹。
宏功既彰。迷封斯啟。
不惟新記聲聞。初心菩薩。
頓覺身#CB05558;妙峯。
自此深位上士。積行高哲。
轉如神遊香海。分別功德。
功德不可限量。較量福因。
福因詎有邊涯。六根清淨。
不輕之證據昭然。
四眾毀非。阿鼻之報應非妄。
地涌薩埵。發弘願於分身國土。
滅後通經。聊以感知遇之隆恩。
人中師子。現神力於無邊海會。
當陽嘉讚。殆以堅克繩之深信。
將罷法座。極口叮嚀。
恐墮岐途。再垂成範。
果能我法執盡。如藥王之焚身。
淨穢情忘。若妙音之遠至。
還須無方圓應。重踐普門。
助修假秘密之功。
防心援知識之力。
四法成就。三七精修。
是經之必得無疑。
普賢之現身有願。
如斯流通。而流通斯無滯矣。
然則斯經也。豈獨夫次第為然哉。
祇如聖毫東燭。一化全彰。
賢眾西來。四法重示。
始固可以攝後。終亦何曾遺前。
且也文字性空。空無不容。
實相體徧。徧無不備。
故令一言一句。達無量無邊之義。
若受若持。成最圓最妙之因。
既全事之理。隨事而一一俱彰。
亦全理之事。隨理而一一互涉。
於是土田三變。非垢非淨。
分身俱來。不一不多。
多劫半日。而延促同時。
生滅常住。而隱顯俱在。
舌相毛光。即靈鷲而上至梵世。
彈指謦欬。由娑婆而遐播十方。
是皆超乎心踪。絕於言道。
異時之所不見。非機之所不聞。
故謂妙法蓮華者。
乃標其玄微。喻以希有之稱也。
理也無知。敢希妙諦。
在飄零而思返。迷道路而難歸。
幸以微緣。獲覩聖典。
如親怙恃。盡命弘持。
尋要義於博文。贅浮詞於玄理。
亦知佛道如山。蟻步無能窮其際。
聖智擬海。蠡量奚足較其源。
姑就愚見。聊接蒙童。
爰取易明。目曰指掌。
仍復翹勤五體。歸命三尊。
展此精誠。祈求加被。
　　稽首靈山說法主　乘願證經多寶尊
　　雲集分身無量佛　一乘實相妙蓮華
　　舊住新出二部僧　無盡三寶攝授我
　　令我所作速圓成　流通利益無窮盡
法華指掌疏科判
other:: 
# 弘傳序科
弘傳序科○解釋此經啟以十門一教起因緣〔第一〕二藏乘分攝〔第二〕三能被教義〔第三〕四所被機宜〔第四〕五體性淺深〔第五〕六宗趣通別〔第六〕七部類品會〔第七〕八疏序通經〔三〕一釋序題〔妙法〕二釋序主〔終南〕三釋序文〔三〕一敘經緣起〔三〕一總標大意〔妙法〕二歷敘緣起〔二〕一兩土處時〔蓋結〕二三朝翻譯〔三〕一晉朝翻譯〔三〕一翻譯時年〔西晉〕二能譯依正〔長安〕三結所譯名〔初翻〕二秦朝翻譯〔三〕一翻譯時年〔東晉〕二能譯依正〔龜茲〕三結所譯名〔次翻〕三隋朝翻譯〔三〕一翻譯時年〔隋氏〕二能譯依正〔大興〕三結所譯名〔後所〕三預防伏難〔四〕一防獨宗一本難〔三經〕二防不宗餘本難〔時所〕三防餘本有異難〔自餘〕四防有異當述難〔具如〕二敘經宗旨〔三〕一懸敘說經之緣〔三〕一反顯〔二〕一反顯教到〔夫以〕二反顯機熟〔適化〕二正明〔二〕一正明機熟〔所以〕二正明教到〔金河〕三防問〔二〕一防教猶未到問〔豈非〕二防機猶未熟問〔是知〕二正敘一經宗旨〔五〕一序分宗旨〔所以〕二法說宗旨〔出定〕三喻說宗旨〔朽宅〕四因緣宗旨〔化城〕五顯益宗旨〔鑿井〕三結讚教勝機深〔二〕一結經讚教〔二〕一結經惟遠〔調義〕二讚教緣勝〔自非〕二結持讚機〔二〕一結持隆盛〔自漢〕二讚機因深〔將非〕三祈願述意〔二〕一明序祈願〔輙於〕二歎經述意〔弘讚〕九總釋名題○十別解文義○
other:: 
# 卷第一科
妙法蓮華經卷第一科○九總釋名題〔二〕一經題〔妙法〕二譯人〔姚秦〕
other:: 
## 序品
序品○十別解文義〔三〕一序分〔品題〕〔經文二〕一六緣證信序〔二〕一總明五緣〔如是〕二別列聽眾〔二〕一分科別列〔三〕一三乘交叅〔四〕一詳列無學〔三〕一舉類標數〔與大〕二明位歎德〔二〕一明位〔皆是〕二歎德〔無復〕三指名總結〔二〕一指名別列〔其名〕二結略顯廣〔如是〕二略述有學〔復有〕三總陳尼眾〔摩訶〕四廣明菩薩〔三〕一舉類標數〔菩薩〕二明位歎德〔二〕一明位〔皆於〕二歎德〔供養〕三指名總結〔二〕一指名別列〔其名〕二結略顯廣〔如是〕二八部該羅〔六〕一天王天眾〔爾時〕二龍王龍眾〔有八〕三緊那羅眾〔有四〕四乾闥婆眾〔有四〕五阿修羅眾〔有四〕六迦樓羅眾〔有四〕三檀眾俱至〔韋提〕二敘儀總結〔各禮〕二一光發起序〔四〕一顯相逗機〔三〕一說經入定〔爾時〕二雨華動地〔是時〕三大眾喜觀〔爾時〕二放光東照〔二〕一一光所照之境〔爾時〕二諸境所現之相〔三〕一眾生機感〔於此〕二諸佛化應〔二〕一從實施權〔二〕一從實〔又見〕二施權〔并見〕二會權歸實〔復見〕三機盡化息〔復見〕三會眾騰疑〔二〕一彌勒疑念〔爾時〕二大眾疑念〔爾時〕四問答發起〔二〕一彌勒請問〔二〕一略問〔二〕一長行〔爾時〕二偈頌〔標頌〕〔文殊〕二詳問〔四〕一兼陳顯相〔雨曼〕二正陳放光〔二〕一一光所照之境〔眉間〕二諸境所現之相〔三〕一眾生機感〔諸世〕二諸佛化應〔二〕一從實施權〔二〕一從實〔又覩〕二施權〔二〕總陳〔梵音〕二別陳〔若人〕二會權歸實〔二〕一結前起後〔文殊〕二正陳機宜〔二〕一總標種種因緣〔我見〕二別陳信解相貌〔二〕一次第緩陳〔六〕一布施〔三〕一外施〔或有〕二內外施〔或有〕三內施〔又見〕二持戒〔文殊〕三忍辱〔或見〕四精進〔又見〕五禪定〔又見〕六智慧〔復見〕二不次急說〔六〕一精進〔又見〕二持戒〔又見〕三忍辱〔又見〕四禪定〔又見〕五布施〔或見〕六智慧〔或有〕三機盡化息〔二〕一供養舍利〔文殊〕二起塔嚴國〔又見〕三結見求決〔佛放〕四防難申問〔四〕一防初難申初問〔四眾〕二防次難申次問〔佛子〕三防三難申三問〔佛坐〕四防四難申四問〔示諸〕二文殊領答〔二〕一略答〔二〕一惟付直答〔爾時〕二引古作證〔諸善〕二詳答〔二〕一長行〔四〕一總引燈明〔二〕一詳引最初一佛〔二〕一總標化儀〔諸善〕二別明三善〔其義〕二略引相繼二萬〔次復〕二別明往事〔五〕一時至機熟〔二〕一略舉時機〔其最〕二義顯至熟〔是八〕二顯相逗機〔三〕一說經入定〔是時〕二雨華動地〔是時〕三大眾喜觀〔爾時〕三放光東照〔爾時〕四會眾騰疑〔彌勒〕五說法授記〔二〕一出定說法〔時有〕二唱滅授記〔二〕一對眾唱滅〔日月〕二授記潛輝〔時有〕三結會古今〔二〕一師弟本因〔二〕一文殊本因〔佛滅〕二彌勒本因〔八百〕二結會釋疑〔彌勒〕四應問結答〔今見〕二偈頌〔四〕一頌總引燈明〔我念〕二頌別明徃事〔五〕一頌時至機熟〔佛未〕二頌顯相逗機〔時佛〕三頌放光東照〔二〕一一光所照之境〔佛放〕二諸境所現之相〔二〕一眾生機感〔示一〕二諸佛化應〔二〕一從實施權〔二〕一從實〔有見〕二施權〔一一〕二會權歸實〔三〕一進戒二度〔或有〕二施忍二度〔又見〕三禪慧二度〔又見〕四頌會眾騰疑〔爾時〕五頌說法授記〔二〕一頌出定說法〔天人〕二頌唱滅授記〔二〕一頌對眾唱滅〔佛說〕二頌授記潛輝〔世尊〕三頌結會古今〔二〕一頌師弟本因〔二〕一頌文殊本因〔是妙〕二頌彌勒本因〔是妙〕二頌結會釋疑〔彼佛〕四頌應問結答〔四〕一答第一問〔我見〕二答第二問〔今相〕三答第三問〔諸人〕四答第四問〔諸求〕　序分已竟二正宗分○三流通分○
other:: 
## 方便品
方便品○二正宗分〔二〕一約今時門頭以彰出世本懷〔三〕一略明權實以動執生疑〔二〕一略明權實〔二〕一長行〔二〕一約智慧稱歎〔二〕一歎諸佛智慧〔二〕一標歎二智〔爾時〕二依次釋成〔所以〕二歎自證智慧〔二〕一總顯具足〔舍利〕二分文別歎〔舍利〕二約諸法顯示〔三〕一取要絕言〔舍利〕二徵起釋成〔所以〕三轉釋釋詞〔所謂〕二偈頌〔二〕一正頌長行〔二〕一頌約佛慧稱歎〔二〕一頌歎諸佛智慧〔二〕一頌標歎二智〔世雄〕二頌依次釋成〔本從〕二頌歎自證智慧二頌約諸法顯示〔如是〕二極顯難知〔三〕一許信得解〔諸餘〕二揀思不及〔三〕一揀聲聞〔諸佛〕二揀辟支〔辟支〕三揀菩薩〔新發〕三明證始知〔又告〕三略為顯破〔舍利〕二動執生疑〔二〕一千二動執作念〔二〕一躡今教以作念〔爾時〕二執昔教以成疑〔佛說〕二身子騰疑三請〔三〕一請為上根〔二〕一長行〔爾時〕二偈頌〔二〕一頌躡舉疑端〔慧日〕二頌陳疑致請〔無漏〕二請為中根〔二〕一如來為人天絕言〔爾時〕二身子為中根啟請〔二〕一長行〔舍利〕二偈頌〔爾時〕三請為下根〔二〕一如來為上慢絕言〔佛復〕二身子為下根啟請〔二〕一長行〔爾時〕二偈頌〔爾時〕　略明權實以動執生疑竟二廣明權實以斷疑生信○三極顯經功以借人弘法○二約實際理地以顯應化妙用○○二廣明權實以斷疑生信〔三〕一法說一周被上根〔二〕一如來說法〔二〕一長行〔四〕一許說誡聽〔三〕一應求許說〔爾時〕二因退勸勉〔說此〕三當機願聞〔舍利〕二讚法勸信〔佛告〕三正為分解〔三〕一略為分解〔三〕一略解諸佛權實〔舍利〕二略解自證權實〔二〕一標舉徵釋〔惟有〕二轉釋釋詞〔舍利〕三總結以顯道同〔佛告〕二詳為分解〔三〕一詳解諸佛權實〔三〕一列上總標〔舍利〕二分文別列〔三〕一過去佛同〔舍利〕二未來佛同〔舍利〕三現在佛同〔舍利〕三總結本懷〔舍利〕二詳解自證權實〔舍利〕三總結以顯道同〔舍利〕三舉濁防難〔舍利〕四斥過結勸〔三〕一設言婉斥〔舍利〕二覿面直斥〔三〕一直斥其非〔又舍〕二徵起釋成〔所以〕三轉顯其過〔除佛〕三結勸信受〔舍利〕二偈頌〔四〕一頌許說誡聽〔比丘〕二頌正為分解〔三〕一頌略為分解〔三〕一合頌自他之權〔二〕一頌諸佛之權〔諸佛〕二頌自證之權〔二〕一通為羣機〔眾生〕二別為二乘〔鈍根〕二合自他之實〔二〕一頌自證之實〔二〕一會權歸實〔我設〕二三根獲益〔二〕一正為上根〔有佛〕二兼為中下〔聲聞〕二頌諸佛之實〔十方〕三義頌結顯道同〔二〕一正頌長行〔諸佛〕二防問斷疑〔二〕一防承上致問〔若人〕二斷序分餘疑〔我以〕二頌舉濁防難〔二〕一自慶願滿〔舍利〕二義頌長文〔二〕一頌佛出濁世〔若我〕二頌順時說三〔是故〕三頌詳為分解〔三〕一頌詳解諸佛權實〔二〕一頌例上總標〔我有〕二頌分文別列〔三〕一頌過去佛同〔二〕一正頌長行〔過去〕二補頌餘義〔二〕一總標異外權實〔又諸〕二逐類別為顯示〔三〕一佛在受法眾〔若有〕二佛滅依教眾〔四〕一戀佛回心眾〔諸佛〕二起塔造廟眾〔諸佛〕三建形畫像眾〔若人〕四供像稱名眾〔若人〕三廣記懸記眾〔於諸〕二頌未來佛同〔二〕一正頌長行〔未來〕二補頌防難〔四〕一防何得無一不成難〔諸佛〕二防不合廣說諸法難〔未來〕三防何必惟為一乘難〔諸佛〕四防惟一宜應速說難〔是法〕三頌現在佛同〔二〕一正頌長行〔天人〕二補頌防問〔知眾〕二頌詳解自證權實〔二〕一正頌長行〔今我〕二補頌廣演〔二〕一眾生機感〔舍利〕二如來化應〔二〕一從實施權〔二〕一從實不得〔三〕一三七思惟〔我始〕二諸天請法〔爾時〕三作念無計〔我即〕二隱實施權〔三〕一尋念方便〔尋念〕二諸佛慰喻〔作是〕三正施權乘〔三〕一申屈轉念〔舍利〕二先度五人〔思惟〕三總結防問〔是名〕二會權歸實〔三〕一機熟時至〔舍利〕二等賜一乘〔二〕一預防問難〔舍利〕二正明等賜〔今我〕三聞法獲益〔菩薩〕三頌總結以顯道同〔如三〕三頌讚法勸信〔二〕一正頌長行〔二〕一頌讚法舉喻〔諸佛〕二頌勸信無虛〔聞法〕二補頌防難〔二〕一防諸佛何故同秘難〔以五〕二防如來何故普告難〔有慚〕四頌斥過結勸〔舍利〕　如來說法已竟二上根獲益○二喻說一周被中根○三因緣一周被下根○
other:: 
# 卷第二科
妙法蓮華經卷第二科
other:: 
## 譬喻品
譬喻品○二上根獲益〔二〕一身子領解〔二〕一長行〔二〕一領解歡喜〔爾時〕二徵釋其由〔二〕一昔日疑悔〔三〕一對境傷感〔所以〕二獨處思惟〔世尊〕三常時尅責〔世尊〕二今日信解〔而今〕二偈頌〔二〕一頌領解歡喜〔我聞〕二頌徵釋其由〔二〕一頌昔日疑悔〔三〕一頌獨處思惟〔我處〕二頌常時尅責〔我常〕三頌對境傷感〔我常〕二頌今日信解〔二〕一頌聞法斷疑〔二〕一遠斷昔疑〔今聞〕二近斷前疑〔佛於〕二頌歡喜自信〔聞佛〕二如來與記〔二〕一開迹顯本〔爾時〕二正與授記〔二〕一長行〔四〕一行因得果〔舍利〕二依正莊嚴〔四〕一國土嚴淨〔國名〕二三乘具足〔華光〕三劫名殊勝〔其劫〕四菩薩充滿〔彼諸〕三主伴壽量〔舍利〕四遠近化事〔華光〕二偈頌〔二〕一正頌長行〔四〕一頌行因得果〔舍利〕二頌依正莊嚴〔過無〕三頌主伴壽量〔佛為〕四頌遠近化事〔佛滅〕二結勝歡喜〔華光〕三時眾供養〔二〕一總明眾供〔爾時〕二別明天供〔二〕一經家敘供〔釋提〕二諸天陳詞〔二〕一歷敘聖教〔而作〕二稱讚回向〔是法〕　法說一周被上根竟○二喻說一周被中根〔四〕一身子代請〔爾時〕二如來許說〔爾時〕三正說譬喻〔二〕一長行〔三〕一喻說〔三〕一喻眾生機感〔三〕一喻所感之佛〔舍利〕二喻能感之眾〔其家〕三喻結成感義〔長者〕二喻如來化應〔二〕一喻從實施權〔二〕一喻從實不得〔二〕一喻三七思惟〔舍利〕二喻作念無計〔復更〕二喻隱實施權〔二〕一喻先示苦集〔三〕一喻尋念方便〔我當〕二喻正示苦集〔作是〕三喻違情不信〔父雖〕二喻次施道滅〔三〕一喻尋念方便〔爾時〕二喻正施道滅〔父知〕三喻適願修證〔爾時〕二喻會權歸實〔三〕一喻時至機熟〔是時〕二喻等賜一乘〔二〕一喻正賜一乘〔舍利〕二喻廢立之由〔所以〕三喻聞法獲益〔是時〕三喻佛語無虛〔三〕一如來就喻垂問〔舍利〕二身子依問直答〔二〕一總答〔舍利〕二別明〔二〕一喻許三無虛〔是長〕二喻與一無虛〔世尊〕三如來讚善印許〔佛告〕二法合〔三〕一眾生機感〔三〕一所感之佛〔舍利〕二能感之眾〔恒求〕三結成感義〔見諸〕二如來化應〔二〕一從實施權〔二〕一從實不得〔二〕一三七思惟〔舍利〕二作念無計〔舍利〕二隱實施權〔二〕一提喻貼合〔舍利〕二正明施權〔二〕一先示苦集〔而作〕二次施道滅〔二〕一正施道滅〔汝速〕二適願修證〔三〕一聲聞修證〔舍利〕二辟支修證〔若有〕三菩薩修證〔若有〕二會權歸實〔二〕一重提前喻〔舍利〕二以法貼合〔二〕一時至機熟〔如來〕二等賜一乘〔二〕一廢立之由〔如來〕二正明等賜〔是諸〕三佛語無虛〔二〕一重提前喻〔舍利〕二以法貼合〔如來〕三結答〔舍利〕二偈頌〔三〕一正頌長行〔三〕一頌喻說〔二〕一頌眾生機感喻〔三〕一頌所感之佛喻〔譬如〕二頌能感之眾喻〔四〕一喻三界依報〔有一〕二喻三界正報〔二〕一總喻五道〔有五〕二別喻利鈍〔五〕一別喻五鈍〔五〕一喻慢使〔鴟梟〕二喻嗔使〔蚖蛇〕三喻疑使〔守宮〕四喻癡使〔屎尿〕五喻貪使〔狐狼〕二別喻五利〔二〕一結前起後〔其舍〕二正喻五利〔五〕一喻邪見〔夜叉〕二喻戒見〔鳩槃〕三喻身見〔復有〕四喻見見〔復有〕五喻邊見〔復有〕三總結二喻〔夜叉〕三喻三界眾苦〔是朽〕四喻逼迫之相〔三〕一略喻依報之相〔棟梁〕二詳喻正報之相〔二〕一喻下界之相〔諸鬼〕二喻上界之相〔臭烟〕三總結依正二喻〔其宅〕三頌結成感義喻〔是時〕二頌如來化應喻〔二〕一頌從實施權喻〔二〕一頌從實不得喻〔方宜〕二頌隱實施權喻〔二〕一頌先示苦集喻〔二〕一頌正示苦集喻〔告諭〕二頌違情不信喻〔諸子〕二頌次施道滅喻〔三〕一頌尋念方便喻〔是時〕二頌正施道滅喻〔告諸〕三頌適願修證喻〔諸子〕二頌會權歸實喻〔三〕一頌時至機熟喻〔二〕一頌時節已至喻〔長者〕二頌根機已熟喻〔爾時〕二頌等賜一乘喻〔長者〕三頌聞法獲益喻〔諸子〕二頌法合〔二〕一頌眾生機感〔三〕一頌所感之佛〔告舍〕二頌能感之眾〔一切〕三頌結成感義〔如來〕二頌如來化應〔二〕一頌從實施權〔二〕一頌從實不得〔惟我〕二頌隱實施權〔以是〕二頌會權歸實〔二〕一頌等賜一乘〔汝舍〕二頌聞法獲益〔與諸〕三頌結答〔以是〕二極顯悲心〔三〕一完過去益〔三〕一過去植種〔告舍〕二中間引熟〔汝等〕三現在當脫〔我雖〕二結未來緣〔三〕一現在植種〔若有〕二中間引熟〔若人〕三未來當脫〔是人〕三防現在疑〔我為〕三結囑珍重〔二〕一略囑〔二〕一略囑非機莫傳〔汝舍〕二略囑是機乃說〔斯法〕二詳囑〔二〕一詳囑非機莫傳〔三〕一指機標囑〔又舍〕二歷明有損〔三〕一標罪誡聽〔若人〕二次第敘列〔四〕一真謗罪報〔其人〕二似謗罪報〔若作〕三顯謗罪報〔二〕一佛在稍輕〔若得〕二滅後尤重〔如斯〕四冥謗罪報〔若得〕三極言顯廣〔告舍〕三結歸囑詞〔以是〕二詳囑是機乃說〔二〕一詳明是機〔十〕一智度〔若有〕二力度〔若人〕三施度〔若人〕四禪度〔若人〕五慧度〔又舍〕六戒度〔若見〕七忍度〔若人〕八便度〔復有〕九願度〔若有〕十進度〔如人〕二顯廣結囑〔告舍〕　正說譬喻已竟四中根獲益○
other:: 
## 信解品
信解品○四中根獲益〔三〕一四子信解〔二〕一長行〔三〕一信解歡喜〔二〕一經家敘置〔爾時〕二四子自陳〔二〕一昔年執迷〔二〕一阿含不復進求〔即從〕二般若心不喜樂〔世尊〕二今日信解〔我等〕二說喻發明〔標喻〕〔正喻二〕一喻眾生機感〔譬如〕二喻如來化應〔二〕一喻從實施權〔二〕一喻從實不得〔二〕一喻三七思惟〔三〕一喻佛初成道〔其父〕二喻深思化機〔三〕一喻機生佛國〔時貧〕二喻佛思機扣〔父每〕三喻機近覺場〔世尊〕三喻機教乖違〔二〕一喻教乖乎機〔遙見〕二喻機違乎教〔窮子〕二喻作念無計〔三〕一喻教不契機〔時富〕二喻機不契教〔窮子〕三喻暫息大化〔父遙〕二喻隱實施權〔二〕一喻阿含保證〔三〕一喻權人攝化〔爾時〕二喻佛轉法輪〔二〕一喻先示苦集〔又以〕二喻次施道滅〔後復〕三喻保證小果〔好自〕二喻般若轉教〔三〕一喻中經方等〔爾時〕二喻佛勅轉教〔世尊〕三喻受勅不取〔爾時〕二喻會權歸實〔三〕一喻時至機熟〔復經〕二喻等賜一乘〔臨欲〕三喻聞法獲益〔世尊〕三以法貼合〔二〕一眾生機感〔世尊〕二如來化應〔二〕一從實施權〔二〕一從實不得〔世尊〕二隱實施權〔二〕一阿含保證〔今日〕二般若轉教〔三〕一中經方等〔既得〕二佛勅轉教〔世尊〕三受勅不取〔我等〕二會權歸實〔三〕一時至機熟〔今我〕二等賜一乘〔於此〕三聞法獲益〔是故〕二偈頌〔三〕一頌信解歡喜〔我等〕二頌說喻發明〔二〕一頌眾生機感喻〔譬如〕二頌如來化應喻〔二〕一頌從實施權喻〔二〕一頌從實不得喻〔二〕一頌三七思惟喻〔三〕一頌佛初成道喻〔其父〕二頌深思化機喻〔三〕一頌佛思機扣喻〔豪富〕二頌機生佛國喻〔爾時〕三頌機近覺場喻〔傭貸〕三頌機教乖違喻〔二〕一頌教乖乎機喻〔爾時〕二頌機違乎教喻〔窮子〕二頌作念無計喻〔二〕一頌教不契機喻〔長者〕二頌機不契教喻〔窮子〕二頌隱實施權喻〔二〕一頌阿含保證喻〔三〕一頌權人攝化喻〔長者〕二頌佛轉法輪喻〔二〕一頌先示苦集喻〔長者〕二頌次施道滅喻〔既益〕三頌保證小果喻〔又以〕二頌般若轉教喻〔長者〕二頌會權歸實喻〔三〕一頌時至機熟喻〔父知〕二頌等賜一乘喻〔欲與〕三頌聞法獲益喻〔子念〕三頌以法貼合〔二〕一頌從實施權〔二〕一正頌長行〔二〕一頌從實不得〔佛亦〕二頌隱實施權〔二〕一頌阿含保證〔而說〕二頌般若轉教〔二〕一頌佛勅轉教〔佛勅〕二頌受勅不取〔我承〕二補頌顯迷〔四〕一顯執迷堅固〔我等〕二顯因果虛妄〔我等〕三顯孤負佛恩〔佛所〕四顯孤負佛意〔我等〕二頌會權歸實〔二〕一正頌長行〔導師〕二補頌顯悟〔四〕一顯信解堅固〔世尊〕二顯因果真實〔我等〕三顯深知佛恩〔世尊〕四顯深知佛意〔諸佛〕　四子信解已竟二如來印啟○三通授果記○
other:: 
# 卷第三科
妙法蓮華經卷第三科
other:: 
## 藥草喻品
藥草喻品○二如來印啟〔二〕一長行〔三〕一印說標蘊〔爾時〕二正與開啟〔三〕一別立宗旨〔迦葉〕二說喻發明〔三〕一喻同時頓演〔迦葉〕二喻隨機受益〔二〕一喻未受令受〔小根〕二喻受已令增〔一雲〕三喻教同機別〔雖一〕三以法貼合〔三〕一同時頓漸〔三〕一現身垂慈〔迦葉〕二揚德詔眾〔於大〕三稱機說法〔爾時〕二隨機受益〔二〕一正以法合〔二〕一未受令受〔種種〕二受已令增〔是諸〕二重提前喻〔如彼〕三教同機別〔二〕一教同〔如來〕二機別〔其有〕三結歎慰論〔二〕一承前釋疑〔如來〕二正以結歎〔汝等〕二偈頌〔二〕一頌正與開啟〔三〕一頌別立宗旨〔破有〕二頌說喻發明〔三〕一頌同時頓演喻〔迦葉〕二頌隨機受益喻〔二〕一頌未受令受喻〔百穀〕二頌受已令增喻〔一切〕三頌教同機別喻〔一雨〕三頌以法貼合〔三〕一頌同時頓演〔三〕一頌現身垂慈〔佛亦〕二頌揚德詔眾〔既出〕三頌稱機說法〔我觀〕二頌隨機受益〔二〕一頌未受令受〔一切〕二頌受已令增〔佛以〕三頌教同機別〔如是〕二頌結歎慰論〔二〕一頌承前釋疑〔迦葉〕二頌正以結歎〔今為〕　如來印啟已竟
other:: 
## 授記品
授記品○三通授果記〔二〕一授迦葉記〔二〕一長行〔三〕一行因得果〔爾時〕二佛法壽量〔佛壽〕三依正莊嚴〔國界〕二偈頌〔三〕一頌行因得果〔告諸〕二頌依正莊嚴〔其土〕三頌佛法壽量〔其佛〕二授三子記〔二〕一三子請記〔二〕一經家敘儀〔爾時〕二說偈陳請〔五〕一標偈〔即共〕二正請〔大雄〕三說喻〔如從〕四法合〔我等〕五結請〔大雄〕二如來與記〔三〕一授空生記〔二〕一長行〔四〕一行因得果〔爾時〕二依正莊嚴〔其土〕三佛法壽量〔佛壽〕四神通說法〔其佛〕二偈頌〔四〕一頌行因得果〔諸比〕二頌依正莊嚴〔其佛〕三頌神通說法〔其佛〕四頌佛法壽量〔其佛〕二授文飾記〔二〕一長行〔三〕一行因得果〔二〕一經劫行因〔爾時〕二當得證果〔供養〕二依正莊嚴〔其土〕三佛法壽量〔佛壽〕二偈頌〔二〕一頌行因得果〔諸比〕二頌依正莊嚴〔國土〕三授目連記〔二〕一長行〔二〕一行因得果〔爾時〕二莊嚴壽量〔其土〕二偈頌〔二〕一正頌長行〔二〕一頌行因得果〔我此〕二頌莊嚴壽量〔其佛〕二許示因緣〔我諸〕　喻說一周被中根竟
other:: 
## 化城喻品
化城喻品○三因緣一周被下根〔二〕一佛說因緣〔二〕一總出其時〔二〕一長行〔三〕一出時顯遠〔佛告〕二虛設數量〔譬如〕三結指防問〔諸比〕二偈頌〔三〕一頌出時顯遠〔我念〕二頌虛設數量〔如人〕三頌結指防問〔如是〕二歷敘始終〔二〕一長行〔二〕一正敘因緣〔三〕一結緣之由〔二〕一智佛開權〔四〕一智佛成道〔三〕一垂成十劫〔佛告〕二諸天興供〔爾時〕三時至道成〔諸比〕二請轉法輪〔二〕一王子請法〔三〕一眷屬備至〔其佛〕二說偈讚佛三王子陳請〔二〕一略陳請詞〔爾時〕二廣說偈頌〔重說〕二梵王請法〔二〕一智佛現瑞〔佛告〕二諸天來請〔五〕一東方來請〔五〕一蒙光共議〔二〕一蒙光作念〔爾時〕二共議何緣〔是時〕二備供推尋〔爾時〕三見佛興供〔見大〕四正請轉法〔爾時〕五默然受請〔爾時〕二東南來請〔五〕一蒙光供議〔又諸〕二備供推尋〔爾時〕三見佛興供〔見大〕四正請轉法〔爾時〕五默然受請〔爾時〕三南方來請〔五〕一蒙光共議〔又諸〕二備供推尋〔爾時〕三見佛興供〔見大〕四正請轉法〔爾時〕五默然受請〔爾時〕四例明六方〔西南〕五上方來請〔四〕一蒙光共議〔爾時〕二備供推尋〔爾時〕三見佛興供〔見大〕四正請轉法〔爾時〕三受請施權〔二〕一總受眾請〔爾時〕二為機施權〔二〕一轉四諦法輪〔即時〕二轉因緣法輪〔及廣〕四聞法保證〔佛於〕二智佛顯實〔四〕一王子啟請〔爾時〕二從隨出家〔爾時〕三時至顯實〔爾時〕四聞法獲益〔說是〕二結緣之事〔三〕一智佛入定〔佛說〕二王子覆講〔是時〕三出定讚勸〔大通〕三遠近得度〔四〕一中間不盡〔佛告〕二至今得度〔二〕一王子成佛〔諸比〕二還度彼眾〔諸比〕三今猶未盡〔我滅〕四未來得度〔我於〕二再明化儀〔三〕一復宗引喻〔諸比〕二正以喻明〔二〕一喻眾生機感〔譬如〕二喻如來化應〔二〕一喻從實施權〔二〕一喻從實不得〔有一〕二喻隱實施權〔導師〕二喻會權歸實〔爾時〕三以法貼合〔二〕一正以法合〔二〕一從實施權〔二〕一從實不得〔諸比〕二隱實施權〔佛知〕二會權歸實〔若眾〕二重提前喻〔如彼〕二偈頌〔二〕一頌正敘因緣〔三〕一頌結緣之由〔二〕一頌智佛開權〔四〕一頌智佛成道〔大通〕二頌請轉法輪〔二〕一頌王子請法〔彼佛〕二頌梵王請法〔二〕一頌智佛現瑞〔世尊〕二頌諸天來請〔二〕一別頌東方〔東方〕二合頌九方〔三方〕三頌受請施權〔無量〕四頌聞法保證〔宣暢〕二頌智佛顯實〔二〕一頌王子啟請〔時十〕二頌時至顯實〔佛知〕二頌結緣之事〔二〕一頌智佛入定〔彼佛〕二頌王子覆講〔是諸〕三頌遠近得度〔二〕一頌中間不盡〔彼佛〕二頌至今得度〔是十〕二頌再明化儀〔三〕一頌復宗引喻〔我在〕二頌正以喻明〔二〕一頌眾生機感喻〔譬如〕二頌如來化應喻〔二〕一頌從實施權喻〔二〕一頌從實不得喻〔時有〕二頌隱實施權喻〔導師〕二頌會權歸實喻〔導師〕三頌以法貼合〔二〕一頌從實施權〔二〕一頌從實不得〔我亦〕二頌隱實施權〔故以〕二頌會權歸實〔既知〕　佛說因緣已竟二下根獲益○
other:: 
# 卷第四科
妙法蓮華經卷第四科
other:: 
## 五百弟子受記品　授學無學人記品
五百弟子受記品○二下根獲益〔二〕一無學得記〔二〕一先記滿慈〔二〕一滿慈念請〔爾時〕二如來與記〔二〕一長行〔二〕一稱讚功德〔爾時〕二正與授記〔三〕一行因得果〔三〕一過去因深〔汝等〕二未來行滿〔諸比〕三當得成佛〔過無〕二依正莊嚴〔二〕一依報莊嚴〔其佛〕二正報莊嚴〔無諸〕三總結功德〔其佛〕二偈頌〔二〕一頌稱讚功德〔諸比〕二頌正與授記〔三〕一頌行因得果〔三〕一頌過去因深〔今此〕二頌未來行滿〔未來〕三頌當得成佛〔供養〕二頌依正莊嚴〔二〕一頌依報莊嚴〔其國〕二頌正報莊嚴〔菩薩〕三頌總結功德〔富樓〕二次記千二〔三〕一千二念請〔爾時〕二如來與記〔三〕一總許千二〔佛知〕二親記五百〔二〕一長行〔二〕一陳那先得〔於此〕二餘依次成〔其五〕二偈頌〔二〕一頌陳那先得〔二〕一正頌長行〔憍陳〕二補頌依正〔其國〕二頌餘依次成〔佛壽〕三勅記餘眾〔迦葉〕三領記慶責〔二〕一長行〔三〕一慶幸自責〔爾時〕二說喻發明〔二〕一喻昔證小果〔世尊〕二喻今得大益〔於後〕三以法貼合〔二〕一昔證小果〔佛亦〕二今得大益〔今者〕二偈頌〔三〕一頌慶幸自責〔我等〕二頌說喻發明〔二〕一頌昔證小果喻〔譬如〕二頌今得大益喻〔與珠〕三頌以法貼合〔二〕一頌昔證小果〔我等〕二頌今得大益〔今佛〕二有學得記〔二〕　授學無學人記品一有學請記〔二〕一二子請記〔爾時〕二二千請記〔爾時〕二如來與記〔三〕一授阿難記〔二〕一正與授記〔二〕一長行〔四〕一得果時節〔爾時〕二依正莊嚴〔教化〕三佛法壽量〔其佛〕四果上名聞〔阿難〕二偈頌〔四〕一頌得果時節〔我今〕二頌依正莊嚴〔其國〕三頌果上名聞〔佛有〕四頌佛法壽量〔壽命〕二顯本釋疑〔三〕一初心菩薩懷疑〔爾時〕二如來顯本證釋〔爾時〕三阿難自識本因〔阿難〕二授羅云記〔二〕一長行授記〔二〕一果號因行〔爾時〕二依正佛法〔是蹈〕二約義重頌〔爾時〕三授二千記〔三〕一審定機宜〔爾時〕二正與授記〔二〕一長行〔阿難〕二偈頌〔爾時〕三得記歡喜〔爾時〕　廣明權實以斷疑生信竟
other:: 
## 法師品　見寶塔品
法師品○三極顯經功以借人弘法〔三〕一顯勝募人〔二〕一顯勝明益〔二〕一約人顯勝〔二〕一結前起後〔爾時〕二正顯殊勝〔二〕一長行〔三〕一况顯殊勝〔二〕一况顯廣持人勝〔二〕一舉廣持人〔若復〕二以少况顯〔何以〕二况顯廣說人勝〔二〕一舉廣說人〔藥王〕二以少况顯〔若是〕二較量殊勝〔藥王〕三勸供持人〔藥王〕二偈頌〔三〕一頌勸供持人〔若欲〕二頌况顯殊勝〔二〕一頌况顯廣持人勝〔若有〕二頌况顯廣說人勝〔二〕一頌舉廣說人〔當知〕二頌以少况顯〔吾滅〕三頌較量殊勝〔二〕一正頌長行〔若於〕二補頌二義〔有人〕二約法顯勝〔二〕一結前起後〔藥王〕二正顯殊勝〔二〕一長行〔三〕一曲顯殊勝〔三〕一信難〔爾時〕二人尊〔藥王〕三處貴〔藥王〕二喻明殊勝〔四〕一標立宗旨〔藥王〕二說喻發明〔藥王〕三以法貼合〔菩薩〕四二門敦信〔二〕一讚經明機〔是法〕二出揀過非〔藥王〕三許護行法〔二〕一示以方軌〔藥王〕二許以護持〔藥王〕二偈頌〔三〕一頌曲顯殊勝〔欲捨〕二頌喻明殊勝〔二〕一頌說喻發明〔如人〕二頌以法貼合〔藥王〕三頌許護行法〔二〕一頌示以方軌〔若人〕二頌許以護持〔二〕一正頌長行〔若我〕二顯益結勸〔是人〕二募人弘經〔三〕　見寶塔品一多寶證明〔三〕一寶塔涌現〔爾時〕二發聲證明〔爾時〕三問答其由〔三〕一四眾慶怪〔爾時〕二樂說請問〔爾時〕三如來垂答〔三〕一因中願力〔爾時〕二果後遺囑〔彼佛〕三呼名結答〔大樂〕二分身雲集〔三〕一雲集之由〔二〕一釋迦酧樂說願〔是時〕二分身酧釋迦請〔大樂〕二正明雲集〔二〕一略集〔三〕一略變一土〔時娑〕二諸佛略集〔是時〕三結略不盡〔如是〕二廣集〔三〕一廣變八方〔二〕一更變八方〔時釋〕二方外更變〔釋迦〕二諸佛廣集〔爾時〕三結廣徧滿〔爾時〕三遣使說欲〔是時〕三入塔募人〔三〕一開塔就座〔四〕一世尊開塔〔爾時〕二四眾興供〔即時〕三多寶分座〔爾時〕四釋迦就座〔即時〕二接眾在空〔爾時〕三祈通募人〔二〕一長行〔以大〕二偈頌〔三〕一舉佛勸持〔二〕一舉三佛同為〔三〕一多寶願力〔聖主〕二分身遠來〔又我〕三自用方便〔為坐〕二勸發願護持〔若諸〕二稱功較難〔二〕一稱持功德〔多寶〕二較法難持〔二〕一總標難持〔諸善〕二別以較量〔四〕一較量演說難〔諸餘〕二較量書讀難〔假使〕三較量說聽難〔假使〕四較量奉持難〔若人〕三讚教揚機〔二〕一讚教超羣〔我為〕二揚機殊勝〔諸善〕　顯勝募人已竟二證益發願○三請示方軌○
other:: 
## 提婆達多品　持品
提婆達多品○二證益發願〔二〕一示相證益〔二〕一約達多通經以證漸益〔三〕一遠舉本因〔二〕一長行〔三〕一國王棄國求法〔爾時〕二仙人索願為說〔時有〕三國王為法隨侍〔王聞〕二偈頌〔二〕一義頌長行〔三〕一頌國王棄國求法〔我念〕二頌仙人索願為說〔時有〕三頌國王為法隨侍〔時王〕二結證寓勸〔普為〕二結會證益〔二〕一結會古今〔佛告〕二證成漸益〔二〕一釋迦成道〔由提〕二達多得記〔三〕一佛號界名〔告諸〕二住世教化〔時天〕三滅後利益〔時天〕三聞信功德〔佛告〕二約文殊弘法以證頓益〔三〕一二土相見〔於時〕二問答證益〔二〕一三番問答〔三〕一問答所化數目〔智積〕二問答所說法義〔爾時〕三問答頓證有無〔智積〕二證成頓益〔二〕一說偈證益〔二〕一智積懷疑〔智積〕二龍女說偈〔言論〕二現身證益〔二〕一身子不信〔時舍〕二龍女現身〔二〕一獻珠表顯〔爾時〕二現身成佛〔當時〕三會眾信受〔爾時〕二承當發願〔四〕　持品一菩薩發顧〔爾時〕二聲聞發願〔二〕一無學發願〔爾時〕二有學發願〔復有〕三尼眾發願〔三〕一愛道增記〔爾時〕二耶輸增記〔爾時〕三歡喜發願〔爾時〕四不退發願〔三〕一如來目視〔爾時〕二不退作念〔是諸〕三發願護持〔二〕一發願祈護〔時諸〕二說偈陳情〔三〕一弘經自任〔惟願〕二諸難自忍〔二〕一忍罵害毀輕〔有諸〕二忍恐怖擯斥〔濁劫〕三請佛安住〔諸聚〕　證益發願已竟
other:: 
# 卷第五科　卷第六科
妙法蓮華經卷第五科
other:: 
## 安樂行品
安樂行品○三請示方軌〔二〕一文殊請方〔爾時〕二如來示軌〔三〕一總標〔佛告〕二別示〔四〕一持身〔二〕一長行〔二〕一總標二處〔一者〕二別釋行近〔二〕一先釋行處〔二〕一行處事行〔文殊〕二行處理行〔又復〕二次釋近處〔二〕一近處事行〔四〕一不近妨正之緣〔云何〕二不近非器之眾〔又不〕三不近致嫌之因〔不獨〕四常近攝心之境〔常好〕二近處理行〔復次〕二偈頌〔二〕一正頌長行〔二〕一頌總標二處〔若有〕二頌別釋行近〔二〕一合頌二處事行〔三〕一頌不近妨正之緣〔常離〕二頌不近非器之眾〔亦不〕三頌不近致嫌之因〔亦莫〕二合頌二處理行〔二〕一頌行處理行〔又復〕二頌近處理行〔一切〕二顯益結答〔若有〕二應物〔三〕一總標應住〔又文〕二別明止作〔二〕一長行〔二〕一明止行〔若口〕二明作行〔善修〕二偈頌〔二〕一頌作行〔菩薩〕二頌止行〔除懶〕三結益顯德〔我滅〕三攝心〔二〕一長行〔二〕一別示止作〔二〕一示止行〔又文〕二示作行〔當於〕二總結利益〔文殊〕二偈頌〔二〕一頌別示止作〔二〕一頌止行〔若欲〕二頌作行〔是佛〕二頌總結利益〔文殊〕四立願〔二〕一長行〔二〕一正示行法〔二〕一別示心願〔二〕一先發二心〔又文〕二次立深願〔應作〕二總結利益〔文殊〕二顯輕難遇〔三〕一標顯難遇〔文殊〕二法喻合明〔二〕一從實施權〔二〕一喻說〔文殊〕二法合〔文殊〕二會權歸實〔二〕一喻說〔文殊〕二法合〔如來〕三結顯難遇〔二〕一重牒法喻〔文殊〕二正結難遇〔文殊〕二偈頌〔二〕一頌正示行法〔當行〕二頌顯經難遇〔二〕一頌法喻合明〔二〕一合頌二喻〔譬如〕二合頌二法〔如來〕二頌結顯難遇〔此經〕三結勸〔二〕一正勸四法應修〔我減〕二因示持經利益〔三〕一報感華果〔讀是〕二夢驗佳祥〔二〕一夢修因〔四〕一夢見佛說法〔若於〕二夢自身說法〔又見〕三夢聞法得記〔又見〕四夢入定見佛〔又見〕二夢得果〔又夢〕三總結利益〔若後〕　約今時門頭以彰出世本懷已竟
other:: 
## 從地涌出品
從地涌出品○二約實際理地以顯應化玅用〔三〕一略明本迹以動執生疑〔四〕一佛音遠召〔二〕一他方開士請命弘經〔爾時〕二如來不許徵起遠召〔爾時〕二地涌多千〔三〕一多千涌出〔二〕一略舉同時涌出眾〔佛說〕二况顯依次徐來眾〔況將〕二詳敘來儀〔二〕一作禮稱讚〔是諸〕二佛力促時〔是諸〕三上首問訊〔二〕一問訊酧答〔二〕一出班問訊〔是菩〕二依問酧答〔爾時〕二師資交讚〔爾時〕三推因略答〔三〕一菩薩作念〔爾時〕二彌勒推因〔三〕一敘意標偈〔時彌〕二別問三處〔三〕一問行來處〔無量〕二問證果處〔巨身〕三問修因處〔二〕一舉數顯廣〔一一〕二正問其處〔是諸〕三總以求決〔如是〕二如來略答〔二〕一分身侍者待聞〔二〕一侍者各問本師〔爾時〕二本師教以待聞〔爾時〕二如來正答彌勒〔二〕一誡聽〔二〕一長行〔爾時〕二偈頌〔爾時〕二正答〔二〕一長行〔三〕一答修因處〔爾時〕二答從來處〔此諸〕三答證果處〔阿逸〕二偈頌〔二〕一正頌長行〔三〕一頌答修因處〔阿逸〕二頌答證果處〔此等〕三頌答從來甚〔在娑〕二略為顯破〔我於〕四騰疑致辯〔二〕一菩薩騰疑〔爾時〕二彌勒致辯〔二〕一長行〔三〕一執迹辯難〔二〕一執佛迹反難〔即白〕二執眾迹致辯〔世尊〕二舉喻發明〔譬如〕三以法貼合〔二〕一合父少子老喻〔佛亦〕二合舉世不信喻〔今日〕二偈頌〔三〕一頌執迹辯難〔佛昔〕二頌舉喻發明〔譬如〕三頌以法貼合〔二〕一頌合父少子老喻〔世尊〕二頌合舉世不信喻〔我等〕　略明本迹以動執生疑竟二廣明本迹以斷疑生信○三極顯經功以借人弘法○
other:: 
## 如來壽量品　分別功德品　隨喜功德品
如來壽量品○二廣明本迹以斷疑生信〔二〕一廣明本迹〔二〕一誡囑請說〔爾時〕二正與廣明〔二〕一長行〔二〕一明壽量長遠〔三〕一正明長遠〔爾時〕二舉喻較量〔三〕一舉喻問數〔譬如〕二答以不知〔彌勒〕三疊數較量〔爾時〕三預防伏難〔四〕一防此界中有餘佛難〔諸善〕二防餘處不聞釋迦難〔諸善〕三防自說成道不久難〔諸善〕四防今昔總成妄語難〔諸善〕二明現滅無虛〔二〕一承前起後〔如是〕二法喻合明〔三〕一法說〔三〕一因住有損〔所以〕二唱滅生益〔是故〕三佛語無虛〔又善〕二喻明〔三〕一喻因住有損〔四〕一喻捨應致苦〔譬如〕二喻赴應求救〔是時〕三喻久住垂教〔父見〕四喻厭怠有損〔其諸〕二喻唱滅生益〔父作〕三喻佛語無虛〔諸善〕三結合〔佛言〕二偈頌〔二〕一頌壽量長遠〔二〕一頌正明長遠〔自我〕二頌預防伏難〔二〕一防常住何必現滅難〔我常〕二防現滅何必說常難〔眾生〕二頌現滅無虛〔三〕一頌法說〔二〕一合頌住損滅益〔二〕一正頌二義〔我見〕二補頌防難〔六〕一防有違常住彼此難〔神通〕二防劫燒佛身有壞難〔眾生〕三防不壞何云劫燒難〔我淨〕四防俱在眾應俱見難〔是諸〕五防不見誰信不滅難〔諸有〕六防如來自語相違難〔我時〕二別頌佛語無虛〔我智〕二頌喻明〔如醫〕三頌結合〔我亦〕二斷疑生信〔三〕　分別功德品一經家總敘〔爾時〕二如來分別〔二〕一分別功德〔二〕一分別圓悟功德〔於時〕二分別頓證功德〔復有〕二凡聖交慶〔佛說〕三彌勒慶讚〔三〕一慶讚歡喜〔爾時〕二備述法益〔二〕一述悟證功德〔或在〕二述凡聖交慶〔雨天〕三結歎功德〔如是〕　廣明本迹以斷疑生信竟○三極顯經功以借人弘法〔三〕一讚持論德〔二〕一約一門讚論〔二〕二念信解功德〔三〕一長行〔爾時〕二偈頌〔二〕一頌設事較量〔若人〕二頌結其不退〔二〕一重牒前福〔若人〕二驗知不退〔其有〕三防問〔又阿〕二深心信解功德〔二〕一正明〔阿逸〕二防問〔又復〕二約全經讚論〔三〕一別明三種功德〔二〕一長行〔三〕一讀誦功德〔阿逸〕二兼書功德〔阿逸〕三兼度功德〔三〕一舉劣况勝〔是故〕二法喻合顯〔其德〕三重以詳明〔二〕一詳明其行〔若人〕二詳明其德〔阿逸〕二偈頌〔三〕一頌讀誦天德〔若我〕二頌兼書功德〔若能〕三頌兼度功德〔二〕一頌舉劣况勝〔若有〕二頌重以詳明〔二〕一頌詳明其行〔不瞋〕二頌詳明其德〔若見〕二別明五種功德〔二〕　妙法蓮華經卷第六科　隨喜功德品一彌勒獨問隨喜〔爾時〕二如來具明五德〔二〕一長行〔五〕一隨喜功德〔四〕一一人隨喜轉教〔爾時〕二展轉以至五十〔是諸〕三較量最後功德〔三〕一設事為例〔二〕一財施徧給〔阿逸〕二法施普利〔是大〕二問答功德〔於汝〕三正與較量〔佛告〕四况顯最初隨喜〔阿逸〕二暫聽功德〔又阿〕三暫勸功德〔若復〕四誠勸功德〔阿逸〕五誠聽功德〔阿逸〕二偈頌〔五〕一頌隨喜功德〔四〕一頌一人隨喜轉教〔若人〕二頌展轉以至五十〔如是〕三頌較量最後功德〔最後〕四頌况顯最初隨喜〔如是〕二頌誠勸功德〔若有〕三頌暫聽功德〔若故〕四頌暫勸功德〔若於〕五頌誠聽功德〔何況〕　別明五種功德已竟三總顯六根清淨○二引事證益○三發願勸持○
other:: 
## 法師功德品
法師功德品○三總顯六根清淨〔二〕一指人總標〔爾時〕二分德別列〔六〕一眼根功德〔二〕一長行〔是善〕二偈頌〔爾時〕二耳根功德〔二〕一長行〔三〕一總標根量〔復次〕二別列眾聲〔二〕一雜然近陳聲〔象聲〕二異類遠住聲〔天聲〕三結要該廣〔以要〕二偈頌〔三〕一頌總標根量〔父母〕二頌別列眾聲〔二〕一頌雜然近陳聲〔象馬〕二頌異類遠住聲〔二〕一善道惡道聲〔又聞〕二因人果人聲〔一切〕三頌結要該廣〔三千〕三鼻根功德〔二〕一長行〔三〕一總標根量〔復次〕二別列眾香〔三〕一人間香〔須曼〕二天上香〔持是〕三聖人香〔及聲〕三結其功德〔雖聞〕二偈頌〔三〕一頌總標根量〔是人〕二頌別列眾香〔四〕一頌人間香〔須曼〕二補雜類香〔諸天〕三頌天上香〔天上〕四頌聖人香〔諸比〕三頌結其功德〔雖未〕四舌根功德〔二〕一總標德數〔復次〕二別列眾德〔二〕一長行〔四〕一變味成美〔若好〕二說法投機〔若以〕三感眾聽法〔又諸〕四得聖護念〔又諸〕二偈頌〔四〕一頌變味成美〔是人〕二頌說法投機〔以深〕三頌感眾聽法〔諸天〕四頌得聖護念〔諸佛〕五身根功德〔二〕一總標德數〔復次〕二別列眾德〔二〕一長行〔二〕一體絕垢染〔得清〕二用能現相〔其身〕二偈頌〔二〕一頌體絕垢染〔若持〕二頌用能現相〔又如〕六意根功德〔二〕一總標德數〔復次〕二別列眾德〔二〕一長行〔三〕一能達法義〔以是〕二能知眾心〔三千〕三能合成典〔是人〕二偈頌〔四〕一頌能逵法義〔是人〕二頌能知眾心〔是世〕三頌能合成典〔十方〕四補能得無畏〔以演〕　讚持論德已竟
other:: 
## 常不輕菩薩品
常不輕菩薩品○二引事證益〔二〕一承前雙開二益〔爾時〕二歷引徃事證釋〔二〕一長行〔四〕一遠舉威音〔二〕一正舉初佛〔得大〕二兼出二萬〔其佛〕二雙標二人〔最初〕三正明徃事〔三〕一徧記致謗〔二〕一不輕徧記〔得大〕二上慢毀謗〔四眾〕二弘經#CB15166;化〔二〕一不輕弘經〔是比〕二上慢#CB15166;化〔於時〕三成道得果〔二〕一不輕成道〔三〕一中間值佛〔命終〕二行滿成道〔得大〕三結會古今〔得大〕二上慢得果〔三〕一中間獲罪〔得大〕二罪畢得果〔畢是〕三結會古今〔得大〕四讚經結勸〔得大〕二偈頌〔四〕一頌遠舉威音〔過去〕二頌雙標二人〔是佛〕三頌正明徃事〔三〕一頌徧記致謗〔不輕〕二頌弘經#CB15166;化〔其罪〕三頌成道得果〔不輕〕四頌讚經結勸〔我於〕　引事證益已竟
other:: 
## 如來神力品
如來神力品○三發願勸持〔二〕一地涌發願弘經〔爾時〕二如來現神勸持〔二〕一對眾現神〔二〕一總標〔爾時〕二別明〔二〕一先以相顯〔出廣〕二次以聲示〔三〕一二音徧至〔然後〕二警覺眾生〔二〕一地動警覺〔諸佛〕二天語警覺〔即時〕三成辦利益〔彼諸〕二讚經結勸〔二〕一長行〔三〕一承前起後〔爾時〕二嘉讚經功〔以要〕三結勸受持〔是故〕二偈頌〔三〕一頌承前起後〔諸佛〕二頌嘉讚經功〔是人〕三頌結勸受持〔是故〕　正宗分已竟
other:: 
## 囑累品　藥王菩薩本事品
囑累品○三流通分〔三〕一總囑傳持〔三〕一摩頂囑累〔三〕一囑令增益〔爾時〕二徵起釋成〔所以〕三教以隨機〔於未〕二奉教傳持〔時諸〕三歡喜圓成〔爾時〕二別示修法〔二〕一正修之法〔三〕　藥王菩薩本事品一藥王盡執為法〔三〕一宿王因藥王而請問〔爾時〕二如來引本事而垂答〔四〕一先舉本師〔爾時〕二次明本事〔三〕一現神供佛〔二〕一聞法獲益〔爾時〕二感恩供養〔得此〕二然身供佛〔三〕一喜見然身〔作是〕二諸佛讚善〔光明〕三佛默身盡〔作是〕三燒臂供塔〔五〕一喜見轉生〔一切〕二白父詣佛〔二〕一白父當供〔即為〕二升空徃詣三蒙佛囑累〔爾時〕四戀慕起塔〔爾時〕五燒臂作供〔五〕一祈眾憶念〔爾時〕二燒臂成益〔作是〕三時眾憂惱〔爾時〕四立誓還復〔於時〕五天地呈祥〔當爾〕三結會古今〔佛告〕四別囑宿王〔三〕一顯法供殊勝〔宿王〕二明持人功德〔二〕一約全經明德〔三〕一受持功德〔二〕一較能持之福〔若復〕二喻所持之法〔四〕一喻深大高上〔宿王〕二喻照明破闇〔又如〕三喻尊特殊勝〔二〕一喻經尊特〔又如〕二喻經殊勝〔又如〕四喻#CB15072;苦與樂〔宿王〕二書寫功德〔若人〕三供養功德〔若書〕二約本品明德〔四〕一聽聞功德〔宿王〕二受持功德〔若有〕三修行功德〔四〕一轉生極樂〔若如〕二離惱得忍〔不復〕三見佛遙讚〔得是〕四指益結告〔宿王〕四讚善功德〔若有〕三囑應當弘護〔二〕一囑弘本品〔是故〕二囑護全經〔宿王〕三多寶以有益而讚問〔說是〕　藥王盡執為法竟二妙音忘情弘經○三觀音遣相圓應○二助修之法○三大會禮散○
other:: 
# 卷第七科
妙法蓮華經卷第七科
other:: 
## 妙音菩薩品
妙音菩薩品○二妙音忘情弘經〔四〕一妙音忘情遠來〔二〕一遠來之由〔三〕一蒙釋迦光〔二〕一如來光照其國〔爾時〕二妙音#CB15166;光欲來〔二〕一經家敘德〔爾時〕二#CB15166;光欲來〔釋迦〕二奉本師命〔二〕一本師誡令忘情〔爾時〕二妙音奉命現相〔四〕一奉命歸功〔妙音〕二先現來相〔於是〕三文殊推因〔爾時〕四如來指答〔爾時〕三應多寶喚〔二〕一多寶受請遠喚〔文殊〕二妙音同眾俱發〔於時〕二正明遠來〔二〕一敘相標來〔是菩〕二具儀晉見〔二〕一先見釋迦二次見多寶〔世尊〕二如來論其功德〔三〕一先論宿世善根〔二〕一華德請問〔爾時〕二如來引答〔佛告〕二次論現在神智〔二〕一極顯因力〔華德〕二詳示果用〔二〕一總標〔華德〕二別明〔二〕一應化世間〔二〕一別明現身〔或現〕二總結神智〔華德〕二應化出世〔若應〕三後論三昧名字〔爾時〕三妙音事畢還國〔三〕一饒益事畢〔說是〕二妙音還國〔爾時〕三對佛述成〔白佛〕四此眾聞品獲益〔說是〕　妙音忘情弘經竟
other:: 
## 觀世音菩薩普門品
觀世音菩薩普門品○三觀音遣相圓應〔三〕一長行別示〔二〕一問答得名所以〔二〕一當機舉名請問〔爾時〕二如來備示感應〔二〕一正答得名所以〔三〕一總標尋聲救苦〔佛告〕二別示持名感應〔若有〕三結答得名因緣〔以是〕二廣顯稱名感應〔四〕一能脫四難〔二〕一別明脫難〔四〕一能脫戮難〔若復〕二能脫鬼難〔若三〕三能脫刑難〔設復〕四能脫賊難〔若三〕二總結神力〔無盡〕二能離三毒〔二〕一別明離毒〔若有〕二總結神力〔無盡〕三能應二求〔二〕一別明應求〔若有〕二總結神力〔無盡〕四能得多福〔三〕一舉福勸持〔若有〕二以餘較量〔無盡〕三結顯多量〔無盡〕二問答遊化方便〔二〕一當機進問遊化〔無盡〕二如來備示感應〔二〕一廣顯應化諸國〔二〕一明應顯化〔八〕一能應三聖〔佛告〕二能應六天〔應以〕三能應五人〔應以〕四能應四眾〔應以〕五能應眾婦〔應以〕六能應二童〔應以〕七能應十類〔應以〕八能應力士〔應以〕二結德勸供〔無盡〕二正答遊於娑婆〔二〕一顯示妙德〔三〕一能施無畏〔是觀〕二能感供養〔無盡〕三能修供養〔爾時〕二應問結答〔無盡〕二偈頌合顯〔二〕一重問得名所以〔世尊〕二合顯名遊化〔二〕一顯得名所以〔三〕一總標〔具足〕二別顯〔二〕一能免三災〔假使〕二能脫八難〔四〕一怨賊刑戮難〔或在〕二枷鎻毒藥難〔或囚〕三羅剎惡獸難〔或遇〕四毒蟲暴雨難〔蚖蛇〕三總結〔眾生〕二顯遊化方便〔二〕一廣顯應化諸國〔具足〕二正顯遊於娑婆〔諍訟〕三聞品獲益〔二〕一持地稱揚〔爾時〕二時眾發心〔佛說〕　正修之法已竟
other:: 
## 陀羅尼品　妙莊嚴王本事品　普賢菩薩勸發品
陀羅尼品○二助修之法〔三〕一神呪以護外魔〔二〕一護法說呪〔三〕一菩薩說呪〔二〕一藥王說呪〔三〕一問聞持福〔爾時〕二正說神呪〔爾時〕三禁毀讚善〔世尊〕二勇施說呪〔三〕一預明呪力〔爾時〕二正說神呪〔即於〕三指呪禁毀〔世尊〕二天王說呪〔二〕一多聞說呪〔二〕一為護說呪〔爾時〕二因呪現身〔世尊〕二持國說呪〔二〕一為護說呪〔爾時〕二指呪禁毀〔世尊〕三羅剎說呪〔二〕一正以呪護〔三〕一經家敘名〔爾時〕二為護說呪〔同聲〕三指邪禁毀〔寧上〕二兼以身護〔二〕一羅剎願護〔諸羅〕二如來讚勸〔佛告〕二聞說得忍〔說是〕二善友以護內心〔四〕　妙莊嚴王本事品一總敘本人〔二〕一敘本地師親〔爾時〕二敘本地昆季〔有二〕二詳明徃事〔二〕一二子為父現神〔二〕一現神之由〔二〕一為徃聞佛法〔爾時〕二為遵奉母命〔母告〕二正現神變〔於是〕二妙嚴轉邪成道〔五〕一轉邪詣佛〔三〕二玅嚴受化轉邪〔時父〕二二子祈願勸詣〔二〕一先於母所祈願〔於是〕二次勸父母時詣〔於是〕三宮眷同詣佛所〔二〕一敘宮眷德〔彼時〕二正明同徃〔於是〕二聞法興供〔爾時〕三得記出家〔時雲〕四修行成道〔王出〕五懷德自誓〔三〕一妙嚴懷二子德〔即升〕二如來印讚發迹〔爾時〕三自誓永離邪見〔妙莊〕三結會古今〔二〕一總與結會〔佛告〕二別讚二士〔是藥〕四聞品獲益〔佛說〕三取要以尅修期〔四〕　普賢菩薩勸發品一請示要法〔二〕一普賢勸請〔二〕一率眾東來〔爾時〕二陳因勸請〔白佛〕二如來垂示〔佛告〕二發願護持〔三〕一總發大願〔爾時〕二別明擁護〔三〕一擁護讀誦〔是人〕二擁護思惟〔是人〕三擁護修習〔二〕一現身說法〔世尊〕二防非說呪〔亦復〕三自結神力〔世尊〕三明益結勸〔二〕一普賢明益勸修〔四〕一正明持益〔若有〕二舉書况顯〔若但〕三勸令修習〔若有〕四願以神護〔世尊〕二如來明益勸敬〔三〕一讚普賢德〔爾時〕二明持經益〔四〕一感應道交〔普賢〕二離障近果〔二〕一能離二障〔如是〕二能近二果〔普賢〕三得福遮毀〔普賢〕四利讚罪謗〔若有〕三結勸迎敬〔是故〕四聞品獲益〔說是〕　別示修法已竟○三大會禮散〔佛說〕科終 
 ^435b32
