
other:: 大方廣佛華嚴經疏卷第七十四〔入第四十五經〕
other:: 清涼山沙門　澄觀　述
author:: 晉水沙門　〔淨源〕　錄疏注經
pin:: 
## 阿僧祇品第三十
○阿僧祇品第三十
commentary:: 
△初、來意有二：一、通辨者，謂前三品別答前問，此下三品總明等覺勝德深奧故。
二、別辨者，前既智圓證極，此品校量行德難思，故次來也。
又難思佛德，菩薩盡窮故，亦為遠答變化海故。
下偈廣明變化大用，即其意也。
又通顯一部之數量故。 ^776a10

二、釋名者，阿之言無，僧祇曰數，全帶數名。
若晉本云心王菩薩問阿，僧祇品兼能問人，
即人法雙舉，及菩薩所問之筭數。
梵本同此。然僧祇是十大數之創首，經論多用，故以標名。
亦顯此數即離數，故寄無數標名。 ^776a20

三、宗趣者，寄數顯德分齊為宗，令知普賢及知諸佛離數重重無盡為趣。 ^776a30

四、釋經文。此下三品總顯深奧，即為三別：
此品明勝德無數，次品明盡一切時，後品明徧一切處。
然此三品，初一通明佛、菩薩德；次品正顯佛之勝德，
兼明菩薩；後品唯明菩薩之德。
所以爾者，亦是等覺，亦名佛故；位後普賢，
是佛、菩薩故。今初一品，文分為二：先問二：
初、牒佛所說。
orig::  ^776a34

爾時心王菩薩。
commentary::  ^776a46

所以心王問者，表數不離心，數與非數皆自在故。
又顯此數統收前後，辨超勝故。
orig::  ^776a48

白佛言世尊諸佛如來〔至〕不可說不可說。
commentary::  ^776b4

所以偏問十者，舉後攝初顯無盡故，前後文中多用此故，故後文云如來演說但問本數已攝諸轉。 ^776b6

△二、正明諮問。
orig::  ^776b10

世尊！云何阿僧祇乃至不可說不可說耶？
commentary::  ^776b12

△二、答四：初、讚問成益。
orig::  ^776b14

佛告心王菩薩言：善哉善哉〔至〕而問如來、
應、正等覺。
commentary::  ^776b16

令入佛所知數者，以是圓教所明深廣無涯，
唯佛方測不同凡小之所能知，如黃帝筭法但有二十三數，
始從一二終至正載已說天地，不容小乘六十已至無數，
此有百二十四，倍倍變之故非餘測，故數終極寄不可說，
況復偈初更積不可說，歷諸塵剎以顯無盡。
所以佛自答者，表難思故。
又明此品統語，因位終德故佛說之。 ^776b18

△二、誡聽許說。
orig::  ^776b30

善男子！諦聽，諦聽！
善思念之，當為汝說。
commentary::  ^776b32

△三、敬受尊命
orig::  ^776b34

時，心王菩薩唯然受教。
commentary::  ^776b36

△四、正答所疑二：初、長行明能數之數廣多。
orig::  ^776b38

佛言：善男子！一百洛叉〔至〕為一不可說不可說轉。
commentary::  ^776b40

問乃舉後難知，答則始終具說。
初言一百洛叉為一俱胝者，是中等數，
洛叉是萬、俱胝是億，故光明覺品云過一億，梵本皆云俱胝故。
若依俱舍以洛叉為億，則俱胝當兆也。
若兼取一十百千萬等下等數法，則通有百三十七數，由前易故略不說之。
俱胝已下並是上等數法，倍倍變故。
餘如光明覺品中說，其中多存梵音，但是數名更無別理。
末後云此又不可說不可說者，若類前具牒，
便有四箇不可說字，故譯家云此又二字替一不可說，不可說為譯之巧。 ^776b42

△二、偈頌顯所數之德無盡。
有一百二十偈，大分為二：初、六偈明普賢德廣，
說不可盡二：初、四偈半明能數多。
orig::  ^776c12

爾時，世尊為心王菩薩而說頌言： ^776c18

不可言說不可說〔至〕一塵十萬不可說。
commentary::  ^776c20

積數自有十重，以顯無盡。
是知上至不可說轉，尚約順機，據佛所知，實無盡故。
言十重者，一、初句積不可說至不可說。
然此應積最後不可說不可說轉，而但積不可說者，
有二義故：一、取言易故，下偈多用故；二、表言所不及之數故。
次三句將上所積充滿一切不可說。
初句標，後二句釋。
謂何者是一切不可說？
釋云：不可說劫中說不盡者，三半偈將上諸不可說一一是一剎皆碎為塵，
四半偈即前一一塵有不可說剎，五有半偈將前諸塵中剎一念徧碎為塵，
六有半偈念念碎塵復盡多劫，七有一句明前所碎塵復有多剎，
八有一句即此多剎復碎為塵，九有半偈以多筭數經於多劫數上諸塵，
云如是數十以上諸塵，數劫一塵有十萬箇不可說劫，如是重重無盡無盡。 ^776c22

△二、一偈半顯所數廣。
orig::  ^776c48

爾劫稱讚一普賢〔至〕如是乃至徧法界。
commentary::  ^777a4

略舉三重：一將上諸劫讚一普賢之德不盡，
二況一塵中有多普賢，三況徧法界塵皆有多矣。
是知普賢德無盡故。
若不以稱性之心思之，心惑狂亂。 ^777a6

△二、有一百一十四偈明佛德深廣。
普賢窮究，即廣顯變化之相。
文二：初、明果德無礙，因位善窮；二、明果德深廣，因能趣入。
初中分二：初、果法無礙二：初、三偈依報自在。
orig::  ^777a12

一毛端處所有剎〔至〕種種奇妙不可說。
commentary::  ^777a20

△二、明依正融攝即入自在。
於中五：初、依中現正。
orig::  ^777a22

於彼一一毛端處〔至〕咸放光明不可說。
commentary::  ^777a24

△二、有十一偈半明正中現依。
文二：初、現蓮華光明。
orig::  ^777a26

於彼一一光明中〔至〕不可言說不可說。
commentary::  ^777a30

△二有二偈半現淨土之用。
orig::  ^777a32

彼如須彌一妙寶〔至〕皆出光明不可說。
commentary::  ^777a34

△三、有五偈依中現正說法調伏。
orig::  ^777a36

光中現佛不可說〔至〕調伏眾生不可說。
commentary::  ^777a38

△四、有二偈明現時常住。
orig::  ^777a40

或復於一毛端處〔至〕復現於化不可說。
commentary::  ^777a42

△五、有九偈半明自在調生。
orig::  ^777a44

彼佛法身不可說〔至〕於中差別不可說。
commentary::  ^777a46

△第二、明因位善窮。
文分為二：初有半偈結前生後。
orig::  ^777a48

菩薩悉能分別說，諸明筭者莫能辨。
commentary::  ^777b4

△二、正顯因德，於中有十：初八偈明帝網身土是起行處。
orig::  ^777b6

一毛端處大小剎〔至〕入已所作不可說。
commentary::  ^777b10

又前文明其展徧，此明包容，文影略耳。
言毛孔悉能受諸剎等者，稱法性之一毛，故受多剎而無外。
不壞相之多剎，安徧語者之一毛，內外緣起非即離故。 ^777b12

△二，三業勤勇行。
orig::  ^777b18

意根明了不可說〔至〕了達一切不可說。
commentary::  ^777b20

△三、有四偈半明應器攝生行。
orig::  ^777b22

一切眾生不可說〔至〕利益一切諸世間。
commentary::  ^777b24

△四、有五偈半明游方供佛行
orig::  ^777b26

普現其身不可說〔至〕恭敬諸佛不可說。
commentary::  ^777b28

△五、有十一偈半明廣修十度行。
orig::  ^777b30

修行於施不可說〔至〕念念恒住不可說。
commentary::  ^777b32

△六有二偈半游剎自在行
orig::  ^777b34

諸佛剎海不可說〔至〕雜染世界不可說。
commentary::  ^777b36

△七、有四偈明調伏眾生行。
orig::  ^777b38

了知眾生不可說〔至〕令眾生淨不可說。
commentary::  ^777b40

△八有七偈半。三業深淨行。
orig::  ^777b42

一一毛孔不可說〔至〕演說讚歎不可說。
commentary::  ^777b44

△九、有八偈半願智自在行：
orig::  ^777b46

彼諸菩薩不可說〔至〕哀愍世間不可說。
commentary::  ^777b48

△十有一偈結德無盡。
orig::  ^777c2

不可言說一切劫〔至〕不可說德不可盡。
commentary::  ^777c4

△二、明果德深廣，因能趣入。
文二：初、果三：初、六偈總歎佛德。
orig::  ^777c6

不可言說諸如來〔至〕歎佛功德無能盡。
commentary::  ^777c10

△二、有三偈別明依報。
orig::  ^777c12

一微塵中能悉有〔至〕剎海分布不可說。
commentary::  ^777c14

此中所明蓮華世界賢首如來，即是次品最後世界賢勝如來。
勝者為首，其義可知。 ^777c16

△三、有三偈別明正報。
orig::  ^777c18

一一剎中有如來〔至〕獲深智藏不可說。
commentary::  ^777c22

△三、明因德趣入。
於中二：初、有六偈半明自分行。
orig::  ^777c24

種種數量不可說〔至〕一一了知不可說。
commentary::  ^777c26

△二、有三偈半明勝進行。
orig::  ^777c28

能於一時證菩提〔至〕菩薩一切皆明見。
commentary::  ^777c30

且從相顯，略申科判。
然上諸德，德德圓融。
無盡無盡，惟忘懷體之。
pin:: 
## 壽量品第三十一
○壽量品第三十一
commentary::  ^777c32

△初、來意者。夫玄鑒虗朗，出乎數域之表，
豈有殊形萬狀，脩短之壽哉？
然應物隨機，寧無不形而無不壽？
故上品彰其實德，此品以辨隨機。
雖積少至多，顯時無不徧。
即前多德之一，故粗廣之亦為遠。
答：壽量海故，所以來也。 ^777c38

二、釋名者，壽謂報命，量即分限。
染淨土之報壽，隨機見之分限，以顯無盡之命、
無限之量、壽之量，故壽有斯量，通二釋也。
別行經名無邊佛土經，即以處顯人。 ^777c48

三、宗趣者，應物脩短為宗，顯窮來際無限為趣，
以就同教且積劣之勝，若就別教則脩短圓融故。 ^778a8

次正釋，文二：初集經者敘。
orig::  ^778a12

爾時，心王菩薩摩訶薩於眾會中告諸菩薩言：
commentary::  ^778a14

而心王說者，以領旨故，佛壽自在故。
△二、正說三：初、別舉十剎相望巧明。
orig::  ^778a16

佛子！此娑婆世界〔至〕月智佛剎為一日一夜。
commentary::  ^778a20

△二、舉略顯廣。
orig::  ^778a22

佛子！如是次第，乃至過百萬阿僧祇世界。
commentary::  ^778a24

△三舉其玄極。
orig::  ^778a26

最後世界一劫〔至〕大菩薩等充滿其中。
commentary::  ^778a28

且如以劫為日，未歷十重則劫不可說，
況百萬僧祇，則最後之剎已鄰剎海平等。
故舉普賢等充滿其中者，明極位所居，由此名為兼顯菩薩。
大方廣佛華嚴經疏卷第七十四
 ^778a30
