二林唱和詩
collector:: 知歸子　集
other:: 
# 目錄
目錄彭紹升偶題四首汪元亮和知歸子偶述四首彭紹升酬竹香子普呈諸同學四首羅有高得知歸子偶述詩及竹香子和詩歡喜讚歎亦成和詩四首汪縉和知歸子偶述四首羅有高二林居唱和詩#CB02494;一首
other:: 
# 偶述四首
偶述四首
author:: 彭紹升
疇昔事詩書。每紆經世#CB15081;。
抗志師皐夔。天衢奮六翮。
登高瞰浮雲。一去無留迹。
長歌入草廬。#CB03231;覺東窗白。 ^822c30

齊居叩元關。服氣思却老。
丹書佇九霄。青鳥期三島。
秋風吹鬢絲。黃葉同枯槁。
焚香得坐忘。觸目咸浩浩。 ^822c34

淨水發蓮臺。光明生眾竅。
回心向西池。廓爾同一照。
輪轉斷因緣。修持得津要。
翻憐歷劫來。土偶長相笑。 ^822c38

人生繫閻浮。大患癡與戀。
誰收一戰功。萑苻坐清宴。
蘭若足安棲。伊蒲好共薦。
遠公課六時。殘漏聲聲禪。
other:: 
# 和知歸子偶述四首
和知歸子偶述四首
author:: 汪元亮 ^822c42

眾生娑媻〔俗作婆〕界。
為惡如飲食。業緣塵冥冥。
顛倒六合窄。旦暮形氣盡。
遊魂安所適。無始入輪回。
妄自遺災賊。蝡動而蠉飛。
魚鱗而鳥翮。昔也靦人面。
今也忽變易。四方及上下。
俱作苦惱宅。每歎皇古初。
棄我如遺跡。縛箸〔俗作著〕地根久。
光音勿可即。思之又思之。
焉能寐通昔。病磨〔俗作魔〕漸窺司。
〔俗作伺〕椉我暗弱隙。
仰賴造物仁。幽明父母力。
更逢作人代。長養蒙深澤。
至今 #CB08398;不死。
獨袌殘卷冊。默慚報恩身。
貧賤轉狼籍。長恐一念馳。
負此處室白　〔一〕。 ^823a6

往來古及今。有長無不剽。
幼者日以壯。壯者日以老。
不遇善知識。妄謂他謬巧。
我聞大椉言。得以海喻了。
利物故不爭。無盡出珍寶。
潤澤為土膏。廣大同天昊。
萬川趨東流。學海笑池沼。
學聖人云何。觀海坐海島。
更觀百千海。一海安足道。
一海一世界。世界相回袌。
消歸自性中。那復論大小。
海水為桑田。潤者時亦稿。
如來法流水。終古此浩浩。
回看二乘人。幾同落葉埽。
西方阿彌陀。八萬四千好　〔二〕。 ^823a24

起信苦不堅。聞法苦不要。
#CB17424;土遠乎哉。
心燈還自照。往生動念間。
大#CB03231;忽大覺。
永永無退落。常行佛訓誥。
彼佛無量壽。光遠而有耀。
與此惡眾生。機緣相感召。
拔濟甚疾速。悲願善引導。
女人及根缺。劣弱皆可到。
決定勿復疑。專持#CB17434;陀號。
至彼極樂國。萬劫享清妙。
鳥喚無常空。鳴韻喧不喿。
〔俗作噪〕風林仙樂聲。
委宛生窔竅。一池功德水。
闌楯寶圍繞。#CB16199;黃青白華。
亭亭出泥淖。內絕三毒煩。
外謝羣魔鬧。菩薩為良友。
遠離諸倨傲。既得無生忍。
定力莫可撓。還來三界中。
破闇同日耀。回轉閻浮提。
都作#CB17424;方皃。
爾時見世尊。寧負世尊教。
是義如不妄。勤為愚者告。
是義如不然。長為智者笑　〔三〕。 ^823a40

意〔俗作憶〕昔六七齡。
頗深文字願。唯恐不如法。
哭泣生眷戀。於茲三十三。
#CB08512;寞歲既宴。
剎那怛剎那。微細思其變。
青已落顛毛。白未縐顏面。
精性不暫遷。日月不久禪。
本來妙圓明。信根隨發現。
罪惡無量劫。冰泮雪見現。
一佛一切佛。此即無礙辯。
一土一切土。此即知正徧。
具縛諸凡夫。而與眾生援。
猶#CB17390;〔俗作煑〕恒河沙。
#CB17422;〔俗作強〕欲成嘉饌。
是故道行難。往往空歎羨。
讀書自述詩。法門啟方便。
知歸得所歸。君應為我先　〔四〕。
other:: 
# 酬竹香子并呈諸同學四首
酬竹香子并呈諸同學四首
author:: 彭紹升 ^823b16

吾觀閻浮提。殺戮為飲食。
茹毛自古然。此風日以棘。
深淵布網綸。密林候罾戈。
嗟彼辠伊何。無耑〔俗作端〕忽見逼。
況復鼓刀屠。日夜行殘賊。
將錢買他命。飽啖各自得。
大者或瓜分。小者便狼籍。
安知椀楪間。冤魂百千億。
彌天怨難平。化為厲與蜮。
忽復得人身。礪刃劃仇敵。
無始入輪回。更互為主客。
不有大覺王。誰能破斯惑。
願告我同袍。充彼慈恩力。
普宣梵網文。湻風被四國。
雞豚放不收。魚鳥歡共適。
是願誠難成。我褱安可釋。
知君不我迂。快覩蓮華白。 ^823b34

蓮華何亭亭。獨立八荒表。
移植污泥中。支蔓苦縈繞。
滌除見本根。水清華色皎。
靜夜發奇光。光中世界好。
彈指變東西。息心齊大小。
僊樂奏空林。法音鬯鳴鳥。
我褱既恬恬。物意俱悄悄。
南無阿彌陀。一了一切了。 ^823c4

覺海浩無邊。羣生本#CB16199;妙。
沿流昧真源。生死不自料。
如來大悲心。為爾勤詔告。
儒家道其常。老氏觀其徼。
由來三界中。一月無兩曜。
分身遍羣機。萬影同#CB08512;照。
是義實有徵。匪我言則耄。
大羅諸天人。並服如來教。
嗟茲末法中。執相咸鼓鬧。
徒擬射虗空。安能外覆幬。
爾我幸同心。知恩曾莫報。
誓盡本來生。常為世間導。
閒遊涅槃門。無#CB03231;亦無覺。 ^823c12

吾聞劉仲恩。喜作西方觀。
亦有龐道元。長與妻兒伴。
同登#CB08512;烕〔俗作滅〕場。
心跡何曾判。往生得無生。
二義同一貫。至今仰末光。
高標插天漢。小子緬前修。
天屬褱深眷。入山尚徘徊。
埽室容清宴。所#CB17433;
〔俗作憂〕業未成。坐令歲將宴。
揮手謝浮雲。觀身同閃電。
欲海苟不枯。惡道焉能斷。
知歸便須歸。行來無留戀。
other:: 
# 得知歸子偶述詩及竹香子和詩歡喜讚歎亦成和詩四首
得知歸子偶述詩及竹香子和詩歡喜讚歎亦成和詩四首
author:: 羅有高 ^823c26

光音闢空劫。開目嗜飲食。
長養諸根蟲。蠢動生業識。
俄然男女判。倐忽淫思逼。
納想流#CB17432;〔俗作愛〕間。
團欒交二色。無始一念迷。
坐令中陰惑。顛倒出種類。
轉回日充塞。見分相分興。
一體畫畛域。眼耳鼻舌意。
與身成六國。國國不相知。
互互為盜賊。各各無厭足。
昧昧覲苟得。兼之矗我人。
兩峯樹屴崱。#CB17423;惡不停感。
攻取妄羅織。同類首尾換。
能無肆戕殛。類類呼黨羣。
強弱如卷席。哀哀獉獉初。
人畜並狼籍。恭惟古賢聖。
應化立人極。明倫措義理。
正彼淫慾忒。假物煩深悲。
勤體教稼穡。驅導猛摯者。
放之歸幽逖。都俞置虞官。
上下馴鱗#CB17389;。
仁風來威鳳無解球磬側。
維時下土夫。湻悶安作息。
耕織故有營。眉壽翻多福。
中間雜治亂。民性困訛易。
惡習疊〔俗作疊〕垢纏。
性光墮深黑。#CB17423;貪與殺貪。
輾轉落其實。中古別氏族。
嫌疑辨瑣賾。久如隄防穿。
禍始一蛾隙。鄭衛波靡靡。
流末滋險劇。衾枕弄戈矛。
骨肉飛鳴鏑。用#CB17432;涂炭基。
轍轍沿舊則。佐以口腹孽。
黏黐難刷拭。太平物力豐。
宰殺沃賓客。冠昏喪祭鄉。
剁割誰歎息。當人哀怒時。
物命恣烹磔。當人歡喜場。
物情尤慟慼。彊忍庶生苦。
膬填七情坼。入鼎既號跳。
下咽猶唧唧。那憶他生惡。
但記今生敵。為旱魃疫癘。
人愚不知惕。不然為豺虎。
不然為蠱蜮。或司人潛行。
或居人肝鬲。眾生種種病。
萬變難可測。生臧〔俗作臟〕熟臧中。
冤蟲百千億。形狀見方書。
蠧#CB00045;若蠶蝕。
何故樂交報。為彼輸精液。
不然復人身。嘯侶播灾厄。
變現羅剎面。阬屠快冤積。
吾觀前代史。淫殺代新闢。
奇痛不忍言。往往傷心衋。
哀哉去聖久。磨說歧且嶷。
外藩周孔言。內擴色食宅。
冠裳陳鐘鼓。拜跽盡儀式。
諟彼牙#CB10541;起。
二端常的的。羊蒙虎皮毛。
凡假聖牆壁。雷同徧娑媻。
機械階往昔。偶聞戒瞋癡。
大笑落巾幘。寧伊性如然。
夙業作使力。幻師弄傀儡。
甘受魔鬼役。大有利根漢。
繫戀憚更革。乍前已却去。
疑悔環相搤。躲根在微茫。
拈塵自乖隔。鼓唇出戲論。
滑稽頗徽繣。聞之無柰何。
正襟坐而默。嗟予墮已久。
好內歡噬腊。一微戞層漢。
澂冰凝鹵滷。因緣讀棱嚴。
謬為文字鼏。決定清淨誨。
正信匪調直。差沱〔俗作跎〕今幾春。
諸塵日#CB17392;#CB17391;。
恩感大慈願。攝受盡微僻。
投我障難叢。寶珠瞥衣裓。
雖然不再現。#CB09116;#CB09116;如可即。
普觀不淨觀。四大智火赫。
再觀觀還源。色味無留跡。
誓盡未來際。護念敢偷斁。
得無礙辯才。洞諸塵翳隔。
同十二類生。永脫生死籍。
南無阿彌陀。施我毫光白。 ^823c42

吾觀大願品。無邊無本剽。
知刃剖微塵。囊括大千昊。
二百十億剎。剎剎遷擇了。
四十八願王。願願莊嚴好。
一二三四五。五願淨煩惱。
三途坦光明。胎獄化蓮褓。
衣食稱念來。殿閣珠勝媌。
和合種種香。香香行佛道。
事事絕希求。一一嵌七寶。
哀哀閻浮提。用此肆好狡。
欲海結空漚。四大共繚繞。
墮地哭啼啼。悔覺苦不早。
因循習前塵。景事紛相紹。
習習眷戀生。久久貪癡造。
得知蔗杖甜。翻憐出胎懆。
食色田宅衣。籌運盡精眇。
口口知止足。心心計多少。
無貴賤賢愚。各各不知老。
坐斯心地荒。鮮得長灑埽。
等閒施餘財。責報甚誅討。
能修有漏業。已屬庸中佼。
但惜德本迷。畫餅論饑飽。
況其剝他人。仰箭能無#CB09279;。
周徧歷三途。虗妄成毒撓。
普願諸有情。怖畏力擎矯。
欣彼自然福。意欲念昏曉。
回向今在茲。纖疑墮空淼。
南無阿彌陀。垂手青蓮表。 ^824b26

青蓮湧香光。優曇#CB00647;華妙。
十二光如來。光光熾蓮曜。
蓮根空倚依。普擎普覆冒。
哀哉逃逝久。違背慈父約。
如斯妙蓮臺。污嫚肆殄暴。
恭惟清淨相。隨緣無變皃。
亭亭出泥淤。曾不滓泥淖。
但恨委謝動。未得長開覺。
巍巍釋迦文。蓮舌垂典誥。
摹寫極樂尊。指引最明到。
羣生變苟難。聞之為矧笑。
翻以簡易法。疑慮自封#CB00746;。
樹大我幔幢。妄語逐蟬喿。
華嚴與淨土。權實並謄照。
如普賢文殊。華嚴三聖號。
龍樹出龍宮。願生何慥慥。
是三大菩薩。豈其偶荒耄。
又如首棱嚴。勢至陳功效。
專意譬子母。歷劫偎褱袌。
牛呞淨業熟。遂脫牛呞報。
斯與聞思修。同是圓通要。
登科下第言。皷瑟柱已膠。
禪心淨土心。心心無動掉。
佛念眾生念。念念相鉤釣。
蜾蠃呼螟#CB11982;。
誠以一克肖。家雞伏雉卵。
出殻由#CB10437;鞄。
生佛況一體。起信何悔懊。
歷代善知識。勸生勤諭詔。
其言明且清。搜抉淨土奧。
世士縛深業。披誦憎其傲。
寒聞不闕疑。衷旗轉風纛。
我友知歸子。照諸蚊蚋閙。
破口舒赤舌。儗障頹波潦。
傑然末法中。天骨信雄奡。
願子逆流去。返聞威九竅。
南無阿彌陀。無諍發清嘯。
我友知歸子。契闊心旦旦。
寄我一張字。危語竦嬾嫚。
歌偈七八首。香潔比蓮瓣。
君心我知之。樂善善共薦。
載讀竹香句。海潦卷清辯。
同心三千里。朗朗見顏面。
得椷來開讀。對椷淚如霰。
#CB17432;廬無端由。
杜撰出身段。一字一愴惻。
淚落珠毋貫。遙遙謂#CB17432;廬。
歲華各云晏。繫心期一緣。
衢道摩畔岸。兼告諸同袍。
精修慎勿劵。佛說波旬說。
決定宜區判。問涂首康莊。
邁往震雷洊。小子即巽弱。
驥尾誠眷戀。此心二六時。
黽勉遲露電。弄筆窮愁中。
春蠶自營罥。懺悔復懺悔。
飲藥忽瞑眩。他日刺頭來。
共刻蓮漏箭。跛鼈多濡滯。
不休銘寸願。深心樂餘光。
翹首諸公先。南無阿彌陀。
大悲布方便。
other:: 
# 和知歸子偶述(并序)
和知歸子偶述〔并序〕
author:: 汪　縉 ^824c6

序曰。知歸子邀余和自述詩。
予欲一例隨喜乎。
恐徒增其法執。欲不一例隨喜乎。
我已躍躍然欲罷不能矣。
如法恩惟。作前後和詩。 ^825a18

有人夢為儒。嚴氣風#CB15081;#CB15081;。
照鏡整衣冠。山雞弄羽翮。
回看世上人。瓜田多履迹。
一朝夢覺時。笑倒李太白。
〔太白有嘲魯儒詩〕。 ^825a24

有人夢為仙。脚底雲浩浩。
御氣須臾還。已徧遊三島。
回看世間人。小年易枯槁。
一朝夢覺時。自身畢竟老。 ^825a30

有人夢為佛。因明而立照。
淨土一以歸。禪關握秘要。
回看世間人。相量以蚓竅。
一朝夢覺時。妄想殊可笑。 ^825a34

我乃凡夫身。粥飯常戀戀。
但有粥飯喫。伸脚眠至旦。
問儒儒不知。問禪禪不薦。
問道道不能。夢與夢相禪。 ^825a38

我亦遊於儒。孔孟炳方策。
程朱與陸王。大鵬振雙翮。
紛紛覓劍徒。勞矣刻舟迹。
獨有忠孝心。鐵華萬年白。 ^825a42

我亦遊於仙。諸仙同浩浩。
長恐鼇身翻。沒却海中島。
凡夫笑高真。問誰先枯槁。
獨有忠孝心。後天而不老。 ^825a46

我亦遊於禪。無止亦無照。
問君何以然。禪門要非要。
趙州雲門老。兩箇無一竅。
獨有忠孝心。祖祖破顏笑。 ^825b2

我友知歸兄。子母長相戀。
薉土一何喧。淨土一何宴。
提肝奉彌陀。布髮為之薦。
大哉忠孝心。三教互相禪。
二林唱和詩〔終〕
xu:: 
#  No. 1210-A 二林唱和詩#CB02494;
No. 1210-A 二林唱和詩#CB02494;
author:: 羅有高 ^825b6

乾隆四十一年。有高自浙東過蘇州。
故人彭君。出是冊示予。
且命校其字之違古甚者。
得一再讀之。悲響 #CB16712;瓏。
#CB17428;然迦陵頻伽二六時中和雅音也。
芬然曼殊娑華新好華片也。
獨念予今去作詩時六年。
尚癡癡迷迷。流落人間。
淨業蕩無纖芥。辠疾等於須彌。
陳思王之詠飛蓬。
意欲同之。不蓮界之思。
何思乎。思而不學。
自取怠焉。念之哉。
 ^825b21
