佛說四十二章經註
author:: 明欽依皇壇傳講紫衣沙門特賜金佛
author:: 寶冠永祥禪師　古靈了童　補註
other:: 
# 初釋經題目

commentary:: 
△將釋此經疏科文分四。
初釋經題目。
orig::  ^660a14

佛說四十二章經
commentary::  ^660a16

此一題之中。有人有法。
有能有所。人法雙題。
能所合目。故曰佛說四十二章經。
此是總標。向下別釋。
佛說者。乃我佛金口之宣揚。
縱無礙之辯才。談合機之妙法。
故曰佛說。又佛者。
梵語佛陀。華言覺者。
十號之一。究竟覺了諸法實相。
名圓滿覺。又說者悅也。
得機而說。稱悅佛懷。
所謂震圓音而警眾。
揚妙義以符機。故為說也。
四十二章者。章。篇也。
言此經四十二篇。
使人人捨惡趣善。
斷障除惑。超凡入聖。
到菩提岸。故為四十二章也。
經者。具串攝常法也。
謂串穿義理。攝化機宜。
三世不遷。十界同軌。
故為經也。是故佛即人也。
四十二章即法也。
經之一字。是能詮之文。
上六字。是所詮之義。
是以人法雙題。能所合目。
故曰佛說四十二章經。
other:: 
# 二譯經人時

commentary::  ^660a18

△二譯經人時。
orig::  ^660b2

後漢迦葉摩騰竺法蘭同譯
commentary::  ^660b4

後漢者。對前曰後。
亦名東漢。即漢明帝時。
永平七年。帝夢金人身長丈六。
項佩圓光如日。飛空而至。
旋繞殿庭。指其帝座曰立教。
旦問群臣。時傅毅奏曰。
臣按周書異記云。
周昭王甲寅二十四年四月八日子時分。
有五色祥光貫太微宮。
時王問群臣所以。
有太史蘇由對曰。
西方有大聖人生焉。
却後千年。教法流於此土。
陛下所夢者將必是乎。
明即遣秦景蔡愔王尊等一十八人。
同往西域求覓至月氏國。
遇摩騰竺法蘭二梵僧。
所持釋迦佛畫像一軸。
四十二章經十住斷結經等。
白馬#CB00501;之。
還於洛陽漢地。即永平十年十二月三十日。
奏引入闕。獻金佛像。
布大喜。館於鴻臚寺。
帝勅於城西雍門外立寺。
亦名鴻臚寺。因有五嶽道士褚善信費屬才等上本奏云。
陛下不信華夏之言。
反信夷狄之語。臣等與伊將經焚驗真假。
臣等若勝。將胡人貶逐戎狄。
伊若得勝。臣當斬首。
帝準其奏。遂立焚經臺。
并辯驗神通。褚等尋常神通變化。
或騎草龍飛昇。或虗空往來等。
及至臺下焚經之時。
道經悉為 #CB01926;燼。
有尹喜於火中搶出道德二經。
其餘盡焚。褚等亦不能飛昇往來。
神通皆無。佛像佛經。
火遂變為蓮華。涌在空中。
不損一毫。道士既敗。
或自縊有之。或落髮者有之。
或奔井有之。褚等頭目盡皆斬首。
云云。帝遂勅旨改鴻臚為白馬寺。
安制佛像。摩騰竺法蘭居之。
翻譯諸經等。云云。
other:: 
# 三註述名號

commentary::  ^660b6

△三註述名號。
orig::  ^660c6

宋鄖郊鳳山蘭若嗣祖沙門守遂註。
commentary::  ^660c8

鄖郊者。即湖廣鄖陽府是也。
鳳山就形得名。此山似鳳。
又即山名也。蘭若者。
即梵語。此云寂靜處。
嗣祖者。言其老師紹續佛祖之位也。
沙門者梵語。此云勤息。
謂勤修戒定慧。息滅貪瞋癡。
故號為沙門。上守下遂。
是老師之名也。註者。
言邊有主曰註。又分文析義曰註。
other:: 
# 四釋經本文

xu:: 
## 初經家標序

other:: 
### 初序始成正覺

commentary::  ^660c10

△四釋經本文二。
初經家標序三。初序始成正覺。
orig::  ^660c22

世尊成道已。作是思惟。
離欲寂靜。是最為勝。
住大禪定。降諸魔道。
other:: 
commentary::  ^660c24

△二序傳法度人。
orig::  ^660c28

於鹿野苑中。轉四諦法輪。
度憍陳如等五人。
而證道果。
commentary::  ^660c30

淨界法身。本無出沒。
大悲願力。示現受生。
八相道成。佛寶也。
思惟方便。離欲為戒。
生定發慧。降魔顯正。
轉法度人。法寶也。
四諦。謂苦集滅道。
真俗兩重因果。隨根修證。
大小有異。憍陳如五人。
佛初出家。雪山修道。
淨飯王命家族三人。
一阿濕婆。二#CB02494;提。
三摩訶男。舅氏二人。
一憍陳如。二十力迦葉。
五人隨衛。後各捨往鹿苑。
共修異道。世尊始成正覺。
先為三轉法輪。五人皆獲果證。
僧寶之始也。
other:: 
commentary::  ^660c34

△三序懷疑請教。
orig::  ^661a2

復有比丘所說諸疑。
求佛進止。世尊教勅。
一一開悟。合掌敬諾。
而順尊勅。
commentary::  ^661a4

比丘。宋言或名持淨戒。
或名破煩惱。或名淨乞食。
或名能怖魔。天竺一名。
該此四義。故譯者存義名焉。
懷疑請教。應病授方。
信悟獲安。敬順流布。
昔世尊入滅。經於千載。
後漢永平年中。明帝因夢金像。
乃知佛教將被東夏。
遣蔡愔使西國。遇摩騰竺法蘭二梵僧。
白馬#CB00501;貝葉梵文。
屆止洛都。譯梵成漢。
首出此經。被機啟訓。
最為精要。文約義備。
序分流通。見於上。
下四十二章。明捨惡趣善。
除惑斷障。超凡入聖之深旨也。
other:: 
## 二金口親宣

other:: 
### 初出家證果

commentary::  ^661a8

△二金口親宣分四十二。
初出家證果。
orig::  ^661a26

佛言。辭親出家。識心達本。
解無為法。名曰沙門。
常行二百五十戒。
進止清淨。為四真道行。
成阿羅漢。阿羅漢者。
能飛行變化。曠劫壽命。
住動天地。次為阿那含。
阿那含者。壽終靈神上十九天。
commentary::  ^661a28

欲色二界。至無想天。
共十九天。以上即五不還天。
orig::  ^661a36

證阿羅漢。次為斯陀含。
斯陀含者。一上一還。
即得阿羅漢。次為須陀洹。
須陀洹者。七死七生。
便證阿羅漢。愛欲斷者。
如四肢斷。不復用之。
commentary::  ^661a38

沙門。宋言義訓勤行。
勤行趣涅槃也。三界輪轉。
愛欲為因。割愛辭親。
身出家也。識心達本。
心出家也。出家有三。
一辭親。出世俗家。
二悟道。出五蘊家。
三證果。出三界家。
大比丘二百五十戒。
以殺盜淫妄四法為根本。
其餘枝末。並依此四法而生。
若犯根本。枝末難生。
則無由證果。若一一堅持不犯。
隨見修所斷煩惱。
階漸不同。故所證隨異。
初果須陀洹。宋云入流。
二果斯陀含。宋云一來。
謂一來天上。一來人間。
便證涅槃。三果阿那含。
宋云不來。四果阿羅漢。
宋云不生。煩惱斷盡。
已證生空。如四肢斷。
即無為果也。
other:: 
commentary::  ^661a44

△二斷欲絕朕。
orig::  ^661b18

佛言。出家沙門者。
斷欲去愛。識自心源。
達佛深理。悟無為法。
commentary::  ^661b20

達本情忘。知心體合。
orig::  ^661b24

內無所得。外無所求。
心不繫道。亦不結業。
commentary::  ^661b26

外絕攀緣。內非守寂。
orig::  ^661b28

無念無作。非修非證。
commentary::  ^661b30

一相一行。無證無得。
orig::  ^661b32

不歷諸位。而自崇最。
名之為道。
commentary::  ^661b34

靈機絕朕。階級那收。
other:: 
commentary::  ^661b36

△三割愛去貪。
orig::  ^661b38

佛言。剃除鬚髮而為沙門。
受道法者。去世資財。
乞求取足。
commentary::  ^661b40

鬚髮除而息愛。資財去而捨貪。
orig::  ^661b44

日中一食。樹下一宿。
慎勿再矣。
commentary::  ^661b46

頭陀上行。無戀著也。
orig::  ^661b48

使人愚蔽者。愛與欲也。
commentary::  ^661c2

暗蔽愚癡。愛欲所致。
other:: 
commentary::  ^661c4

△四善惡並明。
orig::  ^661c6

佛言。眾生以十事為善。
亦以十事為惡。何等為十。
身三。口四。意三。身三者。
殺盜淫。口四者。兩舌惡口妄言綺語。
意三者。嫉恚癡。如是十事。
不順聖道。名十惡行。
是惡若止。名十善行耳。
commentary::  ^661c8

善惡性空。猶如反掌。
止惡行善。是順聖道。
自性本無殺。持不殺戒。
乃至自性本無貪瞋癡。
持不貪等戒。八萬四千煩惱。
變為波羅蜜門。隨機差降。
分上中下品。具載大經。
other:: 
commentary::  ^661c16

△五轉重令輕。
orig::  ^661c24

佛言。人有眾過。而不自悔。
頓息其心。罪來赴身。
如水歸海。漸成深廣。
commentary::  ^661c26

罪始濫觴。禍終沒頂。
惡心不息。業海轉深。
orig::  ^661c30

若人有過。自解知非。
改惡行善。罪自消滅。
commentary::  ^661c32

改過自新。罪隨心滅。
orig::  ^661c34

如病得汗。漸有痊損耳。
commentary::  ^661c36

病得汗則身安。人改過則心淨。
other:: 
commentary::  ^661c38

△六忍惡無瞋。
orig::  ^661c40

佛言。惡人聞善。故來撓亂者。
汝自禁息。當無瞋責。
彼來惡者。而自惡之。
commentary::  ^661c42

彼已齊致。被撓何瞋。
怨親等觀。魔自退衂。
other:: 
commentary::  ^661c46

△七惡還本身。
orig::  ^661c48

佛言。有人聞吾守道。
行大仁慈。故致罵佛。
佛默不對。罵止。問曰。
子以禮從人。其人不納。
禮歸子乎。對曰。歸矣。
佛言。今子罵我。我今不納。
子自持禍歸子身矣。
commentary::  ^662a2

慈善根力。假引世喻。
罵佛自禍。其理昭然。
orig::  ^662a8

猶響應聲。影之隨形。
終無免離。慎勿為惡。
commentary::  ^662a10

身口由心。影響難捨。
other:: 
commentary::  ^662a12

△八塵唾自汙。
orig::  ^662a14

佛言。惡人害賢者。
猶仰天而唾。唾不至天。
還從己墮。逆風颺塵。
塵不至彼。還坌己身。
賢不可毀。禍必滅己。
commentary::  ^662a16

害賢招報。如唾天颺塵。
反自汙坌。昔歌利害佛。
佛不瞋恨。而成正覺。
歌利罪畢。遇佛得記。
other:: 
commentary::  ^662a20

△九返本會道。
orig::  ^662a24

佛言。博聞愛道。道必難會。
commentary::  ^662a26

世智辯聰。博聞強記。
增長我慢。去道遠矣。
orig::  ^662a28

守志奉道。其道甚大。
commentary::  ^662a30

堅志體道。量包法界。
other:: 
commentary::  ^662a32

△十喜施獲福。
orig::  ^662a34

佛言。覩人施道。助之歡喜。
得福甚大。
commentary::  ^662a36

施為萬行之首。助喜尚爾。
況施福乎。
orig::  ^662a38

沙門問曰此福盡乎。
佛言。譬如一炬之火。
數千百人。各以炬來分取。
熟食除冥。此炬如故。
福亦如之。
commentary::  ^662a40

火逢炬而火事無窮。
福隨心而福報無盡。
other:: 
commentary::  ^662a44

△十一施飯轉勝。
orig::  ^662a46

佛言。飯惡人百。不如飯一善人。
飯善人千。不如飯一持五戒者。
飯五戒者萬。不如飯一須陀洹。
飯百萬須陀洹。不如飯一斯陀含。
飯千萬斯陀含。不如飯一阿那含。
飯一億阿那含。不如飯一阿羅漢。
飯十億阿羅漢。不如飯一辟支佛。
飯百億辟支佛。不如飯一三世諸佛。
飯千億三世諸佛。
不如飯一無念無住無修無證之者。
commentary::  ^662a48

上以擇田投種。優劣倍增。
住相求報。還滋愛本。
以生心動念。即乖法體。
今既無念無住無修無證。
則取捨情亡。三輪空寂。
亦如維摩云。若施主等心施一最下乞人。
猶如如來福田之相。
無所分別。等於大悲。
不求果報。是則名為具足法施。
即斯義也。
other:: 
commentary::  ^662b14

△十二舉難勸修。
orig::  ^662b24

佛言。人有二十難。
貧窮布施難。豪貴學道難。
棄命必死難。得覩佛經難。
生值佛世難。忍色忍欲難。
見好不求難。被辱不瞋難。
有勢不臨難。觸事無心難。
廣學博究難。除滅我慢難。
不輕未學難。心行平等難。
不說是非難。會善知識難。
見性學道難。隨化度人難。
覩境不動難。善解方便難。
commentary::  ^662b26

難事眾多。略開如上。
順己情為易。逆己意為難。
若順理而逆情。縱棄命而可作。
若順情而背理。雖見好而不求。
有勢不臨。心行平等。
好廣學而謙下。見未學而不輕。
貧窮而隨力行檀。
豪貴而回光學道。
知色欲之過患。悟是非之顛邪。
更能觸境無心。善解方便。
常會善友。隨化度人。
處處值諸佛出興。
念念轉大千經卷。
運用成菩薩大行。
施為入無量妙門。
正眼常明。諸塵莫惑。
豈封滯於難易情執者哉。
other:: 
commentary::  ^662b38

△十三問道宿命。
orig::  ^662c6

沙門問佛。以何因緣得知宿命。
會其至道。佛言。淨心守志。
可會至道。譬如磨鏡。
垢去明存。斷欲無求。
當得宿命。
commentary::  ^662c8

心淨無欲。真智顯露。
曠劫之事。一念皆知。
other:: 
commentary::  ^662c14

△十四請問善大。
orig::  ^662c16

沙門問佛。何者為善。
何者最大。佛言。行道守真者善。
志與道合者大。
commentary::  ^662c18

行道守真。萬行無取。
志與道合。修證雙忘。
other:: 
commentary::  ^662c22

△十五請問力明。
orig::  ^662c24

沙門問佛。何者多力。
何者最明。佛言。忍辱多力。
不懷惡故。兼加安健。
忍者無惡。必為人尊。
commentary::  ^662c26

能行忍者。乃可名為有力大人。
持戒苦行所不能及。
忍有四種。謂安受苦忍。
耐怨害忍。諦察法忍。
無生法忍。今言忍辱。
耐怨害也。理亦通四。
思之可見。
orig::  ^662c30

心垢滅盡。淨無瑕穢。
是為最明。未有天地。
逮於今日。十方所有。
無有不見。無有不知。
無有不聞。得一切智。
可謂明矣。
commentary::  ^662c36

心垢淨盡獨耀無私。
具一切智。對揚有準。
other:: 
commentary::  ^662c42

△十六捨愛得道。
orig::  ^662c44

佛言。人懷愛欲不見道者。
譬如澄水。致手攬之。
眾人共臨。無有覩其影者。
人以愛欲交錯。心中濁興。
故不見道。汝等沙門。
當捨愛欲。愛欲垢盡。
道可見矣。
commentary::  ^662c46

心水濁而影像昏。
欲垢盡而道可見。
other:: 
commentary::  ^663a4

△十七明來暗謝。
orig::  ^663a6

佛言。夫見道者。譬如持炬入冥室中。
其冥即滅。而明獨存。
學道見諦。無明即滅。
而明常存矣。
commentary::  ^663a8

妄覺無明既滅。本覺性明常存。
other:: 
commentary::  ^663a12

△十八念等本空。
orig::  ^663a14

佛言。吾法念無念念。
行無行行。言無言言。
修無修修。會者近爾。
迷者遠乎。
commentary::  ^663a16

念即無念。行即無行。
言即無言。修即無修。
歸根得旨。唯證乃知。
orig::  ^663a20

言語道斷。非物所拘。
commentary::  ^663a24

言思路絕。分別意窮。
orig::  ^663a26

差之毫釐。失之須臾。
commentary::  ^663a28

第一義諦。擬議則墮。
other:: 
commentary::  ^663a30

△十九假真並觀。
orig::  ^663a32

佛言。觀天地。念非常。
觀世界。念非常。
commentary::  ^663a34

有為之法。畢歸磨滅。
orig::  ^663a36

觀靈覺。即菩提。
commentary::  ^663a38

靈知寂照。本來是佛。
orig::  ^663a40

如是知識。得道疾矣。
commentary::  ^663a42

悟無常之法。識靈覺之性。
一念相應。前後際斷。
照體獨立。物我皆如。
other:: 
commentary::  ^663a44

△二十推我本空。
orig::  ^663a48

佛言。當念身中四大。
各自有名。都無我者。
commentary::  ^663b2

堅者名地。潤者名水。
煖者名火。動者名風。
推窮四大。其性各異。
誰為我者。
orig::  ^663b4

我既都無。其如幻耳。
commentary::  ^663b8

知身無我。起滅如幻。
以如幻智。入如幻法門。
other:: 
commentary::  ^663b10

△二十一名聲喪本。
orig::  ^663b12

佛言。人隨情欲。求於聲名。
聲名顯著。身已故矣。
貪世常名。而不學道。
枉功勞形。
commentary::  ^663b14

世名浮利。唐勞其功。
人不學道。虗生浪死。
orig::  ^663b18

譬如燒香。雖人聞香。
香之燼矣。危身之火。
而在其後。
commentary::  ^663b20

貪求聲名。非徒無益。
迷真逐妄。抑致身後之禍。
良可悲夫。
other:: 
commentary::  ^663b22

△二十二財色招苦。
orig::  ^663b26

佛言。財色於人。人之不捨。
譬如刀刃有蜜。不足一餐之美。
小兒舐之。則有割舌之患。
commentary::  ^663b28

味著財色。如舐利刃之蜜。
貪少滋味。自招長劫之痛苦也。
other:: 
commentary::  ^663b32

△二十三妻子甚獄。
orig::  ^663b36

佛言。人繫於妻子舍宅。
甚於牢獄。牢獄有散釋之期。
妻子無遠離之念。
情愛於色。豈憚驅馳。
雖有虎口之患。心存甘伏。
commentary::  ^663b38

堂堂丈夫。情色驅役。
殞身沒命。迷不為苦。
orig::  ^663b44

投泥自溺。故曰凡夫。
透得此門。出塵羅漢。
commentary::  ^663b46

知非離欲。即凡夫而非凡夫。
居塵不染。乃出塵阿羅漢也。
other:: 
commentary::  ^663b48

△二十四色欲障道。
orig::  ^663c4

佛言。愛欲莫甚於色。
色之為欲。其大無外。
commentary::  ^663c6

愛欲過患。義類多種。
障道長惡。無甚女色。
orig::  ^663c8

賴有一矣。若使二同。
普天之人。無能為道者矣。
commentary::  ^663c10

滋生死。障涅槃。唯欲色欲一端。
楞嚴亦云。淫心不除。
塵不可出。
other:: 
commentary::  ^663c12

△二十五欲火燒身。
orig::  ^663c16

佛言。愛欲之人。猶如執炬逆風而行。
必有燒手之患。
commentary::  ^663c18

逆境界之風。執無明之炬。
豈免自燒者也。
other:: 
commentary::  ^663c20

△二十六天魔嬈佛。
orig::  ^663c22

天神獻玉女於佛。
欲壞佛意。
commentary::  ^663c24

佛初成道。天魔波旬以玉女嬈亂耳。
orig::  ^663c26

佛言。革囊眾穢。爾來何為。
去。吾不用。
commentary::  ^663c28

人見女色。妄起淨想。
故生染著。不知元是不淨。
薄皮包裹。
orig::  ^663c30

天神愈敬。因問道意。
佛為解說。即得須陀洹果。
commentary::  ^663c34

魔不得便。迴邪歸正。
問道開悟。證小乘初果。
other:: 
commentary::  ^663c36

△二十七無著得道。
orig::  ^663c38

佛言。夫為道者。猶木在水尋流而行。
不觸兩岸。不為人取。
不為鬼神所遮。不為洄流所住。
亦不腐敗。吾保此木決定入海。
commentary::  ^663c40

不觸生死涅槃兩岸。
不為人天有漏善業所取。
不為邪見鬼神所遮。
不為三界洄流所住。
亦不腐敗於二乘滅定。
決入薩婆若海。
orig::  ^663c46

學道之人。不為情欲所惑。
不為眾邪所嬈。精進無為。
吾保此人必得道矣。
commentary::  ^664a4

情欲不能惑。眾邪不能嬈。
正進無為。道遠乎哉。
other:: 
commentary::  ^664a8

△二十八意馬莫縱。
orig::  ^664a10

佛言。慎勿信汝意。
汝意不可信。慎勿與色會。
色會即禍生。
commentary::  ^664a12

意馬難調。戒為轡勒。
色欲染習。敗道喪身。
orig::  ^664a16

得阿羅漢已。乃可信汝意。
commentary::  ^664a18

意根滅盡。證阿羅漢也。
昔西國有道人。山中修行。
得五神通。一日因雨泥躂倒。
遂以呪力。令十二年不雨。
國王知是道人呪力。
乃生憂慼。下詔云。
若有人降得此道人者。
賞金千斤。有一淫女來白王言。
我當能降。王聽往彼。
禮拜道人。摩觸身體。
因起染心。便失神通。
雨澤滂流。女人騎道人頸。
來見國王。王乃嘉賞。
故知敗道喪志。禍由女色。
可不慎與。可不慎與。
other:: 
commentary::  ^664a20

△二十九正觀敵色。
orig::  ^664a36

佛言。慎勿視女色。
亦莫共言語。
commentary::  ^664a38

習近生情。迷失正念。
orig::  ^664a40

若與語者。正心思念。
我為沙門。處於濁世。
當如蓮華。不為泥汙。
想其老者如母。長者如姊。
少者如妹。稚者如子。
生度脫心。息滅惡念。
commentary::  ^664a42

正念觀察。心淨意解。
生居濁世。如蓮華出水。
善巧方便。假想對治。
觀諸眾生無始輪迴。
皆我親屬。悉願度脫。
則惡念想自然息滅也。
other:: 
commentary::  ^664a48

△三十欲火遠離。
orig::  ^664b6

佛言。夫為道者。如被乾草。
火來須避。道人見欲。
必當遠之。
commentary::  ^664b8

情染如乾茅。欲火當遠離。
other:: 
commentary::  ^664b12

△三十一心寂欲除。
orig::  ^664b14

佛言。有人患淫不止。
欲自除陰。佛謂之曰。
若斷其陰。不如斷心。
commentary::  ^664b16

顛倒由心。徒傷身體。
orig::  ^664b20

心如功曹。功曹若止。
從者都息。
commentary::  ^664b22

兵隨印轉。將逐符行。
orig::  ^664b24

邪心不止。斷陰何益。
佛為說偈。欲生於汝意。
意以思想生。二心各寂靜。
非色亦非行。
commentary::  ^664b26

彼已心寂。妄想不生。
五蘊本空。欲情何起。
orig::  ^664b30

佛言。此偈是迦葉佛說。
commentary::  ^664b32

引先佛偈。以為明證。
other:: 
commentary::  ^664b34

△三十二我空怖滅。
orig::  ^664b36

佛言。人從愛欲生憂。
從憂生怖。若離於愛。
何憂何怖。
commentary::  ^664b38

眾生妄認四大以為我身。
順情生愛。違情生憂。
乃有五種怖畏。所謂不活怖。
惡名怖。大眾威德怖。
死怖。墮惡道怖。若能悟我本空。
則分別頓息。誰為愛者。
復何憂怖哉。
other:: 
commentary::  ^664b40

△三十三智明破魔。
orig::  ^664b48

佛言。夫為道者。譬如一人與萬人戰。
挂鎧出門。意或怯弱。
或半路而退。或格鬬而死。
或得勝而還。沙門學道。
應當堅持其心。精進勇銳。
不畏前境。破滅眾魔。
而得道果。
commentary::  ^664c2

道人與眾魔戰。當挂淨戒鎧。
持禪定心。秉智慧劍。
無一法可當情。則破魔得勝。
亦如法華云。見賢聖軍與五陰魔煩惱魔死魔共戰。
有大功勳。滅三毒。
出三界。破魔網。爾時如來亦大歡喜。
義同此也。
other:: 
commentary::  ^664c10

△三十四處中得道。
orig::  ^664c18

沙門夜誦迦葉佛遺教經。
其聲悲緊。思悔欲退。
佛問之曰。汝昔在家。
曾為何業。對曰。愛彈琴。
佛言。絃緩如何。對曰。
不鳴矣。絃急如何。
對曰。聲絕矣。急緩得中如何。
對曰。諸音普矣。佛言。
沙門學道亦然。心若調適。
道可得矣。於道若暴。
暴即身疲。其身若疲。
意即生惱。意若生惱。
行即退矣。其行既退。
罪必加矣。但清淨安樂。
道不失矣。
commentary::  ^664c20

學道之人。善用其心。
不急不緩。內不滯空。
外不取相。上無攀仰。
下絕己躬。即清淨安樂。
行可進矣。道可得矣。
other:: 
commentary::  ^664c34

△三十五垢淨明存。
orig::  ^664c40

佛言。如人鍛鐵。去滓成器。
器即精好。學道之人。
去心垢染行即清淨矣。
commentary::  ^664c42

逐情造業。是謂垢染。
順理進修。乃名清淨。
other:: 
commentary::  ^664c46

△三十六展轉獲勝。
orig::  ^664c48

佛言。人離惡道。得為人難。
既得為人。去女即男難。
既得為男。六根完具難。
五根既具。生中國難。
既生中國。值佛世難。
既值佛世。遇道者難。
既得遇道。興信心難。
既興信心。發菩提心難。
既發菩提心。無修無證難。
commentary::  ^665a2

前列二十難。未說發菩提心。
今自離惡道。至無修無證。
略盡修行始末。雖宿植善根。
歷修萬行。發廣大心。
甚為希有。然恐尚存希冀。
取捨未忘。毫釐繫念。
還成有住之功。瞥爾情生。
墮在修證之位。故末云無修無證。
則不落功勳。方謂難中之難矣。
other:: 
commentary::  ^665a10

△三十七念戒近道。
orig::  ^665a20

佛言。佛子離吾數千里。
憶念吾戒。必得道果。
在吾左右。雖常見吾。
不順吾戒。終不得道。
commentary::  ^665a22

近佛違戒。不免輪迴。
憶戒遠佛。得道證果。
other:: 
commentary::  ^665a26

△三十八生即有滅。
orig::  ^665a28

佛問沙門。人命在幾間。
對曰。數日間。佛言。
子未知道。復問一沙門。
人命在幾間。對曰。
飯食間。佛言。子未知道。
復問一沙門。人命在幾間。
對曰。呼吸間。佛言。
善哉。子知道矣。
commentary::  ^665a30

以依業引第八識不斷功能曰命。
凡夫一念有九十剎那。
一剎那有九百生滅。
念念遷謝。不知不覺。
焉能悟解無常苦空之道。
other:: 
commentary::  ^665a38

△三十九教海無差。
orig::  ^665a44

佛言。學佛道者。佛所言說。
皆應信順。譬如食蜜。
中邊皆甜。吾經亦爾。
commentary::  ^665a46

教海一味。隨機萬差。
信順修行。皆離苦得樂。
喻似食蜜。中邊皆甜。
亦如飲海。巨細眾生皆得飽滿。
other:: 
commentary::  ^665b2

△四十行道在心。
orig::  ^665b6

佛言。沙門行道。無如磨牛。
身雖行道。心道不行。
心道若行。何用行道。
commentary::  ^665b8

動止四儀。是生滅法。
心本不生。寂而常照。
體斯理者。乃真行道。
other:: 
commentary::  ^665b12

△四十一直心出欲。
orig::  ^665b16

佛言。夫為道者。如牛負重行深泥中。
疲極不敢左右顧視。
出離淤泥。乃可蘇息。
沙門當觀情欲。甚於淤泥。
直心念道。可免苦矣。
commentary::  ^665b18

五欲深泥。沒溺可畏。
非直心念道。何由出離乎。
other:: 
commentary::  ^665b24

△四十二達世知幻。
orig::  ^665b26

佛言。吾視王侯之位。
如過隙塵。
commentary::  ^665b28

擾擾不停。似有非實。
orig::  ^665b30

視金玉之寶。如瓦礫。
commentary::  ^665b32

積聚山高。無益於道。
orig::  ^665b34

視紈素之服。如敝帛。
commentary::  ^665b36

假以蔽形。不取飾好。
orig::  ^665b38

視大千界。如一訶子。
commentary::  ^665b40

大千之廣闊。眾生之依報。
有漏善法共業而成。
觀之如訶子。本為小耳。
楞嚴云。空生大覺中。
如海一漚發。有漏微塵國。
皆依空所生。漚滅空本無。
況復諸三有。
orig::  ^665b42

視阿耨池水。如塗足油。
commentary::  ^665c2

阿耨。宋言無熱惱。
以龍得名。池深廣也。
以耨池之深廣。比智海如涓滴耳。
orig::  ^665c4

視方便門。如化寶聚。
commentary::  ^665c8

化現法財。濟諸貧乏。
orig::  ^665c10

視無上乘。如夢金帛。
commentary::  ^665c12

開導未悟。令生信樂。
orig::  ^665c14

視佛道。如眼前華。
commentary::  ^665c16

隨機赴感。本自不生。
orig::  ^665c18

視禪定。如須彌柱。
commentary::  ^665c20

識浪境風。不能漂動。
orig::  ^665c22

視涅槃。如晝夕寤。
commentary::  ^665c24

圓寂照永。離諸夢想。
orig::  ^665c26

視倒正。如六龍舞。
commentary::  ^665c28

六龍升降。本非正倒。
隨見妄執。生正倒想。
若了見妄。誰為正倒。
orig::  ^665c30

視平等。如一真地。
commentary::  ^665c34

實際理地。不受一塵。
orig::  ^665c36

視興化。如四時木。
commentary::  ^665c38

造化之法。古今遷變。
生住異滅。春夏秋冬。
以因眾生業緣。遂有榮枯衰盛之相。
若了緣起不思議解脫法門。
則知起唯法起。滅唯法滅。
須信道劫火洞然毫末盡。
青山依舊白雲中。
佛說四十二章經註〔終〕
 ^665c40
