
other:: 曇無德部四分律刪補隨機羯磨卷第十五
other:: 唐京兆崇義寺沙門　道宣　撰集
author:: 金陵華山後學比丘　讀體　續釋
commentary:: 
●雜法住持篇第十之二 ^512c8

○諫作犯法 ^512c10

時有比丘。欲犯波羅夷乃至惡說。
佛言。諸比丘應如法諫。
作如是言。
orig::  ^512c12

大德莫作。是不應爾。
大德所作。非法非律非佛所教。
commentary::  ^512c16

若此比丘言。我今始知。
是法是戒經半月說。
戒經中來者。餘比丘復應如是諫。
orig::  ^512c18

長老。汝曾經二三說戒中坐。
何況多。汝今無利不善得。
何以故。汝說戒時。
不用心念。不一心攝耳聽法故。
commentary::  ^512c22

釋　說戒之法。和合共集。
各各默坐。當憶本所受持戒品輕重。
故誤有犯無犯諦聽。
誦聲入耳。一一與己心憶對驗。
若有犯者應求懺悔。
若無犯者愈加嚴持。
設經二三布薩。同在說戒中坐。
自不憶念所持。復不攝心諦聽者。
喻如覆盆不貯法水。
無有持戒利益。不善得其安樂。
其罪有歸。故下引律明之。
然此比丘自知所作是。
謂他所諫非。故作犯根本。
不從語。突吉羅。若自知所作非。
謂他諫者是。故作犯根本。
不從語。波逸提。比丘無知無解。
隨所犯罪。如法治。
重增無知罪。波逸提。
若為無知人諫。應反語言也。
orig::  ^512c26

汝可問汝師和尚阿闍黎。
更學問誦經。知諫法已。
然後訶諫。
commentary::  ^512c48

薩婆多云。若前所諫者有六種人。
一心有愛憎。二鈍根無智。
三若少聞見。四為利養名聞。
五為現法樂。但欲自攝。
六若新出家愛戀妻子。
如是六人諫則有損。
若發教諫。出言無補。
應反語。但自觀身善不善行。
亦不觀他作以不作。
若反上六者。則應展轉相諫也。 ^513a4

釋　若現前諫人者。
須律身清白。具德多聞。
發語眾欽。乃可遮作諫止。
故引論明六種進諫。
無補有損也。一心有愛憎者。
謂內念先存不均。
外豈令人從信。 ^513a16

二鈍根無智者。謂自且愚癡昧制。
焉曉止作是非。 ^513a22

三若少聞見者。謂制教未練精徹。
事法多無本據。 ^513a24

四為利養名聞者。
謂借他衒己邀名。
情實私謀檀供。 ^513a26

五為現法樂但欲自攝者。
謂現前初護法樂。
自攝厭理他非。 ^513a28

六若新出家愛戀妻子者。
謂方預僧倫乏臘。
懷抱結使纏綿。如是者應反語云。
汝自觀身口所為善與不善之行。
亦不觀他作以不作。
若反上六者。則應展轉相諫。
展轉懺悔。於佛法中有增益。
是名戒和同修也。 ^513a30

○諫止犯法 ^513a40

時有比丘不學戒。
不讚嘆戒。佛言。餘比丘應如法諫。
彼作是言。
orig::  ^513a42

大德。當學戒讚嘆戒。
不自破壞不犯罪。
不為智者呵責。受福無量。
長夜安樂。
commentary::  ^513a46

釋　受福無量長夜安樂者。
准智論云。持戒遍滿無量。
如不殺生戒。則施一切眾生命。
如眾生無量無邊。
福德亦無量無邊。
以例餘戒亦爾。此顯持而諫犯。
俾知罪福報等。 ^513b2

若彼比丘言。長老何用此雜碎戒為。
我今不學此戒。當難問餘智慧持律比丘。 ^513b10

釋　雜碎戒者。除初二篇。
餘者謂之雜碎戒。
餘比丘復應重諫言。
orig::  ^513b14

大德。欲滅法故作是語耶。
大德既不學戒。不讚戒法故亦不自破壞多犯眾罪。
為智者呵責。長夜受苦。
不得安樂。
commentary::  ^513b18

若彼諫比丘癡不解者。
此所不受諫。比丘應報彼言。
orig::  ^513b24

汝還問汝和尚〔餘文如上〕。
commentary::  ^513b28

如法諫已。諫若為知學者。
應當難問。 ^513b30

釋　諫若為知學者。
謂諫時若為了達深義。
習學知行者。應當難問智慧持律比丘。
斯則無過矣。此與上二種諫。
採九十事之第七十一反難持律戒。
及七十二輕呵毗尼戒。
立法以為式也。 ^513b32

佛言。五種持律。若誦戒序乃至三十。
是初持律。若誦戒序乃至九十事。
是第二持律。若廣誦戒毗尼。
是第三持律。若廣誦二部戒毗尼。
是第四持律。若廣誦毗尼。
是第五持律。是中春冬依止四持律。
若違突吉羅。夏安居應依第五。
若違波逸提。 ^513b40

釋　持律是總。誦中有次。
古今所以稱律師而論大小者。
葢准此五持之義。
誦者背讀也。須知制緣發起。
隨事護遮非。謂讀文熟句。
不味其義。猶虫嚼木而已。
若誦戒序乃至三十者。
此謂僅諳二篇。有餘未精具戒全旨。
是名初持律。 ^513c2

若誦戒序乃至九十事者。
此謂五篇後二。雖誦未徹。
前三事義。已練了然。
是第二持律。 ^513c12

若廣誦戒毗尼者。
此謂善閑比丘戒相重輕遮聽無疑。
是名第三持律。 ^513c16

若廣誦二部戒毗尼者。
此謂詳究二部僧戒正兼。
制意殊同。是名第四持律。
按十誦律。佛言。比丘應誦比丘尼戒。
莫令忘失。何以故。
諸女人喜忘。智慧散亂。
我涅槃後。諸比丘尼當從大僧問戒法故。 ^513c20

若廣誦毗尼者。此謂精徹四分律藏。
揵度諸法皆通。尸握毗尼。
綱維正法。名曰大律師。
是第五持律。春冬依止四持律若違突吉羅夏安居應依第五若違波逸提者。
此謂春冬無約期之制故爾。
隨處隨人。暫開前四。
但不得無依止人。
夏際諸眾依止安居。
九旬進道。於戒法中。
若有所疑。必當往問。
若非廣誦毗尼。胡能酬答令喜。
由第五律師學德勝餘。
誨人益博。不依安居治罪故重。
下復引律。證其德用也。 ^513c28

佛言。持律人得五功德。
一者戒品牢固。二者善勝諸怨。
三者於眾決斷無畏。
四者有疑悔開解。
五者善持毗尼。令正法久住。 ^513c46

釋　功德者。依戒自淨曰功。
以戒濟人曰德。一戒品牢固者。
此謂決信安住毗尼。
性遮完潔。猶持浮囊欲渡大海。
如草繫衣損命不犯。 ^514a4

二善勝諸怨者。此謂持戒力用強勝。
貪欲不興。一切煩惱魔怨等莫能得便擾亂障修。 ^514a10

三於眾決斷無畏者。
此謂毗尼宗旨盡諳。
梵德威嚴處眾。能量七非。
評斷四諍無畏。 ^514a14

四有疑悔開解者。
此謂止作躬操如法。
五眾欽歸。若有於犯生疑昧悔。
咸能指示罪種名相。
疑者俾決。應懺令悔。 ^514a18

五善持毗尼令正法久住者。
此謂毗尼真淨不息。
在僧傳持。正法久住。
世間誠戒而為壽命。
然斯五種。前二明功兼德。
後三顯德由功。皆依持律為本。
本立而功德生。佛所以語諸比丘者。
欲令堅持皎皎。以具如是功德也。 ^514a24

佛言有四種斷事人。
若寡聞無慚無愧。
若多聞無慚者。在僧中言說斷事。
僧應種種苦切呵責。
令無慚者不復更作。
若有慚者多聞。若有慚者寡聞。
眾中言說斷事。僧應種種佐助開示。
若隨彼所說。讚言善哉。 ^514a34

釋　若有慚愧。則樂持戒體淨德備。
苟無慚愧。於戒有虧。
名德靡立。是故臨眾斷事。
不論學識之多寡。
但度慚愧之有無。
若呵若讚。唯重戒德。
以德伏人。無諍不滅。 ^514a44

佛言有五種疾滅正法。
有比丘不諦受誦律。
喜忘文句。復教他人。
文既不具。其義有闕。 ^514b4

釋　毗尼藏教。句句佛語。
准緣義含。外遮內護。
其制事攝。或單兼雙。
若自不諦受純熟章句。
即以脫落之文而復教他者。
文既不具。其義有闕。
如是展轉相授。致令正制全迷。
舉世沿非。法道衰沒。
是為第一疾滅正法。 ^514b8

二為僧中勝人上座。
而多不持戒。但修不善。
後生倣習。放捨戒行。 ^514b18

釋　勝人者。謂夏臘拔眾。
推為僧中上座。所云上座者。
乃律學眼目。僧倫標幢。
應如制躬操。止作並行。
令依瞻履迹。從學欽規。
若自不嚴持佛戒。
但修非制不善業等。
如謂不著衣鉢以去執。
任飡非時以資形。
貪服蠶絲。攀緣名利。
則後生倣習。戒行無拘。
匝地邪風。尠諸梵德。
是為第二疾滅正法。 ^514b22

三為有比丘持法持律持摩夷。
不教道俗。即便命終。
令法斷滅。 ^514b34

釋　持法。謂智慧多聞。
窮徹教海。持律。謂依制正修。
通達毗尼。持摩夷。
謂總持三學。主宰玄綱。
斯三持人關係法道。
理應廣宣聖化。導眾趣修。
繼持慧命。三乘接踵。
由其樂寂幽棲。弘通念憩。
己命既殞。令法絕授。
是為第三疾滅正法。 ^514b38

四有比丘難可教授。
不受善言。餘善比丘便即捨置。 ^514b48

釋　其為比丘者。
以信勤修。學忍進道。
有過納諫。知非是善。
必從誨#CB15081;。
斯可有益身心。紹隆正法。
若任情恣肆。不受善言。
令眾厭捨軌依。默擯無慚。
廣造諸惡。糅緇大壞僧倫。
是為第四疾滅正法。 ^514c4

五互相罵詈。互求長短。
疾滅正法。 ^514c12

釋　四姓六和。異形同志。
除憎愛心。空人我相。
以法為親。彼此恭敬。
四儀俱可瞻歸。三業各無染犯。
庶僧尊俗仰。律氷法熾。
若互相罵詈。互覓長短。
則清涼境內。反生熱惱。
而令世譏道喪。是為第五疾滅正法。 ^514c14

佛言。若上座既不學戒。
亦不讚歎戒。若有餘比丘樂學戒歎戒者。
亦復不能以時勸勉讚歎。
我不讚歎如是上座。
何以故。若我讚歎者。
令諸比丘親近習學其法。
長夜受苦。我見如是上座過失。
是故不讚歎戒。。 ^514c24

釋　不讚歎戒者。
謂不深讚戒法。是諸佛出世利生之首。
賢聖修行證果之根源也。
審制教中佛慈調眾。
見有過抑斥令改而勿習。
見有益讚揚令効以相從。
褒貶逆順。無非利濟。
其為上座者。宜遵學讚。
成己範人。 ^514c34

佛言。毗尼有五答。
一序答。二制答。三重制答。
四修多羅答。五隨順修多羅答。 ^514c44

釋　答者機務譍答也。
一序答。謂有請問毗尼正義者。
令知戒法大槩。即以黑白半月布薩所誦戒序以酬之。 ^514c48

二制答。謂有請問戒相通塞者。
令曉事義殊途。即依律中僧尼同制別學輕重開遮條章以酬之。 ^515a6

三重制答。謂有請問戒緣重沓者。
令知佛智善識時機。
即以有漏事創制已定無開。
復有益緣。隨聽餘時不禁。
據實分析以詶之。 ^515a10

四修多羅答。梵語修多羅。
此翻云契經。乃聖教之都名也。
謂有擬律請問者。
令知律法。不可凡情揣度。
即引經教為證。發明律中正義以詶之。 ^515a16

五隨順修多羅答。
謂有請問毗尼事義不載律典者。
令知簡別邪正。即採經中符律之語。
隨順其意以答之。
然此第五答若乖經律。
即同魔說。亦名謗法。
必有據者。方可言也。 ^515a22

僧祇律言。欲得五事利。
當應持律。一建立佛法。
二令正法久住。三不欲有疑悔請問他人。
四僧尼犯罪恐怖者為作依怙。
五欲遊化諸方。而無有閡。
是謂篤信持律者五利。 ^515a30

釋　一建立佛法者。
謂念去聖時遠。大法下衰。
披緇尠懷向道。作事多涉貪謀。
人我山聳。欺妄匝地。
悲魔屬廁亂僧流。
嘆獅虫自壞內教。
推源無戒致法非端。
唯依毗尼。嚴持戒檢。
行白道馨。德豐名振。
令不召趨歸受化。
俾反邪從正洗心。
欲誓匡玄猷。興揚正法者。
是故當應持律。 ^515a38

二令正法久住者。
謂毗尼關係正法。
如人命脈相持。脈絕命殞。
戒弛法喪。欲冀佛法不潛墜者。
是故當應持律。 ^515b2

三不欲有疑悔請問他人者。
謂欲淵操禁旨。討探制宗。
施法善明三遮。應機克成二利。
唯己與他。決疑令悔。
而己無疑。乞教於人者。
是故當應持律。 ^515b8

四僧尼犯罪恐怖者為作依怙。
此謂欲廣研二部學處。
善達六聚懺摩。僧尼若有干犯。
本所受持諸禁。能與除憂却怖。
安慰露悔者。是故當應持律。 ^515b14

五欲遊化諸方而無有閡者。
謂若修身絕染護體淨。
全無瑕疵。招世譏呵。
唯慈愍宣佛法要。
不藉虗讚。不顯異端。
如鶴翔空。任往自在者。
是故當應持律。然斯五種勝利。
唯篤信堅志持律之人。
乃可護之。 ^515b20

十誦律。諸比丘廢學毗尼。
多便讀修多羅阿毗曇。
世尊種種呵責已。
讚歎毗尼。比丘就優波離學律。
佛告諸比丘。有十種法住世。
令正法疾滅。有比丘無欲鈍根。
雖誦句義。不能正受。
又不解了。不能令受者有恭敬威儀。
乃至不樂阿練若法。
又不隨法教。不敬上座。
無威儀者令後生不學毗尼。
致令放逸失諸善法。
好作文頌。莊嚴章句。
樂世法故。正法疾滅。
甚可怖畏。諸比丘應如是知。 ^515b30

釋　世尊呵責讀經論而讚歎毗尼者。
為學不躐等。戒是入道初步。
行遠必自邇。登高必自卑。
豈容越之。若不始於毗尼嚴守發硎。
則淨不知增。犯不知悔。
三業苟污。萬行難成。
縱讀十二部教。勤勉修行。
無戒為因。涅槃絕分。
故令先學毗尼。盡蠲業染。
堅固道基。然後學諸經論依理起解。
依解修行。行解相應。
如理而證。所以讚歎毗尼。
誡勿廢學。其旨淵矣。
於十法中。一一俱顯。
廢學原文。以乃至二字略而不足。
今依彼律錄足十法。
列序釋之。 ^515b46

一有比丘無欲。 ^515c16

釋　所言無欲者。
非是如制呵欲斷欲之無。
謂情懷放逸無志樂欲毗尼。
似僧非僧。招俗譏嫌。
故令正法疾滅。 ^515c18

二鈍根。 ^515c24

釋　謂有比丘稟性癡鈍。
而無記功。不堪讀學。
受持諸禁。自無淨德。
律呵啞羊。有廢布薩羯磨。
故令正法疾滅。 ^515c26

三雖誦句義。不能正受。
又不解了。 ^515c32

釋　謂有比丘雖非極愚。
可誦章句。不能一心正受。
思惟義旨。由不解了。
是制成非。故令正法疾滅。 ^515c34

四不能令受者。有恭敬威儀。 ^515c38

釋　謂比丘授法與人。
應內存敬法弘濟之心。
端身跏趺。肅容對卷。
不撫案。不仰倚。不舒足相交。
不露齒共唹。先當語云。
所誦章句待我聲止。
汝方學誦不得同音。
超越前後。令作禮長跪合掌。
聽受如是。循循善誘。
彼此俱恭。以表尊法及人。
若反此者。不能令受者有敬重心。
失儀招慢。故令正法疾滅。 ^515c40

五鬬諍相言。不在阿練若處。
亦不愛阿練若法。 ^516a4

釋　謂比丘不樂離喧靜處。
亦不愛莊嚴十二。
與眾同居。鬬論頻興。
法道輝掩。僧倫體辱。
故令正法疾滅。 ^516a6

六不隨法教。隨非法教。 ^516a12

釋　謂有比丘妄執邪思。
莫擇正法。不隨如來教勅。
自奉訓他。反隨非法非律。
以為是法。由其前行後蹈。
故令正法疾滅。 ^516a14

七不隨法忍。隨不忍法。 ^516a20

釋　忍即智也。戒淨心明。
方能治伏業。非不逐二境。
此謂善隨法忍。若戒受廢持。
體智不現。凡所施為。
皆被煩惱所使。遇順則貪愛愈增。
逢逆則瞋恚便舉。
此謂隨不忍法。若有比丘不學毗尼。
不隨法忍。故令正法疾滅。 ^516a22

八不敬上座無威儀。
上座不以法教。 ^516a32

釋　謂比丘謙恭敬臘。
戒法乃昌。設我慢輕長。
律儀傾墜。既下不以禮褻之於上。
上亦不以法教之於下。
故令正法疾滅。 ^516a34

九上座說法時。愁惱者令後生不學毗尼。
致令放逸。失諸善法。 ^516a40

釋　僧中上座職司法施。
應誨人無倦。疊疊敷宣。
欲法明曉。種種譬喻。
若不能慈誨同倫。
聞思修慧而反說法時。
蔟眉疲困者致令後生疎畏。
不學毗尼。放逸身心。
無所禁止。既失善法。
眾過多干。故令正法疾滅。 ^516a44

十好作文頌。莊嚴章句。
樂世法故。正法疾滅。
甚可怖畏。諸比丘應如是知。 ^516b6

釋　此謂俗典文詞皆世間業。
非解脫法。若比丘專攻討論。
以綺語莊飾文章。
用偷心題寫頌偈。
毗尼棄學。交結白衣。
形同方袍。情染浮俗。
受具既非僧寶。佛法籍之誰弘。
故令正法疾滅。佛復告云。
甚可怖畏。諸比丘應如是知者。
此雖彼時耳提面命。
誡其現前大眾。然意為悲愍。
末運弟子凡納戒為僧者。
應知如上十法之過甚可怖畏。
當奮發勤功制教。
漸增三學。於佛法中。
速求解脫。是其本也。
此引律明滅法之害。
如是下復引律明住法之利。
殊勝利害。對待取捨須知。 ^516b10

善見毗婆沙云。佛語阿難。
我滅度後。有五種法。
令法久住。一毗尼者是汝大師。
二下至五人持律在世。
三若有中國十人邊地五人如法受戒。
四乃至二十人出罪。
五以律師持律故。
佛法住世五千年。 ^516b30

釋　一毗尼是汝大師者。
謂有比丘依律修持。
念念不忘受體。則戒身增長。
五分漸具。如面承佛教。
無異於此。故令正法得以久住。 ^516b38

二下至五人持律在世者。
謂末運戒紊。僧不知持。
故令法隨人滅。若世有五比丘持律清淨。
善能如制羯磨布薩。
不荒福田。有裨玄化。
故令正法得以久住。 ^516b44

三若有中國十人邊地五人如法受戒者。
謂毗尼頹墜。僧廣鷄烏。
皆由始受師法非制。
故爾終身止作雙迷。
若末世比丘能奉律結界建壇受具。
中邊僧滿定開。如法作辦。
成濟五夏。依止萬行有據。
故令正法得以久住。 ^516c4

四乃至二十人出罪者。
謂有比丘故犯。次重法密行。
嚴僧難遴請譬。若妙藥雖療沉疴。
不過良醫。莫能採用。
僧殘出罪亦爾。律制昭昭有法。
尠僧善秉。罪不能出。
於末劫中。果有二十清淨比丘。
如法和合。羯磨出罪。
故令正法得以久住。 ^516c14

五以律師持律故佛法住世五千年者。
謂末世雖有比丘識相護體慎守無犯。
志唯獨善其身念。
懼弘化之任。但名持律。
不名律師。猶細木難撑大廈劣力。
焉扶頹幢。若比丘受持清白。
智願堅深。能高樹戒標。
弘傳正範。大熾法燈。
授繼衍輝。此則以律自師。
以律師人。慧命藉之不息。
故令佛法增益廣大。
更得住世五千年。 ^516c24

薩婆多論云。毗尼有四義。
餘經所無。一是佛法平地萬善由之生長。
二一切佛弟子皆依戒住。
一切眾生由戒而有。
三趣涅槃之初門。
四是佛法瓔珞能莊嚴佛法。
具斯四義。功強於彼。 ^516c38

釋　一是佛法平地萬善由之生長者。
謂佛說無量三昧萬善等法。
皆依戒故而得究竟。
猶若世間一切草木叢林等。
皆依地故而得生長。
捨戒則佛法無基離地。
則萬物靡託。故戒之功有勝餘經。 ^516c46

二一切佛弟子皆依戒住一切眾生由戒而有者。
謂七眾所修。諸善三乘。
隨證道果。乃至趣生人天。
克獲妙藥。僉以一戒而為元基。
故戒之功強於餘經。 ^517a6

三趣涅槃之初門者。
謂諸佛同證涅槃四德。
轉度眾生。解脫二死。
雖法導始終。教演權實。
總依毗尼為入道之初門。
功勳獨重。戒法三學冠之於首。 ^517a14

四是佛法瓔珞能莊嚴佛法者。
謂聲聞人梵行皎潔。
四智圓成。則有三明六通莊嚴無漏道果。
菩薩人戒德清淨。
萬行圓成。則以相好光明。
莊嚴無上菩提。故云戒是佛法瓔珞。
無戒不能莊嚴。果德由功。
如是餘經所無。 ^517a20

佛言。有四種廣說。
若比丘如是語諸長老。
我於某村城。親從佛聞受持。
此是法是毗尼是佛所教。
若聞彼比丘所說。
不應生嫌疑。亦不應呵。
應審定文句已。應尋究修多羅毗尼檢校法律。
若聽彼比丘所說。
修多羅毗尼法律。
若不相應。違背於法。
應語彼比丘言。汝所說者非佛所說。
或是長老不審得佛語。
何以故。我尋究修多羅毗尼法律。
不與相應。違背於法。
長老不復須誦習。
亦莫教餘比丘。今應捨棄。
若聞彼比丘所說。
尋究修多羅若毗尼法律。
與共相應者。應語言。
長老所說是佛所說。
審得佛語。何以故。
我尋究修多羅毗尼法律。
與共相應而不違背。
長老應善持誦習。
教餘比丘勿令忘失。
此是初廣說。是謂四廣說。
是故諸比丘汝等當隨順文句。
勿令增減。違法毗尼。
當如是學佛說。如是諸比丘聞歡喜信樂受持。 ^517a30

釋　須知律是佛勅。
大權影嚮。但知敬奉。
餘諸賢聖無敢措詞。
況乎凡僧而容增減。
今引此四種廣說者。
令後學比丘聽聞所說。
善知檢校。莫以先入之言。
為是隨墮相似法非。 ^517b14

○老病比丘畜杖絡囊乞羯磨文 ^517b22

釋　此法特為老病者與之。
而云老病簡非四大突違及食過欠之症。
謂生年耄耋。筋力俱衰。
不無出入因緣。非藉杖佐。
則不能舉趾行履。
若無絡囊。則不能隨持衣鉢。
故制從僧乞法。以預備之。
彼乞法者。應至僧中具修威儀。
作如是白言。
orig::  ^517b24

大德僧聽。我比丘〔某甲〕老病不能無杖絡囊而行。
今從僧乞畜杖絡囊。
願聽我比丘〔某甲〕畜杖絡囊。
慈愍故〔如是三說〕。
commentary::  ^517b34

○僧與老病比丘畜杖絡囊羯磨法 ^517b40

釋　彼三乞已。僧中上座作前方便答云。
與老病畜杖絡囊羯磨。
差秉法者如是白云。
orig::  ^517b42

大德僧聽。比丘〔某甲〕老病。
不能無杖絡囊而行。
今從僧乞畜杖絡囊。
若僧時到僧忍聽。
比丘〔某甲〕畜杖絡囊。
白如是。 ^517b46

大德僧聽。比丘〔某甲〕老病不能無杖絡囊而行。
今從僧乞畜杖絡囊僧今聽此比丘畜杖絡囊。
誰諸長老忍。僧聽比丘〔某甲〕畜杖絡囊者默然。
誰不忍者說。僧已忍聽比丘〔某甲〕畜杖絡囊竟。
僧忍默然故。是事如是持。
commentary::  ^517c4

釋　此羯磨為人故作。
是屬私也。 ^517c14

非餘非准常。
唯異人非。謂年未衰老。
或老仍徤等。 ^517c16

○十誦律受三十九夜羯磨文 ^517c20

釋　此法為緣事日多非一人能辦。
故開雖開作法。不得僧為僧羯磨。
但可為三或二人方成。
准常集僧。差羯磨人。
索欲問緣。答云。與受三十九夜羯磨。
作如是白言。
orig::  ^517c22

大德僧聽〔〔某甲〕某甲〕。
諸比丘受三十九夜僧事故出界。
是處安居自恣。若僧時到僧忍聽〔某甲某甲〕。
諸比丘受三十九夜僧事故出界。
是處安居自恣。白如是。 ^517c30

大德僧聽〔某甲某甲〕。
諸比丘受三十九夜僧事故出界是處安居自恣。
誰諸長老。忍〔某甲某甲〕諸比丘受三十九夜僧事故出界是處安居自恣者默然。
誰不忍者說。僧已忍聽〔某甲某甲〕諸比丘受三十九夜僧事故出界是處安居自恣竟。
僧忍默然故。是事如是持。
commentary::  ^517c36

釋　此羯磨為事故作。
是屬公也。 ^517c48

非　人非。謂獨行無侶等。
法非。謂僧為僧等。 ^518a2

事非。謂緣不久等。
餘四准三可知。 ^518a4

○十誦律受殘夜法 ^518a6

若比丘受七夜未盡。
而還事未竟。佛言。
聽受殘夜法。
orig::  ^518a8

我受七夜法〔若干〕夜在受彼出〔一說〕。
commentary::  ^518a12

釋　此法儀同心念。
無所對人故。若推情理。
既作心念受已。臨行須與知友者言之。
一界共住。去來豈由自便。 ^518a14

○僧祇律二十七事訖羯磨文 ^518a20

若為塔事為僧事。
應作求聽羯磨。 ^518a22

釋　僧祇律中。僧法羯磨有四種。
一求聽。二單白。三白二四白。
四求聽。是羯磨之名。
其文共有三十餘法。
次第而來。此列於第二十七用。
求聽羯磨。受日出界。
為塔僧事故。由路遠緣長。
期限不可預定。求僧寬限。
事訖方歸。故云事訖。
羯磨如常。集僧差羯磨人。
作前方便答云。與事訖受日羯磨。
作如是白云。
orig::  ^518a24

大德僧聽。〔某甲〕比丘於此處雨安居。
若僧時到。僧比丘於此處雨安居。
為塔事僧事出界行。
還此處住。 ^518a38

諸大德聽。〔某甲〕比丘為塔事僧事出界行。
還此處安居。僧忍默然故。
是事如是持。
commentary::  ^518a44

如是去者。要有所得。
如是訖夜還。 ^518a48

釋　准彼律中。如是去所求索者。
要有所得。若衣若鉢若小鉢若腰帶等。
及諸一切要使得一物。
若不得者越毗尼罪。
如是事訖應還。若半月若一月若二月乃至後自恣應還。
若不還者越毗尼罪。
若道路恐怖賊難失命者。
於彼自恣無罪。今文中雙牒塔僧二種事緣。
若作法時。隨事據實而言。
不必依文。 ^518b2

此羯磨為事故作。
是屬公也。
顯非同上。 ^518b14

凡諸部律受日。又各不同。
後來諸師用事者。
各執一部。不用餘部。
此亦是一家。今詳此諸部律文及以前互用皆得。
所以然者。如其定知前事須一夜。
即用十誦受一夜法。
乃至七夜亦如是。
或須三十九夜亦用十誦羯磨受日法。
若須七日十五日一月日即用四分律文受日法。
若不定如前事幾日當了。
即用僧祇律文受日法。
後有人不解。即誦四分羯磨文為他受。
僧祇事了。十誦三十九夜此皆非法不成。
何以知。羯磨文中牒事。
各各不同。故知不成也。
今畏諸人謬用。總抄諸部律。
正羯磨文。呈簡諸賢。
任見作法。隨事所用也。
orig::  ^518b16

大德僧聽。若僧時到僧忍聽。
爾許比丘集結小界。
白如是。 ^518b38

大德僧聽。爾許比丘集結小界。
誰諸長老。忍爾許比丘集結小界者默然。
誰不忍者說。僧已忍爾許比丘集結小界竟。
僧忍默然故。是事如是持。 ^518b42

若解。只改結字作解字喚。
諸文如前小界自恣團座。 ^518b48

大德僧聽。若僧時到僧忍聽。
諸比丘坐處已滿。
齊如是比丘坐處結小界。
白如是。 ^518c2

大德僧聽。齊如是比丘坐處。
僧於中結小界誰諸長老。
忍齊如是比丘坐處結小界者默然。
誰不忍者說。僧已忍齊如是比丘坐處結小界竟。
僧忍默然故。是事如是持。 ^518c6

曇無德部四分律刪補隨機羯磨卷下。
commentary::  ^518c14

原文止此。下皆續入。 ^518c16

○差人行籌法 ^518c18

續　此准白二綱目。
今依滅諍揵度。續入此法。
由用多人語。現前毗尼滅言諍所制。
自後凡遇布薩安居時。
復制恒用。為知僧數。
便報檀施也。應如常集僧已。
僧中上座作前方便答云。
差行籌人羯磨。若無五德不應差。
謂有愛恚怖癡。不知行不行。
若反此應差堪羯磨人。
作如是白。
orig::  ^518c20

大德僧聽。若僧時到僧忍聽。
僧差〔某甲〕比丘行舍羅。
白如是。 ^518c32

大德僧聽。僧今差〔某甲〕比丘行舍羅。
誰諸長老。忍僧差〔某甲〕比丘。
行舍羅者默然。誰不忍者說。
僧已忍差〔某甲〕比丘行舍羅竟。
僧忍默然故。是事如是持。
commentary::  ^518c36

釋　眾中若有已受差者。
若欲行時不須再差。
若未受差不得行籌。
但聽隨之收籌也。 ^518c42

此一羯磨為事故作。
是屬公也。 ^518c44

非　餘非准常。
唯異人非。謂乏德召差。
無夏受使等。 ^518c48

○離衣法 ^519a4

續　此准白二綱目。
今依三十事之第二續法。
律本云。時有比丘乾#CB12301;病因緣。
欲人間遊行。有糞掃僧伽黎患重不堪持行。
佛言。自今已去聽僧與此比丘結不失衣白。 ^519a6

羯磨。應如是與彼比丘。
應至僧中具儀。禮上座足已。
合掌胡跪。作如是說。
orig::  ^519a12

大德僧聽。我〔某甲〕比丘得乾痟病。
此糞掃僧伽黎重。
有因緣欲人間行。
不堪持行。我今從僧乞結不失衣法〔如是三說〕。
commentary::  ^519a16

僧中差羯磨者。作前方便答云。
與不失衣羯磨。作如是白。
orig::  ^519a22

大德僧聽。〔某甲〕比丘得乾痟病。
有糞掃僧伽黎衣重有因緣事。
欲人間行。不堪持行。
從僧乞結不失衣法。
若僧時到僧忍聽。
與此比丘結不失衣法。
白如是。 ^519a26

大德僧聽。〔某甲〕比丘得乾痟病。
有糞掃僧伽黎衣患重。
有因緣事。欲人間行。
不堪持行。今從僧乞結不失衣法。
今僧與〔某甲〕比丘。
結不失衣法。誰諸長老。
忍僧與〔某甲〕比丘。
結不失衣法者默然。
誰不忍者說。僧已忍與〔某甲〕比丘結不失衣法竟。
僧忍默然。故是事如是持。
commentary::  ^519a32

釋　如是與法已。
隨緣不持僧伽黎出入意有二開。
一者他為已證故。
次則自無有疑故。
若病愈力徤仍持勿離。 ^519a44

此羯磨因病為人作結衣為事作。
是屬私也。 ^519a48

非　人非。謂病不應法等。
事非。謂衣非重衲等。 ^519b4

餘非准前。 ^519b6

○減六年臥具法 ^519b8

續　此准白二綱目。
今依三十事之十四續法。
律制。比丘作新臥具。
持至六年。若減六年不捨。
故更作新者犯捨墮。
時有比丘得乾痟病。
有糞掃臥具重。有小因緣。
欲人間遊行。不堪持行。
佛言。自今已去。聽僧與彼比丘作白二羯磨。
此比丘當往僧中。
如上具儀禮上座。
胡跪合掌作。如是言。
orig::  ^519b10

大德僧聽。我〔某甲〕比丘得乾痟病。
有小因緣。欲至人間遊行。
有糞掃臥具極重。
不堪持行。我今從僧乞作新臥具羯磨〔如是三說〕。
commentary::  ^519b22

僧中差羯磨者。索欲問緣。
答云。與減六年。作新臥具羯磨。
如是白言。
orig::  ^519b28

大德僧聽。此〔某甲〕比丘得乾痟病。
欲人間遊行。有糞掃臥具重。
今從僧乞作新臥具羯磨。
若僧時到僧忍聽。
僧與此比丘作新臥具羯磨。
白如是。 ^519b32

大德僧聽。此〔某甲〕比丘得乾痟病。
有糞掃臥具重。欲人間遊行。
今從僧乞更作新臥具羯磨。
今僧與彼比丘。更作新臥具羯磨。
誰諸長老。忍僧與彼〔某甲〕比丘。
更作新臥具羯磨者默然。
誰不忍者說。僧已忍與〔某甲〕比丘。
更作新臥具羯磨竟。
僧忍默然故是。事如是持。
commentary::  ^519b38

釋　是中七非並羯磨為人事屬私。
皆同上結離衣無異。 ^519c2

○作小房法 ^519c6

續　此准白二綱目。
今依十三事之第六續法。
佛言。比丘若自求作屋無主。
自為己當應量作。
長佛十二磔手。廣七磔手。
當將比丘指授處所。
無難處。無妨處。無難者。
謂無虎狼諸惡獸。
下至蟻子。比丘若不為此諸虫所惱。
應修治平地。若有石樹荊棘。
當使人掘出。若有坑陷溝池。
當使人填滿。若畏水淹漬。
當豫設隄防。若地為人所認。
當共斷無使他有語無妨者。
謂通草車往來無礙。
彼比丘看無難處。
無妨處。已到僧中。
具修威儀。合掌作如是言。
orig::  ^519c8

大德僧聽。我〔某甲〕比丘自乞作屋。
無主自為己。我今從眾僧乞知無難無妨處〔如是三說〕。
commentary::  ^519c26

佛言。爾時眾僧當觀察。
此比丘為可信不。
若可信即當聽使作。
應與羯磨。若不可信。
一切僧應到彼處看。
若眾僧不去。遣僧中可信者到彼看。
若彼處有難有妨。
不應與處分。若妨難互相有無。
不應處分。若無妨難應處分。
應如是與僧中差羯磨者。
白二羯磨。 ^519c30

釋　准義先往看處已。
明復還界內。應鳴槌集僧已。
差羯磨者。作前方便答云。
與作房處分羯磨。
作如是白言。
orig::  ^519c42

大德僧聽。〔某甲〕比丘自乞作屋。
無主自為己。今從眾僧乞處分無妨無難處。
若僧時到僧忍聽。
當與〔某甲〕比丘處分無妨無難處。
白如是。 ^519c48

大德僧聽。此〔某甲〕比丘自求作屋。
無主自為己。從僧乞處分無難無妨處。
僧今與〔某甲〕比丘處分無難無妨處。
誰諸長老。忍僧與〔某甲〕比丘處分無妨無難處者默然。
誰不忍者說。僧已忍與〔某甲〕比丘處分無難無妨處竟。
僧忍默然故。是事如是持。
commentary::  ^520a6

釋　佛言。彼作房應知初安。
若石若土墼泥團乃至最後泥治也。 ^520a16

此羯磨為事作。屬私也。 ^520a18

非　人非。謂乞者無信。
僧不往觀等。
事非。謂處有妨難等。 ^520a20

餘非如常。 ^520a22

○作大房法 ^520a24

釋　此准白二綱目。
今依十三事之第七續法。
佛言。比丘欲作大房有主。
為己作。當將餘比丘。
指授處所。無難無妨。 ^520a26

釋　此中事義並准上。
唯異作大房而有施主也。
彼比丘應到僧中具儀。
如是言云。
orig::  ^520a32

大德僧聽。我〔某甲〕比丘欲作大房。
有主為己。今從僧乞指授無難無妨處〔如是三說〕。
commentary::  ^520a36

釋　彼既乞已。應觀察可信。
往看處所。還界集僧。
羯磨者作前方便。
答云。與作大房指授羯磨。
作如是白。
orig::  ^520a40

大德僧聽。此〔某甲〕比丘欲作大房。
有主為己。今從僧乞指授無難無妨處。
若僧時到僧忍聽。
與〔某甲〕比丘指授無難無妨處。
白如是。 ^520a46

大德僧聽。此〔某甲〕比丘作大房有主為己。
從僧乞指授無難無妨處。
今僧與〔某甲〕比丘指授無難無妨處。
誰諸長老。忍僧與〔某甲〕比丘指授無難無妨處者默然。
誰不忍者說。僧已忍與〔某甲〕比丘指授無難無妨處竟。
僧忍默然故。是事如是持。
commentary::  ^520b4

彼作房者。應知初安石等並羯磨。
為事屬私。顯非皆同上。 ^520b14

○持故房與道俗經營二法 ^520b18

續　此准白二綱目。
今依房舍揵度續入制法。
本一而標二者。由羯磨文中雙牒道俗故也。
律云。爾時眾僧房舍。
故壞有異居士言。
若與我者我當修理。
諸比丘白佛。佛言。
聽白二羯磨與之。 ^520b20

釋　異居士者。謂非原日起造之主。
若與我者我當修理。
謂十方僧寺各有檀護。
若舊主有智。則聞修欣讚。
若執相未融。則反生論諍。
是故作法與之。隨意增廣重新。
設不與者。亦不得恃勢強為此。
乃不現前法。准常集僧。
差羯磨者。索欲問緣。
答云。與故房修治羯磨。
如是作白。
orig::  ^520b28

大德僧聽。若僧時到僧忍聽。
僧今持此房。與〔某甲〕居士修治。
〔某甲〕比丘經營。白如是。 ^520b40

大德僧聽。僧今以此房與〔某甲〕居士修治
〔某甲〕比丘經營。誰諸長老。
忍僧持此房與〔某甲〕居士修治〔某甲〕比丘經營者默然。
誰不忍者說。僧已忍與〔某甲〕居士房修治
〔某甲〕比丘經營竟。
僧忍默然故。是事如是持。
commentary::  ^520b44

釋　此法持房與俗修治。
而兼差比丘者。若無俗則布金之主誰為不。
兼僧則修治之方莫測。
然修梵剎。逈異世居。
故差一如法比丘。
以董其事。縱廣曰經。
回旋曰營也。 ^520c4

此一羯磨為事故作。
是屬公也。 ^520c10

非　人非。謂俗悋沽名。
僧乏才德等。
餘非並同前。 ^520c14

○差比丘料理房法 ^520c18

續　此准白二綱目。
今依房舍揵度續入。
律云。有一居士為僧作房。
而無人住。彼作如是言。
大富長者多饒財寶。
為僧作房。沙門釋子便在中住。
我曹貧窮。誰當住此。
諸比丘以此白佛。
佛言。眾僧應與一比丘白二羯磨。
應集僧已。差羯磨人。
作前方便。答云。差料理僧房羯磨。
作如是白。
orig::  ^520c20

大德僧聽。今僧以此〔某甲〕房與〔某甲〕比丘料理。
若僧時到僧忍聽。
白如是。 ^520c32

大德僧聽。此〔某甲〕房與〔某甲〕比丘料理。
誰諸長老。忍僧以此〔某甲〕房與〔某甲〕比丘料理者默然。
誰不忍者說。僧已忍以〔某甲〕房與〔某甲〕比丘料理竟。
僧忍默然故。是事如是持。
commentary::  ^520c36

釋　檀越所造僧房。
十方眾僧聽住。若私料理不無論諍。
若置不修有退檀信。
故制僧中羯磨與之。
一令眾和默忍以息諍。
次使主知修緝而信增。
遮護兩備。制意如斯。 ^520c44

此羯磨為事故作。
是屬公也。 ^521a2

非　餘非准常。
唯異人非。謂才短未諳。
修治作事。多存私心等。 ^521a4

○差分臥具法 ^521a8

續　此准白二綱目。
今依十三事之第八續入。
律本中因沓婆羅子尊者發起如是差法。
佛言。自今已去。若比丘具不愛恚怖癡。
知分未分。此五德者。
聽集僧白二羯磨。
差之眾中。善羯磨者。
作前方便。答云。差分臥具羯磨。
應如是白言。
orig::  ^521a10

大德僧聽。若僧時到僧忍聽。
差〔某甲〕比丘分僧臥具。
白如是。 ^521a20

大德僧聽。僧今差〔某甲〕比丘分僧臥具。
誰諸長老。忍僧差〔某甲〕比丘分僧臥具者默然。
誰不忍者說。僧已忍差〔某甲〕比丘分僧臥具竟。
僧忍默然故。是事如是持。
commentary::  ^521a24

律云。分僧臥具者。
若阿練若共同阿練若。
若乞食共同乞食。
衲衣共同衲衣。不作餘食法共同不作餘食法。
一處坐共同一處坐。
一摶食共同一摶食。
塜間坐共同塚間坐。
露坐共同露坐。樹下坐共同樹下坐。
隨坐共同隨坐。三衣同三衣。
多聞同多聞。法師同法師。
持律同持律。坐禪同坐禪。 ^521a32

釋　律中尊者發起羯磨。
願求分僧臥具。差次受請飯食。
由綱目所列。但云差分臥具。
故此羯磨文中略之。
原卷白二末贅云。
應有差分。粥分小食。
分佉闍尼。差請敷具。
分浴衣。分衣可取。
與差比丘沙彌。使此據房舍。
犍度後之佛語也。
如是八種。若遇行用。
准例此白二差法。
由文通事類。唯牒改現行。 ^521a44

此羯磨正為人故作。
是屬公也。 ^521b8

非　人非。謂乏德等。
法非。謂事錯等。
事非。謂不應等。 ^521b10

餘四准知。 ^521b12

○尼白入僧寺法 ^521b14

續　此准但對首綱目。
今依尼單墮之百四十四續入。
佛言。若比丘尼知有比丘僧伽藍不白而入者。
波逸提。雖制令白。
而闕白詞。若准義加。
凡比丘尼差使。往大僧處請教誡。
並求自恣者。至寺門外。
不得輙入。若無人出。
尼當微作聲。使內聞知。
不應諵諵有失威儀。
若有比丘在外者。
一尼近前。恭謹作禮。
一拜起立。合掌白云。
orig::  ^521b16

大德。我比丘尼等今入僧寺。
欲囑教誡〔或求自恣〕。
願大德慈愍。為我通知〔一說　彼比丘答言〕。
善可爾。
commentary::  ^521b30

侯彼進語。出召方入。
若非時事。准緣白入。
佛言。除禮拜佛塔及聲聞塔。
不白入僧寺者無犯。
末世此法。久迷尼故。
多慢僧也。
other:: 
# 續附
續附 ^521b34

審俗仰於僧欽歸者。
為崇道德。僧行攝化於俗者。
須體制儀念。必毫無圖利之心。
所懷唯遂悲濟之願。
說法藥病相投受施。
觀心靡雜。境現不遷。
緣凑知足。如是豈特宣演。
尊師無言。亦可弘化。
末世比丘教化作福。
多乖制典。不護法道。
故附聖言以自誡。
亦願同志者宜慎之。 ^521b42

毗尼母云。若比丘為在家。
作師教化作福者。
有五事不得。一不應依此檀越舍止住。
二不應繫心貪其利養。
三不應為檀越總說法。
示教利喜。應別教轉修餘法。
餘法者布施持戒。
受八齋法。如是一一說之。
四不得與在家人戲樂。
共相娛樂。五不得繫心常欲相見。 ^521c6

復有五事不得。一若檀越未親舊處。
不得強作舊意而往。
二不得求其形勢料理檀越家業。
三不得私共檀越竊語。
四不可語檀越良時吉日祠祀鬼神。
五不得於親舊檀越處過度所求。 ^521c18

右道宣比丘以唐貞觀中。
遊諸律肆〔肆音肄習也〕。
博求異訣。但見誦文信語。
部秩成宗。及至討論赴要。
曾未機正。乃顧命筆墨。
依宗本撰次。雖不窮源究末。
庶得決事行用。願以塵露山海。
照於萬代。志之所及為遠矣。 ^521c26

釋　此文乃原卷末所敘者。
宣祖於唐武德三年受具。
而云貞觀中。謂國更二帝。
時歷八載。間遊諸律。
肆精習毗尼。文云博求異訣者。
非奇異之術。謂異於沿傳譌法而博求律制之正軌也。
下二句明討論無#CB15155;發起撰集之因意。
謂毗尼一宗不類義學。
若以非制為制。是制晦遺住持之本。
寧弗喪歟。為欲挽救頹風。
澄靖狂瀾。不隨時師。
擬帙必覈聖言憲章。
豈無機正以誨將來。
由是依宗本制。而撰簡次。
窮源究末。行用有歸。
會集大成。善達時宜。
若非出窟師子。擇乳鵝王。
孰能宗樹南山。律振西域。
雖云願微塵等於泰山。
滴露同於滄海。以此作持。
照明萬代。然祖之志不特如斯而已。
實願盡未來際。正法恒存。
利生靡間。故云志之所及為遠矣。
凡諸紹宗弘持者。
咸入祖願。共乘戒舟云爾。 ^521c36

第十雜法住持篇竟。
毗尼作持續釋卷十五〔終〕
w:: 音義
note:: 詶 ^522a14

音儔。以言答也。尸 ^522a22

主也。握 ^522a24

持也。衒 ^522a26

音眩。自媒也。邀 ^522a28

音腰。招求也。猶持浮囊欲渡大海 ^522a30

浮囊乃渡海之器也。
昔有商人。持浮囊渡海。
海中羅剎從乞浮囊。
其人不與。乃乞一半。
亦不聽許。至乞一絲。
亦不從願。何以故。
命在囊故。若破則海岸終不能到。
以喻持戒之人。欲渡生死苦海。
設遇愛染羅剎。假求一願。
亦終不從。何以故。
命在戒故。若有破溺生死海。
永無得出故。如草繫衣損命不犯 ^522a32

昔有賊劫物歸。路遇一比丘。
恐言其事欲殺之。
賊中有知比丘者。
以生草繫比丘衣。
比丘曲身就草。寧饑渴而死。
不敢犯禁戒。而傷生草。
憩 ^522a46

音契。息也。殞 ^522b6

音允。沒也。褒 ^522b8

保平聲。揚美也。貶 ^522b10

音匾。謫抑也。譍 ^522b12

音英。以言對問也。
沓 ^522b14

音蹋。重疊也。擬 ^522b16

音蟻。揣度以待也。
揣 ^522b18

度量也。猷 ^522b20

音由。道也。閡 ^522b22

與礙同隔閡也。發硎 ^522b24

下音形。發硎謂精割微細之極也。
唹 ^522b26

音於。笑也。循循 ^522b28

音旬。次序也。論語云。
夫子循循然善誘人。
蔟 ^522b30

音促。攢聚也。疲 ^522b32

音皮。勞力倦也。困 ^522b34

倦劇力乏也。耄 ^522b36

音帽。惛忘也。八九十日耄。
耋 ^522b38

田入聲。年八十皮膚變黑如鉄。
又年之至也。諵 ^522b40

音男。諵諵多言也。
訣 ^522b42

音決。方術要法也。
秩 ^522b44

與帙同音。姪書卷編次也。
機 ^522b46

會也。
 ^522b48
