
other:: 大佛頂如來密因修證了義諸菩薩萬行首楞嚴經觀心定解卷第十
commentary:: 
○四、行陰。此五陰發得境中，前二屬貪、
愛、大慢等煩惱境，想陰的是魔境。
今行陰十種是見境，五識陰中兼於禪、
見等執，最後二乘住立涅槃而不前進，即二乘境。
止觀立十境，而初觀陰入，有不得入者，反因觀心發得。
下九皆當用十乘妙觀觀之，一一令成不思議境。
今經正為禪那行人因觀不入，反發魔事，
故微細詳明，不令住著，則正觀可入也。
為三：一、總示始終。
又三：一、結前想陰。
orig::  ^836a8

阿難，彼善男子修三摩地想陰盡者，是人平常夢想消滅，
寤寐恒一，覺明虗靜猶如晴空，無復麤重前塵影事，
觀諸世間大地山河如鏡鑑明，來無所粘，
過無蹤跡，虗受照應，了罔陳習，唯一精真。
commentary::  ^836a24

想陰盡者，約已斷說。
想以取相為義，寤則為想，寐則為夢。
只就寤時，已紛然不一，何況寐乎？
今想陰既除，故雖有寤寐，而其相恒一也。
明平常心體如此。
覺明下，有法、喻、合。
如來得妙空明覺，此是果人之德。
今在行人，覺明虗靜。
不取相故虗，無喧雜故靜。
晴空中無雲烟，如覺明中無夢想粗重之習。
苕溪曰：准智論，明阿羅漢有眠無夢。
騐今想盡，即六根淨。
以圓觀所破通別二惑，猶如冶鐵，粗垢先除，故曰無復粗重等也。
觀諸下，明應物之用。
世間該依正二報，獨言山河大地者，想念所著，每在依報故也。
如鏡下，是喻鑑亦鏡也。
又鏡有鑑物之明，來去無著。
虗受下，是合法。不取外物之相，是以虗受唯照應之而已，
更不起怨親諸想，是無陳習。 ^836a32

○二、預示始終二：一、不盡始相。
orig::  ^836b8

生滅根元，從此披露。
見諸十方十二眾生，畢殫其類，雖未通其各命由緒，
見同生基，猶如野馬，熠熠清擾，為浮根塵，
究竟樞穴，此則名為行陰區宇。
commentary::  ^836b12

補遺云：皆謂想盡行現，故云披露。
今謂前言想盡，約利根破惑，入相似位者說之。
若鈍根人，但是伏惑，想陰未破，惟得想心凝明而已，未可云盡。
即中云想盡行現，其說元是。
在斷想者，行陰才現，即能斷行。
故後經文，明行陰盡相。
在伏想者，便墮行陰區宇中。
經含二意，元不相妨。
生滅下，想伏而行現也。
六識之體既伏，七識之體斯現。
楞伽云：七識生滅，如來藏不生滅。
此二和合，成阿賴耶。
據楞伽此言，知前六識皆生滅，而根元在第七明矣。
又如餘四陰，皆有生滅，而根元在行陰中，故言生滅。
根元見諸下，明行現則通他人。
前受想但在一身，今行陰露，則能窮十二類生。
雖未下，明未見類生之識。
見仝生基，明已見類生之行。
葢各命由緒，其種子在八識中，尚未能通。
而十二類仝生之基，狀若無知，喻仝野馬。
野馬，即陽焰也。春晴遠望，其狀如水。
熠熠，閃爍貌。體離受想，雖擾而清。
言浮塵根者，粗浮顯露曰浮，體無知覺曰塵。
除却清淨四大，即浮塵根。
其中爪生髮長，筋轉脉搖，人不自知，總為行陰所攝。
雖在自身，似無情法。
故經云：是身無知，如土木瓦石也。
生住異滅，名不相應行，斯為浮根。
究竟樞穴，門簨曰樞，門臼曰穴。
簨，橫木也。此人但伏想陰，故入行陰區宇。 ^836b18

○二、已盡終相。
orig::  ^836c12

若此清擾，熠熠元性，性入元澄，一澄元習，
如波瀾滅，化為澄水，名行陰盡，是人則能超眾生濁。
commentary::  ^836c14

若此下，謂利根人觀行得悟，即于此滅行也。
熠熠清擾，為十二類生基，故稱元性。
性入元澄者，生滅之性，入于本元澄寂之體也。
或謂元澄是後識性，流急不見，非是無流，非也。
即中謂行陰盡處，即是元澄。
若以此為常行，亦得指為識耶？
澄彼清擾之習，故云一澄元習。
元習即上元性，故知性是習成之性。
喻中澄水，當喻真性，不當喻識。
惑業所招苦報，生滅不停，名眾生濁，故行盡則超之。 ^836c18

○二、結顯妄源。
orig::  ^836c32

觀其所由，幽隱妄想，以為其本。
commentary::  ^836c36

想陰之想是粗浮之想，行陰是微細之想。
如前經云：變化密移，我誠不覺。
故今云幽隱妄想。 ^836c38

○二、正詳發相十一。
二、無因論三。一、總述。
orig::  ^836c40

阿難當知，是得正知奢摩他中諸善男子，
凝明正心，十類天魔不得其便，方得精研窮生類本，
于本類中生元露者，觀彼幽清圓擾動元，
于圓元中起計度者，是人墜入二無因論。
commentary::  ^836c44

想陰已伏，不起邪慮，名正知奢摩他，是入空止觀也。
有三緣故，魔不得便：一者、凝，謂心常在定故；
二者、明，謂心常觀照故；三者、正，謂不起邪慮故。
方得精研等者，至此不但見己，并見他人，
能窮十二類生之本，往昔已來已有類生，
故云本類生元，即行陰也。
即下文云幽、清、圓等，對下第二、外道是觀常擾動元故。
今云圓擾動元，窮十二類，故稱圓也。
圓元者，圓字承上觀彼句，元字承上生元句。
執無因者，良由未通各命由緒之故。 ^837a4

○二、別顯二：初、本無因，又二：一、正明。
orig::  ^837a20

一者、是人見本無因。
何以故？是人既得生機全破，乘於眼根八百功德，
見八萬劫所有眾生業流灣環，死此生彼。
只見眾生輪迴其處，八萬劫外冥無所觀，
便作是解：此等世間十方眾生，八萬劫來無因自有。
commentary::  ^837a24

初句標。何以故下，徵釋。
破是看破，以下即云眼根故也。
長水曰：八百功德，謂由定力發其眼根，本分功德百倍增勝見八萬劫。
吳興云：業流灣環者，行陰流轉也。
既見眾生死此生彼，便知何人復為何人，
自身曾從何類轉入何類，他身亦然。
若爾，與各命由緒何別？
葢各命由緒是見識中所含種子，今但見業報轉變，
不見種子，如但見面，豈即見心？
交光云：此人總見類生不停，非一一各詳，
似并不知何人為何人，則解文太粗矣。
此人眼根只見眾生輪迴八萬劫中，不見其識，
而八萬劫外亦無所觀，吳興指為外道冥諦是也。
輪迴其處者，指八萬劫為處。
便作下，是起僻解。 ^837a32

○二、結過。
orig::  ^837b6

由此計度，亡正徧知，墮落外道，惑菩提性。
commentary::  ^837b8

無因則非正知，只見八萬則非徧知，悞落外道，不知菩提之正軌矣。 ^837b10

○二、末無因二：一、正明。
orig::  ^837b12

二者、是人見末無因。
何以故？是人於生既見其根，知人生人、
悟鳥生鳥，烏從來黑、鵠從來白，人天本豎、
畜生本橫，白非洗成、黑非染造，從八萬劫無復改移，今盡此形亦復如是。
而我本來不見菩提，云何更有成菩提事？
當知今日一切物象皆本無因。
commentary::  ^837b14

夫人不生鳥，鳥不生人，生根有異，直以久遠為生根也。
烏從來黑者，其根既定，色相無改。
前劫烏黑，今烏亦黑，餘三句亦然。
白非洗，黑非染者，言其根定，不從因緣有也。
以本例末，色相無殊。
烏鵠等雖盡今日之形，而後劫之烏還如今黑，後劫人天亦如今豎。
此中古人引身子觀鴿，恐不相肖。
是人既觀八萬劫，則自身必歷諸道，他人亦然。
經但云色相無殊，非云人死必為人也。
如云烏從來黑，豈云烏死必為烏乎？
而我下，以諸法之有根，顯菩提之無根。
昔有菩提，今後方有菩提；往昔既無，後來安有？
是則一切皆有，菩提獨無，謗法甚矣。
結文本字合是末字，今日萬象決不因修證而改，是末無因也。
前計本無因，乃由不見其始；今計末無因，
乃由不用修證，遂廢修業之因。 ^837b24

○二、結過。
orig::  ^837c2

由此計度，亡正徧知，墮落外道，惑菩提性。
commentary::  ^837c4

○三、結示。
orig::  ^837c6

是則名為第一外道立無因論。
commentary::  ^837c8

吳興曰：肇師云：外道末伽梨，謂眾生苦樂不因行得，皆自然耳。
前文云末伽梨等，都言此身死後全滅。
今計無因，雖不云死滅，必至劫滿，亦同其倫。
當知諸見不出四句，謂斷、常、雙，亦雙非也。
上二無因，即斷見；下四徧常及一分無常、
一分常，乃至死後俱非，即後三句。
餘之所計，皆源流于此。 ^837c10

○二四、徧常論。二一、正心絕魔。
orig::  ^837c20

阿難！是三摩中諸善男子，凝明正心，魔不得便。
commentary::  ^837c24

修圓定者，空假在一心中故。
或言奢摩他，或言三摩，良由正觀現前，故魔不能發。
即已斷想受，前七卷半中，任運修證，證入圓位之人也。 ^837c26

○二窮元發見。三一總述。
orig::  ^837c30

窮生類本，觀彼幽清，常擾動元，于圓常中起計度者，是人墜入四徧常論。
commentary::  ^837c34

起計度者，即但伏不斷因觀，發昔起九境能招報因一類也。
在佛法中以不生不滅為常，今以行陰常存曰常。
溫陵云：徧即圓也。
故此標名徧常，後結名圓常。 ^837c38

○二、別顯二：初、正明四：初、二萬常。
orig::  ^837c44

一者、是人窮心境性，二處無因，修習能知二萬劫中十方眾生所有生滅，
咸皆循環，不曾散失，計以為常。
commentary::  ^837c46

此因窮心境二處，而知二萬劫也。
窮心性者，如目但能見，耳但能聞，必其生根之有異。
窮境性者，如烏從來黑，鵠從來白，亦其生根有異也。
生滅循環，不曾散失者，如鐘聲雖歇，叩則還生，
不特一物性常，物物皆常，故有生有滅，
不過循環之法，而二萬劫來，眾生未常少一人也。
若少一人，即散失矣。
正因觀生滅而見其常，故此計從行陰發。
內教明緣生無性，正破此計。
聲從鐘槌而發，正是從因緣生，而彼計為無因，此一謬也。
從因緣生，其性無常，無常即空，而彼反計為常，此又一謬也。
問：性具諸法，不從因緣，大是常住，與此計何相似耶？
答：性具七大諸法，必因破相而顯。
今生滅未破，特因眾生經劫不散，計以為常，
是執相為常，便成早計。
又性具之理，雖非生因所生，亦是了因所顯，可直云無因耶？
此外道但見行陰，尚未知識陰，何由見性乎？
幽溪云：前由眼根八百功德，故謂之見；
今依意根千二百功德，故謂之知。
所獲意通，比前為小，但能知二萬劫也。 ^838a2

○二四萬常
orig::  ^838a36

二者、是人窮四大元，四性常住，修習能知四萬劫中十方眾生所有生滅，
咸皆體恒，不曾散失，計以為常。
commentary::  ^838a38

此因窮四大而知四萬劫也。
不相應行，狀若無知，遍及器界。
是人既觀生滅根元，必能窮四大根元。
而四大生而復滅，滅而又生，性豈不常？
此性即眾生之體，故使眾生不失。
以不失為常，非以不生滅為常。
幽溪曰：上于心境二性生計，其見尚寬，遍色遍心。
今窮四大性常，其見則狹，但在于色而已。
其中意根功德，比前倍大，故言四萬。
言修習能知者，乃想伏行現之後，重加修習，方能知之也。 ^838a42

○三八萬常
orig::  ^838b8

三者是人窮盡六根末那執受心意識中，
本元由處性常恒故，修習能知八萬劫中一切眾生，
循環不失本來常住，窮不失性計以為常。
commentary::  ^838b12

補遺云：初就心境觀生滅，次就四大觀生滅，
今就六識至八識中觀其生滅，方為窮盡。
言六根者，舉所依根，即該六識。
文中初從六根窮至八識，次又從八至六識。
于此三中，凡有生滅與類生共者，是眾生之元由，
見其不斷，乃謂性常。
雖歷六、七、八，只觀行陰境耳。
即中謂此人雖見行陰，仍觀識陰，故能知八萬劫也。
從八萬劫以至今日，即名本來常住，窮盡八識，
知八萬劫，是窮不失性。
吳興云：按楞伽經：阿梨耶識，除佛及八地菩薩，
諸餘二乘、外道修行者，皆不能知。
由是觀之，今行陰未盡，豈能于此計以為常？
應知心、意、識者，通舉八識也；本元由處，別指行陰也。
良以首楞嚴定頓窮八識，圓伏五住，而于想陰盡處，
不了行陰微細生滅，妄認為常，非謂定中已見第八。
慤師云：若了八識，何得異計？
斯語善焉。天如曰：俱舍云：集起名心，思量名意，了別名識。
百法疏云：八識名心，七識名意，六識名識。
又婆沙云：心即意識，如火名焰，亦名為熾，
亦名燒薪，只是一心有三差別。
此中諸解，當取岳師通舉八識，別指行陰之說為近理也。
吳興云：頓窮八識，圓伏五住，初正觀總無明心，
即六識心王，而既伏破受、想、六，即業識矣。
一心三別，此之謂也。 ^838b18

○四不生滅常。
orig::  ^838c10

四者是人既盡想元生理，更無流止運轉生滅，
想心今已永滅，理中自然成不生滅，因心所度計心為常。
commentary::  ^838c14

生理者，行中理體。
若即以行陰為理體，恐未必然。
如前文云：見同生基，熠熠清擾。
據此文既以行為擾動，豈今謂其無流轉耶？
此人計行之生滅全由于想，故稱想元。
想陰既滅，行體必無流轉，乃計為常。
斯乃意根卜度，不諦甚矣，故不復立能知之劫量也。
又生滅由想，故想為生滅之元。
想元既盡，行中已無生滅之相，但存其理，
或流或止，即是運轉。
想盡而行不流，如披其枝而根本亦枯也。
生滅下，出自然計耳，故非重疊。
前三人皆用修習，而第四人不用修習，故云自然成不生滅。
行本生滅而以為不生滅者，因心所度故也。 ^838c18

○二、結過。
orig::  ^838c38

由此計常，亡正徧知，墮落外道，惑菩提性。
commentary::  ^838c40

以無常為常則非正，不超二萬乃至八萬即非徧。 ^838c42

○三、結示。
orig::  ^838c44

是則名為第二外道立圓常論。
commentary::  ^838c46

吳興曰：此曰徧常所窮之境，從廣至狹而成次第。
初通五陰，二局色陰，三惟行陰，四但是行中不生滅理。
若言第三計八識，第四復計行陰，其義既失，所次亦非。 ^838c48

○三四、一分無常。
一分常論。二一、正心絕魔。
orig::  ^839a6

又三摩中諸善男子，堅凝正心，魔不得便。
commentary::  ^839a10

○二窮元發見。三一總述。
orig::  ^839a12

窮生類本，觀彼幽清，常擾動元，于自他中起計度者，
是人墜入四顛倒見，一分無常，一分常論。
commentary::  ^839a14

自他如後釋。雖觀常住非不生滅，雖觀無常不能破法，皆成顛倒之見。 ^839a18

○二、別顯二：初、正明四：一、我常彼無常。
orig::  ^839a20

一者，是人觀妙明心徧十方界，湛然以為究竟神我，
從是則計我徧十方，凝明不動。
一切眾生于我心中自生自死，則我心性名之為常。
彼生滅者，真無常性。
commentary::  ^839a24

據三卷末云：各各自知，心遍十方。
則是人所觀，似亦非謬。
但若作此見，即成邪計。
妙明心體，不離陀那。
七識恒執陀那為自內我，豈不執妙明心為神我耶？
七識為生滅根元，今存行陰，正七識現行之時，當有此計。
故此計從行陰起，非即以行陰生滅為常也。
我徧十方，是我大色小，我即是自，凝明不動，顯其為自體也。
眾生即他，自生自死，言與真心無涉。
我心為常，眾生無常，即是立我慢幢，打自大皷。
謂自悟心，即無生滅；他不悟心，但有生滅。
是獨得其常，而傲眾生之無常。 ^839a30

○二、劫壞劫不壞。
orig::  ^839a48

二者、是人不觀其心，徧觀十方恒沙國土，
見劫壞處名為究竟無常種性，劫不壞處名究竟常。
commentary::  ^839b2

見同生基，但觀十方。
吳興曰：三禪以下，終為三災所壞，名無常種性。
四禪以上，災不能壞，名究竟常。
常則為自所證涅槃之處，無常則為他生死之處。 ^839b6

○三、我如微塵轉。
orig::  ^839b12

三者、是人別觀我心，精細微密猶如微塵，
流轉十方性無移改，能令此身即生即滅。
其不壞性，名我性常；一切死生從我流出，名無常性。
commentary::  ^839b14

見同生基，而別觀我心也。
前計妙明徧十方，是我大色小；今觀心如微塵，是色大我小。
惟識云：體常至細，如一極微，潛轉身中，作事業故。
今流轉十方，亦此類也。
微塵所至，更無隔礙，故流轉十方。
性無改者，謂心之自性，無有改易。
吳興云：我既微細，生滅亦然。
故云即生即滅。而此生滅，從細至粗，相續無間，
故云一切死生等〔文〕。
既云能令此身，豈非從我流出？
文云流轉十方，可知是行，雖行而常；身之生滅，是行而無常也。 ^839b20

○四行常，餘無常。
orig::  ^839b36

四者、是人知想陰盡、見行陰流，行陰常流計為常性，
色、受、想等今已滅盡，名為無常。
commentary::  ^839b38

吳興曰：前觀我心，雖流轉十方，性無移改，
不知我是行陰，其體常流。
今雖見流，仍未見識陰之相，故對色受想等為常無常也。
此四顛倒，初觀神我及一切眾生，即正報也。
次觀國土與劫，即依報也。
此二對他明常無常。
三觀我心及身，四計陰等，此二約自色心明常無常，亦從廣至狹也。 ^839b42

○二、結過。
orig::  ^839c4

由此計度一分無常，一分常故墮落外道惑菩提性。
commentary::  ^839c6

○三、結示。
orig::  ^839c8

是則名為第三外道一分常論。
commentary::  ^839c10

○四、四有邊論二：初、正心絕魔。
orig::  ^839c12

又三摩中諸善男子，堅凝正心，魔不得便。
commentary::  ^839c14

○二窮元發見。三一總述。
orig::  ^839c16

窮生類本，觀彼幽清常擾動元，于分位中生計度者，是人墜入四有邊論。
commentary::  ^839c18

有邊無邊，在十四問中，悉是邪計。
溫陵曰：分位有四，謂三際分位，見聞分位，
彼我分位，生滅分位。
幽溪曰：四種分位，不外時之與處。
如第一第四，約時以言之。
第二第三，約處以言之。
又以時為分，以處為位，合時與處，成四種分位。 ^839c22

○二、別顯二：初、正明四：一、三世。
orig::  ^839c30

一者、是人心計生元，流用不息。
計過、未者，名為有邊；計相續心，名為無邊。
commentary::  ^839c34

過去之時雖遠，然至現在而成邊際。
未來之時雖長，然至現在而亦成邊際。
邊即邊際，物之盡處也。
過未約時，名為有邊。
現在相續之心，計為無邊。
葢流用之心，歷然居現在之中，指此心為無邊，非約時也。
應知心在過去，則過去亦現在也。
心在未來，則未來亦現在也。
相續心唯居現在，現在有何邊乎？
溫陵曰：不知真際本非有邊非無邊，故作此計。 ^839c38

○二眾生
orig::  ^840a4

二者、是人觀八萬劫則見眾生，八萬劫前寂無聞見，
無聞見處名為無邊，有眾生處名為有邊。
commentary::  ^840a6

長水云：八萬劫見于眾生，然有分劑，故曰有邊。
溫陵云：前以不見為有邊，此以無聞為無邊，乃回互倒計也。 ^840a10

○三心性
orig::  ^840a14

三者、是人計我徧知得無邊性。
彼一切人現我知中，我曾不知彼之知性，
名彼不得無邊之心，但有邊性。
commentary::  ^840a16

此人窮至行陰，則所知無邊，謂徧見眾生，畢殫其類也。
他人未窮行陰，故曾不知彼之知性，而有邊無邊分矣。
我曾不知彼之知性者，謂曾不見有人能徧知也。 ^840a20

○四生滅。
orig::  ^840a26

四者、是人窮行陰空，以其所見心路籌度一切眾生，
一身之中計其咸皆半生半滅，明其世界一切所有，
一半有邊、一半無邊。
commentary::  ^840a28

行以生滅為義，直謂之空可矣。
然以所見心路籌度，不能全空。
見有生，見有滅，是其所見，即是其心所行之路。
一切眾生，指正報。
下世界，兼依報。謂正生時，即現滅相，是半生半滅也。
因謂世間一切所有，一半屬生，是有邊際；
一半屬滅，是無邊際。 ^840a34

○二、結過。
orig::  ^840a42

由此計度有邊無邊，墮落外道惑菩提性。
commentary::  ^840a46

○三、結示。
orig::  ^840a48

是則名為第四外道立有邊論。
commentary::  ^840b2

經中初標後結，但舉有邊者，有無相待，舉一即該。
有謂理體無邊，故避之者，其說非也。 ^840b4

○五四、不死矯亂論。
二一、正心絕魔。
orig::  ^840b6

又三摩中諸善男子，堅凝正心，魔不得便。
commentary::  ^840b10

○二窮元發見。三一總述。
orig::  ^840b12

窮生類本，觀彼幽清常擾動元，于知見中生計度者，是人墜入四種顛倒不死矯亂徧計虗論。
commentary::  ^840b14

前文云：由是真精玅覺明性，故能令汝出指非指。
今不見識精明元，唯見行陰，故于是中偏多計度。
資中曰：準婆沙論釋，外道計天常住，名為不死；
計不亂答，得生彼天。
若實不知而輙答者，恐成矯亂。
故有問時，答言：秘密言辭，不應皆說。
或不定答，佛法訶云：此真矯亂，故名不死。
矯亂虗論。溫陵曰：以邪倒故，于知見中狂解不決，遂矯亂其語也。
今之邪人，妄謂得道，而中無主正，矯惑于人者，多類此。
四。 ^840b18

○二、別顯二：初、正明四：一、俱計四雙。
orig::  ^840b34

一者是人觀變化元，見遷流處名之為變，
見相續處名之為恒，見所見處名之為生，
不見見處名之為滅，相續之因性不斷處名之為增，
正相續中中所離處名之為減，各各生處名之為有，互互亡處名之為無。
以理都觀，用心別見。
有求法人來問其義，答言：我今亦生亦滅，
亦有亦無，亦增亦減。
于一切時皆亂其語，令彼前人遺失章句。
commentary::  ^840b36

只一行陰遷流相續之相以為根本，遂成八計：
一、于根本中以有遷流處計之為變，即此遷流者前後相續復是恒義，
乃亦變亦恒也。下皆充拓其見。
初生滅者，于遷流一邊更為二計：正生起時似有能見所見，
生即有滅。入離能見所見相續亦分二計：
相續有因則其體性不斷，是展轉增上；
而正相續中前後相離之處必有間隙，
即是缺減；遷流中前後二念各各生起，
復以為有而前後互無，如瓶中無衣、衣中無瓶，即是無義。
以理都觀者，實有處所可觀都稱為理，而見之各別又復如是。
八處所憑只一行陰，故云亦生亦滅等也。 ^840c2

○二計無。
orig::  ^840c22

二者是人諦觀其心，互互無處，因無得證。
有人來問，惟答一字，但言其無，除無之餘，無所言說。
commentary::  ^840c24

既云諦觀其心，知約行陰之相，非指行中所見諸法也。
幽溪曰：生能互無其滅，滅能互無其生，故名互互無。
前則枝于八，今則定于無。
葢有滅則不可云生，有生則不可云滅，故幽溪以為互亡。
無既云無，有亦云無，豈非矯亂？ ^840c28

○三計有。
orig::  ^840c36

三者是人諦觀其心，各各有處，因有得證。
有人來問，惟答一字，但言其是，除是之餘，無所言說。
commentary::  ^840c38

幽溪曰：各各有處，生中有生，住中有住等，
秪是生住異滅，循環不失，故云各各有也。
證字不必作證驗解，謂因此觀法，證入于行陰也。
是既稱是，非亦言是，矯亂甚矣。
前二卷中，阿難計色空是見，佛言：如是。
復計色空非見，佛言：如是。
大眾驚慴，佛言：無上法王！
如所如說，非是外道不死矯亂論議。
據此便可知今矯亂之計。
文云互互無者，如既有非見，則無是見，
既有是見，則無非見，故一切皆無。
各各有者，色空是見，此言亦是，色空非見，
此言亦是，二義皆可成立，即各各有也。
各立則俱有，相對則互無，經義顯然，無煩異議。
問：此與行蘊遷流何異？
答：見解不定，正是遷流，不爾，何成外計？ ^840c42

○四、有無俱見。
orig::  ^841a16

四者、是人有無俱見，其境枝故，其心亦亂。
有人來問，答言：亦有即是亦無，亦無之中不是亦有。
一切矯亂，無容窮詰。
commentary::  ^841a20

如前所釋，有無俱見，其義可知。
今更立一喻：如瓶衣是有，此亦有也；缾中無衣，
衣中無瓶，是亦無也。
而言亦無，不是亦有者，缾雖是有，而瓶中畢竟無衣；
衣雖是有，而衣中畢竟無缾。
無缾之中，畢竟不能有缾，故云亦無之中，不是亦有也。
如是則又多一番枝岐之見矣。
矯者不順，亂者紊亂，此有無俱計，與第一人何異？
然第一有八，亦今止計有無，所以為異。
又亦無之中，不是亦有，乃此中新出之見。
亦無之中，不是亦有，考之古人，惟長水云：
雖于有中說無，二相各別，故云不是亦有。
此解最是。 ^841a26

○二、結過。
orig::  ^841a44

由此計度，矯亂虗無，墮落外道，惑菩提性。
commentary::  ^841a48

虗無即是虗妄。
○三、結示。
orig::  ^841b2

是則名為第五外道四顛倒性不死矯亂徧計虗論。
commentary::  ^841b4

吳興曰：從二至四，于前八中，有無分出也。
二三單計，第四兩亦。
有即是無，如氷是水；無不是有，如水非氷。
四句之中，但涉三句，未見雙非，其計猶麤。 ^841b6

○六十六、有相論二。
一、正心絕魔。
orig::  ^841b10

又三摩中諸善男子，堅凝正心，魔不得便。
commentary::  ^841b14

○二窮元發見。三一總述。
orig::  ^841b16

窮生類本，觀彼幽清常擾動，元于無盡流生計度者，
是人墜入死後有相，發心顛倒。
commentary::  ^841b18

無盡流者，謂行陰生滅之流，無有窮盡，故死後尚有四陰之相。
始于佛道發心，而後于外道發心，是顛倒也。 ^841b22

○二、別顯二：初、正明二：一、見發相。
orig::  ^841b26

或自固身云色是我，或見我圓含徧國土云我有色，
或彼前緣隨我迴復云色屬我，或復我依行中相續云我在色，
皆計度言死後有相，如是循環有十六相。
commentary::  ^841b28

色既是我，不可失壞，決須自固。
云含徧者，能含國土，而又徧于國土。
云我依行中相續者，謂色陰生滅相續，而我亦附此以常存。
皆言我者，若破生滅，方顯真心，倘留生滅妄法，
則所計妙心，決是神我，以四陰是我所，而統之者我也。
皆計度等者，如上四計，總明色不可少。
溫陵曰：心顛倒故，固執色身，以色是我。
又謂我體圓遍，則色為我有，前緣即目前之色也，行陰續相亦色也。
于色作此四計，于受、想、行亦然，故成十六相，皆計死後復有也。
擕李曰：不言識陰者，所計之我，即識陰也。
苕溪云：不爾，外道六法，我與識異，今行陰未破，
識未當情，故不言耳。
問：前三陰既破，何故於我復計四句耶？
答：堅固妄想雖伏，而色質猶在，色等生滅，
念念不停，即無盡流也。
然此行陰，與常途所辨，粗細不同，如百論家以識陰為初，
想陰居次，受陰第三，三皆無記，未能成業，
至于行陰，方起煩惱，造作諸業，是則四陰之中，
行陰最粗，此據平常未破時說也。
今觀行中已破受、想，須知行陰粗相亦盡，
唯細相在，故通前三陰，俱見遷流幽隱之元，其實難曉。 ^841b34

○二見成相。
orig::  ^841c22

從此或計畢竟煩惱，畢竟菩提，兩性竝驅，各不相觸。
commentary::  ^841c24

苕溪曰：上四陰與我，既死後有相，或復妄計煩惱菩提，理亦如是。
以煩惱由陰而生，菩提由我而證，言畢竟者，
即兩性不相陵滅，入未來際，此皆後有也。 ^841c26

○二、結過。
orig::  ^841c32

由此計度死後有故，墮落外道惑菩提性。
commentary::  ^841c34

既死後有，則此人不至無色。
不知無色。
○三、結示。
orig::  ^841c36

是則名為第六外道立五陰中死後有相心顛倒論。
commentary::  ^841c38

苕溪云：通結五陰，正在前四。
又雖在前四，義唯行陰耳。 ^841c40

○七八無相論二。
一、正心絕魔。
orig::  ^841c42

又三摩中諸善男子，堅凝正心，魔不得便。
commentary::  ^841c44

○二窮元發見。三一總述。
orig::  ^841c46

窮生類本，觀彼幽清常擾動元，于先除滅色受想中生計度者，
是人墜入死後無相，發心顛倒。
commentary::  ^841c48

前因行陰未盡，并計三陰皆有；今因三陰除滅，并計行陰亦空。
因計度而入無相，即是顛倒。
況想陰才滅，行陰未空，自謂涅槃，窮理未盡，故成外道。 ^842a4

○二、別顯二：初、正明二：一、見發相。
orig::  ^842a8

見其色滅，形無所因；觀其想滅，心無所繫；
知其受滅，無復連綴。
陰性消散，縱有生理，而無受想，與草木同。
此質現前，猶不可得，死後云何更有諸相？
因之勘校，死後相無。
如是循環，有八無相。
commentary::  ^842a12

前陰之色既滅，後陰之形無所因起，取相則心繫于外，故想滅則無繫也。
前受既滅，後受無復連綴，三句中初三兩句，
皆以前後相望，想獨不然，乃內外相望耳。
僅餘生理，即同草木者，以草木亦有生理故也。
若餘生理，行陰尚存，而即計死後無相，是邪惑之本。
此質現前，猶不可得者，謂此身現在，尚無陰相可得，死後豈有陰相耶？
然皆約自身以計死後無相，故云見其色滅，
觀其想滅，其字指自身也。
溫陵云：此約四陰，現在因亡，未來果滅，
因果合論，故成八相。 ^842a20

○二見成相。
orig::  ^842a38

從此或計涅槃因果，一切皆空，徒有名字，究竟斷滅。
commentary::  ^842a40

行在尚非涅槃，而彼即計涅槃，則過分矣。
此人所計，謂空是涅槃因，空是涅槃果，
以所證者與涅槃相似，遂移外計入佛法耳。
非滅計滅判屬斷見。 ^842a42

○二、結過。
orig::  ^842a46

由此計度，死後無故墮落外道，惑菩提性。
commentary::  ^842b2

○三、結示。
orig::  ^842b4

是則名為第七外道立五陰中死後無相心顛倒論。
commentary::  ^842b6

○八八俱非論二。
一、正心絕魔。
orig::  ^842b8

又三摩中諸善男子，堅凝正心，魔不得便。
commentary::  ^842b10

○二窮元發見。三一總述。
orig::  ^842b12

窮生類本，觀彼幽清常擾動元，于行存中兼受想滅，
雙計有無自體相破，是人墜入死後俱非，起顛倒論。
commentary::  ^842b14

文有三意：一、雙計有無，二、自體相破，三、死後俱非。
下二節皆具三意。
行存是有，受想滅是無，是雙計有無也。
有中復有不有，無中復有不無，是自體相破。
以相破故，遂成俱非。
有無四句，是人咸具。 ^842b18

○二、別顯二：初、正明二：一、明見發之相。
orig::  ^842b24

色受想中見有非有，行遷流內觀無不無，如是循環窮盡陰界八俱非相。
commentary::  ^842b28

行陰未破，色受想之生滅尚在，故云見有。
而色受想之惑已滅，故云非有。
行中之色受想已除，故曰觀無。
而行之遷流尚在，故曰不無。
此豈非雙計有無及自體相破乎？
見有即計行有也，觀無即計前三陰無也。
而非有即是破有，不無即是破無。
如是下。明雙非也。
有是非無，故見有非有，即是非無非有。
無是不有，故觀無不無，即是不有不無。
每一陰中具非有非無二義，共成八俱非相。
將十八界細配可知。 ^842b32

○二明見成之相。
orig::  ^842b48

隨得一緣，皆言死後有相無相。
又計諸行性遷訛故，心發通悟，有無俱非，虗實失措。
commentary::  ^842c2

每舉一陰咸具雙亦，如舉色陰遷流尚存即是有相，
色病已空即是無相，受想亦然。
又行陰遷流即是有相，行中無前三陰之失即是無相。
前總述中云雙計有無，至此云隨得一緣方盡其義。
又總述中但云死後俱非，今死後亦雙計有無。
又見發中但云觀見，今發為論議是見成之相。
云死後者，究竟之義通死後也。
又計等者，色與受想皆名諸行性。
遷訛者，是自體相破，以為亦有而又亦無，
以為亦有亦無而又不止于雙，亦是遷訛也。
心發下，結成雙非。
前云窮盡，但窮陰界中俱非之相而已。
今云通悟，亦見成也。
虗實即有無，有無不能安措，故云失措。 ^842c6

○二、結過。
orig::  ^842c28

由此計度死後俱非，後際昏瞢無可道故，墮落外道惑菩提性。
commentary::  ^842c30

幽溪云：釋中雖立雙亦，結中但云俱非。
葢論雖義立雙亦，見實但成俱非，一歸于斷見而已。
後際昏瞢者，不可言有，不可言無，是昏瞢無可道也。
惑菩提者，菩提之道，亦語言道斷，有無雙非。
今以外見雷同，詎非迷惑？ ^842c34

○三、結示。
orig::  ^842c42

是則名為第八外道立五陰中死後俱非心顛倒論。
commentary::  ^842c44

○九七，斷滅論。二一，正心絕魔。
orig::  ^842c46

又三摩中諸善男子，堅凝正心，魔不得便。
commentary::  ^842c48

○二窮元發見。三一總述。
orig::  ^843a2

窮生類本，觀彼幽清，常擾動元，于後後無生計度者，是人墜入七斷滅論。
commentary::  ^843a4

現前行陰，名為最後。
復受後有，始歸斷滅，名後後無。
孤山曰：七斷滅者，欲開人天，色開四禪，
無色合一，此計七處滅已不生也。 ^843a8

○二、別顯二：一、正明。
orig::  ^843a12

或計身滅，或欲盡滅，或苦盡滅，或極樂滅，
或極捨滅，如是循環，窮盡七際，現前消滅，滅已無復。
commentary::  ^843a14

或者顯非一人，是七人各隨所計。
身滅者，欲界人天也。
欲盡滅，初禪欲染已盡故。
苦盡滅，二禪極喜無憂念故。
極樂滅，三禪之樂極故。
極捨滅，四禪捨覺觀喜樂故。
無色捨，色礙故。然則極捨之言含其二也。
或窮七處始入斷滅，或六或五無不從現身而起，故曰循環現前。
對滅已，謂七際現在之身也。 ^843a18

○二、結過。
orig::  ^843a30

由此計度，死後斷滅，墮落外道，惑菩提性。
commentary::  ^843a32

○三、結示。
orig::  ^843a34

是則名為第九外道立五陰中死後斷滅心顛倒論。
commentary::  ^843a36

謂五陰中有四陰，死後滅也。
因經此句，吳興謂從第七外道流出，然前但身滅，
今窮七際，所以又成一類。
吳興曰：此計應從第七外道流出，但前約橫論，
今約豎說，若攝橫歸豎，則前無相屬，今身滅。
幽溪曰：第九外道雖于行陰後，後無生乎計度，
觀後結文云：立五陰中，死後斷滅。
則不獨計行，兼計四陰，悉歸斷滅也。 ^843a38

○十五、現涅槃論二。
一、正心絕魔。
orig::  ^843b2

又三摩中諸善男子，堅凝正心，魔不得便。
commentary::  ^843b4

○二窮元發見。三一總述。
orig::  ^843b6

窮生類本，觀彼幽清常擾動元，于後後有生計度者，是人墜入五涅槃論。
commentary::  ^843b8

行陰為最後，復于最後身而計涅槃，故云後後有。 ^843b12

○二、別顯二：一、正明。
orig::  ^843b14

或以欲界為正轉依，觀見圓明生愛慕故；
或以初禪性無憂故；或以二禪心無苦故；
或以三禪極悅隨故；或以四禪苦樂二亡，不受輪迴生滅性故。
迷有漏天作無為解，五處安隱為勝淨依，如是循環五處究竟。
commentary::  ^843b16

前卷明初禪苦惱不逼二禪，一切憂懸所不能逼。
今初禪無憂，二禪無苦，葢綺文互現也。
初禪離欲則無憂，二禪極喜則無苦，三禪極悅。
隨者，前文云：得大隨順，身心安隱，得無量樂。
二禪喜與憂對為苦，三禪無憂喜為樂。
作無為解者，妄計為離繫自在之果，即我德也。
安隱，樂也。勝淨依，淨也。
究竟，常也。此凡夫四倒也。
補遺云：或以欲界為正轉依者，正明欲定之相也。
良以欲定成時，不見牀鋪事障，乃是定心之正報，
能轉依報，故下即云觀見圓明。
交光釋轉依，一依溫陵。
又以初得天眼，故云觀見圓明。
幽溪曰：涅槃計五處者，除欲界人道，并無色界。
不計人道者，現居生死故。
不計無色者，以四禪無想天為涅槃故。 ^843b24

○二、結過。
orig::  ^843b48

由此計度五現涅槃，墮落外道惑菩提性。
commentary::  ^843c2

以禪定力生彼天已，不必捨身即得究竟安樂，故云五現涅槃。
又五陰尚在而計涅槃，名現涅槃。 ^843c4

○三、結示。
orig::  ^843c6

是則名為第十外道立五陰中五現涅槃心顛倒論。
commentary::  ^843c10

良由五陰不滅，遂以五天而為常住。
故吳興云：從第六外道流出。
前第六云：或自固身，云色是我等。
今從彼流出，是其流類，故五涅槃不至無色。
具如桐洲註。 ^843c12

○二、結過勸示。
orig::  ^843c18

阿難！如是十種禪那狂解，皆是行陰用心交互，故現斯悟。
眾生頑迷，不自忖量，逢此現前，以迷為解，
自言登聖，大妄語成，墮無間獄。
汝等必須將如來語，于我滅後傳示末法，
徧令眾生覺了斯義，無令心魔自起深孽，
保持覆護，消息邪見，教其身心開覺真義，
于無上道不遭枝岐，勿令心祈得少為足，作大覺王清淨標指。
commentary::  ^843c20

保持句，冥持息邪。
教其句，顯教歸正。
于無下，總明持善遮惡。
十魔皆由得少為足，指其病根，使歸極果，必以今文為清淨標指焉。
長水云：想陰未盡，猶引外魔。
今想陰盡，行陰明露，但于所覺境界，別生異見，
執此為是，故曰心魔。
熏聞云：說文言：禽獸蟲蝗之恠謂之孽。
今云心魔自損，如彼之恠，消息猶除滅也。
溫陵曰：前云禪那現境，乃天魔候得其便。
此云禪那狂解，乃心魔自起深孽。
凡見道不真，多岐妄計，皆即狂解，是謂心魔，最宜深防也。
吳興曰：前色受想末，皆云無令天魔得其方便，此云心魔。
後識陰云見魔，心見不出見愛二惑，即煩惱魔也。
於受陰中，第五生無盡憂，心不欲活，猶死魔也。
并所觀五陰，即陰魔四魔具矣。
幽溪曰：溫陵師言見道不真，多岐妄計，此言深中乎學者之膏肓。
葢世之修行，多墮二種失：一、師心自立，
無有師承，徒仰古德之高風，深入蘭若之絕境，
邪推妄畫，忽爾心空，如氷夾魚，謂為真道，
因之起見，墮入邪宗，建立門庭，證引祖教，
以鍮石而比黃金，將碔砆以亂白璧，自陷及人，竟落魔黨。
一、秉承不久，研味非精，好作人師，自立規矩，
既不甘以品位而下人，復欲援眾流而歸己，
禪肩一豎，宗頭愈高，甞藥品既不關于神農，
施湯劑豈能同于仲景，藥非應病，病不合方，
一槩妄投，視民如草，初雖少益，後致大妨，
入邪見之叢林，墮波旬之羅網，建言立論，
垂範後昆，本師失足，入火坑而不知，弟子盲牽，
墮險途而罔覺，皆由未見道而遽修道，依邪道而悞證果故也。 ^843c34

○五識陰，三一總示始終，三一結前行盡。
orig::  ^844a36

阿難，彼善男子修三摩地行陰盡者，諸世間性幽清擾動，
同分生機倐然隳裂，沉細綱紐補特伽羅，酬業深脉感應懸絕。
commentary::  ^844a40

此明行滅之相也。
長水云：世間性者，行陰即是世間體性。
世間有三義：一有生滅，二性有漏，三可破壞。
既墮世間，同以行陰生滅為性也。
同分生機者，十二類生，同然所有之生機也。
倐然隳裂，即是盡相。
以止觀力照破生機，故云隳裂。
雖云同分隳裂，實在一人。
沉細下，重釋盡義。
溫陵、交光皆以沉細綱紐連上句讀，云倐然隳烈，沉細綱紐。
今謂無此句法，恐當連下讀之。
網上大繩曰綱，衣領結處曰紐，皆喻其要。
十二類生，如網如衣；行陰結要，如綱如紐。
體是七識，故云沉細。
補特伽羅云：數取趣是中有身，能酬前業。
行陰是深脉也，以幽隱妄想所成，故名深業。
為感報為應，脉斷不交，故云懸絕。
感應懸絕，與下諸類不召，其義正同。
葢行陰體遍，一通自他，二通情無情。
三界類生，此感彼應。
由行為相通之脉，故行盡則感應不交矣。
或指深脉為沉細綱紐，如云沉細綱紐者何？
即補特伽羅酬業深脉耳。 ^844a46

○二、預示始終二：一、不盡始相。
orig::  ^844b30

于涅槃天將大明悟，如鷄後鳴，瞻顧東方已有精色，
六根虗靜無復馳逸，內外湛明入無所入，
深達十方十二種類受命元由，觀由執元諸類不召，
于十方界已獲其同，精色不沉發現幽祕，此則名為識陰區宇。
commentary::  ^844b32

于涅槃下。有法、譬、合、明。
真理將明，識陰隨現。
初二句，法也。行陰之生滅既除，而無生滅法將欲現前，故云將大明悟。
孤山云：三德涅槃名第一義天。
補遺云：指前行陰若破，即入相似，將登分真于中道涅槃之天，
將曉見相似三諦也。
如雞至精色喻也。
雞後鳴者，定其為將曉之時而已，何必以五更三唱配五陰及受想行之數耶？
精色者，東方將曉之象，明相未雜，故云精色，喻相似三諦。
六根下。合也。從六根虗靜至發現幽祕，
皆似清曉氣象，其為合喻可知。
行陰已破，現前六根無復奔走聲色，是拔去浮塵根也。
如後經云：于身不出見聞覺知，故標六根。
無前四陰為虗，無擾動為靜，行陰名幽清。
今并除行，豈非虗靜內外？
內是識體，外是六根，惟一湛明之體，更無能入所入。
葢行陰中甲長髮生，氣消容皺，曾無覺悟。
今離此相，豈不湛明？
第一義天所以將耀，亦由此也。
深達下。識體現也。
非但見眾生死此生彼，亦見識中種子為受命元，由此徧知他人也。
元由二字，義復有異。
由即種子，今已能觀；元即托胎一分識心，今已能執。
能觀故，無因之見；執守故，無受生之業。
而盡十二類，莫牽其生，此即自利之事。
十方之言，該依正自他，皆識所現，同一識體。
言精色不沉，發現幽祕者，古人云：只此二句，
是識陰區宇，前皆行盡之文。
彼謂行盡文，別指能斷行陰之人。
行陰已斷，識陰隨斷，故後即有超越命濁之言。
唯精色二句，乃指伏行而未斷者，并前受想及色，悉是暫伏。
今進觀識心明湛，故精色不沉，而發現幽祕也。
即中云伏斷之說，最得經宗。
然分文如此，似猶未順。
精色二句，恐承上文六根虗靜，至入無所入，豈非精色不沉乎？
不沉是離隱沒之病。
次云深達十方受命元由，豈非發現幽祕乎？
謂識中種子，含藏幽祕，今已發現也。
由精色不沉，而現幽祕，幽祕之處，名識區宇。
當行盡識現時，在斷行者，識陰才現，復能斷識。
故經後文，明識陰盡相，在伏行者，便墮識區宇中，故成十種魔事。
經含二意，元不相妨。
前行陰初，文亦如是。 ^844b40

○二、已盡終相。
orig::  ^845a12

若于群召已獲，同中消磨，六門合開，成就見聞，
通鄰互用，清淨十方世界及與身心，如吠琉璃，
內外明徹，名識陰盡，是人則能超越命濁。
commentary::  ^845a16

初句指在識陰中也。
群召雖異，識體是同。
同則虗靜湛一，召不能動。
是時以止觀之功，消磨根隔。
前但六根虗靜，今則無六根之相矣。
合開成就者，合惟一識，開成六根。
又合之為一，而六用森然，名開成就。
開之為六，而一心自在，名合成就。
又見聞通鄰，開成就也。
互用清淨，合成就也。
言通鄰者，六用不隔，如鄰之相通也。
長水云：身心為內，世界為外，皆唯識現。
今識陰盡，唯一覺體。
覺體明妙，如淨琉璃。
前但精色不沉，今如琉璃明徹，是大明悟也。
言超越命濁者，識住命存，識亡命謝。
今識破，則超命濁，固無疑矣。
竊研五陰區宇之後，即續明五陰盡相者。
葢利根之人，于前陰斷，後陰現時，妙悟若發，
即破後陰，不待再觀魔境而後悟也。
所以此中明識盡相，云消磨六門，合開成就，在十境前。
後云識陰若盡，則汝現前，諸根互用，乃在十境之後。
文非重疊，覽者知之。
又斷行者，多即破識。
若伏行者，多起十魔。
又超越等者，前觀由執元，猶未能超罔象虗無，
觀之執之，真夢幻耳。
今達其妄，何所執哉？
故名超越。 ^845a22

○三、結顯妄源。
orig::  ^845b10

觀其所由，罔象虗無，顛倒妄想，以為其本。
commentary::  ^845b12

罔象亦倣像，皆不實也。
此是覺明初起影象之相，乃顛倒之本也。
不實則非有，故云虗無。
既罔象虗無而有，此計乃因顛倒之力。
以是顛倒之本，故獨受罔象虗無之名。 ^845b14

○二、正詳發相。十一、因所因執。
分二：一、行盡識現。
orig::  ^845b20

阿難當知，是善男子窮諸行空，於識還元已滅生滅，
而于寂滅精妙未圓，能令己身根隔合開，
亦與十方諸類通覺，覺知通#CB04474;能入圓元。
commentary::  ^845b24

文分三：初、行空還元。
前文云：陀那微細識，習氣成瀑流，真非真恐迷，我常不開演。
今云于識還元，識即心王，元即陀那識也。
前之七識皆從陀那識生，七識之生滅既破，返歸陀那之元。
二、已滅下，明其長短。
對前行陰，故云已滅生滅。
云精妙未圓者，葢真與非真，擇焉而未精也。
識陰未亡，生滅細相仍在，如後文云流急不見，
非是無流，故前文以瀑流喻之。
前云真非真恐迷，今正起迷之人也。
三、出其所證。言根隔合開者，若消磨六門，則根相融泯。
今諸根雖隔，已能合開，只一隔字，顯是未消之相。
與真六根互用者，雲泥逈隔。
補遺云：諸類通覺，是達其覺性，不同前文已獲其同是唯識也。
即中云：行陰若存，甲長髮生，曾無覺悟。
此行既消，則與類生通覺。
行陰尚通，他人覺體豈不通乎？
上合開惟在于己，今通覺則通他人。
覺知通#CB04474;，通承自他，
工夫到此，能證入于圓元，即指諸根自他不隔之地為圓元。 ^845b30

○二、因計成過二：一、正敘。
orig::  ^845c14

若于所歸立真常因生勝解者，是人則墮因所因執，
娑毗迦羅所歸冥諦成其伴侶，迷佛菩提亡失知見。
commentary::  ^845c16

文分四：初、正明起計。
所歸即上還元，計此元為本心，能生諸法是真常因。
此以非真為真，生滅為常，又有能生、所生，豈非謬見？
二、是人下，定彼計名。
諸法為能因，圓元為所因，與外道因常而果無常，其義正同。
三、辨其伴侶。彼黃頭外道立冥諦為能生，
二十三法為所生，又冥諦亦為所歸，不相類乎？
雖云伴侶，未必全同，以此云覺，知彼云冥諦故也。
義勢相似，成其伴耳。
四、斥其邪謬。迷佛菩提者，菩提曰覺，覺體離念。
離念相者，等虗空界，無所不遍，法界一相。
今執有法從一因生，能所差別，故云迷也。
忘正知見，故云亡失。 ^845c20

○二、結斥。
orig::  ^845c40

是名第一立所得心，成所歸果，違遠圓通，
背涅槃城，生外道種。
commentary::  ^845c42

前文云：自心取自心，非幻成幻法。
今立真常因而生勝解，即成所得，是取著也。
或云：能入圓元，即圓元為所歸之果。
今謂指能生法，是為所歸之因；指能證心，計為所歸之果。 ^845c46

○二、能非能執二：一、行盡識現。
orig::  ^846a4

阿難，又善男子窮諸行空，已滅生滅，而于寂滅精妙未圓。
commentary::  ^846a8

妙是忘相之智，是人識精雖現，未能忘相，故云未圓。 ^846a12

○二、因執成過二：一、敘執。
orig::  ^846a14

若于所歸覽為自體，盡虗空界十二類內所有眾生，
皆我身中一類流出生勝解者，是人則墮能非能執，
摩醯首羅現無邊身成其伴侶，迷佛菩提亡失知見。
commentary::  ^846a16

初正敘所執。于識還元，故云所歸。
覽者，取也。自體，即我身也。
法本無我而攬為我身，豈非我見？
因見識體遍于十方，便謂有情、眾生皆從此出，
于此法門印持忍可，名曰勝解。
次是人下，定彼執名。
彼謂我為能生而他不能，故稱能非能執。
三、辨其伴侶。摩醯首羅是大自在天，現無邊身，則眾生皆在其中矣。
四、斥彼迷謬。佛菩提由無我智顯，此人執我即迷佛覺，何由得正知見乎？ ^846a22

○二、結斥。
orig::  ^846a36

是名第二立能為心，成能事果。
違遠圓通，背涅槃城，生大慢天，我遍圓種。
commentary::  ^846a38

能為心者，結上邪執覽為自體等也。
計我心為能生，故曰能為。
成能事果，結上無邊身為伴侶也。
是人將感自在天，能現無邊身之果，以彼有現無邊身之能事故。
既執識體，必有隔礙，豈曰圓通？
涅槃如城，有防非禦敵之義。
妙樂云：非寬敵急，見逼思遙。
今第二人方起見惑，是背涅槃城矣。
俱舍云：于他勝謂己勝為大慢。
若生色界頂天，謂眾生從我身流出，縱遇聖賢，
必謂己勝，非大慢乎？
我遍圓者，計一切眾生皆從我生，故我心周徧。
又因前薄有圓解，而生此計，故受圓名。
然我遍圓之名，通因通果。
能為心，因也；能事果，果也。
由因至果，已成種性。
葢于佛法外，自成一種類矣。 ^846a42

○三、常非常執二：初、行窮識現。
orig::  ^846b16

又善男子，窮諸行空，已滅生滅，而于寂滅，精妙未圓。
commentary::  ^846b20

○二、因計生過二：一、正敘。
orig::  ^846b22

若于所歸有所歸依，自疑身心從彼流出，
十方虗空咸其生起，即于都起所宣流地，作真常身無生滅解。
在生滅中早計常住，既惑不生亦迷不滅，
安住沉迷生勝解者，是人則墮常非常執，
計自在天成其伴侶，迷佛菩提亡失知見。
commentary::  ^846b24

文中初出其執。始因行滅，于識還元，如息波歸水，但是所歸。
復計以為常住之法，是我所歸依，此倒計也。
又識是自心，而反疑為彼，其倒逾甚。
前文云：十方虗空生汝心內，猶如片雲點太清裡。
此明真心起妄，遂成虗空。
今竟謂從識陰流出，其都起宣流之地，是生滅而非真常也。
既惑不生，謂不知有真常之理也。
亦迷生滅者，謂生滅為無生也。
有所歸依，計得安住，則其迷深沉而不可醒。
次是人下，定彼執名。
溫陵云：以非常為常，故名常非常執。
三、辨其伴侶。資中曰：自在天與前不別。
此天現有生滅，妄計為常。
今在生滅中，早計安住，正其伴也。
四、出其迷謬。如文。 ^846b34

○次結斥。
orig::  ^846c8

是名第三立因依心，成妄計果，違遠圓通，
背涅槃城，生倒圓種。
commentary::  ^846c10

將來必生計自在天，故云成妄計果。
以無常為常，疑自心為彼曰倒，薄有圓解，仍得圓名。 ^846c14

○四、知無知執二：一、行盡識現。
orig::  ^846c16

又善男子，窮諸行空，已滅生滅，而于寂滅，精妙未圓。
commentary::  ^846c20

○二、因執成過二：一、正敘。
orig::  ^846c22

若于所知知徧圓故，因知立解，十方草木皆稱有情，
與人無異，草木為人，人死還成十方草樹。
無擇徧知生勝解者，是人則墮知無知執。
婆吒霰尼執一切覺成其伴侶，迷佛菩提，亡失知見。
commentary::  ^846c24

初正明起見。因知立解，便不許有無知之法。
十方是知遍之處，草木是知遍之物。
此人所以執草木有知者，彼謂識心是知，
而識體圓徧，更無不知。
葢未達性覺妙明，元無識性，一念不覺，晦昧為空。
空是晦昧之法，依空立界，故器界皆無知。
由未達此，斯起謬執。
或云：老楓化為羽人，朽麥化為蝴蝶，此草木為人之類也。
賢婦化為貞石，蚯蚓化為百合，此人為草樹之類也。
此經十二類生，亦有精神化為土木金石。
然此皆偶然之事，不可為常，而定謂有情無情互為轉變，則大謬矣。
溫陵云：無情徧皆有知，無所簡擇，故云無擇遍知。
次定彼計名。此以無知為知，故名知無知執。
三辨其伴侶。婆吒，或云 #CB02494;闍，
此翻避霰尼，亦云先尼，亦云西你迦，此翻有軍，二外道之名也。
四斥其迷謬。菩提須破晦昧，而今謂晦昧之物即是覺體，豈非迷與？
孤山曰：問：前說無情有性，無情作佛，何異此文邪執乎？
答：不然。常住真心，一體無二〔云云〕。
孤山之說，轉覺迂遠。
如荊溪初立無情有性，次文即云：若云有性，即不合云無情。
據此，則知佛性中更無無情明矣。
特因點示世人所云無情，正是佛性周徧之處，故云無情有性。
若達佛性即無情，豈與今同？ ^846c32

○二、結斥。
orig::  ^847a24

是名第四計圓知心，成虗謬果，違遠圓通，
背涅槃城，生倒知種。
commentary::  ^847a26

溫陵曰：此謬計圓知以為因心，則果終虗謬矣。
以無知為知，是倒知也。 ^847a30

○五、生無生執二：一、行窮識現。
orig::  ^847a32

又善男子，窮諸行空，已滅生滅，而于寂滅，精妙未圓。
commentary::  ^847a36

○二、因計生過二：一、正敘。
orig::  ^847a38

若于圓融根互用中已得隨順，便于圓化一切發生，
求火光明，樂水清淨，愛風周流，觀塵成就，
各各崇事，以此群塵發作本因，立常住解，是人則墮生無生執。
諸迦葉波并婆羅門，勤心役身，事火崇水，
求出生死，成其伴侶，迷佛菩提，亡失知見。
commentary::  ^847a40

文為四：初、正明起計。
六根互用，但能隨順，未得真證，溫陵所解是也。
然一根既現諸用，并欲變現諸塵，是使圓融變化，一切發生。
言便于者，譏早計也。
識陰未破，性中七大未顯，而徒求四大之用，
愛之樂之不得，則崇事外物以求發生，
欲借外塵以發自心本具之塵，故云發作本因。
如一星之火，能使燎原四大咸然，以外引內為發本因，亦猶是耳。
立常住解者，謂本因既發，即是常住，地水火風，
從古至今，未曾欠少，計以為常，不如其是事非理也。
二、是人下，定彼計名。
欲生諸用，而竟不能生，故號生無生執。
三、辨其伴侶。三、迦葉波今已從佛，諸婆羅門邪黨尚繁，是其儔類。
云求出生死者，計得水火常住之理，即免輪迴，未必出于三界之外也。
四、斥其迷謬。性中七大清淨，本然是佛菩提，
今迷此菩提，而失正知見矣。 ^847b2

○二、結斥。
orig::  ^847b30

是名第五計著崇事。
迷心從佛，立妄求因，求妄冀果，違遠圓通，
背涅槃城，生顛化種。
commentary::  ^847b32

言計著者，計外物能發自心之用，因之崇事水火，
是迷自心所現，而從物求冀也。
如是則以緣木求魚之因，妄冀常住之果，豈可得哉？
生顛化種者，變化之元，本從心出，而反從物求，是顛倒化理。
又立妄求因，結求火光明等；求妄冀果，
結求出生死根塵各遍，為圓通依正。
未一是不圓通事水火，非涅槃之道。 ^847b36

○六、歸無歸執二。
一、行盡識現。
orig::  ^847b48

又善男子，窮諸行空，已滅生滅，而于寂滅，精妙未圓。
commentary::  ^847c2

○二、因計生過二：一、正敘。
orig::  ^847c4

若于圓明計明中，虗非滅群，化以永滅，
依為所歸，依生勝解者，是人則墮歸無歸執。
無想天中，諸舜若多，成其伴侶，迷佛菩提，亡失知見。
commentary::  ^847c6

古解云：明中虗者，前云罔象虗無是也。
恐未必然。前文謂識陰盡則見罔象虗無，顛倒妄想為本。
今識陰未盡，安得雷同？
葢明是識陰之明，此識陰明中妄謂虗無一物耳，豈能破識陰乎？
從明而計虗者，亦謂此明能消諸塵垢也。
以有色即礙明，故計明中虗耳。
離塵不能離識，但欲識中虗無，何補于事？
非破也，破滅十二類之羣化也。
不但依之，而且為歸依。
上依是依托，下歸依是尊重意。
無想天略舉非非想以該四空，非取四禪無想。
諸舜若多，總舉四空為同類耳。
從無想天來生空處，名諸舜若多。
前文云若從無想諸外道天窮空不歸是也。
長水曰永滅依，即明中虗也。
此計空為所歸依處，即涅槃也。
此明中虗實非所歸而計于歸，故云歸無歸執。
孤山曰歸于無歸，故曰歸無歸執。
舜若多，主空神也。 ^847c12

○二、結斥。
orig::  ^847c40

是名第六圓虗無心，成空亡果，違遠圓通，
背涅槃城，生斷滅種。
commentary::  ^847c42

非滅羣化為圓虗無，心永滅依為空亡果。
圓虗無者，此之虗無，總該八識及十二類，故名為圓。
而引業所牽，當證空亡之果，不但立論而已。
空亡果應即是四空等天，但彼天因修定生，
今因計明中虗而生，別號空亡果耳。
有無不合，則非圓通，當以轉識為涅槃，今則非也。
斷滅種者，該于因果。
虗無即發能招報之因，空亡即發得所招報之果，如此因果為斷滅見之種。
凡此種字，皆該發得境上因果二事，前後例爾。
夫空亡斷滅，尚歷然辨發得因果不同，況他境哉！ ^847c46

○七、貪非貪執二：一、行盡識現。
orig::  ^848a16

又善男子，窮諸行空，已滅生滅，而于寂滅，精妙未圓。
commentary::  ^848a18

○二、因計生過二：一、正敘。
orig::  ^848a20

若于圓常固身常住，同于精圓長不傾逝生勝解者，
是人則墮貪非貪執諸阿斯陀，求長命者成其伴侶，迷佛菩提亡失知見。
commentary::  ^848a22

幽溪曰：識體徧依、徧正、徧身、徧心，故曰圓。
吳興曰：識陰精明，湛不搖處，名之為常。
固身常住，同識之常也。
同于句，同識精之圓也。
精圓二字，竟指識體。
身本無常，實不可貪，以為長久。
今堅貪著，故云貪非貪執。
溫陵曰：阿斯陀，此云無比，即長壽仙也。 ^848a28

○二、結斥。
orig::  ^848a36

是名第七執著命元，立固妄因，趣長勞果，
違遠圓通，皆涅槃城生妄延種。
commentary::  ^848a40

命元是第八識。前文云：觀由執元，其義是同。
固妄者，唯欲固其妄身。
補遺云：趣長勞果，恐取勞苦之義。
莊周曰：勞我以生。
今求長生延命，非法性身，秪成勞苦之果耳。
妄延者，不知法身亘古亘今，而欲希延壽命，故曰妄也。 ^848a44

○八、真無真執二。
一、行窮識現。
orig::  ^848b4

又善男子，窮諸行空，已滅生滅，而于寂滅，精妙未圓。
commentary::  ^848b8

○二、因計生過二：一、正敘。
orig::  ^848b10

觀命互通，却留塵勞恐其銷盡，便于此際坐蓮華宮，
廣化七珍多增寶緩，縱恣其心生勝解者，
是人則墮真無真執，吒枳迦羅成其伴侶，迷佛菩提亡失知見。
commentary::  ^848b12

命是識體，通真通俗，故曰互通。
通真則事相銷盡，通俗故可留塵勞。
以有神力故，化諸欲境美女為媛。
真無真者，孤山云：將欲復真，而反戀于俗也。
吒枳迦羅，即斫迦羅，此翻輪山，前稱大幻師，故可為神力變化之伴。
交光之解，支離不可用，長水、真際俱有解，不暇多及。 ^848b18

○二、結斥。
orig::  ^848b28

是名第八發邪思因，立熾塵果，違遠圓通，
背涅槃城，生天魔種。
commentary::  ^848b30

桐洲云：邪思因者，于定中發此邪念，不能善察，
由此熾盛，起塵勞事，故同天魔。 ^848b34

○九、定性聲聞二：一、行窮識現。
orig::  ^848b36

又善男子，窮諸行空，已滅生滅，而于寂滅，精妙未圓。
commentary::  ^848b40

○二、因解起著二：一、正敘。
orig::  ^848b42

于命明中，分別精麤，疎決真偽，因果相酬，
惟求感應，背清淨道。
所謂見苦斷集，證滅修道，居滅已休，更不前進，
生勝解者，是人則墮定性聲聞。
諸無聞僧，增上慢者，成其伴侶，迷佛菩提，亡失知見。
commentary::  ^848b44

前云深達十方十二種類受命元由，即命明也。
此人順前境界，更不別起邪計。
分別下，文有三重：初是了達世出世因果，
分別苦集是粗是偽，滅道是精是真。
惟求下，趣向小乘，但祈感應，故見苦而後斷集，欲證滅而始修道。
居滅下，既得果已，不復前進。
若思前進，即迴心羅漢，非聲聞種也。
增上慢者，未得謂得，未證謂證，又不及定性聲聞，不過成其伴侶而已。
未得謂得，亦可稱為無聞。
然是人下，秪是判屬定性，非謂至此方成小果。
桐洲云無聞僧者，妄執小道以為究竟，
故與夫謂四禪為四果，增上慢人為害一揆。
桐洲之意，竟以住小乘者為無聞上慢矣。 ^848c4

○次結斥。
orig::  ^848c26

是名第九圓精應心。
成趣寂果，違遠圓通，背涅槃城，生纏空種。
commentary::  ^848c28

圓精應者，圓指識體，徧該在識體中，以祈求精潔之應而為因心，
是牒上唯求感應等也。
成趣寂果，牒上居滅已休等也。
生纏空種，結上是人則墮等。 ^848c32

○十定性緣覺二。
一、行窮識現。
orig::  ^848c38

又善男子，窮諸行空，已滅生滅，而于寂滅，精妙未圓。
commentary::  ^848c40

○二、因解起著二：一、正敘。
orig::  ^848c42

若于圓融清淨覺明，發研深妙即立涅槃，
而不前進生勝解者，是人則墮定性辟支諸緣獨倫，
不迴心者成其伴侶，迷佛菩提亡失知見。
commentary::  ^848c44

文中亦有三重，與聲聞無異。
識精之體，洞三世，徹十方，消六入一，名曰圓融。
遠離愛取，名曰清淨。
覺明者，如前章曰命明。
命屬因果，不離感應。
今既勝前，別得覺明之名，以成緣覺之體。
如後所說，即以覺為因心，明為果心。
然其義亦互通，亦可以初悟為覺，深知緣起為明，是以因緣之悟為覺明也。
葢佛悟因緣顯法，支佛悟因緣生法。
故支佛以集為初門，勝聲聞以苦為初門。
發研深妙者，推十二因緣，究竟滅除無明，
成自然慧，是深妙也。
以此為因，涅槃是果，住果不進。
幽溪曰：支佛所證，偏真涅槃，與聲聞無異，但能侵習耳。
然有獨覺、緣覺二種不同。
今云成其伴侶，未必因行同于二種也。
前云纏空，今云不化，均是定性。
不迴心者，此亦今經破定性聲聞之明文也。
此即止觀用十乘觀法，觀二乘境也。
夫圓頓止觀，并破二乘住果，非法華三昧而何？
且二乘住識精為泥洹，即墮無為坑，而不能起用。
今經破斥，又是方等彈訶之教意。
故此經以方等被開成醍醐為相也。 ^849a2

○二、結斥。
orig::  ^849a36

是名第十圓覺#CB04474;心，成湛明果。
違遠圓通，背涅槃城，生覺圓明，不化圓種。
commentary::  ^849a38

于圓融覺明而生勝解，即是圓覺#CB04474;心。
圓須指識，覺須指因緣之悟。
了三世因緣，亦了百千萬世因緣，是成湛明果。
言覺圓明者，因緣之悟仍不離識，而能遍了三世也。
不化者，謂成定性，不能超過識精。
長水云：證識覺之圓明，無悲化之妙用。
二乘住識精為泥洹，即墮無為坑而不能起用。
今經斥破，又是方等彈訶之教意是也。 ^849a42

○三、斥邪結正二：初、斥邪二：初、顯過二：
一、結由識。
orig::  ^849b6

阿難！如是十種禪那，中途成狂，因依迷惑，
于未足中生滿足證，皆是識陰用心交互，故生斯位。
commentary::  ^849b10

交光曰：中途一句，前八意多；因依二字，
意兼前後；于未二句，後二意多。 ^849b14

○次具明過二一八境。
orig::  ^849b16

眾生頑迷不自忖量，逢此現前各以所愛，
先習迷心而自休息，將為畢竟所歸寧地，
自言滿足無上菩提，大妄語成外道邪魔，所感業終墮無間獄。
commentary::  ^849b18

各以所愛，先習迷心而自休息，正輔行所謂因觀發昔宿習現前之發，
得能招報心。經文顯了，人不細心會通經論，故致此經兩章千秋迄無定判也。
秪如自言滿足墮無間獄，正因發得以招苦報之果，豈不瞭然哉？
吳興曰：大妄語，別指前八也。
前八通名外道邪魔，亦可別指七是外道、
八是邪魔，俱未斷惑，故云墮獄。
二乘異此，故云不進。 ^849b24

○二、二乘聲聞緣覺不成增進。 ^849b36

○二勸示
orig::  ^849b40

汝等存心秉如來道，將此法門于我滅後傳示末世，
普令眾生覺了斯義，無令見魔自作沉孽，
保綏哀救消息邪緣，令其身心入佛知見，從此成就不遭岐路。
commentary::  ^849b42

將此下。顯教法門，謂辨魔。
法門十種，皆稱見魔。
保綏下。冥持身心，入佛知見，該六根互用之義。
長水云：入佛知見，證真位也。
從此謂從觀識中成就道業。
吳興曰：言見魔者，見以違理為名。
前八違真中，二理起界內邪見；後二違中，
道理起界外邪見，以二乘智即無明故。
又前八中，七純是見，八具見愛，以留塵勞，生勝解故。
問：前受陰盡，已超見濁，何至行、識二陰又發諸見耶？
答：前約斷位得意生身者言之，今在伏位，于二陰區宇中發也。
此五陰文若迷斷、伏之義，雖有妙辯，其何以消之？ ^849b48

○二、結正二。一、示法門。
orig::  ^849c18

如是法門，先過去世恒沙劫中微塵如來，乘此心開得無上道。
commentary::  ^849c22

吳興曰：如是法門，且指識陰禪那現相，
過去諸佛無不覺了，入佛知見，故曰乘此心開。 ^849c26

○二、明超能二：一、標示能超直至等覺。
orig::  ^849c28

識陰若盡，則汝現前諸根互用，從互用中能入菩薩金剛乾慧，
圓明精心于中發化，如淨琉璃內含寶月。
commentary::  ^849c32

發得能招之境，既不住著，自然正觀圓明，任運流入真因位也。
六根互用，有似有真，從似入真，直至金剛乾慧，孤山之釋最是。
然未可定判在七信，或在十信，或在初住。
經云：從互用中，其言甚寬，不雜無明，故曰圓精。
明心根身器界，悉皆清淨，故云發化。
據識陰若盡之言，誠是已登初住，從此超入等覺後心，即圓人善超也。
孤山據六根互用，有似有真，故兼用似位耳，而以初住為正。 ^849c36

○二委示能超直至如來。
orig::  ^850a2

如是乃超十信、十住、十行、十迴向、四加行心、
菩薩所行、金剛十地、等覺圓明，入于如來妙莊嚴海，
圓滿菩提，歸無所得。
commentary::  ^850a6

不但直入真因，抑且直入極果。
此因觀破發得能招報，以明修證一番事畢也。
金剛乾慧是等覺後心，故直超等覺而入妙覺。
孤山曰：妙莊嚴海是福究竟，圓滿菩提是智究竟，歸無所得是理究竟。
福即解脫，智即般若，理即法身。
不縱不橫，三德祕藏于茲具顯。
此正由用圓頓止觀觀別能招報中發得等境而證入也。
何者？葢圓解修證皆復本來，有何可得？
而因修發得，五十境中一一皆由有得有愛而現魔孽。
今既皆觀破，則自當歸本來之無所得矣。 ^850a12

○三、結勸欽承三：一、總結示。
orig::  ^850a30

此是過去先佛世尊，奢摩他中毗婆舍那，覺明分析微細魔事。
commentary::  ^850a32

總結詳辨五陰中因觀發得魔境之意。
○二、勸兩根二：一、利根宜精識。
orig::  ^850a36

魔境現前，汝能諳識。
心垢洗除，不落邪見。
陰魔銷滅，天魔推碎。
大力鬼神，褫魄逃逝。
魑魅罔兩，無復出生。
直至菩提，無諸少乏。
下劣增進，于大涅槃，心不迷悶。
commentary::  ^850a40

前云洗心非正，落于邪見，今與相反。
從奢摩他至魑魅句，皆與前文對映。
五十種魔，孰非心垢？
心垢至銷滅，是明內魔不生。
天魔下，明外魔不入。
無乏少者，有此辨魔之法，則助道無乏少也。
下劣恐指二乘，以彼證小涅槃，無心向大故。 ^850a46

○二鈍根托祕呪
orig::  ^850b6

若諸末法愚鈍眾生，未識禪那、不知說法、
樂修三昧，汝恐同邪，一心勸令持我佛頂陀羅尼呪。
若未能誦，寫于禪堂或帶身上，一切諸魔所不能動。
commentary::  ^850b10

吳興云：夫返妄歸真，非行不克。
行之大略，唯信法焉。
從聞法而入者曰信行，從思惟而入者曰法行。
然其二行，必假相資。
今云未識禪那即法行者，未識五陰禪那現境也。
不知說法，謂不知以信行而資法行也。
由是之故，名為愚鈍。
若于三昧好樂修習，佛慮斯人為魔所惱，故囑阿難勸持神呪也。
即中云：行人不知空假之定在一心中，
名未識禪那，因此不知法相。
然是法行人故，樂修三昧。
此法行中之鈍人，非法行中之利根也。
又未識等，不過明其愚鈍而已。
不知說法，即不能辨魔。
問：如上辨魔已詳，修三昧者自能依文簡辨，何云不能辨耶？
答：今經所言，亦其大槩。
而魔說多種在利根者，推廣今經之意，
故皆能辨，非鈍所能。
故今云汝恐同邪也。
汝恐同邪者，謂或為邪說所動，一切諸魔所不能動，指外魔也。 ^850b16

○三令欽奉。
orig::  ^850b44

汝當恭欽十方如來，究竟修進最後垂範。
commentary::  ^850b46

正觀總無明心，若發宿習，眾境紛現，若生住著，即如來修證皆不究竟堅固。
今既詳明不令住著，則正觀心任運流入，是為修行最後要緊垂範也。
前阿難殷勤啟請十方如來得成菩提妙奢摩他、
三摩、禪那最初方便，如來既答十方如來正觀陰入一心三觀最初方便已，
今則更詳十方如來修正觀時，發得魔境，
使不住著，則一切事方得竟竟堅固，又為十方如來最後垂範也。
不必依孤山夏滿說經，前春示滅之說，詳發得能招報竟。 ^850b48

○二、更斷餘疑。即上所詳發得能招報五十陰魔中有未盡之義，
更加問答料簡以釋明之，非別有疑事可斷也。
要之，五十發得境中，天魔、外道、邪鬼、妖魅，似乎外來害人。
殊不知此等諸境，皆由正觀陰入之人，
心不自正，妄生取著，故發宿習，以致外邪得入也。
故結出五十陰魔皆是妄想，則非外來可知矣。
為二：一、疑問。
orig::  ^850c16

阿難即從座起，聞佛示誨，頂禮欽奉，憶持無失。
于大眾中，重復白佛：知佛所言，五陰相中，
五種虗妄，為本想心。
我等平常，未蒙如來微細開示。
又此五陰，為併銷除？
為次第盡？如是五重，詣何為界？
惟願如來，發宣大慈，為此大眾，清明心目，
以為末世一切眾生，作將來眼。
commentary::  ^850c32

問有三：初問未蒙等者，意欲如來再為細示。
二問頓漸。三問因界淺深。
謂色以何為邊際？
乃至識以何為邊際？ ^850c44

○二、答釋二：初、正答所問三：初、答五陰妄想二：
一、正答又二：一、總答二：一、明真如本淨，妄生諸法。
orig::  ^850c48

佛告阿難：精真妙明本覺圓淨，非留死生及諸塵垢乃至虗空，
皆因妄想之所生起。
斯元本覺妙明精真，妄以發生諸器世間，如演若多迷頭認影。
commentary::  ^851a6

死生，苦道也。塵垢，業煩惱也。
真妄合生，正是不生滅與生滅和合。
前文殊偈中，先生空界，後成有情，今亦如是。
乃至者，追遡五陰以前之事，迷頭如迷真，認影如生器世間。
吳興曰：精真，中道也。
妙明，寂照也。三諦融通，云無塵垢，總名本覺圓淨。
此單論真性也。乃至下，單論妄想生起諸法。
斯元下，合明真妄發生世間。
所以爾者，無前單論，則不知離義。
無後合明，則不知即義。
幽溪曰：文中先明真覺無妄，次明妄以發生，三明真妄合生。
非初二節，不足以彰離。
非後一節，不足以彰即。
離則真妄竝行，而不相害。
即則真妄體融，而不相礙。
不相害，則妄可去，而真可復。
不相礙，則妄無相，而其體真。
空華之喻，最好研詳。
波水之譬，猶堪取象。 ^851a12

○二、明因緣自然，二、計虗妄三：一、立。
orig::  ^851a36

妄元無因，于妄想中立因緣性，迷因緣者稱為自然。
commentary::  ^851a40

文有三重：妄元無因，一也；于想妄中立因緣性，
二也；不了妄想當體全空，遂計妄想為能生也，
迷因緣者稱為自然，三也。
桐洲云：立因緣性，謂自、他、共性，并下自然，則四性備矣。
言自然者，五陰皆自然而有也。 ^851a42

○二破二。一、總破二計。
orig::  ^851b2

彼虗空性猶實幻生，因緣自然，皆是眾生妄心計度。
commentary::  ^851b4

二乘眾生計五陰為因緣，外道眾生計五陰為自然。
不但二乘計因緣，恐別教亦然。 ^851b6

○二、別破二計二：一、破因緣。
orig::  ^851b8

阿難，知妄所起，說妄因緣；若妄元無，說妄因緣元無所有。
commentary::  ^851b12

補遺云：謂若只知妄從真起，則有妄想因緣可言也。
若能了妄即真，無妄可起，則妄想因緣亦無可言者矣。 ^851b16

○謂若知妄從真起，便謂真因妄緣而生五陰。
若了妄即是真，豈復有因緣和合而復生五陰耶？ ^851b20

○知妄等者，謂見有妄法生起，可說妄之因緣。
若不見有妄法，何因緣可論耶？ ^851b24

○二破自然
orig::  ^851b26

何況不知，推自然有。
commentary::  ^851b28

○三結。
orig::  ^851b30

是故如來與汝發明五陰本因同是妄想。
commentary::  ^851b32

如來說五陰以妄想為因，謂所生五陰，
能生妄想，皆不可得也。 ^851b34

○如來發明五陰本因，而此因緣，元是妄想心中所見，故說五重皆妄想也。 ^851b36

○二、別答五：一、明堅固妄想。
orig::  ^851b38

汝體先因父母想生，汝心非想則不能來想中傳命。
如我先言：心想酢味，口中涎生；心想登高，足心酸起。
懸崖不有酢物未來，汝體必非虗妄通倫，口水如何因談酢出？
是故當知，汝現色身名為堅固第一妄想。
commentary::  ^851b42

因父母淫愛之想，而流赤白二滴，故云因父母想生。
汝在中陰時，心無淫想，豈于父母想中而傳命耶？
此文大意，明身從妄想所生而已。
齊想中傳命四字，明妄想生身已竟。
酢味登高等，舉身由想動。
以騐身從想生，口水足酸，皆從想生。
前境不至，而體即為動，可謂虗矣，可謂妄矣。
必非下，反顯也。是知現前色身，總是妄結，與口水足酸無異。
但因妄想窒礙，牢固而不可拔，故成色耳。
色元不堅，在妄想中，即名堅固。
汝體必非虗妄通倫者，體與虗妄，倫類相通。
此句明身由想生，故還為想動，指想中傳命為通倫也。 ^851c2

○二明虗明妄想
orig::  ^851c22

即此所說臨高想心，能令汝形真受酸澀，
由因受生能動色體，汝今現前順益違損二現驅馳，名為虗明第二妄想。
commentary::  ^851c24

點前色陰妄想，其中已具受陰。
補遺云：想味臨高，而令真酸受澀，此言因想生受。
由因受生，能動色體，此言因受動色。
如言心受愛境，則身業運動，有所為也。
長水曰：照境而虗通，無礙故曰虗。
明益損之受，由想而生，豈非第二妄想？
長水釋中，以即此至酸澀是牒前，由因下是正顯，不及吳興之說。
而吳興配文，又不如補遺也。 ^851c30

○三明融通妄想。
orig::  ^851c42

由汝念慮，使汝色身，身非念倫，汝身何因？
隨念所使，種種取像，心生形取，與念相應。
寤即想心，寐為諸夢，則汝想念，搖動妄情，名為融通第三妄想。
commentary::  ^851c44

由汝下，明身為念倫。
念慮之言應該王數，而想亦在其中矣。
良由六識取境之用全在于想，故于想中總舉王數。
前明色則與想對辨，今明想則與形對辨。
初句正明念能使身。
身非下，反顯也。身實也，念虗也。
然身是念之類，苟非其倫，何為念所使乎？
前色中已明想中傳命，此受生之始。
今總舉尋常日用，皆為念所役也。
種種取像句，正明想陰。
身是有相之法，既為念倫，故想還能取像。
又形既為念之一類，故心生于內，形取于外。
心生形取，想之用也。
晝想夜夢，想之相也。
想一動而色心皆動，故云搖動妄情。
言融通者，內心外境融通為一，此妄想中之融通，非二諦融通之比。 ^852a2

○四明幽隱妄想
orig::  ^852a24

化理不住，運運密移，甲長髮生，氣消容皺，
日夜相代，曾無覺悟。
阿難！此若非汝，云何體遷？
如必是真，汝何無覺？
則汝諸行念念不停，名為幽隱第四妄想。
commentary::  ^852a26

運，運即念念也。行陰通乎七識，以生滅為體，
是十方十二類同分生機，而亦色心所共，故已多不覺。
其見之形體者，甲長等是生，氣消等是滅，
屬不相應行，故無覺悟。
阿難，以是真非汝詰者，七識全是妄法，
妄亦自心所現，不可謂非汝也。
如必下，決其非真。
真心是覺，而彼不覺，豈非妄乎？
念念不停，即指甲長、髮生等。
以不覺故，名幽隱也。
又非色非心，是名化理，故以是真非汝詰之。
上既就色陰論遷流，下復遍歷諸行。
此化理實是妄想，曾無覺悟，故云幽隱。
此文有二意。化理下，正明行陰。
阿難下，是非雙詰，明其虗妄。
即汝非汝，幻妄極矣。
則汝下，結出遷流之故，由于念念不停也。
長水云：非汝不可，是汝無憑。
故知虗妄 ^852a32

○五、明罔象妄想二：一、正辨識相。
orig::  ^852b8

又汝精明湛不搖處名恒常者，于身不出見聞覺知。
若實精真不容習妄，何因汝等曾于昔年覩一奇物，
經歷年歲憶忘俱無，于後忽然覆覩前異，記憶宛然曾不遺失？
則此精了湛不搖中，念念受熏有何籌算？
commentary::  ^852b12

文中初句反徵精明湛不搖處，即陀那微細識也。
離行陰之曾無覺悟，故曰精明；離行生滅，故云湛不搖處。
于身不出見聞覺知，此句順釋，意明下文覩奇物者，即是精明之體也。
見聞覺知出于念慮之外，念慮已屬想陰中收，非今所指。
前行陰尚不自覺，豈識陰而反雜念慮乎？
今以前五識及第六現量未起推測，可為精明之用，用即是體。
但陀那與現前六識粗細實分，良以阿難習漏未除，
及末世眾生未階深位，非舉淺騐深，則根源不顯。
又五卷中十方如來同云：唯汝六根，更非他物。
詮顯楞嚴大定必在六根，初心行人當依六根證入，
所以根隔是凡夫相，六根互用即頓超十地之基也。
若實下，反顯。言精真則不雜妄，豈為妄熏人情？
謂既離生滅，又無念慮，何得非真？
故須辨之。何因下，正破。
以尋常所見易于忽忘，故以奇物言之。
憶忘俱無者，始必有憶，則有忘時；後既無憶，并不說忘。
問：既有憶忘等語，騐前見聞覺知亦該比度。
答：正破。文中止云記憶宛然，記憶二字應屬比度，
然不過借顯含藏之用，而文意實不在記憶也。
若見聞覺知四字，前文亦屬見大，如云但如鏡中無別分析是也。
則此下，結顯。以精了湛不搖體，即是見聞為彼所見，
還為彼所藏，故自覩之後，即念念受熏，
憶忘俱無，正是熏習之時。
第八名含藏識，良由于此。
有何籌算者，言受熏不止奇物而已。 ^852b20

○次更顯微細。
orig::  ^852c18

阿難當知，此湛非真，如急流水，望如恬靜，
流急不見，非是無流。
若非想元，寧受妄習？
非汝六根互用合開，此之妄想無時得滅。
故汝現在見聞覺知中串習幾，則湛了內罔象虗，無第五顛倒微細精想。
commentary::  ^852c22

此湛下。因其非常判其非真也。
文有法譬，望若恬靜，故行人至此多誤認為真常。
是知生滅有二：爪生髮長，生滅猶粗；流急不見，生滅最細。
前想陰猶是粗想，今識陰名想之元，即是細想。
指最初不覺心動方成識陰，豈非想乎？
非汝六根等者，以真如之體不即六根亦不離六根，
非六根至于極妙無由復真，六根互用則根隔已消，
是知生相無明從此分分得滅，識陰由茲而盡。
古人判此為相似位，力用尚短，但前文云從互用中能入金剛乾慧，
據此何必非深位耶？
妄滅之後即名菴摩羅識，楞巖三昧至此成矣。
故汝下。結成妄想。
見聞覺知，指六識現量也。
中串習幾，指陀那識。
湛了內者，前云此湛非真，今味內之一字，
此湛又不止于非真，正所云真非真恐迷也。
識體兼真，而受習之處乃是非真，眾妄之本特受罔象虗無之名。
五顛倒中是心顛倒，以是細想亦名顛倒。
佛眼所擇佛地方盡，曰細微精想，正陀那微細識也。 ^852c30

○二、結答。
orig::  ^853a14

阿難！是五受陰，五妄想成。
commentary::  ^853a16

○二、答詣何為界。
orig::  ^853a18

汝今欲知因界淺深，惟色與空是色邊際，
惟觸及離是受邊際，惟記與忘是想邊際，
惟滅與生是行邊際，湛入合湛歸識邊際。
commentary::  ^853a20

或云：因者，五妄想為五陰之因；界者，五妄想因各有界畔。
即中謂論云：無始時來界，一切法等因，
由此有諸趣，及涅槃證得。
此因界之解也。淺深者，色淺而識深，邊際即界限，謂法至此而盡也。
但舉色空盡色之量，下四亦然。
長水云：色謂形色，空謂顯色，俱色陰攝。
妄色妄空互形顯故，略舉色空攝一切法。
資中云：觸有苦樂，離則是捨，俱名為受。
記則取諸法之相，忘則取昏昧之相，故俱名想。
吳興云：三相遷流俱屬行陰，略舉生滅以攝于異。
湛入合湛者，上湛字是見聞覺知，下湛字乃指識體。
見聞逆流合乎陀那，細識是歸識之邊際。
但舉見聞識陰未盡，合陀那識識體盡矣。
上湛為淺，下湛為深，上可例知。 ^853a26

○三答併銷次第三。
一、約生滅。
orig::  ^853b2

此五陰元，重疊生起。
生因識有，滅從色除。
commentary::  ^853b4

重疊者，謂非一時生起，如巾之結，必由次第。
孤山曰：約生則由內造外，從細至粗，如著衣也。
故迷理有識，乃至有色。
約滅則由外至內，從麤至細，如脫衣也。
故悟理色盡，乃至識盡。 ^853b6

○二約理事。
orig::  ^853b12

理則頓悟，乘悟併銷；事非頓除，因次第盡。
commentary::  ^853b14

理謂真如之理，頓悟之時，乘此悟門，五陰之相皆消。
事謂修證之事，陰既粗細不同，法爾粗者先去，
若超斷者，如鷹隼摩空，雖甚捷疾，亦必從風至高，則次第在其中矣。
彼次斷者，其義可知。
古解云：初信則併銷五陰中迷理之惑，二信至七信則漸除五陰中迷事之惑。
此說最當。若作見思俱斷，則事理在一心中，
併消之時，事障亦盡，然不無次第也。
葢悟理者，如知巾體是一，則無五結，約事則五結事殊，
解應次第，故下即引巾結為例。 ^853b16

○三喻巾結。
orig::  ^853b32

我已示汝劫波巾結，何所不明，再此詢問。
commentary::  ^853b34

吳興曰：所指前說，亦有頓漸二義。
巾體是一，以喻真性悟則成頓也。
巾結有異，以喻妄想除則成漸也。
前文云：此五陰元重疊生起，是次第結義。
復云：因次第盡，即次第解義。
總是第三答中意耳。
又重舉巾結，以喻陰妄。
如來巧說，冷然可會。
有六根法喻，則六根之數不虗。
有五陰法喻，則次第之言復合。
非根陰兩重，不足以盡一巾之喻。 ^853b36

○二、結勸傳示。
orig::  ^853b48

汝應將此妄想根元，心得開通，傳示將來末法之中諸修行者，
令識虗妄，深厭自生，知有涅槃，不戀三界。
commentary::  ^853c4

心得開通是自覺，傳示將來是覺他。
前阿難啟請云最初方便，後佛問諸聖圓通復云最初發心，
此經之意欲使凡夫修道速證圓理而已。
此中云傳示將來末法，與前文照應。
令識等者，謂令識五陰皆妄想所成，則自然厭此五陰。
識妄是知苦，深厭則斷集，涅槃屬滅，不戀屬道。
正宗竟。
other:: 
# 三流通分

commentary::  ^853c8

○三、流通。分二：一、結勸流通二：一、以施福較勸，
二、以成佛正勸。初又二：一、約施福較顯，
二：一、問。
orig::  ^853c20

阿難，若復有人徧滿十方所有虗空盈滿七寶，
持以奉上微塵諸佛，承事供養心無虗度。
于意云何？是人以此施佛因緣得福多不？
commentary::  ^853c24

徧滿等者，上滿字指虗空滿，下滿字指七寶滿，謂七寶填空而盡其處。
承事供養者，謂承事座下身心供養。
熏聞云：問中三意：一、徧滿下舉種子多，
二、持以下示福田多，三、承事下明敬心多。
以此三多為較量本，即中云：謂初舉七寶多，二舉佛多。
以如是寶奉上諸佛，自然心無虗度。
故此文中但有二意，與下答相應。 ^853c30

○二答：虗空珍寶，答上寶多。
佛土充滿，答上佛多。
orig::  ^853c42

阿難答言：虗空無盡，珍寶無邊。
昔有眾生施佛七錢，捨身猶獲轉輪王位，況復現前？
虗空既窮，佛土充滿，皆施珍寶，窮劫思議尚不能及，是福云何更有邊際？
commentary::  ^853c46

言虗空無盡珍寶無邊者，明其可以供諸佛也。
然以上句生下句，虗空既無盡則珍寶無邊。
昔有下，舉劣況勝。
七錢甚少，對顯七寶甚多。
少施而感輪王位者，以佛福田勝故。
輪王之福七寶具足千子圍繞，況盡空珍寶供微塵如來，福寧有量耶？
言虗空既窮，謂盡其處佛土充滿。
皆施珍寶者，謂施佛時徧其國土皆是珍寶，
佛佛咸爾，故云皆施。 ^854a4

○二、舉功德勸通二：一、滅罪功。
orig::  ^854a16

佛告阿難：諸佛如來語無虗妄，若復有人身具四重、
十波羅夷，瞬息即經此方、他方、阿鼻地獄，
乃至窮盡十方無間靡不經歷，能以一念將此法門于末劫中開示未學，
是人罪障應念消滅，變其所受地獄苦因成安樂國。
commentary::  ^854a20

波羅夷，此云棄，亦云不可樂。
棄故，即現無僧用；不可樂，即當入地獄。
大乘十棄，于殺、盜、婬、妄外，更加酤酒等六，
有此重罪，安得有此法門？
借以校量功德耳。
瞬息者，墮獄之速。
此方獄壞，更至他方，乃至盡十方無間也。
法門，指楞嚴法門。
末劫乃難，弘法時未學，是無所開曉。
一念者，機教相應之一念也。
一念雖暫，而能化、所化機教相合，則自利、利他靡不具足。
末劫中作此難事，誠為希有。
言成安樂國者，以果顯因也。
前則十方阿鼻皆其所生，今則盡十方土皆安樂國，故云變。 ^854a30

○二生福德
orig::  ^854a48

得福超越前之施人，百倍、千倍、千萬億倍，如是乃至算數譬喻所不能及。
commentary::  ^854b2

言百倍等者，以前施福但為一倍，今勝彼百千萬倍等。
施福太多，樂果無盡，反為成佛之障。
今自他皆得首楞三昧，直成佛果，故能勝之。
又施寶但滿虗空，而空生大覺中，如海一漚發。
今自他皆證大覺，能包虗空，施福不足言矣。 ^854b6

○二、以成佛正勸。
orig::  ^854b14

阿難！若有眾生能誦此經、能持此呪，如我廣說窮劫不盡，
依我教言如教行道，直成菩提無復魔業。
commentary::  ^854b16

前文云開示未學，恐疑利他方獲此福，故復依顯密教明自利福深。
如我廣說者，謂廣說其福報也。
次依我下，因上明誦經持呪未具三慧，
今更具思修二慧，則自利利他必不缺少。
依我教言，思也；如教行道，修也。
三慧具足疾成菩提。
直成者，應上直心酬我之語，從發心至成佛永無諸委曲相，
何魔事之有？此科所說徧該經意，故以為結文焉。 ^854b20

○二、結益流通。
orig::  ^854b32

佛說此經已，比丘、比丘尼、優婆塞、優婆夷，
一切世間天、人、阿修羅，及諸他方菩薩、
二乘、聖仙童子，并初發心大力鬼神，皆大歡喜，作禮而去。
commentary::  ^854b36

皆大歡喜是結益，作禮而去是流通。
長水云：二十五聖及妙吉祥，雖各有說，
功歸于佛，皆名佛說。
興福云：此聽法歡喜者，可列為三十六眾也。
即中云：三善道各有比丘等四，成十二眾，歷三乘即三十六眾。
此方亦有三乘，他方亦有四眾，葢巧說互顯耳。
聖仙大力，既超于人，即附天趣，故但三十六眾。
言聖仙童子者，以仙趣而得聖果，且是童真也。
初發心三字，彰此經所被，意在凡夫修道，
有真位發心，有似位發心，今是內外凡發心而已。
聖仙大力，皆此土機，鬼神最多，舉大力以統之，
皆大歡喜，通該凡聖。
準大論云：有三義故喜：一能說人清淨，
二所說法清淨，三依法得果清淨。
據此則前二屬應，後一屬機。
幽溪云：若論經敘佛說此經已，皆大歡喜，惟在所說之法。
但此法非機莫叩，非應莫說，感應交顯，故具三義也。
即中云：大論三句，義該四悉。
三義即世界，能說人即為人，所說法即對治，依法得果即第一義。
又此經扶律談常，帶權說實，即偏解圓，
咸沾妙益，故大歡喜。
作禮者，頂戴大法。
而去者，此方他土，隨力弘經，所謂二十五人，百金可托。
故作禮而去四字，正是流通也。 ^854b42

靈耀自惟庸鄙，無所堪任，獨懺罪往生之願，默勤於大士前耳。
丙午，猥蒙天溪老人託以衣拂，且與楞嚴諸解，命之曰楞嚴。
不遇智者判釋，竟成千秋疑案。
諸家註疏云云，而未揭觀心的旨。
汝其悉心成解，啟廸後昆，不惟山教功臣，寔亦報佛恩德。
耀思寸管窺天，萬難彷彿，師命莫違，慚懼拜領而已。
癸丑秋，應海潮楞嚴之講，即事剖判。
葢此經既的是止觀總別觀心之法，則握管者惟在點會佛祖同心之妙，
不當更贅他論也。
大科兩章，起盡一貫，如日月麗天，人皆知見。
至於銷文解句，博采諸長，而遵用幽溪，即中成說居多。
如圖畫者，神情既肖，匡廓已成，其填彩著色，不妨借手他人也。
戊午春，首事剞劂。
庚申冬，厥功告成。
計刊隨經定解十卷，大綱一卷，科章一卷，總十二卷。
不敢言發前聖之未發，為千秋定解，庶幾合佛祖之心觀，以請證後之知音耳。
切念靈耀，生死庸流，輪迴下品。
貪嗔癡毒，現行與種子俱存；惑業苦障，此生及後身還債。
方勤正念，忽雜愛纏，暫起福門，難逃互用。
得繩具縛，無端空入頻伽；補特伽羅，一任蛾投火焰。
往生有願，接引何年？
惟願竭斯塵識，上報佛恩，了盡因緣，普霑含識。
耀則自從無始，乃至今日，惑業苦障，悉得蠲除；
自從今日，乃至成佛，戒定慧品，常得增明。
往生淨土，親見彌陀，方至娑婆，廣度有情者。 ^854c34

庚申冬日，傳天台教觀嗣興第五世住嘉禾楞嚴講寺隨緣比丘靈耀書於大樹方丈。
首楞嚴經觀心定解卷第十〔終〕
w:: 
# 楞嚴經問答
楞嚴經問答
author:: 清　淨挺著 ^855a30

収于閱經十二種之第六，故不載於此。
 ^855b9
