
other:: 大品經義疏卷第八
author:: 胡　吉藏　撰
other:: 
## 聞持品第四十五
聞持品第四十五
未依論主前，上來三周說竟，今第四廣說。
廣說者二義：一者上三周明義未盡，今更明之，故是廣上三周之說。
二者上三周已明，但是略明，今更廣說。
就此四十三品為二段，前二十明實慧，次明二十三品明方便慧。
亦云前二十品廣上行不行、相應不相應義，後二十品廣上功周能不能義。
亦云初段明體，後段明用。
二十品初一品是總，後十九次第而來。
今依論，上來五品歎法說般若，今半品歎人歎行般若，人即說般若也。
上歎法非無人，歎人非無法，從多為論也。 ^290b11

品二：初、歎人；次、勸修。
初三：一、明信人之德；二、明不信人失；三、天主尊敬般若以成歎人。
天主歎人為：初、歎淺行人；二、歎深行人。
所以歎上聞上吉，吉以百句歎般若，佛以深理上成其所歎故歡喜，
言有人聞此法者必久殖三多也。
古有人言逕耳品，一逕於耳必久殖善根。
聞持者，歎聞能持之人也。
何況受持下，第二、歎深行人。
凡九人：初、受持如說行七人，合歎也；能聽受如說行問答，
歎八人也；聞是般若不驚怖下，歎第十人。
此十皆是舉往因歎也。
舍利弗白佛下，第二、身子歎。
此歎具歎十人，具舉二世德歎，如#CB16014;舉現德此量歎。
何以故下，舉往因釋現德歎也。 ^290b29

世尊若毀信下，第二、明不信之人失。
所以明不信之人先世有目者，歎證成信必有目故也。
問：前世既毀應隨惡道，今云何今世更得毀？
答：此始終為論耳。
先世毀且受正傍二報，正報即阿鼻，傍即餘畜生等報也。
二報竟後人身更復續毀，毀竟更受苦，如初深戒不可毀也。
二、解云：前世毀業未深故未受報，有餘功德熟故受人身，故毀也。
三、解云：五逆業必次身，餘罪不定，或次身或後身也。 ^290c6

爾時釋下，第三、尊敬般若以成人。
為兩：初、述身子之毀，明其既無習因而有不信不足可恠；
第二、尊敬般若以成歎。
述身子之信義如文。 ^290c22

佛告下，第二段，觀脩習。
有人解云：從此始是第四大段，廣說文品。
初已來是歎人，對前五品歎法也。
所以知是廣說者，更觀學更明習般若義，何異序品觀學習應修習義耶？
然雖復廣說更無歎眾，但諸天鈍根非一言能曉，
故為重耳，指掌合其得悟也。
此中更開三三。初三者：一、觀；二、住；三、習。
中三者：一、廣事；二、佛護；三、結成功德。
後三明般若行人有上中下，今前不同此說。
就第二段中三：初、學脩；二、問脩；三、答。
初中兩：一、述成；二、正觀。
問：序品勸學已觀，今何故更觀？
答：欲述成天主之歎耳。
天主云：禮般若是禮一切智。
佛述釋云：般若生一切智故是禮一切智，
既生一切智則生一切德，欲得一切須學般若也。
次天主問修中二：問習與習。
問住品問住異者，習應但問習般若不問餘習，問住品亦然。
今問住一切行、問習一切，所以總問一切行者，
佛既云般若生一切行，故今問一切也。
第三答中為三：初、答問；二、身歎人；三、須菩提歎人。 ^290c28

初、答問，明人所習法資而段是習法之人也。
答問為兩：初、正答；二、重釋答；二、重釋答；
二、問總答也。以不住一切法為習般若也，亦應云不習一切法住般若也。
復次下，第二、論主為此義難解故更說不行因緣。
謂不習色是為者，明畢竟無所習始是妙習，亦應云畢竟無所住始是住般若也。
問：何故不習色？答云：色是質礙、是有無常等則增長諸見，今不習如此見故名習色。
問：應是習般若，云何是習色？
答：即如此了悟色名習般若也。
又意菩薩行正語正業守護身口名為習色，
著是身口，今動捨有所得善身口，此正破有所得持戒等人，
故云不習如此身口色始名習色，乃是守身口也。
淨論成戒始是般若戒也。 ^291a12

爾時舍利弗下，第二、身子歎習法之人。
歎中為兩：初、歎人所行法；次、歎人之人。
初兩：一、正歎；二、釋疑正歎；三、歎；三、述。
初甚深歎者，身子聞佛答天主無所住、
無所習，始是習般若深入空智，歡喜白佛：
般若甚深也，以深故難測量，難測量故無量，三歎相生也。
佛意只云色等甚深耳，勿信真諦及實相自甚深。
何者？凡夫真諦實相自深耳，色等淺故迴其心也。
又凡夫所謂深乃成淺，如言有真諦實相，
絕言語、斷心行，終有此理，是有所得故乃是淺。
其所謂色言淺，只不見此色，縱迹處所不可得，故反成深也。
普是隨緣語也，何曾有如此淺深定相可得耶？ ^291a36

佛告舍利弗不得甚深下，第二、釋疑。
時眾及身子疑云：般若既甚乃至難測，菩薩云何得耶？
既深不可行而行，云何利益耶？
佛益能不行甚深，如是行般若也。
問：用甚深破不甚深，今用非甚深非不甚深泯甚深，故知未曾深不深也。
身子白佛甚深者，問：佛前云非甚深，今云何歎言甚深？
答：良由非甚深不甚深，所以是甚深。
又或時說甚深、或說不甚深，無一定相，故復是甚深也。
又弟子者，佛意明非甚深，亦於新發意菩薩是甚深，故歎也。
不應為新發菩薩說者，其人云：我若信此非不深非不深般若，
則墮邪見中故也，不應受也。
我若不信則違佛語，故進退為過，不應令此人聞也。
問：今人聞般若皆信，如什公來秦，秦地皆信大乘，此是何謂耶？
答：此可皆是久發意人，或可此人未知信不，
皆是盲信，不足是語也。 ^291b10

釋問叵有未受記下，第二、就譬歎人。
有七：一、天主問；二、身子答；三、佛舉往因述成身子；
四、身子舉兩譬歎釋於人；五、佛命令重說也；
六、身子受命重說；七、佛述成天主。
問叵有未受記聞不生怖不者，以身子先言應為阿#CB16014;說新發意聞或生怖故，
今問叵有新發意聞不怖耶？
地子答聞不生怖者，此將得記不久也。
問：此非受記聞不怖，是久發意人聞不怖耳，終無新發意人不怖。
若爾，何由得久發意也？
後云何分新發意耶？
答：只作此言，即是引新發意。
如中論言著空不化，既言不化，即是欲令受化，故作此言也。
又此中正歎法妙人尊，若始人便能解了不生怖畏，
法則不足可重，亦人非足尊也。
引新發意，已如隨喜品說，今不復明也。
文處可知。五譬為二：初、是況譬也；又四、正是譬也。
況者，若人得夢，夢中行行坐道場，此人尚近道，
況菩薩實行行者，記寧遠耶？
第二、四譬大意者，略明二義：一者、為自知得記不久；
二者、他人知其得記不久。
問：何故有此五譬？
答：上既云得記不久，今釋不久之相也。
初譬是自知也。一百由旬是欲界，二百是色界，
三百是無色界，四百二乘地。
又四百欲界、三百色界、二百無色界、一百二乘地，此反覆終譬三界二乘地也。
他云此經未明三界外事，法華始明也。
今問法華五百由旬，不云譬五住地而解為五住地，
法華何必三界為三百，不開二乘地二百耶？
故知但是離合故有四百五百耳。
故法華般若左右得相類，法華譬五住，今亦爾。
今譬三界二乘，法華亦爾也。
曠野嶮道，總譬世間也。
先諸相放牧者，見大菩薩捨世間樂，深心樂般若也。
問：大菩薩不樂世間，云何譬牧牛？
答：如遺教經，牛譬六根，菩薩守護六根不起過罪也。
壃界者，識大乘小乘利益，及識有所得無所得兩教界也。
園林者，能得佛道無所得萬行也。
城譬三菩提，邑譬無生忍十地，聚落譬順忍三十心也。
賊是六十二見，惡虫是愛恚等也。
安隱者，唯未得順忍無生忍及佛道，知去此不遠故正觀稍成，
煩惱不能搖動也。
去正智不遠故不畏飢，正定不遠不畏渴也。
大海是無上菩提，不見山樹是得般若經卷，修無依得法也。
春時者，煩惱欲滅正觀欲生時也。
故葉墮者，耶結便滅也。
新葉是得經卷，亦是順忍華無生忍果佛道也。
見樹相歎喜者，下合中云諸天道曾見佛者，
見此菩薩如此相故歡喜，知去道不喜也。
世人，悟道定人也，悟無上任也。
身體者，愛重厭本習是行，行已久深厭世間也。
異母人是諸佛菩薩也。
前兩譬明自知受記不久，後兩是他知，
他知中初始行知，後是深行知也。 ^291b38

爾時須菩提白佛下，第三、須菩歎人也。
就中有兩：第一、歎菩薩行四攝行廣益眾生；
第二、歎菩薩具足修行。
初中兩：一、須菩歎佛，述歎。
歎佛者，上身子五譬歎菩薩，佛讚成之，須菩聞此故歎佛能善付菩薩。
菩薩所以有上得記之相者，由佛善巧之化故，所以歎佛也。
菩薩事者，論云空道福德是也。
凡夫福慧兩無也，二乘有空慧而無福道，菩薩具空福二道為菩薩事也。
善付囑者，以未成就之人付已成就人，付囑人也。
以法付諸菩薩令宣通不斷，以法付囑人也。
佛述中出付屬因緣，謂菩薩能利益眾生復能自行，故付囑也。
二句初、總明菩薩發心利物。
諸菩薩四攝下，出利物事也。
四攝具足自行化他，同事是自行，餘三是化他也。
行十善具四攝，為說十善即是布施，布施具財法，今是法施布施也。
隨其所應為讚十善，行十善得長壽無病無等，即是愛語也。
現世行此十善得法利益是利益，菩薩亦得行十善是同事也。 ^292a26

須菩白佛希有下地，二、歎菩薩具足修行。
前身子兩歎：一、歎人所行法深故則知人勝；
二、舉譬歎菩薩問此深法不驚怖得受記不久也。
之二歎是歎自是行，即是始行。
須菩上歎菩薩四攝益堪可付囑，是歎化他，合身子歎都是歎始行人竟也。
今問具足者，明菩薩修行即是得記人也。
此中雖不作三十心十地，略明菩薩始修行義。
問具足者，歎菩薩修行究竟即是得受記。
此中雖不作三十心十地等歎，略來就一般若中具歎始終，
於義略盡也。就文為二：一者、歎人；二、問法。
歎人云大功德成就者，聞上佛說菩薩具自行化他，故云大功德。
問化他云何是大功德？
益菩薩欲盡未盡劫後扁度，度四生時長心大故，有是大功德。
又云益眾生於菩薩了非親屬，人不貪利又不求恩而能度之，
故是大功德也。云何具足行？
第二、問具足行。北人及云師分此文於義不可直問，益因修於文義皆并也。
論云具足諸菩薩得十地坐道場，行諸法不增減，
不見有顛倒可滅故不滅，滅不見正觀可生故不增，
如坐道場觀十二因緣，如虗空不可盡也。
次須菩歎所見不可思議者，論云：須菩聞具足行，
驚喜不能自安，故云不可思議也。
次佛述云：色不可思者，良由諸不可思議故，不可思議智也。
如中道不生不滅故，發不生不滅觀。
次佛更泯不可思議也。
前泯思議，今具不思議也。
可曾有不思議，生不思議智也。
後泯境智也。次須菩問雖能信解者，論云：
須菩於般若，不得依正處，如設大海真，置不可思議。
已歎行信解，說此不可思議，非思議不思議，誰能信解者？
佛答：久殖三多，故能解信。
此是始行中久發心人也。
次聞久殖三多之相，佛答：勿作有所得分別，
即是種無所得善根，即是久行行，即是與善知識相隨，合三多為一也。
白佛甚深者，須菩聞佛釋久殖三多，能信深般若得利益，
更作二歎：一甚深，二珍寶聚。
如文也。 ^292b10

白佛甚可恠下，大段第二，前四十品明般若妙義，
此云至成辨品，諸天子去是不遠義，若還本處正有四品物，
涉六品明留難。所以明者，世間之寶尚有賊難，
出世法寶亦有內外諸難，故明此留難令二見而不隨。
又上來示正，此章示邪，非正無由識邪，
非邪無由顯正，佛恐邪正不能分，眾生不能取捨，故今開示也。
又巧識邪即是正下，六處魔著寶際，中無方便學無所得，
般若成有所得，故正即成邪也。
又所以說留難者，欲識彼行人宜應戰懼速修行也。
由來作四段分經，明功德屬諸說，辨留難屬廣說，此為大悞。
三周通明般若體，六通明三周功德，今亦通明三周留難，
不應取大段內小章中論之，無廣之旨也。
上三周明般若體，三周明功德，今亦得三周明留難，
此品略明留難，魔事兩過廣明留難，佛母成辦明難不能難也。 ^292c24

雖復三周，大段為二：第一、兩品半正明留難，
第二、兩品半明雖難。
初又二：第一、此品略舉留難，勸速修行得果報；
第二、兩品廣明留難，觀而不隨也。
初三：地一、正舉留難，勸人速修；第二、留難雖多，
不能為難；地三、明修行之人有大功德。
問：何故中問明留難？
答曰：欲貫一經之前後故也，甚可恠。
如意珠能滿人願，愚人謂為不淨，稱為魚目。
般若能滿眾生願，應虗心頂受，而人反欲破般若及弘道之人，
故可傷恠也。山中師云：般若是得道主，
卒試可不能隨喜，而反於中作留難，甚可恠也。
佛述中，初、述明實有留難。
所以說留難者，試彼行人宜應戰懼。
二、歎。歎，行也。一月、二月、七月一歲者，般若部黨經即有上中下，
謂光讚道行等，故書之有遲疾也。
一月書小品得竟，小即二十七，從正月至七月得竟，
大品可歲竟，可以疑如此也。
問：可以留難？答：釋迦出惡世，眾生內有惡因，
外感惡緣，魔惡鬼或作疾令不得說般若，
或人來說法師罪，或言不能如說行，何足可聽，
或國土賊亂，或大名大利，或妙五欲引之，
或可縣官口舌等，皆是魔也。
問：何故有此魔來？
答：非合由外此難，十是眾生惡業感之也。 ^293a4

須菩白佛下，第二、明雖多留難，佛力故難不能難。
十方佛力，以佛是出三界人、魔是三界人，
佛是解脫人、魔是繫縛人，故佛力勝也。
又十方佛能一時加護，十方魔不能得一時留難，以魔通力不及遠及也。
以十方佛能一時加護者，以十方佛皆見也，所以一時加護。
十方魔若不相見，豈得一時作留難也？
問：何以明難不能難？
答：人疑云：魔是生死，般若是出世法，何故受難？
故今明實爾，所以難不能難。
問：佛力何不令難不起留，今起而後滅？
答：惡業故起難，佛力故滅難也。
又若必一心如說行，則難亦不起也。 ^293a42

舍利弗是中求菩薩前道者下，第二、明行般若有果報。
良由佛力令難不能難故，受持供養得果報也。
又二：初、明行般若故得大果報；二、明般若隨方利益。
初如文也。 ^293b14

舍利弗當兩方下，第二、明隨方利益。
為二：第一、明三方利益；第二、明稱歎釋疑。
二、一方利益即三：問：何故不說東方？
答：佛出東方，於中說般若破魔，外道多有眾悟道，化緣既訖於雙樹般涅槃。
般若經從東方往南方、從南方往西方、
從西方往北方，如日月二十八宿旋繞四天下也。
又如日月雖無心而平等利物，般若亦爾。
又如佛無著心故不定住一處，般若亦爾，故遍至四方也。
南西二方中略明世出世二益，謂離三惡道生天人世間益也，
增益六度得三乘出世益也。
至北方中為二：初、明般若於北方作佛事；
二、明北方廣行作佛事，異餘三方。
初云於北方作佛事者，佛在世及正法五百年，
得道者多感有佛事，合是像法得益者少佛事轉少，
有利鈍二人，利根人能受持乃至供養具生福慧，
鈍根但供養生福德，利鈍雖殊，因此經得畢苦也。
白佛廣行初問答，直於北方廣行者四義：
一者、多有殖因也；二者、北方三方中最大也；
三者、北方有雪山，雪山寒煞毒，此中食五糓無毒，
故心三毒不大，發心柔濡五根易立也；
四者、東方為初故大盛，北方為後亦大盛，如燈將盡也。
若就初中後聞勝劣三方，即是東南西三方，
前聞法北方最後，故以前聞豈不勝後聞？
即北方人根及勝，以後聞法為劣，以聞法前後勝劣，
不論利根也，北方後聞故劣也。
即二對問答意，即已前般若感弘北方，未知幾人聞無所得般若信悟不敬怖耶？
佛答二：初、明悟無所得者，非多行有所得般若也。
即二能信無所得必有深行願，此為二：
第一、明信無所得人修行及得果；二、明信無所得發誓願得果報。
初如文。是善男子功於我前立誓願下，即二文也。 ^293b22

白佛希有下，第二、稱歎釋疑。
前歎佛五明圓厶照下，若三世異二乘，但知八萬劫故歎也。
又如來未曾有知而無知可歎，又眾生雖無一豪可有而了知，
了知故是希有也。
又所以歎者，欲證以即是異已。
世尊未來下，此釋疑。
凡兩疑兩釋：初疑，從上少有人聞般若不怖生，
既同是出家、同求般若，何故有得不？
佛答：此人內心求故得，餘不能爾故不得。
第二、明疑，云此人一心耳，佛不在魔力。
又大品云：何得與般若相應？
佛答：此人一心，云求佛道，專為眾生故轉身易捨也。
other:: 
## 魔事品第四十六
魔事品第四十六 ^293c30

此下第二、魔明留難。
上品雖言魔為留難，未出留難事，今廣出留難事也。
所以明般若復明留難者，前云不說魔羅是惡知識，
佛今是眾生善知識，故具示邪正得失也。
魔者，四魔雖內外因果，三為內魔，天為外魔，由內故有外也。
陰與死魔是果，煩惱為因也。
四魔通云命者也。
天魔的為欲主，亦云華箭，亦云煞主。
死魔明脫命，亦為遠奪慧命。
煩惱亦是奪命因緣，如由大貪大瞋皆失命，
又由煩惱感無常也，亦由有陰身故，致失慧命也。
問：三魔屬內，天魔屬外，猶更有魔以不？
答：更有二魔：一、無情物，謂寒熱等，屬陰魔攝也；
二、外道斷善根人定有所得，大乘學人深著三藏人，
著世間惡人、縣官、惡獸等，謂是魔民，屬天魔攝也。 ^294a2

品二：初請說魔事，二詶說。
為說法中騰前說正，二請後說邪。
答中為二：初列三章門，次釋三門。
三門者，說門二，書門三，合列受持讀誦正憶念親近章門。
從說乃至正憶念中，一一皆應具十種事：
一樂說卒起，二樂說不卒起，三慠慢，四戲咲亂心，
五輕咲不敬，六亂心不定，七不和合，八不得滋味捨去，
九轉相輕咲，十共相輕蔑。
但隨其義，便或有或無也。
說中二：一樂說辨不卒起。
不卒起者，法師心欲說而口不能言，即魔事也。
所以為魔事者，聽者見不說，或謂法師不解義故不說，
或謂不得供養故不說，或謂著樂故不說，
或謂慠慢故不說，或謂輕眾故不說，如此等因緣，令聽者佛惟故不說。
下釋云難具足六波羅蜜者，以具先世根鈍，
難具足六度故，今世魔得便也。
樂說辨卒起者，其者此樂說復無深義，
謂有深義不應名，若言可相時而坐也。
次書章門中四義，四中書不和合者，或書經卷，
或口授，要須眾事和合也。
此中非次云外國員漢本不可得，不如此間有經本寫被處，
必就前人受，前人許授乃得，不授不得，
或可有能授無所授，或有所受更無能授，
兩不和合，天魔事也。
不得滋味者，第三章門，或言此經前後煩重故無味，或言品品皆空故無味也。
又言未是了義究竟法故不得味也。 ^294a26

白佛：云何不得滋味下，釋三章門也。
前釋第三章門，次合釋書、說二門也。
釋初門為兩：初、約有所得學，不得滋味；
二、學小乘求大，不得滋味。
今前問答，問意云：般若是真甘露，亦是如意珠，何故不得味而棄之耶？
佛答意：明道與俗及聖與凡異，故不得味。
佛答文三：一、不得受記；二、不說名字；三、不說生處。
不為受記者：一者、其行未與記則懈怠；
二、恐五通佛及天龍幾不見其人行行，云何與記？
便言佛道不足可貴也。
甫當更爾，以不住般若故，一念劫退一劫，
若百千念，則百千劫縮知道也。
所□劫者，甫言：師始明其劫，一劫復始，
斯經更懃行，方便得相應。
又云：補簡以其念，念劫一劫故。
後明修行，懃補方合也。
又甫云：方方更修行也，用百正也。 ^294b20

復次，須菩學餘經，第二、以學小求大乘般若，故為失明。
有三種人：一者、下品人出家，值三藏師僧，
三藏師僧教其心三藏法求佛，此人了不聞大乘無所得法也；
二、中品人雖學三藏，亦聞般若無所得法，
謂但明空，無有義味，故捨而不學；三者、
上品人亦學三藏，其人知三藏為半字小乘，
般若為滿字大乘，而欲信行般若，但三藏師僧之云。
三藏無所不備，無德不圓，如六足毗曇及分別法義等中是般若，
八十部律是尸羅，阿毗曇中廣說禪、定、
解脫、三昧是禪，三藏本生中難施、戒、忍、
進是天四度，汝行此六度故，得佛般若經。
前後相違，無定相會，不可解也，汝何須學？
如今之律師、論師、毗曇師重此，方知亦云只學此三，自得作佛也。
次須菩問：何等是聲聞經八廣法說，後譬八合？
然道品未曾大小，在小乘有所得小心中，
名為小乘；在大乘無所得大人心中，行為佛道，
為度眾生，是大也。
捨根攀枝葉譬者，如人欲得好堅實果，
忽下枝葉，雖有木名，不堪用。
三藏為末，般若為本，本堪得佛果，不堪行不得佛也。
又舉本不畏墮地，舉枝必墮地，學般若故不墮地，學三藏必墮二乘地也。
癡幼譬學三藏人奴客，三藏教主人譬般若經，
就奴客求食決不得食，就三藏中求佛亦不得佛。
此中毀二乘有者，淨名敗種，云何今是劫？
二、書般若魔事門，兼釋說章門及餘受持等，但以書而瑞也。
就書中六意，約受持亦六：初明般若不可說，
即言語斷，而書般若時說有所得是魔事。
次句書般若時散亂心，謂起斷常有無生死涅槃有所得，
見般若絕念想而生心動念，故為失也。
白佛可書那者，釋上書語絕斷心行也。
問意，佛雖言絕言語斷心行而猶令書，
當知言心不斷，故今明不可書，成上義也。
次第四轉中，上般若不可書，故心行斷言語絕作無解，亦是失也。
用字書般若復失者，此是文書文字耳，謂離文字別有實相也。
次第六意，明文字復文復無，如淨名文字即解脫相，豈得離實相而別有文字？
只即是實相，而云文字可書實相不可書，亦為失也。
國土念起者，謂此土飢彼土豐，或此土小彼土大，或此眾少彼眾多等。
次鈍根人著供養利故不得書，為失也。
次是利根人不著利養，魔知其於世間不著，故以小秘法與令得新般若也。
此三事是魔事也。
other:: 
## 兩過品第四十七
兩過品第四十七 ^294b46

第二、明兩過人共有魔事也。
前既是魔事，為品亦爾，今既兩過，前則獨過手現也。
然兩不知合既為魔，兩知亦是魔事，如本應說無所得法，
魔入心故說有所得，向無聽書云便不和合非魔事，
合既具兩緣則耶言得遂，故是魔事也。
然自在說小乘非魔事，說大乘是魔事，
如佛以一乘化不得便宜，已三乘弘之，
若三根為說一往則緣生傍也，故反成魔事也。
若得無得對之，若有得外大小，但魔事無品也。
為二：第一、多明內魔；第二、多明外魔。
外魔之中形聲兩亂，內魔之中師與弟子，
前內魔中非無外魔成助，外魔之中非無內魔成資也。
內外合說二十六雙，約次第而判者可為四倒，
而十四雙師弟子不知為魔事，次兩雙偏明師為魔事，
次五雙弟子為魔事，次五雙重明師為魔事也。
初云弟子信根發欲聽師五蓋覆心，其人雖解不能如說修行，
弟子更無餘處，故就此師受也。
次師悲心發言說，弟子根鈍不欲受也。
次師欲利他方去他方，他方或不宜人或荒亂或賊，故弟子不欲去。
十二頭陀者，師弟二人但有信戒，但頭陀年有無，故不知地正行。
二善中頭陀但是行善莊嚴於戒，行之者得福，不行無罪也。
四聖種中除陳棄藥攝餘三也。
若四聖種第重十二頭陀下則使也。
三毒中偏破貪使也。
一者、阿蘭若者，極近三里極遠彌勝，為居家煩亂故，
出家後師徒相結故捨之，令身離得心離也。
食有二：一受請眾僧食，此二人食生愛妨行道，故合乞食也。
衣三二種如上過，故合衲衣，恐好衣生貪又成偷也。
次一食亦恐生貪妨道，故不合數食也。
五節量即重，既聞一食盡力極噉即致患，復生貪故即量三分留也。
不飲漿亦恐生貪妨道也。
冢間住令行者見世間死亡苦惱，故患厭也。
又見燒死尸盡滅悟空，又見尸不淨得不淨觀。
來樹下住者，於冢間得道故皈樹下。
又冢間不得道，取是死尸相根。
樹下思惟，如佛成道說法入滅皆依樹下也。
於樹生貪，謂為半舍涼樂，此樹好彼樹惡等。
又為鳥糞毒虫故捨住，露地則空向，故觀易成也。
次常坐者，恐煩惱賊來故不敢行住，不安隱故亦不為也。
不著食味不輕，應生等心次第乞食也。
俗人多為衣，外道戒裸形，故佛教但三衣也。
春秋二時行復須十八物下，次言聽法者無信者，此但名故聽耳。
如即外書，又無深信故言無信也。
次雙云說法者堅者，弟子云：尚不能捨物，何能行般若？
不受師法也。次雙師不受弟子供養者，
是少欲師，又恐以如貪法故不受也。
弟子不受者，恐不能消師施，又恐人云：
我貪師物，此心雖好不成般若。
故失也。次雙說法鈍根者，是誦語法師也。
下明不知十二部經次第義，亦是誦語師也。
次雙有六度無六度者，師見弟子是著樂罪人，
不行六度，故不為說，不知其人聞反復能行六度。
次弟子見師不行六度，謂師但能所說，
不知復身得轉語如說行，又不知師子有讀誦利益。
次得陀羅尼不得者，師不得聞持陀羅尼而解義，
弟子不得聞持而不解義，弟子但得實相陀羅尼，
不得聞持，故不能次第誦，師得復持，故能次第誦，而輕忽弟子也。
次雙師欲令書，弟子不欲故書者，師見罪過，故不受法也。
又師欲化此人為弟子，但其是邪見惡人，故不受化也。
一人離五蓋，一人應離，相輕故不和合也。
次一人毀三惡道，一人讚諸天及二乘，
壞其大乘心，亦是失也。
次師一身者，少欲師也。
次云隨我去，師云我若去若住，承迎問訊，
能爾者為說，弟子性貴質直，但求法不能行此事。
次弟子能承迎問訊，師云損我功德，而弟子不解師意，言師不相耐。
次師為利養，欲與諸弟子，言師云何責法，
師欲至□□□他方，或有勝師，有異好經論，
或彼處有父母師僧，或彼是本生處，師不惜命，
故言弟子云有身有道身，故不去也。
次師至豐樂處，弟子或路遠相故至去，
或愛住處，或謂師妄語，彼未必好，惡魔作比丘形， ^295a28

第二、多作外魔形聲二亂，與大經？
邪正品復何異耶？
一、明留難；二、釋疑；三、佛力故難不能難也。
作大名德多徒眾比丘形破菩薩，若鈍根菩薩即信，利根未得觀生疑也。
第二、復次二義：一者、令菩薩要前證空然後作佛，豈有不證空作佛耶？
二意云：作佛要須先有中修行，坐道場時乃用空也。
菩薩或信或生疑也。
似上雙起者，如似般若聞說也。
作佛形者，小菩薩未應見佛，見佛雖得小利而破實相觀，
不佛不眾生而忽起佛見，故是失。
如人手捉好寶珠，天人耶合求誑耶者，故小得大失也。
又未離欲，如人不堪見□□□深心深著迷悶而死也。
復次多寶下，第三、釋疑云：般若云：既是妙法應免留難，如大福德人當無留難也。
釋云：如珍寶雖是好物而多賊盜，法寶亦然。
又般若亦如福德人無留難，此是緣惡實如餘留難也。
豈離般若耶？非止能留難般若，而般若有力遂能令人免留難故。 ^296a10

第三、從善男子書般若時，佛力故難不能佛力，由般若前得終是般若力。
上品已明佛力令難不起，今更明者，上但明令難不起，
今具足眾行；上但明佛力，今明佛菩薩力也。 ^296a42

此下第二段，明佛守護般若故難不能難。
文三：第一、明般若能作恩；二、問相品明佛知報恩；
三、歎般若能成大事。
初二：第一、略明般若作恩，如求報恩；二、
廣明般若作恩，而中有兩，謂譬及合也。
other:: 
## 佛母品第四十八
佛母品第四十八 ^296b2

三義：一、能生；二、報行護；三、能成。
即教示二慧為父母，故淨名經云：智度菩薩母，方便以為父。
即慧為父母。若大論云：般若以為母，般舟三昧以為父也。
三福慧父母，五度為父，般若為母，此三雙法身父母也。
生身父母，如淨飯摩耶也。
問：云何是人法父母？
答：般若能十方佛為父母，能生萬行萬德法父母也。
他云般若能成萬行也，今云能生萬行，
若無所得萬行則從般若生，有所得萬行則從顛倒生。
問云：般若能生三乘五乘，應是三乘五乘母？
應是三乘通教？若即以化，若生三乘三乘通教者，若生五乘應是五乘通教也。
今明此難，般若具生五乘人法因果，至論正般若非因非果、
非三非五，五一皆是般若方便用。
若了悟知此三是般若三，此無生滅，無生滅無大小，
無大小即識正般若，非三五也。
別遂仰三教三解，則失般若，如天雨於餓鬼，
成就丸生滅三，亦無無生滅，於其成生滅，故生滅也。
問：今說三乘由般若，云何引餓為喻？
若此是於緣夫為語也。
般若三是無生滅三，於緣成生滅三，如餓鬼也。
問：何故有佛母譬來？
若上兩過品末及諸品中云：佛及甚大菩薩守護般若法，及守護般若人。
彼墨生疑：佛於法人心無憎惡，何故愛般若法及愛般若人？
今釋云：非是愛心守護，但以般若能生佛，
佛欲報般若恩故，守護身故，有此品也。
初譬中云母中得病者，謂留難也。
有內難、外難、有情魔、無情魔，如寒熱等，是無情等魔也。
此是眾生病，故般若病也。
合譬中二：初、明佛恩，守護供養般若也；
二、明守護行般若人法；四、明出生三世。
佛為般若有此恩德，故守護般若也。
第二、守護人，如文也。 ^296b12

白佛下，第二、廣明般若作恩。
為二：初一、問答明般若作恩；次、歎般若甚深，明有能信之人即信般若實作恩。
初前問，次答。有四：第一、舉法問人；第二、舉人問法。
初三問云何能示世間，就心問劫；四問云何諸佛說世間，
樂其言說；四問從二文生。
上云般若能生、佛能示世間，今開此二為四□能生與後生為兩。
所以開能生、後兩者，為能生是因、從生是果，
能生是法、從生是人故也。
所以開示、說為二者，師云：此有人、法不同。
若有能、所，如人為能說，則般若是所說；
般若為能示，則佛為所示。
經文云：般若能示世間，故云示也；佛菩提說世間，故云化也。
此意明般若是能示、能說，般若是說所，
故佛是二爾，故言示也。
佛言：佛說世間也。
而復言示，就心枝言亦不相違也。
佛答中論但答三問，不答第三問，以第一門能生、
第二從生，此是同故答能生，即答從生也。
餘二義異故別答。
答般若能生，佛問如文也。
須菩提！諸佛說世間相下，略第四問也。 ^296c18

次須菩言下，此去廣答第二問。
兼答即四問。須菩提先雙牒說、示二問，
次正答第二問，即是兼答第四說問。
文三：初明般若能示佛差別、無差別，即世諦、
第一義諦；次示佛說無差別、差別，即第一義諦、
世諦；第三示二諦平等，同一如也。
但示第一義，則墮空見中；但示世諦，則墮有見中；
但示平等，則墮不二見中。
合先示空有、有空不二義，次示有不有有、空不空空不二義。
如此識教悟理，發生二智，故得成佛也。
初如文。 ^297a2

復次知眾生心所行下，第二、示第一義諦。
文二：初、略明知眾生心所行；次、廣知眾心行。
前明知其無所有，今知無所不有，此是無所有而無所不有，
雖知無所有實，故云無眾生名。
此語須論之，不得作有無歷別解也。 ^297a18

復次所有眾生名數下，即二、廣明第一義世諦，
為二：初、總列三界；次、三界十二心：一、攝心；
二、亂；三、有毒；四、無三毒；五、廣；六、大；七、無量；
八、不可見；九、出；十、沒；十一、屈；十二、申。
總此十二心為二例：初、別釋八心；二、總釋四心。
八心一一皆三：標、釋、結。
初標如攝心，亂心如文。
須菩提云何知下，第二、釋前疑。
次疑有二意：一者、佛常行寂滅空，云何遍知眾生心？
此以空疑有二，云佛一心，云何一時遍知一切心？
此以少疑空也。諸法相故者，此舉七疑釋知也。
始因法相即七難，初心法相知即諸法實相者，
未曾有體悟中道實相，用此中道智慧知眾生心，
若外道二乘著二邊無此慧故，不能如實慧通智知道也。
皆悟諸法無常，以無常慧故故名盡也。
三、無染，以悟無常故名無染。
四、滅，用世間道伏滅諸結名滅。
五、斷，用無漏斷結也。
六、寂滅。七、離，斷結已後去說法，如涅槃寂滅離也。
論主此釋約六種心，從淺就深釋，初一心就實相慧釋也。
若直約佛地，七心皆是實相名，謂無染乃至寂滅也。
初兩用七義下皆爾，但下略也。
無量心者，謂四無量心，亦云緣涅槃無量法名無量心也。
不可見心者，坐禪人謂心可見，如淨珠中瑕故，
今明心不可見，但知此不可見心耳。
下云五眼不見心者，天肉二眼但見色不見心，
慧眼見涅槃亦不見心，法眼入實相不見心，佛眼亦爾也。 ^297a28

復次，出、沒、屈、申。第二、總釋四心，為三：標、
釋、結。所以總釋此四心者，便是諸外道所計上八心，
通此中十四句，常、無常為四句，邊、無邊四及一、
異為十，如去等四，故是十四，即十四難也。
持公初常、無常，為過去見也；邊、無邊，現在見也；
一、異通三世，如去、不如去，未來見也。
今謂此釋是為大悞，不識經及大論，亦不解中論、
大小乘及邪、正等義。
今依論主，分此十四為二部，十見總明見體，次四見別明未來見也。
總明見體為二：初、八見，正明見體；二、一、
異兩見，明見等也。
問：此十見云何是見體？
答：外道計神體是常、無常，乃至是邊、是無邊，
計神與身一、異，故是見體也。
問：十見明見體，三世中是計何世？
答：主云：總計三世中神常、無常，非是別約世也。
何者？過去有神，亦計常、無常，未來、現在亦爾也。
邊、無邊亦爾。問：見體不出常、無常，無邊常、
邊無常，何故復明邊、無邊？
答：邊、無邊未必配常，可常、無邊未必無常。
彼計神一寸、二寸等，是有邊而是常也。
前四句計神體常、無常，邊等四見計神大、
小、廣、狹也。計神常者，謂古今一神而修施、
戒者，為神變後世果枚也。
計無常者，神與身俱盡，但為現世名利故修施戒也。
亦常亦無常者，此人計神有二：一麤，二細。
細神常，麤神現有所作。
現有所作，身死時，麤神即滅也。
非常非無常，見上二過。
常則無罪福，無常則爛壞。
亦無罪福故，不可言常，不可言無常，但終有此神也。
及世間者，三種世間中，此是五陰國土世間，亦有四見如神也。
問：神四句不可得，復無神者，六種世間亦四句不可得，亦應無世間？
答：論主云：不例。神四句不可得，明神實無世間。
常無常四句不可得，不無世間。
如語盲人云：繩非蛇子，非是破繩也。
神有邊者，有解云：邊是始義，如微塵、世性、
自在天等，是萬物始，故名邊也。
又解：神在體中，如芥子，如果子，或一寸。
大人則神小，是色法故有色也。
無邊者，如虗空故無邊，得久處能覓苦樂也。
亦邊亦無邊者，二解：一云神無邊，國土有邊，故言亦邊亦無邊。
二解：有神有邊是色法，如上說，國土則無邊也。
非無邊者，見上二過，而終執有神也。
國土四句者，神句二解：一解云上下有邊，
八方無邊；二云上下無邊，八方有邊也。
無邊者，推云若有邊則有始，有始則無因，
因便破涅槃道，故國土無邊也。
亦邊亦無邊者，云總上二，此上下有邊，
八方無邊，故無邊也。
見上邊故，非邊非無邊也。
是身是神者，分折此身神不可得，故知即是也。
又受苦樂皆是身，故復是即也。
身異者，申五情引不可得亦爾。
凡夫所見神者，明見故神異身也。
神身一，身滅則神滅，是身是見神異，神滅神常是邊見也。
六十二見以斷常有為本者，示根本乖中道故也。
如去不如去者，論主上無常等是總說三，今後世有無事要故別說也。
如去，如人來此間生，去至後世，後世亦爾。
有人言：先世無所從來，滅亦無所去，故云不如身去神。
今為人滅後，神去身不去，故云亦如去。
見去不去過故，而終言有神，故非去非不去也。
此中釋外人四計義，第四計見，第三亦如去不如去之過，
及不作亦如去不如去之名執，而終二二有神，即是非如去非不如去計也。
此十四句約五陰成二十六十二見，常無常約五陰二十，
邊無邊約五陰二十，如去不如去亦二十六十一，異為六十二見也。
問：中論涅槃品及邪見品皆云：常、無常為過去，
邊、無邊為未來。與此中云何異？
答：中論是約世別明之，今此中具總、別。
常邊爾，總約三世；如去、不如去，別明未來。
而具有三世義，如去從未來；而具三世義，如去從未來。
現在，從現在至後世，名為如去。
此語具三世也。下句亦爾也。
問：中論何故約世明耶？
答：中論云：我於過去，為有為無？
是常、無常見。無者，明現在我於過去本有，
則常見；現在我於過去本無，則斷見。
故約世論斷、常也。
現在我更作世論邊、無邊也。
未來即無邊見，不作未來即邊見。
亦約問：中論明未來邊、無邊，與經中如去、不如去何異？
答：如去即是無邊見，不如去即邊見。
亦如去、亦不如去、亦邊、亦無邊亦爾，但語異而意同。
故中論但說邊、無邊，不別如去、不去也。
問：經具說常邊八句，後如去、不如去四句，
中論何故獨不復□如去、不如去？
答：已如前說。如去、不如去，猶是邊、無邊，故不須更說也。
問：若爾，經中已說邊、無邊，何故更復云如去、不如去？
答：經中具明總、別二義。
常邊等，總明三世神體；如去、不如去，別明未來。
欲攝一切見，不出總、別，故具出也。 ^297b26

復次佛知色如相下，第三、明示世諦第一義皆是一如也。
所以有此文來者，上明不二義故，開世諦第一義皆是二，不二義故皆是一如也。
又進對上十四難起，由凡夫外道不識一切法皆是一如，
故生此十四邪見，佛了一切皆是一如，皆無有十四見也。
所有相如、如相義，如即世諦，相即第一義，亦云生滅無生滅相也。
亦有此義，俱今文。
如相者，示如之相皃耳。 ^298b26

白佛下，第二段，須菩開上一切法皆如，
體悟如故名如來，所以歡喜歎般若深因，
明能信之佛，述如文也。
other:: 
## 問相品第四十九
問相品第四十九 ^298b40

此下第二、明佛知般若恩報恩也。
品三：第一、明般若相；二、明佛知般若恩故報恩也；
第三、重明般若能作恩成上報恩義也。 ^298b46

明般若相中有問有答，後諸問作作，名云問相品也。
初四：一、問相；二、答相；三、悟解；四、述成。
上來已處處明般若相，今何故問相？
答：一云此是後集天眾未聞故問。
二云猶是上座眾而問者，望前品明般若能示世間相，未知何者是般若相故問也。
二者、上來種種門明般若或空或有，或舉般若果報，
或明信毀，諸天根鈍不得般若定相，故今問其旨皈空相也。
三者、般若深微，唯佛乃窮問其相也。
佛答中四：第一、明般若無相相，亦明無說說義；
二、亦明無說說義；三、明無明明不可惟；
四、明無相相非起作。
初如文也。世俗乃說，第二、明無說說。
諸天疑云：既其無相應無說，佛遂應有相。
故今明既相無亦不可說，但隨俗絕名相中強名相說也。
此中就不說明二諦，二諦具四句。
問：說為第一義，今世諦但說諦，亦說第一義耶？
答：說於說於可說，則是說世諦；若說不可說，則說第一義也。
問：第一義不可說，云何說耶？
答：他云空也。世諦說第一義，今明第一義是說不說，
世諦是不說說，亦第一是說不說故，所以世諦所說法不可說也。
諸天子是諸相下，第二、明歎此無相相不可破壞也。
人天即是相者，釋不可壞也。
明人天即畢竟空故，則是般若相。
破般若邪相不能知者，明四句皆無，故無可相破也。
所謂知、知者、知法，明無境無人，結此三故無四句也。
其人即是般若相，故不能相破。
今天人非般若相，應能相破。
若求此相不可得，何有非有欲破般若？
假令於後成非相，亦不能破般若相。
如盲人不見如意珠，口言非珠，珠豈可非也？
作下，第三、明般若非起故不可壞救，釋成可壞義。
譬如有人問虗空相者，釋成上非為非無為、非漏非無漏非無等。
若有相則是為無為、漏無漏無漏，良由無有一豪相，所以百非也。
又若有相則可作，良由無有相故不可作，亦釋上不可作也。
有佛無佛性相常住者，疑云：既不可作，佛應不能說般若。
佛今為眾生說般若相，即是佛作般若相。
故釋云：有佛無佛性相常住，佛豈作耶？
第三、諸天悟解，第四、佛述，如文。 ^298c4

般若是諸佛母下，第二、明佛知般若恩故報恩也。
不識恩是耶？見不善中最重，知恩是世間善法最上，故報恩也。
須諸天疑：般若無豪相不可得，何尊敬耶？
故云佛是三界尊，尚敬般若，況餘人耶？
三疑云：佛心無所著，何故愛敬耶？
釋云：非是有著故愛敬般若，但深知般若能滅戲論、能開三乘道故敬愛一切法。
無作相者，此文會餘經，餘經佛不作。
又上云佛知作、作人兩相違故，今明餘經云不作人者，
無有人相故云不作人也，非不知恩故不作人也。
持公云：餘經明佛自然人，今云佛以般若為師，兩相違故會釋也。
今明論不作，此釋如向明也。 ^299a24

復次佛因般若得一切法不生下，第三、重明般若作恩成上報恩義。
問：上佛母品已明，若爾世間相與今何異？
答：上義耶明示及顯正明乘對耶？
明示者，九十六外道乘常無常等十四義，般若不示如此義。
顯正乘者，示五陰不生滅乃皆是一，如今品但明顯正乘故。
後色至一切種智，示此諸法始自無生終及獨空也。
此中文次第因修而來也。
初明佛因緣，若得不生般若能生佛，故知若生佛是無生生，
佛住般若是無住住也。
須菩白佛：無知者，此歎般若乘佛義，諸法無有知，般若云何獨有所知能乘佛？
答：明前者一切人法無可得無所知故無所不知，
下明不乘色，此明無所乘不乘，汝云何言無所不得示，若有所示不得無示耶？
復次五眾世間空者，上從示義得成，今始正明示義也。
從五眾至種智皆名世間者，以知是世諦故名世間知，世間知此皆空故名出世間第一義也。
知世間空學世間空者，人謂人愛著法故，
說般若示世間空，非諸法實空故，今明佛實知諸法空故言空也。
思惟覺分別空者，佛非是外從他聞世間空也，口說空內心思惟分別推求故說空也。
不可思議，明會皆般若示世間空便作空解故，今明世間未曾空不空常無常等故不可思議也。
佛不可思議故，離一切見，名離也。
以離一切見故，絕言語，斷心行，故名寂滅。
以寂滅故，畢竟無復遺餘，故名畢竟本如來。
此非是破法，故明性空。
明此性空，無法亦空，故次無法空。
既空，有法亦空，次有法空。
十八空皆相待，故說空。
此是有法可空因因名，今獨無相待，無空無不空，故說空。
此空不待空，不待不空。
問：無空無不空，純是空此空，空此即是待，空云何是無待？
答：本無空不空，何所待？
即問：與無法有法空何異？
無法有法空，亦無空無有也。
無法空空此無法，有法空空此有法，今無空不空，故無可待也。
問：若本無此空不空，故名獨空者，性空亦明本性空，何異耶？
性空從諸法本性空，今無諸法無不諸法也。
問：獨空但無空無不，更有所無耶？
答：獨空品空絕待義，一切皆絕。
百非不能非，百是不能是，能是所不能，
是非是亦不是，非非所不非，百非亦不非。
不知何以因之強名其空，故名獨空。
無一切伴，故名獨也。
問：何以知爾？論文云：是獨空亦名涅槃法性。
豈絕百非超四句耶？
問：相待對不待，待既是不自，絕待應是自。
答：待相是不自，則絕於自，絕待則絕自也。
不生今世後世相者，微後示中道也。
斷見外道但計今世，不說後世；常見外道說今世後世，謂神從今世入後世也。
此二見是斷常，般若不爾也。
示中道者，雖畢竟不失罪福，故不生斷見；
雖罪福不失，而常畢竟空，故非常見也。 ^299a46

白佛大事起文，第三、歎般若能成大事。
由般若能生佛，豈非大事耶？
第三：一、就果門歎；二、就因門歎；三、總就人法門歎。
初三：第一、歎般若能得勝果；二、釋疑；三、疑除修道。
須菩先作五歎者，須菩聞佛見說般若相故歡喜稱歎也。
佛述五歎合，此是文字般若中具說一切因果，故文字合受。
二者、觀照般若含受，由般若故諸行方成，
不由般若諸行不成，成由般若般故，故六合也。
三、實相含，由了實相故諸行始成了。
王譬佛，事喻教，化眾生土是化眾生土，是化眾生處也。
由般若方能化眾生，眾生不以般若化亦不成化也。
經意國事委付大臣，亦諸行委般若能成辦，此據自行也。
不取不著下，第二、舉不取著釋成含受。
由般若無所取書故方成辦諸行，若有取著何能成辦諸行耶？
初取名取，取深名著也。
問：若因修不，須科之也。
於意云何者，汝以智慧眼見色不取，可著不能？
須菩答佛：以智慧眼見無取著不？
見取著不？佛歎之：汝未得一切智不見取著，
我得一切智亦不見取著，故汝可歎也。
爾時諸天子下，第三、雙歎人法三：初、諸天歎人法；
二、佛述歎；三、頌解重歎各還本處。
初中先歎法歎人。
歎法者，從問相已來諸天致問，佛廣歎般若能成果德、
能成自行，合歎之也。
能信是般若下，第一、歎人之中，初是報重歎大千小千人智斷，
不及菩薩一日依般若觀行也。
何以故下，釋不及云信法二行至羅漢辟支佛智斷。
智是菩薩無生忍，此義難了。
既云是菩薩忍則無優劣，若有優劣則應不是，
而今云是而優劣，所以為難。
是者，菩薩亦觀無生名無生忍，二乘亦觀無生故有無生智，
及煩惱斷故同觀無生，所以言是也。
優劣者，菩薩無生是實慧即有方便慧，
二乘觀無生但有實慧，無方便故慧劣也。
實無方便轉，二乘既無方便亦不成實慧，
菩薩既有方便實即是實方便，故菩薩兩有也。
但分與二乘，有字子實慧也。
又二乘觀無生無大悲，菩薩雖觀無生有悲，
二乘觀無生不廣修萬行，菩薩心無生心廣修萬行，萬行皆無生故優劣也。
論更以一義釋之，二乘菩薩但有始終，
二乘始於燸頂終于無學，菩薩始於無生終至於佛地，
今以二乘之終是菩薩之始，故優劣不同也。
師云：須進即退，論主自有不異，異義故是菩薩作無生滅觀，
二乘作生滅觀自有異。
又異義不是，是故二乘亦作無生滅觀，菩薩亦然。
問：此為二：初、大事對眾歎。
大事起者，謂般若能滅大苦與大樂，又能遍拔六道大苦與六道大樂，
名大事也。不思議事起者，此下四歎皆就果德歎不思議，
謂四法是也：一、對眾生長#CB05682;如來獨覺，
故名佛也；二、體悟般若，如過去佛成名如來，
此土同諸佛也；三、自然簡聲聞，聲聞現世從他得覺，
佛則過去行因，現在自然覺了；四、簡緣覺，
緣覺亦過去行因，現在自然悟無一切智也。
由般若故得四種不思議，名不思議事起也。
不可稱事起者，三義：一者、般若定實相甚深極重，
智慧輕薄故，故不可以輕薄智慧稱深重般若也；
二、般若多智慧小，小不可稱量多也；三、
常無常空有不能稱量，般若不可稱也。
無量者，有云稱即是量，有言取相名量，般若不可取相有所得心量也。
又凡夫、二乘、菩薩，此三人智慧不能量般若得邊，此釋般若則非是因也。
無等等者，一切法中涅槃無等，般若能令得大涅槃，
故與涅槃等；二者、佛是人中無等，般若力能令眾生與佛等。 ^299c38

須菩白佛但佛下，第二、釋始學之疑。
始行人謂四種不思議，餘一切法非不思議，
故將果地四法例一切法不二，故知未曾因果亦不曾眾生佛也。 ^300c4

第三疑，除悟道，如文。
解云：此品多明不思議事，聞者多生信敬，
故白衣得道多；而白衣信根強、慧根弱，
故得道雖多，但得初道；出家人慧相強，故得羅漢也。
男女而論，女人惑重故得道少，男子惑輕故得道多。
四者、此中不正說得無生忍事，故大乘得道少、小乘得道多也。
又無生忍難得故少，小乘易得故多。
又一乘義遍釋四句，皆是悟道因緣不同也。
賢劫得起者，二解：一云、除賢劫四依，餘佛與其記；
二云、釋迦與其記，往餘世界。
佛應非前釋也。
other:: 
## 成辦品第五十
成辦品第五十 ^300c10

第二、歎般若成辦因行故以目品。
此章二：先、須菩五歎；二、佛述。
問：以五歎，今何更以作五歎？
答：般若甚深故重歎無過，如王聞身子，喻聞聞無厭足也。
又上歎歎般若能成果德，今五歎歎般若能成自行，以重利益故重歎也。 ^300c30

佛述中二：初就含受義述成五歎，二舉不取著釋成含受。
初三法譬合受者，論云：一經即兩種二乘，為一種二乘？
答：亦得云兩為是，但十二乘是生滅觀，
大小乘是無生滅，與菩薩同譬也。
若一種二乘有與有奪，奪之則云是生滅觀，與之則云行無生滅觀。
佛述及領解如文。
爾時須菩白佛下六十六品，三章三十五品明般若妙義，
四品明留，此下總五十品半經明信般若人得。
下論主退品生起三段云：初說般若魔來破般若，今明信受般若人也。
初兩段明般若法，法法有邪正，妙義顯正，
留難是示邪，以識邪正耳耶？
故信受般若。但信般若人必有相皃，故須明信德相也。
又上就法門明般若，今就人門說般若。
法中明邪正兩法，人中上三人歎人為兩。
從此文竟不證品中須菩提菩薩不捨一切眾生說必是願十一品經，
正明三根人信般若體之相皃。
第二從不證品中菩薩作是念我不應捨一切眾生竟度空品下，
唯明三根人依信修行。
初文為兩：第一、此品略明三根人信德；
第二、從譬喻十品領經廣明三根人相。
初明三根信，根即三也。
先問，次答。往生信毀及此品凡三句異者，往生身子問習應般若來往生之處聞至果報也。
信毀身子問信人因果凡四句：一、問問果；
二、問問因。今此中須菩的問信解般若信人因果，不問往處但問果不問因也。
此總問信經初已來二段般若者所從來處也。
佛答為二：初、明三根人信相；第二、總明中下二人為失。
初明三人為三：初、答上根人三處來；二、
答下根人人中來；三、答中根人亦人中來。
三人異者，上根人具三，謂聞及解亦行也，
中根亦聞亦解不行也，下根唯聞不解不行。
初人三處來如文也。
往生品明三處利鈍，其利鈍天中及他方來則利，人中來則鈍。
今此中明三人信解而不判其利鈍者，為上品已明利鈍故不煩文也。
復有菩薩先世雖聞不明中事，第二、下根人也。
復次先世雖聞不行不明，中根人也。
既其先世不如說行，故不得久信也。
若求佛道下，第二、總明中下二人之失。
other:: 
## 譬喻品第五十一
譬喻品第五十一 ^300c40

此下第二十品，廣明三根人行相，為二：
初四品明中下二人行相，從不退至不證品中明上根人行相，
大判如此耳。上品先明上根，次及中下從深向淺，
今先明中下，後明上根從淺向深。
又天勑應爾，前既略中下接次，即應廣明中下也。
四品為四：第一、此品舉法譬勸中下二人推失脩得；
第二、知識品觀中下根人憑善知識習妙行；
第三、超智品明中下根人者標大果；第四、大女品明中下根人如如而學。 ^301b14

初二，第一借喻以明得失，二者法說廣明有方便義。
從初段為同云譬喻品，有四譬：第一譬明依二慧不依二慧故，
度生死海不度生死海；第二譬明得二慧未得二慧故，
得諸功德不得功德譬；第三明得二慧不得二慧，
遂本願不遂本願譬；第四明有二慧無二慧，能至佛道不能至佛譬。
初得失雙開雙合，白下三譬得失名開。
初譬先為失作譬，次為得作譬。
生死為大海，行者身船船壞，是無先至時也。
不取物者，不以般若及方便心修行護水，死者捨及得天人果報也。
此猶是大經，有所得者二十五有也。
次為得作譬，如失下雙合可見。
第二瓶譬，先作失譬及合。
瓶譬菩薩道未得二慧，火燒故不熱，不能持六度功德至無上道也。
遂歸於地得人天果，地還合同凡夫也。
次明譬及合，如文也。
第三得二慧不得二慧不遂本願遂本願譬，
前明未得二慧永在願譬及合，#CB07526;是菩薩道，
未得一慧乖治觀行心也。
實物是五度，#CB07526;與物各異處，
與本願永或得人天果義，墮二乘地亡大利，謂一切智也。
第四者、病人是有二慧無二慧，至佛道不至佛道，
具六十二見為老，具百八煩惱為病，從三界床起我當作佛，
二人即二慧，方便實故不著有，實方便慧故不著空，
不著空不墮二乘地，不著有中凡夫地，
無二慧故或墮聲聞地緣覺地，為十里二十里也。
問：此中就得失為論應有八譬，得失合論應四譬，云何五譬？
答：論開老人一譬為二段五也。
問：信忍等云何是耶？
答：有二菩薩，一得深悟，無二未得，但有信忍等也。
信行六度等為佛，雖具信忍淨有深有淺，
故須深心四事因緣，欲得無上不欲餘故說欲，
了了知佛道為大利，餘世間為非故說為解，
欲解定心故內能捨，為捨故行精進故說精進也。 ^301b30

爾時佛讚下，第二、就法說名。
明方便無方便，合捨無方便得有方便也。
無方便二義：一者、內著我；二、外著諸法也。
守二義：一者、實慧方便護，合不墮無見中，
方便實慧則不墮有見中，能遮二見不起名為破也。
又福慧二護，五度邊得福、般若邊得慧，二事圓故不失佛道。
前云何菩薩事？謂空道、福慧道，凡夫無空道、二乘無福道也。
other:: 
## 知識品第五十二
知識品第五十二 ^301c40

此下第二觀中，下根人憑善知識習成妙行。
善知識二，謂人及法。
上品示得失是法善知識，今是人善知識。
善知識三品，上是佛欲滅四依，三是凡夫人中能說無所得大乘法者是也。
法中謂大乘正經、大乘正論、大乘巧說無所得義。
疏亦是上、中、下三品也。
品三：初、依善知識習成自行；二、依善知識習成化他行；
三、二行既成，出信解人相也。 ^302a8

先問，次答。答中，善知識！
先示其小大，合其小大善根，莫問三有及二乘，令向佛道。
次示其得無得，合脫有所得。
迴向下，廣出有所得過，令其捨之。 ^302a22

白佛希有下，第二、明習成化他行。
先歎，次述。述中前列九門，次釋九門。
安隱者，能破煩惱故令得安隱也。
第二、乘世間自有，雖安隱未必樂，如人報苦樂雖能治病而不義，
復次說乘世間也。
云救世間者，眾生內為煩惱罪業所遂，
外為魔民所遂，唯佛救之，餘無能救也。
四、世間救者，歸者，眾生身以苦煩惱歸誓佛，能令離之。
五、世間依者，餘一切有為顛倒人法不可依止，
雖佛可依止，依止故為其說無依法令悟也。
六、究竟者，為眾生說法實相是究竟，自餘九十六術皆非是道化。
七、為世間門者，非是涅槃四邊，即是四流令離，四流永置涅槃門上也。
八、將道者，佛以心八正道引眾生置涅槃門者，名為將道也。
次釋第九歸趣廣者，論二義：一者趣是九會法歸，
故廣釋；二者以後廣例前亦廣，前略例後亦略，
但#CB28575;文，此中凡二十四類也。
一切法趣空者，一切法皆畢竟空也。
非趣非不趣者，一切法無趣空，則知諸法不有，
不有故亦不見，非有故非趣，不無故非不趣也。
是趣不過者，過名出趣，無所出法性實相者，
恣言何必趣空，亦可方法趣餘處，故明縱空更無異趣也。
此空是道之別相名也。
又眾生心多異趣，趣三有二乘及九十六道，
乃至心終有所趣向，故今明一切法趣空，趣空者令心無所趣也。
一切法趣我者，多音諸法趣無生不趣我，
言我異無生，故今明趣我，我即無生，我即是道，下諸事皆爾也。 ^302a28

白佛誰能信解下，第三、明二行既成出信解人相。
所言三毒斷離者，悟無所得人顛倒亦薄，
無得觀強耳非常斷也，得無生現前時斷也。
other:: 
## 趣智品第五十三
趣智品第五十三 ^302b28

此第三明中下根人者，標大果。
文三：第一明由般若故趣薩婆若果，二識驗信般若人相，三明能如所驗釋法不著秤順薩婆若也。 ^302b36

前問，次答。已上明非趣不趣，今所以問趣答趣著，
以明非趣不趣乃是趣道耳，故見趣不趣皆名不趣。
如對苦明樂來，是如樂非苦非樂也。
又上破諸外道，言有未來法趣現在，現在法趣過去，故云無此趣不趣耳。
今菩薩無所得因，不趣三有及二乘，三有及二乘皆是有所得因，
此無所得果也。又亦得手禪上有趣，今破無趣，令離二見也。
初三意：一、明趣因行果；二、明趣化他果；
三、釋二趣意。初問答如文。
次白佛：一切眾生歸趣者，明他趣。
以菩薩得此悟故，為眾生歸趣也。
修般若後，第三、雙釋二趣。
趣般若故，二趣成也。
佛心疑云：應修方趣種智，然後為物歸趣，云何乃言但修般若？
故釋云：修般若是修一切法也，一切行由般若乃成也。
恐物言有般若可修，故言無所修行者，
外無法可修，故言無所修心，內能修故，言不久修也。
外行及內心皆可破壞，故言壞修，即是釋無及不受修意也。 ^302b42

爾時佛告應驗出下，第二、驗得外人相。
上品壞說其人相，今更令驗之。
若心有所著則非阿#CB16014;，若無所著便是也。
以名相試之：一、無所著，無所著者於般若觀尚不著，況復著緣耶？
此即緣寂空觀空施義也。
二、因證不隨他教，在家人著五欲，出家外道著邪見，
此二人言此皆是虗妄，救不墮之，乃至佛身來說異法亦不信也。
三者、雖未得道不隨三毒所引。
四者、知善法味故常不離六度。
五者、聞深法不怖歡喜受行，如飛鳥聞香則怖，孔#CB15179;大鳥聞則歡喜而儛也。
次出往因，釋成第五相也。 ^302c26

白佛下，第三、明能如所驗於法不著，便能隨順一切種智也二：
初、明隨順種智行，如文。
白佛以空隨順行何等法下，功一、出所求種智相也。
此文有二：初、明不行一切法；何以故下，正出一切種智相也。
無作法、無壞法者，明一切種智是無為法，
不可作無作者、不壞可無壞者也。
不從六道度中成亦不去，其佛法中名不未去。
有為法是虗妄故不住，無為淺無憶想故亦不住，故云不住。
無數者，五陰和合有六道數，破五眾相續故無六道數，無量無量故言語道斷。
種智如此登，可以行色得之，乃行一切法得耶？
故言不行色乃至不行一切種也。
何以故色即薩婆若，下既不行一切行，云何得一切種耶？
即釋了此色即是也。
other:: 
## 大如品第五十四
大如品第五十四 ^302c46

此第四、合中下根人如如而學，具成上三品。
以如如而學故，是有方便；不如如而學，名無方便。
如如而學，是近善知識，善知識亦教如如而學。
亦如如而學，起一切智；不如如而學，則例趣願也。
成論師明如是真諦理，遍即萬法，故言大如。
但如是頑境，非是智慧。
北釋論師亦云：如是實相般若，亦是頑境。
此二如皆言非是善法。
地論師云：真如佛性，法界真諦。
故如是智慧，但非修習而有，古今當定。
今問：若智慧，何因說為學？
此非慧，何由成慧耶？
答：是因體智慧。古今當定者，復隨外道自然義。
今明如何曾境智？
亦何曾大小？為物故，強美為大；為物故，隨緣境智也。
亦對中下小如，名為大如。
下如謂地堅水濕等，中如謂苦無常等，上如無生滅等。
今明上如，故云大如。
亦如何曾有三耶？
假名無三說三也。 ^303a24

品五，第一餘前人歎菩提甚深，二歎甚深，
三明得失，四明菩提難易，五明修菩提行。
初歎菩提甚深者，上未明色即薩婆若故，今前歎菩提甚深。
菩提以甚深者，由如甚深正遍知甚深耳，故歎如甚深愁。
一如無二有悟有還者，良由學有得失故，第三明得失愁。
行有方便故菩提易得，無方便故菩提難得，故次明菩提難易也。
既識菩提難易，故修起菩提行，第五明修菩提行。 ^303b4

就初段為二：第一諸天歎，第二須菩提歎。
諸天歎中為兩：第一甚深歎，無二受無捨歎也。
初中先諸天聞佛上說心信，次發言歎。
發言歎中二：初作甚深歎，二釋歎。
釋歎甚深者，諸天聞佛上說心信，但智慧不及，故言甚深也。
一切世間不信者，小分一切也。
有所得人與般若相反，故不信也。
微妙寂滅智者能知，如幻聽品中明四種人能知，
謂下中二人、小乘中二人也。
何以故下，第二分上品未成甚深歎也。
第二佛述中先述甚深，第二釋歎，次述第一甚深歎。
佛初成道樂哩然者，若是生死涅槃二法及淨不淨內理，
佛即應說之，何事樂嘿耶？
良由未曾生死涅槃，不曾眾生佛真之與俗，不知何所言以樂嘿也。
即分此上聞成上如義也。
而今說生死涅槃開真俗者，無名相中引導眾生強說也。
何以故下，第二述甚深歎中，此初兩何以故，正釋常樂嘿然。
諸天子如虗空下，廣舉法譬歎甚深也。
剎時諸天子下，第二無受無捨歎。
先歎，次佛述。諸天聞所說，知此法無一豪可取，故作無取捨歎。
佛述如文。第二須菩作四，云此法及人情今歎歎：
一隨順歎，佛及諸天聞歎者隨順也；二無礙歎；
三無生；四無處所知，如文也。 ^303b20

是時欲色諸天子下，第二、歎如甚深，為二：
第一、就十門廣明如甚深以辨隨生義；
第二、三聖共明如體，雖彼諸天所得心明不生義。
初中先歎為佛子，論云五佛子四果并法位菩薩，
此五親稟佛生故名佛子，緣覺因中稟故、
果不稟故，故非佛子也。
亦出無文，佛可尊故又非子也。
三種菩提中明羅漢辟支佛是菩提、菩薩非菩提，
菩提是無學智，菩提未究竟故不與菩提也。
五獨菩提唯佛菩薩，菩薩為用、佛菩提為果也。
則二乘非菩提，二乘與菩薩皆菩提故，是前為三句也。
大經云二乘是野干子非師子，師子者此是有所得，二乘非佛因故不說也。
今可具二義：一者、二乘人通稟佛教，佛教生皆名佛子；
二者、須菩提是般若，聲聞大小之以皆是般若用，皆名佛子也。
論又云共三乘般若與二乘共說，故二乘是佛子，
不共般若唯菩薩說，則菩薩是佛子、聲聞非佛子也。
次須菩提以十門明隨喜如生，釋諸天從佛教生義。
從佛教生者，此是隨佛生也。
大意欲明三乘六道同一如，若悟如而生無非佛子。
又佛如須菩提如不異，則知天性相關稱為佛子也。
十門如文。過去不在未來中者，非是將過去如安置未來如中，
論云如空不在空中住世，過去即未來如，三世皆一如故也。
動地證說也。爾時天子，第二、三聖共明如體離相，破諸天著情也。
先諸天歎，即是著心，謂菩提非皆慧，令一切法皆如佛法，
故皆如以辨隨生義，諸天心尊貴此如，故歎也。
次破著中，三聖破時眾悟，即四段：初、須菩提以四門破；
二、身子就因果門破；三、佛述身子破；四、時眾悟道也。
初四門破中，先以四門破，以何以故釋破，
就色開即離二門明眾義，即色無有須菩提生，
次就離色亦無須菩提生，次就如亦即離二門明無須菩提生義。
先是世諦即離，次就第一義即離，俱無生也。
何以故釋二諦即離俱無生者，良無有隨生人，
無有隨生法，凡論有生，若不人生，便是法生，
人法無，從何物隨生也？
次身子就因果破者，名為因，如為果，論作說因色故得如，如是果也。
色尚無，雖無所生，未明無有能生之如，
故今破無有色及妙，何處有生，即破無所生耶？
無智無能生，即無境如，此境智如不如，
畢竟不可得，眾見寂滅，如名為道，故下時眾得悟也。
佛述及時眾道，文處可知。
問：此文前後相違，前言是如是實法，後言色尚不可得，況如耶？
答：不違也。良以色與如皆不可得，非如不如始是如耶？ ^303c12

六十菩薩下，第三、明得失。
法、譬、合法中，先明失，次明得中，前及料簡如文。
問：六十菩薩學般若成二乘，有聞般若成菩薩不？
答：文中列應有也。
上來明三百比丘得無生，乃至諸天人以得無生亦通得是也。
此如服藥成毒也。
可具四句：聞大法悟小、聞小悟大、聞大悟大、聞小悟小也。
問：聞小悟大出何處？
答：中阿含受彌勒記觀，豈非得悟大與記也？
問：文云行別異相故得別異果，何得餘處云一切二乘賢聖皆以無為有差別？
答：論云佛此中出六十菩薩，先世作有所得行也。
當其今世證羅漢時，亦得無分別證。
有菩薩不遠離下，第二、明得也。
大鳥下，第二、譬也。
此是失上聖翅鳥呪，在舍摩梨樹上，如人間之鳥#CB15179;為也。
此鳥不來人中者，其食龍翅頭出毒扇人眼失，故不來也。
鳥譬菩薩，大者喻廣劫行行無有二慧之翅，
三十三天喻三界，欲飛虗空喻佛法畢竟空，無翅欲飛方便行畢竟空也。
以無翅飛則墮土地，受若死等苦及以痛惱。
無方便故行空無相，墮二乘地、墮羅漢地為死，
墮緣覺次死，失菩薩願為痛惱也。
合譬中三：初、具合得失；二、身子領解得失；
三、身子結勸恒沙。
初者，合大身也。遠離般若及方便，合無翅。
墮羅漢，合若死等苦也。
有菩薩，明不遠離，明得文。
次身子領解及結勸，如文可尋也。 ^304a44

爾時諸天子白佛下，第四、明菩提難得。
文六：初、諸天子明菩提難得；二、佛以身子為證，
雖難得我亦得；三、須菩云易得；四、身子從易得；
五、佛讚成；六、釋疑。
天子云難得者，六十菩薩曠劫修行而墮二地，故難得也。
文諸天自釋難得，應知一切法實無一切法，
此是二慧難成而斷常易起，故難得也。
第二、佛言我亦得者，雖復難得而我是親得之人，汝勿言難得不得求也。
次云易得者，佛約無方便者為難，今就有方便故為易，
難易出緣菩提，未曾難易生死，亦未曾難度易度，如四百觀中說也。
第四、身子難易得義，現疑見六十退還。
又佛上大明品云：我以佛眼見六十方發菩提心，一人二人住阿#CB16014;也。
云何言易？次須菩四義責學退人，謂即色離色、
即如離如，竟無退法，令誰退耶？
以見有進退故是退以耳，若知無退則無退也。
次問為有一菩薩乘不者，此問言若有一菩薩乘則有退也。
答云一乘如退，四求退無從，亦四求一乘不得，故知道門未曾三一也。
次明中無三無一恐墮邪見故怖，所以云聞此不怖便得不退也。
何者？四義不見退不得，亦四義退無從，令誰怖耶？
第五、佛讚，如文。第六、釋疑。
身子聞無三無一未曾是何菩提，故佛悟無三無一即是佛菩提，
亦有三成有所得，是二乘菩提也。 ^304b40

須菩白佛下，第五、明菩提行。
既聞無三無一成佛菩提，故問菩提行。
凡成菩提具次福慧，上成明無三無一進退是正慧，今復須修功德後明之也。
就文為二：初、明菩提行；二、明時會得道。
初二：一、明行無礙因；二、明得無礙果。
初二：一、明七心；二、明行等。
心慈悲異，等通四等，慈是一等。
又直捨怨親為等，起慈心為慈。
又等是六道皆無生。
平等慈者，雖平等無生而起無緣大慈也。
下意者，雖起慈復次下意，如好愛罵不敢生瞋也。
自不欲下，第二、明四行，即是自行佛地歎人也。
十善四十四行，此是行舊法十二門禪，
論云離欲凡夫十二行，謂俗自行十二，即十二門禪也。
菩薩則四十八行，十有四十行，文若行十二門禪，
十禪即四十，餘二禪後八也。
從四禪至六度皆密法也。
得是無礙色下，即二、得無礙果下，第五、悟道多告此。
此以具明空有義，從品初來多明空義，
從七心來明有行，空有二行功平等，令眾生離二見，故得道多也。
大品義疏第八卷
w::  ^304c34

本云： ^305a21

久安六年正月二十七日，以勸修寺本寫了〔次且交了〕。 ^305a23

無相大乘，　珍海　執筆。
 ^305a25
