
other:: 
pin:: 大方廣佛華嚴經疏卷第一百四〔入第六十七經下卷〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△四、師子嚬申比丘尼寄至一切處迴向。
文六：初、依教趣求。
orig::  ^895a43

爾時，善財童子漸次游行〔至〕之所捨施日光園中。
commentary::  ^895b2

準律，尼之頭陀多在王園，藉外護故，表因實際勝光，
令其善根徧法界之園苑故，並皆即智，故有光明。
orig::  ^895b4

說法利益，無量眾生。
commentary::  ^895b10

△二、見敬諮問三：初、見二：初、見依報六：
初、無漏林樹。
orig::  ^895b12

時，善財童子即詣彼園〔至〕普熏十方無所障礙。
commentary::  ^895b16

無漏法行而建立，故文中有八，各有所表，思之。
△二八解泉流
orig::  ^895b18

園中復有泉流陂池〔至〕彌布其底八功德水。
commentary::  ^895b22

謂輕冷濡美，淨而不臭，調適無患。
orig::  ^895b24

具足盈滿優鉢羅華〔至〕芬陀利華徧覆其上。
commentary::  ^895b26

△三、敷法空座而隨法嚴異。
orig::  ^895b28

無量寶樹周徧行列〔至〕寶鐸徐搖出妙音聲。
commentary::  ^895b30

上標下列。
orig::  ^895b32

或有樹下敷蓮華藏〔至〕摩尼王藏師子之座。
commentary::  ^895b34

後結。
orig::  ^895b36

其一一座各有十萬〔至〕一一皆具無量莊嚴。
commentary::  ^895b38

△四、雜明諸嚴。
orig::  ^895b40

此大園中眾寶徧滿〔至〕光明普照如梵王宮。
commentary::  ^895b42

萬行非一故。
△五、出其所因
orig::  ^895b44

爾時，善財童子見此大園〔至〕福德善業之所成就。
commentary::  ^895b46

△六、明果用自在
orig::  ^895b48

三千大千世界天龍八部〔至〕不可思議威神力故。
commentary::  ^895c2

△二、見正報四：初、總明徧坐勝德顯彰。
orig::  ^895c4

爾時，善財見師子嚬申〔至〕見者不空如婆樓那天。
commentary::  ^895c6

婆樓那者，此云水也，以其能滿人之願故。
然水天之義，義味不空，則未詳所以。
orig::  ^895c8

能長一切眾善根芽〔至〕所說法門亦各差別。
commentary::  ^895c12

△二、別明所徧演法各異，有三十處，分三：
初、十六為八部：人、非人等。
orig::  ^895c14

或見處座淨居天眾〔至〕為說法門名無盡解脫。
commentary::  ^895c18

先有七處為天：一、為淨居天說無盡者，治彼那含求盡身智故。
orig::  ^895c20

或見處座諸梵天眾〔至〕名普門差別清淨言音輪。
commentary::  ^895c24

二、梵王普應，但於己眾，廣及三千，為說普門，則無不應。
梵音清妙，但是世間，為說法界勝流，方為淨妙。
orig::  ^895c26

或見處座他化自在天〔至〕為說法門名菩薩清淨心。
commentary::  ^895c32

三、他化天令得出世，淨心起世自在故。
orig::  ^895c34

或見處座善變化天〔至〕為說法門名一切法善莊嚴。
commentary::  ^895c36

四化樂，樂具莊嚴不及善故。
orig::  ^895c38

或見處座兜率陀天〔至〕為說法門名心藏施。
commentary::  ^895c40

五施歸如來藏，心則真喜足故。
orig::  ^895c42

或見處座須夜摩天〔至〕為說法門名無邊莊嚴。
commentary::  ^895c44

六、徧嚴法界，方盡時分之樂。
orig::  ^895c46

或見處座三十三天〔至〕為說法門名厭離門。
commentary::  ^895c48

七、釋天躭欲甚故。
orig::  ^896a2

或見處座百光明龍王〔至〕名佛神通境界光明莊嚴。
commentary::  ^896a4

八龍能通變，耀電降雨莊嚴故。
orig::  ^896a6

或見處座諸夜叉眾〔至〕為說法門名救護眾生藏。
commentary::  ^896a8

九、夜叉性好飛空害物故。
orig::  ^896a10

或見處座乾闥婆眾〔至〕為說法門名無盡喜。
commentary::  ^896a12

十乾闥婆眾，能奏樂喜樂故。
上三亦四王眾，意存八部，故闕南西。
orig::  ^896a14

或見處座阿修羅眾〔至〕名速疾莊嚴法界智門。
commentary::  ^896a18

十一脩羅善，幻為莊嚴故。
orig::  ^896a20

或見處座迦樓羅眾〔至〕為說法門名怖動諸有海。
commentary::  ^896a22

十二迦樓羅，動海怖龍故。
orig::  ^896a24

或見處座緊那羅眾〔至〕為說法門名佛行光明。
commentary::  ^896a26

十三、緊那羅是歌神，以佛行光明破其著故。
又頭有一角亦云疑神，令同佛覺離疑光明故。
orig::  ^896a28

或見處座摩睺羅伽眾〔至〕為說法門名生佛歡喜心。
commentary::  ^896a32

十四、摩睺羅伽多瞋毒故。
上來八部除却第八并第十及夜叉眾，
摩睺羅伽約對治說，餘皆約隨便宜，隨其世能轉入出世故。
緊那羅眾通此二義。
orig::  ^896a34

或見處座無量百千〔至〕為說法門名殊勝行。
commentary::  ^896a40

第十五一座，為人人多行不善行，設行仁義亦非勝故，故令起出世勝行。
orig::  ^896a42

或見處座諸羅剎眾〔至〕為說法門名發生悲愍心。
commentary::  ^896a46

十六、一座為羅剎，則是非人亦治，多殘害故。
△二、有二座為二乘。
orig::  ^896a48

或見處座信樂聲聞乘〔至〕為說法門名勝智光明。
commentary::  ^896b4

聲聞智劣故。
orig::  ^896b6

或見處座信樂緣覺乘〔至〕名佛功德廣大光明。
commentary::  ^896b8

緣覺修福，止百劫故；緣起智光，未能忘緣故。
△三、有十二座為菩薩。
文三：初、為地前。
orig::  ^896b10

或見處座信樂大乘眾生〔至〕名普門三昧智光明門。
commentary::  ^896b14

說定慧之光。
△二為地上。
orig::  ^896b16

或見處座初發心諸菩薩〔至〕名一切佛願聚。
commentary::  ^896b18

初發心者，證發心也，發十大願故。
orig::  ^896b20

或見處座第二地諸菩薩〔至〕為說法門名妙華藏。
commentary::  ^896b22

華謂十種平等淨心，故晉經云淨心華藏。
華藏者，以真俗雙修，於難得勝為因含藏故。
orig::  ^896b24

或見處座第六地諸菩薩〔至〕為說法門名無礙輪。
commentary::  ^896b28

△三一、義常等覺。
orig::  ^896b30

或見處座執金剛神〔至〕名金剛智那羅延莊嚴。
commentary::  ^896b32

說金剛喻定，壞散塵習故。
既為等覺而說，明此位非小。
言迴向者，約寄位耳。
他皆倣此。 ^896b34

△二、總結多類聞法發心。
orig::  ^896b36

善財童子見如是等〔至〕三藐三菩提得不退轉。
commentary::  ^896b40

△四、總顯所因釋成自在有二：初、由能化具般若。
orig::  ^896b42

何以故此比丘尼〔至〕無數百萬般若波羅蜜門。
commentary::  ^896b44

△二、由彼所化根已熟
orig::  ^896b46

此日光園中所有菩薩〔至〕三藐三菩提得不退轉。
commentary::  ^896b48

△二、設敬三：初、覩勝發心。
orig::  ^896c2

時，善財童子見師子嚬申〔至〕我當右繞無量百千帀。
commentary::  ^896c4

△二、放光攝受。
orig::  ^896c6

時，比丘尼放大光明，普照其園，眾會莊嚴。
commentary::  ^896c8

△三、正申敬儀。
orig::  ^896c10

善財童子即自見身〔至〕善財童子合掌而住。
commentary::  ^896c12

△三問法。
orig::  ^896c14

白言：聖者！我已先發〔至〕善能誘誨，願為我說。
commentary::  ^896c16

△三、授己法界三：初、標名體。
orig::  ^896c18

比丘尼言：善男子！
我得解脫，名：成就一切智。
commentary::  ^896c20

同佛智故。
△二、徵釋其體。
orig::  ^896c22

善財言：聖者！何故名為成就〔至〕普照三世一切諸法。
commentary::  ^896c24

一念普照故。
△三、辨其業用二：初、問：
orig::  ^896c26

善財白言：聖者！此智光明境界云何？
commentary::  ^896c28

△二、答二：初、明通用二：初、辨用所依。
orig::  ^896c30

比丘尼言善男子〔至〕得出生一切法三昧王。
commentary::  ^896c32

謂由一切智能入王三昧故。
王三昧者，智論第八云：一切三昧皆入中故。
體即如如，如體本寂，真智契此，故名三昧。
以一切智有其二義：一、徧知三世一切事故；
二、對於種智名根本智，知一切事皆一實故。
以即權之實智，契即事之實理，故一切三昧皆入其中。
orig::  ^896c34

以此三昧故，得意生身。
commentary::  ^896c46

又由王三昧體無不徧，故意生身隨類能成。
△二、辨能依業用。
orig::  ^896c48

往十方一切世界〔至〕我即為說般若波羅蜜。
commentary::  ^897a4

△二、明其智用
orig::  ^897a6

善男子！我見一切眾生〔至〕知法如幻故。
commentary::  ^897a8

又前即差別智用，今即無分別智用，故觸境無取。 ^897a10

△四、謙己推勝。
orig::  ^897a12

善男子！我唯知此成就〔至〕能知能說彼功德行。
commentary::  ^897a14

△五指示後友。
orig::  ^897a16

善男子，於此南方，有一國土，名曰險難。
commentary::  ^897a18

逆行非道，下位不能行故。
orig::  ^897a20

此國有城，名：寶莊嚴。
commentary::  ^897a22

逆隨世行，能生無盡功行藏故。
orig::  ^897a24

中有女人，名：婆須蜜多。
commentary::  ^897a26

此云世友，亦云天友，隨世人天方便化故。
orig::  ^897a28

汝詣彼問：菩薩云何學菩薩行、修菩薩道？
commentary::  ^897a30

△六、戀德禮辭。
orig::  ^897a32

時，善財童子頂禮其足〔至〕殷勤瞻仰，辭退而去。
commentary::  ^897a34

已下入六十八經。 ^897a36

△五、婆須蜜女寄無盡功德藏迴向六：
初、依教趣求二：初、依教成益。
orig::  ^897a38

爾時善財童子大智光明〔至〕思惟觀察見諸法性。
commentary::  ^897a42

謂由聞一切智光故，思修趣入得二種益：
一、得見實法性益，由前實智故。
orig::  ^897a44

得了知一切言音陀羅尼門〔至〕一切菩薩業圓滿願。
commentary::  ^897a48

二、得權智之益，由前窮三世差別智故。
△二、趣求為位四：初、專心尋覓。
orig::  ^897b2

漸次游行至險難國，〔至〕處處尋覓婆須蜜多女。
commentary::  ^897b6

△二淺識致。
orig::  ^897b8

城中有人不知此女〔至〕有何等意而求此女。
commentary::  ^897b10

逆行難知故不自疑者，貪順於悲，障行劣故，不同前二。
又於前二已調伏故，此中不疑。 ^897b12

△三、深智讚教二：初、讚。
orig::  ^897b14

其中有人先知此女〔至〕於女色中所有淨想。
commentary::  ^897b18

△二、教示所在
orig::  ^897b20

善男子！婆須蜜女於此城內市廛之北，自宅中住。
commentary::  ^897b22

市者喧雜，北主於滅自宅，即畢竟空寂，
謂在欲行禪處，喧常寂故，在市廛之北等。 ^897b24

△四、依教往詣
orig::  ^897b26

時，善財童子聞是語已，歡喜踊躍，往詣其門。
commentary::  ^897b28

△二、見敬諮問三：初、見二：初、見依報。
orig::  ^897b30

見其住宅廣博嚴麗〔至〕十大園林以為莊嚴。
commentary::  ^897b32

畢竟空中無德不具，故廣顯具嚴。
△二見正報。
orig::  ^897b34

爾時善財見此女人〔至〕遇斯光者身得清淨。
commentary::  ^897b36

具有主伴德用。
△二敬。問：
orig::  ^897b38

爾時善財前詣其所〔至〕善能教誨，願為我說。
commentary::  ^897b40

△三、授己法界三：初、標名體。
orig::  ^897b42

彼即告言：善男子！
我得菩薩解脫，名：離貪欲際。
commentary::  ^897b44

凡夫染欲，二乘之人見欲可離，菩薩不斷貪欲而得解脫，
智了性空，欲即道故。
如是染而不染，方為究竟離欲之際。 ^897b46

△二、正顯業用二：初、身同類現。
orig::  ^897c2

隨其欲樂而為現身〔至〕隨其樂欲皆令得見。
commentary::  ^897c4

△二、以法益生
orig::  ^897c6

若有眾生欲意所纏〔至〕一切智地現前無礙解脫。
commentary::  ^897c8

十種三昧皆隨受欲，便宜得斯甚深三昧。
△三、得法因緣二：初、問。
orig::  ^897c10

善財白言：聖者！種何善根〔至〕而得成就如是自在。
commentary::  ^897c14

△二答
orig::  ^897c16

答言：善男子！我念過去〔至〕以一寶錢而為供養。
commentary::  ^897c18

一、寶錢施者，有二義：一、寶而能捨，故得離貪；
二、一錢雖微，以菩提心故，成斯自在。
orig::  ^897c20

是時文殊師利童子〔至〕阿耨多羅三藐三菩提心。
commentary::  ^897c24

△四、謙己推勝。
orig::  ^897c26

善男子！我唯知此菩薩〔至〕能知能說彼功德行。
commentary::  ^897c28

△五指示後友。
orig::  ^897c30

善男子，於此南方，有城名善度。
commentary::  ^897c32

無一善根不度到於究竟處故。
orig::  ^897c34

中有居士名#CB16014;瑟胝羅，彼常供養栴檀座佛塔。
commentary::  ^897c36

 #CB16014;瑟胝羅，此云纏裹，
以義當包攝塔中，包攝一切佛故。
或云攝入，攝諸善根入平等故。
常供佛塔者，諸善根中斯為最故。
未詳何緣偏供此答？
有云：以此答中空有栴檀之座，為欲普供無盡佛故。
亦是一理。
orig::  ^897c38

汝詣彼問：菩薩云何學菩薩行、修菩薩道？
commentary::  ^897c48

△六、戀德禮辭。
orig::  ^898a2

時，善財童子頂禮其足〔至〕殷勤瞻仰，辭退而去。
commentary::  ^898a4

△六、#CB16014;瑟胝羅寄入一切平等善根迴向六：
初、依教趣求。
orig::  ^898a6

爾時，善財童子漸次游行，至善度城。
commentary::  ^898a10

闕無念法。
△二、見敬諮問。
orig::  ^898a12

詣居士宅頂禮其足〔至〕善能誘誨，願為我說。
commentary::  ^898a14

△三、正授法界四：初、標名。
orig::  ^898a16

居士告言：善男子！
我得菩薩解脫，名：不般涅槃際。
commentary::  ^898a18

般者，入也。窮諸如來不入涅槃之實際故。
故出現品云：如實際涅槃，如來涅槃亦如是。 ^898a20

△二、顯體。
orig::  ^898a22

善男子！我不生心言〔至〕畢竟無有般涅槃者。
commentary::  ^898a24

謂心契實際，知佛常住。
△三、釋其外疑。
orig::  ^898a26

唯除為欲調伏眾生而示現耳。
commentary::  ^898a28

並如出現品辨。楞伽亦云：無有佛涅槃，無有涅槃佛。 ^898a30

△四、顯其業用二：初、辨用所依。
orig::  ^898a32

善男子！我開栴檀座〔至〕得三昧名佛種無盡。
commentary::  ^898a34

佛種從緣起，佛緣理生，見理湛然，見佛無滅，
以佛化身即是常身、法身故。
orig::  ^898a36

善男子！我念念中入此三昧〔至〕一切無量殊勝之事。
commentary::  ^898a40

亦是證前不涅槃義，舉現見故。
△二、問答境界。
orig::  ^898a42

善財白言此三昧者〔至〕諸菩薩眾悉亦如是。
commentary::  ^898a44

△四、謙己推勝。
orig::  ^898a46

善男子！我唯得此菩薩〔至〕能知能說彼功德行。
commentary::  ^898a48

長者雖知三世不滅，未能一念而知及能所平等。 ^898b2

△五指示後友。
orig::  ^898b4

善男子！於此南方有山〔至〕修菩薩道。
即說頌曰：
commentary::  ^898b6

以大悲菩薩眾尊重故，偏加於頌。
orig::  ^898b8

海上有山多聖賢〔至〕彼當示汝大方便。
commentary::  ^898b10

言海上有山者，大悲隨順入生死海而住涅槃山故，即南印度之南。 ^898b12

△六、戀德禮辭。
orig::  ^898b14

時，善財童子頂禮其足〔至〕殷勤瞻仰，辭退而去。
commentary::  ^898b16

△七、觀自在菩薩。
寄隨順一切眾生，迴向善友，名觀自在者。
三業歸向，必六通赴緣，攝利難思，名觀自在。
由此能徧隨順眾生。
在補怛落迦山者，此云小白華樹。
山多此樹，香氣遠聞，聞見必欣，是隨順義。
又觀自在者，或云觀世音。
梵云婆盧枳底，此云觀也。
濕伐羅，此云自在。
若云攝伐多，此云音也。
然梵本中自有二種不同，故譯者隨異。
而法華經觀音品云：觀其音聲，皆得解脫。
即觀世音也。若具三業攝化，即觀自在。
故彼中，初、語業，稱名除七災。
二、身業，禮拜滿二願。
三、意業，存念淨三毒。
而今多念觀音者，以語業用多故，又人多稱故。
今取義圓，故云自在。
然觀則能觀，通一切觀。
世是所觀，通一切世。
若云音者，亦通所觀，即所救一切機也。
若云自在，乃屬菩薩能化之用。
文中但有五段，闕第六禮辭。
初、依教趣求。
orig::  ^898b18

爾時，善財童子一心思惟〔至〕處處求覓此大菩薩。
commentary::  ^898b48

△二、見敬諮問。先見有三：初、見勝依正。
orig::  ^898c2

見其西面。
commentary::  ^898c4

西方主殺，顯悲救故，又令歸向本所事故。
orig::  ^898c6

巖谷之中泉流縈映〔至〕令其攝受一切眾生。
commentary::  ^898c8

△二彰見之益。
orig::  ^898c10

善財見已，歡喜踊躍，合掌諦觀，目不暫瞬。
commentary::  ^898c12

以得勝念熏自心故。
orig::  ^898c14

作如是念：善知識者則是如來。
commentary::  ^898c16

引至究竟，同於佛故。
orig::  ^898c18

善知識者一切法雲〔至〕便即往詣大菩薩所。
commentary::  ^898c20

△三友垂讚攝。
orig::  ^898c22

爾時觀自在菩薩〔至〕安住如來智慧光明。
commentary::  ^898c24

大悲深厚隨順受故。
△二敬。問：
orig::  ^898c26

爾時，善財童子頂禮觀自在〔至〕善能教誨，願為我說。
commentary::  ^898c28

△三、稱讚授法二：初、讚。
orig::  ^898c30

菩薩告言：善哉！善哉！
〔至〕發阿耨多羅三藐三菩提心。
commentary::  ^898c32

△二、授三：初、標名。
orig::  ^898c34

善男子！我已成就菩薩大悲行解脫門。
commentary::  ^898c36

△二、總顯體相。
orig::  ^898c38

善男子！我以此菩薩〔至〕一切眾生相續不斷。
commentary::  ^898c40

亦是釋名。平等教化，即是大悲。
以同體悲，故云平等。
相續不斷，即是行門。
又門即普門，普門示現，曲濟無遺故。 ^898c42

△三、廣顯業用二：初、約普門以顯業用二：
初、總明。
orig::  ^898c46

善男子！我住此大悲行門，常在一切諸如來所。
commentary::  ^899a2

以上同如來，妙覺真心故。
orig::  ^899a4

普現一切，眾生之前。
commentary::  ^899a6

下與眾生同體大悲故。
普現，即普門示現。
然大聖久成正覺，號正法明，示為菩薩，義言等佛耳。 ^899a8

△二、別明普現之義。
orig::  ^899a10

或以布施攝取眾生〔至〕與其共居而成熟之。
commentary::  ^899a14

有十一句方法華經三十二應，乍觀似少，義取乃多。
彼三十二應，但是此中或現色身及說法耳。 ^899a16

△二、約大悲行以顯業用，為救諸怖畏故。
於中三：初、離世怖，有十八種。
orig::  ^899a18

善男子！我修行此大悲行門〔至〕離熱惱怖、離迷惑怖。
commentary::  ^899a24

上三約煩惱，即是因怖，餘皆約果。
orig::  ^899a26

離繫縛怖，離殺害怖〔至〕離大眾怖，離惡趣怖。
commentary::  ^899a28

縛、殺、貧三不活開出，此下皆五怖中事。
orig::  ^899a30

離黑闇怖，離遷移怖〔至〕離逼迫心怖，離憂悲怖。
commentary::  ^899a32

上約所離。
△二、即能離因。
orig::  ^899a34

復作是願：願諸眾生〔至〕皆得免離一切怖畏。
commentary::  ^899a36

念即是意，三業皆益故。
△三進大心。
orig::  ^899a38

善男子！我以此方便〔至〕三藐三菩提心永不退轉。
commentary::  ^899a40

令進大心，方能究竟，離二死怖。
△四、謙己推勝。
orig::  ^899a42

善男子！我唯得此菩薩大悲行門。
commentary::  ^899a44

久成正覺，尚不失謙。
orig::  ^899a46

如諸菩薩摩訶薩〔至〕能知能說彼功德行。
commentary::  ^899a48

△二、指示後友二：初、後友人會。
orig::  ^899b2

爾時東方，有一菩薩。
commentary::  ^899b4

從東來者，後位如相，智明方證故。
orig::  ^899b6

名曰正趣。
commentary::  ^899b8

正法徧趣，化眾生故；以智正趣，真如相故。
orig::  ^899b10

從空中來。
commentary::  ^899b12

智體無依，方契如故。
orig::  ^899b14

至娑婆世界輪圍山頂。
commentary::  ^899b16

意表如依，妄惑顯故。
orig::  ^899b18

以足按地，其娑婆世界六種震動。
commentary::  ^899b20

以定慧足，除雜慧故。
orig::  ^899b22

一切皆以眾寶莊嚴〔至〕然後來詣觀自在所。
commentary::  ^899b24

同前會者，意顯不離隨順眾生得如相故，又以智會悲成無住故。 ^899b26

△二、前友指示
orig::  ^899b28

時觀自在菩薩告善財言〔至〕學菩薩行修菩薩道。
commentary::  ^899b30

以在此會，故闕禮辭。
大方廣佛華嚴經疏卷第一百四
 ^899b32
