
other:: 建中靖國續燈錄卷第三十　　　〔宋磻〕
collector:: 東京法雲禪寺住持傳法佛國禪師〔臣〕惟白集
偈頌門
other:: 
## 明州雪竇山重顯明覺禪師
明州雪竇山重顯明覺禪師〔十首〕
other:: 
### 讚佛
讚佛 ^822a39

甘蔗流苗應剎塵。
覺場高發利生因。
紫金蓮捧千輪足。
白玉毫飛萬德身。 ^822a45

孤立大方資定慧。
等觀含類捨怨親。
挨星相好中天主。
帀地名聞出世人。 ^822a47

螺髮右旋仙島碧。
眉月斜印海門新。
鸞翔鳳舞非殊品。
象轉龍蟠絕比倫。 ^822b2

瓔珞聚中騰瑞色。
華鬘影裡奪芳春。
慈儀戀望知何極。
梵德言辭莫可陳。
#CB05577;字杳分無量義。
頂珠常照百由旬。
雙林孰謂歸圓寂。
坐斷乾坤日見真。
other:: 
### 讚法
讚法 ^822b6

後得智生功德聚。
大悲留演潤禽魚。
貫華雖自科千品。
標月遷歸理一如。 ^822b14

過量劫應期廣布。
剎那心合未忘書。
四衢道內拋紅#CB08504;。
五欲波中綻白蕖。 ^822b16

排斥眾魔登壽域。
引携諸子上安車。
義天星象熒熒也。
辭海波瀾浩浩歟。 ^822b18

違背此恩難拯拔。
遭逢末世豈躊躇。
聞來半偈須相斆。
惜去金身莫共居。 ^822b22

飛辯恨曾虧激問。
賾幽欣且免長噓。
生生頂奉輝心鏡。
廓照塵勞信有餘。
other:: 
### 讚僧
讚僧 ^822b24

方袍圓頂義何宣。
續#CB08504;千燈豈小緣。
華雨座前猶滯相。
虎馴庵畔尚稽詮。 ^822b30

岩栖冢宿難依望。
鶴貌雲心迴灑然。
寶杖夜鳴寒嶠月。
銅瓶秋漱碧潭烟。 ^822b32

名標練若澄諠猾。
迹念昏衢警睡眠。
林下雅為方外客。
人間堪作火中蓮。 ^822b34

情高不是超三際。
道在非同入四禪。
浮世勉誰知逝水。
深峯甘自聽飛泉。
苾蒭草馥僧祇後。
玳瑁盂傳古佛先。
珍重覺皇有真子。
坤維高步列金田。
other:: 
### 兔角拄杖
兔角拄杖 ^822b38

少室傳來兔角杖。
千聖護持為頂相。
虎踞龍蟠勢未休。
雲影山形冷相向。 ^822b46

有時閑倚在虗堂。
寥寥帀地凝秋霜。
有時大作師子吼。
德嶠臨濟何茫茫。 ^822b48

今日提來還不惜。
分明普示諸知識。
解拈天下任橫行。
高振風規有何極。
other:: 
### 名實無當
名實無當 ^822c2

玉轉珠迴祖佛言。
精通猶是污心田。
老盧祇解長舂米。
何得黃梅萬古傳。
other:: 
### 問緣生義
問緣生義 ^822c10

義列緣生笑未聞。
孰呈布鼓向當門。
金剛鐵券諸方問。
報道三千海岳昏。
other:: 
### 道貴如愚
道貴如愚 ^822c16

雨過雲凝曉半開。
數峯如#CB15148;碧崔嵬。
空生不解岩中坐。
惹得天花動地來。
other:: 
### 大功不宰
大功不宰 ^822c22

牛頭峯頂鎻重雲。
獨座寥寥寄此身。
百鳥不來春又過。
不知誰是到庵人。
other:: 
### 至人不器
至人不器 ^822c28

誰當機。舉不賺。亦還稀。
摧殘峭峻。銷爍玄微。
重關曾巨闢。作者未同歸。 ^822c34

玉兔乍圓乍缺。金烏似飛不飛。
盧老不知何處去。
白雲流水共依依。
other:: 
### 為道日損
為道日損 ^822c36

三分光陰二早過。
靈臺一點不揩磨。
貪生逐日區區去。
喚不迴頭爭奈何。
other:: 
## 廬山東林常總照覺禪師
廬山東林常總照覺禪師〔八首〕
other:: 
### 文殊妙智門
文殊妙智門 ^822c42

文殊何處不文殊。
豈止清凉山頂居。
今古未甞時隱顯。
聖凡何必論親疎。 ^823a2

非言七佛為師祖。
是與群生作楷模。
直下若能明妙得。
般柴運水現毗盧。
other:: 
### 普賢妙德門
普賢妙德門 ^823a4

普賢亞聖實稱賢。
銀色光中照大千。
法法現成何過惡。
塵塵具足或方圓。 ^823a10

善財一念全軀露。
普眼慇懃歒體偏。
好行本來無處所。
峨嵋權且示人天。
other:: 
### 觀音妙力門
觀音妙力門 ^823a12

觀音妙力處煩籠。
動靜融融法界中。
萬籟未鳴甞演暢。
一聲纔剖理何窮。 ^823a18

陳那有聽翻成礙。
賢喜無聞遠近通。
好是文殊能妙揀。
圓通從此勿西東。
other:: 
### 都頌
都頌 ^823a20

妙智妙行與圓音。
共顯毗盧古佛心。
一旨得來無異趣。
三門從此見幽深。 ^823a26

清涼海岸休佗覔。
華藏峨嵋莫外尋。
彈指圓成猶特地。
那堪擬議隔千峰。
other:: 
### 理真事妄
理真事妄 ^823a28

理無動轉。事有去來。
一念二種。永劫輪迴。
輪迴既息。理事平懷。
法爾何爾。途轍安排。
other:: 
### 違佗認己
違佗認己 ^823a34

實悟無心。有心有以。
叱古存今。非佗是己。
法本圓明。道何彼此。
更若雕鐫。遠之遠矣。
other:: 
### 內心外境
內心外境 ^823a40

內心外境。迷頭認影。
摘果空華。充飢#CB15148;餅。
三界茫茫。四生衮衮。
心境頓忘。萬法根本。
other:: 
### 心生滅見
心生滅見 ^823a46

祖道東流。枝分派列。
要旨千途。群機萬轍。
萬轍本虛。千途由設。
不統宗源。紛紜生滅。
other:: 
## 東京惠林德遜佛陀禪師
東京惠林德遜佛陀禪師〔七首〕
other:: 
### 物不遷旨
物不遷旨 ^823b4

物物本無遷。年來復一年。
人從山北去。鷰到還南邊。 ^823b12

春樹生還謝。銀蟾缺復圓。
未明肇公意。對北盡忙然。
other:: 
### 不真空觀
不真空觀 ^823b14

不真方謂真。年年二月春。
桃花開綠野。柳絮送行人。 ^823b18

物物殊非物。塵塵不是塵。
了然亡所得。迢遞隔西秦。
other:: 
### 般若無知
般若無知 ^823b20

船若號無知。相逢話所之。
去年初夏月。今日暮春時。 ^823b24

臨水精神健。登山氣力衰。
慇懃話消息。眉上更生眉。
other:: 
### 涅槃無名
涅槃無名 ^823b26

涅槃絕名稱。如來悲願深。
何甞生覺樹。豈是滅雙林。 ^823b30

慧澤無高下。曇華亘古今。
岩間宴坐者。終日漫沉吟。
other:: 
### 真空妙境
真空妙境 ^823b32

真空本不空。日日日生東。
流水隨方異。青山到處同。 ^823b36

雨滋芳草秀。烟淡野華紅。
觸目毗盧境。門門道路通。
other:: 
### 理事無礙
理事無礙 ^823b38

理事各無礙。南州又北州。
蹄輪非紫陌。歌筦動青樓。 ^823b42

行客忙應甚。遊人醉未休。
牧童笑歸去。吹笛倒騎牛。
other:: 
### 周徧含容
周徧含容 ^823b44

周徧曰含容。頭頭法界重。
誰言德雲老。不下妙高峰。 ^823b48

靜坐嵩陽石。閑聽岳寺鐘。
善財迴首處。塵外絕行蹤。
other:: 
## 泉州資壽捷禪師
泉州資壽捷禪師〔十首〕
other:: 
### 華嚴頌
華嚴頌 ^823c2

華嚴真境統三千。
香社隨方種白蓮。
松徑雪消泉韵遠。
石樓風靜磬聲圓。 ^823c8

雲凝古殿爐烟澹。
日轉幽庭樹影偏。
翻憶五臺多秀麗。
異華鋪地軟如綿。 ^823c10

華嚴真境極寰區。
雲散長空雨點無。
千器碧淵雖等降。
一輪明月豈差殊。 ^823c14

青山綠竹輪僧舍。
瓊苑瑤華屬帝都。
劫劫波波迷己士。
漂沉六趣即須臾。 ^823c16

華嚴真境豈勞尋。
萬彚紛紛孰不任。
彩鳳夜寒歸畫閣。
黃鶯春暖轉芳林。 ^823c20

須知古佛唯心造。
自是當人本性沉。
盡日倚欄細思審。
等閑持論亦幽深。 ^823c22

華嚴真境廣通津。
萬戶千門處處親。
一坐化城彌勒閣。
四方瞻仰善財身。 ^823c26

雲收日現誰無分。
虎嘯風生自有因。
轉大法輪人罔測。
區區屈己坐微塵。 ^823c28

華嚴真境顯群機。
雨漲江湖浪渺瀰。
匪進匪修超十地。
無聞無得越三祇。 ^823c32

中秋玉兔團團盛。
半夜圭桐旋旋虧。
入海波斯貪不已。
擬將瓷器換摩尼。 ^823c34

華嚴真境絕枯榮。
觸處堂堂耀眼睛。
紅#CB08504;爛中秋藕折。
碧波潭底夜燈明。
鴈飛寥廓雙排直。
雪布長空一樣平。
可笑世間迷路者。
墮坑落壍祇橫行。 ^823c38

華嚴真境海雲開。
船子何因戀釣臺。
上接下流偏屈曲。
東遊西岸轉迃迴。
漸離有相雖憑教。
頓悟無生豈用媒。
不得毗盧真旨趣。
枉參知識去空來。 ^823c44

華嚴真境普形彰。
識得西來路不長。
合進趣時宜進趣。
非思量處勿思量。 ^824a2

默然未必降金粟。
微笑何須讚飲光。
為報五湖諸上德。
休馳言句錯傳揚。 ^824a4

華嚴真境祇雷同。
擬道無功却有功。
八聖道支雖易顯。
萬波羅蜜即難窮。 ^824a8

危簷冷拂微微雨。
幽室凉生凜凜風。
深欲善財投猛#CB08504;。
妙哉猶且樂其中。 ^824a10

華嚴真境四時周。
殘臘氷河凍不流。
石虎有牙非可懼。
鐵牛無鼻豈能収。 ^824a14

金園柳暗春將暮。
玉井桐疎景乍秋。
遶座奇峰觀不足。
徘徊猶止水邊樓。
other:: 
## 潤州金山曇頴達觀禪師
潤州金山曇頴達觀禪師〔四首〕
other:: 
### 佛教
佛教 ^824a16

始從鹿苑亦拘尸。
四十九年垂軌儀。
迦葉撞鐘招結集。
阿難陞座示傳持。 ^824a24

金言已是煎殘藥。
藏教空排著了碁。
若論諦當一句子。
三更打鼓弄波斯。
other:: 
### 經
經 ^824a26

西天貝葉貫華編。
梵語傳來此土翻。
十二部中非易演。
五千卷裏固難言。 ^824a32

說三未免行斜道。
第一何曾契上根。
信受奉行如了得。
生生不墮葛藤村。
other:: 
### 律
律 ^824a34

世尊律藏付波離。
滅向尸羅慎所譏。
身口意根須善護。
貪瞋痴亦在防微。
祇容朝夕唯持鉢。
不許經遊暫失衣。
未達導師方便旨。
猶如鳥欲避空飛。
other:: 
### 論
論 ^824a40

迦旃延以論標空。
經意論量盡得通。
冀引千龍歸大海。
不留百鳥滯虗空。 ^824a48

依佗作解非為上。
本自圓成未得中。
起信瑜伽唯識外。
曹溪誰有馬鳴功。
other:: 
## 黃龍山祖心寶覺禪師
黃龍山祖心寶覺禪師〔三首〕
other:: 
### 大藏經
大藏經 ^824b2

一毫穿眾穴。眾穴一毫收。
雲自帝鄉去。水歸江漢流。
other:: 
### 傳燈錄
傳燈錄 ^824b10

九十芳春日。遊蜂競採華。
香歸蜜房盡。殘葉落誰家。
other:: 
### 信心銘
信心銘 ^824b14

縱饒窮到底。還是涉風波。
自古貧堪笑。一身猶恨多。
other:: 
## 蘄州四祖山演禪師
蘄州四祖山演禪師〔四首〕
other:: 
### 四時般若
四時般若 ^824b18

三月花開笑暖天。
浮雲飄颺自牽連。
無端下取經旬雨。
引得青苔到座前。 ^824b24

夏日輝輝爍太虗。
當斯誰敢上擡眸。
凉風偏善時人意。
襲襲輕飄出玉壺。 ^824b28

秋來何事得人憐。
海月騰騰上碧天。
無限清光耀心目。
與誰相共話團圓。 ^824b32

朔風和雪振溪林。
萬物潛藏恨不深。
唯有嶺梅多意氣。
臘前吐出歲寒心。
other:: 
## 蘇州崑山元禪師
蘇州崑山元禪師〔四首〕
other:: 
### 般若四題
般若四題 ^824b36

般若劒。不露鋒釯何所驗。
太平天子坐寰中。
邊方永息狼烟#CB08504;。 ^824b44

般若山。遊人終日競躋攀。
須超絕頂通玄處。
切莫栖蹤半壑間。 ^824b48

般若體。#CB15210;廓十方須見底。
却於觸處現全身。
免使伊人遙頂禮。 ^824c4

般若用。閑把勿絃琴品弄。
擬操一曲達知音。
清淨自有松風送。
other:: 
## 東京智海清佛印禪師
東京智海清佛印禪師〔五首〕
other:: 
### 華嚴合論
華嚴合論 ^824c8

金色分明世界寬。
箇中誰謂始心安。
園林秋晚葉爭墜。
雨雪夜深天帶寒。 ^824c16

佛剎不須論遠近。
行花何處有彫殘。
欲知無限重重境。
但向毛頭國土看。 ^824c18

覺城東際起初因。
南去詢求五十人。
行海幽深雖徧涉。
義天空闊不容塵。 ^824c22

寒松帶雪影長在。
脩竹含風韵轉新。
若向此中能擺脫。
也應閑却主城神。 ^824c24

華嚴真境本來周。
譬比滄溟納眾流。
六道四生纖芥攝。
十方三世剎塵収。 ^824c28

頭頭盡是妙峯頂。
步步無非慈氏樓。
堪笑善財多費力。
區區南去更何求。 ^824c30

剎海滔滔莫問津。
十方何處有纖塵。
曾經塞北三冬雪。
却憶江南二月春。 ^824c34

河渚到來成底事。
刀山投去謾勞神。
如今老向千峯下。
誰是當年主稼神。 ^824c36

華嚴真境絕纖埃。
老去那能學善財。
鳥外烟霞長自在。
海邊樓閣為誰開。 ^824c40

等閑坐石看流水。
無事携笻遶綠苔。
寄與寒岩舊知己。
相逢休作象王迴。
other:: 
## 益州甘露舒禪師
益州甘露舒禪師〔八首〕
other:: 
### 覺樹
覺樹 ^824c42

雲根不植凡間玉。
秀實全資真界風。
秋雨秋颷零萬物。
森森獨茂法王宮。
other:: 
### 覺花
覺花 ^825a2

惠澤真颷習習回。
春生覺樹覺花開。
芬芬性地誰能識。
郁郁香飄徧九垓。
other:: 
### 法皷
法皷 ^825a8

一擊隆隆徧九垓。
雲奔雨驟盡趨來。
須知不是尋常韵。
惺得人天醉眼開。
other:: 
### 法幢
法幢 ^825a14

真界巍然匠莫窮。
指佗迷者出樊籠。
幾多邪黨思殘毀。
爭那金人不朽功。
other:: 
### 忍草
忍草 ^825a20

真颷惠澤沃情田。
和氣融融忍草鮮。
雪壓霜凌終不變。
青青莫問植何年。
other:: 
### 心珠
心珠 ^825a26

無象無思無物同。
圓明廓照不空空。
離婁喫詬無因得。
如信徒云耳目聰。
other:: 
### 定沼
定沼 ^825a32

無象非因疏鑿成。
境風不起自澄清。
虗涵皎皎覺天月。
照破群迷大夜明。
other:: 
### 慈航
慈航 ^825a38

愛水堤邊盡日橫。
帆開忽喜惠風生。
滔滔無限迷津者。
渡去寧辭浩渺程。
other:: 
## 雲居山了元佛印禪師
雲居山了元佛印禪師〔四首〕
other:: 
### 牧牛
牧牛 ^825a44

初學看牛日。人牛盡力爭。
愛從荒草去。不向坦途行。 ^825b4

轉鼻繩難拽。加鞭眼轉生。
勿教犯苗稼。猶貴及時耕。 ^825b6

驀地轉頭來。#CB05577;腰黑漸開。
出欄羗笛引。歸晚野歌催。 ^825b8

見鬥情猶憤。逢羣目尚擡。
良由鞭索在。心地漸成#CB01926;。
且喜全軀白。安眠露地中。
身心如土木。聞見似盲聾。 ^825b10

一朵雲生谷。成團雪墮空。
皎然無異色。翻與眾牛同。 ^825b14

已白仍迴黑。還君自在牛。
亂山閑放去。千古更無憂。 ^825b16

赫赫當中日。騰騰不繫舟。
超然凡聖外。誰敢向前收。
other:: 
## 安州圓明寺著禪師
安州圓明寺著禪師〔四首〕
other:: 
### 廣照空有
廣照空有 ^825b18

廣照雙非妙體融。
百千沙界一心中。
有情有取真還滯。
無念無求事未通。 ^825b24

遠嶠青松音歷歷。
長天白日印空空。
分明獨露如何說。
春至桃花依舊紅。
other:: 
### 離微體淨
離微體淨 ^825b26

離微體淨妙心宗。
此體凝然窅莫窮。
絕相絕名三界外。
同塵同境四生中。 ^825b32

堂堂真有元非有。
蕩蕩玄空本不空。
一點靈源何所示。
夜來夜檜起清風。
other:: 
### 本際虗玄
本際虗玄 ^825b34

本際虗玄妙絕倫。
無方應用體全真。
圓明似日周沙界。
清淨如空徧色塵。 ^825b40

鶴唳岩松迎暖日。
鶯鳴谷口送殘春。
遊人到此堪回首。
休更尋源去問津。
other:: 
### 宗本義旨
宗本義旨 ^825b42

宗本兼條玄義賖。
朔風吹斷暮烟霞。
祇因五性窮無異。
致使三乘見有差。 ^825b48

迷去盡同雲裡月。
悟來方信眼中花。
雖然語路分迷悟。
法界明明共一家。
other:: 
## 潤州金山瑞新禪師
潤州金山瑞新禪師〔四首〕
other:: 
### 從真起妄
從真起妄 ^825c2

法身三際不留蹤。
三際還將實相同。
一念忽生真性內。
片雲來點太虗中。
other:: 
### 滅妄歸真
滅妄歸真 ^825c10

從真起妄有三緣。
緣境門門本寂然。
雲滅推尋無內外。
豈言風雨暗山川。
other:: 
### 真妄不二
真妄不二 ^825c16

大千國土一漚中。
漚體觀來與水同。
水若真空無萬法。
須知萬法是真空。
other:: 
### 真妄不存
真妄不存 ^825c22

病在咸希藥有靈。
病消休詫藥如神。
德天黑暗同魔佛。
真妄寧存有智人。
other:: 
## 劒門關慈雲重謚禪師
劒門關慈雲重謚禪師〔一首〕
other:: 
### 衣中寶
衣中寶 ^825c28

衣中寶。衣中寶。歷劫隨我是處到。
今日輝光出衣中。
炟焃分明當古道。 ^825c36

真空藏。光杲杲。此寶居中絕世好。
三賢十聖盡同途。
拊掌齊聲相告報。 ^825c38

窮子曉珠在醉衣。
龍女成佛年不老。 ^825c40

應受用。得自在。大千沙界常不昧。
十字街頭婆子家。
光明迸出破布袋。
other:: 
## 福州法海明慧禪師
福州法海明慧禪師〔十首〕
other:: 
### 迷
迷 ^825c42

底事朝朝宛似癡。
鏡中眉面却生疑。
長衢走徧狂初歇。
門掩春風不語時。
other:: 
### 妄
妄 ^826a2

勞生擾擾汩天真。
終日忙忙趣妄因。
流浪此時遮海水。
更疑東海起紅塵。
other:: 
### 意
意 ^826a8

意存諸見理還迷。
滿眼空花不露枝。
空果未成心未息。
一狐疑了一狐疑。
other:: 
### 識
識 ^826a14

根根分別眾塵蒙。
暗逐光陰去莫同。
好箇頂門無入處。
青山流水謾相通。
other:: 
### 情
情 ^826a20

去去來來渾未知。
幾番迴首忍分離。
長橋野店猨啼後。
一過秋風一雨時。
other:: 
### 想
想 ^826a26

日夜猜疑暗動時。
百年行處爾甞知。
春花未折香猶在。
蝴蝶雙雙遶舊枝。
other:: 
### 智
智 ^826a32

智明千古號靈通。
日日都忘決斷功。
天地水雲俱是眼。
四園松竹起清風。
other:: 
### 慧
慧 ^826a38

慧光臨照勿高低。
向此都無一法迷。
多謝東君漏消息。
滿園春色鷓鴣啼。
other:: 
### 覺
覺 ^826a44

根境識三都了了。
了空空外亦無非。
滄江萬里山重疊。
一片孤雲自在飛。
other:: 
### 悟
悟 ^826b2

悟盡凡心截眾疑。
此心能有幾人知。
當時祇道花拈去。
今日依前紅滿枝。
other:: 
## 隨州大洪山恩禪師
隨州大洪山恩禪師〔四首〕
other:: 
### 聲
聲 ^826b8

枯木龍吟大地秋。
最初一句謾輕詶。
少林山叟笑無語。
靜聽松風暗點頭。
other:: 
### 色
色 ^826b16

極目寥寥絕謂情。
十方塵剎共澄明。
石城山下無根草。
一度春來一度青。
other:: 
### 無價香歌
無價香歌 ^826b22

我祖無價香。調和匪今日。
萬種同收薝蔔林。
九煉須是波羅蜜。 ^826b28

名兮實兮絕真妄。
知兮見兮何得失。
說牛頭。言象藏。優曇末利多般狀。
天人善應獲圓通。
鬼神正受成無上。 ^826b30

奇哉戒定燒塗丸。
利樂群生法界寬。
為雲為臺相可覩。
應根應器誰能觀。 ^826b34

此歌妙通香積國。
端的開熏須斷惑。
德藏門開慧炬然。
清風散去有何極。
other:: 
### 還鄉謠
還鄉謠 ^826b36

任落魄。任落魄。生老病死已是錯。
五常三寶使精魄。
一性六根弄輕薄。 ^826b44

遇緣生。欲若縛。盡是無名不著度。
祗知烟帶繫虗空。
不覺光明出樓閣。 ^826b46

休已休。作無作。祗麼隨緣心已樂。
還鄉一路報人知。
獨駕白牛離繩索。 ^826b48

廓然無限清風生。
不勞天地為棺槨。
建中靖國續燈錄卷第三十〔終〕
xu:: 
#  No. 1556-B 上書劄子付受節次附于卷後
No. 1556-B 上書。劄子。付受節次。附于卷後
other:: 參學賜紫僧　　希式　錄
other:: 
## 上皇帝書
上皇帝書 ^826c4

七月十五日。法雲寺住持傳法佛國禪師。
〔臣〕惟白謹昧死上書　皇帝陛下。
〔臣〕聞　天地崇高愽厚。
所以覆載萬物也。
　日月麗明而騰照。
所以輝華萬方也。
孔孟本仁而祖義。
所以教養万俗也。
　佛祖運智而含悲。
所以開覺萬有也。
若此四者。古今罕有齊其功者也。 ^826c24

恭惟　皇帝陛下。
德普天地。　明逾日月。
道超孔孟。　性侔佛祖。
自　丕承大業。一日而天下歸仁。
儒釋道俗。草木禽魚。
霈然霑其大恩大澤。
#CB00403;古抵今。
未有如　陛下能齊其功也。
〔臣〕緇林一草芥耳。
兩歲中三遇陛下詔闡宗風。
實千載一時之幸會。
〔臣〕所以捫膺忖心。
將何以報。〔臣〕定外竊觀　真宗皇帝踐祚。
改元景德。吳中僧道原集禪門宗師心要語句三十卷進上。
蒙　詔翰林學士楊億為序。
是曰景德傳燈錄。
　仁宗皇帝踐祚。
改元天聖。駙馬都尉李遵勗亦集禪門宗師心要語句三十卷　進上。
蒙御製序文。是曰天聖廣燈錄。
皆　勅隨大藏。傳布天下。
開悟機器者。數如河沙。
然妙道雖不以言。
須假言而顯於妙道也。
自天聖至今。將八十年。
未有集錄者。〔臣〕今遇陛下踐祚改元。
謹集禪門宗師心要語句三十卷。
目為　建中靖國續燈錄。
昧死上進。伏望　陛下特降　朝廷。
依傳燈．廣燈錄例。
　賜序文。下印經院。
編入大藏目錄。隨藏流行。
使佛#CB08504;祖 #CB08504;光明而無盡。
則　陛下聖祚國祚綿遠而何窮也。 ^826c34

〔臣〕甞思元豐五年。
歲在壬戌。　朝廷無事。
瑞應有感。海宇肅清。
邊陲靜息。是時。　神宗皇帝宴然無為。
　留神禪悅。建法雲禪宇。
　詔圓通禪師法秀開闡宗風。
招延禪眾。實　陛下誕　聖之年。
若此興崇。良有以也。
〔臣〕今所以區區集斯語要。
少贊　陛下金輪垂裳。
　佛行仁慈之化。
而報神宗皇帝創禪林莫大之　恩也。
〔臣〕竊原　國朝祖宗已來。
以　聖繼　聖。未甞不以佛祖妙道資以周孔仁義而化成天下也。
所以聖人之事。必待　聖人而後可行。
無上法印。今日正賴　陛下不忘佛囑。
以永傳布。則〔臣〕死生之大幸。
天下禪門之大幸。
所有建中靖國續燈錄三十卷．目錄三卷。
隨書昧死上進。干黷　冕旒。
〔臣〕無任瞻　天望　聖。
激切屏營之至。〔臣〕惟白誠惶誠恐。
昧死謹言。
other:: 
## 上皇帝劄子
上皇帝劄子 ^827a30

〔臣〕今有法雲寺住持傳法佛國禪師惟白投書於臣。
乞臣繳　進所集建中靖國續燈錄三十卷并上　皇帝書一封。
〔臣〕竊考惟白所集。
其例甚著。其名甚美。
其利甚博。其報尤深。
例之著。引真宗踐祚改元而有景德傳燈錄。
仁宗踐祚改元而有天聖廣燈錄。
皆凞朝盛典。例之著也。
名之美者。夫燈續則傳。
燈續則廣。傳之與廣。
具在續燈。相續無盡。
名之美也。利之博者。
凡四十八世。千七百餘人。
使悟機器者。當數如河沙。
天下受其賜。利之博也。
報之深者。其大意卛以密嚴　睿筭。
幽贊　皇圖。追報　先帝為本。
潛心為　國。報之深也。 ^827b14

〔臣〕亦自念。元豐初年。
寢被　先帝道德之澤。
祈創禪林于　輦下。
時歲在壬戌。適丁　上聖挺生之期。
　先帝留神曲成。
　賜法雲之名。有請皆　從。
至於　詔選傳法名僧。
來學者常逾數百。
上資　寶祚。代不乏人。
今惟白之住持。次當第三。
而際會　風雲。翱翔　宮禁。
獨陛猊座。三對龍顏。
海潮之音。師子之吼。
人天響震。佛祖光生。
且謂知　恩報　恩。
莫如佛法。佛法之要。
其在祖燈。佛#CB08504;祖燈。
既光明而無盡。則　帝齡國祚。
將綿遠而何窮。欲報之心。
大卛類此。 ^827b34

〔臣〕又恭覩　仁宗皇帝御製廣燈錄序有云。
法雲滋蔭。又云。續千燈而罔窮。
豈非先有所開。囑有所在。
乃至以　神功而暢真諦。
　真宗皇帝以稽古而繹宗風。
神宗皇帝閱意最深。
儲精益專。以大明而研性理。
此蓋　國家以　聖繼　聖。
兼資妙道。化成天下之遺則也。
恭惟陞下。道自生知。
　性由天縱。　聰文日益。
　聖學淵深。孝述　祖宗。
必留宸念。〔臣〕儒術之暇。
粗探禪詮。惟最上乘。
乃第一義。不立文字。
豈踐階梯。直拄箭鋒。
旁加鞭影。投針非妙。
掣電猶遲。道固無言。
因言顯道。道既顯矣。
悟之者多。 ^827c4

今惟白所集之文。
蓋教外別傳之旨。
近標契理之句。廣引發光之機。
詳其筆削之公。審其論譔之密。
包舉八十年之知識。
緝凞千萬偈之因緣。
苟非其人。孰能與此。
何但有大功　闕典。
誠為豈小補於　明時。
其所集錄。并所　上書。
臣今未敢便行繳　進。
欲望　聖慈。特賜　宣取。
恭願　陛下。時忘　萬機。
游意法樂。暫垂　聖覧。
如有　可釆。乞降朝廷。
依傳燈錄等例。　賜序入藏。
流布天下。取進止。 ^827c24

七月十五日集慶軍節度觀察留後駙馬都尉臣張敦禮劄子。
other:: 
## 付受次第
付受次第 ^827c40

七月十五日。通進司投　進劄子。
當日蒙差閣子下楊太保日言傳　聖旨。
就寺　宣取建中靖國續燈錄并上　皇帝書。
佛國禪師望　闕跪　進。
續蒙差閣子下黃太保勉傳聖旨。
承受入內。上進　御前。
至八月二十六日。
蒙　聖恩差降中使閣子下李太保敏奉聖旨。
就張敦禮宅。　詔法雲寺住持佛國禪師惟白。
賜建中靖國續燈錄三十卷．目錄三卷。
仍賜　御製御書序一軸。
銷金複帕等。公主望關受賜。
仍與闔寺大眾等。
迎引入寺。就法堂供養奉安訖。
即時陞座。舉揚般若。
稱謝聖恩。祀嚴　　聖壽。
尋具語續并　　謝恩表。
附中使李太保賷入　內。
進呈　是日佛國禪師陞堂語錄。
　師登座。拈香云。
佛祖相傳。經無量劫。
龍天護祐。遂有今時。
若也聖賢嗅著。品類聞知。
三十四心斷結。五分法身頓圓。
如今拈出。焚向鑪中。
伏願皇帝陛下。道高堯舜。
德邁羲軒。七十二峯聳為壽嶽。
百千巨海流貫福河。
次拈香云。伏願　中宮皇后．　皇太妃．
　兩宮皇后．　皇太子．諸王天眷。
懋肅宮闈。聲高啟頌。
崇顯三寶。永贊萬機。
便敷坐。　問　帝澤霶流　御製文。
顯揚祖道賜禪門。
續燈從此傳千古。
師將何法報　皇恩。 ^828a4

師云。高提法印歸　皇化。
大續真燈助　帝明。 ^828a44

僧曰。若然者。今佛一言光古佛。
開發九州禪悅心也。 ^828a46

師云。祇將一滴曹溪水。
四海為霖報我皇。 ^828a48

僧曰。可謂是字字燕金滿目。
言言趙璧盈山。
師云。祇道得一半。 ^828b2

僧曰。遮一半請禪師道。
師云。龍章并鳳藻。
玉#CB15148;與金鈎。 ^828b4

僧曰。箭鋒相拄禪家用。
鞭影齊施又若何。 ^828b6

師云。　皇帝道了。
僧曰。恁麼則少室因茲增道價。
法雲堂上轉光輝。 ^828b8

師云。知恩報恩。
問。承師有言。唯憑一滴曹溪水。
四海為霖報我皇。
祇如　帝恩已降。
祖道重彰。如何即是。 ^828b10

師云。三十年來。罕逢此問。 ^828b14

僧曰。過去燈明佛。
本光瑞如此。
師云。龍出洞時雲片片。
鳳栖梧處葉青青。 ^828b16

問。承　皇帝序云。
直指性宗。單傳心印。
可得於眉睫。可薦於言前。
如何是直指性宗底句。 ^828b18

作家　君王方恁麼道。
僧曰。廓然全露真消息。
恭覧　今朝御製文。 ^828b22

師云。一言妙契寰中旨。
千古淳風特地清。 ^828b24

問。四海禪宗。今朝光顯。
學人上來。請師舉唱。 ^828b26

師云。靜為天地本。
動合聖賢心。
僧曰。雷音一剖乾坤肅。
御筆纔揮萬象明。 ^828b28

師云。五雲生嶽頂。
一氣鎮寰中。 ^828b30

僧曰。寒松露滴澄潭月。
秋菊新開萬蘃香。
師云。知時別宜。 ^828b32

問　御書新降。　帝澤初霑。
正當此時。請師說法。 ^828b34

師云。　聖文輕世寶。
　宸筆帶天香。
僧曰。祖#CB08504;續時光燦燦。
覺花開處葉重重。 ^828b36

師云。不妨道著。 ^828b38

問。清焚一炷玉鑪烟。
上祝　吾皇壽萬千。
佛#CB08504;祖燈從此盛。
請師高唱太平年。 ^828b40

師云。禪林生瑞氣。
梵剎起祥雲。 ^828b42

僧曰。祝　聖一句又作麼生。
師云。近聞南岳僧來說。
融頂萬年松倍高。 ^828b44

師乃云。佛心量廓。
明明洞照於十方。
祖意淵沖。杳杳冥通於三際。
少室而花開萬朵。
鷲峰而#CB08504;列千燈。
芬馥滿於寰區。光華徹於沙界。
或調根而授法。或疏派以鑿源。
聳榦垂枝。騰光潛耀。
統歸於一致。分立於五宗。
所以天台智者。指以一心。
通乎三觀。蓮華談於一妙。
薰風盡於九旬。文句交羅。
法性澄湛。作兩朝之師表。
為千古之規模。　賢首國師趣舉一毫。
七處九會齊彰。剖折一塵。
百門萬行備足。圓融具德相包容。
啟頓初心。便成正覺。
慈恩法主。寶劒垂袖。
悟徹於一心。援筆臨文。
疏成於百本。六釋義而廣明。
三無性以澄辯。橐籥人天。
笙簧宗教。　南山律師具三千威儀。
持八萬細行。演十誦妙旨。
唱五分律文。洞曉開遮。
深明軌範。布三番之羯磨。
作四果之初因。王臣瞻依。
天人侍衛。達磨祖師單傳佛印。
直指人心。自悟自明。
自通自證。潛光資於實行。
密旨契於宗風。十聖那知。
三賢罔測。 ^828b46

若臨機而大用。固不拘於小慈。
擡眸則青嶂千重。
擬思則白雲萬頃。
全體分付。覿面相呈。
德山一棒。則血濺星飛。
臨濟一喝。則風生霞散。
雲門顧鑒。分明函蓋乾坤。
雪嶺提撕。便見光輝日月。
趙州栢翠。靈雲桃花。
拂握龜毛。頭頭指示。
杖橫兔角。物物全提。
輪動般若神鋒。八萬寧靜。
磨礱智慧寶劒。四海宴清。
迥超心識之端。透出語言之表。
由斯性海明珠。光光而滿目。
形山大寶。涌涌而現前。
放去全機。拈來受用。
然雖如是。正當今日。
如是話會。竊思佛法付授　國王。
囑以威悳護持。使之流布沙界。 ^828c28

恭惟　皇帝陛下。
聰明文思。為三千大千之尊。
　睿哲英諆。作百億四洲之主。
是真菩薩。現為　明君。
故能頓悟佛心。頓明祖意。
頓圓知見。頓徹性源。
運大等慈。不忘授記。
降　聖文於覺苑。
灑　宸翰於禪河。
　詔行續燈。助明　國祚。
非謂釋門一時之幸。
實為禪宗萬古之光。
瞻望　天庭。不勝感荷。
以此舉揚。上延　睿筭。
伏願　皇帝陛下。
智若日月燈佛。洞照大千。
壽如山海慧王。永延長劫。 ^828c48

師復云。恭承　聖序云。
箭鋒相拄。鞭影齊施。
直指性宗。單傳心印。
可得於眉睫。可薦於言前。
諸禪德。若此消息出在威音王佛已前。
超過釋迦老子一著。
明眼高人。同為　證明。
伏惟珍重。
other:: 
## 恭發願文
恭發願文 ^829a14

越國大長公主妾．集慶軍節度觀察留後上柱國駙馬都尉臣張敦禮。
偕發虔誠。嚴備己俸。
謹就杭州選工。鏤板摹印建中靖國續燈錄三十卷．目錄三卷。
以御製序冠其首。
以臣惟白上皇帝書．臣敦禮上　皇帝劄子并蒙恩付受節次錄附于後。
流布天下。所集勝利。
並為上贊　皇圖。
祝嚴　聖壽。永永萬年。
無窮無盡。法界有情。
同霑般若正因。共獲金剛種智。 ^829a28

建中靖國元年十月　天寧節日臣張敦禮恭題 ^829a44

都勾當藏主沙門　靈肇 ^829a46

同勾當住聖泉寺傳法沙門　紹登 ^829a48

都勸首住持傳法沙門　普明 ^829b2

前都勸首住持傳法惠空大師　沖真 ^829b4

勸首應賢食方正能直言極諫科陳賜 ^829b6

朝請大夫知福州軍州兼管內勸農事 ^829b8

充福建路兵馬鈴轄柱國借　　紫 ^829b10

請主參知政事元絳 ^829b12

證會　靈應侯王
 ^829b14
