
other:: 建中靖國續燈錄卷第三　　　〔宋刻〕
collector:: 東京法雲禪寺住持傳法佛國禪師〔臣〕惟白集
對機門
other:: 
## 廬陵清原山行思禪師第十世
廬陵清原山行思禪師第十世
other:: 
### 隨州智門光祚禪師法嗣
隨州智門光祚禪師法嗣
other:: 
#### 明州雪竇山資聖寺明覺禪師
明州雪竇山資聖寺明覺禪師 ^652c47

諱重顯。姓李氏。遂州大寂九世之孫也。
興國五年四月八日生。
始誕。旦夕瞑目若寐。
幼即異常。不慕遊戲。
或見沙門。挽衣大喜。
長依普安院仁銑上人出家。
受具之後。橫經講席。
究理窮玄。詰問鋒馳。
機辯無敵。咸知法器。
僉指南遊。 ^653a6

一造智門。即伸問曰。
不起一念。云何有過。 ^653a14

門召近前。師即趨進。
門以拂子擊之曰。
會麼。師欲對次。門又擊之。
豁然開悟。情量頴脫。 ^653a16

次涉江湘。道業益著。
宗匠器重。緇徒悚服。
演法洞庭。學者雲集。
學士曾公會。欽其德望。
召居雪竇。大啟祖闈。
洞示玄奧。都尉李侯遵勗特奏章服。
侍中賈公昌朝尋乞美號。
由是四方翹楚皆臻法席。
陞堂入室。悉馳道譽。 ^653a20

化緣將畢。一日遊山。
四顧周覧。謂侍者曰。
何日復來於此。 ^653a28

者哀乞道偈。師曰。
平生唯患語之多矣。 ^653a30

翌日。出杖屨衣盂。
散及徒眾。乃曰。七月七日。
復相見耳。盥沐攝衣。
北首而逝。 ^653a32

雲門讖曰。二百年後。
吾道重顯。即師之名也。
豈虗然哉。 ^653a34

開堂日。於法座前顧視大眾。
乃云。若論本分相見。
不必高陞法座。遂以手指云。
無量佛土一時現前。
各各子細觀瞻。其或涯際未知。
不免拖泥帶水。便陞座。 ^653a38

上首白槌罷。有僧方出。
師乃約住云。如來正法眼藏。
委在今日。放開則瓦礫生光。
把住則真金失色。
權柄在手。殺活臨時。
其有作家。共相證據。 ^653a42

問。遠離翠峯祖席。
已臨雪竇道場。是一是二。 ^653a48

師云。馬無千里謾追風。
僧曰。恁麼則雲散家家月。 ^653b2

師云。龍頭虵尾。
問。德山．臨濟棒喝已彰。
和尚如何為人。 ^653b4

師云。放過一著。僧擬議。
師便喝。 ^653b6

僧曰。恁麼則別有在。
師云。射虎不真。徒勞沒羽。 ^653b8

問。吹大法螺。擊大法鼓。
朝宰臨筵。如何即是。
師云。清風來未休。 ^653b10

僧曰。恁麼則得遇於師也。
師云。一言已出。駟馬難追。 ^653b12

師復顧大眾云。人天普集。
合發明箇甚事。焉可互分賓主。
馳騁問答。便當宗乘。
此門廣大。威德自在。
輝騰今古。把定乾坤。
千聖秖言自知。五乘莫能建立。
所以聲前悟旨。猶迷顧鑑之端。
言下知宗。尚味識情之表。
諸人要知真實相為麼。
但以上無攀仰。下絕己躬。
自然常光現前。箇箇壁立千仞。
還辨明得也無。未辨辨取。
未明明取。既辨明得。
便能截生死流。踞祖佛位。
妙圓超悟。正在茲時。
堪報不報之恩。以助無為之化。
珍重。 ^653b16

問。如何是佛法大意。
師云。祥雲五色。
僧曰。學人不會。 ^653b34

師云。頭上漫漫。
問。達磨未來時如何。
師云。猿啼古木。 ^653b36

僧曰。來後如何。
師云。鶴唳青霄。
僧曰。即今事作麼生。 ^653b38

師云。一不成。二不是。
有僧出禮拜。起云。
請師答話。師便棒。 ^653b40

僧曰。豈無方便。
師云。罪不重科。
復有一僧出禮拜。
起云。請師答話。 ^653b42

師云。兩重公案。
僧曰。請師不答話。
師亦棒。 ^653b44

問。古人道。北斗裏藏身。
意旨如何。
師云。千聞不如一見。 ^653b46

僧曰。此話盛行。
師云。老鼠#CB05580;鐵。
問。古人道。皎皎地絕一絲頭。
秖如山河大地又且如何。 ^653b48

師云。面赤不如語直。 ^653c2

僧曰。學人未曉。
師云。徧問諸方。
問。如何是實學底事。 ^653c4

師云。針劄不入。
僧曰。乞師方便。
師云。水到渠成。 ^653c6

問。如何是教外別傳一句。
師云。看看臘月盡。 ^653c8

僧曰。恁麼則流芳去也。
師云。瘂子喫瓜。
問。如何是學人自己。 ^653c10

師云。乘槎斫額。
僧曰。莫秖遮便是。
師云。浪死虗生。 ^653c12

問。如何是緣生義。
師云。金剛鑄鐵券。
僧曰。學人不會。 ^653c14

師云。閙市裏牌。
僧曰。恁麼則行到水窮處。
坐看雲起時。 ^653c16

師云。列下。
問。四十九年說不盡底。
請師說。
師云。爭之不足。 ^653c18

僧曰。謝師答話。
師云。鐵棒自看。
問。如何是把定乾坤眼。 ^653c20

師云。拈却鼻孔。
僧曰。學人不會。
師云。一喜一悲。僧擬議。 ^653c22

師云。苦。
問。如何是脫珍御服。
挂弊垢衣。 ^653c24

師云。垂手不垂手。
僧曰。乞師方便。
師云。左眼挑筋。右眼抉肉。 ^653c26

問。龍門爭進舉。那箇是登科。
師云。重遭點額。 ^653c28

僧曰。學人不會。
師云。退水藏鱗。
問。學人乍入叢林。
諸事不會。還拯濟也無。 ^653c30

師云。蘇州紙貴。
僧曰。和尚豈無方便。 ^653c32

師云。腦後#CB15072;榍。
問。寂寂忘言。誰是得者。
師云。卸帽穿雲去。 ^653c34

僧曰。如何領會。
師云。披蓑帶雨歸。
僧曰。三十年後此話盛行。 ^653c36

師云。一場酸澁。
問。坐斷毗盧底人。
師還接否。 ^653c38

師云。殷勤送別瀟湘岸。
僧曰。恁麼則學人罪過也。 ^653c40

師云。天寬地窄太愁人。
問。生死到來。如何回避。 ^653c42

師云。定花板上。
僧曰。莫便是他安身立命處也無。 ^653c44

師云。符到奉行。
師云。大眾前共相詶唱。
也須是箇漢始得。
若也未有奔流度刃底眼。
不勞拈出。所以道。
如大火聚。近著則燎却面門。
亦如按太阿寶劒。
衝前則喪身失命。
乃云。太阿橫按祖堂寒。
千里應須息萬端。
莫待冷光輕閃爍。
復云。看看。便下座。 ^653c46

上堂。問。如何是維摩一默。
師云。寒山訪拾得。
僧曰。恁麼則入不二之門。 ^654a8

師云。噓。復云。維摩大士去何從。
千古今人望莫窮。
不二法門休更問。
夜來明月上孤峯。
上堂云。大眾。遮一片田地。
分付來多時也。爾諸人四至界畔。
猶未識在。若要中心樹子。
我也不惜。良久。云。
為祥為瑞。 ^654a10

師云。兩重公按。復云。
雪覆蘆花欲暮天。
謝家人不在漁船。
白牛放却無尋處。
空把山童贈鐵鞭。
other:: 
#### 黃州護國院壽禪師
黃州護國院壽禪師 ^654a18

問。如何是一路涅槃門。
師云。寒松青有千年色。
一徑風飄四季香。 ^654a22

問。如何是靈山一會。 ^654a24

師云。如來纔一顧。
迦葉便低眉。
other:: 
#### 韶州南華寺寶緣慈濟禪師
韶州南華寺寶緣慈濟禪師 ^654a26

問。如何是祖師西來意。 ^654a28

師云。青山淥水。
僧曰。未來時還有意也無。
師云。高者高。低者低。 ^654a30

上堂。舉拄杖云。拈起也。
峯巒失色。放下也。
祖佛迷蹤。作者當頭。
光臨背上。猶是買帽相頭。
看風使帆。若向衲僧門下。
千山萬水。
other:: 
#### 邵武軍靈泉曉禪師
邵武軍靈泉曉禪師 ^654a32

問。如何是西來意。
師云。第一到屯門。 ^654a38

僧曰。學人不會。
師云。末後藏熊耳。
other:: 
#### 洪州百丈山智映寶月禪師
洪州百丈山智映寶月禪師 ^654a40

問。師唱誰家曲。宗風嗣阿誰。 ^654a42

師云。窣堵那叱掌上擎。
僧曰。恁麼則北塔嫡子。
韶石兒孫。 ^654a44

師云。斫額望新羅。
問。如何是佛。
師云。梵王前引。帝釋後隨。 ^654a46

僧曰。謝師答話。
師云。龍蛇易辨。衲子難謾。
other:: 
#### 福州慈雲山紹詵禪師
福州慈雲山紹詵禪師 ^654a48

問。如何是佛。
師云。額頭上汗出。 ^654b4

問。如何是慈雲山。
師云。徒勞仰面看。
僧曰。如何是慈雲水。 ^654b6

師云。急。
other:: 
#### 復州青山好禪師
復州青山好禪師 ^654b8

問。師唱誰家曲。宗風嗣阿誰。
師云。昔日靈山親授記。
今朝汶水令方行。 ^654b10

僧曰。恁麼則雷布雲門洞。
雨灑景陵城去也。 ^654b12

師云。九宮八卦。
other:: 
#### 鄂州黃龍海禪師
鄂州黃龍海禪師 ^654b14

問。如何是黃龍家風。
師云。看。
僧曰。忽遇客來。如何祗待。
師以拄杖點之。 ^654b16

問。如何是最初一句。 ^654b18

師云。堀地討天。
other:: 
#### 桂陽芙蓉山文喜禪師
桂陽芙蓉山文喜禪師 ^654b20

問。祖祖相傳傳祖印。
師今得法嗣何人。 ^654b22

師云。從地涌出。
僧曰。畢竟是誰家之子。
師云。特地罔措。
other:: 
#### 鼎州德山僧可禪師
鼎州德山僧可禪師 ^654b24

問。如何是佛。
師云。頭長面短。
僧曰。意旨如何。 ^654b28

師云。手纖脚大。
other:: 
#### 鼎州彰法澄泗禪師
鼎州彰法澄泗禪師 ^654b30

問。如何是佛法大意。
師云。多少人摸不著。 ^654b32

僧曰。忽然摸著看又作麼生。
師云。堪作什麼。
other:: 
#### 澧州藥山宣禪師
澧州藥山宣禪師 ^654b34

問。如何是道。
師云。東西南北。
僧曰。如何是道中人。 ^654b38

師云。有貴有賤。
other:: 
#### 明州廣慧清順禪師
明州廣慧清順禪師 ^654b40

問。師唱誰家曲。宗風嗣阿誰。
師云。不可埋沒人。 ^654b42

僧曰。恁麼則北塔嫡子。
師云。牆壁有耳。 ^654b44

問。如何是佛。
師云。水到渠成。
僧曰。爭柰不會。
師云。却較些子。
other:: 
#### 筠州九峯勤禪師
筠州九峯勤禪師 ^654b46

問。如何是道。
師云。逢春無綠草。
僧曰。如何是道中人。 ^654c2

師云。南來北往。
問。方便門中。請師垂示。 ^654c4

師云。佛不奪眾生願。
僧曰。恁麼則謝師方便。
師云。却須喫棒。 ^654c6

上堂云。口羅舌沸。
千喚萬喚。露柱因什麼不回頭。
良久。云。美食不中飽人喫。
便下座。
other:: 
#### 潭州雲蓋山繼鵬禪師
潭州雲蓋山繼鵬禪師 ^654c8

問。如何是佛法大意。
師云。舌頭無骨。 ^654c12

問。如何是祖師西來意。
師云。湯瓶火裏煨。
問。佛未出世時如何。 ^654c14

師云。天。
僧曰。出世後如何。
師云。地。 ^654c16

上堂云。高不在絕頂。
富不在福嚴。樂不在天堂。
苦不在地獄。良久。
云。相識滿天下。知心能幾人。
other:: 
#### 泉州雲臺省因禪師
泉州雲臺省因禪師 ^654c18

問。如何是和尚家風。
師云。嗔拳不打笑面。 ^654c22

僧曰。如何施設。
師云。天台則有。南嶽則無。 ^654c24

問。如何是佛。
師云。月不破五。
僧曰。意旨如何。
師云。初三十一。 ^654c26

問。如何是佛法大意。
師云。今日好曬麥。
僧曰。意旨如何。 ^654c28

師云。問取磨頭。
問。如何是佛。
師云。眼大鼻頭尖。 ^654c30

上堂云。菩薩子。不在內。
不在外。不在中間。
且道落在什麼處。
良久。云。南瞻部州。
北鬱單越。
other:: 
### 蘄州五祖山師戒禪師法嗣
蘄州五祖山師戒禪師法嗣
other:: 
#### 筠州洞山妙圓禪師
筠州洞山妙圓禪師 ^654c32

諱自寶。壽州人也。
峽石寺受業。頭陀苦行。
糲食垢衣。參戒禪師發明心地。
天人密護。神鬼莫測。
所至叢林。推為導首。
出世三十年。居四大剎。
道風遐布。朝野欽聞。
都尉李侯遵勗特奏章服．師名。
以嘉德望。 ^654c38

問。如何是佛。
師云。頭腦相似。
問。師唱誰家曲。宗風嗣阿誰。 ^654c46

師云。言猶在耳。
僧曰。恁麼則五祖嫡子。
雲門兒孫。 ^654c48

師云。日馳五百。
other:: 
#### 無為軍西禪文岫禪師
無為軍西禪文岫禪師 ^655a2

問。如何是和尚為人一句。
師云。路逢劒客須呈劒。 ^655a4

僧曰。學人未會。
師云。不是詩人莫献詩。
other:: 
#### 蘄州十王懷楚禪師
蘄州十王懷楚禪師 ^655a6

問。如何是佛。
師云。巍巍堂堂。
問。如何是透法身句。 ^655a10

師云。大有人問了。
僧曰。意旨如何。 ^655a12

師云。靜處薩婆訶。
other:: 
#### 舒州海會通禪師
舒州海會通禪師 ^655a14

問。如何是和尚為人一句。
師云。清光滿目。 ^655a16

僧曰。學人不會。
師云。茶#CB01926;抹土。
問。如何是佛法大意。 ^655a18

師云。柿桶蓋嵕笠。
僧曰。學人不曉。
師云。行時頭頂戴。
坐則掛高閣。
other:: 
#### 蘄州義臺子祥禪師
蘄州義臺子祥禪師 ^655a20

問。如何是義臺境。
師云。路不拾遺。 ^655a24

僧曰。如何是境中人。
師云。桀犬吠堯。
問。如何是祖師西來意。 ^655a26

師云。曾問幾人來。
僧曰。即今問和尚。
師云。且莫當頭。
other:: 
#### 復州北塔思廣禪師
復州北塔思廣禪師 ^655a28

問。如何是衲僧變通事。
師云。東涌西沒。 ^655a32

僧曰。變通後如何。
師云。地肥茄子嫰。
問。如何是和尚家風。 ^655a34

師云。左手書右字。
僧曰。學人不會。
師云。歐頭拗脚。
other:: 
#### 明州天童山景德懷清禪師
明州天童山景德懷清禪師 ^655a36

問。如何是祖師西來意。 ^655a40

師云。眼裏不著沙。
僧曰。如何領會。
師云。耳裏不著水。 ^655a42

僧曰。恁麼則禮拜也。
師云。東家點燈。西家暗坐。
上堂云。西湖隱出山峰秀。
樓櫓參差若#CB15148;成。
禪流共在祇園住。
莫教虗度一生。便下座。
other:: 
#### 越州寶嚴叔芝禪師
越州寶嚴叔芝禪師 ^655a44

問。如何是佛。
師云。土身木骨。
僧曰。意旨如何。 ^655b2

師云。五彩金裝。
僧曰。恁麼則頂禮去也。 ^655b4

師云。天台楖#CB05175;。
other:: 
#### 蘇州翠峰慧顒禪師
蘇州翠峰慧顒禪師 ^655b6

問。師唱誰家曲。宗風嗣阿誰。
師云。門開東嶺上。 ^655b8

僧曰。恁麼則五祖嫡子也。
師云。猿嘯老松枝。
other:: 
#### 台州瑞巖珪禪師
台州瑞巖珪禪師 ^655b10

問。祖印即提於此日。
未審宗風嗣阿誰。 ^655b14

師云。黃梅東嶺山偏秀。
白蓮池畔水分流。
僧曰。恁麼則蓮峯親授旨。
瑞嶺繼敷揚。 ^655b16

師云。依俙南嶽。髣髴天台。
other:: 
#### 蘄州五祖山秀禪師
蘄州五祖山秀禪師 ^655b18

問。無法可說。是名說法。
既是無法可說。又將何說。 ^655b22

師云。霜寒地凍。
僧曰。空生不解巖中坐。
惹得天花動地來。 ^655b24

師云。日出冰消。僧擬議。
師云。何不進語。僧又無語。 ^655b26

師云。車不橫推。理不曲斷。
other:: 
#### 襄州白馬辯禪師
襄州白馬辯禪師 ^655b28

問。如何是佛。
師云。水來河漲。
僧曰。如何是法。 ^655b30

師云。風來樹動。
other:: 
#### 蘄州四祖山端禪師
蘄州四祖山端禪師 ^655b32

法身頌云。
燈心刺著石人脚。
火急去請周醫博。 ^655b34

路逢龐公相借問。
六月日頭乾曬却。
other:: 
#### 蘇州定慧道海禪師
蘇州定慧道海禪師 ^655b36

問。諸佛出世。已涉繁辭。
作麼生是的旨。 ^655b38

師云。逢人不得錯舉。
僧曰。不因一事。不長一智。 ^655b40

師云。怪之不及。
other:: 
#### 韶州舜峯蒙正禪師
韶州舜峯蒙正禪師 ^655b42

問。師唱誰家曲。
師云。孫賓長嘯。 ^655b44

僧曰。五祖嫡嗣。
師云。一任針鋒。
other:: 
#### 溫州鴈蕩山靈峯文吉禪師
溫州鴈蕩山靈峯文吉禪師 ^655b46

問。祖祖相傳傳祖印。
師今得法嗣何人。 ^655b48

師云。無角鉄牛眠少室。
生兒石女老黃梅。 ^655c2

僧曰。恁麼則韶陽兒孫。
祖峯嫡子。
師云。鴈蕩天台。 ^655c4

僧曰。祖意已蒙師指示。
為人一句又如何。
師云。兩重公案。 ^655c6

問。昔日靈山分半座。
飲光對面被茶糊。
今朝此席亦如是。
還有完全句也無。 ^655c8

師云。一步兩步。
僧曰。金風吹落葉。
玉露滴青松。 ^655c10

師云。緊悄草鞋。
僧曰。一回舉著一回新。
師便打。
other:: 
#### 潭州雲蓋山志顒禪師
潭州雲蓋山志顒禪師 ^655c12

問。豹巖霧卷。鳥道雲開。
海眾咸臻。潮音願振。 ^655c16

師云。月映千江白。
僧曰。恁麼則五雲嶺秀。
三井風清。 ^655c18

師云。雲開萬里新。
問。如何是雲蓋境。 ^655c20

師云。山角金屏掩。
松蘿玉帳垂。
僧曰。如何是境中人。 ^655c22

師云。紫袍公子少。
雪頂野僧多。
問。如何是祖師西來意。 ^655c24

師云。古寺#CB15156;難讀。
僧曰。未審意旨如何。
師云。讀者盡攢眉。 ^655c26

問。如何是和尚家風。
師云。遮天蓋地。
僧曰。忽遇客來。如何祗待。 ^655c28

師云。趙州道底。師顧視大眾。
喝一喝。云。諸禪德。
莫是賓主歷然麼。
莫是先照後用麼。
莫是照用同時麼。
若恁麼會。臨濟宗風。
平沉苦海。既不恁麼會。
作麼生商量。良久。
喝一喝。拍繩牀一下。 ^655c30

上堂云。昨日三。今日四。
把斷要津。放開揑聚。
無限禪徒。特地罔措。
咄。
other:: 
#### 隨州水南智昱禪師
隨州水南智昱禪師 ^655c36

上堂云。欲識解脫道。
今日參較早。唯念路行難。
水深魚不少。參。 ^655c42

上堂云。欲識解脫道。
鷄鳴已天曉。趙州庭前栢。
打落青州棗。咄。
other:: 
### 潭州報慈嵩禪師法嗣
潭州報慈嵩禪師法嗣
other:: 
#### 郢州興陽山遜禪師
郢州興陽山遜禪師 ^655c44

問。如何是佛。
師云。髮白面皺。
僧曰。如何是法。 ^656a2

師云。寒來暑往。
問。如何是三界外事。
師云。洛陽千里餘。
不得舊時書。
other:: 
### 東川乾明居信禪師法嗣
東川乾明居信禪師法嗣
other:: 
#### 澧州藥山彝肅禪師
澧州藥山彝肅禪師 ^656a4

問。佛未出世時如何。
師云。大樹大皮裹。 ^656a10

僧曰。出世後如何。
師云。小樹小皮纏。
問。如何是不動尊。 ^656a12

師云。四王擡不起。
other:: 
#### 益州#CB06208;縣西禪垂白禪師
益州#CB06208;縣西禪垂白禪師 ^656a14

問。香煙纔起。大眾雲臻。
祖師西來。請師垂示。 ^656a16

師云。心光自照。
僧曰。恁麼則一句於師親領得。
永鎮#CB06208;城萬古傳。 ^656a18

師云。是人有分。
other:: 
### 江陵福昌重善禪師法嗣
江陵福昌重善禪師法嗣
other:: 
#### 鼎州德山文捷禪師
鼎州德山文捷禪師 ^656a20

問。盡令提綱。人亡海竭。
一棒一喝。猶落化門。
學人上來。請師舉唱。 ^656a24

師云。禮拜頭著地。 ^656a26

僧曰。恁麼則吉日良時。
師云。兩脚向空。
other:: 
#### 湖州上方齊岳禪師
湖州上方齊岳禪師 ^656a28

問。如何是上方境。
師云。碎雲點出千峰秀。
迸石泉流萬古清。 ^656a30

僧曰。如何是境中人。
師云。紅蓮座上江南客。
白玉池邊碧眼胡。 ^656a32

僧曰。人境已蒙師指示。
臨機一句又如何。 ^656a34

師云。葛藤休得也未。
問。蓮華未出水時如何。 ^656a36

師云。應是乾坤惜。
不教容易開。 ^656a38

僧曰。出水後如何。
師云。香透碧波敷水面。
葉鋪金沼覆鴛鴦。 ^656a40

問。牛頭未見四祖。
為什麼百鳥#CB00881;花献。
師云。從苗辨地。因語識人。 ^656a42

僧曰。更有向上事也無。
師云。有僧曰。如何是向上事。 ^656a44

師云。在舍只言為容易。
臨筌方覺取魚難。 ^656a46

問。如何是函蓋乾坤句。
師云。春英紅爛熳。 ^656a48

僧曰。如何是截斷眾流句。
師云。孟女泣長城。
僧曰。如何是隨波逐浪句。 ^656b2

師云。水長船高。
問。如何是祖師西來意。 ^656b4

師云。少林空夜月。
僧曰。未審意旨如何。
師云。誰聽老猿啼。 ^656b6

問。如何是學人一卷經。
師云。甚處得來。
僧曰。如何受持。 ^656b8

師云。胡人不點頭。
問。佛未出世時如何。 ^656b10

師云。花須連夜發。
僧曰。出後如何。
師云。莫待曉風吹。 ^656b12

問。如何是和尚家風。
師云。枯澹傳千古。
僧曰。若遇客來。將何祗待。 ^656b14

師云。精麤隨眾等。
問。如何是菩提。
師云。甎頭瓦子。 ^656b16

僧曰。意旨如何。
師云。苦。 ^656b18

問。如何是諸佛本源。
師云。深。
僧曰。如何是深。
師云。淺。 ^656b20

問。如何是奪人不奪境。
師云。永夜明堂空有月。
僧曰。如何是奪境不奪人。 ^656b22

師云。詞清越席談今古。
僧曰。如何是人境俱奪。 ^656b24

師云。山河萬類沉滄海。
僧曰。如何是人境俱不奪。 ^656b26

師云。少年公子捲珠簾。
僧曰。人境已蒙師見答。
更有尖新意也無。 ^656b28

師云。平原青草合。
富貴幾人休。 ^656b30

問。如何是先照後用。
師云。臨濟先鋒。德山殿後。 ^656b32

僧曰。如何是先用後照。
師云。德山先鋒。臨濟殿後。
僧曰。如何是照用同時。 ^656b34

師云。臨濟德山歸骼胔。
僧曰。如何是照用不同時。 ^656b36

師云。君向瀟湘我向秦。
僧曰。離四照用外。
還有奇特事也無。 ^656b38

師云。年高春睡晚。
病久出山遲。 ^656b40

師云。人境照用是臨濟家風。
筭來吾門祖道。甚處有多般。
先人格調。粗有所歸。
凡百應用。事在當人。
善知識無問不從。
無機不應。若不是。
上方也大難祗當。
何故如此。諸人總是外方降不下底禪客。
便到遮裏側聆。若也一句參差。
宗門喪矣。然雖如此。
儞遮一隊漆桶。予眼中滴血有日去在。 ^656b44

上堂云。山青水碧。
頗稱修真。白雲澹泞。
實堪養道。遮裏若能了得。
是汝善知識。儻若未能明得。
也不易消遣。何故如此。
每日見山被山閡。
見水被水流。直饒一句下承當。
也是三家村裏漢。
久立。 ^656c8

上堂云。旋收黃葉燒青煙。
竹榻和衣半夜眠。
粥後放參三下皷。
孰能更話祖師禪。
便下座。 ^656c16

上堂云。恁麼貼貼地。
多少次第。多少或現。
未開口已前。光明動地。
何不回顧些子。須要三箇五箇近前。
問一兩則話。待老和尚開兩片皮。
一時近前。聽佛聽法。
到恁麼時。是非競起。
葛藤滿地。堪作什麼。
諸仁者。若據宗乘理論。
直是三世諸佛到遮裏。
頭破作七分。然雖如此。
水長即船高。擊禪牀。
下座。
other:: 
#### 明州育王山常坦禪師
明州育王山常坦禪師 ^656c20

問。如何是有中有。
師云。金河峰上。 ^656c32

僧曰。如何是無中無。
師云。般若堂前。
問。古鏡未磨時如何。 ^656c34

師云。千年松栢下。
僧曰。磨後如何。
師云。一年一度春。 ^656c36

問。如何是文殊。
師云。木馬嘶空人不顧。
#CB05033;牛東畔笑呵呵。 ^656c38

僧曰。如何是普賢。
師云。隱隱玉樓紅日照。
巍巍金殿白雲封。 ^656c40

問。如何是諸佛機。
師云。羣魔外道不能移。 ^656c42

僧曰。如何是諸佛用。
師云。萬象森羅非別共。 ^656c44

僧曰。機用相去多少。
師云。十萬八千。
問。如何是諸佛出身處。 ^656c46

師云。來年開選場。
僧曰。不會。
師云。五月裏看取。 ^656c48

上堂云。千花競發。
百鳥啼春。是向上句。
諸佛出世。知識興慈。
是向下句。作麼生是不涉二途句。
若識得。頂門上出氣。
若識不得。土牛耕石田。
以拄杖擊禪床。下座。
other:: 
#### 江陵福昌詢禪師
江陵福昌詢禪師 ^657a4

問。如何是佛。
師云。華開金谷暖。
柳拂玉墀香。 ^657a12

僧曰。恁麼則春令既行。
萬方道泰。
師云。開口迷全體。
無言露半身。
other:: 
#### 越州四明小贇禪師
越州四明小贇禪師 ^657a14

問。萬水朝宗即不問。
直截根源事若何。 ^657a18

師云。水急如箭。
僧曰。意旨如何。
師云。風雪滿衣。僧禮拜。 ^657a20

師云。頭上戴天華。
側耳尋岐路。
other:: 
#### 福州靈峰顯英禪師
福州靈峰顯英禪師 ^657a22

問。如何是諸佛向上人。
師云。白雲覆青山。 ^657a24

僧曰。莫便是和尚為人處也。
師云。淥沼從長渠。
other:: 
#### 西劍州元封文政禪師
西劍州元封文政禪師 ^657a26

問。萬法歸一。一歸何所。
師良久云。會麼。僧無語。 ^657a30

師云。兩箇也。
other:: 
#### 潤州金山瑞新禪師
潤州金山瑞新禪師 ^657a32

問。梵王請佛。蓋為群生。
學士請師。復談何事。 ^657a34

師云。泥牛飲盡三江水。
木馬寒嘶一夜風。 ^657a36

僧曰。更有向上事也無。
師云。佳人雖解能言語。
聽不分明一似空。 ^657a38

僧曰。三十年後。專為流通。
師云。到老惺惺。 ^657a40

問。如何是佛。
師云。面黃不貼金。
僧曰。意旨如何。 ^657a42

師云。八風吹不動。
other:: 
### 蘄州北禪廣教懷志禪師法嗣
蘄州北禪廣教懷志禪師法嗣
other:: 
#### 舒州四面山懷清禪師
舒州四面山懷清禪師 ^657a44

初往蘄口興化。問。
臨濟三玄。似石女向波中作舞。
雲門關棙閃爍。如#CB15154;子過新羅。
去此二途。興化當行何令。 ^657a48

師云。道什麼。
僧曰。恁麼則和尚與古人出氣。 ^657b4

師云。再犯不容。
僧應儞。師以拄杖打禪床云。
若不點破。將謂山僧瞌睡。
other:: 
### 南嶽福嚴良雅禪師法嗣
南嶽福嚴良雅禪師法嗣
other:: 
#### 衡州常寧北禪智賢禪師
衡州常寧北禪智賢禪師 ^657b6

問。師唱誰家曲。宗風嗣阿誰。 ^657b12

師云。擲鉢峰巒秀。
名高海外傳。
僧曰。昔日福嚴親得旨。
今朝此地化迷徒。 ^657b14

師云。終是飽叢林。
問。如何是佛。 ^657b16

師云。匙挑不起。
僧曰。如何是道。
師云。嶮路架橋。
上堂云。年窮臘盡。
無可與大眾分歲。
老僧烹一頭露地白牛。
炊土田米飯。煮野菜羹。
燒榾柮火。大眾圍爐。
唱村田樂。何以如此。
免見倚他門戶傍他墻。
致使時人喚作郎。
珍重。 ^657b18

上堂。良久。云。冤苦冤苦作什麼。
百丈不在。老僧今日困。
下座。 ^657b26

上堂。呵呵大笑云。
爭怪得老僧。便下座。
other:: 
#### 南嶽衡岳寺振禪師
南嶽衡岳寺振禪師 ^657b28

示眾云。阿呵呵。瘦松寒竹鎻清波。
有時獨坐磐陀上。
無人共唱太平歌。
朝看白雲生洞口。
暮觀明月照娑婆。
有人問我居山事。
三尺杖子攪黃河。
other:: 
#### 福州衡山禪院了實禪師
福州衡山禪院了實禪師 ^657b32

問。權機棒喝。且放一邊。
不耻家風。便請相見。 ^657b40

師云。禮拜頭著地。
僧曰。莫便是和尚為人處也無。 ^657b42

師云。點。
other:: 
### 鼎州德山慧遠禪師法嗣
鼎州德山慧遠禪師法嗣
other:: 
#### 興元府大中仁辯禪師
興元府大中仁辯禪師 ^657b44

問。如何是焦崖境。
師云。庭前寒松老。
祖意不西來。 ^657b48

僧曰。如何是境中人。
師云。胡僧碧眼深。
跣足躡階行。
other:: 
#### 益州菩提桂芳禪師
益州菩提桂芳禪師 ^657c2

問。諸佛出世。梵王前引。
帝釋後隨。和尚出世。
有何祥瑞。 ^657c6

師云。三春物象妍。
僧曰。學人未曉。 ^657c8

師云。溪花紅似錦。
岸柳翠如藍。
僧曰。便恁麼去時如何。 ^657c10

師云。未曾騎竹馬。
切忌跨金龍。
other:: 
#### 廬山開先善暹禪師
廬山開先善暹禪師 ^657c12

臨江軍人也。操行清苦。
知識明悟。徧參宗匠。
機辯迅捷。禪林目曰海上橫行道者。
一日。遠禪師陞堂。
顧視大眾云。師子嚬呻。
象王回顧。師忽有省。
入室陳解。 ^657c14

遠曰。子作麼生會。
師回顧云。後園驢喫草。
遠然之。自此道風愈播。 ^657c20

後出世開先。住十八年。
大振祖風。聯其芳者。
名耀一時。 ^657c22

開堂日。上省白槌罷。
師云。千聖出來。也秖是稽首讚歎。
諸代祖師提挈不起。
是故始從迦葉。迄至山僧。
二千餘年。月燭慧燈。
星排道樹。人天普照。
凡聖齊榮。且道承甚麼人恩力。
老胡也祇道。明星出現時。
我與大地有情同時成道。
如是則彼既丈夫。
我亦爾。孰為不可。
良由諸人不肯承當。
自生退屈。所以便推排一人半箇先達出來。
遞相開發。也秖是與諸人作箇證明。
今日人天會上。莫有久遊赤水。
夙在荊山。懷袖有珍。
頂門有眼。到處踐踏覺場底衲僧麼。
却請為新出世長老作箇證明。
還有麼。時有僧出。 ^657c26

師云。象駕崢嶸謾進途。
誰信螳蜋能拒轍。 ^657c44

問。靈山一會。何異今日。
師云。莫妄想。 ^657c46

僧曰。作家宗師。
師云。三十年後。自有人知。
問。說佛說祖。雪上加霜。
如何是默默之機。 ^657c48

師云。口邊喫棒。僧擬議。
師便喝。 ^658a2

問。一棒一喝。猶是葛藤。
瞬目揚眉。拖泥帶水。
如何是直截根源。 ^658a4

師云。速。
僧曰。恁麼則祖師正宗。
和尚把定。 ^658a6

師云。野渡無人舟自橫。
問。如何是祖師西來意。 ^658a8

師云。洛陽城古。
僧曰。學人不會。
師云。少室山高。 ^658a10

問。達磨未來時如何。
師云。清貧長樂。
僧曰。來後如何。 ^658a12

師云。濁富多憂。
問。如何是露地白牛。
師云。瞎。 ^658a14

問。妙峰頂上即不問。
半山相見事如何。
師云。把手過江來。 ^658a16

僧曰。高步出長安。
師云。脚下一句作麼生道。
僧便喝。 ^658a18

師云。山腰裏走。
問。一雨所潤。為什麼萬木不同。
師云。羊羹雖美。眾口難調。 ^658a20

問。年窮歲盡時如何。
師云。依舊孟春猶寒。 ^658a22

問。更深夜靜時如何。
師云。老鼠入燈籠。 ^658a24

問。瞥嗔瞥喜時如何。
師云。適來菩薩面。
如今夜叉頭。 ^658a26

師云。選佛選祖。今正是時。
莫秖恁麼懷疑終日。
如似有解。已過平生。
幸逢勝集。對眾決擇。
然則此事亦非在爭鋒脣舌。
所以道。屏却咽喉脣吻道將來。
如此則便可以忘懷自得。
取定方寸。自然常光現前。
各各孤運其照。山河大地。
不礙見聞。萬象森羅。
尋常顯還。當有於此承當得底麼。
既然各自孤運。更教阿誰承當。
草衣輸野客。木食屬山人。
珍重。 ^658a30

上堂云。一若是。二即非。
東西南北人不知。
休話指天兼指地。
青山白雲徒爾為。
以拄杖擊香臺一下。
other:: 
#### 廬陵禾山禪智禪師
廬陵禾山禪智禪師 ^658a44

諱楚才。臨江軍人也。
僧儀挻拔。蘊德異常。
心契德山。名聞江國。
大丞相劉公沅一見問道。
遂有發明。為方外交。
敬以師禮。請居禾山。
兼住顯親。特奏章服．師號。
仍不許別遷法席。
　聖旨批允。崇重若此。 ^658a48

問。佛令祖令。諸方並行。
未審和尚如何。
師云。山僧退後。 ^658b8

僧曰。恁麼則諸方不別也。
師云。伏惟。伏惟。 ^658b10

問。如何是道。
師云。十字街頭看。
僧曰。如何是道中人。 ^658b12

師云。南頭賣貴。此頭買賤。
問。古鏡未磨時如何。
師云。乾坤藏不得。 ^658b14

僧曰。磨後如何。
師云。照破萬家門。
問。如何是離凡聖底句。 ^658b16

師云。山河安掌上。
僧曰。恁麼則逈超今古外。 ^658b18

師云。展縮在當人。
問。一毫未發時如何。 ^658b20

師云。海晏河清。
僧曰。發後如何。
師云。徧界無知己。
問。如何是和尚說法底口。 ^658b22

師云。放一線道。
問。抱璞投師。請師雕琢。 ^658b24

師云。不琢。
僧曰。為什麼不琢。
師云。弄巧翻成拙。 ^658b26

問。如何是無縫塔。
師云。須彌頂上。
僧曰。如何是塔中人。 ^658b28

師云。梵王．帝釋。 ^658b30

上堂云。太虗無繫。
任運昇騰。古鏡當臺。
不言自顯。群生迷妄。
逐境千差。取捨難忘。
於斯遠矣。要得省力麼。
情忘所覺。見絕功勳。
體露真常。即如如佛。
禾山恁麼道。笑殺眾中衲僧。
雖然如是。若解笑我者。
共我同參。且道參見什麼人。
珍重。 ^658b32

上堂云。禾山家風。
諸方奚同。言食無味。
觸處皆通。不把格尺。
遇緣即宗。十方剎土。
普印其中。禪徒買賣。
豈在怱怱。擊香臺。
下座。
other:: 
#### 秀州資聖院盛勤禪師
秀州資聖院盛勤禪師 ^658b42

問。法會光揚於此日。
師今得法嗣何人。 ^658b48

師云。逢人莫錯舉。
僧曰。未審如何舉似。
師云。自然春到來。 ^658c2

問。如何是正法眼。
師云。山青水淥。
問。如何是佛。 ^658c4

師云。泥龕塑像。
僧曰。如何是法。
師云。春寒秋熱。 ^658c6

問。機鋒轉處。作者猶迷。
學人上來。乞師垂示。
師云。南有雪峯。北有趙州。 ^658c8

僧曰。恁麼則澄江流皓月。
江流月不流。 ^658c10

師云。雲在青天水在缾。
問。如何是為人一句。 ^658c12

師云。入泥入水。
僧曰。莫便是也無。
師云。孤負殺人。 ^658c14

問。世尊拈花。迦葉微笑。
意旨如何。
師云。當陽花易發。
背日雪難消。 ^658c16

僧曰。雪峰輥毬。玄沙斫#CB15156;。
又且如何。
師云。春深日漸暖。
人多跣足行。 ^658c18

問。四威儀中。如何履踐。 ^658c20

師云。鷺鷥立雪。
僧曰。恁麼則聞鐘持鉢。
日上欄干。
師云。魚躍千江水。
龍騰萬里雲。 ^658c22

僧曰。畢竟又如何。
師云。山中逢猛獸。
天上見文星。 ^658c24

上堂云。多生覺悟非干衲。
一點分明不在燈。
拈拄杖云。拄杖頭上祖師。
燈籠脚下彌勒。須彌山腰皷細即不問儞。
作麼生是分明一點。
儞若道得。無邊剎境總在儞眉毛上。
儞若道不得。作麼生遇得羅剎橋。
良久。云。水流千派月。
山鎻一谿雲。卓一下。 ^658c28

上堂云。依經解義。
三世佛冤。離經一字。
還同魔說。既然如是。
衲僧家十二時中以何為據。
拈拄杖云。溈山笠子。
志公席帽。擊香卓。
下座。 ^658c38

上堂云。諸佛說教。
說文顯理。指色明空。
語必徇俗。理必明真。
或權或實。應人天機。
若向衲僧分上。又隔一重山。
久立。
other:: 
#### 潭州鹿苑圭禪師
潭州鹿苑圭禪師 ^658c44

桂州臨桂人也。姓熊氏。
幼年穎悟。志趣異常。
投西峰山#CB15166;禪師出家。
府帥宋公一見異之。
#CB15081;經得度。
便慕參尋。內外該愽。 ^659a2

至德山遠禪師法席。
命為侍者。大悟心宗。
丞相劉公洗見如夙契。
請住鹿苑。大振祖風。
後與時忤。遂隱　京都。 ^659a6

問。如何是禪。 ^659a10

師云。餐風飲露。
僧曰。意旨如何。
師云。諦聽。諦聽。
問。如何是道。 ^659a12

師云。吳頭楚尾。
僧曰。如何是道中人。
師云。騎馬踏鐙。不如步行。 ^659a14

問。朕兆未分時如何。
師云。庭草深三尺。 ^659a16

僧曰。分後如何。
師云。清溪釣明月。
僧曰。如何是向上一路。 ^659a18

師云。波旬仰面看。
問。如何是佛。
師云。頂上放毫光。 ^659a20

問。如何是第一義諦。
師云。胡人讀漢書。
上堂云。凡有因緣。
須曉其宗。若曉其宗。
無是無不是。用則波騰海沸。
全真體以運行。體則鏡靜水澄。
舉隨緣而會寂。且道兜率天宮幾人行。
幾人坐。若向遮裏辨得清濁。
許儞諸人東西南北。
如雲似鶴。於此不明。
踏破草鞋。未有日在。
參。 ^659a22

上堂云。雲門抽顧。
衲僧罔措。月落星沉。
茫茫無數。釋迦當關。
然燈回路。帀地風雲。
悉唎蘇嚧。 ^659a32

上堂。拈拄杖云。斷崖抹處鬼神號。
出雲便指南山高。
橫按膝上異吹毛。
敢待諸方擁毳袍。
卓一下。下座。
other:: 
### 江陵府開福德賢禪師法嗣
江陵府開福德賢禪師法嗣
other:: 
#### 郢州大陽山文昱禪師
郢州大陽山文昱禪師 ^659a36

問。如何是佛。
師云。額廣平正。 ^659a44

僧曰。恁麼則瞻禮有分。
師云。鼻聳圓長。
other:: 
#### 日芳上座
日芳上座 ^659a46

問。如何是函蓋乾坤句。
師舉拄杖。
僧曰。如何是截斷眾流句。
師橫按拄杖。 ^659a48

僧曰。如何是隨波逐浪句。
師擲下拄杖。 ^659b2

僧曰。三句外。請師道。
師便起。
讚賢禪師真。清儀瘦兮可瞻可仰。
仰之非親。妙筆圖兮可擬可像。
像之非真。非親非真。
秋月盈輪。有言無味兮的中的。
既往如在兮覓焉覓。
當機隱顯兮絲髮殽訛。
金烏卓牛兮迅風霹靂。
建中靖國續燈錄卷第三
 ^659b4
