
other:: 錦江禪燈卷第二十
other:: 
## 賢護
賢護
涼州孫氏子。來止廣漢閻興寺。
常習禪定為業。兼嚴律行。
纖毫無犯。以晉隆安五年卒。
臨亡。口出五色光明。
照滿寺內。遺言使燒身。
既而肢節都盡。唯手一指不然。
other:: 
## 法緒
法緒 ^221a8

高昌人。德行清謹。
矢志修禪。後入蜀。
于劉師塚間頭陀山谷。
虎兕不傷。誦法華維摩金光明。
常處石室中。率以為常。
盛夏于室中圓寂。
七日不臭。有異香。
經旬不散。每夕放光。
照徹數里。村人即于室傍。
為起塔焉。
other:: 
## 法成
法成 ^221a16

涼州人。十六出家。
學通經律。不餌五穀。
唯食松柏脂。孤居巖穴。
習禪為務。元嘉中。
東海王懷素。出守巴西。
聞風遣迎。會于涪城夏坐講律。
事竟辭反。因停廣漢。
復弘禪法。後小疾。
便告眾云。法成常誦寶積經。
于是自力誦之。始得半卷。
氣劣不堪。乃令人讀之。
一遍方竟。合掌而卒。
侍疾十餘人。咸見空中有紺馬。
背負金棺。升空而逝。
other:: 
## 法期
法期 ^221a26

 #CB06208;縣向氏子。
早喪二親。事兄如父。
十四出家。從智猛諮受禪業。
與靈期寺法林。共習禪觀。
猛所諳知。皆已證得。
後遇玄暢。復從進業。
及暢下江陵。師亦隨從。
十住觀門。所得已九。
有師子奪迅三昧。
唯此未盡。暢歎曰。
吾自西涉流沙。北履幽漠。
東探禹穴。南盡衡羅。
唯見此一子。特有禪分。
後卒于長沙寺。春秋六十有二。
神光映徹數里。體更香潔。
other:: 
## 道法
道法 ^221a40

燉煌曹氏子。棄家入道。
專精禪業。亦旹行神呪。
後遊成都。為王休之費鏗之請。
于興樂香積二寺主。
訓眾有法。常行分衛。
不受別請。及僧乞食。
所得常減其分。以施蟲鳥。
每夕輒脫衣露坐。
以飼蚊蝱。後入定。
見彌勒放#CB01001;中光。
照三塗果報。于是深加篤勵。
常坐不臥。元徽二年。
于定中滅度。平坐繩牀。
貌如恒日。
other:: 
## 普恒
普恒 ^221b8

成都郭氏子。為兒童旹。
甞于日光中。見聖僧在空中說法。
向家人敘之。並未之信。
後苦求出家。依止安樂寺。
獨處一房。不立眷屬。
習靜業禪。善入出住。
與蜀韜律師為同意。
自說入火光三昧。
光從眉直下至金剛際。
于光中見諸色像。
先身業報。頗亦明了。
宋昇明三年卒。春秋七十有八。
other:: 
## 法淋
法淋 ^221b20

晉原臨卭樂氏子。
少出家。止蜀郡裴寺。
專好戒品。研心十誦。
常恨蜀中無好師宗。
俄而隱公至蜀。師乃尅己。
握錐自刺。晝夜如常。
及隱還陝西。隨從數載。
諸部毗尼。洞盡心曲。
後還蜀。住靈建寺。
益部僧尼。無不宗奉。
常祈心安養。每誦無量壽及觀音經。
輒見一沙門。形甚姝大。
常在師前。至齊建武二年。
寢疾不愈。注念西方。
禮懺不息。見諸賢聖皆集目前。
乃向弟子述其所見。
令死後焚身。言訖合掌而卒。
即于新繁路口。積木燔屍。
煙炎衝天。三日乃盡。
收斂遺骨。即于其處而起塔焉。
other:: 
## 僧慶
僧慶 ^221b32

巴西安漢陳氏子。
家世業儒。慶生有異瑞。
十三出家。依義興寺淨修梵行。
願求見佛。先捨三指。
末誓燒身。漸絕糧粒。
唯服香油。到大明三年二月八日。
于蜀武擔寺西。對其所造淨名像前。
焚身供養。刺史張悅。
躬出臨視。道俗僑舊。
觀者傾邑。行雲結葢。
苦雨悲零。俄而晴景開明。
天色澄淨。見一物如龍。
從#CB00036;升天。
時年二十三。天水太守裴方明。
為收設利起塔。
other:: 
## 僧生
僧生 ^221c4

 #CB06208;縣袁氏子。
少齡出家。以苦行致稱。
成都宋豐等。請住三賢寺。
誦法華經為業。甞于山中誦經。
有虎來蹲其前。誦竟乃去。
後每至諷詠。輒見左右四人為侍衛。
年雖衰老。而翹勤彌厲。
後微疾。便語侍僧云。
吾將去矣。遂怡然取疾。
other:: 
## 顯嵩
顯嵩 ^221c18

西蜀重慶銅梁李氏子。
飽參倦遊。出世住巴川之宣密院。
三十年跡不出閫。
紹興中。集眾說偈曰。
八十年中甞浩浩。
宏開肆貨摩尼寶。
也無一個共商量。
不是山僧收舖早。
言訖端坐而逝。茶毗舍利無算　時有淨業和尚。
石照文氏子。少業屠。
有羊方乳二羔。將殺之。
二羔銜其刀。跪伏于門。
若乞母命。師感歎。
棄家為僧。力參宗匠。
忽大悟。作偈曰。昨日羅剎心。
今朝菩薩面。羅剎與菩薩。
不隔一條線。
other:: 
## 禪惠
禪惠 ^221c28

名山人。家世業儒。
屢舉不第。元符間。
郡守呂由誠。見以僧勅戲之。
遂棄儒從釋。力參祖道。
得大開悟。初住本邑天寧寺。
出入必#CB15081;馬乘輿。
諸耆宿言。以佛法貴乎苦行。
固不宜乘輿馬服綺繡。
師答以偈曰。文殊駕獅子。
普賢跨象王。新來一個佛。
騎馬也無妨。凡所說法。
機鋒敏捷。有語錄行世。
other:: 
## 寶崖
寶崖 ^221c44

涪陵人。幼寡言不嬉戲。
棄家為僧。以布裹五指燒之曰。
信佛如此可也。人以為風。
何不治之。答曰。身在空耳。
四大五肢復何有耶。
投火滅身。而心不壞。
other:: 
## 石巖崑法師
石巖崑法師 ^222a8

江陵人。住涪州方廣寺。
家世業儒。累舉不第。
遂棄遊釋門。精嚴戒律。
澄心禪觀。雖探#CB04435;大乘諸部。
而專事緘默。臨終預知時至。
集眾說偈曰。幻軀因妄動。
藏法為伊演。有念有形遷。
無心無垢染。塵塵盡法身。
剎剎皆天眼。來去等空華。
死生誰宛轉。言訖端坐而逝。
世壽六十有九。臘二十八夏。
other:: 
## 唐阿世多尊者
唐阿世多尊者 ^222a14

天竺人。唐旹入中國。
止灌口靈崖山。常令白牛下山。
募糧取水。神異變幻甚多。
今靈崖有石刻像存。
other:: 
## 道慧
道慧 ^222a26

資縣人。與德陽令樊鼎遇。
為方外交。萬曆癸丑夏。
樊病甚。因亢日夢帝命作桐柏山神。
以書問之。師謂之曰。
諸業由心造。諸果由心證。
帝命由心改。公平日見地。
作麼生于此著念。
樊又問。病痛甚奈何。
師曰。提起主人公。
樊問。誰為主。師曰。
覺痛者是。樊曰。四大解散。
痛亦不知。誰為覺者。
師曰。覺原無痛。痛亦非知。
知覺無痛。痛痛即離。
豈待四大解散。若必解散。
如何有呼痛求針之鬼。
覺體無邊際。四大浮漚耳。
樊大有省。
other:: 
## 明釆
明釆 ^222a32

崇慶州人。少度為僧。
及長精止觀法門。
不立文字。萬曆四十五年示寂。
其夜僧徒百許人。
見有紫氣投西南而去。
有偈云。念滅滅亦滅。
更有何不滅。本來原無說。
皎月當空徹。
other:: 
## 明本
明本 ^222b2

漢州人。少依于姊丈高晟家。
伐薪執#CB05315;。
一日山中載薪回。
驢不行。怒砍其耳。
血流被地。心即悔悟。
遂祝髮為僧。入#CB15412;邡高山寺有年。
功行極苦。坐化之日。
人有朝鎣華山來者。
見本隻履入山云。
失一履于禪榻下。
可令吾徒寄送。見者至。
方知其已化矣。
other:: 
## 空菴
空菴 ^222b10

彰明縣香水寺僧。
得悟禪宗。每歲買藥以濟病者。
以穀粟飼鳥。至千百下食環集肩背。
善吟咏。有語錄行世。
百有餘歲。方坐化。
other:: 
## 德愛
德愛 ^222b20

號印心。華陽人。生而失恃怙。
乳媼不飲茹酒葷。
方咽乳。七歲出家。
聰慧好道。通儒佛。
兼知醫。歷閱山水。
遇病輒施藥救之。
壬子歲荒。飯僧及流民。
獲濟者眾。#CB15085;年歸剎止觀栖禪。
乙卯十二月。忽示徒眾曰。
吾于十四日。復歸造化。
至期西嚮說偈而終。
鼻下雙珠尺餘。面色如生。
茶毗夜。西上紅光。
竟夕不散。有徒克紹宗風。
大中丞吳公。題曰蓮華淨域。
other:: 
## 萬竹講師
萬竹講師 ^222b26

名紹乾。號一清。性恬淡篤學。
向峩嶺雪巖葺茅茨。
僅可容膝。茹菜三年。
神氣和暢。還成都。
與道友犀泉。結廬百花潭上。
直究心宗。更號萬竹。
一日幡然若醒。嚮道甚力。
遂入南都講肆。聽法者如市。
復挂席五臺。刺血研金。
書法華經九載。旋入燕京。
栖普賢菴。刊行彌陀箋註。
日講諸經。陳李二聖母。
遙授紫衣敬禮之。
旹鷲峰寺有栴檀像。
人皆莫知其源。師一見識之曰。
乃世尊天宮為母說法旹。
優填王思之刻像。
既成上昇虗空。佛即摩頂記云。
千年後當往震旦。
利益有緣。故今千年。
像自出現。後還蜀卓錫浣花。
都門紳衿贈送詩章。
太史黃公劉公。皆有詩送。
見續補藝文。師既歸里。
有紳何觀察及士大夫。
日與談宗門中事。
蜀王施木。構講堂于浣花溪之側。
一日登堂集眾。端坐而逝。
other:: 
## 玅琴
玅琴 ^222b40

字無絃。華陽人。母高氏有娠。
每見異像。生而姿貌奇古。
內外典籍。過目成誦。
善詩工書畵。或得其篇章者。
珍重如寶。後入楚以畫牛得名。
俗稱牛和尚。返蜀住艸堂。
構室榿東。有梅萼千株。
畵梅入妙。自號梅屋老人。
學憲五岳陳公。嘉而重之。
遂與學琴賡詠。萬曆九年。
趺坐道偈而終。
other:: 
## 雪菴樂靜禪師
雪菴樂靜禪師 ^222c20

安縣譚氏子。嘉靖壬辰。
祝髮南參。還蜀嗣海藏。
住道峰院。靜修悟真。
萬曆十一年元旦。
索筆書偈曰。只此漚泡幻影。
相隨六十餘年。橫眠三界剎那。
無處顛倒人間。皎然空花影絕。
見聞寂寂虗閒。問取雪菴面目。
處處綠水青山。書畢跏趺而逝。
other:: 
## 無遐
無遐 ^222c32

不知何許人。居九峰山絕頂修行。
旹往來村落中。見村民馬忠女甫週歲有病。
以破布繻餌之。立愈。
又曰。此女當貴。後適庠生趙之辛。
果封恭人。常至縣詣邊氏家。
一徒羨其侈麗。曰汝欒之。
何不遂來。後三日徒死。
邊氏舉一子。哭不食乳。
師往探摩其頂曰。
既來何須哭耶。子遂輟哭。
一日語弟子曰。吾將逝矣。
可為我治齋。邀諸山一別。
諸僧至陪。齋畢。一笑而逝。
other:: 
## 真容
真容 ^222c42

榮昌徐氏子。自幼詣觀音寺。
禮佛守薙髮。受戒後卒。
便生于壁山魏伯祿家。
年十七不能言。一日謂其家曰。
吾生前乃觀音寺僧。
今當還寺。尋往。僧徒參見。
即知其名。隨令取原收舍利古畵次第拜其父祖墳墓。
乃譚生前。事皆不爽。
眾往謁者。意之誠否。
悉皆先知。邑令周俊。
秘使人往觀。師先夜令徒一人。
具茶往候于途。人皆異之。
號為神僧。後無恙跏趺而化。
other:: 
## 實相
實相 ^223a8

豫章人。萬曆壬辰。
卓錫廣元之雪峰。
解文字。旹游戲詩畵。
諸經典籍。翻刻七百則公案。
評唱若干卷。達官士人多採藏焉。
臨終種種異瑞。太史黃輝。
為作塔銘。
other:: 
## 曉宗
曉宗 ^223a22

昭化僧。南遊三十餘年。
萬曆丙申。歸居縣之梵天院。
跪誦法華。禁步不出五載。
後結室于人頭山麓。
戊午秋。集緇素。告以將別。
眾以為他往。懇留之。
曰未也。嗣當辭謝。
茲山狼虎縱橫。人不敢出戶。
是夜諸人夢寐中。
俱聞叩門作謝聲。
待旦往視。則跏趺逝矣。
鼻垂玉筯至膝。眾修塔以藏焉。
other:: 
## 知慧菩薩
知慧菩薩 ^223a30

古城周曉師女。生而不食葷。
喜誦經典。年十九。
有問字者。慧輒自面壁經旬不起。
甞絕粒。食柏葉。成化五年。
辭父母。遊至江利口白馬寺經樓上。
自焚香結跏坐入滅。
正歷酷暑無臭不朽。
神顯靈異。彼都人士。
遂以沙築其身。裝塑成像。
號知慧菩薩。眾皆爭事之。
靈異響應。
other:: 
## 孤舟禪師
孤舟禪師 ^223a42

不知何許人。萬曆初。
至真安磻溪寺。面壁數年。
一日謂主僧曰。明日予逝矣。
寺外二樹將折。一折有聲。
即主僧長老。一折無聲。
即予也。次日二樹果折。
說偈曰。勘破無無世界。
了然何物心頭。自性已歸圓寂。
清風明月自然。端坐而逝。
other:: 
## 福湛
福湛 ^223b6

號天淵。楚人。居蓬溪智林。
勤苦修行。解悟空寂。
為旹禪宗。所著。有天淵錄二卷。
及卒。有偈云。七十七年一笑終。
倒騎木馬吼西風。
我今脫殻飛騰去。
明月清風一樣同。
other:: 
## 了用
了用 ^223b16

號雪機。遂寧張氏子。
少善應赴。偶聞有向上事感悟。
靜坐數年。深有所得。
印證于天淵和尚。
甞作山居詩。有云。
傍樹修菴倚翠岑。
煙霞繚繞白雲嶔。
愚痴自合棲泉壑。
潦倒何妨論古今。
怪石溪邊塗去跡。
浮嵐巖下絕來痕。
始因入道藏幽谷。
截斷攀援更莫尋。
年七十二卒。其日彩霞覆寺。
人咸異之。
other:: 
## 玄暢
玄暢 ^223b24

河西金城趙氏子。
少旹。家門為胡虜所滅。
禍將及師。虜帥見師#CB15641;古清奇。
而止之曰。此兒目光外射。
非凡童也。遂獲免。
後往涼州出家。本名慧智。
遇玄高事為弟子。
高每奇之。因改名玄暢。
以表付囑之旨。其後虐虜剪滅佛法。
害諸沙門。唯師得脫。
元嘉二十二年閏五月間。
發自平城。路由代郡上谷。
東跨太行。北經幽冀。
南轉將至孟津。唯手把一束楊枝。
一扼葱葉。虜騎追逐。
將欲及之。乃以楊枝擊沙。
陡然天闇。人馬不能前進。
有頃沙息。騎已復至。
于是投身河中。唯以葱葉內鼻孔中通氣度水。
于八月達于揚州。
洞曉經律。深入禪要。
占記吉凶靡不誠驗。
墳索子氏多所該涉。
至于世技雜能。罕不畢備。
初華嚴大部。文旨浩博。
終古以來未有宣釋。
師乃竭思幽尋。提章比句。
傳講無匹。又善三論。
為學者之宗。宋文帝深加欽重。
請為太子師。再三固讓。
弟子謂之曰。法師方欲弘道濟物。
廣宣名教。今帝王虗己相延。
皇儲蓄禮思敬。若道揚聖躬。
則四海歸德。今矯然高讓。
將非聲聞耶。師曰。
此可與智者說。難與俗人言也。
及太初事故。方知先覺。
自爾遷憩荊州。止長沙寺。
時沙門功德直。出念佛三昧經等。
師刊正文字。辭旨婉切。
又舒手出香。掌中流水。
莫之測也。迄宋之季年。
乃飛舟遠舉。乃適成都。
初止大石寺。乃手畵金剛密迹等十六神像。
至昇明三年。又遊西界。
觀矚岷嶺。乃于岷山郡北部廣陽縣界齊后山。
遂有終焉之志。仍倚巖傍谷。
結艸為菴。弟子法期。
見神人乘馬。著青衣繞山一帀。
還示造塔之處。以齊建元元年四月二十三日終也。
other:: 
## 普岸
普岸 ^223b36

漢東蔡氏子。得法于百丈。
太和年中謂眾曰。
吾山水之遊未厭。
諸人勿相留滯。天台赤城。
道猷曾止。華頂石梁。
智者降魔。將遊之也。
自襄陽迤邐。從沃州天姥。
入天台西門。得平川谷中一大舍峰名平田。
結茅居之。未幾見虎乳子。
瞪目眎師。遂以杖按其頭曰。
貧道聞。此山神仙窟宅。
羅漢隱居。今欲寄此安禪。
檀越勿相驚撓。經宿虎領子而去。
癸丑。眾力營搆丈室。
成平田院。示眾。大道虗曠。
惟一真心。善惡勿思。
神清物表。隨緣飲#CB10437;。
更復何為。
other:: 
## 慧永
慧永 ^223c40

內江潘氏子。與慧遠同師道安。
相期結屋羅浮。及遠為安所留。
師乃先至潯陽。刺史陶範。
留憩廬山舍宅。為西林寺以居之。
峰嶺別立茅室。甞有一虎馴伏。
入其室者。輒聞異香。
因號香谷。
other:: 
## 懷州靈燦
懷州靈燦 ^224a10

遠公之門人。稟性淳直。
寬柔著稱。遊學鄴研蘊正理。
深明十地涅槃。備經講授。
隨遠入關。十數之一也。
住大興善寺。因遠公去世。
眾侶無依。開皇十七年。
奉勅補次為眾主。
于淨影寺。傳揚故業。
積經年稔。仁壽興塔。
降勅令送舍利于懷州之長壽寺。
初建塔將下。感一雄雉集于函上。
載飛載止。曾無驚懼。
與授三歸。便近人馳遶。
似如聽受。迴頭鼓舞。
欣躍自娛。覆勘其形。
實非其雉。乃彩鳳也。
other:: 
## 楚琦
楚琦 ^224a18

蜀人。篤信西方。因抵燕京。
聞樓鼓聲大徹。洪武初。
三詔說法京都。　皇情大悅。
後築室號西齋。一意淨業。
常見大蓮華充滿世界。
彌陀在中。眾聖圍繞。
將示寂。書偈曰。吾行矣。
人問何往。答曰西方。
又問。西方有佛。東方無佛耶。
乃厲聲一喝。泊然而逝。
other:: 
## 牟羅漢
牟羅漢 ^224a34

眉山人。名安。以廂公#CB12528;卒。
如岷山。涉上清坂。
忽遇髯者。顧笑曰。
汝飢何不食柏子耶。
摘子投其口。顧髯者不復見矣。
遂不火食。大雪埋室。
庭有大甕貯水。解衣就浴。
江水暴漲。舟不可行。
或戲指其笠曰。乘此渡可乎。
師遂置笠水面。趺坐其上。
亂流以濟。人呼為牟羅漢耳。
other:: 
## 印滿
印滿 ^224a44

大千江安人。初不知書。
因讀觀音經有悟。
遂能文。有僧云。及八角磨盤七重行樹于室中。
渠演之曰。大道原空。
八角磨盤何處轉。
本來非有。七重行樹不須栽。
題水際觀音閣。曇影一江。
兜率院天凝水月。
身香五分。婆羅門女散栴檀。
題懺筵。旋懺旋為。
若是不為何用懺。
非空非色。但凡有色總成空。
題佛殿。皇朝大一統。
三教敷崇。天子壽萬年。
億兆稱頌。僧舍云。
補衲迎紅日。開牕推白雲。
題佛閣。白日住虗空。
千古慧光彌宇宙。
金身來淨土。三乘苾典遍河沙。
題文昌祠。半壁拱天心。
開北極圖書洞府。
六星明斗上。應人間豪傑昌期。
開口皆佳句也。
other:: 
## 壽聖院僧冲
壽聖院僧冲 ^224b8

古主于詩。其挽光獻太后云。
昔補一天成大業。
#CB15085;扶雙日耀重離。
有詩五百餘篇。題曰錦屏集。
又僧推聰能詩。曾賦春陰云。
好花分日少。閒艸占春多。
亦佳句也。
other:: 
## 法師承遠
法師承遠 ^224b30

始學于成都。唐公至荊州。
進學于王泉真公。
真公授師以衡山。
乃為教魁。相從而化者眾。
有弟子法照。初居廬山。
由正定聚。夢趣安樂國。
見蒙惡衣侍佛者。
師問為何人。佛曰。
衡山承遠也。覺而見之相肖。
乃從而學。傳教天下。
法照在代宗時為國師。
乃言。其師有異德。
天子南嚮而禮焉。
度其道不可徵。乃名其院。
額曰般舟道場。用尊其位。
師始居山西南岩石窟。
人饋之食則食。不饋則食土泥茹艸木。
後#CB15081;杖騰空。
不知何往也。
other:: 
## 裴氏鸚鵡
裴氏鸚鵡 ^224b38

成都尹韋臯記曰。
人有獻鸚鵡者。河東裴氏謂。
此鳥名載梵經。智殊常類。
常狎而敬之。始告以六齋之禁。
及午後非時終夕不食。
或教以持佛名號。
仰首奮翼。若善承聽。
每清景永夜發和雅音。
阿彌陀佛聲聲相續。
一日有憔悴容。訓養者鳴磬而告之曰。
將去此而西歸乎。
每一擊磬一稱佛。
十擊磬而十念成。
斂翼委足揜然而絕。
案釋典。十念成往生西方。
又云。得佛惠者。歿有舍利。
遂命火焚之。得舍利十餘粒。
貞元十九年九月記。
other:: 
## 成都有僧誦法華經
成都有僧。誦法華經 ^224c8

甚功。一日有山僕。
來請入溪。見跨溪一閣。
僕入報。出謂僧曰。
先生請師誦經。誦至寶塔品。
先生野服藜杖。兩眉垂肩。
揖入焚香而聽。設飯 #CB01096;#CB02122;菊若甘露。
#CB01321;一鍰。
僕送至中途。師問。
先生何姓名。僕曰。
姓孫。復于僧掌書思邈字。
僧方嗟駭。僕忽不見。
復回尋索三日。竟迷路。
歸視#CB01321;。
乃金錢一百。由茲一饍。
身輕無疾。唐史言百五十歲。
野錄請誦經時在國初。
則又三百年矣。
other:: 
## 沙門海通
沙門海通 ^224c26

于嘉州大江之濵。
鑿石為佛。高三百六十尺。
覆以九層之閣。顏曰凌雲。
other:: 
## 梵僧西天三藏#CB00647;怛羅
梵僧西天三藏#CB00647;怛羅 ^224c42

至蜀。自言從摩伽陀國至益州。
途經九萬九千三百八十里。
時建光天元年也。
三藏自言。已二百七十歲。
other:: 
## 成都沙門光遠
成都沙門光遠 ^224c46

遊西天。還詣闕。進西天竺王子歿徒曩表。
佛頂印。及舍利若干。
貝多葉。菩提樹葉。
詔三藏施護譯其表。
曰伏聞支那國有大天子。
至聖至神。富貴自在。
自慚福薄。無由朝謁。
遠蒙皇恩。賜金剛座釋迦如來袈裟一領。
即已披挂供養。伏願支那皇帝。
福慧圓滿。壽命延長。
一切有情度諸沈溺。
謹以釋迦舍利。附沙門光遠以進。
other:: 
## 明槩表
明槩表 ^225a4

決對傅奕廢佛僧事。
師聞三皇統天。五帝御寓。
道含弘而遠大。德普覆而平均。
敷善教以訓民。布慈心而育物。
逮乎中古。其道弗虧。
故漢武欽明。見善而弗及。
顯宗睿哲。體道而弗居。
遂能紆屈尊儀。甘泉禮金人之瑞。
翹想夢寐。德陽降銅像之徵。
于是秦景西遊。越流沙而訪道。
摩騰東入。跨葱嶺而傳真。
遂得化漸漢朝。寺興白馬之號。
道流晉世。剎建青龍之名。
其間盛寫尊儀。競崇寺塔。
騰慧雲于落仞。涌法水于窮源。
文富萬言。第略記耳。
other:: 
## 通天禪師
通天禪師 ^225a18

諱明徹。京兆同州潘氏子。
嗣法于銕山禪師。
乃臨濟二十五世孫也。
弔影孤單。歷半天下。
後遊峩眉。隙地為菴。
名曰圓覺。兀坐終日。
熊猿作伍。煙霞為鄰。
丁亥歲。神宗聞之。
賜紫衣龍藏。顏曰護國艸菴寺。
迨辛丑十一月十二日。
示微恙。書偈。七十六年幻化身。
東西南北苦勞生。
今朝惹得虗空笑。
大地原來不是塵。
塔全身于千佛頂。
other:: 
## 得心律師
得心律師 ^225a36

巴東人。因禮普賢值大椿。
憩于下。常修淨業。
晝夜六時弗間。日居月諸。
雲輸霞委。忽成叢席。
以樹名曰洪椿坪也。
劫運斯逢。秋毫無犯。
兩川共尊。實師之願海淵弘矣。
other:: 
## 渝州木棟可尊古法師
渝州木棟可尊古法師 ^225b2

持正嚴行。威德逼人。
甞講法華。至唯佛與佛乃能知之。
遂執卷召眾曰。還知麼。
眾答不恰。自代云。
向下文長。付在來日。
因以兩川稱為義虎也。
other:: 
## 澄江宗主
澄江宗主 ^225b10

內江復覺寺僧。三學該煉。
唱提千七百則公案。
如青雲吐月。精操玄文。
似遠客還鄉。出入劫雲中。
匡徒劍戟裏。暮年折一足。
世稱雲門再來。後示寂于峩眉山。
塔標伏虎寺。世壽八十三。
坐臘五十九夏。
other:: 
## 輔慈沙門高原昱蓬溪人
輔慈沙門。高原昱蓬溪人 ^225b18

廿歲猶粥粥然。似無能者。
偶友人激曰。終南山多異人。
可往叩焉。師至終南。
寓窺基法師遺址。
果值異人。授以唯識論。
淬礪九載。後抵燕都。
值肯堂王公。論唯識義。
師曰。大覺湛然。識于何生。
佛智歷然。識向何滅。
若執唯識真實有者。
遮唯識也。如是則天親不得已以有頌。
護法等不得已以有論。
師于萬曆辛亥。挂搭于江寧南屏。
不得已操觚詮註。
務顯永明宗鏡。攝性相以雙圓。
彌勒闡宗。依一真而摹相。
心空識空。則三十為綴。
識滅論滅。即九大焉依。
本如吳公見以助喜。
即捐金壽梓。師曰。
乍尋茲義。文隋齟齬。
竭思羣經。窮研眾論。
支頤瞪目。振逸忘勞。
更訊大方。漸通線徑。
剞厥既就。海內強學。
無不沾濡。密雲悟和尚過南屏。
師以藁示之。密閱數紙。
批云。瘦狗過沙溪。
擲之而去。師回蓬溪青蓮寺示寂焉。
骨櫬白如雪。堅石硬如鋼。
塔于本寺之蕋峰。
世壽九十。坐六十四夏。
other:: 
## 長壽東山寺無為律師
長壽東山寺無為律師 ^225b26

前身即本寺楊關主也。
臨終曰。我二十年後再來。
遂將方丈鎖封而逝。
迨廿載。緇素夢師祖回山。
翌日設香恭迎。見一僧年將二十。
且笑且言曰。吾來矣。
汝等可將我封號開了。
便入方丈。坐談往事。
歷歷指陳。緇素莫不驚異。
後又上山欠水。自往鶴遊坪龍王洞。
兀坐七日。募一小龍携回。
入滅時。門弟子。恐後龍難制伏。
遂白師遣下山矣。
師不善詩對。有涪郡冢宰夏公訪師。
因猫兒往過。夏即出對曰。
小小猫兒拖虎尾。
師應聲對曰。細細蝦子帶龍鬚。
其靈異聰利。不止如此。
兩川深慕其道德焉。
other:: 
## 鈞天
鈞天 ^225c10

廣樂內江石氏子。
神清侏儒。戒月孤圓。
甞題接引佛壁曰。
久立地等世上人。
一齊同路。長伸手接娑婆客。
打夥共行。崇禎丙戌。
聞闖宼陷宸京。而獻賊亦叛蜀。
携徒宗叵。遁跡於然燈寺之絕頂。
不粒而終。壽七十二。
塔于本山。
other:: 
## 昭覺惟一真常禪師
昭覺惟一真常禪師 ^225c30

未詳法嗣。甞作牧牛頌曰。
崢嶸頭角出常流。
踏遍溪山得自由。
一朝摸著牛兒鼻。
牽向人間賣不休。
other:: 
## 遼陽
遼陽 ^225c40

三韓人。邊鎮之幼子也。
以失守。問罪當在死數。
父以錢贖之。得避俗為僧。
精勤懍厲。苦行標節。
不畜錢帛。隨得隨施。
居江安土橋。恧染風疹。
于康熙庚戌冬。密有燒身之意。
甞自#CB00036;薪高丈餘。
中開一龕。足容己身。
弟子德法苦諫不從。
傾囊設大施會訖。
入龕自焚。遺命。碎骨和粉棄江中。
遂遵之。後徒德玉南還。
為師作忌。有云。持鍬上法堂。
為覓先師骨。先師臨終時。
分付塟魚腹。何哉要如斯。
喜唱船子曲。咄。善漁父和實難齊。
欵乃一聲山水綠。
other:: 
## 遵義禹門#CB15081;眉禪師
遵義禹門#CB15081;眉禪師 ^225c46

黎氏子。幼為郵吏。
而桂子蘭孫。緇素百有餘人。
因甲乙之。革依本師丈雪和尚削染。
金湯法社。敞建叢林。
乙卯冬杪過昭覺。
省覲本師。行至渝州。
偶問門徒。此去成都遠近。
眾曰。半月程。師曰。
祇可半途。命莊香遙禮畢。
端坐而逝。世壽八十八。
僧臘三十。塔于內江般若寺也。
other:: 
## 諱號雷同傳
諱號雷同傳 ^226a16

兩楊雄。兩李膺。兩王褒。
兩文與可。楊雄成都人。
作大元經者。漢王褒資中人。
作賢臣頌者。晉李膺涪城人。
作益州記者。漢李膺為益州太守。
寰宇記云。城西三里有李膺宅。
後周王褒。同庾信從益州趙王。
出鎮之蜀。褒有奉賀詩。
楊雄持節入蜀。迎梁主蕭巋者。
文與可鹽亭人。與東坡先生同時。
善寫竹。已上皆宦遊人。
也。今涪州有文姓者。
亦號與可。深可慨歎。 ^226a30

宋孫明復曰。太鉉一書。
乃明天人始終之理。
君臣上下之分。葢疾莽而作也。
王介甫諸家。以年數考之。
謂子雲與莽不相及。
上符命投閣。恐係谷子雲事。
鑿鑿有據。是何人忍于污衊賢者于史中。
other:: 
## 攀高傳
攀高傳 ^226a44

凡別名更號。萬不可犯。
前輩如憨山老人。
時人喜憨字。效而稱之。
憨松憨石憨月憨浪。
本師破老人。時人亦效而喜焉。
破浪破雪破峰破石。
牧雲叔住甞熟縣破山寺。
拈古內謂。破山則不然。
末學聆之。疑翳載胸。
又如木陳浮石。亦先輩號也。
高僧傳備具。蒼頡造字如河沙。
何故篤羨此音之美。
如天皇天王兩道悟參錯。
費盡後昆脚手。
xu:: 
# 後#CB02494;
後#CB02494; ^226b6

昔如來在世。預以末法。
囑累帝釋及諸國王。
良由天力可摧萬邪。
王威可率兆庶。而遺法付囑者。
意在仗庇流通。以四眾之微弱。
恐三寶之廢毀。藉王者之威力。
令有不肖者寢其紕紊。
助大猷以維新。扇皇風以遐暢。
所以歷朝地主。公卿士庶。
一聆分衛。無不傾心呵護也。
故眾生非佛法不能自度。
佛法非眾生不能弘宣。
佛又自記囑累流通。
惓惓有以。知世尊慈悲法施。
設使無量國土。有一人不聞是法者。
未滿如來本懷。今吾南洲。
有一夥男子。頗稱猛利。
一聆玄誨。即豎起眉毛。
徹悟根源。真常獨露。
語嘿動靜為天下法。
斯乃折蘆導世之徒也。
又有一類操白業底。
足跡徧天下。詩名滿世間。
便謂已證已得。從而呵佛罵祖。
放曠無檢。聲色貨利。
居然常人。而高談濶論。
明欺一世。豈欺世乎。
乃自欺也。又有一種。
洋洋焉形影相弔。
言于未來。乃靜極光通。
神清可挹。俗之所謂神僧者此也。
又有一般操黑業人。
鈍根樂小法。不自信作佛。
仁者彼既丈夫我亦爾。
怯弱于誰。此一放過。
不知打向何方何道裏去。
且目擊耳聞。同牕之輩。
多少英俊。精靈剝盡。
惶惶焉。又一生了。
觀古之尊宿。幾十年點胸自許後。
為明眼人煅煉方始省悟。
及其悟後。奉戒愈精。
檢過愈密。甚至向折脚鐺下。
入山磨煉真去就。
豈非識法者懼。邇來學者。
順則喜。逆則悲。皆大法不明之咎。
故宋受子罕之言。
囚于墨翟。魯信季孫之說。
逐于尼丘。二子之賢。
弗能自保。況蠢蠢之徒耶。
爰佛法弘化。貴乎時節因緣。
緣與時違。化將焉托。
且巴蜀未蔡。何緣千年九易。
土石俱焦。#CB15622;昔染指法味時。
即有稗官野史之志。
自戊午入蜀省勤。
恨兵戈擾攘。典籍蕩廢。
而有無徵不信之失。
本師于己酉秋。遂發大藏。
攷 #CB15281;傳燈。
取其師承有據者筆之。
不敢以影響參合疑誤。
後人顏其名。曰錦江禪燈。
越己未七旬大年。
雖老且病。未甞不手披目閱。
以訂其譌。#CB15622;等幸集康衢。
忝序班首。勸諸同志。
悟自本心。見自本性。
受用自家境界。為大導師。
作人天眼。于此三有大城。
隨機應化。令彼十二類生。
與我無異。則住荊楚弘山崇慧寺徹#CB15622;謹跋。
錦江禪燈卷第二十〔終〕
 ^226b24
