蓮修起信錄卷第三
other:: 海陵　程兆鸞　錄存
other:: 
# 往生徵信錄上
往生徵信錄上
六通圓朗果方成。
無去無來見本真。
一念空明除痛苦。
十方寒冷變陽春。
金鐘敲破難醒彼。
木鐸虗懸罕度人。
待到機緣成熟後。
芒鞋擲去出紅塵。
吾永清蓮社悟和是也。
宿雨初晴。新春漸換。
娑婆光陰。如此迅速。
白頭修道。不知就裏玄機。
能不生畏懼心耶。
能不生勇猛心耶。
道場弟子。功深者已往生。
其未往生者。又少一歲了。
少年易老。老更催殘。
此時若不精進。更待何時。
一朝命盡。閻君案下。
對報無情。那時喚地呼天。
悔之晚矣。阿彌陀佛在苦海接引眾生。
但念佛名。即登聖境。
最怕疑而不信。心願虗浮。
行而不恒。始勤終怠。
果然一念真誠。即得橫超三界。
若悠悠忽忽。障重心輕。
自願不堅。豈更有妙法度汝。
偈曰。莊嚴妙體證如來。
苦海茫茫實可哀。
我欲法船皆度去。
此身永不許東來。
一點靈知障垢深。
自家埋沒困紅塵。
非關魔力聲威重。
祇為諸修少利根。 ^696b11

黃金為地寶為樓。
不識年來幾萬秋。
仙鳥清幽常寂樂。
法音嘹喨少人愁。
蓮花託體皆青眼。
荷葉為衣少白頭。
饌供天廚隨意食。
瓊林寶所任遨遊。
吾楞嚴庵明舟和尚也。 ^696b41

漫說程途億萬賖。
祇憑四字出塵沙。
六時說法常依樹。
三聖談經亂墜花。
片片清流金玉注。
層層寶閣翠雲遮。
無寒無暑無煩惱。
隨意安閒聽法華。
吾蝗王廟僧松園也。
今往生矣。 ^696c4

四土蓮花四土香。
土中各各見慈王。
觀音常喚癡人醒。
大勢頻催蓮蕚芳。
自在閒雲三昧得。
清幽甘露一心涼。
果然業障全消盡。
必定香林姓字揚。
吾財神廟僧達源是也。 ^696c12

動念我皆知。塵緣總是癡。
千層登寶閣。五色踏蓮池。
樂奏清音妙。功成寂滅遲。
袈裟常挂體。春夏自然宜。
吾承天寺住持文明和尚是也。 ^696c20

一朵金蓮出寂光。
踏蓮彈指到壇場。
裝成寶閣無邊景。
燒透沈檀分外香。
坐上有賓皆達士。
龕中供佛是慈王。
我來此地多瀟灑。
髣髴蓮#CB15131;清泰鄉。
吾三觀殿住持往生和尚也。 ^696c26

苦海茫茫。淨業能逃。
凡僧證果。極樂逍遙。
吾東斗壇和尚樹田是也。 ^696c34

以上數僧。皆悟師弟子。
在永清道場念佛。
命終往生極樂。判語分明。
豈妄說哉。 ^696c38

我已得人身。我又人身出。
我由地獄來。我將地獄入。
出則事諸佛。入則度魂識。
我度眾生靈。我即西方佛。
吾高郵觀音庵尼緒修是也。
吾隨悟師到此。與諸君一敘闊別。
流光迅速。轉盼幾易春秋。
吾前兩世受女身。
又復週行六道三塗。
甘受苦惱。度脫有緣。
今歸上品。爾等既發心出世。
當行菩薩道。精修六度萬行。
忍受諸苦。盡度情緣。
勿生退悔。苦海修持宜早。
一切身外之事。棄之為要。
何必以無益俗累。
誤此有限之身。 ^696c42

法音不斷演恒沙。
讀過楞嚴誦法華。
百八牟尼常宛轉。
六時鳥語自諠譁。
寶林璀璨生池畔。
荷氣芬芳出水涯。
從此芒鞋拋海內。
慣將雙足踏蓮花。
吾往生極樂觀音庵比丘尼本蓮是也。 ^697a10

師生時在佛前發願。
弟子逝後。願幻軀不腐。
留勸後學。師圓寂。
循例荼毗。舉火一晝夜。
龕頂未焦。尸但薰黑。
絲毫未損。眾易龕供奉。
水師軍門萬公。捨資裝金。
金剛不壞身。乃常住娑婆矣。
附記於此。 ^697a18

羣生沾福慧。極樂寶蓮中。
功德今完足。全憑念佛功。
吾兩世前為龍泉寺持戒僧。
前一世為甘肅張姓子。
官至陝西道。引見入都。
遇悟和長老於紅螺山剎。
談經兩日。茅塞頓開。
志願皈依。賜名淨廣。
修持三年。棄官歸里。
每天念佛三萬。諷阿彌陀經十卷。
晚間將一日功課。
迴向佛前。每月放生三千文。
喫六日齋。食三淨肉。
至六十一歲生西。
歸凡聖同居土。吾淨廣也。 ^697a26

老老老。七寶池中苦空鳥。
說英雄多少。都浮雲過了。
離離白骨埋青草。
呀。天荒地老。蓮#CB15131;境好。
歸來宜早。吾韓惕夫。
法派淨慧也。 ^697a40

倐忽端陽。處處榴花爭放。
光陰似箭忙。
人生戲場。傀儡皮囊醜相。
何處認家鄉。吾王敦仁。
淨修。法名也。 ^697a46

悟到本來面目。方知了却浮生。
隄邊楊柳最無情。
吹落飛花滿徑。不是佛門廣大。
安能墜絮登茵。堅持五戒識知音。
自有同修相近。吾張金門。
法號淨源是也。 ^697b2

金門始業儒。後慕長生導引之術。
毀家貲廣行善事。
甞漆一大葫蘆。自製種種藥劑置壺中。
夏間荷壺肩上。芒鞋草笠行鄉間。
遇人家。便詢汝家得無有病人否。
有則量病出一刀圭。
輒效。鄉人見之。即喜曰。
葫蘆先生來矣。悟和法師奇其人。
因其善扶鸞。藉其鸞力。
悟師請佛降壇。金門始知固形鍊氣。
終墮空亡。改修淨業。
悟無生之理。信解超羣。 ^697b8

呵呵我來了。遠見紅光一片。
上接霄漢。謂是失慎。
我却知是諸修念佛音光。
與佛大悲光相續也。
善哉善哉。吾高淨順也。
悟和法師俗兄。 ^697b22

三間茅屋半欹斜。
貧賤蕭條是我家。
此日蓮#CB15131;瀟灑勝。
他年宿寞度年華。
吾往生陳淨鵡是也。 ^697b28

溷迹人間六十春。
悲歡離合暗傷神。
今朝修到蓮池地。
方得逍遙撇世塵。
吾往生王淨婆也。 ^697b32

非我亦非人。塵勞掩性真。
一朝心鏡澈。蓮放一枝春。
吾秦淨德也。 ^697b36

本是清真體。娑婆業障遮。
花開心地淨。極樂即吾家。
吾往生王淨主是也。 ^697b40

五陋身成障垢多。
為兒為女苦奔波。
今朝方識塵中幻。
含笑蓮#CB15131;吐碧荷。
吾往生張淨澄是也。 ^697b44

生西快樂說無邊。
百法明門豈易言。
棄却幻身歸自性。
逍遙淨域享安全。
吾往生胡淨陀也。 ^697b48

諸修心地總難堅。
皆為浮生利欲牽。
待到如如功行足。
自然獨鯉得朝天。
吾往生魏淨園是也。 ^697c4

滔滔苦海望無邊。
眾苦沈淪歷有年。
幸遇彌陀來指引。
行心從此坐金蓮。
吾乃智慧道場高淨志也。 ^697c8

一朵金蓮含一佛。
羣生度脫踏蓮花。
逍遙清福羣仙比。
却較羣仙百倍加。
吾朱淨空是也。 ^697c12

天花亂落如麻。極樂西方吾家。
默坐心頭念佛。興來足踏蓮花。
吾智慧道場錢淨願也。 ^697c16

西生極樂養天真。
拋却前生與後身。
死後渾如湯沃雪。
猶聽諸侶說紅塵。
吾智慧道場往生錢淨傳也。 ^697c20

松風吹。午夢回。睡眼模糊醒便歸。
日落西山何處是。
鐘聲一棒響如雷。
吾智慧道場宋淨寂是也。 ^697c24

一蓮含一性。心淨蓮花淨。
君等欲歸西。堅持一念定。
吾智慧道場盧淨香也。 ^697c28

住世全憑陰隲文。
出世全仗彌陀父。
若能兩念成一念。
步步金橋共玉路。
吾趙淨恒也。 ^697c32

生平最喜念彌陀。
處世無端受折磨。
此日逍遙歸淨域。
紫金臺上恨娑婆。
吾朱淨實也。 ^697c36

一世辛勤到白頭。
功名富貴等蜉蝣。
茅廬今日新拋却。
七寶樓臺任我遊。
萬慮皆空遠俗塵。
莊嚴極樂我先登。
浮漚幻質君休戀。
誓取蓮臺最上層。
吾自皈依悟和大師。
方悟過去皆幻。未來一空。
既知出世之方。何敢偷閒自逸。
從此精修淨業。懺悔前愆。
全賴彌陀一聲。抱定真言四字。
奉戒定心。決真實行。
每日定課之外。行住坐臥。
皆不離一句彌陀。
雖疾病痛苦之時。
猶勉力持念。如此三載。
蒙佛慈悲。命終接引。
年登花甲。果證蓮池。
汝等道侶子孫。當以吾為榜樣。
如此而修。如此而證。
有厚望焉。西方極樂世界中品上生程淨體降書〔此兆鸞父也〕。 ^697c40

眾生億類億心腸。
苦海遷流遍四方。
何不死心歸一念。
霎時瀟灑證蓮#CB15131;。
吾程淨戒也。吾生前皈依悟法師。
對佛發真實信願行心。
念佛持素。放生戒殺。
每日定課外。助淨佛領眾念佛。
二十年來。苦志修持。
未嘗一刻鬆懈。故臨終正念分明。
蒙三聖放光接引。
壽盡歸西。蓮胎託質。
四十九日。花開見佛。
聞法授記。過去未來。
洞明纖悉。然總不離彌陀。
方得此大利益也。
諸侶各宜勇猛。一人得道。
億類蒙恩。爾等數珠一串。
名播十方。諸佛讚歎。
功行非淺。不可半途而止也。
西方極樂世界上品生程淨戒降書〔此兆鸞母也〕。 ^698a14

蒙佛慈悲攝授歸。
淨緣初結俗緣非。
後人莫懈持名念。
本願彌陀誓不違。
吾程應佐也。可歎娑婆世界。
輪轉對報。終無了期。
何如生極樂國。登不退地。
彼岸修持。直至成佛。
吾再前一世為貧人。
喜拾字焚化。數十年未嘗少懈。
今生得解元之報。
死後功過兩平。汝母在世。
守節清貞。又諷經茹素。
死亦無罪。今吾孫淨佛。
深信淨業。立社勸人。
功德甚大。吾子淨體。
不忘根本。刺血具表。
為吾兩人受幽冥戒。
法師賜名淨聞。又代吾等行獄空大懺七日。
度脫歷劫以來宛親魂識。
媳淨戒代做定課一年。
孫淨佛。孫媳淨珠。
各念佛圖四十八萬。
所行一一功德。均為吾等迴向西方。
子孝孫賢。感通佛祖。
慈恩垂#CB15072;。
得入蓮池。淨體問程氏宗祖。
吾尚未得開花。不甚明了。
今蒙菩薩攝授。方得到壇。
淨佛速呈紙筆。吾略說數語。
傳之子孫。謹守家規。
遵重佛法。不忘先人修淨業之遺澤也。 ^698a34

余乾隆年間人也。
幼讀詩書。壯遊#CB15131;國。
身列儒林。名揚江左。
榜花開兮。盻金門七次。
筆露垂兮。步玉闕三年。
福種心田。詎仰雙龍之望。
仁求書鏡。敢邀五鳳之榮。
半世悠悠。一生逐逐。
雖存磊落之心。終滯飛騰之志。
鵷班未點。日落西山。
龍鱗將成。風悲北墓。
昔日陰曹奔走。今居淨域幽間。
茲降乩也。有厚望焉。
為人以慈孝為先。
教子以孝忠第一。
尊親敬長。鄰里謙和。
正本清源。安貧樂道。
濟人先求免死。易危為安。
愛物必須放生。臨難得救。
度量天空海闊。性情日暖風和。
作種種陰功。行時時方便。
精修十善。清淨六根。
念佛度生。放生戒殺四恩方可普被。
三有自爾均資。世法尚可明言。
出世難於筆罄。四生六道。
逐妄迷真。十聖三賢。
知修待證。與其參禪入悟。
獨朗孤明。不如念佛往生。
至高極穩。煩惱除時。
清泰之鄉得入。濃情淡處。
菩提之路能修。心意識兮全離。
自成華嚴。信願行兮具足。
定入蓮#CB15131;。
念念彌陀。心心嚮往。
直入華池之境。終成歸願之堂。
專持一行。進道無魔。
頓越三賢。妙圓莫諭。
何地不通。何光不接。
水鳥樹林。樓臺殿閣。
具百寶色。含萬道光。
諸剎難與比肩。極樂莊嚴第一。
十方世界。無量佛土。
一切人天。總皆願往。
偈曰。萬事皆空。一本相同。
修遲修早。極樂相逢。
西方極樂世界下品生。
程應佐降書〔此兆鸞祖也〕。 ^698b14

扯破情關出愛河。
一輪心鏡自家磨。
無明障翳全消盡。
頃刻光華湛碧波。
吾程淨珠也。吾在世功課微末。
所幸信願兼全。每逢智慧道場開社之期。
吾主持齋供。操作勤苦。
數十年來。從未煩惱。
壽終時淨佛在吾耳邊念佛。
因得不失正念。大士接引生西。
惟功行淺薄。所證甚低。
道場諸侶。切勿效吾在世。
錯過光陰。今日方知在娑婆精進一日。
抵西方修習千年。
何以故。西方全善無惡。
此五濁世界。不善者多。
修淨業人。如火中栽蓮。
難得成就。非有大信願心。
不能堅固不退也。
可將吾言傳知遠近諸同道。
光陰是寸金。既修淨業。
不可學吾虗度。今悔之晚矣。
西方中品生。淨珠降書〔兆鸞妻也〕。 ^698c12

以上諸人。皆悟和法師弟子往生者。
均以淨字為名。係悟師所傳淨宗法派也。
蓮修起信錄卷第三
 ^698c36
