
other:: 楞伽阿#CB02494;多羅寶經　一切佛語心品　卷第五
author:: 大敬愛寺沙門　智嚴　註
orig:: 
爾時大慧菩薩復白佛言：世尊！
唯願為我及諸菩薩說宗通相。
commentary::  ^104b20

此初，標請宗通之相。
orig::  ^104b24

若善分別宗通相者，我及諸菩薩通達是相。
commentary::  ^104b26

次舉通法之益。
orig::  ^104b28

通是相已，速成阿耨多羅三藐三菩提。
commentary::  ^104b30

明得果□。
orig::  ^104b32

不隨覺想及眾魔外道。
commentary::  ^104b34

以了宗通，不隨妄想及邪魔等見。
orig::  ^104b36

佛告大慧：諦聽！諦聽！
善思念之，當為汝說。
commentary::  ^104b38

飭聽許說。
orig::  ^104b40

大慧白佛言：唯然受教。
commentary::  ^104b42

敬而受飭。
orig::  ^104b44

佛告大慧：一切聲聞、緣覺、菩薩，有二種通相。
commentary::  ^104b46

將明廣答。此約人標數。
orig::  ^104b48

謂宗通及說通。
commentary::  ^104c2

次列宗，謂聖趣、說明、權濟。
orig::  ^104c4

大慧宗通者。
commentary::  ^104c6

先初牒宗。
orig::  ^104c8

謂緣自得勝進相。
commentary::  ^104c10

次釋宗□□繫心內悟，漸次增明，故云勝進。
orig::  ^104c12

遠離言說文字妄想。
commentary::  ^104c14

□證之道體，離言字及妄想者，謂言語道斷，心行處滅。
orig::  ^104c16

趣無漏界自覺地。
commentary::  ^104c20

證入法身，現習俱淨，名□漏界。
此即如來自覺之□。
orig::  ^104c22

自相，遠離一切虗妄覺想。
commentary::  ^104c26

明自得□境，從本已來，性離虗妄。
orig::  ^104c28

降伏一切外道眾魔。
commentary::  ^104c30

以此一實之道，超過諸見，故能降眾魔，伏外道。
orig::  ^104c32

緣自覺趣，光明輝發。
commentary::  ^104c34

明自覺聖趣，發知慧暉，假使名壁，莫之能礙。
orig::  ^104c36

是名宗通相。
commentary::  ^104c38

總結：如實虗融，廓然無擁，可謂宗矣。
orig::  ^104c40

云何說通相？
commentary::  ^104c42

徵說之相。
orig::  ^104c44

謂說九部種種教法，離異不異，有無等相。
commentary::  ^104c46

次釋說通，謂大小二乘九部教典，其中名數如餘經所明。
然聖教至趣，體離一異有無四句之相。
orig::  ^104c48

以巧方便，隨順眾生，如應說法，令得度脫。
commentary::  ^105a4

然聖人以無住巧便，應機開演，各令獲益，
亡乎我所，而利物靡窮，即說通之義。
orig::  ^105a6

是名說通相。
commentary::  ^105a10

三、明結示。
orig::  ^105a12

大慧！汝及餘菩薩應當脩學。
commentary::  ^105a14

此結勸修學。
orig::  ^105a16

爾時，世尊欲重宣此義，而說偈言：
　　宗及說通相，緣自與教法。
commentary::  ^105a18

此標宗說名義。
orig:: 
　　若見善分別，不隨諸覺想。
commentary::  ^105a22

了達宗說，即不隨妄覺。
此之一偈，總頌二通。
orig:: 
　　非有真實性，如愚夫妄想。
commentary::  ^105a26

明有無非實，如愚之妄計。
頌上謂有世間。
orig:: 
　　云何起欲想，非性為解脫
？
commentary::  ^105a30

此訶何故於有起欲，又取彼非性為解脫哉？
orig:: 
　　觀察諸有為，生滅等相續，增長於二見，
　　顛倒無所知。
commentary::  ^105a34

凡觀有為起生滅二見者，斯由無知所起。
orig:: 
　　一是為真諦，無罪為涅槃。
　觀察世妄想，
　　如幻夢芭蕉。
commentary::  ^105a40

了一諦涅槃，則觀世如幻，本來不實。
頌上性相寂靜。
orig:: 
　　雖有貪恚癡，而實無有人。
　從愛生諸陰，
　　有皆如幻夢。
commentary::  ^105a46

明貪恚妄有，實無有人。
假使從愛起，陰皆如幻夢。
orig::  ^105b6

爾時大慧菩薩白佛言：世尊！
唯願為說不實妄想相。
commentary::  ^105b8

自下約二諦平等顯上宗義。
此先請不實妄想之相。
orig::  ^105b10

不實妄想云何而生？
commentary::  ^105b14

次問不實妄想之所生。
orig::  ^105b16

說何等法名不實妄想？
commentary::  ^105b18

三、問不實妄想之體。
orig::  ^105b20

於何等法中不實妄想？
commentary::  ^105b22

四，問不實妄想之所起。
orig::  ^105b24

佛告大慧：善哉，善哉！
能問如來如是之義，多所饒益，多所安樂，哀愍世間一切天人。
commentary::  ^105b26

今佛先讚諸者，以所問意利樂廣多，故斯嘆美。
orig::  ^105b30

諦聽！諦聽！善思念之，當為汝說。
commentary::  ^105b32

次明飭許。
orig::  ^105b34

大慧白佛言：善哉！
世尊，唯然受教。
commentary::  ^105b36

敬讚受飭。
orig::  ^105b38

佛告大慧：種種義、種種不實妄想。
commentary::  ^105b40

自下佛答，明外五塵義，體無實事。
此詶初問妄想之相。
orig::  ^105b42

計著妄想生。
commentary::  ^105b46

由計外境，即妄想隨生。
答上第二問妄之所生。
orig::  ^105b48

大慧，攝所攝計著，不知自心現量，及墮有無現增長外道見。
commentary::  ^105c2

以能所計故，不知心量，墮於有無增長外見。
答上第三問妄想之體。
orig::  ^105c6

妄想習氣，計著外種種義；心、心數妄想，
計著我、我所生。
commentary::  ^105c10

夫妄想所起，因於習氣計諸塵義，復由心數計我所而生。
此答上第四問妄想所起。
orig::  ^105c12

大慧白佛言：世尊！
若種種義、種種不實妄想。
commentary::  ^105c16

自下大慧將欲興難，牒前所答，今即牒佛之初答不實之相。
orig::  ^105c18

計著妄想生。
commentary::  ^105c22

此牒第二不實所生。
orig::  ^105c24

攝所攝計著，不知自心現量，及墮有無見，增長外道見。
commentary::  ^105c26

此牒第三妄想之體。
orig::  ^105c30

妄想習氣計著外種種義，心、心數妄想，
我、我所計著生。
commentary::  ^105c32

此牒第四妄之所起。
orig::  ^105c36

世尊，若如是外種種義相，墮有無相，離性非性，離見相。
commentary::  ^105c38

今第二述大慧，舉真俗二諦明其設，並此標世諦性非有無。
orig::  ^105c42

世尊！第一義亦如是，離量、根、分、譬、因、相。
commentary::  ^105c46

今述第一義真，亦非根量譬因之相。
orig::  ^105c48

世尊！何故一處妄想不實義種種性計著妄想生，非計著第一義處相妄想生？
commentary::  ^106a2

此第三，明大慧徵詰真俗二諦，義稍不齊。
orig::  ^106a6

將無世尊說邪因論耶？
commentary::  ^106a8

此第四，正難。佛說真俗兩諦墮生不生者怨，非世尊說邪因論耶？
orig::  ^106a10

說一生一不生。
commentary::  ^106a14

此第五，釋難。以佛說真俗兩諦，一有妄生，
一即非生，故墮邪論。
上明大慧難辭。
orig::  ^106a16

佛告大慧：非妄想一生、一不生。
commentary::  ^106a20

次明佛答。此即總非前難，謂佛之自覺，
尚不存於真俗，豈有生不生耶？
orig::  ^106a22

所以者何？
commentary::  ^106a26

次徵非一生一不生者何？
orig::  ^106a28

謂有無妄想不生故。
commentary::  ^106a30

三、釋聖智所照，尚不見真俗可得，豈有生不生耶？
orig::  ^106a32

外現性非性。
commentary::  ^106a34

以妄不生故，了知外性本來非生。
orig::  ^106a36

覺自心現量，妄想不生。
commentary::  ^106a38

此明滅妄所由，以覺心現故，即有無二妄無所從生。
上總明以實相遣難。
orig::  ^106a40

大慧，我說餘愚夫自心種種妄想相故，
事業在前，種種妄想性相計著生。
commentary::  ^106a44

自下方便會通，謂佛前所說妄想生者，
但說彼愚夫自妄而起，非是如來而有斯過。
orig::  ^106a48

云何愚夫得離我、我所計著見，離作、所作因緣過？
commentary::  ^106b4

此假以徵起。若不說不實妄想者，云何令愚離我、我所等因緣之過？
orig::  ^106b6

覺自妄想心，量身心轉變。
commentary::  ^106b10

又，云何令愚覺於心量而身心轉變耶？
orig::  ^106b12

究竟明解一切地，如來自覺境界。
commentary::  ^106b14

復云何令彼明解諸地，入於如來自覺之境耶？
orig::  ^106b16

離五法、自性、事、見、妄想。
commentary::  ^106b18

復云何令彼離五法、三性、對治等見？
由佛上說不實妄故，令於愚夫離妄自覺，
明解諸地，入佛境界，離對治門，獲如斯益。
其云何愚夫四字，該下諸句，文理斯顯。
orig::  ^106b20

以是因緣故，我說妄想從種種不實義計著生。
commentary::  ^106b28

今總結前說妄之意。
orig::  ^106b30

知如實義，得解脫自，種種妄想。
commentary::  ^106b32

若眾生知實，即能脫妄，茲為利物，豈佛有斯患？
orig::  ^106b34

爾時，世尊欲重宣此義，而說偈言：
　　諸因及與緣，從此生世間。
commentary::  ^106b36

下偈總十四行半，此舉世間從因緣生。
orig:: 
　　妄想著四句，不知我所通。
commentary::  ^106b40

此明片也。謂由妄想不了因緣空故，著於四句，不知如來離句自通。
orig:: 
　　世間非有生，亦復非無生，不從有無生，
　　亦非非有無。
commentary::  ^106b44

此舉世間離茲四句。
orig:: 
　　諸因及與緣，云何愚妄想
？
commentary::  ^106c4

此訶彼見：若因緣既爾，云何愚夫強生妄想？
orig:: 
　　非有亦非無，亦復非有無，如是觀世間。
　　心轉得無我。
commentary::  ^106c8

今明觀益，謂如是觀世離句者，即執法心轉，得法無我。
上總明緣非四句。
orig:: 
　　一切性不生，以從緣生故。
commentary::  ^106c14

明一切果性本自不生，以從因緣之所生故。
orig:: 
　　一切緣所作，所作非自有。
commentary::  ^106c20

明一切果性既從緣所作，故知非自有也。
orig:: 
　　事不自生事，有二事過故。
commentary::  ^106c24

夫二事之過，如瓶上生瓶，此明略牒。
orig:: 
　　無二事過故，非有性可得。
commentary::  ^106c28

既無二過，即自性非有。
上之兩行，破所生之果。
orig:: 
　　觀諸有為法，離攀緣所緣，無心之心量，
　　我說為心量。
commentary::  ^106c32

自下總片上見。若言觀諸有為離於能所，
復言無心可得，此亦未離心量。
orig:: 
　　量者，自性、處、緣性、二俱離　性，究竟妙淨。
　　我說為心量。
commentary::  ^106c38

夫量者，能緣心自性，即所緣境。
若言緣性雙離，謂會真淨，斯亦心量。
orig:: 
　　施說世諦我，彼則無實事。
　諸陰陰施設，
　　無事亦復然。
commentary::  ^106c46

若謂我、法二空而為究竟，斯亦心量。
orig:: 
　　有四種平等，相及因性生，第三無我等。
　　第四，修修者。
commentary::  ^107a6

此舉四等，齊真俗不二。
此中相者，謂相無相等。
二因性，謂因果平等。
第三無我者，諸我無我等。
第四修脩，能所平等，兼該一切。
orig:: 
　　妄想習氣轉，有種種心生，境界於外現。
　　是世俗心量。
commentary::  ^107a12

由習轉心生，境便外現，此之心境是世俗心量。
orig:: 
　　外現而不有。　心見彼種種，建立於身財，
　　我說為心量。
commentary::  ^107a22

此明外現非有，由心故生，立彼依正亦為心量。
orig:: 
　　離一切諸見，及離想所想，無得亦無生，
　　我說為心量。
commentary::  ^107a28

上破世諦心量，自下明真諦亦為心量。
若謂離能所，又復言無得無生者，斯亦未超心量。
orig:: 
　　非性非非性，性非性悉離，謂彼心解脫。
　　我說為心量。
commentary::  ^107a34

此行若言有無雙離，謂心無縛者，此亦心量。
orig:: 
　　如如與空際，涅槃及法界，種種意生身，
　　我說為心量。
commentary::  ^107a42

夫如與空際、涅槃、法界及意生身者，並約法身一相應物而施異名。
若尋言取著有所得者，亦心量耳。
上偈及長行文雖異說，大意破真俗二見，令物會於中道。
orig::  ^107a48

爾時大慧菩薩白佛言：世尊！
如世尊所說，菩薩摩訶薩當善語義。
commentary::  ^107b8

今明語義，欲令依義，不依於語。
此大慧初問，引於昔說。
orig::  ^107b12

云何為菩薩善語義？
commentary::  ^107b16

次請善語義之方便。
orig::  ^107b18

云何為語？云何為義？
commentary::  ^107b20

三，徵語義之相。
orig::  ^107b22

佛告大慧：諦聽！諦聽！
善思念之，當為汝說。
commentary::  ^107b24

次佛答中，此先飭許。
orig::  ^107b26

大慧白佛言：善哉！
世尊，唯然受教。
commentary::  ^107b28

次敬受所飭。
orig::  ^107b30

佛告大慧：云何為語？
commentary::  ^107b32

三、明廣答。先釋語中，此明初徵。
orig::  ^107b34

謂言字妄想和合。
commentary::  ^107b36

今釋語中，謂言字及妄三事和合為其語相。
orig::  ^107b38

依咽喉脣舌齒齗頰輔。
commentary::  ^107b40

次依咽喉等八發生言說，明其語緣。
orig::  ^107b42

因彼我言說，妄想習氣。
commentary::  ^107b44

三、以彼我相對及久遠言習，此並發語之因。
orig::  ^107b46

是名為語。
commentary::  ^107b48

三、總結示。
orig::  ^107c2

大慧！云何為義？
commentary::  ^107c4

第三、釋義。此亦初徵。
orig::  ^107c6

謂離一切妄想相、言說相。
commentary::  ^107c8

次正釋義，謂離妄及言者，明言語道斷，
心行處滅，此不思議第一之義。
orig::  ^107c10

是名為義。
commentary::  ^107c14

三、明結示。
orig::  ^107c16

大慧，菩薩摩訶薩於如是義，獨一靜處聞思脩慧，緣自覺了向涅槃城。
commentary::  ^107c18

此明脩義方便。
orig::  ^107c22

習氣身轉變已，自覺境界，觀地地中間勝進義相。
commentary::  ^107c24

謂修義獲益。
orig::  ^107c26

是名菩薩摩訶薩善義。
commentary::  ^107c28

三、總結示。
orig::  ^107c30

復次，大慧！善語義菩薩摩訶薩，觀語與義非異非不異，觀義與語亦復如是。
commentary::  ^107c32

今明妙達語義之相。
此總，初標。
orig::  ^107c36

若語異義者。
commentary::  ^107c38

今牒異計。
orig::  ^107c40

則不因語辯義。
commentary::  ^107c42

夫異則天乖，義豈因語而辯？
此即反釋異義不成。
orig::  ^107c44

而以語入義。
commentary::  ^107c46

現見世間由語入義，既語義相因不可言異，斯即順釋。
orig::  ^107c48

如燈照色。
commentary::  ^108a4

然以語入義者，如因燈而見色，不可稱其異也。
若破不異，一准於前，但轉勢而已。
梵文之妙，其在茲乎？
orig::  ^108a6

復次，大慧！不生不滅自性涅槃，三乘一乘心自性等。
commentary::  ^108a12

今舉不生滅法及三乘一乘心性平等者，
有其二意：一明上語義不異，二則片不二見，斯過義該上下。
orig::  ^108a14

如緣言說義計著，墮建立及誹謗。
commentary::  ^108a20

此明二見。謂如世凡夫緣言計義，必墮立謗二邊。
若計言義是有者，即建立所收。
復謂言義俱無，還同誹謗。
此明略標。
orig::  ^108a22

見異建立異妄想。
commentary::  ^108a28

此即釋也。若情見言義是異，即立之為異，
斯則妄想一，亦准此可知。
orig::  ^108a30

如幻種種妄想現。
commentary::  ^108a34

自下舉喻，此略標譬。
如幻術之法及所幻人，或言一異者，斯則愚夫妄想所現。
orig::  ^108a36

譬如種種幻，凡愚眾生作異妄想，非聖賢也。
commentary::  ^108a40

此廣喻也。若見幻與幻事作一異見者，
是凡愚所知，非諸賢聖。
譬計言義，亦復如之。
然聖賢之人，本不住於言義，豈有一異同於幻耶？
orig::  ^108a42

爾時，世尊欲重宣此義，而說偈言：
　　彼言說妄想，建立於諸法，以彼建立故，
　　死墮泥犁中。
commentary::  ^108a48

此明死愚妄情立法業報，隨生誹謗亦爾，文略不具。
泥犁，正梵云捺落迦，謂眾苦逼切，此云地獄。
orig:: 
　　陰中無有我，陰非即是我，不如彼妄想。
　　亦復非無我。
commentary::  ^108b6

以士計言義一異，故借外計陰我例而破之。
orig:: 
　　一切悉有性，如凡愚妄想。
commentary::  ^108b14

此明縱也。若一切言義悉皆有性，如凡陰我者。
orig:: 
　　若如彼所見，一切應見諦。
commentary::  ^108b18

此舉相望破，謂若計言義如陰我者，一切外道皆應見諦。
然諸外道既非見諦，故知執言義者亦復如之。
orig:: 
　　一切法無性，淨穢悉無有，不實如彼見。
　　亦非無所有。
commentary::  ^108b22

此總順釋，上二句片有，下句遣無，合明中道。
orig::  ^108b32

復次，大慧！智識相今當說。
commentary::  ^108b34

下廣明知識者，為令依智不依於識，答上問中諸智有幾種？
此初標計。
orig::  ^108b36

若善分別，智識相者。
commentary::  ^108b40

自牒所許。
orig::  ^108b42

汝及諸菩薩則能通達智識之相。
commentary::  ^108b44

舉通法益
orig::  ^108b46

疾成阿耨多羅三藐三菩提。
commentary::  ^108b48

明得果益。
orig::  ^108c2

大慧！彼智有三種：
commentary::  ^108c4

廣釋相中，此初標數。
orig::  ^108c6

謂：世間、出世間、出世間、上上。
commentary::  ^108c8

次列其數。
orig::  ^108c10

云何世間智？
commentary::  ^108c12

三，明徵釋。此初，徵世智。
orig::  ^108c14

謂一切外道凡夫，計著有無。
commentary::  ^108c16

次釋但愚計有無悉為世智。
orig::  ^108c18

云何出世間智？
commentary::  ^108c20

次辯出世，此亦先徵。
orig::  ^108c22

謂一切聲聞、緣覺，墮自共相希望計著。
commentary::  ^108c24

次二乘之人，計陰等為有。
orig::  ^108c26

云何出世間上上智？
commentary::  ^108c28

將明上上，此亦初徵。
orig::  ^108c30

謂諸佛菩薩觀無所有法，見不生不滅離有無品。
commentary::  ^108c32

明諸佛菩薩照於如實，見一切法本無生滅不住有無，此即上上之智。
汎明三種者，為顯勝令脩。
orig::  ^108c34

入如來地。人法無我，緣自得生。
commentary::  ^108c38

獲佛地證二空者，斯由勤脩自覺之所成就。
orig::  ^108c40

大慧，彼生滅者是識，不生不滅者是智。
commentary::  ^108c42

上明智之差別，今辯智識優劣。
此初，對，可知。
orig::  ^108c44

墮相、無相及墮有、無種種相因是識，超有、無相是智。
commentary::  ^108c46

次約墮二邊相，悉名妄識，超為正智。
orig::  ^108c48

復次，長養相是識，非長養相是智。
commentary::  ^109a2

三、明增長相見，名之為識，離相為智。
orig::  ^109a4

復次，有三種智，謂知生滅、知自共相、知不生不滅。
commentary::  ^109a6

四、明應物有異。謂應凡夫故，知於生滅；
化二乘故，知自共相；同菩薩故，知不生滅。
然智唯是一，而應物斯殊。
orig::  ^109a8

復次，無礙相是智，境界種種礙相是識。
commentary::  ^109a14

五、明心無障礙，目之為智；為境所礙，此則為識。
中間境界二字，該通上下。
orig::  ^109a16

復次，三事和合生方便相是識，無事方便自性相是智。
commentary::  ^109a20

六明以根塵識三事和合，為生識方便，名之為識。
無三方便，乃名為智。
orig::  ^109a24

復次，得相是識，不得相是智。
commentary::  ^109a28

七、明但心有所得，名之為識；若無所得，即名為智。
orig::  ^109a30

自得聖智境界，不出不入故，如水中月。
commentary::  ^109a32

此明智體。謂自得之智，本自有之，性非生滅，
但以離妄言生，妄覆謂滅。
如水淨月現，水濁影沉，而月性常爾，本非出入。
orig::  ^109a34

爾時，世尊欲重宣此義，而說偈言：
　　採集業為識，不採集為智，觀察一切法。
　　通達無所有。
commentary::  ^109a40

下偈有七，今雙標識智，兼明觀益。
orig:: 
　　逮得自在力，是即名為慧。
commentary::  ^109a46

謂心無所礙，故生三界；作大饒益，得力自在，故名為慧。
orig:: 
　　縛境界為心，覺想生為智。
commentary::  ^109b2

此標真妄，謂纏縛外境，此即妄心。
若覺念不生，乃名真智。
orig:: 
　　無所有及勝，慧則從是生。
commentary::  ^109b8

此明觀益，謂第八佛地無功勝慧，並由覺想而生。
orig:: 
　　心意及與識，遠離思惟想。
commentary::  ^109b14

此明八地已上無生勝慧，離八識思想，即真實無生。
orig:: 
　　得無思想法，佛子非聲聞。
commentary::  ^109b18

又明顯勝，若得無慮、無察、無思、無想者，
斯則菩薩，非謂二乘。
orig:: 
　　寂靜勝進忍，如來清淨智。
commentary::  ^109b24

夫言忍者，通三賢十聖，總分有五，謂信、
伏、順、無生忍等，並菩薩所行。
然寂靜勝進忍者，即佛智清淨。
orig:: 
　　生於善勝義，所行悉遠離。
commentary::  ^109b30

明佛忍淨智從勝義諦生，心想所行悉皆遠離。
故解深密偈云：內證無相之所行，不可言說絕表示，
息諸諍論勝義諦，超過一切尋思想。
orig:: 
　　我有三種智，聖開發真實，於彼想思惟，
　　悉攝受諸性。
commentary::  ^109b36

明如來為開發凡聖，令悟真實，示有三智，其實一道。
若於彼正覺所思，物無不攝，此即如來寂靜之智。
orig:: 
　　二乘不相應，智離諸所有。
commentary::  ^109b46

明彼二乘不與佛智相應，以此妙智離諸所有。
orig:: 
　　計著於自性，從諸聲聞生。
commentary::  ^109c6

然二乘所見以計著為心，由此義故不應佛智。
orig:: 
　　超度諸心量，如來智清淨。
commentary::  ^109c10

超度諸心，斯為佛智。
成上智，離諸所有。
orig::  ^109c14

復次，大慧！外道有九種轉變論，外道轉變見生。
commentary::  ^109c16

今明轉變，顯前識義。
轉變即心境二邊，因緣都稱，或境轉心變，或心轉境變。
此總，初標。
orig::  ^109c18

所謂形處轉變。
commentary::  ^109c22

形即正報，處則依報。
orig::  ^109c24

相轉變。
commentary::  ^109c26

謂青黃等異，及男女差別。
orig::  ^109c28

因轉變。
commentary::  ^109c30

計一切法從因而生。
orig::  ^109c32

成轉變。
commentary::  ^109c34

計於我所，決定不壞。
orig::  ^109c36

見轉變。
commentary::  ^109c38

計四句，見外道所知。
orig::  ^109c40

性轉變。
commentary::  ^109c42

執真妄善惡，及以四大，各有體性。
orig::  ^109c44

緣，分明轉變。
commentary::  ^109c46

計緣能顯果，故曰分明。
orig::  ^109c48

所作分明轉變。
commentary::  ^110a2

執果從緣生，事相非謬。
orig::  ^110a4

事轉變。
commentary::  ^110a6

計於一切有為之事。
orig::  ^110a8

大慧，是名九種轉變見，一切外道因是起有無生轉變論。
commentary::  ^110a10

初標因論超見，今結依見興論，故見論相依，俱名轉變。
orig::  ^110a14

云何形處轉變？
commentary::  ^110a18

自下，明釋。初以例後，今徵牒初變。
orig::  ^110a20

謂形處異見。
commentary::  ^110a22

謂計形處各有差別。
此明法說。
orig::  ^110a24

譬如金變作諸器物，則有種種形處顯現，非金性變。
commentary::  ^110a26

次舉外喻。然外道計造色有變，非謂性大。
如金造器服，但所造有變，而金性不易。
orig::  ^110a28

一切性變亦復如是。
commentary::  ^110a32

明一切形處等變亦復如之。
此釋初訖。
orig::  ^110a34

或有外道作如是妄想，乃至事變妄想。
commentary::  ^110a36

今舉初該八者，總明敘計。
orig::  ^110a38

彼非如非異。
commentary::  ^110a40

自下。釋破。此即初標。
然聖人非如彼見，亦復非異。
以即妄即真，即事即理，故順而不同矣。
orig::  ^110a42

妄想故。
commentary::  ^110a46

然凡夫妄，故不同聖人。
orig::  ^110a48

如是一切性變當知。
commentary::  ^110b2

舉上九種以例諸見，當知凡聖道別，而真妄殊途。
此句該通上下。
orig::  ^110b4

如乳酪酒果等熟，外道轉變妄想。
commentary::  ^110b8

此舉世間妄見轉變之相，以例前見。
謂轉乳成酪，生酒為熟，生果亦爾，其類寔多。
orig::  ^110b10

彼亦無有轉變，若有若無，自心現外性非性。
commentary::  ^110b14

此破凡夫妄見之相。
orig::  ^110b16

大慧！如是，凡愚眾生自妄想脩習。
commentary::  ^110b18

明彼凡愚以妄熏習故，作如是見。
上總片凡愚妄患。
orig::  ^110b20

大慧，無有法若生若滅，如見幻夢色生。
commentary::  ^110b24

此釋上非如非異，謂聖了諸法性非生滅，如見幻色本無轉變。
orig::  ^110b26

爾時，世尊欲重宣此義，而說偈言：
　　形處時轉變，四大種諸根，中陰漸次生，
　　妄想非明智。
commentary::  ^110b30

偈文有二，此破外道小乘等見，謂外計形處時節及以諸根悉皆轉變，
復計諸趣捨前身已中陰續生者，則二乘所見。
orig:: 
　　最勝於緣起，非如彼妄想。
　然世間緣起，
　　如乾闥婆城。
commentary::  ^110b36

此頌聖見，謂佛於緣起不同凡妄，了從緣法如彼乾城。
今舉聖見者，為令悟佛知見。
orig::  ^110b46

爾時大慧菩薩復白佛言：世尊！
唯願為說一切法相續義解脫義。
commentary::  ^110c2

今舉縛解而請者，然生生死涅槃等法俻在其中，
欲令眾生逈超二見入於中道，遠詶上問誰縛誰脫。
orig::  ^110c6

若善分別一切法相續、不相續相。
commentary::  ^110c12

將明舉益，此即重牒前宗。
orig::  ^110c14

我及諸菩薩善解一切相續巧方便，不墮如所說義計著相續。
commentary::  ^110c16

初明通權益，謂了佛方便說於相續者，
令離續故，即內自無繫不著名言，說不相續亦復如是。
今舉一邊者，准而可知。
orig::  ^110c20

善於一切諸法相續、不相續相，及離言說、
文字、妄想覺。
commentary::  ^110c26

次明捨詮益。既了縛解，則不滯文言及以妄覺。
orig::  ^110c30

遊行一切諸佛剎土，無量大眾力自在通總持之印，種種變化光明照曜。
commentary::  ^110c32

三、明起化益。謂若聞此說，則能遊佛剎，
示眾圍繞，十力自在，獲於神通。
文義二。持三空之印，現諸變化，放大光明。
orig::  ^110c36

覺慧善入，十無盡句，無方便行。
commentary::  ^110c42

四、明無功益也。謂得佛慧，妙悟十願，不假方便，任運而化。
此明法說。
orig::  ^110c44

猶如日月，摩尼四大。
commentary::  ^110c48

次舉七喻顯彼無功，如彼日月不思而照，
又類如意滿願無心，復地載水潤火熟風持功成不念，菩薩利物亦復如是。
orig::  ^111a2

於一切地離自妄想相見，見一切法如幻夢等，入佛地身。
commentary::  ^111a8

五、明獲果益。謂諸地離妄，了一切法如幻夢等，
悟於地，證彼法身。
orig::  ^111a12

於一切眾生界，隨其所應而為說法而引導之。
commentary::  ^111a16

上並自利，今舉利他，謂於眾生隨其所應說法開導。
orig::  ^111a18

悉令安住一切諸法如幻夢等，離有無品及生滅妄想異言說義，
其身轉勝。
commentary::  ^111a22

復令彼安住如幻夢等，及離有無生滅妄想。
又令不著言義，證會法身轉加殊勝。
orig::  ^111a26

佛告大慧：善哉！善哉！
諦聽！諦聽！善思念之，當為汝說。
commentary::  ^111a30

下明佛答，先讚飭許說。
orig::  ^111a32

大慧白佛言：唯然受教。
commentary::  ^111a34

大慧敬飭。
orig::  ^111a36

佛告大慧：無量一切諸法，如所說義計著相續。
commentary::  ^111a38

自下廣答，明諸眾生於一切法隨說而計起相續見，此即總標。
orig::  ^111a40

所謂相計著相續。
commentary::  ^111a44

次明列也，謂見聞於相而起相續。
orig::  ^111a46

緣計著相續。
commentary::  ^111a48

謂於緣念著。
orig::  ^111b2

性非性計著相續。
commentary::  ^111b4

聞於有無，而生計著。
orig::  ^111b6

生不生妄想，計著相續。
commentary::  ^111b8

聞世諦有生，真諦不生，起相續見。
orig::  ^111b10

滅不滅，妄想計著相續。
commentary::  ^111b12

又聞不善有滅，善法不滅，隨說而計，起相續見。
orig::  ^111b14

乘非乘妄想計著相續。
commentary::  ^111b16

又聞乘及非，乘而生計著。
orig::  ^111b18

有為無為妄，想計著相續。
commentary::  ^111b20

又聞凡境有為，聖境無為，而生計著。
orig::  ^111b22

地地自相妄，想計著相續。
commentary::  ^111b24

又聞諸地執有體相。
orig::  ^111b26

自妄想無聞，妄想計著相續。
commentary::  ^111b28

又以久遠妄習計著見故。
orig::  ^111b30

有無品外道，依妄想計著相續。
commentary::  ^111b32

又計有無等見，為外道依，起於相續。
orig::  ^111b34

三乘一乘，無聞妄想，計著相續。
commentary::  ^111b36

又聞說三乘、一乘，起推實見。
orig::  ^111b38

大慧！此及餘凡愚眾生自妄想相續。
commentary::  ^111b40

三、明總結此者，即前文所列，餘乃汎該，並是凡愚自心妄見。
orig::  ^111b42

以此相續故，凡愚妄想。
commentary::  ^111b46

以斯相續愚妄因，此而生上總法說。
orig::  ^111b48

如蠶作蠒。
commentary::  ^111c2

次明舉喻。
orig::  ^111c4

以妄想絲，自纏纏他，有無有相，續相計著。
commentary::  ^111c6

今明法說，謂三界凡愚更相纏縛，以二見絲甚於彼蠶。
orig::  ^111c8

大慧，彼中亦無相續及不相續相。
commentary::  ^111c12

上並牒計，今明正解，此則初文。
一謂彼前所計，本無縛解二者，於第一義亦無二相可存，
義勢兩兼，括囊俻矣。
orig::  ^111c14

見一切法寂靜，妄想不生故。
commentary::  ^111c20

此明釋也。由見寂無妄，故縛解非有。
orig::  ^111c22

菩薩摩訶薩見一切法寂靜。
commentary::  ^111c24

此舉見寂之人，謂諸菩薩。
此句義該上下。
orig::  ^111c26

復次，大慧！覺外性非性，自心現相無所有。
commentary::  ^111c28

明前菩薩覺外無性故，心現本無。
orig::  ^111c30

隨順觀察自心現量有無一切性無相。
commentary::  ^111c32

今明了性所由，以此菩薩隨順證入本心現前，即知有無二邊一切諸性悉皆無相。
orig::  ^111c34

見相續寂靜故。
commentary::  ^111c38

外無性者，由見相續悉皆寂靜，故此句該通上下。
orig::  ^111c40

於一切法無相續、不相續相。
commentary::  ^111c42

此明總結。
orig::  ^111c44

大慧，彼無有若縛若解，餘墮不如實覺知有續有解。
commentary::  ^111c46

此第二、雙標凡聖二見。
以彼聖人悟如實故，本無縛解；諸餘凡夫墮不如實，見有縛解。
orig::  ^111c48

所以者何？
commentary::  ^112a4

此句所徵，義通凡聖。
orig::  ^112a6

謂於一切法有無，有無眾生可得故。
commentary::  ^112a8

此雙釋二見。若釋聖見者，即言謂於一切法有及無有皆悉是無，
又無眾生可得，以無一字該括上下，明人法俱非，此明聖見。
又釋凡見者，即言謂於一切法有無，此之有無是眾生可得，
以有無二字該於上下，此釋凡夫墮不如實。
兩釋同用一文，斯亦梵言之妙。
orig::  ^112a10

復次，大慧！愚夫有三相續。
commentary::  ^112a22

第三、約就三毒，明續即不續。
此初，約人標數。
orig::  ^112a24

謂貪、恚、癡及愛，未來有喜、愛俱。
commentary::  ^112a26

次釋，謂愚夫以三毒愛故必獲來報，亦報亦有喜愛與身俱起。
orig::  ^112a28

以此相續故，有趣相續。
commentary::  ^112a32

以三毒不斷故，三有五趣相續受生。
orig::  ^112a34

彼相續者，續五趣。
commentary::  ^112a36

此重釋也。以彼三毒相續，故續於五趣。
上總敘見。
orig::  ^112a38

大慧，相續斷者，無有相續、不相續相。
commentary::  ^112a40

次即破也。謂了於如實三毒相續既亡，則縛解俱淨。
orig::  ^112a42

復次，大慧！三和合緣作方便，計著識相續無間生。
commentary::  ^112a46

四、約三緣以明三脫，謂根、塵、識等。
三緣方便，令業識續生。
orig::  ^112a48

方便計著，則有相續。
commentary::  ^112b4

次明招果，謂以三緣方便計著故，則有趣續生。
上總敘計。
orig::  ^112b6

三和合緣識斷見，三解脫一切相續不生。
commentary::  ^112b10

此亦破也。謂了塵無相，根性自空，識無所願，
斯即三脫相續，從何而起？
orig::  ^112b12

爾時，世尊欲重宣此義，而說偈言：
　　不真實妄想，是說相續相。
commentary::  ^112b16

此明不真故，妄說為相續。
orig:: 
　　若知彼真實，相續網則斷。
commentary::  ^112b20

若知真實，相續不生。
orig:: 
　　於諸性無知，隨言說攝受。
commentary::  ^112b24

若於法無知，隨言而攝。
orig:: 
　　譬如彼蠶蟲，結網而自纏。
commentary::  ^112b28

頌上喻文。
orig:: 
　　愚夫妄想縛，相續不觀察。
commentary::  ^112b32

明愚為妄縛，由不觀察。
orig::  ^112b36

大慧復白佛言：如世尊所說：以彼彼妄想，妄想彼彼性。
commentary::  ^112b38

自下。斷蕳。由前佛說縛解俱妄，今將設難，故此牒之。
謂上十一種縛解更迭相望，故云彼彼。
以不實故，稱為妄想。
又妄想即計有彼縛解等性。
orig::  ^112b42

非有彼自性，但妄想自性耳。
commentary::  ^112b48

又世尊所說，非有彼縛解之自性，但妄執有自性耳。
上並大慧牒佛所說。
orig::  ^112c2

大慧白佛言：若但妄想自性非性、自性相待者。
commentary::  ^112c6

次明定宗。若言縛解但唯妄想，非有自性可相待者。
orig::  ^112c8

非為世尊如是說煩惱清淨無性過耶？
commentary::  ^112c12

三、正難也。豈非佛說生死、涅槃二俱無體，墮空見過耶？
orig::  ^112c14

一切法妄想，自性非性故。
commentary::  ^112c18

四、釋成難意。以佛上說縛解等性一切諸法，由妄計有本無性故。
orig::  ^112c20

佛告大慧：如是，如是，如汝所說。
commentary::  ^112c24

今明佛答，但以印述前難，便為答文。
謂我實言生死涅槃縛解等性，一切皆空，
空即是理，理又非無，何斷之有？
orig::  ^112c26

大慧，非如愚夫性自性妄想真實。
commentary::  ^112c32

此成上即述空義。
謂非彼愚夫妄情執實，故遣有言空。
若心無結滯，則無可空矣。
orig::  ^112c34

此妄想自性，非有性自性相。
commentary::  ^112c38

今重非情見，謂此縛解，但由凡夫妄想自性，其實非有。
orig::  ^112c40

然，大慧，如聖智有性自性、聖知、聖見、聖慧眼，如是性自性知。
commentary::  ^112c44

上遣有言空，今說真片斷，既離情執，而真照自明，
不同凡惑，故云聖智有性，慧眼所知。
orig::  ^112c48

大慧白佛言：若使如聖，以聖知、聖見、聖慧眼，
非天眼、非肉眼，性自性如是知。
commentary::  ^113a4

以佛上明遣斷言真，恐聞斯說便生有見，
所以大慧取物情疑，將欲託佛興難，故斯牒也。
orig::  ^113a8

非如愚夫妄想。
commentary::  ^113a12

以佛說真是聖知，似存於物故。
大慧下，申五難，並依前而起。
今即是初凡聖各別難中，此即定辭，謂若真是聖知，非如愚夫天肉眼等所知見者。
orig::  ^113a14

世尊！云何愚夫離是妄想？
commentary::  ^113a20

次正明徵難。謂若如上說，真但聖知者，而諸愚夫云何依真捨妄？
orig::  ^113a22

不覺聖性事故。
commentary::  ^113a26

第三結難，亦名釋也，以聖性之事非愚覺故。
orig::  ^113a28

世尊！彼亦非顛倒、非不顛倒。
commentary::  ^113a30

第二明凡境非倒難，既真若非凡，即彼凡夫非倒不倒之二見，
以凡不入聖，即不翻真，故此雙非，又明標述。
orig::  ^113a32

所以者何？
commentary::  ^113a38

次徵凡夫非倒。不倒者何？
orig::  ^113a40

謂不覺聖事性自性故。
commentary::  ^113a42

三釋所以，謂聖境非凡所覺，故亦不翻真起妄。
此釋彼凡，非是顛倒。
orig::  ^113a44

不見離有無相故。
commentary::  ^113a48

二、明聖智離有無相。
既非凡夫所知見者，此成上非見不倒。
orig::  ^113b2

世尊！聖亦不如是見，如事妄想，不以自相境界為境界故。
commentary::  ^113b6

第三、明聖同凡倒難中，此初雙標，亦是縱辭。
謂聖既有真，豈不如凡夫計事執境存乎物耶？
orig::  ^113b10

世尊！彼亦性、自性相、妄想自性如是現，不說因。
commentary::  ^113b14

次縱牒也。謂聖若如凡，妄執而現，又不說真之所以者。
orig::  ^113b16

無因故。
commentary::  ^113b20

第三一句，總難明聖人真境墮於無因之患。
orig::  ^113b22

謂墮性相見故。
commentary::  ^113b24

四、釋無因所由。謂外道計微塵等性不從因生。
世尊！若爾，即墮斯見。
orig::  ^113b26

異境界非如彼，等如是無窮過。
commentary::  ^113b30

五、正釋聖同凡倒。
謂凡乖聖道，過乃無窮；若聖異於凡，亦應如是。
orig::  ^113b32

世尊！不覺性自性相故。
commentary::  ^113b36

六、總結也。以佛說聖境，非凡夫所覺故。
orig::  ^113b38

世尊，亦非妄想自性、因性、自性相。
彼云何妄想？
commentary::  ^113b40

此第四、凡境非妄難也。
既聖境非凡，即不因聖，何得稱彼凡夫獨為妄想耶？
此即初標。
orig::  ^113b42

非妄想，如實知妄想。
commentary::  ^113b46

次釋凡夫非妄，但聖悟如實知我凡夫以為妄故。
orig::  ^113b48

世尊！妄想異、自性相異。
commentary::  ^113c2

三、舉二事設，並謂妄異於真，真異於妄。
此約真俗有殊，明凡夫非妄。
orig::  ^113c4

世尊，不相似因妄想自性相。
commentary::  ^113c8

次舉二因各別，復明凡境非妄。
謂凡以妄想為因，聖以真實自性相為因，
兩因既殊，故凡非妄。
orig::  ^113c10

彼云何各各不妄想愚夫不如實？
commentary::  ^113c14

四、明訶詰。若二諦既殊，何故聖人各各不妄，愚不如實？
此責倒不齊。
orig::  ^113c16

然為眾生離妄想故，說如妄想相不如實有。
commentary::  ^113c20

五，明結也。由聖人欲令凡離於妄，遂言凡夫之妄非是實有，
然我凡夫實非妄也。
orig::  ^113c22

世尊！何故遮眾生有無有見事自性計著？
commentary::  ^113c26

此第五、聖墮有無難。
此即初、標責聖遮凡。
謂佛以何故遮彼凡夫起有無二見？
orig::  ^113c28

聖智所行，境界計著，墮有見說，空法非性。
commentary::  ^113c32

次明舉聖同凡，謂上文說有聖智可計，此即墮有。
復說縛解非性，斯亦墮空。
orig::  ^113c34

而說聖智自性事。
commentary::  ^113c38

三、明結也。又佛自兩說不同，皆言是我聖智利益法門。
上來雖明五難，大意只在空有二邊。
orig::  ^113c40

佛告大慧：非我說空法非性，亦不墮有見。
commentary::  ^113c44

第二明如來廣答，明佛之所說不墮空有二邊，此總非前難。
orig::  ^113c46

說聖智自性事，然為令眾生離恐怖句故。
commentary::  ^114a2

自下會釋，明佛雖說有不乖於空，然恐怖空斷，不能起脩為說聖智。
此約理而談，豈存於有？
orig::  ^114a4

眾生無始已來，計著性自性相，聖智事自性計著相，見說空法。
commentary::  ^114a8

次明說空未乖於有。
以眾生久習力故，聞說縛解，不了聖智權巧，
便生計著，故說於空。
斯乃遣有，何空之有？
orig::  ^114a12

大慧，我不說性自性。
commentary::  ^114a18

此明總結佛不說空有之自性，然上總明方便會通。
orig::  ^114a20

大慧，但我住自得如實空法，離或亂相見。
commentary::  ^114a24

此約實開釋，明證如實空，離彼有無惑亂相見。
今舉佛之知見者，欲令一切眾生踐如來跡故。
orig::  ^114a26

離自心現性非性見。
commentary::  ^114a30

性與非性，即成前所離惑亂相見。
orig::  ^114a32

得三解脫，如實印所印。
commentary::  ^114a34

謂佛之所得，離妄如實，一心三空，祕密之印，
執改持信，無罣#CB01002;故。
orig::  ^114a36

於性自性得緣自覺觀察住，離有無事見相。
commentary::  ^114a40

獲實印故，於法界自性緣內心觀察而住，
有無事見悉皆遠離　　　　　　　　　　　　　　　　　　　　　　　　　　　　　　　　　圓滿，
復悟眾生。此舉前佛陀之義，此乃梵漢互明。
orig::  ^114a42

佛告大慧：恣所欲問，我當為汝隨所問說。
commentary::  ^114b2

佛將開演，先恣許也。
orig::  ^114b4

大慧白佛言：世尊！
如來、應供、等正覺，為作邪？
為不作邪？
commentary::  ^114b6

自下大慧再請。今初，問也。
謂牒上佛陀之義，法身異名，十號之三數，
所謂乘一如道，來到大智，破於結賊，齊正覺者，為從造作？
為非作邪？此初，對問。
orig::  ^114b8

為事邪？ ^114b14

佛告大慧：如來應供等正覺，於如是等辭句，非事非因。
commentary::  ^114b16

自下，佛答對問總非。
既非事因，例餘可見。
orig::  ^114b20

所以者何？
commentary::  ^114b22

次明徵也。
orig::  ^114b24

俱有過故。
commentary::  ^114b26

三、總斥。上問非獨事因，欲明餘句斯過。
orig::  ^114b28

大慧！若如來是事者。
commentary::  ^114b30

四、廣釋破中，此初牒事。
orig::  ^114b32

或作，或無常。
commentary::  ^114b34

次正明釋。若佛是事者，或同作法、或墮無常，此即順釋。
orig::  ^114b36

無常故，一切事應是如來。
commentary::  ^114b40

此縱詞既同，造作一切世間果事，應是如來。
orig::  ^114b42

我及諸佛皆所不欲。
commentary::  ^114b44

此訶質也。自我釋迦及以諸佛，皆不欲以無常之事而為如來。
orig::  ^114b46

若非所作者。
commentary::  ^114c2

次破因非所作，此亦初牒。
orig::  ^114c4

無所得故，方便則空。
commentary::  ^114c6

夫不作之法，皆無所得。
若爾者，佛之妙用，斯則徒施。
次明釋也。
orig::  ^114c8

同於兔角，槃大之子。
commentary::  ^114c12

三、明舉斯二喻，顯有名無實。
orig::  ^114c14

以無所有故。
commentary::  ^114c16

四，結也，以同無所有故。
orig::  ^114c18

大慧，若無事無因者，則非有非無。
commentary::  ^114c20

上明別破，今則雙非。
既非事因，豈滯有無之境？
orig::  ^114c22

若非有非無，則出於四句。
commentary::  ^114c24

既非有無，則超於四句。
orig::  ^114c26

四句者，是世間言說。
若出四句者，則不墮四句。
commentary::  ^114c28

夫墮句者，名曰世間；若不墮四句，乃名為出。
orig::  ^114c30

不墮四句，故智者所取。
commentary::  ^114c32

離句之法，智人所證。
orig::  ^114c34

一切如來句義亦如是，慧者當知。
commentary::  ^114c36

明諸佛三身性非四句，有智慧者當如是知。
上明諸佛三身離句之義，勸令證知。
orig::  ^114c38

如我所說一切法無我，當知此義無我性。
commentary::  ^114c42

此引昔以證今，如佛昔說諸法無我，當知即是法身離句之義。
orig::  ^114c44

是無我一切法，有自性無他性。
commentary::  ^114c48

自下釋其無我，以顯法身。
言無我者，但有空之自性，無妄見有無之他性。
orig::  ^115a2

如牛馬。
commentary::  ^115a6

此略標喻。
orig::  ^115a8

大慧，譬如非牛馬性，馬牛性其實非有非無。
commentary::  ^115a10

此正喻也。譬如一馬，本非是牛，以目□遠望，
謂之為牛，近覩即非。
而此牛相，實非有無。
orig::  ^115a12

彼非無自相。
commentary::  ^115a16

謂彼非無，馬之自體。
上並喻說。
orig::  ^115a18

如是，大慧，一切諸法非無自相、有自相。
commentary::  ^115a20

自下法合，謂一切諸法性非有無，中間非之，一字雙貫。
二、自合上牛非有無。
orig::  ^115a22

但非無我愚夫之所能知。
commentary::  ^115a26

明離有無法非是無我，二乘、愚夫、外道之所能知。
orig::  ^115a28

以妄想故。
commentary::  ^115a30

明此二人俱未離妄故。
orig::  ^115a32

如是一切法空、無生、無自性，當如是知。
commentary::  ^115a34

此勸了諸法空無生無自性者，合前馬也。
此法空之理，超過有無，即法身之性。
orig::  ^115a36

如是，如來與陰非異非不異。
commentary::  ^115a40

自下歷別破見，重明三身性非一異，今約陰以明，此即初標。
orig::  ^115a42

若不異陰者，應是無常。
commentary::  ^115a46

次別牒破也。謂人見陰是無常，若如來同陰亦應無常，此縱破也。
orig::  ^115a48

若異者，方便則空。
commentary::  ^115b4

世人見異陰之外則無所有，今言如來異陰者何？
有悲智自他兼利方便之用，故言空也。
orig::  ^115b6

若二者，應有異。
commentary::  ^115b10

今第三、牒二見而破。
若謂如來與陰是二法者，應有於異及不異也。
今但舉一邊觀，下文可見。
orig::  ^115b12

如牛角相似。
commentary::  ^115b16

此文。
orig:: 
　　觀察有為法，非無因有因，彼生滅論者，
　　所見從是滅。
commentary::  ^115b18

上既破有無二因，故此雙非顯益。
orig:: 
　　云何為無生？　為是無性邪
？
commentary::  ^115b24

上總破外見，自下明真實無生，即頌上長行。
謂何者無生為無性邪？
orig:: 
　　為顧視諸緣，有法名無上。
commentary::  ^115b28

頌：上為待緣故，有此無生邪？
orig:: 
　　名不應無義，唯為分別說。
commentary::  ^115b34

此頌上若名字有法，唯願為說。
orig:: 
　　非無性無生，亦非顧諸。
commentary::  ^115b38

備収
orig::  ^115b42

相者，不實相，妄想故我、我所。
commentary::  ^115b44

然二我之相，即體斯妄，五法之中，名相妄想攝也。
orig::  ^115b46

二攝受滅，二無我生。
commentary::  ^115b48

以其智如，攝二無我。
orig::  ^115c2

是故，大慧！此五法者，聲聞、緣覺、菩薩、如來自覺聖智，
諸地相續次第，一切佛法悉入其中。
commentary::  ^115c4

非但五法攝三，及佛三乘所脩聖智諸地行位，乃至三世佛法括在其中。
orig::  ^115c8

復次，大慧！五法者：
commentary::  ^115c12

自下再明五法。此總標牒。
orig::  ^115c14

相名妄想，如如正智。
commentary::  ^115c16

次列名中稍似非次，前舉未顯本，今舉本攝末，
示五法之功，又破物情所執故。
orig::  ^115c18

大慧相者。
commentary::  ^115c22

三、明廣釋。此先辨相。
orig::  ^115c24

若處所、形相、色像等現，是名為相。
commentary::  ^115c26

夫形質體分，總名為相。
xu:: 
#  No. 321-A
No. 321-A ^115c28

朕以萬機之暇，披覧典籍，全身延命，安民存業者，
經史之中，釋教最上。
由是仰憑三寶，歸一乘敬，寫一切經，卷軸已訖。
讀之者以至誠心，上為國家，下及生類，
乞索百年，祈禱萬福。
聞之者無量劫間，不墮惡趣，遠離此網，俱登彼岸。 ^115c33

 ^115c43


 ^116a10
