
other:: 宗門拈古彚集卷第二十七
collector:: 古杭白巖嗣祖沙門　淨符　彚集
△南五
other:: 
## 魏府大覺和尚
魏府大覺和尚〔南五臨濟玄嗣〕 ^155a9

參臨濟。濟見豎起拂子。
覺展坐具。濟擿下拂子。
覺收坐具參堂去。
時眾議曰。此僧莫是和尚親故。
不禮拜又不喫棒。
濟聞令侍者喚覺至曰。
大眾道汝來參長老。
又不禮拜又不喫棒。
莫是長老親故。覺乃珍重下去。 ^155a11

如菴彰云。風來樹動。
雨過山青。若二老者可謂作家相見逈出常情。
雖然。檢點將來。大覺猶欠一籌。
當時待侍者來喚。
便好掌云。者一掌合是堂頭老漢喫。
非唯塞斷臨濟咽喉。
且使一眾狐疑渙然冰釋。
other:: 
## 定州善崔禪師
定州善崔禪師〔南五臨濟玄嗣〕 ^155a21

因州將王令公於衙署張座請說法。
崔陞座拈拄杖曰。
出來也打。不出來也打。
僧出曰崔禪聻。崔便擿却拄杖曰。
久立令公。伏惟珍重。
便下座。 ^155a31

五祖戒別僧便推倒禪牀。 ^155a39

瑯瑘覺云。久經行陣者。
終不展鎗旗。 ^155a41

雲葢智云。身挨白刃。
不懼死生。也須是者僧始得。
崔禪為什麼當機放過。
要會麼。錦鱗已得休勞力。
收取絲綸歸去休。 ^155a43

薦福行云。崔禪美則美矣。
善則未善。何故。大似放過者僧。
山僧即不然。待者僧出眾。
未開口便與痛棒。
他若皮下有血。必然別有生涯。 ^155b4

龜峰光云。崔禪布長蛇偃月大陣。
欲統四大部洲為一世界。
不是者僧攙旗奪鼓。
未免陷在虜庭。且道坐籌帷幄鎮靜八方。
水乳和同風雲會合一句作麼生道。
若不藍田射石虎。
幾乎悞殺李將軍。 ^155b10

南#CB00589;問云。
雲葢道者僧身挨白刃不懼死生。
可惜崔禪當機放過。
殊不知者僧喫了崔禪一頓棒至今轉身不得。
要識崔禪麼。運籌帷幄決勝千里。 ^155b18

寶掌白云。崔禪擬欲當堂據令十處埋兵。
不知冷地裏被個販私鹽漢突圍而入。
幾乎打破蔡州。 ^155b24

白巖符云。者僧疋馬單刀向龍蛇陣裏斬將搴旗。
不妨許伊是個豪#CB15471;中豪#CB15471;。
爭奈崔禪韜略尤能妙出孫吳。
雖然。總不禁王公冷眼。 ^155b28

廣教玉云。出來也打。
不出來也打。渾鋼打就生鐵鑄成。
僧出曰崔禪聻。滿地刀鎗。
崔擿却拄杖便下座。
掘地陷平人。古人盡道者僧不顧危亡身挨白刃。
殊不知大小崔禪被者僧靠來。
只得將錯就錯。還有識他汗臭氣者麼。
other:: 
## 幽州譚空禪師
幽州譚空禪師〔南五臨濟玄嗣〕 ^155b34

因鎮州牧有姑為尼。
行脚回欲開堂為人。
牧令空勘過。空問曰聞汝欲開堂為人是否。
尼曰是。空曰。尼是五障之身。
你作麼生為人。尼曰龍女八歲南方無垢世界成等正覺又作麼生。
空曰。龍女現十八變。
你試一變看。尼曰。
不是野狐精。變個什麼。
空便打。 ^155b44

鎮州牧主聞云。和尚拄杖折那。 ^155c8

翠巖芝云。且道尼具眼不具眼。
只擔得條斷貫索。
作麼生會。
other:: 
## 鄂州灌溪志閑禪師
鄂州灌溪志閑禪師〔南五臨濟玄嗣〕 ^155c10

參臨濟。濟驀胸搊住。
溪曰領領。濟托開曰且放你一頓。 ^155c14

天童華云。灌溪氣宇如王。
被臨濟活埋在鎮州城裏十字街頭。
當時若是光孝。棒折也不放在。
何故。家肥生孝子。
國霸有謀臣。 ^155c18

靈隱嶽云。爐鞴之所鈍鐵猶多。
雖然如是。不因夜來雁。
爭見海門秋。 ^155c24

灌溪住後上堂。我在臨濟爺爺處得半杓。
末山孃孃處得半杓。
共成一杓喫了。直至如今飽不饑。 ^155c28

天童覺云。灌溪恁麼說話。
且道是臨濟處得底。
末山處得底。雖然一箭落雙鵰。
怎奈有時走殺有時坐殺。
且作麼生得恰好去。
揑聚放開全在我。
拈來拋去更由誰。 ^155c32

灌溪上堂。十方無壁落。
四面亦無門。露裸裸。
赤灑灑。沒可把。便下座。 ^155c40

崇覺空云。灌溪老漢向十字街頭逞風流。
賣惺惺。道我解穿珍珠。
解玉版。濄亂絲。卷筒絹。
婬坊酒肆。瓦合輿臺。
虎穴魔宮。那吒忿怒。
遇文王興禮樂。逢桀紂逞干戈。
今日被崇覺覰見。
一場懡#CB01334;。 ^155c44

灌溪因僧問。久嚮灌溪。
到來只見漚麻池。
溪曰。汝只見漚麻池。
要且不見灌溪。曰如何是灌溪。
溪曰劈箭急。 ^156a4

玄沙備云。更學三十年未會禪在。 ^156a10

天童悟云。灌溪雖能拽轉鼻孔。
爭奈惹人情見。何不待伊問如何是灌溪。
劈脊便打。
other:: 
## 鎮州萬壽和尚
鎮州萬壽和尚〔南五臨濟玄嗣〕 ^156a12

一日過訪寶壽。寶坐不起。
萬展坐具。寶下禪牀。
萬却坐。寶驟步入方丈閉却門。
萬乃歸院翌。日寶壽來復謁。
萬亦坐不起。寶展坐具。
萬亦下禪牀。壽却坐。
萬遂歸方丈閉却門。
寶於侍者寮取#CB01926;圍却方丈門便歸去。
萬開門見曰。我不恁麼。
他却恁麼。 ^156a16

磬山修云。二老一衝一撞。
如兩虎相見各露爪牙。
無有一毫虧損處。
不媿同參。足為模範。
雖然。總未免傍觀者哂。 ^156a28

白巖符云。二老主賓相見。
進退可觀。使覆師辱國者見。
得不汗下。雖然。二手平出。
就中一個占先。還委悉麼。
我若作萬壽。見#CB01926;圍却門。
便展具望空與伊三拜。
other:: 
## 桐峰菴主
桐峰菴主〔南五臨濟玄嗣〕 ^156a34

因僧問者裏忽遇大蟲作麼生。
峰便作虎聲。僧作怕怖勢。
峰大笑。僧曰者老賊。
峰曰爭奈老僧何。
僧却大笑。 ^156a42

雪竇顯云。是即是。
兩個惡賊只解掩耳偷鈴。 ^156a48

愚菴盂云。桐峰不用棒所以妙。
者僧不用喝所以妙。
桐峰大笑。者僧亦大笑。
梁山泊裏稱豪傑。
看來都是不良人。
other:: 
## 雲山和尚
雲山和尚〔南五臨濟玄嗣〕 ^156b2

問僧甚處來。曰西京來。
山曰還將得西京主人書來否。
曰不敢妄通消息。
山曰作家師僧天然有在。
曰殘羮餿飯誰喫。
山曰獨有闍黎不甘喫。
僧便作吐勢。山喚侍者曰扶出者病僧著。
僧便出去。 ^156b8

昭覺勤云。一往觀來二俱作家。
節節勘證二俱落草。
當時若有人截斷葛藤。
不妨光前絕後。還委悉麼。
多虗不如少實。
other:: 
## 定上座
定上座〔南五臨濟玄嗣〕 ^156b18

鎮府齋回。到橋上坐。
次有三座主至。一座主問。
如何是禪河深處須窮到底。
定擒住擬拋向橋下。
其二座主遽前勸曰。
休休。莫怪觸忤上座。
且望慈悲。定曰。若不是者兩個座主。
直教他窮到底。 ^156b24

南#CB00589;問云。
定上座性命在二座主手裏。
other:: 
## 睦州尚書陳操居士
睦州尚書陳操居士〔南五睦州陳嗣〕 ^156b32

一日偕僚屬登樓次。
遙見數僧來。有一官人曰來者總是行脚僧。
公曰不是。曰焉知不是。
公曰待來驗看。須臾僧至樓前。
公驀喚曰上座。僧皆舉首。
公謂眾官曰不信道。 ^156b34

溈山#CB15223;云。
陳尚書可謂手擎仲尼日月。
腰佩毗盧金印。非惟儒士驚懾。
亦乃衲僧罔措。不見道。
當機如電拂。方免病棲蘆。 ^156b42

天童覺云。陳操尚書白拈賊。
瞞長蘆一點不得。 ^156b48

鼓山永云。者僧有理難伸。
死而不弔。尚書按劍當門。
誰敢正眼覰著。 ^156c2

通玄奇云。尚書可謂善識休咎。
閙裏換人眼睛。者僧雖則舉首稱奇。
可惜還同受屈。 ^156c6

天井新云。諸官施陷虎機。
尚書具透關眼。山僧只得眼橫鼻直。
檢點將來。溈山不惟塗汙尚書。
亦乃埋沒自己。且作麼生是行脚僧汗臭氣。
當言不避截舌。 ^156c10

髻珠昰云。眾官人被尚書當面熱瞞。
情猶可恕。帶累他數員禪客平白受屈。
其可恕乎。 ^156c18

尚書齋次拈餬餅問僧曰。
江西湖南還有者個麼。
曰尚書適來喫個什麼。
書曰敲鐘謝響。 ^156c22

灜山誾云。者僧俊鶻冲霄。
到也快便。怎奈末上遭他網子。
祇如道敲鐘謝響。
者裏合作麼生對他。
何不道草賊大敗。
other:: 
# 青五
△青五
other:: 
## 瑞州九峰道虔禪師
瑞州九峰道虔禪師〔青五石霜諸嗣〕 ^156c26

在石霜典侍司。會霜遷化。
眾欲舉首座繼席。
峰白眾曰。須明得先師意始可住。
座曰先師有什麼意。
峰遂問。先師道休去歇去冷湫湫地去。
一念萬年去。寒#CB01926;枯木去。
古廟香爐去。一條白練去。
其餘則不問。一條白練去。
首座作麼生會。座曰者個祇是明一色邊事。
峰曰元來未會先師意在。
座曰你不肯我那。
但裝香來。香烟斷處若去不得。
即不會先師意。遂焚香。
香烟纔起。座便脫去。
峰拊其背曰。坐脫立亡即不無。
先師意未夢見在。 ^156c34

雲居舜曰。侍者平生只具一隻眼。 ^157a4

開福寧徵云。且道首座是會先師意不會先師意。
若道會。虔侍者為甚道坐脫立亡即不無。
先師意未夢見在。
若道不會。其奈首座良哉快便撒手便行。
且道利害在什麼處。
會麼。路遠夜長休把火。
大家吹滅暗中行。 ^157a6

南華昺云。透生死關。
高超物表。秉殺活劒。
獨據寰中。若非智眼洞明。
未免扶籬摸壁。要會麼。
春蘭與秋菊。各自一時榮。 ^157a16

薦福行云。大凡本分法席肘臂欲其重。
非重不能權衡佛祖。
爪牙欲其利。非利無以開拓人天。
看他石霜遷化。首座侍者各出一隻手扶持石霜宗旨。
直是光前絕後今古罕聞。
諸人要辨來端。各請抝折弓箭踏翻射垛來與老僧相見。 ^157a22

徑山杲云。兩個無孔鐵錘。
就中一個最重。 ^157a32

天寧琦云。首座坐脫立亡。
侍者說黃道黑。先師意在鈎頭。
須信曲中有直。若在臨濟門下。
三十棒教誰喫。纔說是非者。
便是是非人。 ^157a34

報恩秀云。首座擔板只得一橛。
當時見道恁麼則未會先師意在。
只消道吾不如汝。
管教九峰無地容身。
不見道爭之不足讓則有餘。 ^157a40

雲門澄云。諸方盡謂首座未會先師意。
以徑山檢點將來。
恰是九峰未會。何也。
置枯木堂。做死工夫。
豈不是石霜意。承言者喪。
滯句者迷。豈不是洞上宗。
見首座恁麼便謂不會先師意。
蹉過了也。首座見他不會。
便乃盡令而行。正恁麼時。
還是一色耶。非一色耶。
九峰到者裏。渾身是眼鑑不及。
滿身是口辨不得。
只得強作主宰道。
坐脫立亡則不無。
先師意未夢見在。
當時雖得便宜。爭奈後來有個徑山澄長老冷眼難瞞。
要與首座雪屈。大眾。
是他一賓一主共作一番廣大佛事了也。
你諸人徒向他舌頭底覓是非分得失便覺遠矣。
山僧如此批判。大眾還甘麼。
良久云。莫將閒學解。
埋沒祖師心。 ^157a46

博山來云。善建者不#CB15072;。
善辨者若訥。首座損其華填其實。
潔其操楷其式。住持事業豈其然乎。
九峰太煞勁挺不近人情。
還會石霜意也未。
總好與三十笤帚。 ^157b22

福嚴容云。首座坐斷十方。
不能密移一步。若是山僧見道作麼生會。
好向云吹毛寶劒逼人寒。
他若擬議。便與一喝云莫埋沒先師好。
管取九峰結舌。且贏得一代住持。 ^157b30

清化嶾云。者兩個漢好似吳越搖船各使一邊。
吾想石霜老祖決未肯點頭在。 ^157b38

理安洸云。我若作首座。
待伊道明什麼邊事。
但向道先師無此語。
莫謗先師好。 ^157b42

雲溪挺云。首座只知其一不知其二。
九峰只知其二不知其一。
要且先師意。總未夢見在。 ^157b46

龍泉濌云。一人善觀風化。
一人太殺煎逼。可惜石霜一宗掃地而盡。
若是冰河#CB08504;發枯木花開的漢。
待他道明甚麼邊事。
和聲便棒。不特光揚祖道。
亦使九峰倒退三千。 ^157c2

白巖符云。石霜擿下一隻沒底船。
首座攔頭。侍者把柂。
直入洪波浩渺間撑風載月。
興亦至矣。但不知船艙裏有幾人坐得穩當。 ^157c10

九峰因僧問。西天夏末得道者如林。
此間夏末還有得道者麼。
峰曰有。曰何者是。
峰曰。頭帶午夜月。
脚踏黃金地。 ^157c16

徑山琇云。今日忽有問徑山。
此間夏末有人得道麼。
但對道無。曰何謂無。
向道個個眉毛橫眼上。
人人鼻孔大頭垂。
且道九峰是徑山是。 ^157c22

九峰因僧問如何是頭。
峰曰開眼不覺曉。
如何是尾。曰不坐萬年牀。
有頭無尾時如何。
曰終是不貴。有尾無頭時如何。
曰雖飽無力。直得頭尾相稱時如何。
曰兒孫得力室內不知。 ^157c28

博山來云。指活路于#CB04622;中。
舌頭不粘著肉。披全提於向上。
頭顱不拄著天。九峰口齒若梭腸。
自有巧婦針線也。
所貴者兒孫得力室內不知。
且道不知底是何事。 ^157c36

靈隱禮云。洞山明妙叶於正偏。
四臣咸奉一君。九峰辨貴賤於內紹。
五子全身歸父。殊不知威音那畔五馬不嘶。
今世門頭一牛不飲。
且道雲生碧嶂風起青萍。
枯木龍吟髑髏喜笑。
又作麼生。乃卓拄杖云。
萬古碧潭空界月。
再三撈摝始應知。
other:: 
## 台州湧泉景欣禪師
台州湧泉景欣禪師〔青五石霜諸嗣〕 ^157c44

因強德二禪客於路次。
見泉騎牛。不識乃曰。
蹄角甚分明。爭奈騎者不鑒。
泉驟牛而去。及回見二禪客於樹下煎茶。
泉下牛與坐。乃問近離甚處。
強曰那邊。泉曰那邊事作麼生。
強提起茶盞。泉曰。
此猶是者邊事。那邊事作麼生。
強無對。泉曰莫道騎者不鑒好。 ^158a6

保寧勇代泉指參隨人云。
歸到山中分明舉似。 ^158a18

寶壽方云。大小湧泉大似南頭失利。
却來北頭盤本。當時待道頭角甚分明爭奈騎者不鑒。
何不下牛向前搊住曰速道速道。
他若擬議。便與劈面一掌。
却好曰莫道騎者不鑒好。 ^158a20

湧泉因雪峰來訪。
乃門送峰入轎了。
泉曰。者個四人舁。
那個幾人舁。峰乃踊身起曰道什麼。
泉再問。峰曰行他不會。
泉曰。知即知。只是道不得。 ^158a28

雲居莊云。有主有賓。
全收全放。直須識取湧泉。
雪峰脫或未然。切忌向虗空裏釘橛。
other:: 
## 福州覆船洪薦禪師
福州覆船洪薦禪師〔青五石霜諸嗣〕 ^158a34

僧問鈎錐不到處。
請師到。船良久。僧曰掣電之機徒勞佇思。
船曰出格一句汝試道看。
僧近前三步却退後。
船曰。此是出格句。
即今事作麼生。僧拂袖便出。
船曰也是天津橋上漢。 ^158a38

昭覺勤云。者僧渾金璞玉。
覆船大冶宏開。百煉千煅成一個金剛王寶劒。
還委悉麼。也是天津橋上漢。
北斗南頭著眼看。 ^158a46

覆船因僧問如何是師子子。
船曰善哮吼。僧拊掌曰好手好手。
船曰青天白日却被鬼迷。
僧作掀禪牀勢。船便打。
僧曰驢事未去馬事到來。
船曰灼然作家。僧拂袖便出。
船曰將甌盛水擬比大洋。 ^158b4

灜山誾云。若不是覆船肘後符靈。
幾被者僧奪却。
other:: 
## 澧州洛浦元安禪師
澧州洛浦元安禪師〔青五夾山會嗣〕 ^158b12

結菴夾山。經年不訪。
山乃作書令僧馳問。
浦接得便坐却。展手索曰還有麼。
僧無對。浦便打云。
歸去舉似和尚。僧回舉似山。
山曰者僧若開書三日內必來。
若不開書此人救不得矣。
三日後浦果至。見夾山不禮拜。
當面叉手而立。山曰。
雞棲鳳巢非其同類。
出去。浦曰自遠趨風請師一接。
山曰目前無闍黎。
此間無老僧。浦便喝。
山曰住住。且莫草草匇匇。
雲月是同。溪山各異。
截斷天下人舌頭則不無闍黎。
爭教無舌人解語。
浦佇思。山便打。浦因茲伏膺。 ^158b14

興化獎代浦云。但知作佛。
莫愁眾生。 ^158b34

雪竇顯云。者漢可悲可痛。
鈍置他臨濟。他既雲月是同。
我亦溪山各異。說什麼無舌人不解語。
以坐具劈口便摵。
夾山若是個知方漢。
必然明牕下安排。 ^158b36

五祖戒出洛浦語云。
更說道理看。便出去。 ^158b44

昭覺勤云。雪竇雖是賊過後張弓。
不妨與臨濟雪屈。
若子細檢點將來。
令行一半。倘若擔荷正法眼藏。
待伊道爭教無舌人解語。
便與掀倒禪牀喝散大眾。
更待什麼明窓下安排。
剔起便行。直饒機如掣電眼似流星辨瀉懸河。
也卒著手脚不得。
且道誵訛在什麼處。
乃云。險。 ^158b46

東山澓云。洛浦當時雖無言可對無理可伸。
其不知。如勾踐之行成。
卒能臥薪甞膽。 ^158c10

洛浦上堂。孫臏今日收舖去也。
有卜者出來。時有僧出曰請和尚一卜。
浦曰你家爺死。僧無語。 ^158c14

法眼益代撫掌三下。 ^158c18

徑山杲云。者僧沒興死却爺。
又彼他人撫掌。信知禍不單行福無雙至。
然洛浦善卜。法眼善斷。
若子細思量。爻象吉凶二老一時漏逗。
既占得火風鼎卦。
何故斷作地火明夷。
雲門即不然。驀拈拄杖云。
孫臏門下死却郎罷。
連卓三下云。會麼。
內屬艮宮。再求外象。
又卓三下云。千神萬靈。
萬聖千靈。莫順人情。
復卓一下云。吉凶上卦。 ^158c20

天寧琦云。洛浦道你家爺死。
拄却舌頭。妙喜牙上生牙。
角上生角。妄談休咎。
強說是非。一時抖亂六十四卦了也。 ^158c34

天童忞云。大慧老人錯下名言。
要知者僧正是因禍致福。
第恨不解。即慶為祥。
能仁門下龍象。必定別有長處。
不妨為者僧下一轉語。 ^158c40

金粟元云。洛浦開大卜舖。
善斷吉凶。可惜者僧不還卦錢。
帶累傍人拊掌。今日者裏則不然。
孫臏收舖去也有卜者出來。
忽孝子出云。請和尚一卜。
祇向他道汝家爺活。
大眾。他家爺已死。
為甚却道活。豈不聞七十一年名著於鄉。
善士之風山高水長。 ^158c46

洛浦因木平道參問。
一漚未發已前。如何辨其水脉。
浦曰。移舟諳水脉。
舉棹別波瀾。平不契乃參蟠龍。
問一漚未發已前如何辨其水脉。
龍曰。移舟不別水。
舉棹即迷流。平從此悟入。 ^159a8

雲峰悅云。木平若於洛浦言下會去猶較些子。
可惜許向蟠龍死水裏淹殺。
後有問如何是木平。
對曰不勞斤斧。果然只在者裏。
諸禪德。大凡發言超方。
也須甄別邪正。識辨真偽。
帶些子眼筋始得。
雖然如是。也是賊過後張弓。 ^159a16

高峰妙云。若不是悅公。
洎合被他瞞却。然雖如是。
且道蟠龍誵訛在什麼處。
移舟不別水。舉棹即迷源。 ^159a26

天童忞云。者則機緣。
大似狙公賦芧曰朝三而暮四。
眾狙皆怒。曰然則朝四而暮三。
眾狙皆悅。名實未虧而喜怒為用固矣。
真詮不謬而迷悟攸分何也。
諸仁者。於此還曾揀辨得明麼。
出來通個消息。不則射虎不真徒勞沒羽。
良久云。參。 ^159a32

報恩琇云。二大老恁般答話。
且道還有優劣也無。
若道無優劣。為甚一能令人悟。
一不能令人悟。若道有優劣。
優劣在什麼處。咄。
到岸休爭筏。歸家罷問程。 ^159a42

古南門云。恁麼答話。
雖則啐#CB10437;同時。
若是一漚未發已前。
敢保未在。今日若有人問山僧。
一漚未發已前如何辨其水脉。
向他道晴湖平似鏡。
不礙往來看。 ^159b2

洛浦因僧問。學人擬歸鄉時如何。
浦曰家破人亡子歸何所。
曰恁麼則不歸去也。
浦曰。庭前殘雪日輪消。
室內紅塵遣誰掃。
乃有偈曰。決志歸鄉去。
乘舟泛五湖。舉篙星月隱。
停棹日輪孤。解纜離邪岸。
張帆出正途。到來家蕩盡。
免作屋中愚。 ^159b10

天奇瑞云。者僧曠劫孤露。
所以念念不忘。洛浦雖然冰消瓦解。
又恐創建璚樓。外脫牢籠內存經紀。
不免更贈一言。何故。
雁飛不到處。人被利名牽。 ^159b20

洛浦因侍者云。肇法師製得四論也甚奇怪。
浦曰肇公甚奇怪。
要且不見祖師。者無對。 ^159b26

清涼欽代云。和尚什麼處見祖師。 ^159b30

雲居錫云。甚麼處是肇公不見祖師處。
莫是有許多言語麼。
又云。肇公有多少言語。 ^159b32

洛浦問蛤溪曰。自從棃溪別後。
今得幾載。溪曰和尚猶記得昔年事。
浦曰見說道者總忘却年月也。
溪曰。和尚住持事繁。
且容子細看。浦曰打則打會禪漢。
溪曰某甲消得。浦曰道者住山事繁。 ^159b36

青龍斯云。二老可謂有主有賓有收有放。
檢點將來。總是互揚家醜。
弁山今日將條龜毛索子縛作一團。
拋向山門外寶珠池浸殺了也。
還有相救者麼。如無。
煩東禪長老為伊解交。 ^159b44

洛浦問僧近離甚處。
曰荊南。浦曰。有一人與麼去。
還逢麼。曰不逢。浦曰為甚麼不逢。
曰若逢即頭粉碎。
浦曰闍黎三寸甚密。 ^159c4

雲門偃於江西見其僧。
乃問還有此語不。
僧云是。門云洛浦倒退三千里。 ^159c10

白巖符云。者僧應對有據。
不妨許伊是個行脚師僧。
為甚却向雲門手裏生被活埋。
有人能於雲門語下代者僧出一隻手。
山僧當與你個東瓜印。 ^159c14

洛浦臨終告眾曰。
今有一事問你諸人。
若道者個是。即頭上安頭。
若道不是。即斬頭求活。
首座曰。青山不舉足。
日下不挑燈。浦曰是什麼時節作者個語話。
時有彥從上座對曰。
離此二途請和尚不問。
浦曰未在更道。從曰彥從道不盡。
浦曰我不管你盡不盡。
從曰彥從無侍者。
祇對和尚。浦休去。
至晚喚從至。曰闍黎今日祇對甚有來由。
汝合體得先師意。
先師道目前無法意在目前。
不是目前法。非耳目之所到。
且道那句是賓。那句是主。
若檢得出。分付鉢袋子。
從曰彥從不會。浦曰汝合會。
曰彥從實不會。浦喝出。
乃曰苦苦。 ^159c20

洛浦既告眾矣。至明日又僧舉前話問浦。
浦曰慈舟不棹清波上。
劒峽徒勞放木鵞。 ^159c40

報慈遂徵云。且道從上座實不會。
為復怕見鉢袋子粘著伊。 ^159c44

博山來云。將遷化之時託契於兒孫。
其妙思天造。情懷自別。
首座彥公大有出身之路。
奈娛老者難以言句取則。
若迹解求之。未免諳圖索馬也。
宗門拈古彚集卷第二十七
 ^159c48
