圓覺道場禮懺禪觀法事卷第四
author:: 終南山草堂寺沙門　宗密　述
other:: 
# 第四上
第四上
〔讚懸譚二十唱四十五偈〕。 ^393c9

懺悔根本無明願成就始覺〔作兩上〕。
other:: 
## 直歎佛
直歎佛 ^393c11

 #CB15470;若稽古。
覺王光宅法界自受用土。
佛佛道同。妙色靈心。
湛爾常住。不可得而思議矣。
然其現身應物。說法利生。
逐器多途。互有隱顯。
或居淨土。說十五本經。
或應娑婆。談十二分教。
或染淨無礙。方廣華嚴十五本中。
圓覺是其一也。然尊觀經無量壽忻極樂。
趣於一方。此典稟盧舍那。
悟頓淨見於諸國。
雖皆淨土。進趣殊途。
彼懇願而往生。此鍊心而證入。
妙〔矣〕切〔矣〕大哉博哉。
頓漸俱收。利鈍皆攝。
其唯我無上法王慈悲之智願也。
我依時禮懺。所生善根。
廻施有情。成正覺道。 ^393c15

從此後。每至偈頌前八禮。
偈後十二禮。悉同第三上。
若要廣用。即依第二上也。
一一偈初。至心歸命禮等。
偈末願我普共等。
依第三上也。
other:: 
## 讚述懸談十門
讚述懸談十門
other:: 
### 一　述教起因緣門有其十意
第一　述教起因緣門有其十意 ^393c35

第一唱中初偈總標。
後偈述。初二意。一顯示因行有本故。
二泯絕果相成圓故。
　　欲識此經圓頓處　先聽教起本因緣
　　佛有希奇十種意　故開秘密普流傳
　　初示波羅諸行本〔六波羅蜜行之根本也。
下句即是〕
　　皆依反照覺心圓〔文在文殊章〕
　　次說轉依亦泯絕
　　方名究竟果無邊
other:: 
### 二　述其次四意
二　述其次四意
　　三陳頓悟理應修　幻盡覺滿入真流
〔普賢章〕
　　四盡甚深疑惑念　新成舊佛有因由
〔金剛藏章〕
　　五斷輪迴根本愛　愛憎盡處死生休
〔彌勒章〕
　　六破無明幽隱障　賴耶潛伏六根遊
〔業淨章〕
other:: 
### 三　述後四意
三　述後四意
　　七說少文多義門　眾經開即此經論
〔通一鄣〕
　　八顯始終依淨覺　巧將一法被三根
〔通一鄣〕
　　九示深禪徹本性　真如三昧最為尊
〔威德章〕
　　十辨明歸令承事　善知識者是天恩
〔普覺章〕
other:: 
### 四　述第二門
四　述第二門 ^393c45

義乘分攝。
　　教起因緣說已竟　藏乘部分配如何
　　二藏〔一聲聞藏二菩薩藏〕之中菩薩攝
　　若論三藏屬修多〔是經非律論也〕
　　三有四般當最上
　　但依三疑是摩訶
　　十二分中唯二分
　　契經方廣更無過
other:: 
### 五　述第三門
五　述第三門 ^394a38

權實對辨。
　　一切經雖皆佛說　其中有實有權宜
　　古今判教多開合
　　賢首大師方可依
　　從淺至深都有五　小乘偏淺暫隨機
　　大乘二始三終極
　　一乘四頓五圓施
　　總將三藏無過此　又就前三分五時
　　五時都不開圓覺〔五時但前三〕
　　圓覺前三不可窺〔於前三時教中。
不可窺於圓覺〕
　　真是頓門當第四〔由此前三中。
五時不可攝〕
　　分通第五義融之〔文云。
覺性徧滿圓際故。
當知六根徧滿法界等〕
　　義門果滿華嚴備　招體投機却在斯
　　疏裏門門相對辨　鈔中一一甚精微
　　顯出此經真了義　宗旨照然有所歸
other:: 
### 六　述第四門
六　述第四門 ^394b16

分齊幽深。
　　萬法皆依心地主　生成綸緒次須通
　　根苗麤細真中妄　本末都成十一重
　　依如求藏〔第一重〕無明起　便生三細類賴耶中
　　轉作六麤為業苦〔六本十一〕
　　此經飜覆總研窮
other:: 
### 七　述第五門
七　述第五門 ^394c16

教所被機。
　　欲說此經所被機〔總標〕　光明五類不相宜
　　守文〔一〕滯位〔二〕賓空語〔三〕
　　體真〔四〕執舊〔五〕總乖違〔總結〕
　　但非此類皆真器
　　有佛性者悉無遺　漸漸熏成圓頓種
　　食金剛喻理應知〔文在華嚴經出現品也〕
other:: 
### 八　述第六門
八　述第六門 ^394c32

教體淺深〔疏有四門。
一隨相門。二唯識門。
三歸性門。四無礙門〕。
　　教體須知具幾緣〔總標〕　聲音〔說法聲也。
名句文是聲上屈曲之詞〕
　　名句總能詮
　　攝境歸心〔緣慮心也〕唯是識〔二也。
聲等不離識故〕
　　識無自性託真源
　　性相融通無所礙
　　不離文字以心傳
　　但解空中風畫喻
　　自知文〔能詮〕義〔所詮〕悉無邊
other:: 
### 九　述第七門
九　述第七門 ^395a6

宗〔心之所尚〕趣〔宗之所歸〕通別。
　　七明宗趣分通別　通論佛教屬因緣
　　別顯此經宗趣者
　　境空〔唯識故〕心寂〔唯性故〕覺初圓〔心境泯時。
覺即圓也〕
　　普凡平等〔如序分中說〕心崇尚〔上皆宗也。
崇尚平等理故。此下是趣〕
　　等佛忘情觀行專
　　觀行成時何所得
　　業消惑用用無邊〔趣也〕
other:: 
### 十　述第八門
十　述第八門 ^395a32

修證階差。
　　修證階差不離心　佛傳此法到如今
　　萬行要門唯定慧　漸修頓悟淺麤深
　　先悟後修雲散月　先修後悟鑛消金
　　頓漸隨機皆得道　離斯說道不堪任
other:: 
### 十一　述第九門
十一　述第九門 ^395b6

敘昔飜傳。
　　經是西天覺救飜　罽賓三藏大沙門
　　開元目錄初編載　譯經圖記亦明言
　　長壽二年白馬寺　則天皇后緣中原
　　只為經來年月近　先賢古德未深論 ^395b20

第十隨文解釋〔初解題目〕 ^395b30

大方廣圓覺修多羅了義經
other:: 
### 十二　釋上五字
十二　釋上五字 ^395b32

〔是所詮法義也〕。
　　懸談已竟次經題　解者能超累劫迷
　　十一字中雙法義〔五字所詮。
六字能詮。各有法義。
故云雙也〕
　　五當魚兔〔上五字。
所詮法也〕六筌蹄〔下六字。
能詮教也〕
　　大是體空方廣用　此三凡聖本來齊
　　圓無間缺全靈覺　是為究竟大菩提
other:: 
### 十三　釋下六字
十三　釋下六字 ^395b34

〔是能詮功能。五字及教體一字也〕。
　　修多羅者通教諸　於中了義是全經
　　互說有空名不了　雙談性相得斯名
　　五字對餘〔餘一藏經也〕稱最勝〔是諸經中之了義也〕
　　一言〔經字〕是此句名聲
　　更有三名并五號　流通分裏自分明 ^395b46

後解經
other:: 
### 十四　科判
十四　科判
　　經開三分是常規　序分流通佛化儀
　　全此初文名序分　六般成就眾應知
　　為此具□淨土說　其中數節極難思
　　證信文中便發起　貫於六種總希奇 ^395c10

如是我聞。一時婆伽婆。
入於神通大光明藏。
三昧正受。
other:: 
### 十五　三　信聞時主及說處中
十五　三　信聞時主及說處中 ^395c22

〔初總入智用之源〕。
　　如是□指圓妙理　阿難自道我親聞
　　說聽一時同一會　婆伽法報本無分
　　光明藏是如來藏
　　內熏久已積緣熏〔聞熏熏如來藏。
破和合識。故成佛也〕
　　諸佛神通光相等　皆從此出數如雲
　　如來為欲談真妙　入斯三昧絕諸緣
〔緣是動用〕
　　三昧此方云正受〔不受正受也。
如明鏡虗極時見萬像〕
　　虗含萬像寂魔軍 ^395c26

一切如來。光嚴住持。
是諸眾生清淨覺地。
身心寂滅。平等本際。
圓滿十方。不二隨順。
於不二境。現諸淨土。
〔此段有三唱。一釋經文二釋淨土。
三引證〕。
other:: 
### 十六　明與凡聖同體及稱真現土
十六　明與凡聖同體及稱真現土
　　世尊定裏合如如〔心真如本覺。
凡聖一味。清淨性體〕
　　此處塵沙佛所居〔聖同〕　亦是眾生真覺地
〔凡同〕
　　身心寂滅等空虗　圓滿十方平等際
　　具於不二絕諸餘　不二境中方起用
　　現諸淨土法筵初〔從體起用。
現淨土法會。是圓覺法筵之#CB08764;初〕
other:: 
### 十七　釋淨土說經之由
十七　釋淨土說經之由
　　淨土說經文顯著　真身法主理照然
　　豈類諸餘不了教　化身穢土應初緣
　　藏裏深經十五本　亦皆淨土所流傳
　　今有疑云無說處　是將竹管欲窺天
other:: 
### 十八　指論為證
十八　指論為證
　　佛地論中釋此格　數番問答甚精微
　　愽學利根方可解　凡常淺識豈能知
　　淨土所談為決了〔稱智語境之說十五本經〕
　　閻浮所說是權宜〔諸淺機說餘一切經〕
　　華嚴淨穢融通境〔識智融通。
淨穢無礙。說華嚴經〕
　　別是圓宗不可思〔華嚴是別教一乘〕 ^395c48

與大菩薩摩訶薩十萬人俱。
其名曰文殊師利菩薩。
普賢菩薩。普眼菩薩。
金剛藏菩薩。彌勒菩薩。
清淨慧菩薩。威德自在菩薩。
辨音菩薩。淨諸業障菩薩。
普覺菩薩。圓覺菩薩。
賢善菩薩等。而為上首。
與諸眷屬。皆入三昧。
同住如來平等法會。
other:: 
### 十九　列眾總歎
十九　列眾總歎
　　同體因緣稱法身　菩提薩埵百千人
〔十萬〕
　　十二列名為上首　與諸眷屬等彌綸
　　皆入甚深三昧海　皆融影像十方身
　　各問一門微妙義〔如下所列〕　為諸末世結圓因
other:: 
### 二十　述十二菩薩所問法門
二十　述十二菩薩所問法門
　　妙德初微本起因　普賢次問漸修真
　　普眼圓融因果相　金剛質難聖凡身
　　逸多推究輪回本　淨慧倫排證悟人
　　威德已開三種觀　辨音又問幾般輪
　　淨業斷除人我體　普覺離病託師親
　　圓覺道場圓頓悟　善首流通妙法輪 ^396a42

南無大慈大悲〔云云十二禮〕。
other:: 
## 至心懺悔
至心懺悔 ^396b28

夫欲懺悔者。必先歸敬三寶。
所以者何。三寶是一切眾生良友福田。
若能歸向者。滅無量罪。
長無量福。能令行者。
離生死苦。得解脫樂。
是故弟子〔某甲〕等。
歸依十方盡虗空界一切諸佛。
歸依十方盡虗空界一切尊法。
歸依十方盡虗空界一切聖眾弟子。
今日懺悔正言。無始已來在凡夫地。
莫問貴賤。罪自無量。
或因三業而生罪。
或從六根而起過。
或以內心自邪思惟。
或藉外境起於染著。
如是乃至十惡增長。
八萬四千諸塵勞門。
然其罪相。雖復無量。
大而為語不出其三。
一者煩惱。二者是業。
三者果報。此三種業。
能障聖道。及以人天勝妙好事。
是故經中。自為三障。
所以諸佛菩薩。教作方便懺悔除滅。
此三滅者。則六根十惡。
乃至八萬四千諸塵勞門。
皆悉清淨。然此三障。
皆從根本無明而起。
故經云。獨頭無明。
為煩惱種。從無始受身。
經無量劫。則劫不可數。
一一劫中。愛種種身。
則身不可數。一一身中。
所起種種煩惱。則煩惱不可數。
一一煩惱所造三業。
猶如微塵。則業不可數。
一一惡業感報。如恒河沙。
則報不可數。一一報中受苦萬端。
則不可數。如是等苦皆由無明。
無明既是三障根本。
今欲懺除三障。理須先懺無明。
然夫懺悔有事懺有理懺。
懺無明者。唯是理懺。
答曰不也。以罪違性。
福順性故。真性望罪能治。
能治顯時。所治之罪即滅。
望福是能生。能生顯時。
所生之福不盡。金剛經云。
無住相布施福德如虗空等。
又普賢觀經及華嚴隨好品亦云二種懺。
觀經明晝夜精勤形佛等。
即是事懺。觀心無心。
從顛倒起。若欲懺悔者。
端坐念實相。即是理懺。
隨好品中。等眾生界。
善身語意業。懺除諸障。
即是事懺。觀諸業性。
非十方末心住於心。
從顛倒生。無有住處等。
即是理懺。事懺除末。
理懺拔根。又事懺除罪。
理懺除疑。懺除三障。
則兼事理。今當理懺。
理懺者。觀其性空。
今唯當經欲其欲顯其空。
光明行相。此明者隱密難辨。
辟支羅漢冥若夜遊。
法相大乘亦未窮本。
但說六七識中起者。
故與癡數行相無殊。
勝鬘經中。方說住地無明。
起信論中。名為根本不覺。
禪宗語論。都號為迷。
今為辨明。眾等諦聽。
其行相者。則迷真執妄。
起信論云。不如實知真如法一故。
不覺心動。而有其念。
即是迷真。此經云。
妄認四大。為自身相等。
即是執妄。言其空者。
起信論云。念無自相。
不離本覺。此經云。
此無明者。非實有體。
如夢中人。夢時非無。
及至於醒。了無所得。
故是空義。其猶族姓良家之子。
幼小沒落與他為奴。
後漸長成。甘心認賤。
親族論得宛是良人。
即知奴本是空。但有名字。
無明亦爾。故說性空。
既悟解昭然。即都無所得。
故經云。覺迷滅不生迷。
如此亦空。永不再執。
是為理懺。一懺已後。
除下劣心。心與佛心平等無二。 ^396b32

上來雖已理懺。猶恐未盡源流。
今更至心。重說偈曰。
　　根本無明名不覺　塵沙煩惱最初因
　　迷真生自圓明性　執妄認他質礙身
　　一味冥蒙常附體　二乘智慧亦難分
　　隱覆三賢十聖理　滋生八萬四塵□
　　除兆善友開靈性　除此無能辨我人
　　今日發心依理懺　不教迷惑翳吾真
　　理懺元將事懺殊　窮斯行相本空虗
　　身心聚裏何曾有　內外中間覓總無
　　覺來夢處寧尋夢　雪得奴身豈有奴
　　今悟無明元是覺　覺迷迷滅二非俱
　　已能了了常明覺　誰肯昏昏更守愚
　　從此應難相惑亂　所為所作總由吾
　　願我常安始覺智
　　觀照其於本覺心　翻破無明根本迷
　　慧日明明無闇相　觀身非我為真我
　　觀心無念是真心　始從今日至菩提
　　不增不減同真際　惑業根源既已悟
　　有漏心成無漏心　無漏心心以自熏
　　所修盡入菩提道 ^397a42

發願已。至心歸命禮本尊毗盧遮那佛。
other:: 
## 白眾等聽說經中無常偈
○白眾等聽說經中無常偈
　　外事裝彩咸歸壞　內身衰變亦同然
　　唯有勝法不滅亡　諸有智人善應察
　　勝法即是身中性　迷性茫茫受死生
　　修行欲絕死生根　佛令先且除貪恚
　　恚誑諸眾生　過於信千萬　愚者不能捨
　　為貪恚所纏　眾生恚所誑　由依止於恚
　　眾生受重擔　如飲熱醎水　飲已尋復渴
　　須臾無暫息　愚人不善思　塵勞自焦苦
other:: 
# 第五上
第五上 ^397b36

〔文殊章　十四唱　三十偈　懺三毒〕。
other:: 
## 歎佛
歎佛
　　正覺功德大智山　普達境界到彼岸
　　等於三世諸如來　是故我今恭敬禮
　　已昇境界無相岸　而現妙相莊嚴身
　　放於離垢千光明　彼魔軍眾咸令盡
　　十方所有諸世界　悉能振動無有餘
　　未曾恐怖一眾生　善逝威神力如是
　　虗空法界性平等　已能如是而安住
　　一切含生無數劫　成就最上大菩薩
　　於諸境界智無礙　與一切佛同其性 ^397c8

我等徒眾〔云云〕南無大慈大悲〔云云八禮〕。
other:: 
## 文殊章
文殊章 ^397c28

十四唱三十一偈此一禮准前。 ^397c30

至心歸命禮大方廣圓覺經中問本起因地文殊師利菩薩。 ^397c34

於是文殊師利菩薩。
在大眾中。即從坐起。
頂禮佛足。右繞三帀。
長跪叉手。而白佛言。
大悲世尊。願為此會諸來法眾〔十萬菩薩及諸眷屬〕。
說於如來本起因地。
清淨〔離垢顛倒根垢取我垢〕法行。
及說菩薩於大乘中。
發清淨心。遠離諸病〔如何得一發之後始終如一。
免生起異念之過患〕。
能使未來末世眾生。
求大乘者。不墮邪見。
作是語已。五體投地。
如是三請。終而復始。
other:: 
### 第一　唱讚述文殊問目二偈
第一　唱讚述文殊問目二偈
　　於是文殊從座起　威儀頂禮大悲尊
　　願為會中及末世〔但以前之標結〕
　　說於諸佛本因門〔根本最初之因〕
　　因若不真果亦妄　修行先要得根源
　　及說菩提心發願
　　妄情〔經云諸病〕永離〔經云遠離〕覺常存
〔經云求大乘者〕 ^397c38

佛答處四段。一標示真宗二推窮妄宰三釋成因地四結牒問詞 ^398a26

初中兩段。
other:: 
### 第二　唱中二偈具標舉本有之覺心
第二　唱中二偈具標舉本有之覺心 ^398a32

。 ^398a34

爾時世尊。告文殊師利菩薩言。
善哉善哉。善男子。
汝等乃能為諸菩薩。
諮詢如來因地法行〔領初問〔目〕〕。
及為末世一切眾生求大乘者。
得正住持。不墮邪見〔領後問〔目〕〕。
汝今諦聽。當為汝說。
時文殊師利菩薩。
奉教歡喜。及諸大眾默然而聽。 ^398a38

善男子。無上法王有大陀羅尼〔此云總持〕門。
名為圓覺。流出一切清淨〔總標無法諸法〕
真如〔理也〕菩提涅槃〔果也〕及波羅蜜〔因也〕。
教授菩薩〔如理思惟。
而反照之。一一顯現。
依之修行。故云教授〕。
　　佛告文殊汝善哉　能於末世布慈哀
　　本起因源祕密藏〔合二問也〕　無遮〔下云無遮大慈〕
為汝此時開〔上皆讚問許說〕
　　總持眾妙名圓覺
　　覺心即是聖人胎
　　流出塵流無漏法　因波羅蜜〔如文〕果如來
other:: 
### 第三　二　明上圓覺體用
第三　二　明上圓覺體用 ^398a48

即破障成佛。故名因也。 ^398b22

一切如來本起因地〔標舉所問〕。
皆依〔無佛不爾〕圓照〔能照之智〕清淨覺相〔所照之理。
初心未忘能所。故云相也〕。
永斷無明。方成佛道。
　　說有誦持十二部　或能宣說及思惟
　　大集經云非法行　法行先論本起時
　　一切如來本起行　皆依反照此靈知
　　方斷無明成佛道
　　能於三界作人師〔佛也〕 ^398b24

上來標示真宗　此下第二推窮妄宰。
於中三。
other:: 
### 第四　且先示其行相
第四　且先示其行相 ^398b44

云何無明。善男子。
一切眾生。從無始來。
種種〔如下所明〕顛〔心識狂亂〕倒。
猶如迷人四方易處。
妄認四大為自身相。
六塵緣影為自心相。
譬彼病目。見空中華及第二月。
善男子。空實無華。
病者妄執〔例此應云月實無二。
捏者妄執。皆喻性無質礙。
無心妄念。迷者妄執也〕。
　　無明都作塵勞本　執妄迷真只是伊
　　十二因緣為上首　百千煩惱總能持
　　無始已來種種倒　一方易處四方移
　　妄認四虵為我相　仍將六識作真知
　　不知六識全虗妄　離却根塵無所依
　　譬彼空華第二月　無中執有實狂癡
　　二月展轉□倒見　及反示展轉相依 ^398b48

由妄執故。非唯惑此虗空自性〔虗空無生。
妄見華生。是迷惑虗空之性〕。
亦復迷彼實華生處。
other:: 
### 第五　二　約空華說
第五　二　約空華說
　　推逐空華因患翳　推翳良由有眼睛
　　眼若本無無所翳　昭中無因翳何生
　　即知根境因迷執　迷執唯依本覺明
　　本覺若無如木石　木石何曾有妄情
other:: 
### 第六　二　約二月說
第六　二　約二月說
　　二月依於第一月　又因捏目見雙形
　　離於本月兼人眼　審思二月體何成
　　真月既為妄月本　妄心還說本心生
　　覺者若能如是悟　自知萬像是空名
other:: 
### 第七　二　當第三結其過患
第七　二　當第三結其過患 ^398c32

由此妄有輪轉生死。
故名無明。
　　萬象空中執萬形　由斯所以號無明
　　無明昏闇痴狂故　貪瞋癡慢自然生
　　生即自然常造業　業招影響應形聲
　　無始至今不肯歇　井輪蠶繭亦難名 ^399a12

上說行相了。此後顯其本空。
於中二。今此。
other:: 
### 第八　四　生約夢喻以顯其空
第八　四　生約夢喻以顯其空 ^399a24

善男子。此無明者。
非實有體。如夢中人夢時非無。
及至於醒。了無所得〔於中兩門讚述。
一直述虗妄。二推窮歸真〕。
　　無明雖是妄根抹　即此無明體自無
　　從無忽有雖無體　能生三細六般麤
　　麤細技苗迷是本　細麤本末總空虗
　　本自不生無可滅　看看與夢有何殊
　　如人身在家中臥〔如來藏在纏〕
　　佗方別見有形軀〔阿賴耶等諸業識異熟身〕
　　或即歎娛或苦惱　惑愁或喜或榮枯
　　或見威雄為國主
　　或遭使役使人奴
　　如此夢身兼□事
　　忽然醒覺悉無餘 ^399a28

此後展轉推窮。歸於真性也。
又為二唱。喻二法。
other:: 
### 第九　二　喻說也
第九　二　喻說也 ^399b6

謂先推尋誰見夢之境界。
若言是牀上睡人見者。
睡人眼合。何能見夢境。
又夢境在諸方。睡眼在家中牀上。
何能迷見。如此推之。
乃是夢人自見夢境也。
睡人在家中。夢人在他處。
故知睡人夢人義用不同也。
又推夢人從何而有。
乃從夢想而變起也。
又推夢想從何而有。
乃從夢人而變起也。
又推緣起虗事。人是實體。
故知睡與人二字義又同。
雖離人無睡。不可喚睡為人。
　　推尋夢境誰能見　見者應知是夢人
　　推逐夢人因夢想　又推想在睡眠身
　　依身〔本覺真如〕而睡〔根本無明〕睡為夢
〔八識〕
　　夢睡皆虗身乃真　真性無明兼妄念
　　細詳此喻最為親
other:: 
### 第十　二　法說也
第十　二　法說也 ^399b10

〔從此推究自身。喻極理最直見真性〕。
　　推逐根塵〔夢境〕因妄念〔夢想〕　細尋妄念託無明
〔睡也〕
　　無明無體依真性〔牀上本身〕　若無真性即無情
　　情如夢想迷如睡
　　性如牀上本身形　睡覺夢空身本在
　　迷除念滅性圓靈
other:: 
### 第十一　二　約空華喻以顯其空兼通伏難
第十一　二　約空華喻。以顯其空。兼通伏難 ^399b36

如眾空華滅於虗空。
不可說言有定滅處。
何以故。無生處故〔前說生死此無明。
今既云無明本空。
復由何而輪轉生死耶。
故佛自答云〕。一切眾生。
於無生中。妄見生滅〔無明生死本來都無。
於無生中。而橫見生滅〕。
是故說名輪轉生死〔前就橫見故說有。
此就實論故說無〕。
　　迷妄本空不可斷　方知圓覺妙門開
　　空華似滅無生滅　睡夢醒來非來來
　　眾生未遇善知識
　　無中執有實堪哀　狂受多生生死苦
　　由斯故說妄輪迴 ^399c2

第三釋成因地文三。
今。
other:: 
### 第十二　三　當第一依真悟妄頓出生死第二展轉拂迹釋成正因今合為一唱也
第十二　三　當第一依真悟妄頓出生死。第二展轉拂迹釋成正因。今合為一唱也 ^399c22

善男子。如來因地。
修圓覺者〔牒前所標。
即依真也〕。知是空華。
即無輪轉〔無生死之法〕。
亦無身心受彼生死。
非作故無。本性無故。
彼知覺者猶如虗空〔拂覺妄之智也〕。
知虗空者即空華相〔泯其拂心〕。
亦不可說無知覺性〔遮其斷滅〕。
有無俱遣〔總結離過〕。
是則名為淨覺隨順。
　　如來因地修圓覺　知是定華離我人
　　無有身心受彼苦　不關修證本來真
　　能知覺者還空寂　悟空寂者亦同塵
　　然不說無知覺性
　　性空本覺離緣因　翳華盡處寧無眼
　　夢睡醒時是滅身　但遣有無隨順覺
　　毗盧法界本木均
other:: 
### 第十三　八　當第三徵拂所由釋歸圓實
第十三　八　當第三徵拂所由。釋歸圓實 ^399c30

何以故。虗空性故〔一切法空也〕。
常不動故。如來藏中。
無起滅故〔釋上所智生死等〕。
無知見故。如法界性究竟〔竪窮三際。
始終常然〕。圓〔徧空〕滿〔眾德具足〕。
徧十方故。
　　生死身心仛說妄　如何知覺亦同倫
　　只為從緣無自性〔如上覺等一切法。
皆從緣起。故無自體〕
　　性空〔虗空性故〕不動〔常不動故〕悉平均
　　如來藏者一心是
　　真含於妄〔一含攝義也〕妄含真〔二隱覆義也〕
　　仍有出生無盡義〔三出生義也〕
　　義門三段悉應陳〔結數標說也。
初四三句。且釋隱覆義云〕
　　眾生皆是如來藏〔藏如來故也。
理趣般若經云。一切眾生。
皆如來藏〕
　　煩惱之中具法身〔勝鬘云。
如來法身。不離煩惱藏。
名如來藏也〕
　　九喻經文一一辨
　　塵中佛德不同塵〔經云。
常無染污也。此下二釋含攝義也〕
　　含攝十方凡聖等　何論國土與人民
　　悟即出生淨善法　三乘因果及天人
　　其有隨緣不變德　妄中成事體空神
　　能持〔持自體恒沙功德。
從本來不失不懷〕能禦升沉界
　　能造能修〔能知真達妄。
發心修行。論云。能知名義。
為說真覺等〕染〔造善惡〕淨〔修六度〕因〔通六二〕
　　如上眾多真妄義
　　因依對待故云云〔染淨緣起門中義也。
雖說真如。由對緣說〕
　　若就如來藏自體　無思無說欲何詢
　　此中本自無能所〔能知之智也。
經云。無知見故。所知生死也。
經云。無起滅故〕
　　不空空義不客新
　　豈屬聖凡并染淨　誰能造業及修真
　　體同法界真如住
　　情器融通不可分〔釋法界行相也〕
　　橫徧〔徧十方故〕竪窮常究竟〔本文〕
　　十方圓滿〔六字皆本文。
但不次也〕悉彌綸〔圓滿之相〕
other:: 
### 第十四　二　當第四段結牒問詞
第十四　二　當第四段結牒問詞 ^400a10

是則名為因地法行。
菩薩因此於大乘中發清淨心。
末世眾生依此修行。
不墮邪見。
　　汝問如來本法行　如來因地只如斯
　　菩提薩埵〔此云菩薩〕皆修習〔依此修行〕
　　末世眾生〔本文〕亦可依
　　於大乘中發淨〔本文〕意〔心也〕
　　求同正聚離邪師〔不隨邪見〕　汝等會中諸法眾
〔指前文〕
　　流傳此法句參差〔義說〕 ^400c10

南無大慈大悲〔云云十二禮〕。
other:: 
## 至心懺悔
至心懺悔 ^400c26

夫懺悔者。是發行之初門。
進修之要路。止惡行善。
莫先於此。懺是懺謝之名。
悔以悔責為義。前心起妄。
逐境生情。後意覺知。
依真懺洗。克己照事。
改志懲非。追變往心。
預遏未犯。然我等設便知真悟妄。
發菩提心。且未階聖果已還。
皆屬不定之聚。若不諦觀罪本尋究妄源。
但仛中庸之心。常懷易染之性。
則猶如輕毛當路隨風東西。
遇善或即超昇。遇惡未免沉溺六塵擾擾知起何心。
六道茫茫知落何道。
必須細推本末。察獲根源。
懺業懺心。如理如事。
且生死苦樂之報由有漏善惡之因。
善惡之因由貪瞋之念。
貪瞋之念由是非之心〔痴也〕。
是非之心。由迷真執妄。
迷真執妄即是根本無明。
根本無明前已如理懺竟。
今當次懺是非之心展轉枝末。
展轉枝末即是前門所說煩惱業報三種之障。
言展轉者。此是三種障。
更相由藉展轉而生。
故經云。由煩惱故以起惡業。
惡業因緣故得苦果。
煩惱即是此貪瞋痴。
貪瞋痴心若偏多者。
各攝二萬一千煩惱。
若等分者。共攝二萬一千煩惱。
故成八萬四千煩惱。
不離三毒之心。此從根本不覺而起。
良由根本迷真執妄。
妄認我相。故貪彼順情以潤益我。
瞋彼違情恐損惱我。
愚癡之情種種計挍。
故知三毒必藉迷真。
所以經云。無明是種。
既有三毒。即受色貪財故。
行婬盜妄言綺語。
種種追求。復由瞋此恨彼故。
有煞生相行相爭兩舌惡罵毀傷百種。
損惱多端。皆由不識因緣。
不辨邪正。況勞心作偽。
愚拙轉增。故言三毒起於惡業〔然三毒亦起有漏善業。
及不動業。今且舉所應懺者〕。
夫作業夢報。猶如影響。
應於形聲。其體雖空。
應無差失。由前惡業成就。
感地獄餓鬼畜生。
縱罪畢為人。亦有種種餘報之苦。
是故經云。十不善業。
從三途出。生在人中。
各有二種餘報〔云云如下所引〕。
故知三障展轉相由。
煩惱為初。今當先懺。
然此煩惱。諸佛菩薩入理聖人種種訶責。
詺此煩惱。以為冤家。
能斷眾生慧命根故。
亦名為賊。能劫眾生諸善根故。
亦名瀑河。能漂眾生於生死海故。
亦名羈鏁。能繫眾生於生死獄。
不得出故。所以六道牽連。
四生不絕。惡業無窮。
苦果不息。當知皆是煩惱過患。
是故我等。今時先懺三毒煩惱。
就三毒數。貪愛為初。
欲去其根。先懺貪愛。
然初發業能是無明潤業受生。
由貪愛無明理懺。
雖達其空。貪愛習成。
雖為頓盡。如衣染香去氣存故。
須發猛利之心。懺除割捨。
然所貪欲境。但誰愚夫。
智者審思。都無實味。
如犳咬枯骨。骨刺齒傷。
血出自霑。謂言骨頭有味。
貪不覺痛苦。咬不休。
唯自損傷。竟何所益。
貪欲亦爾。繫縛不休。
見世疲勞。多生受苦〔舍利弗問。
佛為根繫於境。唯境繫於根〕。
是故佛言。根亦不繫於境。
境亦不繫於根。但由貪愛故。
根塵相入境。互相參。
意識昏迷。不得解脫。
譬如農夫所使黑牛白牛。
耕田之時。中有羈鞅。
兩皆難脫彼此牽連傳不白牛在羈鞅。
故皆貪愛。羈鞅不殊。
無始已來。牽連難捨。
今恐悟後此念還生。
要須建志運心。察其過愚。 ^400c30

上來雖已懺謝。猶恐未表虔誠。
今更至心重說偈曰。
　　貪愛無明發潤業　無明已懺未除貪
　　衣中香氣猶難出　欲境凡情豈免體
　　情體弊色心虗悅　犳咬枯骸血自甘
　　生死無窮緣此愛　牽纏不脫類地蠶
　　白黑二牛常互縛　根塵兩法鎮相參
　　若不懺除貪愛罪　縱修萬行亦無堪
　　我今誓志常判割　藏識之中莫不含
　　五根六塵如幻影　身心清淨似澄潭 ^401b30

懺悔已。至心歸命禮本尊毗盧舍那佛。 ^401b48

已懺貪愛罪竟。次懺瞋恚。
瞋恚之毒。傷害尤多。
貪愛紐徵尚客勒剋。
瞋心卒暴。誰敢與言心似火湯口。
如刀劒。故知瞋恚難卒制除。
須於未起之前。觀察所瞋之境。
且聲如谷響色。如空華。
空華好惡不殊。谷響高低無異。
即如愛惡之境讚毀之聲。
無不是空。何瞋何喜。
從來迷倒。遂境情生。
今日悟之。寧客更執誓修忍辱。
以塞瞋源。擔習慈悲。
轉除恚本。 ^401c2

上來雖已懺謝。猶恐未表虔誠。
今更至心重說偈言。
　　無邊煩惱雖皆惡　惱害偏多最是瞋
　　一念能生八萬障　一言能殺百千人
　　暴風卒雨渾難進　努氣膖腮不易親
　　刀遂語生如斬竹　火從心發欲燒身
　　谷響已知讚毀等　空華又覺順違均
　　從今懺却瞋心罪　修習慈悲作佛因 ^401c16

懺悔已。至心歸命禮本尊毗盧遮那佛。 ^401c30

已懺悔瞋恚罪竟。
次懺愚癡。愚痴者亦是邪見之類。
但約利鈍故說二殊。
觸事生情。是境皆執所解僻謬。
總名為癡。不必如牛羊之徒。
方名癡毒。此癡行相比於無明。
總別意殊。本末義殊。
無明但迷真。我真空都執內身外境癡。
則隨於一事種種生情。
行相已知。必須改悔。
歸於善友。習學大乘〔二乘未免〕。
但親近佛法僧三寶。
同深必自得聞思修三慧。
其定慧光既發。癡想何存。
決運此心悔前下劣。 ^401c32

上來雖以懺謝猶恐未表虔誠。
今更至心重說偈曰。
　　三毒已除前二毒　還須相次懺愚痴
　　愚痴不必如禽獸　情現良由帶是非
　　互執有空頻鬪諍　僻論因果妄情疑
　　棄背正緣輕正法　尊來邪教事邪師
　　速訪其宗相稟學　勤尋善友早歸依
　　滅劫多生邪見種　入佛知見正思惟 ^401c48

懺悔已。至心歸命禮本尊毗盧遮那佛。 ^402a14

。
other:: 
## 至心發願
至心發願 ^402a16

願弟子等。從此懺悔三毒之後。
生生世世。安住菩提之心。
常修悲智行願。速入菩薩離垢之地。
性不含欲。於他財他所資用不生貪心。
不願不求。又願永離瞋恚。
於一切眾生。恒起慈心。
利益心。哀愍心。歡喜心。
和潤心。攝愛心。永捨貪恨怨害熱惱。
常思須順行仁慈霑益。
又願永離邪見。住於正道。
不行占卜。不取惡戒。
心見正真。無誑無諂。
於佛法僧。起決定信。
乃至意業。隨智慧行。
慈悲喜捨。救攝一切。 ^402a20

上來雖已發願。未表虔誠。
今更至心重說偈言。
　　願我懺餘三毒後　飜作菩提三種心
　　大悲智願不虧危　貪愛瞋痴無起作
　　貪念全成大願樂　樂修一切諸善因
　　瞋心變作大慈悲　悲愍有情相度脫
　　癡毒翻為大智慧　了達無邊妙法門
　　此三念念在心時　即是菩提心顯發
　　但得發斯三種念　自然引起六波羅
　　六波羅蜜藉三心　六道因緣在三毒
　　三毒已息三心具　六道因亡六度圓
　　從今乃至證菩提　世生世生無間斷
　　且願此生無障難　免令來世乏資糧
　　臨終了了不昏迷　自在隨心寄生處 ^402a36

發願已。至心歸命禮本尊毗盧遮那佛。
other:: 
## 白眾等聽說經中無常偈
○白眾等聽說經中無常偈
　　凡聖本同常住性　凡夫執相遂無常
　　六道三途逼迫身　世生世生老病死
　　此老病死皆共嫌　形儀醜惡極可厭
　　少年客貌暫時間　不久咸悉見枯羸
　　假使壽命滿百年　終歸不免無常逼
　　老病死苦常隨遂　恒與眾生作無利
　　應當親近善知識　念念勒修常住因
　　捨無常色獲常色　受想行識亦如是
圓覺道場禮懺禪觀法事卷第四
 ^402b18
