
other:: 涅槃疏私記卷第二
other:: 
# 釋哀歎品第三
釋哀歎品
就疏文為四。先釋品。
次此文下辨異。三興皇下述興皇釋。
四今明此品下今師正釋。 ^156b8

初云世界者。內外異故。 ^156b12

次又已生善訛者。
訛謬也。佛若去世已生之善。
必墮耶小。 ^156b14

未生善翳者。翳隱也。
佛性之善隱而不生。 ^156b18

又現惡者。學人正使未盡。
無學習氣未盡也。 ^156b20

將惡者。塵沙無明也。 ^156b22

次辨異中前品從人者。
純陀人也。 ^156b24

後品從事者。長歎屬事也。 ^156b26

前品對者。俗謂工巧之子也。 ^156b28

今品對道者。三修比丘是。 ^156b30

今品無供者。唯有請法也。 ^156b32

前品雙請者。請受最後供及請住世。
此品請唯住世。 ^156b34

前品因人者。上文云。
汝哀愍我等。唯願速請。
佛久住於世間利益無量眾。
即是因大眾所以純陀請。
此品請比丘自請住。 ^156b38

前品略明佛性者。
以因獻食等開常。
名之為略。 ^156b44

前品論今教者。且約佛及純陀。
皆論今教圓常佛性之法。
此品具明勝劣三修。 ^156b46

前品二人論者。文殊純陀二人論也。 ^156c2

今品對佛論者。三修比丘對佛。 ^156c4

前品動執生疑者。
因聞二施無差。即執昔疑今搆差別疑與於五難。 ^156c6

此品破執除疑者。
破劣修之疑執。修勝三法。 ^156c10

備有通別者。於此十異。
一一皆通。前品此品能論者。
亦是人。前亦有哀歎之事。
前品文殊等亦是道。
今品五十二眾豈無於俗。
前品亦有無供者。
詣佛邊眾。今品亦以法為供。
地動通前者。既云純陀去後未久之間。
其地忽然大動通於二品。
下諸異例然思之自見。 ^156c12

三興皇釋中之生起者。
是彼自生起也。 ^156c24

四今明下正釋中云不離因緣者。
莫非四悉感應道交因緣。
故動也。然文中安置有緣。
於解脫中即為人般若即對治。
法身即第一義。聞三力不異而異而動於地。
生悲喜心。即世界也。
次二人大眾亦復如是。 ^156c26

其義無量者。五十二眾能引所引。
人人皆具四悉。故云也。
引淨名四句次第對四悉可知。 ^156c34

四事止華氏悲者。
前品末。一舉如來境界等四文是。
腷符逼反意不泄也。 ^156c38

若單形聲者。動起踊是形。
震乳#CB15090;是聲。 ^156c42

經云一向動者。形直動名為動。 ^156c44

前後次第周遍動者。
名為遍動。一時遍動。 ^156c46

經云兜率天者。差摩頭竭經并道行經皆翻云寂然。
釋論五十一云妙足。
亦云兜述。 ^156c48

而有辭者。應是地動聲中。
有於今日如來將入涅槃等語。
故云聞是語已。 ^157a4

經云食所不應食者。
無常之法不應修行。
故云不應。 ^157a8

高圓明者。主出萬民之上曰高。
眾德周備曰圓。了達萬民之情為明。 ^157a12

深入水底譬親益者。
水依地依山。如子依親。
而有依怙蔭育之益。
山若入水。而水有依。
故以入水譬於親益。 ^157a16

水色同山者。師能開導。
解同師旨。故以同色為譬。 ^157a22

光宅至照智者。光宅意云。
因時修行有返照智。
果滿智息。故無返照。 ^157a24

四失者。舊疏云。四大可笑。 ^157a28

樏〔累音〕謂俗外有真。
真外有俗。名曰樏隔。 ^157a30

牛糞淨土者。他意云。
土本不淨。今釋迦但於穢土上假現淨土。
何以知然。如釋迦足。
案地其土方淨。如以牛糞磨地。
其地方淨故也。 ^157a32

指端種覺者。謂證妙覺已既無返照之智。
如人觀於指端不能見遠。 ^157a38

無記如來者。明如來智慧。
出於善惡之外。名曰白淨無記。 ^157a42

一智三智者。俱能破暗。
三智一智者。俱能返照。 ^157a46

非三非一而三而一者。
俱是難思。 ^157a48

即三而一者。即三為一。
俱皆既能照。豈如開善但一智獨照而已。 ^157b2

三一難思者。觀師云但只有一智自能返照。
何以不知即三而一即一而三。
即非三非一一而三而一。
體彌法界寂照相即。
故曰難思。 ^157b6

述舊者。今家與舊科文大同。
但名文小異。但從同邊。
依古科。節以索經文。 ^157b12

巨有所妨者。巨大也。 ^157b14

始從鹿菀終至般若。
若密若顯。來至法華鄣灼開權。
咸見佛性同入圓常。
豈可俱名小乘伎藝。 ^157b16

旃陀羅者。二乘之人未得非常非無常益。
如來捨應猶如將子。
付栴陀羅。道機不耶名顏貌端正。
聖心慈憐名常愛念。
勸教三學名教伎藝。
所習功成名悉通利。
此喻有始。佛捨滅度令諸比丘。
為變易生死所切。
名付栴陀羅。以況無終。 ^157b20

經云我等〔至〕於王子合前諸子蒙佛教誨合教伎藝。
以具正見合悉通利。
亦合可形端正。已得入小乘果名具正見。
此合有始也。願莫放捨合後無終。 ^157b30

諸論者。法瑤曰。此譬佛具足般若。
應住世為我說之如其涅槃似於諸法界而不說。
今意正畏死魔。何者如來何不降伏死魔。
而畏於魔捨入涅槃。 ^157b36

三違誓譬者。寶亮曰。
謂佛不應負誓。昔發四弘願處生死。
度一切眾生。云眾生病愈。
我幸是可度之數。
而佛息化。豈不違誓。 ^157b42

經云故有祕惜者。
佛若不住。教我令得解脫者則有祕惜。
如彼毉也。 ^157b48

民無佛聊生者。譬未破無明也。 ^157c4

攀類文殊者。佛既偏教文殊。
我今還欲攀類文殊。
如來何故不教詔我令同文殊。
遺棄我等入般涅槃。
即譏師意矣。 ^157c6

止外悲等者。應觀心實相觀佛亦然。
觀佛實相觀心亦然。
如何同凡而生憂憙。 ^157c12

得失憂憙者。八風四順是得是憙。
四違是失是憂。 ^157c16

失不可愁憂追者。
法性無失無得。何有憂悲。
只此憂悲體性恒寂。
故不可追。 ^157c18

勤遮二惡等者。對勤觀念處名正勤。
見思本起名已生惡。
觀於即空令已生不生。
故勤精進。塵沙無明名未生惡。
觀即假即中令末生不生。
故勤精進。竭力盡誠行四三昧遮此二惡。
一切智名已生善。
此善易生故云泥洹道易得。
道種智一切種智名未生善。
空智已生勤如增長。
假中智未生令得開發。 ^157c22

善故則無憂憙者。
善是真性故也。 ^157c34

正念者。常觀涅槃。
涅槃體遍。遍而常寂。
名曰無念。 ^157c36

誰臣子弟者。有主乃有忠臣奉之。
有親可以孝子歸之。
有師可以弟子事之。
今求正念。念本冥真。
能所俱寂。故誰主等。
誰去二句約應。誰度二句約感。 ^157c38

朕〔直稔反我也〕謂無主我。
還得正路者。得涅槃正路也。 ^157c44

得善者。得小乘善。
失善者。失大乘善。
猶如喪子。 ^157c46

今聞近慧者。今觀心性即是涅槃近。
豈過此。 ^157c48

況開定慧者。世間精進。
尚自無憂。況出世定慧耶。 ^158a2

生死涅槃者。生死無常。
涅槃是常。俱契非常非無常大涅槃體。 ^158a4

明解二用者。如來涅槃即是方便。
示生亦是方便。常即無常。
無常即常。皆令住三德藏中。
故云法爾。 ^158a8

又言法爾者。感則應滅盡歸真。
化儀皆爾。 ^158a12

經云常嘿然者。一止啼哭。
二諸佛法爾。皆既般涅槃何須請住。 ^158a14

復何益開其者。汝自無機住世何益。 ^158a18

開其問端者。若空不空必無二是。
宜應問之。 ^158a20

兼顯菩薩者。指後迦葉菩薩。 ^158a22

能問不空是病者。
了俗即空方名病愈。
餘句然。又生死虗假。
終歸於空。涅槃圓極。
湛然常存。為不空也。
昔以三無為為常。
今明妙有以為常。
餘句例然。此一法釋教旨未明。 ^158a24

兼開眾問者。如下三十四問。 ^158a32

是諸釋無咎者。約今約昔。
二釋並通。 ^158a34

三種四種者。三是觀前空不空文。
四種次文約四門。
是又五時之中二蘇兼帶。
皆具三四。至今皆開。
無非真實。故云廣分別之。
今更附文以釋。謂生死名空。
涅槃不空。又真諦名空。
世諦不空。若就真實者。
如來藏性。以為真諦真諦不空。
世諦名空。以實故勝鬘中妄法名為空如來藏。
真法名不空藏。 ^158a36

若常無常者。生死無常。
涅槃是常。又世諦無常。
真諦是常。 ^158a48

若苦不若者。寶公云。
若就行苦。金剛已還猶名有苦。
妙覺已去名為非苦。
應云生死名苦。涅槃不苦。
二諦亦爾。 ^158b4

若依非依者。三寶可依。
外道非依。又真法可依。
妄法叵依。故勝鬘中說如來藏以為一依。 ^158b10

若去不去者。正行出離名去。
耶行沉沒說為不去。
又因名為去。果則不去。 ^158b14

若歸非歸者。小乘趣大名為有歸。
大無所趣說為非歸。
又因則有歸。果則無歸。 ^158b18

若恒非恒者。與前若常無常。
通說是一。若別論者不生名常。
不滅曰恒。生死非涅槃是恒。
又其真諦名恒世諦非恒。 ^158b22

若斷若常者。生死教斷。
涅槃是常。又妄識可斷。
真識是常。 ^158b28

若眾生非眾生者。
內是眾生。外非眾生。
又假是眾生。實非眾生。
又有是眾生。空非眾生。
又非眾生離生死故。
餘是眾生未永斷故。 ^158b32

若有若無者。三有為法名之為有。
三無為法說之為無。
又就人論。凡有生死而無涅槃。
聖有涅槃而無生死。 ^158b38

若實不實者。生死不實涅槃名實。
又一乘是實。三乘不實。
又妄情不實。佛性是實。
又世諦不實。真諦為實。
又二諦非實。一實為實。 ^158b44

若真不真者。生死不真。
涅槃者真。又真諦為真。
世諦不真。 ^158c2

若滅不滅者。四諦相對滅諦是滅。
餘三非滅。又妄法可滅。
真法不滅。 ^158c6

若密不密者。或小教密大教不密。
又小乘覆實名密。
大乘顯實名不密。
又大乘深隱名密。
小乘麤顯名不密。 ^158c10

若二不二者。就乘論之。
權小名為二。實唯一大名不二。 ^158c16

身若存〔至〕非法性者。
小教#CB01926;身入無餘涅槃。
方名法性。所以身存不名法性。 ^158c20

夫法性〔至〕滅法者。
謂法性非滅非不滅。
汝昔不受自取滅度。
非我不等。 ^158c24

離八難者。成論云。
四輪摧八難。一宿植善根輪。
摧前四難。二勤發正願輪。
摧世智辨聰難。三供養諸佛輪。
摧佛前佛後難。四生於中國輪。
摧北#CB15106;單越長壽天難。 ^158c28

次舉金沙者。喻後五難。
如金沙甚可難得。
生死法中求是五事。
至極難得。曇華喻佛出世難。 ^158c36

不應以親認佛者。
不應以世間親。比喻於佛。
世間或有此事。佛則不然。
是故呵云不應也。 ^158c40

其不識佛者。自是不識法身。
常存無變而以認佛同親。
又只是不識自身之佛。
以不識故則非王子。 ^158c44

不識寶城者。謂不識寶城內外皆寶。
如不識涅槃之城。
常樂我淨四德莊嚴即身而具。
以不識故身不端正。 ^158c48

無明自覆者。不識自身無明煩惱是栴陀羅何關佛付。 ^159a6

其門不小者。同體方便之門。
遍通一切故不小。
普收眾末曾恡惜。 ^159a10

忽者輕也。 ^159a12

指山等者。捨其身首。
如毗富羅山。又三千大千世界乃至無有如芥子許。
非是菩薩捨身命處。
故云倍多。 ^159a14

如是恩德者。如前苦行皆為涅槃利樂眾生。
名為恩德。 ^159a20

無慚者。不能慚於賢位人也。 ^159a24

繫在囹圄。自無大機不減勝應非如來咎。
故曰非我無恩。 ^159a26

嚴峻者。圓常具足之戒。
遍遮眾惡名為嚴峻。
圓離二死名曰絕險。
法華云生死險難。
即其證也。 ^159a30

定即楞嚴定也。 ^159a34

睥睨者。上叵詣及下五計反。
謂傍視也。 ^159a36

博達今古者。以同體大慧。
遍開四時之麤。無非即妙。
名博達今古。 ^159a38

表裏皆寶者。性德為裏。
修德為表。修性體如。
故云皆寶。又權用化他為表。
自行實用為裏。故下句云。
充溢等。 ^159a42

瓌〔古曲反美玉也〕琦〔音奇〕。 ^159a46

不猒糞掃者。不然之糞也。 ^159a48

不欣者。不欣勝妙大寂瓔珞也。 ^159b2

汝不見佛等者。不識常身三點四德之佛。
名不見佛。不解真常體寂之法。
不悟如來宗極之說。
名不聞法。不達上冥下契理和之僧。
名不入眾數。 ^159b4

不得無難者。不得無界外八難。
次文難亦不離亦爾。
界外名理八難。謂見修無學為三惡道。
無為正位不能發心名隨惡。
乃至無學亦爾。若入無餘永滅佛道。
豈非三惡道難。四北#CB15106;單越定壽難者。
四諦中滅諦對北方。
聲聞證滅。如彼定壽。
五長壽天者。二乘名為淨天。
若入無餘歸第一義天。
豈可化也。六佛前佛後者。
二乘入觀見真。出觀緣俗。
不見中理即佛前後。
七世智辨聰者。二乘未見中道發無漏慧。
是為世智辨聰。八聾盲喑啞者。
二乘之人。無菩薩根。
得六通不見十界之色如盲。
不聞十界之聲如聾。
不能以一音隨類得解如啞。 ^159b10

道前方便者。取初發心已後行因位為道前。
妙覺證後為道後。 ^159b32

而汝識者。唯在#CB01926;斷。 ^159b34

雖有道前者。但有三祇等方便。
故非圓因。 ^159b36

經云為汝等故無量劫者。
約成佛後中間起應。
示捨身等。 ^159b38

出生妙善者。由性發修契性。
故名出生。 ^159b42

縱橫者。三學徹理名縱。
體遍攝法名橫。高廣下三釋上縱橫。 ^159b44

惑盡者。亦應更云。
惑盡即觀盡。觀亡則惑亡。 ^159b48

貧所樂法者。不求大乘真性。
明月寶珠但愛小乘偏空偽礫。 ^159c2

非應供乞士者。非界外中道究竟應供。
唯是真諦福他。界內應供。
故斥云非。 ^159c6

無用而用者。藥草本來無用。
但由眾生宜用。致使藥草有用。 ^159c10

業招者。業如機。大地如法身。
赴應於感如宿善。
宿善有淺深。致藥有貴賤。
此即用中三也。 ^159c14

三種宛轉者。謂大地三。
藥草三。眾生用三。
不得相離。猶如法身起應。
應有說法。說法即有所受機緣。
故云宛轉。 ^159c18

合大地三義等者。
如上亦不生而生已下文。
是般若解脫合上三亦然。 ^159c24

即超合者。即還合也。 ^159c26

經云及我諸子者。
澤洲云。諸菩薩德。
堪紹繼。故說為子。
四部之眾謂聲聞在家出家各分男女。
同教令證大般涅槃名安祕藏。
今言及我諸子正是四眾。
不須分之。所以今疏用對中心也。 ^159c28

不了覆了者。施權不了覆於實了。
如外道論虗偽不欲人知。
故覆藏之。如下經說。 ^159c36

法身本有者。生公曰。
夫照極自然。居宗在上。
上不可並。故橫必非。
所除累近。則解脫於下無。
下無不應則色身是俱俱非先。
故縱亦非。三無離理。
故別之尤非。是以堪然不差。
猶如伊字。此解未免縱橫。
如餘文。 ^159c40

三即一如細畫者。
如草下字中。細畫相連。 ^159c48

約三目者。生公曰。
般若居上。法身及解脫二無勝故。
並列在下。如前破之。 ^160a2

嚴主照世者。三智上嚴大般涅槃。
下則普照法界機理。
所謂照而常寂。寂而常照。
猶如天主一面三目。
上嚴天顏下則照世。
以天身妙。故有此嚴。 ^160a6

舉略兼諸者。法身攝一切身。
般若攝一切智。解脫攝一切法。
示身說法。權實諸教。
無不磬盡。故曰兼諸。 ^160a12

不可以形相見者。
不可下地作文六形相取。 ^160a18

不可心想知者。非凡夫二乘偏教菩薩。
下地心想能知。 ^160a20

充滿十方者。為十界身也。 ^160a24

不廣不狹者。諸身不廣。
應亦不狹。 ^160a26

非知非字者。般若冥於法身。
故非知非字。 ^160a28

不可動慮分別者。
非下地及世間二乘等能分別。 ^160a30

紳大帶也。如論語第八。
子悵#CB01164;隔壁聞。
夫子說一事。子悵恐忘以畫於衣帶記之。
今正言非文字可傳。
能盡般若之照。 ^160a32

三諦遍朗者。若權若實一心中照。
名為遍朗。 ^160a38

半滿具足者。舉其半滿。
則攝十方三世佛法。
磬無不盡。 ^160a40

世間者。謂同居土。
出世間者。方便土。
出世上上者實報。
佛居寂光下照三土。 ^160a44

法界流注等者。遍達說字。
咸入祕藏。名為流注。
教法下被猶若懸河。
慈悲攝物。譬之海涌。 ^160a48

一音演說者。實通諸音。
且從實說。云一音耳。 ^160b4

非喧非寂者。非生死之喧。
非涅槃之靜。縛脫約或智以說。 ^160b6

十智不能虗者。解脫體遍法界。
豈是小乘十智能破。 ^160b10

為訥鈍等者。同於訥鈍等。
以解他縛。 ^160b14

示現善惡者。亦應云眾生有惡或為示善。
有善或為示惡。而調伏之。 ^160b16

雖鄙必施者。眾生雖即鄙惡而必施化。
以度脫之。 ^160b20

佛意業者。佛有不共之法。
不與下地共。故云意不可思議。 ^160b22

法華云如來莊嚴者。
約智淨也。 ^160b26

又六根清淨者。雖引法華之文。
須依華嚴真位六根以釋。 ^160b28

包含總別者。舉大涅槃包含三德及諸經異說。
故云總別也。 ^160b32

括事理者。法身理也。
般若則從因至果。
解脫自他脫。俱屬於事。 ^160b36

入大涅槃者。生公云。
丈六之迹緣盡乃真。
約應不現故云入也。
又澤洲云。所住雖常為化眾生滅應歸之。
即是入於化滅涅槃。 ^160b40

經云如世伊字。却云化滅。
伊字不成。 ^160b46

不結天目者。天目同伊。
是故略之。 ^160b48

而言我今者。既言我今似如始得菩提。
是故釋云。蓋隨緣宜。 ^160c2

奪是所證者。佛上約真佛真法真僧三番。
斥我是偽。欲捨舊。
未得新法。不知新法。
為定勝不。故云未能即捨。 ^160c6

一偽一真者。昔教若非何意與我同證。
今教若是何不早說。
此用後文意來此為並。 ^160c12

而生去此者。三修雖聞說於真常。
而不思惟真常涅槃。
安住為無動。由執小志而生去留之解。
所以憂悲。 ^160c16

經云皆悉憂愁者。
一憂愁佛入涅槃。
二憂愁未得新伊法味。
佛向雖說我今末得。
是故憂愁。 ^160c22

快說者。如來前說真常三德之理。
比丘謬謂說於無常等。
是己所證之法。故快也。 ^160c26

壯者。音莊。正是莊束之意。
又只是壯哉。快詮於理。
復能破惑。故云壯也。 ^160c30

行是進趣者。能趣上殖根是慧數。
即智德之初。故云勝也。 ^160c34

語後者。經中但云。
斷修惑不言斷見。
語後必知前已斷見。
語前則不收後。 ^160c38

惑去智亡者。亡必惑亡。
除字通後。謂亦除無常觀想。 ^160c42

應不入涅槃者。以非離故得入涅槃。
此是執理故。約雙非而釋。 ^160c46

若不離無常者。我既能破惑。
當知此理非不離。 ^161a2

他解離者。他意云。
若離有常則為非。
若不離無離無常即常。
何故斥言是偽。作此說者其理難見。 ^161a4

肥即歎教者。教是智德。
故用肥以歎之。 ^161a8

多作親譬者。上譏請雖有五譬。
多分屬親。上文初譬云。
如父母生育一子。
顏藐端正等。上已被斥。
故今不作。 ^161a10

未除一邊者。得空邊未能出假及非空假故也。
此四譬文中皆有師字。
所以同為一。 ^161a16

經云帝王者。帝王之慈。
慈及一國尚行恩赦。
佛慈一切而一見矜耶。 ^161a20

呪師譬者。世毉慈淺尚不捨病人。
況出世良毉不救我等。 ^161a24

七漏者。見漏。思漏。
根漏。惡漏。親近漏。
愛漏。念漏。如下經中廣釋。 ^161a28

見諦四思惟一者。
俱舍名五部。如苦下具十使為一部。
集滅道為三部。思惟四使為一部。 ^161a32

通心七使者。成論云。
一欲愛。二恚。三有愛。
四慢。五無明。六見。
七疑亦是三毒。及見。
欲愛有愛是貪。恚是嗔。
無明是癡。慢入癡。
見及疑屬利使。三界分別。
都成九十八。 ^161a36

論人者。成論人也。
此約分通大乘以說。
所以四諦皆十。雖不現行種子在。
是故通取。若現行者取之。
若不現行者除之。
所以集滅各除三道除於二。 ^161a44

五門觀者。無常苦空無我不淨。
又佛毗婆沙有七八卷。
彼說見惑有五十。
所謂十使迷覆五陰。
修惑有七欲界有四。
貪恚癡慢。上界有三。
除嗔義甚契當。 ^161b2

經云瘧譬者。佛除我麤煩惱。
即曰不發。而細者根本猶在未去。
如瘧之發。 ^161b8

芭蕉譬行者。行者行是無常。
色是不淨。三陰是無我。 ^161b12

若有我者。昔令修無我。
我已修無我。佛常我斥偽。
比丘謬領謂說昔更有我。
若有我者昔何不說。
云何今日方說有我。 ^161b16

三意者。無常無我不淨三也。 ^161b22

即四悉者。問答下世界。
又初下對治。又將欲下生善。
又執下第一義。釋相可解。 ^161b24

接讚騰執者。接佛讚後便騰昔執。
謂佛實讚。佛意欲破。
且先讚之。 ^161b28

到亂者。迷無常等。
不知修習無常即常等。 ^161b32

經云視諸山等者。
譬迷五陰。以為耶常等也。 ^161b34

乖善者。真諦善也。
此約比丘所計己法為勝以釋。
若作乖大乘者。此諸比丘聞世尊今修常樂等。
却謂世尊猶如醉人。
見日月轉。下結醉過。
若有不修苦無常相乃至不名為聖。
即指修常樂等不名為聖。
下文佛以醉譬還諸比丘。
是汝自醉。非我醉也。
此釋為正。 ^161b36

二無過者。我是善修。
無倒亂等過。 ^161b48

但知文字者。但執無常之名。
而不能了無常之義。
又汝一向。謂修常樂為醉。
修苦空不醉。豈識醉不醉義耶。
又佛果實常而計無常。
此即大醉。故云未達其義。 ^161c2

聞他流轉者。聞佛說真常。
謂為轉曰。是汝自轉。
他實不轉。 ^161c8

汝之所非則不非有。
汝諸比丘向所非者。
正是真常也。 ^161c12

乃非其所是者。今以真常非於三修所執。
無常之是故也。 ^161c16

斥善非善者。若善修者應知無常即常。
汝妄謂無常是善修。
真常非善修。汝是醉人有何實錄。 ^161c20

十門者。如第一卷中優婆塞十對治門。 ^161c24

六行者。勝劣雙修也。 ^161c26

不知正修諸法者。
正即常樂我淨法也。 ^161c28

彼若救者。應並云。
世間常樂異出常樂容可一倒一非倒。
世間出世名既同。
如何一倒一非倒。
世間若是倒。如來亦應倒。 ^161c30

識心無倒者。即是率爾同時五意識也。
又向舉若空四倒。
與常樂四到作本。
今復舉三到。釋前四倒所由。 ^161c36

想倒者。想以取假為義。
謬執不得實法。憶想推求。 ^161c42

由此起倒者。第六意識。
能緣於理。先由心緣而復起倒。 ^161c44

見倒者。能審法由審成倒。
藉此生於四。而對則八。
又七識心體是心倒。
妄取法相名相倒。
於所取想建立定實名見倒。
又妄想謂有諸法名想倒。
重起心緣緣前所想名心倒。
於心所緣執定分明名見倒。 ^161c48

無漏心空等者。實非實相。
謂為真實。名為心倒。
緣想無漏名為想倒。
偏執定實名為見倒。 ^162a8

無上方便者。是佛勝用方便也。 ^162a12

問有名無義者如執耶常外計有名有義。
謂勝三修無名有義。
如諸經中雖無涅槃之名而有涅槃之義。
無名無義謂涅槃體不當名義。
故注〔云云〕。 ^162a14

並應四句者。世間為二句。
世間即出世間即世間為一句。
是世出世為四句也。
又勝劣相對為二句。
劣即勝約開顯為一句。
勝即劣謂示同人。
即無上方便為一句。 ^162a20

是世倒之德者。於世間倒即達常樂之德。
此約開顯以說。 ^162a28

起方便用者依體起常無常利生之用體。
此中諸句皆須約勝劣相對為二句。
相即為二句。 ^162a32

舊云無常等者。法不相即倒成不當。
今問屬當知去假在問答。
次第人義當別教。 ^162a36

若通論等者。每一一修皆具三過。
謂生死進趣以苦欲捨苦。 ^162a40

言以苦捨苦者。身已是苦。
更修鷄狗等戒。妄謂涅槃。
此更是苦。如此捨苦。
豈可得耶。又外道所作悉是苦因故也。 ^162a44

標三寶者。非但一具三寶。
三亦只是一寶。如來即佛寶。
法身即法寶。涅槃即僧寶亦即報佛法佛應佛也。
法界即報佛。以無染故屬佛也。 ^162b2

不縱不橫者。即三而一故不縱。
即一而三故不橫。
即非三非一。皆是法界不可思議。 ^162b8

經云不淨者。即有為法者。
生公云。夫橫起者皆有為也。 ^162b12

經〔云云〕何與是毒身等者。
佛若住世教誨我等。
則破無明毒身。佛今說既去。
我等云何能。與無明共居。
而修梵行。 ^162b16

非汝境界者。機興則住。
機息則去。而常住。
住。 ^162b22

而常去。故非二乘所。 ^162b24

不能知佛往來者。
汝既不知。佛是不來。
定得隨佛。不去而去。 ^162b26

今留人法者。人謂有法之人。
故可依止。佛住機則在佛。
佛去機在迦葉。迦葉若與我住同。
河西云。恚慢心者此釋勝。
是徧修未者得四果是劣修未。
唯得偏空未得大理。
名為未極。 ^162b30

由佛性力者。內佛性力。
外言教力。若利根於法華前諸味之中。
聞於佛性處處顯密已入。
二乘雖聞方等彈斥。
般若洮汰。於顯露教來至法華及以今教方始顯得。
昔雖未入。已為得入之緣。
故今聞說即座而悟。
故云也。 ^162b38

無缺者。猶如寶珠不受塵穢。
具足眾寶故也。 ^162b48

留心處者。一正顯佛性。
二明常破無常。三為顯常即無常。
無常即非常非無常雙亡。
正入圓勝修法。六即之殊此是茲經之文心。
所以名為是留心處。 ^162c2

未除舊執者。謂佛口雖說常。
佛身猶是無常。所以請住。
如此觀之。舊執未捨。 ^162c8

為學新伊者。亦應云為未來學者。
故付迦葉。生公曰。
所以付聲聞者明要須兼解。
然後得道。苦行第一。
深解成就。必可以軌訓後徒。
故付囑也。 ^162c12

改迷生信者。應改劣修之迷。
而信真常實法。如何因執而不改迷。 ^162c18

求得不得者。有方便則失。 ^162c22

年物俱新者。用何而二句。
又是萬物開發生長之時。
此五塵等如春時能令行人增諸結使。
又草物開秀之時。
以譬聽有機發之時也。
而聞法莫不開悅。 ^162c24

可悅愛果者。人天果也。 ^162c30

非先解後失者。若以大通佛時結竟則是先解後失。
今取元結大緣。從本迷者說。 ^162c32

義言失者。中道之解。
應得不得。名之為失。 ^162c36

通是迷徒者。未見佛性者總屬迷中之人。
故云通也。 ^162c38

持出者。謂向佛呈其所解所證。
故言特出。澤洲云從此已前為聞慧作譬。
從是時諸人下為思慧作譬。
思教求義名共入水。
求覔是寶下為修慧作譬。
更別證法。名為競捉。
所證苦等悉非真理。
名為凡石。取偽真故言自謂得。
琉璃珠得法適悅。
所以觀喜。 ^162c40

為有方便者有生圓信真常善巧觀者作譬。
澤洲云欲偽非真喻得旨捨詮。
故言特言特出。出悟解苦等非是實理。
名知非真。 ^163a2

從是時寶珠下捨偽取真喻。
從初至月形喻聞慧。
從是時眾下至安徐喻思慧。
即便得喻修慧。依三慧消經。
前已破訖。今略述之。
令知同異。 ^163a8

著樂沉沒者。著界內六塵之樂。
及著界外二乘沉空之樂。
名為水底。 ^163a14

拙觀推求者。前之二教俱名拙觀。
何者雖破通惑。永未聞佛性之名。
雖經方等般若見菩薩不議事。
悕取非己智分。但有冥發冥解之義。
所以俱屬理即。 ^163a18

知字者。知常無常即是真常。
名知字。 ^163a24

知義者。達常無常即非常非無常。
名知義。 ^163a26

以珠力者。一由內佛性力薰。
二外言教力薰。及觀行力薰。
稱理修行。圓伏三惑。
事理不二。如水澄清。 ^163a28

能詮如所詮者。淨名云。
字即解脫。文字性離。
名為解脫。 ^163a32

所詮如能詮者。達陰入即三點。
故皆云也。 ^163a36

以珠力故水則澄清者。
由珠體淨令水淨。
由佛性體如故。依正不二。 ^163a38

月圓譬相似樂者。
月體團圓無有邊表可以喻樂。
月光明淨故可喻淨。 ^163a42

非上非下者。謂水非上月非下。
又月亦不在水內。
水亦不在月中。不在而在同一體故在水月宛然。
珠亦如是。不出上不屬下泥。
即是非上非下也。 ^163a46

以上比下者。以天上月比水中珠。
月既不上不下而得自在。
珠亦非上非下。故可同月。
並喻自在。又真位比相似如月比珠。
以顯相似自在。又相似是上比於觀行。
以顯相似自在。若法合者。
非變易上非分段下。
於伏破之間而得自在。
以譬我也。 ^163b4

人得其門者得圓教門人。
唯圓機得入。故言一人。 ^163b14

不昏教水者。了教契理。
不滯其門。名不昏水。 ^163b16

不動心波者。達能觀心即法性理。
方名不動。 ^163b18

經云則離我想者。
是已斷見惑。則離憍下是斷思惑。 ^163b20

離我慢等用者。明昔教有破見思證理之用也。 ^163b24

經云得入涅槃是義云何者。
為昔是為今是為昔非為今非為是真涅槃。
為非真涅槃故問云何。
經云善能諮問者。
能問是涅槃義者。
因此破於無明。得見佛性亦能令他破惑見性。
是故歎之。又善問得時能推本定。
今以自斷疑也。 ^163b26

王是也者。王譬眾生。
少智譬世智。 ^163b36

執耶常闇常常者。
計真常為耶常。 ^163b38

外舉眾生少我威者。
外人耶執以伏他人。
自謂尊極。貪引耶徒。
以為安樂。猶如國王威伏邊夷。
恣引財寶。以之為樂。 ^163b40

嚚〔莫巾反〕謂鈍惡也。
喻外道#CB15106;頭藍等。
心不識正理曰頑。
口不從正教曰嚚。 ^163b46

經云而王不別者。
王眾生不別耶正。
依耶療治。病轉增甚。
故云不別。生公曰。
耶訓會情。宗莫易也。
俸猶與也。謂他少智不識耶正虗與四事也。 ^163c2

膩潤者。橫計之人處處生著如膩潤。
處處汙物雖非真我自在。
猶耶計故。亦得稱我。 ^163c8

亦復〔至〕耶者。不知橫計。
五陰起於耶病。故云不知病起根原。
風病喻瞋以操急故。
冷病喻癡以頓騃故。
焚病喻貪。以燒心故。
煩惱非一切病。喻八萬四千塵勞也。
又風起卒暴譬瞋。
冷性凝結譬癡。熱性煩濁譬愛。 ^163c12

經云好醜等者。好醜是因。
善惡是果。又善是真乳。
惡是耶乳。醜亦然。 ^163c20

是病者。不知眾生。
不知舊醫。是病起根本。 ^163c24

王領為義者。王是一國之民。 ^163c26

如愛化者。謂所化中能化為王。
所化為徒。又主為王所為徒。 ^163c28

強請者。既非真師。
義如強為眾生師耳。 ^163c32

心不側德者。謂心無實解而行於善但行惡耳。 ^163c34

口不談忠者。口但惡而無實信。 ^163c36

藥少者。耶常世智。
焉能破惑。名為藥少。 ^163c38

病多者。界內界外。
三毒全在為病多。 ^163c40

取相緣無明者。無明為本。
取相為末。由於支末無明起於八倒。 ^163c42

是不知藥者。尚不知無常藥。
況能真常藥耶。 ^163c46

佛假說我者。佛說五陰和合。
但有假我悉皆無常。
外人橫計即離。而出六十二見及毗舍等。
以成四姓八術者。
依阿含經。一知病體喻佛能知煩惱輕重。
二知病因喻佛能知煩惱起因。
所謂種子及不正思惟是其正因。
色等境界。及外道耶教是因也。
三知病相喻佛能知煩惱相也。
如瑜伽說。貪心則下慢心則高。
有如是等煩惱相也。
四知病處喻佛能知煩惱處也。
違則起嗔順則起貪不違不順。
能起無明。五知病時喻佛能知起時。
謂少時老時。貪時富時。
或寒或熱。或飢或飽。
隨其相應起種種煩惱。
六知藥喻佛能不淨觀等。
七知治喻佛能知不淨觀治貪欲。
修慈觀治多嗔等。
八知禁忘喻佛知不淨觀時。
不應取彼順情貪相。
修慈悲時。不應取彼違情嗔相也。 ^163c48

佛知八正道者。藏教八正專治耶常。
無生八正以破無常。
無量八正次第治前二。
無作八正雙治八倒。
今是圓門無作八正。 ^164a26

善法亡者。出世善法也。
慧命者常住慧命也。 ^164a32

不增者。不作惡也。
不損者。雖投嚴等。
擬得滅身其罪不滅。
名不損。 ^164a34

不生禪定者。不修四禪定。
斷鈍使故云也。 ^164a38

唯損無增者。用忻猒心修也。 ^164a40

不遍者。不斷無知無明。
及不能化他也。 ^164a42

兼遍者。菩薩四門遍學。
名為兼遍。而無摩訶衍即空之觀。
名無巧術。 ^164a44

無痛惱者。即色而空。
幻化巧治。其治雖巧。
不能令二乘。見於佛性。
故云不能治必死之人。 ^164a48

治難愈者。無明病也。
次第三觀入在方能治之。
故云不能一時也。 ^164b4

不能令過者。初住不能為二住化名不能過。
此是一釋。須依法華疏第九中釋為正。 ^164b8

復令過本者。法身本體。
而無可過。妙覺位極。
智斷圓滿。義言過耳。 ^164b12

今之明醫者。今經唯是圓教。
妙覺良醫。 ^164b16

經云從遠方來者。
從本法身地垂迹化世。
名曰遠來。 ^164b18

是治病緣者。常人用無常法為緣也。 ^164b20

諮受者。明外道不知請佛為師。
名不知諮。不知從佛聽聞正法。
名不知受。謂己勝佛名反貢高。
謂佛劣己名生輕慢。 ^164b22

脫冠等者。出四城門。
見病死等而即出家。
先依外道師等。 ^164b28

遣馬者。虔陟遣還宮等。 ^164b32

六年苦行等者。等取稟彼四禪四宮空法也。 ^164b34

唯明此身者。初成之佛唯是文母生身故云此身。 ^164b36

猶是外道者。猶宣外人之教。 ^164b38

別有本身者。至法華顯本。
竟方知佛非外道弟子。 ^164b40

共入見王者。先外化也。 ^164b42

無觀機智者。但有世智。
無照機之用。唯暗惑心遍用耶化。 ^164b44

毉方者。非但用無常及常毉方。
只三歸五戒十善皆是佛說。
並名毉方。 ^164b48

文鱗者。文鱗瞽龍也。 ^164c4

神通如瑞應者。彼經云。
佛入迦葉窟。龍毒不中。
龍火。不燒。恒水不溺。
三方取果。謂東取毗梨勒菓。
南取閻浮果。西取呵梨勒菓。
北取自然粳粮。忉利甘露知嫌。
隱去知念。現來火滅不燃。
斧舉不下等。雖覩眾變耶執末。
故言瞿曇雖神不如我道真。
佛即語云。汝非羅漢。
亦不得道。雙然開悟。
師徒伏。如法華疏第一及記廣引。
以示神通之相。 ^164c6

三歸翻耶者。翻其惡師惡法惡眾歸於正法正眾。
但云歸依佛法僧也。 ^164c20

初求願者。經云今正是時者。
五人應悟之時。實愛念者感理冥念。
令無著也。 ^164c24

根緣冥對者。宿善及耶善。
兼正因內薰成出世。
小機冥發。故曰冥對。 ^164c28

右手至便者。譬小機感及餘身分者。
即譬大機冥為便。 ^164c32

重明觀機〔至〕一機者。
正是冥起小志。唯宜初教被之故云不敢多有所求。 ^164c36

經云願王宣令者。
耶受化已。用轉教化。
展轉相聞。譬之宣令。 ^164c40

好害事多者。害真諦慧命。
常住法身。 ^164c44

斷首者。斷真空善根之首。
又萬善以信根為首。
若以倒見為藥。則無修根為斷首之解。 ^164c46

以解斷惑者。以無常觀解。
斷於通惑。得真壽命。
得此命已。必得常住慧命。
方名永終。 ^165a2

以惑障解者。以耶常惑障真解失慧命。
名橫死。又以無常障中解。
亦名橫死。 ^165a6

癡人者。二乘也。鹿譬陰境。
馬譬橫執。取常為實。
智人佛也。 ^165a10

此鹿非馬者。破耶常非實也。 ^165a14

而執無為馬者。雖知鹿無馬。
而便執計無處為馬。
正譬二乘執無常也。 ^165a16

何處復有者。無常之體本自非有。
況更計實豈非病耶。 ^165a20

佛果無常等者。意云佛是常身。
二乘等見佛入涅槃。
謂定無常與己證同。
既執為無常此病易識。
病既易識示真常佛性。
其心易開。故云易見。 ^165a24

謂生死等者。生死本是無常之法。
更有為無常。其病難識。
病既難識。示生死即是真常佛性。
佛性隱密。其心難悟。
故云難見。 ^165a30

欲死者。有可發之機故也。
若無機者。應云必死。 ^165a36

經云當云何治者。
大機發也。 ^165a38

眾生不受者。正指方等中見佛功德之身。
菩薩不思議事。聞說不思議解脫。
謂非己分。 ^165a40

如來重說者。至法華聞實相。
未悟。至涅槃方便受。 ^165a44

開權者。昔說為實。
今云非實。即是開權。 ^165a46

昔權宜者。昔用無常治常並非真實。
今說此意即當開權。 ^165a48

欲欺我耶者。汝先言毒。
欲欺我耶。今既令服欲欺我耶。
昔若毒今亦是毒。
故云成上。 ^165b4

悞我駈逐者。却謂舊醫是妙。
新醫非真。故云悞我。 ^165b8

此中通體是譬者。
明前諸文並是譬也。 ^165b10

經云智人見之者。
新醫口不宣唱。舊醫解藥心亦不 #CB03890;。 ^165b12

經云亦是甘露者。
此之乳藥本是甘露。
二乘過者得之。謂為毒藥。 ^165b16

滑草者。又亦可以能譬鈍使。
貪順境如滑。瞋違境如澁。 ^165b20

善好眷屬者。以母善好。
子則善好。且一一往釋耳。 ^165b24

國人至不受者。受他耶語。
名鬼所持。自生耶想。
名為狂顛。 ^165b26

令於教門可解者。
令見說常。即知治無常病。
見說無常教。即知用治耶常病。
為此義故。但合兩藥。 ^165b30

說如來之是者。明如來涅槃體不同生死誑相虗假名之為實。
出離情妄說之為真。
體無遷轉是故云常。
為眾德本說之為主。
諸行所說故復名依。
體無生滅名不變易。 ^165b34

汝等四眾下結勸修學。
other:: 
# 釋長壽品第四
第四釋長壽品 ^165b42

就疏文為二。先釋題。
次其文下入文解釋。
初又三。先明立名所由。
次今釋下明名從義顯。
三此是下結歸本章所對。 ^165b46

初云前之三品者。
序等三品。雖從人從事莫不皆為顯常。
故長壽居後。以收前常無非長壽。
故次前品而來。 ^165c4

譯人左右者。只是唐梵之異。
又是上下別耳。 ^165c8

恐依上文者。依上純陀哀歎。
但云如來及以常住未云長壽。
所以今云即是。 ^165c10

正言由常等者。此四為因。
獲長壽果。故云從所得立名也。
次名從義顯中即依四悉。
義以立名。 ^165c14

令樹善者。謂修常樂之善故也。 ^165c18

三結歸中云餘各隨便者。
論三十四問專顯長專。
及至答中則隨問施與。
雖復施與。亦不出於長壽因果故也。 ^165c20

次入文解釋中云佛法至三者。
明勸具四悉以益物。
初勸至又表佛即世界意。
初勸除下對治意。
二勸受下生善。三勸益物下第一義。 ^165c26

其上疑既盡者。明諸比丘疑常無常執心已破。
深信常即非常非無常已竟。
名之為盡。 ^165c32

初勸則嘿者。明此經中初段但有勸文。
而無辭不堪文。則是嘿受於勸。 ^165c36

今經之宗者。應知律是今經重寶。
贖於常住慧命。非經正宗。
不應此說。生公欲令問長壽因也。
長壽本是入生死濟物濟之良津。
以慈心為本矣。慈之為濟。
先制戒律。令不作諸惡。
然後使行善之極也。 ^165c40

於諸戒律者。然經初無諸字。
惑恐有本有之。所跡中著於諸字。
又應是取下經文云我今無智於諸戒律之語。
成此文意。故著諸字。 ^165c48

律儀定道者。律儀是別解脫戒。
定即定共戒。道即道共戒也。 ^166a6

雙照〔至〕俗者。此約七重二諦中。
真俗俱為俗以釋也。
明駿曰。萬善終以戒定慧為本。
前句舉戒本性空寂舉定慧。
本性空慧之境也。
寂定也。 ^166a10

具說如上者。指上汝戒律三學文也。 ^166a16

如來境界者。理境法也。
此明照境之慧深廣難測。
非九界心之所及名不可思。
九界言不能逮名不可議。 ^166a18

允同諸佛名者。同三世佛。
皆乘如實來成正覺。
故云同也所有諸定者。
約行也。 ^166a22

無三智者。下地分智。
不能問於果地三智。
是故辭耳。 ^166a26

聲聞不堪寄者如來勸問。
必欲流通而諸聲聞不任有三。
一智淺。二壽促三無眷屬。
以不能任持法也。 ^166a28

強受寄者。若強受寄。
則是如來失所寄也。 ^166a32

百二十者。生屬未來。
入滅是故不論。 ^166a34

如不能居者。居只是住。
不能令大乘法久住也。 ^166a36

一萬者。一萬兩為一金也。 ^166a38

百萬解脫者。一句出生一萬句。
又一句皆以九百九十句而為眷屬。
即成百解脫。 ^166a40

如何得歸者。破云像法時。
釋迦已去彌勒未出如何名二十年。
婦時還我。 ^166a44

即是還時者。受化之人。
通別惑盡。得見法身。
即是還時。即是歸我。 ^166a48

聲聞妄受者。澤州云。
比丘無有受法傳化弟子。
可以付囑。名無繼嗣。
無常遷逼說為病篤。
滅身歸無稱曰命終。
所付之法。無人稟行名皆散失。 ^166b4

推功者。有諸菩薩堪寄。
何不付之而令我受。
是故辭也。 ^166b10

盛壯端正者。亦可分字解。
盛壯譬自行化他具足。
端正譬得王三昧。 ^166b14

父母者。母譬得三實諦。
父譬權諦。故以三一一三對之。 ^166b18

經云一切聲聞等者。
在鹿菀時金是無常。
至方等等會冥成於常〔云云〕。 ^166b22

妄我推功者。二乘但得妄我之心。
故云善得無漏心推功在也。
澤州云。不自高舉名無漏心。
不者吾我名羅漢心。 ^166b26

二緣者。曇濟曰。一以聲聞無眷屬。
二以菩薩多眷屬僧宗曰。
一善能問答現在有益。
二令法久住未來有益。
明駿曰。一能令法寶久住。
二利安眾生是故疏云。
或善能問答等。 ^166b32

悉出上文者。如上應以無上佛法付諸菩薩等等。
惑指善能問答已下文也。 ^166b40

爾時佛告大眾〔至〕女人者。
此中有優婆塞等。
皆是大機發人。 ^166b44

經云我之壽命者。
壽命是果之極。戒歸是因之始。
總舉因果以勸問也。 ^166b48

若得問人者。若得稱會眾機。
與物有緣之人問者。
則能利益結緣當機及下位為影嚮等。
唯除古佛為影嚮者。
不論其益。 ^166c4

例作無而意異者。
菩薩文解故無疑。
二乘不能問名無疑。
又菩薩能問為利眾生。
二乘不能問。但自行。
故云意異。 ^166c10

身密等義者。等取名字功德品。 ^166c16

乃至開耶正四者。
於四德品也。 ^166c18

若問命即開天行者。
依常命理而行於行。
名為天行也。 ^166c20

若問辨即開梵行者。
梵行以慈悲為本。
即是以慈故說。 ^166c24

問辨即樂者。多聞分別樂也。 ^166c28

問歸即我者。三歸翻耶我以顯正我。
又有歸戒故常在人天自在而修。
故問歸即我。 ^166c30

問歸即用常辨者。
以翻耶常之辨。而顯正常之辨。 ^166c34

論云者。涅槃論也佛力大者。
經云以佛神力是也。 ^166c36

文殊童子者。餘經中說文殊童子也。 ^166c38

經多羅聚落者。此云蘆葦。
謂蘆葦村人也。 ^166c40

甲族者。即甲第甲寅以甲乙丙丁。
即上族也。 ^166c42

為決定眾者。地住已上菩薩。
名決定眾。已得任運入法流水中。
善能決定。說一切眾生悉有佛性也。 ^166c44

自諮發者。迦葉自疑。
雖在大眾之例懼非應命之人。
故有諮也。 ^166c48

經令汝歡喜者。得宜故喜。
稱機故喜也。 ^167a4

佛德等者。一歎佛德巍巍高勝。
二歎佛眾清純無雜。
三歎佛身堅固。猶如金剛。
明身堅也。色如琉璃。
明身淨也。四歎佛眾智德深廣。 ^167a6

不言自絕者。謂大小天隔。
何者小身豈能問於大身小智豈能問於大智焉。
敢發言扣於上聖矣。 ^167a12

借助者。若從迦葉諸加邊即入聲呼。
若從佛加說邊即去聲呼。 ^167a16

縱容兩存者。此師於後四偈。
存於問之餘勢。又亦得是問。
即對五行十德等。
此即雙破前二家故也。 ^167a20

梁武三十二問者。
據有云何而數之。 ^167a24

三十七者。將後三偈。
足前三十四。合為三十七。 ^167a26

為眾作依止生者。
指哀歎品。委任大臣等文。 ^167a28

大明覺道者。覺佛也。
謂佛道。此顯一代是佛大化之道。
故不可從近而洗。 ^167a30

而合成兩問者。若為三十二問應合為一。
若三十四即開為二。 ^167a34

開為四者。下答中離為四答。
故須開之。云何得是問因。
長壽及金剛不懷身是問果。
復以何因緣問因。
得大堅固力問果。
是則上半有因有果。
下半亦爾。所以離成四問。 ^167a38

若數合偈亦合偈亦只三十二者。
初二偈但為二問也。 ^167a46

三十六者。取初偈復以何因緣向足。
都成三十三云何。 ^167b2

聲聞未曾聞常者。
此一往約鹿菀得小果者不經方等等席。
直至今座名未聞常。
故應有疑。以之為難。
又且約今經顯露邊洗以為難辭。 ^167b6

聲聞〔至〕執已破者。
明二乘於前二品。
聞常疑執已破為難。 ^167b12

若爾則問不因上者。
既云為緣故疑。則不因上品應從文遠而生。 ^167b16

雙樹之終者。應知破前不成。
彼亦不當。故約後破之故非極談者。
談之不極。故非極談。 ^167b20

常不可修者。意云若本是常常體無修。
若既無修一切應常。
一切眾生既未得常常應有修。
所以問於常果從何因云何。 ^167b24

果上萬德〔至〕之因者。
萬善因也。 ^167b30

經云何得長壽者。
僧宗曰。一期為壽。
期久為長。常果非期。
寄言長耳。蓋談慧鑒無窮。
即般若也。云何得問其因也。
金剛不壞身此問法身。
如世金剛體不可壞能萬物。
取譬法身。三相不能移其神萬化。
草能變其體。澤州於此偈有三門分別。
一定問多少。昔來相傳云此偈中三十六問。
二彰問差別有六。
一總問。亦請問。如言云何得長壽等。
二求問如言願佛開微密等。
三難問如言三乘若無性等。
四責問如言如至斷疑綱云何不定說等。
五讚問如言眾生大依止等。
迦葉欲將難舊先亦而為讚嘆。
是故雖讚而得為問。
六謙問如下文言今欲問諸陰而我無智慧等。
謙己不堪而起後說。
如此分別。似有眉經之遠意。
其理不彰。故示彼學知耳。
三分文辨釋。偈判有二。
初問學法。云何得近無上道下問學行。
此云何知如下大眾問品未將答學行。
迦葉請云願說是大涅槃中所得功德。
故知前是學法後是學行。
法通理事行唯在事。
法通內外行德唯內。
法通三性觀三性法皆得起行。
行唯在善。法通自他。
他人之行得為己法。
己家之行得為他法。
如此判者太為淺局。 ^167b32

經可者。然一一問皆通三世。
若別對者且從一往。
故云經可。 ^167c22

作為眾作依止者。
實非阿羅漢半偈亦是四依品答。
以四依示為四果故也。 ^167c26

本無偈答者。次此偈。
彼即當猶如樂未生云何名受樂。 ^167c30

皆名有餘者。次此偈。
彼即應云如其斷疑網云何不定說。
此二句答中不分出。
若合云何不定說入不畢竟句中。
即開前受樂。足為十三問。
初段但為十四問。
只緣實非阿羅漢句答中不開故爾。 ^167c34

答卷少者。從此下至大眾問但七卷經。 ^167c42

後問少者。古人將得後四偈為問者。
從現病品去盡經答此四偈。
故問少而答文。以此觀之。
知四偈非問。 ^167c44

經悉有安樂性者。
僧宗曰。行之所生必由乎境。
境中妙不過佛性。
師子吼是略。迦葉是廣。 ^167c48

經云諸陰者。上至諸佛。
下及五道。 ^168a4

精進菩薩者。八住已上。
具三不退。亦非境界是以息問。
今謂藏通別三菩薩入空出假。
皆不能知也。 ^168a6

皆與理合者。皆稱秘藏之理。
即第一義皆有所擬者。
於四悉如前四文。 ^168a10

是已得非始者。如法華中文已得之。
非寂場始得本云已也。 ^168a14

加而讚之者。上云假佛威加借助智力。
大眾善根添我機辨。
即是加相讚如文。 ^168a18

等無有異者。僧宗曰。
此問總一經之。宏致。
收萬行之樞機。仰弘望旨。
故重稱善以讚也。
爾問我答。照理是同。
諸佛敷揚。何以異此。
故曰等諸佛也。 ^168a22

偏方不定教者。古人判勝鬘金光明。
為偏方不定教法華玄中廣破此義。
今家不爾。前四時教皆有不定。
如淨名經云。佛以一音演說法眾生隨類各得解等。
即其相也。 ^168a28

或言是秘密教者。
師意亦不然。但秘密在佛。
不可結集。又不可傳。
傳即名為顯露。 ^168a36

非。方便道場者。中間今日皆是迹施。
方便示成。如何偏據寂場為始。
僧宗曰。非唯仰等諸佛。
亦復同昔大士。昔七處八會華嚴方廣。
于時十方大士雲集論義。
亦嘗作此問也。此亦不知寂場猶是迹施。 ^168a40

大海等者。僧宗曰。
一則深廣。二則藏寶。
故名智慧大海。 ^168a48

法性虗空者。一則萬法本來無性。
二則涅槃亦稱法性。
此非思力所及也。 ^168b4

頂戴者。僧宗曰。謂蒙答旨頂奉恭敬。
如彼藏臣。 ^168b8

答長壽因者。謂云何得三字是因也。 ^168b10

若有因果等者。若因定是因。
果定是果。則不可破。
以不定故得成非因非果之因果。
若定執者則墮斷常。 ^168b12

若言開因果之秘者。
此約開昔權秘。成今大涅槃因果。
方稱涅槃正體。故名小緣。 ^168b18

若為顯涅槃等者。
此約佛意及經部意以說。
何者昔施三權。及經帶權明實。
復有從初。即以大涅槃心持戒護法。
皆為顯非常非無常大涅槃體。
此為正意。 ^168b22

兼明因果者。因果不得不有有能顯。
即當因果。故云兼也。 ^168b28

方便說因果者。此經雙明權實因果。
即是雙流之用以顯正體。
故名因果。為方便說。 ^168b32

縱容者。進退詳審得中以遣斷常之著。
故曰縱容。 ^168b36

抑案者。涅槃正體本寂性離四執。
名之為抑。依理而修非因而因果以顯正體。
名之為案如是修者。
方曰今經因果。 ^168b38

今明若因下此即因果相對以立自他等執。
若單約因為四句者。
因自是因不由果故因。
名自性因。因不自因由果故因。
名化。性因。果因緣故因。
名共性因。離因離果故因。
名因名無因性因。
單果四句例爾。此約圓教四句以彼破性執。
又若因自是因等。
但成別教義。以因果時異。
法體不融故爾。 ^168b44

皆墮斷常者。計自墮斷。
計他墮常。兩亦墮二。
無內墮斷。故云皆也。 ^168c8

從多從正者。前文因正果傍。
後文因傍而果正。
多少例此。以因果相成不得相離。
即是消云何得長壽句。 ^168c12

若覆器者。具足應云覆漏汙雜。
今文但舉一聞慧為誡耳。
僧宗曰。將答所問。
事須誡而勅之。夫宗致幽玄。
輕心所受。雖復言迦葉。
而意在時眾。 ^168c16

語義中者。論中更有二句。
云聞法歡喜心勇躍如是之人乃為說。 ^168c22

此業成因者。一一皆次云。
破九法界因。成佛法界因也。 ^168c26

業若定因者。果外之因也。 ^168c28

業若定果者。因外之果。
不得作因家之果。 ^168c30

因果叵得者。俱契中理。
故不可得。 ^168c32

言語道斷等者。只因不定因。
故言語道斷。果不定果故心行處滅。 ^168c34

精進菩薩者。藏通菩薩也。
別人初心即知中。
故具不簡。又別人地前雖勤行空假。
不知圓常。復次盡簡。 ^168c38

不能已已者。章安謙恭也。
既已諮問涅槃奧旨。
及案今經秘藏之義。
不能忘於所聞之情。
故云已已。 ^168c42

至高無頂等者。竪窮實相高不可得。
名無頂。橫周法界。
邊不得名無涯。 ^168c46

多所成就者。分證已上方名成就。 ^169a2

業能破業者。空業也。
以大涅槃心持不煞戒等業。
破於權業入畢竟空。
名為破。 ^169a4

從無住業者。假業也。
謂達陰界入即是秘藏。
陰界入無住。秘藏亦無住。
以無住故。還依院入無住。
立秘藏因果。名為立業。
非破非立下中業體具遮照故名正業如是下融通結意。 ^169a8

言道前者。發心已後訖至菩提。
皆名道前。妙覺為道中妙覺證後。
名為道後。故上文下引證顯體用相即。 ^169a16

以珠力者。證體也。
澄清者。證慈悲用也。
大慈大悲去證用也。
佛性證體也。 ^169a22

躳至繫所者。譬如來道前垂應。
應於眾生。如王迴駕至其繫所。 ^169a26

亦有佛性等者。此是抑挫引發之辭。
何者理性本同諸佛即體具足。
此引發也。性雖本具。
多起罪業。不能得見。
抑之言無。有之與無無其二體。
只眾生即佛性。只佛性即眾生。
如王子是因。以譬無性。
因是王子。以譬有性。 ^169a30

拔苦因等者。謂拔九界三惑苦因。
與佛界菩提善因。
拔九界二死苦平與佛界大涅槃樂果。 ^169a40

即用而體者。四無量心用也。
又二乘行者。慈以無嗔善根為性。
悲以不害為體。喜即喜受。
捨是無貪。菩薩行者。
大慈悲等總以大智為體。
又說以定慧為體。
悲者能不能救苦苦眾生。
大悲者能拔三苦眾生。
有眾多差別相。 ^169a44

遍約四諦者。謂約四種四諦。
無作四弘。緣十界二死三惑因果。
以為誓境。不但四趣以無作四弘。
遍開一切偏小等法故爾。 ^169b6

經云脫未脫者。說集諦令行。
未度者說苦諦令度。
未涅槃者說滅諦令會。
未安者說道諦令安。 ^169b12

經以如是等業者。
用前一子四心四弘三法。
以為業因故也。 ^169b16

云何起愛者。若有愛者。
則有彼此。何名等視。
言自相違。 ^169b20

展轉有妨者。謂互有相妨也。 ^169b24

前後不異者。前即用而體。
彼即體而用。舉佛道彼答菩薩道前。
體用無二。何方等視。
而言有妨。 ^169b26

濟危者。濟其違佛教者也。
危惡罪也。 ^169b30

都無所損者。此釋當理。
順於慈悲。 ^169b32

經而不捨置者。此舉非顯是。
國以酷為本。若有罪者。
必加嚴形而無放捨。
佛則不爾。於有罪眾生視之如子。
而不放捨。 ^169b34

十四知事人者。十誦律八法第六卷中云。
佛在阿羅毗國。爾時阿羅毗國。
僧坊崩壞。佛知故聞阿難。
是僧坊重閣何故崩壞。
答言修治是僧坊人有死者病者反戒者餘國去者。
佛言死者反戒者所應作事。
僧更應羯磨立知事人。
諸比丘有能多致財物。
能成辨事者應六年立作。
若新房舍應十二年立作。
次立知敷臥具人。
三立知食人。四立分粥人。
五立分帶鉢那人。
六五分藥人。七立知作器。
八立一比丘令常住知僧坊。
九立分處人。十立受護衣人。
十一立分衣人。十二立分浴衣人。
十三立作維那人。
十四立分處沙彌人。
此十四人皆以白二羯磨差之。
如連匿犯可悔過罪。
不如法見。故僧與我作不見擯。
諸比丘不與我共事共住。
作曰一羯磨曰二羯磨曰四羯磨。
布薩自恣及諸羯磨。
不得入立十四人數。
猒惡我如栴陀羅。
故云不得為羯磨主等。
如律廣說。 ^169b40

汙他家行惡行者。
此普是十誦律八法第三卷所明。
二比丘汙他家行惡行。
皆聞皆知行惡。是比丘共女人一牀坐。
共一盤食。共一器飲酒。
共宿噉宿食。不受而食。
乃至乘象馬車轝。
與多人眾中吹具等。
諸比丘以是事白佛。
佛令與作駈出羯磨。 ^169c22

與人鬪競等者。律中但云。
憙鬪諍相言已知。
是鬬諍比丘便到其所言汝等。
次言堅持是事莫為他擊。
汝等取勝我是我當相助等。
無至城中訴言。疏中應是約義以說耳。 ^169c32

令依剛正者。律云。
一應教汝依止某甲住。
二應說依心羯磨法〔云云〕。 ^169c40

居士後時等者。律云。
爾時有憂波斯那比丘和檀提子。
與大比丘眾五百人俱。
皆阿練兒。納衣乞食。
樂處空地。居士見客比丘來去坐立。
飲食衣鉢威儀清淨即起敬心清淨。
因是客比丘。故請名僧。
明日到自舍食。時僧房主開質多居士不先語我。
因客比丘。故請僧舍食。
我是質多居士菴羅林中摩帝摩帝陀羅僧居主。
質多居士不問我。
過是夜已。我當共是居士語。
至地明了著夜持鉢。
到居士舍。見辨種種多美飲食。
敷種種雜色坐具。
問言何以無胡麻歡喜丸。
居士答言我今樂說一喻如疏。
以此居士三代。為壓油業。
故此譏之。 ^169c44

八法者。若四分中一呵責。
二依止。三駈出。四遮不至白衣家。
五不見。六不懺。七惡耶不捨。
八滅擯。九惡罵治。
律教中唯此九法。
今十誦文但八法耳。
五不可見者。律中舉闡陀比丘犯罪問云見不。
答言不見。如來立法舉出眾外。
有利皆奪。待見方行名不見罪。
不懺者。還是闡陀犯罪識知而不懺滅。
如來立法舉出眾利待懺方行。
故名不懺。 ^170a18

常光者。常光一尋常有。
而無增減。名曰光。 ^170a32

非常者。或增或減為緣。
不同故也。有云五色光中或放一二乃至五種。 ^170a34

通身為五者。放光具多緣。
如法華第三疏引。
故注云云。 ^170a38

經未可見法者。未見之法。
汝欲見者。今當為說。 ^170a42

斷四住惡者。四住是體外惑。
故以隣王為喻。 ^170a44

無慈詐親者。見行惡而不治糺。
共同處者是詐親之人而無慈愍。 ^170a46

初王大臣者。涉云國況佛。
大臣況傳法者。未發令發為產。
已發令成為育。若生若養總名諸子。
道機不耶名為端正。
識達因果稱曰黠慧。 ^170b2

三根者。上中下也。 ^170b8

四部者。大論中或云。
在家二。出家為四部。
或將釋眾梵眾。足出家二眾為四部。
寶亮云。若二者比丘比丘尼。
三者沙彌。四者沙彌尼。 ^170b10

三種者。信偏即三教。
正信即圓教。 ^170b16

囑教者。澤州云。有犯四重五逆及謗正法。
此三罪人衣法擯治而死。
於弟子中有犯十惡輕罪之人。
亦須治罸名餘一子。
必當苦治罸。惡清淨眾。
當佛本意是故說言。
雖喪三子我終不恨。
又超悟記云。假使三子至令成就者。
喻尼等三人為治罸故則退。
唯比丘一子。須苦治罸要令成就三學也。
僧高曰。明如來以四部弟子。
付弘法人。教命三成就。
假令三部弟子。付弘不從治喻不盡成道。
餘有一眾。不以少故。
而不治之。如此釋者皆為疏中所破。
是故述之令知所釋。
不會經旨。 ^170b18

經得初移無量者。
不久當聞。安住移密藏中。
大福豈過於此。 ^170b38

非子不念者。如來不爾。
是子之外更無非子。
致成平等不成就他亦爾。 ^170b42

尚得福無量者。不久即得開權也。 ^170b46

汝以果計因者。汝何故見佛。
為緣入滅謂為無常之果。
果既無常而因亦爾耶。 ^170b48

自有世間相續者。
一期未斷。名之為常。 ^170c4

非數緣者。非擇滅無為也。 ^170c6

虗空常者。虗空無為。
以無礙為體。 ^170c8

本自有之者。即色是空。
無於待對。名之本有。 ^170c10

佛答長壽果者。前答云何得三字。
今正答長壽二字。 ^170c12

佛寶常者。謂明一體佛寶常也。
次明三寶亦爾。 ^170c16

地及虗空者。虗空中空行。
水陸及人天。皆有生陰中陰壽命。
喻如八河。悉皆作佛。
如河必歸於海。 ^170c18

能出人天者。若人天等由迷涅槃常命。
從染緣起出生。諸佛從體起用。
即淨緣起。而入生死。
為引九界眾生。入大涅槃海。
故云能出。 ^170c22

如阿耨達池者。從主立稱。
此云無惱熱。傍名清凉。
無惱熱池龍居其中故。 ^170c28

出四河者。經說不定。
或云出八。或復云出二十河。
各有所以。長含云。
東銀牛口出殑伽河。
南金象口出信度河。
西琉璃馬口出縛蒭河。
北頗胝迦師子口出徙多河。 ^170c32

言八河者。佛出山東。
三萬五河。人皆具見。
備取為喻餘方大河。
有大名聲人皆同知。
亦取為喻。通前說八。
餘方小河。無大名聲人皆不知。
故不舉之。所以言八。 ^170c40

言二十者。如阿含說。
四河去池四十里外。
各出四河。通本二十。
隨方趣海。涉云。恒河眷屬更有四河。
一間摩羅。三名河利#CB02494;提。
四名摩醯。宰頭眷屬亦有四。
一毗婆奢。二伊羅#CB02494;提。
三奢多須。四毗低多。
博叉眷屬亦有四。
一名婆那。二毗多羅。
三名明#CB02211;。
四名光仲婆。私陀眷屬亦有四。
一名薩梨。二名毗摩。
三多般提。四毗壽波。
是為二十也。 ^170c46

婆羅門等者。等取一切天人居士。
一切皆由菩薩所化也。
明因地之時。施一切命。
化功還歸化之。所以至佛則常。 ^171a12

從無住本者。秘藏常令無住。
全九法界壽命。是九法界壽命無住。
遍秘密藏。是以此二法其體無二。
故能遍立一切法也。 ^171a18

定出入者。若出定出入定入者。
但成前教義。今大涅槃出之與入俱是法界。
體遍虗空故以空為歎。 ^171a24

經如來亦爾於眾生中壽命第一者。
即當出義。出意正為引一切眾生。
入大涅槃常壽海中。
名之能入。故舉醍醐為喻。 ^171a28

經如來壽命若如是者。
如前四法故。僧宗曰。
承機致請也。 ^171a34

經不應〔至〕盡想者。
若不於如來生滅盡想者。
何故請住一却等耶。
既請佛住驗生滅盡之想。 ^171a38

二況者。外道五通。
尚能延促自在。住壽一劫二劫。
何況如來。已得常壽而不能住一劫等耶。 ^171a42

經示同毒樹者。皆是毒樹。
次永煎除。故云見捨。 ^171a46

難兩教者。皆有如所言言。
即教也。 ^171a48

難兩理無異者。迦葉意如來與外道俱同生同滅。
則知所證之理。與外人不異。 ^171b2

外道盜常教者。正法時猶有四依。
所以外人無能盜者。
未法方有。 ^171b6

佛理微妙者。法身體妙。
非凡眼所見。非心慮所思。
名為不現。 ^171b10

外道理偽者。從冥初生覺。
從覺生二十五諦。
過二萬劫已還歸冥初。
名曰不現。 ^171b14

佛認歸者。若為大機於華嚴已是認歸。
為於小機。次更施小彈呵洮汰。
來至今經方始認歸。 ^171b18

色種種者。色雖種種同共一群。
教雖種種同詮一理。 ^171b22

不期人天等者。不期人天苦果。
二乘苦觀等。 ^171b24

弘經人自益者。此約如法弘教之人。
雖為他說他既不受。
以法末故但著名言。
只成自益。 ^171b26

無有婦女者。無上菩提以大慈為本。
外人既不為無上菩提即當無慈。
有得之利。 ^171b30

欽慕深理者。此即機中欽慕。
何者既忻常樂之名。
義問欽慕深理。 ^171b34

非常住基者。以大涅槃心持戒。
方堪為常住本。降茲之外皆非。 ^171b38

無定慧方便者。圓常定慧方便也。
澤州云。正觀名攢。
傍推曰搖。世善逗生名漿難得。 ^171b42

漿譬人天者。精純成蘇。
餘汁為漿。意云酪之所棄。
尚不能得。況復酪等。 ^171b46

起我人知見等者。
十六知見中第九我見。
謂橫計五陰。名之為我。
四人見。計我是行人。
七知者見。計我五根。
能知五塵。八見者見。
計我根塵能見於色及起耶見。
等生取者見。計能生眾生。
如父母生子。二養育見。
計我能養他。三眾數見。
計我有五陰十二入十八界。
五受者見。計我後身當受果報。
六起者見。計我能造後世果報。
十眾生見。總攬五陰。
名為眾生。十一命者見。
謂命計速續。恐速續斷。
十二作者見。計我能有所作故。
十三壽者見。壽計一期。
尋常雖計病時最切。
恐連持斷恐一期短。
十四使作者見。謂駈筞由我故。
十五使受者見。苦樂由我故。
十六使起者見。令其還生欲界。
名起者見。故云等也。 ^171c2

人天善失者。僧亮曰。
耶見多者能斷善根人天俱失。 ^171c26

餘是像末者。生公曰。
佛經令人得戒定慧斯三法者。
本是得佛之惡道。
彼以取世樂失本為餘。 ^171c28

加之以水者。經云士夫者執我外道。
是身見水也。 ^171c32

梵王者。謂事梵天外道。
彼計梵天能生世間。
非是生因。謂是生因戒禁取水也。
或計梵天為常。是邊見水也。 ^171c34

自在天者。事自在天外道也。
亦計為常能生世間。
亦是邊見戒禁取水也。 ^171c38

微塵者。順世外道。
勝論外道計也。彼計極微為常。
能生世間。亦是邊見戒禁耶水也。 ^171c42

世性者。數論外道。
計冥諦為世性。亦計為常。
能生世間。亦是邊見戒禁取水。
戒者謂外道執狗牛等戒。
或是凡夫執別行解脫戒。
及定共戒能得涅槃。
定者或是四禪八定或是凡夫有漏三昧。
非涅槃道執為因道。
是或禁取水。智慧者或是外道世俗智。
或是凡夫聞思修智。
既是有漏。非涅槃道。
執為道者。亦是戒禁取水也。 ^171c46

及與解脫者。謂外道六行伏惑。
斷下惑時無間道後。
證根本地。名為解脫。
非真解脫計為解脫。
是見取水。 ^172a12

非想非非想天者。
此是生死苦蘇。實非涅槃。
外道謬計。亦是見取水也。
此等執見與愛慢無明相應起者。
盡名加水乳也。 ^172a16

有少梵行者。持十善及八戒兼供養父母等。
皆猶佛法而有此法。
是如來無緣慈力少分。
依行果得名少梵行。 ^172a22

歸依三寶者。不知歸依同體三寶。
為常因也。既不識因亦不識果。
故云而實不知也。 ^172a28

遍六大城者。若據破外。
始從華嚴等受受駈遂。
今且從最後說。 ^172a32

有漏智滅〔至〕涅槃者。
此用擇滅無為。斷有漏智。
盡即得滅理涅槃。
不取非擇滅為涅槃。
以有擇滅但是#CB00830;緣而已。
此二智俱通淺深。 ^172a36

既有是非者。猶無漏智非是涅槃。
所以智不捨智。 ^172a42

若道能致滅者。三十七道但能通滅不即是滅。
故非涅槃。即二智前後淺深為難。
今引三師但消#CB00830;捨智之文。 ^172a44

以法性難身者。以者滅法性。
難今法身也。 ^172b2

更互相難者。身若存者不應言法性。
若云法性不應言有身。
何者法性是無。而身是有。
致成相害。 ^172b4

四身〔至〕不解者。復云身存。
復云法性。故今不解。 ^172b8

無想天等者。舉其喻事。
此天在第四禪依廣果天。
別有高勝處。是無想天受報之處。
有諸外道修無想定生於彼中。
初生有想。中間想滅。
經五百大劫無想。
無想眾生定成十入。
謂六根四塵為十。
除香味二塵也。問彼天不能發語。
無出入息。如何有聲。
答身上諸處必有外風擊發內身。
以生聲。故定成就也。
命欲盡時心想還生。
便謗涅槃終入地獄。
佛今舉之。彼想滅時但有色陰。
而無色陰所依之想。
亦無色舉緣之想。 ^172b10

從生愛結者。猶有心故而起煩惱。
名為愛結。 ^172b26

則有非〔至〕處者。既無想心唯有命根。
持令報命而得不斷。
如從外來。贊之名為補處。 ^172b28

不應作滅等者。不應作法性滅身不滅難。
何者如來為緣故生。
為緣故滅。咸令眾生至非滅非不滅。
云何一向作生滅難。
僧宗曰。豈況如來妙極而當可知。
昔指孤滅以為法性。
權而非實。 ^172b32

經無有異相者。佛即法僧。
法即佛僧。僧即佛法。
即若云生滅。即是異想。
此三法是一體而無三。
故稱無異相。體是常住。
故云無無常相。不為三惑二死所遷。
故無變異相。即一佛體之三也。
以覺察之義為佛寶。
體無非法。具眾功德。
故稱法寶。體不隔物必與理和。
號曰僧寶。 ^172b40

若於三法為異修者。
當知此人不成清淨歸依。
既謂佛寶未極。云何而得具足戒耶。
若依憑常住三歸。
則得戒具足也。 ^172c4

經清淨三歸者。一體三歸也。 ^172c10

若昔四時等者。但說時未至故不得說。
非謂小乘歸戒而不成就。
若聞今經聲聞要知佛性。
歸戒方具。 ^172c12

若不知者。歸戒不具。
所以十仙既先取小果。
彼方入祕藏。 ^172c16

當知已得者。若說化意可言已得。
若從機緣說時未至。
不可云得。 ^172c20

經如來亦爾等者。
有常法故合前因樹。
明一體法身常故則有歸依。
合有樹影。明應身別體亦常。
故云非是無常。即總結為常。 ^172c24

經則非諸天等者。
意云如來若常可為無常人所歸依處。
如來既是無常。以無常人歸依無常佛者。
則非歸也。 ^172c30

經有樹無影者。樹喻法身。
影喻應身。以一體法身常故。
應身亦常。迦葉何故難言應身無常。
僧宗曰。舊釋。樹譬真法身。
影譬應身。於前文為便。
於難。為不便。今云有歸依者。
正言極果妙有是常。
則有歸依之德。若無此德。
有義亦壞。是故迦葉就影為難。
欲使無歸依之德也。
此釋只成一法。立二義耳。
應依法應俱常以釋。
僧亮曰。星月有光樹有闇影。
但以微故非肉眼見。
法身亦爾。非汝所見。
經父母各各異。則不能生子。
和合有子。喻之如常。
若無於子義當無常。 ^172c36

經而作霜雹者。摧於無常之見。
令生常見常解也。
大涅槃經疏記卷第二
w::  ^173a6

承保四年五月二日書寫已了對本一校已了
 ^173a14
