注同教問答
undefined:: 
可堂法師。撰華嚴同教問答。
意義深玄。文辭華贍。
固能合符乎佛祖之道。
可謂善述者矣。 ^574a11

笑庵法師。遂摭所聞。
以辨差當。猶不體其本。
而未免乎失焉。〔善喜〕學雖寡陋。
輙為辨明。非欲附名於梁棟間。
庶幾信可堂之道。
而釋學者之疑也。
覽者幸毋罪焉。 ^574a15

時戊子乾道四年冬至後一日〔善喜〕書
other:: 玉峯沙門〔師會〕述
author:: 蠡澤門人〔善喜〕注
orig::  ^574a23

問云。華嚴大宗唯同別二教。
別義講解多同。但易簡特異而多不從。
若同教一義。或曰三種。
〔易簡云。一法界本末融會同。
二三一和合同。三同頓同實同〕或曰四門。
或曰。立言小異。大義不差。
〔玉峯曰。孔目云。會三歸一。
故知同也。諸祖或曰。
全收泯二等者。但立言雖異。
總不出此。故云大義不差〕而學者二三不知孰是。
請諸少俊。博採祖文。
示其所歸。當公論是非。
不可私其所黨。至祝至祝。
commentary::  ^574a29

其一言通目。隨別取一義。
并同別中。各說同別等義。
非諸方所諍不必辨也。
orig::  ^574b6

章初。一別教。二同教。
易簡釋曰。後同教門。
直就法界本末融會。
故下章云。此同教說諸乘等會融無二同一法界。
commentary::  ^574b18

評曰。此中引文不盡。
復錯亂宗因。自言此是能弘門。
非被機之教也。
orig::  ^574b24

迎福釋曰。此乃三一合說。
則三乘一乘和合不異。
又注曰。此約三一俱故名同。
又揀非海具百川等云云〔揀非海具百川義。
下當辨明〕。 ^574b36

至相釋曰。經云。會三歸一。
故知同也。多義如彼。
又曰。今以理求通之。
與同義無別趣也。
今從至相。
commentary::  ^574b48

評曰。易簡將彼別教。
釋此對同之別。今取彼同。
示此對別之同義無舛也。
迎福亦曰。別義皆同。
則亦與矣。
orig::  ^574c12

清涼總相會通中。
或分為四。中云三同教一乘如法華等。
commentary::  ^574c24

易簡。釋教章攝益中同教一乘云。
此即三乘一乘和合屬同教攝。
前別教一乘。即是圓教。
權教三乘即是始教。
同教一乘即當終頓。
故清涼玄文云。三同教一乘如法華等。
演義釋云。即合終頓二教也。 ^574c34

評曰。此師又指此乃別教所不揀者也。
又曰。終頓二教文雖不揀。
常自逈異。故此指云。
即當終頓非圓教也。
決擇其意中。亦曰終頓非後教也。
餘義不錄。
orig::  ^574c46

迎福會解曰。要終頓二教同泯二。
故名同教一乘也。
注曰。此約終頓二教泯二是同。
非即合終頓為同也。
正約終頓同無二乘。
故云同教一乘也。
又次義中注。若終頓自相同者。
漸頓有異。安得是同。
又曰。不是合終頓為同。
但約同泯二。故名同也。
又曰。近人皆云終頓二教合為同教。
漸頓自殊。將何合耶。
commentary::  ^575a20

評曰。此亦非圓中之同。
〔迎福謂。從共教三。
乘中分出。非圓中之同也〕又非合終頓是離之之存泯也。
又將泯二是同。作同教得名所以。
餘義可知。如講時所辨。
orig::  ^575a32

清凉釋曰。始教存三故別為一教。
終頓泯二是同故合為一教。
下列四中云。三同教一乘。
即合終頓二教也。
commentary::  ^575a44

評曰。此乃泯二是同。
出合為一教之所以。
非同教得名之因由也。
是故存三為一教。
泯二為一教。與小圓為四。
亦明曰。同教一乘即合終頓。
與迎福有異。〔迎福則曰。
因由泯二。得名同教。
玉峯謂出合為一教之所以。
非同教得名之因由也〕然亦各自建立。
不必見疑。
orig::  ^575b2

又曰。約圓融不融。
分成二種。即實教頓教並皆不融。
為同教一乘。
commentary::  ^575b12

評曰。既曰不融為同。
非泯二名同。不亦顯然乎。
又此同教一乘。是合終頓。
義亦明矣。
orig::  ^575b18

又曰。若自他相絕。
則與眾生心同一體。
故無心外也。不壞能所。
故能知也。〔大疏第十三之上〕自解曰。
此通終頓二教。但同一體。
是頓教。兼不壞所知義。
即是終教。若總取雙絕雙存。
亦圓教中同教義也。
commentary::  ^575b22

評曰。既稱總取。合二教也。
亦圓教中同。非離之之終頓。
乃海具之江水安得不鹹。
正同此間之同教一乘也〔證今四教中同教也〕。
orig::  ^575b32

密祖釋能所證義曰。
能所無二。大乘終教也。
能所俱泯。大乘頓教中證道也。
觀祖曰。以能所歷然證事法界。
能所一相。證理法界及事理無礙相即之門。
能所俱泯。證事理無礙形奪無寄門。
存亡無礙。全證事理無障礙門。
舉一全收。證事事無礙門〔貞元一之下〕。
commentary::  ^575b38

評曰。能所存亡無礙。
得非總取雙絕雙存圓中同教義乎。
〔演義四十四。四地厭分中文〕是乃合前密祖之終頓也。
舉一全收。證事事無礙別教也。
此前更不立圓中同。
又於終頓之後別有此門。
義可見矣。
orig::  ^575c2

密祖釋理事無礙中至存泯同時。
則曰。邐迤有此三重事理無礙之義方足。
智者一一審之。
commentary::  ^575c12

評曰。即前觀祖。能所一相。
所證事理無礙相即之門一重也。
能所俱泯。證事理無礙形奪無寄門。
二重也。存亡無礙。
全證事理無障礙門。
三重也。如次前二祖取之。
第三重乃圓中之同。
如日月矣。非合終頓乎〔但將前地經疏鈔。
并貞元疏。及行願疏鈔對看。
皂白自分矣〕。
orig::  ^575c22

觀祖釋事理無礙曰。
會法性者。以是同教一乘。
義理分齊故。
commentary::  ^575c32

評曰。此蓋後三教並揀於權。
總是一乘。開之為同別。
此事理無礙。是同教一乘之義理分齊故。
故一一會前終頓能揀權三之義也。
以同教一乘是該取頓實故也。
orig::  ^575c40

密祖又曰。具此十門。
方名理事無礙。又曰當同教大乘之極致。
後觀別教等。
commentary::  ^576a10

評曰。即前清涼。存亡無礙全證之事理無礙門。
此大乘同教。即前總取雙絕雙存圓教中同教也。
以祖曰大乘亦名一乘故。
理義正齊。不必疑也。
後觀別教。此觀同教。
何疑之有。次前即言是同教一乘之義理分齊。
可為良證。
orig::  ^576a16

觀祖又曰。實教大乘亦名一乘。
謂會三歸一。唯有一乘法故。
即後三教合為一實。
即今性相二宗有多差別。
略列十條。〔貞元一之上〕此能揀十義。
亦即此經中同教之義。
〔演義第六云。然法性宗十義。
即此經同教中義〕密祖亦曰。
即華嚴同教義〔圓覺大鈔云。
法性中十義。即華嚴中同教之義〕。
commentary::  ^576a26

評曰。此亦後三合為一實。
開二即同別。開三即圓終頓也。
是以為四。即但有同別。
是合取頓實。即圓中之同也。
以一乘三乘小乘三宗。
不同一乘有二故。
此上釋合後三也。
合為一乘。後段釋開後三也。
則唯後一中自有同別。
不取終頓。以一乘唯有同別。
無餘乘故。故成三一也。
〔此上等元是白書〕或五。
則終頓圓。若後一自開同別。
則離之之終頓。非合之之終頓。
亦以一乘三乘小乘三宗。
不同終頓各詮雙存俱泯。
偏而非圓。若取終頓。
全同四中。此理顯然。
宜深思之。〔此則分四教。
即合終頓為圓中同教。
分五教。則圓中自有同別〕若將四教作五教釋通。
開合不分。偏圓難辨。
但見理事無礙之言。
便名終教。如法華等。
理事無礙一宗所收。
大乘一發。判為偏淺。
若謂圭山之言而不通者。
豈不礙他漸中之圓。
宗義別意〔教章云。
是故當知法華別意。
正在一乘〕在於一乘等語乎。
況吾宗未甞局判一經而作一教。
以深為淺。吾祖誡之甚明。
可深體之。可深思之。
orig::  ^576a36

清凉曰。一同教一乘同頓同實故。
commentary::  ^576b38

易簡釋曰。清凉玄文義理分齊中。
同頓同實。及圓融具德。
乃教下曲分義門。
與以教攝乘。義意亦別。
指總相會通同別并乘教開合同別。
乃曰皆明教門。非是義相〔易簡釋乘教開合中文也〕。 ^576b42

評曰。此兄常曰。但是義相。
非為機教門。以一圓教。
豈有二種修證。故此揀云乃教下義門是義相也。
不同二處〔總相會通。
并乘教開合二處也〕皆明教門矣。
orig::  ^576c2

迎福釋曰。三此中同教。
要圓教與終頓二教。
義類相似。故云同也。
commentary::  ^576c8

評曰。迎福老人。聦明愽達。
當今諸方放出一頭地者也。
此論似涉無稽何耶。
orig::  ^576c14

清涼釋曰。言同教者。
謂終頓二教。雖說一性一相。
無二無三〔演義第七〕。
commentary::  ^576c18

評曰。此正同教自相也。
理應更曰。言思斯絕。
以影在下文不言耳。
無二無三非泯二乎。
問曰。同彼頓實。安知合彼為同教耶。
答。祖云下同同教。
釋此言也。如次引云〔演義四十四。
鈔十門唯心中文也〕。
orig::  ^576c22

又曰。不辨圓融具德事事無礙。
故非別教〔連次前文〕。
commentary::  ^576c30

評曰。揀非別教也。
既非別即同明矣。
不亦即終頓非別乎。
orig::  ^576c32

又曰。而別教中有一性一相。
事理無礙。言思斯絕。
同彼二教〔連次前文〕。
commentary::  ^576c44

評曰。此示能同。即別教中。
彰其無礙也。非別有同教同彼也。
今能所同義。不同昔人。
可深體之。〔昔謂。自有能同同教。
同彼二教。今謂能同乃別教中理事無礙。
同彼二教也〕良以同彼。
故取之也。義如下引。
問信滿成佛行布十地。
同前諸教能同名同。
豈非同教同彼耶。
答。彼約一乘同三乘方便。
引彼令捨權入實。
不待該而是圓。今約所詮事理無礙。
是一該取二教所詮。
入圓成此彰其無礙。
〔既該取二教入圓。
為圓中同教。非離之之存泯也〕如浩然氣。
同雌雄風。總斯二風以為一氣。
浩然之外無別雌雄。
雌雄之外寧有浩然。
事理無礙。同存絕即泯。
總斯存泯為事理無礙。
道理亦爾。豈二事理無礙分能所耶。
章家約引權機。此文該取偏法。
機教相須。宛然凾蓋。
然皆別教一乘同前教耳。
orig::  ^576c48

又通難曰。以別該同。
皆圓教攝。〔玄談義理分齊之文〕鈔曰。
猶彼江水入海亦鹹。
commentary::  ^577a36

評曰。既俟別該即偏教之終頓。
非能同別教也。又言。
江水入海非自海水。
即終頓為此之理事無礙明矣。
指圓教攝。〔玄文云。
十善五戒亦圓教攝〕即總取雙絕雙存圓教中同教也。
當知。該之之終頓。
非離之之終頓。入海之江水。
非未入之水矣。開為終頓。
則各得存絕即泯之一門。
該而合之。則具得存絕即泯同時。
全入之事理無礙門也。
〔清涼曰。若總取雙絕雙存。
亦圓教中同教義也〕即所謂同教一乘之義理分齊。
同教之極致也。豈別有事理無礙同彼事理無礙乎。
若本與同之圓。豈可復言圓教攝也。
orig::  ^577a42

又曰。圓教有二。一同教。
二別教。別即不共。
不共頓實。同教者。
同頓同實。若下同同教一乘等。。
commentary::  ^577b16

評曰。既言下同同教一乘。
則收次三門唯識。
則同教一乘是。終頓何不得稱此名耶。
既曰收之。是海具之江水。
不同長江也。然海中江乃收長江同味耳。
別教同彼言下同也。
orig::  ^577b30

又曰。若同三乘亦收前四。
自注云。乃前四門唯識。
非四教也〔連次前文〕。
commentary::  ^577b38

評曰。別教一乘下同諸乘。
既不所同是三。能同亦三。
當知。別教下同終頓。
不應便非是圓。却竢該而入圓也。 ^577b42

以本非江水故不待入。
本非不融故不待該。
蓋後三教並揀於權合為一實。
皆是一乘。開即為二。
謂同別也。〔貞元一之上〕有開之之終頓。
非圓中之同。今將合之入圓。
故說該耳。〔該取終頓。
即圓中同也〕而鈔又曰。
如海包含無不具故。
則總収諸教。會三歸一。
得非廣乎。總會諸權以入一實。
得非為人之教門乎。
〔有謂。能弘門非被機之教者。
則知其妄也〕同頓同實。
又同三乘。前後互出。
前明揀權。未收溝洫。
且同頓實。況復影在前文全收中耶。
〔前文者。即玄談云。
語其橫#CB15756;。
全#CB15756;五教也〕此文揀收具明。
但揀頓實。異於前文。
而前文又曰。尚非三四。
前後相仍。全同教章分相中也。
〔分相中全揀前四也〕又知不共非唯不共二乘。
乃權實三乘皆不共也。
揀則三一不同。同則三一和合。
亦斯義也。
orig::  ^577c2

全收諸教宗。迎福曰。
四此中全揀前四。
不攝於圓。約別教說。
若此中全收。圓必攝四。
約同教義說。故行願鈔作此指也。
此約圓教。收前四教。
同成一教。故云同也。
故下鈔亦云。若同於三乘。
亦收前四。以同教如海包含。
無不具故。然上四義收攝同教。
體勢略盡。有同此類。
以義收之。則無所濫涉矣。
又餘三義諸祖共有。
同頓同實清涼新加。
唯約一乘深義說也。
又泯二是同。乃目法華等。
餘三皆華嚴〔此錄會解第八〕。
commentary::  ^577c34

評曰。迎福老。以海具百川說全收之義。
與章初少異。〔迎福曰。
以初義共三一故少異全#CB15756;。
以全#CB15756;必約海具百川故。
說少異共三一〕不知將章初海印一乘。
并所詮中一乘。為百川耶。
不百川非海而何。
又曰。共三一以法華為同教。
又不揀泯二是同之一乘目法華義。
又曰餘三皆華嚴。
華嚴非海乎。或似自語前却。
又曰。然上四義收攝同教。
體勢略盡。若曰旨意是一曰盡。
此四豈非是一。若云祖文出處略盡。
莫未盡否。又唯將全收作同教釋。
又曰。收前四教同成一教。
故云同也。此作得名所以。
不知自何而來也。
orig::  ^578a2

圭峯曰。全收諸教宗同教緣起義。
亦指大疏玄談全收之義〔行願鈔第一云。
大疏玄談。全揀全#CB15756;。
全揀諸宗。即別教性起義。
全#CB15756;諸宗。
即同教緣起義〕。
commentary::  ^578a38

評曰。此作同教釋。
則是方便。故賢首圓教或五也。
且取非即圓通義也。
既曰全收諸教。即前之四教謂之諸教。
清涼曰圓必攝四。
若爾即教章所詮差別攝前之同教。
〔章曰。若約同教。即攝前諸教所說心識。
何以故。是此方便故〕亦即教章之初同教。
以此同教。始自一乘終至多乘。
無不包故。亦即賢首總收十門唯心之同。
清涼曰。如海包含無不具故。
〔演義四十四卷〕則同頓同實之義。
亦是此義。〔清涼曰。
下同同教一乘。則#CB15756;次三門唯識〕下文亦說同三乘故。
〔若同於三乘。亦#CB15756;前四〕章中。
前曰華嚴一乘。後曰圓之同教。
〔若依圓教者。有二義。
一攝前諸教所明行位等。
以是方便故云云〕非海而何。
〔斥會解揀非海具百川等〕至相亦曰。
會三歸一。故知同也。
三即諸教故。如初義已辯。
彥和可常共取至相。
此義釋章初二門。
但不用同。與今有異。
義苑亦指此同章初之義。
〔義苑亦以會三歸一。
用釋章初同教〕此有深理。
昔可尚也。安更有詞。
此義祖語稍多。然又易見。
不多云也。
orig::  ^578a42

清涼全收曰。大海必攝百川。
同一鹹味。圓必攝四圓。
以貫之。亦圓教攝。
尚非三四等。有其所通。
無其所病。〔玄談義理分齊中文〕圭山大鈔。
指全收為一。是別教。
又曰。統收不異曰一。
運載含融曰乘。〔行願鈔第六〕章門探玄等亦爾。
圓教或一。餘相盡故。
〔教章探玄皆乘教開合中文〕一切三乘等本來悉是一乘法故。
〔該攝中文〕則全收是別。
義亦可見。不能廣辨。
過吾門者。熟聞之矣。
況孔目問答此之同別。
文義如雲。然二師。
〔豫復二師〕既但此之三〔易簡三種〕四。
〔會解四義〕且亦逢場作戲耳。 ^578b32

別出二章。
orig::  ^578c10

祖曰。一乘教義分齊。
云何一乘教有二種。
一共教。二不共教。
圓教一乘所明諸義。
文文句句皆具一切。
此是不共教。二共教者。
則小乘三乘教。名字雖同。
意皆別異〔要問上卷一乘分齊義〕。
commentary::  ^578c12

評曰。祖言別即不共。
〔十地疏十四之上。
別即不共。不共實頓〕又曰。
逈異餘宗。〔玄談云。
逈異餘教。圓覺曰。
逈異諸宗〕又曰。不共二乘。
又曰。不共三乘小乘同。
〔孔目十明章〕又曰。
別於三乘。〔孔目教章共有〕此皆敻絕逈異不共以解別也。
然其所自。蓋出智論。
太一首用。諸祖靡有不從。
其唯圓融具德。乃目普法之自體。
非釋別名之訓義也。
又祖曰。餘經是共教。
一乘三乘小乘共依故。
又曰。二乘共有。名數共同。
〔要問一乘分齊義〕又指成不成等四句。
則曰是一乘共教。
非別教也。皆以共釋同。
蓋共者同也。又曰。
三一和合同一善巧。
故名同教。此乃以合釋同。
同者合也。則三乘為教。
一乘為義。和合不離。
攝機成益也。又同者輩也。
齊也。此言流輩相齊也。
祖曰。同教門者。則與三乘義同。
但由智回向故。入一乘攝。
〔孔目真如章〕又曰。
依一乘教分與終教相同。
〔要問諸修道總別義〕又曰。
同教者同頓同實。
〔玄談義理分齊并十地鈔〕下同諸乘。
〔演義四十四〕又曰。
文雖是同。意皆別異。
皆言三一宗差。法門同也。
又說法華漸同華嚴。
此以流輩相齊以釋同也。
此中法華即圓中同耳。
又曰。今以理求通之。
與同義無別趣。〔孔目妙趣章〕蓋以同猶通也。
故有通教一乘。〔圓覺鈔云。
此是別教一乘。非法華通教一乘也〕亦言是一法門通彼三一。
達乎二宗。如曰上件法門。
攝下諸教。頓屬其上分本教義。
漸從其末義。通一乘三乘小乘。
何以故。為彼圓教所目故。
〔孔目一乘三乘義章〕又曰。
此義在三乘。亦通一乘說。
〔孔目緣起章〕又曰。
此文在三乘。亦通一乘用。
〔要問三性三無性義〕又曰。
此文在一乘。通彼三乘用。
〔要問悔過法義〕此以通釋同也。
然其濫觴。皆智論之共教。
共即同故。太一用之。
諸祖同遵。豈有異致。
故知諸文同教之名。
釋訓不出三一共通和合。
流輩相齊。故名同也。
釋訓既爾。諸文互成。
今欲示義。且作此耳。
其會三歸一乃教相也。
由彼教中。詮顯此理。
知其是同。可釋迴三入一教之名義也。
豈有將會三歸一。
作同字之訓義故。
譬彼空不空義。乃二教之所詮。
非始終之訓義。〔但二教所明空不空二義。
非二教之得名也〕故今一乘有共不共焉。
orig::  ^578c20

祖曰。然此五教相攝融通。
有其五重。一或總為一。
謂圓教攝於前四。
一一同圓。唯一大善巧法。
或名圓教。或名一乘。
或名教綱。或名教海。
或名一圓音教。或名普法。
或名通宗。〔孔目十玄章〕或名性起樹藏。
〔要問教相義云。性起樹藏。
內莊一乘。外嚴三乘及小乘等〕或名緣起大樹。
或名無盡圓通自在宗。
〔孔目法數章〕或名圓通自在法。
〔孔目料簡章〕或名無盡佛法。
或名普賢無盡法。
或名法界大宗。或名圓滿教。
或名圓宗。或名滿藏。
或名圓圓海。或名性德圓滿海。
或名教本。或名總相法門。
或名圓滿教輪。
commentary::  ^579b2

評曰。皆華嚴圓別一乘。
全收諸教之大宗也。
包容融攝具德圓通。
隨稱皆得耳。
orig::  ^579b34

或開為二。或曰本末。
或名究竟方便。〔章曰。
究竟及方便。以三乘小乘。
望一乘。悉為方便故〕或曰三乘一乘。
〔孔目一乘三乘章〕或曰共不共教。
或名同別。或名正乘方便乘。
或約大小。或約權實。
或約曲直。或約漸頓等。
commentary::  ^579b40

評曰。皆前一乘圓教開也。
但或首開不共一乘。
次分大小權實。〔首開不共。
於共教中。分為大小。
就大乘中。復分權實〕或先析小乘。
後分權實同別。或作一乘。
〔一乘有二。一同教一乘。
二別教一乘〕或作三。
一故開二中有多變態耳。
然諸共教或名三乘。
或名一者。由一乘共即彼三乘小乘。
但由智迴向。故入一乘攝。
〔孔目真如章〕左右稱耳。
問諸方便乘名一乘者。
為即以否。答有二義。
一由依究竟一乘教成。
何以故。從一乘流故。
又為一乘教所目故。
無異事也。二與彼究竟圓一乘為方便故。
故說一乘非即圓通自在義也〔孔目。
橫依方便進趣法門故。
約即不即以分。二義差別故〕。
orig::  ^579c14

或開為三。小乘三乘一乘。
或漸頓等。〔光統立漸頓圓。
至相搜玄用此〕。
commentary::  ^579c38

評曰。初義就五教有二說。
若皆為〔去聲〕三人。
則中三為三。〔如探玄教章孔目問答等〕若泯二屬。
一則後三皆一。是故四中同教一乘。
或從三出。或從一出。
〔合後三為實。分之為二。
則有同別一乘〕是故貞元大開權實仍小。
為三十條揀權。於後一實。
開同別也〔貞元第一之上〕。
orig::  ^579c40

或分為四。謂別教小乘。
至別教一乘。或小漸等。。
commentary::  ^580a4

評曰。原夫初義通論大旨。
唯有三宗。別教小乘不通菩薩。
名小乘宗。共教三乘三人同稟。
名三乘宗。直顯本法。
并會三歸一。名一乘宗。
但五教中。六七〔清凉圭山〕二祖。
多取泯二屬一。以揀於權。
後三皆實。名一乘宗。
不融為同。以融為別。
四五。二祖。每以中間。
通為〔去聲〕屬三乘宗。
後一究竟為一乘宗。
五祖復以存三泯二。
分其頓實。歸一乘宗。
〔探玄第一〕故五六祖師分三之後。
皆就三宗。兩其同別。
而成四教。〔探玄。并大疏。
皆於共教中。約存三泯二開兩教。
故分為四〕一乘宗中自有二故。
是故或將第五為別。
前四總為共教一乘。
於中即有小乘三乘一乘。
或更析開不共小乘共教三乘。
其餘如來藏佛性泯二之教。
楞為共教一乘。與今圓開四教。
名體全符。蓋諸共教上下相望。
自有共不共也。若析頓實以為所揀。
總屬方便。入三乘攝。
却散為五。後一自具同別。
為一乘宗。是則一乘還有同別。
亦順三宗。故一乘中無二同教對一別也。
是則頓實。屬三則權。
屬一則實。離偏而合圓也。
蓋以教海之中接引物機。
有多方便。句數不同。
前代諸德各述一門。
〔如古今立教中辨〕吾祖籠絡結成教網。
故有開合。縱成多教。
皆初圓中漸次開也。
苟爾亦圓之始小耶。
答實爾。總之別也。
又何離偏而合圓耶。
機有普別。智有三一。
得向異故。是故卷舒不曰一端。
舒而常卷。卷又即舒。
舒卷自在。為華嚴教網之大宗也。
注同教問答〔終〕
 ^580a10
