大方廣佛新華嚴經合論卷第二十一
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 
# 華藏世界品第五

pin:: 華藏世界品第五之一
commentary:: 
【論】將釋此品，略作十門分別：一、釋品來意；
二、釋品名目；三、釋華藏世界海因何報得；
四、釋華藏世界形狀安立；五、配華藏世界安立屬因；
六、釋華藏世界海純襍無礙；七、釋華藏世界海圓攝三世業境；
八、釋華藏世界本空出生所緣；九、明華藏世界因何得隱現自在；
十、隨文釋義。一、釋品來意者，此品答前三十七問中佛世界海、
眾生海、波羅蜜海等。
此品舉如來五位中行業因果報得，答前三十七問，故此品須來。
二、釋品名目者，為說此佛境報得之土，
蓮華所持，含藏一切，淨穢境界皆在其中，故名華藏。
三、釋華藏世界因何報得者，以從初信心至於八地已來，
恒以大志願力持，令其不退菩提諸波羅蜜海，
教化饒益一切眾生，至於八地，任利無功，當知風輪是大願波羅蜜所成報故。
眾生世間，妄想業風所持；如來世間，以大願力智風能持諸境。
為以智能隨願，願能成智，還以大願法身大智之所報成風輪之體。
若不以法身，一切諸行總有為故；若無志願，
法身無性，不能自成，何況成他？
以此三事為緣，方堪利生，不滯空有，進修功熟，任利無功。
且取初因大願為首，令持萬境，總以大願智風以為持境。
是故此品下文：普散摩尼妙寶華，以昔願力空中住。
如是華藏世界所有莊嚴，總是風輪上持諸境。
由諸福行本從願生，還將本因以持諸果，以此用願波羅蜜能成一切諸波羅蜜海。
以本因如此，故因果相持。
今以第八及初發心時，願波羅蜜中十波羅蜜以成十種風輪，
用持其上十種一切莊嚴。
以願波羅蜜互體相參，能持其上諸行報得一切莊嚴。
如最下風輪名平等，是願波羅蜜中檀波羅蜜報得，
故能持其上一切寶#CB08504;熾然莊嚴，還是願波羅蜜中檀度門法財慧施之所報生。
還自相持，因果相徹，法不虗得，因不唐捐。
以次准此，用願波羅蜜中十度法門配之十種風輪報得，因果相持故。
還如眾生世間妄想業風最居其下，上持水際金剛地山令其安住，
孛象玄光以成天文，運遊不墮蓮華藏體，是法身隨行無依住智體之所報得。
及宮殿，總大悲含育之所報得。
樓閣，即是智照觀根順悲濟物之所報得。
其地金剛平等自性法身之所報得。
但是諸莊嚴中所有金剛為莊嚴者，皆法身隨行之報。
但是摩尼莊嚴，皆法身成戒體隨行報得。
金剛輪圍山，即是大悲戒防護之業之所報得。
眾華莊嚴者，萬行利生開敷眾善之所報得故。
寶樹莊嚴者，建行利生覆蔭含識之所報得。
如十行位中功德林等十箇菩薩，下名悉同，
名之曰林，為行覆蔭故。
師子座莊嚴者，即是以法身隨智建法輪報得故。
略而言之，且復如是廣說報業所因，不可具悉。
夫報不虗得，皆有所因。
若不知因，云何修果？
是故此品之初云：此華藏莊嚴世界海，
是毗盧遮那如來往昔於世界海微塵數佛一一佛所，淨修世界海微塵數大願之所嚴淨。
但云願者，為行由願成。
又下云：普賢智地行悉成，一切莊嚴從此出。
如香水海大慈悲業之所報得，香水河是進修之行之所報得。
如下文殊師利常隨眾中，總以名表法，即見名知行。
如此華藏世界海見果知因，不可別引餘經將來證此。
此經見名即知法，見果即知因，方可識此經之意趣。
餘經法相門戶，多不與此經相應。
餘經云苦諦，此經云苦聖諦，即義有餘。
餘經說四諦，此經說十種聖諦及十十二因緣。
若廣說無量差別，不可卒申。
以是義故，此配因果，不可引於餘教配此經文。
此經見名知行，以果識因。
如文殊師利常隨之眾云：明練十方儀式主方神，
除滅無明黑闇主夜神，一心匪懈闡明佛日主晝神。
即其例矣。此華藏世界報得之體，大要總言大願法身、
大智萬行、大慈大悲。
以此五事成滿，盡法界、虗空界乃至塵毫之內重重剎海中，
一切眾生行皆悉等，利至八地，任用無功，自常充徧。
以此為體，非是滯寂自安及人天自求樂果者之所境界故，
亦非樂生淨土菩薩者境界故。
此淨土菩薩設修六波羅蜜，得六神通，
亦未能生信故為本，不以法界根本智、差別智乘發生信進修行故。
四、釋華藏世界海形狀者。
以無盡大願風輪，持大悲水，生無邊行華。
以法性虗空能容萬境，重疊無礙，於其水上生一大蓮華，
周空法界，名種種蘂香幢。
明根本智，起差別智，行差別行，名蘂香幢。
於蓮華內，日珠王寶上，有大輪圍山。
經云：日珠王蓮華之上者，只是華內有寶，
名曰珠王，非別有華也。
具寶所成林樹香水，妙華開敷，經自有文，具陳其事。
其華內地，金剛所成，地具眾寶，間錯嚴飾，經自具言。
於其地上，無數香水海，眾寶為底，如經具說。
一一香水海外，各有四天下微塵數香水河，
右旋圍遶，從南向東，以次遶之，如六甲等為右。
其河嚴飾，經自具言。
於不可說香水海中，一一海內，各有一大世界種，而住其中。
其世界種者，同流所居，名之曰種。
種者，類也。如先德釋云：三千大千世界，
數至恒沙，為一世界海。
海世界，數至恒沙，為一世界性。
性數至恒沙，為一世界種。
此中世界種，有不可說佛剎微塵數。
一一香水海中，各有其一世界種。
如經且略舉世界種，於最中心，香水海名，名無邊妙華光明。
中道智悲之妙用，為作名也。
即是風輪向上，種種蘂香幢大蓮華之內，處中香水海也。
此中海內，出大蓮華，名一切香摩尼王莊號。
有世界種，於中而住，名普照十方熾然寶光明。
此世界種，上下有二十重世界，各各相去佛剎微塵數。
此娑婆世界，在第十三重中。
最下重中，有佛剎微塵數世界周帀圍遶。
次上重，有二佛剎塵。
次上重中，三佛剎塵數世界周帀圍遶。
一重增一，至最上二十重，有二十佛剎微塵數世界圍遶。
如是周旋，通中心有十一箇世界種，各有二十重，上下相去遠近相似。
此十一箇世界種外，周圍至輪圍山，復有一百箇世界種，
隨方各十，於中布列，直往隨方行列而住。
近輪圍山周帀十箇世界種，各各上下四重，
重數雖少，上下相去極遠。
每第三重與此娑婆世界齊等，最上重或言相去七佛剎塵，
向下第二重與下相去多言十佛剎微塵數。
計四重世界，還與中心十一箇、二十重世界種高下齊等。
此近輪圍山十箇世界種即有四重，餘九十箇世界種不言重數。
且略舉世界種，中心有十一箇世界種，
周圍有一百箇世界種，共有一百一十一箇世界種，如天帝網分布而住。
大都總數有不可說佛剎微塵數諸世界種，
總於種種蘂香幢大蓮華之上，諸香水海各出蓮華，
諸世界種各各而住，即於其大華之上別華而居，即是第二重各別蓮華之上布列而住。
最下有須彌山微塵數風輪，而持其上種種莊嚴，
及持其上重重世界，猶如日月眾星，以風所持，處空而住。
餘廣者，經自有文，若廣引文繁，恐當不見，
略陳綱紀，麤而言之。
五、配華藏世界海安立屬因者。
夫果不自生，從因而得。
經云：廣大願雲周法界，於一切劫化羣生，
普賢智地行悉成，所有莊嚴從此出。
如經總舉不可說佛剎微塵數世界種者，
明普賢行攝化之境徧法界故，即是座內眾、
眉間眾所行、覺行、報得之境，總是都舉果行圓周之境。
於彼但言佛世界微塵眾對不可說佛剎微塵數，
於彼是略舉數，此是廣數。
如說普賢之行，且但言萬行，此是略言，意在無盡等法界行也。
即此二重舉果中普賢滿行，即如座內眾、
眉間眾，即此華藏莊嚴世界海不可說佛剎微塵世界種，
如天帝網分布在種種蘂香幢大蓮華之中，是其彼果行所攝生報滿果所得之境。
今在經中不舉大數，但舉中心十一箇世界種，
上下二十重，重別相去一佛剎塵，最下重世界各有一佛剎塵世界周帀圍遶而住其中，
次上第二重中即云二佛剎世界周帀圍遶，
次上第三重中即言三佛剎塵數世界周帀圍遶，
以次向上一重加一，直至最上重世界中有二十佛剎塵世界周帀圍遶。
此中心十一箇世界種總皆如是。
此明十一地行門進修攝化境界報得。
中心十一箇即十一地報得。
上下二十重漸漸增廣者，明十一地行門中一地有兩重因果為地，
地進修中皆一正果、一向果，其二十重中所有佛號皆是勝進中因果佛也。
所有世界是隨位中所化之境界也，即明十一地進修攝化層降佛果，
故各隨位配之，可見。
除此十一箇世界外，周圍別舉出一百箇世界種者，即明此十一地攝化十波羅蜜行徧輪圍山法界內故。
且隨方次第各有其十，都言一百，明徧不可說佛剎塵境界滿故。
近金剛輪圍山周圍有十箇世界種，上下有四重者，明十一地中四攝法徧故。
餘九十箇世界種不云重數者，明但是十波羅蜜，十中具百所攝化境故。
此是一箇因果竟。
自餘十箇四重世界配四攝法，更作一配。
總舉中心十一箇世界種，并周圍直至金剛輪圍山一百箇世界種，
總共有一百一十。
一箇世界種配十住、十行、十迴向、十地、十一地。
五位法各有佛因果，都有一百本。
五位中本自有十重因果為本，五位中各有兩重因果即是十，
此為本。五位佛因果與五位中作進修故。
即如此初會五位佛果，是都有一百一十。
更有一箇世界種，為明佛位是一，徧一切中作一故。
若無此一位，諸位不成故。
又明緣生之法皆須有一，故緣生之法始成。
如一、三、五、七、九與十作緣，但置二、四、六、
八、十，具滿數故。是圓數不可加減，是佛法、世間法皆相似故。
如一日、三日、五日、七日、九日，皆一、三、五、
七、九為法者，成緣生無盡，一多相徹故。
明其一者，非同時，無前、後、中間故。
為一不自一，與萬法作一故；為萬法不自多，為一作多故。
為成緣起法合，如是一多自在無作，任相成故。
如俗法，一為陽，二為陰，陽動陰隨，不可自用。
陰若自用，即天地兩乖，雲不興，雨不施，
皆主伴陰陽，動靜相順，互為主伴，方成緣生。
兩剛即缺，兩柔即離，為不成濟故。
是如來出世，意在利生，真不隨俗，故行無所設也，
德無所濟也，即佛自佛，眾生自眾生。
若為利生施設法，則即佛為陽，德所設教為陰，是故此經名為圓教。
佛處坎之一，而設教即十，以坎為師卦故。
是故普賢菩薩為明設教利生，因果緣起，
法須自在，不滯緣生，故舉一百一十一世界種，
配其五位因果，有一百一十之門。
為攝生報得，有一箇世界種，明其佛位與五位，及一切諸行作多故。
還如眉間之眾勝音菩薩，獨坐蓮華臺，
諸菩薩眾生，其華鬚明主伴萬行，一多相即，故定慧觀之可見。
十下作一，是其土字，明仁士之法，法合十一。
今以十一箇世界，安立十一地法門。
四重世界，明十波羅蜜、四攝法之方便。
大意舉前座內眾及眉間眾，明其所行之行。
此華藏世界，明彼行中報得依果。
於中襍類世界，即明所攝之眾生。
同住一處，而境各異者，約法界理智，真俗不殊。
六、釋華藏世界純襍無礙者，為佛所行之行，
徧法界、眾生界故。
既是行徧，所得依果亦徧。
但業不相應者，同住居而不見，猶如靈神及諸鬼趣，
與人同處，人不能見。
如經云：譬如人身，常有二天隨逐，天常見人，人不見天。
此經為佛行周徧，依正亦徧，不同三乘推淨土於餘方，而致去來自他之相。
為彼小心根劣者，且如是設教網，故畢竟求大菩提心者，
還須歸此不二之門，興徧周法界之行願也。
七、明華藏世界圓攝三世業境者，此華藏世界海，明此教法一念三世故。
一念者，為無念也。
無念即無三世古今等法，以明法身無念。
一切眾生妄念三世多劫之法，不離無念之中。
以是義故，此華藏世界所有莊嚴境界，能現諸佛業。
眾生三世所行，行業因果總現其中，或過去業現未來中，
或未來業現過去中，或過去、未來業現現在中，
或現在業現過去、未來中。
如百千明鏡俱懸四面，前後影像互相徹故。
為法界之體性無時故，妄計三世之業頓現無時法中。
是故經言：智入三世而無來往。
經云：佛子汝應觀，剎種威神力，未來諸國土，如夢悉令見。
十方諸世界，過去國土海，咸於一剎中，現像猶如化。
三世一切佛，及以其國土，於一剎種中，一切悉觀見。
論主頌曰：三世無有時，妄計三世法，以真無妄想，一念現三世。
三世無時者，亦無有一念，計著三世法，總現無時中。
了達無時法，一念成正覺。
八、釋佛國本空。何為華藏世界出生所緣者。
緣何事意？緣意有四：一、為明二乘雖得解脫三界麤業，
無有福智，不利眾生，滯於涅槃。
二、為三乘菩薩有樂生淨土，淨相常存，
障法性如理，染淨當情，知見不普，情存淨土，
不得自在，不如此法隱現自在。
為利眾生，顯勝福德故，即具相萬差，光明顯照。
若令眾生情無取著，如幻雲散，一物便無，
無有所得，存其繫故。
三、為怖一切法空。
眾生為法空無相之理，謂言斷見，空無福智，
不樂觀空，樂取相縛，隨境存業，不能解脫者，
所現福德，依正果故，令觀空法，空却無明，成福德業。
四、總為一切三乘及一切凡夫，現廣大願行福智境界，
量度樣式，令其倣學，不偏執故。
經云：諸佛國土如虗空，無等無生無有相，
為利眾生普嚴淨，本願力故住其中。
九、明華藏世界因何得隱現自在者，為從一切法空之理，
隨智現故，得隱現自在。
世間龍鬼，具有三毒，猶能隱現，何況法空，
空諸三毒，純清淨智，不能隱現自在。
如善財入彌勒樓閣，以三昧力，具見眾莊嚴，
從三昧起，忽然不見，一相都無。
善財白言：此莊嚴何處去？
彌勒答言：從來處去。
曰：從何處來？曰：從菩薩智慧神通來。
依菩薩智慧神力而住，無有去處，亦無住處，
非集非常，遠離一切。
又如幻師，作諸幻事，無所從來，無所至去，
雖無來去，以幻力故，分明可見。
彼莊嚴事，亦復如是，無所從來，亦無所去，
雖無來去，然以慣習不可思議幻智力故，
及往昔大願力故，如是顯現。
華藏世界，亦復如是，以如來大願智力，
法性自體空無性力，隱現自在。
若隨法性，萬相都無，隨願智力，眾相隨現，
隱現隨緣，都無作者。
但以理智，法爾自具不思議功，不思議變，
無能作者，自在隱現。
凡夫執著，用作無明，執障既無，智用自在。
順法身，萬象俱寂，隨智用，萬象俱生，隨大悲，
常居生死，但隨理智，生死恒真。
以此三事，隱顯萬端，不離一真之智，化儀百變。
十、隨文釋義者，此一品經，長科為十二段。
orig::  ^142c19

【經】爾時，普賢菩薩復告大眾言：諸佛子！
此華藏莊嚴世界海，是毗羅遮那如來往昔於世界海微塵數劫修菩薩行時，
一一劫中親近世界海微塵數佛，一一佛所淨修世界海微塵數大願之所嚴淨。
諸佛子！此華藏莊嚴世界海，有須彌山微塵數風輪所持。
其最下風輪，名：平等住，能持其上一切寶#CB08504;熾然莊嚴。
次上風輪，名：出生種種寶莊嚴，能持其上淨光照曜摩尼王幢。
次上風輪，名：寶威德，能持其上一切寶鈴。
次上風輪，名：平等#CB08504;，能持其上日光明相摩尼王輪。
次上風輪，名：種種普莊嚴，能持其上光明輪華。
次上風輪，名：普清淨，能持其上一切華#CB08504;師子座。
次上風輪，名：聲徧十方，能持其上一切珠王幢。
次上風輪，名：一切寶光明，能持其上一切摩尼王樹華。
次上風輪，名：速疾普持，能持其上一切香摩尼須彌雲。
次上風輪，名：種種宮殿遊行，能持其上一切寶色香臺雲。
諸佛子！彼須彌山微塵數風輪，最在上者，
名：殊勝威光藏，能持普光摩尼莊嚴香水海。
此香水海有大蓮華，名：種種光明蘂香幢。
華藏莊嚴世界海住在其中，四方均平，
清淨堅固，金剛輪山周帀圍遶，地海眾樹各有區別。
是時，普賢菩薩欲重宣其義，承佛神力，
觀察十方而說頌言：
　　世尊往昔於諸有，微塵佛所修淨業，
　　故獲種種寶光明，華藏莊嚴世界海。
　　廣大悲雲徧一切，捨身無量等剎塵，
　　以昔劫海修行力，今此世界無諸垢，
　　放大光明徧住空，風力所持無動搖，
　　佛藏摩尼普嚴飾，如來願力令清淨，
　　普散摩尼妙藏華，以昔願力空中住。
　　種種堅固莊嚴海，光雲垂布滿十方，
　　諸摩尼中菩薩雲，普詣十方光熾然，
　　光#CB08504;成輪妙華飾，法界周流靡不徧。
　　一切寶中放淨光，其光普照眾生海，
　　十方國土皆周徧，咸令出苦向菩提。
　　寶中佛數等眾生，從其毛孔出化形，
　　梵主帝釋輪王等，一切眾生及諸佛，
　　化現光明等法界，光中演說諸佛名，
　　種種方便示調伏，普應羣心無不盡。
　　華藏世界所有塵，一一塵中見法界，
　　寶光現佛如雲集，此是如來剎自在。
　　廣大願雲周法界，於一切劫化羣生，
　　普賢智地行悉成，所有莊嚴從此出。
commentary::  ^146a20

【論】第一、爾時，普賢菩薩已下，長行。
有二十四行經，并二十行頌，明歎佛往因，
行菩薩行，修淨大願力，報得風輪，以持華藏世界及眾莊嚴。
orig::  ^146c6

【經】爾時，普賢菩薩復告大眾言：諸佛子！
此華藏莊嚴世界海大輪圍山，住日珠王蓮華之上，
栴檀摩尼以為其身，威德寶王以為其峯，
妙香摩尼而作其輪，#CB08504;藏金剛所共成立，
一切香水流注其間；眾寶為林，妙華開敷，
香艸布地，明珠開飾，種種香華處處盈滿；
摩尼為網，周帀垂覆。
如是等，有世界海微塵數眾妙莊嚴。
爾時，普賢菩薩欲重宣其義，承佛神力，
觀察十方而說頌言：
　　世界大海無有邊，寶輪清淨種種色，
　　所有莊嚴盡奇妙，此由如來神力起。
　　摩尼寶輪妙香輪，及以真珠燈#CB08504;輪，
　　種種妙寶為嚴飾，清淨輪圍所安住。
　　堅固摩尼以為藏，閻浮檀金作嚴飾，
　　舒光發#CB08504;徧十方，內外暎徹皆清淨。
　　金剛摩尼所集成，復雨摩尼諸妙寶，
　　其寶精奇非一種，放淨光明普嚴麗，
　　香水分流無量色，散諸華寶及栴檀，
　　眾蓮競發如衣布，珍艸羅生悉芬馥。
　　無量寶樹普莊嚴，開華發蘂色熾然，
　　種種名衣在其內，光雲四照常圓滿。
　　無量無邊大菩薩，執蓋焚香充法界。
　　悉發一切妙音聲，普轉如來正法輪。
　　諸摩尼樹寶粖成，一一寶粖現光明，
　　毗盧遮那清淨身，悉入其中普令見。
　　諸莊嚴中現佛身，無邊色相無央數，
　　悉往十方無不徧，所化眾生亦無限。
　　一切莊嚴出妙音，演說如來本願輪。
　　十方所有淨剎海，佛自在力咸令徧。
commentary::  ^146c12

【論】二、爾時已下，有八行半經，并二十行頌，
明歎蓮華之上，寶輪圍山，具眾嚴飾，由如來神力所生。
orig::  ^147a20

【經】爾時，普賢菩薩復告大眾言：諸佛子！
此世界海大輪圍山內所有大地，一切皆以金剛所成，
堅固莊嚴，不可沮壞，清淨平坦，無有高下；
摩尼為輪，眾寶為藏，一切眾生種種形狀諸摩尼寶以為間錯；
散眾寶粖，布以蓮華，香藏摩尼分置其間；
諸莊嚴具充徧如雲，三世一切諸佛國土所有莊嚴而為校飾；
摩尼妙寶以為其網，普現如來所有境界，如天帝網於中布列。
諸佛子！此世界海地有如是等世界海微塵數莊嚴。
爾時，普賢菩薩欲重宣其義，承佛神力，
觀察十方而說頌言：
　　其地平坦極清淨，安住堅固無能壞，
　　摩尼處處以為嚴，眾寶於中相間錯，
　　金剛為地甚可悅，寶輪寶網具莊嚴，
　　蓮華布上皆圓滿，妙衣彌覆悉周徧，
　　菩薩天冠寶纓珞，悉布其地為嚴好，
　　栴檀摩尼普散中，咸舒離垢妙光明，
　　寶華發#CB08504;出妙光，光#CB08504;如雲照一切。
　　散此妙華及眾寶，普覆於地為嚴飾。
　　密雲興布滿十方，廣大光明無有盡。
　　普至十方一切土，演說如來甘露法。
　　一切佛願摩尼內，普現無邊廣大劫，
　　最勝智者昔所行，於此寶中無不見，
　　其地所有摩尼寶，一切佛剎咸來入，
　　彼諸佛剎一一塵，一切國土亦入中，
　　妙寶莊嚴華藏界，菩薩遊行徧十方，
　　演說大士諸弘願，此是道場自在力。
　　摩尼妙寶莊嚴地，放淨光明備眾飾，
　　充滿法界等虗空，佛力自然如是現。
　　諸有修治普賢願，入佛境界大智人，
　　能知於此剎海中，如是一切諸神變。
commentary::  ^147a24

【論】三、爾時已下，十行半經并二十行頌歎。
輪圍山內，平地金剛所成，具足眾寶間錯，其地華網莊嚴。
orig::  ^147b36

【經】爾時，普賢菩薩復告大眾言：諸佛子！
此世界海大地中，有不可說佛剎微塵數香水海，
一切妙寶莊嚴其底，妙香摩尼莊嚴其岸，
毗盧遮那摩尼寶王以為其網；香水暎徹，
具眾寶色，充滿其中；種種寶華，旋布其上；
栴檀細粖，澄垽其下；演佛言音，放寶光明；
無邊菩薩，持種種蓋，現神通力；一切世界所有莊嚴，
悉於中現；十寶階陛，行列分布；十寶欄楯，
周帀圍遶；四天下微塵數一切寶莊嚴芬陀利華，
敷榮水中；不可說百千億那由他數十寶尸羅幢，
恒河沙數一切寶衣鈴網幢，恒河沙數無邊色相寶華樓閣，
百千億那由他數十寶蓮華城，四天下微塵數眾寶樹林，
寶#CB08504;摩尼以為其網；
恒河沙數栴檀香，諸佛言音光#CB08504;摩尼，
不可說百千億那由他數眾寶垣牆，悉共圍遶，周徧嚴飾。
爾時，普賢菩薩欲重宣其義，承佛神力，
觀察十力而說頌言：
　　此世界中大地上，有香水海摩尼嚴，
　　清淨妙寶布其底，安住金剛不可壞。
　　香藏摩尼積成岸，日#CB08504;珠輪布若雲。
　　蓮華妙寶為纓珞，處處莊嚴淨無垢。
　　香水澄渟具眾色，寶華旋布放光明，
　　普震音聲聞遠近，以佛威神演妙法，
　　階陛莊嚴具眾寶，復以摩尼為間飾，
　　周迴欄楯悉寶成，蓮華珠網如雲布，
　　摩尼寶樹列成行，華蘂敷榮光赫弈，
　　種種樂音恒競奏，佛神通力令如是。
　　種種妙寶芬陀利，敷布莊嚴香水海，
　　香#CB08504;光明無暫停，廣大圓滿皆充徧。
　　明珠寶幢恒熾盛，妙衣垂布為嚴飾，
　　摩尼鈴網演法音，令其聞者趣佛智。
　　妙寶蓮華作城郭，眾彩摩尼所嚴瑩，
　　真珠雲影布四隅，如是莊嚴香水海。
　　垣牆繚繞皆周帀，樓閣相望布其上。
　　無量光明恒熾然，種種莊嚴清淨海，
　　毗盧遮那於往昔，種種剎海皆嚴淨，
　　如是廣大無有邊，悉是如來自在力。
commentary::  ^147b40

【論】四、爾時已下一十六行半，經二十行頌，
明金剛寶地有眾香水海，眾寶為底，妙香嚴岸，具眾莊飾。
orig::  ^148a14

【經】爾時，普賢菩薩復告大眾言：諸佛子！
一一香水海，各有四天下微塵數香水河，
右旋圍遶；一切皆以金剛為岸，淨光摩尼以為嚴飾；
常現諸佛寶色光雲，及諸眾生所有言音；
其河所有漩澓之處，一切諸佛所修因行種種形相，
皆從中出；摩尼為網，眾寶鈴鐸，諸世界海所有莊嚴，
悉於中現；摩尼寶雲以覆其上，其雲普現華藏世界毗盧遮那十方化佛，
及一切佛神通之事；復出妙音，稱揚三世佛菩薩名；
其香水中，常出一切寶#CB08504;光雲，相續不絕。
若廣說者，一一河，各有世界海微塵數莊嚴。
爾時，普賢菩薩欲重宣其義，承佛神力，
觀察十方而說頌言：
　　清淨香流滿大河，金剛妙寶為其岸，
　　寶粖為輪布其地，種種嚴飾皆珍好，
　　寶階行列妙莊嚴，欄楯周迴悉殊麗，
　　真珠為藏眾華飾，種種纓鬘共垂下，
　　香水寶光清淨色，恒吐摩尼競疾流。
　　眾華隨浪皆搖動，悉奏樂音宣妙法。
　　細粖栴檀作泥垽，一切妙寶同洄澓。
　　香藏#CB00645;氳布在中，發#CB08504;流芬普周徧。
　　河中出生諸妙寶，悉放光明色熾然，
　　其光布影成臺座，華蓋珠纓皆具足。
　　摩尼王中現佛身，光明普照十方剎，
　　以此為輪嚴飾地，香水暎徹常盈滿。
　　摩尼為網金為鐸，徧覆香河演佛音。
　　克宣一切菩提道，及以普賢之妙行。
　　寶岸摩尼極清淨，恒出如來本願音，
　　一切諸佛曩所行，其音普演皆令見，
　　其河所有漩流處，菩薩如雲常踊出，
　　悉往廣大剎土中，乃至法界咸充滿。
　　清淨珠王布若雲，一切香河悉彌覆，
　　其珠等佛眉間相，炳然顯現諸佛影。
commentary::  ^148a18

【論】五、爾時已下十二行半，經二十行頌，
明各各香海具眾香河，其河底岸具諸嚴飾，右旋遶海。
orig::  ^148b32

【經】爾時，普賢菩薩復告大眾言：諸佛子！
此諸香水河兩間之地，悉以妙寶種種莊嚴；
一一各有四天下微塵數眾寶莊嚴，芬陀利華周帀徧滿；
各有四天下微塵數眾寶樹林，次第行列；
一一樹中，恒出一切諸莊嚴雲，摩尼寶王照耀其間，
種種華香處處盈滿；其樹復出微妙音聲，
說諸如來一切劫中所修大願；復散種種摩尼寶王，
充徧其地，所謂：蓮華輪摩尼寶王、香 #CB08504;光雲摩尼寶王、
種種嚴飾摩尼寶王、現不可思議莊嚴色摩尼寶王、
日光明衣藏摩尼寶王、周徧十方普垂布光網雲摩尼寶王、
現一切諸佛神變摩尼寶王、現一切眾生業報海摩尼寶王，
如是等有世界海微塵數。
其香水河兩間之地，一一悉具如是莊嚴。
爾時，普賢菩薩欲重宣其義，承佛神力，
觀察十方而說頌言：
　　其地平坦極清淨，真金摩尼共嚴飾，
　　諸樹行列蔭其中，聳榦垂條萃若雲。
　　枝條妙寶所莊嚴，華#CB08504;成輪光四照。
　　摩尼為果如雲布，普使十方常現覩，
　　摩尼布地皆充滿，眾華寶粖共莊嚴，
　　復以摩尼作宮殿，悉現眾生諸影像，
　　諸佛影像摩尼王，普散其地靡不周，
　　如是赫弈徧十方，一一塵中咸見佛。
　　妙寶莊嚴善分布，真珠燈網相間錯，
　　處處悉有摩尼輪，一一皆現佛神通，
　　眾寶莊嚴放大光，光中普現諸化佛，
　　一一周行靡不徧，悉以十方廣開演。
　　摩尼妙寶芬陀利，一切水中咸徧滿，
　　其華種種各不同，悉現光明無盡歇。
　　三世所有諸莊嚴，摩尼果中皆顯現，
　　體性無生不可取，此是如來自在力。
　　此地一切莊嚴中，悉現如來廣大身，
　　彼亦不來亦不去，佛昔願力皆令見。
　　此地一一微塵中，一切佛子修行道，
　　各見所記當來剎，隨其意樂悉清淨。
commentary::  ^148b36

【論】六、爾時已下十五行半，經二十行頌，
明香河兩間平地具樹華果，眾妙莊嚴。
芬陀利華，此云百葉白蓮華。
orig::  ^149a8

【經】爾時，普賢菩薩復告大眾言：諸佛子！
諸佛世尊世界海莊嚴不可思議。
何以故？諸佛子！此華藏莊嚴世界海一切境界，一一皆以世界海微塵數清淨功德之所莊嚴。
爾時，普賢菩薩欲重宣其義，承佛神力，
觀察十方而說頌言：
　　此剎海中一切處，悉以眾寶為嚴飾，
　　發#CB08504;騰空布若雲，光明洞徹常彌覆。
　　摩尼吐雲無有盡，十方佛影於中現。
　　神通變化靡暫停，一切菩薩咸來集。
　　一切摩尼演佛音，其音美妙不思議，
　　毗盧遮那昔所行，於此寶內恒聞見，
　　清淨光明徧照尊，莊嚴具中皆現影。
　　變化分身眾圍遶，一切剎海咸周徧。
　　所有化佛皆如幻，求其來處不可得。
　　以佛境界威神力，一切剎中如是現。
　　如來自在神通事，悉徧十方諸國土，
　　以此剎海淨莊嚴，一切皆於寶中見。
　　十方所有諸變化，一切皆如鏡中像，
　　但由如來昔所行，神通願力而出生。
　　若有能修普賢行，入於菩薩勝智海，
　　能於一切微塵中，普現其身淨眾剎。
　　不可思議億大劫，親近一切諸如來，
　　如其一切之所行，一剎那中悉能現。
　　諸佛國土如虗空，無等無生無有相，
　　為利眾生普嚴淨，本願力故住其中。
commentary::  ^149a14

【論】七、爾時已下，五行經、二十行頌，都結總歎此世界海如來無量功德莊嚴。
大方廣佛新華嚴經合論卷第二十一
w:: 音切
note:: 洄 ^149b16

〔戶#CB01926;切。〕
澓
〔伏音。〕壇
〔徒干切。〕墠
〔常演切。〕佉
〔丘伽切。〕芬
〔分音。〕馥
〔房六切。〕沮 ^149b27

〔才與切。〕暎
〔於命切。〕徹
〔丑列切。〕麗
〔力制切。〕蘂
〔如水切。〕澄
〔直陵切。〕垽 ^149b29

〔魚靳切。〕陛
〔旁禮切。〕欄
〔勒丹切。〕楯
〔述尹切。〕渟
〔笛令切。〕競
〔巨敬切。〕奏
垣 ^149b31

〔于元切。〕牆
〔才良切。〕繚
〔了音。〕繞
〔而沼切。〕卍
〔萬音。〕歇
〔許揭切。〕孛
縛 ^149b33

〔符郭切。〕慣
〔古患切。〕
 ^149b35
