
undefined:: 成唯識論學記〔自第五初至第六半〕
orig:: 
●論卷第五 ^77b9

此染汙意〔至〕唯有捨受。
commentary::  ^77b11

基云。非必別師假設異計。
最後正義既不別說彼同者。
問。不說多種而有義別。
何以不說而証必同。
答。不別說中自有多義。
一無故不說。如因果恒轉如。
二同故不說。謂如捨受。
三顯故不說。如第三能變所□繫等。
基云。異者別說。謂初自相。
此亦別說。又云。染□現異彼因果二相。
染非異熟。非所熏故。
依緣行相□性繫。
頌已別說。又三位無。
已簡恒轉。羅漢方捨〔基意如此。
隨生所繫。豈不同八解云不爾。
第八報主。非能隨故〕。
雖有二解。今存後師。
基難前師。若四受俱。
即金剛心。非頓斷過。
此難不然。見道頓斷通四受故。
orig::  ^77b13

未轉依位〔至〕平等轉故。
commentary::  ^77b33

述曰。大段第二果相應門。
已轉依位。依何地起。
測云。無文正判。理第七八依第四禪。
任運一類。唯捨受俱。
彼定勝故。觀察作智。
依諸地起。有說。此智與觀察智。
同依一地。由觀察智所引生故。
雖有兩釋。前說為勝。
基疏。十地無漏。隨第六識引何地。
乃至有頂。皆有此智。
依彼法空及滅定有。
不可定說下地第七為有頂依。
雖通諸地。皆唯捨受。
成佛已去。無不行時。
名無動搖。在第四禪。
設通上下。不反易故。
如因唯捨。樞要云。
若至佛位。能依通九地。
所依唯第四定。與淨第八相依相續。
無動搖故。十地無漏能依所依。
俱定同地。隨他引故。
末無初故〔破此義過。
如本母釋。菩薩無漏。
非佛性過故〕。問若隨觀智。
必同地攝。觀智欣樂俱平等。
亦應爾。樞要二解。
一云得。然今說捨者。
取佛位故。一云唯捨勿隨能引。
尋伺俱故。如尋伺麤欣樂易故。
orig::  ^77b35

末那心所〔至〕唯是善性。
commentary::  ^77c24

述曰。第六段釋第八三性門。
基云。識及心所。何性所攝。
答。以相應顯心是染。
性非染故。測一云。
舉識問所。弊自心者。
自相應心。心不自覆。
orig::  ^77c26

末那心所〔至〕即非所繫。
commentary::  ^77c34

述曰。第七段釋第九界地門。
隨阿賴耶所生地繫。
瑜伽六十三。顯揚十九。
皆說爾故。言緣彼執我即繫屬彼者。
基云。此既俱生別緣我見。
不執他地為自我故。
故知第七不緣種子。
色等相分通他地故。
第八雖通緣。不作自他解。
第七作我解故。不緣他地樞要難。
所緣一地繫。能緣繫隨境。
所緣九地繫。能緣繫通九。
如總緣我見等。答。
現行為境親。能緣隨彼繫。
種等境流隱。能繫不隨。
基云。八非能繫。七非所繫。
相從相屬是此繫義。
或彼諸地諸煩惱縛者。
此意為自相應四惑之所繫也。
相應縛故。測云。第六七識。
俱惑所縛。
orig::  ^77c36

此染汙意〔至〕不別說之。
commentary::  ^78a16

述曰。第八段釋第十伏斷門。
於中有二。正釋頌故。
決擇義故。此初也。
言真無我解違我執故者。
真二空解違生法執。
故二末那隨應滅也。
何故乃至羅漢不滅。
故論解云。非見斷等。
基云。三界相望。雖有九品。
相唯地地最下品故。
第九品攝。各極細故。
同障無學。一時頓斷。
名勢力等。測云。九地各有九品。
orig::  ^78a18

此中有義〔至〕雜染依故。
commentary::  ^78a32

述曰。第二決擇中有二義。
此初。基云。安慧等義執無法執。
及淨第七三位無體故。
orig::  ^78a34

有義〔至〕此亦應爾。
commentary::  ^78a38

述曰。難陀護法等也。
出世末那經說有故者。
違教失也。如六十三。
如世尊說。出世末那如云何建立。
遠離顛倒思量能正思量故〔基測云。
解脫經也〕。無染已下違失也。
同意識故。淨應如染。
或飜彼相應者。無我見。
無貪慚。無痴。如次。
平等行者。證真行也。
許佛恒行如鏡智者。
測云。任運相續理應爾故〔不成共許因〕。
基云。佛地經中。說此智品佛位恒行。
即汝共許許。佛恒故〔勘〕。
又如未證補特伽羅等者。
基疏且難。如凡夫等。
未證人空。人執既恒行。
二乘人等。未證法空。
法執應恒行。為例均故。
樞要量云。法執未證法空位應恒行。
二執隨一攝故。由如生執因。
有法自相相違。以無學聖道立為同法故。
測云。未起法空應有法執恒行。
未起對治故。謂如我執。
然安慧云。八識皆執。
既有第八。相府極成。
基云。故論轉破。非依第八。
彼無慧故。言又諸論中以五同法等者。
瑜伽五十一。攝論第一。
以五識為同法。證有第七為第六依。
宗因俱有失者。總言第六。
有有俱依。即一分違宗失故。
若除聖道無學等識。
立餘意識。有俱有依。
六識攝故。因有不定。
聖道意識無此依故。
亦有法自相相違。
應知又汝五識。應有無依。
六識攝故。他比量也。
orig::  ^78a40

此意差別〔至〕平等性智。
commentary::  ^78b38

述曰。對論定已決擇差別。
於中有二。略故。此初也。
異生相續者。恒時恒時義也。
一類菩薩者。簡無學漸悟也。
法空智果者。基云。
無分別智名智。後智及滅定名果。
智所引故。非人執心。
不緣異熟。異熟位長。
說法執緣。非法執心。
不緣賴耶。賴耶短故。
說人執緣見相相當。
且作是說。言菩薩見道者。
基云。一切菩薩見道。
令必法空觀。入見道故。
此非三心真見道義〔彼宗初心有法執故。
證云。護法三心不起法執。
皆以法空之所引故〕測意亦同。
又解。中言亦通見道。
以相見道。有情假緣智偏觀生空。
法執起故。樞要同此。
言彼緣無垢異熟識等者。
若菩薩智。測云有說隨能引智。
同緣一境。隨他引故。
故初四地別緣真俗。
五地已上。容有双緣。
有說。初地通緣。仁王經中。
初地菩薩說双照故。
樞要云。頗有菩薩意樂力故。
從法空無分別。即入後得生空耶。
或翻此不得。必前導故。
如佛地論。等流之觀。
同根本觀。此中基云。
若遠等流。亦得易入。
又解。總不得。唯除已自存。
然佛地論等。據多分未自在。
orig::  ^78b40

補特伽羅〔至〕此亦應爾。
commentary::  ^78c30

述曰。第二廣釋有二。
此廣人執末那。我執必依法執而起者。
如六十五引經頌言。
執法自在故。執我性而轉。
測云。迷杌如法執。
謂人喻我執。三藏云。
如起我執必依法執。
亦證法空必帶生空。
故下第十五生空觀品。
若非有漏。或無心時。
皆容現起。既不除獨法空時故。
觀云。有獨法空。但此位中容起生空。
故論不除。量云。法空有時別起。
二空智中隨一攝故。
如生空智。證云。三藏為正。
有教理故。相違決云。
法必帶生空。深必證淺故。
如双證位。言同依一慧者。
基云。我法用別。慧體是一。
同一種生。於理無違。
如一眼識。隨境用多。
然今二執。非非是二是無一心中。
於二境起二行執故。
問。前云疑於理印於事。
豈非一心行二境。
解云。彼非執故。執即推求以堅着故。
觀問。二執體境同。
二執一心起。尋伺體境一。
二得一心生。答。二執相順一心起。
彼麤細違不並生範云。
同體二執。熏成兩種。
斷前後故。後生果時。
二種共生。如一眼識。
多用熏多。後時多種共生一識。
寂云。有云。六七識中別有獨起所知障種。
生空智時。七從彼生。
此釋大謬。佛地唯識皆言體一。
用分為二。前後斷故。
所知亦以法愛恚等煩惱各說。
若離煩惱別有獨行所知障者。
百法何攝。諸教皆說煩惱皆以所知為依。
證存此言。若有別起。
何心相應。定非善心無覆無記。
若惡有覆。知必同體。
故此論云。三地所斷。
名欲貪愚。彼昔多與欲貪俱故。
又七識內。或多或少。
如煩惱故〔問數論冥性勝論德等別體非我。
彼如何通。答計為我所。
故亦同體〕。今謂第七識俱。
應如所說。由生空智伏一分故。
第六意識無獨起者。
理教相違。如金剛般若云。
若取法相。即著我人眾生壽者。
無著釋曰。但法及非法想轉時。
非我等想及依止不轉故。
然於我想中隨眠不斷故。
即為有我取。解云。
法但想時。我想及以所依煩惱有不轉故。
明知亦有獨頭法執。
增減法執名法非法。
意識俱故。然行相似煩惱名。
說。由此隨彼百法所攝。
雖說煩惱必依所知。
不說所知必常煩惱。
所依得離能依有故。
證助亦非。論既別說異熟生心。
若望菩薩。有覆所攝。
何苦尋求此相應心。
又云。昔多與欲貪俱。
影顯少有別體之障。
又說多少如煩惱者。
顯貪恚等法數少。
非必體同。無相違失。
orig::  ^78c32

二乘有學〔至〕皆入此攝。
commentary::  ^79b22

述曰。第二廣法執末那。
頓悟既唯於修道起。
生空智果。明智見道。
後得智中安立等行。
但法空果。遍緣之用。
彼真見道。雖帶生空。
法空智攝。引相道故。
唯有所依所知障者。
既言所依。明知本來二執同體。
隨用舉體二障攝故。
但由聖道伏一分勢。
約意識俱。佛地論云。
八地已上無法執也。
於二乘等名不染者。
等取菩薩生空智品。
及諸異生人天善品。
然大菩提一切所障。
故望菩薩二障皆染。
觀云。六識不善煩惱所依。
若望菩薩通惡有覆。
若望二乘還異熟生〔非也。
彼不能感苦異熟故〕。
樞要云。不善心中。
亦唯無記。證存此義。
問。惡有覆許俱。善無覆應爾。
答。彼同有所障。惡有覆同體。
無覆無修斷。與善無同體。
問無姓無所障。二障俱無覆。
若言畢竟障。二乘所知然。
證解云。有性據可得。
不得說名障。無性約畢竟。
不得故名障。言此名通故者。
三緣不攝。皆入增上。
三無記不攝。皆入異熟生。
orig::  ^79b24

云何應知〔至〕故不繁述。
commentary::  ^79c12

述曰。釋十門已。大段第二教理證成中。
亦有二。此初教也。
然初不共。後引共教。
基云。小乘未來名心。
過去是意。現在是識。
然無別體。故今成別。
解脫經者。共許教之解脫者是零落義。
不入四阿含別行故。
範云。由道斷障令意解脫。
此義名經。證云。後稍近文。
若不入阿含名解脫者。
天請問經等皆應名解脫經。
既言恒時。小乘何通。
基云。上座部等。別有細意識恒現行故。
大眾經部等如常施食。
非一切時。薩婆多云。
非四或同時俱。前後俱。
如常施食。從彼得解脫者。
羅漢解脫道時。從金剛斷得。
薩婆多計。或現雖斷。
過未有體。故舉共許例過未無引。
orig::  ^79c14

已引聖〔至〕便無此失。
commentary::  ^79c36

述曰。第二理證。以依隱經現出理故。
於中有二。證故。結故。
依攝大乘。略有六證。
初中有二。正釋故。
傍論故。此初也。真義三心無漏智也。
曾無醒覺者。未起無漏故。
善無記位應有無明。
異生位故。如餘起時。
言此應間斷者。無明應間斷。
六識恒染故。
orig::  ^79c38

染意恒與〔至〕此彼俱有。
commentary::  ^79c48

述曰。第二傍論。依小乘宗。
但隨惑俱方名不共。
故作斯問。初義云。
三是隨惑。基測云。
此有二義。一云非二十攝。
雜事說隨有多種故。
即諸煩惱分位差別。
二云。即二十攝。不正知為我見。
憍為我慢。掉為我愛。
無明一種是根本故。
第二義中。純隨煩惱者。
簡根本惑。亦名隨故。
此三六十煩惱攝者。
此見等三。顯揚等六。
雜集等十。根本煩惱之所攝故。
然#CB15151;迷門無明為主。
主所依義。餘三非主。
可名相應。由痴迷故。
外難。互為主時應名不共。
此難二解。基云。意識中有為主時故。
非第七中三有主時。
測一云。七俱見等假說為主。
證存後曰。無始執我愛著路微。
三亦主故。若為主時。
應名不共。第三義中。
有二復次。一雖七中四。
餘識不無。然無明主獨得此名。
餘非迷本。不名不共。
二或許餘三。亦明不共。
然對餘部。所許餘識獨行不共。
且說無明。瑜伽所說。
皆意識俱。言是主者。
非貪等俱。專迷於理。
自為主起。言非主者。
不與根本煩惱相應。
雖名不共。自不為主。
但隨忿等。主而起故。
如契經者。緣起經也。
orig::  ^80a2

又契經說〔至〕隨一攝故。
commentary::  ^80a42

述曰。六二緣經。第二證也。
世親云。同法者。第六意識與五識身。
有相似法。彼有五根。
阿賴耶識。為俱有依。
此五同法離染汙意。
決定非有。基云。彼論似難大乘異師。
許有第八而不許七。
測云。二緣有二。一根境二。
二通別根。此論無性依初共緣。
世親依後。初立意識必有增上。
不共俱依。破有部等。
唯等無間以為意根。
然以五識為同喻故。
夜違意許七為六依。
小乘作法差別違言。
六不以七。為不共依。
六隨一故。猶如五識。
然彼若無差別許所依。
如陳那宗。自證無果得作此難。
然有所存。亦違意許。
唯等無間。肉團等依。
故論返欲出彼相違。
先別別破。後總立量。
別破中云。不可說色為彼依者。
測云。經部通取色香味觸。
以為肉團。為俱有根。
上座部云。四塵團內。
有法處色。為俱有根。
瞳內別有淨色。名眼等根。
然七心界許皆是心。
不可說色。意非色故。
謂意內處。色外處故。
又縱依色亦為內處。
無二分別。違自宗也。
以汝意識如五識故。
次經部云。誰言五識有俱有根。
許前五根境生後念識故。
故論立云。彼必同時。
如影依牙。牙影同時〔測釋喻爾〕。
基云。若說身影亦必異時。
即例極成心心所也。
許思受等。與心俱故。
證云還與彼法差別。
極成意識必有不共〔簡自本識諸識共依〕。
顯自名處。等無間不攝。
增上〔簡因緣依〕。生〔簡染依義。
通與諸識為染淨依。
別與意識。為生依故。
近相順故〕。所依〔簡命根等依非所依〕極成六識一攝故。
如眼等識。
orig::  ^80a44

又契經說〔至〕假立意名。
commentary::  ^80c4

述曰。第三證也。已滅非有經部所許。
其薩婆多前已破故。
量云。已滅非正名意。
無體用故。如龜毛等〔大乘假說不正名故。
無違宗失〕。若救過去雖無思量。
而假說者依何假說。
曾現在時了別識故。
世親論第一云。彼將滅時得意名故。
云何相違。謂將滅時起依止用。
由此滅後假第七名。
證云。但假依止不假思量。
樞要云。亦似思量〔為依既等。
亦假說思。理何妨也〕。
orig::  ^80c6

又契經說〔至〕別有此意。
commentary::  ^80c22

述曰。第四證也。破有部及經部中。
滅心心所皆唯六識。
言數無異。若并心所。
薩婆多云。二十一法。
謂十大地。十善大地。
并所依識。經部思上假善心所。
大乘云。滅二十二法。
然各自云。滅六識品。
體數無異。言界地依等者。
俱舍第五十對差別中。
等取餘六。
orig::  ^80c24

又契經說〔至〕同訶猒彼。
commentary::  ^80c36

述曰。第五證也。於中有四。
一總破諸部。以餘具縛為例量云。
無想有情應起我執。
異生攝故。如餘異生。
或汝無相非聖所厭。
無我執故。如涅槃等。
有部救云。初生後死。
執故無失。論主破云。
中間無執。有非凡過〔毗婆沙云。
五百劫也〕。有部救云。
去來有所成。無無我執失。
論主破云。彼非現常故。
有無我執過。彼部救云。
現有能得名成我執。
論主破云。所得現無。
能得亦然。次大眾一說部等云。
有隨眠故。名成我執。
論主破云。彼不相應。
前已遮破。後經部云。
有種子故名有我執。
論主破云。藏識無故。
熏習亦無。救色等受。
熏破已辨。非理故有。
末那恒起我執。復沉生死。
賢聖所厭。
orig::  ^80c38

又契經說〔至〕終不脫。
commentary::  ^81a16

述曰。第六證也。謂若無七三性離染。
於中有二。立宗故。
破執故。此初也。唯說異生者。
取全分故。聖無漏善無我故。
不能亡相者。測云。
由七我執六不王相。
故攝論云。謂我能行施等。
基此二解。一云。我者七內緣行。
一云。六由七爾。測存初解。
基取後釋。縛者境相能縛心名相了別縛。
測云。相麤重縛。西方兩釋。
一云。相縛末那為體。
六識由此拘於境故。
相無縛故。名為相縛。
一云。即用相分為體。
瑜伽末那為相縛者。
相依力拘自見故。
後智相分不名相縛。
無現行末那於境自在故。
雖有兩釋。三藏存後。
麤重縛中。一云。二障種子。
一云。彼引無堪任性。
評取初解。末那二執。
何為縛本。樞要二釋。
一云。若縛體唯據煩惱障。
若相縛體據法執說〔此亦唯顯相縛本體。
非法執心即名相縛。
此論唯取所緣相分。
為能縛故〕。故此滅已相縛解脫。
若依煩惱說有相縛。
阿羅漢身應無有相。
一云。但由生執成了別縛。
唯說染意為識依止。
若由法執。應生空智有相縛。
疏依此問。既爾二乘染末那滅。
何故五識相縛猶在。
答。七中法執雖非縛體。
執有相故。我執引故。
令六識等相縛不脫。
若斷法執。相縛便脫〔還有生空有相縛過。
如實之義如本母釋〕。
此云令六不能亡相。
證云。七八細無三輪。
故無相縛此。釋順文。
言相分所拘者。不了如幻未必有執。
通三性故。基疏問。
相分為見縛。見名相縛。
見分自證緣。縛體名見。
縛證自證例亦應然。
何故不名為見縛等。
答。以相縛見體狀易彰。
或所縛見。有非比量。
或能縛相通於內外。
從此勝義且名相縛。
非見分等。非縛內分。
如第二卷。展轉故〔即所取能取縛。
如彼疏廣釋〕。問。有漏有相即名相縛。
後得有相應為相縛。
答。此亦不然。作證解故。
自證雖爾。體是惑故。
若爾善心見應非縛。
此有漏故。有漏末那之所增故。
後得不爾。不可為例。
樞要問。相縛見名相縛。
見縛相名見縛。答。
見不明證不自在故由相縛。
相無能證自在力故。
非見所縛。問。由有末那施不王相。
非無相智攝。非到彼岸耶。
答。無意識執。名無相智。
非第七執。成波羅蜜。
證云。此違攝論三輪清淨。
無分別智所攝施等。
名波羅蜜〔今謂前後攝未必同時。
又地前修亦名波羅蜜故。
樞要義無過也〕。言伽他者。
基云。不知何教。然有人言。
阿毘達摩大乘經頌五十一文。
義同文異〔既言伽他非瑜伽文〕。
orig::  ^81a18

又善無覆〔至〕有漏義成。
commentary::  ^81c10

述曰。第二破執中有三。
初破有部等。次大眾部等。
後破經部。薩婆多云。
善等起時雖無現漏。
而有過未。能緣縛故。
得成有漏。故今破云。
理非有故。又云。無學雖無煩惱。
然由現在他緣縛故。
央掘摩羅於佛生瞋。
無比女人於佛生貪。
由此亦佛成有漏故。
故破非由他或成有漏。
勿由他解成無漏故。
次不相應破大眾部。
正量部等。如前破故。
經部師云。雖無現惑。
而由有漏種所生故。
現行善等。亦成有漏。
破汝熏時。無現染意。
因何現漏。成有漏種。
基云。若救先善起時。
雖無現惑。由漏種隨善等種故。
善種成有漏者。不然勿學無漏心亦成有漏故。
測云。由漏種子所隨逐故。
現行善等成有漏者。
測云。彼難豈不由惑心。
發善業等。得成有漏。
故破如論。然諸有漏下申正義。
由與自身〔簡由他惑成有漏義〕。
現行〔簡由種子〕。煩惱〔簡由不相應〕。
俱生俱滅〔簡去來縛〕。
牙相增益〔簡無漏法〕。
主成有漏。種子亦爾。
熏時亦有現染意故。
如樞要云。除無漏法若種若現。
與七惑俱相隨順故。
法爾種等得成有漏。
問。何唯現俱有漏本因。
答。增益強故。非如種劣。
問。若末那是有漏正因。
何故六十五五相成有漏。
集論六義不說末那。
測云。彼約諸義。此明正因。
範云。彼隨轉門。此真實門〔小乘緣縛。
非唯現量。知非隨轉〕。
樞要云。六十五說。
現量所行五境有緣縛。
餘根心等。但田隨眠。
違五十九斷二縛義。
明知緣縛。有親有踈。
踈通根等。親唯五塵〔即是交雜可說五十九隨轉理門〕。
orig::  ^81c12

此意若無〔至〕實有八種。
commentary::  ^82a16

述曰。第二結成。此意若無。
六理非有。然有大品涅槃經等。
說六識者有二義故。
一隨轉門。二隨根故〔基云阿含非也。
唯大順小名隨轉故〕。
orig::  ^82a18

如是已說〔至〕俱非。
commentary::  ^82a24

述曰。明第三能變。
總有九頌。測云。七門。
一名數門。二自性門。
三行相門。四三性門。
五心所相應門。六三受門。
七起位門〔基云。九門。
開第七門以為所依俱轉起滅三故〕。
攝為三段。初一頌中攝初四門。
次六頌攝心所受門。
後有二頌現起位門。
此中問答如文可知。
orig::  ^82a26

論曰〔至〕無此能故。
commentary::  ^82a36

述曰。釋中三段。此釋初門。
五謂依發屬助如根者。
即是對法解釋道理也。
言然隨不共立意識名者。
基云。問。如前說五八俱是所依。
然近順生。謂但第六門。
六識種子。必隨七故〔七八何不互別生根。
唯間斷有別生根故〕。
或說五識。通依色心。
第六無間及俱有依。
唯依意根得意識名。
若爾七八應名意識。
論解識名。心意非例。
心意持業。識依主故。
基問。何故七八不從依名。
答。七八相續。當體彰名。
六有間斷。從依得稱。
隨境名中意識二義。
一境寬故。總名法識。
二唯此了不共五識之別法處。
偏名法識。色等雖法。
狹故別名。言若得自在者。
測基二解。一云。地上後智引故。
一云。八地惑不行故。
許取初解。法花論云。
地前亦得根互用故。
地前經力。地上自力。
基云。正法念經。瞻部洲蛇眼聞聲者。
是正量部。非大乘義。
故不相違。範云。彼經東西二洲。
分得互用。其北洲人皆得互用。
皆名自在。證云。雖正量誦。
既是佛經。可釋南蛇。
三洲人等。由業力故。
趣生之法。如飛鳥等。
不名自在。或可彼經約處所然。
根互用說。於一根處有餘根故。
非互用故。不名自在。
樞要二說。一云。一一識體轉用成多。
非轉法體。故非受等亦成想等。
取像之用一切無遮。
不可難以大種為造。
彼轉體故〔此亦不盡。
何故大造。必唯體轉。
然大種等必不互用。
如瑜伽處非處謂成立〕。
亦不可難壞根不壞境等。
如第八緣五。塵亦得自相故〔恐難若眼至取香等境。
性不壞根。義應境等〕。
一云。恐壞法相。但取自境。
皆是實境。取他皆假。
非得自相。眼耳至取三塵。
境不壞而根壞。若不至取。
與此相翻。餘三根取色聲亦爾。
故第二師一一根處。
遍有諸根。各自起用。
非一通取各遍一切。
假名互用。勿壞法相。
心王亦有心所用故。
證云。舊來有三。一云。
一識通依六根各緣自境。
發識相用。故言互用。
故言互用。一云。一識通緣六境。
各依自根。根不共增上境。
是共緣故。一云。一識通緣六境。
舊判取後。護法取中〔若如第三因果亂故〕。
範云。一根發識通緣一切。
餘根餘識。便為無用。
然根所發果生在下。
修上眼耳。根上識下。
生二定上所起三識上地繫。
orig::  ^82a38

然六轉識〔至〕如前已說。
commentary::  ^82c20

述曰。第二三門也。
初能變頌。但說所緣。
第二能變具所依緣。
第三能變總不說二。
故論會言麤顯極成故。
双顯六識。自性行相者。
基云。自性即自證。
行相即見分〔自證即為見分之體。
名了境者〕。
orig::  ^82c22

此六轉識〔至〕無記性攝。
commentary::  ^82c30

述曰。第四三性門也。
於中有二。釋頌故。
傍論故。此初也。測云。
若滅道善殊勝自體。
可記別故。名之為善。
不同有漏。必益二世〔此招樂報為順益故〕。
基云。無漏無為。此世他世。
違越生死。並名為善〔離若證樂為順益故〕。
自性不善總有十法。
謂中隨二。小隨惑七。
除誑諂憍及瞋相應。
餘法名為相應不善。
orig::  ^82c32

有義〔至〕無相違過。
commentary::  ^82c44

述曰。第二傍論中有二。
因故。果故。初中二師。
此初師也。基云。此師意說。
五識不相續故。五識不並生。
又解。設率爾唯一念。
等流通多念。亦不許三性並生。
能引之意非三性故。
瑜伽等者。取顯揚。
orig::  ^82c46

有義〔至〕三性容俱。
commentary::  ^83a6

述曰。護法正義。如善眼識。
至等流位。不善聲至。
至染淨位。意識成不善。
引等流識。爾時更無記香至。
無記鼻識。率爾同時與前眼耳善惡俱轉。
或率爾多。等流心少。
或復翻此。准之可知。
故先所難能引意識通三性者。
於此唐捐。基云。如大目連。
獼猴池側。坐無所有定。
有象哮吼。猴戲聲。
即便出定。薩婆多師。
出已方聞。令此大乘。
聞已方出。問。豈無所有定。
得緣欲界聲。六十五說。
廣慧聲聞。無色界心緣三界法。
故無相違。瑜伽六十三。
遇聲出定。釋彼經等。
測云。瑜伽釋家有二。
一云。在定意識未必取聲。
然解深密與五同境。
且說散位在定不定。
故正本言。非即彼定相應意識能取此聲。
一云。不同定散一切五俱。
意必同境。護法因此。
故正本云。非唯彼定相應意識能取此聲。
基云。若無耳識。不領聲故。
後時不應為聲出定。
耳聞聲已定中意識。
希望是何方始出定。
意不唯緣定中事故。
既有希望。即出定故定內唯起率爾尋求。
瑜伽雖說率爾等三是無記性。
散多位在定通善。
測師亦云。希望尋求。
範師二說。一云如前。
一云皆等流心。通緣內外。
定意必善。未轉率爾。
唯無記故。後說為正〔非也。
未轉亂起通善染故〕。
證師一解。定前加行立其願言。
聞楗槌等。即須出定。
非於定中起尋求心。
論釋成云。既善定俱五識率爾。
未無漏時。必無記故。
明知六識異性同時〔此文唯約五識初生純率爾心。
說唯無記若前等流亂起率爾未轉依位。
通善等故〕。基云。此定通漏無漏。
五識必由尋伺所引。
入定聞聲。唯初定耶。
第七卷云。多由彼起。
知非一切皆彼所引。
言意隨偏注等者。
且說散位在定聞聲。
不隨無記。唯善性故。
測云。幾種意識得與五識。
解云。率爾染淨等流。
而非尋求及決定心。
彼二唯緣過去境界。
非現量攝。五俱意識。
唯現量故。基云。集量論等。
五俱意識是定現量者。
必同緣故。五俱之意。
亦無法執等。以此為證。
三藏云。五俱意識。
三性不定。現非量等。
亦非一定。
orig::  ^83a8

得自在位〔至〕戲論種故。
commentary::  ^83b32

述曰。第二果位。基云。
唯佛果者。初地已去。
尚有不善。八地以去有無記故。
問。此三性門。通塞云何。
基云。善中通生得加。
加中有聞思修三。
自性雖無。彼所引故。
如聽經觀字。而思法義。
意成聞思所成。非生得故。
香積佛土。鼻舌等識。
類此應知。淨土聽法所生五識。
豈非三惡之所成也。
不善亦通任運分別。
亦通有覆。亦意引故。
四無記中。異熟等三。
加第一云。隨轉發業故。
通威儀工巧。四識緣威儀。
五識緣工巧。唯除變化天眼耳通。
是通果心而非變化。
相從四中變化所攝。
八十九云。欲界有變化。
不是五識。實是上繫。
據意識中相似者說。
或所變化。以欲界故。
名為欲界。或有生得變化。
但是異熟心攝。瑜伽自說。
是生得變化故。
orig::  ^83b34

六識與幾〔至〕種類差別。
commentary::  ^83c14

述曰。第二段釋心所受門。
於中有二。略標故。
此一頌釋標二門也。
釋論中二。初解六位。
後解三受。此初也。
解心所總名中。雖有多釋。
基疏一云。初義簡無為。
不依心起故。第二義簡色不相應。
無四義故。第三義簡八識心王。
自為主故。明行相中。
心唯取總青等境相。
心所兼取總別二相。
基云。師謂博士資謂弟子。
如師作模。弟子填彩。
彩於模填。不離模故。
測云。略不屬當心所取總〔初解為勝不離模故〕。
測云。且薩婆多西方四說。
一云。心唯取總。心所唯別。
用各故。一云。心通總別。
心所唯別。心自在故。
一云。心唯取總。所兼總別。
勝不隨苟故。一云。
心及心所各取總別。
事業同故。大乘同第三。
所必隨心。故作意別。
於中測云。亦取心未所了。
即諸心所所取別相。
基云。即餘心所所取別相。
應皆識所未了。作意一法獨能取彼眾多相。
由此作意能遍警覺。
觸受如前。想了順起言說之想。
思了順生三性思相。
瑜伽云。此者表所亦取總。
云餘處者。基云。中邊論云。
心唯總了。心所亦別。
測云亦爾。又云。中邊既無別說。
應引西方末釋之教。
四一切者。瑜伽云。
一切處。一切地。一切時。
一切□。今如次釋。
處謂三性。地謂三地。
時心生時。一切並顯。
貪等雖通有尋等地。
瞋等不遍隨類#CB00830;地。
orig::  ^83c16

此六轉識〔至〕三受容俱。
commentary::  ^84a16

述曰。第二三受。於中有二。
因故。初亦有二。釋頌故。
諸門故。此中諸門。
增數應知。云苦受亦由無漏起者。
基云。後得智時起五識故。
憂雖能為無漏加行。
不俱起故。非無漏攝。
如瑜伽云。苦根有漏無漏。
以有漏為義。憂根有漏。
以有漏無漏為義。
羅漢苦根非斷。無學隨順趣向不斷法故。
憂名非斷。而非無學。
故瑜伽說。五受根通見修非斷。
云總分四者。薩婆多云。
苦通三性。唯除有覆。
彼宗有覆欲界唯在身遍二見苦五識故。
初順彼宗。故云總分。
然大乘中別立有覆。
以理五俱。任運貪痴。
基云。瞋不善故。此中除之。
測云二義。一貪令痴。
一分與瞋俱。痴是不善故。
二五俱貪痴。亦通不善。
以發業意所引發故。
故前說為勝。觀云。
後說為勝。不發業言。
非但純苦意識相應。
通簡五識中發業故。
瑜伽第一云。五識隨發業轉。
又能取愛非愛果故〔證救測存於義不親〕。
證云。如上界惑。發不動業。
欲界有覆。亦發福業。
然約非福。云不發業。
引瑜伽者。證無記或於苦可得。
引雜集者。證不發惡是無記性。
五增數中。初二延分。
唯名喜者。基云。不通悅五根故。
顯揚自云。不竟遍悅故〔異薩婆多。
一切近分唯捨。初二根本唯喜。
第三根本唯樂〕。意中逼迫二義。
基云。初長從義。後護法義。
瑜伽不言邊見無記。
故今例言應知亦爾。
樞要一云。以理言之。
憂通無記。悔必憂俱。
通無記故。然瑜伽云。
憂非無記。隨轉門故〔違此論意不應引此證意苦故。
說悔亦與捨受俱故〕。
前師釋云。瑜伽餘三。
謂喜樂捨。六容識中必不行故。
後師奪言唯憂非捨。
七八意識捨必現故。
豈不已下對論應知。
言八根者。眼等六根命捨根也。
餘師三計。一憂為第八。
二苦。三形。彼伏難云。
彼惡業招容無眼等。
故論解云。令具受苦。
身受觸苦。形無用也。
不同有部身根定成四根不定。
此師容捨彼成熟不。
基云。有亦無妨。對法等說。
瞋於末位與捨俱故。
或說無亦無妨〔以初為勝。
瑜伽論云。除麤段食餘食故〕。
問。人逈受有意苦不。
如賢愚經第十二云。
央掘摩羅。人中得阿羅漢果已。
被火燒故。答。有苦無失。
然論上云。意中業果起無雜者。
且說異界。對法第七。
許受異趣滿業果故。
餘處說彼有等流樂者。
世親攝論。彼隨薩婆多說故〔此論會文。
違二十唯識。如瑜伽記通〕。
瑜伽論云。憂苦相續者。
基云。隨轉大眾部等。
諸識並生。尋伺憂俱者。
隨轉經部。尋伺唯在意識中也。
顯揚論等具顯此義者。
顯揚第二云。謂此身離生喜樂之所滋潤。
遍悅遍滿希者。初禪近分如經。
又說身一切處。無有少分乱生喜樂。
所不遍者。初靜慮根本故。
等取瑜伽五十七等。
乱生欣樂。通近分故。
十一根者。意信等五十三無漏根及欣捨也。
言多門者。五受有熟等。
俱轉門中三受容俱者。
基云。且如定中聞聲。
定通欣樂。率爾耳識但捨受故。
orig::  ^84a18

得自位〔至〕憂苦事故。
commentary::  ^84c16

述曰。第二果位。基疏三解。
一云。有漏三識。雖唯二地。
無漏五識通色四地。
有五根故。如無色有無漏眼。
淚下如雨。第七八識。
唯第四禪。餘地雖有而不現前。
如無色界。見道傍修。
有種非現。或七八種。
唯第四種。七八德依彼邊際故。
一云。無漏五識亦唯初定。
如有漏故。如尋伺等。
上地無故。三識可爾。
何有鼻舌。有三識故。
類有二識。如有三塵類有香味。
一云。無漏五識。唯第四定。
如七八識。任情取之。
證云。三禪五識。無色色根。
無文可證〔此義取捨。
如前卷記。及本母釋〕。
orig::  ^84c18

前所略標〔至〕義至當說。
commentary::  ^84c36

述曰。第二廣釋中有二。
別顯心所故。總決擇故。
初中此顯初二位也。
釋中有二。初遍行也。
引教三經。初後是起盡。
經中是象迹喻經。
初能變頌。已明五性。
故今頌釋略顯遍義。
言必由觸有者。基云。
由觸有和。若觸無時。
心心所法。應亂散故。
言此若無者心應無者。
基云。若無能驚不起現也。
思令心取正因等者。
觀云。心王亦取別相無疑。
測云。思有二用。謂能自取正因等相。
亦令心王取因等相。
心雖自取不能令他。
故不得云心取別相。
又解。心王正取總相。
但兼別相。初解為勝。
證云。若如彼說。即成取別。
若令他取是傍用故。
今謂。思能令心隨正因等。
各造善等。故各為取。
非了別取。和上此文可言思取。
正因等相。令心造作。
說唯取總。如#CB15148;師故。
orig::  ^84c38

次別境〔至〕如信貪等。
commentary::  ^85a16

述曰。第二別境中有二。
正釋故。諸門故。此初也。
所樂三說。基云。第三最勝境稍寬故。
末皆云有說等者。
破薩婆多。彼十大地為遍行故。
教理證力者。基云。
現量等心名為證力。
有部餘師云。無拘礙為勝解性。
若救根等。但由勝解增上力故。
發起心等。不為所礙。
故破勝。解待餘無窮體類境者。
基云。無分別智初起一念。
各緣彼類。雖非曾受。
曾受各故。測云。圓鏡智初亦是能引。
觀智境類。第二念後。
名曾受體。前心心所。
或想勢力。證云。此億境之因。
境心由自證。如是相見熏成種故。
後時能憶。然非必由彼種生憶。
彼種助餘能憶心種。
有無漏等。有相憶故。
測云。從前加行慧境界故。
定所行境亦名所觀。
且說善定名為智依。
言但相微隱者。正理師計也。
論主徵云。應說實言。
今我知有定即心者。
基測云。經部師計。
觀師問曰。本譬學師一切心所。
皆心為體。念慧等喻所立不成。
若末經部。立三四等。
餘心所法。思上假立。
若對彼言。定非即心。
有相符失。證云。此破末計。
雖立餘心所。而執經量唯定即心故。
正理師引迦多衍尼子所造發智論等十大地故。
論主破云。說十非經。
證云。正法念處經十七云。
各各自體。如十大地。
何等為十。謂受。想。
思。觸。作意。欲。解脫。
念。三昧。慧。涅槃經二十七云。
下定者。十大地中心數定也。
大小二經。皆言十大地。
何言非經。解云。眾賢等師。
不誦正法念經。但信對法。
依彼計破然正法念經。
是正量部經。涅槃隨彼轉。
非真實理。故非所依。
orig::  ^85a18

有義〔至〕此類非一。
commentary::  ^85b24

述曰。第二諸門。且說三門。
此初自類俱起門。
基云。初義安慧師。
西方共責。後護法等。
既云別境。即非必俱。
信愚昧類為止散心者。
基云。但學負間住心等也。
言合有十二者。謂有十句。
二俱起也。從初第一歷合後已。
次以第二歷合後三。
乃至以第四合第五。
為十二合。三俱亦爾。
一於樂定習起欲解念。
二於樂定觀起欲解定。
三即於彼境起欲解慧。
四於習觀起欲念定。
五即於彼境起欲念慧。
六於所樂觀起欲定慧。
七於定習觀起解念定。
八即於彼境起解念慧。
九於定所觀起解定慧。
十於習觀起念定慧。
五句四者。謂於四境欲等五法。
互除一故。
orig::  ^85b26

第七八識〔至〕作事智故。
commentary::  ^85b48

述曰。第二諸識相應門。
基云。初師會瑜伽云。
眼耳俱時。意識相應智為二通。
然不順文。後師意者。
隨意識引微有欲等。
得自在位。欲無減等。
引十八不共法為證。
orig::  ^85c2

此別境五〔至〕五受相應。
commentary::  ^85c10

述曰。第三五受相應門。
初師此五五識不俱。
意地迫受。唯愛為宗。
後師。即引五十七等。
證成欲等憂苦相應。
五十九云。貪憂苦俱。
即知彼心欲前境。
orig::  ^85c12

●論第六卷記 ^85c18

已說遍行〔至〕及不害。
commentary::  ^85c20

述曰。善心所中有二。
總問答故。廣釋故。
此初也。言行捨者。
此行薀捨。簡受捨故。
orig::  ^85c22

論曰〔至〕定有十一。
commentary::  ^85c26

述曰。釋中有二。正釋故。
諸門故。初亦有二。
名數故。性業故。此初也。
唯善心俱。釋名也。
簡經部師。信及精進通三性故。
如成實論。信品說也。
又遮有部輕安遍善。
故言唯善。定有十一。
釋數也。俱舍立十。
除無痴善。以即慧故。
正理十二。加欣厭故。
正量十三。謂十一上加欣厭故。
遮此增減。言定十一。
orig::  ^85c28

云何為信〔至〕心淨是信。
commentary::  ^85c40

述曰。第二性業。此明信也。
汎諸心所。證云。緣用傍用不共為性。
共他為業。言能得能成者。
能得無為。能成有為。
對法且自言我有力。
此通他善。確者實也。
適者向也。纔也。未了心淨以三釋微。
若持業釋。應非心所。
依主隣近。應共慚等。
答。取依主不濫慚等。
唯崇而善。言有說者。
上座部也。言有執者。
大眾部也。或可二俱大乘異師。
orig::  ^85c42

云何為慚〔至〕名自他故。
commentary::  ^86a8

述曰。次明慚愧。五薀顯揚云。
依自增上及法增上。
羞耻過惡。此論釋云。
依自法言。顯別相也。
如俱舍論言崇重故。
羞耻過惡。顯通相也。
如對法故。雜心等說三種增上。
一自增上。謂上品人。
慚於自身不作謂惡。
二法增增上。謂中品人。
為護聖教。不造諸惡。
三世世門增上。謂下品人。
護世名利。不造惡也。
今護法意。初二慚依。
後為愧依。基云。有善惡者。
名為賢暴。其所有法。
名為善惡。双於人法。
崇及拒故。應非實有者。
體相雖同。相待有異。
如長短等。應是假故。
便違瑜伽八是實有。
隨緣何境皆有崇善拒惡義者。
是傍用故。外云。豈不我亦同汝以羞自他。
是傍用故。解云。相同不失。
四難。一體無別難。
二不相應難。三應假有難。
四非遍善難。然涅槃經。
對法論等。顧自他者二義。
釋通初義可知。後義意者。
基云。崇善是顧自義。
拒惡名#CB15164;他義。
於己益名自。於己損名他〔順正論云。
現在惡因名自。後世惡果名他。
各據一義〕。
orig::  ^86a10

無貪等者〔至〕必應別有。
commentary::  ^86a42

述曰。次三善根文亦可知。
有謂三有。彼因名具。
苦即三苦。彼緣名具苦。
具有具。何差別測云。
大小許貪不緣無漏。
唯大乘許瞋痴緣無漏。
基云。為順之因。唯是有漏。
為緣之因。亦取涅槃欲。
能發貪等故。貪遍三界。
發業潤生。總說有有具。
瞋唯欲界。發業力勝。
故言苦苦具。如煩惱見者。
如斷善等。斷疑惑等。
有勝用故。後護法宗。
謂此三法六識相應。
即簡疑等。正煩惱攝。
簡不信等。具此二義。
起惡勝故。為不善根。
既根難治。須二對治。
orig::  ^86a44

動謂精進〔至〕勝進別故。
commentary::  ^86b16

述曰。次釋精進。基云。
勇者昇進。悍者堅窂。
二乘究竟道等釋無足義。
二加行者遠近二也。
orig::  ^86b18

安謂〔至〕轉安適故。
commentary::  ^86b22

述曰。離重名輕。調暢名安。
orig::  ^86b24

不放逸者〔至〕定無別故。
commentary::  ^86b26

述曰。此不放逸。體即四法。
幻別功能。假說不逸。
豈不傍修是此相用者。
正理師等。立實難假。
言無窮。四法能防修。
而許必待餘。不逸亦應爾。
待餘成無窮。餘文可解。
orig::  ^86b28

云何行捨〔至〕即心等故。
commentary::  ^86b38

述曰。由不放逸先除雜染者。
基測二說。一云。不放逸是無間道。
行捨是解脫道。一云。
雖同剎那。義說先後〔以後為勝。
俱遍善故〕。
orig::  ^86b40

云何不害〔至〕是無瞋故。
commentary::  ^86b46

述曰。為顯慈悲二相別者。
四無量中。慈即無瞋。
悲不害也。前說大悲以無瞋痴為體。
今何故悲不害為體。
基云。彼據實體。此幻假成。
或彼大悲。此但是悲。
言有說者薩。婆多宗。
orig::  ^86b48

及顯十一〔至〕不應齊責。
commentary::  ^86c8

述曰。釋頌及字。及言總攝餘心所故。
梵音言遮有二義。
一及二等。及義即顯十一各別。
等義即顯等取餘法。
今論但約等義解也。
准阿含經雜事品等。
染有多名。翻彼善中有種種名。
然離十一體無異故。
不別立之。不嫉等。
等取八十九中不憤發不惡說等。
言不慳憍等。准八十九。
等取不研求不大欲等。
此中不覆。初護法義。
如下隨涅槃中說。
不慢三釋。第三正宗。
根本惑中。慢疑無翻。
故別論之。不疑三中。
基測評後。五十八云。
猶預簡擇。即翻彼故。
證云。存中行相翻故。
然疑下云。令慧不決。
非即慧故。隨煩中翻小十者。
如前已說翻中隨者。
已有慚愧。大隨之中。
唯散乱不知正念三法。
不翻入善。故今別釋。
測問。正念翻忘。染淨俱是念。
正定翻散乱。淨染應俱定。
解云非例。染淨俱名念。
齊用念為性。名中定散殊。
故體亦非一。何故不立不悔眼等。
如遍行等。通三性故。
言相用別者。信等八有體相及用。
捨等無體。有別勝用。
簡不忿等。唯義無用。
又貪瞋痴。無慚無愧。
及不信等。遍染六識。
害雖染少。而遇重故。
善中別立。失念散亂不正知三。
雖遍六識。正翻別境。
善中不立。失念正知。
若痴分者。翻即無痴。
然隨相增。言入別境。
言解理通者。基云。
善法順理融通不述故。
orig::  ^86c10

此十一法〔至〕相用別故。
commentary::  ^87a6

述曰。已下諸門有十。
此初假實門也。
orig::  ^87a8

有義十一〔至〕三地皆有故。
commentary::  ^87a10

述曰。第二俱起門。
慚愧同類依處別者。
以羞耻同緣自他故。
如苦樂受不俱起也。
此於境定。有信無放。
據容有說。十遍善心。
非必不俱未必俱後即正義。
十遍善故言定加行。
得定地名者。欲界聞思。
近加行時。有調暢故。
然第二好。
orig::  ^87a12

此十一種〔至〕必有輕安故。
commentary::  ^87a22

述曰。第三識俱門。
五識二義。傳說初師。
佛無五識。以十五界唯有漏故。
後即正宗。雖有三釋。
正者。測云。初定三識。
及佛五識。始有輕安。
以五識言舉大數故。
orig::  ^87a24

此善十一〔至〕如理應思。
commentary::  ^87a32

述曰。後七門也。謂十一唯善者。
三性門。言餘門者。
第十有異熟等總攝門故。
信等六根者。并未知根通有漏故。
依離轉斷言唯修斷。
若不生者。如無想定。
北洲業等亦見所斷。
如緣起支後當釋。
orig::  ^87a34

如是已說〔至〕疑惡見。
commentary::  ^87a42

述曰。明煩惱中。有三問答。
釋故。此初二也。言惡見者。
乖理名惡。非必不善。
orig::  ^87a44

論曰〔至〕雜染法故。
commentary::  ^87a48

述曰。釋中有二。正釋故。
諸門故。初中總別。
文相可知。此初三不善根也。
有謂三有異熟苦果。
有具者。能生惑業及器世等。
若以四諦。測云。有唯苦諦。
具通苦集。貪緣滅道。
而不順增。故非有具。
又解。貪不緣無漏。
基云。下說與見等具緣無漏。
起緣生貪者。皆名有具。
薩婆多云。緣無漏貪。
是善法欲。大乘愛佛貪滅皆染污。
證云。滅道不順不增瞋等猶名苦具。
雖不順貪。寧非具。
然耶見俱貪緣滅道。
理有未盡。若謗滅道撥好事。
與瞋相應。定無愛俱。
若增益見。緣非滅道。
計為彼故。不緣無漏。
若身見俱。唯緣苦故。
言邪定者。五見也。
餘文可知。
orig::  ^87b2

云何為慢〔至〕起亦無失。
commentary::  ^87b28

述曰。德謂道德。有德謂人。
七慢者。對法等謂慢乃至邪慢。
九者慢類如發智論。
我勝。我等。我劣。有勝。
有等。有劣。無勝。無等。
無劣。七中初三。及以卑慢。
并九慢類。於劣等勝三品處生。
如應別配。我慢於我增上邪慢。
於德處生。基云。邪慢令無謂有。
增上慢者。己德少分。
謂多得勝。即二。俱舍十九。
七通見修。婆沙云。
九通見修斷。大乘亦同。
orig::  ^87b30

云何為疑〔至〕非慧為體。
commentary::  ^87c2

述曰。猶預簡擇者。
大乘論第八云。分別異覺也。
覺即慧故。又訓釋中。
慧上加毗末底。般若眼目異名故。
大乘異師非別部義。
後正義云。由同時疑或異時疑。
令慧不決。非即慧也。
若南是智。以毗助之。
反名為識。難意可知。
界謂字界。界是因義。
緣助轉變非必舊體。
orig::  ^87c4

云何惡見〔至〕多受苦故。
commentary::  ^87c16

述曰。第六見中。初總。
後別。此初也。惡謂毀責。
故通有覆。於諸諦理顛倒推度者。
基云。即唯迷理。雖緣有親疎。
迷理義等故。
orig::  ^87c18

此見行相〔至〕分別起攝。
commentary::  ^87c26

述曰。第二別中有五。
此初我見也。分別行緣蘊。
不分別所起處。有二十句。
分別行緣蘊。分別所起處。
謂一為我。餘四為所。
各具瓔珞僮僕窟宅。
成六十五。伽五十八云。
二十句是分別起。
准之六十五亦爾也。
等言等取界處為句。
廣如對法記。
orig::  ^87c28

二邊取見〔至〕分別起攝。
commentary::  ^87c38

述曰。處中行道諦。
出離滅諦也。趣謂意趣。
六十二見中。三十七攝。
三十是常。七是斷見。
皆意緣我。有斷常故。
等言等取十四不可記中。
常無常等。五十八云。
皆分別起。四遍常者。
初三依定。第四尋思。
如大論記。基云。依定所起。
通上界繫。四一分常。
如大論記。基云。下界我見。
計梵王我生一分常。
但不得緣他地之法。
別為自我。他我計故。
半無常者。此雖非斷。
執故染慧。非五見攝。
又解邪見。前解為勝。
不說一分通邪見故。
有想十六等。如大論記。
然長阿含梵斷品云。
我此終後生有色有想等者。
准瑜伽論。可云有色後生有想。
以有色等。唱我體性。
有想等者。當生處故。
譯家錯也。基云。有想十六。
無想十六。無想八論。
依定尋伺。皆容得起。
俱非八論。見諸有情入非想定。
想不明了。作如是執。
唯尋伺非依定〔有頂必非色界。
宿住通之〕。七斷滅者。
人欲色天。及四無色。
各計彼依後方得斷滅。
亦大論及梵動品。
orig::  ^87c40

三邪見〔至〕皆邪見攝。
commentary::  ^88a24

述曰。謗因果等。如對法記。
二無因等。十五邪見。
如大論記。基云。自在者自在天。
世主即大自在天。
釋謂帝釋。梵即梵王。
餘物類者。自性時彼不許我但計常義。
故非邊見。依五十八。
苦下邪見。計差別故。
非真見攝。基。一切物因集下邪見。
然不計勝。設計為勝。
非緣見或及眷屬故。
是邪見攝。計耶解脫。
雖非勝計勝。而不緣見或。
不計。能得淨。非道計道。
亦非見惑。不計為勝。
故非二取。等者等取十四不可記中有邊等也。
orig::  ^88a26

四見取〔至〕非二取攝。
commentary::  ^88a44

述曰。二取也。然有處說者。
對法大論第一卷等。
各一行相。有二義故。
一影顯各具二故。
二隨轉薩婆多故。
然五十八說。各具二皆勝。
亦得涅般淨故。若不影略及隨轉者。
如何五十八。迷四諦中。
非滅計滅。說為邪見。
而非見取。非道計通而非戒取。
故知二用双依見名見取。
双依戒名戒取。不爾邪見。
orig::  ^88a46

如是總別〔至〕或分別起。
commentary::  ^88b12

述曰。第二諸門中。
有十門。此初俱生分別門。
言總別者。六亦十故。
基云。邊見二釋。俱取無失。
文理互強故。於中禽獸證俱生者。
五十八云。我見有二。
俱生者。一切異生乃至禽獸。
並皆現行。分別起者。
諸外道等。計度起故。
觀云。由此惡趣。都無分別起惑。
範云。不爾。下唯言純苦。
不言雜受故。證云。
純苦趣中及禽獸等愚鈍之類。
不起分別。論有誠文。
於雜受處。如鬼龍等。
黠利之類。亦得聽法。
種種計度。應有分別。
如經中說。有鬼打舍利弗頭。
陷身入無間獄。無明發行必同世。
若人愚鈍。但為衣食。
未必往惡。同禽獸故〔今准智論雜受可造。
如彼論云。宿作龍瞋毒忿志。
放大電雨。水陳害人。
生獄故〕。
orig::  ^88b14

此十煩惱〔至〕相應無失。
commentary::  ^88b36

述曰。第二自類俱起門。
此初貪也。問。憎愛二境別。
行相亦相違。如何貪苦俱。
瞋亦樂相應。基云。
愛迫二境得起故。
行相不違。故無此失。
瞋疑違貪同瑜伽等。
愛所陵別。大論五十八。
貪不與俱。所依染恃。
同第五十五。對法第六。
說得相應〔一云論主道理說〕。
與五見俱。諸處大小。
同無別義。
orig::  ^88b38

瞋與慢疑〔至〕或無或有。
commentary::  ^88c4

述曰。第二瞋也。內境所恃。
非所瞋故。對法第六五十八說。
瞋慢不俱。外境所幾所增同故。
五十五說。瞋與慢俱。
初疑不瞋故。五十八說。
不相應久便瞋故。
對法許俱。順違事者。
順己之惡疑無果。
即瞋相應。違己之惡疑無果時。
即不相應。與二取俱。
如文可知。然五十五。
瞋見俱者。約六煩惱總相說也。
計樂蘊故。對法論云。
瞋非見俱。計苦蘊故。
瑜伽二文。瞋與見俱。
樂斷有瞋。苦斷無瞋。
此及邪見引證如前。
orig::  ^88c6

慢於境定〔至〕一分亦爾。
commentary::  ^88c22

述曰。第三慢也。與此相應。
諸論皆同。然與斷見不相應者。
違瑜伽論。如彼論記。
身見一分亦爾者。
測云。執極苦蘊為我無慢。
非極苦蘊為我有慢。
下云恃苦劣蘊愛相應故。
明知非極苦中有慢。
基云。此約麤相下文相。
邪見一分者。測云。
撥無樂蘊亦非慢俱。
違己情故。基云。撥無苦集不與慢俱。
撥滅道可與慢俱。
以恃己樂陵滅道故。
寂云。身見隨順。斷見雜起。
邪見撥無。當果之者。
不與慢俱。故言一分。
orig::  ^88c24

疑不審決〔至〕定不俱起。
commentary::  ^88c48

述曰。第四疑也。基云。
簡擇猶預雖與慧俱。
五見不俱。必審決故。
望餘如前漸向後故。
orig::  ^89a2

五見展轉〔至〕有多慧故。
commentary::  ^89a6

述曰。第五諸見。如五十八云。
復次五見。是慧性故。
互不相應。自性自性不相應故〔與智相難如本母釋〕。
orig::  ^89a8

痴與九種〔至〕必由痴故。
commentary::  ^89a12

述曰。第六以疑望九。
對法云。無明有二。
一煩惱相應無明。
二不共無明。此且說初。
orig::  ^89a14

此十煩惱〔至〕起慢等故。
commentary::  ^89a18

述曰。第三諸識相應門。
稱量等者。等取猶預推求門也。
即是慢等行相門故。
不同分別所起之惑。
非分別。
orig::  ^89a20

此十煩惱〔至〕欣樂俱故。
commentary::  ^89a26

述曰。第四五受俱起門中有二。
實義故。麤相故。如五十九云。
先約麤相。令修行者解無亂故。
今約巨細。令久行者了差別故。
此論具釋初中四文。
此初貪瞋痴也。如五十九云。
任運煩惱若通一切識身者。
與一切根相應。又云。
不任運貪。或於一時樂欣相應。
或於一時愛苦相應。
或於一時與捨相應。
瞋痴亦爾。准此文知。
五識亦有分別起惑。
說苦俱故。惡趣不起分別惑故。
貪會違緣等者。逐難解釋。
如五十九。於樂不會。
貪憂苦俱。於怨沒苦。
瞋欣樂俱。
orig::  ^89a28

有義俱生〔至〕能發彼故。
commentary::  ^89a48

述曰。第二慢也。恃苦劣蘊者。
如五十九。若卑下慢愛根俱故。
第二義云。亦若俱者。
五十九云。俱生諸惑意地一切受相應故。
分別慢等。等取一切見斷煩惱。
邪教等者。邪思惟言。
彼不造引惡趣業者。
五十九云。要分別煩惱發惡趣業故。
基云。此據總報多分為論。
至別報者。修斷亦發〔此不盡理。
如大論對法記等〕。
准知前師。彼趣有分別煩惱。
前生勢力故。造惡趣業〔疏爾〕樞要云。
純苦造感善趣業耶。
解云不遮。俱言。無分別惑。
不說無人天業故。
又解。不起。不共無明。
何得造人天引業。
若論別報。善惡俱得〔內法異生。
雖無共造福不動。
同無現行。而種力別。
如大論記〕。成唯識論學記
 ^89b2
