
other:: 天台三大部補注卷第五
〔妙經　文句　文句記〕
author:: 永嘉沙門釋　從義　撰
記云：即如那律箭挑燈緣 ^209b40

譬喻經云：毗婆尸佛入滅之後，那律爾時身行劫賊，
入佛塔中，欲盜塔物。
時此塔中佛前然燈，其燈欲滅，賊即以箭正燈使明，
見佛威光，#CB02891;然毛竪，
即自念云：他人尚能捨物求福，我云何盜？
便捨而去。以是因緣，天眼第一。
借彼迦葉童女比丘破弊宿文 ^209c2

尸舍婆林有婆羅門名為弊宿，童女迦葉已證羅漢，
共五百比丘遊行至彼，于時弊宿乃往論議，具如今文引經是也。
音義云：弊，非也，應作蔽，必祭切。
中阿含第十所說與此大同，但彼文云：鳩摩羅迦葉共蜱肆王論議耳。
蜱，頻彌切。蜱肆，此翻遣使。
今文弊正作獘。闍維 ^209c14

或言闇毗，又云耶維，亦云耶旬，亦言闍鼻多，此云焚燒也。
偷婆 ^209c28

或云藪斗，又云塔婆，又云兜婆，又云偷蘇，
又云脂帝，又云浮都，又云支提，又云浮圖，
又云窣堵波，此翻為廟，亦云方墳，又云大聚，又云聚相。
文句云：律中云：善能教化歸戒，令屠受夜戒，婬者受晝戒。
後受報時，各於晝夜見前樂相 ^209c34

十誦律云：沙門億耳未出家時，入海求寶，失伴獨行。
見有一樹，名波羅夜，於下止宿。
日暮至夜，是中有林，乃出男女，顏皃端正，
著天寶冠，共相娛樂。
過夜至晝，即時俱滅。
有群狗來，噉是男子，肉盡骨在。
億耳乃悔，不問是人：先作何業，今得此報，夜善晝惡？
我當住此，待而問之。
及至夜中，更復如前，男女端正，共相娛樂。
億耳問云：汝作何行，今得此報，夜善晝惡？
男子答云：阿濕摩伽阿婆地國某甲屠兒時，
有長老大迦旃延出入我家，我常供給衣服飲食。
彼常語我：莫作諸惡，後受大苦。
我時聞此而不依之。
時迦旃延復語我云：汝作此惡，晝多夜多？
我云：晝多。即語我云：汝今應當夜受五戒，可獲微善。
我即受之。以是因緣，今得此報，夜善晝惡。
億耳於是又復前行，見有二樹，名為波羅，住下止宿。
夜過至晝，是中乃有男女出現，顏皃端正，
著天寶冠，共相娛樂。
日過至夜，亦乃俱滅。
百足蟲出，噉是男子，肉盡骨在。
夜過至晝，如前娛樂。
億耳問云：汝作何行，今得此報，晝善夜惡？
男子答云：阿濕摩伽阿婆地國某甲男子，婬犯他妻。
大迦旃延出入我家，常教我云：莫作惡行，後受大苦。
我不依之。彼又語我：汝於此事，晝多夜多？
我言：夜多。時迦旃延即語我言：汝今應當晝受五戒，可獲微善。
我時依教，即受五戒。
以是因緣，今得此報，晝善夜惡。
薩婆多論謂迦旃延化作斯事，欲度億耳，非實然也。
周利槃特等 ^209c44

亦言周利槃陀伽，此云小路邊生，又云蛇奴於路而生。
性多愚魯，昔為法師，善經律論，有五百弟子，
秘吝佛法，不教人故，今受愚報。
迦旃延天耳遙聞 ^210a46

準經，乃是舍利弗天耳遙聞也。
更請撿之。記云：四、辨如法界次第 ^210b6

一義無礙，二法無礙，三辭無礙，四樂說無礙。
具釋如彼。皆以見惑為境，如止觀第十 ^210b10

見惑是一，能治四異。
前諸文中，四教之人皆治見惑，即是此意。
然教雖有四，若辨初心，不過有二：一者、
前三教人治見入空；二者、圓人見為法界。
二意自顯，勿生異途。
經云：阿#CB00145;樓#CB00501; ^210b16

阿，音遏。#CB00145;，乃侯切。
慈恩云：應作羺。記云：廣明施相，於此非急 ^210b26

他宗章疏，率多談此，是故斥之。
草創者，草亦初也 ^210b30

周易云：天造草昧。
論語云：為命，裨諶草創之。
正義云：草創，初始之義也。
如竺道生本不姓竺 ^210b34

生法師，本姓魏，鉅鹿人也。
幼而頴悟，聰哲若神。
後值沙門竺法汰，遂乃歸依，從師為姓，伏膺受業。
後入長安，又師羅什。
文句云：弗沙佛 ^210b40

亦言底沙，此翻為明。
又上文云周公歎曰：我是文王之子等者，文出史記周公世家。
沐三握者，一沐三捉髮也。
#CB04432;三吐者，一飯三吐哺也。
一沐三捉髮，一飯三吐哺，起以待士，猶恐失天下之賢人，故云禮賢尚爾也。
父母欲試之，蓋空器皿，往迭發看，百味具足 ^210b48

那律自念：過去九十一劫，時世饑饉，我乃賣薪，
見辟支佛乞食，請至家中，以稗飯子糜而奉施，
即於現世，獲無量福。
從是以來，九十一劫，天上人間，無所乏少。
乃至今身在家之時，我常優遊，不喜世務。
兄摩訶男，常有怨辭。
我母云：我兒福德。
摩訶男云：我獨勞慮家裏田業，而彼乃優閑臥食，何言福德？
其母欲試遣我至田，監臨作事，令莫送食。
我怪食遲，便遣人往，詣母索食。
母乃令人，而語我言：無所有也。
我還白言：唯願與我，送無所有。
母既聞已，即取寶器，嚴其器物，以幞覆上，乃送與我。
令摩訶男，逐而看之。
已到我所，撥去其幞，百味飲食，案器悉滿。
記云：眠是眼食。如止觀第四記 ^210c12

增一云：佛在給孤獨，為人說法。
那律於中眼睡，佛乃呵之。
那律白佛：自今已後，形融體爛，終不眼睡。
因茲達曉不眠，眼根便失。
佛言：勤精進者，與掉戲相應。
懈怠者，與結使相應。
汝行中道，一切由食而存。
眼以眠為食，乃至意以法為食。
因說迦絺那 ^210c38

中含十九：佛告那律：汝為比丘說迦絺那。
那律於是自敘出家求道，厭世學法，遠離十惡，
攝護諸根，堅持禁戒，修定得通，乃可受衣等。
迦絺那者，南山律鈔引明了論，翻為堅實，
能感多衣，衣無敗壞故。
又名難活，以貧人取活為難，捨此少財入此衣，功德勝如以須彌大衣聚施也。
或云堅固，又云廕覆，古翻為賞善罸惡衣，
賞前安居人，後安居人不得也。
亦名功德衣，以僧眾同受此衣，招五利功德故。
四分云：五事受功德衣，所謂有長衣，不失衣，
別眾食，展轉食，不囑比丘入聚落。
受功德衣已，得五事，所謂得畜長衣，離衣宿，
別眾食，展轉食，不囑入聚落。
次第不次第，如止觀第三記 ^211a2

三止、三觀為因，所得三智、三眼為果，此乃名為次第眼、智。
止即是觀，觀即是止；眼即是智，智即是眼；
眼故論見，智故論知；佛眼具五眼，佛智具三智，斯乃名為不次第也。
文句云：迹示半頭天眼 ^211a28

淨名廣疏云：那律修禪，得四大清淨造色半頭天眼，
從頭上半皆得見色，觀三千界如菴摩勒果。
若三藏佛得全頭天眼，一頭皆發淨色，徹見無礙。
大論云：報得天眼在肉眼中，天眼開闢，肉眼見色。
所以然者，報得天眼既在肉眼之中，故知修得天眼須在肉眼之外。
故那律肉眼失已，天眼半頭清淨。
三藏教佛，肉眼雖明，而天眼徧頭清淨。
故知半則對全得名也。
天眼在上，故天眼在頭，乃有半頭、全頭耳。
或以頭字作頭數消之，蓋未讀廣疏，致茲穿鑿耳。
辭在阿含，可檢取 ^211a38

中含四十二云：佛遊摩竭提國，詣王舍城。
爾時世尊至陶師家，語陶師曰：我欲寄宿，汝見聽耶？
陶師答云：我無所違。
然先已有一比丘住，若彼聽者，欲住隨意。
時此比丘弗伽羅娑利先已在彼陶師屋中。
世尊語曰：我寄宿此，汝見聽耶？
比丘對曰：君！我無所違。
此陶屋中草座已敷，君欲住者，自可隨意。
于時世尊於草座上敷尼師壇，結跏趺坐，
竟夜默然，靜坐定意。
比丘亦乃竟夜寂然。
爾時世尊作是念言：此一比丘甚奇甚特。
乃問之曰：汝師是誰？
依誰出家學道受法？
比丘對曰：沙門瞿曇釋迦種子，至信捨家無家學道，
剃除鬚髮，著袈裟衣，成無上覺。
彼是我師，我依於彼出家學道。
世尊問曰：曾見師否？
比丘對曰：未曾見也。
世尊又問：若見師者，為識否耶？
比丘對曰：設見不識，但我聞於如來十號具足，乃依出家。
世尊語曰：我為汝說法，汝當諦聽。
比丘對曰：唯然。佛告比丘：人有六界聚、
六觸處、十八意行、四住處。
六界聚者，所謂地、水、火、風、空、識。
因此六故，有六觸處，所謂眼觸見色、耳觸聞聲、
鼻觸聞香、舌觸甞味、身根覺觸、意觸知法。
因此六故，有十八意行，所謂眼見色、觀色喜住、
觀色憂住、觀色捨住。
如是耳、鼻、舌、身、意亦復如是。
以因此故，有四住處，所謂真諦住處、慧住處、
施住處、息住處。以因此故，說不放逸慧。
若有比丘分別身界，今我此身有內地界而受於生，
所謂髮、毛、爪、齒等，及外地界皆非我有，
我非彼有，亦非神也。
如是觀慧，知其如真，不染著此，是謂比丘不放逸慧。
如是乃至水、火、風、空、識內外等，一一觀察，廣說如經。
說此法已，弗伽羅娑利比丘遠塵離垢，
諸法眼生，已住果證，即從座起，稽首禮佛，
白言：聽我懺悔。我愚癡故，不識如來，轉稱世尊以為君也。
唯願如來聽我悔過。
佛告比丘：聽汝悔過。
記云：若準西方，宿復不定，如止觀第十記 ^211b12

此方宿者，西方七星：奎、婁、胃、昴、畢、觜、參；
南方七星：井、鬼、柳、星、張、翼、軫；東方七星：
角、亢、氐、房、心、尾、箕；北方七星：斗、牛、女、虗、
危、室、壁。彼方宿者，西方七星，先從昴起，
終至於柳，如是迭遷，一方各七。
此乃地異，所以星移三座。
若準大集經，光味仙人白佛說：二十八宿，乃是先從東方角亢而起。
此則不說星移三座也。
文句云：佛受阿耆達王請，乃至皆噉馬麥 ^211c28

薩婆多云：以供養火故，名阿耆達。
四分律云：佛在蘇羅婆國，行至毗蘭若樹下。
時婆羅門即往請佛及比丘僧，三月夏安居。
佛及比丘乃受請已，此婆羅門竟不供養。
何以故？是魔波旬之所作也。
時波離國有販馬人，驅五百匹馬，住毗蘭若，夏九十日。
于時穀貴，乞求難得。
諸比丘往乞，乃施比丘五升，佛一斗。
日日如是。呞書之切。
吐而噍也。哨且醮切。
此字誤也，應作噍字。
才笑切。嚼也。夷者，滅也。
未夷者，未滅也。唼子合切。
又所甲切。摘陟革切。
手取也。尸利沙 ^211c44

即此方合棔樹也。
有二種：若名尸利沙者，葉果俱大；若名尸利駛者，葉果皆小。
此樹時生人間，關東下里家誤名娑羅樹者是。
義淨法師云：嶺南有此樹。
諸文多云：舍利弗獨受天王請。
與今文不同也。經云：離婆多 ^212a16

離字平聲。記云：二鬼爭屍，緣在止觀第七記 ^212a26

大論十三云：如人遠行，獨宿空亭。
夜中有鬼，擔一死屍，來著其前。
復有一鬼，從後而來，嗔罵前鬼云：是我屍，何以擔來？
前鬼復言：本是我物。
二鬼各以一手爭之。
前鬼語言：可問此人。
後鬼即問：是誰屍耶？
誰擔來此？其人思惟：此之二鬼，皆有大力，
實語虗語，俱不免死。
我當實語。便答鬼言：前鬼擔來。
後鬼大嗔，拔其手足，出于地上。
前鬼愧之，取屍補之。
補之便著臂手足等，舉身皆易。
於是二鬼共食所易活人之身，各各拭口分首而去。
其人思惟：父母生身，眼見食盡。
我今此身，盡是他肉。
為有身耶？為無身耶？
天既明矣，尋路而去。
乃值眾僧，即問己身為有為無。
眾僧答云：汝身本來恒自無有，但以四大和合而成。
因茲出家，得羅漢果。
有口失緣出金藏經 ^212a30

金藏經者，昔宇文邕殘酷釋氏，時有言論師，
采集眾經要義，流布于世，號為金藏。
此之一緣，本出雜寶藏經。
經云：昔罽賓國有離越羅漢，在山坐禪。
有人失牛，乃尋其迹，來至其所。
爾時離越煑草欲染，其草忽然變為牛肉，所持鉢盂變為牛頭。
牛主見已，捉送詣王。
王付獄中，經十二年，恒為獄監，食馬除糞。
離越弟子得羅漢者，尋師不見。
業緣將畢，後乃見在罽賓獄中。
於是詣王問言：我師在獄。
王尋宣令離越出獄，涌身在空，作十八變。
王見是事，求哀悔過。
王即問云：以何業緣，在此獄中？
離越答言：我於往昔亦曾失牛，尋迹到山，
見辟支佛獨處坐禪，即便誣謗，經一日夜。
以是因緣，墮落三途，餘殃未盡。
今成羅漢，猶被誹謗。
又般若燈論亦云：波多比丘被梵摩王禁十二年。
即是此義。應廣引般舟三昧 ^212b10

般舟，此云佛立。佛立三義：一、佛威力，二、
三昧力，三、行者本功德力。
能於定中見十方佛現在其前，如明眼人清夜觀星，
見十方佛亦如是多，故云佛立。
廣如止觀，不能委引。
廣明慢緣，在止觀第二記 ^212b40

其渡河水，水急難渡，乃叱之曰：小婢駐流。
河神嗔之，詣佛訴云：畢陵罵我。
佛命畢陵對河神懺。
畢陵喚曰：小婢來，我與汝懺悔。
眾人笑曰：懺而更罵。
佛問河神：汝見畢陵合掌未？
對曰：見。佛言：懺已無慢，而有此言者，當知是人五百世中作婆羅門。
又見河神宿生曾為己婢，常自高慢，輕笑餘人，
本來所習，口言而已。
文句云：或賣性 ^212c2

正法華經音義中云：盧揥，人名也，此云賣姓也。
揥，徒帝、勅細二切，或作薩俱盧揥也。
五百弟子本起經云：敻姓。
音義云：敻，非也，應作敻，休正切，亦許縣切。
若準賢愚經，應云重姓。
故彼經云：舍衛國中，有一長者，生一男兒。
時因眾會，詣大江邊，母不堅固，失兒落水。
兒有福德，是故不死。
時水有魚，吞此小兒，兒在魚腹，又復不死。
時有一人，捕得此魚，割魚腹中，見此小兒，歡喜無量。
是時父母，聞此事已，遂往索之，紛紜不了。
請於王所，各陳上事。
王告之曰：卿二長者，各認此兒，不應偏也。
時二長者，各為娶婦，安置家業。
兒後厭俗，即求出家。
佛言：善來！便成羅漢。
於是字云重姓者也。
阿難白佛：此何因緣？
佛言：過去毗婆尸佛時，有長者聞佛說法，
受三自歸，持不殺戒。
以是因緣，今受其報。
今詳若言重姓，取二長者，各認為子。
如有兩姓，故云重姓。
重字平呼。若言敻姓，敻，遠也，遠從過去毗婆尸佛施藥持戒，
故云敻也。準付法藏經云：薄拘羅年幼，
見母作餅，從母索之。
其母恚故，即便捉擲，置于#CB00828;上。
#CB00828;雖焦熱，不能燒害。
其母又乃擲于釜中，亦不燒爛。
其母又乃擲于河中，值魚吞之，而亦不死。
捕魚人捕，得魚市賣，刀破魚腹，又乃無傷而不死也。
故薄拘羅有五不死：#CB00828;鑠不焦，
釜煑不爛，水溺不死，魚吞不消，刀割不傷。
皆由過去施藥因緣，所以今生感斯長壽矣。
過去毗婆尸佛時，以呵梨勒施頭痛比丘 ^212c18

分別功德論云：昔毗婆尸佛時，有一長者，
稟性良謙，請佛及僧，九十日中，四事供養。
有一比丘，來求乞藥。
長者問云：何所患苦？
答云：頭痛。長者思惟：此必膈上有水，仰攻其頭。
乃以一呵梨勒果，令其服之，病即除愈。
爾時長者，今薄拘羅是。
又云：在俗之時，曾角牛來，暫時頭痛，尋即除愈。
故薄拘羅，唯此一患也。
罽賓 ^213a20

亦云迦濕彌羅，此云買得，亦云賤種。
因立淨人為王，鄰國鄙之，故云也。
流沙 ^213a36

文選注云：遠國名也，其沙似水之流也。
亦云：莫賀延績八百餘里，上絕飛禽，下無走獸。
夜則妖精舉火，晝乃驚風走沙。
涉彼至此，豈不勤哉！
周書云：鄯善國之西北，有流沙數百里。
夏日有熱風，為行旅之患。
風之欲至，唯老駝知之，即鳴而聚立，埋其口鼻於沙中。
人每以為侯，亦將氈擁蔽鼻口。
其風迅駃，斯須過盡。
若不防者，必至危斃。
五戒經分為五品 ^213a42

彼經五戒各有一品，故云五品也。
文句云：讀十八經 ^213b10

即毗伽羅、吠陀論等。
又大論云：弊迦蘭那、僧佉、韋陀等十八種，大經。
喟然 ^213b14

論語云：顏淵喟然歎曰。
注云：喟，歎之聲也。
記云：說十一事，如止觀第二記 ^213b20

增一四十六云：佛在給孤獨園，告諸比丘，
如放牛人具十一事，今結為頌曰：解色及相應，
摩刷覆瘡痍，放煙并茂草，安隱及渡處，
時宜留#CB17769;餘，將護於大牛。
文句云：淨飯王偪十萬釋出家 ^213b24

應云五百，又云一千。
今言十萬者，嘗讀藏經，未見所出，後人更尋之。
種姓如那律中說：四月九日生，短佛四指 ^213b34

前文已具，今更別引。
四分律等諸文，皆云師子頰王有四子：
一、淨飯王，有二子：一名悉達，二名難陀。
二、白飯王，有二子：一名調達，二名阿難。
三、斛飯王，有二子：一名摩訶男，二名阿那律。
四、甘露飯王，有二子：一名娑婆，二名#CB02494;提。
佛本行經云：調達四月七日生，佛四月八日生，
難陀四月九日生，阿難四月十日生。
調達長一丈五尺四寸，佛長丈六，難陀長丈五四寸，阿難長丈五三寸。
去迦毗羅城不遠，有城名天臂，有一長者，
名曰善覺，生八女子：一名意，二名無比意，
三名大意，四名無邊意，五名髮意，六名黑牛，
七名瘦牛，八名摩訶波闍波提。
時淨飯王迎娶八女，即以第一、第八而自為妃，
以其六女與其三弟，故佛姨母乃是摩訶波闍波提。
佛指闊二寸，難陀既長丈五四寸，但短佛三指耳。
今文乃云短佛四指，若短四指，是則難陀但長一丈五尺二寸耳。
又下文說阿難乃是四月八日佛成道月生，
而本行經乃云四月初十日生，經論異同，非獨此也。
彌沙塞 ^213b40

此云不著有無觀法，名五分也。
堂堂 ^213c30

論語云：曾子曰：堂堂乎張也。
注云：言子張容儀盛也。
今亦例然。途行乞食 ^213c34

途字恐誤，應作徒字，步行也。
以隨人法，是故步行耳。
記云天堂已後文，廣如止觀第四記 ^213c40

佛令捉衣角，尋至三十三天歡喜園中，
見諸婇女，而有一處天女無夫。
其乃問佛，佛則令其自問天女，即往問之。
天女答云：佛弟難陀持戒生此，當為我夫。
佛問難陀：天女何如孫陀利耶？
答曰：若以天女比孫陀利，如以孫陀利比瞎獼猴耳。
時佛共還逝多林中，難陀心慕生天宮故，修行梵行。
佛告眾僧：不得與此難陀比丘同其法事，一切比丘不共同住。
以至坐起，乃自念曰：阿難是我弟，應不嫌我矣。
即往共坐。阿難起去，乃問之曰：弟何棄兄？
阿難曰：然仁行別，故相違耳。
仁樂生天，我樂寂滅。
其聞此已，心生憂惱。
佛又問云：汝見捺落迦未？
答曰：未見。佛令捉衣角，便見諸獄皆有治人，唯有一處無人。
其乃問佛，佛令問獄卒。
獄卒答云：佛弟難陀為生天故修行，暫在天上，還來此中受苦。
難陀懼而淚下。佛因為其廣說胎相，於是為解脫故，發心而持戒也。
文句云：拳歐 ^213c46

歐應作毆。縈衣 ^214a32

縈，於營切，繞也，收卷也。
如止觀中人行理等。
善知識觀 ^214a36

大品云：佛、菩薩、羅漢是善知識，六波羅蜜、
三十七品是善知識，法性、實際是善知識。
佛、菩薩等威光覆育，即外護也。
六度道品入道之門，即同行也。
法性、實際，諸佛所師，即教授也。
下文結多知識，明乎觀行，亦指止觀，準此應知。
至于下文，更不引也。
住無諍三昧 ^214a40

坐禪三昧經云：無諍者，將護眾生，不令起諍也。
於我起諍者，如舍利弗、目連入陶屋中宿，致拘迦離起諍者是也。
舊云：須菩提常行空行，名無諍者，誤也。
羅什師云：無諍有二：一、以三昧力，將護眾生，
令不起諍心；二、隨順法性，無違無諍。
此文出在注淨名經。
忉利 ^214b4

此云三十三也。率土 ^214b18

率，循也。詩云：率土之濵，莫非王臣。
輻湊 ^214b22

如車輻之湊焉。蓮華尼 ^214b26

具云蓮華色比丘尼也。
尼女也。經云：阿難 ^214b30

阿音遏。北地章疏見今歎德文皆是阿羅漢，
乃云除阿難陀，以由阿難在學地故。
然今通序亦名經後序，結集者所置。
又從多人而歎，復以通途而辨，則其歎德亦何巨妨者哉！
文句云：金輪 ^214b34

若輪王出時，其金輪寶自然現前，天金所成。
輪有千輻，天匠所造，非世所有。
時轉輪王乘此金輪，周旋四方。
記云宗社，具如止觀第四記 ^214b44

宗廟，社稷也。宗，尊也。
廟，皃也。尊皃之所居也。
社謂后土也。土者，吐也。
土之所生，如口吐物，即地神也。
土地廣博，不可盡敬，故封之為社也。
稷謂五糓總名，即五糓神也。
是故天子所居，左宗廟，右社稷，布列四時五行也。
文句云：阿夷 ^214c4

亦云阿私陀，此云無比，又云端正也。
目連騰三願 ^214c16

中阿含云：云何三願？
願不著佛故衣，願不食別請佛食，願不非時見佛。
若準報恩經，乃有四願，如第一記引。
師子牀 ^214c20

牀即座也。大論云：師子之座，非師子形也。
以由佛為人中師子，故佛所坐處，若牀若地，皆名師子也。
住恐離車有怨，進恐闍王有怨 ^214c28

育王傳、法顯傳皆云：阿闍世王白阿難言：
世尊涅槃，而我不見；迦葉入滅，我亦不見。
尊者，若也入涅槃時，必使我知。
阿難言：爾。及至阿難欲入涅槃，乃往告於阿闍世王。
時守門人云：王睡也。
阿難乃從摩竭提國向毗舍離，欲般涅槃。
諸天乃告阿闍世王，王便嚴駕追至河上。
時毗舍離諸離車子聞阿難來，亦復迎之，俱到河上。
阿難思惟：前則恐世王有怨，退乃怨離車有怨，便於河中而入滅也。
今云住者，住字恐誤，應作退字。
不看婆羅門 ^214c34

僧祇律云：昔有仙人，名梨波都，詣王相見。
王報仙人：且住園中，須臾當與汝相見也。
作是語已，乃至六日，不與相見。
爾時王者，今羅云是。
真諦三藏云：羅睺羅本名修羅等 ^215a6

佛本行集云：羅睺羅初生之時，母欲名之。
當此之日，有羅睺羅阿脩羅王以手障日。
其日既然，母即乃以羅睺之名而名其子，故云本名脩羅者也。
劬毗羅 ^215a14

即瞿夷是，此云明女。
歡喜丸者，大經云：蘇#CB15097;、
蜜、薑、胡椒、蓽#CB01204;、蒲萄、
胡桃、石榴、綏子和合，名歡喜丸。
沙彌 ^215a22

此云息慈。婆羅門 ^215a28

此云淨行，又云外意。
居士 ^215a32

外國居財一億為下居士，乃至居財百億名上居士。
此士居家德業充備，故名居士。
又居家大富多財之士，名居士也。
記云：不同見別，不須和會 ^215a36

他宗中引小乘有部云：十九出家，三十成道。
本起因果經說十九出家。
思惟無相三昧經說三十成道。
智論云：佛臨滅度，告須#CB02494;言：
我年十九出家，出家已來過五十歲，而不見說成道之時。
有人解云：十九出家後，五年事仙人行樂行，
六年行苦行，三十成道。
亦云：二十九出家，三十五成道。
增一阿含、中阿含、雜阿含、出耀經及和須蜜論等，並云二十九出家。
悲華經、善見律並說三十五成道。
菩提流支解經偈云：八年作嬰孩，七年為童子，
四年學五明，十年受五欲，六年行苦行，三十五成道。
又真諦三藏及西域記並云：二十九出家，三十五成道。
注四十二章經亦云：五載遊歷，六年苦行。
請觀今文，是非可識。
法顯乃至千#CB04543;等 ^215a44

東晉平陽武陽沙門也。
俗姓龔，歷遊西域，是故有傳。
#CB04543;音練。
嘗檢藏中法顯傳，未見此文，後人更尋之。
定光佛 ^215b24

定亦作錠，丁定切。
有人云：豆有足曰錠，無足曰鐙，即然燈佛也。
說經亦云：提洹竭佛者，存梵語也。
買華 ^215b32

其以金錢五百，買五莖蓮華，女自以二莖華，
共七莖華，一時散佛，乃獲授記。
人狂一往，謂妄語是 ^215b38

狂字誤也，應作犯字。
往字誤也，應作法字。
人犯一法，謂妄語是。
準寶雲經第七，佛記十六羅漢等 ^215b44

一、賓頭盧將一千眷屬，住西瞿耶尼國；
二、迦那迦 #CB02494;蹉與弟子五百人，
住北天竺罽賓國；三、頗羅墮將弟子六百人，
住北#CB15106;單越；四、須#CB02494;陀將弟子七百人，
住東弗于提；五、那俱羅將弟子八百人，
住擔羅洲；六、律陀將弟子九百人，住閻浮提山；
七、迦羅將弟子一千人，住師子國；八、#CB02494;蹉將弟子一千一百人，
住般涅提洲；九、瞿波迦將弟子九百人，
住香山；十、半他將弟子一千三百人，住忉利天；
十一、羅睺羅將弟子一千人，住西海畢揚瞿洲；
十二、那伽斯那將弟子一千二百人，往王舍城板茶婆山；
十三、應期多將弟子一千三百人，往王舍城毗富羅山；
十四、婆那婆斯將弟子一千四百人，住稗呵梨北山之中；
十五、呵逸多將弟子五百人，住王舍城耆闍崛山；
十六、周羅槃特將弟子一千六百人，住由乾陀山。
如是聖人皆不涅槃，於刀、疾、飢、三災之時，
人壽十歲佛法盡滅，而眾生壽復更增長。
至百歲時，十六羅漢與諸弟子下閻浮提說法教化，乃至人壽七萬歲時弘法乃畢。
時諸羅漢以佛經典乃舍利等收聚起塔，
乃共集會結加趺坐，圍遶是塔當入涅槃，與此寶塔俱沒于地不復出現。
于時佛法一時盡已，又於此時千億支佛出現世間說法利物，
乃至人壽八萬歲時，彌勒佛出。
賓頭盧 ^215c2

字也，此云不動。頗羅墮 ^215c48

姓也，此云捷疾，亦云重幢。
十八種學人，如止觀第六記 ^216a4

第三記云：四向三果，信行、法行、信解、見得、
家家、一間、五含，謂中生行、無行、上流，此十八人是有學也。
退、思、護、住、達、不動、不退、慧解脫、俱解脫，此九人是無學也。
即大經中舉因六人 ^216a8

一阿難，二那律，三迦葉，四空生，五目連，六身子。
如阿難以受持讀誦十二部經，正其文句，名為莊嚴。
其餘五人，各隨德行而為第一，說於莊嚴。
正用華嚴十種六根 ^216a18

第四十二云：一、肉眼；二、天眼；三、慧眼；四、
法眼；五、佛眼；六、明眼；七、無礙眼；八、普眼；
九、出生眼；十、智眼。
是為十種眼根。十種耳根者，初是聞讚歎聲，乃至第十聞十方一切音聲。
十種鼻根者，初是聞臭穢氣而能觀察不臭不穢，乃至第十聞一切佛智境界等香不斷菩薩之行。
十種舌根者，初是分別解說一切眾生無盡行舌，乃至第十悉令眾生至涅槃舌。
十種身根者，初是人身，乃至第十無漏法身。
十種意根者，初是上首意，乃至第十深入定意。
又十住品亦說一一眾生有十種六根。
文句云：溫、良、恭、儉 ^216a26

論語云：夫子溫、良、恭、儉、讓。
正義云：敦柔潤澤謂之溫，行不犯物謂之良，
和從不逆謂之恭，去奢從約謂之儉，先人後己謂之讓。
明女 ^216a48

去迦毗羅城八百里，有城姓瞿曇氏。
舍夷長者名水光，婦名月女，有城居近其邊。
生女之時，日將欲沒，餘明照其室內，室內既明，乃云明女。
明女乃是太子第一夫人，其父名曰水光長者。
太子第二夫人名為耶輸，其父名曰移施長者。
太子第三夫人名為鹿野，其父名曰擇長者。
記云羅漢四智 ^216b8

婆沙云：我生已盡，是集等四行；梵行已立，
是道等四行；所作已辦，是滅等四行；不受後有，是苦等四行。
故下翻此，乃云生陰未盡等也。
又下文云次諸大士下，次示受邪化者，
次字誤也，當為資字。
文句云三十二瑞應 ^216b22

一者、地為大動，二者、道巷自淨臭處皆香，
三者、枯樹生華，四者、園生甘果，五者、陸地生蓮華，
六者、地中藏現，七者、藏物開現，八者、篋笥衣服被在#CB10421;笳，
九者、川流澄清，十者、風霽雲除空中清明，
十一者、天雨澤香，十二者、明月神珠懸於殿堂，
十三者、宮中火燭為不復用，十四者、日月星辰皆住不行，
十五者、沸星下侍太子生，十六者、天梵寶蓋彌覆宮牆，
十七者、八方之神捧寶來獻，十八者、百味飲食自然現前，
十九者、寶甕萬口懸盛甘露，二十者、天神牽七寶車至，
二十一者、五百白象師子自然而住殿前，
二十二者、五百白師子子從雪山來住城門，
二十三者、天諸婇女現伎女肩，二十四者、
諸龍王女遶宮而住，二十五者、天萬玉女把孔#CB15179;尾拂現于宮牆；
二十六者天諸婇女手持金瓶盛諸香汁住空中侍；
二十七者天樂俱下同時皆作；二十八者地獄皆休毒痛不行；
二十九者毒蟲隱伏吉鳥翔鳴；三十者魚獵怨惡一時慈心；
三十一者境內孕婦產者悉男；三十二者樹神人現低首禮侍。
沸星下侍者，眾經音義云：或佛星亦孛星，又弗沙星亦富沙星。
依諸經，如來成道出家皆二月八日鬼宿合時，鬼宿即此星也。
若依日藏分經，二月九日曙夜分屬九日故也。
又記中引因果經，九十九億眾棄斯大眾，云捨國者恐誤也。
彼經正明菩薩既已降神，其餘九十九億天子亦乃下生人間耳。
此文合當在於前文主伴降神中引之。
從師請業 ^216b32

禮記云：請業則起，請益則起。
注云：業即篇卷也。
益謂受說不了，欲師更明之也。
又記中云：過其所習，故曰兼通者，亦恐誤也。
前文句云：身子才明見貴，目連豪爽取重，
智藝相比，德行互同。
故知兼通即互同耳。
分庭抗禮 ^216c36

莊子漁父篇云：孔子坐杏壇之上，弦歌鼓琴，
奏曲未半，有漁父者下船而來，孔子乃與談論，而為漁父之所非也。
子路見此，乃問曰：由為役久矣，未甞見夫子遇人如此其威也。
萬乘之主，千乘之君，見夫子未嘗不分庭抗禮，而夫子猶有倨傲之色也。
今漁父逆立，而夫子曲腰磬折，言拜而應，何也？
注疏云：伉，對也。分處庭中，相對設禮，位望相似，無尊卑也。
須引此文，可消文句矣。
今記主引易云亢者，即周易乾卦上九亢龍有悔之文也。
此乃文義，俱恐誤矣。
亢者，高也，極也。貴而無位，高而無民，知進而不知退，知存而不知亡。
以聖人有龍德，上居天位，久而亢極，物極則反，所以有悔。
此是周易乾卦上九亢龍有悔之說也。
與今不同，其可知矣。
又記中云辯才迦旃延者，正屬摩訶拘絺羅，亦兼迦旃延耳。
又云三昧富樓那者，亦恐誤也。
應云三昧是須菩提，以須菩提得無諍三昧故也。
文句云：座席 ^216c48

座中，席間也。禮記云：席間函丈。
又下文云：取與者，自行為取，化他為與。
記云：偏圓。具如玄文分別 ^217a34

妙玄云：偏圓約法，法則已定，故偏非圓，圓非偏也。
權實約教，迹中施設，同皆是假，假即權耳。
贖命如釋籤 ^217a40

涅槃十四云：如人七寶，不出外用，名之為藏。
是人所以積此寶者，為未來故。
所謂#CB01919;貴，賊來侵國，
值遇惡王，為用贖命，財難得時，乃當出用。
諸佛秘藏，亦復如是。
為未來世諸惡比丘，畜不淨物，為四眾說如來畢竟入於涅槃。
如是等惡，出現世時，為滅此惡，說是經典。
消此經文，應約單複。
若單約戒門而釋經者，此經扶律，律是贖常住命之重寶也。
若複說者，謂乘及戒。
此涅槃經，扶律談常，則乘戒具足。
故以此經，為贖常住命之重寶也。
直爾翻名而已。 ^217a46

此乃多是指斥北地疏鈔法相宗徒耳。
迦葉出世，其土猶淨等 ^217b18

應如淨土，亦有說於涅槃之教。
故涅槃云：滿月如來說大涅槃。
章安疏：問：迦葉土淨，不說涅槃。
今佛惡世對治無常，說涅槃者，滿月如來亦出淨土，何以說之？
其間問難，皆與德王菩薩同耶？
答：常治無常，其土應無。
若逗機任理而說，是故得云是同。
若爾，並云昔所不聞，而今得聞，可非對治耶？
又迦葉如來亦有常機，何不說邪？
答：彼土雖無對治之說，亦三悉說。
迦葉亦然。男！如寶積善德 ^217b22

維摩經說：毗耶離城有長者子，名曰寶積。
又云：佛告長者子善得，汝行詣維摩詰問疾。
女如月上無垢施 ^217b40

月上經云：毗摩羅詰妻名無垢，懷姙九月，
生一女子，姿容端正，其身所著妙寶衣裳，
出妙光明，勝於月照，父母乃號為月上女。
廣說如彼。無垢施經云：波斯匿王女名無垢施，
年始八歲，容皃端正，于時八大聲聞、八大菩薩皆被詰問。
如經云云。然文句云：諸大羅漢從法身地作男女等。
故知男女只是通說。
故次句以道俗別揀，道謂比丘及比丘尼出家男女也，
俗謂優婆塞、優婆夷在家男女也。
以男女等正是論於聲聞之迹，未可指於寶積月上菩薩故也。
更請詳之。新云舊云 ^217b46

舊謂劉漢已來，新謂李唐而下。
文句云：猗覺 ^217c20

猗，於離切，安也，美也。
由定加行，能引輕安，令身心和。
通大地 ^217c24

通者，徧也。地謂行處。
故此是彼所行之處，即說此以為法地。
大法地故，名為大地。
委釋心數名義，具如止觀補注中引俱舍等論。
波離 ^217c30

此云上首。三摩提 ^217c38

三昧異名耳。梵音奢切也。
普賢觀 ^217c42

觀普賢菩薩行法經也。
近於京國見宗慈恩者云：天台智者，不合呼為普賢觀經。
今按開元目錄中云：此經亦名普賢觀經。
今家所呼，正符於此，何不然耶？
菩提，此云道等 ^217c46

唐譯乃云：覺有情也。
北人未知新舊用義，往往排謂不然，悲夫！
記云：金光明大小俱無 ^218a8

此自一義耳。若壽量品集信相室天龍菩薩，
是則乃有列於大也，但不列於小耳。
準捨身品佛告阿難，以此觀之非無小矣，但出經者存略故也。
故義淨譯最勝王經，具列聲聞菩薩雜眾等。
又下文云據時並在方等已前者，應云並在般若已前，
以文句中但引大品，故此云爾。
離五障時三義俱得 ^218a14

一、離惡道，二、離貧窮，三、離女身，四、離形殘，
五、離喜忘。得五功德：一、生貴家，二、生人天，
三、得男身，四、諸根滿，五、識宿命。
若依數論，以忍三品分三不退。
若傍成論，即四念處名位不退，煗、頂名行不退，忍名念不退。
此文出在淨名疏中。
自新譯來等 ^218a28

即唐三藏新譯已來，而慈恩等法相宗徒，
但以三祇五次第位，而棄華嚴一位一切位圓頓故也。
言五位者，一資粮位，二加行位，三通達位，即初地入心。
四修習位，即初地已上。
五究竟位。瑜伽 ^218a40

具云瑜伽師地論，有一百卷。
瑜伽此云相應，謂一切乘境行果等所有諸法，皆曰相應。
師謂三乘行者，由聞思等次第習行。
如是瑜伽地謂十七地，具如下文補注中列。
其十七地名。唯識 ^218b2

唯遮外境識表自心。
全毀唯識論等 ^218b12

此指弘於華嚴起信宗師之失耳。
如新譯起信論序云：夫理幽則信難，道尊則魔盛。
況當劫濁，尤更倍增。
故使偏見之流，執成唯識，誹毀此論，真妄互熏。
既形於言，遂彰時聽。
方等甘露，翻為毒藥。
此則性相二宗，各有形斥矣。
與夫天台破則俱破，立則俱立，而彼且未達也。
經云：常為諸佛 ^218b16

為、為二字平、去兩呼。
慈恩基師別有章門訓釋其義。
平聲呼者而有十訓，所謂：一、作，二、被，三、
定，四、當，五、得，六、由，七、求，八、是，九、名，十、成。
去聲呼者而有四訓，所謂：一、以，二、與，三、
助，四、向。隨文注出，復慮其煩，今且逐卷點示訓釋，至下臨文須尋於此。
今第一卷平聲呼者，有一訓得：常為諸佛。
有一訓當：是事為云何？
有二訓名：號曰為淨身，是為諸佛。
有三訓作：皆為法師，號之為求名，聚沙為佛塔。
有六訓定：為欲說此，為當授記，為說何等，
為是究竟法，為是所行道，此事為不可。
有六訓是：不以為喜，汝為世間眼，我為佛長子，
入大乘為本，則為已供養，我為諸法王。
已上平聲有十九字。
次去聲呼者有三十二字訓，與：為諸菩薩，
為說涅槃，為說緣覺，為說淨道，為眾講法，
為求聲聞者，為求辟支佛者，為諸菩薩，
為人演說，而為廣分別。
已為汝等說，佛當為除斷，願佛為解說，時為如實說。
願為此眾故，吾當為汝，當為汝說。
此自有二：為眾生說法。
此復有二：而為眾生。
此自有三：而為說法，而為眾生說，為是說涅槃，
為此諸佛子，故為說大乘，為說實相印，
我為設方便，為諸眾生類，為五比丘說，當為如是等。
有十三字訓，以：為供舍利，所為因緣，常為一事，是法皆為。
此自有三：如此皆為若人為佛故，其實為一乘，
其實為佛乘，為是眾生故，但為教菩薩，為說佛慧故。
記云：今師承用，如止觀第五記 ^218b30

大品四十二字，大論廣釋。
南岳大師分為二解：一通約三乘，二別約圓頓。
故大品云：菩薩摩訶衍，所謂語等字等，
諸字入阿字門，阿字具一切法，乃至茶字盡諸法邊，
究竟窮底，不終不生，過茶無字可說，不可說不可盡，一切法如虗空。
四十二字。今私頌曰：阿羅波遮那邏陀婆茶沙和多夜吒迦娑魔伽他闍簸#CB00501;賖呿叉哆若柁婆車魔火嗟伽他拏頗歌醝遮吒茶。
此準大論第四十八，作如是頌。
初阿字上聲，後茶字去呼。
文句觀心，歎菩薩德。
中 ^218c32

越州新板文#CB04564;中觀是轉行不退法輪九箇字。
又文句解歎菩薩德，文中欠觀心歎通達大智者，
或是略耳，亦可以空觀到於彼岸等兼之。
文殊云妙德 ^219a4

新云曼殊室利，此翻妙吉祥。
西域記云：謂其生時有十吉祥：一光明滿室，
二甘露盈庭，三地涌七珍，四神開伏藏，
五雞生鳳子，六豬#CB01661;龍豚，
七馬產麒麟，八牛生白澤，九倉變金粟，十象具六牙。
普超云：濡首 ^219a12

濡音儒，亦云溥首也。
經云寶掌 ^219a22

大論云：寶掌。菩薩七寶從手中出，給施眾生，
又令歡喜，得至涅槃。
文句云：樓至 ^219a26

此云渧泣，又曰盧遮，亦云魯支，此翻愛樂。
此下闕。釋七菩薩。
此下闕。釋寶積未釋者，俟後追註，及以記云闕七菩薩，
未檢經 ^219a32

慈恩法華玄贊云：勇施者，一、人通；二、能勇出財，財藥俱攝也。
寶月者，能導智明，如月可重也。
月光者，能破癡闇故。
滿月者，能為二事故。
大力者，由作神通，動大千故。
無量力者，動無數世界故。
越三界者，離越染故。
寶積者，菩提法寶，積而與故。
如此釋者，何教無之？
豈能彰今菩薩眾耶？
余甞讀諸大乘經、律、論、藏等文，此七菩薩未見所出因緣之相，
今輙約教置三，就圓粗伸名義。
言勇施者，世、出世間實相法寶而能勇施，
以由依於無作諦境，上求下化故。
言寶月者，所證三諦圓妙可尊如寶，而能圓照可愛如月。
言月光者，四德之性離諸熱惱，猶如月光，清涼破闇。
言滿月者，三身圓證，無有缺減。
言大力者，境智冥合，有大力用。
言無量力者，由大力用充滿法界，無有限量。
言越三界者，妙悟真常，超越分段及變易故。
言寶積者，三德如寶，不散名積。
大論中說：寶積王子菩薩是毗耶離國人。
又大論釋寶積佛云：初生之時，多諸珍寶，
或從地生，或從天雨，種種寶集，故名寶積。
羅什師注淨名經云：積聚智慧寶。
故云寶積菩薩也。
文句及記皆云欠釋七菩薩名，俟後追註。
余今注之，補其闕略。
補注之興，良由此也。
上下諸文，準斯可識，將來賢哲，無見讓焉。
文句云：賢愚經云：國王見象師調象，即慈心生。
記中引賢愚第九等。
又經亦有末濟跛兔緣而立慈，稱 ^219a38

余甞讀賢愚經，彼經第三、第十皆說國王見象師等，
並是釋迦因地，非彌勒也。
故彼經云：佛在迦蘭陀竹園，爾時阿難在林樹間靜坐思惟，
欻生此念：如來正覺諸根具足，本何因緣而得如是？
作此念已，即從座起，如上白佛。
佛告阿難：過去有一大王，名摩訶波羅婆修，
晉言大光明也，主五百小國。
爾時大王與群臣出遊獵，王所乘象欲心熾盛，
擔王馳奔，#CB01132;象漸逼林木，突入樹間。
象師告王：捉樹而立，足得全濟。
王用其言，俱共持樹。
象奔之後，王怒象師，欲即殺之：以卿調象不合制度，致令今者僅危吾身。
象師白王：調之如法。
但今此象為欲所惑，欲心難調，非臣罪也。
願見寬恕。却後三日，象必自還。
王且觀臣試之，萬死無恨。
於是停置。始期三日，象即還來。
爾時象師燒七鐵丸，令色正赤，逼象吞之。
象不敢違，吞盡即死。
王意開解，復問之曰：如此欲心，誰能調者？
時有天神感悟象師，令其答云：佛能調之。
王聞此語，便發心言：此難調法，佛能調之。
即自誓願，願求作佛。
佛告阿難：爾時王者，我身是也。
然今文句井記皆謂彌勒，未詳其意也。
或恐泛引流類耳。
然記文中指於彌勒，今為補處，則非泛引焉。
又恐引文誤也。若爾，大師豈可引文誤耶？
應知結集添削既是章安，則非大師引文有誤。
然妙玄尚有引本門中二十五字來證迹門，
荊谿亦乃未敢定判，豈況今文引於他經，何嫌不誤哉？
或諸藏中賢愚經本不同，後人更檢之。
然若欲引證彌勒慈心者，賢愚經第十二：
佛記彌勒已，阿難白佛：不審何緣起彌勒名？
佛言：過去有王，名曇摩留支，領閻浮提。
時弗沙佛初出于世，王詣佛所。
時有比丘入慈三昧，放金色光明，如大火聚。
王禮佛已，即白佛言：此一比丘入何等定，光耀乃爾？
佛言：大王！此比丘者，入等慈定。
王聞是已，志慕於慈，請佛及僧，供養發願：
持此功德，願將來世常作輪王。
爾時王者，今彌勒是。
始於後世發此慈心，自此已來，常字彌勒。
已上略撮彼經大意。
若準涅槃疏解佛背痛，云出大論：昔鹿王為後來跛兔忍死待之，
今佛為須#CB02494;。
故背痛亦是釋迦，非彌勒也。
大論云：佛於過去作大身鹿，以前脚跨一岸，
以後脚蹋一岸，令眾獸蹈之而度，血肉皆盡，以慈悲力忍之至死。
最後有一兔來，氣力已喘，自強努力，忍令得過，
過已脊折，落水而死。
故輔行引大論：月光太子出血髓以救癩人，
出脇肉以貿猴子，露脊骨以濟跛兔。
此皆釋迦耳。記云：是白衣居士 ^219b38

此準大論作如是說。
文句云賢劫一千四，佛記云是千人中唯除一人，
餘並於賢劫而得成佛等 ^220a28

此之記文，引悲華經，簡略難見。
今更撮錄經文，使記文易了。
其輪王千子，第一至四，如今記引。
第五王子，名虗空印。
第六王子，名虗空日光明。
第七王子，名師子香。
第八王子，亦名普賢。
第九王子，如今記引。
第十王子，名曰香手，作佛號金華，補阿閦佛處。
第十一王子，名曰寶相，作佛號龍自在尊音王，補金華佛處。
其次有五百王子作佛，皆如虗空印。
次有四百王子作佛，皆如金剛智慧光明。
其次有八十九王子作佛，皆如普賢。
此之千佛，皆是輪王之子，並於淨土成等正覺矣。
其寶海梵志，自有三億弟子。
於中但除一千弟子，餘者皆於寶藏佛前，先得授記。
授記訖已，次乃授記此千弟子。
此千人中，其第一者，名婆由毗紐發願，
乃於五濁之世，成等正覺。
時寶藏佛，即與記云：於加沙幢世界成佛，號金山如來。
此千人中，又有一人，名曰火須發心，乃於人壽四萬歲時成佛。
時寶藏佛，即與記云：於娑婆世界賢劫之中，
人年四萬歲時，汝當成佛，號拘留孫如來。
此賢劫內，千佛之中，最初佛也。
其第二人，名曰虗空，得記作佛。
人年三萬歲時，補拘留孫佛處，號迦那迦牟尼如來。
其第三人，名毗舍多，得記作佛。
人年二萬歲時，補迦那迦牟尼佛處號迦葉如來。
其第四人名毗舍耶無垢，得記作佛，於賢劫中人壽八萬歲時，
當得成佛，號彌勒如來。
其餘弟子亦皆得記，於賢劫中而得作佛。
寶海梵志又有五人侍者，一名龍手，二號陸龍，
三曰水龍，四名虗空龍，五號妙音龍，亦於賢劫而得成佛。
其寶海梵志三億弟子內，一千弟子中有最小者，
名持力捷疾，發願乃於賢劫之中千四佛後成佛，即得記云號為樓至如來。
以此觀之，一千弟子并五侍者，乃有一千五如來矣。
是則賢劫之中，樓至并餘只有一千四佛耳。
今云樓至，又云千四者，對加沙幢世界金山如來兼舉之耳。
又恐總言千四，別說樓至耳。
不然，應云一千三佛也。
今記文云是千人中者，即三億弟子中一千人耳，非謂輪王千子也。
唯除一人者，即一千人中最初之者，名婆由毗紐是也。
雖是五濁之世，非此間娑婆，乃加沙幢世界耳。
若其輪王成佛者，即阿彌陀如來是也。
寶海梵志者，於今世尊釋迦如來是也。
文句中云賢劫一千四佛，記云是千人中唯除一人等，準今可見。
記文簡略，不其然乎？
記云國為立號者，國字應作因字也。
劫名善字下，應添持字。
釋籤第八亦引經文。
方等列地獄，如釋籤第四 ^220a34

方等陀羅尼經云：爾時婆藪從地獄出，
將九十二億諸罪人來詣娑婆世界，十方亦然。
又乘成細論如淨名疏 ^220c22

即此文句八部眾後所列乘戒等四句，
并記中引彼文七意，與淨名疏大旨無殊，故不煩錄。
文句云漚和 ^220c28

出假智耳。記云堅首 ^220c34

婆沙中謂千手天也，諸文亦作堅手天也。
持鬘 ^220c38

持華鬘天也。若有眾生施香華鬘必生此天，
於其胷前天悅意華自然為鬘，具七種色，
謂黑、黃、赤、天紺、紅蓮，及如火銅光明炫耀，故號彼天為持鬘耳。
恒憍 ^220c42

亦言常放逸。天。餘七山 ^221a2

七金山也。妙高 ^221a6

四寶所成曰妙，出七金山表，名高。
金剛首 ^221a10

首正作手，四峯之上有藥叉神，其手執持金剛杵，故。
逾繕那 ^221a14

亦云逾闍那，又云由旬，或云由延，此云量也，
合也，一似此方古之王者一日行量也。
或十六里、四十里等，如諸文辨。
文句云忉利，此云三十三 ^221a20

一、善法堂天；二、住峯天；三、山頂天；四、善見城天；
五、鉢私地天；六、住俱吒天；七、雜殿天；八、
俱歡喜園天；九、光明天；十、波利耶多樹園天；
十一、險岸天；十二、住雜險岸天；十三、住摩尼藏天；
十四、旋行地天；十五、蜜殿天；十六、鬘影處天；
十七、住柔輭地天；十八、雜莊嚴天；十九、
如意地天；二十、微細行天；二十一、歌音樂天；
二十二、威德輪天；二十三、月行天；二十四、
閻摩娑利天；二十五、速行天；二十六、影照天；
二十七、智慧天；二十八、眾分天；二十九、
住輪天；三十、上行天；三十一、威德顏天；
三十二、威德炎輪天；三十三、清淨天。
賢劫 ^221a28

亦云善劫。大論云：是一劫中有千佛興，
淨居諸天見之歡喜，故名為善。
亦云：有千賢人出世，故名為賢。
問：淨居諸天何以知此劫有千佛？
答：前劫已壞，廓然都空，後有大水，水底涌出千枚七寶光明蓮華，
此乃是其千佛之相。
所以淨居諸天見已，知有千佛而出世也。
記云過賢劫等，具如般若 ^221b4

其文出自瓔珞經中。
文句中云二千二十四劫者，恐誤也，只應云二十四耳。
故瓔珞云：汝今天帝釋，功德眾行至，千佛兄弟過，無復賢劫名。
中間永曠絕，二十四中劫，後乃有佛出，剎土名普忍。
彼佛壽七劫，遺法亦七劫，其法沒盡已，曠絕經五劫。
汝於彼剎土，當紹如來位，號名無著尊，
教化阿僧祇，無量眾生類。
後人更檢諸處藏中，辨二千字，記指般若，
更請尋之，以辨訛正。
文句云：揵闥婆 ^221b18

此云尋香行天帝，俗樂神也。
富單那 ^221b36

此云臭，餓鬼中勝者也。
薜茘多 ^221b40

此云祖父，餓鬼中劣者也。
鳩槃荼 ^221b44

此云甕，形頗似冬瓜也。
毗舍闍 ^221b48

此云噉精氣者，噉人及五糓之精氣也。
亦云顛狂鬼也。羅剎 ^221c4

此云可畏，亦云暴惡。
夜叉 ^221c10

此云輕捷，新云藥叉。
記云正法念。四級各有十住處，如玄文 ^221c14

正法念云：六萬山遶須彌山，須彌四埵有持鬘天，
有十住處，各千由旬。
北有四，餘各二。北四：初一名為愛欲，乃至東方第二名為行道。
第二迦留陀天，亦十住處：初一名行蓮華，乃至第十名均頭。
第三常恣意天，亦十住處：初一名歡喜，第十名常遊戲。
第四箜篌天，亦十住處：一名揵陀羅，第十名正行。
廣二十四萬里，未知所出 ^221c18

樓炭經第三云：須彌山王東去須彌山四萬里，
有提頭賴吒天王城郭，名賢上王處，廣長二十四萬里，
以七寶作七重欄楯，南西北方亦復如是。
具說如經，不能委引。
今記文云未知所出者，荊谿徧尋大藏，
義解淵深，而於此事云未知者，良由因緣浩博，
事迹廣多，雖曾讀已，卒難具記，撰述之時，
或遺忘耳，不可以此而感其大道焉。
二十八部 ^221c32

孔#CB15179;王經云：一方有四部，
六方則成二十四部，四維各一，合為二十八部。
又說者云：一方有五部，謂地、水、火、風、空，
四方則成二十部，并四王所領八部為二十八部。
俱盧舍 ^221c48

準俱舍論，即二里也。
四分一一增者，恐誤也，應云四分一分增也。
瞿伽離問：梵王得那含，何以來此等 ^222a10

寶積經云：俱迦利，此翻惡時者。
雜寶藏經云：只是不來欲界受生，名為不來耳，非謂不得從天下來者也。
故知從天暫來，與受生之義別矣。
瞿伽離輩未達斯義，輙難梵王，乃為梵王之所譏也。
又準一家諸文，明先得初果，十四生未滿，
值佛即成羅漢，二果、三果例然等，即是三果從天下來，願見佛故。
具如妙玄及方便品句記中記。
經云：娑婆世界主梵天王 ^222a16

正指初禪之大梵耳。
若準瓔珞經，禪禪皆有梵王也。
梵網亦云十八梵等。
章安云：娑婆世界主，正是摩醯首羅。
又云：世界主者，其實只領小千而已，經家美之，故言世界主耳。
荊谿云：此是大千之中，得為大千之主，降此不得。
文句云：雜九道共居 ^222a32

亦云九有居，又云九有情居。
增一云：云何為九？
若有眾生若干種身，所謂天、天及人；或有眾生若干種身一想，
所謂梵迦夷天；或有眾生一想一身，所謂光音天；
或有眾生一身若干想，所謂遍淨天；或有眾生空處無量，
所謂空處天；或有眾生識處無量，所謂識處天；
或有眾生無所有處無量，所謂不用處天；
或有眾生有想無想處無量，所謂有想無想天。
無想眾生及諸所生之類，而為九也。
發智論云：人、欲界天、梵眾、極光、遍淨、無想天、
四無色心，為九有焉。
涅槃疏云：八禪并欲界，為九眾生居。
光音天 ^222a44

觀法師云：此天語時，口出淨光，故云光音。
亦云：彼天既無尋伺，言語亦無，但以光當語，故云光音也。
又阿含云：火災之焰，至彼天際，初生之天，皆生怖畏。
舊天語云：勿生怖畏，以念火光。
故名光音天矣。亦無挂礙 ^222b18

挂，應作罣，胡卦切。
從海受名 ^222b28

以娑伽羅，此云鹹海故也。
滄溟 ^222b32

海也。嵆康云：取其溟漠無涯者也。
梁簡文帝云：窅冥無極也。
東方朔十洲記云：水黑色謂之溟也。
冥海無風，洪波百丈。
此云多頭 ^222b36

神楷法師云：九頭龍也。
經云：若干 ^222b44

若，如也。干，數也。或千或萬，不能遍列，但總示之云若干耳。
記云四大河，具在彼經，如疏 ^222b48

今文句中而不見說。
然彼經云：雪山之頂阿耨達池，縱廣五十由旬，
其水清冷，七寶所成。
池東恒伽河，從牛口出，從五百河入于東海。
池南新頭河，從師子口出，從五百河入于南海。
池西婆多河，從馬口出，從五百河入于西海。
池北斯陀河，從象口出，從五百河入于北海。
文句云：煩唼 ^222c6

唼，釋籤作所狹切，玉篇作子合切。
楚辭云：鳧鴈皆唼夫梁藻兮。
又所甲切者，正作啑。
啑喋，鴨食也。喋，丈甲切，啑亦作唼。
般遮于瑟 ^222c20

亦云般闍于瑟，此云五年一會也。
西竺凡作大施法會，皆名般遮于瑟也。
諸經亦云般遮于旬，乃以其琴歌頌佛德。
般遮于旬，即五神通人也。
疑今般遮于瑟，當云般遮于旬，則其義甚便矣。
後賢更須詳而辨之。
記云十寶山，如止觀第五記 ^222c28

華嚴二十二云：有十寶山，謂雪香軻梨羅，
仙聖由乾陀，馬耳尼民陀，斫迦羅宿慧，
并及須彌山，一一皆云王。
又云蘇迷盧者，亦須彌也。
逾健達羅等者，逾健達羅此云雙迹，此山之峯有二隴道是故云雙，
有似車迹故云迹也。
伊沙#CB00501;羅此云持軸，此山之形如車之軸。
朅地洛迦此云擔木，此本樹名，似此山故所以名之。
蘇達梨舍那此云善見，此山奇秀見者稱善，故以名之。
頞溫縛羯拏此云馬耳，此山之形似其故也。
毗摩恒迦此云有障礙神，此神人形象頭，
凡有事者神即障之，今此山形似之故也。
尼民達羅此云地持，海中有魚，今此山形似魚故也。
已上即是七金山名，由是錄之以示未知。
文句云：幢倒 ^222c40

阿含音義云：緣幢者，手緣物上也。
幢，輭竿也，即戲場中輭竿是也，所以緣柱者也。
又緣者，尋也；幢者，柱也，戲竿也。
幢字誤，應作橦。他宗人云：西域呼散樂人為乾闥婆，
此有二類：一者非絲竹，如鼓磬之類；二是絲竹，即簫笛之類。
非絲竹之下者名樂，非絲竹之上者名樂音；
是絲竹之下者名美，是絲竹之上者名美音。
他人又以樂字作五孝切。
釋義云：謂令人愛樂也。
今家之意作五角切。
彌天安師 ^223a18

襄陽習鑿齒初謁安公云：四海習鑿齒。
安公對云：彌天釋道安。
時人謂之名答者也。
秦太吏奏：有德星現於外國分野，當有聖人入輔中國，得之者王。
秦主乃伐襄陽，致道安師并習鑿齒。
秦主曰：朕用師十萬，得一人半。
一人即安公，半人即習鑿齒。
秦主欲遊東苑，命安公同輦。
左僕射諫曰：臣聞天子法駕，侍中陪乘。
道安毀形賤士，寧可參逼乘輿？
秦主符堅忿然作色曰：安公道冥至境，德為時尊。
朕舉天下之重，不足以易之。
非公之榮，乃朕之榮也。
遂令左僕射扶安公登輦。
慈恩非之曰：道安與主上同輦，一世之榮；
羅什共秦女別居，千齡受耻。
余謂道安、羅什，菩薩之僧，下流奚測？
是故不可一向而譏也。
晉書云：羅什甞講經於草堂寺，姚興及群臣大德沙門等千有餘人，
肅容觀聽。羅什忽下高座，謂興曰：有二小兒登吾肩，欲障須婦人。
興乃召宮女進之，一交而生二子焉。
興又謂羅什曰：大師聰明超悟，天下莫二，何可使法種少嗣？
遂以伎女十人，逼令受之。
爾後羅什不住僧坊，別立解舍，諸僧多效之。
什乃聚針盈鉢，引諸僧謂之曰：若能見效食此者，乃可畜室耳。
因舉匕進針，與常食不別。
諸僧愧服，乃止焉。
故南山感通傳中問天神云：什師有別室事，人頗疑之。
天人答云：此非悠悠者所議，今什公位居三賢。
又云：安公是寶印手菩薩不思議之迹也。
如彼具說。首楞嚴說四種脩羅：一、於鬼道以護法力成通入空，
此阿脩羅從卯而生，鬼趣所攝。
二、於天下降德貶墜，其所卜居鄰於日月，
此阿脩羅從胎而生，人趣所攝。
三者、持世力、洞無畏，能與梵王諸天爭勝，
此阿脩羅從變化生，天界所攝。
四者、別有下劣脩羅生大海心，此阿脩羅從濕氣生，畜生界攝。
經云：佉羅騫#CB00501; ^223a36

 #CB00501;，唐賀切。
記云五繫繫魔，如止觀第五記 ^223c2

大涅槃經四依品中，四依菩薩驅逐魔云：
天魔波旬若更來者，當以五繫繫縛於汝。
章安釋云：繫有二種：一者五屍繫，二者繫五處。
五屍繫者，如不淨觀治於愛魔，五處如理治於見魔故也。
五屍者，死人死蛇死狗等是也。
五處者，首楞嚴三昧經云：兩手兩足及頸，名五處繫魔也。
五性宗至加種子等 ^223c6

一、菩薩性，二、支佛性，三、聲聞性，四、不定性，
五、無性闡提。彼立定性二乘、無性闡提不得成佛，蓋是執權而不知實。
具如前引。但加種子等者，教道經論立以種子，不了新熏本有之意。
是故種子但同冥初，豈知真理本具者哉！
故瑜伽論引解深密經云：六趣生死，彼彼有情卵、
胎、濕、化身分生起，於中最初一切種子心識成熟，
展轉和合，增長廣大等。
又云：此諸煩惱，阿賴耶識種子所引，於一切時任運而生等。
然圓頓中非無下種結緣等義，但須知其本具故也。
輔行中云：又自行染有內，有外。
內謂無明，外謂他境。
以內具故，他境能熏。
故觀所熏，唯見理具；若觀理具，則識真如常熏內具。
百法論中根本煩惱有六，謂：貪、嗔、慢、無明、
疑、不正見。所言見、疑、無明種子者，恐指不正見、
疑、無明等六煩惱種子也。
種子之義，能熏、所熏，如百法疏。
鈔。乃納為妃，如止觀第四記 ^223c20

四字誤也，在第十記。
分別功德論云：如昔長者有女名善施，
未嫁，因向火煖氣入身懷姙。
父母責之，乃至達王。
女言：更無改異。王許之以死。
女言：今乃有此無道之王，枉殺無罪之人。
我若不良，可以保試。
王即驗試，果如其言。
王語父母：欲娶此女。
父母言：用此死女為？
即內宮中。後生子出家成羅漢。
若作有情釋水精者，如前文引觀佛經云：
光音天生此地，地使有欲入海洗不淨，四大精氣即入身中。
身觸樂故，精流水中。
文句云：二十四頭 ^224a4

經文但云九頭，恐文句誤也。
日蝕 ^224a24

漢書云：日月博蝕。
韋昭云：氣往迫之，故曰博也。
又稍稍侵虧，如蟲食草木葉，故云蝕也。
種種邪說者，如梵網第十不謗三寶戒。
若言外道鬼神有威力，遂奏章解神，或勸他等，悉犯輕垢之罪。
記云：次第布軍，具如今列 ^224a28

應云：具如經列。文句，云莊子呼為鵬等 ^224a38

莊子內篇逍遙遊云：北冥有魚，其名為鯤。
鯤之大，不知其幾千里也，化而為鵬。
鵬之背，不知其幾千里也，怒而飛，翼若垂天之雲。
陸德明音云鵬，崔云音鳳，云鵬即古鳳字，非來儀之鳳也。
說文云：朋及鵬皆古文鳳字。
朋鳥象形，鳳群飛，鳥從以萬里也。
若爾，則章安所斥，恐是誤也。
更請詳之。一日山東 ^224a42

越州新本日字誤為曰字。
山東即是須彌山東，次日、三日、四日，次第至於南西及北，故云三方亦爾。
龍母嗷嘇 ^224b8

玉篇山咸切，口舀嘇物也。
舀音陷。記中乃云啗嘇物也。
之不得食等 ^224b14

經文但云此鳥爾時死相已現，諸龍吐毒，
無由得食，不云龍母嗷嘇之也。
今文句中作嗷嘇者，嗷者，眾口愁也。
嘇字恐誤，應作噪字，蘇到切，群呼也。
記云：或為王洗等 ^224b20

洗鼻，洗身足等也。
文句云模實 ^224b28

亦云影堅。模謂身模。
影謂形影。當知皆取體分強壯之義也。
或云牢形。又云牢固。
亦云顏色端正。復云色像殊妙等。
準上思之。義皆可見矣。
記云。但損一指 ^224b32

折其中指，故云一指。
及年長大，內人覆其前事，遂乃改之，名為善見。
八邪八風八倒 ^224b40

八邪有二：一、事邪，即四禪、四空。
若望背捨等，皆生愛見，故云邪也。
二、理邪，見心緣理不正，即邪見、邪語、邪思惟、
邪業、邪命、邪精進、邪念、邪定，名為八邪也。
利、衰、毀、譽、稱、譏、苦、樂，名為八風。
常、無常，乃至淨、不淨等，名為八倒也。
文句云普超經等 ^224b46

涅槃經云：阿闍世王毗婆尸所，已曾發心，不墮地獄。
若乃依於世王經說，已於七十二億佛所，已曾發心。
世王經中，佛為文殊說王之罪，如須彌山，
一切皆滅，所不滅者，如芥子許，猶尚入賓吒羅地獄。
賓吒羅者，此翻集欲，適入尋出，雖復在中，而無痛苦。
又為世王授記成佛，名帷首陀惟沙耶，
此云淨，其所朗也。
柔順忍者，若一往對，位則別圓，外凡是信忍、
伏忍，內凡是柔順忍，地住是無生忍，妙覺是寂滅忍。
何異迦葉於法華受記，於涅槃不堪付囑 ^224c10

涅槃經云：我有無上正法，悉已付囑摩訶迦葉。
是迦葉者，當為汝等而作依止。
準此之文，則是迦葉堪付囑也。
經中又云：若以佛法付囑阿難及諸比丘，不得久住。
何以故？一切聲聞及大迦葉皆無常故，是故應以佛法付諸菩薩。
準此之文，則是迦葉不堪付囑也。
經中又云：文殊！汝等當為四眾廣說大法，
今以此法付囑於汝，乃至迦葉、阿難等，至後當付囑如是正法。
又云：付囑憍陳如等。
章安釋云：如來緣謝故去，迦葉機興故付。
內同佛德，外委大臣，乘正法教，乃指圓伊而作依止。
此中為學新伊者，故言法付迦葉。
下文為不學新伊者，故言迦葉不堪付囑。
若作付法對陳如者，若領受言教，應在阿難；
若住持紹繼，應在迦葉；弘闡大旨，應在文殊。
而諸大弟子，或已滅度，或復未來耆年長德，
見佛始終，必藉上座堪任付囑，所以乃對陳如故也。
又復阿難親為侍者，多聞最上，所以付之。
今付阿難，不付菩薩者，此有三義：一、前訶實行，
是故不堪；今明是權，所以堪受。
二、對揚大法，弘宣深理，即不堪任；受持文言，即堪任矣。
三、聲聞有與有奪，奪故不堪，與故堪也。
涅槃經中，聲光召眾，迦葉、阿難二人不來者，約事而辨。
迦葉入滅定，定力持故，所以不來；阿難為魔罥故，所以不來。
約所顯辨，迦葉為顯不捨細戒故。
迦葉是最長子，方持佛法。
佛若臨滅，應捨細戒，告阿難言：我滅度後，
諸微細戒能持者善，不能者捨。
迦葉於後乃問阿難：何等是微細戒？
阿難言：不知。迦葉即訶阿難言：汝面受佛旨，
今言不知可捨不可捨，又為外道所譏。
師所制戒，滅後皆捨，復不可捨。
是故迦葉若來會中，寧得執正如此之事？
阿難為顯最後佛稱歎付囑，顯神呪力。
所以阿難若來，則不顧問，亦不稱歎，亦復不使文殊持呪解罥。
二人不來，其意如此。
問：佛令捨細戒，迦葉不許師弟相拒，何也？
答：佛為利根，隨有利益；迦葉為鈍根，還令如故，非相拒也。
細微戒者，亦云雜碎戒。
四分律云：迦葉問阿難：汝問世尊，何者是雜碎戒？
答：我愁憂不樂故不問。
時諸比丘皆來語我，或云除四波羅夷，
餘者是雜碎戒；或云除四波羅夷十三事，
餘者是雜碎戒；乃至或云除四波羅夷乃至九十，餘者皆是雜碎戒。
佛令比丘捨雜碎戒，即此故也。
記云害貪愛母，如止觀記引楞伽 ^224c30

楞伽第三云：殺無明父，害貪愛母，斷隨眠怨，
壞陰和合，斷七識身。
若有作者，現證實法。
此約觀行，五法逆世，名為五逆也。
行於非道，達佛道者，淨名疏云：菩薩入假，
為利眾生，示行五逆之因，示受三途之果。
雖為此事，而無恚惱，即是通達佛道。
何者？觀此五逆因緣所生之心，從假入空，
尚不見逆心，況有逆果？
以無所受，而受逆心、逆果。
此五逆心，即是無生，故名非道，通達佛道也。
又云：佛者，覺也；道者，通也。
所覺之理，能通觀智，從因達果，名之為道。
以理、智雙標，名佛道也。
涅槃一句者，經云：於戒緩，不名為緩；於乘緩者，乃名為緩。
此即四句中戒緩乘急一句也。
如止觀、淨名疏說。
但今記文引淨名疏，大、小、漸、頓，觀心化他，
辭有小異，請自對之，不能具錄。
涉公云 ^225b14

或云唐時開元年中，京師大安國寺利涉法師也。
但一兩處不全用耳 ^225b44

如天親釋分別功德品，以初地為無生忍，今家用初住為無生忍。
天親以分別功德品為餘殘修多羅，今家以半品為正宗。
具如下文。余甞讀婆藪槃豆作涅槃論，
彼云：如來雖說三乘，非如來本意。
如來本意，涅槃是也。
又解：生死大海中云何作？
船師文云：丈六說次第法，乃至法華亦名生死法。
今說涅槃即無生滅等。
又解云：何處濁世不汙？
如蓮華文云：般若、法華亦煩惱所汙。
今涅槃理無流動，故不為所汙。
天台學者深詳此說，如何去就之耶？
是以今家談妙，天竺大論尚非其類，真丹人師何勞及語釋無生忍？
天親菩薩既未是圓，光宅諸家寧為究竟？
靈山親承，良由此也。
涉公云：天台立影響等 ^225b48

亦如慈恩基法師云：天台顗師立影響等四眾。
然文自云：又觀四眾，比丘、比丘尼等。
彼釋義者云：經文既云比丘等四，何須影響等四眾耶？
故知慈恩正為天台所斥，名局而意不周矣。
然經雖云比丘等四，此但在於聲聞眾耳。
聲聞、菩薩及雜眾等，既各禮佛足，退坐一面，
豈四眾圍繞，局在比丘等四，而非菩薩、雜眾等邪？
以是而言，非今立於發起等四，而害經文比丘等四。
若苟執於比丘等四，復成名局而意不周。
若立發起等四，遍於比丘等四及菩薩、
雜眾等，則無所不攝矣。
扶疏 ^225c26

枝葉四布皃也。三利 ^225c48

影響一也，發起二也，當機三也，以此三外名結緣也。
又良田一也，種子二也，法雨三也。
觀心論云：非但田不良，無平等種子，法雨若不降，
法種必焦枯，各無來世粮，失三利致苦。
文句云：如大象等 ^226a4

此大論文也。論云：譬如大象能躃大樹，令諸小象得食枝葉。
記云：諡法 ^226a14

諡之為言引也，引列行跡，所以進勸成德，使上務節也。
具說在白虎通。則有過於一句一句 ^226a20

此文恐誤，應云一句一偈也。
文殊、彌勒但在比丘眾者，若準釋籤云：
藏、通兩經不別列眾，但出家者在出家二眾，在家者在在家二眾。
故大論云：釋迦無別菩薩眾，故彌勒、文殊在聲聞中次第而坐。
是則今云在比丘中，恐文誤也。
然今經中既別列菩薩，而記中引文殊、
彌勒在比丘眾中者，更請詳之。
文句云：從為菩薩下訖起七寶塔，是現相序 ^226a26

下文又云：大眾心喜，大機當發，感於勝應，次佛放光。
即表應機設教等。
故知如來放光，乃是從於丈六劣應，現於尊特勝應之相，表正宗中說於法身真實相耳。
故淨名疏明現相序，乃說四處現尊特相，光明色像無量無邊等。
故知淨名疏云：若說法華，但現尊勝。
乃是序中放光現相耳。
而四明云：法華不說現起勝相。
灼然誤矣。序中現相，表彰已竟，從三昧起，
收光攝勝，三周開顯，何妨同體丈六生身？
故妙玄云：釋迦住生身而顯一。
良由於此。況五時教主始終之相，莫不皆是分段生身。
文句記云：實位補處，補應化佛，示歷五味。
即此意也。具如十不二門圓通記、十六觀經疏、
往生記、光明文句記等委明。
今慮學者臨文失意，故於此中略提綱要耳。
此非容易，切宜詳審。
毗佛略 ^226a40

略字去呼，此云方廣。
記云莊捒 ^226b22

經音亦云：今中國人謂撩理行具為縛捒。
說文云：裝束也，裏也。
縛音附。列以十二部中 ^226b26

列字恐誤，應云別以。
文句云見道淨心云云 ^226b32

經云：菩薩發心已，其心清淨，乃至得阿耨菩提等。
記云：淨應具七 ^226b36

即今文中七大是也。
良以見菩提道，其心方淨故也。
若維摩經七淨華者，但在於因耳。
故彼疏云：一、戒淨，是正語、業、命；二、心淨，
是正進、念、定；三、見淨，是正見、思惟；四、斷疑淨，
即是見道；五、分別淨；六、行淨，是修道；七、
涅槃淨，是無學道。
約別、圓教見、思，例皆稱為七淨華也。
菩薩既在因地，故皆名為華耳。
數有大、小，故使之然 ^226b40

經云：阿僧祇劫有二：一者、大劫不可數，
名阿僧祇；二者、中劫不可數，名阿僧祇。
菩薩修行即是大劫，名阿僧祇。
所言中者，即小劫也。
慈恩廣釋 ^226c6

唐時京師大慈恩寺窺基法師有法華疏，
題號玄贊，即是彼文而廣釋也。
文句云宋元嘉等 ^226c14

譯經圖記云：曇摩伽陀耶舍，此云法生，稱印度國人。
齊帝建元三年辛酉歲，於廣州朝亭寺譯無量義經，
沙門慧表筆受，唐章懷太子注。
後漢書云：武當縣屬南陽郡，有武當山，今均州縣也。
記云：注無量義經序云等 ^226c20

京兆韋詮、僧叡法師、劉虯居士皆悉有注。
今此乃是劉虯所注之序也。
文在出三藏記。南山內典錄云：劉虯注法華及無量義二經并序，
有十一卷。言中夏者，中謂中國，夏謂華夏。
淮南為楚，京華為夏。
論語云：夷狄之有君，不如諸夏之亡也。
白虎通云：夏曰夏邑，殷曰商邑，周曰京師。
京，大也；師，眾也。天子居處大眾之中也。
夏亦大也。華，盛也。
講肆者，即講法之處也，如百工居肆之說焉。
自偽帝等 ^226c30

此文脫落，應云慧表比丘生自羗胄，偽帝姚略從子。
國破之後，為晉軍何澹之所得。
數歲聰黠，澹之字曰螟蛉，養為假子，俄放出家焉。
姚萇起兵攻長安，于時秦有隱士王嘉在城，萇與符登相持甚久。
萇問王嘉曰：朕當得登不？
嘉曰：略得。萇怒云：得當言得，何略之有！
遂斬王嘉。及萇死已，其子名興，方乃殺登。
興字子略，即嘉所謂略得者也。
何，姓也。澹之，名也。
出晉書載記第十七。
請以此文用消記中，其有脫落，謬誤可知。
文句云：劉虬云：含義不貲 ^226c48

虬，應作蚪。貲，經音云，非也。
應作訾，子雌切。計算，度其數量也。
不貲，即不計度其數量耳。
故云若含義不貲，即有相也。
法華論列十七種 ^227a20

論云：大乘修多羅有十七種，名顯示甚深功德：
一、名無量義經者，成就字義故，以此法門說彼甚深妙境界故。
妙境界者，諸佛如來最勝境界故。
二、名最勝修多羅者，三藏中最妙勝藏成就故。
三、名大方廣者，無量大乘門隨眾生根住持成就故。
四、名教菩薩法者，為教化根熟菩薩隨器法成就故。
五、名佛所護念者，依佛如來有此法故。
六、名一切諸佛秘密法者，此法甚深，如來知故。
七、名一切佛藏者，如來功德三昧之藏在此經故。
八、名一切諸佛密處者，根未熟眾生非法器不與故。
九、名能生一切諸佛者，此法門能成佛菩提故。
十、名一切諸佛道場者，聞此法門能成三菩提，非餘修多羅故。
十一、名一切諸佛所轉法輪者，此法門能破一切諸障故。
十二、名一切諸佛堅固舍利者，謂諸如來真如法身於此修多羅不壞故。
十三名一切諸佛大巧方便經者，依此法門成大菩提已，為眾生說天人二乘等法故。
十四名說一乘經者，此法門顯示如來三菩提究竟之體，二乘非究竟故。
十五名第一義住者，此法門即是如來法身究竟住處故。
十六名妙法蓮華者，有二義：一者出水義，不可盡出離小乘泥濁水故。
復有義，蓮華出泥水外，喻諸聲聞入如來大眾中坐座，
如諸菩薩坐蓮華上，聞說無上智慧清淨境界，證如來密藏故。
一者蓮華開，眾生於大乘中心怯弱不能生信故，開示如來淨妙法身令生信心故。
十七名法門攝成就故。
攝成就者，攝取無量名句字身，頻婆羅、阿閦婆等偈故。
記云：古經此文元屬并品等 ^227a28

此文恐誤。道猛法師初得五品：一壽命、
二金剛身、三名字功德、四如來性、五大眾問，譯二十卷。
次又得入品，譯二十卷，并前共四十卷。
後謝靈運等治定，成三十六卷，乃於壽命品加序品、
純陀品、哀歎品等。
若爾，記文應云古經此文元屬壽命，謝公治定始加序品、
純陀、哀歎，餘如第三補注中辨。
然今文句所引大品、光明、涅槃三經，皆先於序唱名，
而大品、光明其文已如記中所引。
然引光明諸經之王，但是文勢相帶來耳，以由此句乃是敘體之文故也。
所引涅槃、純陀品中純陀自敘等文，以解序中唱名者，實恐不然。
何者？文句之意恐指序品云以佛神力出大音聲乃至有頂，
隨其類音普告眾生，大覺世尊將欲涅槃以為唱名耳。
記中指純陀品文為序中唱名者，恐誤也。
文句下文又云今反難之，涅槃以純陀是序，
已開常宗，乃至云純陀序常者，此指純陀品初啟請之文耳。
所言序者，是序分之序，非序品之序也。
故光明文句云涅槃序分入正品中，今從義便不得齊品分割，
即此意也。下記文中指古人判淨名經弟子、
菩薩等品並屬序者，即開善、莊嚴、光宅等，
以佛國方便弟子、菩薩四品並是序分，
具如淨名疏中破之，今不煩引。
文句云無量義偈明法身百非 ^227b34

無量義中，大莊嚴菩薩與八萬菩薩，俱同說偈讚世尊云：
其身非有亦非無，非因非緣非自他，非方非圓非長短，
非出非沒非生滅，非造非起非為作，非坐非臥非行住，
非動非轉非閑靜，非進非退非安危，非是非非非得失，
非彼非此非去來，非青非黃非赤白，非紅非紫種種色。
又記中云五時有結，具如玄文者，下文句解。
壽量品云：梵網結華嚴，像法決疑結涅槃，普賢觀結法華。
妙玄云：瓔珞結方等，仁王結般若，準知遺教結鹿苑也。
記云：嘉祥云 ^227c30

隋時嘉祥寺吉藏法師也。
姓安氏，其本安息國人。
隋開皇年中，遊止京邑，住嘉祥寺。
七八年間，恒事敷演。
年七十，卒于實際寺。
開皇十一年，晉王作鎮揚州，章安陪從智者居禪眾寺。
又隨智者東旋，止于台嶺。
晚出稱心精舍，開講法華。
其吉藏法師者，乃興皇入室，嘉祥結肆，獨擅折東。
聞稱心道勝，意亦未伏，求借義記，尋閱淺深，
乃體解心醉，有所從焉。
因茲廢講散眾，投足天台，飡稟法華，發誓弘演。
今荊谿師多破嘉祥者，以嘉祥未歸心天台之時，自有法華疏故。
後時雖乃歸命天台，其如章疏已自流行，所以荊谿不得不破矣。
下去臨文當知意。
文句云：憺怕 ^228a2

上徒濫切。下疋白切。
即安靜無為之義也。
記云：華嚴等經，聲光集眾 ^228a28

如涅槃經云：二月十五日臨涅槃時，以佛神力出大音聲，
其聲徧滿，乃至有頂。
隨其音類，普告眾生：今日如來將入涅槃，
一切眾生若有所疑，今悉可問。
又復世尊從其面門放種種光，照三千界，乃至十方。
其中眾生見聞斯已，心大憂惱，由是皆至，勸請如來莫入涅槃。
如經廣說。雲公所感，言如雲母 ^228a32

瑜伽念誦法云：水精雲母，本性明淨。
又傅子曰：以雲母飾車，謂之雲母車，臣不得乘之。
雲母之狀，若水精瑠璃然。
雲母若向日，五色並具，而多青色者曰雲英，
多赤色者曰雲珠，多白色者名雲液，多黑色者曰雲母，但有青黃二色者名雲沙。
上諸色，服之經十年，則雲氣常覆其上。
夫服者，其母以致子焉。
銅銀金瑠，止觀第一記具引 ^228a46

本業瓔珞經上卷意，以六因位而譬六輪，
乃至六性、六堅、六忍、六定、六觀等，皆作瓔珞名者，以此等位莊嚴法身故也。
言六輪者，鐵輪十信，銅輪十住，銀輪十行，
金輪十向，瑠璃輪十地，摩尼輪等覺輪，以摧碾為義也。
借高成下 ^228b14

問：瓔珞第三觀初地現前，今云何說或在八地或在初住？
答：借義相成，或借高成下故言八地，或借下成高故言初住。
借別八地成通教下，借別初住成圓教高，不可專執瓔珞別位定在初地也。
縱橫如止觀第三引 ^228b26

諸大乘師說法身本有，了因般若，無累解脫，
此二當有隔生跨世，此義縱也。
又言三德無前無後，一體具足，以體從義，
而有三異，此乃體橫而義縱耳。
又言體義俱不殊，而有隱顯之異，俱不異未免橫，
隱顯異未免縱，眾釋如此，寧與經會。
颺 ^228b36

餘亮切。 #CB01411; ^228b48

力陳切。凹 ^228c4

經音引蒼頡篇烏交切，又烏洽切。
字苑云：陷也。凸 ^228c8

徒結切。砰 ^228c12

披萌切。磕 ^228c16

苦闔切。 #CB15090; ^228c20

比教切。如二十五三昧中，破四天王空假中動 ^228c24

此天守護國土，遊行世界，則有果報動、
見思動、塵沙動、無明動。
菩薩修行，破諸動，成三昧。
以本慈悲，令他破四動，成三不動，名不動三昧也。
經云：優婆塞 ^228c28

此云近事男。優婆夷 ^228c36

此云近事女。摩睺羅伽 ^228c40

此云大腹行，即蟒神也。
亦云土龍。人非人 ^228c44

此乃結上八部耳。
舍利弗問：經云八部，皆曰人非人也。
其餘名義，委在通序文句中。
示。文句云斟酌 ^228c48

盛酒行觴也。二俱訓益也。
取也。挹也。記云：有人云：眉者，媚也 ^229a6

慈恩亦云：眉者，面首之媚也。
表所說勝，是大乘之宗媚。
故。經云：阿鼻地獄 ^229a10

阿鼻，亦言阿毗，此云無間，地下之獄，故云地獄。
阿伽尼吒天 ^229a16

吒，竹嫁切，亦言阿迦尼沙託。
託，勅嫁切，或言尼師吒，又言膩吒，復言阿迦抳瑟搋。
搋，勅佳切，並皆譯為質礙究竟，即色究竟天也。
記云：廣解章門，非此中意，乃至離合七識住等 ^229a20

慈恩疏釋六趣眾生，六門分別：一、釋名，
二、出體，三、開合，四、處所，五、壽量，六、因果。
於開合中總而為一，謂生死也；次開為二，
善趣、惡趣；又開為三，所謂三界；更開為四，
即是四生；復開為五，所謂五趣；或開為六，
所謂六道；又開為七，所謂七有、業有、中有，
并五趣也；更開為九，謂九有居，乃至離為二十五有等。
言七識住者，四卷毗曇、六卷毗曇皆云：
七識住處，欲界人、天為一，色界前三地、
無色界前三地，是為七也。
不取四惡趣及第四禪并非非想者，四惡趣中苦逼迫故，
識不樂住；第四禪無想定壞故，有淨居天入涅槃故，
識不樂住；非非想以無心故，滅盡定壞故，識不樂住。
又淨名疏引什師解七識住處，大同於此，今不煩引。
九有居者，七識住上更加無想及非非想，亦名九眾生居。
眾生居止，是故云也。
經云：諸修行 ^229a28

慈恩云：行字去聲。
今謂準義雖然，應須平聲。
記云：他人於此離為三門 ^229b12

大唐之時，嘉祥、紀國、安國、慈恩等，並有法華疏，故有此說。
今既不傳，難為尋索。
下文多有指他之言，準斯可識。
若與慈恩而辨得失，臨文一一引示。
文句云各說身因，即其義也 ^229b16

其字應作共字，請詳所以。
經云：以佛舍利起塔 ^229b24

舍利，亦言設利羅，此云骨身也。
塔，亦言藪斗波，又言塔婆，或言兜婆，復言偷婆，
又言蘇偷婆，亦言脂帝浮都，或言支提，
又言浮圖，又言窣堵波，此云廟，又云方墳，
又云大聚，又云聚相，又云高顯。
記云：皆名神變，如止觀第一記 ^229b28

大神變經：佛現十八變竟，時有天子白佛：頗有神變更過此耶？
佛令文殊廣說變化。
天子言：若如是者，一切諸法皆名神變。
身子問云：汝聞神變不怖耶？
天子曰：我即神變，云何怖哉？
經云：法王子 ^229b38

大論三十二云：佛為法王，菩薩入法正位，
乃至十地故，悉名王子，皆任為佛，如文殊也。
文句云：毗婆沙 ^229b48

此云廣說。序後銘 ^229c6

銘者，釋名云：名也，記名其功也。
經云：栴檀香 ^229c10

法苑云：竺法真登羅山疏曰：出外國，元嘉年末，
僧成藤於山見一大樹，圓蔭數畆，三丈餘圍，辛芳酷烈。
栴檀，或云此方無，故不譯，或約義翻為與樂也。
記云：師子，具如大經大論師子法門 ^229c14

大論云：師子吼者，如師子王清淨種中生，
深山大谷中住，方頰大骨，身肉肥滿，頭大眼長，
光澤明淨，眉高而廣，牙利白淨，口鼻方大，
厚實堅滿，齒密齊利，吐赤白舌，雙耳高上，
髦髮光潤，上身廣大，膚肉堅著，脩脊細腰，
其腹不現，長尾利爪，其足安立，以身大力，
從住處出，優脊嚬呻，以口扣地，現大威勢，
食不過時，顯晨朝相，表師子王力，以威麞鹿熊羆虎豹野猪之屬，
覺諸久睡，降伏高強，有力勢者，自開行路，而大哮吼。
如是吼時，其有聞者，或喜或怖，穴處者隱縮，
水居者深入，山藏者潛伏，廐象振鎻，狂逸而去，
鳥飛空中，高翔遠逝。
佛師子吼亦復如是，從六波羅蜜古四聖種中生，
寂滅大山深濬禪定谷中住，得一切種智頭，
集諸善根頰，無漏正見脩目光澤，定慧等行高廣眉，
四無畏牙白利，無礙解脫具足口，四正勤堅滿#CB02823;，
三十七品齒密齊整，脩不淨觀吐赤白舌，
念慧耳高上，十八不共法毛髮光潤鮮白，
三解脫門上身肉堅著，三示現修脊明行具足腹不現，
忍辱腰纖細，遠離行尾長，四如意足安立，
無學五根爪利，十種力勢無量，無漏法眾具足身，
諸佛三昧王等住處，出四無礙智，嚬申諸法地中，著無礙解脫口。
依是十力廣大力度眾生時，不過示一切世間天及人晨朝相，
顯諸法王德，威諸外道論議師黨邪見之屬，
覺諸眾生四諦中睡，降伏吾我著五陰者惰慢力，
開異學論議諸邪見道，行邪見者怖畏，
信正見者歡喜，鈍者令利，安慰弟子，破壞外道長壽諸天，久受天樂則知無常。
如是眾生聞四諦師子吼皆生厭心，厭心故得離，
得離故入涅槃，是名眾中師子吼。
大經云：如師子王自知身力，牙齒鋒芒，
四足據地，安住巖穴，震尾出聲。
若有能具如是諸相，當知是則能師子吼。
真師子王晨朝出穴，嚬呻欠呿，四向顧望，
發聲震吼，為十一事：一為欲壞實非師子詐師子故，乃至第十一為欲莊嚴自眷屬故。
乃至云：如彼野干雖逐師子至于百年，終不能作師子吼也。
若師子子始滿三年，則能哮吼如師子王。
如來正覺智慧牙爪四如意足，乃至云：
師子吼者名決定說，一切眾生悉有佛性，如來常住無有變易。
具如經說，今不煩錄。
天台三大部補注卷第五
 ^229c22
