
other:: 
orig:: 
大佛頂如來密因修證了義諸菩薩萬行首楞嚴經卷第七
commentary::  ^163a2

二、結壇取證。
orig::  ^163a6

阿難！汝問攝心，我今先說入三摩地修學妙門。
求菩薩道，要先持此四種律儀，皎如氷霜，
自不能生一切枝葉，心三口四生必無因。
阿難！如是四事若不遺失，心尚不緣色香味觸，一切魔事云何發生？
若有宿習不能滅除，汝教是人一心誦我佛頂光明摩訶薩怛多般怛羅無上神呪，
斯是如來無見頂相無為心佛從頂發輝坐寶蓮華所說心呪。
且汝宿世與摩登伽，歷劫因緣恩愛習氣，
非是一生及與一劫，我一宣揚愛心永脫成阿羅漢。
彼尚婬女無心修行，神力冥資速證無學，
云何汝等在會聲聞，求最上乘決定成佛？
譬如以塵揚於順風，有何艱險？
若有末世欲坐道場，先持比丘清淨禁戒，要當選擇戒清淨者第一沙門以為其師。
若其不遇真清淨僧，汝戒律儀必不成就。
戒成已後，着新淨衣然香間居，誦此心佛所說神呪一百八遍，
然後結界建立道場，求於十方現住國土無上如來，放大悲光來灌其頂。 ^163a8

阿難，如是末世清淨比丘，若比丘尼、白衣檀越，
心滅貪淫，持佛淨戒，於道場中發菩薩願，
出入澡浴六時行道，如是不寐經三七日，
我自現身至其人前，摩頂安慰令其開悟。
commentary::  ^163a28

〔溫陵〕內攝為要，故宣說妙門，先持四律。
四律潔淨，則枝葉不生，緣塵不偶，而魔事潛消，正定可入。 ^163a36

〔疏〕其次不能斷結，是宿疾深重，故須神呪冥資，
使業障輕微，則惑根漸伏。
摩訶薩怛多般怛囉，此云大白傘盖，即無見頂相也。
大白傘盖，陀羅尼經翻梵語云一切如來頂髻中出白傘盖佛母，
餘無能總持持是矣。
言摩登伽宿世因緣恩愛習氣者，按摩登女經，
阿難既反，女啼不止，續念阿難，隨至寺門。
佛使追呼，問曰：汝逐阿難何索？
女言：我聞阿難無婦，我又無夫。
佛言：阿難！沙門無髮，汝寧剃頭。
女歸白母，已許剃髮。
佛問：汝愛阿難何等？
答曰：我愛阿難眼，愛阿難耳，愛阿難口，愛阿難鼻。
佛言：阿難！眼中但有淚，耳中但有垢，口中但有涶，
鼻中但有涕，身中但有#CB01424;尿。
有夫妻者便有惡露，惡露中生子，有子便有死，有死便有啼哭。
是身何益？汝何所愛？
女聞是語，便自正心，即得阿羅漢道。
佛言：是摩登女，先時五百世為阿難婦，
常相敬重，常相貪愛。
於今夫妻相見，如兄如弟，故同於我經戒中得道。
今言由於神呪，是冥資之功也。
淨戒為師，則真精陰速，故感佛放光，來灌其頂。
誦呪百八，表百八煩惱也。
orig::  ^164a2

阿難白佛言：世尊！
我蒙如來無上悲誨，心已開悟，自知修證無學道成，
末法修行建立道場，云何結界合佛世尊清淨軌則？
佛告阿難：若末世人願立道場〔第一築臺〕，
先取雪山大力白牛，食其山中肥膩香艸，
此牛唯飲雪山清水，其糞微細，可取其糞和合栴檀以泥其地。
若非雪山，其牛臭穢不堪塗地，別於平原穿去地皮五尺以下，
取其黃土和上栴檀、沈水、蘇合、薰陸、#CB15106;金、
白膠、青木、零陵、甘松及雞舌香，以此十種細羅為粉，
合土成泥以塗場地，方圓丈六為八角壇
〔二規製〕，壇心置一金銀銅木所造蓮華，
華中安鉢，鉢中先盛八月露水，水中隨安所有華葉，
取八圓鏡各安其方圍繞華鉢，鏡外建立十六蓮華、
十六香爐〔三供養〕，間華鋪設莊嚴香爐，純燒沈水無令見火。 ^164a28

取白牛乳置十六器，乳為煎餅并諸砂糖、
油餅、乳糜、蘇合、蜜、薑、純酥、純蜜，於蓮華外各各十六圍繞華外，
以奉諸佛及大菩薩。
每以食時若在中夜，取蜜半升用蘇三合，
壇前別安一小火爐，以兜樓婆香煎取香水，
沐浴其炭然令猛熾，投是酥蜜於炎爐內，燒令煙盡享佛菩薩。
commentary::  ^165a8

行人所修不獲，由無始宿障，故須結壇。
若佛來應，則可證入。
夫壇為建設之基，信為入道之本。
雪山白牛，表純淨大力。
茹退遺餘，則內實真淨。
二相和合，理信冥會也。
香以達信，必十種者，圓達之相，除地為場，
封土為壇，理圓事方。
壇有八角，方圓丈六，表四果四向，由十六心見道也。
此壇取數，蓋依阿闍黎法。
大教王經云：四法十六法，八法并十二，
阿闍黎事業，彼等成就法。
所謂表法者，經云：信解心為線，稱分量所作，
以智慧絣量，住三業觀想。
十二肘量作，四方與四隅，四門四樓閣。
謂結壇有佛菩薩等法，及喝姹等法，各有肘量之數。
彼經云：阿闍黎者，一依其教，不得相違。
即前淨戒僧為師者是。
華以開覺，水表真理。
此華在中，表根本妙觀。
四忍四智，為大圓鏡。
次以十六蓮華食器者，即十六心理智之表也。
信力真純，名燒沉水。
真智內冥，名無見煙。
orig::  ^165a18

令其四外徧懸幡華，於壇室中四壁敷設十方如來及諸菩薩所有形像，
應於當陽張盧舍那、釋迦、彌勒、阿閦、彌陀諸大變化觀音形像，
兼金剛藏安其左右，帝釋、梵王、烏芻瑟摩并藍地迦、
諸軍茶利與毘俱胝四天王等，頻那夜迦張於門側左右安置。
又取八鏡覆懸虗空，與壇場中所安之鏡方而相對，使其形影重重相涉。
於初七中，至誠頂禮十方如來、諸大菩薩、
阿羅漢號，恒於六時誦呪圍壇至心行道，一時常行一百八遍。
第二七中，一向專心發菩薩願心無間斷，我毗奈耶先有願教。
第三七中，於十二時一向持佛般怛羅呪，
至第七日十方如來一時出現，鏡交光處承佛摩頂，
即於道場修三摩地，能令如是末世修學身心明淨猶如瑠璃。
阿難，若此比丘本受戒師及同會中十比丘等，
其中有一不清淨者，如是道場多不成就。
從三七後端坐安居經一百日，有利根者不起于座得須陀洹，
縱其身心聖果未成，決定自知成佛不謬〔見之真而守之固〕。
汝問道場建立如是。
commentary::  ^166a4

當陽正位張盧舍那者，即佛部主。
觀音等，即賢聖部主。
烏芻瑟摩等，金剛部主。
頻那夜迦，天神部主。
如密部廣說也。盖壇局闍黎之法，以致其精。
位置八部之聖，以會其通。
故三七日禮佛稱名，誦毗尼而發大願，
以明三業交懃，冥資密剋。
經云：身語心三種，此名為祕密。
諸佛菩薩等，此名為集會。
當知所用法，祕蜜數如是。
鏡交光處，則生佛智照。
摩頂之次，則感應冥會。
即於此中修三摩提，獲得身心明淨，猶如瑠璃，
則德合涅槃，而奢摩他之體顯矣。
安居百日，證須陀洹，則前交光佛現，即是此中得果前相。 ^166a28

三說呪冥加
orig::  ^167a6

阿難頂禮佛足而白佛言：自我出家，恃佛憍愛，
求多聞故，未證無為。
遭彼梵天邪術所禁，心雖明了，力不自由，賴遇文殊令我解脫。
雖蒙如來佛頂神呪，冥獲其力，尚未親聞。
惟願大慈重為宣說，悲救此會諸修行輩，
末及當來在輪迴者，承佛密音，身意解脫。
于時，會中一切大眾普皆作禮，佇聞如來祕密章句。
爾時，世尊從肉髻中涌百寶光，光中涌出千葉寶蓮。
有化如來坐寶華中，頂放十道百寶光明，
一一光明皆徧示現十恒河沙金剛密迹，擎山持杵徧虗空界。
大眾仰觀，畏愛兼抱，求佛哀祐，一心聽佛無見頂相放光如來宣說神呪。 ^167a8

南無薩怛他蘇伽多耶阿羅訶帝三藐三菩陀寫。
薩怛他佛陀俱胝瑟尼釤。
南無薩婆勃陀勃地薩跢#CB16014;弊。
南無薩多南三藐三菩陀俱知。
南娑舍囉婆迦僧伽喃。
南無盧雞阿羅漢跢喃。
南無蘇盧多波那喃。
南無娑羯唎陀伽彌喃。
南無盧雞三藐伽跢喃三藐伽波囉底波多那喃。
南無提婆離瑟#CB00718;。
南無悉陀耶毗地耶陀囉離瑟#CB00718;舍波奴揭囉訶娑訶娑囉摩他喃。
南無#CB02494;囉訶摩泥。
南無因陀囉耶。南無婆伽婆帝嚧陀囉耶烏摩般帝娑醯夜耶。
南無婆伽婆帝那囉野拏耶槃遮摩訶三慕陀囉。
南無悉羯唎多耶。
南無婆伽婆帝摩訶迦羅耶地唎般剌那伽囉毗陀囉波拏迦囉耶阿地目帝尸摩舍那泥婆悉泥摩怛唎伽拏。
南無悉羯唎多耶。
南無婆伽婆帝多他伽跢俱囉耶。
南無般頭摩俱囉耶。
南無#CB02494;闍囉俱囉耶。
南無摩尼俱囉耶。
南無伽闍俱囉耶。
南無婆伽婆帝帝唎茶輸囉西那波羅訶囉拏囉闍耶跢他伽多耶。
南無婆伽婆帝。南無阿彌多婆耶跢他伽多耶阿囉訶帝三藐三菩陀耶。
南無婆伽婆帝阿芻毗耶跢他伽多耶阿囉訶帝三藐三菩陀耶。
南無婆伽婆帝#CB16014;沙闍耶俱嚧吠柱唎耶般囉婆囉闍耶跢他伽多耶。
南無婆伽婆帝三補師毖多薩憐捺囉剌闍耶跢他伽多耶阿囉訶帝三藐三菩陀耶。
南無婆伽婆帝舍雞野母那曳跢他伽多耶阿囉訶帝三藐三菩陀耶南無婆伽婆帝剌怛那雞都囉闍耶跢他伽多耶阿囉訶帝三藐三菩陀耶帝瓢南無薩羯喇多翳曇婆伽婆多薩怛他伽都瑟尼釤薩怛多般怛#CB00771;南無阿婆囉視躭般囉帝揚岐囉薩囉婆部多揭囉訶尼羯囉訶揭迦囉訶尼#CB02494;囉毖地耶叱陀你阿迦囉蜜唎柱般唎怛囉耶寧羯唎薩囉婆槃陀那目叉尼薩囉婆突瑟吒突悉乏般那你伐囉尼赭都囉失帝南羯囉訶婆訶薩囉若闍毗多崩娑那羯唎阿瑟吒冰舍帝南那叉剎怛囉若闍波羅薩陀那羯唎阿瑟吒南摩訶揭囉訶若闍毗多崩薩那羯唎薩婆舍都嚧你婆囉若闍呼藍突悉乏難遮那舍尼毖沙舍悉怛囉阿吉尼烏陀迦囉若闍阿般視多具囉摩訶般囉戰持摩訶疊多摩訶帝闍摩訶稅多闍婆羅摩訶#CB02494;羅槃陀囉婆悉你阿唎耶多囉毗唎俱知誓婆毗闍耶#CB02494;闍囉摩禮底毗舍嚧多勃騰罔迦#CB02494;闍囉制喝那阿遮摩囉制婆般囉質多#CB02494;闍囉擅持毗舍囉遮扇多舍#CB16014;提婆補視多蘇摩嚧波摩訶稅多阿唎耶多囉摩訶婆囉阿般囉#CB02494;闍囉商羯囉制婆 #CB02494;闍囉俱摩唎俱藍陀唎#CB02494;闍囉喝薩多遮毗地耶乾遮那摩唎迦啒蘇母婆羯囉跢那#CB16014;嚧遮那俱唎耶夜囉菟瑟尼釤毗折藍婆摩尼遮#CB02494;闍囉迦那迦波囉婆嚧闍那#CB02494;闍囉頓稚遮稅多遮迦摩囉剎奢尸波囉婆翳帝夷帝母陀囉羯拏娑#CB16014;囉懺掘梵都印菟那麼麼寫烏#CB00292;唎瑟揭拏般剌舍悉多薩怛他伽都瑟尼釤虎#CB00292;都嚧雍瞻婆那虎#CB00292;都嚧雍悉耽婆那虎#CB00292;都嚧雍波羅瑟地耶三般叉拏羯囉虎#CB00292;都嚧雍薩婆藥叉喝囉剎婆揭囉訶若闍毗騰崩薩那羯囉虎#CB00292;都嚧雍者都囉尸底南揭囉訶娑訶薩囉南毗騰崩薩那囉虎#CB00292;都嚧雍囉叉婆伽梵薩怛他伽都瑟尼釤波囉點闍吉唎摩訶娑訶薩囉勃樹娑訶薩囉室唎沙俱知娑訶薩泥帝#CB01237;阿弊提視婆唎多吒吒甖迦摩訶#CB02494;闍嚧陀囉帝唎菩婆那曼茶囉烏#CB00292;莎悉帝薄婆都麼麼印菟那麼麼寫囉闍婆夜主囉#CB02494;夜阿祗尼婆夜烏陀迦婆夜毗沙婆夜舍薩多囉婆夜婆囉斫羯囉婆夜突瑟叉婆夜阿舍你婆夜阿迦囉蜜唎柱婆夜陀囉尼部彌劒波伽波陀婆夜烏囉迦婆多婆夜剌闍壇荼婆夜那伽婆夜毗條怛婆夜蘇波囉拏婆夜藥叉揭囉訶囉叉私揭囉訶畢唎多揭囉訶毗舍遮揭囉訶部多揭囉訶鳩槃荼揭囉訶補丹那揭囉訶迦吒補丹那揭囉訶悉乾度揭囉訶阿播悉摩囉揭囉訶烏檀摩陀揭囉訶車夜揭囉訶醯唎婆帝揭囉訶社多訶唎南揭婆訶唎南嚧地囉訶唎南忙娑訶唎南謎陀訶唎南摩闍訶唎南闍多訶唎女視比多訶唎南毗多訶唎南阿輸遮訶唎女質多訶唎女帝釤薩#CB16014;釤薩婆揭囉訶南毗陀耶闍嗔陀夜彌雞囉夜彌波唎#CB02494;囉者迦訖唎擔毗陀夜闍嗔陀夜彌雞囉夜彌茶演尼訖唎擔毗陀夜闍瞋陀夜彌雞囉夜彌摩訶般輸般怛夜嚧陀囉訖唎擔毗陀夜闍瞋陀夜彌雞囉夜彌那囉夜拏訖唎擔毗陀夜闍瞋陀夜彌雞囉夜彌怛埵伽嚧茶西訖唎擔毗陀耶闍瞋陀夜彌雞囉夜彌摩訶迦囉摩怛唎伽拏訖唎擔毗陀夜闍嗔陀夜彌雞囉夜彌迦婆唎迦訖唎擔毗陀夜闍瞋陀夜彌雞囉夜彌闍耶羯囉摩度羯囉薩婆囉他娑達那訖唎擔毗陀夜闍瞋陀夜彌雞囉夜彌赭咄囉婆耆你訖唎擔毗陀夜闍瞋陀夜彌雞囉夜彌毗唎羊訖唎知難陀雞沙囉伽拏般帝索醯夜訖唎擔毗陀夜闍瞋陀夜彌雞囉夜彌那揭那舍囉婆拏訖唎擔毗陀夜闍嗔陀夜彌雞囉夜彌阿囉漢訖唎擔毗陀夜闍瞋陀夜彌雞囉夜彌毗多囉伽訖唎擔毗陀夜闍瞋陀夜彌雞囉夜彌#CB02494;闍囉波你具醯夜具醯夜迦地般帝訖唎擔毗陀夜闍瞋陀夜彌雞囉夜彌囉叉罔婆伽梵印兔那麼麼寫婆伽梵薩怛多般怛囉南無粹都帝阿悉多那囉剌迦波囉婆悉普吒毗迦薩怛多鉢帝唎什佛囉什佛囉陀囉陀囉頻陀囉頻陀羅瞋陀瞋陀虎#CB00292;虎#CB00292;泮吒泮吒泮吒泮吒泮吒娑訶醯醯泮阿牟迦耶泮阿波囉提訶多泮阿素囉毗陀囉波迦泮薩婆提#CB16014;弊泮薩婆那伽弊泮薩婆藥叉弊泮薩婆乾闥婆弊泮薩婆補丹那弊泮迦吒補丹那弊泮薩婆突狼枳帝弊泮薩婆突澀比#CB17555;訖瑟帝弊泮薩婆什婆#CB02740;弊泮薩婆阿播悉摩#CB17555;弊泮薩婆舍囉婆拏弊泮薩婆地帝雞弊泮薩婆怛摩陀繼弊泮薩婆毗陀耶囉誓遮#CB17555;弊泮闍夜羯囉摩度羯囉薩婆羅他娑陀雞弊泮毗地夜遮#CB17555;弊泮者都囉縛耆你弊泮#CB02494;闍囉俱摩唎毗陀夜囉誓弊泮摩訶波囉丁羊义耆唎弊泮#CB02494;闍囉商羯囉夜波囉丈耆囉闍耶泮摩訶迦囉夜摩訶末怛唎迦拏南無娑羯唎多夜泮毖瑟拏婢曳泮勃囉訶牟尼曳泮阿耆尼曳泮摩訶羯唎曳泮羯囉檀遲曳泮蔑怛唎曳泮嘮怛唎曳泮遮文荼曳泮羯邏囉怛唎曳泮迦般唎曳泮阿地目質多迦尸摩舍那婆私你曳泮演吉質薩埵婆寫麼麼印兔那麼麼寫突瑟吒質多阿末怛唎質多烏闍訶囉伽婆訶囉嚧地囉訶囉婆娑訶囉摩闍訶囉闍多訶囉視毖多訶囉#CB02494;略夜訶囉乾陀訶囉布史波訶囉頗囉訶囉婆寫訶囉般波質多突瑟吒質多嘮陀囉質多藥叉揭囉訶囉剎娑揭囉訶閉#CB03275;多揭囉訶閉舍遮揭囉訶部多揭囉訶鳩槃荼揭囉訶悉乾陀揭囉訶烏怛陀摩揭囉訶車夜揭囉訶阿播薩摩囉揭囉訶宅祛革茶耆尼揭囉訶唎佛帝揭囉訶闍彌迦揭囉訶舍俱尼揭囉訶姥陀囉難地迦揭囉訶阿藍婆揭囉訶乾度波尼揭囉訶什伐囉堙迦醯迦墜帝藥迦怛#CB12528;帝藥迦者突託迦昵提什伐囉毖釤摩什伐囉薄底迦鼻底迦室隷瑟蜜迦娑你般帝迦薩婆什伐囉室嚧吉帝末陀#CB16014;達嚧制劍阿綺嚧鉗目佉嚧鉗羯唎突嚧鉗揭囉訶揭藍羯拏輸藍憚多輸藍迄唎夜輸藍末麼輸藍#CB02494;唎室婆輸藍毖栗瑟吒輸藍烏陀囉輸藍羯知輸藍#CB02494;悉帝輸藍鄔嚧輸藍常迦輸藍喝悉多輸藍#CB02494;陀輸藍娑房盎伽般囉丈伽輸藍部多毖跢茶茶耆尼什婆囉陀突嚧迦建咄嚧吉知婆路多毗薩般囉訶凌伽輸沙怛囉娑那羯囉毗沙喻迦陀耆尼烏陀迦末囉#CB16014;囉建跢囉阿迦囉蜜唎咄怛歛部迦地栗剌吒毖唎瑟質迦薩婆那俱囉肆引伽弊揭囉唎藥叉怛囉芻末囉視吠帝釤娑#CB16014;釤悉怛多鉢怛囉摩訶#CB02494;闍嚧瑟尼釤摩訶般賴丈耆藍夜波突陀舍喻闍那辮怛隷拏毗陀耶槃曇迦嚧彌帝殊槃曇迦嚧彌般囉毗陀槃曇迦嚧彌哆姪他唵阿那隷毗舍提。
 #CB16014;囉#CB02494;闍囉陀唎槃陀槃陀你#CB02494;闍囉謗尼泮虎#CB00292;都嚧甕泮娑婆訶 ^167a24

阿難！是佛頂光聚悉怛多般怛囉祕密伽陀微妙章句，出生十方一切諸佛。
十方如來因此呪心，得成無上正徧知覺。
十方如來執此呪心，降伏諸魔制諸外道。
十方如來乘此呪心，生寶蓮華應微塵國。
十方如來含此呪心，於微塵國轉大法輪。
十方如來持此呪心，能於十方摩頂授記，自果未成亦於十方蒙佛授記。
十方如來依此呪心，能於十方拔濟羣苦，
所謂地獄、餓鬼、畜生、盲聾瘖瘂、怨憎會苦、
愛別離苦、求不得苦、五陰熾盛、大小諸橫同時解脫、
賊難、兵難、王難、獄難、風火水難、飢渴貧窮應念銷散。
十方如來隨此呪心，能於十方事善知識，
四威儀中供養如意，恒沙如來會中推為大法王子。
十方如來行此呪心，能於十方攝受親因，令諸小乘聞祕密藏不生驚怖。
十方如來誦此呪心，成無上覺坐菩提樹入大涅槃。
十方如來傳此呪心，於滅度後付佛法事究竟住持，嚴淨戒律悉得清淨。
若我說是佛頂光聚般怛囉呪，從旦至暮音聲相聯，
字句中間亦不重疊，經恒沙劫終不能盡，亦說此呪名如來頂。
汝等有學未盡輪迴，發心至誠取阿羅漢，
不持此呪而坐道場，令其身心遠諸魔事，
無有是處〔決無是事〕。
commentary::  ^172a24

阿難下。明神呪功能。
十方如來因心成道，故此呪心能出生諸佛。
如是次第有十三句，顯本呪心之功，則為如來成佛之因，
則為降魔之用，則為應現之心，則為說法之心，
則為受記之心，則為拔苦之心，為事善知識之心，
則為攝受親因之心，則為成道入滅之心，則為付授大事之心。
由章句實際究竟堅固，故義利如此。
orig::  ^173a16

阿難！若諸世界隨所國土所有眾生，隨國所生樺皮、
貝葉、紙素、白#CB00626;，書寫此呪貯於香囊，
是人心昏未能誦憶，或帶身上、或書宅中，
當知是人盡其生年，一切諸毒所不能害。
阿難！我今為汝更說此呪，救護世間得大無畏，成就眾生出世間智。
若我滅後末世眾生，有能自誦、若教他誦，
當知如是持誦眾生，火不能燒、水不能溺，
大毒、小毒所不能害，如是乃至龍天、鬼神、
精祗、魔魅所有惡呪，皆不能著心得正受。
一切呪詛、厭蠱、毒藥、金毒、銀毒、艸木、蟲蛇、
萬物毒氣，入此入口成甘露味。
一切惡星并諸鬼神磣心毒人，於如是人不能起惡。 ^173a26

頻那夜迦諸惡鬼王并其眷屬，皆領深恩常加守護。
阿難當知，是呪常有八萬四千那由他恒河沙俱胝金剛藏王菩薩種族，
一一皆有諸金剛眾而為眷屬晝夜隨侍。
設有眾生於散亂心、非三摩地心憶口持，
是金剛王常隨從彼諸善男子，何況決定菩提心者。
此諸金剛菩薩藏王，精心陰速發彼神識，
是人應時心能記憶，八萬四千恒河沙劫周徧了知得無疑惑，
從第一劫乃至後身，生生不生藥叉、羅剎及富單那、
迦吒富單那、鳩槃茶、毗舍遮等并諸餓鬼，
有形無形、有想無想，如是惡處 ^174a4

是善男子若讀、若誦、若書、若寫、若帶、若藏，
諸色供養，劫劫不生貧窮、下賤、不可樂處。
此諸眾生縱其自身不作福業，十方如來所有功德悉與此人，
由是得於恒河沙阿僧祇不可說不可說劫，
常與諸佛同生一處，無量功德如惡叉聚，同處熏修永無分散。
是故，能令破戒之人戒根清淨，未得戒者令其得戒、
未精進者令其精進、無智慧者令其智慧、
不清淨者速得清淨、不持齋戒自成齋戒。 ^174a16

阿難！是善男子持此呪時，設犯禁戒於未受時，
持呪之後眾破戒罪，無問輕重一時銷滅。
縱經飲酒、食噉五辛種種不淨，一切諸佛、
菩薩、金剛、天仙、鬼神不將為過。
設着不淨破弊衣服，一行一住悉同清淨，
縱不作壇、不入道場、亦不行道，誦持此呪還同入壇，行道功德無有異也。 ^174a26

若造五逆無間重罪，及諸比丘、比丘尼四棄、
八棄，誦此呪已，如是重業，猶如猛風吹散沙聚，
悉皆滅除，更無毫髮。 ^174a34

阿難！若有眾生從無量無數劫來，所有一切輕重罪障，
從前世來未及懺悔，若能讀誦書寫此呪身上帶持，
若安住處莊宅園館，如是積業猶湯銷雪，不久皆得悟無生忍。
commentary::  ^174a36

次明勸持有七種功德：一、若諸世界下，明書寫功德。
二、若我滅後下，明讀誦功德。
樺皮貝葉等者，言隨遇而書無簡擇也。
世間金銀艸木等皆有毒氣，唯誦呪能銷滅也。
三、當知是呪下，明擁護功德。
精心陰速者，擁呪金剛以妙精明冥發神識也。
第一劫者，發心之初。
至後身者，成佛時也。
四、是善男子下，明供養功德。
五、阿難下，明滅罪功德。
比丘以犯四波羅夷戒為四棄，比丘尼以破八不敬法為八棄，
唯持此呪能銷滅之，故勸令受持也。
orig::  ^175a8

復次，阿難！若有女人未生男女欲求孕者，
若能至心憶念斯呪，或能身上帶此悉怛多般怛羅者，
便生福德智慧男女，求長命者即得長命，
欲求果報速圓滿者速得圓滿，身命色力亦復如是。
命終之後，隨願往生十方國土，必定不生邊地下賤，何況雜形。
阿難！若諸國土州縣聚落饑荒疫癘，我復刀兵賊難鬬諍，
兼餘一切厄離之地，寫此神呪安城四門，
并諸支提或脫闍上，令其國土所有眾生奉迎斯呪，
禮拜恭敬一心供養，令其人民各各身佩，
或各各安所居宅地，一切災厄悉皆銷滅。
阿難！在在處處國土眾生，隨有此呪，天龍歡喜風雨順時，
五穀豐殷兆庶安樂，亦復能鎮一切惡星，
隨方變恠災障不起，人無橫夭，杻械枷鎻不著其身，晝夜安眠常無惡夢。
阿難！是娑婆界有八萬四千災變惡星，
二十八大惡星而為上首，復有八大惡星以為其主，
作種種形出現世時，能生眾生種種災異。
有此呪地悉皆銷滅，十二由旬成結界地，諸惡災祥汞不能入。 ^175a20

是故如來宣示此呪，於未來世保護初學諸修行者入三摩地，
身心泰然得大安隱，更無一切諸魔鬼神及無始來冤橫宿殃、
舊業陳債來相惱害。
汝及眾中諸有學人及未來世諸修行者，
依我壇場如法持戒，所受戒主逢清淨僧，於此呪心不生疑悔。
是善男子於此父母所生之身不得心通，
十方如來便為妄語〔何等激勸、何等#CB17640;切〕。
commentary::  ^176a6

六、若有女人下，明隨求功德。
七、若諸國土下，明息災功德。
支提佛國，脫闍幢也。
災異有八，謂飢荒、疫癘、刀兵、財難、鬪諍、
風雪、刑罸及災變惡星也。
夫日月失其行，則薄蝕為妖；風雨非其時，
則毀拆為災；五星失其行，則周國受殃。
此反常逆理，由人所致，則天以變應之也。
故誅暴則多飄風，枉法則多蟲螟，殺不辜則國赤地，令不收則多淫雨。
言八萬四千者，則周天列宿也。
二十八星為周天之經，八大者乃循經之緯，
即羅、計、孛兼五星也。
順應為福，逆則為災，故謂之災變惡星。
今以呪力消禳，故反違從吉，所有厄難悉皆消滅。
是故如來下，明感通功德。
言父母生身得心通者，此現應之符也。
orig::  ^176a16

說是語已，會中無量百千金剛，一時佛前合掌頂禮，
而白佛言：如佛所說，我當誠心保護如是修菩提者。 ^176a34

爾時，梵王并天帝釋、四天大王，亦於佛前同時頂禮，
而白佛言：審有如是修學善人，我當盡心至誠保護，令其一生所作如願。 ^176a36

復有無量藥叉大將，諸羅剎王、富單那王、
鳩槃茶王、毗舍遮王、頻那夜迦諸大鬼王及諸鬼帥，
亦於佛前合掌頂禮：我亦誓願護持是人，令菩提心速得圓滿。 ^177a4

復有無量日月天子、風師、雨師、雲師、雷師并電伯等，
年歲巡官諸星眷屬，亦於會中頂禮佛足而白佛言：
我亦保護是修行人，安立道場得無所畏。 ^177a8

復有無量山神海神，一切土地水陸空行萬物精祇，
并風神王無色界天，於如來前同時稽首而白佛言：
我亦保護是修行人，得成菩提永無魔事。 ^177a12

爾時八萬四千那由他恒河沙俱胝金剛藏王菩薩，
在大會中即從座起，頂禮佛足而白佛言：世尊！
如我等輩所修功業，久成菩提不取涅槃，常隨此呪救護末世修三摩提正修行者。
世尊！如是修心求正定人，若在道場及餘經行，
乃至散心遊戲聚落，我等徒眾常當隨從侍衛此人，縱令魔王大自在天求其方便終不可得。
諸小鬼神去此善人十由旬外，除彼發心樂修禪者。
世尊！如是惡魔若魔眷屬，欲來侵擾是善人者，
我以寶杵殞碎其首猶如微塵，恒令此人所作如願。
commentary::  ^177a14

總顯護持之力。已上羣靈，皆獲本妙心，
能建大義，故用二方便，或逆或順，而作利益。
釋曰：案經中每言呪功之益，盖誦持者而寡於獲效，
則是傳授失真，未識其義。
故密部持誦，自有作法，苟非其事，雖玄無益。
今讀尊那菩薩儀軌，所誦大明，本唯一呪，
隨事施用，即有不同。
如誦云：唵引左隷祖隷尊禰。
若作息災法，則云莎訶；作增益法，則云冐沙吒；
作愛敬法，則云南無；作調伏法，則云弱呬吽發吒；
作勾召法，則云紇哩；作發遣法，則云吽。
此持誦不同之一也。
所祀聖像，又多不一，如畫頻那夜迦天像，
或二臂、六臂至十六臂者，各有所表也。
或用旃陀羅、摩登伽舍，以至人香五辣之法，
皆因其所宜而施，非可訾也。
又持明人，或慈或威，種種不一，如數珠之一事。
若作禁止法，則水晶為珠；作信受法，赤檀為珠；
作降伏法，木槵為珠。
必取珠日，皆有時方宿曜，種種各異，如加持之法，
或用菖蒲、檀木、白芥子等。
而諸部真言，亦各有異，如蓮華灌頂部等。
語言章句，又有清濁呼吸之差，若稍存訛略，即呼召不相應。
故謂之真言者，乃五部聖賢本語也。
此非口授難明，理不可以玄妙通知明矣。
故圓通顯密之說，自謂徹祕密之閾，欲冀感通獲効，恐無此理。 ^177a30

修證分之二〔文三〕
commentary:: 
初，十二類生。
orig::  ^178a24

阿難即從座起，頂禮佛足而白佛言：我輩愚純好為多聞，
於諸漏心未求出離，蒙佛慈誨得正熏修，身心快然獲大饒益。
世尊！如是修證佛三摩提未到涅槃，云何名為乾慧之地？
四十四心至何漸次得修行目？
詣何方所名入地中？
云何名為等覺菩薩？
作是語已五體投地，大眾一心佇佛慈音瞪瞢瞻仰。
爾時，世尊讚阿難言：善哉，善哉！
汝等乃能普為大眾及諸末世一切眾生，
修三摩提求大乘者，從於凡夫終大涅槃，懸示無上正修行路。
汝今諦聽，當為汝說。
阿難大眾合掌刳心默然受教。
佛言：阿難！當知妙性圓明離諸名相，本來無有世界眾生，
因妄有生、因生有滅，生滅名妄、滅妄名真，是稱如來無上菩提及大涅槃二轉依號。
commentary::  ^178a26

〔疏〕此中第二修證，亦因前經第二發心之文，
以世界相涉，顯本功德。
故此問明修行地位，亦約眾生、世界宣明十二類生之因，
乃至三種漸次成就五十菩提，所以酬發心第二義也。
問中，初乾慧地，即斷惑所顯如實之性。
信、住、行、向及四加行，名四十四心。
從此見道，得修行目。
歡喜已去，名為十地。
十地之後，名為等覺。
佛言下，答修證之由。
所謂生滅、真妄、菩提、涅槃，皆名相者也。
妙性之中，本來無有，由迷悟相因，故有修有證。
於是轉不覺而依菩提，轉生死而依涅槃，故有二依名字。
欲修正受，先識妄因，故談眾生、世界二種顛倒，
所以明流轉之本，示類生之緣也。
orig::  ^179a8

阿難！汝今欲修真三摩地直詣如來大涅槃者，
先當識此眾生、世界二顛倒因，顛倒不生斯則如來真三摩地。
阿難！云何名為眾生顛倒？
阿難！由性明心性明圓故，因明發性性妄見生，
從畢竟無成究竟有，此有所有非因所因，
住所住相了無根本，本此無住建立世界及諸眾生。
commentary::  ^179a24

〔疏〕阿難下，釋有為諸相。
性明心，即性覺妙明之心；性明圓，即無不徧明之性；
因明發性，即照了之性起也。
由妄明而發妄覺，因妄性而有妄相，於是從無相真成有相妄，
此眾生世界所由始也。
所有即生相，生相本無所因，故以非因而為所因；
住相本唯妄住，故皆了無根本。
此所謂眾生世界之相，有為生滅之體也。
今釋有為依三種差別，謂因、果及識。
俱舍云：意識相應貪、瞋、慢，能遍行三世；
五識相應貪、瞋、慢，唯系自世，以是別相惑故。
由此義故，建立三世諸有為相。 ^179a32

〔疏〕今初，釋有為體者，婆娑云：有為之法，
以生、住、異、滅為體。
俱舍云：有三有為相，謂生、住、異、滅。
又婆娑云：有為以四義安立世相：一、約類安立，
二、約相安立，三、約分位安立，四、約相待安立。
又有四種差別：一、依覺慧觀察差別，二、
依色相觀察差別，三、依剎那相續差別，
四、依分位差別。 ^180a8

〔釋曰〕：由上諸義，婆沙於此立宗，說三世是有，
故云：若人說一切有宗，决定應許去來世有。
以依三世皆定實有，故許是說一切有宗。
若人唯說現在及未來世未與果故，說無未來及過去世已與果業，
彼可許為分別說部。 ^180a16

〔疏〕次釋有為剎那者，毗婆沙云：有為之法，
一剎那中俱有三相，以作用異故，故不相違。
顯宗論破云：如體不同，用有別故，執所相外無別生等，
一一剎那有四相者，如斯過失，不可救療。 ^180a22

〔釋曰〕毗沙恐執世相，故約作用有異，而立四相同時。
顯宗恐破世相，故依體性立三世有異。
而俱舍則有三義，釋成三世有異及四相同時，俱無有碍。
故論云：有別義故，生即是滅，謂色生、色滅；
有別義故，別生、別滅，謂未來生、現世滅；
有別義故，世生、正生，世所攝故，從現世生、
未來世，不同剎那故。 ^180a26

〔疏〕三、辨有無者，謂有為之法，性相二宗，各有所立。
譬喻論師云：諸有為法，非實有體。
毗婆沙師為破彼執，諸三世俱有。 ^180a34

〔釋曰〕譬喻師說非有者，是約性說。
婆沙師說俱有者，是約相說。
經云：性妄見生，生即相也。
又云：從畢竟無成究竟有者，性相義也。
故二論各據為破立也。
然經意欲顯此體非有非無，故總以妄見破性相之二見。
毗婆沙云：言非生非滅者，此顯有為本唯是妄。
orig::  ^181a2

迷本圓明，是生虗妄。
妄性無體，非有所依。
將欲復真，欲真已非真。
真如性，非真求復，宛成非相，非生非住，非心非法。
展轉發生，生力發現，熏以成業，同業相感。
因有感業，相滅相生，由是故有眾生顛倒。
阿難！云何名為世界顛倒？
是有所有分段妄生，因此界立；非因所因、
無住所住、遷流不住，因此世成。
三世四方和合相涉，變化眾生成十二類，
是故世界因動有聲、因聲有色、因色有香、
因香有觸、因觸有味、因味知法。
六亂妄想成業性故，十二區分由此輪轉，
是故世間聲、香、味、觸窮十二變為一旋復。
乘此輪轉顛倒相故，是有世界卵生、胎生、
溼生、化生，有色、無色，有想、無想，若非有色、
若非無色，若非有想、若非無想。
commentary::  ^181a10

〔疏〕此明還滅之相。
言將欲復真者，除真如外，凡有修證，皆屬於妄，故曰已非。
非生非住，牒性見妄，生住所住相也。
非心非法，牒非真求復，宛成非相也。
生力發明，示感業之事。
生即是果，力即是業，熏即遠業之惑。
如現在生身，由過去業力之所發明，復由現在起惑，重引未來之果。
故婆娑云：有為者，屬因屬緣，因緣和合，有生滅相。
取果與果，墮在三世，有前後際，有上中下。
既非真性常住，故有三世遷流。
三世和合，故變化眾生，成十二類也。
然類生之體，略有七義：一、名，二、義，三、情，
四、合，五、業，六、緣，七、果。
一、名者，按俱舍陳云：眾生，唐名有情。
有情即類生也。二、義者，顯宗論云：言類生者，是眾生義。
三、情者，謂眾生依情立名，不依趣。
顯宗云：趣雖有情，而非徧故。
此唯情徧，獨立生名。
四、合者，謂眾生由業由緣合生。
顯宗云：業緣合起，故說為生，亦無有緣而得生起。
五、業者，謂有唯業生。
顯宗云：彼業力強，不待緣故。
六、緣者，謂從緣生立名。
顯宗云：有緣卵等，從卵標名，名卵生等。
七、果者，謂依現果立生名。
婆沙云：若受欲界果者，名欲界有情等。
是故下，結明業、惑、果三因。
動有聲動，即業力。
六亂妄想，即是惑類。
是有世界卵生、胎生等者，即果類也。
orig::  ^181a28

阿難，由因世界虗妄輪迴動顛倒故，和合氣成八萬四千飛沉亂想，
如是故有卵羯邏藍流轉國土，魚、鳥、龜、蛇其類充塞。
由因世界雜染輪迴欲顛倒故，和合滋成八萬四千橫豎亂想，
如是故有胎遏蒲曇流轉國土，人畜龍仙其類充塞。 ^182a22

由因世界執著輪迴趣顛倒故，和合煖成八萬四千翻覆亂想，
如是故有溼相蔽尸流轉國土，含蠢蠕動其類充塞。
由因世界變易輪迴假顛倒故，和合觸成八萬四千新故亂想，
如是故有化相羯南流轉國土，轉蛻飛行其類充塞。
commentary::  ^182a28

〔疏〕卵以想緣合業，妄動名動，顛倒飛沈，
唯氣即動，業之力也，故感卵為緣，生為魚鳥。
胎因情有，雜染欲情也，以滋漫橫豎，故緣胎而為人畜。
濕唯緣合，執著趣赴，所趣無定，故合濕為緣，生為蠢蝡。
化以虗假，不待於緣，由業力強，故變易轉蛻。
此四生者，以業緣俱勝，相合為類，故分四種。
orig::  ^182a36

由因世界留礙輪迴障顛倒故，和合著成八萬四千精耀亂想，
如是故有色相羯南流轉國土，休咎精明其類充塞。 ^183a8

由因世界銷散輪迴惑顛倒故，和合暗成八萬四千陰隱亂想，
如是故有無色羯南流轉國土，空散銷沈其類充塞。 ^183a10

由因世界罔象輪迴影顛倒故，和合憶成八萬四千潛結亂想，
如是故有想相羯南流轉國土，神鬼精靈其類充塞。 ^183a14

由因世界愚純輪迴癡顛倒故，和合頑成八萬四千枯槁亂想，
如是故有無想羯南流轉國土，精神化為土木金石，其類充塞。
commentary::  ^183a16

有色者，由緣偏勝，從果立生，精耀留礙，即業果之色也。
故有休咎吉凶之殊，如爝火蚌珠之類。
無色者，銷散陰隱，如四空之類，以業力強，不待緣故。
有想者，唯業所生，故罔象虗無，由想結沈凝，
不待緣合，而精明為鬼。
無想者，以情業劣，故愚鈍頑癡，此但由緣，故為金石土木。
此四生者，以緣業偏勝，相離為類，故分為四種。
orig::  ^183a22

由因世界相待輪迴偽顛倒故，和合染成八萬四千因依亂想，
如是故有非有色相成色羯南流轉國土，諸水母等以蝦為目其類充塞。
由因世界相引輪迴性顛倒故，和合呪成八萬四千呼召亂想，
由是故有非無色相無色羯南流轉國土，呪詛厭生其類充塞。
由因世界合妄輪迴罔顛倒故，和合異成八萬四千迴互亂想，
如是故有非有想、相成想羯南流轉國土，彼蒲盧等異質相成其類充塞。 ^183a32

由因世界怨害輪迴殺顛倒故，和合恠成八萬四千食父母想，
如是故有非無想相。
無想羯南流轉國土，如土梟等附塊為兒，
及破鏡鳥以毒樹果抱為其子，子成父母皆遭其食，其類充塞。 ^184a6

是名眾生十二種類。
commentary::  ^184a10

次非有色成色者，以無待有偽為因依，
彼業力微故必假於緣，如水母等須蝦為目。
非無色無色者，以有引無呼召成體，由緣業俱微故，受生時必資乎呪詛。
非有想成想者，彼業微故妄取他緣，如彼蒲盧無為蜂想，業緣微故附異成蜂。
非無想成想者，以妄想心附離他緣，如土梟附塊破鏡毒果，
子成害母多有想心。
此四生者，以緣業俱微附離成化，故分為四種。
已上類生之屬，但依緣業有厚薄、感果有勝劣，故三四十二以是為差。
唯佛世尊能窮眾生輕重業性，將明流轉之因，故云顛倒之性也。
commentary::  ^184a12

鎮澄讚曰：　堅持淨戒，建立壇場，頂光神呪大敷揚。
修道事功亡頂禮，慈王更演後佳章。 ^184a26

傳如截流曰：　廣明菩薩行相，令持四種律儀，
皎如氷霜，自不能生一切枝葉者。
益萬行雖多，此為根本。
今人果能不緣色香味觸，魔事自銷。
奈何宿習所牽，則心齊于諸佛，暮則行歉乎下凡。
聞見愈多，惑業愈熾。
非假神呪之功，畢竟無由解脫。
今明建壇誦呪，能克聖果。
化佛為不思議佛，呪為不思議法，壇為不思議境，淨戒諸侶為不思議人。
同如是人，發如是心，入如是境，行如是法，
獲如是果，決定無疑。
呪有勝益，故天龍八部，一切鬼神，發願擁護。
受持之者，得無魔事。
末世捨呪心而談楞嚴者，徒益多聞耳。
行者勉之。以上理行既備，若不開聖位，其何以顯證果之相。
初卷云：心言直故，如是乃至終始地位，中間永無諸委曲相。
今須詳明。是故請云：云何名為乾慧之地？
四十四心，至何漸次得終行目？
詣何方所名入地中？
云何名為等覺菩薩？
然問辭列漸次於諸位之中，葢先令知三漸次，以通含諸位故也。
佛將示諸聖位，次先示眾生世界。
二顛倒因者，性顛別故，轉菩提為煩惱，則成十二類生。
性不顛倒，轉生死為涅槃，則成六十聖位。
此為迷悟之源，不可不辯。
指要而言，性明元心瞥起，妄明能覆所覆，皆為無住。
本此無住，建立世界及諸眾生。
若了無住，則知妄本無依，真亦不有。
一欲復真，斯為顛倒之本，而十二類生肇焉。
是故世界因動有聲至六亂妄想，成業性故。
十二區分，由此輪轉者，此明依正妄織，為十二類生生起之本也。
是故世間聲香味觸，窮十二變，為一旋復者，
重結依報之中，三世四方，和合相涉，能變有情，成十二之數也。
色聲香味為能變，即世界之本。
世界宛轉相涉，為十二數。
旋復即宛轉義。下云乘是輪轉，顛倒相故，是有世間卵生等。
如是則不可以窮十二變之能變為所變耳。
十二類生，各各具十二顛倒者，以同一理性，彼彼互具也。
天台所明，現起之一名事造，餘冥伏者為理具。
具無所具，全一覺體。
若以六即收之，所謂理即是也。
由生類即佛，故可進修。
一聞理即，便為名字。
今三漸次中，自除其助因，刳其正性，此屬觀行相似二即。
文自父母肉身，不須天眼，自然觀見十方至宿命清淨，
得無艱險，此屬相似，即第三、違其現業。
是又躡前觀行、相似二位，進明分證耳。
文云反流全一，六用不行者，即圓伏五住，同前觀行位也。
十方國土皎然清淨至一切如來密圓淨妙皆現其中者，
此見思先斷，同前相似位也。
是人即獲無生法忍者，此從十信超入初住，
無明初破，為分證位也。
從是漸修，安立聖位，指分證位中當位昇進之相，非直接乾慧之位也。
以乾慧之文合前者，欲愛乾枯，根境不偶，
同前反流全一，六用不行之義；執心虗明，
純是智慧，慧性圓明，瑩十方界，同前十方國土皎然清淨等義。
若作未破見思，即屬觀行將成之相；若作見思已破，即同十信位中相似之相。
今乾慧既居十信之前，當直作觀行位釋。
然十卷有云從互用中能入菩薩金剛乾慧，
乃至云如是乃超十信、十住等者，斯是經文錯綜，
非謂六根互用，始入信前乾慧耳。
此後信、住、行、向乃至等覺諸位，無不屬此金剛觀察之觀。
故後文云至等覺已，是覺始獲金剛心中初乾慧地。
不言妙覺之中獲者，圓滿菩提，歸無所得故也。
今自乾慧至妙覺，重以六即定之者，乾慧以前，
凡夫本具聖位，是理即，從此得聞為名字即，
乾慧為觀行即，十信為相似即，十住至等覺為分證即，妙覺為究竟即也。
經始自乾慧，終至妙覺，為單複十二者，
逐位別開為單，每位具十曰複，故十信十住十行十向十地為五複，
乾慧煖頂忍世第一等玅為七單，以單七複五，
數為十二，解如長水經云，是種種地，皆以金剛觀察十種深喻，
奢摩他中，用諸毗婆舍那，清淨修證，漸次深入，觀察乃心之異名也。
更詳皆以二字，亦應曰至等覺已，是覺始獲金剛心中，
初信二信，乃至十地，今云是覺始獲金剛心中，
初乾慧地者，猶云發心究竟二不別，非等覺心中，別有一乾慧也。
華嚴明善財童子，始謁文殊，終會文殊，
旨不異此，又云漸次深入，則知漸次通貫諸位，
不可以三漸次，直接乾慧地也。
如是皆以三增進故，善能成就五十五位真菩提路，
以諸位之中，遞遞增進，由觀行之相似，
由相似之分證，由分證之究竟，又非截三漸次，居乾慧之前耳。
單七複五，共五十七，今云五十位真菩提路者，
乾慧非真，玅覺非路，止五十五，解如吳興
w:: 音釋
note:: 澡 ^184a30

〔音早。〕軌
〔古委切。〕膩
〔乃計切。〕膠
〔音交。〕糜
〔忙皮切。〕釤
〔斯鑒切。〕怛
〔當割切。〕 #CB16014;
〔步逮切〕跢 ^187a22

〔丁箇切。〕揭
〔居列切。〕剌
〔盧達切。〕毖
〔音秘。〕瓢
〔步宵切。〕嚂
〔呼覽切。〕叱
〔昌栗切。〕儜
〔女耕切〕赭 ^187a24

〔音者。〕啒
〔音骨。〕菟
〔音兔。〕握
〔劬勿切。〕 #CB00292;
〔虗今切。〕甖
〔音鶯。〕謎
〔莫計切。〕粹
〔音邃〕枳 ^187a26

〔音紙。〕叉
〔音詣。〕姥
〔莫補切。〕堙
〔音因。〕昵
〔尼質切。〕鉗
〔巨淹切。〕憚
〔徒按切。〕迄
〔許勿切〕盎 ^187a28

〔烏浪切。〕辮
〔皮典切。〕樺
〔胡化切。〕氎
〔音疊。〕詛
〔莊#CB15792;切。〕
厭
〔邀琰切。〕蠱
〔音古。〕磣
〔初錦切〕癘 ^187a30

〔音利。〕闍
〔視遮切。〕杻
〔勑九切。〕械
〔音戒。〕刳
〔音枯。〕邏
〔郎个切。〕蠢
〔尺尹切。〕蝡
〔乳尹切〕蛻 ^187a32

〔音稅。〕槁
〔音考。〕鰕
〔虛加切。〕梟
〔音澆。〕塊
〔音快。〕
 ^187a34
