五家正宗贊卷第二
other:: 
# 臨濟宗
臨濟宗
other:: 
## 臨濟慧照禪師
臨濟慧照禪師
師諱義玄。曹州邢氏子。
初在黃蘗隨眾參侍。
時堂中第一座勉令問話。
因上方丈問。如何是佛法的的大意。
黃蘗打。如是三問三遭打。
遂告辭座曰。承激勸問話。
唯蒙和尚賜棒。且往諸方去。 ^584c14

座曰。汝須辭和尚始得。
座却往堂頭。告曰。
問話僧雖後生。甚是如法。
若來辭。方便接取。 ^584c20

來日上辭。蘗令往高安參大愚。
師到大愚。愚問。甚處來。 ^584c24

曰。黃蘗來。
曰。黃蘗有何言教。
曰。某甲三度問佛法的的大意。
三度被打。未審有什麼過。 ^584c26

曰。黃蘗恁麼老婆。
為汝得徹困。更來者裏問有過無過師云。
元來黃蘗佛法無多子。 ^584c28

愚把住曰。者尿牀鬼子。
適來問有過無過。
而今却道黃蘗佛法無多子。
汝見箇什麼道理便恁麼道。 ^584c32

師於愚肋下築三拳。
愚拓開曰。汝師黃蘗。
非干我事。 ^584c36

師回。蘗見。便問。來來去去。
有甚了期。 ^584c38

師曰。只為老婆心切。
蘗曰。大愚饒舌。待見。
痛與一頓。 ^584c40

師曰。說什麼待見。
即今便打。
蘗曰。者風顛漢却來者裏捋虎鬚。
師便喝。蘗令參堂去。 ^584c42

徑山五百眾。每日行道念觀音。
無一人參請。山作書與蘗。
具言其事。蘗令師去。
師到徑山。裝腰直上法堂。
山纔舉頭。師便喝。
山擬開口。師拂袖便行。
尋有僧問山。適來者僧有甚言句便喝和尚。 ^584c44

山云。者僧從黃蘗來。
儞要知。自去問他。
是時五百眾太半分散。 ^585a6

洛浦為侍者。不契。
辭去。師後云。可中有箇赤梢鯉。
搖頭擺尾向南方去。
不知淹殺誰家虀甕裏。 ^585a8

師臨終時云。吾滅後。
汝等勿得滅吾正法眼藏。 ^585a12

三聖曰。爭敢滅和尚正法眼藏。
師曰。向後忽有人問。
汝向伊道什麼。聖便喝。 ^585a14

師曰。誰知吾正法眼藏向者瞎驢邊滅。 ^585a16

贊曰。
　　廣廈梁　清廟器
　　刮霜面　冷#CB08504;逼人
　　伏獸威　腥風捲地
　　見睦州始學跳籬驀牆
　　掌黃蘗便解攙行奪市
　　報冤六十棒　向大愚肋下築拳
　　喝散五百僧　使徑山胸中短氣
　　展三玄戈甲　遍地髑髏寒
　　示四種科揀　平地波濤起
　　炎天飛雪雹　單明向上機籌
　　赤脚驟氷稜　自是一般標致
　　惜正法眼藏　滅向三聖瞎驢邊
　　知赤梢鯉魚　淹殺誰家虀甕裏
　　贊之者拔舌泥犂
　　毀之者洋銅沸屎 ^585a20

遣風餘烈。繼百世猶有存焉。
求鸞膠續絃。則遠之遠矣。
other:: 
## 興化獎禪師
興化獎禪師 ^585b4

師諱存獎。魏州人。
初見臨濟。濟令師為侍者。
濟問新到。甚處來。 ^585b10

曰。鑾城。
曰。有事相借問。得麼。
曰。新戒不會曰。打破大唐國。
覔箇不會人難得。
參堂去。 ^585b12

師問。適來新到是成褫伊那。 ^585b14

濟曰。我誰管儞成褫不成褫。
師曰。和尚即解將死#CB15179;就地彈。
不解將一轉語蓋覆却。 ^585b16

濟曰。儞又作麼生。 ^585b18

師曰。請和尚作新到。
濟遂曰。新戒不會。 ^585b20

師曰。却是老僧罪過。
濟曰。儞語藏鋒。師擬議。
濟便打。 ^585b22

至晚。濟又曰。我今日問新到。
是將死#CB15179;就地彈。
就窠裏打。及儞出得語。
又喝起。向青雲裏打。 ^585b24

師曰。草賊大敗。濟便打。 ^585b26

師後到三聖。請為首座。
常曰。我向南方行脚一遭。
拄杖頭不曾撥著一箇會佛法底。 ^585b28

聖聞得。問曰。儞具什麼眼。
師便喝。 ^585b30

聖曰。須是儞始得。
大覺聞。乃云。作麼生得風吹入大覺門來。 ^585b32

師後到大覺。請為院主。
一日。覺喚曰。我聞儞道。
向南方行脚一遭。
拄杖頭不曾撥著一箇會佛法底。
儞具什麼眼。師便喝。
覺拈棒。師擬議。覺便打。
師又喝。覺又打。 ^585b34

次日。師從法堂過。
覺召。院主。我直下不疑儞昨日兩喝。
儞試說看。 ^585b40

師曰。我於三聖師兄處得箇賓主句。
總被師兄折倒了也。
與某甲箇安樂法門。 ^585b42

覺曰。者瞎漢。來者裏納敗缺。
卸下衲衣。痛打一頓。
師於言下薦得臨濟先師在黃蘗處喫棒底道理。 ^585b46

後開堂拈香云。此一炷香。
若為三聖。三聖為我太孤。
若為大覺。大覺為我太賖。
不如供養我臨濟先師。 ^585c2

雲居住三峯時。師問曰。
權借一問以為影草時如何。
居無對。 ^585c6

師曰。想和尚答者話不得。
不如禮拜了退。 ^585c8

後二十年。居云。如今思量當時。
不消道箇何必。 ^585c10

後遣化主到師處。
師曰。和尚住三峯時。
老僧問伊話。答不得。
如今道得也未。 ^585c12

主舉前話。師曰。興化則不然。
爭如道箇不必。 ^585c14

僧問師曰。四方八面來時如何師曰。
打中間底。僧作禮。 ^585c16

師曰。興化今日赴箇村齋。
中路遇一陣卒風暴雨。
却去古庿裏避得過。 ^585c18

示眾曰。我聞長廊下也喝。
後架也喝。諸子。莫盲喝亂喝。
直饒儞喝得興化上三十三天。
却撲下來。一點氣也無。
待興化蘇息起來。
欵欵地向儞道未在。
何故。我未曾向紫羅帳裏撒真珠與儞諸人。
在虗空裏胡喝作什麼。 ^585c20

師謂克賓維那曰。
汝不久當為唱導之師。 ^585c28

賓曰。不入者保社。 ^585c30

師曰。會了不入。不會不入。
賓曰。總不恁麼。
師便打。乃白眾云。
克賓維那法戰不勝。
罰錢五貫。設饡飯一堂。
仍不得喫飯。即趕出院。 ^585c32

師見同參來。纔上法堂。
師便喝。僧亦喝。行三兩步。
師又喝。僧亦喝。師近前拈棒。
僧又喝。師云。儞看。
者瞎漢猶作主在。
僧擬議。師便打。直打下法堂。 ^585c36

時有僧問。者僧有甚觸忤和尚。
師云。是伊適來也有權。
也有寶。也有照。也有用。
及乎將手向伊面前橫兩橫。
便去不得。似者般漢。
不打更待何時。 ^585c42

僧問。寶劒知師藏已久。
今日當場略借看。
師曰。不借。 ^585c48

曰。為什麼不借。
師曰。不是張華眼。
徒窺射斗光。
曰。用者如何。 ^586a2

師曰。橫身當宇宙。
誰是出頭人。
同光帝問師。朕收中原獲一寶。
未有人酬價。 ^586a4

師云。借陛下寶看。
帝以手引幞頭脚示之。 ^586a6

師云。君王之寶。誰敢酬價。
帝大悅。賜衣．號。不受。
乃賜馬。師驟馬忽驚。
墜地傷足。憑柺子行。
問僧曰。還識老僧否。 ^586a8

曰。爭得不識和尚。
師曰 #CB15203;。
脚法師說得行不得。 ^586a12

贊曰。
　　臨濟的兒　三聖首座
　　熱喝似雷奔
　　麤膽如天大
　　皮下無血　見大覺喫痛棒薦得先師
　　板齒生毛　到雲居借一問以為影草
　　赴村齋遇暴風卒雨　古廟裏誰云軃得渾身
　　向南方探虎穴魔宮　拄杖頭未曾撥著一箇
　　揚聲止喝　紫羅帳裡撒明月珠
　　有眼無筋　幞頭脚邊辨君王寶
　　勘同行將手橫面門兩上　死伎已窮
　　打克賓出院罸饡飯一堂　欺人不少
　　借寶劒當場看　光射斗窺遇生盲
　　將死#CB15179;就地彈　語藏鋒功難補過 ^586a16

對龍顏。乘御馬。雖得一場榮#CB15203;。
雙脚窮祖道。盡力行之不到。
other:: 
## 南院顒禪師
南院顒禪師 ^586a44

師嗣興化。河北人。
法諱慧顒。俗名寶應。
師上堂曰。諸方只具啐啄同時眼。
不具啐啄同時用。 ^586b2

僧便問。如何是啐啄同時用。 ^586b4

師曰。作家不啐啄。
啐啄同時失。
曰。此未是學人問處。 ^586b6

曰。汝問處作麼生。
曰。失。師便打。僧不肯。 ^586b8

示眾云。赤肉團上。
壁立千仞。
時有僧出問。赤肉團上。
壁立千仞。豈不是和尚語。 ^586b10

師云。是。僧便掀倒禪床師云。
儞看者瞎漢亂做。
僧擬議。師便打趁出院。 ^586b12

僧問。二王相見時如何。 ^586b14

曰。十字街頭吹尺八。
又問。從上諸聖向甚處去。 ^586b16

曰。不上天堂。則入地獄。
曰。和尚又作麼生。 ^586b18

曰。還知寶應落處麼。
僧擬議。師打一拂。
師問僧。近離甚處。 ^586b20

曰。襄州。
曰。是什麼物恁麼來。
曰。和尚試道看曰。
適來禮拜底。 ^586b22

曰。錯。
曰。禮拜底錯箇什麼。
曰。再犯不容。 ^586b24

曰。三十年弄馬騎。
今被驢撲。瞎漢。參堂去。
僧問。人逢碧眼時如何。 ^586b26

曰。鬼爭漆桶。
僧問。古殿重興時如何曰。
明堂瓦插簷。 ^586b28

僧曰。恁麼則莊嚴畢備去也。
曰。斬草蛇頭落。 ^586b30

僧問。瞥喜瞥嗔時如何。
曰。傾湫倒嶽。
僧問。如何是無縫塔。 ^586b32

曰。七花八裂。
曰。如何是塔中人。
曰。頭不梳。面不洗。 ^586b34

僧問。祖意教意。是同是別。
曰。黃尚書．李僕射。 ^586b36

曰。意旨如何。
曰。牛頭向北馬頭南。
師問僧。近離甚處。 ^586b38

曰。龍興。
曰。發足莫離葉縣也無。
僧便喝。
曰。好好問汝。又發惡作麼。 ^586b40

僧曰。喚作惡發。得麼。
師却喝曰。儞既惡發。
我也惡發。近前來。
我也沒量罪過。儞也沒量罪過。
瞎漢。參堂去。 ^586b42

贊曰。
　　一語定綱宗　作家不啐啄
　　興化的子　氷蘗胸懷
　　臨濟親孫　麟龍頭角
　　赤肉團上壁立千仞　掀禪床棒打瞎驢
　　十字街頭相見二王　吹尺八聲亂雅樂
　　諸聖甚處去　謾云入地獄不上天堂
　　何物恁麼來　灼然弄馬騎今被驢撲
　　一機一境　換斗移星
　　瞥喜瞥嗔　傾湫倒嶽
　　頭不梳面不洗　塔中人描#CB15148;未全真
　　馬向北牛向南　祖教意搏量俱是錯
　　從游老作　與廓侍者一再同參
　　弄出小家　隨龍興僧#CB06171;相發惡 ^586b48

殫千聖眼。擬覔蹤由。
白日青天。風雷雨雹。
other:: 
## 風穴沼禪師
風穴沼禪師 ^586c28

師諱延沼。餘杭劉氏子。
初遊講肆。習止觀。
弃去。謁鏡清。清問。
近離甚處。 ^586c32

曰。自離東來。
曰。還過小江也無。
曰。大舸獨飃空。小江無可濟。 ^586c34

曰。鏡水秦山。烏飛不度。
且莫道聽途說。 ^586c36

曰。滄溟尚怯艨#CB15040;勢。
列漢飛帆渡五湖清竪拂子云。
爭奈者箇何。 ^586c38

曰。者箇是什麼。
曰。果然不識。 ^586c40

曰。出沒卷舒。與師同用。
曰。杓卜聽虗聲。熟睡饒噡語。 ^586c42

曰。澤廣藏山。理能伏豹。
曰。赦罪放愆。速須出去。
曰。出去即得。便去。 ^586c44

北遊襄沔。依止華嚴。
嚴問曰。我有牧牛歌。
輙請闍梨和。 ^586c46

師曰。羯鼓掉鞭牛豹跳。
遠村梅樹觜慮都。 ^586c48

後見南院。院問師。
南方一棒作麼商量。
曰。作奇特商量。却問。
此間一棒作麼商量。 ^587a2

院橫按拄杖云。棒下無生忍。
臨機不見師。師於言下大悟。
出世風穴。嗣南院。 ^587a4

僧問。古曲無音韻。
如何和得齊。
曰。木鷄啼子夜。芻狗吠天明。 ^587a8

僧問。如何是和尚家風。
曰。鶴有九臯難翥翼。
馬無千里謾追風。 ^587a10

示眾云。若是上流。
各有證據者。略赴箇程限。
未證據者。各自英雄。
當處出生。隨處滅盡。
如爆龜紋。#CB15090;即成兆。
不#CB15090;成鈍。
欲#CB15090;不#CB15090;。
直下便捏。 ^587a12

郢州牧請就衙陞座云。
祖師心印。狀似鐵牛之機。
去即印住。住即印破。
只如不去不住。印即是。
不印即是。 ^587a18

時有盧陂長老出問。
某甲有鐵牛之機。
請師不搭印。 ^587a22

曰。慣釣鯨鯢澄巨浸。
却嗟蛙步#CB03060;泥沙。
陂佇思。師喝曰。長老何不進語。 ^587a24

陂擬議。師打一拂云。
還記得話頭麼。試舉看。
陂擬開口。師又打一拂。 ^587a26

牧主曰。佛法與王法一般。 ^587a28

師曰。見什麼。
主曰。當斷不斷。返招其亂。
師便下座。 ^587a30

僧問。如何是佛。
曰。如何不是佛。
曰。未曉玄言。請師直指。 ^587a32

曰。家住海門東。扶桑最先照。
僧問。有無俱無去時如何。 ^587a34

曰。三月懶遊花下路。
一家愁閉雨中門。 ^587a36

僧問。語默涉離微。
如何通不犯。
曰。嘗憶江南三月裏。
鷓鴣啼處百花香。 ^587a38

贊曰。
　　卯金刀　真跳竈
　　習天台止觀　幼泳蹄涔
　　究少室單傳　直趨閫奧
　　棒下無生忍　中南院毒苦入心
　　杓卜聽虗聲　抗鏡清理能伏豹
　　芻犬吠明木雞啼夜　調古曲音韻不成
　　老鶴翥翼病馬追風　話家風狼藉不少
　　管窺生滅處　#CB15090;龜紋鈍兆未分明
　　蠡測祖師心　鐵牛機去住難印破
　　近海扶桑最先照　直指事要且瞞盰
　　遠村梅樹觜盧都　牧牛歌難為賡和
　　有無俱坐斷　一家愁閉雨中門
　　語默涉離微　三月亂啼花下鳥 ^587a42

玄中玄。妙中妙。瀟洒浙僧。
更無兩箇。
other:: 
## 首山念禪師
首山念禪師 ^587b22

師嗣風穴。諱省念。
萊州狄氏子。師與真園頭同上問訊穴。
穴問真曰。作麼生是世尊不說說。 ^587b26

真曰。鵓鳩樹上啼。 ^587b28

穴曰。汝作許多癡福作麼。
何不體究言句却。
問師。師曰。動容揚古路。
不墮悄然機。 ^587b30

穴謂真曰。汝何不看念法華下語。 ^587b32

一日。白兆楚至汝州宣化。
穴令師往傳語。纔相見。
提起坐具便問。展即是。
不展即是。 ^587b34

兆曰。自家看取。師便喝。 ^587b36

兆曰。我曾親見知識來。
未甞輙敢恁麼造次。 ^587b38

曰。草賊大敗。
兆曰。來日若見風穴和尚。
待一一舉似。曰。一任一任。
不得忘却。 ^587b40

師回。先舉似穴。穴曰。
今日又被儞收下一員草賊。 ^587b42

曰。好手不彰名。
兆次日纔相見。便舉前話。
穴曰。非但昨日。今日和贓捉敗。
因此名著。 ^587b44

師示眾云。佛法付囑國王．大臣．有力檀那。
令燈燈相續不斷。
大眾。且道續箇什麼。
良久。云。須是迦葉師兄始得。 ^587b48

時有僧出問。靈山一會。
何異今日。
曰。墮坑落壍。 ^587c4

曰。為什麼如此。
曰。瞎。
問。如何是和尚家風曰。
一言截斷千江口。
萬仞峯前始得玄。 ^587c6

曰。如何是佛法大意。 ^587c8

曰。楚王城畔。汝水東流。
上堂曰。若論此事。
實不掛一元字脚。
便下座。 ^587c10

僧問。如何是梵音相。
曰。驢鳴犬吠。 ^587c12

曰。如何是佛。
曰。新婦騎驢阿家牽。
曰。未審此語甚句中収。 ^587c14

曰。三玄收不得。四句豈能該。
曰。此意如何曰。天長地久。
日月齊明。 ^587c16

上堂曰。第一句下薦得。
堪與佛祖為師。第二句薦得。
堪與人天為師。第三句下薦得。
自救不了。 ^587c18

僧問。如何是徑截一路。
曰。或在山間。或在樹下。 ^587c22

問。從上諸聖向甚處行履。
曰。牽犁拽杷。
問。如何是道。 ^587c24

曰。爐中有火無心撥。
處處縱橫任意遊。
如何是道中人。 ^587c26

曰。坐看煙霞秀。不與白雲齊。 ^587c28

贊曰。
　　戲海蒼龍　空群良馬
　　喫鳥喙藥　和骨換來
　　將止啼金　盡情拋舍
　　動容揚古路　被風穴掘窖深埋
　　好手不彰名　將白兆和贓捉敗
　　潑家風郎當不少　千江口萬峯前
　　徑截路迃回轉多　或山間或樹下
　　和音勃窣瞎　推靈山一會落壍墮坑
　　惡毒未忘懷　驅從上諸聖牽犁拽杷
　　驢鳴犬吠梵音相　誰敢願聞
　　地久天長真佛身　保未徹在 ^587c30

雖將三句驗天下衲僧。
我且問儞。新婦騎驢阿家牽。
是阿語話。
other:: 
## 汾陽昭禪師
汾陽昭禪師 ^588a6

師諱善昭。太原人。
俗姓俞。初謁首山。
遇上堂。出問。馬祖陞堂。
百丈卷席。意旨如何。 ^588a12

山曰。龍袖拂開全體現曰。
師意如何。 ^588a14

山曰。象王行處絕狐蹤。
師於言下大悟示眾。
凡一句語。須具三玄門。
每一玄門。須具三要路。
有照有時。或先照後用。
或先用後照。或照用同時。
或照用不同時。或先照後用。
且要共儞商量。或先用後照。
也須是箇人始得。
或照用同時。儞又作麼生當抵。
或照用不同時。儞又作麼生湊泊。 ^588a16

示眾云。汾陽有三訣。
衲僧難辨別。更擬問如何。
拄杖驀頭楔。 ^588a26

僧問。如何是接初機句。 ^588a28

曰。汝是行脚僧。
如何是辨衲僧句。
曰。西方日出卯。 ^588a30

如何是正令行句。
曰。千里持來呈舊面。
如何是定乾坤句。 ^588a32

曰。北俱盧洲長粳米。
食者無喜亦無嗔。 ^588a34

僧問。如何是賓中賓。
曰。合掌庵前問世尊。
如何是賓中主。 ^588a36

曰。對面無儔侶。
如何是主中賓。
曰。陳雲橫海上。拔劒攪龍門。 ^588a38

如何是主中主。
曰。三頭六臂擎天地。
忿怒那吒撲帝鐘。 ^588a40

僧問。如何是學人著力處。
曰。嘉州打大像。 ^588a42

如何是學人轉身處。
曰。陝府灌鐵牛。
如何是學人親切處。 ^588a44

曰。西河弄師子。
北地苦寒。師罷夜參。
有異比丘振錫而至。
謂師曰。會中有大士六人。
奈何不說法。言訖。
陞空而去。 ^588a46

師記以偈曰。
胡僧金錫光。請法到汾陽。 ^588b2

六人成大器。勸請為敷揚。 ^588b4

贊曰。
　　孤高絕世　靜退離倫
　　寶鼎芝房清廟之瑞
　　瑤林瓊樹滄海之珍
　　大象經行絕狐蹤　頓明言外旨
　　吹毛拔出攪龍門　誰識主中賓
　　發箭鋒機　三玄門擊開有照有用
　　立乾坤句　長粳米喫著無喜無嗔
　　西河弄師子大欠爪牙　道親切不親切
　　陝府灌鐵牛用盡氣力　要轉身難轉身
　　賊機關謂千聖不知　辨衲僧有三訣
　　鬼脚跡被胡僧#CB15111;破　成大器只六人
　　與葉縣過從　同坑無異土
　　逐慈明怒罵　餿飯祭閑神 ^588b6

電捲風旋。參七十二員善知識。
到拖泥帶水處。最苦是十智同真。
other:: 
## 葉縣省禪師
葉縣省禪師 ^588b34

師嗣首山。諱歸省。
冀州賈氏子。師到首山。
山舉竹篦問曰。喚作竹篦則觸。
不喚作竹篦則背。
喚作什麼。 ^588b40

師掣竹篦拗作兩截。
擲地曰。是什麼。 ^588b42

山曰。瞎。師便作禮僧問。
法海一滴蒙師指。
向上宗乘事若何。 ^588b44

曰。高祖殿前樊噲怒。
須知萬里絕煙塵。 ^588b46

僧問。維摩丈室不以日月為明。 ^588b48

曰。眉分八字。
曰。未審意旨如何。
曰。雙耳垂肩僧問。
如何是清淨法身。 ^588c2

曰。廁坑籌子。
問。如何是毗盧主。 ^588c4

曰。僧排夏臘。俗列耆年。
問。如何是深深處。
曰。猫有歃血之功。
虎有起屍之德。 ^588c6

曰。莫便是也無。
曰。確搗東南。磨推西北。 ^588c8

示眾云。宗師血脉。
或凡或聖。龍樹馬鳴。
天堂地獄。鑊湯爐炭。
牛頭獄卒。森羅萬象。
日月星辰。他方此界。
有情無情。以手畫一畫。
云。俱入此宗。此宗門中亦能殺人。
亦能活人。殺人須是殺人刀。
活人須是活人句。
作麼生是殺人刀．活人句。
道得底。出來對眾道看。
若道不得。即孤負平生。 ^588c10

師面目嚴冷。眾所敬畏。
天衣懷．浮山遠二人至。
欲求住。正值雪寒。
師將水灌且過。其餘皆怒去。
唯二人整衣得坐。
至晚。師到。呵曰。儞更不去。
我打儞。 ^588c20

遠近前曰。某數千里特來參和尚禪。
豈以一杓水潑便去。
若打殺。也不去。 ^588c26

師笑曰。儞兩箇要參禪。
却去掛搭。 ^588c28

續請遠充典座。事見武庫。
茲不具載。 ^588c30

贊曰。
　　項鐵重千斤　倔強無人歒
　　分首山活業自支撑
　　將臨濟家私盡狼藉
　　清淨身　廁籌子倒用橫拈
　　觸背機　潑竹篦胡拋亂擲
　　高祖殿前樊噲怒　把宗風凌辱太多
　　維摩丈室日月明　當意旨人信不及
　　毗盧師法身主彊分疎　僧排夏臘俗列耆年
　　起屍德歃血功錯註解　碓搗東南磨推西北
　　黃蘗肚膓霜冷面　潑天衣凍使成氷
　　煉銅肝膽鐵為心　逼浮山走得上壁 ^588c34

沒巴鼻弄出惡情。
悰活人句。殺人刀。
晴空裏轟箇霹靂。
other:: 
## 浮山圓鑒禪師
浮山圓鑒禪師 ^589a10

師諱法遠。號圓鑒。
嗣葉縣。鄭州人。王氏子。
上堂云。諸佛出世。
建立化門。不離三身智眼。
亦如摩醯首羅三目圓伊三點。
何故。一隻眼水泄不通。
緇素難辨。一隻眼大地全該。
十方通暢。一隻眼高低一顧。
萬類齊瞻。雖然如是。
若是本色衲僧。驀路相逢。
別具正眼始得。所以道。
三世諸佛不知有。
狸奴白牯却知有。
且道知有箇什麼。
良久。深秋簾幕千家雨。
落日樓臺一笛風五祖演和尚遊方參師。
師曰。子來晚。吾老矣。
可依白雲。吾雖未識。
見渠頌臨濟三頓棒話。
甚諦當。演遂往見雲。
得旨。 ^589a16

師接青華嚴。以所授大陽衣履付之。
令續洞上宗。偈曰。 ^589a34

須彌立太虗。日月附而轉。
群峯漸倚他。白雲方改變。 ^589a36

少林風起叢。曹溪洞簾捲。
金鳳宿龍巢。宸苔豈車輾。 ^589a38

初。歐陽文忠公聞師奇逸。
見師。未有以異之。
因與客碁。師坐旁。
公収碁。請師因碁說法。
師即令撾鼓。上堂曰。
若論此事。如兩家著碁相似。
何謂也。敵手知音。
當機不讓。若是綴五饒三。
又通一路始得。有一般底。
只解閉門作活。不會奪角衝關。
硬節與虎口齊彰。
局破後。徒勞逴斡。
所以道。肥邊易得。
瘦肚難求。思行即往往失粘。
心麤乃時時頭撞。
休誇國手。謾說神仙。
贏局踰籌即不問。
且道黑白未分時。
一著落在甚處。良久。
云。從前十九路。迷悟幾多人。
公加嘆久之。 ^589a40

師退休於會聖巖。
敘佛祖奧義。作九帶。
曰。若據圓極法門。
本具十數。今此九帶。
已為諸人說了。更有一帶。
還見麼。若也見得分明。
却請出來說看。說得分明。
許汝通前九帶。圓明道眼。
若見不親切。說不相應。
惟依吾語而為己解。
則名謗法。諸人到此如何。
眾無語。師叱去之。 ^589b10

師少時與達觀頴．薛大頭七八人入蜀。
見香林遠和尚。於水晶宮探雲門宗旨。
幾遭橫逆。以智得脫。
眾以師曉吏事。故號遠錄公。
師晚年得資侍者。
甚喜之。凡接人皆委資矣。 ^589b20

贊曰。
　　活衲僧　只一箇
　　口餓時將佛祖吞　脚到處把叢林攪
　　鳴蟄龍匣吹毛劒　威行萬國之中
　　出老蚌胎明月珠　光透八紘之表
　　指老東山奪白雲正傳之印　己不欲施於人
　　逼青華嚴受明安密付之衣　殃及儞過在我
　　神仙一局碁密排盤裏　機路上衝關
　　摩醯三隻眼豎亞頂門　髑髏前失照
　　探雲門宗旨　破草鞋蹈斷蜀山雲
　　苦葉縣家風　竊鑰匙擅開香積鎻
　　深秋簾幙千家雨　三世諸佛未許揶揄
　　落日樓臺一笛風　白牯狸奴討甚分曉
　　橫拖九帶　葛藤窠裏出頭來
　　休罷萬機　會聖巖中高枕臥 ^589b28

少時落賴。贏得錄公名。
年老成魔。引資侍者全身入草。
other:: 
## 慈明圓禪師
慈明圓禪師 ^589c10

師諱楚圓。嗣汾陽。
全州李氏子。少為書生。
母賢。令出家。與谷泉．瑘瑘等見汾陽。
悟旨後。同大愚數輩辭陽。
相讓不肯為參頭。
陽示偈曰。 ^589c16

天無頭。吉州城畔展戈矛。 ^589c20

將軍疋馬林下過。
員州城裏閙啾啾。
師曰。某甲何人。敢當此記莂。
遂為首。 ^589c22

辭去後。住福嚴。黃龍見師。
以氣自負。師痛叱之。
舉趙州勘婆話問龍。
龍無對。至數日方省。
呈頌曰。 ^589c24

傑出叢林是趙州。
老婆勘破沒來由而今四海清如鏡。
行人莫以路為讎。 ^589c28

仍於掌中書有字。
師見。謂曰。好則好矣。
中有一字不是。龍遂開掌示之。
師印可。 ^589c30

楊岐參次。問。幽鳥語喃喃。
辭雲入亂峯時如何。 ^589c34

師曰。我行荒草裏。
汝又入深村。
岐曰。官不容針。更借一問。
師便喝。 ^589c36

岐曰。好喝。師又喝。
岐亦喝。師連喝兩喝。 ^589c38

師見泉大道來。問曰。
片雲橫谷口。遊人何處來泉顧視云。
夜來何處火。燒出古人墳。 ^589c40

師云。未在。更道。泉作虎聲。
師打一坐具。泉便推師就坐。
師作虎聲。 ^589c42

泉曰。我見七十餘員善知識。
今日方遇作家。 ^589c44

時真點胸為善侍者。
折難自金鑾還。師呵曰。
解夏未一月。乃已至此破壞叢林。
有何忙事。 ^589c46

真曰。大事未透脫耳。
師曰。汝以何為佛法要切。 ^590a2

真曰。無雲生嶺上。
有月落波心師詬曰。
面皺齒豁猶作此見解。 ^590a4

真曰。願為決之。
師曰。汝問我。 ^590a6

真理前話。師曰。無雲生嶺上。
有月落波心。真遂契悟。 ^590a8

師因同人至。上堂曰。
颯颯涼風景。同人訪寂寥。
煑茶山上水。燒鼎洞中樵。
珍重。 ^590a10

楊．李二公與師為法友。
問答見師本傳。 ^590a12

贊曰。
　　未出母胎時　已具超方志
　　厭儒冠弃東魯書　入祖室扣西來意
　　隨緣放曠　千尋浪戲容吞舟之魚
　　大智洞明　九曲珠穿賴引絲之蟻
　　竄身軍伍　見汾陽於塞草叢中
　　勘證老婆　烹黃龍於南金爐裏
　　骨董箱荷斯文重寄　一縷繫千鈞
　　將軍馬展城畔戈矛　隻身嬰萬騎
　　深村荒草　與楊岐同轍不同途
　　野火古墳　聽谷泉自倒還自起
　　鷹搏嶽頂　殺氣蒸雲
　　虎踞霜華　腥風捲地
　　掃癡兒狂見解　有波心月無嶺頭雲
　　謝同人訪寂寥　燒洞中樵煑山上水 ^590a16

祖庭秋晚。尋思要公侯捍城。
且擒下楊翰林．李都尉。
other:: 
## 楊岐會禪師
楊岐會禪師 ^590a46

師諱方會。生冷氏。
袁州宜春人也。慈明住南原時。
師往參依。及遷石霜。
師俱自請作監寺。
明飯罷必山行。師闞其出未遠。
即撾鼓集眾。明遽還曰。
作什麼。 ^590b4

師曰。晚參。明遂示眾。
叢林因號晚參。 ^590b8

後出世。纔陞座。僧便出。
師曰。漁翁未擲釣。
躍鱗衝浪來。僧便喝。 ^590b10

師云。不信道。僧撫掌歸眾。 ^590b12

師云。消得龍王多少風。
僧問。如何是佛。 ^590b14

師云。三脚驢子弄蹄行。
曰。莫只者便是麼。
師云。湖南長老。 ^590b16

示眾罷。下座。九峯勤把住曰。
且喜得箇同參師曰。
同參底事作麼生。 ^590b18

曰。楊岐牽犁。九峯拽杷。
曰。正與麼時。楊岐在前。
九峯在前。 ^590b20

勤擬議。師拓開曰。
將謂同參。元來不是。
自是名聞諸方。 ^590b22

上堂曰。楊岐乍住屋壁疎。
滿床盡布雪真珠。
縮却項。暗嗟吁。良久。
云。翻憶古人樹下居。 ^590b24

慶舟峯贊師曰。會如玉人治璠璵。
碔砆棄耳。故光明盛大。
克世其家者。蓋碧落#CB15156;無#CB15054;本。 ^590b28

贊曰。
　　神機頴悟　逸氣軒渠
　　問道引亂峯喃喃幽鳥
　　垂鈎釣衝浪鱍鱍游魚
　　逼慈明晚參　褰裳撾鼓
　　與九峯合伴　拽杷扶犂
　　跨三脚驢　驟步蹈象龍之頂
　　住單丁院　滿床撒氷雪之珠
　　栗棘蓬要白雲端吞吐
　　折脚鐺付保寧勇提持
　　斤削鏗鏘　擬匠石之去墁堊
　　鉗鎚妙密　如玉人之治璠璵 ^590b32

故少室單傳全歸掌握。
視後人不揣竊衣沽譽。
得不愧於師乎。
other:: 
## 黃龍南禪師
黃龍南禪師 ^590c8

師諱慧南。嗣慈明。
信州章氏子。懷玉山受度。
初受泐潭印證。領徒遊方。
以氣自負。偶會雲峯悅。
同游西山。夜話間。
因問泐潭所授之旨。
師言其要。悅曰。泐潭所授。
如藥汞銀。徒可玩。
入煆即流矣。公欲決明此事。
須見慈明始得。師怒以枕投之。
悅不與語。 ^590c14

師默計之。曰。悅師翠巖。
令我見明。縱有所得。
於悅何有。 ^590c22

黎明遂行。至中路。
聞慈明不事事。遂不往。
寓止福嚴。賢命師掌書記。
俄賢卒。郡守以明繼之。 ^590c24

師曰。悅令我見渠。
今坐此以待。 ^590c28

明至。望見。心容俱肅。
及晚參。痛叱諸方邪解。
師乃曰。大丈夫為此事求決擇。
豈可置疑胸中。懷香求指示。 ^590c30

明曰。書記領徒行脚。
有事可坐而商確。
令侍者進榻。師固辭。 ^590c34

明曰。書記學雲門禪。
必善其旨。如曰放洞山三頓棒。
合喫不合喫。 ^590c36

師曰。合喫。
明色莊而言。聞棒聲。
便言合喫。從旦至暮。
聞鴉鳴鵲噪．鐘魚鼓板之聲。
亦應喫棒。喫棒何時當已哉。
師面熱汗下。後乃悟旨。 ^590c38

師住黃龍。以佛手．驢脚．生緣勘驗學者。
號黃龍三關。角虎慈明也。
人贊曰。石霜角虎。
眼光搖百步之威。 ^590c44

書云。明月之珠。夜光之璧。
以暗投之。則人莫不按劒而視之。 ^590c48

贊曰。
　　懷玉山受經　故紙堆鑽出
　　塞天地壯膽氣冲冲
　　滿江湖匾頭名藉藉
　　擲枕子打雲峯悅　恠汞銀入煆即流
　　指胸次扣慈明圓　愧痛棒聞聲合喫
　　與會監寺栗棘蓬　十載同參
　　搭澄散聖冬瓜印　半生受屈
　　坐通衢而鬻物　遺簪墮珥探之意消
　　立三關以驗人　佛手驢脚近之魂失
　　奪角虎眼　光搖百步之威
　　奮黃龍鼻　衝起九囦之蟄 ^591a4

夫是之謂臨濟克世其家。
照古照今兮明月之珠夜光之璧。
other:: 
## 寶覺心禪師
寶覺心禪師 ^591a28

師諱祖心。嗣黃龍。
南雄人。姓鄔氏。幼習儒業。
年十九亡目。母禱之。
復明。出家獻詩得度。
初謁雪峯。留三年。
次依黃龍四年。無入處。
一日。傾湯沃手有省。
而機未發。 ^591a34

後止石霜。讀傳燈。
至僧問多福。如何是多福一叢竹。
福曰。一莖兩莖斜。
僧曰。不會。福曰。三莖四莖曲。
頓見二師睡手處。 ^591a40

後龍入滅。師繼住持。
室中多舉拳曰。喚作拳頭則觸。
不喚作拳頭則背。
眾少有契者。 ^591a44

張無盡見師。有頌曰。 ^591a46

久嚮黃龍山裏龍。
到來只見住山翁須知背觸拳頭外。
別有靈犀一點通。 ^591a48

當時諸方莫不歎服。
大慧云。山僧後來見得。
惜乎無盡已死。彼云。
須知背觸拳頭外。
別有靈犀一點通。
若將此頌要見晦堂。
不亦遠乎。 ^591b2

靈源贊云。三關逆摧。
超玄機於鷲嶺。一拳垂示。
露赤體於龍峯。聞時富貴。
見後貧窮。年老浩歌歸去樂。
從教人喚住山翁。 ^591b8

魯直聞而笑曰。無盡言靈犀一點。
此藞苴為虗空安耳穴。
靈源作贊分雪之。
是寫一字不著畫。 ^591b12

山谷參師次。問曰。
夫子道。以我為隱乎。
吾無隱乎爾。如何。
谷屢說。皆不許。 ^591b16

一日。偶同閑行。天香滿院。
師問谷曰。還聞桂花香乎。 ^591b18

谷曰。聞。
師曰。吾無隱乎爾。
谷遂有省。 ^591b20

死心參次。師舉拳頭話令參。
經二年。方得旨。然尚談辯。
無所抵捂。師患之。
與語至銳處。師遽曰。
住。住。說食豈能飽人乎。 ^591b22

心窘。乃曰。某甲到此弓折箭盡。
望和尚慈悲。指箇安樂處。 ^591b26

師曰。一塵飛而翳天。
一芥墮而覆地。安樂處政忌上座許多骨董。
直須死却無量劫來偷心乃可。 ^591b28

心趨出。默坐下板。
會知事打行者。聞杖聲。
忽大悟。趨見師。忘納一履。
即自謂曰。天下人皆是學得底。
某是悟得底。 ^591b32

師笑曰。選佛得甲科。
何可當也。 ^591b36

草堂參次。師舉風幡話問堂。
逈無入處。時有猫在旁。
師因指曰。子見彼欲捕鼠乎。
雙目瞪視而不瞬。
四足踞地而不動。
諸根順向。首尾一直。
舉無不中。子能如是。
心無異緣。六根自靜。
默然而究。萬不失一。
堂於言下大悟。 ^591b38

靈源參師。因#CB04944;玄沙語。
倦而經行。步促遺履。
俯取之。大悟。以告師。
師曰。從緣入者。永無退失。 ^591b46

山谷曰。黃龍子孫。
若揭日月。又曰。眾角雖多。
一麟足矣。 ^591c2

贊曰。
　　本色住山翁　一拳分背觸
　　通方眼#CB05233;瞎又重明
　　充棟書弃捐無再續
　　窮斷臂安心密傳之旨　赤手沃湯
　　透佛手驢脚嶮布之關　峻機嚙鏃
　　活埋山谷了　巖前桂香散邇遐
　　親見多福來　庭際竹莖分斜曲
　　塵飛天翳難掃去　閑骨董切忌礙膺
　　猫捕鼠巧盡拙生　窮伎倆誰能揑目
　　從緣入無失　殺靈源鈍鐵勝吹毛
　　選佛得甲科　藥死心砒霜未是毒
　　缺冷照午夜碧潭之月　玉斧巧修成
　　斷清彈陽春白雪之絃　鸞膠親接續 ^591c6

黃龍子孫。若揭日月。
難以數知。眾角雖多。
得此一麟儘足。
other:: 
## 白雲端禪師
白雲端禪師 ^591c34

師諱守端。衡州葛氏子。
依茶陵郁山主剃度。
初見楊岐。岐問曰。
聞汝受業師過橋喫攧有省。
作偈甚奇。能記否。 ^591c40

師即誦曰。
我有神珠一顆。久被塵勞關鎻。
今朝塵盡光生。照破山河萬朵。 ^591c44

岐大笑起去。師愕然。
終夕不寐。詰旦。復咨之。
岐云。子見昨日打夜狐麼。 ^591c46

曰。見。
岐曰。汝一籌不及渠。 ^591c48

師大駭曰。何謂。
岐曰。他愛人笑。儞怕人咲。
師有省。 ^592a2

後出世。受岐衣。傳于子孫。
示眾曰。如我按指。
海印發光。拈拄杖云。
山河大地．水鳥樹林．情與無情。
盡向拄杖頭上作大師子吼。
演說摩訶大般若。
且道南嶽說箇什麼法門。
南嶽說。洞上五位修行。
君臣父子各得其宜。
莫守寒岩異草青。
坐著白雲宗不妙。
天台說。臨濟三玄三要．四料揀。
一喝分賓主。照用一時行。
要會箇中意。日午打三更。
廬山出來道。儞兩箇漢正在葛藤窠裏。
不見道。欲得不招無間業。
莫謗如來正法輪。
此三箇見解。若上衲僧秤子秤。
一箇重八兩。一箇重半斤。
一箇不直半文錢。
但願春風齊著力。
一時吹入我門來。
卓拄杖下座。 ^592a4

示眾云。若端的得一回汗出。
便向一莖草上現瓊樓玉殿。
若未端的得一回汗出。
縱有瓊樓玉殿。却被一莖草蓋却。
作麼生得汗出去。
自有一雙窮相手。
未甞容易舞三臺。 ^592a24

郭功甫見師。問曰。
牛純乎。 ^592a30

曰。純矣。師叱之。甫拱而立。
師曰。純乎。純乎。南泉．大溈無異此也。
仍贈偈曰。 ^592a32

牛來山中。水足草足。 ^592a34

牛出山去。東觸西觸。
又上堂曰。上大人。
丘乙己。化三千。七十土。
爾小生。八九子。佳作仁。
可知禮也。甫有省。 ^592a36

師頌臨濟三頓棒曰。
一拳拳倒黃鶴樓。
一踢踢翻鸚鵡洲。 ^592a40

有意氣時添意氣。
不風流處也風流。 ^592a42

浮山聞得大喜。指五祖見師。
祖到。問南泉摩尼珠話。
師叱之。祖領悟。師令祖作磨頭。
人是非祖。師喚祖問。
祖曰。然。師掌之令退。 ^592a44

祖曰。候結筭。
次日到方丈。某甲有與婦人買酒肉錢。
剩得三百貫。送還常住。
師大驚。始信謗也。 ^592a48

保寧二上足處凝．處清參師。
凝為侍者。師有膈氣病。
凝常煨蘆菔以備不時之需。 ^592b4

師作傅大士講經因緣偈曰。 ^592b6

大士何曾解講經。
誌公方便且相成。 ^592b8

一揮案上俱無取。
直得梁王努眼睛。
謂凝曰。努底是什麼。
此一句乃為凝說老婆禪。 ^592b10

凝住天柱。清住太平。
有機辯。五祖畏敬之。
清謂凝曰。吾弟禪乃是為老和尚煨芦菔換得底。
叢林傳為口實。 ^592b12

贊曰。
　　弱冠尋師　早年住院
　　得處沒瘢痕　用時無汙染
　　勦除魔壘　袖中藏雪刃光焰焰生
　　勘辦衲僧　水上捺胡芦機轆轆轉
　　吞栗棘塞斷娘生口　懷楊岐毒恨卒難消
　　舉青氈還與舊主翁　知圓通客情不易遣
　　拋金鈎九江曲　可憐生認鱉為鯨
　　開飯店白雲深　放慕顧和麩糶#CB15097;
　　葛藤窠裏　斥三箇漢說南嶽天台
　　毛孔汗中　指一莖草現瓊樓玉殿
　　跨瞎驢蹈斷溪橋去　被村山主掩彩多年
　　叱白牛安眠露地休　喜窮官人打成一片
　　頌臨濟三頓棒　少遇知音
　　投摩尼五色珠　多逢按劒
　　買酒肉餘剩錢物　信演闍梨遭謗無根
　　煨芦菔換得底禪　使凝侍者慚惶滿面 ^592b18

最無端是受他人屈眴之衣。
致萬古叢林惡風相扇。
other:: 
## 保寧勇禪師
保寧勇禪師 ^592c4

師諱仁勇。四明竺氏子。
少習天竺教。更衣謁雪竇。
竇熟視之。呵曰。央庠座主。 ^592c10

師氣不平。發憤下山。
望雪竇山大展三拜。
誓曰。我此生行脚參禪。
名不過如雪竇。斷不歸鄉。
徑往見楊岐。悟旨。
出世保寧。道播叢林。
果如師言。 ^592c12

師呈雲蓋顒頌云。
拈將楖栗路縱橫。
大地清風颯颯生。 ^592c18

北斗柄斜輕撥轉。
大唐人眼直須盲。
上堂云。一是一。二是二。
三是三。四是四。數目甚分明。
上下依資次。依資次。
有何事。以拄杖畫一畫。
云。大眾。一時亂却六十甲子了也。 ^592c20

立春上堂。立春日。
打春牛。一棒兩棒。
千頭萬頭。雪花深覆辨不得。
頂門有眼徒悠悠。
拍手云。囉囉哩。惱亂春風卒未休。 ^592c26

上堂。風鳴條。雨破塊。
曉來枕上鸎聲碎。
蝦蟇蚯蚓一時鳴。
妙德空生都不會。
都不會。三箇成群。
四箇作隊。窈窈窕窕。
颯颯颻颻。向南北東西。
折得梨花李花一佩兩佩。 ^592c30

牧童頌曰西風浩浩楚天秋。
索寞無人野渡頭。 ^592c36

沙鳥晚來俱散盡。
鳴咿歸去倒騎牛。 ^592c38

答陳遷秀才曰。胡孫兒子最惺惺。
愛弄千年鬼眼睛。
懊惱不知能要相。
有時來我頂頭行。 ^592c40

贊曰。
　　家四明　住保寧
　　鬼眼睛逢人拈弄　窮伎倆到處旋呈
　　棒打春牛　深覆雪花難可辨
　　杖挑北斗　大唐人眼直須盲
　　曉枕上幽鳥吟殘　折梨花一佩兩佩
　　野渡頭沙禽散盡　聽鳴咿三聲四聲
　　指達磨老臊胡　著草鞋從他肚裏過
　　罵陳遷胡孫子　能要相來我頂#CB00576;行
　　杜撰巡官　花甲子指輪上一時亂了
　　央庠座主　天台教脚跟下十字縱橫
　　行闊步與雪竇高蹤並駕
　　奮空拳把楊岐破屋支撑 ^592c46

水銀無假。阿魏無真。
無人過價。打與會兄。
other:: 
## 真淨文禪師
真淨文禪師 ^593a24

師諱克文。嗣黃龍。
關西鄭氏子。師在溈山。
夜間誦雲門語。僧問。
佛法如水中月。是否。
門云。清波無透路。
師有省。 ^593a28

以氣自負。諸方目為飽參。
少有嬰其鋒者。聞積翠道喧宇宙。
徑往見之。凡入室下語。
翠皆不許。師怒發。
乃曰。我自有悟處。
渠不識我語。遂行至翠巖。
見順和尚。 ^593a32

順問。甚處來。
曰。積翠。
順曰。甚處人。
曰。關西。
順曰。汝師是誰。 ^593a38

曰。北塔。
順聞乃哭。師問其故。
順曰。昔訥師叔久參渠。
不會渠說話。及某參得禪。
欲見渠。渠已死。乃問。
還識新黃蘗否。 ^593a40

曰。識。
順曰。如何。
曰。甚好。
順曰。渠下得一轉語便住黃蘗。
佛法未夢見在。 ^593a44

師於言下頓見積翠用處。
因悔。欲再見。不能得。
遂白順。順曰。何妨。
我當作書與積翠。
令子歸。 ^593a46

師遂回積翠。翠見。
便問。甚處來。 ^593b2

師曰。翠巖。
翠曰。賴遇老僧不在。
師曰。甚處去。
翠曰。天台普請。南嶽遊山。 ^593b4

師曰。某甲得恁麼自在。
翠曰脚下鞋甚處得來。 ^593b6

師曰。廬山七百五十文唱得。
翠曰。何曾得自在。 ^593b8

師曰。何曾不自在。
翠駭之。
兜率悅在道吾首眾。
一日。領數衲子謁雲蓋智。
智與語。未及數句。
盡知所蘊。智乃笑。
悅求入室。智問。曾見洞山文和尚否。 ^593b10

曰。關西子。沒頭腦。
拖一條布裙作屎臭氣。
有甚長處。 ^593b16

智曰。首座但向屎臭氣處參取。
悅從教。往洞山依止。
未久。深領要旨。 ^593b18

佛眼辭五祖。至歸宗參師。
後祖謂圓悟曰。真淨波瀾闊。
弄大旗手段。遠到彼。
未必相契未數日。
有書祇悟曰。比到歸宗。
偶然漏網。聞雲居清首座作晦堂真贊。
有曰。聞時富貴。見後貧窮。
頗疑著他。及相見。
果契合。 ^593b20

踰年。復還祖山。眾請秉拂。
却說心說性。祖曰。
遠兄如此說禪也。
莫管他。 ^593b28

無盡見兜率。舉清素侍者末後句事。
逮罷。相過歸宗。夜話及此。
師輙怒曰。是何嘔血禿丁。
脫空謾語。豈可信受。
遂不終語無盡居荊溪。
覺範往見之。盡與語曰。
惜乎真淨不知此也。 ^593b30

範曰。相公只知清素末後句。
及真淨真藥現前而不能覺。 ^593b38

盡驚曰。果有此耶。
曰。疑則別參。盡於言下頓見師用處。
遂炷香望歸宗。悔謝東山。 ^593b40

一日。得師提唱。讀之甚喜。
謂圓悟曰。慚愧。末法中有此真善知識師遊方時。
與二僧偕行。至谷隱薛大頭處。
問。三人同行。必有一智。
如何是一智。二僧無語。
師立下肩。應聲便喝。
薛舉拳作相撲勢。 ^593b42

師云。不勞再勘。薛拽杖趂出。
薛見石門慈照。 ^593c2

贊曰。
　　生緣關表　頴脫儒冠
　　走諸方氣常自負　窮直指心未能安
　　吞雲夢八九於胸中　曾無芥蔕
　　漲蜀江八千於舌上　儘有波瀾
　　問雙鞋子甚處得來　積翠南激揚機路活
　　拖條布裙作屎臭氣　兜率悅嗅著髑髏乾
　　一生弄大旗　策元勳於龍虵陣上
　　三關挫驢脚　馳十影於驥馬群間
　　末後句教無盡疑則別參　點行真藥
　　一轉語住黃蘗未曾夢見　打破疑團
　　老東山背後贊揚　逢人頻合掌
　　薛大頭面前遭喝　無地著慚顏
　　鴆毛本毒　虎體元班 ^593c6

妙處欲言言不及。
月移花影上欄干。
other:: 
## 五祖演禪師
五祖演禪師 ^593c34

師諱法演。嗣白雲。
緜州鄧氏子。初在成都聽講時。
舉西天外道立義問佛弟子云。
菩薩成道時。神與智冥。
理與境會。不分能證所證。
畢竟以何為證。弟子義墮。
乃不鳴鐘鼓。從後門出入。
返搭袈裟。三藏至。
再集外道。釋云。如人飲水。
冷暖自知。道乃伏。
徵諸法師云。冷暖固可知。
未審自知之理如何。
眾皆杜口。 ^593c38

中有云。汝欲明此。
須見南方明佛心宗者。 ^593c48

師遂南來。至興元。
經時逗留。受業師聞得。
乃附書曰。汝出醬甕。
復入虀瓮師遂發行。
至浮山。理此義問。
山曰。如來有密語。
迦葉不覆藏。師乃釋疑。
山因指見白雲。 ^594a2

師到。因問摩尼珠話大悟。
作投機頌曰。 ^594a8

山前一片閑田地。
叉手叮嚀問祖翁。 ^594a10

幾度賣來還自買。
為憐松竹引清風。
雲印可之示眾云。
大凡參學。如俊鶻打鷯兒。
纔洎地。便飛去。若有蹲坐。
即不堪。 ^594a12

小參有云。某十有餘年海上參尋。
見數人尊宿。自謂了當。
及到浮山圓鑒會下。
直是開口不得。後到白雲門下。
咬破一箇鐵酸。豏直得百味具足。
且道豏子一句作麼生道。
乃云。花發鷄冠媚早秋。
誰人能染紫絲頭。
有時風動頻相倚。
似向堦前鬪不休。 ^594a16

聞角。偈曰。
幽幽寒角發孤城。
十里山頭漸杳冥。
一種是聲無限意。
有堪聽有不堪聽。 ^594a26

圓悟為侍者。偶陳提刑問道。
師云。提刑曾讀小艶詩否。
頻呼小玉元無事。
只要檀郎認得聲。
刑不契。 ^594a28

悟聞得有省。師握手巡寮云。
我侍者參得禪了也。 ^594a32

舉瓦鼓歌接無為泰。
至輸玄武處。泰有省。 ^594a34

贊曰。
　　般若鋒　智慧炬
　　生緣左緜蒲許村　聽講成都大慈寺
　　問自知之理　塞斷義虎咽喉
　　究直指之心　輥入瞎驢行伍
　　如醬蟲入虀瓮　到熟處果難忘
　　似俊鶻打鷯兒　纔洎地便飛去
　　到白雲摵碎南泉摩尼珠
　　見圓鑒會得如來有密語
　　愛山前田地　松竹引清風
　　打格外鄉談　陽平撒白雨
　　鳥#CB15184;角聲傳梅引　暗損愁腸
　　鷄冠花紫染絲頭　錯為豏子
　　乞兒得席　巡寮誇侍者會禪
　　皓玉無瑕　磨院同婦人歌舞
　　鐵酸豏百味完全　一任活衲僧吞吐
　　到頭誰解知甜苦
other:: 
## 圓悟勤禪師
圓悟勤禪師 ^594a38

師諱克勤。嗣東山。
彭州駱氏子。初聽講成都。
范蜀公作詩勸令行脚。
有云。成都本是繁華國。
打住只因花酒惑。
遂出蜀。依參東山。
無入處。與佛鑑辭去。 ^594b26

山曰。汝到浙中。被熱病打。
方憶我在。 ^594b30

師至金山。大病。鑑在定慧。
亦病。作書相約。病愈復歸東山。
前後悟旨。師一日同懃．遠侍東山。
夜坐欲歸。月黑。山令各下一轉語。 ^594b32

懃曰。彩鳳舞丹霄。 ^594b36

遠曰。鐵虵橫古路。
師曰。看脚下。
山曰。滅吾宗者。克勤耳。 ^594b38

師後歸住昭覺。聞南堂還俗。
師憶之。聞人言在城中賣香。
師令童子到彼買香。
待他將度香。便問如何是祖師西來意。
看他有何言句。即記歸。 ^594b40

童依教。到彼便問。
堂舉香云。者一包香。
只賣五文童回。舉似師。
師云。者漢只在。遂親勸再為僧。
師舉住大隋。繼住昭覺。 ^594b46

大慈參次。師一日上堂。
舉雲門諸佛出身處。
東山水上行話。拈云。
我即不然。忽有人問。
如何是諸佛出身處。
即向他道。薰風自南來。
殿閣生微涼。慧有省。
後作首座秉拂。 ^594c2

次日。一村僧上問。
昨夜首座提唱如何。
師以指夾鼻一下來鼓眾大笑。 ^594c8

慧即上方丈辭去。
師云。首座。昨夜三世諸佛被汝罵。
六代祖師被汝罵。
我只輕夾鼻。儞便去不得。
慧不覺汗下。 ^594c10

師在夾山拈雪竇語。
號碧巖集。三國誌曰。
生子當如孫仲謀。
景升諸郎豚犬耳。 ^594c14

金鴨者。師乃於小玉聲發明頌。
石蟬。乃師示寂之時葬于錦江。 ^594c18

贊曰。
　　食牛氣宇　翹鶴精神
　　范蜀公勸離濯錦繁華國
　　老東山詛作江南熟病人
　　小玉聲中　認驢鞍橋做阿爺下頷
　　薰風句裏　捉鼠黏兒當自己家親
　　教童子買香　挽靜南堂珠還合浦
　　舉青林搬土　放遠佛眼劒躍龍津
　　提唱碧巖　拖泥帶水
　　作興昭覺　戛玉鏗金
　　看脚下　已受滅宗之記
　　夾鼻頭　寧無#CB02549;犢之心
　　金鴨香消　醉扶歸笙歌叢裏
　　石蟬花發　笑經行錦繡江濵 ^594c22

天祐斯文。生孫仲謀於臨濟十一世。
縱景升諸郎龍馳虎驟。
難尾於芳塵。
other:: 
## 南堂靜禪師
南堂靜禪師 ^595a2

師諱元靜。嗣五祖。
閬州人。姓趙氏。師在祖塔。
祖舉即心即佛．睦州擔板．南泉斬貓．趙州狗子話編辟之。
所對了無滯礙。又舉子胡狗話。
答稍遲。山遽轉面曰。
不是。 ^595a8

師曰。不是却如何。
山曰。此不是。和前面都不是。
師曰。望和尚慈悲指示。 ^595a14

山曰。看他道子胡一隻狗。
上取人頭。下取人脚。
入門者好看。纔見僧入。
便云看狗。汝向子胡道看狗處下得一轉語。
教子胡結舌。老僧鉗口。
便是了當處。 ^595a16

師嗜喫雞。眾惡之。
山知。一日入室。師藏鷄於袖中。
山舉話詰之。師袖出雞作啼聲。
山乃笑師住大隋。
舊有龍居方丈寢室。
累代不敢近。師至欲臥。
主首白。師不顧。竟去臥。
見龍臥床上。師以手推曰。
老畜生。留老僧半榻。
就臥。及醒。龍不見。
從此不來矣葉縣有一法嗣。
住漢州方水。作偈示眾曰。 ^595a22

方水潭中鱉鼻虵。
擬心相向便揄揶。 ^595a32

誰人拔得蛇頭出。
二百年無人下語。 ^595a34

師舉三句了。著語云。
方水潭中鱉鼻虵。
僧問。如何是奪人不奪境。 ^595a36

曰。活捉魔王鼻孔穿。
如何是人境俱不奪。 ^595a38

曰。白日騎牛穿市過。
愚丘靜參次。師舉香嚴枯木龍吟話。
往返徵詰。靜悟。師曰。
莫守寒巖異草青。
坐却白雲宗不妙。 ^595a40

靜曰。直須揮劒。若不揮劍。
漁父栖巢。 ^595a44

師矍然曰。者小廝兒。
珍重便行。
回石頭。世為石匠。
不識字。慕出家。求人口授法華。
默誦之。投師供洒掃。
一日。令取石。回手執鎚擊石而誦經不輟。
師謂曰。今日硿磕。
明日硿磕。生死到來。
作麼折合。回愕然釋其器。
禮拜求究竟法。因隨至方丈。
令罷誦經。看趙州勘婆話。 ^595a46

回久之鑿石。石堅。
盡力一鎚。瞥見火光。
有悟。呈頌曰。 ^595b8

用盡工夫。渾無巴鼻。
火光迸散。元在者裏師曰。
子徹矣。 ^595b10

復呈頌曰。
三軍不動旗閃爍。
老婆正是魔王脚。
趙州無柄鐵掃帚。
掃盡煙塵風颯颯。 ^595b12

師頷之。遂為僧。後出世。
嗣師。 ^595b14

縉雲先生作石頭語錄序。
有云。五祖晚得南堂。
糙暴生獰。凌跨勤遠。
天遒地窄。投老大隋。
回石頭以運鎚攻石之手。
仰擊堅高。出力既麤。
一鎚便透。晚坐釣魚山中。
乖崖峭壁十倍其師。
狼毒砒霜不容下口。
師超放不群。故東山創南堂以居之。
因此得名。 ^595b16

贊曰。
　　出格野盤僧　天生沒意智
　　活捉魔王鼻孔穿　故將百丈叢林廢
　　反目睨母　陰風如猛虎出林
　　村氣逼人　白日騎黃牛入市
　　方水虵拔頭不出　用盡力無計可施
　　子胡狗出語較遲　和前面一齊不是
　　栴檀雜牛糞　者包香只賣五文
　　峭壁與乖崖　看廝兒略呈小伎
　　煮雞噇　滿口腥臊
　　伴龍眠　通身泥水
　　一鈎冷掛松稍月　暢樺林峯幾許襟懷
　　教陣香飄花信風　宴牡丹屏甚生標致
　　橫揮寶劒　靜愚丘電影翻空
　　颺下鐵鎚　回石頭金聲擲地 ^595b28

聖凡情盡。佛眼覔無蹤。
恠不得蒲許鄧師翁。
別起一寮安置。
other:: 
## 佛鑒懃禪師
佛鑒懃禪師 ^595c10

師諱慧懃。嗣五祖。
舒州汪氏子。初參五祖。
每以唯此一事實。
餘二即非真味之。
有省。以祖不印可。
辭去。 ^595c16

後再歸。值祖上堂。
一僧出問。僧問趙州。
如何是和尚家風。
州曰。老僧耳聾。何不高聲問。
僧再問。州曰。儞問我家風。
我却識儞家風了也。
師乃大悟。即上方丈求印可。 ^595c18

祖曰。森羅及萬象。
一法之所印。師禮拜。
祖令掌翰墨。 ^595c26

師與圓悟語次。舉仰山鎮海明珠因緣。
至無理可伸處。悟徵曰。
既云収得。洎索此珠。
又道無言可對。無理可伸。
師不能答。 ^595c28

次日。忽省。謂悟曰。
東寺只索一顆。仰山傾出一栲栳。
悟深肯之。 ^595c32

初住太平。次住鍾山。
上堂。至道無難。唯嫌揀擇。
桃花紅。李花白。誰道融融只一色。
燕子語。黃鸎鳴。誰道關關只一聲。
不透祖師關棙子。
錯認山河作眼睛。 ^595c34

僧問。聞和尚親見五祖。
是否師云。鐵牛齧碎黃金草。 ^595c40

祖忌上堂。去年今日時。
紅爐片雪飛。今日去年時。
曹娥讀夜#CB15156;。
末後一句子。佛眼莫能窺。
白蓮峯頂上。紅日遶須彌。
鳥喙珊瑚樹。鯨吞麗水犀。
太平基業在。千古襲楊岐。 ^595c42

頌達磨見梁王因緣曰。 ^595c48

始鳴阿閣一聲鐘。
日午蒼龍睡正濃。
再擊鳳凰臺上鼓。
夜半祥鸞未飛舞。 ^596a2

帝基鞏固如盤石。
胡僧枉費平生力。 ^596a4

回首少林歸去來。
落花滿地春狼藉。
頌定上座參臨濟因緣曰。 ^596a6

掣雷之機遇趙州。
為人須到結交頭。 ^596a8

掌中擎出香山子。
直上高高十二樓。 ^596a10

贊曰。
　　淮甸雲深　龍眠山小
　　麟鳳子脫殻出來　山川秀盡情奪了
　　胸中戈甲森萬騎　氣肅秋風
　　舌底笙篁調五音　語如春鳥
　　煑蘇臺九旬藥　恨殺東山
　　鳴阿閣一聲鐘　迷逢達磨
　　森羅影裏　潑家風幾曾識得來
　　聲色堆頭　祖師關何甞透得過
　　單明末後句　海鯨吞麗水之犀
　　親見先師來　鐵牛齧黃金之草
　　為人須切　香山子看趙州擎上幾層樓
　　見義勇為　鎮海珠代仰山傾出一栲栳
　　室中機峻人難湊　雲臺將盡被生擒
　　筆底耕深我自豐　翰苑人專工摛藻 ^596a12

碧油幢下坐建太平基。
到鍾山。梁寶公握手。
呵呵大咲。
other:: 
## 佛眼遠禪師
佛眼遠禪師 ^596a42

師諱清遠。嗣五祖。
邛州李氏子。幼為書生。
在祖會下。常以氣自負。
每問祖。祖輙曰。我不會。
我不如儞。又曰儞自會得好。 ^596a48

久無所入。乃問曰。
和尚門牆高峻。某甲不能入座下。
誰可親近。乞指示。 ^596b4

祖曰。元禮首座見處與我一般。
師即扣之。 ^596b6

時寒。禮方近火。師陳所求。
禮即引師耳行。且語曰。
我不會。我不如儞。
儞自會得好。 ^596b8

師曰。願求開發。而乃相戲。
豈可為人法耶。 ^596b10

禮曰。儞若悟去。方知今日曲折。 ^596b12

師慚。急歸知客寮。
夜坐沈吟間。覺寒。
撥火大悟。頓見二老用處。
乃曰。深深撥。有些子。
生平事。只如此。遂點燈讀傳燈。
至破竈墮因緣。洞符所證。
頌曰。 ^596b14

忉忉幽鳥啼。披衣終夜坐。
撥火悟平生。窮神歸破墮。 ^596b20

事皎人自迷。曲談誰能和。
念之永不忘。門開少人過。 ^596b22

圓悟聞師悟旨。五更扣門。
師遂舉所得。悟云。
只如青林搬土話。
道鐵輪天子寰中勑。
知客作麼生會。 ^596b24

師曰。帝釋宮中放赦書。
悟曰。且喜兄有活人句。
後雪堂頭曰。 ^596b28

我不會兮不如儞。
堪笑千花生碓觜。
善財謾向百城遊。
何曾蹈著自家底。 ^596b30

佛鑑頌文殊普賢起佛見法見因緣曰。 ^596b32

彩雲影裏仙人現。
手把紅羅扇遮面。 ^596b34

急須著眼看仙人。
莫看仙人手中扇。
師聞甚喜。悟曰。此頌一切處用得。 ^596b36

住龍門時。一僧被虵咬。
室中舉云。既是龍門僧。
因甚被蛇咬。眾下語皆不契。 ^596b38

高庵悟云。果然現大人相。
師頷之。 ^596b40

圓悟在昭覺聞得。
乃歎曰。龍門有此子。
東山之道未寂寥也。 ^596b42

師有三自省傳於世。 ^596b44

贊曰。
　　默而神　語而當
　　天生骨有靈　聖養胎無恙
　　業窮東魯　忝曾就孔夫子受經
　　旨覔西來　苦甞被老東山無狀
　　會不會急歸打坐　撥火覔浮漚
　　到未到普請喫茶　晴甌翻雪浪
　　仙人手裏紅羅扇　喜佛鑑要看底著眼宜親
　　帝釋宮中宣赦書　勑青林必死人盡情踈放
　　龍門萬仞　晴空轟燒尾之雷
　　邛水千尋　截流產噴香之象
　　碓生花　許雪堂引善財遊
　　虵咬僧　聽高庵現大人相 ^596b48

說心說性。不用管他。
寫三自省一篇。為萬古叢林參禪底榜樣。
other:: 
## 大慧杲禪師
大慧杲禪師 ^596c26

師諱宗杲。嗣圓悟。
宣州奚氏子。初參湛堂。
為侍者。堂病革。師曰。
和尚此疾若不起。
某甲去依附誰。 ^596c32

堂曰。勤巴子甚好。
我雖不識渠。子若見之。
必能了大事。 ^596c34

後往見悟。得旨。師為堂見無盡求塔銘。
龍安照書為紹介見盡。
有云。金剛眼睛在相公筆頭上。 ^596c36

盡曰。恁麼則某與他點出光明。
令照天照地去也。 ^596c40

師進前揖曰。先師多幸。
謝相公塔銘。盡大笑。 ^596c42

師在徑山。因頌曰。
神臂弓一發。透過千重甲。 ^596c44

衲僧門下看。當甚臭皮襪。
時朝廷方作神臂弓。
秦相以師與張九成竊議。
大師兼以譏諷朝廷。
遂竄衡州。次梅州。
前後十七年。放還。
再住徑山。自梅州返至福州。
張參政以洋嶼延之。
一夏打發十三人。
龜山光為首。 ^596c46

趙巨濟參次。謂曰。
老僧去後。若有別人教儞禪。
云者箇公案如何參。
那箇因緣如何會。
便舀熱屎潑將去。
記取。 ^597a6

師聞應庵金輪提唱。
甚喜。乃曰。楊岐正脉在此老矣。
遂將正傳衣并頌寄之。
曰坐斷金輪第一峯。
千妖百恠盡潛蹤。
年來又得真消息。
報道楊岐正脉通。 ^597a10

贊曰。
　　花木瓜　包家虎
　　狐狸屏跡陰木生風
　　雪霜憑凌春陽煦嫗
　　金剛眼睛筆頭點出　因龍安靠倒無盡翁
　　薰風殿閣句下活埋　恨湛堂指見勤巴子
　　掀翻烏石嶺　黑竹篦亂揎胡揮
　　撥亂五峯雲　折拄杖東撑西拄
　　雲門揭示　誑謼閭閻
　　悅老重來　欺瞞佛祖
　　如猛將會相殺　奪賊馬騎便行
　　有別人教儞禪　舀熱屎潑將去
　　貶竄衡梅十七載　臭皮襪香透梵天
　　伸冤洋嶼十三人　塗毒鼓聲喧寰宇 ^597a18

不將佛法當人情。
把楊岐正傳衣分付金輪華姪處。
法王法令合如此。
other:: 
## 虎丘隆禪師
虎丘隆禪師 ^597a46

師諱紹隆。嗣圓悟。
和州人也。初見長蘆信。
得其大略。有傳圓悟語至者。
師閱之。嘆曰。想酢生液。
雖未澆腸沃胃。且使人發快。
第恨未聆謦欬耳。
遂去見悟。 ^597b4

一日。入室。悟問曰。
見見之時。見非是見。
見猶離見。見不能及。
舉拳云。還見麼。 ^597b8

曰。見。
曰。頭上安頭。師脫然契悟。
悟叱曰。見箇什麼。 ^597b12

曰。竹密不妨流水過。
悟肯之。
後為藏主。人曰。隆藏主柔易若此。
何能為。 ^597b14

悟曰。睡虎也。
上堂曰。凡有展托。
盡落今時。不展不托。
墮坑落塹。直饒風吹不入。
雨打不著。點檢將來。
自救不了。豈不見道。
直似寒潭月影。靜夜鐘聲。
隨扣擊以無虧。觸波瀾而不散。
此猶是生死岸頭事。
拈拄杖。畫一畫。云。
畫斷生法師多年葛藤。
點頭石不覺撫掌大笑。
且道笑箇什麼。腦後見腮。
莫與往來。 ^597b16

上堂曰。目前無法。
萬象森然。意在目前。
突出難辨。不是目前法。
觸處逢渠。非耳目之所到。
不離見聞覺知。雖然如是。
也須蹈著向上關棙子始得。
所以道。羅籠不肯住。
呼喚不回頭。佛祖不安排。
至今無處所。如是則不勞斂念。
樓閣門開。寸步不移。
百城俱到。驀拈拄杖畫云。
路逢死虵莫打殺。
無底籃子盛將歸。 ^597b28

僧問。如何是大道真源。
曰。和泥合水。
曰。便恁麼去時如何。 ^597b40

曰。截斷草鞋跟。
有云。慕道如渴驥奔泉。
應機似怒猊抉石。 ^597b42

有云。醯雞處甕中。
自得其樂。費長房每見一先生懸壺於肆上。
長房謁之。遂同入壺中。
乃真神仙境也。 ^597b44

贊曰。
　　襟懷秋冷　笑語春溫
　　垂棘璧櫝藏待價
　　走盤珠影落無痕
　　慕少室密傳心　渴驥驟奔岩下水
　　味碧巖無義語　醯雞自樂甕中天
　　路長蹈斷草鞋跟　源尋大道
　　竹密不妨流水過　見豎麤拳
　　拈起麤糲#CB01420;　點頭石咲葛藤畫斷
　　演出一大藏　瞌睡虎被貫索縈纏
　　深池劒氣冷含霜　斬癡頑橫磨石上
　　古洞桃花紅簇錦　與嬌兒話別風前
　　路逢死虵　無底籃盛歸何用
　　春暄百鳥　曲闌干徙倚無言
　　東山龍鳳　臨濟兒孫 ^597c2

玉壺塵不染。別是一乾坤。
other:: 
## 應庵華禪師
應庵華禪師 ^597c32

師諱曇華。嗣虎丘。
蘄州江氏子。初參方。
遇首座入室。師近前。
座云。來作什麼。 ^597c36

師云。取首座頭。
座云。後生年少作者般語話。
嘔血去在。 ^597c38

師云。某甲不嘔血。
首座嘔血去在。座後果如師言。 ^597c40

師在水南遂處作侍者。
入室次。南捉住云。
侍者。待與汝商量箇公案。 ^597c42

師曰。盡大地是箇公案。
商量箇什麼。南機鈍。
師拂袖而去。 ^597c44

後見虎丘。作維那。
欲命充首座。時座下多悟。
會中有耆宿言師後生。
師聞。作偈曰。 ^597c46

江上青山殊未老。
屋頭春色放教遲。 ^598a2

人言洞裏桃花嫰。
未必人間有此枝。
遂去。後示眾云。三十三州七十僧。
驢腮馬頷得人憎。
諸方若具羅籠手。
今日無因到淨明。 ^598a4

上堂。五百力士揭石義。
萬仞崖前撒手行。
十方世界一團鐵。
虗空背上白毛生。
直饒拈却膩脂帽子。
脫却尳臭布衫。向報恩門下正好喫棒。
何故。半夜起來屈膝坐。
毛頭星現衲僧前。 ^598a8

上堂。若作一句商量。
喫粥喫飯阿誰不會。
不作一句商量。屎坑裏蟲子笑殺闍梨。
驀拈拄杖云。拄杖子罪犯彌天。
貶向二鐵圍山。且道薦福還有過也無。
卓一下。云。遲一刻。 ^598a14

僧問。昔有僧問雲門。
如何是清淨法身。
門云。花藥欄。此意如何。 ^598a22

曰。深沙努眼睛。
僧問。只者是。埋沒自己。
只者不是。辜負先聖。
去此二途。和泥合水處。
請師道。 ^598a24

曰。玉筯撑虎口。
僧問。呈橈舞棹即不問。
且道婆娑手中兒子甚處得來。
巖頭扣船舷三下。
未審意旨如何。 ^598a28

曰。焦磚打著連底凍。
曰。當時若問和尚。
如何對他。 ^598a32

曰。一棒打殺。
曰。者老和尚大似買帽相頭去也曰。
儞向甚處見巖頭。 ^598a34

曰。劄。
曰。杜撰禪和。
曰。婆生七子。六箇不遇知音。
只者一箇。也不消得。
便拋向水中。又且如何。 ^598a36

曰。少賣弄。
曰。巖頭不覺吐舌。
意作麼生。
曰。樂則同懽。 ^598a40

僧提起坐具云。但識取者箇。
曰。放下著。
南書記在師會中頌狗子話曰。 ^598a42

狗子無佛性。羅睺星入命不是打殺人。
被人打殺定。 ^598a44

師肯之。虎丘忌。拈香云。
平生沒興。撞著者無意智老和尚。
做盡伎倆。湊泊不得。
從此卸却干戈。隨分著衣喫飯。
二十年來坐曲录木。
懸羊頭。賣狗肉。知他有甚憑據。
雖然。一年一度燒香日。
千古令人恨轉深。 ^598a46

贊曰。
　　蘄陽人　鬼怕見
　　虗空背生出白毛　古墓中深藏暗箭
　　斫取頭去　與首座熱血相噴
　　拂袖便行　笑水南機思遲鈍
　　拋孩兒漢陽渡　樂則同歡
　　貶拄杖鐵圍山　過應難免
　　拈折玉筯　彊把巖前虎口撑
　　題落韻詩　謾云洞裏桃花嫰
　　夜叉心菩薩面　說南書記劒刃上行
　　正法眼破沙盆　引傑侍者草窠裏輥
　　七十僧驢腮馬頷　薄諸方不具手羅籠
　　二十載狗肉羊頭　憶先師便吞齦發恨
　　通楊岐正脉　金輪峯影落千江
　　繼宏智芳塵　狎鷗池光生八面 ^598b8

超宗異目。誠不負佛日品題。
致後生源深而流遠。
other:: 
## 卍庵顏禪師
卍庵顏禪師 ^598b38

師諱道顏。嗣大慧。
東川鮑氏子。久參圓悟。
在金山。因一渦風亂。
令僧自殺。以智不死。
虜去。後方得脫。悟歸寂。
復依大慧。首眾徑山。
無著未為僧。慧舘方丈。
師常叱之。慧曰。彼雖婦人。
大有長處。師不諾。 ^598b42

慧抑令相見。師不獲已。
通報。著曰。首座。作佛法相見。
世法相見。 ^598b48

座云。佛法相見。 ^598c2

著云。却去左右請師入。
師至帳前。見著寸絲不掛。
仰臥於床。師指曰。
者裏是什麼去處。 ^598c4

著曰。三世諸佛．六代祖師．天下老和尚。
皆從此中出。 ^598c6

師曰。還許老僧入否。 ^598c8

著曰。者裏不度驢度馬。
師無語。
著曰。與首座相見了也。
遂轉身#CB15111;裏。
師懡#CB01334;而出。 ^598c10

慧曰。却不是老畜生無見識也。
師有愧。 ^598c12

慧入室。舉南泉住庵。
上山作務。一僧至。
令做飯喫因緣。師云。
#CB07713;瑚枕上兩而淚。
半是思君半恨君。 ^598c14

慧令侍者収牌曰。
只者一轉語。報佛恩足矣。 ^598c18

初住東林。後歸鄉。
住雲頂。僧問。如何是佛。 ^598c20

曰。誌公和尚。
如何是法。
曰。黃絹幼婦。外孫韲臼如何是僧。 ^598c22

曰。釣魚船上謝三郎。
示眾有曰。筯籠不亂攙匙。
老鼠不咬甑箅。 ^598c24

韓子蒼與師避#CB02480;。
詩云。
昔與二子居明心。
避賊夜走南山陰。 ^598c26

天寒更蹈沮洳徑。
月黑錯到楊梅林。 ^598c28

涉險登危四三里。
少復前行過溪水。
平明乞火野人家。
十日深藏巖穴裏。 ^598c30

閩俱嘆我裝賷空。
蜀僧轉墮妖氛中。 ^598c32

人言性命脫針孔。
忱憂傷人衰疾同。 ^598c34

春風酣酣柳邊寺。
相對夢中論夢事。
莫嫌薄飯一莖韲郡國而今無鼓鼙。 ^598c36

贊曰。
　　麟龍頭角　弓冶箕裘
　　項鐵三百斤　逸群倔強
　　額黥數點墨　出格風流
　　圓悟室彩#CB15148;已成　只欠一回點眼
　　浮玉山見機而作　不消三搭回頭
　　錦繡帷前一斷魂　返遭婦人之毒手
　　珊瑚枕上兩行淚　難逃菴主之機籌
　　出語無稽　誇老鼠不咬甑箅
　　臨機奔軼　騎駿馬直撞烟樓
　　蹈斷虎溪橋　斥遠法師活埋蓮社
　　行窮蠻瘴路　隨杲風子遠竄梅州
　　掃蕩祲氛社稷一戎衣　凌烟勛業
　　揮戈佛日風塵三尺劒　借筯機謀
　　沮洳徑楊梅林　早憶南山避#CB02480;
　　牛頭山雲頂寺　晚思西蜀歸休 ^598c40

若更問老漢。為僧端的。
謝三郎未必在漁舟。
other:: 
## 懶庵需禪師
懶庵需禪師 ^599a24

師諱鼎需。嗣大慧。
福州林氏子。本習儒業。
因入寺見遺教經。
看數版有省。欲出家。
母以親迎近難之。
師曰。夭桃紅杏。一時分付春風。
翠竹黃花。此去永為伴侶。
辭親祝髮。一錫湖湘。
徧參名宿。心無所緣。
身無所依。結菴於羌峯絕頂。 ^599a28

後見大慧。一日。問曰。
內不放出。外不放人。
正恁麼時如何。師擬開口。
慧拈竹篦劈脊連打三下。
師大悟。 ^599a36

慧印以偈曰。
頂門豎亞摩醯眼。
肘後斜懸奪命符。 ^599a40

瞎却眼。卸却符。趙州東壁挂葫蘆。
上堂。懶翁懶中懶。
最懶懶說禪。亦不重自己。
亦不重先賢。又誰管儞地。
又誰管儞天。物外逍遙無箇事。
日高三丈猶更眠。 ^599a42

上堂。句中意。意中句。
須彌聳于巨川。句剗意。
意剗句。烈士發乎狂矢。
任侍牙如劒樹。口似血盆。
徒逞詞鋒。虗張意氣。
所以淨名杜口。早涉繁詞。
摩竭掩關。已揚家醜。
自餘瓦棺老漢。巖頭大師。
向羌峯頂上拏風鼓浪。
翫弄神變。脚跟下好與三十棒。
且道過在什麼處。
良久。云。機關不是韓光作。
莫把胸襟當等閑。 ^599a48

至節上堂。二十五日已前。
群陰消伏。泥龍閉戶。
二十五日已後。一陽來復。
鐵樹開花。正當二十五日。
塵中酔客。騎驢騎馬。
前街後街。#CB06171;相慶賀。
物外閑人。衲帔蒙頭。
圍爐打坐。風蕭蕭。
雨蕭蕭。冷湫湫。誰管儞張先生．季道士．胡達磨。 ^599b12

木菴參次。師舉外道問佛。
不問有言。不問無言因緣。
云。不得向良久處會。
隨後喝。 ^599b20

菴作禮曰。不因今日事。
爭奈目前機。師印之。 ^599b22

送分菴主偈曰。 ^599b24

江頭風急浪花飛。
南北相逢不展眉。
獨有分禪英俊手。
等閑奪得錦標歸。 ^599b26

贊曰。
　　鐵硯磨穿　心猶奔競
　　杜文章久爾隨邪　遺教經驀然打正
　　春風一度桃杏花　分付已周
　　紅日三竿煙雲枕　撼搖不醒
　　內不放出外不放入　喫竹篦於洋嶼菴頭
　　身無所依心無所緣　結茅庵於羌峯頂上
　　盲人摸地　頂門眼#CB05233;瞎摩醯
　　邪鬼貼身　肘後符難為奪命
　　須彌聳川烈士發矢　剗意句浪得其名
　　泥龍閉戶鐵樹開花　筭陰陽從來不定
　　奪得錦標去　從分禪#CB01408;#CB00037;拾花針
　　喪盡目前機　引木菴良馬窺鞭影 ^599b30

蒙頭打坐。徧界覔無蹤。
全不思胡達磨．李道士．張先生。
無人管領。
other:: 
## 密庵傑禪師
密庵傑禪師 ^599c8

師諱咸傑。嗣應菴。
福州鄭氏子。母夢廬山僧入屋而生。
下髮。徧扣諸方。後見應菴。
菴室中問。如何是正法眼。 ^599c14

曰。破沙盆。菴肯之。
未幾。辭省親。菴以偈送曰。
大徹投機句。當陽廓頂門。 ^599c18

相從今四載。徵詰洞無痕。
雖未付鉢袋。氣宇吞乾坤。 ^599c20

却把正法眼。喚作破沙盆。
此行將省覲。切忌便跺跟。 ^599c22

吾有末後著。待歸要汝遵。
上堂。世尊不說說。
拗曲作直。迦葉不聞聞。
望空啟告。馬祖即心即佛。
懸羊頭。賣狗肉。趙州勘菴主。
貴買賤賣。分文不直。
只如文殊是七佛之師。
因甚出女子定不得。
天河月暈魚生子。
槲葉風微鹿養茸。 ^599c24

上堂。舉婆燒菴話。
拈云。者公案叢林中少有拈提者。
傑上座裂破面門。
不免納敗缺一上。
也要諸方點撿。乃召大眾云。
者婆子洞房深穩。
水泄不通。向枯木上糝花。
寒#CB01926;中發 #CB08504;箇僧孤身逈逈。
慣入洪波。等閑坐斷潑天潮。
到底身無涓滴水。
子細撿點將來。敲枷打鎖即不無。
若是佛法。未夢見在。
烏巨恁麼提唱。畢竟意在何處。
良久。云。一把柳#CB02133;収不得。
和煙搭在玉闌干。 ^599c32

師接松源．破菴。出世烏巨。
終于天童。 ^599c46

贊曰。
　　枳林生錦茘　榕樹出旃檀
　　廬山僧夢見　何面目
　　蠱毒水沾著　爛心肝
　　向上路與千聖共行　入泥犂獄慚愧慚愧
　　破沙盆準分文不直　換正法眼大難大難
　　拈女出定髣髴楊州　鹿養茸微風生從槲葉
　　判婆燒菴依俙越國　柳垂#CB02133;和煙搭在欄干
　　喝松源兩耳聾　錦包特石
　　殺破庵全心死　鐵褁泥團
　　做冷泉百日主人　勝郭汾陽中書之考
　　屹鄞江中流砥柱　回覺隰州既倒之瀾 ^600a2

大徹投機廓頂門。
初無奇特。信知道。
江南兩浙秋熱春寒。 ^600a26

臨濟至此十四世共二十六人。
五家正宗贊卷第二
 ^600a30
