
other:: 彌陀略解圓中鈔卷下
other:: 明　永樂吳郡沙門　大佑　解
author:: 天啟天台沙門　傳燈　鈔
commentary:: 
△二、正報二：初、分科。 ^581c15

○二、正報二：初、教主名號二：初、徵名。 ^581c17

△二、釋經二：初、教主名號二：初、徵名二：
初、列經。
orig::  ^581c19

舍利弗！於汝意云何？
彼佛何故號阿彌陀？
commentary::  ^581c21

△二解義。 ^581c23

○審其解否，次為釋通。 ^581c25

△二、釋義二：初、分科。 ^581c27

○二、釋義二：初、名含二義二：初、光明無量。 ^581c29

△二、釋經二：初、名含二義二：初、光明無量二：
初、列經。
orig::  ^581c31

舍利弗！彼佛光明無量，照十方國無所障礙，是故號為阿彌陀。
commentary::  ^581c35

△二、釋義三：初、引大本明光明無量。 ^581c39

【疏】大本云：阿彌陀佛威德光明最尊第一，諸佛光明所不能及。 ^581c41

【鈔】此猶略引。若具引者，阿彌陀佛光明，
明麗快甚，絕殊無極，勝于日月之明千萬倍，
而為諸佛光明之王，故號無量壽佛，亦號無量光佛、
無邊光佛、無礙光佛、無對光佛、炎王光佛、
清淨光佛、歡喜光佛、智慧光佛、不斷光佛、
難思光佛、難稱光佛、超日月光佛。
其光明所照，無央數天下幽冥之處，皆常大明；
諸天、人民、禽獸、蜎飛蝡動之類，見此光明，
莫不喜悅而生慈心；其婬泆、瞋怒、愚痴者，
見此光明，莫不遷善；地獄、餓鬼、畜生考掠痛苦之處，
見此光明，無復苦惱，命終之後，皆得解脫。
不獨我今稱讚阿彌陀佛光明，十方無央數佛、
菩薩、緣覺、聲聞之眾，悉皆稱讚，亦復如是。
若有眾生聞此光明威神功德，日夜歸命，
稱讚不已，隨其志願，必生其剎，復為諸菩薩、
聲聞所共稱讚，當亦如是。
我說阿彌陀佛光明威神，巍巍殊妙，晝夜一劫尚未能盡，令為汝等略言之耳。 ^581c45

△次引觀經明光明之用。 ^582a32

【疏】觀經云：徧照十方，念佛眾生，攝取不捨。 ^582a34

【鈔】彼經具云：無量壽佛有八萬四千相，
一一相中有八萬四千隨形好，一一好中復有八萬四千光明，
一一光明徧照十方世界，念佛眾生攝取不捨。
疏云：若為佛慈悲所護，終得離苦，永得安樂。
釋論云：譬如魚子，母若不念，子則爛壞。
眾生亦爾，佛若不念，善根則壞。 ^582a36

△三、設問答釋或者之疑。 ^582a48

【疏】或問：光明無量，我何不見？
答：杲日麗天，瞽夫不覩，是盲者咎。
眾生障重，如處覆盆之下，非日光之不普也。 ^582b2

【鈔】杲日下，喻佛光本自周徧。
瞽夫下，喻眾生無目不覩。
眾生下，合下二句。
非日光下，合上一句。
蓋佛有三身，光明亦然。
若法、報身之與光，則無處而不周，無時而不在；
應佛身之與光，則隨其機之所在而示光現之。
然此三佛身之與光，皆須機感而後得見。
如觀經云：諸佛如來是法界身，入一切眾生心想中。
此言法、報二身無所而不遍也。
又云：是故汝等心想佛時，是心即是三十二相、
八十種好，是心作佛，是心是佛，諸佛如來正遍知海從心想生。
此則正言三身皆須機感而見。
機若熟時，不惟得見于應，亦得見于法身、報身也。 ^582b8

△二、壽命無量二：初、標科。 ^582b30

○二、壽命無量。 ^582b32

△二、釋經二：初、列經。
orig::  ^582b34

又，舍利弗！彼佛壽命及其人民，無量無邊阿僧祇劫，故名阿彌陀。
commentary::  ^582b36

△二、釋義二：初、引大本明壽無量。 ^582b40

【疏】阿僧祇，此云無數。
大本云：彼佛壽命不可稱計，假使十方世界眾生皆成聲聞、
緣覺，竭其智力，於百千劫悉共推算，不能窮盡。 ^582b42

【鈔】大本具云：佛告阿逸多言：汝欲知阿彌陀佛壽命無極否？
阿逸多對言：誠欲聞知。
佛言：明聽！悉令十方無央數世界諸天人民，
以至蜎飛蝡動之類，皆得為人，又皆作緣覺、
聲聞，共坐禪一心，合其智慧為一智慧，
以計數彼佛壽命幾千億萬劫，無有能知者。 ^582b48

△次引大本，明本願所致。 ^582c12

【疏】法藏本願云：設我得佛，國中人民壽命無能限量。
若不爾者，不取正覺。 ^582c14

【鈔】此大本第十四願文，具云：我作佛時，
我剎中人壽命皆無央數劫，無有能計知其數者。
不得是願，終不作佛。 ^582c18

△二、道成十劫二：初、標科。 ^582c24

○二道成十劫 ^582c26

△二、釋經二：初、列經。
orig::  ^582c28

舍利弗！阿彌陀佛成佛已來，於今十劫。
commentary::  ^582c30

△二、釋義三：初、會通前文。 ^582c32

【疏】前總告云今現在說法，此示已成佛之劫數也。 ^582c34

△次會通二經。 ^582c36

【疏】大本云成佛已來，凡歷十劫，唐譯云經十大劫，皆是一期赴機之說。 ^582c38

△三、會通勝應。 ^582c42

【疏】然勝應身彌亘三際，充徧十方，其可以劫數測量其久近耶？ ^582c44

【鈔】佛之應身，有勝劣兩相。
劣則示同凡夫，如釋迦丈六劣應之身，
壽八十年，同于#CB01926;斷。
若如華嚴勝應之身，壽則不可思議，以其即應即報故。
故華嚴之佛，亦稱為報，乃他受用報身也。
彌陀劣應，同於人民，以云彼佛壽命及其人民無量無邊阿僧祇劫故。
然而雖云無量，既有觀音稱為補處，豈非劣應亦有量乎？
但是即劣而勝，非同濁世歸于泥洹，以彌陀機息應轉，
觀音機興應起，義當補處故也。 ^582c48

△二、眷屬莊嚴二：初、分科。 ^583a16

○二、眷屬莊嚴三：初、弟子無量。 ^583a18

△二、釋經三：初、弟子無量二：初、列經。
orig::  ^583a20

又，舍利弗！彼佛有無量無邊聲聞弟子，
皆阿羅漢，非是算數之所能知，諸菩薩眾亦復如是。
舍利弗！彼佛國土成就如是功德莊嚴。
commentary::  ^583a22

△二、釋義七：初、釋聲聞眾。 ^583a28

【疏】聞四諦聲教悟道，故名聲聞。 ^583a30

【鈔】教門有聞聲而悟道者，觀音所修，初於聞中入流亡所是也。
此圓頓乘，非小乘比。
有聲聞而悟道者，揀異獨覺，觀物變易，
自悟無生；今則自不能悟，必假聞佛說四諦聲教，
而後知三界苦諦之果，斷見、思集諦之因，
慕涅槃滅諦之果，修戒、定、慧道諦出世之因。
以是之故，名曰聲聞。 ^583a32

△次揀異三果。 ^583a44

【疏】皆阿羅漢者，揀非前三果也。 ^583a46

【鈔】聲聞者，賢聖之通稱也。
故七賢四果，皆曰聲聞。
經云皆阿羅漢者，專就果言，故曰揀異三果。 ^583a48

△三、明無緣覺。 ^583b4

【疏】不言緣覺者，攝在聲聞數中。 ^583b6

【鈔】聲聞、緣覺修法雖異，同破見思，同出三界，
同證偏真，故可攝在聲聞教中。 ^583b8

△四、明無二乘。 ^583b12

【疏】天親論云：二乘種不生。
今言回心向大故得生，以慣習小故，權證二乘，不久證大也。 ^583b14

【鈔】天親下，引論文，牒成難辭也。
今言回心下，引觀經疏，釋其疑惑也。
即天親菩薩所造無量壽經論，有十七成就，
至第十六大義門成就中，偈云：大乘善心男，
等無譏嫌名，女人及根缺，二乘種不生。
長行釋云：故淨土果報離二種譏嫌過：
一者、體。譏體有三：一、二乘人；二、女人；三、諸根不具足人。
無此三種過，故名離譏嫌也。
彼土果報非但無體，三名亦無。
故觀經疏設問云：彼往生論，二乘不得生；
此經中輩，小乘得生？
答：正處小乘不生，要由垂終發大乘種，爾乃得生。
經說現生，論舉本始。
又問：何故復證小果？
釋曰：雖復垂終發大心，先多學小，至彼聞苦、
空、無常，發其本解，先證小果。
得小果已，於小不住，必還入大。
今解文中取意為答，其義甚明。 ^583b18

△五、菩薩無量。 ^583b44

【疏】而不獨聲聞無量，菩薩亦無量也。 ^583b46

【鈔】須知彼土正為攝諸菩薩，欲先增長善根功德者往生。
第無機不攝，故不拒凡夫及與二乘，令其生彼，
莫不發廣大心，修圓頓行，登菩薩位，正顯極樂法門廣大圓滿也。 ^583b48

△六、判教傍正 ^583c8

【疏】聲聞通兩教，二乘、菩薩通四教，正意在圓教。 ^583c10

【鈔】聲聞通兩教二乘者，藏教析色觀空，通教體色觀空之機也。
菩薩通四教者，藏教事六度，通教理六度，
別教恒沙法門，圓教無作妙行之機也。
此皆約此土求生之人，具四教機，生于彼土，
各順本習，而為大為小，為偏為圓。
覩四教之佛，聞四教之法，或權證小果，
或實證大乘，非久之閒，皆入圓位。
故其正意，的在圓教，如萬流歸海，同一醎味也。 ^583c12

△七、結歸化主。 ^583c26

【疏】然樂#CB15131;殊勝，海眾無邊，皆是彌陀願力成就也。 ^583c28

【鈔】極樂國土，非獨依報莊嚴，清淨殊勝，
即眾生生者，大異娑婆。
正以此方世界，人雖萬殊，判其品類，大約惟三：
曰善，曰惡，曰出世閒。
惡淪四趣，固不暇言，即善昇人天，福盡還墮。
惟出世閒，可以長揖三界，一去不來，第因豎出，登陟良難。
蓋塵境粗強，誠為險處，須彌失足，墮落何疑？
總不如極樂法門，橫出三界，平夷坦直，皆可向歸。
十方國土，求生者多，得生彼國，海眾亦廣。
所謂夕孕金華，列宿猶慚于海滴；晨遊玉沼，世燈強喻于河沙。
十方爰來，四生利往，彌陀願力，庸可思議！ ^583c30

△二、生者不退二：初、標科。 ^584a2

○二生者不退 ^584a4

△二、釋經二：初、列經。
orig::  ^584a6

又，舍利弗！極樂國土眾生生者，皆是阿#CB16014;#CB02494;致。
commentary::  ^584a8

△二、釋義二：初、釋不退。 ^584a10

【疏】阿#CB16014;#CB02494;致，此云不退轉。
下文云皆得不退轉於阿耨多羅三藐三菩提，
則知生彼國者，雖下品凡夫，直至成佛，更無退墮。 ^584a12

【鈔】若約教明，不退轉位有三，謂位、行、念也。
今云不退轉者，無論入此三位，即博地凡夫生彼國者，
雖未斷惑，亦不退轉。
如十疑論云：彼國五因緣故不退：一、彌陀願力攝持，
二、佛光常照，三、水鳥樹林常演說法，四、
純諸菩薩為友，五、壽命永劫。 ^584a18

△次引證大本。 ^584a28

【疏】大本云：其有眾生生彼國者，皆悉具足三十二相，
諸根明利，乃至成佛，不受惡趣，神通自在，
常識宿命，於此世界有六十七億不退菩薩往生彼國。 ^584a30

【鈔】所引大本，文有兩段：初是一生補處分中節文；
次是菩薩往生分中節文，須者往閱。 ^584a36

△三、補處甚多二：初、標科。 ^584a40

○三補處甚多。 ^584a42

△二、釋經二：初、列經。
orig::  ^584a44

其中多有一生補處，其數甚多，非是算數所能知之，但可以無量無邊阿僧祇說。
commentary::  ^584a46

△解釋義三：初、通釋其位。 ^584b2

【疏】一生補處，即等覺也，亦名最後身，謂次當作佛，惟餘一生。 ^584b4

【鈔】等覺者，與果佛妙覺將等，猶此方之亞聖也。
最後身者，煩惱究竟，生分已盡，惟此一生在，更不受變易後有也。
故曰：次當作佛，惟餘一生。 ^584b8

△次的指其人 ^584b14

【疏】若此土，彌勒是也。
彼土則觀音次補佛處，勢至又補觀音處。 ^584b16

【鈔】此土彌勒補釋迦處，至於成佛，仍號彌勒。
若觀音次補彌陀之處，則改號普光功德山王如來。
勢至次補觀音之處，則改號善住功德寶王如來。
或問曰：彌勒補處今居兜率，觀音補處亦居內院否？
對曰：此方穢土，故凡補處，先居兜率。
將成佛時，要當下生，示為凡夫，脩而後得。
彼#CB15131;淨土，但如天王世子，
位居儲君，以待彌陀應謝，即登佛位，何須現迹，示居天宮？ ^584b20

△三、引大本證。 ^584b36

【疏】大本云：彼國菩薩，皆得究竟一生補處，
除其本願，為眾生故，以弘誓鎧而自莊嚴。
其數甚多，不可稱計，故云阿僧祇也。 ^584b38

【鈔】大本具云：諸往生者，皆具足三十二相，
究竟深入妙法要義，諸根明利。
其初鈍根者，成就二忍；利根者，得不可計無生法忍。
皆當一生，遂補佛處。
所以者何？彼佛剎中，皆住於正定之聚，無諸邪聚及不定之聚。
復無三種過失：一者、心無虗妄，二者、位無退轉，
三者、善無唐捐。所以生於彼者，有進無退，直至成佛。
惟有宿願速度眾生，則以弘誓功德而自莊嚴，
入他方生死界中，作師子吼，說法度脫。
爾時阿彌陀佛以威神力，令彼教化一切眾生，
皆發信心，乃至成佛。
於其中閒，不受惡趣，神通自在，常識宿命。
雖生五濁惡世，形迹與同，其清淨快樂，無異本剎。 ^584b44

△二、修證行法二：初、分科。 ^584c20

○二、修證行法四：初、信願二：初、發願求生。 ^584c22

△二、釋經四：初、信願二：初、發願求生二：
初、列經。
orig::  ^584c24

舍利弗！眾生聞者，應當發願願生彼國。
commentary::  ^584c26

△二、釋義二：初、釋相。 ^584c28

【疏】願能導行，如牛挽車，要須御者，則能有所至。
淨佛國土，由願引成。 ^584c30

【鈔】願能導行，法也。
如牛挽車，喻也。牛車喻行，御者喻願。
淨佛國土下，合也。
御車達到，即是寶所。
淨佛國土，即其事也。
淨土有因，其引因者，莫先乎願，故願為行首。 ^584c34

△次、引證二：初、引天親。 ^584c42

【疏】天親論云：菩薩所修善根，不為自身，
欲拔一切眾生苦故，攝取眾生，同生彼國。 ^584c44

【鈔】引天親論者，明淨土之願，雖曰願生彼國，
其實不為自求，欲學佛慈悲，拔苦與樂。
論云：欲拔生苦，即悲義拔苦；攝生彼國，即慈義與樂。
是則今願應該四弘。 ^584c48

△次引四明。 ^585a8

【疏】四、明云：但為戒福不精，無往生願，故在穢土聞法入真。
須懼娑婆不常值佛，塵境麤強，誠為險處，致多退失。
故須外加事懺，內勤理觀，加願要制，必於寶剎速證無生。 ^585a10

【鈔】引妙宗鈔，文雖專在自利，而意亦利人，文兼行願同前。
如牛御車，要在御者，然其行中，又須正助兼行。
故曰：外加事懺，內勤理觀，必於寶剎，速證無生。 ^585a18

△二、聖賢聚會二：初、牒科。 ^585a26

○二聖賢聚會。 ^585a28

△二、釋經二：初、列經。
orig::  ^585a30

所以者何？得與如是諸上善人俱會一處。
commentary::  ^585a32

△二、釋義二：初、釋諸上善人二：初、泛指三品。 ^585a34

【疏】諸上善人者，指前聲聞、菩薩一生補處也。 ^585a36

【鈔】諸上善人，大略三品：一、聲聞眾，二、諸位菩薩，
三、等覺菩薩。 ^585a38

△次的指勝者。 ^585a42

【疏】慈覺云：娑婆國土，觀音、勢至，徒仰嘉名；
極樂世界，彼二上人，親為勝友，如染香人，身有香氣。 ^585a44

【鈔】娑婆下，言此土勝友難逢。
此指正象，末法可也。
若如來在世，西印土人亦與恒會。
極樂下，言彼方菩薩易見。
不特易見，且親為勝友。
如染香下，舉經喻之。
如染香人，身雖非香，以染香故，而身有香氣。
喻生淨土者，雖未入位，以念佛故，而菩薩與居。 ^585a48

△二、釋俱會一處。 ^585b10

【疏】以不退菩提故，同佛所證，謂同法性身，
同常寂光土，故云俱會一處。 ^585b12

【鈔】一處者，非徒曰與諸上善人俱會事相之一處，葢俱會所證理性之一處也。
即能居之法性身，所居之寂光土，方名真一處也。 ^585b16

△二、修行二：初、分科。 ^585b22

○二、修行二：初、反顯餘善不生。 ^585b24

△二、釋經二：初、反顯餘善不生二：初、列經。
orig::  ^585b26

舍利弗！不可以少善根福德因緣得生彼國。
commentary::  ^585b28

△二、釋義四：初、釋少善根。 ^585b30

【疏】靈芝云：欲顯持名功勝，先斥餘福為少善根。
施、戒、禪、誦一切福業，若無正信回向願求，
皆為少善，非往生因。 ^585b32

【鈔】解中，有簡有收。
簡之，則若無信、願、回向，皆為少善根、福德因緣，
非往生之正因；收之，則若有信、願、回向，
皆為多善根、福德因緣，是往生之助行。 ^585b38

△次、釋多善根。 ^585b44

【疏】若依此經，執持名號，發願往生，方名多善根也。 ^585b46

【鈔】此經往生正因，的在一心持名，發願回向。
如是善根，其功也多，其根也深，決得往生，永為佛種。 ^585b48

△三、明正與助。 ^585c4

【疏】善因名正行，謂執持名號，一心不亂。
福德約助行。 ^585c6

【鈔】佛之大道，非正無以為行門，非助無以為資粮，
更加發願要制，方能速證無生。 ^585c10

△四、引證助行。 ^585c14

【疏】觀經云：欲生彼國者，當修三福：一者，
孝養父母，奉事師長，慈心不殺，修十善業；
二者，受持三歸，具足眾戒，不犯威儀；三者，
發菩提心，深信因果，讀誦大乘，勸進行者。
如此三事，名為淨業，皆往生之助行也。 ^585c16

【鈔】觀經疏云：第一、孝養父母，奉事師長，
敬上接下，慈心行也。
修十善業，是其止行。
身除三邪，口離四過，意斷三惡也。
妙宗鈔云：此經正被頓修之機。
雖修佛行，父母、師長豈不孝事？
輪王十善豈不止行？
但能修之心一一稱性，何妨所修慈孝之善共於凡夫？
觀經疏云：第二、三歸者，佛、法、僧。
在家戒，亦即是十戒具足。
眾戒者，道俗備受，微細不犯。
威儀者，三千悉皆不缺也。
妙宗鈔云：圓頓行者，豈違小乘出家之式、
三歸、眾戒、威儀等事？
但受持之心合於一體，依於畢竟，而所行之法共於二乘。
觀經疏云：第三、發菩提心是願，起意趨向，名為發心。
菩提是道，佛果圓通，說為菩提。
讀誦大乘，明修解也。
行能運通，說之為乘。
餘二不及，是言大也。
妙宗鈔云：依無作境，起無緣誓，名發菩提心。
實相不二而二，立因果殊；二而不二，始終理一。
信此因果，方名為深。
讀誦大乘，修三智解，運圓乘行，以此解行教其行者，名為勸進。
此三種業，得前前者，不得後後；得後後者，必得前前。
故今行人能修前二，前二不能修於大乘，
故云餘二不及，是言大乘，皆往生之助行也。 ^585c26

△二、正示持名方法二：初、牒科。 ^586a18

○二、正示持名方法。 ^586a20

△二、釋經二：初、列經。
orig::  ^586a22

舍利弗！若有善男子、善女人，聞說阿彌陀佛，
執持名號，若一日、若二日、若三日、若四日、
若五日、若六日、若七日，一心不亂。
commentary::  ^586a24

△二、釋義五：初、釋執持之義。 ^586a30

【疏】孤山曰：執，謂執受；持，謂任持。
信力故執受在心，念力故任持不忘。 ^586a32

【鈔】執持者，執而後持，亦名受持故。
解曰：執，謂執受。然則聞而不信，不足以為執受。
又曰：持，謂任持。加人有力，堪任持物，是則信而不念，不足以為任持。
故曰：信力故，執受在心；念力故，任持不忘。 ^586a36

△次釋若字之義。 ^586a44

【疏】若者，不定之辭。
利根一日一念，鈍根或至七七日行成，
縱未破惑，定為往生之因。 ^586a46

【鈔】經文既云若矣，又增數至於七日。
是則往生之因，要在持名，階於一心不亂。
而人根利鈍，日數限乎七等。
若利根者，一日成乎一念，鈍根至於七日。
而解中又增云七七者，此或約極鈍根者為言，或約行門逾增勝者而說。
然則持名一心不亂者，因也。
得一念者，約行成而為言也。
縱未破惑，定為往生之因者，此言一念之力，有伏惑之功也。
葢言若能伏惑，臨終正念自然現前，往生淨土必矣。 ^586b2

△三、釋一心不亂二：初、總標。 ^586b18

【疏】一心不亂，有事有理。 ^586b20

△二、分釋二：初、事一心。 ^586b22

【疏】事一心者，行者繫緣憶念阿彌陀佛相好光明，
無分散意，念念無閒，名事一心。 ^586b24

【鈔】繫緣憶念者，觀也。
阿彌陀佛等，境也。
無分散意，念念無閒者，念力勇猛，能排雜念，
使內心不起，外境無侵也。
下文雖明理中一心，要須先假持事中一心以為其本。
理中不過用解力而融之通之，使無滯事相，以為殊勝之因。
苟微乎此，曷能成就一念伏惑之功耶？ ^586b28

△次、釋理一心二：初、明一心三觀。 ^586b40

【疏】理一心者，了達能念之心，所念之佛，
皆無自性，雖本來空寂，而感應道交，如鏡像水月，
任運顯益，當處皆空，全體即假，二邊叵得，
中道不存，三諦圓融，絕思絕義，名理一心。 ^586b42

【鈔】了達下，明即空義。
言能念、所念皆無自性者，此約四性而體達無生也。
應云亦無他性、共性、無因性，文之略也。
此中宜以能念之心本空，為無自性；所念彌陀本空，
為無他性；感應道交，如境像水月，為無共性；
任運顯益，為無無因性。
此乃攝後歸前，以明無有四性也。
次雖本來空寂下，明即假也。
上二句約法明假，下二句約喻明假。
乃以形之與水喻感，鏡之與月喻應。
鏡、月本無心，而自然現乎影像；形、水亦無意，
而法爾感乎鏡、月。
功至往生，任運顯益也。
當處皆空者，有即空也；全體即假者，空即有也。
有即空，則有即非有；空即有，則空即非空。
非空非有，則中道昭然；即空即有，則中道亦亡。
故曰：二邊叵得，中道不存。
如是，則所觀之境，三諦圓融；能觀之心，絕思絕議。
事、理二門，已如解中略示。
若欲更明其旨，則又有橫、豎二種不同。
橫論三觀，則能念屬乎三觀，所念屬乎三諦。
如正稱名時，了能稱心，非內非外，無形無狀，
即空觀；雖非內外形狀，而此能念之心，
歷歷分明，即假觀；而此能念，非離假而有空，
亦非離空而有假，雙遮雙照，即中觀。
所稱佛名，及以音聲，如谷中響，如水中月，
了不可得，即真諦。
雖不可得，而佛號音聲，宛然在口，顯然在耳，即俗諦。
而此所念，亦非離真而有俗，亦非離俗而有真，
俱存俱忘，即中諦。
此橫論三觀三諦也。
若豎論者，祗以一心不亂，萬緣俱寂者，為空觀。
以所念六字聖號，朗朗分明者，為假觀。
能念雖空，而念者宛然。
所念雖假，而谷響不實。
如是則即空不空，而空即假。
即假非假，而假即空。
雙遮雙照，境觀雙忘。
所謂境為妙假觀為空，境觀雙忘即是中。
忘照何嘗有先後，一心融絕了無蹤。
若然者，求生淨土之人，但以一心不亂，而執持名號。
祇執持名號，而一心不亂。
無邊妙義，咸在其中。
不思議觀，非離當體。
可謂全性起修，全修在性也。
又須了知經中之意，一心不亂，欲使因果名目相應也。
執持名號，欲使生佛感應道交也。
因果名目相應者，極樂稱為淨土，惟其心淨，而後佛土淨。
但心淨土淨，其義甚通。
圓伏五住，圓破三惑，皆名心淨。
而此心淨，感佛土淨，則圓該四土。
今是同居淨土，只須一日至於七日，執持名號，
一心不亂，以為心淨往生之因。
二、生佛感應道交者，彌陀妙應，既是果人，
復有宿誓，令我持名，是故必須執持名號，以為心淨往生之因。
故一心不亂，與執持名號，二義相須，闕一不可。
故此經宗，須以四句料簡：一、是一心非持名，
即尋常修禪，與夫一心修諸眾行，又無回向發願，悉非往生正因。
二、是持名非一心，即散心持名，雖是佛乘緣種，亦非往生正因。
三、非一心非持名，即悠悠凡夫，作諸善事，亦非往生之因。
四、是一心是持名，方是此經所說往生正因。
若約此經，說在方等，收四教機，以判一心，
則有四種行人不同：一、藏教人心佛實有，
惟約事相，判心不亂，以此為因，加之信願，
臨終果熟，即得往生。
今之凡夫，未通至理，惟關閉六情，不出不入，
而一心持名，或用心推究，種種剖析，皆藏教人一心持名也。
二、通教人善能了達，若心若佛，如幻如化，
佛本是無，心亦何有，聲如谷響，佛如鏡像，
如此體解，當處無生，此通教人一心持名也。
三、別教人先能達空，亦能達假，以我空心而造假佛，
非惟佛有，不妨心有，然以空心而念假佛，
空既不空，假亦不假，非假非空，見於中道，此別教人一心持名也。
四、圓教人能達淨土唯心，彌陀本性，即真俗中，
觀中空假，有念無念，無非法性，無佛有佛，
皆是真如，終日有念，終日無念，以無念念，
相有相相，無生而生，生而無生，此圓教人一心持名也。
此約方等時義釋如是。
若約法華開權顯實者，應會前教悉歸圓頓。
以藏教人關閉六情，制心不亂，為我圓教事中一心；
通教如幻，為我圓教即空一心；別教出俗，為我圓教即假一心。
圓本相即，不須和會。
以法華妙具二妙，故前圓教一心為法華相待論妙，今統會歸為法華絕待論妙。
是故圓家行人已聞妙法，深悟圓理，以起圓宗。
如此力用，圓融無礙，了事乃即理之事，理乃即事之理。
是以一心持名時，事一心可也，理一心可也，事理相即一心可也。
念念無非法界，心心皆即真常。
如是念佛，功德最大，能伏五住煩惱，能破一心三惑，
能淨四種淨土，能見三身彌陀，是為不思議念，是為無功用念。
永明所謂有禪有淨土，猶如戴角虎，今世為人師，來生作佛祖。
此偈正為圓頓人一心持名者說也。 ^586c2

△次明性具宗旨 ^587c10

【疏】須了達法界唯心，心外無境，彌陀相好，
元是自心，十萬億剎，不踰當念。
以性具諸法故，不從他得。 ^587c12

【鈔】法界有三義：一、性具，即三千十界也；
一、性體，即清淨本然一真如法界也；一曰、
性量，即一真法界，豎窮橫遍之界量也。
三種法界之性，皆惟眾生根塵相對，一念分別識心，
是故離心無境，離境無心。
以是之故，彌陀相好，乃我本性之彌陀；
十萬億剎，乃吾唯心之淨土。
故曰：元是自心，不踰當念。
是故結云：以性具故，不從他得。 ^587c16

△四、釋本經稱名。 ^587c30

【疏】又復當知，彌陀已證究竟第一義諦，
一稱嘉號，萬德齊彰，罪銷塵劫，福等虗空，何況一日至七日耶？
良由法藏本願：設我得佛，十方眾生至心信樂，
欲生我國，乃至十念，若不生者，不取正覺。
既承彼佛因中願力，果上光明，執持名號，
功德無量，臨終見佛，決定無疑。 ^587c32

【鈔】前釋事中，一念乃約憶念彼佛相好光明而說，似濫觀經觀佛為念。
用心雖同，揀境則異。
今則的指執持名號，而為所緣之境，故曰一稱嘉號，萬德齊彰。
文中乃釋或者之伏疑。
疑者云：佛有萬德，應觀三身。
云何但稱名號，即得往生？
故殷勤示之曰又復應知等云云。
文約兩義，以釋其疑：一者、名實相稱，二者、法藏本願。
一、名實相稱者，四明云：圓極之果，所有名字，
一一不虗，究竟成就。
葢其所召，皆真極故。
故大經云：世諦但有名無實義，第一義諦有名有實義，佛是究竟第一義諦故。
又今彌陀既已證乎究竟第一義諦，故一稱嘉號，萬德齊彰。
彌陀萬德慧日，既以俱體齊彰，眾生黑暗罪瑕自然當念消乎塵劫。
罪性本空虗而不實者既銷，則稱名功德福等虗空者自生。
一稱佛名功德尚然，況一日至七日一心不亂執持名號，
則無罪而不滅、無福而不生，臨命終時往生淨土，斷斷乎不唐捐矣。
良由下，第二、示法藏本願云云。
葢諸佛本願毫無虗假，以彌陀因中發四十八願已，即便經歷曠劫修行以填願海。
願海既滿，無量法財一時發現，是故今取極樂世界攝受有情。
而娑婆眾生已信是事，仍發往生之願以投願海，復修稱名之行以增行山。
萬流歸海同一醎味，須彌攝物共一帝青，自然而然原非勉強。
是故解文末後合二義以結斷疑根云：
既承彼佛因中願力、果土光明，執持名號劫德無量，臨終見佛決定無疑。 ^587c44

△五、訂此經訛脫三：初、出古本。 ^588a46

【疏】靈芝疏載，襄揚石本於一心不亂下有云：
專持名號，以稱名故，諸罪銷滅，即是多善根福德因緣。 ^588a48

△次訂訛脫。 ^588b4

【疏】彼石經本六朝人書，竊疑今本相傳訛脫。 ^588b6

【鈔】解中既云今傳訛脫，凡讀習者，應依古本而增正之。 ^588b8

△三、況顯持名。 ^588b12

【疏】況我彌陀，以名接物，耳聞口誦，無邊聖德，
攬入識心，永為佛種，頓除億劫重罪，獲證無上菩提。
信知非少善根，實謂多功德也。 ^588b14

【鈔】凡諸佛應身接物，有乎四益：一、以形益，
現身是也；二、以光益，放光是也；三、以聲益，
說法是也；四、以通益，現神足是也。
惟阿彌陀四益之外，更加之以名接物，以其有本時所發誓願故也。
餘之四接，其攝機也狹；惟以名接物，其攝機也廣。
既彌陀以名而接物，故眾生得以耳聞而口誦，
豈惟一稱嘉號而萬德齊彰，且又無邊聖德，
攬入識心，永為佛種，除罪證道，不可思議，
其善根功德，豈小小哉！
竊原淨土法門，其所開示一也。
惟所修之方，厥門雖多，要其所歸，不出二種：
一曰、正修，二曰、助行。
於正修中，其法有二：一、觀想，二、持名。
專心作觀，則文載觀經；專心持名，則文載此經。
若觀想與持名兩者並行，則文載般舟三昧經。
今欲明其義，則有五種不同：一、名實不同。
名即佛界假名，實則佛界五陰與夫國土。
觀五陰實法，則觀經所示佛、菩薩、三輩往生等九觀；
觀依報國土，則觀經所示日、氷、地、樹等六觀。
若般舟經所示，但觀佛身正報實法而已；
今經所示，但持假名，故曰聞說阿彌陀佛，執持名號。
是則依此經修，但以稱佛名號六字音聲而為所緣之境，
無以觀佛相好以濫經宗，所謂一稱嘉號，
萬德齊彰，舉假名而全收實法。
故知此經所示，乃提綱挈領之法門也。
二、緩急不同。如觀經所示十六妙觀，始修日觀，
必待成就，然後改觀，觀水觀氷等，緩緩而進，辦在一生。
此經所示持名方法，極其長期，在于七日，
其次或六或五，乃至一日，執持名號，一心不亂。
并觀經下輩，往生大彌陀經，臨終十念，即得往生。
故知此經所示，乃以急勝緩之法門也。
三、難易不同。觀經修觀，以凡夫之人，心想嬴劣，
故先示日觀西向，以攝其心。
待心靜細，然後觀水觀冰，乃至像觀成就，然後觀佛真身。
此必久修成熟之機，乃可行之。
今經所示初心凡夫，但是有口能稱，有信能念，皆可修之。
故知此經所示，乃至簡至易之法門也。
四、純閒不同。十六觀門，初心修者，跏趺入定，
然後可觀，出定歷緣，非其境界。
若執持名號，不間閒忙，不拘動靜，行住坐臥，皆可修之。
故知此經所示，乃至捷至徑之法門也。
五、攝機不同。若依觀經所修，惟被上根，
故所修之機，狹而不廣。
稱名之法，不擇賢愚，不揀男女，若貧若富，
若貴若賤，皆可修之。
故知此經所示，乃攝機極廣之法門也。
是則此經所明境觀，只須惟約執持名號為所觀境，
若事若理，悉以此而解說修行，不必更約觀佛相好而雜附之。 ^588b20

△三、感果二：初、分科。 ^589a8

○三、感果二：初、感聖迎接。 ^589a10

△二、釋經二：初、感聖迎接二：初、列經。
orig::  ^589a12

其人臨命終時，阿彌陀佛與諸聖眾現在其前。
commentary::  ^589a14

△二、釋義四：初、隨品所感。 ^589a16

【疏】靈芝云：聖眾現前，亦有多種，或真佛、
化佛、觀音、勢至，隨其品位，委在觀經。 ^589a18

【鈔】真佛者，彌陀之應身也。
此有二種：一、勝應，二、劣應。
化身，則從應身又變化其身而來接引。
準例，觀音、勢至，亦有真之與化，隨其此方念佛功行，
破惑伏惑，以感何身而接引之。 ^589a22

△次、破斥謬解二：初、序謬。 ^589a30

【疏】或謂臨終見佛以為魔者，或云自心業現，實無他佛來者。 ^589a32

【鈔】世間禪門淺悟，教苑謬承，多作此說。 ^589a36

△二、斥過。 ^589a38

【疏】斯葢不知生佛一體，感應道交，自障障他，為過非淺。 ^589a40

【鈔】凡是見佛，須論感應。
若平居參禪，或修空觀，既宗掃蕩，佛亦不立，
苟有所見，悉為魔境。
或功用顯著，心佛自現，亦須觀空，弗生著相。
今既念佛，求生極樂，臨終見佛，此因妙感。
復由生佛本是一體，感應道交，法爾如是。
若不明此，妄論邪談，不惟自障，兼亦障人，
於此法門，大成罪過。 ^589a44

△三、引證。 ^589b8

【疏】法藏本願云：眾生發願欲生我國，臨命終時，
假令不與大眾圍繞，現其人前者，不取正覺。 ^589b10

【鈔】彌陀夙昔既有弘願，眾生又能依願求生，
此正生佛天性相關，感應道交，不可思議。 ^589b14

△二、正念往生二：初、牒科。 ^589b18

○二正念往生 ^589b20

△二、釋經二：初、列經。
orig::  ^589b22

是人終時，心不顛倒，即得往生阿彌陀佛極樂國土。
commentary::  ^589b24

△二、釋義二：初、明佛力攝持。 ^589b26

【疏】乘彌陀願力攝持，不為平昔妄想攀緣傾動其心，
正念現前，故云心不顛倒。 ^589b28

【鈔】娑婆眾生雖能念佛，浩浩見思，實未伏斷，
而能垂終心不顛倒者，原非自力而能主持，
乃全仗彌陀乘大願船而來拔濟，雖非正念而能正念，
故得心不顛倒，即得往生。 ^589b32

△次明自他兼濟。 ^589b40

【疏】因前念佛，罪滅障除，淨業內熏，慈光外攝，
離苦得樂，一剎那閒，故云即得往生等。 ^589b42

【鈔】經云：至心念佛一聲，能滅八十億劫生死重罪。
夫生死，未來所受之報障也。
重罪，往昔所造之業障也。
業從心造，過去世時之煩惱障也。
八十億劫，言過去所起煩惱，所造惡業，極長之時分也。
如是長時三障：一、稱佛名而能頓滅者，
此由行人念佛智慧之日，合佛慈悲智慧之日。
二慧日光，重重相照，故無煩惱之暗而不燭，
無罪業之幽而不照，亦無生死之縛而不解。
離苦得樂，即得往生，豈虗謬哉？
是則雖由慈光外攝，而又全憑念力至心。
寄語行者，尋常稱名，七日之期，而功始一日；
一日之期，而功始一時；一時之期，而功始一念。
果能一念至心，而滅除眾罪，則一時一時之功，當何如哉？
一日七日之功，又何如哉？
成山之功，始於初簣。
求生淨土者，尚勉之哉！
故普智大師引涅槃經云：譬如少火，能然一切草木；
如少金剛，能壞須彌山。
所以觀經下品中說：火車相現，尚得往生。
皆由慙愧之心，信力堅固，方能滅惡。
若觀世人，為善心輕，為惡心重，誠恐善未敵惡，何以得生淨土？
請以現事驗之：對佛像，則不如接大賓之恭謹；
學經法，則不如求財利之勤劬。
毀他，則氣粗語滑；讚彼，則氣緩語澁。
或以惡之，則覆善揚惡；好之，則掩短美長。
凡此用心，方沉惡趣。
欲以少善消多惡而求生者，難矣哉！ ^589b46

△四、結勸二：初、牒科。 ^589c42

○四、結勸。 ^589c44

△二、釋經二：初、列經。
orig::  ^589c46

舍利弗！我見是利故說此言。
若有眾生聞是說者，應當發願生彼國土。
commentary::  ^589c48

△二、釋義。 ^590a4

【疏】淨業功勛，願為最要，是故如來再三勸勉。 ^590a6

【鈔】淨業之宗，雖具三要，願為船舵，又居其先，
信行有所要制，直捷往生無疑。 ^590a8

△三、諸佛稱讚二：初、牒科。 ^590a12

○三、諸佛稱讚三：初、釋迦稱讚。 ^590a14

△二、釋經三：初、釋迦稱讚二：初、列經。
orig::  ^590a16

舍利弗！如我今者，讚嘆阿彌陀佛不可思議功德之利。
commentary::  ^590a18

△二、釋義三：初、釋稱讚所指。 ^590a22

【疏】牒前稱讚，依正莊嚴，願行功德，利益無量，
以例六方諸佛，悉亦如是稱讚，勉令生信。 ^590a24

【鈔】前所稱讚，依正莊嚴，指所詮之體也；
願之與行，指所詮之宗也；功之與德，指所詮之力用也。
如是利益，無量無邊，尚不可以心思，況可以言議！
金口叮嚀，勉令生信，讀是經者，可不修之！ ^590a28

△次明秦譯之簡。 ^590a36

【疏】唐譯具有十方，此惟六方，略去四維耳。 ^590a38

【鈔】歷代譯經，惟什師順此方之機，而十一略之。
無論其他，即此經十方佛讚，而略去其四，
人皆傳誦，似有不期然而使之然者，亦可謂得契理契機　妙也。 ^590a40

△三指科判之失 ^590a48

【疏】孤山疏：此後即屬流通。
今謂諸佛稱讚，是本經題，一經要旨，合歸正說。 ^590b2

【鈔】孤山判屬流通者，意謂六方佛讚，是使流通故也。
不知此讚是本經題目，豈有經義屬於正宗，而經題又屬流通耶？ ^590b6

△二、諸佛同讚二：初、牒科。 ^590b12

○二、諸佛同讚六：初、東方二：初、現相表彰。 ^590b14

△二、釋經二：初、東方二：初、現相表彰二：
初、列經。
orig::  ^590b16

東方亦有阿閦#CB16014;佛、
須彌相佛、大須彌佛、須彌光佛、妙音佛，
如是等恒河沙數諸佛，各於其國出廣長舌相，遍覆三千大千世界。
commentary::  ^590b18

△二、釋義四：初、釋佛名五：初、釋阿閦#CB16014;佛。 ^590b24

【疏】阿閦#CB16014;佛，此云不動，
法身常住，無遷變故。 ^590b26

【鈔】論佛三身悉無遷變，以報身契法，證一性故；
應身從體起用，全用在體故。
今但云法身者，以讓此身非修成故也。 ^590b28

△次釋須彌相佛。 ^590b34

【疏】須彌，此云妙高，佛相如之。
妙則三德圓融，高則逈出因位。 ^590b36

【鈔】三德圓融，簡異偏證。
逈出因位，簡異分真，乃圓頓妙覺果佛。
若曰佛相如之，乃所現勝應。
被高山王機說華嚴等經之佛，亦可名為報身。 ^590b40

△三、釋大須彌佛。 ^590b46

【疏】大須彌者，佛德高大如須彌盧，超過眾山。 ^590b48

【鈔】高則位齊究竟，廣則德備法界，超過因位，稱大須彌。 ^590c2

△四、釋須彌光佛。 ^590c6

【疏】須彌光者，光如須彌，映蔽眾山。 ^590c8

【鈔】報智光明，豎高橫遍，因位偏乘，悉皆映蔽。 ^590c10

△五、釋妙音佛。 ^590c12

【疏】妙音者，音聲美妙，說法稱機。 ^590c14

【鈔】音聲雖美，不能說法，固非妙也；雖能說法，
若不稱機，亦非妙也。 ^590c16

△次釋恒河沙。 ^590c20

【疏】恒河，亦云殑伽河，在天竺無熱池側，
廣四十里，其沙至細，興水同流，言其多也。 ^590c22

【鈔】無熱池，即梵語阿耨達也。
有四口，從東南角白象口所出之水，流入恒河，沙細如麵。
佛常於此河之側說法，凡指數多，必以此河之沙為喻，令易曉故。 ^590c26

△三、釋廣長舌相。 ^590c34

【疏】出廣長舌，表無虗妄，無量劫來，口離四過，故感此相。 ^590c36

【鈔】凡人之舌，隨其報相，各有廣長。
若此方貴人，舌 #CB02549;至鼻，
然能可長可短，則以之為貴。
苟長而不能縮，短而不能伸，此必生前好演是非，
為短長之說，故感今生如此之報，以驗世人不妄語者，必得其所。
惟佛世尊多劫實語，故舌相廣長，超異常人。
然有常相、現相不同。
若常相者，縮之雖常在口，伸之則能覆面，上至髮際。
此曾令外道生信，所示如此也。
若夫現相，又有大小不同，略舉二經。
法華言高而不言廣，故曰上至梵世；此經言廣而不言高，故曰遍覆三千大千世界。
要知二經大小相齊，但文互略，故各舉一邊，
悉是表無虗妄，現此以敦聞者之信耳。
又義，法華明豎出三界，故但言高；此經明橫出三界，故但言廣。
若即豎而橫，即橫而豎，文雖互略，義必相齊。 ^590c40

△四、釋三千大千。 ^591a20

【疏】三千大千世界，俱舍頌云：四大洲日月，
須彌盧欲天，梵世各一千，名一小千界。
此小千千倍，說名為中千，此千倍大千，皆同一成壞。
謂萬億四天下，總為一佛土也。 ^591a22

【鈔】前文已釋，須者往尋。 ^591a30

△二、發言勸信二：初、牒科。 ^591a32

○二、發言勸信。 ^591a34

△二、釋經二：初、列經。
orig::  ^591a36

說誠實言：汝等眾生，當信是稱讚不可思議功德一切諸佛所護念經。
commentary::  ^591a38

△二、釋義二：初、釋令生深信。 ^591a42

【疏】決定不虗，故言誠實。
十方世界恒沙諸佛，異口同音說此法門，令生深信。 ^591a44

【鈔】十方諸佛說誠實言者，謂淨土法門，
非但我釋迦如來於此經中以決定不虗之言而為大眾宣說，
即十方諸佛亦異口同音說如是決定可信誠實之法也。
此段經義，昔慈恩法師謂觀此經勢，葢他方諸佛告自國聽眾，
釋迦轉引彼佛意言，證彼西方，令此會眾生信敬也。
而靈芝法師所說又自不同，謂正當釋迦說此經時，
十方諸佛同時勸讚，令信是經。
余謂準前既云亦有，要當以慈恩為正也。 ^591a48

△次釋是本經題： ^591b18

【疏】稱讚下十六字，是本經題。
上八字言極樂、依正、莊嚴、行願、因果，下八字言六方稱讚。
下文釋云：聞是經受持者，及聞諸佛名者，
皆為諸佛護念，不退菩提。 ^591b20

【鈔】準慈恩師意，則下八字，總是釋迦與諸佛皆說淨土法門，
而此唯心淨土、本性彌陀之旨，皆為諸佛之所護念。
越溪澄師云：此經有四不可思議：一者、
依報，雖是同居，而體是寂光；二者、正報，
雖是應身，即法即報；三者、修因；四者、感果；
七日持名，即感聖果。
因果不二，皆是不可思議功德。 ^591b28

△二、南方二：初、牒科。 ^591b40

○二、南方二：初、現相表彰。 ^591b42

△二、釋經二：初、現表彰二：初、列經。
orig::  ^591b44

舍利弗！南方世界有日月燈佛、名聞光佛、
大#CB08504;肩佛、須彌燈佛、
無量精進佛，如是等恒河沙數諸佛，各於其國出廣長舌相，
遍覆三千大千世界。
commentary::  ^591b46

△二、釋義五：初、釋日月燈佛。 ^591c4

【疏】日月燈光，表佛三智。 ^591c6

【鈔】三智之中，一切種智最為尊勝；取喻如日，
無幽不燭，而寰宇居尊。
道種智出假利物，導利羣萌；取喻如月，
長養萬物，各得華茂。
一切智破見思惑，於空得證；取喻如燈，
能除室暗，使獲智明。 ^591c8

△次釋名聞光佛。 ^591c16

【疏】名聞光者，名聞十方，如光徧照。 ^591c18

【鈔】三德智光，遍照十方，有名稱之實，故有名稱之聞。 ^591c20

△三、釋大#CB08504;肩佛。 ^591c24

【疏】大#CB08504;肩者，肩表二智，#CB08504;喻照理。 ^591c26

【鈔】左肩表實智，右肩表權智。
二智之燄，能照權實之理，喻如#CB08504;肩。 ^591c28

△四、釋須彌燈佛。 ^591c32

【疏】須彌燈者，須彌高出眾山，燈表化他之用。 ^591c34

【鈔】高出眾山，表自證之體；備乎四德，高出因位化他之用；
即用即體，利無不妙。 ^591c36

△五、釋無量精進佛。 ^591c40

【疏】無量精進者，方便度生，未嘗休息。
眾生無量，悲智亦然。 ^591c42

【鈔】眾生無量，言數多也。
未嘗休息，言時長也。
如來之悲智方便，度盡眾生，不雜不退，故名無量精進。 ^591c46

△二、發言勸信二：初、牒科。 ^592a2

○二、發言勸信。 ^592a4

△二、列經。
orig::  ^592a6

說誠實言：汝等眾生，當信是稱讚不可思議功德一切諸佛所護念經。
commentary::  ^592a8

△三、西方二：初、牒科。 ^592a12

○三、西方二：初、現相表彰。 ^592a14

△二、釋經二：初、現相表彰二：初、列經。
orig::  ^592a16

舍利弗！西方世界有無量壽佛、無量相佛、
無量幢佛、大光佛、大明佛、寶相佛、淨光佛，
如是等恒河沙數諸佛，各於其國出廣長舌相，遍覆三千大千世界。
commentary::  ^592a18

△二、釋義七：初、釋無量壽佛。 ^592a24

【疏】無量壽佛者，靈芝云：同名甚多，決非法藏所成之彌陀也。
慈恩云：設若彌陀自讚，於理何妨？
謂稱讚此法門，令生深信，非自伐其善也。 ^592a26

【鈔】靈芝謂決非極樂彌陀者，以其十方諸佛，
各於本國，稱讚說此彌陀一經，令眾生聞者，
生信受持，發往生願。
若彌陀自讚者，豈令極樂眾生，又求生別有極樂淨土乎？
況自伐其善者，祇可誡乎下凡。
若如來者，自稱我是如來、應供等，勉令聞者，
咸來聽法，成乎三慧，豈自伐之言乎？ ^592a32

△次釋無量相佛。 ^592a44

【疏】無量相者，相好無量也。 ^592a46

【鈔】相好無量者，如盧舍那具足十華藏海微塵相好，
阿彌陀佛具足八萬四千相好，光明龍女之讚釋迦微妙淨法身具相三十二，
以八十種好用莊嚴法身，皆可名為相好無量也。 ^592a48

△三、釋無量幢佛。 ^592b8

【疏】無量幢者，功德無量，超勝如幢也。 ^592b10

【鈔】幢有二義：一、高出，有超勝義；二、八方，有摧邪義。
今取高出，故釋云超勝。 ^592b12

△四、釋大光佛。 ^592b16

【疏】大光者，廣大光明，暎蔽一切也。 ^592b18

【鈔】智慧光明，極其廣大，映蔽凡小，及以因人。 ^592b20

△五、釋大明佛。 ^592b22

【疏】大明者，佛智大明，無惑不破也。 ^592b24

【鈔】佛證三智，皆有大明，能破三惑及以二死，
既能自破，亦能破他。 ^592b26

△六、釋寶相佛。 ^592b30

【疏】寶相者，相好殊特，如寶可貴也。 ^592b32

【鈔】世閒之寶，莫貴於善；如來之寶，莫貴相好；
可尊可重，故喻於寶。 ^592b34

△七、釋淨光佛。 ^592b38

【疏】淨光者，淨表法身，光表報應也。 ^592b40

【鈔】分字而釋，故名以義表。
若合釋者，光表三身，淨表三身，證極清淨，超諸因位。
金光明經云如來遊於無量甚深法性，超諸菩薩所行清淨是也。 ^592b42

△二、發言勸信二：初、牒科。 ^592b48

○二、發言勸信。 ^592c2

△二、列經。
orig::  ^592c4

說誠實言：汝等眾生，當信是稱讚不可思議功德一切諸佛所護念經。
commentary::  ^592c6

△四、北方二：初、牒科。 ^592c10

○四、北方二：初、現相表彰。 ^592c12

△二、釋經二：初、現相表彰二：初、列經。
orig::  ^592c14

舍利弗！北方世界有#CB08504;肩佛、
最勝音佛、難沮佛、日生佛、網明佛，如是等恒河沙數諸佛，
各於其國出廣長舌相，遍覆三千大千世界。
commentary::  ^592c16

△二、釋義五：初、釋#CB08504;肩佛。 ^592c22

【疏】#CB08504;肩者，雙照真俗，如肩發#CB08504;。 ^592c24

【鈔】兩肩表權、實二智，今兩肩發#CB08504;，
表二智#CB08504;光，照真、俗二理也。 ^592c26

△次釋最勝音佛。 ^592c30

【疏】最勝音者，梵音深妙，超勝一切。 ^592c32

【鈔】佛凡說法，以八音、四辨而宣暢之，所詮之理最為深妙，
一切因人所不能比，故言最勝。 ^592c34

△三、釋難沮佛。 ^592c38

【疏】難沮者，法身堅固，不可沮壞。 ^592c40

【鈔】佛具三身，舉一即三。
法身既其堅固，報應亦必同之，要之皆不可沮壞也。 ^592c42

△四、釋日生佛。 ^592c46

【疏】日生者，如日初昇，無幽不燭。 ^592c48

【鈔】佛日行空，皆能燭幽，惟初生日，燭幽義顯，故偏言之。 ^593a2

△五、釋網明佛。 ^593a6

【疏】網明者，智明如網，遍覆十界。 ^593a8

【鈔】佛之智慧光明，猶如因陀羅網，既互照莊嚴之不盡，
亦徧覆十方之無餘，可表慈悲蔭祐十界。 ^593a10

△二、發言勸信二：初、牒科。 ^593a14

○二、發言勸信。 ^593a16

△二、列經。
orig::  ^593a18

說誠實言：汝等眾生，當信是稱讚不可思議功德一切諸佛所護念經。
commentary::  ^593a20

△五、下方二：初、牒科。 ^593a24

○五下，方二：初、現相表彰。 ^593a26

△二、釋經二：初、現相表彰二：初、列經。
orig::  ^593a28

舍利弗！下方世界有師子佛、名聞佛、名光佛、
達磨佛、法幢佛、持法佛，如是等恒河沙數諸佛，
各於其國出廣長舌相，遍覆三千大千世界。
commentary::  ^593a30

△二、釋義六：初、釋師子佛。 ^593a36

【疏】師子，如師子王，摧伏羣獸。 ^593a38

【鈔】師子為百獸中王，身力威猛，吼音雄震，
力能伏獸，聲能裂腦。
喻佛從意輪現身通，口輪說大法，眾生莫不歸依，邪魔悉皆摧伏。 ^593a40

△次、釋名聞佛。 ^593a46

【疏】名聞者，名稱普聞無量世界。 ^593a48

【鈔】佛有無量德，應有無量名，皆有稱名之實，一一不虗。
一一諸名，聞於無量世界，莫不使聞者仰名飡德而獲利益。 ^593b2

△三、釋名光佛。 ^593b8

【疏】名光者，名如日光，遍照一切。 ^593b10

【鈔】即智光而為名光，智隨名遍，而光依智照。 ^593b12

△四、釋達磨佛。 ^593b14

【疏】達磨翻法，所證法身，軌持萬化。 ^593b16

【鈔】陽春到處，萬物遂生；法身遍處，萬物咸軌。
隨緣不失規矩，真如不變難思。 ^593b18

△五、釋法幢佛。 ^593b22

【疏】法幢，法性如幢，高出羣有。 ^593b24

【鈔】法性高出者，乃出纏之法性也。
諸佛眾生共而不共者，以此。 ^593b26

△六、釋持法佛。 ^593b30

【疏】持法，以中道實智持二邊法。 ^593b32

【鈔】空有不能持中實者，下不能御上也；
中實而能持二邊者，勝能統劣也。
既不失中道，亦不失二邊。 ^593b34

△二、發言勸信二：初、牒科。 ^593b38

○二、發言勸信。 ^593b40

△二、列經。
orig::  ^593b42

說誠實言：汝等眾生，當信是稱讚不可思議功德一切諸佛所護念經。
commentary::  ^593b44

△六、上方二：初、牒科。 ^593b48

○六、上方二：初、現相表彰。 ^593c2

△二、釋經二：初、現相表彰二：初、列經。
orig::  ^593c4

舍利弗！上方世界有梵音佛、宿王佛、香上佛、
香光佛、大#CB08504;肩佛、
雜色寶華嚴身佛、娑羅樹王佛、寶華德佛、
見一切義佛、如須彌山佛，如是等恒河沙數諸佛，
各於其國出廣長舌相，遍覆三千大千世界。
commentary::  ^593c6

△二、釋義十：初、釋梵音佛。 ^593c14

【疏】梵音者，梵即淨也，法音淨妙，聞者適悅也。 ^593c16

【鈔】佛以已證清淨妙法，八音四辨，悅懷而說，
契理契機，無不適悅。 ^593c18

△次釋宿王佛。 ^593c22

【疏】宿王，如月照夜，星宿中王。 ^593c24

【鈔】三乘聖眾猶如星宿，佛清淨月如宿中王，以清淨法蔭諸煩熱。 ^593c26

△二、釋香上佛。 ^593c30

【疏】香上眾德，如香超諸因位。 ^593c32

【鈔】佛有五分身香，能總一切萬德，人所不能及，故以香上稱之。 ^593c34

△四、釋香光佛。 ^593c38

【疏】香光，五分法：香如光破暗。 ^593c40

【鈔】佛名香光莊嚴者，以有五分法身之香，
徧照法界，破諸眾生不淨之暗故也。 ^593c42

△五、釋大#CB08504;肩佛。 ^593c46

【疏】大#CB08504;肩，大智發光，雙照二諦。 ^593c48

【鈔】諸法實相，不出真俗，故能照智，祇惟權實。
故以兩肩發#CB08504;，以表彰智境難思。 ^594a2

△六、釋寶華嚴身佛。 ^594a6

【疏】寶華嚴身者，萬行因華如寶，莊嚴法性之身。 ^594a8

【鈔】佛身以諸相為眾寶莊嚴者，正表果德以萬行因華而莊嚴之也。
既以是而嚴身，復以是而為號，欲令眾生覩相，莫不志願思齊。 ^594a10

△七、釋娑羅樹王佛。 ^594a16

【疏】娑羅，此云堅固，喻法身無變易故。 ^594a18

【鈔】西天以娑羅為樹中王，震旦國惟峨眉、
王屋、天台有之。樹有五德：一、婆娑蔭覆，
二、密幄鱗砌，三、冬夏不凋，四、樹身堅固，
五、花色香美。以是之故，稱樹中王。
可喻如來大慈普被，萬德具足，常住寂滅，
究竟堅固，相好莊嚴。
解中取堅固之義，以喻法身，為其能統眾德故也。 ^594a20

△八、釋寶華德佛。 ^594a32

【疏】四德如寶，如花開敷。 ^594a34

【鈔】佛之所寶，莫貴四德，芬芳煒燁，如花開敷。 ^594a36

△九、釋見一切義佛。 ^594a38

【疏】見一切義，洞達諸法甚深義故。 ^594a40

【鈔】諸法，十界也。義趣者，三諦也。
惟佛與佛乃能究盡，故稱見一切義佛。 ^594a42

△十、釋如須彌山佛。 ^594a46

【疏】如須彌山者，如妙高山，眾聖中尊。 ^594a48

【鈔】須彌山，四寶所成，故稱為妙；表出眾山，
故稱為高；喻佛究竟常、樂、我、淨，一切因人莫能過之。 ^594b2

△二、發言勸信二：初、牒科。 ^594b6

○二、發言勸信。 ^594b8

△二、釋經二：初、列經。
orig::  ^594b10

說誠實言：汝等眾生，當信是稱讚不可思議功德一切諸佛所護念經。
commentary::  ^594b12

△三、徵釋經題二：初、分科。 ^594b16

○三、徵釋經題二：初、徵。 ^594b18

△二、釋經二：初、徵二：初、列經。
orig::  ^594b20

舍利弗！於汝意云何？
何故名為一切諸佛所護念經？
commentary::  ^594b22

△二釋義。 ^594b24

【疏】佛自徵起，下文釋之。 ^594b26

△二、釋二：初、牒科。 ^594b28

○二釋。 ^594b30

△二、釋經二：初、列經。
orig::  ^594b32

舍利弗！若有善男子、善女人，聞是經受持者，
及聞諸佛名者，是諸善男子、善女人，皆為一切諸佛之所護念，
皆得不退轉於阿耨多羅三藐三菩提。
commentary::  ^594b34

△二、釋義四：初、約三經釋。 ^594b40

【疏】聞是經者，教經也。
受持者，行經也。不退菩提，菩提是本有性德，理經也。
三經即是三德秘藏，圓該一切，舒之則彌綸法界，卷之則攝在一經。
故使受持之人，恒沙如來，護念不退菩提也。 ^594b42

【鈔】聞是下，釋成三經。
三經下，會歸三德。
理經即法身德，行經即般若德，教經即解脫德。
圓該一切者，明三德無所而不具也。
舒之則彌綸法界者，一即一切也。
卷之則攝在一經者，一切即一也。
能如是了，則彌陀一經充滿法界可也，十方法界皆具此經可也。
又須了達教、行、理經，舉一即三，餘二易知。
今但明行經，如執持名號，一心不亂，行經般若德也；
所持名號，萬德全彰，理經法身德也；念念滅除生死重罪，教經解脫德也。
受持之人，如來護念，其所護念，不在茲乎？ ^594c2

△次約附文釋。 ^594c22

【疏】靈芝云：聞是經受持者，牒前依正莊嚴修證因果之文。
及聞諸佛名者，牒前六方稱讚之文也。
護謂覆護，不使魔嬈。
念謂憶念，不令退失。
唐譯云：聞是經已，深生信解，必為十方十殑伽沙諸佛世尊之所攝受。 ^594c24

【鈔】在文可知。 ^594c34

△三、約果號釋。 ^594c36

【疏】阿耨多羅，此云無上；三藐，此云正等；
三菩提，此云正覺，佛之果號。 ^594c38

△四、約功用釋。 ^594c42

【疏】靈芝云：博地凡夫，業惑纏縛，流轉五道百千萬劫，
忽聞淨土，志願求生，一日稱名，即超彼國，
諸佛護念，直趣菩提，可謂萬劫難逢，千生一遇。 ^594c44

【鈔】萬劫難逢，千生一遇，亦有泛的不同。
如雖聞大法，獲種善根，未必即能頓超生死，
以其輪迴難出，大道難成故也。
今所說法，信受奉行，一日之功，超三僧祇，
諸佛護念，的在是乎？ ^595a2

△三、流通分二：初、牒科。 ^595a10

○三、流通分二：初、佛勸信受二：初、勸信。 ^595a12

△二、釋經二：初、佛勸信受二：初、勸信二：
初、列經。
orig::  ^595a14

是故，舍利弗！汝等皆當信受我語及諸佛所說。
commentary::  ^595a16

△二、釋義。 ^595a18

【疏】叮嚀告誡，勉令生信，我及十方諸佛所說。 ^595a20

△二、顯益二：初、分科。 ^595a22

○二、顯益二：初、由因克果二：初、正示二：
初、修因。 ^595a24

△二、釋經二：初、由因克果二：初、正示二：
初、修因二：初、列經。
orig::  ^595a26

舍利弗！若有人已發願、今發願、當發願，欲生阿彌陀佛國者。
commentary::  ^595a30

△二、釋義。 ^595a34

【疏】已即過去，今即現在，當即未來。
發願是因，得生是果，有願必生，萬無一失。 ^595a36

△二、感果二：初、牒科。 ^595a40

○二感果 ^595a42

△二、釋經二：初、列經。
orig::  ^595a44

是諸人等皆得不退轉於阿耨多羅三藐三菩提，
於彼國土若已生、若今生、若當生。
commentary::  ^595a46

△二、解義。 ^595b2

【疏】是諸下，唐譯云：一切定於無上菩提得不退轉。
於彼下，唐譯云：一切定生無量壽佛極樂世界清淨國土。
是故皆應深心信解，發願往生，勿行放逸。 ^595b4

【鈔】是諸人等，指前三時發願之人。
皆得不退菩提者，非是他人，祇是於彼國土，
已發願者，則若已生；今發願者，則若今生；
當發願者，則若當生。
然願非虗設，發必導往；行非浪施，修必因信。
三者圓滿，必得往生；若得往生，決不退轉。 ^595b10

△二、結勸二：初、牒科。 ^595b20

○二、結勸。 ^595b22

△二、釋經二：初、列經。
orig::  ^595b24

是故，舍利弗！諸善男子、善女人若有信者，應當發願生彼國土。
commentary::  ^595b26

△二、釋義二：初、明揀機。 ^595b30

【疏】孤山曰：若有信者，應當發願，則揀出無信之人。 ^595b32

【鈔】採佛法寶，須假信手；苟無手人，徒入寶山。 ^595b34

△次明他力 ^595b36

【疏】夫求生淨土者，是假他力。
彌陀願攝，釋迦勸讚，諸佛護念，三者備矣，
苟有信心，往生極易。
如渡大海，既得巨航，仍有良導，加以順風，必能速到彼岸矣。
若其不肯登舟，遲留險道者，誰之過歟？ ^595b38

【鈔】假他力者，乃取多分為言。
以念佛三昧，於功用但稱名，於期限方七日，
苟不多假他力，云何即得往生？
他力有三：一、彌陀願攝，喻如巨航；二、釋迦勸讚，
喻如良導；三、諸佛護念，喻如順風。
惟其如此，是以速到。
慈航已備，而不肯登舟，甘心於羅剎鬼國，
嗜片時之五欲，知必墮落而不之恤，亦愚也哉！ ^595b46

△二、舉難況易二：初、牒科。 ^595c10

○二、舉難況易二：初、我讚諸佛。 ^595c12

△二、釋經二：初、我讚諸佛二：初、列經。
orig::  ^595c14

舍利弗！如我今者，稱讚諸佛不可思議功德。
commentary::  ^595c16

△二、釋義三：初、明二譯不同而同。 ^595c18

【疏】此明諸佛互讚，唐譯但云稱揚、讚歎無量壽佛。
今言稱讚諸佛者，以佛、佛體同故。 ^595c20

△次引經證不同而同。 ^595c24

【疏】華嚴云：一切諸佛身，唯是一法身，一身一智慧，
力、無畏亦然。 ^595c26

△三、結二譯不同而同。 ^595c30

【疏】是故稱讚彌陀，即是讚諸佛也。 ^595c32

【鈔】華嚴云：一切諸佛，各有自受用身，及以化境。
則彼此各各不明也。
唯是一法身等，則同也。
此即三德、三身等種種三法，莫不皆同。
豈非稱讚阿彌陀，即是稱讚諸佛乎？ ^595c34

△二、諸佛讚我二：初、牒科。 ^595c42

○二、諸佛讚我二：初、述彼讚詞。 ^595c44

△二、釋經二：初、述彼讚詞二：初、經。
orig::  ^595c46

彼諸佛等亦稱讚我不可思議功德，而作是言：
釋迦牟尼佛能為甚難希有之事，能於娑婆國土五濁惡世，
劫濁、見濁、煩惱濁、眾生濁、命濁中，得阿耨多羅三藐三菩提，
為諸眾生說是一切世閒難信之法。
commentary::  ^595c48

△二、釋義二：初、泛明諸佛同讚。 ^596a8

【疏】彼諸佛等亦稱讚我，則彌陀亦同諸佛稱讚釋迦也。 ^596a10

【鈔】彼此雖各相讚，而其所讚正自不同。
如釋迦之讚彌陀，則以能大慈與樂，取土攝受；
彌陀之讚釋迦，則以能大悲拔苦，現土折伏。
雖有互用，實亦互益。
故拔苦正欲與樂，興樂正欲拔苦，慈悲兼濟，
與拔並施，若嚴父之與慈母，道並行而不相悖也。 ^596a14

△次、述彼諸佛讚詞三：初、明因德立稱。 ^596a24

【疏】釋迦，此云能仁；牟尼，此云寂默。
能仁則大慈應物，寂默則大智冥理。 ^596a26

【鈔】大智冥理，自證之體也；大慈應物，化他之用也。
今正言應用。如來應於五濁惡世，是以號為能仁。 ^596a30

△次明稱名之德。 ^596a34

【疏】能為甚難希有之事者，下文自釋：一、
於五濁得菩提；二、為眾生說難信之法。 ^596a36

【鈔】釋迦之所以稱能仁者，葢有二能焉：
一、於難得菩提之土而得此菩提，是故號為寂默；
葢能於非寂非默之境而得寂默菩提，此一能也。
二、於剛強濁惡不解之土而說此妙法，
是故號為能仁；葢能於尠信尠解之人而說難信之法，
是故號為能仁，此二能也。 ^596a40

△三、釋所化之國二：初、釋娑婆。 ^596b4

【疏】梵語娑婆，此云堪忍，以眾生堪能忍受三毒諸煩惱故。 ^596b6

【鈔】三毒者，貪、瞋、痴也。
總該五利使、五鈍使、見惑八十八使、思惑八十一品也。
皆稱煩惱者，煩如煩熱，惱即惱亂，不得須臾清涼自在，亦可謂之極苦矣。
然而恬然忍受，不特不以之為苦，猶且以之為樂，此其所以稱堪忍也。 ^596b10

△次、釋五濁二：初、總釋。 ^596b20

【疏】五濁者，楞嚴云：譬如清水，投之沙土，
土失留礙，水亡清潔，汩然渾濁。
由此五濁，理水亡清。 ^596b22

【鈔】清水喻真空之理，沙土喻見思并所召果色，
一理一惑，相織妄成。
由是水失清淨，惑失留礙，故曰由此五濁，
理水亡清，名之為濁。
但此經五濁興楞嚴，粗細不同，事理咸異，
若會而歸之，又不同而同也。 ^596b26

△次、別釋五：初、劫濁。 ^596b36

【疏】劫者，梵語劫波，此云時分。
從減劫人壽二萬歲時，即入劫濁。
四濁增劇，聚在此時，瞋恚增劇刀兵起，
貪欲增劇饑饉起，愚痴增劇疾疫起。
三災起故，煩惱倍隆，諸見轉熾，眾濁交湊，如水奔昏。 ^596b38

【鈔】劫名時分，以世界為體。
世界有成、住、壞、空，為四大時分，每一時分，有二十番增減之久。
今是住劫，減劫之末，減劫之初，人壽有八萬歲，
過一百年減一歲，減至二萬歲，即入劫濁，濁未增盛。
自爾已後，眾生三毒，日增月盛，至釋迦時，
人壽百歲，故曰四濁增劇，聚在此時。
刀兵等者，小三災也。
生當此時，災起不常，職由人心三毒所感，然猶未至太劇。
至減人壽十歲之時，此小三災，方名極隆，
世界眾生，將無噍類，謂之子德減父德，子年減父年。
然後人心厭苦，漸能遷善，由是又過百年，
增壽一歲，壽逾增而善逾進，增至八萬歲而後止，
謂之子德增父德，子年倍父年。
如是凡經二十番，然後入於壞劫，則水、
火、風大三災，次第發現。
復經如是二十番時，方入空劫。
空二十番時，世界復成，亦二十番時，方入住劫。
當釋迦時，正住劫第九番減劫之時，故曰能於五濁惡世等。 ^596b46

△次釋見濁。 ^596c30

【疏】見者，身見、邊見、戒取、見取、邪見、五利使，乃至六十二見等也。 ^596c32

【鈔】身見者，謂於五陰中，妄計有身，強立主宰，
恒起我見，執我、我所，是名身見。
邊見者，謂計我身，或斷或常，執斷非常，
執常非斷，但執一邊，是名邊見。
戒取者，謂於非戒之中，謬以為戒，強執勝妙，
希取進行，是名戒取。
見取者，謂於非真妙法中，謬計涅槃，心生取著，
妄計所得為勝，是名見取。
邪見者，謂邪心取理，顛倒妄見，不信因果，
斷諸善根，作闡提行，是名邪見。
出涅槃經。六十二見者，謂外道之人，於色、
受、想、行、識五陰法中，每一陰起四種見：
謂計色大我小，我在色中；我大色小，色在我中；
離色是我，即色是我。
色陰既爾，餘四亦然，成二十見。
約過去、現在、未來三世論之，成六十見，
加斷、常二見為根本，共六十二。
出涅槃經。五利使者，利即快利之義，謂此五種妄惑，
動念即生，造次恒有。
使即驅使之義，謂諸眾生，為此五種妄惑，
驅逐心神，流轉三界，無有出期，故名使也。 ^596c36

△三、釋煩惱濁。 ^597a20

【疏】煩惱者，貪、瞋、痴、慢、疑、五鈍使，乃至百八煩惱等是也。 ^597a22

【鈔】貪，即引取無厭也。
謂諸眾生貪著世閒色欲、財寶，恣縱心情而無厭足。
瞋，即忿怒。謂諸眾生於違情境上，起諸瞋恚，惱亂自他。
痴，即迷惑不了。謂諸眾生以迷心緣境，於一切法不能明了。
慢，即自恃輕他。謂諸眾生自恃種姓、富貴、
有德、有才，輕慢於他。
疑，即猶豫不決。謂諸眾生迷心乖理，不能通達法相。
五、鈍使者，鈍，即遲鈍。
謂此五種妄惑，既非動念即生，亦非造次恒有，故言鈍也。
百八煩惱者，昏煩之法，惱亂心神，故名煩惱。
謂眼、耳、鼻、舌、身、意六根，對色、聲、香、味、觸、
法六塵，各有好、惡、平等三種不同，則成十八煩惱。
又於其中起苦受、樂受、不苦不樂受，復有十八，共三十六種。
更約過去、現在、未來三世，各有三十六種，總成百八煩惱也。 ^597a26

△四、釋眾生濁。 ^597b4

【疏】眾生者，攬五陰見慢果報，立此假名。 ^597b6

【鈔】眾者，眾也。攬五陰實法，立眾生假名。
而言見慢果報者，約由因感果為義。
見慢即過去利鈍二使之因，果報即現在五陰之果。 ^597b8

△五、釋命濁。 ^597b14

【疏】命者，剎那生滅，摧年促壽。 ^597b16

【鈔】釋迦現世，人壽八十，雖名曰短，較年猶長。
復以年而較月，以月而較日，漸漸相較，至于剎那。
一念有六十剎那，剎那有六十生滅，所謂豈惟年變，兼又月遷。
以至喻云：如火成#CB01926;，
念念銷殞，殞亡不息，決知此身終從變滅。
葢世人之壽，為八相所遷，所謂小四相遷大四相，
故曰：剎那生滅，摧年促壽。 ^597b18

△四、結皆由悲願。 ^597b30

【疏】悲華經云：吾以大悲本願力故，處此濁惡不淨國土。 ^597b32

【鈔】濁惡國土眾生悲苦，正與釋迦悲願相應，所謂下合六道眾生同一悲仰。
若夫淨土眾生仰樂，正與彌陀慈願相應，所謂上合十方諸佛同一慈力。
然而釋迦之悲非不兼慈，彌陀之慈非不兼悲，
今對二土淨穢，故偏言一邊耳。 ^597b36

△五、結難信之法。 ^597b46

【疏】夫念佛三昧，不揀賢愚，不擇貴賤，不論久近，
不分善惡，唯取決定信心，臨終惡相，十念往生。
此乃具縛凡愚，屠沽下類，剎那超越成佛之法，可謂一切世閒甚難信也。 ^597b48

【鈔】夫佛法大海，一味平等，固於賢愚貴賤，無所分別。
若言臨終惡相，十念往生，惟淨土一門，方有是事。
一切世閒，實為難信。
可謂大乘中之大乘，了義中之了義也。 ^597c8

△二、顯示不虗二：初、牒科。 ^597c16

○二、顯示不虗。 ^597c18

△二、釋經二：初、列經。
orig::  ^597c20

舍利弗當知，我於五濁惡世行此難事，
得阿耨多羅三藐三菩提，為一切世閒說此難信之法，是為甚難。
commentary::  ^597c22

△二、釋義二：初、明釋迦具足二難。 ^597c26

【疏】孤山曰：五濁界中，行難行之行而得菩提，
其事已難，復說此難信之法，二事兼行，是甚難也。
諸佛讚我，豈虗言哉！ ^597c28

【鈔】諸佛同讚釋迦者，謂具二難故：一者、
於難成道之國而能成道，二、於難生信之人而說此法。
對顯諸佛，則成二易矣。 ^597c34

△次顯二土修行難易。 ^597c40

【疏】慈雲云：五濁得道為難，淨土修行則易。 ^597c42

【鈔】慈雲大師云：娑婆得道有十難：一、不常值佛，
二、不聞說法，三、惡友牽纏，四、羣魔惱亂，
五、輪迴不息，六、難逃惡趣，七、塵緣障道，
八、壽命短促，九、修行退失，十、塵劫難成。
淨土修行有十易：一、常得見佛，二、常聞法音，
三、聖賢集會，四、遠離魔事，五、不受輪迴，
六、永離惡趣，七、勝緣助道，八、壽命無量，
九、入正定聚，十一、生行滿。
難易之狀，明言如此，可不捨難而取易乎？ ^597c44

△二、眾喜奉行二：初、牒科。 ^598a12

○二眾喜奉行。 ^598a14

△二、釋經二：初、列經。
orig::  ^598a16

佛說此經已，舍利弗及諸比丘，一切世閒天、
人、阿修羅等，聞佛所說，歡喜信受，作禮而去。
commentary::  ^598a18

△二、釋義五：初、約機收簡。 ^598a22

【疏】一切世閒，總收四眾。
十界，別舉三善。道者，多受化之機故也。
天，謂梵、釋、欲、色等天。
阿修羅，此云非天，富貴同天，而多諂誑，無天行故。
等者，等於八部鬼神，同聞眾也。 ^598a24

【鈔】解中，明經所敘聞法之機，有收有簡。
一切世閒，則總收四眾、十界。
四眾固是常聞法者，十界則兼收四趣，謂所收機若是之廣也。
天、人、修羅，則簡去餘趣，惟舉三善道也，謂所受化之機若此之多也。
此且就一往約餘經者為言。
若極樂法門，如大本中說：臨終地獄相現，
以至蜎飛蠕動，皆以願力攝之，令生彼國。
則所攝之機，誠宜四眾、十界無所而不收也。 ^598a32

△次明益所以。 ^598a48

【疏】孤山曰：聞所未聞，故歡喜信受；重法尊師，故作禮而去。 ^598b2

△三獲益淺深。 ^598b6

【疏】言歡喜者，義該深淺，或得歡喜益，或證理入歡喜地。 ^598b8

【鈔】得歡喜益者，約世界悉檀判也。
入歡喜地者，約第一義悉檀判也。 ^598b12

△四、引證深益。 ^598b16

【疏】故大本結益無量眾生發菩提心，那由他人得法眼淨。 ^598b18

【鈔】發菩提心，位在大乘，得入理益；得法眼淨，
位在小乘，得入理益。
經又云信受奉行，則又獲為人悉檀生善之益，惟闕對治悉檀破惡之益。
既有三益，應亦該之。 ^598b22

△五流通永永 ^598b30

【疏】宣布十方，垂於萬世，盡未來際，利樂無窮。 ^598b32

【鈔】流通之法，大要兩種：一、自行，二、化他。
自行又有兩種：一、如說修行，即七日持名，一心不亂。
二、讀誦經文，隨文解義。
昔梁朝有道珍法師，嘗於廬山念佛，作水觀。
忽夢江水瀰滿，眾人乘船，言往西方。
珍言：道珍一生修西方業，可附我而去。
船上人云：法師雖講經甚大，未誦彌陀經并往生呪，
未浴僧淨，業未圓，不得往也。
珍於是感泣。夢覺後，乃廢講業，專誦此經及往生呪，并營僧浴。
至垂終夜，異光明耀，峯頂如列數千炬，
神人持珍臺而至，請師往生。
故知流通願生，不可以不讀誦也。
二、化他者，即純以此經為人演說，勸他念佛，願生極樂。
或書寫解釋，莫非其行。
以此化他功德，回向淨土，發願往生。
昔四明昝學諭，常以擘窠圖印施，勸人念佛。
有計公，桃源鐵工也，年將七十，兩目喪明。
初受一圖，念滿三十六萬聲，念至四圖，兩目瞭然。
如是三載，念滿十七圖。
一日念佛，忽然氣絕，半日復甦，曰：我見佛菩薩。
令分六圖與昝學諭，是勸導之首；分一圖與李二公，此是表圖之人。
囑其子往謝學諭。
言訖，沐浴西向坐逝。
以此而觀，勸人念佛，亦往生之行。
況昝學諭既能勸人，豈不能自念自利？
兼人功德倍隆，往生土品位必高。
彌陀略解圓中鈔卷下〔終〕
w:: 
# 附刻
附刻
orig::  ^598b34

拔一切業障根本往生淨土神呪
commentary::  ^599a10

捺摩阿彌多婆夜　哆他伽哆夜〔二〕，哆地夜他
〔三〕，阿彌利都〔四〕，婆毗〔五〕，阿彌利哆〔六〕，悉躭婆毗
〔七〕，阿彌利哆〔八〕，毗伽蘭帝〔九〕，阿彌利哆
〔十〕，毗伽蘭哆〔十一〕，伽彌膩〔十二〕，伽伽那
〔十三〕，枳多迦利〔十四〕，娑婆訶〔十五〕 ^599a12

祐師云：呪是梵語，此方之人持誦，不經師授，訛謬實多。
此呪載養字函書者，節句差誤，後人沿襲，遂失其正。
龍舒淨土文、樂#CB15131;文類等，
不原所以執之為是，而反以正為誤，聞義不從，謬之甚矣。
請以楞嚴呪等比對可知。
今依正本刊印，普勸誦持，使密語流行，不失其正也。 ^599a20

○余謂祐師既凖楞嚴呪節正句逗，則第四句應同第六句四字為句，
移第五句都字歸上為阿彌利都，第五句但婆毗二字為句。
又師所撰淨土指歸中亦載此呪，謂哆字雖音多曷切，
不可作入聲重呼，當與帶字同音。
此亦深有所以。葢哆字若依篇、韻應讀作侈。
今多曷切讀作帶者，乃梵音彈舌之聲。
葢為東華無彈舌聲字，故譯人凡遇彈舌聲，即以此方字加之以口。
但遇有口字，悉須彈舌。
今哆字加口〔而讀作帶，便成彈舌之聲故也〕。
xu:: 
# 刻圓中鈔#CB02494;
刻圓中鈔#CB02494; ^599a30

佛說阿彌陀佛一經，其猶富貴人家，家常之飯譜，
堂室之物帳，衣服之欵記，苑囿之花疏，
不過直紀其事，以付當家兒，使其守之弗失，
用之不窮，又何必贅以註脚，疣以鈔釋？
第慮少年子弟，厭膏粱而莫辨菽麥，侈錦繡而罔識桑麻，
是以長者之側，臣佐吏民註記券疏者，得握筆而進矣。
吳門蘧庵法師之略解，余首登講席時，
以之發軔，經三十餘年，恍焉若新。
然解雖稱略，于中多涉教門關鑰，乃為初學鈔出。
圓中已證惟心淨土、本性彌陀者，必以是為蒭狗。
若失方問徑，於清泰者不無少裨云。
四明延慶法子圓復募刻流通，余嘉其有自益公人之志，故復為之#CB02494;。 ^599b15

皇明天啟五年冬傳天台無盡燈僧書
 ^599b37
