讀教記卷第七
author:: 天台沙門　法照
other:: 
# 玅玄(七)
玅玄〔七〕
other:: 
## 提謂經
提謂經
orig:: 
玅玄〔十〕〔十〕。復次，釋論結集法藏，初從波羅柰至泥洹夕，
凡所說小乘法，結為三法藏。
從初生至雙樹，凡說大乘，結為摩訶衍藏。
柰苑之前，不預小乘攝。
何者？爾時未有僧寶，故不應用提謂為初教也。
若言提謂是祕密教，一音異解者，不應在顯露之初。 ^41b25

籤〔十〕〔十三〕。第五結集難中二：初難不預五時，次何者下釋不預所以。
六難一音可見。 ^41b35

玄〔十〕〔十五〕若如提謂波利，聞五戒不起法忍，
三百人得信忍，四天王得柔順忍，皆服長樂之藥，
佩長生之符，住於戒中，見諸佛母，即是乳中殺人也。 ^41b39

籤〔十〕〔十九〕，次正明不定，即今世發習且以提謂為首，
提謂猶屬顯露未假祕密，故至鹿苑方分顯祕。 ^41b45

玄〔十〕〔二十二〕祕密合者，初為提，謂說五戒法已，有密悟無生忍者。 ^41c4

四教義〔一〕〔七〕。問曰：提謂經說五戒明人天善，
何意不開為五教義耶〔云云〕？
答曰：三藏教明世間布施、持戒、禪定，即是人天之教，並是正因緣所生善法。
此已為三藏所攝，故不須為五也。 ^41c8

光明文句〔上〕〔十一〕。
提謂經云：五戒是佩長生之符，不死之印，即常德也。
出入不亂，往還無間，即淨德也。
統御一身，即我德也。
以立道根，即樂德也。
此是五戒對四德。 ^41c16

記〔一〕，〔三十〕。以大乘人，了知五戒體是心性，
若受若持，一一順性，性具四德，故五無非常樂我淨。
commentary::  ^41c24

大師只云為三藏所攝，而神智以鹿苑收之，玄文柰苑之前不預小乘攝。
又三百人得信忍，乃至乳中殺人等者，
當知二文各有所以，初破北地師別立人天教，次明引明不定教也。
釋籤云：若言下，難一音者，此點出大師縱破他師之文，非謂提謂無有密悟。
other:: 
## 六因四緣
六因四緣
orig::  ^41c28

玅玄〔十〕〔十〕，成論亦明三因四緣，一切諸法皆為因緣所成。 ^41c42

釋籤〔十〕〔十四〕。言成論三因四緣者，三因謂生因、
習因、依因。生因者，若法生時能與其因，如業為報因。
習因者，如習貪欲貪欲增長。
依因者，如心心數法依色香等。
四緣者，因緣者，具足三因。
次第緣者，心心數法次第而生。
緣緣者，如識生眼識。
增上緣者，諸餘緣也。
若俱舍中因緣五因性，成論以所作因即是增上，故不別立。
但立報因即生因是，自分因即習因是，共因即依因是。 ^41c46

止觀〔八〕〔廿四〕云何名習因習果？
阿毗曇人云：習因是自分因，習果是依果。 ^42a14

輔行〔八下〕〔五〕。言習因是自分因等者，新譯經中名同類因，
故俱舍云：能作及俱有同類與相應徧行并異熟許因唯六種。
今且依大論，略出六因相，次消今文。
論三十二云：言六因者，所作因、共因、自種因、
徧因、相應因、報因。
言四緣者，謂因緣、次第緣、緣緣、增上緣。
新譯次第緣名等無間緣，緣緣名所緣緣，
餘二名同〔云云〕。所作因者，不礙於他。
相應因者，心心數法同相同緣，以心心法共相應故，名相應因。
心心數法以心相應為因，名相應因，如親友知識和合成事。
共因者，一切有為法各共生因，以共生故，
更相佐助，如兄弟同生，互相成濟。
自種因者，過去善法與現在善法為因，
現在善法與未來善法為因，惡無記法亦復如是，一切各各有自種因。
徧因者，苦集諦下十一徧使，名為徧因。
報因者，行善惡因，得善惡報，名為報因。
言四緣者，如上五因，名為因緣。
心心數法次第無間相續而起，名次第緣。
心心數法託緣生故，名為緣緣。
諸法生時，不生障礙，名增上緣。
復次，心心數法從四緣生，無想滅定從三緣生，除於緣緣。
諸餘心數不相應行及色從二緣生，除次第緣及緣緣。
餘有為法劣故，無有從於一緣生者。
報生。心心數法從五因生，除於徧因。
無漏心心數法從三因生，謂相應、共及無障礙。
成論但應三因、四緣，具如玄釋籤第十記。
今業相發，屬習、報兩因。
習因者，自種因，文兼釋於習果、報因。
因於前世前念善惡故，後世後念善惡得起，並名習因。
既心心數法共相因依，亦得名為相應因也。
不障礙故，亦得名為所作因也。
俱有助作故，亦名共因。
若蔽相起，亦名徧因。
以此習因未能招報，不名報因。
言報果者，亦但四因：所作、自種、共因、報因。
當果相現，故云報果。
據理實是報因而已，不與五部染法為通因故。
非徧行因，非心心所，無相應因。
若以習因對四緣中，得是因緣等三，不託緣而起，無所緣緣。
習因起時，亦有增上及有無間相續之義，
亦名次第報果，但在增上因緣。
夫因緣之義，佛法根本，背邪向正之始，
入道修觀之源，故習佛法者不可全迷。 ^42a18

垂裕記〔五〕〔廿五〕。四緣、六因及以十二，並是生死，
生死即三道〔云云〕。
十二秪是四六而已，故知但是離合說耳。
且如無明，即是行家之能通也，即同類因。
行必四相，即俱有也。
行中五部，亦同類也。
無明行中，心心所法，共行共感，所作必同。
行有必招識等異熟，此行必有徧行五部之惑。
若四緣中，論云：增上即能作因緣。
五因性比六因說，可知。 ^42b38

正理論：又六因中，徧行一因唯是染汙，
餘之五因通染、不染。
又相應、徧行二因唯心，餘之四因通色、通心。
又徧行、異熟二因通三界繫，餘之四因通及不通繫。
徧行、異熟唯有漏，餘之四因通漏、無漏。
又徧行、異熟二因唯是非學非無學，餘之四因行通三種。
又六因中，能作一因通四諦及非諦攝，
徧行、異熟二因唯通苦、集，餘之三因通苦、
集、道三諦攝。 ^42c4

 [fg_../figures/X/X28p0042_01.gif]
commentary::  ^42c18

止觀云：集諦下，十一徧使，名徧因者。
補註〔十四〕〔十五〕云：苦下，五見及疑、無明。
集下，邪見、見取、無明、疑。
此之十一徧，為五部作因，名徧因也。
五部染法者，四諦下，見惑為四，修惑為一，即五也。
北峰曰：因緣者，親生為因，疎助為緣。
然約法顯相，且以三道為言，則煩惱為因，
業行為緣，因緣和合，則招苦報，報起惑業，循環無窮也。
或問：成論三因，於六因中，如何會同？
曰：生因既云：若法生時，義兼所作，亦可所作，
即增上緣，非生因攝。
習因既云：貪欲增長，貪欲是惑，即兼徧因。
依因既云：心心數法，兼相應因。
餘三籤文自對也。
或問：俱舍頌云：許因唯六種。
釋籤却云：五因性者，何也？
曰：六因四緣，大論所釋，順有宗義，故具明六。
若成論但說三因，乃順空宗義，所作即是增上緣故，
故不別立，但云五也。
前後存沒，義恐如此。
當知六四既以三道為當體，即以四大為所依也。
other:: 
## 楞伽制肉
楞伽制肉
orig::  ^42c28

楞伽阿#CB02494;多羅寶經四卷，〔宋天竺三藏求那#CB02494;陀羅譯。〕 ^43a22

入楞伽經十卷，〔元魏三藏菩提流支譯。〕 ^43a24

大乘入楞伽經七卷，〔大唐于闐三藏實叉難陀譯〕。
斷食肉品〔四字函第六卷，唐譯〕。
爾時，佛告大慧：一切諸肉有無量緣，菩薩於中當生慈愍，
不應噉食〔云云〕。是故，菩薩不應食肉〔云云〕。
若我聽許聲聞食肉，我則非是住慈心者、
修觀行者、行頭陀者、趣大乘者，云何而勸諸善男子及善女人於諸眾生生一子想，
斷一切肉？大慧！我於諸處說遮十種、許三種者，
是漸禁斷，令其修學。
今此經中自死、他殺，凡是肉者一切悉斷〔偈云〕。
象脇與大雲，涅槃央掘摩，及此楞伽經，我皆制斷肉。 ^43a26

釋籤〔十〕，〔十一〕。寄此兼判楞伽成方等部。
他云：楞伽非第三時七卷經文。
第六卷中大慧問言：外道尚遮不許食肉，何況如來大悲含育而許自他令食肉耶？
若大乘中梵網已制猶作此說，當知楞伽四含之後為漸制之始。
下佛答中仍云：菩薩不應食肉。
故知仍存小教中開。
　玅玄〔十〕，〔十一〕。
commentary::  ^43a44

記主研覈制肉之文，判屬方等。
既對梵網已制而說，則曰仍云菩薩及以漸制，何但制菩薩也。
北峰謂三乘俱制，葢有取焉。
偈指涅槃者，此乃譯師於滅後見涅槃亦制，故引成流類足偈文云。
other:: 
## 雙游
雙游
orig::  ^43b8

涅槃經〔三〕〔三〕長壽品：云何共聖行？
娑羅迦隣提。釋籤〔十〕〔十七〕大經第八鳥喻品云：善男子！
鳥有二種：一名迦隣提，二名鴛鴦。
游止共俱，不相捨離。
此品答前共聖行。 ^43b18

涅槃疏〔二〕〔十一〕若二鳥雙游，明其二用。
二鳥俱息，明其雙寂。
commentary::  ^43b26

原夫涅槃開演常宗，為顯常即無常，無常即常，
故取喻二鳥游息共俱，以答共聖行之問也。
疏：〔七〕、〔四〕、此中備有凡、凡共行〔圓教內凡、
外凡共修圓行〕，凡、聖共行，非凡、非聖共行
〔理即之位，非內、外凡，非分極聖，即常、無常用未始暫缺也〕。
又云：取其雌、雄共俱，飛、息不離，以況一中無量，
無量中一〔一是常，無量無常也。
顯二用相即〕，非一、非無量〔雙息〕，而一、而無量
〔雙飛〕，呼為雙流，乃名共行〔文〕。
凡、聖共修，故稱曰雙，非約二用立共行名。
又此二用，經意雖局菩薩所修法體，徧收一切依、正諫書。
約二用分，割為難解，謗準本疏。
三、翻釋義。二用相即，顯生身即尊特也。
竹菴以事、理二造對於二用，又以一法為並息，
二法為雙游，未也。
應先了理造三千之體非常、非無常，事造三千之用能常、能無常。
二用既全體作，相即之義斯成。
本疏稍難，今當略辨。
分文為二：
orig::  ^43b30

 [fg_../figures/X/X28p0043_01.gif]
commentary::  ^43c10

初云生死涅槃在下在高者，迷悟對分耳。
眾生迷故，有生死名為下；諸佛悟故，得涅槃名為高。
以此經正談三德，涅槃乃如來所證之果。
然所證果本非別法，全指眾生生死三道當體常寂，
良以生佛各具三千，故常無常二用高下無虧。
雖爾，各具迷悟乍分，互即互融，體用不二。
雙游者，全體起用，具常無常事造三千也。
並息者，指用歸體，非常非無常理造三千也。
事理既即，游息亦俱，法法咸然，心心徧具，
故在高在下，平等無差。
次文即事而理、即理而事者，事即事造三千，理即理造三千。
事造之中具於二用，用全體起，當處即理。
理造之體，法法具足，互融互攝，不可思議。
即此玅體起於二用，體既互攝，用豈相乖？
故知二用克就事論，全由理圓，故二用即。
然此事理本無二體，全是三諦，故有次番。
二諦即中，中即二諦，三千諸法一一無非即三諦故。
中邊既即，三豈有三？
三諦俱亡，雖亡而照，故有第三亡照釋也。
三諦俱亡，故非二中雖亡而照；三諦俱照，
故而二中雖有三番，後二只是中邊亡照。
又復後二只是釋成初番事理法體而已，故知欲顯事中二用相即。
若不約圓詮事理法體而辨，則相即之義無自而明矣。
既約法體，故曰義成。
雌雄亦成者，雄喻於實，即常用也；雌喻於權，無常用也。
所喻二用既即，能喻雙游可知，故云亦成。
豎判者，初二句結前生後，其語猶略，應云約事理相即，明二用雙游。
其義既成名字等五，前約法體橫判，雖曰法法全體，
約行人修證，何妨在下在高？
高下雖殊，而位位之中三千具足，故迷則俱迷，
悟則俱悟，故曰名字已去，不唯顯佛，九亦同彰，
乃至果成，咸稱常樂。
二用相即，位位具足，故曰皆成。
結中橫豎只是六即：理同故，即法法實相，
橫義也；事異故，六修證迷悟，豎義也。
即橫論豎，一一具足；即豎論橫，無有缺減；
即橫即豎，事理義圓矣。
other:: 
## 華嚴教主
華嚴教主
orig::  ^43c17

華嚴經云：摩耶夫人為盧舍那母〔云云〕。 ^44a40

梵網經云：爾時釋迦從初現蓮華藏世界東方來，
入天宮中，說魔受化經已，下生閻浮提迦夷羅國。
母名摩耶，父名白淨，吾名悉達。
七歲出家，三十成道，號為釋迦牟尼。
於寂滅道場，坐金剛華王座說法。 ^44a42

玅玄〔十〕〔十七〕，寂滅道場，始成正覺〔云云〕。
此乃明釋迦最初說頓也。 ^44b2

文句〔九〕，〔十八〕。梵網經結成華嚴教，華臺為本，
華葉為末，別為一緣，作如此說，而本末不得相離。 ^44b6

玅樂〔九〕〔廿七〕若華嚴中，十方臺葉，互為主伴。
此梵網經，唯一臺葉。
故天台戒疏判云：華臺華葉，本迹之殊。
所以華臺華葉，本迹定者，被緣雖別，道理恒同。
所結既同，能結豈別？ ^44b10

淨名玄〔一〕，盧舍那佛說華嚴經〔云云〕。 ^44b18

玅宗〔下〕〔七〕、有須現者，即為現之，如梵網、
華嚴及此經等，相多身大也。
不須現者，即以力加，令於劣身不取分齊，
見三十二相即無有邊，以知丈六是法界故也。 ^44b20

解謗〔廿〕〔三〕汝執藏塵為尊特相，樹下之身有此相否？
故昇須彌山頂品云：爾時如來威神力故，
十方一切世界，一切四天下，閻浮提中，
悉見如來坐於樹下，各有菩薩承佛神力而演說法，靡不自謂常對於佛。
爾時世尊不離一切菩提樹下，而上昇須彌，向帝釋殿。
豈非華嚴是千百億應身所說？
此身既被別圓之機，見是尊特，何須獨指華臺受職身耶？
commentary::  ^44b26

娑婆世界，五時施化，說華嚴教，葢千百億身中之一，乃現相之本也。
解謗己闢淨覺之失。
後人不本經文有現起之相，尚執三雙六隻之義，
以即劣尊，特而申明之，未詳。
鑑堂云：示現與現起，看經中有文無文，出解謗書。
other:: 
## 涅槃五味
涅槃五味
orig::  ^44b40

玅玄〔十〕〔十五〕今依大經二十七云：置毒乳中，乳即殺人。
酪酥醍醐，亦能殺人。
此謂過去佛所，嘗聞大乘實相之教，譬之以毒。
今值釋迦聲教，其毒即發，結惑人死。
輔行〔九下〕〔十四〕爾時有菩薩，名無垢藏王，
白佛言：如佛所說，諸佛菩薩，成就智慧功德，
百千萬億，實不可說。
我意猶謂不如此經，能生諸佛阿耨菩提。
佛印可竟。佛言：譬如從牛出乳，譬從佛出十二部經。
從乳出酪，譬從十二部經出修多羅。
從酪出生酥，譬從修多羅出方等典。
從生酥出熟酥，譬從方等出般若波羅蜜。
從熟酥出醍醐，譬從般若波羅蜜出大涅槃。 ^44c4

玅玄〔十〕〔廿四〕。若華嚴為乳，三藏為酪，此則方便味濃，
大乘味薄〔云云〕。此取相生次第為譬，不取濃淡淺深。
籤〔十〕〔廿七〕。不以味濃為乳，味淡為酪，故知自約次第相生為譬。 ^44c24

玅玄〔十〕〔十八〕漸機於頓教未轉，全生如乳。
三藏中轉革凡成聖喻，變乳為酪，即是次第相生，
為第二時教，不取濃淡優劣為喻也。 ^44c32

籤〔十〕〔廿二〕次漸機下，釋味名所以。
言不取濃淡者，秪是小機於華嚴，如乳非酪濃於華嚴。 ^44c38

玄〔十〕〔十七〕又頓教最初始入內凡，仍呼為乳。
呼為乳者，意不在淡，以初故本故。 ^44c42

義例〔六〕六者、名義通局。
如置毒譬，經中唯譬五道不同，佛性不變。
五味唯喻一代五時濃淡，濃淡雖殊，皆從牛出。
今文從義，處處徧入，或定不定，或行或人，
或教或位，或時或部，不可壅義而守其名。
故用置毒，則有兩種：醍醐殺人。
若用五味，則有兩種：乳不等。 ^44c46

別行疏記〔下〕〔十五〕。
應知約教明五味者，不取濃淡，但語相生，以其頓乳即醍醐故。
若約機者，有濃淡義。
然就三乘極鈍者說，為此一類，於彼華嚴全無顯益。
如鯹血乳，說三藏時，此機成酪，次第漸濃，至於極味。 ^45a8

四、教儀。問：將五味對五時教，其意如何？
答：有二：一者、但取相生次第；二者、取其濃淡。
commentary::  ^45a16

北峰師曰：原經意，由無垢藏王歎涅槃教勝，
佛印可後，敘出五味。
故知若非濃淡，歎教不成；若相生者，約義通也。
玅玄約教相生次第，則不取濃淡；若約機行，不無其義。
四明之說善矣。義例云：故用置毒，則有兩種醍醐殺人；
若用五味，則有兩種乳不等。
然置毒兩種，非無乳等；五味兩種，非無醍醐，葢互顯也。
若兩箇唯字，望下義通八種云。
other:: 
## 通別五時
通別五時
orig::  ^45a20

玅玄〔十〕〔二十〕，三、引信解品，四大聲聞領教證次第者。 ^45a36

籤〔十〕〔廿二〕言次第者，華嚴初云於菩提道場始成正覺，在初明矣。
諸部小乘雖云初成，自是小機見為初耳。
據信解品脫玅著麤，故知居次。
大集云如來成道始十六年，故知方等在鹿苑後。
仁王云如來成道二十九年已為我說摩訶般若，
故知般若在方等後，亦知仁王在大品後。
法華云四十餘年，大經云臨滅度時，當知次第有所據也。 ^45a40

玄〔十〕〔廿二〕。夫五味半滿，論別，別有齊限；
論通，通於初後。若華嚴頓乳，別但在初，通則至後。
故無量義云：次說般若，歷劫修行。
華嚴海空，法華會入佛慧。
即是通至二經。又像法決疑經云：今日座中無央數眾，
各見不同〔云云〕。夫日初出，前照高山；日若垂沒，亦應餘輝峻嶺。
故蓮華藏海通至涅槃之後，況前教耶？
若修多羅半酪之教，別論在第二時，通論亦至於後。
何者？迦留陀夷於法華中面得授記，後入聚落被害，作結戒緣起。
又如身子法華請主，後入滅，均提持三衣至佛問〔云云〕。
當知三藏通至於後。
若方等教半滿相對，是生酥教，別論是第三時，通論亦至於後。
何者？陀羅尼云〔止〕：法華後〔如後授記中節〕。
般若帶半論滿，是熟蘇教，別在第四時，通論亦至初後。
何者？從得道夜至泥洹夜，常說般若〔云云〕。
當知般若亦至後。
若涅槃醍醐滿教，別論在第五時，通論亦至於初。
何者？釋論云：從初發心，常觀涅槃行道。
前來諸教，豈無發心菩薩觀涅槃耶〔云云〕？
此則通至於前。若法華顯露邊論，不見在前；
祕密邊論，理無障礙。
故身子云：我昔從佛聞如是法，見諸菩薩授記作佛。
豈非證昔通記之文？ ^45b6

籤〔十〕〔廿六〕，初明前四味通後，次若涅槃下明涅槃法華通至於前。
初文自四〔云云〕。初文又二：初明通二經，次明通至涅槃。
初文言二經者，謂般若、法華，以般若亦得名華嚴故，法華佛慧不殊初故。
次通至涅槃為二：初正引經，次夫日下述意。
初文者，彼經既有住世無量劫之言，又見報身蓮華藏海說心地法門等，
故知華嚴至涅槃後，以彼像法決疑結涅槃故〔云云〕。
次文者，二人雖於法華得記，此後猶作三藏結戒之緣。
文在涅槃，故知涅槃共結小藏〔云云〕。
通記者，昔日授記佛意不壅，小乘情隔自無悕取，
況約祕密已記二乘，據斯以論通至鹿苑。 ^45b44

玄〔十〕〔十〕如提，謂時無量人天得無生忍，
成道六年已，說央掘摩羅涅槃云：我初成道，
恒沙菩薩來問是義，如汝無異。
當知鹿苑不應純半。 ^45c18

籤〔十〕〔十三〕次引諸文，皆是十二年前已有滿教。
淨名疏〔五〕〔三十〕問：自淨名彈訶之前，亦應有滯方便者。
因訶轉教，何不出之？
答：未可定判，故不別出。 ^45c24

略記〔下之上〕。〔一〕問：自淨名等者，亦應合有方等生酥通乳酪耶？
若其有者，何不說之？
答：文雖爾，應須具如法華玄文第十卷中。
今若復欲論理有者，鹿苑理須密說彈斥。
又華嚴中四，何須更論？
亦是其例。既其一切俱通初後，豈可方等不通於初？
準此，問前亦應問後，文無者略。
若爾，一音之教非無小得，但失於鈍，以歷五時，故不全用玄文所引。 ^45c30

玄〔十〕〔八〕問：殃掘之經六年所說，列次第眾委悉餘經，
彈斥明常分明餘教，釋梵四王及十弟子，
乃至文殊皆被訶斥，同聞宛然應入次第。 ^45c44

籤〔十〕〔十二〕言央掘列眾者，彼經初云：爾時世尊與無量菩薩摩訶薩及四眾，
天龍八部，毗盧遮富單那等，日月天子及護世等，皆云無量。
commentary::  ^46a2

不明別五時，則不見化儀次第；不明通五時，則不見隨宜赴物。
問：玅玄明般若、法華、涅槃皆有徧前，獨方等不明者何？
曰：玅玄云：方等彈訶教在三藏之後，被訶之時應在十二年前。
有云：若約顯露，如玄文則無；若約祕密，如淨名疏則有也。
有引殃掘經是如來成道六年所說，證方等顯露徧前。
有云：殃掘經六年說者，乃祕密說，非今結集者。
若今結集者，文中即無六年之說，葢由天台見他文指出耳，
却引玅玄如提謂等文為證。
頃因此說，曾閱彼經，雖無六年之文，正是玄籤第十所引者，
葢在大藏。量字函四卷成文。
宋天竺三藏求那#CB02494;陀羅譯。
other:: 
## 方等授記
方等授記
orig::  ^46a8

玅玄〔十〕〔廿三〕陀羅尼云：先於王舍城授聲聞記，
今復於舍衛國祇陀林中復授聲聞記，昔於波羅柰授聲聞記。
身子云：世尊不虗所言真實，故能第二第三授我等記。
故知方等至法華後。 ^46a32

籤〔十〕〔廿七〕言至法華後者，即指王城授記，同於法華。
舍衛國記，即指方等，在法華後。
彼經下文云：舍利弗聞文殊得記，問文殊師利：於汝意云何？
文殊語舍利弗：汝意云何？
猶如枯樹更生華不〔云云〕？
燋種生芽不？舍利弗言：不也。
文殊言：若不可得，云何問我得記生歡喜不？
授記無形、無相、無我、無有言語、無去來今，猶如野馬。
如是觀者，乃名得記。
此文是文殊破舍利弗得記之相。 ^46a40

文句〔四〕〔五〕，七、得記不得記者〔云云〕。 ^46b8

大乘入楞伽經〔第六卷變化品四字函〕。
爾時，大慧菩薩摩訶薩復白佛言：世尊！
如來何故授阿羅漢阿耨多羅三藐三菩提記〔云云〕？
佛言：諦聽，當為汝說。
大慧！我為無餘涅槃界故，密勸令彼修善薩行。
此界他土有諸菩薩，心樂求於聲聞涅槃，
令捨是心進修大行，故作是說。
又，變化佛與化聲聞而授記別，非法性佛。
大慧！授聲聞記是祕密說。 ^46b10

輔行〔六下〕。〔三〕問：若言方等不記二乘，何故楞伽第二變化品中大慧問佛：
如來何故授聲聞記？
佛言：三意故記：一、為入無餘界者，密勸修菩薩行故；
二、為此界他土菩薩樂求聲聞涅槃者，
勸捨此心修大行故；三、變化佛授聲聞記非法性佛，大慧授聲聞記是秘密說。
判曰：今聞法華是顯露記，不同方等隱密與記。
若據斯理，淨名、大品皆應有之，何獨楞伽？
故方等云：第二、第三授我等記。
初意自為已入滅者，次第二義但為斥於鈍根菩薩對彼說記，
何關二乘？第三、判非法性佛者，此是以實而隔於權，
未若法華顯久遠本，我土不毀而眾見燒，
況法性之佛尚不記菩薩，何獨聲聞？
故知三義並異法華。
當知大慧發起密說，是故發問授記之事，
故知彼經義屬方等，與法華異，豈待固論？
數數斥奪二乘等故。
故法華中三周授記偏語聲聞者，為顯餘經所不說故，是故委授劫國之名。
菩薩授記處處有文，故但通途云當作佛，乃至本門某生當得。
法華稱玅，斯言可凭。 ^46b24

玅樂〔三〕〔廿六〕。如華嚴法界，何所不含？
隔彼聲聞，使如聾瘂。
後分雖有，授記事乖。
鹿苑初聞，一向唯小。
方等尚昧，般若猶生。
雖楞伽方等，有記小之言。
楞伽乃密對菩薩，方等為斥奪聲聞。
故一代教文，彰灼唯此。 ^46c10

方等陀羅尼授記品〔第二卷覆字函〕。
佛告五百大弟子眾：汝等亦當各各作佛，
俱同一號，號寶月王如來、無所著、至真、
等正覺〔云云〕。
commentary::  ^46c18

記主云：楞伽乃密對菩薩，方等為斥奪聲聞。
葢點云楞伽、方等陀羅尼二經之意也。
楞伽密記小乘佛對菩薩說出方等陀羅尼經小之後，
舍利弗與文殊問答之文，即斥奪也。
other:: 
## 十行橫學
十行橫學
orig::  ^46c24

玅玄〔十〕〔廿四〕，別教復有四〔云云〕。 ^46c34

釋籤〔十〕〔廿七〕別教復有四者，別教十住修生無生，
十行修無量，十向修於無作，登地證無作，故云有四。
又十行中習諸佛法，具足於一十六門，亦名為四。
問：住已習八，何故行中更習十六？
答：前是自行隨用一門，後為化他，是故行中更習前八，是故十六俱須廣習。 ^46c36

玄〔四〕，〔八〕。道滅即苦集，苦集即道滅。 ^46c46

籤〔五〕〔三〕苦集即道滅者，發心之來，誰不為斷煩惱生死，
廣集佛法，求無上道，但此教意，達道滅體於生死煩惱之中，
故云眾生心行中求，此則實知真斷，玅修理證，
故豎行住行，猶迷迴向薄知，初地少證，即其意也。
籤〔五〕〔一〕今此四四諦，雖並在別教，既約生滅等四，
豎判一教，別教菩薩，即此自行，而用化他，
故十行中，橫辨此四，全為利物，所以四相，
各附彼教，而為相狀。 ^46c48

輔行〔六下〕〔一〕應知此中若全不兼文之元意，
如何次第出假之位，即能授他圓教四門。 ^47a14

輔行〔六下〕〔四〕圓教六根，名下根者，出假名同，功逾十向。
此是相似圓融三諦，不同次第出假之位。 ^47a18

輔行〔六下〕〔五〕通別入空，但照六界。
兩教出假，長短不同。
尚未能出佛法界假，豈能九界見即中耶〔云云〕。
縱帶此空，即十界假。
既無法性，的非圓融。
commentary::  ^47a22

北峯師曰：良以別教迷中重故，不能頓修中道之觀，
遂使如來說此一教，始終次第，邊居中外，
破九顯一，機緣稟之，依教起行。
於十行中，自既未能圓修，安能為他圓說？
住行猶迷自行，化他皆須斷九，考之文理，只是但中。
故雜編云：十向圓修，可由實道；十行實無作，且順權方。
良以修中之位已深，出假之位尚淺。
位深，故知昔日化他無非玅行；位淺，故知將來自行亦是但中。
不應以實難權，以他妨自。
讀教記卷第七
 ^47a28
