
other:: 
other:: 佛說仁王護國般若波羅蜜經疏卷下
other:: 姚秦三藏法師鳩摩羅什　譯
author:: 陳隋　天台　智者大師　疏
other:: 閩建州後學沙門　道霈　合
commentary:: 
第三，辨大眾得益。
orig::  ^170a33

時，諸大眾聞月光王歎十四王無量功德藏，
得大法利，即於座中，有十恒河沙天王、
十恒河沙梵王、十恒河沙鬼神王，乃至三趣，
得無生法忍；八部阿須輪王，現轉鬼身，
天上受道；三生入正位者，或四生、五生，
乃至十生，得入正位，證聖人性，得一切無量報。
commentary::  ^170a35

文三：一、天及三趣得益；二、八部得益；三、得道賖促。
初中言無生忍者，通教三地已上，別教初地已上，圓教初住已上矣。
問：云何惡道得無生忍？
答：大經云：一切眾生皆有佛性必當成佛，今遇佛善知識故得道也。
又戒乘緩急前已具明，以三品戒緩生惡道，大乘急故以惡道身見佛聞法。
八部下，二、八部得益也。
三、生入正位者下，三、得道賖促，由根有利鈍、悟有淺深也。
正位二義：一、人空，別教十解、圓十信得；
二、法空，別教初地、圓教初住得。
聞法已後，一生乃至十生得正位也。
例如法華中損生〔云云〕。
月光偈贊竟。 ^170a45

大章第三、如來述成。
文二：初、讚能說，後、讚所說。
初文二：先、正讚，後、述讚。
今初。
orig::  ^170b22

佛告諸得道果實大眾：善男子！
是月光王已於過去十千劫中龍光王佛法中為四住開士，
我為八住菩薩，今於我前大師子吼。
commentary::  ^170b26

文二：一、告眾而告實。
得道果者，以權行自知月光本迹，實則不知故告之也。
善男子是月光下，二、發迹。
昔於龍光所為第四住炎慧開士，我為第八等觀菩薩，我今成佛則月光為法雲菩薩。
何以知然？師子吼者名決定說，若非十地不能堪也。
又淨名歎十地菩薩云能師子吼名聞十方也。 ^170b32

二，述讚。
orig::  ^170b44

如是，如是，如汝所解，得真義說不可思議、
不可度量，惟佛與佛乃知斯事。
commentary::  ^170b46

先讚勝解，王所說教稱所詮理，教理相稱故再言如是，自九地已下心口不能思不能議也。
次明解，般若云唯佛與佛乃知斯事，經有作以佛非也。
唯汝解此乃同佛地，不為菩薩發問如是也。 ^170c2

第二、讚所說法。文三：初、正讚，二、勸修，後、大眾供養。
初文三：初、釋不可思議，次、釋不可度量，
後、釋唯佛乃知。初更三：一、略說，次、假徵，
二、藏，後、廣釋。今初。
orig::  ^170c10

善男子！其所說十四般若波羅蜜、三忍地地上中下三十忍一切行藏一切佛藏不可思議。
commentary::  ^170c18

文四一標數謂十四般若也三忍下二配位三忍謂伏忍三品十信十止十堅心也地地上中下三十忍者，
從初地至十地各有上中下，十地成三十忍也。
一切行藏下，三、藏攝，一切行藏謂十三忍，
一切佛藏即上品寂滅，此二攝諸功德故名藏。
不可思議者，四、結不可思議也。 ^170c22

二、假徵二藏
orig::  ^170c34

何以故？
commentary::  ^170c36

即徵行佛二藏也。 ^170c38

三、依義廣釋，文三：初、就佛明不可思議，
二、合釋二藏明不可思議，後、雙結二藏明不可思議。
今初。
orig::  ^170c40

一切諸佛是中生，是中滅，是中化，無生無滅無化，
無自無他，第一無二，非化非不化，非無無相，無來去如虗空故。
commentary::  ^170c46

文二：先、就化身明無生滅，二、逐難重釋。
今初。文二：一、立，二、蕩。
今初。法身無相，為物故形。
王宮生，雙林滅，以生滅化眾生也。
而無生下，二、蕩。其用彌廣，其體彌寂，故無生滅化也。
無自他下，逐難重釋。
先法，後喻。今初。彼我兩亡，故無自他；境智俱絕，
故無二；中道最上，故第一。
即動是寂，故非化；即寂是動，故非不化。
非無無相者，釋其潛疑。
恐人聞無生死化等，即謂無有出世無相之法，
故釋其疑云：非無無相，無去來等。
但求去來不可得，故云無去來耳。
如虗空者，二、舉喻也。 ^171a4

二、合釋二藏，明不可思議。
文二：先釋，後結。釋中二：初人、法相對，辨不思議；
後境、智相對，辨不思議。
初中更二：一、明人空，二、明法空。
今初。
orig::  ^171a24

一切眾生無生滅、無縛解、非因非果非不因果、
煩惱、我、人、知見、受者、我所者，一切苦受行空故。
commentary::  ^171a30

文二：初以三義辨眾生空，後就眾名辨我人空。
今初也。言三義者：一、無生滅，二、無縛解，
三、非因果非不因果。
眾生義無所得，離苦故無生無滅，離集故無縛無脫。
離集則非因，離苦則非果。
雖非因果，而因果宛然，故云非不因果。
又大品云：色空，受、想、行、識空。
以五陰空故，將何受生？
故無生。既無生，何有滅？
故無滅。無縛無解者，大論五十一云：五眾無縛無脫。
若畢竟空，無有作者，誰縛誰解？
凡夫人法虗假不可得，故非縛。
聖人畢竟不可得，故非解。
乃至菩薩住是道中，諸煩惱不牽墮凡夫中，故言不縛。
不以諸無漏法破煩惱，故言不解。
具如彼說。衛世師計我為作者名因，僧佉計我為受者名果。
今我既空，故非因果。
真諦則無，俗諦則有，故言非不因果煩惱。
我人下，二、就我眾名以辨我人空。
文二：一、正明我空，二、明我所空。
今初，有五：一、我，二、人，三、知者，四、見者，五、受者。
我所者下，次、明我所空。
一切苦受者，苦受名苦苦，樂受名壞苦，捨受名行苦。
此三者皆有為行，同是我所等法，故言一切苦受行空故也。 ^171a34

二、明法空。
orig::  ^171b24

一切法集，幻化五陰無合無散，法同法性寂然空故。
commentary::  ^171b26

一切法集者，謂因緣共成，此名假也。
幻化五陰者，五陰無實，此為法假也。
無合無散者，此受假也。
因緣共生故無散，因緣即空故無合也。
法同法性者，一切諸法皆同真如之性，以其本來寂然空故。 ^171b28

二、境智相對辨不思議二：初辨境空，後釋智空。
今初。
orig::  ^171b36

法境界空，空無相，不轉不顛倒，不順幻化，
無三寶，無聖人，六道如虗空故。
commentary::  ^171b40

文二：先法，後喻。法中言法境界空者，明總空，謂一切法無不是空者。
空無相下，二、明別空。
文三：初、明法空。言空者，是空定。
無相者，是無相定。
不轉者，以苦集染法不可轉為無漏淨法。
又實相門中無相不相，故云空無相。
相不能動，故云不轉。
離惑故無顛倒，離解故名不順，知諸法空故名幻化。
無三寶者，二、雙顯人法二空。
無聖人六道者，三、明人空。
如虗空者，二、舉況也。 ^171b44

二、釋智空。
orig::  ^171c12

般若無知無見，不行不緣，不因不受，不得一切照相故行道相，
斯行道相如虗空故。
法相如是，何可有心得、無心得？
commentary::  ^171c14

文三：法、喻、合。今初。
知無故言無知，見無故言無見。
不行生滅法，不染無明緣。
又觀緣並寂，故云不行不緣。
不從因生，故云不因。
無法可受，故云不受。
不得一切照相故者，豈是無心不知、無因不見？
但以理觀照不可得故也。
斯行道相下，二、舉況。
法相如是下，三、合。
心境俱空，何可有心得？
心境俱假，何可無心得？ ^171c20

二結。
orig::  ^171c34

是以般若功德，不可眾生中行而行，不可五陰法中行而行，
不可境中行而行，不可解中行而行。
commentary::  ^171c36

上四義文即為四：不可眾生中行結人空，
不可法中行結法空，不可境中行結境空，不可解中行結智空也。 ^171c40

第三，雙結二藏不可思議。
orig::  ^171c46

是故般若不可思議，而一切諸菩薩於中行故亦不可思議，
一切諸如來於幻化無住法中化亦不可思議。
commentary::  ^171c48

文二：初、依智總結；而一切諸下，二、約人別結。
文二：初、明菩薩不行而行不思議；一切諸如來下，
二、明諸佛無化而化不思議。 ^172a6

第二，釋上不可度量。
orig::  ^172a12

善男子！此功德藏，假使無量恒河沙第十二灌頂開士說是功德，
百千億分中，如王所說，如海一滴。
commentary::  ^172a14

十地菩薩所說如海一渧，月光所說如大海。
又如王所說如海一渧，十地所說如大海。
問：何意王說勝菩薩？
答：王本無地，云何可知？ ^172a18

第三、釋上唯佛能知。
orig::  ^172a24

我今略述分義功德，有大利益一切眾生，
亦為過去來今無量諸如來之所述可，
三賢十聖讚歎無量，是月光王分義功德。
commentary::  ^172a26

月光之德無量，略述即盡，故言分義。 ^172a32

第二、勸脩。文三：初、正歎勸脩，二、徵，後、廣釋。
今初：
orig::  ^172a34

善男子！是十四法門，三世一切眾生、一切三乘、
一切諸佛之所脩習，未來諸佛亦復如是。
若一切諸佛菩薩不由此門得薩婆若者，無有是處。
commentary::  ^172a36

先明凡聖自脩也。
若一切下。正勸脩也。 ^172a42

二徵
orig::  ^172a44

何以故？
commentary::  ^172a46

三廣釋。
orig::  ^172a48

一切諸佛及菩薩，無異路故。
是故一切諸善男子，若有人聞諸忍法門，
信忍、止忍、堅忍、善覺忍、離達忍、明慧忍、
#CB08504;慧忍、勝慧忍、法現忍、
遠達忍、等覺忍、慧光忍、灌頂忍、圓覺忍者，
是人超過百劫、千劫、無量恒河沙生生苦難，
入此法門，現身得報。
commentary::  ^172b2

文三：一、標正路。前言門者以無滯故，今言路者以能通故。
是故一切下，二乘正路當依十四忍修學也。
是人超過下，三、舉果歎勝。
有二利益：一、離苦；二、得樂。 ^172b12

第三，大眾供養。
orig::  ^172b20

時諸眾中十億，同名虗空藏海菩薩歡喜法樂，
各各散華於虗空中，變成無量華臺，上有無量大眾說十四正行。
十八梵、六欲天王亦散寶華，各坐虗空臺上說十四正行，受持讀誦解其理義。
無量諸鬼神現身脩行般若波羅蜜。
commentary::  ^172b22

文三：先菩薩供養功德，次天供養，後鬼神脩行，從勝至劣也。
上來答第一第二問自利利他行竟。 ^172b32

大章第二、答所化眾生之相。
文三：一、牒前問，次、正答，後、得益。
今初。
orig::  ^172b36

佛告大王汝先言：云何眾生相可化？
commentary::  ^172b40

重牒前問，何相眾生可化也。 ^172b42

二、正答。文二：一、略，二、廣。
今初。
orig::  ^172b44

若以幻化身見幻化者，是菩薩真行化眾生。
commentary::  ^172b46

能化所化皆因緣生，故俱是幻化。
能如是者，真是行化眾生。
淨名云：譬如幻士為幻人說法也。 ^172b48

二、廣答。文二：初、明所化如幻；後、明能化如幻。
初文二：先釋，後結。
初中六假為六別。
第一、釋法假。文二：一、正明法假；二、明凡聖境差。
初文更二：一、明本識能生色心；
orig::  ^172c4

眾生識初一念，識異木石，生得善，生得惡，
惡為無量惡識本，善為無量善識本。
初一念金剛，終一念於中生不可說不可說識，成眾生色心。
commentary::  ^172c12

本識者，即正因佛性，不同木石，非有非無，不知不忘。
如水溼性、火熱性、黃石金性等，但隨境界而有差殊，
得善境生善，得惡境生惡，乃至成地獄等身。
但最初一念，乃至金剛，於其中間，生不可說善惡身心。
大經云：如雪山藥，唯是一味，隨其流處，有種種名。
其味真正，停留在山，藥菓叢林，不能覆沒也。
問：諸眾生等，有本際不？
若言有者，何故中阿含云眾生本際不可得者？
答：略為二說：一、理中不可說煩惱與身，
有前後二事說，即有一念識生之文。 ^172c18

二、明色心成陰界等。
文二：初、成五陰。
orig::  ^172c36

眾生根本，色名色葢，心名識葢、想葢、受葢、行葢。
葢者，陰覆為用，身名積聚。
commentary::  ^172c38

初一點赤白名色，葢業行力故，識托其中，名識葢。
即是開心為四葢，葢即陰也。
陰者，陰覆為義，葢亦如是。
身名積聚者，三十六物共成此身也。 ^172c42

二、明成十二處。
orig::  ^172c48

大王！此一色法生無量色，眼所得為色，
耳所得為聲，鼻所得為香，舌得為味，身得為觸，
堅持名地，水名潤，火名熱，輕動名風，生五識處名根。
如是一色一心，有不可思議色心。
commentary::  ^173a2

文三：初、明一色生無量色，謂五塵、四大等生五識處名根者；
二、明能成五根，謂四大所造能生五識，故名為根也。
如是一色下，三、總結一色生五塵、五根、
四大，不明法入色也。
一心動十二入中能生意根，於十八界中能生六識及與空界，
釋中略不說也。 ^173a10

二、明凡聖境差。
orig::  ^173a22

大王！凡夫六識麤故，得假名青、黃、方、圓等無量假色法；
聖人六識淨故，得實法色、香、味、觸一切實色法。
commentary::  ^173a24

文二：先明凡境並假，次明聖境真實。
初文可見。聖人六識下，次明聖境。
假名雖一見則不同，凡夫妄見執著，聖人滅無常色，獲得常色別圓之意也。 ^173a28

第二，明受假。
orig::  ^173a34

眾生者，世諦之名也。
若有若無，但生眾生憶念，名為世諦。
世諦假誑，幻化故有，乃至六道幻化，眾生見幻化，
幻化見幻化，婆羅門、剎利、毗舍、首陀神，
我等色心，名為幻諦。
commentary::  ^173a36

文四：一、約二諦；二、明有無；三、約六道；四、約四姓。
今初也。上明五陰是法假，計有眾生即受假也。
世諦則有，真諦則無也。
若有若無下，二、明有無。
外道以實有為有，豁達為無，此六十二見之本也。
但生眾生憶念下，釋有所以。
凡夫妄計謂有受者，聖人見受猶幻化，此皆以聖對凡也。
乃至六道下，三、約六道明受假也。
幻化見幻化下，四、約四姓。
所言見者照真幻，化人化實幻者，真幻即別教人也。
此就能化所化明受假也。 ^173a44

三、釋名假。文二：一、明佛前無名，二、明佛為立名。
今初。
orig::  ^173b14

幻諦法無，佛出世前無名字、無義名，幻法幻化無名字、
無體相、無三界名字、無善惡果報六道名字。
commentary::  ^173b18

文三：一、明無義名。
為佛未出世，無大聖，不說名，是假也。
幻法幻化下，二、明無名體。
肇云：名無得物之功，物無當名之實也。
無三界下，三、明無三界六道也。 ^173b22

二、明佛為立名。
orig::  ^173b30

大王！是故佛佛出現於世，為眾生故說作三界六道名字，
是名無量名字，如空法、四大法、心法、色法。
commentary::  ^173b32

文二：一、佛立名，具知識假也。
是名無量下，二、結名，非一也。 ^173b36

四明相續。
orig::  ^173b40

相續假法，非一非異，一亦不續，異亦不續，
非一非異，故名續諦。
commentary::  ^173b42

文三：一、標宗。一亦不續下，二、釋。
一亦不續，以其一故；異亦不續，以其別故。
非一非異下，三、順結。
此如芽莖，不可言一異也。 ^173b46

五，釋相待假。
orig::  ^173c4

相待假法，一切名相待，亦名不定相待。
如五色等法、有無一切等法一切法皆緣成假成眾生。
commentary::  ^173c6

文中有二意一切相待是相避待中論云若法有待成是法還成待如五色等法即是相對待相對如眼見色耳聞聲等若長短相待者此是相形待也一切法皆緣成假五陰等法為緣假成眾生也。 ^173c10

六，釋因生假。
orig::  ^173c18

俱時因果。異時因果。
三世善惡。
commentary::  ^173c20

如五果三因是俱時因果，過去二因、現在五果是異時因果。
又緣見是俱時，觀因是異時。
又梁椽成舍是俱時，十二時為日是異時。
又燈及明是俱時，闇與明是異時也。 ^173c22

二、結假文。
orig::  ^173c30

一切幻化是幻諦眾生。
commentary::  ^173c32

即先結所化如幻也。 ^173c34

第二、明能化如幻。
orig::  ^173c36

大王！若菩薩如上所見眾生幻化，皆已假誑如空中華，
十住菩薩、諸佛五眼如幻諦而見，菩薩化眾生為若此。
commentary::  ^173c38

以菩薩見眾生不實，猶如病眼見空華，
眾生不知，故為宣說，皆是假菩薩之力用也。 ^173c44

第三，時眾得益。
orig::  ^173c48

時，諸有無量天子及諸大眾，得伏忍者，
得空、無生忍，乃至一地、十地不可說德行。
commentary::  ^174a2

文二：一、明得忍，謂地前地上乃至一地下。
二、明地上德行。
other:: 
## 二諦品第四

orig::  ^174a6

佛說護國般若波羅蜜經二諦品第四
commentary::  ^174a10

上內護中文有三別，今二諦品即是第三明二護所依。
言二諦者，是佛教之大宗，有實有幻，有別入通、
圓入通別教、圓入別圓教等七種，廣如法華玄義〔云云〕。
但以凡夫見淺名俗，聖人見深名真，審實故名諦。
又上觀空品明實智、方便智皆空，而護諸未達，
事須行化，化必有由，所謂二諦，故於此明也。 ^174a12

品文二：一、問答，二、勸持。
初文三：一、明二諦不二，二、明說法不二，
三、明法門不二。初文二：先問，次答。
今初。
orig::  ^174a24

爾時，波斯匿王言：第一義諦中有世諦否？
若言無者，智不應二；若言有者，智不應一。
一二之義，其事云何？
commentary::  ^174a30

問中有三：初、雙標；爾時下，將欲設難，故作兩徵；
二、若言無者下，雙難。
有人云：若言無者，凡夫智不應有二，謂真俗二諦也；
若言有者，聖人智不應一，一即第一義也。
今謂若言有者，不應言有無皆空；若言無者，不應二見差別。
一二之義下，三、雙結也。 ^174a34

二、答。文三：一、正答，二、引證，三、釋成。
今初。
orig::  ^174a44

佛告大王：汝於過去七佛已問一義、二義，
汝今無聽，我今無說，無聽、無說即為一義、二義故。
諦聽！諦聽！善思念之，如法脩行。
commentary::  ^174a46

文三：初、嘆月光往因，可解。
汝今無聽下，二、正答。
聽說皆空即不二，聽說宛然即不一。
故諦聽下，三、誡聽勸脩三慧也。 ^174b4

第二，引證。
頌有八行半，分為三別：初三行正伸二諦；
次三行釋義，正是答問；後二行半結成上義。
今初。
orig::  ^174b10

七佛偈如是。 ^174b16

無相第一義，無自無佗作，因緣本自有，無自無佗作。
法性本無性，第一義空如，諸有本有法，三假集假有。
無無諦實無，寂滅第一空，諸法因緣有，有無義如是。
commentary::  ^174b18

文三：初、一行明別教二諦。
上半明真諦即有空，下半明俗諦即空有。
大論云：十二因緣是誰所作？
佛言：非佛、非菩薩乃至非一切聖人作。
故云無自無佗作也。
法性本無性下，二、一行明通教二諦。
上半明真，下半明俗。
三假者，法受名也。
無無諦實無下，三、一行明圓教二諦。
無別俗是一無，無別真是一無，故云無無諦也。
上二句明真，次句明俗，下句總結。 ^174b24

第二，正答難，明不一不二。
orig::  ^174b40

有無本自二，譬若牛二角，照解見無二，二諦常不即。
解心見不二，求二不可得，非謂二諦一，非二何可得？
於解常自一，於諦常自二，通達此無二，真入第一義。
commentary::  ^174b42

文三：初、一行，智理相對遣一異。
上半明一二，下半明不一不二〔云云〕。
解心是不二下，二、一行，智理相對以遣執。
上半明解心求二不可得，下半明遣著。
所謂解者見二諦皆空便著此空，二尚叵得，非二何可得也？
於解常自一下，三、一行，理智相對讚入真義也。 ^174b48

第三、結成上義。
orig::  ^174c12

世諦幻化起，譬如虗空華，如影三手無，因緣故誑有。
幻化見幻化，眾生名幻諦，幻師見幻法，諦實則皆無。
名為諸佛觀，菩薩觀亦然，
commentary::  ^174c14

初一行，明世諦有無三喻：一、舉空華；二、
舉影；三、舉三手皆無實，雖無實而不無也。
幻化見幻化下，二一行，明聖見有無也。
名為諸佛觀下半行，三、結正觀也。 ^174c20

第三、釋成，文二：先明二義，後明一義。
今初：
orig::  ^174c28

大王！菩薩摩訶薩於一義中常照二諦化眾生。
commentary::  ^174c30

照俗化凡夫，照真化二乘。 ^174c32

二、明一義。文三：初、能所相對明一義。
orig::  ^174c34

佛及眾生一而無二。
何以故？以眾生空故得置菩提空，以菩提空故得置眾生空。
commentary::  ^174c36

有三，謂：標、徵、釋。今初，標也。
何以故？二，徵也。以眾生下，釋也。
以眾生空得置菩提空，釋佛能化也。
以菩提空故得置眾生空，釋所化也。
又眾生空是人空，菩提空是法空也。 ^174c40

二、境智相對明一義。
orig::  ^174c48

以一切法空故空空。
何以故？般若無相，二諦虗空。
般若空於無明，乃至薩婆若無自相、無他相故。
五眼成就時，見無所見，行亦不受，不行亦不受，
非行非不行亦不受，乃至一切法亦不受。
commentary::  ^175a2

文三：謂標、徵、釋也。
今初，以一切法者，謂境、智二此皆空，故言空空。
何以故者，二、徵也。
般若無相下，釋中文二：初、正釋一義，可解；
次、般若空於無明下，二、逐難重釋。
何者？一切空相，事顯可知。
般若之空有何差別？
故今釋云從於無明至於佛果，以明別也。
文二：初、約迷悟；次、位明空相，可解；二、五眼成就時下，約佛果顯空相。
文二：初、明無見而見。
肉、天等四眼在佛，名佛五眼也。
行亦不受下，二、明無行而行。
方離五非， ^175a10

第三，染淨相對明一義。
orig::  ^175a28

菩薩未成佛時，以菩提為煩惱；菩薩成佛時，以煩惱為菩提。
何以故？於第一義而不二故，諸佛如來乃至一切法如故。
commentary::  ^175a30

文中三：謂標、徵、釋。
初標可見。何以故？
徵也。於第一義而不二下，三、釋也。
生死菩提其如明暗，雖二空不二也。 ^175a36

第二、明說法不二。
文二：先問，次答。今初：
orig::  ^175a42

白佛言：云何十方諸如來、一切菩薩不離文字而行諸法相？
commentary::  ^175a44

問意云：若諸空如如，即無文字，何故聖人以此教化？ ^175a48

二答文二一、明說空，二、明脩空。
今初。
orig::  ^175b4

大王！法輪者，法本如、重誦如、受記如、不誦偈如、
無問而自說如、戒經如、譬喻如、法界如、
本事如、方廣如、未曾有如、論義如，是名味、
句、音聲、果、文字、記句一切如。
若取文字者，不行空也。
commentary::  ^175b6

文三：一、明名空。言法輪者，凡有二種：一、
行；二、教。法本者，脩多羅經也。
重誦者，祗夜經也。
受記者，和伽那經也。
不誦偈者，伽陀經也。
無問而自說者，優陀那經也。
戒經者，尼陀那經也。
譬喻者，阿婆陀那經也。
法界者，伊帝目多伽經也。
大經云：戒經本事者，闍多伽經也。
方廣者，毗佛略經也。
未曾有者，阿浮陀達摩經也。
論議者，優婆提舍經也。
此十二皆空，即如也。
是名味句下，二、明教空。
以此土音聲為佛事，文字性離，故皆如也。
若取文字者下，三、明不行空。
行空則非王觀也。 ^175b14

第二、明脩空。文三：初、辨脩習。
orig::  ^175b34

大王！如如文字脩諸佛智母，一切眾生性根本智母，即為薩婆若體。
諸佛未成佛，以當佛為智母；未得為性，已得薩婆若。
commentary::  ^175b36

文二：初、明因位。因教生智，教為智母。
又空如文字，文字如空，故云如如。
因此如如能生佛智，故云智母也。
一切眾生下，二、明果位。
在眾生身為佛性，在佛身名一切種智。
未成佛時當必得成，當能成故名當為母。
未得道時名佛性，已得道時名一切種智也。 ^175b42

二，逐難重釋。
orig::  ^175c6

三乘般若不生不滅自性常住，一切眾生以此為覺性故。
若菩薩無受無文字，離文字非非文字，
脩無脩為脩為脩文字者，得般若真性般若波羅蜜。
commentary::  ^175c8

謂前云佛智母，又云性根本智母，恐人難解，故今重釋。
文二：一、理性釋；二、行性釋。
理即如如智母。今初，理性釋前根本智母也；
若菩薩無下，二、行性釋如如智母也。
若菩薩無文字而學，無脩而脩，即得真智般若也。 ^175c14

三、結脩成。
orig::  ^175c24

大王！若菩薩護佛、護化眾生、護十地行，為若此。
commentary::  ^175c26

第三、明法門不二：先問，後答。
今初：
orig::  ^175c28

白佛言：無量品眾生，根亦無量、行亦無量，
法門為一、為二、為無量耶？
commentary::  ^175c30

問中三：初、是問根也；行亦無量，二、問行也；
法門為一下，三、問法門也。
又問意云：眾生根性志懷不同，所說觀門為一為二？ ^175c34

二答文三：一、略答；二、廣答；後、結答。
orig::  ^176a4

大王！一切法觀門非一非二，乃有無量一切法，亦非有相非非無相。
commentary::  ^176a6

文二：初、明觀門，後、明所觀法。
今初，文可解也。乃有無下，二、明所觀法。
非有相，相不實故；非無相，離空過故。 ^176a10

二、廣答。
orig::  ^176a16

若菩薩見眾生見一、見二，即不見一、不見二。
一、二者，第一義諦也。
大王！若有、若無者，即世諦也。
以三諦攝一切法：空諦、色諦、心諦。
故我說一切法不出三諦：我、人、知見、五受陰空，乃至一切法空。
commentary::  ^176a18

文三：初、約二諦顯。
若菩薩觀眾生下，二、是俗諦。
不見一二是真諦，即俗即空，故言不二是第一義諦。
若有若無，即諸見本，名世諦也。
以三諦下，二、約三諦顯諸法。
有人言：空即真也，色即五根，心即六識。
今云一切法者，則理事俱該。
空則始從虗空乃至般若，亦有真俗；色則始從實色乃至真色，
亦有真俗；心則始從生滅乃至無作，亦有真俗。
攝法實廣也。五種三諦，如法華玄義說。
我人知見下，三、約三假顯法。
我人知見是名假，五陰是受假，一切法是法假也。 ^176a26

三、結答。
orig::  ^176a46

眾生品品根行不同，故非一非二法門。
commentary::  ^176a48

問答竟。 ^176b2

大章第二、勸持。文二：一、歎教，二、舉名勸持。
今初：
orig::  ^176b4

大王！七佛說摩訶般若波羅蜜，我今說般若波羅蜜，無二無別。
汝等大眾受持、讀誦、解說是經功德，有無量不可說不可說諸佛，
一一佛教化無量不可說眾生，一一眾生皆得成佛，是佛復教化無量不可說眾生皆得成佛。
是上三佛說般若波羅蜜經八萬億偈，
於一偈中復分為千分，於一分中說一分句義不可窮盡，況復於此經中起一念信！
是諸眾生超百劫、千劫、十地等功德，何況受持、
讀誦、解說者功德！
即十方諸佛等無有異，當知是人即是如來，得佛不久。
時諸大眾聞說是經，十億人得三空忍，
百萬億人得大空忍、十地性。
commentary::  ^176b6

文為五：一、明說同七佛，可解。
汝等大眾下，二、舉益勸持也。
況復於此下，第三、明勝信。
能信此經成就三智，即超通教十地功德。
何況受持下，四、明得入圓教初住成佛，能百佛世界化眾生也。
時諸大眾下，五、明得益也。 ^176b28

二、舉名勸持。
orig::  ^176b38

大王！此經名為仁王問般若波羅蜜經。
汝等受持般若波羅蜜經，是經復有無量功德，
名為護國土功德，亦名一切國王法藥服行無不大用護舍宅功德，
亦護一切眾生身。
即此般若波羅蜜是護國土，如城壍牆壁、
刀劒鉾楯，汝應受持般若波羅蜜亦復如是。
commentary::  ^176b40

文二：先、舉名，可解；亦名一切下，二、明用，可見。
other:: 
## 護國品第五

orig::  ^176c2

仁王護國般若波羅蜜經護國品第五
commentary::  ^176c4

正說有四：初、三品明內護竟；今護國品是第二、明外護也。
國土有二：一、世間二乘凡夫；二、出世間十信至十地。
賊有二：一、外劫盜等；二、內煩惱結使。
護亦有二：一、外，即百步鬼神；二、內，所謂智慧。
若內若外悉是諸佛菩薩神力，能護人之國土，故名護國品。
約觀，觀生滅法護同居土，觀無生滅法護有餘土，
觀無量法護果報土，觀無作法護寂光土。
又百步鬼神護依報國，脩行般若護正報國。
又鬼神護護命等。 ^176c6

品文為三：一、誡聽勸持，二、廣釋，三、明眾得益。
今初。
orig::  ^176c24

爾時，佛告大王：汝等善聽！
吾今正說護國土法用，汝當受持般若波羅蜜。
commentary::  ^176c28

可解。 ^176c32

二、廣釋。文三：一、廣釋護法，二、引古證今，
三、結示勸持。初文三：一、護國，二、護福，三、護難。
初文四：一、護時，二、護法，三、護體，四、顯所護難。
今初。
orig::  ^176c34

當國土欲亂破壞劫燒賊來破國時。
commentary::  ^176c40

以無難時，王心不怖，有難方怖，故明時也。
亦以實害為燒，未必火灾之時。 ^176c42

二、明護法。文三：初明福田，次明供養，後明說時。
今初。
orig::  ^176c46

當請百佛像、百菩薩像、百羅漢像、百比丘眾、
四大眾、七眾，共聽請百法師講般若波羅蜜。
commentary::  ^177a2

文三：一、請賢聖。以實身難見，故置形像以表敬儀。
百比丘眾下，二、明聽眾。
天龍人鬼為四眾，又當機結緣發起影響等四眾也。
七眾者，出家五眾：比丘、比丘尼、沙彌、沙彌尼、
式叉摩那；在家二眾：清信士女也。
請百法師下，三、請師講說也。 ^177a6

二、明供養。
orig::  ^177a16

百師子吼高座前，然百燈，燒百和香，百種色華，以用供養三寶。
三衣什物，供養法師。
小飯中食，亦復以時。
commentary::  ^177a18

文三：一、供養方法有三，謂燈、華、香也。
三衣下，二、供養法師什物者，三衣、三鉢、
四坐具、五剃刀、六刀子、七漉水囊、八鉢袋、九針筒十也。
小飯下，三、供養飯食也。 ^177a22

三、明說時。
orig::  ^177a30

大王一日二時講經。
commentary::  ^177a32

第三、明能護〔即是護體也〕。
orig::  ^177a34

汝國土中有百部鬼神，是一一部復有百部，
樂聞是經，此諸鬼神護汝國土。
commentary::  ^177a36

外國有金眼仙人義，經中說根本鬼神有十，各開十為百。
一大神，二童子神，三母神，四梵神，五鴈頭神，
六龍神，七脩羅，八沙神，九夜叉神，十羅神也。 ^177a40

第四，明所護難。
orig::  ^177a46

大王，國土亂時先鬼神亂，鬼神亂故萬民亂，
賊來劫國，百姓亡喪，君臣、太子、王子、百官共生是非，
天地恠異，二十八宿、星道、日月失時失度，多有賊起。
大王，若火難、水難、風難、一切諸難，亦應講此經法，用如上說。
commentary::  ^177a48

文三：一、明鬼。人難有八：一、鬼亂，二、民亂，
三、賊來，四、百姓亡喪，五、君臣是非，六、天地恠異，
七、星辰失度，八、日月失度。
二十八宿者，大集攝受品云：東方七星：
角、亢、底、房、星、尾、箕。
南方七宿：井、鬼、柳、星、張、翼、軫。
西方七宿：奎、婁、胃、卯、畢、嘴、參。
北方七宿：斗、牛、女、虗、危、室、壁也。
大王若火難下二，三灾難也。
一切諸難下三，對難明護。 ^177b8

二、明護福。
orig::  ^177b22

大王，不但護國，亦有護福，求富貴、官位、
七寶、如意行來，求男女，求慧解名聞，求六天果報、
人中九品果報，亦講此經，法用如上說。
commentary::  ^177b24

問：富貴者應得辦百座，貧賤者云何？
答：若準此文，即以講為正。 ^177b30

三，明護諸難。
orig::  ^177b34

大王，不但護福，亦禳眾難。
若疾病苦難，杻械枷鎻檢繫其身，破四重罪，
作五逆因，作八難罪，行六道事，一切無量苦難，
亦講此經，法用如上說。
commentary::  ^177b36

四重者，婬、盜、殺、妄。
五逆者，殺父、殺母、破僧、殺阿羅漢、出佛身血。
八難者，一、地獄，二、畜生，三、餓鬼，四、長壽天，
五、邊地，六、諸根不具，七、邪見，八、不見佛。 ^177b42

第二、引古證今。文二：先、引天證護國；次、引人證護身。
今初：
orig::  ^177b48

大王！昔日有王釋提桓因，為頂生王來上天，欲滅其國。
時帝釋天王即如七佛法用，敷百高座，
請百法師講般若波羅蜜，頂生即退，如滅罪經中說。
commentary::  ^177c4

賢愚經云：於過去世，有大國王，名善住。
時頂上歘生一胞，其形如繭，撤亦不痛。
後轉轉大，便得童子，甚為端正，頭髮紺青，身紫金色。
即召〔相師占〕有德，必為聖王，統領四域，因立名字。
頂生年遂長大，其德遂著。
父王既崩，諸王臣等，願付國位。
頂生答言：吾有福應為王者，要令四王乃帝釋來相迎，爾乃登位。
立誓已竟，四天王下，各持寶瓶，盛滿香水，以灌其頂。
時天帝釋，復持寶冠，來與葢之。
於閻浮提，五欲自恣，經八萬四千歲。
時夜叉神，從地涌出，請遊東洲，經八億歲。
復請西洲，經十四億歲。
上四天王天，經十四億歲。
意中復念，昇忉利天，五百仙人，扶車共飛天上。
遙覩王城，城有千二百門。
諸天怖畏，悉閉諸門，以著重關。
頂生兵眾，直趣不礙。
吹貝扣彈，千二百門，一時自開。
帝釋尋出，與共相見。
自請入宮，與共分座。
天上受欲，頂生復出。
吹貝扣彈，惡心既發，因而墮落。
後患惡病，即便命終。
爾時帝釋者，迦葉佛是也。
言頂生者，今我身是也。
若依此經，爾時天帝，如七佛法，敷百高座，
請百法師，講誦此經。
頂生即退也。 ^177c10

二、引人王證護身。
文二：一、明難事，二、明能護難。
今初。
orig::  ^177c48

大王！昔有天羅國王，有一太子欲登王位，一名班足。
太子為外道羅陀師，受教應取千王頭以祭家神。
自登其位已，得九百九十九王，少一王。
即北行萬里，即得一王，名普明王。
commentary::  ^178a4

賢愚經云：昔波羅摩達王得四種兵，入山遊獵，
逢牸師子，與王從欲。
師子得胎，日月滿足，生一男兒，遍身似人，班足似母。
師子含子來歸王所，王取為子，立名班足。
是王常供一仙人，恒奉淨食。
仙人一日不來王所，即有天神化作仙人，
即入王宮，求魚肉食。
舊仙凌辰依時還來，王奉肉食。
仙人嗔恠，因起誡誓，令王後當十二年中，恒食人肉。
仙人語竟，還往山中。
是後厨監竟不辦順，出外不見肉，見死小兒，
急取其肉，作食奉王。
王食甚美，即問由來，厨人具答。
王言：自今以後，當用此肉。
厨人常捕小兒，殺以為食，日日供王。
國人失兒，處處趣覓，乃見厨人捕佗小兒，捉縛厨人。
國人告王，王言：我教國人，皆言是大賊，
伺王池浴，伏兵捉王。
王既被捉，即告國人：願見一恕，後更不殺。
國人不許，王即起願：願我生來所脩諸善，
迴令今日返成羅剎，飛行食人。
語已即隱，空中唱言：自今以後，當食汝等所愛妻子。
人聞急走，多有羅剎附著相從，徒眾漸多，所害轉廣。
後諸羅剎言：我等為從今王敕令，當為我等輩捉取千王設一大會。
班足言：好。一一往取已得九百九十九王，唯少一王不得作會。
諸王各言：我等今日無所歸告，若當捕得須陀素王，有大方便能救我今。
作是計已白班足言：王欲作會，須陀素王有大名德，若得彼王來會當圓滿。
時羅剎王即急往取。
時須陀素王出城向園入池欲洗浴，見乞人從王，
王言：且待洗還施與。
王始入池，羅剎王從空隱下，捉須陀素而愁悲泣。
班足王言：聞汝名德第一丈夫，云何悲啼？
須陀王言：我不愛身命，朝出見乞許施，
值王得來不行，以是悲耳。
願王放我七日布施道人。
班足許王還七日布施道人。
時婆羅門為王說偈同此經，王聞歡喜，
即立太子代位，相別就死。
班足王言：汝今就死，何以歡喜？
須陀答曰：大王恩廣，放我七日布施道人，
聞微玅法心自開解，我願即滿。
班足問言：汝聞何法？
須陀即為宣說妙法，并更為說殺生罪報。
班足聞已，即放須陀及諸王等各還本國。
時須陀王者，今我身是。
班足王者，殃掘摩羅是也。 ^178a12

二、明能護難。文三：一、請脩福，二、聽許，三、正明護難。
今初。
orig::  ^178b36

其普明王白班足王言：願聽一日飯食沙門，頂禮三寶。
commentary::  ^178b40

可解。 ^178b44

二、聽許。
orig::  ^178b46

其班足。王許之。一日。
commentary::  ^178b48

三、正明護難。文二：初、長行依教請護，二、說偈加護。
今初。
orig::  ^178c2

時，普明王即依過去七佛法，請百法師，
敷百高座，一日二時講般若波羅蜜八千億偈竟。
commentary::  ^178c6

二、說偈加護。文二：一、說偈；二、護益。
初偈八行，為四：初、說無常理；
orig::  ^178c10

其第一法師為王即說偈言：劫燒終訖，
乾坤洞然，須彌巨海，都為#CB01926;颺。
天龍福盡，於中凋喪，二儀尚殞，國有何常？
commentary::  ^178c14

乾訓天，天行健，健不息也。
坤訓順也，坤順四時二儀，即天地也。 ^178c20

二、說苦理。
orig::  ^178c24

生老病死，輪轉無際。
事與願違，憂悲為害。
欲深禍重，瘡疣無外。
三界皆苦，國有何賴。
commentary::  ^178c26

欲是集，禍是苦，苦集是瘡疣，即是自身與心，豈在外也？ ^178c30

三、說空理。
orig::  ^178c34

有本自無，因緣成諸。
盛者必衰，實者必虗。
眾生蠢蠢，都如幻居。
聲響俱空，國土亦如。
commentary::  ^178c36

四，說無我理。
orig::  ^178c40

識神無形，假乘四蛇，無明寶象，以為樂車。
形無常主，神無常家，形神尚離，豈有國耶？
commentary::  ^178c42

二，明聞者護益。
orig::  ^178c46

爾時法師說此偈已，時普明王眷屬得法眼空。
王自證得虗空等定，聞法悟解，還至天羅國班足王所，
眾中即告九百九十九王言：就命時到，人人皆應誦過去七佛仁王問般若波羅蜜經中偈句。
時班足王問諸王言：皆誦何法？
普明王即以上偈答王。
王聞是法，得空三昧。
九百九十九王亦聞法已，皆證三空門。
是時班足王極大歡喜，告諸王言：我為外道邪師所誤，非君等過。
汝可還本國，各各請法師講般若波羅蜜名味句。
時班足王以國付弟，出家為道，證無生法忍。
commentary::  ^178c48

文三：初、聞法益。法眼空即是人空也，虗空等定即法空也。
聞法悟解下，二、明王轉教時班足。
王問下，三、諸王悟道。
文二：先明得道，後明放捨。
初文二：先明班足得道；九百九十九下，
次、諸王得道時班足。
王極大下，二、放捨諸王。
文三：一、放捨；各各下，二、勸脩時班足；王以下，
三、入道也。 ^179a18

第三，結示勸持。
orig::  ^179a30

如十王經中說：五千國王常誦是經，現世生報。
大王！十六大國王脩護國之法，應亦如是，汝當受持。
天上人中六道眾生，皆應受持七佛名味句。
未來世中有無量小國王，欲讚國土亦復爾者，應請法師說般若波羅蜜。
commentary::  ^179a32

文二：初、結示。次、大王下，勸持三：初、勸月光；
天上人中下，二、勸六道也；未來世中下，
三、勸諸小王也。 ^179a42

第三，時眾得益。
orig::  ^179a46

爾時，釋迦牟尼佛說般若波羅蜜時，眾中五百億人得入初地，
復有六欲諸天子八十萬人得性空地，
復有十八梵得無生忍、得無生法樂忍，
復有先已學菩薩者證一地、二地、三地乃至十地，
復有八部阿須輪王得一三昧門、得二三昧門、
得轉鬼身天上正受，在此會者皆得自性信乃至無量空信。
吾今略說天等功德不可具盡。
commentary::  ^179a48

文二：初、六益；二、略結。
得入初地者，即圓教十信。
初心地性空，則十住一心三觀，觀無明性空也。
無生法忍，即十行也。
無生法樂忍，十迴向也。
十三昧，即十一切入也。
三三昧，即真俗中三諦三昧也，亦空無相等也。
自性信，通教聲聞也。
無量空信，通教支佛也。
吾今略說下，第二、略結也。
other:: 
## 散華品第六

orig::  ^179b14

仁王護國般若波羅蜜經散華品第六
commentary::  ^179b26

大章第三、報恩供養，故有散華品。
華表因，散佛表行，因至果也。 ^179b28

品。文三：一、散華供養，二、現通利益，三、歎教勸持。
初文三：一、聞經勸持，二、散華供養，後、諸王發願。
今初。
orig::  ^179b32

爾時，十六大國王聞佛說十萬億偈般若波羅蜜，歡喜無量。
commentary::  ^179b38

文三：初、聞經人，可解。
聞佛所說下，二、所聞法。
此經三處說偈不同：一、二諦品中說八百萬億偈，
二、護國品末說八千億偈，今散華品說十萬億偈。
初二諦品即合說三時教，次護國品別引過去佛說，今此品中明今佛說。
阿難觀機略結如此。
歡喜無量者，三、結歡喜也。 ^179b42

二、散華供養。文三：初、行華；二、般若華；三、玅覺華。
此三、表別教地位：初、行華，表三賢位；次、
般若華，表十地位；後、妙覺華，表佛地位。
今初。
orig::  ^179c6

即散百萬億行華，於虗空中變為一座。
十方諸佛共坐一座，說般若波羅蜜。
無量大眾共坐一座，持金羅華散釋迦牟尼佛上，成萬輪華葢葢大眾上。
commentary::  ^179c12

文四：一者、王散華；於虗空中下，二、華變為座；
十方諸佛下，三、化佛說法；無量大眾下，
四、化眾散華。 ^179c18

第二，散般若華。
orig::  ^179c22

復散八萬四千般若波羅蜜華，於虗空中變成白雲臺，臺中光明王佛共無量大眾說般若波羅蜜。
臺中大眾持雷吼華，散釋迦牟尼佛及諸大眾。
commentary::  ^179c24

文四：初、明散華；於虗空中下，二、華變為臺；
臺中光明下，三、化佛說法；臺中大眾下，
四、化眾散華。 ^179c30

第三，散玅覺華。
orig::  ^179c34

復散妙覺華於虗空中，變作金剛城。
城中師子吼王佛，共十方佛大菩薩，論第一義諦。
時城中菩薩持光明華，散釋迦牟尼佛上，成一華臺。
臺中十方佛及諸天人，散天華於釋迦牟尼佛上。
虗空中成紫雲葢，覆三千大千世界。
葢中天人散恒河沙華，如雲而下。
commentary::  ^179c36

文四：一、散華。於虗空中下，二、華變為城，城即涅槃也。
城中師子吼下，三、化佛說法，即圓教中菩薩於別中說法也。
時城中菩薩下，四、化菩薩散華。 ^179c46

第三，諸王發願。
orig::  ^180a4

時，諸國王散華供養已，願過去佛、現在佛、
未來佛常說般若波羅蜜，願一切受持者，
比丘、比丘尼、信男、信女所求如意，常行般若波羅蜜。
佛告大王：如是，如是，如王所說，般若波羅蜜應說應受，
是諸佛母、諸菩薩母神通生處。
commentary::  ^180a6

文二：先、王發願，可知。
佛告大王下，二、如來述成。
諸佛母即實相般若，菩薩母即觀照般若，神通即文字般若。
文字能發智慧，智慧生即神通發也。
金剛云：一切諸佛及諸佛法，皆從般若經生也。 ^180a16

第二、佛現神變，令眾得益。
文二：先現變，後得益。
今初：
orig::  ^180a24

時，佛為王現五不思議神變：一華入無量華，
無量華入一華；一佛土入無量佛土，無量佛土入一佛土；
無量佛土入一毛孔土，一毛孔土入無量毛孔土；
無量須彌、無量大海入芥子中；一佛身入無量眾生身，
無量眾生身入一佛身；入六道身，入地、
水、火、風身；佛身不可思議，眾生身不可思議，世界不可思議。
commentary::  ^180a28

文三：先、標章舉數。
陰陽不測謂之神，轉易常相謂之變。
心不能思，口不能說，佛之神力也。
一華入無量華下，二、別敘：一、華；二、佛土；
三、須彌；四、佛身；五、入；四、大。
文相可見。問：山大芥小，云何能入？
答：有人言：佛之神力故入。
又有人言：山、芥二如，如故相入。
又有人言：三界唯心，心喻芥子，山喻三界，
心能造界，故名入。
有人云：山、芥皆無法無性故空，空故相入。
今謂若以空釋，一空一切空，山乃芥俱空，
空故能相入；一假一切假，山、芥俱假，假故論相入；
一中一切中，山、芥俱中，中故論相入。
空除見、思即般若，假除無知即解脫，中除無明即法身。
即一而三，即三而一，如天三目，不縱不橫，名不思議。
佛身不可思議下，三、結讚。 ^180a40

二、時眾得益。
orig::  ^180b18

佛現神足時，十方諸天人得佛華三昧，
十恒河沙菩薩現身成佛，三恒河沙八部王成菩薩道，十千女人現身得神通三昧。
commentary::  ^180b20

文中四益：一、得佛華定，即華藏法界定。
十恒河下，二、得成佛益也。
三、恒河沙下，三、得成菩薩益也。
十千下，四、得神通三昧也。 ^180b26

第三，歎教勸脩。
orig::  ^180b32

善男子，是般若波羅蜜有三世利益，過去已說，
現在今說，未來當說。
諦聽！諦聽！善思念之，如法脩行。
other:: 
## 受持品第七

orig::  ^180b34

仁王護國般若波羅蜜經受持品第七
commentary::  ^180b38

大章第四、示弘經相貌。
言受持者，大論云：信力故聞而奉行為受，念力故久久不失為持。
此品中正明十三法師受持般若，又令他人受持，故名受持品。 ^180b40

品文三：初、問答須受持，二、勸諸王受持，
後、時眾得益。初文二：一、月光請，二、如來答。
今初。
orig::  ^180b48

爾時，日光王心念口言：見釋迦牟尼佛現無量神力；
亦見千華臺上寶滿佛，是一切佛化身主；
復見千華葉世界上佛，其中諸佛各各說般若波羅蜜。
白佛言：如是無量般若波羅蜜，不可說、
不可解、不可以識識。
云何諸善男子於此經中明了覺解，如法為一切眾生開空法道？
commentary::  ^180c4

文二：一、疑念；二、正請。
疑念中三佛：一、見釋迦現身即法身；二、
現寶滿即報身；三、見千華上佛即化身。
問：何以知然？答：普賢觀云釋迦牟尼佛名毗盧遮那，
華嚴云亦名釋迦亦名舍那，大經云我今此身即是法身。
盧舍那此云淨滿，淨即寶也。
問：梵網云舍那為本，今何言釋迦為本？
答：梵網明迹本，此經明本迹，本迹雖殊不思議一也。
問：此經於法華寶塔品何異？
答：有同有異，同者同明釋迦為本，異者此經帶方便，法華正直捨方便也。
白佛言如是下，第二、正問。
文二：先、讚不可以口說智解識識此法門也。
云何諸下，二、請也。
空者即般若智慧也，由此智慧能得神通變化一切，眾生不知請佛開發也。 ^180c16

二，如來答。
答意：但以菩薩上求下化為言解說，方得此道。
開空甚多，略說三種：若色即是空，開一切智；
空即是色，開道種智；色空不二，開一切種智。
色若不空，則見思惑；空若不色，即無知惑；
不得中道，則無明惑。
三皆是門。如是三觀，即三智開，大略如是也。
文三：初總標，次別釋，後總結。
今初。
orig::  ^180c40

大牟尼言：有脩行十三觀門諸善男子，
為大法王，從習忍至金剛頂，皆為法師，依持建立。
汝等大眾，應如佛供養而供養之，應持百萬億天華、天香而以奉上。
commentary::  ^181a6

文三：一、標文，可見。
從習忍下，二、別敘。
依謂依止，持謂攝持，言此法師為眾生依止建立正法也。
汝等大眾下，三、勸供養。 ^181a12

二、別釋〔十三法師即為爾別〕。
今初。第一、習種性法師。
文為五別：一、標位，二、辨差，三、行業，四、舉劣明勝，
五、入位時節。今初。
orig::  ^181a18

善男子！其法師者，是習種性菩薩。
commentary::  ^181a24

習、種、性、標，位也。 ^181a26

二、辨差
orig::  ^181a28

若在家婆蹉、優婆蹉，若出家比丘、比丘尼，
commentary::  ^181a30

婆蹉即優婆塞也，優婆蹉即優婆夷也。 ^181a32

三、明行業。
orig::  ^181a34

脩行十善，自觀己身地水火風空識分分不淨。
復觀十四根，所謂五情、五受、男女意命等根，
有無量罪過故，即發無上善根心。
常脩三界一切念念皆不淨故，得不淨忍觀門。
住在佛家脩六和敬，所謂三業：同戒、同見、
同學，行八萬四千波羅蜜道。
commentary::  ^181a36

文三：初、脩十善行，謂十善即十信心也。
自觀己身下，二、脩不淨行。
初觀六大，次觀諸根，後觀三界。
五情即五識，五受即苦樂憂喜捨也。
住在佛家行六和敬也。 ^181a46

四、舉劣況勝。文二：先舉劣，次況勝。
今初。
orig::  ^181b6

善男子！習忍以前，行十善菩薩有退、有進。
譬如輕毛隨風東、西；是諸菩薩亦復如是，
雖以十千劫行十正道、發三菩提心，乃當入習忍位，
亦常學三伏忍法，而不可字名是不定人。
commentary::  ^181b8

文二：先、釋劣位法。
喻、合可知。雖以十千劫下，二、通伏難。
文二：初、徵伏難，三、伏忍法。
云何向言有退有進而不可名字下，二、釋通有三。
而不可名字，故有退。 ^181b16

二，顯勝位。
orig::  ^181b24

是定人者，入生空位，聖人性故，必不起五逆、
六重、二十八輕。佛法經書作反逆罪，言非佛說，無有是處。
commentary::  ^181b26

文二：初、明得者，謂十住菩薩初證生空理得聖人性故名為定，
異前十信不定，以十信未解純脩假入空觀也。
必不起五逆下，二、明離過。
文四：一、不起五逆；二、不作大重；三、不作二十八輕；
四、不謗佛法經典。
初文可見。六重者，如優婆塞戒經第四卷受戒品說：
一、殺；二、盜；三、婬；四、妄語；五、沽酒；六、說出家在家四眾過失。
二十八輕者，亦如優婆塞經說：一、不供養父母師長；
二、專飲酒；三、不能瞻病苦；四、不能多少捨施；
五、見四眾不起承迎禮拜；六、見四眾毀戒心生憍慢；
七、每月不能受持八戒供養三寶；八、四十里中有講不聽；
九、受招提僧臥具牀座；十、疑水有虫故飲；
十一、險處獨行；十二、獨宿尼寺；十三、為財命打罵奴婢等；
十四、以殘食施四眾；十五、畜猫狸；十六、
畜象馬等一切畜生，不作淨施未受戒者；
十七、儲畜長衣鉢等；十八、為身田作；十九、
市賣斗秤不平；二十、非時行欲；二十一、
不輸王稅；二十二、犯國戒；二十三、得新菓菜不奉三寶；
二十四、僧若不聽說法而輙自作；二十五、
道路上在一切出家人前行；二十六、僧中時食偏為師長；
二十七、養蠶；二十八、行逢病人不住瞻視付囑所在而便捨去。
佛法經書下，四、不謗佛法經典，言非佛說也。 ^181b30

五，入位時節。
orig::  ^181c24

能以一阿僧祇劫脩伏道忍行，始得入僧伽臨位。
commentary::  ^181c26

日月歲數所不能知，故云阿僧祇僧伽陀位，此云離著也。 ^181c28

第二、明性種性法師。
orig::  ^181c32

復次，性種性行十慧觀，滅十顛倒，乃我人知見分分假偽，
但有名，但有受，但有法，不可得，無定相，無自他相故。
脩護空觀，亦常行百萬波羅蜜，念念不去心，
以二阿僧祇劫行十正道法，住波羅陀位。
commentary::  ^181c34

文三：初、標位。初學名習，習已成性，故名性種性也。
行十慧觀下，二、辨差。
十慧觀者，四念處四，三善根七，三世觀十，如教化品中說。
滅十顛倒者，四念除四倒，三善除三毒，三世觀除三世定執也。
我人知見，是法上假立而非實也。
無定相者，我法無定住處相。
無自他相者，我自無體，相上亦無也。
以二阿僧下，三、入位時節。
波羅陀位者，此云守護。
十行菩薩其行堅牢，不失自性，以能從空入假，
不為假染，能守自行故。 ^181c42

第三、明十回向菩薩。
orig::  ^182a12

復次，道種性住堅忍中，觀一切法無生、
無住、無滅，所謂五受、三界、二諦，無自他相，
如實性不可得故，而常入第十第一義諦，心心寂滅而受生三界。
何以故？業習果報未壞盡故順道生。
復以三阿僧祇劫脩八萬億波羅蜜，當得平等聖人地故，住阿毗#CB02494;致正位。
commentary::  ^182a14

文三：一、標位。以其脩中道正觀，故云道種性也。
住堅忍中下，二、辨差。
文二：先、明觀差別。
觀受五陰得五分法身，觀三界得三空，
觀二諦得無常、無生二忍，第十、第一義諦即無生中道空也。
而受生三界下，二、受報殊勝。
文三：初、標，可解。何以故？
二、徵。己心寂滅云何受生也。
業習果報下，三、釋。
由未登初地不斷無明所薰，見愛猶在故得生也。
復以三阿僧下，三、入位時節。
爾許時脩方得初地，雙照二諦故云平等聖人也。
此地不退故云#CB02494;致正者，即證初地此因中說果也。 ^182a24

第四，法師。文五：初標位。
orig::  ^182a44

復次，善覺摩訶薩！
commentary::  ^182a46

文可見。 ^182a48

二、辨脩行差別。文二：初、明二智為相，後、顯二智同異。
初文二：先、標章，次、別釋。
今初。
orig::  ^182b2

住平等忍，脩行四攝，念念不去心。
commentary::  ^182b6

平等忍者，即標實智，雙照有無而不染也。
四攝等，標方便智也。 ^182b8

二、別釋，文二：先釋實相智，後釋方便智。
今初。
orig::  ^182b12

入無相，捨滅三界貪煩惱，於第一義諦而不二。
為法性無為，緣理而滅一切相故。
為智緣滅無相無為，住初忍時未來無量生死不由智緣而滅故。
非智緣滅無相無為，無自佗相無無無相故。
commentary::  ^182b14

文三：一、總舉，二、別釋，後、明離相。
今初，文可見。於第一義諦下，二、別釋。
文三：一、法性無為，亦名虗空無為。
緣理而滅下，二、擇滅無為，佛真智滅一切結無相無為。
住初忍時下，三、非擇滅無為，謂無相等法也。
無相無為下，三、明離有無二相。 ^182b22

二、顯方便智。
orig::  ^182b32

無量方便皆現前。
觀實相方便者，於第一義諦不沈、不出、
不轉、不顛倒。遍學方便者，非證、非不證而一切學。
迴向方便者，非住果、非不住果而向薩婆若。
魔自在方便者，於非道而行佛道，四魔所不動。
一乘方便者，於不二相通達眾生一切行故。
變化方便者，以願力自在生一切淨佛國土。
commentary::  ^182b34

文二：初、標，可解；實相方便者下，二、釋，有六種方便。
今初、明實相方便，次、遍學方便，次、迴向方便，
次、自在方便，次、一乘方便，次、變化方便〔云云〕。 ^182b46

第二，釋二智同異。
orig::  ^182c4

如是，善男子，是初覺智於有無相而不二，
是實智照；巧用不證、不沈、不出、不到，是方便觀。
譬如水之與波不一不異，乃至一切行波羅蜜、
禪定、陀羅尼不一不二故，而一一行成就。
commentary::  ^182c6

文三：初、結上異相者，先明實智相。
初覺中道，故云初覺智也。
巧用不證下，是方便智相也。
譬如下，二、舉喻顯非。
明不一不二而一一行成就者，三、明行成就。
以得即空即假即中，一行無量行，無量行一行，故云成就也。 ^182c14

第三，明時節。
orig::  ^182c24

以四阿僧祇劫行行故，入此功德藏門。
commentary::  ^182c26

證初地施成就，故云入功德藏門也。 ^182c28

第四，明生淨土。
orig::  ^182c30

無三界業習生故，畢故不造新，以願力故變化生一切淨土。
commentary::  ^182c32

即方便有餘及實報等土也。 ^182c36

第五登位
orig::  ^182c38

常脩捨觀故，登鳩摩羅伽位，以四大寶藏常授與人。
commentary::  ^182c40

以脩捨故得施度滿。
鳩摩羅伽，此云勝怨，以離三界及二乘恐也。
四寶藏者，有人云：三藏及雜藏也。
今但依勝鬘經，一者無價藏，菩薩乘也；
二者上價藏，緣覺乘也；三者中價藏，聲聞乘也；
四者下價藏，人天乘也。
又亦四攝為四藏也。 ^182c42

第五法師。
orig::  ^183a4

復次，德慧！菩薩以四無量心，滅三有嗔等煩惱，
住中忍中，行一切功德故，以五阿僧祇劫行大慈觀，
心心常現在前，入無相闍陀波羅，化一切眾生。
commentary::  ^183a6

文三：一、標位者，謂尸羅清淨與慧俱生，住於三德故名德慧也。
以四無量心下，二、辨觀差別。
文三：初、顯地別行，為欲對治嗔等煩惱故脩四等。
滅三有嗔下，二、明除障。
依薩婆多宗嗔惟欲界，依成實宗嗔通三界，依法華譬喻品中上亦有嗔也。
住中忍中下，三位分齊，順忍中品也。
以五阿僧下，三、入位時節。
闍陀波羅此云滿足，亦名無畏，尸羅圓滿故。 ^183a12

第六法師。
orig::  ^183a26

復次，明慧道人常以無相忍中行三明觀，
知三世法無來、無去、無住處，心心寂滅，盡三界癡煩惱。
得三明一切功德觀故，常以六阿僧祇劫集無量明波羅蜜故，
入伽羅陀位無相行，受持一切法。
commentary::  ^183a28

文三：初、標位也。得忍成就故名明慧。
常以無相下，二、辨觀。
文三：一、明地別行。
知三世空為三，明觀也。
盡三界癡煩惱者，二、明除障也。
得三明下，三、明位滿足。
常以六阿僧下，三、明入位時節。
伽羅陀者，此云度邊，度度等邊也。 ^183a36

第七法師。
orig::  ^183a46

復次，爾#CB08504;聖覺達菩薩，
脩行順法忍，逆五見流，集無量功德，住須陀洹位。
常以天眼、天耳、宿命、他心、身通，於念念中，滅三界一切見。
亦以七阿僧祇劫，行五神通，恒河沙波羅蜜，常不離心。
commentary::  ^183a48

文三：一、標。言爾#CB08504;者，此云智母。
謂此地中能生禪智，故云智母也。
脩行順法忍下，二、明地別行。
文三：一、標住位。言須陀洹者，借小名大。
五見，即五利便也。
常以天眼下，二、起通。
未具漏盡，故但言五也。
於念念中下，三、滅障。
謂此位配初果，故滅五見。
又亦是別入通意也。
亦以七阿下，三、入位時節。 ^183b8

第八法師。
orig::  ^183b20

復次，勝達！菩薩於順道忍，以四無畏觀那由佗諦內道論、
外道論、藥方、工巧、呪術故，我見一切智人滅三界疑等煩惱故，
我相已盡。知地地有所出故名出道，有所不出故名障道。
逆三界疑脩集無量功德故，即入斯陀含位。
復集行八阿僧祇劫中行諸陀羅尼門故，常行無畏觀不去心。
commentary::  ^183b22

文三：初、標位。深脩禪定故得神通，達色心法故名勝達。
於順道忍下，二、明地中別行。
文三：初、明得無畏觀。
通達五相即一切智無畏，滅三界疑等煩惱即漏盡無畏，
知地地有所出等即說盡苦道無畏，有所不出等即說鄣道無畏也。
逆三界疑者，二、除障也。
脩習無量功德下，三、入位分齊，亦是借小說大。
復集行入阿僧祇下，三、脩行分齊。 ^183b34

第九法師。
orig::  ^183b48

復次，常現真實住順忍中作中道觀，盡三界集因集業一切煩惱故，
觀非有非無、一相無相而無二。
證阿那含位後，是九阿僧祇劫習照明中道故，樂力生一切佛國土。
commentary::  ^183c2

文三：初、標位中道。
真明般若實，故常現真實。
住順忍中下，二、別行。
一切煩惱為集因，苦等名集業，此地中並盡也。
諸法本空故非有，建立諸法故非無，無有俱實故一相，實相亦如故無相。
復於九阿僧下，三、入位時節。
樂力即願力也。 ^183c10

第十法師。
orig::  ^183c20

復次，玄達！菩薩十阿僧祇劫中，脩無生法樂忍，
滅三界習因業果，住後身中，無量功德皆成就，
無生智、盡智、五分法身皆滿足，住第十地阿羅漢梵天位，
常行三空門，觀百千萬三昧，具足弘化法藏。
commentary::  ^183c22

文三：初、標位。玄，遠也。
達，通也。此位得無生忍無功用心，故云玄達也。
十阿僧下，二、入位時分，滅三界習煩惱也。
住第十地者，即十三法師下，第十法師地，非謂十地菩薩也。
常行三空門中，三、辨觀差別，行三空觀弘佛三法藏故也。 ^183c30

第十一法師。
orig::  ^183c40

復次，等覺者住無生忍中，觀心心寂滅而無相相、
無身身、無知知，而用心乘於羣方之方，
惔怕住於無住，方住在有，常脩空處，空常萬化，
雙照一切法故，知是處非是處，乃至一切智十力觀故，
而能摩訶羅伽位化一切國土眾生，千阿僧祇劫行十力法，
心心相應，常入見佛三昧。
commentary::  ^183c42

文三：初、標位。此地中真俗雙照名等覺者，亦非第十一地之等覺也。
住無生下，二、明觀差別。
文三：一、明有無觀。
又二：先、配位也。觀心心下，二、正辨有無觀。
文三：初、別釋。文二：先、明寂而常用。
心心寂滅者，念念空也，即明寂義。
雖無相而相，雖無身而身，雖無知而知，此明用義。
而用心下，二、明用而常寂。
在有常脩空下，二、合釋有無。
在有脩空，釋上用而常寂。
處空常萬化，釋上寂而常用。
雙照一切法故者，三、雙結也。
知是處非是處下，二、明十力觀。
但明後一，餘行略之。
而登摩訶羅伽位化一切國土眾生，第三、登位差別。
摩訶羅伽，此云大得，或云龍象等。
千阿僧下，三、明脩行時節。 ^184a6

第十二法師。
orig::  ^184a30

復次，慧光神變者，住上上無生忍，滅心心相法眼，
見一切法三昧色空見，以大願力常生一切淨土，
萬阿僧祇劫集無量佛光三昧，而能現百萬恒河沙諸佛神力，
住婆伽梵位，亦常入佛華三昧。
commentary::  ^184a32

文三：初、標位。以此地菩薩得無礙智，化諸眾生現諸神通，名為慧光神變也。
住上上下，二、明觀差別。
文四：今初、配位。滅心心相者，二、明滅心。
滅意等名滅心，滅心數名滅相。
法眼見下，三、明見境。
法眼見一切法即別明，三眼色空見即總明。
三眼者，佛、法、慧也。
慧眼見色空，法眼見色假，佛眼見中道。
空假不二而二、二而不二，雙照即不二而二，雙亡即二而不二。
舉三眼對色二境見之一字，總明三見之差別也。
見色空即空諦，見色假即有諦，雙照即第一義諦。
此三約教有五：一、別入通，以幻色為有、
見空為真、非有非空為第一義；二、圓入通，
三諦同前，加一切法趣；三、別教，以幻有即空為俗、
不空為真、不有不空為中道；四、圓入別中，
加一切法趣；五、圓教三諦，皆云一切法趣也。
問：菩薩地云何言佛眼？
答：法華云開佛知見，即別教初地、圓教初住發三種智：
一、正因理心發，用中道觀開一切種智；
二、了因智心發，用即空觀開一切智；三、
緣因善心發，用即假觀開道種智。
初地尚得，況九地耶？
此但分得，非具得也。
以大願力下，四、生淨土。
萬阿僧下，三、明入位時節。
薄伽梵，此云世尊，非真佛世尊，是補處世尊也。 ^184a40

第十三、法師。文四：一、標位，二、明證時分，
三、對位辨別，四、明入定位。
今初：
orig::  ^184b34

復次，觀佛菩薩。
commentary::  ^184b38

觀佛菩薩者，若開玅覺，此是等覺，猶名菩薩。
來至此地，保為究竟，乃是未極，更須觀察。
別佛猶有三十二品無明智，去圓佛尚遠，故云觀也。
通佛即有四十二品無明，此更遠矣。 ^184b40

二、明證時分。
orig::  ^184b48

住寂滅忍者，從始發心至今，經百萬阿僧祇劫，
脩百萬阿僧祇劫功德故，證一切法解脫，住金剛臺。
commentary::  ^184c2

文四：一、配位。第五、寂滅忍自有二別：一下、二上。
今第十地即是寂滅忍下品也。
從如發心下，二、經時多少，謂從習種性至灌頂忍經百萬阿僧祇劫也。
脩百萬下，三、辨脩證。
證一切法下，四、明登位。
一切法解脫者，真脫也。
金剛臺即金剛三昧。 ^184c6

三、對位辨別。文五：一、伏斷差別。
orig::  ^184c16

善男子！從習忍至頂三昧，皆名為伏一切煩惱而無相信，
滅一切煩惱，生解脫智，照第一義諦。
commentary::  ^184c18

從習至頂三昧，先明伏忍也。
而無相信下，明斷滅一切煩惱，即大涅槃也。
生解脫即解脫，智照即般若，第一義即法身位。 ^184c22

二、信見異。
orig::  ^184c28

不名為見，所謂見者是薩婆若。
是故我從昔以來，常說惟佛所知見覺，
頂三昧以下至於習忍，所不知不見不覺。
commentary::  ^184c30

先明不見也。所謂見者是薩婆若，次明見也。
是故我從昔以來下，引證也。 ^184c36

三，漸頓差別。
orig::  ^184c40

惟佛頓解，不名為信。
漸漸伏者，
commentary::  ^184c42

四，常無常異。
orig::  ^184c44

慧雖起滅，以能無生無滅。
此心若滅，則累無不滅，無生無滅。
commentary::  ^184c46

無生則累無不遣，無滅則德無不圓。
無生則斷德，無滅則智德也。 ^185a2

五等無等異。
orig::  ^185a6

入理盡金剛三昧，同真際、等法性，而未能等無等等。
譬如有人登大高臺，下觀一切無不斯了，住理盡三昧亦復如是。
commentary::  ^185a8

文中法、喻、合，可解。 ^185a14

四、明入定位。
orig::  ^185a16

常脩一切行滿功德藏，入婆伽度位，亦復常住佛慧三昧。
commentary::  ^185a18

此中一切行滿、智慧滿，名功德藏婆伽度位，此云世尊。
亦復常住佛慧三昧者，必應受脩，義言亦復在別利物，故云常住。 ^185a22

第三，結歎。
orig::  ^185a28

善男子！如是，諸菩薩皆能一切十方諸如來國土中化眾生，
正說正義，受持、讀誦、解達實相，如我今日等無有異。
commentary::  ^185a30

明其施化，與佛無異。
一、問答須受持已竟。 ^185a36

第二、勸諸王受持。
文四：一、讚用勸持，二、讚名付勸持，三、釋勸所由，
四、稱名付囑。初文二：一、略歎，二、廣歎。
今初。
orig::  ^185a38

佛告波斯匿王：我當滅度後，法滅盡時，
受持般若波羅蜜，大作佛事。
一切國土安立，萬姓快樂，皆由此般若波羅蜜。
是故付囑諸國王，不付囑比丘、比丘尼、
清信男、清信女。何以故？
無王力故，故不付囑。
汝當受持讀誦，解其義理。
commentary::  ^185a44

文四：一、舉滅勸持。
一切國土下，二、明般若之力。
是故付囑下，三、釋付囑所以。
以無王威力故，故不付囑也。
汝當受持下，四、別付月光也。 ^185b6

二、廣歎勸持。文二：初、標除難福生，二、問答分別。
今初。
orig::  ^185b12

大王，吾今所化百億須彌、百億日月，一切須彌有四天下，
其南閻浮提有十六大國、五百中國、十千小國，
其國土中有七災難，一切國王為是難故講讀般若波羅蜜，
七難即滅，七福即生，萬姓安樂，帝王歡喜。
commentary::  ^185b16

文可解。 ^185b24

二，問答分別。
orig::  ^185b26

云何為難？日月失度，時節反逆，或赤日出、
黑日出、二三四五日出，或日蝕無光，或日輪一重、
二三四五重輪現，當變恠時，讀說此經，為一難也。
二十八宿失度，金星、彗星、輪星、鬼星、火星、
水星、風星、刀星、南斗、北斗、五鎮大星、一切國主星、
三公星、百官星，如是等星各各變現，亦講說此經，為二難也。
大火燒國，萬姓燒盡，或鬼火、龍火、天火、
山神火、人火、樹木火、賊火，如是變恠，亦讀說此經，為三難也。
大水漂沒百姓，時節反逆，冬雨夏雪，冬時雷電霹#CB15439;，
六月雨氷霜雹，雨赤水、黑水、青水，雨土山、
石山，雨砂礫石，江河逆流，浮山流石，如是變時，
亦讀說此經，為四難也。
大風吹殺萬姓，國土、山河、樹木一時滅沒，
非時大風、黑風、赤風、青風、天風、地風、火風，
如是變時，亦讀說此經，為五難也。
天地國土亢陽，炎火洞然，百艸亢旱，五穀不登，
土地赫然，萬姓滅盡，如是變時，亦讀說此經，為六難也。
四方賊來侵國，內外賊起，火賊、水賊、風賊、
鬼賊，百姓荒亂，刀兵劫起，如是恠時，亦讀誦此經，為七難也。
commentary::  ^185b28

先問可解。日月失度下，二、答七難為七。
第一、日月失度難，謂時節變易多饑饉，
數量變易多刀兵，色相變易多疫病也。
二十八下，二、星宿失度難也。
大火燒國下，三、災火難也。
大水漂沒下，四、雨水變易難也。
大風吹殺萬姓下，五、惡風難也。
天地國土下，六、亢陽難也。
四方賊來下，七、惡賊難也。
並如文可見。 ^185c14

第二、讚名勸持。文二：先讚名勝，後勸供養。
今初：
orig::  ^185c28

大王，是般若波羅蜜，是諸佛、菩薩、一切眾生心識之神本也，
一切國王之父母也，亦名神符，亦名辟鬼珠，
亦名如意珠，亦名護國珠，亦名天地鏡，亦名龍寶神王。
commentary::  ^185c30

辨三般若。心識之本，即實相般若。
王之父母，即觀照般若，以能生王慧解心故。
下六名，即文字般若也。 ^185c38

二，勸供養。
orig::  ^185c44

佛告大王：應作九色幡長九丈，九色華高二丈，
千支燈高五丈，九玉箱、九玉巾，亦作七寶案，以經置上。
若王行時，常施其前足一百步，是經常放千光明，
令千里內七難不起，罪過不生。
若王住時，作七寶帳，帳中七寶高座，以經卷置上，
日日供養，散華燒香，如事父母，如事帝釋。
commentary::  ^185c46

文二：先示供養法，後別明行住供養。
初中皆言九者，九表眾生苦，幡者標顯行得勝，明九苦之內建解脫勝幡也。
九色華表九苦眾生行般若因也。
青黃赤白黑五塵華，地水火風四大華也。
二丈表二諦，千燈表十善功德，各以般若展轉相資成千智慧，
高五丈明照五道也。
九玉箱表九苦居清淨為法器，九玉巾表九苦居眾生得般若巾。
案者平喻實相，般若以經置上者，文字能令實理顯也。
七寶者，表七方便人皆為人寶也。
若王行時下，二、別明行住供養。
先明行供養，若王住時下，是明住供養也。 ^186a10

第三，釋勸所由。
orig::  ^186a32

大王！我今五眼明見三世一切國王，皆由過去侍五百佛得為帝王主，
是為一切聖人羅漢，而為來生彼國作大利益。
若王福盡時，一切聖人皆為捨去；若一切聖人去時，七難必起。
大王！若未來世國王受持三寶者，我使五大力菩薩往護其國：
一、金剛吼菩薩，手持千寶相輪往護彼國；
二、龍王吼菩薩，手持金輪燈往護彼國；
三、無畏十力吼菩薩，手持金剛杵往護彼國；
四、雷電吼菩薩，手持一寶羅網往護彼國；
五、無量力吼菩薩，手持五十劒輪往護彼國。
五大士、五千大神王，於汝國中大作利益，當立像形而供養之。
commentary::  ^186a34

文二：初、明王福盡，文可解。
大王！若未來世下，二、明來世利益。
文三：一、舉數，可解。
一、金剛吼菩薩下，二、別釋，可見。
是五大士下，三、結釋也。 ^186b6

四，稱名付囑。
orig::  ^186b12

大王，吾今三寶付囑汝等一切諸王，憍薩羅國、
毗舍離國、舍衛國、摩竭提國、波羅奈國、
迦夷羅衛國、鳩尸那國、鳩睒彌國、鳩留國、
罽賓國、伽羅乾國、乾陀衛國、沙陀國、僧伽陀國、
揵拏掘闍國、波提國，如是一切國受持般若波羅蜜。
commentary::  ^186b14

文三：初、總明付囑，可解；憍薩羅國下，二、
稱名；如是一切下，三、結勸；二、勸諸王受持已竟。 ^186b24

第三，時眾得益。文五：一、脩羅益。
orig::  ^186b28

時，諸大眾阿須輪王，聞佛說未來世七可畏，
身毛為豎，呼聲大叫而言：願不生彼國！
commentary::  ^186b30

二人王益。
orig::  ^186b34

時十六大國王，即以國事付弟出家脩道，
觀四大四色勝出相，四大四色不用識空入行相，
三十忍初地相，第一義諦九地相，是為大王捨凡夫身入六住身，
捨七報身入八法身，證一切行般若波羅密。
commentary::  ^186b36

益中，初明八勝處，地、水、火、風能造；四大，
青、黃、赤、白所造。出離貪欲，故名勝出。
四大下，次明十一切處，地、水、火、風、青、黃、
赤、白、空處、識處，所緣覺廣，無處不入故也。
三十忍是初地方便，名初地相。
第一義諦即初地，初地是九地相。
故攝論頌云：如竹破初節，餘節速能破；
得初地真智，諸地疾當成。
捨凡身得六住身，捨七地分段報身，得八地變易法身。
故智論云：七捨生身、肉身。
此通教益也。 ^186b44

三天益
orig::  ^186c12

十八梵天、阿須輪王，得三乘觀同無生境，
復散華供養空華、法性華、聖人華、順華、
無生華、法樂華、金剛華、緣觀中道華、三十七品華，而散佛上及九百億大菩薩眾。
commentary::  ^186c14

脩羅及天，皆同益也。
空華表人空，法性華表法空，此顯伏忍。
聖人華表信忍，順華表順忍，無生華表無生忍。
四辨自在說法，即法樂華，下品寂滅忍也。
金剛三昧能斷結使，即上品寂滅忍。 ^186c22

四，大眾益。
orig::  ^186c30

其餘一切眾證道迹果，散心空華、心樹華、
六波羅蜜華、玅覺華，而散佛上及一切眾。
commentary::  ^186c32

心空華者，定於三學之中，名為心學。
心樹華者，觀十二因緣生也。
六度華者，十地行也。
妙覺華，果行也。 ^186c36

五，菩薩益。
orig::  ^186c42

十千菩薩念來世眾生，即證妙覺三昧、
圓明三昧、金剛三昧、世諦三昧、真諦三昧、
第一義諦三昧，此三諦三昧是一切三昧王三昧，
亦得無量三昧、七財三昧、二十五有三昧、一切行三昧。
復有十億菩薩登金剛頂現成正覺。
commentary::  ^186c44

文二：先明十千益，可解。
次復有十億下，明成佛益。
此中成別教佛也。
大科正說分已竟。
other:: 
## 囑累品第八

orig::  ^187a6

仁王護國般若波羅蜜經囑累品第八
commentary::  ^187a10

大章第三、流通分。
囑謂付囑，累謂憑累。
將此法付囑國王，憑其宣演，故云囑累品。
又付國王若有災難，憑此救度，故云囑累。
又付囑此經，令累代流行，故名囑累品。
問：何不如大品付囑聲聞，法華付囑菩薩，而乃付囑國王耶？
答：此佛隨病設藥，以王國有災厄，弘宣得益，故付囑。
又百事大，供養深廣，自非王力，誰所能辦？
故付囑也。又王若不信，法即不行，行法在王，故付之也。 ^187a12

品文二：先付囑誡勅，後依教奉持。
初更二：先略，二廣。
今初。
orig::  ^187a28

佛告波斯匿王：我誡勅汝：
commentary::  ^187a32

誡謂誡勸，勅謂教勅。 ^187a34

二、廣文二：初、明付囑，二、明誡勅。
初更二：先付時，後正明付人法。
今初。
orig::  ^187a36

吾滅度後，八十年、八百年、八千年中，無佛、
無法、無僧、無信男信女時。
commentary::  ^187a40

八十年者，佛去百年內五人住持：一、迦葉；
二、阿難；三、末田地。
三人見佛在世相，次住持經六十年法行不滅。
次商那和脩、優婆毱多，此二人不見佛相，
次住持經四十年威儀法滅，故於此時言無佛法僧也。
言八百年者，正法年內二十師住持佛法，並是聖人法不滅。
第六百年馬鳴菩薩，第七百年龍樹，皆是菩薩法亦不滅。
八百年中邪宗極盛，故於此時付囑國王提婆菩薩，聲王鼓申法是也。
八千年者，像法盡末法時，眾生信邪故法滅。 ^187a44

二、明付人法。
orig::  ^187b14

此經三寶付囑諸國王、四部弟子，受持、
讀誦、解義，為三界眾生開空慧道，脩七賢行、
十善行，化一切眾生。
commentary::  ^187b16

文二：初、付法，可解；為三界眾生下，二、付人也。
今教三行：一、空行；二、七賢行；三、十善行。
空即聖行，七賢即七方便，十善即凡行，從深至淺也。 ^187b20

第二，誡勅。文七：一、誡諸滅法過，二、誡壞四眾行，
三、誡禁不依法，四、誡自毀，五、誡使役，六、
誡自咎，七、誡謬信。
今第一，誡諸滅法過。
文三：初、明滅法人，次、辨滅法過，後、結成過。
今初。
orig::  ^187b26

後五濁世，比丘、比丘尼、四部弟子、天龍八部、
一切神王、國王、大臣、太子、王子，自恃高貴，滅破吾法。
commentary::  ^187b34

文二。先明滅法時，即五濁也：一、命濁，二、
劫濁，三、煩惱濁，四、見濁，五、眾生濁。
文殊問經云：十歲眾生乃至千歲有短長，
為命濁；饑饉、疫病、刀兵，為劫濁；多有貪、
嗔、癡，名煩惱濁；邪見、戒取、見取、邊見，為見濁；
不孝、不義、譏師長等，是眾生濁。
比丘下，二、滅法人也。 ^187b38

二，辨滅法過。
orig::  ^187c2

明作制法，制我弟子比丘、比丘尼不聽出家行道，
亦復不聽造作佛像形、佛塔形，立統官、
制眾、安籍、記僧，比丘地立白衣高座，兵奴為比丘受別請法，
知識比丘共為一心，親善比丘為作齋會求福，
如外道法，都非吾法。
commentary::  ^187c4

文中，先明制四正，後明立四邪。
制四正者：一、不聽出家，二、不聽行道，三、
不聽造像，四、不聽造塔。
立四邪者：一、立統制眾，二、比丘地立白衣高座，
三、兵奴為比丘，四、受別請也。 ^187c14

三，結成過。
orig::  ^187c22

當知爾時正法將滅不久。
commentary::  ^187c24

二，誡壞四眾行。
orig::  ^187c26

大王！壞亂吾道，是汝等作。
自恃威力，制我四部弟子，百姓疾病，無不苦難。
是破國因緣，說五濁罪過，窮劫不盡。
commentary::  ^187c28

為王不行正法，則佛道壞也。 ^187c34

三，誡禁不依法。
orig::  ^187c36

大王！法末世時，有諸比丘四部弟子，國王多作非法之行，
橫與佛、法、眾僧作大非法，作諸罪過非法非律，繫縛比丘如獄囚法。
當爾之時，法滅不久。
commentary::  ^187c38

四、誡自毀。文三：初、自段，二、起惡，後、招報。
今初。
orig::  ^187c44

大王，我滅度後，未來世中四部弟子，諸小國王、
太子、王子，乃是住持護三寶者，轉更滅破三寶，
如師子身中虫自食師子，非外道也。
commentary::  ^187c46

文二：先法，後喻。今初，文可見。
如師子下，二、明喻也。
此喻如蓮華面經佛告阿難：譬如師子命終身死，
若空、若地、若水、若陸，所有眾生不敢食肉，
惟師子身生諸虫，還自食師子之肉。
阿難！我佛法中非餘破壞，是比丘破我三大阿僧祇法。
彼經但喻出家，此經通喻道俗。 ^188a4

二、起惡。
orig::  ^188a16

多壞我佛法，得大罪過。
正教衰薄，民無正行，以漸為惡，其壽日減，至於百歲。
commentary::  ^188a18

三、招報。
orig::  ^188a22

人壞佛教，無復孝子，六親不和，天神不祐，
疾疫惡鬼，日來侵害，災恠首尾，連禍縱橫，
死入地獄、餓鬼、畜生，若出為人，兵奴果報，如影如響。
如人夜書，火滅字存，三界果報，亦復如是。
commentary::  ^188a24

文中法、喻、合可見。
六親，謂父母、兄弟、夫妻。
喻有三：初二喻現報，後一喻生報、後報也。 ^188a32

五誡使役
orig::  ^188a36

大王！未來世中，一切國王、太子、王子、四部弟子，
橫與佛弟子書記制戒，如白衣法，如兵奴法。
若我弟子比丘、比丘尼，立籍為官所使，
都非我弟子，是兵奴法。
立統官，攝僧典，主僧籍，大小僧統共相攝縛，
如獄囚法、兵奴之法。
當爾之時，佛法不久。
commentary::  ^188a38

六誡自咎。
orig::  ^188a48

大王！未來世中諸小國王、四部弟子自作此罪，
破國因緣身自受之，非佛、法、僧。
commentary::  ^188b2

七誡謬信
orig::  ^188b6

大王！未來世中流通此經，七佛法器，十方諸佛常所行道。
諸惡比丘多求名利，於國王、太子、王子前，
自說破佛法因緣、破國因緣。
其王不別，信聽此語，橫作法制，不依佛戒，
是為破佛、破國因緣。
當爾之時，正法不久。
commentary::  ^188b8

文中為四：初、示善。
不壞正教曰流，開空法道曰通，能盛福智曰器也。
諸惡比丘下，二、示惡也。
其王不別下，三、謬信也。
是為破佛下，四、示過。 ^188b18

第二、大眾奉持。文二：先奉持，次奉行。
今初。
orig::  ^188b24

爾時，十六大國王聞佛七誡所說未來世事，
悲啼涕出，聲動三千，日月、五星、二十八宿失光不現。
時諸王等各各至心受持佛語，不制四部弟子出家，當如佛教。
爾時，大眾、十八梵天王、六欲諸天子歎言：
當爾之時，世間空虗，是無佛世。
commentary::  ^188b26

文二：先、傷感；二、嗟歎。
初文二：先、正明傷感；時諸國王下，二、受持也。
爾時大眾下，二、嗟歎，傷此時也。 ^188b36

二、奉行
orig::  ^188b40

爾時，無量大眾中，百億菩薩彌勒、師子月等，
百億舍利弗、須菩提等，五百億十八梵、
六欲諸天，三界六道阿須輪王，聞佛說護佛因緣、
護國因緣，歡喜無量，為佛作禮，受持般若波羅蜜。
commentary::  ^188b42

文五：先、列大眾。聞佛所說下，二、明聞佛法義。
歡喜無量者，三、明歡喜也。
為佛作禮者，四、禮佛也。
受持般若波羅蜜者，五、奉行也。
仁王護國般若波羅蜜經疏卷下〔終〕
w::  ^188c2

性漖海極督刻 ^188c10

興課較對 ^188c12

興理錄藁
 ^188c14
