
other:: 
pin:: 大方廣佛華嚴經疏卷第一百一十九〔入第七十九經下半〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△四、事訖起定四：初、警覺令起。
orig::  ^938a29

爾時彌勒菩薩摩訶薩〔至〕告善財言。
善男子！起。
commentary::  ^938a31

亦彈指者，前來得旨，所謂忘言，此中得旨，令不滯寂。 ^938a33

△二、略示體相。
orig::  ^938a35

法性如是。
commentary::  ^938a37

上句標示，下釋所見之相。
orig::  ^938a39

此是菩薩知諸法智〔至〕如幻如夢如影如像。
commentary::  ^938a41

從法智緣生，緣生故無自性，故云如是自性如幻夢等。
orig::  ^938a43

悉不成就。
commentary::  ^938b2

結成上義。從緣無性故，事不成就。
無性從緣故，理不成就。
由不守自性故，能隨緣成上之法。
雖成不離法性故，即事同之法性。
如是亦是性德自具。 ^938b4

△三得旨而起
orig::  ^938b8

爾時，善財聞彈指聲，從三昧起。
commentary::  ^938b12

△二、問答所見二：初、問。
orig::  ^938b14

彌勒告言：善男子！
汝住菩薩〔至〕知菩薩德，了如來願。
commentary::  ^938b16

問：約親證，推之在因。
云：住不思議。
△二答
orig::  ^938b18

善財白言：唯然，聖者！
是善知識加被憶念威神之力。
commentary::  ^938b20

答：約謙敬推之，在緣云善友力，師資互推，反常情也。 ^938b22

△二、顯法名二：初、問。
orig::  ^938b24

聖者！此解脫門其名何等？
commentary::  ^938b26

△二答
orig::  ^938b28

彌勒告言：善男子！
此解脫門，名：入三世一切境界。
commentary::  ^938b30

即此所入所見之境。
orig::  ^938b32

不忘念智。
commentary::  ^938b34

即能入能現之智。
良以三世一如，故念劫圓融，隨一世中現三際之境。
智入三世，了法空寂，與如冥契，故一念中無所不見。
orig::  ^938b36

莊嚴藏。
commentary::  ^938b42

有其二義：一、以法性嚴故，一莊嚴中包含出生無盡嚴具，
如一閣中見多閣等；二、以無礙智契圓融境嚴如來藏，
則本具諸法，故上文云法性如是，非是新成，故此門中具不可說解脫。
上明主門，下眷屬門。
orig::  ^938b44

善男子！此解脫門中〔至〕一生菩薩之所能得。
commentary::  ^938c6

△三、窮嚴因之本源。
於中乃有二番問答：初番窮其所歸二：
初、問。
orig::  ^938c8

善財問言：此莊嚴事何處去耶？
commentary::  ^938c12

由上覩希奇攝力之後，忽然而失，故問其去處。
△二答
orig::  ^938c14

彌勒答言：於來處去。
commentary::  ^938c18

以從本流末故來，攝末歸本故去，去不異來，
故引之於來，一時併答。 ^938c20

△後番彰其本起二：初、問：
orig::  ^938c22

曰：從何處來？
commentary::  ^938c24

雖蒙引歸來處，既不究終歸，寧知本起，故復尋之。 ^938c26

△二、答二：初、法。
orig::  ^938c28

曰：從菩薩智慧神力中來。
commentary::  ^938c30

謂智力緣作故來。
orig::  ^938c32

依菩薩智慧神力而住。
commentary::  ^938c34

智力緣加故，住上相下性。
orig::  ^938c36

無有去處，亦無住處。
commentary::  ^938c38

既從緣來，則無來去。
故此嚴事，非在閣中而住，亦非別處特來。
orig::  ^938c40

非集非常。
commentary::  ^938c44

從緣而來，故非集；緣謝則滅，故非常。
若先定有處所，則墮常過；先有今無，則為斷滅，則墮斷過。
orig::  ^938c46

遠離一切。
commentary::  ^939a2

既離斷常，何有生滅一異等相？
故云得離一切。
△二、喻二：初、龍王降雨喻。
orig::  ^939a4

善男子！如龍王降雨〔至〕如是境界不可思議。
commentary::  ^939a8

偏喻無來之來。
orig::  ^939a10

善男子！彼莊嚴事亦復如是，不住於內。
commentary::  ^939a12

菩薩力故。
orig::  ^939a14

亦不住外。
commentary::  ^939a16

自善力故，以內外因緣互奪，則內外兩亡。
orig::  ^939a18

而非不見，但由菩薩威神之力，汝善根力見如是事。
commentary::  ^939a20

△二、幻師現幻喻。
orig::  ^939a22

善男子！譬如幻師〔至〕以幻力故分明可見。
commentary::  ^939a24

雙喻來去，則無來去。
orig::  ^939a26

彼莊嚴事亦復如是〔至〕大願力故如是顯現。
commentary::  ^939a28

△四、覈正報之性相二：初、問從來二：初、問。
orig::  ^939a30

善財童子言：大聖！
從何處來？
commentary::  ^939a32

上見慈氏從餘處來，遽即設敬問法，未遑諮問所從，
故此因前嚴事之來，便問來處。 ^939a34

△三答具有三來處。
初法身。
orig::  ^939a36

彌勒言：善男子！諸菩薩〔至〕不斷不常如是而來。
commentary::  ^939a40

約體實法，身即無來之來，來即無來。
文有十對：
△二報身。
orig::  ^939a42

善男子！菩薩從大悲處來〔至〕猶如影像而化現故。
commentary::  ^939a46

約相實報，從萬行中來，亦猶淨名從萬行道場來矣。 ^939a48

△三化身
orig::  ^939b2

然，善男子！汝問於我〔至〕摩羅提國而來於此。
commentary::  ^939b4

約用化現，隨機熟處而來。
此三即是法報化身，亦體相用，亦理行事。
又初唯理，後唯約事，中具理事。
摩羅提者，具云摩羅耶提數。
摩羅耶者，此云鬘施，即山名也。
提數云中，謂其山在此國中故，或國中近此山故。
orig::  ^939b6

善男子！彼有聚落，名為：房舍；有長者子，
名：瞿波羅。
commentary::  ^939b16

瞿者，地也。波羅云守護，即守護土地及心地故。
orig::  ^939b18

為化其人令入佛法〔至〕故住於彼而從彼來。
commentary::  ^939b20

△二、問答生處二：初、問。
orig::  ^939b22

善財童子言：聖者！
何者是菩薩生處？
commentary::  ^939b24

由前經云從生處來，故今窮之。
△二、答二：初、通明諸菩薩生處三：初、正答生處。
orig::  ^939b26

答言：善男子！菩薩有十種生處。
何者為十？
commentary::  ^939b30

十中皆上句為能生之行，下句為所生之家。
orig::  ^939b32

善男子！菩提心是菩薩生處，生菩薩家故。
commentary::  ^939b34

謂若發菩提心，則是菩薩，名為生家。
orig::  ^939b36

深心是菩薩生處，生善知識家故。
commentary::  ^939b38

若有深心，則見善友。
orig::  ^939b40

諸地是菩薩生處，生波羅蜜家故。
commentary::  ^939b42

若得諸地，則滿諸度。
orig::  ^939b44

大願是菩薩生處〔至〕是菩薩生處。
生佛家故。
commentary::  ^939b46

教化眾生，即是覺他。
orig::  ^939b48

智慧方便是菩薩生處，生無生法忍家故。
commentary::  ^939c2

有智慧故了法無生，有方便故不取無生之相，
不滯二乘之寂，故生無生忍家。
餘可思準。上句亦通所生，思之。
orig::  ^939c4

修行一切法〔至〕生過現未來一切如來家故。
commentary::  ^939c10

△二、明生緣眷屬。
orig::  ^939c12

善男子！菩薩摩訶薩〔至〕方便善巧為父。
commentary::  ^939c14

般若為母，方便為父，略有三義：一、實智虗凝，
與陰俱靜；權智流動，與陽齊波故。
二、親生法身，實由般若；若無方便，多共二乘成菩薩種，乃由方便故。
三、內解外濟，如父母故。
orig::  ^939c16

檀波羅蜜為乳母。
commentary::  ^939c24

檀以福資。
orig::  ^939c26

尸波羅蜜為養母。
commentary::  ^939c28

尸以防護，餘可思耳。
orig::  ^939c30

忍波羅蜜為莊嚴具〔至〕成就菩提為能淨家族。
commentary::  ^939c32

△三、校量顯勝二：初、總辨生家勝。
orig::  ^939c34

善男子！菩薩如是〔至〕沙門、婆羅門恭敬讚歎。
commentary::  ^939c36

△二、別彰智勝。
orig::  ^939c38

善男子！菩薩摩訶薩〔至〕於一切趣通達無礙。
commentary::  ^939c40

△二、別顯慈氏生處。
文二：先彰實報等周法界。
orig::  ^939c42

善男子！我身普生一切法界。
commentary::  ^939c44

文有十句，上句總，次八別。
orig::  ^939c46

等一切眾生差別色相〔至〕一等切菩薩願。
commentary::  ^939c48

△後一結。
orig::  ^940a2

而現其身，充滿法界。
commentary::  ^940a4

△二、顯為順機當現生殊二：初、現生。
orig::  ^940a6

善男子！我為化度〔至〕拘吒聚落婆羅門家。
commentary::  ^940a8

拘吒，此云樓閣，此聚落中多樓閣故，或慈氏閣在此中故。
orig::  ^940a10

善男子！我住於此大樓閣中〔至〕種種方便教化調伏。
commentary::  ^940a14

△二、當生二：初、正顯當生所為。
orig::  ^940a16

善男子！我為隨順〔至〕於此命終生兜率天。
commentary::  ^940a18

如蓮華者，有其三義：一、釋迦下，種彼華開故；
二、昔因含果，如華未開，因亡果現，故如蓮開；
三、聞熏含實，如蓮未開，見實亡言，故云開悟。
智論云：菩薩善根不遇如來智慧日光，翳死無疑。
通證前義。 ^940a20

△三、結會三聖。
orig::  ^940a26

善男子！我願滿足〔至〕汝及文殊俱得見我。
commentary::  ^940a30

俱見我者，亦有三意：一、俱助化故；二、善財表行，
文殊信智，成正覺時，俱證此故；三、文殊古佛，
善財當佛，慈氏現佛，三世圓融，浩然大均，故云俱見。 ^940a32

△四、指示後友三：初、勸往教。
問：
orig::  ^940a36

善男子！汝當往詣文殊師利善知識所。
commentary::  ^940a40

因位將極，令反照心源故。
orig::  ^940a42

而問之言菩薩云何〔至〕彼當為汝分別演說。
commentary::  ^940a44

△二、釋勸所由二：初、徵。
orig::  ^940a46

何以故？
commentary::  ^940a48

徵意云：文殊已見，何為勸往？
△二、釋。釋意云：彼德深廣，宿緣重故。
於中有二：初、明其行廣。
orig::  ^940b2

文殊師利所有大願〔至〕一切菩薩功德無有休息。
commentary::  ^940b6

出生菩薩功德者，主信法門，長養一切善根故。
orig::  ^940b8

善男子！文殊師利常為無量百千億那由他諸佛母。
commentary::  ^940b10

為佛母者，主般若門，住甚深智，見法實故。
orig::  ^940b12

常為無量百千億那由他菩薩師。
commentary::  ^940b14

為菩薩師者，具善巧智，通達解脫，究竟普賢行故。
orig::  ^940b16

教化成就一切眾生〔至〕究竟普賢所行諸行。
commentary::  ^940b18

△二、顯其緣深，已多成益。
orig::  ^940b20

善男子！文殊師利〔至〕與汝往昔同生同行。
commentary::  ^940b22

△三、結勸重釋三：初、結勸。
orig::  ^940b24

是故，善男子，汝應往詣文殊之所，莫生疲厭。
commentary::  ^940b26

具上二義，應往勿疲。
orig::  ^940b28

文殊師利！當為汝說一切功德。
commentary::  ^940b30

△二、徵釋二：初、徵。
orig::  ^940b32

何以故？
commentary::  ^940b34

徵意云：何以的知具前二義？
△二、釋。
orig::  ^940b36

汝先所見諸善知識〔至〕皆是文殊威神之力。
commentary::  ^940b38

釋意云：以所成益皆是彼力，故知行廣緣深，若當見者獲益尤增。 ^940b40

△三、結德究竟。
orig::  ^940b42

文殊師利，於一切處，咸得究竟。
commentary::  ^940b44

前見為信之首，後見為智之終，故云一切究竟。
△五、戀德禮辭。
orig::  ^940b46

時，善財童子頂禮其足〔至〕殷勤瞻仰，辭退而去。
commentary::  ^940c2

此下入第八十卷。 ^940c4

△第四、明智照無二相。
顯前因法生果，體無分別，絕境、智等諸二相故。
又善財障盡惑除，未始動念，是故反照唯是初心，更無二也。
即信、智無二，文但有三：初、依教趣求。
orig::  ^940c6

爾時善財童子〔至〕經由一百一十餘城已。
commentary::  ^940c14

百一十義，已見上文。
然此游城復有二義：一、但從彌勒至於文殊，
自經百一十城，非連取前；二者、加前百一十友，
故云餘城，即通取前友，普收諸法歸一照故。
若爾，前友、此城豈得同耶？
亦有二義：一者、友必依城，則一城一友；
二者、或於一城值於多友，或求一友歷於多城，
而要具一百一十，以順表法故。
orig::  ^940c16

到普門國。
commentary::  ^940c30

晉本中云：至普門國顯法差別，歸無二相即普門故。
orig::  ^940c32

蘇摩那城。
commentary::  ^940c36

蘇摩那，此云悅意，即華名也。
謂智照一性，悅本心故，即德生城。
orig::  ^940c38

住其門所。
commentary::  ^940c42

顯解心已極，將入般若無二之門故。
orig::  ^940c44

思惟文殊師利，隨順觀察，周旋求覓，希欲奉覲。
commentary::  ^940c46

△二、見聞證入。此下即是所漏脫文，義如前說。
然以極照無二，心境兩亡故。
略無敬問，信解雙絕故。
不見現身而反照，未移信心，故申右手。
又不見乃為真見，但了自心空般若故。
文三：初、摩頂攝受。
orig::  ^940c48

是時，文殊師利遙申右手：
commentary::  ^941a8

始信該於極果，故曰遙申。
隨順行成，故曰右手。
orig::  ^941a10

過一百一十由旬。
commentary::  ^941a12

徹過前位故。然過城約超封域，由旬明超數量。
又前越諸位斷德，後越諸位智地。
orig::  ^941a14

按善財頂。
commentary::  ^941a18

按頂表於攝受，亦以普法置心頂故，信至極故。
△二、誨示法門，即舉失顯得。
謂若離信根等，不了法性等，反顯善財有信根等，能了法性等。
於中有二：初、列所闕行法。
orig::  ^941a20

作如是言：善哉！善哉！
善男子！
commentary::  ^941a28

文有九句，前七闕因。
orig::  ^941a30

若離信根。
commentary::  ^941a32

一、闕行本故。
orig::  ^941a34

心劣憂悔。
commentary::  ^941a36

二求小故心劣，處生死而憂悔。
orig::  ^941a38

功行不具。
commentary::  ^941a40

三橫不具。
orig::  ^941a42

退失精勤。
commentary::  ^941a44

四豎不進。
orig::  ^941a46

於一善根，心生住著。
commentary::  ^941a48

五滯一善。
orig::  ^941b2

於少功德，便已為足。
commentary::  ^941b4

六，不廣求。
orig::  ^941b6

不能善巧發起行願。
commentary::  ^941b8

七、不起無住行願。
後二闕緣。
orig::  ^941b10

不為善知識之所攝護，不為如來之所憶念。
commentary::  ^941b12

△二、不能成益有十五句
orig::  ^941b14

不能了知如是法性〔至〕如是所行如是境界。
commentary::  ^941b16

前五，約所知事理。
orig::  ^941b18

若周徧知若種種知〔至〕若證知若獲得皆悉不能。
commentary::  ^941b20

後十約能知分齊，例前諸文，思之。
又前九中，初一信根是所闕因，餘皆不能成就利益。
若約法，功歸於信；若約人論，前友之法皆由文殊。 ^941b22

△三、結益歸本，文有十句。
orig::  ^941b26

是時文殊師利宣說此法〔至〕成就阿僧祇法門。
commentary::  ^941b30

前九結益甚深，初一總，餘八別。
orig::  ^941b32

具足無量，大智光明。
commentary::  ^941b34

即般若方便。
orig::  ^941b36

令得菩薩無邊際陀羅尼〔至〕無邊際神通無邊際智。
commentary::  ^941b38

即智波羅蜜。
orig::  ^941b40

令入普賢行道場。
commentary::  ^941b42

舉足下足，皆與普賢，行相應故。
orig::  ^941b44

及置善財自所住處。
commentary::  ^941b46

即是法界，是文殊大智無住住故。
又普賢道場即法界理，自所住處即文殊智，此亦義同示於後友普賢之境。
orig::  ^941b48

文殊師利！還攝不現。
commentary::  ^941c6

後之一句，攝用歸本，所作竟故。
信窮智境，信相便亡，故云不現。 ^941c8

△三、轉遇勝緣修行敬事。
orig::  ^941c10

於是善財思惟觀察〔至〕受行其教無有違逆。
commentary::  ^941c12

然此諸友及後普賢皆無指授者，表證法界離此彼相故。
此三千友乃有多義：一者成前尚是文殊之益，二者順後為入理方便。
又通論諸友更分三分：初文殊一人為信心之始，
次至後文殊為智滿之終，故此總見三千等友，後之普賢理智無二。
又前諸友一一各逢即是純門，此中諸友一時頓見即顯雜門，
後普賢一人具前諸友即純雜無礙。
又此諸友所得法門受行各別，文所不具結廣從略，故總云三千耳。 ^941c14

△大文第五、顯因廣大相。
以前照理無二，顯其甚深，方堪成佛廣大之因，以隨一一因皆稱法性故。
文殊般若即攝相歸體，普賢法界即祕密重重。
若以二聖相對，則文殊為能證；若以二聖對善財，則文殊亦為所證。
未得般若，今證得故。
文中分三：初、依教趣求，有二十六句：
orig::  ^941c30

增長趣求，一切智慧。
commentary::  ^941c42

上一標求佛果，後一總觀圓因。
中間諸句，義通前後，皆是趣佛之因，並是解脫境，故攝為十對。
orig::  ^941c44

廣大悲海益大慈雲〔至〕安住菩薩寂靜法門。
commentary::  ^941c48

上四，四等普周，寂靜即捨故。
orig::  ^942a2

普緣一切廣大境界，學一切佛廣大功德。
commentary::  ^942a4

此二福智無外緣境，是智慧故。
orig::  ^942a6

入一切佛決定知見，增一切智助道之法。
commentary::  ^942a8

此二，入正增助。
orig::  ^942a10

善修一切菩薩深心，知三世佛出興次第。
commentary::  ^942a12

此二，修因知果。
orig::  ^942a14

入一切法海，轉一切法輪，生一切世間。
commentary::  ^942a16

此三，入法現生。
orig::  ^942a18

入於一切菩薩願海，住一切劫修菩薩行。
commentary::  ^942a20

此二，證願修行。
orig::  ^942a22

照明一切如來境界，長養一切菩薩諸根。
commentary::  ^942a24

此二照上增下。
orig::  ^942a26

獲一切智清淨光明，普照十方，除諸暗障。
commentary::  ^942a28

此二，得實照權。
orig::  ^942a30

智周法界於一切佛剎〔至〕普現其身靡不周徧。
commentary::  ^942a32

此二智，周身徧。
orig::  ^942a34

摧一切障，入無礙法，住於法界平等之地。
commentary::  ^942a36

此三，摧障入理。其入無礙法，向上成無二礙，向下即成無礙法界。
其住平等地，即前文殊自所住處。
orig::  ^942a38

觀察普賢解脫境界。
commentary::  ^942a42

後總句，即前普賢行道場，以是顯因廣大相故。
文殊，通指善財普觀，不同前文一友指於一友，良以普觀方是普賢故。 ^942a44

△二、聞覩前相二：初、聞有十三句。
orig::  ^942a48

即聞普賢菩薩摩訶薩名字。
commentary::  ^942b4

上一聞人名，即聞二字，貫下諸句。
此中聞者，非從一人多人聞之，即稱法界而聞耳。
後十二句，聞於行位。
orig::  ^942b6

行願助道正道。
commentary::  ^942b12

上三可知。
orig::  ^942b14

諸地。
commentary::  ^942b16

普賢位中，自行依地及圓融所攝地也。
上句為總，下八句別。
orig::  ^942b18

地方便。
commentary::  ^942b22

加行：
orig::  ^942b24

地入
commentary::  ^942b26

入心
orig::  ^942b28

地勝進。
commentary::  ^942b30

出心
orig::  ^942b32

地住。
commentary::  ^942b34

住心
orig::  ^942b36

地修習。
commentary::  ^942b38

修施戒等。
orig::  ^942b40

地境界
commentary::  ^942b42

即第一徧行真如等為所證境，亦是所得分齊之境。
orig::  ^942b44

地威力。
commentary::  ^942b48

即神通作用，摧邪攝生等。
orig::  ^942c2

地同住。
commentary::  ^942c4

即同依佛智而住。
△二、明覩二：初、仰德修觀。
orig::  ^942c6

渴仰欲見普賢菩薩。
commentary::  ^942c8

聞前人法，故生渴仰。
orig::  ^942c10

即於此金剛藏菩提場〔至〕一切寶蓮華藏座上。
commentary::  ^942c12

正明修觀菩提場者，是所觀處。
金剛藏者，約表，即於本所信自心佛果菩提體中金剛智內，
起一切因陀羅網普賢心觀；約事，即前其地金剛而蘊德具嚴，
故名為藏。然此經體勢應具十會，以順無盡。
又始起覺場，義應歸本，故今且依文對前本末二會，即是攝末歸本之義。
是以善財不假別指，便於初會始成之處如來座前而起觀求。
orig::  ^942c14

起等虗空界廣大心〔至〕趣如來十力究竟心。
commentary::  ^942c28

正顯觀心有十一句，皆稱普賢境而起於心，故後得見。 ^942c30

△二、覩見希奇二：初、結前生後。
orig::  ^942c32

善財童子起如是心時〔至〕普賢菩薩同善根力故。
commentary::  ^942c34

兼顯見因。
△二、正覩希奇二：初、見瑞相。
orig::  ^942c36

見十種瑞相。何等為十？
commentary::  ^942c38

十句五對，各前句明所依淨土，後句明其住處眾生。
orig::  ^942c40

所謂：見一切佛剎清淨〔至〕心常念佛。
是為十。
commentary::  ^942c44

△二、覩光明。
orig::  ^942c46

又見十種光明相〔至〕廣大誓願周徧法界。
是為十。
commentary::  ^942c48

前瑞則直見一重淨剎，此明重見。
又前麤此細，前體相，此業用，然皆是普賢依報之剎。 ^943a2

△三、見聞證入三：初、結前生後。
orig::  ^943a4

時，善財童子見此十種〔至〕我今必見普賢菩薩。
commentary::  ^943a8

由覩前相，生必見心。
orig::  ^943a10

增益善根見一切佛〔至〕生決定解得一切智。
commentary::  ^943a12

△二、起觀增修。
orig::  ^943a14

於時，善財普攝諸根，一心求見普賢菩薩。
commentary::  ^943a16

攝散住定。
orig::  ^943a18

起大精進，心無退轉。
commentary::  ^943a20

 #CB15081;勤無退。
orig::  ^943a22

即以普眼觀察十方〔至〕皆作得見普賢之想。
commentary::  ^943a24

觀其體徧以，法界為身故。
orig::  ^943a26

以智慧眼觀普賢道〔至〕大悲堅固猶如金剛。
commentary::  ^943a28

悲智橫廣。
orig::  ^943a30

願盡未來常得隨逐〔至〕入如來境住普賢地。
commentary::  ^943a32

得果圓因，此乃總攝諸觀。
行人欲見，當倣此修。
離此觀心，見亦非勝。 ^943a34

△三、正明見聞證入二：初、正見聞證入二：
初、得益因圓四：初、見身得益二：初、見勝身四：
初、總見勝德身相。
orig::  ^943a36

時，善財童子即見普賢菩薩在如來前眾會之中。
commentary::  ^943a42

由前於菩提場師子座前起勝想故。
orig::  ^943a44

坐寶蓮華師子之座〔至〕一切菩薩無能觀察。
commentary::  ^943a46

△二、別見毛孔出生。
orig::  ^943a48

見普賢身一一毛孔〔至〕令諸菩薩生大觀喜。
commentary::  ^943b2

毛孔出生，廣徧法界，實則重重無盡。
略顯二十重，亦對前善財渴仰所起十一心故。
其初等虗空廣大等五心，徧此諸句。
餘之六心，別生諸句。
且除初句。
orig::  ^943b4

見一一毛孔出一切佛剎〔至〕眾會道場雨摩尼寶。
commentary::  ^943b12

此之五句，由前觀道場明了心，故出雲等皆嚴道場。
orig::  ^943b14

見一一毛孔出一切佛剎〔至〕護持一切如來法輪。
commentary::  ^943b18

此三句由前，入佛法海心。
orig::  ^943b20

見一一毛孔念念中出〔至〕無依止者為作依止。
commentary::  ^943b22

此一句及最初一句，由前化眾生界心。
orig::  ^943b24

見一一毛孔念念中出〔至〕令純染眾生皆得清淨。
commentary::  ^943b26

此四，由前淨一切國土心，亦兼化眾生心。
orig::  ^943b28

見一一毛孔念念中出〔至〕增長大法成一切智。
commentary::  ^943b30

後六句，由前住一切劫及趣如來十力究竟心，並如文思之。
是知各由自心所見分齊。 ^943b32

△三、重觀體內包含二：初、結前生後。
orig::  ^943b34

爾時善財童子〔至〕身心徧喜踊躍無量。
commentary::  ^943b38

△二、正顯包含，亦二：初、見三千。
orig::  ^943b40

重觀普賢一一身分〔至〕如是等事悉皆明見。
commentary::  ^943b42

△二類通十方三際。
orig::  ^943b44

如見此世界十方所有〔至〕各各差別不相雜亂。
commentary::  ^943b46

△四、結通周徧。
orig::  ^943b48

如於此毗盧遮那如來〔至〕一切如來游戲神通。
commentary::  ^943c2

文有四重，舉類遮那，末句總結塵中普賢。
是知前則身中包含法界，廣無邊故，顯其普義；
今則全此含法界身，潛入塵中，調柔無礙，明其賢義。
內外周徧，限量斯盡，故名普賢。 ^943c4

△二得深益
orig::  ^943c10

善財童子見普賢菩薩〔至〕皆現在前智波羅蜜。
commentary::  ^943c12

既得智度，已彰地滿，況十表無盡耶？
△二、摩頂得益三：初、摩頂。
orig::  ^943c14

善財童子既得是已，普賢菩薩即申右手摩觸其頂。
commentary::  ^943c18

△二得益
orig::  ^943c20

既摩頂已，善財即得〔至〕微塵數三昧而為眷屬。
commentary::  ^943c22

前向外觀，故得智度；此摩頂親證，故得三昧。
orig::  ^943c24

一一三昧悉見昔所未見〔至〕微塵數一切智淨光明。
commentary::  ^943c26

△三、結通。
orig::  ^943c28

如此娑婆世界毗盧遮那佛〔至〕所得法門亦皆同等。
commentary::  ^943c30

良以善財等普賢故。
大方廣佛華嚴經疏卷第一百一十九
 ^943c32
