妙法蓮華經句解品第六
author:: 錢塘廣照沙門　釋　聞達
other:: 
# 壽量品第十六

orig:: 
妙法蓮華經壽量品第十六
commentary::  ^574a18

前品之中因文殊請為初心者說安樂法，
時他方界諸菩薩眾欲於滅後在此弘經，
世尊止之：不須汝等，言我弟子自當護持。
下方空中聞悉奔會，眾見此等即生疑心，以問於佛為從何來？
世尊答言：是我所化。
遂疑世尊成佛在近，所化者眾非初心人，故開壽量以決群疑。
我久遠來實已成佛，今云成者盖是方便，
為眾生故現滅不滅，實不滅度唱言滅耳。
orig::  ^574a20

爾時，佛告諸菩薩及一切大眾：
commentary:: 
當時在會懷疑心者。
orig::  ^574a36

諸善男子！汝等當信解如來誠諦之語。
commentary:: 
汝當諦信如來實語，勿執方便以疑於佛。
orig::  ^574a40

復告大眾：汝等當信解如來誠諦之語。
commentary:: 
再告之者，欲堅其信。
orig::  ^574a44

又復告諸大眾：汝等當信解如來誠諦之語。
commentary:: 
由法深妙，眾生難解，如是至三，令深信也。
orig::  ^574b2

是時菩薩大眾，彌勒為首，合掌白佛言：
commentary:: 
彌勒及眾見佛再三如此勤重，所以合掌，
口發誠言，對揚於佛。
orig::  ^574b6

世尊！惟願說之，我等當信受佛語。
commentary:: 
言當信受，不敢疑也。
orig::  ^574b10

如是三白已。
commentary:: 
如是三徧，白世尊已，佛猶默然，未蒙肯可。
orig::  ^574b14

復言：惟願說之，我等當信受佛語。
commentary:: 
至于再四，誠極心切。
orig::  ^574b18

爾時，世尊知諸菩薩三請不止。
commentary:: 
佛知眾生，至三不止，而復再四，
orig::  ^574b22

而告之言：汝等諦聽！
commentary:: 
佛將欲說誠實之言，故敕有眾攝心聽受。
orig::  ^574b26

如來秘密，神通之力。
commentary:: 
如來慈悲，欲度生故，秘妙深密，神通之力，
隱實行權，說近成道。
orig::  ^574b30

一切世間天，人及阿修羅。
commentary:: 
世間所有，一切眾生，
orig::  ^574b34

皆謂今釋迦牟尼佛。
commentary:: 
靈嶽釋迦說法華者。
orig::  ^574b36

出釋氏宮。
commentary:: 
出釋迦氏淨飯王宮。
orig::  ^574b38

去伽耶城不遠。
commentary:: 
去處。時節。
orig::  ^574b40

坐於道場，得阿耨多羅三藐三菩提。
commentary:: 
坐道樹下，示成正覺，名坐道場。
orig::  ^574b42

然，善男子！我實成佛已來。
commentary:: 
實是最初成正覺來。
orig::  ^574b46

無量無邊，百千萬億，那由他劫。
commentary:: 
言我成佛，其實已久。
orig::  ^574b48

譬如五百千萬億那由他阿僧祇。
commentary:: 
西土大數
orig::  ^574c4

三千大世界。
commentary:: 
譬將無數，大千世界，
orig::  ^574c6

假使有人，抹為微塵。
commentary:: 
假設譬喻，若使有人將諸世界一時細抹，悉為微塵。
orig::  ^574c8

過於東方五百千萬億那由他阿僧祇國，乃下一塵。
commentary::  ^574c12

經過無數僧祇國土，方乃下於微塵一點。
orig::  ^574c14

如是東行，盡是微塵。
commentary:: 
如是東行，迤#CB05563;而去，點盡如上所有微塵。
orig::  ^574c16

諸善男子，於意云何？
commentary:: 
汝諸子等！於汝之意以為云何？
orig::  ^574c20

是諸世界可得思惟校計知其數不？
commentary:: 
如昔所說東行世界，可以思算得其數不？
orig::  ^574c24

彌勒菩薩等俱白佛言：
commentary:: 
眾承佛問，俱時回答。
orig::  ^574c28

世尊！是諸世界無量無邊，非算數所知，亦非心力所及。
commentary::  ^574c30

世界多故，算數計校，皆不可知。
orig::  ^574c32

一切聲聞、辟支佛。
commentary:: 
二乘之人
orig::  ^574c34

以無漏智。
commentary:: 
以盡煩惱，無漏智慧。
orig::  ^574c36

不能思惟，知其限數。
commentary:: 
限量數目，思惟莫及。
orig::  ^574c38

我等住阿惟越致地。
commentary:: 
諸大菩薩，皆悉住於，不退轉地，
orig::  ^574c40

於是事中，亦所不達。
commentary:: 
於是微塵限數事中亦不能了。
orig::  ^574c44

世尊！如是諸世界無量無邊。
commentary:: 
言無邊量，不可得知。
orig::  ^574c48

爾時，佛告大菩薩眾：
commentary:: 
彌勒等眾。
orig::  ^575a2

諸善男子！今當分明宣語汝等。
commentary:: 
在昔秘密，未敢說實，今當分明，顯露而說。
orig::  ^575a4

是諸世界，若著微塵，及不著者。
commentary:: 
若曾點著及不點者。
orig::  ^575a8

盡以為塵，一塵一劫。
commentary:: 
盡將東行所有世界，抹為微塵，以一微塵為一劫。
orig::  ^575a12

我成佛已來，復過於此百千萬億那由他阿僧祇劫。
commentary::  ^575a16

成佛劫數，復過塵劫，無量僧祇，
orig::  ^575a18

自從是來，我常在此娑婆世界說法教化。
commentary:: 
言常化此無休息也。
orig::  ^575a20

亦於餘處百千萬億那由他阿僧祇國，導利眾生。
commentary::  ^575a24

若但化此，其功不愽，非大慈悲，故於餘處亦皆導利一切眾生。
orig::  ^575a26

諸善男子！於是中間，我說然燈佛等。
commentary:: 
方便大乘說三僧祇修行成佛，故說昔名。
善慧菩薩遇然燈佛得授記莂：汝於來世當得作佛，號釋迦牟尼。
皆中間事。
orig::  ^575a30

又復言其入於涅槃。
commentary:: 
又說然燈入般涅槃。
orig::  ^575a36

如是皆以方便分別。
commentary:: 
非實爾也。
orig::  ^575a38

諸善男子！若有眾生，來至我所。
commentary:: 
若復有人，至於佛所，
orig::  ^575a40

我以佛眼。
commentary:: 
以佛慈悲，清淨天眼，
orig::  ^575a44

觀其信等諸根利鈍。
commentary:: 
信、進、念、定、慧，名五善根。
觀其根性，利之與鈍，隨所應度，應以何法而度脫之。
orig::  ^575a46

處處自說名字不同，年紀大小。
commentary:: 
處處自稱應身名號，各各不同，及以年紀大小亦異。
orig::  ^575b2

亦復現言：當入涅槃。
commentary:: 
佛真法身猶若虗空，本無終始。
言涅槃者，悉是為生方便示現。
orig::  ^575b6

又以種種方便，說微妙法。
commentary:: 
為令眾生，得妙法故，假諸方便，而為演說。
orig::  ^575b10

能令眾生，發歡喜心。
commentary:: 
能令前機，聞法解悟，發歡喜心，
orig::  ^575b14

諸善男子！如來見諸眾生。
commentary:: 
佛眼觀見。
orig::  ^575b18

樂於小法，德薄垢重者。
commentary:: 
由根鈍故，樂小乘法。
福德淺薄，障垢重者；
orig::  ^575b20

為是人說：我少出家，得阿耨多羅三藐三菩提。
commentary:: 
為如是等鈍根障重，說云少年出家成道。
orig::  ^575b24

然我實成佛已來，久遠若斯。
commentary:: 
劫數無量。
orig::  ^575b28

但以方便教化眾生令入佛道，作如是說。
commentary:: 
但為鈍根，方便設化，說壽長短，
orig::  ^575b30

諸善男子！如來所演經典，皆為度脫眾生。
commentary:: 
佛之說法，但欲應機，如醫用藥，除病為先。
orig::  ^575b34

或說己身。
commentary:: 
說自本身，在昔因地。
orig::  ^575b38

或說他身。
commentary:: 
說餘人身因地之時。
orig::  ^575b40

或示己身，或示他身。
commentary:: 
以自他身，過去宿世，所受之報，開示於人。
orig::  ^575b42

或示己事，或示他事。
commentary:: 
以過去世自他所作種種之事，開示於人。
orig::  ^575b46

諸所言說，皆實不虗。
commentary:: 
一一稱實，無有虗妄。
orig::  ^575c2

所以者何？
commentary:: 
為何如此？
orig::  ^575c4

如來如實知，見三界之相。
commentary:: 
如來智慧稱如實理，明見三界不遷之相。
orig::  ^575c6

無有生死，若退若出。
commentary:: 
本惟空寂，如太虗空。
實無有生，及以老死。
若退轉來，若出去者。
orig::  ^575c10

亦無在世及滅度者。
commentary:: 
本自不生故無在世，亦無有滅故無滅度。
orig::  ^575c14

非實非虗。
commentary:: 
非實故，不同凡夫執迷取相；非虗故，不同小聖滅色取空。
orig::  ^575c18

非如非異。
commentary:: 
非一相，非異相。
orig::  ^575c22

不如三界見於三界。
commentary:: 
不如三界之人見三界有，不如二乘之人見三界空，
空有不二，名如實相。
orig::  ^575c24

如斯之事。
commentary:: 
如斯三界真實之事。
orig::  ^575c28

如來明見，無有錯謬。
commentary:: 
如來智慧明了知見，無有一切錯謬之處。
orig::  ^575c30

以諸眾生，有種種性。
commentary:: 
根性不同
orig::  ^575c34

種種欲。
commentary:: 
樂欲不同。
orig::  ^575c36

種種行。
commentary:: 
履踐不同
orig::  ^575c38

種種憶想分別故。
commentary:: 
種種憶度、種種思想、種種分別，各不同故。
orig::  ^575c40

欲令生諸善根。
commentary:: 
如來欲令，發生一切，諸善根本，
orig::  ^575c44

以若干因緣。
commentary:: 
言若干者，不定之辭。
諸善惡因，及善惡緣，
orig::  ^575c46

譬喻言辭，種種說法。
commentary:: 
說惡因緣，欲令改過；說善因緣，令修正行；
orig::  ^576a2

所作佛事，未曾暫廢。
commentary:: 
諸有所作雖開方便，本欲皆令成得佛道，
故云佛事從始至今，中間未曾暫時廢弛。
orig::  ^576a6

如是我成佛已來甚大久遠。
commentary:: 
言成佛道，其實已久。
orig::  ^576a12

壽命無量，阿僧祇劫，常住不滅。
commentary:: 
眾生成佛，如鑛成金，一純之後，不復成雜。
此說如來自受用門，智度大海，報身壽量，
有生無滅，故云常住。
orig::  ^576a14

諸善男子！我本行菩薩道所成壽命。
commentary:: 
我昔本時修菩薩行，所成就得智慧壽命。
orig::  ^576a20

今猶未盡，復倍上數。
commentary:: 
因既成果，與法身齊。
云何有盡，非數可知。
orig::  ^576a24

然今非實滅度。
commentary:: 
然今靈山亦非實滅。
orig::  ^576a28

而便唱言：當取滅度。
commentary:: 
方便唱言：我當滅度。
orig::  ^576a30

如來以是方便教化眾生。
commentary:: 
如來以此示生唱滅，而為方便化導眾生。
orig::  ^576a32

所以者何？
commentary:: 
云何如此？
orig::  ^576a36

若佛久住於世。
commentary:: 
若使世尊，久住世間，
orig::  ^576a38

薄德之人，不種善根。
commentary:: 
薄德無福鈍根之人，不肯修種菩提善種。
orig::  ^576a40

貧窮下賤，貪著五欲。
commentary:: 
不修福業名曰貧窮。
狎習惡者名為下賤。
貪著世間五欲之樂。
orig::  ^576a44

入於憶想妄見網中。
commentary:: 
入於憶度種種思想虗妄知覺見愛網中。
orig::  ^576a48

若見如來，常在不滅。
commentary:: 
斯等之人，見佛不滅。
orig::  ^576b4

便起憍恣，而懷厭怠。
commentary:: 
視以為常，生憍縱心，而懷輕易，厭倦懈怠。
orig::  ^576b6

不能生於難遭之想，恭敬之心。
commentary:: 
不能生於難遭遇想，而起恭敬信仰之心。
orig::  ^576b10

是故如來以方便說。
commentary:: 
言有生滅。
orig::  ^576b14

比丘當知，諸佛出世難可值遇。
commentary:: 
久遠一出，難可得見。
orig::  ^576b16

所以者何？
commentary:: 
為何之故作如是說？
orig::  ^576b20

諸薄德人。
commentary:: 
諸世間中，薄德之人，
orig::  ^576b22

過無量百，千萬億劫。
commentary:: 
經過多劫。
orig::  ^576b24

或有見佛，或不見者。
commentary:: 
或有得見，或全不見。
orig::  ^576b26

以此事故，我作是言：
commentary:: 
以是之故，我方便說。
orig::  ^576b28

諸比丘！如來難可得見。
commentary:: 
因其不見，故此語之。
orig::  ^576b30

斯眾生等聞如是語：
commentary:: 
斯不見者，聞我此語。
orig::  ^576b32

必當生於難遭之想。
commentary:: 
必當生起難遭逢想。
orig::  ^576b34

心懷戀慕，渴仰於佛。
commentary:: 
其心懷仰，欲見於佛。
orig::  ^576b36

便種善根。
commentary:: 
便種見佛，眾善之根。
orig::  ^576b38

是故如來雖不實滅而言滅度。
commentary:: 
為眾生故，於無生滅示生滅耳。
orig::  ^576b40

又，善男子！諸佛如來法皆如是。
commentary:: 
恐疑今佛創立此門，所以示言諸佛皆爾。
orig::  ^576b44

為度眾生，皆實不虗。
commentary:: 
佛本無心，方便度生，非同世間不善虗誑，
有益無損，故云皆實。
orig::  ^576b48

譬如良醫，智慧聰達。
commentary:: 
佛如醫王，智慧明了，善知病源，
orig::  ^576c4

明練方藥，善治眾病。
commentary:: 
明識諳練方書藥性，善能治療眾生之病。
orig::  ^576c8

其人多諸子息。
commentary:: 
喻佛教化五道眾生。
orig::  ^576c12

若十二十，乃至百數。
commentary:: 
若十即菩薩，二十即二乘，乃至百數即十法界。
orig::  ^576c14

以有事緣，遠至餘國。
commentary:: 
佛先化此結大乘緣，餘方機熟名有事緣，捨此趣彼名至餘國。
orig::  ^576c18

諸子於後飲他毒藥。
commentary:: 
如來滅後，弟子隨邪，名飲毒藥。
orig::  ^576c22

藥發悶亂，宛轉于地。
commentary:: 
邪毒交攻，心神悶亂，流浪諸趣，名為宛轉。
生而復死，不離下地。
orig::  ^576c26

是時，其父還來歸家。
commentary:: 
喻此緣熟，佛還出現。
orig::  ^576c30

諸子飲毒，或失本心，或不失者。
commentary:: 
見諸眾生或入邪毒喪大受輪，或有本心而不失者。
orig::  ^576c32

遙見其父，皆大歡喜。
commentary:: 
以凡望佛，名為遙見。
眾生見佛，如子見父，子見父歡，父見子喜。
orig::  ^576c36

拜跪問訊，善安隱歸。
commentary:: 
屈身作禮，問訊起居。
唱滅還源，如離家去。
入#CB04622;垂手，名安隱歸。
orig::  ^576c40

我等愚癡，悞服毒藥。
commentary:: 
自悔過咎，悞入邪流。
orig::  ^576c44

願見救療，更賜壽命。
commentary:: 
願佛見怜，方便攝化，更復賜與智慧壽齡。
orig::  ^576c46

父見子等，苦惱如是。
commentary:: 
佛見眾生，於三界中，受如是等，種種眾苦。
orig::  ^577a2

依諸經方，求好藥草。
commentary:: 
佛隨諸佛所行方便，名順方書。
察其病深，如理調伏，名求好藥。
orig::  ^577a6

色香美味，皆悉具足。
commentary:: 
行色道香，法音美味，藥料盡足，
orig::  ^577a10

擣篩和合，與子令服。
commentary:: 
摧服剛暴，名為舂擣。
退惡進善，猶如篩簸。
定慧均融，名為和合。
付與受持，名為服藥。
orig::  ^577a14

而作是言：此大良藥。
commentary:: 
良善大藥。
orig::  ^577a20

色香美味，皆悉具足。
commentary:: 
材料皆全，非偽藥也。
orig::  ^577a22

汝等可服，速除苦惱，無復眾患。
commentary:: 
汝可服此，疾除一切身心苦惱，無復發生。
orig::  ^577a24

其諸子中不失心者：
commentary:: 
不失本有大乘心者。
orig::  ^577a28

見此良藥，色香俱好。
commentary:: 
聞法信解，善知義味。
orig::  ^577a30

即便服之，病盡除，愈。
commentary:: 
如法修行，得度生死。
orig::  ^577a32

餘失心者。
commentary:: 
喻無正信樂善之心。
orig::  ^577a34

見其父來。
commentary:: 
遇佛出興。
orig::  ^577a36

雖亦歡喜問訊。
commentary:: 
雖見佛喜，來相請問。
orig::  ^577a38

求索治病。
commentary:: 
願求脫苦。
orig::  ^577a40

然與其藥而不肯服。
commentary:: 
然授以法而不肯修。
orig::  ^577a42

所以者何？
commentary:: 
何故來求而不肯服？
orig::  ^577a44

毒氣深入，失本心故。
commentary:: 
邪毒習氣，深入其心，壞善根故。
orig::  ^577a46

於此好色香，藥而謂不美。
commentary:: 
於正直法，不能知味。
orig::  ^577b2

父作是念：此子可愍。
commentary:: 
見子有疾，所以深怜。
orig::  ^577b4

為毒所中，心皆顛倒。
commentary:: 
被毒所中，心無正念，而皆顛倒。
orig::  ^577b6

雖見我喜，求索救療。
commentary:: 
雖見佛喜，求為救護。
orig::  ^577b10

如是好藥而不肯服。
commentary:: 
如是正法而不奉行。
orig::  ^577b12

我今當設方便，令服此藥。
commentary:: 
唱言涅槃，而為方便，令思正法。
orig::  ^577b14

即作是言：汝等當知！
commentary:: 
汝等諸子，當知此意。
orig::  ^577b18

我今衰老，死時已至。
commentary:: 
謂將入滅。
orig::  ^577b20

是好良藥。
commentary:: 
大藏經卷。
orig::  ^577b22

今留在此。
commentary:: 
流布世間。
orig::  ^577b24

汝可取服。
commentary:: 
汝可取則，依法修行。
orig::  ^577b26

勿憂不差。
commentary:: 
勿得憂疑，苦不能脫。
orig::  ^577b28

作是教已，復至他國。
commentary:: 
囑付子已，更應餘方。
orig::  ^577b30

遣使還告：汝父已死。
commentary:: 
使即菩薩承佛付囑，荷法流通，名為還告示言：世尊！
今已入滅。
orig::  ^577b32

是時諸子。
commentary:: 
若十二十，乃至百數，
orig::  ^577b36

聞父背喪，心大憂惱。
commentary:: 
聞知佛滅，其心憂悶。
orig::  ^577b38

而作是念：
commentary:: 
作是念言：
orig::  ^577b40

若父在者，慈愍我等，能見救護。
commentary:: 
若佛在世，怜念我等，能為方便，而作救護。
orig::  ^577b42

今者捨我，遠喪他國。
commentary:: 
今者棄我，於方便土，而現寂滅，
orig::  ^577b46

自惟孤露，無復恃怙。
commentary:: 
自思孤幼，窮露無依，慈父既喪，無復恃怙。
orig::  ^577c2

常懷悲感，心遂醒悟。
commentary:: 
常懷悲慼，有以感動，遂得本心，復還醒悟。
orig::  ^577c6

乃知此藥色味香美。
commentary:: 
乃知佛法，理味深長。
orig::  ^577c10

即取服之，毒病皆愈。
commentary:: 
即取教法，依而奉行，漏業悉盡。
orig::  ^577c12

其父聞子悉已得差。
commentary:: 
佛居真寂，聞諸機緣，妄心已覺，
orig::  ^577c16

尋便來歸，咸使見之。
commentary:: 
即便起應，復見世間，咸令有緣，而得覩現。
orig::  ^577c20

諸善男子，於意云何？
commentary:: 
於汝意中以為如何？
orig::  ^577c24

頗有人能說此良醫虗妄罪不？
commentary:: 
醫人方便，假言已死而救其子，頗有人能說其不應虗妄過不？
orig::  ^577c26

不也世尊。
commentary:: 
此彌勒答：父雖不死，本是好意，無虗妄也。
orig::  ^577c30

佛言：我亦如是。
commentary:: 
佛之所為，亦如醫者。
orig::  ^577c34

成佛已來無量無邊百千萬億那由他阿僧祇劫。
commentary::  ^577c36

成佛實久，得無生滅，已經無量，阿僧祇劫。
orig::  ^577c38

為眾生故。
commentary:: 
如醫為子。
orig::  ^577c40

以方便力，言當滅度。
commentary:: 
說滅度者，是方便智。
orig::  ^577c42

亦無有能，如法說我，虗妄過者。
commentary:: 
亦無有人能如法說我之所行虗妄罪也。
orig::  ^577c44

爾時，世尊欲重宣此義，而說偈言：自我得佛來，所經諸劫數。
commentary::  ^577c48

自從我得，成道已來，所經劫數，
orig::  ^578a2

無量百千萬，億載阿僧祗。
commentary:: 
如是長久。
orig::  ^578a4

常說法教化，無數億眾生。
commentary:: 
說法度生，未曾暫廢。
orig::  ^578a6

令入於佛道。
commentary:: 
令其得入，佛無上道。
orig::  ^578a8

爾來無量劫。
commentary:: 
自從爾來，經無量劫，
orig::  ^578a10

為度眾生故，方便現涅槃。
commentary:: 
中間數數示生唱滅。
orig::  ^578a12

而實不滅度，常住此說法。
commentary:: 
據佛法報，實無滅時，常住世間，演說諸法。
orig::  ^578a14

我常住於此。
commentary:: 
佛既常住世間，眾生云何不見？
orig::  ^578a18

以諸神通力。
commentary:: 
以諸神通，方便之力，
orig::  ^578a20

令轉倒眾生，雖近而不見。
commentary:: 
人人身中，有佛世尊，結加趺坐，德相具足。
只為昏迷，生顛倒想，雖則至近，而不得見。
orig::  ^578a22

眾見我滅度，廣供養舍利。
commentary:: 
眾見如來色身入滅，廣興供養遺體舍利。
orig::  ^578a28

咸皆懷戀慕，而生渴仰心。
commentary:: 
眾皆戀慕，生心渴仰。
orig::  ^578a32

眾生既信伏，質直意柔輭。
commentary:: 
眾生既然深信降伏，質實正直，意中柔軟。
orig::  ^578a34

一心欲見佛，不自惜身命。
commentary:: 
一心樂欲，得見如來，於身命財，無所恡惜。
orig::  ^578a38

時我及眾僧，俱出靈鷲山。
commentary:: 
佛及僧眾，俱時出現。
orig::  ^578a42

我時語眾生，常在此不滅。
commentary:: 
我於是時語諸眾生：常住於此，不曾有滅。
orig::  ^578a44

以方便力故，現有滅不滅。
commentary:: 
佛以方便，智慧之力，為眾生故，現滅不滅。
orig::  ^578a48

餘國有眾生，恭敬信樂者。
commentary:: 
餘方國土，有能敬樂，信佛法者，
orig::  ^578b4

我復於彼中，為說無上法。
commentary:: 
機興則說，無有定處。
orig::  ^578b8

汝等不聞此，但謂我滅度。
commentary:: 
汝等未聞如是方便，但謂處來實是滅度。
orig::  ^578b10

我見諸眾生，沒在於苦海。
commentary:: 
佛見眾生，沉溺生死，
orig::  ^578b14

故不為現身，令其生渴仰。
commentary:: 
故即隱去不與現身，欲令其心而生渴仰。
orig::  ^578b16

因其心戀慕，乃出為說法。
commentary:: 
因其心中生於戀慕，乃即出現與之說法。
orig::  ^578b20

神通力如是。
commentary:: 
此乃如來神通之力，其事如是。
orig::  ^578b24

於阿僧祇劫。
commentary:: 
從成佛來，經歷許久？
orig::  ^578b26

常在靈鷲山。
commentary:: 
說法華處。
orig::  ^578b28

及餘諸住處。
commentary:: 
諸方國土說法之處。
orig::  ^578b30

眾生見劫盡，大火所燒時。
commentary:: 
眾生眼見，劫末之時，大火熾然，俱時焚蕩。
orig::  ^578b32

我此土安隱，天人常充滿。
commentary:: 
正性名佛，緣了二性名為人天。
當於瞋火熾焰之時，一念正覺事用皆如貼然無礙，名土安隱。
一切善相皆悉現前，名為充滿。
orig::  ^578b36

園林諸堂閣，種種寶莊嚴。
commentary:: 
七覺茂林，道品樓閣，咸以眾善，珍寶莊嚴。
orig::  ^578b42

寶樹多華果，眾生所遊樂。
commentary:: 
菩提願王，名為：寶樹；善業，名：華；善報，名：
果；念念善心，名為：眾生；常在其中，名為：
遊樂；
orig::  ^578b46

諸天擊天鼓，常作眾妓樂。
commentary:: 
一念淨心，名曰諸天。
四大交擊，從身發聲，名擊天皷，以和雅音。
四攝利生，名作伎樂。
orig::  ^578c4

雨曼陀羅華，散佛及大眾。
commentary:: 
作眾善事，名：雨寶華莊嚴佛境及眷屬眾。
orig::  ^578c10

我淨土不毀，而眾見燒盡。
commentary:: 
佛之淨土具諸快樂，業苦眾生瞋火起處，玉石俱焚不可撲滅。
orig::  ^578c14

憂怖諸苦惱，如是悉充滿。
commentary:: 
憂愁怖畏，種種苦惱，如是諸難，悉皆充滿。
orig::  ^578c18

是諸罪眾生，以惡業因緣。
commentary:: 
是諸界內罪苦眾生，以久遠來作諸不善惡因緣故。
orig::  ^578c22

過阿僧祇劫，不聞三寶名。
commentary:: 
過於無量，阿僧祇劫，不得獲聞，三寶名字。
orig::  ^578c26

諸有修功德，柔和質直者。
commentary:: 
有諸眾生，修習善行，柔軟和順，質樸正直，
如是之者，
orig::  ^578c30

則皆見我身，在此而說法。
commentary:: 
則皆見佛，常在於此，寂滅之處，而與說法。
orig::  ^578c34

或時為此眾，說佛壽無量。
commentary:: 
或時為眾，說佛壽長，令生歡喜，敬慕於佛。
orig::  ^578c38

久乃見佛者，為說佛難值。
commentary:: 
經歷久劫，乃見佛者，與說難者，令生至重。
orig::  ^578c42

我智力如是。
commentary:: 
如來智力，說易說難，或促或延，巧更如是。
orig::  ^578c46

慧光照無量。
commentary:: 
由性發光，因光見道。
慧光無量，洞徹無遺。
orig::  ^579a2

壽命無數劫。
commentary:: 
所成智身，報得壽命，無有限量，不可計劫。
orig::  ^579a6

久修業所得。
commentary:: 
如是福德，皆由因地久修淨業之所得成。
orig::  ^579a10

汝等有智者，勿於此生疑。
commentary:: 
汝等菩薩是有智者，當以理會於此勿疑。
orig::  ^579a14

當斷令永盡。
commentary:: 
當斷疑網，令永不生。
orig::  ^579a18

佛語實不虗，如醫善方便。
commentary:: 
佛語真實，不誑眾生，譬如良醫，善施方便。
orig::  ^579a20

為治狂子故，實在而言死。
commentary:: 
為治失心狂子之故，實不入滅而唱涅槃。
orig::  ^579a24

無能說虗妄。
commentary:: 
據相似虗而心實善，無有人能說為虗妄。
orig::  ^579a28

我亦為世父，救諸苦患者。
commentary:: 
佛亦為諸，世間之父，是救眾生，諸苦難者。
orig::  ^579a32

為凡夫轉倒，實在而言滅。
commentary:: 
為諸凡夫心想顛倒，執非是感，是為非佛，雖實在而滅度。
orig::  ^579a36

以常見我故，而生憍恣心。
commentary:: 
以其心愚，若常見佛而生憍慢恣縱之心。
orig::  ^579a40

放逸著五欲，墮於惡道中。
commentary:: 
放蕩狂逸，耽著五欲，隨業隨於三惡道中。
orig::  ^579a44

我常知眾生，行道不行道。
commentary:: 
佛常了知，眾生之心，或復行道，及不行道。
orig::  ^579a48

隨所應可度，為說種種法。
commentary:: 
觀機逗教，如醫用藥，隨以何法而得度者，
即為說之，令得歡喜。
orig::  ^579b4

每自作是念：以何令眾生。
commentary:: 
每自心中，作如是念：以何方便，令彼眾生，
orig::  ^579b8

得入無上道，速成就佛身。
commentary:: 
得入如來無上智慧，速得成就圓滿報身。
other:: 
# 分別功德品第十七

orig::  ^579b12

妙法蓮華經分別功德品第十七
commentary::  ^579b16

因前品中，聞世尊說本時所成壽長遠利生方便智慧難量，
諸菩薩眾咸悉開解，量其所入得益不同，
如來一一約人分別功德淺深，為眾隨而說。
orig::  ^579b18

爾時，大會聞佛說壽命劫數長遠如是。
commentary:: 
眾聞佛說，報身壽命，如是長久，
orig::  ^579b24

無量無邊阿僧祇眾生得大饒益。
commentary:: 
聞佛壽長，開近顯遠，得久修益。
orig::  ^579b28

於時，世尊告彌勒菩薩摩訶薩：
commentary:: 
佛見大眾各得饒益，語彌勒知：
orig::  ^579b32

阿逸多！
commentary:: 
彌勒名也。
orig::  ^579b36

我說是如來，壽命長遠時。
commentary:: 
佛於前品說壽永時。
orig::  ^579b38

六百八十萬億那由他恒河沙眾生，得無生法忍。
commentary::  ^579b40

六百者表六根，八十者表八識。
眾生即是念念之心。
那由他恒河沙者，說其心念數量。
若是妄念消殞，生法本空，徹見自性，了了分明，
一切逆順，不能傾動。
證此理者，法眼清淨，是則名為得無生忍。
orig::  ^579b42

復有千倍菩薩摩訶薩得聞持陀羅尼門。
commentary:: 
言千倍者，謂菩薩數倍前千倍。
陀羅尼者，此云總持，隨所聞法悉能受持，
一切諸法由此出故，名總持門。
orig::  ^579c2

復有一世界微塵數菩薩摩訶薩，得樂說無礙辨才；
commentary::  ^579c8

以一世界抹為微塵，以一點塵為一菩薩，
得大辨才，樂說諸法無所滯礙。
orig::  ^579c10

復有一世界微塵數菩薩摩訶薩，得百千萬億無量旋陀羅尼。
commentary::  ^579c14

旋轉曉解諸總持門，於一法中出生無量無邊句義。
orig::  ^579c16

復有三千大千世界微塵數菩薩摩訶薩，能轉不退法輪。
commentary::  ^579c20

智慧甚深，住不退地，能為眾生，轉不退輪。
orig::  ^579c22

復有二千中國土微塵數菩薩摩訶薩，能轉清淨法輪。
commentary::  ^579c24

凡一小千名一中千，一千中千名一大千，今二中千即是兩箇大千世界。
悉抹為塵，譬菩薩數悟法性空，住清淨地，能為眾等轉清淨輪。
orig::  ^579c26

復有小千國土微塵數菩薩摩訶薩。
commentary:: 
一千四天下，名為一小千。
orig::  ^579c32

八生當得阿耨多羅三藐三菩提。
commentary:: 
言八生者即是二地，數至妙覺名為八生，當得無上佛果菩提。
orig::  ^579c36

復有四四天下微塵數菩薩摩訶薩。
commentary:: 
四箇四天下微塵數量。
orig::  ^579c40

四生當得阿耨多羅三藐三菩提。
commentary:: 
言四生者，即第八地。
過四生已，得佛菩提。
orig::  ^579c44

復有三四天下微塵數菩薩摩訶薩，三生當得阿耨多羅三藐三菩提。
commentary::  ^579c48

即第九地，三生成佛。
orig::  ^580a2

復有二四天下微塵數菩薩摩訶薩，二生當得阿耨多羅三藐三菩提。
commentary::  ^580a4

即第十地，二生成佛。
orig::  ^580a6

復有一四天下。
commentary:: 
四大部洲，名一天下。
orig::  ^580a8

微塵數菩薩摩訶薩，一生當得阿耨多羅三藐三菩提。
commentary::  ^580a10

即等覺地，一生成佛。
orig::  ^580a12

復有八世界微塵數眾生，皆發阿耨多羅三藐三菩提心。
commentary::  ^580a14

有八世界微塵數眾，皆發如來無上道心。
orig::  ^580a16

佛說是諸菩薩摩訶薩得大法利時。
commentary:: 
如前所列諸菩薩眾，於佛妙法得大增進利益之時。
orig::  ^580a18

於虗空中雨曼陀羅華。
commentary:: 
下小白華。
orig::  ^580a22

摩訶曼陀羅華。
commentary:: 
大白華也。諸天仙眾聞法歡喜，於空雨華。
orig::  ^580a24

以散無量百千萬億寶樹下師子座上諸佛。
commentary:: 
即供十方，坐寶樹下，分身諸佛，
orig::  ^580a28

并散七寶塔中師子座上釋迦牟尼佛。
commentary:: 
多寶分座，命令坐者，此土教主，釋迦世尊。
orig::  ^580a32

及久滅度，多寶如來。
commentary:: 
在寶塔中同證法者。
orig::  ^580a36

亦散一切諸大菩薩。
commentary:: 
他方此土，會中菩薩，
orig::  ^580a38

及四部眾。
commentary:: 
在會聽法僧尼士女。
orig::  ^580a40

又雨細末旃檀、沉水香等。
commentary:: 
前散寶華，表真實行。
此陳香供，表真實德。
orig::  ^580a42

於虗空中，天皷自鳴，妙聲深遠。
commentary:: 
虗空中者，表法性空。
天上之皷自然鳴者，表無作偈，無問自說，
梵音美妙，其義深遠。
orig::  ^580a46

又雨千種天衣。
commentary:: 
天衣散者，大約云千，表無生理忍辱之衣。
orig::  ^580b4

垂諸瓔珞。
commentary:: 
垂瓔珞者，表以智珠而為嚴飾。
orig::  ^580b8

真珠瓔珞。
commentary:: 
蚌螺之珠，喻小智也。
orig::  ^580b10

摩尼珠瓔珞。
commentary:: 
大寶珠也，表大智慧。
orig::  ^580b12

如意珠瓔珞。
commentary:: 
如意珠王，即能出生一切珍寶，表於中道佛之智慧圓妙明心。
orig::  ^580b14

徧於九方。
commentary:: 
徧九方者，從天散下充滿四方及以四維并中央也，即表六凡及以三聖同嚴佛果。
orig::  ^580b18

眾寶香爐，燒無價香。
commentary:: 
爐即心寶，香即道韻，以智修德，名曰燒香。
orig::  ^580b22

自然周至，供養大會。
commentary:: 
一念既徧，一塵亦徧，出乎誠心，初非作意，故曰自然。
其心普故，無有缺處，故云周至。
即是十法界心，熏惡成善，名為供養。
orig::  ^580b26

一一，佛上。
commentary:: 
一一覺了善性之上。
orig::  ^580b32

有諸菩薩，執持幡蓋。
commentary:: 
菩薩即是行因之心，執法莊嚴名為幡蓋。
orig::  ^580b34

次第而上，至于梵天。
commentary:: 
次第升上，離欲清淨，到無欲處，名為梵天。
orig::  ^580b38

是諸菩薩，以妙音聲。
commentary:: 
光音天上，以光表音，智光發現，名為妙音。
orig::  ^580b42

歌無量頌，讚歎諸佛。
commentary:: 
此妙歌讚供養佛者，非耳所聞，唯須眼見。
orig::  ^580b46

爾時，彌勒菩薩從座而起，偏袒右肩，合掌向佛，
而說偈言：
commentary::  ^580c2

彌勒菩薩，大眾之首，見已心喜，出眾讚佛。
orig::  ^580c4

佛說希有法，昔所未曾聞。
commentary:: 
此法希有，佛成道來，未曾聞說，
orig::  ^580c6

世尊有大力，壽命不可量。
commentary:: 
世尊有大智慧神力，壽命長遠不可稱量。
orig::  ^580c10

無數諸佛子。
commentary:: 
今此會中，無數佛子，
orig::  ^580c14

聞世尊分別說，得法利者，歡喜充徧身。
commentary:: 
聞佛世尊如上分別會眾之人所得法利，
獲大歡喜，充滿其身。
orig::  ^580c16

或住不退地。
commentary:: 
登不退地。
orig::  ^580c20

或得陀羅尼。
commentary:: 
入總持門。
orig::  ^580c22

或無礙樂說。
commentary:: 
獲無礙辯，樂說無窮。
orig::  ^580c24

萬億旋總持。
commentary:: 
得千萬億，旋陀羅尼。
orig::  ^580c26

或有大千界，微塵數菩薩，各各皆能轉，不退之法輪。
commentary::  ^580c28

如前。
orig::  ^580c30

復有中千界，微塵數菩薩，各各皆能轉，清淨之法輪。
commentary::  ^580c32

如前。
orig::  ^580c34

復有小千界，微塵數菩薩，餘各八生在，當得成佛道。
commentary::  ^580c36

如前。
orig::  ^580c38

復有四三二，如此四天下。
commentary:: 
即前四四天下，三四天下，二四天下，一四天下。
orig::  ^580c40

微塵數菩薩，隨數生成佛。
commentary:: 
言隨數者，或四生、或三生、或二生，次第修證，然後成佛。
orig::  ^580c44

或一四天下，微塵數菩薩，餘有一生在。
commentary:: 
等覺菩薩尚有一生。
orig::  ^580c48

當得一切智。
commentary:: 
當得成就一切種智。
orig::  ^581a4

如是等眾生。
commentary:: 
如上等眾。
orig::  ^581a6

聞佛壽長遠。
commentary:: 
聞佛開示，壽命長遠。
orig::  ^581a8

得無量無漏，清淨之果報。
commentary:: 
如上所說，分別菩薩各各所得智慧果報。
orig::  ^581a10

復有八世界，微塵數眾生。
commentary:: 
八大千界。
orig::  ^581a14

聞佛說壽命，皆發無上心。
commentary:: 
聞佛開示，法壽長遠，皆發道心，願得如佛。
orig::  ^581a16

世尊說無量，不可思議法。
commentary:: 
佛說壽量不思議法。
orig::  ^581a20

多有所饒益，如虗空無邊。
commentary:: 
利益廣大，如空無邊。
orig::  ^581a22

雨天曼陀羅，摩訶曼陀羅。
commentary:: 
諸天歡喜，空中雨華。
orig::  ^581a24

釋梵如恒沙，無數佛土來。
commentary:: 
帝釋梵王，數如恒沙，從無量土，來此娑婆。
orig::  ^581a26

雨旃檀沉，水繽紛而亂墜。
commentary:: 
雨於細末，旃檀沉水，妙香繽紛，從空飄下。
orig::  ^581a30

如鳥飛空下，供散於諸佛。
commentary:: 
譬如飛鳥，從空而下，供散多寶，釋迦諸佛。
orig::  ^581a34

天皷虗空中，自然出妙聲。
commentary:: 
虗空之中，不因人擊，天鼓自響，出妙音聲。
orig::  ^581a38

天衣千萬億，旋轉而來下。
commentary:: 
天上妙衣，千萬億種，於虗空中，旋轉而下。
orig::  ^581a42

眾寶妙香爐，燒無價之香。
commentary:: 
寶爐之中，爇眾妙香。
orig::  ^581a46

自然悉周徧，供養諸世尊。
commentary:: 
妙音普熏，周徧法界，供諸世尊。
orig::  ^581a48

其大菩薩眾，執七寶幡蓋。
commentary:: 
眾執七寶幡蓋之者，謂表七善功德莊嚴。
orig::  ^581b4

高妙萬億種。
commentary:: 
高勝妙好，有萬億種，
orig::  ^581b8

次第至梵天。
commentary:: 
自下次第，至于梵天。
orig::  ^581b10

一一諸佛前。
commentary:: 
徧於一一諸佛之前。
orig::  ^581b12

寶幢懸勝幡。
commentary:: 
於寶幢上，念勝妙幡，
orig::  ^581b14

亦以千萬偈，歌詠諸如來。
commentary:: 
菩薩亦以偈讚諸佛：
orig::  ^581b16

如是種種事，昔所未曾有。
commentary:: 
此眾美事，昔所未有。
orig::  ^581b18

聞佛壽無量，一切皆歡喜。
commentary:: 
聞佛壽長，知佛德妙，一切大眾，心皆歡喜。
orig::  ^581b20

佛名聞十方，廣饒益眾生。
commentary:: 
佛之名字，傳聞十方，廣大饒益，一切眾生。
orig::  ^581b24

一切具善根，以助無上心。
commentary:: 
令一切眾，具足善根，悉以資助，無上道心。
orig::  ^581b28

爾時，佛告彌勒菩薩摩訶薩：
commentary:: 
彌勒菩薩說上偈已，佛復告之：
orig::  ^581b32

阿逸多！其有眾生聞佛壽命長遠如是。
commentary:: 
不可計數。
orig::  ^581b36

乃至能生一念信解。
commentary:: 
下至一念，生信解心。
orig::  ^581b38

所得功德，無有限量。
commentary:: 
一念信心，功德無限，何況具足深心信解？
orig::  ^581b40

若有善男子、善女人，為阿耨多羅三藐三菩提故。
commentary::  ^581b44

有善男女，為求道故，
orig::  ^581b46

於八十萬億那由他劫行五波羅蜜。
commentary:: 
八十萬億，即表八識。
五波羅蜜，除去般若。
orig::  ^581b48

檀波羅蜜。
commentary:: 
此云布施。
orig::  ^581c4

尸羅波羅蜜。
commentary:: 
此云持戒。
orig::  ^581c6

羼提波羅蜜。
commentary:: 
此云忍辱。
orig::  ^581c8

毗黎耶波羅蜜。
commentary:: 
此云精進。
orig::  ^581c10

禪波羅蜜。
commentary:: 
此云入定。
orig::  ^581c12

除般若波羅蜜。
commentary:: 
此云智慧，般若真智是諸佛母，經舉功德校量信解，故除般若。
orig::  ^581c14

以是功德。
commentary:: 
以是五度，所獲功德，
orig::  ^581c18

比前功德。
commentary:: 
此前一念信解功德。
orig::  ^581c20

百分、千分、百千萬億分，不及其一。
commentary:: 
百分之中，不及其一。
以至千萬，亦不及一。
萬分中一，億分中一，亦皆不及。
orig::  ^581c22

乃至算數譬喻所不能知。
commentary:: 
乃至算師計算，一切譬喻所不能知。
orig::  ^581c28

若善男子、善女人，有如是功德。
commentary:: 
若有如是，信解功德，
orig::  ^581c32

於阿耨多羅三藐三菩提退者，無有是處。
commentary:: 
無信心者易得退道，有是信心而於菩提生退轉者，無有是處。
orig::  ^581c36

爾時，世尊欲重宣此義，而說偈言：若人求佛慧。
commentary:: 
若復有人，求佛智慧，
orig::  ^581c42

於八十萬億那由他劫數行五波羅蜜。
commentary:: 
經歷多劫，修行五度。
orig::  ^581c46

於是諸劫中，布施供養佛，及緣覺弟子，并諸菩薩眾。
commentary::  ^582a2

多劫供養，佛及緣覺，并菩薩眾，
orig::  ^582a4

珍異之飲食。
commentary:: 
珍奇飲饌。
orig::  ^582a6

上服與臥具。
commentary:: 
上服即寶衣，臥具即床褥，
orig::  ^582a8

旃檀立精舍。
commentary:: 
以旃檀木，建立精舍，而作僧坊。
orig::  ^582a10

以園林莊嚴。
commentary:: 
施以園林，莊嚴勝境。
orig::  ^582a12

如是等布施。
commentary:: 
飲食、衣服、房舍、臥具，即以四事而行施也。
orig::  ^582a14

種種皆微妙。
commentary:: 
其有種種，所施之物，精意微妙，
orig::  ^582a18

盡此諸劫數。
commentary:: 
八十萬億，那由他劫，
orig::  ^582a20

以迴向佛道。
commentary:: 
回此施福，向於佛道。
orig::  ^582a22

若復持禁戒。
commentary:: 
持佛淨戒。
orig::  ^582a24

清淨無缺漏。
commentary:: 
戒行清淨，無有缺失，及以滲漏，
orig::  ^582a26

求於無上道，諸佛之所歎。
commentary:: 
求於正道，佛所歎行。
orig::  ^582a28

若復行忍辱，住於調柔地。
commentary:: 
能行忍辱，住調柔位。
orig::  ^582a30

設眾惡來加，其心不傾動。
commentary:: 
言或眾惡加臨其身，其身安忍，終不傾動。
orig::  ^582a32

諸有得法者，懷於增上慢。
commentary:: 
諸有修行得法趣者，內懷自得增上慢心。
orig::  ^582a36

為此所輕惱，如是亦能忍。
commentary:: 
被此等人之所輕惱，如是亦能安然忍受。
orig::  ^582a40

若復勤精進，志念常堅固。
commentary:: 
若復有人，勤行精進，志願正念，常時堅固，
orig::  ^582a44

於無量億劫，一心不懈息。
commentary:: 
經歷久劫，常爾一心，不懈不怠，
orig::  ^582a48

又於無數劫，住於空閑處。
commentary:: 
又經多劫，在空靜處，
orig::  ^582b4

若坐若經行。
commentary:: 
若或坐禪，及以經行，
orig::  ^582b6

除睡常攝心。
commentary:: 
唯除睡時，常攝其心。
orig::  ^582b8

以是因緣故，能生諸禪定。
commentary:: 
以是空閑攝靜因緣故，能發生諸禪定力。
orig::  ^582b10

八十億萬劫，安住心不亂。
commentary:: 
住第八識安隱心中。
orig::  ^582b14

持此一心福，願求無上道。
commentary:: 
持此一心，修禪定福，願求如來，無上之道。
orig::  ^582b16

我得一切智，盡諸禪定際。
commentary:: 
自謂我得一切空智，盡諸禪定所有邊際。
orig::  ^582b20

是人於百千，萬億劫數中，行此諸功德，如上之所說。
commentary::  ^582b24

指上所說五度功德。
orig::  ^582b26

有善男女等，聞我說壽命。
commentary:: 
聞如來說，壽命久長。
orig::  ^582b28

乃至一念信，其福過於彼。
commentary:: 
一念信解，所得功德，勝歷久劫，行於五度。
良由五度是福，福是有為，慧出生死，以福此念，云何能及？
orig::  ^582b30

若人悉無有，一切諸疑悔。
commentary:: 
若人悉無，諸疑悔心，
orig::  ^582b36

深心須臾信，其福為如此。
commentary:: 
信佛妙乘，願求佛道，名為深心。
若復有人於須臾間起大信心，其所得福過於五度。
orig::  ^582b38

其有諸菩薩，無量劫行道。
commentary:: 
其有菩薩，多劫行道，
orig::  ^582b44

聞我說壽命，是則能信受。
commentary:: 
上上根器，久植善因，聞佛所說，壽命長久，
是智慧人，則能信受。
orig::  ^582b46

如是諸人等，頂受此經典。
commentary:: 
如上所說，諸有智人，聞此經典，頂戴受持。
orig::  ^582c2

願我於未來，長壽度眾生。
commentary:: 
願我得於未來之世，久復長壽度脫眾生。
orig::  ^582c6

如今日世尊，諸釋中之王。
commentary:: 
一如今日釋迦世尊，諸釋種中無上法王。
orig::  ^582c10

道場師子吼，說法無所畏。
commentary:: 
於道場中作師子吼，為眾說法無所怖畏。
orig::  ^582c14

我等未來世，一切所尊敬。
commentary:: 
我等未來得證道時，為一切眾之所尊敬。
orig::  ^582c18

坐於道場時，說壽亦如是。
commentary:: 
坐於道場，說壽量時，亦如今日，釋迦世尊。
orig::  ^582c22

若有深心者，清淨而質直。
commentary:: 
若有深心，清淨無染，而心質直，
orig::  ^582c26

多聞能總持，隨義解佛語。
commentary:: 
聞見廣博，能總憶持，隨經意義，善解佛語。
orig::  ^582c30

如是諸人等，於此無有疑。
commentary:: 
如是人等，則於此經深心信解，無有疑惑。
orig::  ^582c34

又，阿逸多！若有聞佛壽命長遠，解其言趣。
commentary:: 
善能解了語言義趣。
orig::  ^582c38

是人所得功德無有限量。
commentary:: 
功益深也。
orig::  ^582c42

能起如來無上之慧。
commentary:: 
經所明者，佛之知見信解，則發無上智慧。
orig::  ^582c44

何況廣聞是經。
commentary:: 
前文但云乃至一念信解功德如是，況復廣聞功益轉勝，不言可知。
orig::  ^582c48

若教人聞。
commentary:: 
若教訓人，令其得聞，
orig::  ^583a4

若自持。
commentary:: 
自身受持。
orig::  ^583a6

若教人持。
commentary:: 
若或教化，令他受持，
orig::  ^583a8

若自書。
commentary:: 
親手自書。
orig::  ^583a10

若教人書。
commentary:: 
若教他人，書寫是經，
orig::  ^583a12

若以華香、瓔珞、幢幡、繒蓋、香油、蘇燈供養經卷。
commentary:: 
華香，表德。瓔珞等具，用嚴法身。
然燈續明，表智光也。
不離事供，用顯真常。
orig::  ^583a14

是人功德無量無邊，能生一切種智。
commentary:: 
因心起行，因行入道，能生如來一切種智。
orig::  ^583a20

阿逸多！若善男子、善女人，聞我說壽命長遠。
commentary:: 
聞世尊說，佛壽長遠。
orig::  ^583a24

深心信解。
commentary:: 
以清淨心，深生信解。
orig::  ^583a28

則為見佛常，在耆闍崛山。
commentary:: 
經者，即是如來法身。
信解是經，則是見佛常在靈山，不曾隱沒。
orig::  ^583a30

共大菩薩、諸聲聞眾，圍繞說法。
commentary:: 
此經具載諸大菩薩及聲聞眾深心信解，
如從佛口親聞無異，則見大眾一時圍繞。
orig::  ^583a34

又見此娑婆世界，其地瑠璃，坦然平正。
commentary:: 
經談實相，其體瑩潔，故如瑠璃。
心無異念，所以坦然。
絕無艱險，故曰平正。
orig::  ^583a40

閻浮檀金，以界八道。
commentary:: 
堅固正法名曰金繩，閻浮檀河所產之金，
其色最上以金為繩，分八正道令知齊限，見八正時名見法體。
orig::  ^583a46

寶樹行列。
commentary:: 
寶樹即是菩提願王，次第分布名為行列。
orig::  ^583b4

諸臺樓觀，皆悉寶成。
commentary:: 
臺觀等相，即喻道品，次第層級，嚴顯可觀，
皆善所積，名曰寶成。
orig::  ^583b8

其菩薩眾，咸處其中。
commentary:: 
諸大菩薩，皆修道品，是故大眾，咸處其中。
orig::  ^583b12

若有能如是觀者。
commentary:: 
若有人能，如是諦觀，
orig::  ^583b16

當知是為深信解相。
commentary:: 
此是得見實報莊嚴，所以名為深信解相。
orig::  ^583b18

又復如來滅後。
commentary:: 
於佛滅後，濁世之時，
orig::  ^583b22

若聞是經，而不毀訾，起隨喜心。
commentary:: 
聞經不毀，又能起於，隨喜之心，
orig::  ^583b24

當知已為深信解相。
commentary:: 
此等亦名深信之相。
orig::  ^583b28

何況讀誦受持之者。
commentary:: 
何況有能讀誦受持。
orig::  ^583b30

斯人則為頂戴如來。
commentary:: 
經顯佛智，如來法體，頂受是法，名戴如來。
orig::  ^583b32

阿逸多！是善男子、善女人不須為我復起塔寺。
commentary:: 
有是經處，則為是塔，所以不須更造塔也。
orig::  ^583b36

及作僧坊，以四事供養眾僧。
commentary:: 
念念善心，不可計算，心與法合，其心不二，名之為僧。
深心謹奉，是真供養，所以不須更造僧坊，及辦四事供養僧也。
orig::  ^583b40

所以者何。是善男子善女人。
受持讀誦是經典者。
commentary::  ^583b46

若善男女，讀持此經。
orig::  ^583b48

為已起塔。
commentary:: 
是已起造佛之寶塔。
orig::  ^583c2

造立僧坊，供養眾僧。
commentary:: 
既開顯已，菩薩、聲聞同一實道，根無大小，
皆住其中，即是僧坊。
念念修敬，即是供僧。
orig::  ^583c4

則為以佛舍利起七寶塔。
commentary:: 
經是法身，名佛舍利。
依經起行，修七善法，是以七寶建舍利塔。
orig::  ^583c10

高廣漸小，至于梵天。
commentary:: 
竪窮三際，名之為高。
橫徧十方，名之為廣。
轉廣轉高，愈精愈妙，名為漸小。
極本天真，清淨妙理，名至梵天。
orig::  ^583c14

懸諸幡蓋，及眾寶鈴。
commentary:: 
鼓舞名幡，覆庇名蓋，無情說法，名曰寶鈴。
orig::  ^583c20

華香、瓔珞、抹香、塗香、燒香。
commentary:: 
華即善心，香即善德，瓔珞妙嚴即忍辱，
衣末香即細行，塗香嚴身莊令妙好，燒香熏炙轉惡為善。
orig::  ^583c24

眾皷伎樂，簫笛箜篌。
commentary:: 
晝夜常作和樂之樂，身即樂器，言即樂音，令諸聞者悅耳清心。
orig::  ^583c30

種種戲舞。
commentary:: 
以四攝法皷舞一切，猶如戲處以誘於人。
orig::  ^583c34

以妙音聲，歌唄讚頌。
commentary:: 
以佛之心，誦佛之言，名妙音聲；歌詠梵唄，
讚佛法身，名為頌德。
orig::  ^583c38

則為已於無量千萬億劫作是供養已。
commentary:: 
過去久遠塵劫中事，悉於此經宣示顯說。
誦經一徧，即是廣遊諸佛剎土，經於無量千萬億劫作供養已。
orig::  ^583c42

阿逸多！若我滅後，聞是經典。
commentary:: 
滅後得聞，是法華經。
orig::  ^583c48

有能受持，若自書，若教人書。
commentary:: 
自作教人，其功一等。
orig::  ^584a2

則為起立僧坊。
commentary:: 
則是書持，便為起寺。
orig::  ^584a4

以赤栴檀。
commentary:: 
即赤骨也。
orig::  ^584a6

作諸殿堂。
commentary:: 
即身體也。
orig::  ^584a8

三十有二。
commentary:: 
即身相也。
orig::  ^584a10

高八多羅樹。
commentary:: 
堂堂八尺，即身量也。
若就事相，一多羅樹是長七尺，總五丈餘。
orig::  ^584a12

高廣嚴好。
commentary:: 
一身之中包含造化，竪高橫廣等於虗空，相好莊嚴無不具足。
orig::  ^584a16

百千比丘，於其中止。
commentary:: 
覺性名佛，軌則名法，佛法不二和合名僧，百千正念聚在一身名為中止。
orig::  ^584a20

園林浴池。
commentary:: 
園林即是七覺支林，戒名為池，群聖所浴。
orig::  ^584a24

經行禪窟。
commentary:: 
終日履踐，名曰經行。
動而常靜，名為禪窟。
orig::  ^584a28

衣服。飲食。
commentary:: 
柔和忍辱，名為衣服；禪悅法喜，名為飲食；
orig::  ^584a32

床褥湯藥。
commentary:: 
法空之座，名為床褥。
療治心病，名為湯藥。
orig::  ^584a36

一切樂具，充滿其中。
commentary:: 
眾寶音樂悅目快心，諸餘樂事悉滿其中。
orig::  ^584a40

如是僧坊堂閣若干百千萬億，其數無量。
commentary:: 
三十七品重重森布，名為樓閣。
一念一行是一去處，名曰若干。
orig::  ^584a44

以此現前，供養於我。
commentary:: 
如經所說，依之起行，隨順佛語，名供養佛。
orig::  ^584b2

及比丘僧。
commentary:: 
三業如法，住於善念，名為供僧。
orig::  ^584b6

是故我說，如來滅後。
commentary:: 
所以佛說滅度之後。
orig::  ^584b8

若有受持讀，誦為他人說。
commentary:: 
持讀經典，是自利行；為人解說，即利他也。
orig::  ^584b10

若自書，若教人書。
commentary:: 
自書教人傳寫經典，有益見聞，所以功大。
orig::  ^584b14

供養經卷。
commentary:: 
華香幡蓋，種種供養，由敬法故，則能見佛。
orig::  ^584b18

不須復起塔寺，及造僧坊，供養眾僧。
commentary:: 
一心在道，率身行之，即法供養，不在事緣。
orig::  ^584b22

況復有人能持是經，兼行布施、持戒、忍辱、
精進、一心、智慧？
commentary::  ^584b26

況能持經，兼行六度。
一心即定，慧即般若。
orig::  ^584b28

其德最勝，無量無邊。
commentary:: 
內修理觀，外以事助，所獲功德，不可計量。
orig::  ^584b30

譬如虗空，東西南北，四維上下，無量無邊。
commentary:: 
虗空廣大，不可度量，無有終始，莫知邊際。
orig::  ^584b34

是人功德，亦復如是，無量無邊。
commentary:: 
與虗空等。
orig::  ^584b38

疾至一切種智。
commentary:: 
修理觀故成一切智，修事行故名道種智。
理事如如，是故速得一切種智。
orig::  ^584b40

若人讀誦受持是經，為他人說，若自書，若教人書。
commentary::  ^584b44

前但持經，今為人說，及以書寫，
orig::  ^584b46

復能起塔，及造僧坊。
commentary:: 
又復善能起塔造寺。
orig::  ^584b48

供養讚歎，聲聞眾僧。
commentary:: 
供養眾僧，讚歎其經。
orig::  ^584c2

亦以百千萬億讚歎之法，讚歎菩薩功德。
commentary:: 
菩薩即是大乘僧也。
等是讚歎，要須合法，讚所當讚，能生功德。
苟非其人，而輙讚歎，尚不免罪，何況得福？
orig::  ^584c4

又為他人種種因緣，隨義解說此法華經。
commentary:: 
以諸因緣隨其義理，為他眾生解說是經，布施行也。
orig::  ^584c10

復能清淨持戒。
commentary:: 
戒聖行也。
orig::  ^584c14

與柔和者，而共同止。
忍辱無瞋。
commentary:: 
忍辱行也。
orig::  ^584c16

志念堅固，常貴坐禪，得諸深定。
commentary:: 
志願堅固，常重修禪，得諸菩薩深妙之定，禪定行也。
orig::  ^584c18

精進勇猛，攝諸善法。
commentary:: 
常勤精進，勇捍多力，以諸善法修攝其心，精進行也。
orig::  ^584c22

利根智慧，善答問難。
commentary:: 
以利根故，智慧高明，隨有所問，答 " resp=今歡喜，
信伏隨從，名曰善答般若行也。
orig::  ^584c26

阿逸多。若我滅後。
諸善男子善女人。
受持讀誦是經典者。
commentary::  ^584c30

若善男女，滅後弘經，
orig::  ^584c32

復有如是諸善功德。
commentary:: 
謂弘經外又行六度，修習如上諸善功德。
orig::  ^584c34

當知是人已趣道場。
commentary:: 
當知如是弘經修福菩薩行人，已向道場。
orig::  ^584c38

近阿耨多羅三藐三菩提。
commentary:: 
去佛不遠，得近菩提。
orig::  ^584c42

坐道樹下。
commentary:: 
一切時中心常在道不曾動移，名之為：坐。
菩薩所發大菩提心，名為：道樹。
orig::  ^584c44

阿逸多！是善男子、善女人，若坐、若立、若經行處。
commentary:: 
是人平昔遊處之地。
orig::  ^584c48

此中便應起塔。
commentary:: 
有是經處，即為有佛，故應起塔。
orig::  ^585a4

一切天人，皆應供養，如佛之塔。
commentary:: 
敬持說者則是敬法，其敬法者則知有佛，
以信佛故即脫生死，故令敬人如佛之塔。
orig::  ^585a6

爾時，世尊欲重宣此義，而說偈言：若我滅度後，能奉持此經。
commentary::  ^585a12

於佛滅後，能持是經。
orig::  ^585a14

斯人福無量，如上之所說。
commentary:: 
已近道場，當坐道樹。
orig::  ^585a16

是則為具足，一切諸供養。
commentary:: 
供佛法僧，一切具足。
orig::  ^585a18

以舍利起塔，七寶而莊嚴。
commentary:: 
持經即是起舍利塔，七支修善名寶莊嚴。
orig::  ^585a20

表剎甚高廣，漸小至梵天。
commentary:: 
發心修行，如同起塔，漸進漸高，背#CB04974;向細，
名為漸小。至涅槃樂，名為梵天。
orig::  ^585a24

寶鈴千萬億，風動出妙音。
commentary:: 
以妙音聲演說諸法如撼寶鈴，念起之時名為風動，唇舌發響名出妙音。
orig::  ^585a28

又於無量劫，而供養此塔。
commentary:: 
一念之中敬古佛經，名無量劫供養法塔。
orig::  ^585a32

華香諸瓔珞，天衣眾妓樂。
commentary:: 
華是善因，香是信心，瓔珞即具智慧明珠，
衣即忍辱，伎樂即是法喜之樂。
orig::  ^585a36

然香油蘇燈，周帀常照明。
commentary:: 
油是智水，燈是慧光，徧照無遺，名為周匝。
orig::  ^585a40

惡世末法時，能持是經者。
commentary:: 
滅後惡世，末法之時。
orig::  ^585a44

則為已如上，具足諸供養。
commentary:: 
能持是經，則是如上，具諸供養。
orig::  ^585a46

若能持此經，則如佛現在。
commentary:: 
此經在世，與佛無殊。
orig::  ^585b2

以牛頭旃檀，起僧坊供養。
commentary:: 
以身荷法，攝持正念，名旃檀木，起寺供僧。
orig::  ^585b4

堂有三十二，高八多羅樹。
commentary:: 
現身佛堂具三十二大人相好，高長八尺，圓滿端直如多羅樹。
orig::  ^585b8

上饌妙衣服，床臥皆具足。
commentary:: 
法喜之食，名為上饌。
忍辱之衣，名為妙服。
法空為座，行住坐臥，常在其中。
orig::  ^585b12

百千眾住處。
commentary:: 
六度萬行，是諸菩薩，所住之處。
orig::  ^585b16

園林諸浴池，經行及禪窟。
commentary:: 
坐七覺林，澡八德池，經行正道，坐寂滅床。
orig::  ^585b18

種種皆嚴好。
commentary:: 
種種受用，悉皆嚴好。
orig::  ^585b22

若有信解心，受持讀誦書。
commentary:: 
有信解心，讀誦書持。
orig::  ^585b24

若復教人書，及供養經卷。
commentary:: 
教人書寫，及供經卷。
orig::  ^585b26

散華香。抹香。
commentary:: 
此以色香供養法寶。
orig::  ^585b28

以須曼薝蔔。
commentary:: 
須曼那，此云稱意，其華黃白而香極美。
薝蔔，此云金色，華細而香。
orig::  ^585b30

阿提目多伽。
commentary:: 
即胡麻也。華赤葉青，子可作油。
orig::  ^585b34

薰油常然之。
commentary:: 
薰香草也。子可作油，謂以香油然燈供養。
orig::  ^585b36

如是供養者，得無量功德。
commentary:: 
如是供經，得福無量。
orig::  ^585b40

如虗空無邊，其福亦如是。
commentary:: 
如大虗空無有邊際，是供經人福亦如是。
orig::  ^585b42

況復持此經，兼布施持戒，忍辱樂禪定。
commentary:: 
但能持經，福已無量，況復兼修六度之行。
orig::  ^585b46

不瞋不惡口。
commentary:: 
心不瞋怒，口無惡言。
orig::  ^585c2

恭敬於塔廟。
commentary:: 
見塔廟時，起恭敬心。
orig::  ^585c4

謙下諸比丘，遠離自高心。
commentary:: 
見比丘時，謙恭下禮，遠離自大高傲之心。
orig::  ^585c6

常思惟智慧，有問難不瞋，隨順為解說。
commentary:: 
心常思惟甚深智慧，有來難問不起瞋心，隨順其意而為解說。
orig::  ^585c10

若能行是行，功德不可量。
commentary:: 
若能行此，如法之行，福不可量，
orig::  ^585c14

若見此法師，成就如是德。
commentary:: 
若見此等，弘經之師，成就如上，諸善功德，
orig::  ^585c18

應以天華散，天衣覆其身。
commentary:: 
應以天上寶華散之，諸天寶衣以覆其身。
orig::  ^585c22

頭面接足禮，生心如佛想。
commentary:: 
頭面接足，歸命頂禮，生恭敬心，如固佛想。
orig::  ^585c26

又應作是念：不久詣道場。
commentary:: 
又當心地作是念言：此人不久行詣道場，坐寶樹下。
orig::  ^585c30

得無漏無為，廣利諸天人。
commentary:: 
當得無漏無為之果，廣愽利益一切人天。
orig::  ^585c34

其所住止處，經行若坐臥，乃至說一偈。
commentary:: 
其弘法師，行住坐臥，乃至說經，一偈之處，
orig::  ^585c38

是中應起塔，莊嚴令妙好，種種以供養。
commentary:: 
是處所中應當起塔，莊嚴光飾極令妙好，以種種供而供法塔。
orig::  ^585c42

佛子住此地，則是佛受用。
commentary:: 
後世佛子住此心地，是人則得佛之受用。
orig::  ^585c46

常在於其中，經行若坐臥。
commentary:: 
行住坐臥，身四威儀，不離道場，於中履踐。
other:: 
# 隨喜功德品第十八

orig::  ^586a2

妙法蓮華經隨喜功德品第十八
commentary::  ^586a6

彌勒菩薩，於前品中，聞世尊說，受持讀誦，
解說書寫，是法華經，功德無量，勝於造塔起寺供僧。
又聞若能兼行六度，及以正修，功德尤勝。
故問如來，有初機人，若聞是經，但能隨喜，是人為復得幾許福？
orig::  ^586a8

爾時，彌勒菩薩摩訶薩白佛言：
commentary:: 
彌勒既為唱導之師，於所當問，故白佛言：
orig::  ^586a16

世尊，若有善男子、善女人，聞是法華經。
commentary:: 
有善男女，聞是妙經，
orig::  ^586a20

隨喜者。
commentary:: 
於法生信，起隨喜心。
orig::  ^586a24

得幾所福？
commentary:: 
若得之福，為有幾許？
orig::  ^586a26

而說偈言：
commentary:: 
先述意已，復以偈問：
orig::  ^586a28

世尊滅度後。
commentary:: 
於佛世尊，滅度之後，
orig::  ^586a30

其有聞是經。
commentary:: 
其有聞是，妙法華經，
orig::  ^586a32

若能隨喜者。
commentary:: 
若能一念，隨喜心者，
orig::  ^586a34

為得幾所福？
commentary:: 
是人為得幾許福報？
orig::  ^586a36

爾時，佛告彌勒菩薩摩訶薩：
commentary:: 
此二句文是阿難敘。
orig::  ^586a38

阿逸多！如來滅後，若比丘、比丘尼。
commentary:: 
出家僧尼受大戒者。
orig::  ^586a40

優婆塞。優婆夷。
commentary:: 
在家士女，受持五戒，及八戒者，
orig::  ^586a44

及餘智者。
commentary:: 
除四種外，餘不受戒有智解者。
orig::  ^586a46

若長若幼。
commentary:: 
入道之要，悟解為先。
無論長幼，
orig::  ^586a48

聞是經，隨喜已。
commentary:: 
得聞是經，起隨喜已。
orig::  ^586b2

從法會出。
commentary:: 
出於法會。
orig::  ^586b4

至於餘處。
commentary:: 
到餘處所。
orig::  ^586b6

若在僧坊。
commentary:: 
僧寺之中。
orig::  ^586b8

若空閑地。
commentary:: 
寂靜之處。
orig::  ^586b10

若城邑巷陌。
commentary:: 
若在城邑，巷陌之中，
orig::  ^586b12

聚落田里。
commentary:: 
人民聚會坐落之處。
田園地里。
orig::  ^586b14

如其所聞。
commentary:: 
如其法會之所得聞。
orig::  ^586b16

為父母宗親。
commentary:: 
生身父母，宗族親戚。
orig::  ^586b18

善友知識。
commentary:: 
樂善之友，平時知識。
orig::  ^586b20

隨力演說。
commentary:: 
隨己智力，為人演說。
orig::  ^586b22

是諸人等聞已隨喜。
commentary:: 
諸人聞已，亦皆隨喜。
orig::  ^586b24

復行轉教。
commentary:: 
又復如聞展轉相教：
orig::  ^586b26

餘人聞已，亦隨喜轉教。
commentary:: 
餘聞說者，復隨力轉教他人。
orig::  ^586b28

如是展轉，至第五十。
commentary:: 
如是展布，次第轉教，人傳一人，至第五十。
orig::  ^586b32

阿逸多！其第五十善男子、善女人隨喜功德。
commentary:: 
正取末後第五十人，但聞隨喜，未能轉教。
orig::  ^586b36

我今說之，汝當善聽。
commentary:: 
佛欲顯示最末後人隨喜功德，語彌勒知。
orig::  ^586b40

若四百萬億，阿僧祇世界。
commentary:: 
假設為喻。
orig::  ^586b44

六趣四生眾生：卵生、胎生、濕生、化生。
commentary:: 
六趣者，天、人、脩羅、地獄、餓鬼、畜生，如此六者隨其所作各趣一路。
四生者，卵生、胎生，此二易解。
因於蒸濕而正性命，名曰濕生；如虫蟻等轉蛻飛行，名為化生。
orig::  ^586b46

若有形。
commentary:: 
六道之中，除無色界，餘皆有形色也。
orig::  ^586c6

無形。
commentary:: 
即無色界但有四陰：受、想、行、識。
orig::  ^586c8

有想。
commentary:: 
除癡輪迴及無想天，餘皆有想。
orig::  ^586c10

無想。
commentary:: 
如無想天入定之時，心想不行，世間癡物顛倒見故，
精神化為土木金石，名為無想。
orig::  ^586c12

非有想。
commentary:: 
世間相罔，迴互亂想，如#CB17971;螉等，異質相成。
螟蛉本無蜾蠃之想，名非有想。
orig::  ^586c16

非無想。
commentary:: 
如土梟等附塊為兒，由殺顛倒附無情物而為有想，
子成之日反害父母，名非無想。
orig::  ^586c20

無足。
commentary:: 
如蛇蚓等，全無足者。
orig::  ^586c24

二足。
commentary:: 
一切情類有二足者。
orig::  ^586c26

四足。
commentary:: 
如諸畜生，有四足者。
orig::  ^586c28

多足。
commentary:: 
其類不等，通收一切，足多之者。
orig::  ^586c30

如是等在眾生數者。
commentary:: 
在前六道，十類眾生，數中之者，
orig::  ^586c32

有人求福。
commentary:: 
有人欲得，求於福報，
orig::  ^586c36

隨其所欲娛樂之具，皆給與之。
commentary:: 
隨其所樂，悉給與之。
orig::  ^586c38

一一眾生與滿閻浮提。
commentary:: 
即滿此方南贍部洲。
orig::  ^586c42

金銀瑠璃，硨磲碼碯，珊瑚琥珀。
commentary:: 
此七寶義，如方便品。
orig::  ^586c44

諸妙珍寶。
commentary:: 
珍玩之具。
orig::  ^586c48

及象馬車乘。
commentary:: 
所乘之器。
orig::  ^587a2

七寶所成宮殿樓閣等。
commentary:: 
所住之處。
orig::  ^587a4

是大施主，如是布施，滿八十年已。
commentary:: 
八十年者，謂依有漏八識行施。
orig::  ^587a6

而作是念：我已施眾生娛樂之具，隨意所欲。
commentary:: 
隨其心意之所樂欲，一一與之。
orig::  ^587a10

然此眾生，皆已衰老。
commentary:: 
謂受施者皆已衰老。
orig::  ^587a14

年過八十，髮白面皺，將死不久。
commentary:: 
衰相現前，死時將至。
orig::  ^587a16

我當以佛法而訓導之。
commentary:: 
作念：更以佛法訓化。
orig::  ^587a20

即集此眾生。
commentary:: 
所施之眾。
orig::  ^587a22

宣布法化，示教利喜。
commentary:: 
宣演敷布，以法教化，利益令喜。
orig::  ^587a24

一時皆得，須陀洹道。
commentary:: 
此云預流，初登道果。
預流，初登道果，預聖人流。
orig::  ^587a28

斯陀含道：
commentary:: 
此云一來證二果已，更來欲界，一反受生，酬還宿債。
orig::  ^587a32

阿那含道：
commentary:: 
此云不來。證三果已，住於四禪，更不復來欲界受生。
orig::  ^587a36

阿羅漢道：
commentary:: 
此云無學。斷見思惑，證入四果，梵行已圓，無法可學。
orig::  ^587a40

盡諸有漏。
commentary:: 
盡諸世間，三界有為，一切漏業，
orig::  ^587a44

於深禪定，皆得自在。
commentary:: 
於無學位，諸禪定樂，善入無礙，名為自在。
orig::  ^587a46

具八解脫。
commentary:: 
即八背捨，背麤向細，捨惡從善，名八解脫。
orig::  ^587b2

於汝意云何？
commentary:: 
於汝之意以為如何？
orig::  ^587b6

是大施主所得功德寧為多不？
commentary:: 
不者，不定之辭，所得福利為多不多。
orig::  ^587b8

彌勒白佛言：
commentary:: 
因世尊問，彌勒答之。
orig::  ^587b12

世尊！是人功德甚多無量無邊。
commentary:: 
言福多也。
orig::  ^587b14

若是施主，但施眾生一切樂具，功德無量。
commentary:: 
出福多意，但施樂具，福已無邊。
orig::  ^587b16

何況令得阿羅漢果？
commentary:: 
況以法化，令得無學？
如是功德，不可計量。
orig::  ^587b20

佛告彌勒：我今分明語汝。
commentary:: 
欲顯露說，故曰分明。
orig::  ^587b24

是人以一切樂具，施於四百萬億阿僧祇世界。
commentary:: 
四百萬億即喻四生，一一眾生各各自有一種世界。
orig::  ^587b26

六趣眾生。
commentary:: 
德施此等。
orig::  ^587b30

又令得阿羅漢果。
commentary:: 
又令證入四果羅漢。
orig::  ^587b32

所得功德。
commentary:: 
如上所行，財法二施，所得功德，
orig::  ^587b34

不如是第五十人聞法華經一偈隨喜功德。
commentary:: 
如是布施，所獲功德，
orig::  ^587b36

百分、千分、百千萬億分，不及其一。
commentary:: 
次第減少，至於億分之中，亦不及一。
orig::  ^587b40

乃至算數譬喻所不能知。
commentary:: 
言隨喜者，功德勝也。
orig::  ^587b44

阿逸多！如是第五十人展轉聞法華經。
commentary:: 
次第傳聞。
orig::  ^587b46

隨喜功德，尚無量無，邊阿僧祇。
commentary:: 
言功德多無限數也。
orig::  ^587b48

何況最初於會中聞而隨喜者！
commentary:: 
最初一人於法會聞，展轉傳至第五十人。
orig::  ^587c4

其福復勝無量無邊阿僧祇不可得比。
commentary:: 
舉最後人所得功德，以後望前，初人倍增，故云復勝不可得比。
orig::  ^587c8

又，阿逸多！若人為是經故。
commentary:: 
為欲聞是法華經故。
orig::  ^587c12

往詣僧坊，若坐若立，須臾聽受。
commentary:: 
至僧寺之，或坐或立，須臾之間，至心聽受。
orig::  ^587c14

緣是功德。
commentary:: 
緣是至誠，聽經功德。
orig::  ^587c18

轉身所生。
commentary:: 
捨報轉得所生之處。
orig::  ^587c20

得好上妙，象馬車乘，珍寶輦輿，及乘天宮。
commentary:: 
象馬妙車，富貴者用。
珍寶輦輿，王者之器。
諸天行時，則有宮殿以乘其身。
orig::  ^587c22

若復有人，於講法處坐。
commentary:: 
身預法莚。
orig::  ^587c28

更有人來，勸令坐聽。
commentary:: 
勸來者同聽法音。
orig::  ^587c30

若分座令坐。
commentary:: 
若無坐處，分座與之。
orig::  ^587c32

是人功德。
commentary:: 
是勸化所獲功德。
orig::  ^587c34

轉身得帝釋坐處。
commentary:: 
捨此身已，轉生天上，得忉利主所坐之處。
orig::  ^587c36

若梵天王坐處。
commentary:: 
轉身得生，色界初禪，坐梵王處，
orig::  ^587c40

若轉輪聖王所坐之處。
commentary:: 
金銀銅鐵四轉輪王，王四天下所坐之處。
orig::  ^587c42

阿逸多！若復有人語餘人言：
commentary:: 
若有法師，說法之處，語他令知，
orig::  ^587c46

有經名法華，可共往聽。
commentary:: 
歎同往聽。
orig::  ^588a2

即受其教，乃至須臾間聞。
commentary:: 
前人聞得，受教同往，乃至霎時，得聞說法。
orig::  ^588a4

是人功德。
commentary:: 
是勸聽人所獲功德。
orig::  ^588a8

轉身得與陀羅尼菩薩共生一處。
commentary:: 
陀羅尼菩薩即獲總持，開法大士與是同生，彰報勝也。
orig::  ^588a10

利根智慧。
commentary:: 
根勝聰利，智慧明了。
orig::  ^588a14

百千萬世，終不瘖瘂。
commentary:: 
為人瘖瘂謗毀人故，以善勸化教示於人，世世無有瘖瘂之疾。
orig::  ^588a16

口氣不臭。
commentary:: 
由念發氣，由氣發聲，口氣善故，所以不臭。
orig::  ^588a20

舌常無病。
commentary:: 
毀謗他者，舌則卷縮。
今因讚善，所以無病。
orig::  ^588a24

口亦無病。
commentary:: 
妄言、綺語、兩舌、惡口，是大惡業。
真實教人離此四過，口則無病。
orig::  ^588a28

齒不垢黑。
commentary:: 
出語不善，齒則垢黑。
教人以善，齒則潔白。
orig::  ^588a32

不黃不疎。
commentary:: 
好談鄙事，齒所以黃，非實相也。
疎因虗妄，實則齊密。
orig::  ^588a36

亦不缺落。
commentary:: 
說不正語，誑惑於人，齒則缺落，
orig::  ^588a40

不差不曲。
commentary:: 
語不次第，齒則參差；語不質直，齒則屈曲。
今此讚經，勸人聰受，口無諸過，故皆美好。
orig::  ^588a42

唇不下垂。
commentary:: 
唇下垂者，如吹火狀，由善語，故不下垂也。
orig::  ^588a46

亦不褰縮。
commentary:: 
唇褰縮者，夭亡之相，今以經力不褰縮也。
orig::  ^588b2

不麤澁。
commentary:: 
唇麤則語澁，唇好則則利，
orig::  ^588b6

不瘡胗。
commentary:: 
不生瘡疹，是善語報。
orig::  ^588b8

亦不缺壞。
commentary:: 
唇吻不善，所以缺壞，善則無矣。
orig::  ^588b10

亦不喎邪？
commentary:: 
語不正者，唇則喎斜；今正直語，唇則端正。
orig::  ^588b12

不厚不大。
commentary:: 
若厚若大，不稱其形，無過不及，則得其中。
orig::  ^588b16

亦不黧黑。
commentary:: 
語脉惡者，唇則黧黑。
以善訓人，唇色赤好。
orig::  ^588b20

無諸可惡。
commentary:: 
無有一切可惡見相。
orig::  ^588b24

鼻不匾#CB02506;。
commentary:: 
鼻是氣息出入之門，因樂善故準隆，鼻好故不匾#CB02506;。
orig::  ^588b26

亦不曲戾。
commentary:: 
其心不正，鼻則邪曲。
今以善報，鼻則圓直。
orig::  ^588b30

面色不黑。
commentary:: 
為善之人，面貌潔白，故不醜黑。
orig::  ^588b34

亦不狹長。
commentary:: 
以刀照面，則見狹長；心藏劒棘，面則如然。
今心方正，面則端嚴；
orig::  ^588b36

亦不窊曲。
commentary:: 
心不平正，面則窊曲。
由心坦夷，面亦平滿。
orig::  ^588b40

無有一切不可喜相。
commentary:: 
面貌圓滿，無不美者。
orig::  ^588b44

唇舌牙齒，悉皆嚴好。
鼻修高直，面貌圓滿。
commentary:: 
色色與前一倍相反，鼻欲脩長，山振不陷，餘義易解。
orig::  ^588b46

眉高而長。
commentary:: 
眉低者鈍，眉短者促。
眉高則貴，眉長則俊。
orig::  ^588c2

額廣平正。
commentary:: 
額狹者賤，額側者偏，額廣則貴，額平則安，額正則直。
orig::  ^588c6

人相具足。
commentary:: 
人倫之相，悉皆具足。
orig::  ^588c10

世世所生。
commentary:: 
世世受報生之處。
orig::  ^588c12

見佛聞法，信受教誨。
commentary:: 
由今善因獲未來報，故得見佛及以聞法，信聽領受佛之教誨。
orig::  ^588c14

阿逸多！汝且觀是。
commentary:: 
汝且觀是，心不可得。
樂善之人，
orig::  ^588c18

勸於一人，令往聽法。
功德如此。
commentary:: 
但勸一人，功德若此。
orig::  ^588c20

何況一心聽說讀誦。
commentary:: 
何況始終一心念道，聽法師說，受持讀誦。
orig::  ^588c24

而於大眾，為人分別。
commentary:: 
於大眾中分別解說，是利他也。
orig::  ^588c28

如說修行。
commentary:: 
如經所說，以修其心。
前人如此順教奉行，勸者得益，何可校量。
orig::  ^588c32

爾時，世尊欲重宣此義，而說偈言：若人於法會，得聞是經典。
commentary::  ^588c36

預會聞經。
orig::  ^588c38

乃至於一偈，隨喜為他說。
commentary:: 
下至解得一句之義，心中隨喜，為人解說。
orig::  ^588c40

如是展轉教，至於第五十。
commentary:: 
始自一人，轉至五十。
orig::  ^588c44

最後人獲福，今當分別之。
commentary:: 
約第五十，舉末比初。
orig::  ^588c46

如有大施主，供給無量眾，具滿八十歲，隨意之所欲。
commentary::  ^588c48

給無量眾，其事大也。
滿八十歲，其時長也。
隨其所欲皆施之，其功多也。
orig::  ^589a2

見彼衰老相，髮白而面皺，齒疎形枯竭，念其死不久。
commentary::  ^589a6

見彼前人，年衰髮白，面皺形枯，开齒疎脫，
處世非久，死時將至。
orig::  ^589a8

我今應當教，令得於道果。
commentary:: 
思以法訓，令修得道。
orig::  ^589a12

即為方便說，涅槃真實法。
commentary:: 
尋即方便，為說寂滅，出世實法，
orig::  ^589a14

世皆不牢固，如水沫泡焰。
commentary:: 
一切世間，皆非堅固，譬如聚沫，水泡陽#CB08504;。
orig::  ^589a18

汝等咸應當，疾生厭離心。
commentary:: 
世相如是，應疾遠離。
orig::  ^589a22

諸人聞是法，皆得阿羅漢。
commentary:: 
諸人聞法，如說修行，皆得四果。
orig::  ^589a24

具足六神通，三明八解脫。
commentary:: 
天眼、天耳、他心、宿命、神境、漏盡，六皆無擁，名之為通。
天眼知未來，宿命知過去，漏盡脫生死，故曰三明。
四禪、四定，發智斷惑，名八解脫。
orig::  ^589a28

最後第五十，聞一偈隨喜，是人福勝彼，不可為譬喻。
commentary::  ^589a36

聞經一偈，隨喜功德，勝教眾多，證四果者。
orig::  ^589a38

如是展轉聞，其福尚無量，何況於法會，初聞隨喜者？
commentary::  ^589a40

舉末後人以比最初隨喜教他，功曷勝紀。
orig::  ^589a42

若有勸一人，將引聽法華。
言此經深妙，千萬劫難遇。
commentary::  ^589a44

有勸一人，引聽法華，為說是經，深妙難遇。
orig::  ^589a46

即受教往聽，乃至須臾聞，斯人之福報，今當分別說。
commentary::  ^589a48

前人受教，往得略聞。
如此福報，當分別說。
orig::  ^589b2

世世無口患，齒不疎黃黑，唇不厚褰缺，無有可惡相。
commentary::  ^589b4

如前已解。
orig::  ^589b6

舌不乾黑短，鼻高修且直，額廣而平正，面目悉端嚴。
commentary::  ^589b8

如前已解。
orig::  ^589b10

為人所喜見，口氣無臭穢。
commentary:: 
由不可得，為人喜見，以口善故，無有穢氣。
orig::  ^589b12

優鉢華之香，常從其口出。
commentary:: 
口中常作青蓮華香。
orig::  ^589b16

若故詣僧坊，欲聽法華經，須臾聞歡喜，今當說其福。
commentary::  ^589b18

詣寺聽經，略聞歡喜。
今說其福，
orig::  ^589b20

後生天人中，得妙象馬車，珍寶之輦輿，及乘天宮殿。
commentary::  ^589b22

後生人中，得象馬輿。
若生天上，得乘天宮。
orig::  ^589b24

若於講法處，勸人坐聽經，是福因緣得，釋梵轉輪座。
commentary::  ^589b26

勸人坐聽，其福所感。
帝釋梵王，及轉輪王，所坐之處，
orig::  ^589b28

何況一心聽，解說其義趣，如說而修行，其福不可限。
commentary::  ^589b32

定心靜聽，解說義理，如經所說，依而行之，
其所得福，不可限量。
other:: 
# 法師功德品第十九

orig::  ^589b34

妙法蓮華經法師功德品第十九
commentary::  ^589b38

法師有五：一、受持，二、讀，三、誦，四、解說，五、書寫。
前隨喜品略聞是經，乃至為他說一偈義，功德甚多不可限量。
若人受持、讀誦、解說及以書寫，緣既殊勝所感必多，故次當說法師功德。
orig::  ^589b40

爾時，佛告常精進菩薩摩訶薩：
commentary:: 
功德之成，由於精進，故寄斯人，以告大眾。
orig::  ^589b48

若善男子善女人，受持是法華經。
commentary:: 
憶持在心。
orig::  ^589c4

若讀若誦，若解說若書寫。
commentary:: 
作上五事。
orig::  ^589c6

是人當得八百眼功德。
commentary:: 
以眼觀時，百事但見。
對於四方，約三世論，三四十二，名千二百。
前方全見，則具三百。
後方不明，缺了三百。
左右兩邊，但得二分之餘，又缺一百，正得八百之數，可論功德。
orig::  ^589c8

千二百耳功德。
commentary:: 
以耳聽時，百耳俱聞，三世四方，無不了了，則具千二百功德。
orig::  ^589c16

八百鼻功德。
commentary:: 
以鼻齅時，百種俱聞，三世四方，唯出入息，
各具四百，共成八百功德。
以息論之，不無出入，所缺四百。
orig::  ^589c20

千二百舌功德。
commentary:: 
以舌甞時百事俱別，三世四方無不了了，則具千二百功德。
orig::  ^589c26

八百身功德。
commentary:: 
以身觸時百事都覺，三世四方合則能有，
違順二緣各具四百，共成八百功德。
離時不覺，故缺四百。
orig::  ^589c30

千二百意功德。
commentary:: 
以意思時百種俱可，三世四方悉能含攝，則具千二百功德。
orig::  ^589c36

以是功德，莊嚴六根，皆令清淨。
commentary:: 
凡人之身，六根具者，皆有六千功能德用，但以善惡而分異耳。
隨有染著，名為濁穢。
無善功德，令持經者於六塵境悉能遠離，故獲六千清淨功德以為莊嚴。
orig::  ^589c40

是善男子、善女人，父母所生清淨肉眼。
commentary:: 
眼有五種，所謂肉眼、慧眼、天眼、法眼、佛眼。
約眼無異，隨用分五。
偈云：天眼通非礙，肉眼礙非通，法眼唯觀俗，
慧眼了知空，佛眼如千日，照異體還同。
經云：父母所生，則肉眼也。
又云：清淨則是四大清淨，造色勝義根眼，非浮塵根肉團眼也。
orig::  ^589c48

見於三千，大千世界。
commentary:: 
能見娑婆一化之境。
orig::  ^590a12

內外所有，山林河海。
commentary:: 
內外，即指依正兩報。
內身如山，毛髮為林，血脉如河，腹臟為海。
外相四義，不言可知。
由持經力，眼根清淨，故得見之。
orig::  ^590a14

下至阿鼻地獄，上至有頂。
commentary:: 
阿鼻，此云無間，獄囚受苦無間歇故。
非非想天名為有頂，是於三界有漏世間極頂之故。
經舉上下，徧攝中間，無不徹見。
orig::  ^590a20

亦見其中，一切眾生。
commentary:: 
上云地獄天宮，即依報也。
今云一切眾生，即正報也。
orig::  ^590a26

及業因緣果報生處。
commentary:: 
及見善惡二因、善惡二緣、善惡果報所生之處。
orig::  ^590a30

悉見悉知。
commentary:: 
見是心眼，知是心慧，由持經故，悉能見知善惡二種業緣果報。
orig::  ^590a34

爾時，世尊欲重宣此義，而說偈言：若於大眾中，
以無所畏心，說是法華經，汝聽其功德。
commentary::  ^590a38

若復有人於大眾中，以解法智無所畏心為眾演經，汝今諦聽說其功德。
orig::  ^590a40

是人得八百，功德殊勝眼，以是莊嚴故，其目甚清淨。
commentary::  ^590a46

以是功德莊嚴之故，得殊勝眼甚是清淨。
orig::  ^590a48

父母所生眼，悉見三千界。
commentary:: 
肉眼本是只見目前，今由經力見三千界。
orig::  ^590b2

內外彌樓山。
commentary:: 
內外者，即是依正。
彌樓者，此云光明，即七金山也。
orig::  ^590b6

須彌及鐵圍。
commentary:: 
須彌，此云妙高，出水八萬四千由旬。
銕圍，即大千界外銕圍山也。
orig::  ^590b10

并諸餘山林，大海江河水。
commentary:: 
如經開解，總在目前。
orig::  ^590b14

下至阿鼻獄，上至有頂天。
commentary:: 
下見地獄，上見天宮，橫見一切，無不明了。
orig::  ^590b16

其中諸眾生，一切皆悉見。
commentary:: 
大千界內，所有眾生。
由經力故，皆悉得見。
雖不動身，徧遊法界。
orig::  ^590b20

雖未得天眼，肉眼力如是。
commentary:: 
天眼名同，所證各異。
聲聞天眼見大千界，初地菩薩見百佛界，二地已去倍倍增多。
佛之天眼，十方虗空微塵剎土無不了了。
今持經者雖是凡夫，由經之故，肉眼之力所見如是。
orig::  ^590b24

復次，常精進！若善男子、善女人受持此經，
若讀、若誦、若解說、若書寫。
commentary::  ^590b32

即五種法師也。
orig::  ^590b34

得千二百耳功德。
commentary:: 
義如前解。
orig::  ^590b36

以是清淨耳。
commentary:: 
清淨之義，亦如前說。
orig::  ^590b38

聞三千大千世界。
下至阿鼻地獄。上至有頂。
其中內外。
commentary::  ^590b40

云其中者，指大千界。
orig::  ^590b42

種種所有語言音聲，象聲、馬聲、牛聲、車聲，
啼哭聲、愁歎聲，螺聲、皷聲、鍾聲、鈴聲，笑聲、
語聲，男聲、女聲、童子聲、童女聲，法聲、非法聲，
苦聲、樂聲，凡夫聲、聖人聲，喜聲、不喜聲，
天聲、龍聲、夜叉聲、乾闥婆聲、阿脩羅聲、
迦樓羅聲、緊那羅聲、摩睺羅伽聲，火聲、
水聲、風聲，地獄聲、畜生聲、餓鬼聲，比丘聲、
比丘尼聲，聲聞聲、辟支佛聲、菩薩聲、佛聲。
以要言之，三千大千世界中一切內外所有諸聲。
commentary::  ^590b44

如偈所列：
orig::  ^590c10

雖未得天耳。
commentary:: 
體是凡夫，未得天耳，以肉耳聞，具清淨用。
orig::  ^590c12

以父母所生清淨常耳，皆悉聞知。
commentary:: 
言常耳者，指勝義根，非是生滅無常肉質。
orig::  ^590c16

如是分別種種音聲，而不壞耳根。
commentary:: 
聞而起著，則耳根壞；分別無礙，不壞耳根。
orig::  ^590c20

爾時，世尊欲重宣此義，而說偈言：父母所生耳，清淨無濁穢。
commentary::  ^590c24

雖是肉耳，清淨明了，無所染著，
orig::  ^590c26

以此常耳聞，三千世界聲。
commentary:: 
此句總標。
orig::  ^590c28

象馬車牛聲，鍾鈴螺皷聲，琴瑟箜篌聲，
簫笛之音聲，清淨好歌聲，聽之而不著。
commentary::  ^590c30

象、馬、牛及好歌聲，內報聲也。
鐘、鈴、螺、皷、箜篌、簫、笛，外報聲也。
雖聞無著，不壞清耳。
orig::  ^590c32

無數種人聲，聞悉能解了。
commentary:: 
以智識明，善解人意，聞其語音，即知其德。
orig::  ^590c38

又聞諸天聲，微妙之歌音。
commentary:: 
十善五戒得生欲天，四禪四定生色無色，解此義者是聞天聲。
生天上者受天五欲歌樂等事，解此義者是則名為聞天歌樂。
orig::  ^590c42

及聞男女聲，童子童女聲。
commentary:: 
男女聲者，夫婦之聲。
童男女者，天真之聲。
orig::  ^590c48

山川險谷中，迦陵頻伽聲。
commentary:: 
山川險谷，幽靜處也。
迦陵是仙禽，美妙聲也。
靜處聞妙名，得是聲。
orig::  ^591a4

命命等諸鳥，悉聞其音聲。
commentary:: 
命命鳥者，亦云共命，一身二頭曰共命鳥。
若表法者，聞經善解事理不二，同一圓常獲此慧命，名為聞也。
orig::  ^591a8

地獄眾苦痛，種種楚毒聲。
commentary:: 
瞋心之故，墮地獄中，刀山劒樹，銕磨火坑，
#CB01926;河沸屎，其數無量，
痛毒辛酸，不可堪忍。
因聞如是，發菩提心，是真聞也。
orig::  ^591a14

餓鬼飢渴逼，求索飲食聲。
commentary:: 
貪心之故墮餓鬼中，一切時中不聞漿飲，
飢火燒身哀聲動地，聞如是者名聞鬼聲。
orig::  ^591a20

諸阿修羅等，居在大海邊，自共言語時，出于大音聲。
commentary::  ^591a26

孚強好勝，吞併為心，名曰脩羅。
住於有漏，生死海邊，貪瞋勍敵，癡愛交煎。
兩強相遇，戰闘之時，自共言語，發大音聲。
orig::  ^591a28

如是說法者，安住於此間，遙聞是眾聲，而不壞耳根。
commentary::  ^591a34

說法之人住於清淨慈忍之地，名為此間遠聞四惡不善之聲，
益堅正念，寧壞耳根。
orig::  ^591a36

十方世界中，禽獸鳴相呼。
commentary:: 
惡友相親，狎習造惡，如惡禽獸，共相呼喚。
善人相愛，同修眾善，如飛走者，美意相呼。
orig::  ^591a40

其說法之人，於此悉聞之。
commentary:: 
說法之人，即以此驗善惡音聲，如其所聞，無不決了。
orig::  ^591a46

其諸梵天上，光音及徧淨，乃至有頂天，
言語之音聲，
commentary::  ^591b2

色界四禪，總名梵天。
光音即二禪，徧淨即三禪，有頂即四空。
在有為頂，離欲修禪，生於色界十八梵天。
修空寂定，厭色趣空，即生無色四空天處。
聞此音者，名聞諸天言語音聲。
orig::  ^591b4

法師住於此，悉皆得聞之。
commentary:: 
說法之師住於此地，色無色義悉得聞之。
orig::  ^591b12

一切比丘眾，及諸比丘尼，若讀誦經典，
若為他人說，
commentary::  ^591b16

出家之眾，若讀誦經，有持經德；若為人說，有說法。
才見禮知政，聞樂知德，一見便了，不俟再聞。
orig::  ^591b18

法師住於此，悉皆得聞之。
commentary:: 
說法之師，此智明了，遐邇之事，無不聞之。
orig::  ^591b22

復有諸菩薩，讀誦於經法，若為他人說，撰集解其義。
commentary::  ^591b26

言菩薩者，不以形分，但發大心，利益一切四眾，皆得名為菩薩。
若讀誦經，若為人說，撰集疏鈔，解釋其義。
orig::  ^591b28

如是諸音聲，悉皆得聞之。
commentary:: 
隨其所作菩薩之行，進修六度，如是等聲，法師悉得於此聞之。
orig::  ^591b32

諸佛大聖尊，教化眾生者，於諸大會中，演說微妙法。
commentary::  ^591b36

一切諸佛，大聖世尊，愍念教化，諸眾生者，
於諸大會，說微妙法，示生唱滅，權實二門，
一切智慧，悉載此經。
orig::  ^591b38

持此法華者，悉皆得聞之。
commentary:: 
但持法華，諸佛之事無不得聞。
orig::  ^591b44

三千大千界，內外諸音聲，下至阿鼻獄，上至有頂天。
commentary::  ^591b48

大千世界，內外兩報。
善及不善，一切音聲。
下至阿鼻，上窮有頂。
orig::  ^591c2

皆聞其音聲，而不壞耳根。
commentary:: 
雖聞種種善惡之聲，以無染故，不壞耳根。
orig::  ^591c6

其耳聰利故，悉能分別知。
commentary:: 
由持經故，耳根聰利，悉能如上善分別知。
orig::  ^591c10

持是法華者，雖未得天耳。
commentary:: 
得天耳者，方能遙聞。
今在九地，由持經力。
orig::  ^591c14

但用所生耳，功德已如是。
commentary:: 
但用父母所生之體，清淨耳根已能徧聞，功德如是。
orig::  ^591c18

復次，常精進！若善男子、善女人受持是經，
若讀、若誦、若解說、若書寫，成就八百鼻功德。
commentary::  ^591c22

並如前解。
orig::  ^591c24

以是清淨鼻根。
commentary:: 
即勝義根。
orig::  ^591c26

聞於三千，大千世界，上下內外，種種諸香。
commentary:: 
大千世界，上至有頂，下極阿鼻諸香，即指內外二報，
內則男女身香，外則草木等香。
orig::  ^591c28

須曼那華香。
commentary:: 
此云稱意草，色黃白而香極美。
orig::  ^591c34

闍提華香。
commentary:: 
此云金錢華。
orig::  ^591c36

末利華香。
commentary:: 
此方有者。
orig::  ^591c38

瞻蔔華香。
commentary:: 
此云黃華，亦云金色。
orig::  ^591c40

波羅羅華香。
commentary:: 
此云重生華。
orig::  ^591c42

赤蓮華香。青蓮華香。
白蓮華香。華樹香。
commentary:: 
華開時香。
orig::  ^591c44

果樹香。
commentary:: 
果熟時香。
orig::  ^591c46

旃檀香。
commentary:: 
出海此岸，牛頭山中。
orig::  ^591c48

沉水香。
commentary:: 
香體重，故見水則沉。
orig::  ^592a2

多摩羅#CB02494;香。
commentary:: 
此云性無垢，或云藿香。
orig::  ^592a4

多伽羅香。
commentary:: 
此云根香，木香樹也。
orig::  ^592a6

及千萬種和香。
commentary:: 
以千萬種，雜和為香。
orig::  ^592a8

若抹若丸。
commentary:: 
細末香及圓子香也。
orig::  ^592a10

若塗香。
commentary:: 
塗於身上，及塗地香。
orig::  ^592a12

持是經者，於此間住，悉能分別。
commentary:: 
如散一心而為萬善，即末香也；如合萬善而嚴一身，
即丸香也；莊嚴內報，即塗身香也；莊嚴依報，
即塗地香也；無善不修以成其德，即千萬種和香。
如是分別，無有錯謬，名悉能也。
orig::  ^592a14

又復別知，眾生之香。
commentary:: 
即身中氣，名之為香。
orig::  ^592a24

象香、馬香、牛羊等香。
commentary:: 
知其氣象，名為聞香。
orig::  ^592a26

男香。女香。童子香。
童女香。
commentary:: 
男女即夫婦之氣童，男女即赤子之氣象。
orig::  ^592a28

及草木叢林香。
commentary:: 
華有香氣，人則愛之；人有善德，世則敬之。
orig::  ^592a32

若近若遠，所有諸香，悉皆得聞，分別不錯。
commentary:: 
近則世報六凡之香，超出三界，又次遠也。
脫離二死，究竟涅槃，名極遠也。
orig::  ^592a36

持是經者，雖住於此。
commentary:: 
是持經者，雖住此地，
orig::  ^592a42

亦聞天上諸天之香。
commentary:: 
諸天界中受用之香。
orig::  ^592a44

波利質多羅。
commentary:: 
即帝釋園天樹王也。
香 " resp=無周徧五十由旬。
orig::  ^592a46

拘#CB16014;陀羅樹香。
commentary:: 
此云大遊戲，即樹香也。
orig::  ^592b2

及曼陀羅華香。
commentary:: 
小白華香。
orig::  ^592b4

摩訶曼陀羅華香。
commentary:: 
大白華香。
orig::  ^592b6

曼殊沙華香。
commentary:: 
小赤華香。
orig::  ^592b8

摩訶曼殊沙華香。
commentary:: 
大赤華香
orig::  ^592b10

旃檀沉水，種種末香，諸雜華香。
commentary:: 
諸天所修萬善之行，其類不一，名雜華香。
orig::  ^592b12

如是等天香和合所出之香，無不聞知。
commentary:: 
和合萬善，報得天身，名為和合所出之香。
orig::  ^592b16

又聞諸天身香。
commentary:: 
各各諸天，身分之香。
orig::  ^592b20

釋提桓因！
commentary:: 
此云天帝，即帝釋也。
orig::  ^592b22

在勝殿上，五欲娛樂，嬉戲時香。
commentary:: 
報為天主，處天宮殿，受天五欲，娛樂時香，即十善報也。
orig::  ^592b24

若在妙法堂上，為忉利諸天說法時，香。
commentary:: 
帝釋天主於善法堂，為諸天眾說妙法，即十善法。
orig::  ^592b28

若於諸園，遊戲時香。
commentary:: 
以五通力，分身遊戲諸天宮殿，受諸快樂。
orig::  ^592b32

及餘天等，男女身香。
commentary:: 
男尚陽剛，女好陰靜。
修男因者，則為天男；修女因者，則為天女。
orig::  ^592b36

皆悉遙聞。
commentary:: 
如上香等悉能聞知，此句總結，住此聞彼故曰遙聞。
orig::  ^592b40

如是展轉，乃至梵天。
commentary:: 
從忉利天，展轉上去，至于梵天，
orig::  ^592b44

上至有頂。
commentary:: 
又從梵天，至無色界，
orig::  ^592b48

諸天身香，亦皆聞之。
commentary:: 
一切天眾所感身報道德之香，亦皆得聞。
且無色界，既無色身，云何有香？
但無身色，非無空界定果之香。
orig::  ^592c2

并聞諸天，所燒之香。
commentary:: 
諸天若修，次第升上，譬如燒香，熏以成德。
orig::  ^592c8

及聲聞香。
commentary:: 
四諦道香
orig::  ^592c12

辟支佛香。
commentary:: 
十二緣香。
orig::  ^592c14

菩薩香。
commentary:: 
六度萬行功德妙香
orig::  ^592c16

諸佛身香。
commentary:: 
究竟解脫，菩提果香。
orig::  ^592c18

亦皆遙聞，知其所在。
commentary:: 
今在人中望於諸天及四聖位，故曰遙聞，達其因果名識所在。
orig::  ^592c20

雖聞此香，然於鼻根，不壞不錯。
commentary:: 
雖聞天香所受之樂聞而不著，是故不壞。
清淨鼻根悉能別了所知見相，是故不錯。
orig::  ^592c24

若欲分別，為他人說，憶念不謬。
commentary:: 
上是自聞，若欲以此鼻根所得為他說時，
憶念分明，無有錯謬。
orig::  ^592c30

爾時，世尊欲重宣此義，而說偈言：是人鼻清淨，
於此世界中，若香若臭物，種種悉聞知。
commentary::  ^592c34

以香比善，以臭比惡。
orig::  ^592c36

須曼那闍提，多摩羅旃檀，沉水及桂香，
種種華果香，
commentary::  ^592c40

種種因華，種種報果。
orig::  ^592c42

及知眾生香，男子女人香。
commentary:: 
有情果報身分之香。
orig::  ^592c44

說法者遠住，聞香知所在。
commentary:: 
說法之人遠離世情，住於正念名為遠住，而悉聞知眾生所在。
orig::  ^592c46

大勢轉轉王。
commentary:: 
四輪王也。
orig::  ^593a2

小轉輪及子。
commentary:: 
粟散小王及諸王子。
orig::  ^593a4

群臣諸宮人。
commentary:: 
群臣百官，及宮中人，
orig::  ^593a6

聞香知所在。
commentary:: 
聞諸香時，知其落處。
修如是因，獲如是果。
orig::  ^593a8

身所著珍寶，及地中寶藏，轉輪王寶女，聞香知所在。
commentary::  ^593a12

身著寶衣，忍辱福也。
地中寶藏，眾生心地，如來藏也。
輪王寶女，即寶媛也。
輪王七寶中有寶女，欲愛心也。
是人聞香，悉知來處。
orig::  ^593a14

諸人嚴身具，衣服及瓔珞，種種所塗香，聞則知其身。
commentary::  ^593a20

善惡二相皆名莊嚴，從其善者則獲善報。
衣服，禮也。瓔珞，智也。
塗香，淨身也。聞是香氣，知其本身。
orig::  ^593a22

諸天若行坐，遊戲及神變，持是法華者，聞香悉能知。
commentary::  ^593a26

行即運用，坐即沉靜，徧歷一切，名為遊戲。
因修事定，獲五神通，持經聞香，悉知所自。
orig::  ^593a28

諸樹華果實，及蘇油香氣，持經者住此，悉知其所在。
commentary::  ^593a32

如是等事，經中具明，持經解義，知其所因。
orig::  ^593a34

諸山深嶮處，旃檀樹華敷，眾生在中者，聞香悉能知。
commentary::  ^593a36

樂道之者，窮處深山，如旃檀香，生於幽谷，聞悉能知。
orig::  ^593a38

鐵圍山大海，地中諸眾生，持經者聞香，悉知其所在。
commentary::  ^593a42

外則由圍大海，下方地中，有眾生居；內則皮囊褁身，
藏諸氣血，有於識神，依色身住。
善持經者，悉得其源。
orig::  ^593a44

阿修羅男女，及其諸眷屬，鬪諍遊戲時，聞香皆能知。
commentary::  ^593b2

脩羅即是強狼之心，男女即是動靜二念，
一念起處眾念相從，本念為主餘名眷屬，
善名諸天惡名修羅，善惡相敵名為鬪戰，以此為樂名為遊戲。
orig::  ^593b4

曠野嶮隘處，師子象虎狼，野牛水牛等，聞香知所在。
commentary::  ^593b10

生死曠野，險難狹隘難度之處。
師子虎狼，殘害心也。
野牛水牛，但念水草，頑鈍心也。
聞經悉知。
orig::  ^593b12

若有懷妊者，未辨其男女，無根及非人，聞香悉能知。
commentary::  ^593b16

有人懷意造作諸事，未辨好惡動靜之相，
或無根性，心疑不決，及非人者，如懷鬼胎，
持經解義，善惡無謬，即能決了。
orig::  ^593b18

以聞香力故，知其初懷妊，成就不成就，安樂產福子。
commentary::  ^593b24

以聞香力故，知其初時所發之念，進則成就，
退則不成；惡則險危，善則安樂；善念善種，則生福子。
orig::  ^593b26

以聞香力故，知男女所念，染欲癡恚心，亦知修善者。
commentary::  ^593b30

前說有胎，此明生已。
男女即是動靜二心。
男陽女陰，陽動陰靜。
觀其所為，即知其念。
染欲即貪，恚癡即瞋。
癡有三毒者，則非修善。
無此三毒者，是修行人。
orig::  ^593b32

地中眾伏藏，金銀諸珍寶，銅器之所盛，聞香悉能知。
commentary::  ^593b38

眾生心中具有如來功德藏性，迷故不覺，名為伏藏。
其中所有金銀珍寶，即是六度功德智慧無漏淨心，名為銅器。
由聞法華，知此伏藏。
orig::  ^593b40

種種諸瓔珞，無能識其價。
聞香知貴賤，出處及所在，
commentary::  ^593b46

五乘三乘，及以一乘，種種智慧，各各不同。
如眾寶珠，結為瓔珞，無智解者，孰能知之？
是不識價，持經解義，一一分別，人天十善，
聲聞四諦，緣覺因緣，菩薩六度，佛展妙覺，
拈起便知，貴賤差等，出處不同，得其所在。
orig::  ^593b48

天上諸華等，曼陀曼殊華，波利質多樹，聞香悉能知。
commentary::  ^593c10

並如前解。
orig::  ^593c12

天上諸宮殿，上中下差別，眾寶華莊嚴，聞香悉能知。
commentary::  ^593c14

等是諸天，修因不等，因有高下，果位亦殊。
寶華即是因所修行，攬因成果，故曰莊嚴。
orig::  ^593c16

天園林勝殿，諸觀妙法堂，在中而娛樂，聞香悉能知。
commentary::  ^593c20

禪支為林，身為宮殿，面門說法，名為法堂，
依止其中，而自娛樂，是人聞香，悉能知之。
orig::  ^593c22

諸天若聽法，或受五欲時，來往行坐臥，聞香悉能知。
commentary::  ^593c26

諸天之眾，若聽法音，則不退墮，名之為行。
若受五欲，福盡即墜，名之為來。
人間修善，得生天上，名之為往。
靜心住善，不進不退，名之為坐。
放心棄善，名之為臥。
orig::  ^593c28

天女所著衣，好華香莊嚴，周旋遊戲時，聞香悉能知。
commentary::  ^593c36

人中修善得生欲天，以著色故而受女身，
華香及衣即有漏善，受用善報名為遊戲。
orig::  ^593c38

如是展轉上，乃至於梵天，入禪出禪者，聞香悉能知。
commentary::  ^593c42

自從欲界至於梵世，名為轉上。
攝念向定，名之為入。
從禪定起，名之為出。
orig::  ^593c44

光音徧淨天，乃至于有頂，初生及退沒，聞香悉能知。
commentary::  ^593c48

二禪光音，三禪徧淨，跨過四禪及空識處，
便說有頂，故云乃至。
初生天上及退墮者，聞香悉知。
orig::  ^594a2

諸比丘眾等，於法常精進，若坐若經行，
及讀誦經典，
commentary::  ^594a6

出家眾等於是法中常行精進，若靜坐、
若經行及讀誦經，能如是者皆是宿緣，以果驗因知其來處。
若現種善根，以因驗果知後生處必勝今生。
orig::  ^594a8

或在林樹下，專精而坐禪，持經者聞香，悉知其所在。
commentary::  ^594a14

或處空閑林樹之下，專一其心，精進禪定，
知其所住，樂於空靜寂滅樂也。
orig::  ^594a16

菩薩志堅固，坐禪若讀誦，或為人說法，聞香悉能知。
commentary::  ^594a20

若菩薩人志願堅固，坐禪辦道，若讀誦經，
若於大眾為人講說，聞此香時，知是道心大菩薩也。
orig::  ^594a22

在在方世尊，一切所恭敬，愍眾而說法，聞香悉能知。
commentary::  ^594a26

在在之處，諸佛世尊，一切眾生，之所尊敬，
愍眾生故，而為說法。
聞此經中，說於三世，十方諸佛，功德妙香，
因持經故，悉能知之。
orig::  ^594a28

眾生在佛前，聞經皆歡喜，如法而修行，聞香悉能知。
commentary::  ^594a34

此經中說：十方眾生在於佛前，聞法歡喜如法修行，因聞是經知十方事。
orig::  ^594a36

雖未得菩薩，無漏法生鼻，而是持經者，先得此鼻相。
commentary::  ^594a40

從無漏法生於菩薩清淨鼻者，即地上聖人。
今持經人體是凡夫，藉經力故，有此功用。
orig::  ^594a42

復次，常精進！若善男子、善女人受持是經，
若讀、若誦、若解說、若書寫，得千二百舌功德。
commentary::  ^594a46

舌能圓談，故有是德。
orig::  ^594a48

若好若醜，若美若不美。
commentary:: 
鮮好醜惡，甘美惡味。
orig::  ^594b4

及諸苦澀物。
commentary:: 
味苦與澁，不中食者。
orig::  ^594b6

在其舌根，皆變成上味。
commentary:: 
持經之人，一心在道，而於世味無所揀擇，苦澁翻成真美味也。
orig::  ^594b8

如天甘露，無不美者。
commentary:: 
天甘露者，乃是諸天不死之藥，入此法門，
如飲甘露，無不美者。
orig::  ^594b12

若以舌根，於大眾中，有所演說。
commentary:: 
舌根於眾，演說之時，
orig::  ^594b16

出深妙聲能入其心，皆令歡喜快樂。
commentary:: 
所談之理，徹法源底，名之為深。
能令聞者，達佛見知，名之為妙。
法味入神，皆歡樂也。
orig::  ^594b20

又諸天子天，女釋梵諸天。
commentary:: 
前說人喜，此明諸天。
orig::  ^594b26

聞是深妙音聲，有所演說言論次第，皆悉來聽。
commentary:: 
演法之時，言語義論說釋條流而有次序，故得諸天皆來聽受。
orig::  ^594b28

及諸龍、龍女，夜叉、夜叉女，乾闥婆、乾闥婆女，
阿脩羅、阿修羅女，迦樓羅、迦樓羅女，緊那羅、
緊那羅女，摩睺羅伽、摩睺羅伽女。
commentary::  ^594b34

即八部眾。解釋名義，如序品中。
是中不言八部男者，當位即是。
orig::  ^594b38

為聽法故，皆來親近，恭敬供養。
commentary:: 
由所說法深妙次第，故來近聽起供養心。
orig::  ^594b42

及比丘、比丘尼、優婆塞、優婆夷。
commentary:: 
佛會四眾。
orig::  ^594b46

國王王子，群臣眷屬。
commentary:: 
王與王子，百官群臣，及王眷屬，
orig::  ^594b48

小轉輪王。
commentary:: 
於諸眾生轉輪界中而為王者，名轉輪王；
粟散王眾，名小轉輪；
orig::  ^594c4

大轉輪王。
commentary:: 
鐵輪王者，王一天下，除東西北。
銅輪王者，王二天下，除却東北。
銀輪王者，王三天下，唯除北洲。
金輪王者，王四天下。
orig::  ^594c8

七寶千子。
commentary:: 
七寶者，位寶、輪寶、智寶、女寶、兵寶、象寶、馬寶。
千子者，有子千人也。
orig::  ^594c14

內外眷屬。
commentary:: 
內則父母、兄弟、后妃、婇女，外則宗族、群臣、人民等眾。
orig::  ^594c18

乘其宮殿，俱來聽法。
commentary:: 
所乘宮殿即是車轝，為於法故皆來聽受。
orig::  ^594c22

以是菩薩善說法故。
commentary:: 
以是持經道心菩薩，善能解說深妙法故。
orig::  ^594c26

婆羅門、居士、國內人民，盡其形壽隨侍供養。
commentary:: 
婆羅門者，即淨行種，由敬法故，終身隨侍，供養不輟。
orig::  ^594c30

又諸聲聞、辟支佛、菩薩、諸佛常樂見之。
commentary:: 
此明四聖之所樂見。
orig::  ^594c34

是人所在方面。
commentary:: 
是持經人所住方所。
orig::  ^594c38

諸佛皆向其處說法。
commentary:: 
於佛經典，眼視手持，口中讀誦，心地解了，如同佛口親聞無異。
何時諸佛不向說法？
黃卷即是對聖賢也。
orig::  ^594c40

悉能受持，一切佛法。
commentary:: 
一切諸佛所有之事，皆於此經宣示顯說。
持是經者，即是受持一切佛法。
orig::  ^594c46

又能出於深妙法音。
commentary:: 
由解佛意，能依經典出於深妙清淨法音。
orig::  ^595a2

爾時，世尊欲重宣此義，而說偈言：是人舌根淨，終不受惡味。
commentary::  ^595a6

以根淨故，惡味不入。
orig::  ^595a8

其有所食噉，悉皆成甘露。
commentary:: 
一切惡味，入此人口，皆成甘露。
orig::  ^595a10

以深淨妙聲，於大眾說法。
commentary:: 
以諸深遠，清淨妙音，於大眾中，演說諸法。
orig::  ^595a14

以諸因緣喻，引導眾生心。
commentary:: 
以諸一切善惡因緣譬喻解說，引導所聽眾生之心。
orig::  ^595a18

聞者皆歡喜，設諸上供養。
commentary:: 
所說深妙，聞者入神，心皆歡喜，設諸淨供。
orig::  ^595a22

諸天龍夜叉，及阿脩羅等，皆以恭敬心，而共來聽法。
commentary::  ^595a26

說若不妙，誰來聽受？
由深妙故，龍鬼欽崇。
orig::  ^595a28

是說法之人，若欲以妙音，徧滿三千界，隨意即能至。
commentary::  ^595a30

說法之人雖住於此，欲以妙音徧大千者，
由心徧故，音亦隨徧。
又復當知，三千之境即是五陰國土假名，
不離一念介爾之心，所以隨意能徧至也。
orig::  ^595a32

大小轉輪王，及千子眷屬，合掌恭敬心，常來聽受法。
commentary::  ^595a38

王及眷屬亦以法妙而來恭敬，合掌聽受。
orig::  ^595a40

諸天龍夜叉，羅剎毗舍闍。
commentary:: 
羅剎者，此云暴惡鬼。
毗舍闍者，此云噉精氣鬼。
orig::  ^595a42

亦以歡喜心，常樂來供養。
commentary:: 
即前八部為法，心喜樂興供養，
orig::  ^595a46

梵天王魔王。
commentary:: 
梵天王，色界主也。
魔王居欲天頂，權實不同。
實即天魔真邪見者，權即菩薩變化現身，
欲試行人，令堅道力。
orig::  ^595b2

自在大自在。
commentary:: 
自在者，即化樂天。
以力化現而自受樂，名為自在。
大自在者，即他化自在天。
化由他力，名為他化，而於其中得大自在。
又色究竟亦名大自在，即摩醯首羅也。
orig::  ^595b8

如是諸天眾，常來至其所。
commentary:: 
如上所現欲、色、無色三界諸天，常為法故至法師所。
orig::  ^595b16

諸佛及弟子。
commentary:: 
諸佛即是妙覺世尊，弟子即是三乘聖眾。
orig::  ^595b20

聞其說法音，常念而守護。
commentary:: 
聞法音時，常來護念。
orig::  ^595b24

或時為現身。
commentary:: 
現身有一切現，即是見佛色身；理現，即是解佛法音，名見法身。
orig::  ^595b26

復次，常精進！若善男子、善女人受持是經，
若讀、若誦、若解說、若書寫，得八百身功德。
commentary::  ^595b30

八百之數，如前已解。
orig::  ^595b32

得清淨身，如淨瑠璃。
眾生喜見。
commentary:: 
由持經力得勝義根，身清淨猶如瑠璃，眾生見者無不愛樂。
orig::  ^595b36

其身淨故，三千大千世界眾生，生時、死時，
上、下、好、醜，生善處、惡處，悉於中現。
commentary::  ^595b40

三千世界通內外報：內則自心一身之中具三千界，
色陰國土也，受、想、行、識眾生也，種種名字如五陰、
十二入、十八界等假名也；外則無情國土、
有情眾生，世間種種一切名字理而為言，
念起名生，念息名死，善名上好，惡名下醜，
善生善道，惡墮三途，但就身觀昭然可見。
就事上說，國土眾生稱呼名字，眾生之類誰無生死及以高下、
好醜等事？善惡之報具載典文，目前顯應其事非一，所以佛云悉於中現。
orig::  ^595b42

及鐵圍山、大鐵圍山、彌樓山、摩訶彌樓山等諸山王。
commentary::  ^595c12

此等名義如前已說，鐵圍等喻亦如前解。
orig::  ^595c14

及其中眾生，悉於中現。
commentary:: 
及大千界，所有眾生，亦於身中，而現其相。
orig::  ^595c16

下至阿鼻地獄。
commentary:: 
極苦處也。
orig::  ^595c20

上至有頂。
commentary:: 
極樂處也。
orig::  ^595c22

所有及眾生，悉於中現。
commentary:: 
其中所有山河國土苦樂之境，及以六道所有眾生，悉於身現。
orig::  ^595c24

若聲聞、辟支佛、菩薩、諸佛說法。
commentary:: 
若見空理，是聲聞說；若見如幻，是支佛說；
若見妙有，是菩薩說；若見妙覺，是諸佛說。
一身之法，其義如是。
一人善聽！
orig::  ^595c28

皆於身中，現其色像。
commentary:: 
相逐心生，身由業感，一切色像，豈外一身？
orig::  ^595c34

爾時，世尊欲重宣此義，而說偈言：若持法華經，其身甚清淨。
commentary::  ^595c38

持經之人，心不向惡，內無過失，甚是清淨。
orig::  ^595c40

如彼淨瑠璃，眾生皆喜見。
commentary:: 
猶如瑠璃，內外映徹，眾生見者，無不善樂。
orig::  ^595c44

又如淨明鏡，悉見諸色像。
commentary:: 
心見淨故，無不明了，知於鏡中，現諸色相。
orig::  ^595c48

菩薩於淨身，皆見世所有。
commentary:: 
持經菩薩身心淨故，皆見世間所有之事。
orig::  ^596a4

唯獨自明了，餘人所不見。
commentary:: 
唯自具眼見得分明，餘不學者所不能見。
orig::  ^596a8

三千世界中，一切諸群萌。
commentary:: 
群萌即是三界眾生，善惡念起，名曰萌芽。
orig::  ^596a12

天人阿修羅，地獄鬼畜生，如是諸色像，皆於身中現。
commentary::  ^596a16

六道之眾，各有一身，非從外來，唯心所造。
作此觀者，悉於身現。
orig::  ^596a18

諸天等宮殿，乃至於有頂。
commentary:: 
從欲界天，至無色界，宮殿樓閣，
orig::  ^596a22

鐵圍及彌樓，摩訶彌樓山，諸大海水等，皆於身中現。
commentary::  ^596a26

正眼觀之，何得不爾？
orig::  ^596a28

諸佛及聲聞，佛子菩薩等，若獨若在眾，說法悉皆現。
commentary::  ^596a30

佛菩薩等即前四聖，若獨處身、若在大眾說種種法，悉現身中。
orig::  ^596a32

雖未得無漏，法性之妙身。
commentary:: 
是持經人雖然未得本有法性，無妙身。
orig::  ^596a36

以清淨常體，一切於中現。
commentary:: 
以勝義根清淨常體，於一身中如實諦觀，
若善若惡、若聖若凡，一切色像無不悉現。
orig::  ^596a40

復次，常精進！若善男子、善女人，如來滅後受持是經。
commentary::  ^596a46

於佛滅後，末世持經。
orig::  ^596a48

若讀、若誦、若解說、若書寫，得千二百意功德。
commentary:: 
數如前解。
orig::  ^596b2

以是清淨意根。
commentary:: 
簡去浮塵四大肉團，正取清淨勝義根也。
orig::  ^596b6

乃至聞一偈一句，通達無量無邊之義。
commentary:: 
佛法深妙，一句之中具含多義，善解偈句，
旋轉通達，則得無量無邊之義。
orig::  ^596b10

解是義已，能演說一句一偈。
commentary:: 
自既解已，能為他人演說一句一偈之義。
orig::  ^596b16

至於一月四月，乃至一歲。
commentary:: 
從於一刻、一時、一日乃至一月，或有國土一年三時，
每時四月，一歲則是十二月也。
orig::  ^596b20

諸所說法，隨其義趣。
commentary:: 
見理之人，諸有所說，隨其文義之所趣向。
orig::  ^596b26

皆與實相不相違背。
commentary:: 
不見理人舉口成病，未甞不與正理相違；
其見法者一出正心，任運自與脩多羅合。
orig::  ^596b30

若說俗間經書。
commentary:: 
世俗文典
orig::  ^596b36

治世語言。
commentary:: 
治理世間一切言語。
orig::  ^596b38

資生業等。
commentary:: 
資助營生一切事業。
orig::  ^596b40

皆順正法。
commentary:: 
治世之言，無非訓導，懲惡勸善；資生之業，
無非善事，禁諸邪惡。
如是而說，與佛正法常相恊順。
orig::  ^596b42

三千大世界六趣眾生。
commentary:: 
即六道也。
orig::  ^596b48

心之所行。
commentary:: 
心念所行，若善若惡。
orig::  ^596c2

心所動作。
commentary:: 
動轉施為。
orig::  ^596c4

心所戲論。
commentary:: 
心所虗妄論諸法。
orig::  ^596c6

皆悉知之。
commentary:: 
持經菩薩以法格範，悉知其心之所運用。
orig::  ^596c8

雖未得無漏智慧，而其意根清淨如此。
commentary:: 
雖是凡夫，未得聖人無漏解脫真實智慧，
意根清淨，自能如此。
如銳鑑像，豈有心哉？
orig::  ^596c12

是人有所思，惟籌量言說。
commentary:: 
是持經人，心有所思，籌度解說，
orig::  ^596c18

皆是佛法，無不真實。
commentary:: 
由心正故，思忖言談，句句合法，無不真實。
orig::  ^596c22

亦是先佛經中所說。
commentary:: 
其心意語，亦是先佛經中所說真實之語。
orig::  ^596c26

爾時，世尊欲重宣此義，而說偈言：是人意清淨，明利無濁穢。
commentary::  ^596c30

是持經人意地清淨，明了聰利，無有穢濁。
orig::  ^596c32

以此妙意根，知上中下法。
commentary:: 
由意妙故通達佛理，知三乘教是方便法。
orig::  ^596c36

乃至聞一偈，通達無量義。
commentary:: 
百致一慮，解一千從。
orig::  ^596c40

次第如法說，月四月至歲。
commentary:: 
隨義次第，稱理而說。
始自一句一偈，至於一月四月，及以一歲。
言有次第，理無窮盡。
orig::  ^596c42

是世界內外，一切諸眾生。
commentary:: 
世界內外，即是自他、依正二報。
諸眾生有六道、三乘、四眾、八部。
orig::  ^596c48

若天龍及人，夜叉鬼神等。
commentary:: 
此八部也。
orig::  ^597a4

其在六趣中，所念若干種。
commentary:: 
然諸眾生，在六道中，心之所念，有若干種。
orig::  ^597a6

持法華之報，一時皆悉知。
commentary:: 
持經之人，以經印心，即法華經實相之印，
印諸眾生心地之法，一時明了，無不知之。
orig::  ^597a10

十方無數佛，百福莊嚴相，為眾生說法，悉聞能受持。
commentary::  ^597a16

十方諸佛，種種相好，百種勝福，以為莊嚴，
皆由功德，及智慧生。
佛為眾生，所說之法，隨有所得，悉能受持。
orig::  ^597a18

思惟無量義。
commentary:: 
心中思惟，無量義趣。
orig::  ^597a24

說法亦無量。
commentary:: 
所說之法，亦有無量。
orig::  ^597a26

終始不忘錯。
commentary:: 
終始記憶，無有遺忘，及心顛錯，
orig::  ^597a28

以持法華故，悉知諸法相。
commentary:: 
法華經者，諸經之王。
解法華義，即是解了一切諸法。
orig::  ^597a30

隨義識次第。
commentary:: 
隨其文義，善識次第。
orig::  ^597a34

達名字語言。
commentary:: 
了達法相，種種名字。
如經所說，一切語言，
orig::  ^597a36

如所知演說。
commentary:: 
如其所應，善能了知，而為演說。
orig::  ^597a40

此人有所說，皆是先佛法。
commentary:: 
此持經人若有所說，亦是先佛經中之法。
orig::  ^597a42

以演此法故。
commentary:: 
以演如此知機合理微妙法故。
orig::  ^597a46

於眾無所畏。
commentary:: 
於大眾中，安詳而說，無有所畏。
orig::  ^597a48

持法華經者，意根淨若斯。
commentary:: 
由持經力，意根清淨。
若此明了，
orig::  ^597b2

雖未得無漏。
commentary:: 
雖然未得，無漏淨心，
orig::  ^597b6

先有如是相。
commentary:: 
先有如是應驗之相。
orig::  ^597b8

是人持此經，安住希有地。
commentary:: 
是人心淨，能持此經，安住法性希有之地。
orig::  ^597b10

為一切眾生，歡喜而愛敬。
commentary:: 
得諸眾生，見之歡喜，心生愛敬，
orig::  ^597b14

能以千萬種，善巧之語言，分別而演說，持法華經故。
commentary::  ^597b18

能以千萬善巧語言。
分別解說如來法藏。
功由持此法華經故。
妙法蓮華經句解卷第六
 ^597b20
