
other:: 
pin:: 大方廣佛華嚴經疏卷第十六〔入第八經下半〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△三、地面香海者。
上之大海既是藏識，今明心華之內攝諸種子，
一一種子不離藏海，故有多香海。
然一一具於性德，故皆有莊嚴。
長行分二：初、總舉數。
orig::  ^726c11

爾時，普賢菩薩復告大眾言〔至〕佛剎微塵數香水海。
commentary::  ^726c19

準下剎種及梵本中，皆有十不可說。
今闕十字，或是譯人之漏，或是傳寫之失。
下標種處亦然。 ^726c21

△二、別顯莊嚴。準後總結，應云一一香海，各有若干莊嚴。
今文略無。若桉文取義，一切之言，即一切海，總以妙寶而為其底等。
文有二十句。前十明海體狀：一、底，二、岸，
三、網，四、水，五、華，六、垽，七、聲，八、光，九、人衛現通，
十、結廣無盡。
orig::  ^726c23

一切妙寶莊嚴其底〔至〕所有莊嚴悉於中現。 ^726c35

階陛莊嚴具眾寶〔至〕悉是如來自在力。
commentary::  ^726c37

初一頌階陛及欄楯，次一頌樹林，三頌華敷，
四頌幢相，五頌城殊，六頌牆閣。
繚者，纏也。七頌結嚴屬佛：一昔因，二現力。 ^726c39

△四、海間香河，即隨一一心同時相應功德流注也。
長行亦三：初、舉數。
orig::  ^726c43

爾時，普賢菩薩復告大眾言〔至〕香水河右旋圍繞。
commentary::  ^727a2

△二、辨嚴具。
orig::  ^727a4

一切皆以金剛為岸。
commentary::  ^727a6

岸體諸河，並無差別，故云一切皆以。
orig::  ^727a8

淨光摩尼，以為嚴飾。
commentary::  ^727a10

以珠嚴岸。
orig::  ^727a12

常現諸佛，寶色光雲。
commentary::  ^727a14

現佛光色。
orig::  ^727a16

及諸眾生，所有言音。
commentary::  ^727a18

出異類音。
orig::  ^727a20

其河所有漩澓之處〔至〕種種形相皆從中出。
commentary::  ^727a22

漩澓出影。
orig::  ^727a24

摩尼為網，眾寶鈴鐸。
commentary::  ^727a26

網鐸垂覆。
orig::  ^727a28

諸世界海，所有莊嚴，悉於中現。
commentary::  ^727a30

總顯多嚴。
orig::  ^727a32

摩尼寶雲以覆其上〔至〕及一切佛神通之事。
commentary::  ^727a34

寶雲覆上，現聖依正。
orig::  ^727a36

復出妙音，稱揚三世，佛菩薩名。
commentary::  ^727a38

澓出妙音。
orig::  ^727a40

其香水中常出一切寶燄光雲，相續不絕。
commentary::  ^727a42

水湧光雲，長劫無盡。
△三、結廣數。
orig::  ^727a44

若廣說者，一一河各有世界海微塵數莊嚴。
commentary::  ^727a46

既繞小海及與小河，尚有剎海塵數之嚴，
彌顯標結，非唯約事，皆是一多無礙耳。 ^727a48

△二、偈頌。
orig::  ^727b2

爾時，普賢菩薩欲重宣其義〔至〕觀察十方而說頌言。 ^727b4

清淨香流滿大河〔至〕炳然顯現諸佛影。
commentary::  ^727b6

初半偈頌岸體金剛。
次一偈半頌摩尼嚴岸三：一頌光雲言音。
次三皆頌漩澓出影。
七頌網鐔垂覆，及總現諸嚴，前現事嚴，此說道行。
八頌現佛依正。九頌澓出妙音。
十頌水出光雲。 ^727b8

△五、河間華林長行有三：初、總標。
orig::  ^727b14

爾時，普賢菩薩復告大眾言〔至〕悉以妙寶種種莊嚴。
commentary::  ^727b18

△二、別顯。
orig::  ^727b20

一一各有四天下微塵數〔至〕眾寶樹林次第行列。
commentary::  ^727b22

別顯二事，謂華及樹，水陸各一，實有多事。
然此一段，文勢少異，不列十事，以顯無盡，
而但舉二，展轉明多。
初一白蓮，後一寶樹。
orig::  ^727b24

一一樹中恒出一切〔至〕摩尼寶王充徧其地。
commentary::  ^727b30

□□寶樹，出五蘂用。
一出莊嚴雲，二寶王照耀，三華香盈滿，
四出音演法，五雨寶徧地。
五中有總有別，上總下別，別有八事，通三世間。
orig::  ^727b32

所謂：蓮口輪摩尼寶王〔至〕普垂布光網雲摩尼寶王。
commentary::  ^727b38

上六，現器。
orig::  ^727b40

現一切諸佛神變摩尼寶王。
commentary::  ^727b42

此一現正覺。
orig::  ^727b44

現一切眾生業報海摩尼寶王。
commentary::  ^727b46

此一現眾生世間，如劒葉林等現惡業報，
天意樹等即善業報，男女林中朝生暮落皆業報海。
orig::  ^727b48

如是等有世，界海微塵數。
commentary::  ^727c4

且結樹之雨寶，已有剎海塵數，例上出雲等四，一一皆然。
一樹之中，已有多種剎海之嚴。
次例芬陀利華，亦同於樹，其華與樹，各有四天下塵，一一皆爾。
如華樹等類，復應有剎海塵數之物，故為無盡之嚴也。 ^727c6

△三、總結。
orig::  ^727c14

其香水河兩間之地，一一悉具如是莊嚴。
commentary::  ^727c16

△二、應頌不次，文分為三：初、寶樹。
orig::  ^727c18

爾時，普賢菩薩欲重宣其義〔至〕觀察十方而說頌言。 ^727c20

其地平坦極清淨〔至〕悉以十力廣開演。
commentary::  ^727c22

△二白蓮華。
orig::  ^727c24

摩尼妙寶芬陀利〔至〕悉現光明無盡歇。
commentary::  ^727c26

△三、有三偈頌結嚴所因。
orig::  ^727c28

三世所有諸莊嚴〔至〕隨其意樂悉清淨。
commentary::  ^727c30

謂由佛力，體用無礙，現而常如。
然此三偈，有多意趣，初一偈器世間，次一智正覺，後一眾生。
欲明一一事中，皆現三世間嚴，影略其文耳。
又初明一果能現，次例一切莊嚴，後明塵塵皆爾，
從略至廣，從麤至細。
又初明佛力，次彰願力，後隨樂力。
又初果後因，願通因果。
又初自後他，願通自他。
又初明即性無性，體本不生。
次明即相無相，現無來去。
後明不壞於相，各見不同。
方顯華藏之嚴，皆言亡慮絕，非可情求也。 ^727c32

△六、辨總結莊嚴。
上來諸段，雖說莊嚴，猶未能盡。
今總顯一一之境，若說不說，皆具剎海塵數功德莊嚴，是以文云一切境界。
長行文二：初、標莊嚴難測。
orig::  ^727c48

爾時普賢菩薩〔至〕世界海莊嚴不可思議。
commentary::  ^728a8

△二、徵釋所由。
orig::  ^728a10

何以故諸佛子〔至〕清淨功德之所莊嚴。
commentary::  ^728a12

清淨功德文含二義：一謂眾多果嚴即是清淨功德，二謂一一果嚴從多清淨功德因生。
以因望果應成四句，謂多因一果、一因多果等，故隨一事即曰難思。
是以頌云：但由如來昔所行，神通願力而出生。
斯即因也。若語果嚴略有五相：一者令多周給一切，
二者令常永無乏絕，三者令妙悅可眾心，
四者稱性無生無相，五者自在鎔融無礙。
偈文具之。總斯五義故曰難思，況因果相即 ^728a14

△二、偈文有十，大分為二：初、果嚴用勝三：
初、別明嚴用。
orig::  ^728a28

爾時，普賢菩薩欲重宣其義〔至〕觀察十方而說頌言。 ^728a32

此剎海中一切處〔至〕一切剎海咸周徧。
commentary::  ^728a34

△二、結現緣。
orig::  ^728a36

所有化佛皆如幻〔至〕一切剎中如是現。
commentary::  ^728a38

△三、結多類。
orig::  ^728a40

如來自在神通事〔至〕一切皆於寶中見。
commentary::  ^728a42

△二、對因果。
orig::  ^728a44

十方所有諸變化〔至〕神通願力而出生。
commentary::  ^728a46

由行願神通為因，故獲變化，如鏡像果。
orig::  ^728a48

若有能修普賢行〔至〕普現其身淨眾剎。
commentary::  ^728b2

以普賢勝智為因故，得一塵淨眾剎果。
orig::  ^728b4

不可思議億大劫〔至〕一剎那中悉能現。
commentary::  ^728b6

由長時近友為因故，得剎那頓現之果。
orig::  ^728b8

諸佛國土如虗空〔至〕本願力故住其中。
commentary::  ^728b10

彰淨因之意，使倣而行之。
前半智境，嚴即無嚴，謂自受用土，周徧無等法性之土，
體性無生，二皆無相。
後半悲應，無嚴之嚴，嚴徧法界，無住之住，常住剎中。 ^728b12

△三、所持剎網，釋品目世界之言。
又前明本剎，今辨末界，故兼染淨。
文三：初、告眾許說。
orig::  ^728b18

爾時普賢菩薩復告〔至〕有何等世界住？
我今當說。
commentary::  ^728b22

△二、雙標二章。
orig::  ^728b24

諸佛子此不可說〔至〕不可說佛剎微塵數世界。
commentary::  ^728b26

標二章者，謂種及剎。
然剎種依剎海，諸剎依剎種，則寬陿可知，名從何得？
欲明世界無邊，方便顯多，故立此名。
謂積多世界，共在一處，攝諸流類，故名為種。
如是種類，復有眾多，深廣無邊，故名為海。
如積多魚，以成一種，魚龍龜鼈，山泉島嶼，
乃有多種，並悉攝在一大海中。
而言世界無邊者，海外有海，海海無窮也。
若爾，種無別體，攬界以成，何以下文說有形體？
雖依種類以立種名，何妨此種別有其體？
如多蠭孔，共成一窠，豈妨此窠別有其體？
上舉魚龍，蓋分喻耳。
即依後義，亦得名為種性。
依於此種，能生世界，如依一禾，有多穀粒。
舊經云性，多取此義。
恐濫體性，故改為種。
言有不可說者，若準下文，香海及種，皆有十不可說。
梵本亦有，今脫十字，多是傳寫之漏耳。 ^728b28

△三、廣釋二章二：初、通明剎種不同。
釋剎種章二：初、長行二：初、列十門。
orig::  ^728c6

諸佛子！彼諸世界種，於世界海中。
commentary::  ^728c10

然此十門剎種之異，並悉不離所依華藏。
故云：於世界海中所列十事，與成就品都望全異，彼通諸海。
此明一海之中所有剎種，若別別相望互有互無，
起具、因緣、清淨、佛出、劫住、轉變，彼有此無；
方所、分齊、行列、趣入、力持等五，彼無此有；
依住、形體、莊嚴無別，彼此名同。
前後互出都有十五，皆顯十者俱表無盡，
而或異者彰義多端，復有同者恐濫全別，何以起具前有此無？
前段總明成立因果，此中正辨何等世界所依住故，餘可思準。
然與前同已如前釋，不同吾事今當說之。
orig::  ^728c12

各各依住，各各形狀，各各體性。
commentary::  ^728c32

上三同前。
orig::  ^728c34

各各方所。
commentary::  ^728c36

若圓滿方所，周徧法界，無處不有，不即三界，不離三界。
若隨宜方所，隨十方中向背名別。
orig::  ^728c38

各各趣入。
commentary::  ^728c42

依門趣入約法門者，謂三解脫，又互相現入而無來去等。
orig::  ^728c44

各各莊嚴。
commentary::  ^728c48

同前
orig::  ^729a2

各各分齊。
commentary::  ^729a4

約事隨宜，廣陿異故；約佛分齊，則十方無際。
orig::  ^729a6

各各行列。
commentary::  ^729a8

即是道路，約事可知，約法謂大念慧行以為游路。
orig::  ^729a10

各各無差別。
commentary::  ^729a12

同前
orig::  ^729a14

各各力加持。
commentary::  ^729a16

即食能令住，約法廣大法，味喜樂所持。
又此互出，顯佛淨土十八圓滿，十五攝故。
言十八者，顯色、形色、分量、方所、因果及主、
輔翼、眷屬、任持、事業、攝益、無畏、住處、游路、
乘門、依持。 ^729a18

云何攝耶？此具因緣，即因圓滿。
依住即是依持，形狀即當形色。
體攝二種：一、攝顯色，七寶光明為體性故；
二、攝果滿，隨類之果可知，約佛大圓鏡智相應淨識之所變故。
故上偈云：或一念心普示現為體。
莊嚴攝三，謂：一、攝住處，如來莊嚴為住處；
二、攝輔翼，菩薩嚴故；三、攝眷屬，有餘眾故。
清淨攝三：一、攝事業，謂作有情之義利故；
二、攝攝益，謂現證解脫滅彼煩惱及災橫故；
三、攝無畏，謂內無災橫、外無怖畏故。
此中依住攝二圓滿：一、攝主；二、攝乘，或說一乘等故。
方所、分齊，二名全同。
行列即路，趣入即門，力持謂任持。
劫住、轉變，十八中無，義同於果及事業。
攝亦可成二十圓滿，於理無違，謂劫住窮未來故，
轉變即如來神通變化世界海，普清淨轉變即圓滿義。
其無差別，彼文雖無，即由此故方顯圓滿。
餘皆隨宜，故云各各。
無差既同，云何各各所無差事？
有多種故。若將此十對成就品十亦得相攝，恐厭繁文。
又上諸文一一段中具多圓滿，一一融攝，故異餘宗。 ^729a24

△二、隨門廣釋。但釋其三，謂依住、形狀、體性。
餘七雖略，義已上說。
今初，分二：初、列。
orig::  ^729b10

諸佛子！此世由種〔至〕依一切佛音聲摩尼王海住。
commentary::  ^729b16

△二、結。
orig::  ^729b18

如是等若廣說者，有世界海微塵數。
commentary::  ^729b20

△二、形狀二：初、列二十種。
orig::  ^729b22

諸佛子！彼一切世界種〔至〕或作諸莊嚴具形。
commentary::  ^729b24

迴轉形者，襵褻往來之形也。
壇墠形者，築土為壇，除地為墠。
佉勒迦者，梵音，此云竹篅。 ^729b26

△後結塵數不同。
orig::  ^729b28

如是等若廣說者，有世界海微塵數。
commentary::  ^729b32

△三、體性二：初、列。
orig::  ^729b34

諸佛子！彼一切世界種〔至〕清淨音聲為體。
commentary::  ^729b36

亦二十種，前十色相，後十是聲。
會釋如前。
△二、結。
orig::  ^729b38

如是等若廣說者，有世界海微塵數。
commentary::  ^729b40

△二、應頌有十，分為六段：初、一頌一住。
orig::  ^729b42

爾時，普賢菩薩欲重宣其義〔至〕觀察十方而說頌言。 ^729b44

剎種堅固妙莊嚴〔至〕或有住於香海等。
commentary::  ^729b46

△二、有一頌，頌形狀及布列安住。
orig::  ^729b48

須彌城樹壇墠形〔至〕各各布列而安住。
commentary::  ^729c2

△三頌體性。
orig::  ^729c4

或有體是淨光明〔至〕佛功德音亦如是。
commentary::  ^729c6

△四頌三事。
orig::  ^729c8

剎種一一差別門〔至〕無等無量悉周徧。
commentary::  ^729c10

謂初二句頌所入門，次句方所等四句莊嚴，
餘二偈中廣大剎之本相，即是分齊廣陿。
此彼相入，亦頌趣入。
初偈以多入一，後偈一多互入，皆入而無入。
入則壞緣起，不入壞性用。
又要由不入，方能入耳。
又約體本空故，無來無入；約相不壞故，如本無差。
以性融相，故得互入。 ^729c12

△五頌無差。
orig::  ^729c22

一切國土微塵中〔至〕一切眾生悉調伏。
commentary::  ^729c24

謂塵容佛海等無差故。
△六、頌力加持。
orig::  ^729c26

佛身周徧一切剎〔至〕普化一切諸含識。
commentary::  ^729c28

主伴皆是神力任持，普化之言兼於法味。
△二、別明種剎香海雙釋二章者，謂香海依剎海，
剎種依香海，諸剎依剎種。
長行分三：初、總舉諸海所依。
orig::  ^729c30

爾時，普賢菩薩復告大眾〔至〕如天帝網分布而住。
commentary::  ^729c36

上來雖復但標剎種及剎二章，而依住中皆云依海，故列海數。
此多香海並在剎海地面，故云所依。
言如帝網者，大都分布，則似車輪。
其有別者，謂帝釋殿網貫天珠成，以一大珠當心，
次以次大珠貫穿帀繞，如是展轉，更遞圍繞，經百千帀。
若上下、四面、四角望之，皆行伍相當。
今此香海雖在地面，分布相似，又有涉入重重之義，故云如也。 ^729c38

△二、次第別顯諸海種剎，文分為三：初辨中間一海，
次辨右旋十海，後明十海所管之海。
然十海各管不可說佛剎塵數之海，總顯則有十不可說佛剎塵數。
次第說者，但有一百一十一海，餘皆略指。
今初，中央一海分二：光明香海出華以持剎種三：
初、香海名
orig::  ^730a2

諸佛子！此最中央香水海〔至〕摩尼王幢為底。
commentary::  ^730a14

以多華發光故，亦由菩薩行華而為因故。
△二舉華名。
orig::  ^730a16

出大蓮華，名：一切香摩尼王莊嚴。
commentary::  ^730a20

謂以香摩尼嚴此華故，又從摩尼底而出生故，約法即萬行圓明之所成故。
海能有華，故受華名；華依於海，取海底稱。 ^730a22

△三剎種名。
orig::  ^730a26

有世界種而住其上〔至〕以一切莊嚴具為體。
commentary::  ^730a28

約事，寶光遠照故；約法，其世界種正是所含種子，
一一皆有大智光明徧照法界義故，性德互嚴故。 ^730a30

△二、所持世界三：初、總舉大數。
orig::  ^730a34

有不可說佛剎微塵數世界於中布列。
commentary::  ^730a36

△二、別辨當中有二十層。
廣大主剎，準標及結，皆有不可說剎塵之數。
今文但列十九佛剎塵數為二十層。
其能繞剎，但有二百一十佛剎塵數。
下當會釋。二十層即分二十段。
第一層有七事：
orig::  ^730a38

其最下方有世界〔至〕金剛莊嚴光耀輪為際。
commentary::  ^730a46

辨際，謂世界所據之際，如金剛際。
orig::  ^730a48

依眾寶摩尼華而住。
commentary::  ^730b2

依住。若準此名，大同剎種所依蓮華。
而舊釋云：於前無邊香海所出華上，更有此華持此一界者，
以例上諸層別有依住，故為此釋，何妨最下依於總華？
思之。
orig::  ^730b4

其狀猶如摩尼寶形。
commentary::  ^730b12

狀形，謂摩尼狀，有於八楞，似方不方，似圓不圓，故異下八隅。
orig::  ^730b14

一切寶華莊嚴雲，彌覆其上。
commentary::  ^730b18

上覆
orig::  ^730b20

佛剎微塵數世界周帀圍燒，種種安住，種種莊嚴。
commentary::  ^730b22

眷屬。
orig::  ^730b24

佛號：淨眼離垢燈。
commentary::  ^730b26

本界佛名離二障垢，智眼清淨照世如燈。
然佛德無邊各隨一義，二層已去或有八事，
謂加去此遠近故；或有九事，加純淨言故。
準此，若無此言即通染淨。
此上眷屬漸加剎數，中間諸事可以準知。 ^730b28

△第二層
orig::  ^730b34

此上過佛剎微塵數世界〔至〕佛號師子光勝照。
commentary::  ^730b38

△第三層
orig::  ^730b40

此上過佛剎微塵數世界，〔至〕佛號：淨光智勝幢。
commentary::  ^730b42

△第四層
orig::  ^730b44

此上過佛剎微塵數世界〔至〕無量精進力善出現。
commentary::  ^730b46

△第五層
orig::  ^730b48

此上過佛剎微塵數〔至〕其形普方而多有隅角。
commentary::  ^730c2

言普方者，都望則方，而一面之中，亦有多角，隅即是角。
orig::  ^730c4

梵音摩尼王雲以覆其上〔至〕佛號香光喜力海。
commentary::  ^730c8

△第六層
orig::  ^730c10

此上過佛剎微塵數世界，〔至〕佛號：普光自在幢。
commentary::  ^730c12

△第七層
orig::  ^730c14

此上過佛剎微塵數〔至〕歡喜海功德名稱自在光。
commentary::  ^730c16

△第八層
orig::  ^730c18

此上過佛剎微塵數〔至〕佛號廣大名稱智海幢。
commentary::  ^730c20

△第九層
orig::  ^730c22

此上過佛剎微塵數〔至〕清淨月光明相無能摧伏。
commentary::  ^730c24

△第十層
orig::  ^730c26

此上過佛剎微塵數〔至〕佛號一切法海最勝王。
commentary::  ^730c28

△第十一層
orig::  ^730c30

此上過佛剎微塵數世界，〔至〕佛號：無量功德法。
commentary::  ^730c32

△第十二層
orig::  ^730c34

此上過佛剎微塵數世界〔至〕佛號超釋梵。
commentary::  ^730c36

△第十三層
orig::  ^730c38

此上過佛剎微塵數世界〔至〕此世界名娑婆。
commentary::  ^730c40

主剎即此娑婆。
orig::  ^730c42

以金剛莊嚴為際〔至〕莊嚴虗空雲而覆其上。
commentary::  ^730c44

言形如虗空者，靜法云：大小乘經並說虗空體無形質，不可見相。
今云有形者，迴文者誤。
梵本云：三曼多〔周圓〕、第嚩皤博曩〔天宮〕、
伽伽那〔虛空〕、阿楞迦羅〔莊嚴蓋覆〕、僧塞怛那〔形狀〕。
迴文應以形狀置周圓之前，虗空安天宮之上，
然後合綴飾云其形周圓似空，居天宮莊嚴之具而覆其上。
靜法此正深有理致。
今依經通之，亦有理在。
謂空雖無形，隨俗說故。
以俗典指空為天，謂天為圓穹，其形如#CB00828;。
是故書說天勢圍平野，亦如法華云梵王為眾生之父，亦隨俗說耳。
orig::  ^730c46

十三佛剎微塵數世界〔至〕毗盧遮那如來世尊。
commentary::  ^731a16

△第十四層
orig::  ^731a18

此上過佛剎微塵數世界〔至〕佛號徧法界勝音。
commentary::  ^731a20

△第十五層
orig::  ^731a22

此上過佛剎微塵數世界〔至〕其狀猶如卍字之形。
commentary::  ^731a24

形如卍字者，靜法云：室利#CB01998;瑳本非是字，
乃是德者之相，正翻吉祥海雲，眾德深廣如海，益物如雲。
古來三藏誤譯洛剎曩為惡剎攞，遂以相為字，故為謬耳。
然此相以為吉祥萬德之所集成，因目為萬，
意在語略義含，合云萬相耳。
orig::  ^731a26

摩尼樹香水海雲〔至〕佛號不可摧伏力普照幢。
commentary::  ^731a36

△第十六層
orig::  ^731a38

此上過佛剎微塵數世界，〔至〕佛號：清淨日功德眼。
commentary::  ^731a40

△第十七層
orig::  ^731a42

此上過佛剎微塵數世界〔至〕無礙智光明徧照十方。
commentary::  ^731a44

△第十八層
orig::  ^731a46

此上過佛剎微塵數世界，〔至〕佛號：無量方便最勝幢。
commentary::  ^731a48

△第十九層
orig::  ^731b2

此上過佛剎微塵數世界，〔至〕佛號：普照法界虗空光。
commentary::  ^731b4

△第二十層
orig::  ^731b6

此上過佛剎微塵數世界，〔至〕佛號：福德相光明。
commentary::  ^731b8

△三、類結所餘。此中非唯結數，兼總顯上文所依住等。
文分為四：初、總結都數。
orig::  ^731b10

諸佛子！此徧照十方〔至〕佛剎微塵數廣大世界。
commentary::  ^731b14

即舉本剎種結有若干，此所結剎定是主剎。
以下文指此不可說佛剎，更有兩重繞故。
其直上中間有十九佛剎，而結有不可說者，以旁論故。
不爾，豈一剎種最下唯一主剎？
故知如向所說主剎，橫豎共論有不可說。
故下結其所在，云及在香水河中，思之。 ^731b16

△二、結形類三：初、總列十門。
orig::  ^731b26

各各所依住，各各形狀，〔至〕各各力加持，周帀圍繞。
commentary::  ^731b28

既言周帀圍繞，明知傍去。
△二、廣說十門。
orig::  ^731b30

所謂：十佛剎微塵數迴轉形〔至〕微塵數門闥形世界。
commentary::  ^731b32

世界形狀有十八句，望前剎種形中，闕須彌山形及嚴具形，
餘皆全同，但此約剎為異耳。 ^731b34

△三、結歸都數。
orig::  ^731b36

如是等有不可說佛剎微塵數。
commentary::  ^731b40

△三、結眷屬。
orig::  ^731b42

此一一世界各有十佛剎〔至〕廣大世界周帀圍繞。
commentary::  ^731b44

然有兩重：主、伴。此一一者，指上不可說塵數也。
若望前文，主剎直上繞數漸增，今總相說，故云一一各有十剎塵也。
又是欲顯無盡義故。
orig::  ^731b46

此諸世界一一復有〔至〕微塵數世界而為眷屬。
commentary::  ^731c4

如上之言文含二義：一即總指前能繞所繞之數繞一世界，
不欲繁文故云如上。
二者如上亦用十佛剎為能繞也。
依此則似譯人文繁理隱，何不言一一復有十佛剎塵數耶？
若依前義則譯者之妙。 ^731c6

△四彰所在
orig::  ^731c14

如是所說一切世界〔至〕及圍繞此海香水河中。
commentary::  ^731c16

即最□香海，□言及在香河，明知傍去。 ^731c18

〔入第九經〕。
△二、明右旋十海，即繞處□妙華光海，有其十也。
各有剎種十海，即為十段：初、離垢燄藏海二：
初、牒中海以定方。
orig::  ^731c20

爾時，普賢菩薩復告大眾言〔至〕妙華光香水海東。
commentary::  ^731c26

即是所繞，從東為首。
△二、明能繞之海二：初、海華剎種。
orig::  ^731c28

次有香水海名離垢#CB08504;藏
〔至〕以菩薩行吼音為體。
commentary::  ^731c32

△二、明種所持。剎有二十重，下九海例然。
今第一海二十重中，各有七事：一、相去遠近，
二、剎名，三、形狀，四、所依，五、上覆，六、眷屬，
七、佛號。或有說體，或說清淨，即或八或九。
其第一重無去遠近，但有最下方言。
然文並可知。有難，即釋第一重。
orig::  ^731c34

此中最下方有世界〔至〕佛號眉間光徧照。
commentary::  ^731c44

△第二重
orig::  ^731c46

此上過佛剎微塵數世界，有世界，名：德華藏。
commentary::  ^731c48

剎名。
orig::  ^732a2

其形周圓依一切寶華蘂〔至〕佛號一切無邊法海慧。
commentary::  ^732a4

△第三重
orig::  ^732a6

此上過佛剎微塵數世界，〔至〕佛號：功德相光明普照。
commentary::  ^732a8

△第四重
orig::  ^732a10

此上過佛剎微塵數世界，〔至〕佛號：善眷屬出興徧照。
commentary::  ^732a12

△第五重
orig::  ^732a14

此上過佛剎微塵數世界〔至〕佛號法喜無盡慧。
commentary::  ^732a16

△第六重
orig::  ^732a18

此上過佛剎微塵數世界，〔至〕佛號：清淨普光明。
commentary::  ^732a20

△第七重
orig::  ^732a22

此上過佛剎微塵數世界，〔至〕佛號：功德華清淨眼。
commentary::  ^732a24

△第八重
orig::  ^732a26

此上過佛剎微塵數世界〔至〕佛號慧力無能勝。
commentary::  ^732a28

△第九重
orig::  ^732a30

此上過佛剎微塵數世界〔至〕廣大目如空中淨月。
commentary::  ^732a32

△第十重
orig::  ^732a34

此上過佛剎微塵數世界，〔至〕佛號：金色須彌燈。
commentary::  ^732a36

△第十一重
orig::  ^732a38

此上過佛剎微塵數世界，〔至〕佛號：逈照法界光明智。
commentary::  ^732a40

△第十二重
orig::  ^732a42

此上過佛剎微塵數世界，〔至〕佛號：寶燈普照幢。
commentary::  ^732a44

△第十三重
orig::  ^732a46

此上過佛剎微塵數世界，〔至〕佛號：蓮華#CB08504;徧照。
commentary::  ^732a48

△第十四重
orig::  ^732b2

此上過佛剎微塵數世界，〔至〕名：寶藏莊嚴狀如四洲。
commentary::  ^732b4

水中可居曰洲。準俱舍，東洲如半月，南洲如車，
西如滿月，北則畟方。
四洲形異而云如者，似此界也。
orig::  ^732b6

依寶瓔珞須彌住〔至〕佛號無盡福開敷華。
commentary::  ^732b10

△第十五重
orig::  ^732b12

此上過佛剎微塵數世界，〔至〕佛號：甘露音。
commentary::  ^732b14

△第十六重
orig::  ^732b16

此上過佛剎微塵數世界〔至〕佛號最勝法無等智。
commentary::  ^732b18

△第十七重
orig::  ^732b20

此上過佛剎微塵數世界，〔至〕佛號：徧照虗空光明音。
commentary::  ^732b22

△第十八重
orig::  ^732b24

此上過佛剎微塵數世界，〔至〕佛號：普現勝光明。
commentary::  ^732b26

△第十九重
orig::  ^732b28

此上過佛剎微塵數世界，〔至〕無邊功德稱普光明。
commentary::  ^732b30

△第二十重
orig::  ^732b32

此上過佛剎微塵數世界，〔至〕佛號：普照虗空燈。
commentary::  ^732b34

此中文無標結，大數準例合有。
大方廣佛華嚴經疏卷第十六
 ^732b36
