佛祖綱目卷第十八〔來字號〕
other:: 
# 漢宣帝五鳳元年～漢平帝元始三年
甲子戊辰〔改元甘露〕壬申〔改元黃龍〕癸酉〔元帝初元元年〕戊寅〔改元永光〕癸未〔改元建昭〕戊子〔改元景寧〕己丑〔成帝建始元年〕癸巳〔改元河平〕丁酉〔改元陽朔〕辛丑〔改元鴻嘉〕乙巳〔改元永始〕己酉〔改元元延〕癸丑〔改元綏和〕乙卯〔哀帝建平元年〕己未〔改元元壽〕辛酉〔平帝元始元年〕癸亥〔漢平帝元始三年止〕
壬寅。鴻嘉二年。光祿大夫劉向。
撰神仙傳云。黃帝以下。
迄今。得仙道者。百四十九人。
其七十四人。已見佛經矣。
又言。博觀典籍。往往見有佛經。
己未。元壽元年。景憲使大月氏國。
還得浮圖經。時莫有識者。
other:: 
## 十八祖伽耶舍多傳法鳩摩羅多
〔戊申〕十八祖伽耶舍多傳法鳩摩羅多 ^580c31

伽耶舍多。摩提國人也。
姓#CB15106;頭藍。
父天蓋。母方聖。甞夢大神持鑑。
因而有娠。凡七日而誕。
肌體瑩如琉璃。未甞洗沐。
自然香潔。幼好閑靜。
語非常。童持鑑出遊。
遇僧伽難提尊者。
付法後。領徒至大月氏國。
見一婆羅門舍有異氣。
舍多將入彼舍。舍主鳩摩羅多問曰。
是何徒眾。舍多曰。
是佛弟子。彼聞佛號。
心神竦然。即時閉戶。
舍多良久。扣其門。
羅多曰。此舍無人。
舍多曰。答無者誰。
羅多聞語。知是異人。
遽開門延接。舍多指其舍簷之下犬宿之處。
謂羅多曰。汝父埋金於此。
今為犬以守之。遂掘地。
果得金。復謂羅多曰。
昔世尊記曰。吾滅後一千年。
有大士。出現於月氏國。
紹隆玄化。今汝值吾。
應斯嘉運。於是羅多發宿命智。
投誠出家。舍多度之。
授具已。付法眼。偈曰。
有種有心地。因緣能發明。
於緣不相礙。當生生不生。
伽耶舍多既付法已。
踴身虗空。現十八變化。
火光三昧。自焚其身。
眾以舍利建塔。當此土漢成帝二十年戊申歲也。
佛祖綱目卷第十八
 ^580c43
