
other:: 第九之一大佛頂首楞嚴經疏解蒙鈔卷第九〔之一〕
author:: 海印弟子　蒙叟錢謙益鈔
commentary:: 
〔◑第六天趣中〕。
〔●二色界十八天〕
〔○初色界天合釋〕。 ^762c12

。 ^762c24

。 ^762c38

。 ^763a4

〔○次合釋四禪八定〕。 ^763a12

。 ^763a18

。 ^763a26

 ^763a28

。 ^763a34

。 ^763a36

〔#CB15232;文三。
一、總標。〕
orig::  ^763b4

阿難，世間一切所修心人，不假禪那，無有智慧。
commentary::  ^763b6

【疏】此總明修心之人，須假禪定，然後發慧。
定慧均等，方稱靜慮。
〔資中文〕若不爾者，不得名禪。
意顯此四位中，皆因禪慧。
然於其中，所伏惑習，差降有異，故分諸天，下自辨釋。
或可此約世間人，不修無漏禪定，不發無漏正慧，遂感四禪果報。
雖曰修禪，但是有漏六行事觀，不離虗妄，不名禪那。
如下文云：此三勝流，雖非正修真三摩地。
又云：但能執身，不行淫欲等。
又下結云：此皆不了妙覺明心，積妄發生，妄有三界等。
〔〔證真云〕但約不修無漏定慧而言，餘同六行。〕 ^763b8

〔#CB15232;二、列釋四〕。
〔#CB15232;一、初禪二〕
〔卍一釋三〕。
〔#CB17564;一梵眾天〕。
orig::  ^763b26

但能執身不行淫欲，若行若坐想念俱無，
愛染不生無留欲界，是人應念身為梵侶，如是一類名梵眾天。
commentary::  ^763b28

【疏】專意在此，故云但能執身等。
想念俱無者，由行六行，厭下欲界是苦麤障，
忻上色界是淨妙離，故得欲界惑伏，名愛染不生。
由是命終即生色界，故云無留欲界。
此即麤苦不起，淨相現前，即是淨定〔下資中文〕。
味此而生，名為梵眾，即凡夫所修六行伏惑之所感也。 ^763b32

 ^763c8

〔#CB17564;二梵輔天〕。
orig::  ^763c26

欲習既除，離欲心現，於諸律儀愛樂隨順，
是人應時能行梵德，如是一類名梵輔天。
commentary::  ^763c28

【疏】已伏欲惑，故云欲習既除。
得上初禪，定心顯勝，故云離欲心現。
此結上也。於諸下，正明此天於定共戒，
愛樂隨順，梵行成就，防非不失。
此則兼護律儀，淨戒成德，匡弼梵主，故名梵輔。
〔〔翻譯云〕：梵富樓，此云前益天。
在梵前行，恒思梵天利益，亦名梵輔。〕 ^763c32

〔#CB17564;三大梵天〕。
orig::  ^763c40

身心妙圓威儀不缺，清淨禁戒加以明悟，
是人應時能統梵眾為大梵王，如是一類名大梵天。
commentary::  ^763c42

【疏】禪觀轉勝，受生細妙，故云身心妙圓。
復具戒德，故云威儀不缺。
此結前也。清淨下，正明此天。
於定戒中，發慧明悟，斯則慧解過人，能為梵主，統攝梵眾。
准俱舍說，威德光明，獨一而往，無尋無伺，定力所感。
下二天具有尋伺。
又劫末後去，劫成先來，外道不測，便執為常。
又因起念，見有天生，便執能生世間，為一因生。 ^763c46

。
。 ^764a16

 ^764a22

 ^764a26

 ^764a36

〔卍二結〕。
orig::  ^764a40

阿難！此三勝流，一切苦惱所不能逼，雖非正修真三摩地，
清淨心中諸漏不動，名為初禪。
commentary::  ^764a42

【疏】已離欲界八苦，故云所不能逼。
但是六行伏惑，故云非真三昧。
凡真修禪者，不於三界現身意，縱得勝妙定相現前，了了自知而無取著。
今此雖得清淨似三摩地，以不了故，味著受生。
然能離欲，散心麤動，故云諸漏不動。
是故結云：此三勝流，總名初禪。 ^764a46

俱舍云：離生喜樂地，離欲界雜惡，生得輕安樂。
然此初禪所得功德，有五支林：一、覺，二、
觀，三、喜，四、樂，五、一心支。
行相如天台法界次第中。 ^764b12

 ^764b40

 ^764c2

〔#CB15232;二二禪二〕
〔卍一釋三〕。
orig::  ^764c6

阿難！其次，梵天統攝梵人，圓滿梵行，澄心不動，
寂湛生光，如是一類名少光天。
commentary::  ^764c10

【疏】王為梵主，故云統攝；戒定慧具，故云圓滿梵行。
此結前也。澄心下，正明此天。
定心轉勝，故云澄心不動；定光明發，故云寂湛生光。
〔資中〕二禪已上，離覺觀故，無有語言，但以定心發光，
以光勝劣分其位次〔〔如說云〕，指身量光明，非言慧照也〕。
此天喜相初生，慧光尚劣，名少光天。 ^764c14

。 ^764c26

。 ^764c30

〔#CB17564;二，無量光天〕。
orig::  ^764c34

光光相然，照耀無盡，映十方界，徧成琉璃。
如是一類，名無量光天。
commentary::  ^764c36

【疏】從前少光，更發多光，光相轉增，名光光相。
然光相圓明，映十方界，境隨光淨，徧成琉璃，
由定轉增，定光發照，必無涯際，名無量光。 ^764c40


。 ^764c46

〔#CB17564;三光音天〕
orig::  ^764c48

吸持圓光，成就教體，發化清淨，應用無盡，
如是一類，名光音天。
commentary::  ^765a2

【疏】吸取任持無量淨光，以表言詮，名為教體。
此光表詮，離諸麤重，故云發化清淨；隨機開示，
無不明了，故云應用無盡〔〔真際云〕。
教體，即言詮也。以光為音，表了無盡，故云發化清淨等〕。
以二禪界地無前五識〔外乘及凡夫若在定時，
俱不能起前五了境〕，但用光音以為言詮，
以光為音，名光音天。 ^765a6

 ^765a16

 ^765a18

〔卍二結〕。
orig::  ^765a26

阿難！此三勝流，一切憂愁所不能逼，雖非正修真三摩地，
清淨心中麤漏已伏，名為二禪。
commentary::  ^765a28

【疏】二禪三天，又勝下位，以得極喜，故云一切憂愁所不能逼。
初禪雖得喜支，極喜未生，在身麤故，但得離苦，猶有憂喜相對。
今此二禪，定水潤心，慧光明泰，喜支調適，
憂愁不生，名為定生喜樂地也。
麤漏已伏者，忻上厭下，但名為伏，以不斷故，不名無漏。
然此一地，具四支林：一、內淨，二、喜，三、樂，
四、一心。 ^765a32

 ^765b8

 ^765b14

 ^765b18

〔#CB15232;三三禪三〕
〔卍一釋三〕。
〔#CB17564;一，少淨天〕。
orig::  ^765b22

阿難！如是天人圓光成音，披音露妙，發成精行，
通寂滅樂，如是一類名少淨天。
commentary::  ^765b24

【疏】初二句躡上。披音下，正明此天。
謂披能詮之教體，現所詮之妙理，成所行之妙行。
由是三慧既發，妙樂攸通，定慧過前，支林轉勝也。
〔通寂滅樂，一心支也。〕
言寂滅樂者，滅前喜相而生淨樂。
以喜相麤動，此異熟樂，恬泊寂靜，故名寂滅。
定相猶劣，故名為通。
始得此樂，未廣周徧，名為少淨。
淨亦靜也，有處亦名小靜天故。 ^765b28

。 ^765b44

〔○〔清涼云〕：意地受樂，總名為淨。
於自地中，此淨最劣，故名少淨。
華嚴總標為淨天。〕。
。 ^765b48

〔#CB17564;二，無量淨天〕。
orig::  ^765c4

淨空現前引發無際，身心輕安成寂滅樂，如是一類名無量淨天。
commentary::  ^765c6

【疏】淨空，即淨樂也。
〔〔溫陵云〕：淨空者，離諸喜動，不緣物境之定相也。〕
定心轉勝，引發此樂，令其無涯。
樂既無涯，方是成就淨樂之義，此則名為徹意地樂。
徧身輕安，名無量淨。 ^765c10

〔△〔吳異云〕：既得少淨，空相現前，引證少相，令無邊際。
望上未徧，望下則多，故名無量。〕 ^765c16

〔#CB17564;三徧淨天〕。
orig::  ^765c20

世界身心一切圓淨，淨德成就，勝託現前，
歸寂滅樂，如是一類名徧淨天。
commentary::  ^765c22

【疏】前雖徹意地樂，止在身心，未名為徧。
今則徧於依正，樂淨圓融，世界身心，無處不徧，
殊勝妙樂，以成淨德。
言勝託者，即此淨樂，是彼行者所依勝處，
證此樂故，名之為歸。
〔〔溫陵云〕：淨德成就，則性樂歸託於是矣。〕 ^765c26

 ^765c32

〔△〔清涼云〕：此天離喜，身心徧淨故。〕。
〔○〔翻譯云〕徧淨，梵云阿訶既那，樂受最勝，成淨周普故。〕。
。 ^765c36

〔卍二結〕。
orig::  ^765c40

阿難！此三勝流具大隨順，身心安隱得無量樂，
雖非正修真三摩地，安隱心中歡喜畢具，名為三禪。
commentary::  ^765c42

〔資中〕具大隨順意地異熟樂，隨順自在故。
【疏】具大隨順者，一是隨順勝定，二是離於憂喜。
憂喜望樂，俱為所厭，但是違境，故非隨順。
今此妙樂，世間第一，更無過者，方是隨順具足之義。
安隱心中，歡喜畢具者，意地異熟，隨順自在，
樂極於此，純一無雜，名為畢具。
以此三禪，名離喜妙樂地故。
此地禪支具有五種：一、捨，二、念，三、慧，四、
樂，五、一心支。 ^765c46

。 ^766a30

 ^766a36

。 ^766a38

。 ^766a48

 ^766b4

。 ^766b6

。 ^766b10

〔○〔賀中男曰〕：四禪苦樂俱捨，任運自在，
乃世間真福，故以福生等為名。〕。
〔○文二〕 ^766b12

〔#CB15232;一四。
根本二〕
〔卍一釋四〕。
〔#CB17564;初福生天〕
orig::  ^766b14

阿難！復次，天人不逼身心，苦因已盡，樂非常住，
久必壞生，苦樂二心俱時頓捨，麤重相滅，
淨福性生，如是一類名福生天。
commentary::  ^766b16

【疏】初五句結前生後。
俱舍論說第四禪離八災患，謂尋、伺、苦、
樂、憂、喜及出入息。
又不為三災所動，名不動地。
今云不逼，即離下位苦也。
苦因下，釋不逼所以。
尋、伺、憂、喜等是苦之因，今既離之，故無逼迫。
樂非常住者，別明樂支以對前苦。
三禪雖得徹意地樂，然不常住，必須有壞，
壞即成苦，此明壞苦。
苦樂下，正明此天。
今第四禪苦樂俱捨，以一一地皆厭下苦麤障，忻上淨妙離。
棄下苦樂，名麤重相滅；得上地定，名淨福性生。
以此禪定唯一捨受，是福之體，既離下染，故名淨福。 ^766b22

〔△〔融室云〕：樂支尚捨，況喜支等乎？
苦樂皆麤重相捨，念清淨故，淨福相生。〕
。 ^766b42

 ^766b44

。 ^766b46

〔#CB17564;二福愛天〕。
orig::  ^766c2

捨心圓融，勝解清淨，福無遮中，得妙隨順，
窮未來際，如是一類名福愛天。
commentary::  ^766c4

【疏】唯一捨受，與定心圓融。
捨諸一切苦樂等法，於捨心中仍生勝解，
於此決定忍可印持，不為異緣之所引轉，故名勝解清淨。
由勝解力，於此圓融勝定之中，愛樂轉順，
令此勝定得無留礙，任心自在，受用無窮，
故云得妙隨順，窮未來際等。
問：此有漏禪，壽命有限，何得窮未來際耶？
答：此約得定報數長遠，動緣劫數，云窮未來，非約報後所論也。 ^766c8

又此善定，雖是有漏，而能隨順妙修行者，
依第四禪，引發此定，熏無漏禪，修願智無諍邊際定也。
下五那含，亦依此定，起有漏無漏雜修靜慮。
若凡夫得，更不進修，即許壽命有限。
若聖人修，即得益未來際。
通此兩向，聖凡同修也。 ^766c24

 ^766c42

〔#CB17564;三廣果天〕。
orig::  ^767a2

阿難！從是天中有二岐路，若於先心無量淨光福德圓明修證而住，
如是一類名廣果天。
commentary::  ^767a4

〔資中〕於福愛中，分出二天：一、廣果，二、無想。
此廣果天，以四無量心，熏禪福德，離下地染，
廣福所感，名廣果天。
【疏】於福愛中，分二所向：一、直往道，即至廣果；
二、迃僻道，即至無想。
此標也。若於下，釋。
若從發心已來，不帶異計，直修根本四禪四無量善，
熏禪福德，離下地染，備歷四位，至此福愛，
更增勝定，廣福所感，得生勝處，名廣果天。 ^767a8

 ^767a24

 ^767a28

 ^767a34

〔#CB17564;四無想天〕
orig::  ^767a38

若於先天雙厭苦樂，精研捨心相續不斷，
圓窮捨道身心俱滅，心慮#CB01926;凝經五百劫，
是人既以生滅為因，不能發生不生滅性，
初半劫滅後半劫生，如是一類名無想天。
commentary::  ^767a40

【疏】若帶異計，六行伏惑，漸厭漸捨，至福愛天，
得捨圓融，捨心相續，徧窮捨道，捨心亦亡，
不計身心，故名俱滅。
此計無想為涅槃，以捨心為方便，入無想定也。
初捨麤心，入於微心；後捨微心，入微微心。
從微微心，便即#CB01926;凝；
常修不息，便入無想。
此皆修因也。心慮下，即無想報。
命終果報，生無想天，壽命五百大劫。
想心不行，故名#CB01926;凝。
是人下，判成虗妄也。
是人不了妄想體空，乃執生滅以為勞累，
厭此生滅，求不生滅，故云以生滅為因。
捨生趣不生，未是真不生，但見第六識暫爾不行，
如氷夾魚，不知微細起滅，妄謂涅槃非真涅槃，故云不能發明無生滅性。
初半劫下，却釋彼報行相。
准俱舍引婆沙釋：彼生死位，多時有想，
初生彼天，經於半劫，始入無想異熟，名初半劫滅。
欲無常時，從異熟出，經半劫有心，後始方死，名後半劫生。
生滅中間，一向無想，名無想天。 ^767a48

 ^767b44

 ^767b48

。 ^767c2

。 ^767c8

 ^767c16

。 ^767c24

〔卍二結〕。
orig::  ^767c32

阿難！此四勝流，一切世間諸苦樂境所不能動，
雖非無為真不動境，有所得心功用純熟，名為四禪。
commentary::  ^767c34

〔資中〕俱舍云：第四禪離八災患，所謂尋、
伺、苦、樂、憂、喜、出息、入息，亦不為水、火、風三災所動，名不動地。
【疏】此第四禪離八災患，勝下地故，名不動地。
然有劫數，壽盡須捨，故云非真不動。
俱舍云：然彼器非常，情俱生滅故。
凡夫修定，味著受生，名有所得。
定慧均平，能捨苦樂，勝諸下天，名功用純熟。
〔應補疏云〕：此地禪具四支：一、不苦不樂支，
二、捨，三、清淨，四、一心支。 ^767c38

〔#CB15232;二、五不還天三〕
〔卍初標示〕。
orig::  ^768a30

阿難！此中復有五不還天，於下界中九品習氣俱時滅盡，
苦樂雙亡，下無卜居，故於捨心眾同分中安立居處。
commentary::  ^768a32

〔資中〕五、不還者，第三果人已斷欲界九品修惑，
種現俱盡，更不還來下界受生，名為不還。
苦樂雙亡者，又能進斷第三禪染，已離下地，
未超色界，故於此中安立居處。
【疏】九品習氣者，即欲界初禪、二禪、三禪各九品也。
種現俱亡，名為滅盡。
此是聖人斷故名滅，非同凡夫暫伏名滅。
習氣既無，苦樂雙泯，離下界繫，故無卜居。
然未進斷四品禪惑，故於捨心眾同分中，別立居處。
〔資中〕俱舍云：雜修靜慮，有五品不同，故生五淨居。
雜修者，以有漏無漏間雜而修也。
靜慮者，定慧均等也。
五品者，下、中、上、上勝、上極也。。 ^768a38

。 ^768b46

 ^768c20

。 ^768c26

〔卍二釋相五〕。
〔#CB17564;初無煩天〕。
orig::  ^768c32

阿難！苦樂兩滅，鬬心不交，如是一類名無煩天。
commentary::  ^768c34

【疏】苦樂心滅，敵對則亡，形待既無，故云不交，不交則無煩也。
初滅苦樂二形待心，雜修初品，稍離定障，
名為無煩，煩即障也。
然下天亦離苦樂，不名無煩者，以凡夫人忻厭暫伏，
非是永斷，今約畢竟不生，故得此名。 ^768c36

。 ^768c48

。 ^769a2

〔#CB17564;二、無熱天〕。
orig::  ^769a4

機括獨行，研交無地，如是一類，名無熱天。
commentary::  ^769a6

【疏】機，弩牙也。括，筈也，前受弦處也。
皆喻唯一捨心，縱任自在，遊諸等至，故云獨行。
不與違順二境相應，故云研交無地。 ^769a8

此天以中品雜修靜慮，慧用清虗，皆離定障，
漸得清淨，名為無熱也。 ^769a14

 ^769a22

〔○〔經律異相云〕：無熱天，身長四千由旬，
細輭委地，不能自立。
若下見佛，變為塵形，以禪為味。〕。
〔#CB17564;三善見天〕。
orig::  ^769a26

十方世界妙見淵澄，更無塵象一切沈垢，如是一類名善見天。
commentary::  ^769a28

【疏】十方世界，唯一捨心，照了微妙，周徧澄寂，故云妙見圓澄。
塵像，慧障也；沈垢，定障也。
雜修上品，無漏功著，定慧障亡，故能妙見圓澄，十方世界名善見也。 ^769a32

。 ^769a42

。 ^769a44

〔#CB17564;四，善現天。〕
orig::  ^769b2

精見現前陶鑄無礙，如是一類名善現天。
commentary::  ^769b4

〔資中〕定慧精明，鎔鍊自在，故云陶鑄無礙。
【疏】陶鑄，鎔鍊也。圓澄之見既彰，定慧之功更著，
故能融鍊自在，顯現無盡，故云善現。 ^769b6

 ^769b14

〔△〔海印云〕：陶鎔習氣，不為障礙故。〕。
。 ^769b16

〔#CB17564;五色究竟天〕。
orig::  ^769b18

究竟群幾窮色性？
性入無邊際，如是一類名色究竟天。
commentary::  ^769b20

【疏】究，竟；鞠，窮也。群幾者，群有之幾微也，
即去無入有，有理未形之謂也。
今此一天，窮到色理未形之際，故云究竟群幾。
〔〔海印云〕：眾色至微，故云群幾。〕
窮色性，性者，性體也，推至色性之元體也。
〔〔溫陵云〕：幾者，色之微；性者，相之本。〕 ^769b24

二句一意，前多此例。
或可前句窮緣色等識，後句窮所依大種。
劑此一天即入空處，故云入無邊際。
以空又是大種之所依，故名色究竟。
如馬勝問佛：四大性當於何位滅盡無餘？
佛云：空處近分，正在頂天也。 ^769b30

 ^769b48

。 ^769c2

 ^769c4

〔卍三結勝〕。
orig::  ^769c6

阿難！此不還天，彼諸四禪四位天王，獨有欽聞不能知見，
如今世間曠野深山聖道場地，皆阿羅漢所住持故，世間麤人所不能見。
commentary::  ^769c8

【疏】梵云阿那含，此云不還，此天是彼聖所居故；
亦名淨居，非同凡夫有漏住故。
以定力殊勝，依報亦勝，同在世間，境界各別，舉例可知。 ^769c14

 ^769c20

 ^769c22

。 ^769c26

。 ^769c30

〔卍三總結〕。
orig::  ^769c34

阿難！是十八天獨行無交，未盡形累，自此以還名為色界。
commentary::  ^769c36

【疏】純是禪定善想所感，無有情欲所對，故云獨行無交。
尚有色礙，故云未盡形累〔言十八天者，總結四禪及五那含也〕。 ^769c40

〔◑三，無色界天合釋〕。 ^769c44

 ^769c48

。 ^770a4

。 ^770a8

〔○文二〕
〔#CB17561;初、正明二〕。
〔#CB17567;初指迴心不入〕
orig::  ^770a34

復次，阿難！從是有頂色邊際中，其間復有二種岐路。
commentary::  ^770a36

【疏】此標也。有即是色，頂即究竟，色於此住，名色邊際。
二岐路者：一、出三界路，即迴心人所履；
二、入無色路，即定性人所履。
若凡夫、外道既不入此五天，即從廣果、
無想二天而入，不在此三所履之限，如下自知。 ^770a38

。 ^770b6

 ^770b8

。
orig::  ^770b10

若於捨心發明智慧，慧光圓通便出塵界，
成阿羅漢入菩薩乘，如是一類名為迴心大阿羅漢。
commentary::  ^770b16

【疏】此正明迴心也。
若於有頂禪中，故云捨心發無漏智，頓斷上界四地三十六品俱生煩惱，
便證無學。仍又迴心向大乘道，更不入於空識等處，以無上地惑故。
然迴心入大，有深有淺，但隨破惑有深淺耳。
此類仍是樂慧那含，故得慧光圓通，便出塵界。 ^770b20

 ^770b32

〔#CB17567;二、辨入者類殊二〕
〔#CB05151;一、別明四天四〕。
〔#CB17565;初空處〕。
orig::  ^770b36

若在捨心，捨厭成就，覺身為礙，銷礙入空，如是一類名為空處。
commentary::  ^770b38

【疏】初二句躡前也。
捨心有二：一、有頂，二、無想。
若於有頂，用無漏道斷有頂惑，銷礙入空，
此是樂定那含，即定性聲聞也。
若於廣果無想，用有漏道伏惑入空，亦名捨心，
即凡夫、外道也。以此二天俱在捨心，共一地故。
覺身下，正明此天。
銷礙之言，亦通前二。
然行人厭患色法如牢獄，心欲出離，即修觀智，
破於色法，過於一切色相，滅有對相，不念種種相，
〔四相字，清涼疏作想。〕
入無邊空定，心與虗空相應，名為空處定。 ^770b42

 ^770c18

 ^770c28

 ^770c30

。 ^770c36

〔#CB17565;二識處〕。
orig::  ^770c38

諸礙既銷，無礙無滅，其中唯留阿賴耶識，
全於末那半分微細，如是一類名為識處。
commentary::  ^770c40

【疏】初句結前空處。
次句破空入識，銷礙之無亦亡，故云無礙無滅。
此即唯觀於識，以破於空也。
其中下，正釋。唯留賴耶全於末那者，以七、
八二識更互相依，故定性愚法全不知有，冥然自留也。
半分微細者，即第六識〔即第六厭空之識〕。
今留一半緣識之分，不留緣色空分，故云半分。
以此第六色心俱緣，故留半也。 ^770c44

行人入此定時，厭患虗空無邊，緣多則散。
能破於定，即捨虗空，轉心緣識。
心與識法相應，故名識處定。 ^771a14

 ^771a26

 ^771a30

〔○〔經律異相〕無量識入處天，或云識處智天，樓炭云識知天。〕。
〔#CB17565;三無所有處〕。
orig::  ^771a40

空色既亡，識心都滅，十方寂然，逈無攸往。
如是一類，名無所有處。
commentary::  ^771a42

【疏】空處無色而存空，識處亡空而存識，皆名所有。
今此空識俱亡，故云空色既亡，識心都滅。
此二句，先破三法也。
十方下，正明行相。
十方者，諸法也。所緣色、空、識、心等法，一無所存，故云寂然。
所緣既寂，能緣不存，故云逈無攸往。
以行人厭患於識，三世之識無邊，緣多則散，能破於定。
故捨緣識，轉心依無所有法，心與無所有法相應，名無所有處定。 ^771a46

然今修大乘者，多濫此定。
但一切無著，心無所寄，都無一物，即是大乘，如頑空無異。
而不知善能了達諸禪境界，斷伏歷然，
道品次第，如大圓鏡鑒於萬像，不差不錯，方是大乘真修禪也。 ^771b14

。 ^771b30

。 ^771b34

。 ^771b38

〔#CB17565;四非非想處〕。
orig::  ^771b42

識性不動以滅窮研，於無盡中發宣盡性，
如存不存、若盡非盡，如是一類名為非想非非想處。
commentary::  ^771b44

【疏】初二句指所依體。
初句雙標。識性者，標有細想也；不動者，
標無麤想也〔〔溫陵云〕。
識性者，識心幽本也；不動者，寂無攸往也〕。
次句轉釋不動義。
前無所有處，用心窮研，令不緣識心，與無所有法相應。
今此一天，研窮心滅，伏令不動，故云以滅窮研
〔既能不動，復研窮使滅，然依識滅之，竟非真滅〕。
於無下，正釋行相。
是依此識不動之處，故云於無盡中辨為非想，故云發宣盡性。 ^771b48

雖見盡而識在，故云若盡非盡。
雖見在而不起，故云如存不存。
由此義故，名非想非非想也。
此即第六識，麤想不起，仍有細分，及賴耶流注不息。
故約此義，以立其名。
准俱舍云：前三無色，從加行立名。
此有頂地，約當體立稱也。
行人入此定時，厭患無所有處想如癡，有想處如癰如瘡。
即捨無所有處，緣念非有想非無想之法，心與此法相應。
故云非有想非無想也。 ^771c14

。 ^771c42

。 ^772a12

 ^772a14

 ^772a28

 ^772a38

 ^772a48

〔#CB05151;二、總辨二類〕
orig::  ^772b4

此等窮空不盡空理。
commentary::  ^772b6

【疏】滅色取空，非真空性，妄謂為盡，故云不盡，以不能#CB01926;滅心智故。
言此等者，總指四天也。。 ^772b8


orig::  ^772b16

從不還天聖道窮者，如是一類名不迴心鈍阿羅漢。
commentary::  ^772b22

【疏】即從色究竟天捨厭成就，覺身為礙，
銷礙入空者，既不發明智慧，頓斷上惑，成無學果。
迴心向大，即以無漏聖道漸次厭捨，隨定感果，
生此四天，受劫數報，方斷有頂地惑，成阿羅漢，故名為鈍。 ^772b24

言不迴心者，且約對前利根者說。
非畢竟不迴，已如前說。
orig::  ^772b32

若從無想諸外道天，窮空不歸，迷漏無聞，便入輪轉。
commentary::  ^772b46

【疏】若從無想，用有漏道，忻上厭下，漸至非想，
認此有漏，作無為解，便謂涅槃。
至此不進，以不廣聞聖教，不辨諸禪漏與無漏修證行相，
壽終隨業，必入諸趣也。
言從無想來者，應是廣果天來，與無想同地，
對五聖天，名為外道，是外道類，故云從無想來。
若實入無想，必定退墮，更不進修。
准經論釋，無想外道業盡，必墮無上生義故。 ^772b48

 ^772c32

 ^772c34

 ^772c40

 ^772c48

 ^773a6

 ^773a28

。 ^773a36

〔#CB17561;二，結示二〕。
〔#CB05151;一、總結天人，二、正結四空。〕。
orig::  ^773a42

阿難！是諸天上各各天人則是凡夫，業果酬答答盡入輪。
彼之天王即是菩薩，遊三摩提漸次增進迴向聖倫所修行路。
commentary::  ^773b2

〔資中〕准華嚴經，皆是登地菩薩，示為天王。
然則別圓二教，法門大士，方能為也。 ^773b8

。 ^773b14

【疏】四空天人，容是業報。
彼四天王，即是權化。
以入大乘首楞嚴定，為欲遊戲四禪、四空諸禪三昧，成佛事故。
問：前四禪王，亦是權化，通凡夫耶？
答：四禪、四王，必兼凡聖。
如前文說五不還天，四禪天王獨有欽聞。
此約一分凡夫所說，故知兼二也。 ^773b16

〔#CB05151;二、正結四空〕。
orig::  ^773b32

阿難！是四空天身心滅盡，定性現前無業果色，從始逮終名無色界。
commentary::  ^773b34

【疏】身心滅盡者，色身必盡其心，若盡非盡，
妄謂為盡〔〔溫陵云〕：身心滅盡，謂無色蘊及麤識也〕。
定性現前者，有定果色；若無此色者，四心何依？
故知有也〔〔孤山云〕：無業果色者，顯有定果色也〕。 ^773b38

〔#CB15002;二、結示虗妄〕
orig::  ^773b44

此皆不了妙覺明心積妄發生，妄有三界中間，
妄隨七趣沈溺，補特伽羅各從其類。
commentary::  ^773b46

【疏】由不如實知，真知法一，妄認所明，分別既生，
從妄積妄，故云不了等。
當知修禪觀人，不達此門，或空處，或無所有處，
或非非想處，動經六萬八萬大劫，身心寂滅，
報盡還墮，總名長壽天難。
佛口親宣，那不明信？ ^773c2

補特伽羅，此云數取趣。 ^773c12

 ^773c28

〔#CB15002;七，修羅趣〕。
orig::  ^773c44

復次，阿難！是三界中復有四種阿修羅類。
commentary::  ^773c46

【疏】法華、瑜伽亦說有四修羅，大同於此。
諸說修羅，或天或鬼，皆不明了。
此經分明，可為標准。 ^773c48


orig::  ^774a20

若於鬼道以護法力乘通入空，此阿修羅從卵而生，鬼趣所攝。
commentary::  ^774a30

〔〔法華文句云〕鬼趣攝者，居大海邊，歸佛護法。
以護法威力，乘其自有神通，入於虗空，往護佛法。〕。
。
orig::  ^774a34

若於天中降德貶墜，其所卜居隣於日月，
此阿修羅從胎而出，人趣所攝。
commentary::  ^774a38

 ^774a42


orig::  ^774a46

有修羅王，執持世界，力洞無畏，能與梵王及天帝釋四王爭權。
此阿修羅，因變化有，天趣所攝。
commentary::  ^774b4

〔〔荊溪云〕法華四種，皆與帝釋爭鬪，但同今經第三類耳。〕。 ^774b8

 ^774b18

。
orig::  ^774b26

阿難，別有一分下劣修羅，生大海心，沈水穴口，
旦游虗空，暮歸水宿。
此阿修羅，因濕氣有，畜生趣攝。
commentary::  ^774b30

。 ^774b34

。 ^774b38

 ^774b48

〔#CB05151;一、結妄因，四〕。
〔#CB17565;初總結虗妄。〕
orig::  ^774c2

阿難，如是地獄、餓鬼、畜生、人及神仙、天洎修羅
〔結指諸趣〕，精研七趣，皆是昏沈諸有為相，
妄想受生，妄想隨業，於妙圓明無作本心，
皆如空華，元無所著，但一虗妄，更無根緒。
commentary::  ^774c4

【疏】結成虗妄也。精研，猶細尋也。
妄想受生，七趣果也。
妄想隨業，七趣因也。
此妄因果，皆是無明有為虗相，無實可得。
若望圓明，如虗空華，本無所有，何根緒而可得耶？ ^774c12

。 ^774c18

〔#CB17565;二、通示業因〕。
orig::  ^774c22

阿難，此等眾生不識本心，受此輪迴，經無量劫不得真淨，
皆由隨順殺、盜、淫故。
反此三種，則又出生無殺、盜、淫，有名鬼倫，
無名天趣，有無相傾，起輪迴性。
commentary::  ^774c24

【疏】初五句，示妄想受生也。
皆由下五句，示妄業隨業也。
有名下，結輪轉也。
鬼倫天趣，略舉四惡三善之二也。
有無相待，互成傾奪，升而復墜，有輪無初。
〔〔溫陵云〕：前問妙心徧圓，何有地獄、人、天等道？
故此結示由殺、盜、淫三業為根本。〕 ^774c30

 ^774c36

 ^774c40

。 ^774c44

〔#CB17565;三、顯正修行〕。
orig::  ^775a10

若得妙發三摩提者，則妙常寂，有無二無，
無二亦滅，尚無不殺、不偷、不淫，云何更隨殺、
盜、淫事？
commentary::  ^775a12

【疏】若發三昧，唯見一體三德祕藏，妙般若也，
常法身也，寂解脫也。
有無二無，非生死也；無二亦滅，非涅槃也。
唯一中道實相之體，離實相外，更無別法，故曰云何更隨殺盜淫事。 ^775a16

〔△〔柏庭云〕有無併滅，無二亦無，即前文云必使淫機先斷，斷性亦無也。〕 ^775a24

〔#CB17565;四、別示重結〕。
orig::  ^775a28

阿難！不斷三業，各各有私，因各各私，眾私同分，
非無定處，自妄發生，生妄無因，無可尋究。
commentary::  ^775a30

【疏】殺盜淫三，隨人各造，名各各私。
所造攸同，故云同分。
業苦相對，必無參差，故云定處，即所感處也。
既稱為妄，云何有因？
故無尋究。此即結答前文為有定處，為復自然，
彼彼發業，各各私受之問也。 ^775a34

 ^775a44

 ^775a46

〔#CB05151;二、勸除斷。〕。
orig::  ^775a48

汝勗修行，欲得菩提，要除三惑。
不盡三惑，縱得神通，皆是世間有為功用。
習氣不滅，入於魔道，雖欲除妄，倍加虗偽。
如來說為可哀憐者，汝妄自造，非菩提咎。
作是說者，名為正說；若他說者，即魔王說。
commentary::  ^775b2

【疏】要除三惑者，此正勸也。
前云三緣斷處，三因不生，狂性自歇，歇即菩提等。
不盡下，明不斷之失。
修禪不持戒，是即魔羅業，以妄修於妄，真實可憐愍。
汝妄下，重指結答，以示正邪也。
前問云：此道為復本來自有？
為是眾生習妄生起？
今結答云：汝妄自造，非菩提咎。
即以前句答後問，後句答前問也。 ^775b10

。 ^775b22

〔經文是諸天上各各天人乃至所修行路十一句，
交光妄欲移置名無色界之下，今不取。〕。 ^775b26

〔垂空入通，乾道、紹興本皆作成空。〕。 ^775b28

〔無二亦滅，宋本並同，唯溫陵本作二無亦滅。〕。
大佛頂首楞嚴經疏解蒙鈔卷第九〔之一〕
第九之二大佛頂首楞嚴經疏解蒙鈔卷第九
〔之二〕
author:: 海印弟子　蒙叟錢謙益鈔
commentary::  ^775b30

〔○長水科經大文第七，陳禪那現境，盡十卷中，
究竟修進，最後垂範，為經文正說分竟，即今鈔判經後分。〕。 ^775c12

 ^775c14

。 ^775c20

。 ^775c26

〔○文二〕
〔#CB15002;初、如來無問自說二〕。
〔#CB15232;一、召告宣示二〕
〔#CB17561;一召告〕
orig::  ^775c28

即時如來將罷法會，於師子牀攬七寶几，
迴紫金山再來凭倚，普告大眾及阿難言
〔此經家敘〕：汝等有學緣覺、聲聞，今日迴心趣大菩提無上妙覺。
吾今已說真修行法，汝猶未識修奢摩他、毗婆舍那微細魔事。
commentary::  ^775c30

【疏】佛答阿難，七趣已竟，慶喜既默，眾又無辭，
合住說法，故云將罷法座。
然禪發境界，非一切智，孰能知之？
若不與說，後代修行，遇此難敵，故再凭几，顯悲深也。
真修行法，即前二決定義。
觀音觀門，內戒外呪，兼前正解，俱是修行入覺之方法也。 ^775c38

 ^776a12

 ^776a16

〔#CB17561;二、宣示二〕。
〔卍初認魔境〕。
orig::  ^776a18

魔境現前，汝不能識。
洗心非正，落於邪見。
或汝陰魔，或復天魔。
或著鬼神，或遭魑魅。
心中不明，認賊為子。
commentary::  ^776a20

【疏】修妙觀智，滌內垢障，故云洗心。
由魔引起分別念著，故名非正。
陰魔等者，常說四魔，謂煩惱魔，生死因也；
陰魔、死魔，生死果也；天魔，生死緣也。
今云鬼神等，即天魔屬。
若涅槃云皆是先世犯初重禁，乃至餘篇而現者，此則業因種子被激而生也。
是故行人先須明擇。 ^776a24

 ^776a42

 ^776b8

〔卍二、取少證〕。
orig::  ^776b12

又復於中得少為足，如第四禪無聞比丘，
妄言證聖，天報已畢，衰相現前，謗阿羅漢，
身遭後有，墯阿鼻獄。
commentary::  ^776b14

【疏】智論所說：此比丘者，不廣尋經論，師心修行，
無廣聞慧，不識諸禪三界地位，但精勤不息，
證得初禪，謂是初果；乃至四禪離八災患，
便謂已證阿羅漢果〔〔論云〕得四禪生增上慢，謂得四道〕。
阿羅漢者，此云無生。
我已證得無生果，已離三界分段生死，
所作已辦，更不進修。
至無常時，四禪中陰見在生處〔見有四禪中陰相來〕，
忽然起謗：我聞羅漢已得無生，今日云何更有生處？
若如是者，佛說羅漢便是虗妄，故知無有得涅槃者
〔便生邪見，謂無涅槃，我是阿羅漢，今還復生，佛為欺我〕。
由此生謗，決定邪見，天中陰滅，墯阿鼻獄。
orig::  ^776b18

汝應諦聽，吾今為汝子細分別。
阿難起立，并其會中同有學者，歡喜頂禮，伏聽慈誨。
commentary::  ^776b40

〔#CB15232;二、總別開示二〕。
〔#CB17561;一、總明五〕。 ^776b44

〔#CB17567;一、顯生佛體同〕。
orig::  ^776b48

佛告阿難及諸大眾：汝等當知，有漏世界十二類生，
本覺妙明覺圓心體，與十方佛無二無別。
commentary::  ^776c2

【疏】一真妙體，本無二相。
前文云，我與如來真妙淨心無二圓滿，斯則心佛眾生三無差別也。 ^776c6

〔#CB17567;二、明迷真妄起〕
orig::  ^776c10

由汝妄想，迷理為咎，癡愛發生。
生發徧迷，故有空性；化迷不息，有世界生。
則此十方微塵國土非無漏者，皆是迷頑妄想安立。
當知虗空安汝心內，猶如片雲點太清裏，況諸世界在虗空耶？
commentary::  ^776c12

【疏】此正敘也。無明妄想，迷真常理，遂成四惑。
略舉其二，故云癡愛發生。
若具對者，先由不如實知真如法一，即我癡；
次於迷處見有所相，即我見；所相既現，
執而不捨，即我愛；恃此為體，轉增麤顯，即是我慢。
楞伽云：七識生滅，如來藏不生滅，此二和合，成阿棃耶。
此即內識成也，故云徧迷。 ^776c20

故有下，外器具也。
則此下，重指非無漏者，反顯諸佛淨土，即是鏡智所現。
唯識云：大圓鏡智，能現能生身土智影。
今此有漏，皆妄安立。
〔〔吳興云〕非無漏者，明微塵國土，悉是有情有漏之變造。〕
當知下，此結指也。
前文云：空生大覺中，如海一漚發。
有漏微塵國，皆依空所生。
下文云：乃至虗空，皆因妄想之所安立。
故云：況此世界在虗空耶？ ^776c32

 ^776c48

〔#CB17567;三、示悟真妄除〕
orig::  ^777a4

汝等一人發真歸元，此十方空皆悉銷殞，云何空中所有國土而不振裂？
commentary::  ^777a6

【疏】前文云：漚滅空本無，況復諸三有。
故知眾生共業所感國土及空，一人返妄歸真，
始覺合本，其所感者，隨妄銷殞。
前文云：諸器世間，應念化為無上知覺。
然發真者，合覺之時，雖但見覺，無妄可生；
此無生妄，未發真者，見是實有。
其妄所感，共變國土，為智所了，寧不振裂？
由是諸佛成道，動諸世界，必不徒然。 ^777a10

。 ^777a24

 ^777a32

 ^777a38

〔#CB17567;四明因悟動魔〕
orig::  ^777a40

汝輩修禪飾三摩地，十方菩薩及諸無漏大阿羅漢，
心精通#CB04474;〔#CB04474;與泯同，
避唐諱易〕，當處湛然。
commentary::  ^777a42

【疏】此顯悟也。飾，亦修也。
#CB04474;，合也。
一法界心，生佛同體，佛究竟證，菩薩羅漢亦已分證。
今三昧者，同彼所證，融合一體，妄處全覺，故云當處湛然。
orig::  ^777a46

一切魔王及與鬼神、諸凡夫天，見其宮殿無故崩裂、
大地振坼、水陸飛騰，無不驚慴；凡夫昏暗，不覺遷訛。
彼等咸得五種神通，唯除漏盡，戀此塵勞，如何令汝摧裂其處？
commentary::  ^777b6

【疏】一切魔王下，動魔也。
凡夫昏暗下，料揀也。
魔與諸天皆修禪定，故得五通；凡夫煩惱一未曾伏，故云昏暗。
彼諸魔王欲界之主，統此國土以為所居，
總攝有情以為其眾，故得道者必出魔界，共感國土必傾搖耳。 ^777b14

。
orig::  ^777b26

是故神鬼及諸天魔魍魎妖精，於三昧時僉來惱汝。
commentary::  ^777b34

〔#CB17567;五、顯覺悟降伏二〕。
〔#CB05151;初正明覺悟〕。
orig::  ^777b36

然彼諸魔雖有大怒，彼塵勞內汝妙覺中，
如風吹光，如刀斷水，了不相觸。
汝如沸湯，彼如堅氷，煖氣漸鄰，不日銷殞。
徒恃神力，但為其客，成就破亂。
由汝心中五陰主人，主人若迷，客得其便。
commentary::  ^777b38

【疏】首楞嚴定，實相智慧，如光如水，如湯如主，
風刀水客，孰能動焉？
此以清淨道力，破彼惛濁魔心，如空無礙，物何能沮？
或一念動，如主心迷，客得其便，即成破亂，終不成就。
〔〔溫陵云〕：五陰，主人真心也。〕 ^777b46

。 ^777c4

。 ^777c30

 ^777c34

〔#CB05151;二、結勸降伏〕。
orig::  ^777c38

當處禪那覺悟無惑，則彼魔事無奈汝何。
陰銷入明，則彼群邪咸受幽氣。
明能破暗，近自銷殞，如何敢留擾亂禪定？
若不明悟，被陰所迷，則汝阿難必為魔子，成就魔人。
commentary::  ^777c40

【疏】初二句，勸依本修治，智慧觀察也。
則彼下，顯魔不得便。
一人發真，世界消殞，今入三昧，寧不動魔？
苟能深入禪定，唯觀實相，魔界佛界，一如無二，
生死涅槃，山河大地，皆即狂勞虗妄華相，
故曰如何敢留等〔〔雷菴云〕：群邪依妄想而住，想屬陰也〕。 ^777c48

若不下，殷勤啟悟，令識魔惑。
五陰所迷，魔得其便。
故正理論云：五蘊者，積聚藏隱諸不善因。
譬如群賊，藏隱山中，時出人間，劫奪財物。
故知五陰，魔所依處。
若能觀破，魔自銷歇。
〔〔直解云〕金剛三昧經云：一念心動，五陰俱生。
五陰生中，具五十惡。
陰魔五十，即五十惡也。〕 ^778a8

〔#CB05151;三、證明魔惑〕。
orig::  ^778a18

如摩登伽，殊為眇劣。
彼唯呪汝，破佛律儀。
八萬行中，秪毀一戒。
心清淨故，尚未淪溺。
此乃隳汝，寶覺全身。
如宰臣家，忽逢籍沒。
宛轉零落，無可哀救。
commentary::  ^778a20

【疏】殊為眇劣者，殊，異也，即異常之眇劣也。
魔鬼相望，魔勝而鬼劣。
今登伽是人，但有呪力，非具五通，若望於魔，即眇劣中又眇劣者。
彼唯下，釋眇劣相。
據摩登伽期心甚淺，但欲毀汝淫之一戒，
由汝無心，尚不成犯。
此乃下，顯魔勝。此，此魔也。
魔欲令汝三昧不成，流浪輪轉，法身慧命絕滅消殞，
如宰輔家犯國極法，削沒其籍，世無食祿，良可悲夫！ ^778a26

。
。 ^778a40

。 ^778b4

。 ^778b26

〔#CB17561;二、別顯五〕。
〔#CB17567;一、破色陰三〕
〔#CB05151;一、盡未盡相二〕。
〔#CB17565;初明區宇。〕
orig::  ^778c16

阿難當知，汝坐道場銷落諸念，其念若盡，
則諸離念一切精明，動靜不移，憶念如一。
commentary::  ^778c18

【疏】示入正定之方便也。
此如前文，以湛旋其虗妄生滅，伏還元覺，即此文云銷落諸念等。
圓覺亦云於一切時不起妄念也。
分別不起，故云念盡。
離念精明者，即前文云得元明覺，無生滅性，為因地心也。
動靜下，釋離念行相也。
入流亡所，境不能隨，故云動靜不移〔〔補遺云〕
觀力漸成，不為動散所改，故云不移〕。
由澄諸念，分別稍寂，故云憶忘如一〔出定為動，
入定為靜；心記為憶，不記為忘〕。
起信即云止一切境界相，今經云消落諸念，
能所二緣，經論互舉耳〔依此離念，深入正定，自然憶忘如一也〕。 ^778c22

 ^778c38

。 ^778c42


orig::  ^778c44

當住此處入三摩提，如明目人處大幽暗，
精性妙淨心未發光，此則名為色陰區宇。
commentary::  ^778c48

【疏】依前方便入正定也，應當依此離念之處深入正定。
如明下，正顯未盡色陰也。
心入正定，如明目人；未破色陰，如大幽暗。
精性妙淨，定心顯也；心未發光，慧未生也。
區宇，寰區也，如王所統有諸國土，故云區。
區，別也，皆一天所覆，故云宇。
宇，猶覆也。今色陰二字，即同區宇，同一陰覆，
色等別故〔〔融室云〕：區，別義，色有八微故；
宇，覆義，八微之色所覆故〕。
舉此喻者，表在其中也〔〔溫陵云〕：陰以蔽覆為義，
區局性真，故曰區宇〕。 ^779a4

 ^779a18

〔#CB17565;二、明盡相。〕
orig::  ^779a24

若目明朗，十方洞開，無復幽黯，名色陰盡，人是則能超越劫濁。
觀其所由，堅固妄想，以為其本。
commentary::  ^779a26

【疏】初四句，正明也。
前已目明，今復暗破，故無幽黯。
色既質礙，障隔不通，故成幽暗。
今定慧發明，破其陰覆，洞然明顯，故云陰盡。
是人下，結益也。超劫濁者，以劫濁是色陰之體。
最初一念，能所纔立，即是空見不分，名為劫濁。
從無忽有，有即色也。
今破色陰，是故超越。
〔〔真際云〕：空為色本，依空立界，依界立時，
故色陰盡，即超劫濁。〕
堅固妄想者，覺明堅執質礙，便成為色之體，故云堅固。
問：色陰麤顯，觀中先破，劫濁最細，何得却超？
答：以起時無前後，故破時兼麤細。
文不累書，故見生起有次第耳。
又色陰屬現相，現相是本識。
今色陰破即現相破，現相破即動本識，本識豈非劫濁？
故得超也。信哉！初心便有破無明分耳。 ^779a30

 ^779b8

。 ^779b14

〔#CB17563;一精明流溢前境〕
orig::  ^779b16

阿難！當在此中精研妙明四大不織，少選之間身能出礙，此名精明流溢前境。
斯但功用暫得如是，非為聖證。
不作聖心名善境界，若作聖解即受群邪。
commentary::  ^779b18

【疏】於三昧中，精究研窮，妙明元體無色陰相。
由斯研究，深觀此理，故得四大不相交織。
須臾之間，身能出障，如行虗空。
斯則心不主形，四大亡質。
觀心無礙，流溢前塵，功用暫然，非是聖證。
苟知此是禪者功力，則無有失，故云善境。
若總撥為魔，則抑善功用；若言即聖，又未斷惑，故令善識而無取捨。
上皆倣此。 ^779b24

。 ^779b40


orig::  ^779c4

阿難！復以此心精研妙明其身內徹，是人忽然於其身內捨出蟯蛔，
身相宛然亦無傷毀，此名精明流溢身體。
斯但精行暫得如是，非為聖證。
不作聖心名善境界，若作聖解即受群邪。
commentary::  ^779c8

【疏】蟯蛔，腹中#CB01961;也。
觀心精明，內融身體，內之四大，因觀而變，
遂能體內拾出蟯蛔，故無傷毀。
此境現前，不生取捨，即為善境，不爾受邪。 ^779c16

〔#CB17563;三精魄遞相離合〕
orig::  ^779c22

又以此心內外精研，其時魂魄、意志、精神，
除執受身，餘皆涉入，互為賓主。
忽於空中聞說法聲，或聞十方同敷密義，
此名精魄遞相離合，成就善種。
暫得如是，非為聖證。
不作聖心，名善境界；若作聖解，即受群邪。
commentary::  ^779c24

【疏】初至賓主者，明境發所由也。
主肝曰魂，主肺為魄，主脾為意，主腎為志，主心為精神。
根身種子，皆為第八所執受故。
定心精究，內外唯空，遂令五內主神，無所依附，
流出於外，遞互相依，故云互為賓主。
忽於下四句，正明發相。
此則先所修習，聞慧種子，定力所激，禪中發生，
遂寄神魂，現於說法也。
此名下，結判。邪正離合，即賓主也，或離心主而賓於胏等。 ^779c32

 ^780a4

〔#CB17563;四心魂靈悟所染〕
orig::  ^780a8

又以此心澄露皎徹，內光發明，十方徧作閻浮檀色，一切種類化為如來。
于時忽見毗盧遮那踞天光臺，千佛圍繞，
百億國土及與蓮華俱時出現，此名心魂靈悟所染。
心心研明，照諸世界，暫得如是，非為聖證。
不作聖心，名善境界；若作聖解，即受群邪。
commentary::  ^780a10

【疏】初三句，內由觀慧也。
定心澄靜，顯露皎明，內光既發，外相則變。
十方下，外現其相也。
以先熏習，名言善種，染影而來，故見十方如金，
種類皆佛，心念不動，斯須自滅。
或起取著，正定難存。
〔下資中文〕如修念佛三昧，此境現前，與修多羅合者，名為親證。
若修樹觀，設見佛形，亦不為正，以心境不相應故。
何況修真如三昧，法界一相，有所取著，豈非魔耶？
此名下，結判邪正。
靈悟所染者，靈，善也。
先所熏染，圓頓覺慧，悟知眾生本來是佛。
此之種子，因定激發，故現其相也。 ^780a20

〔#CB17563;五、抑按功力逾分〕
orig::  ^780a44

又以此心，精研妙明，觀察不停，抑按降伏，制止超越。
於時忽然十方虗空，成七寶色，或百寶色，
同時徧滿，不相留礙，青黃赤白，各各純現，此名按抑功力逾分。
暫得如是，非為聖證。
不作聖心，名善境界。
若作聖解，即受群邪。
commentary::  ^780a46

【疏】定功研妙，觀察逾深，制止既過，寶色分現。
本為制止分別，今由過分，異境却生，與心相違，
豈非魔事不起，取心自然銷歇？
如前文云：不取無非幻，非幻尚不生，幻法云何立？ ^780b8

 ^780b16

〔△〔鶴林云〕：前見金色界及如來，色變也。
今空成寶，色空變也。
色空俱屬色，以眼對境故。〕
orig::  ^780b20

又以此心，研究澄徹，精光不亂，忽於夜合，
在暗室內，見種種物，不殊白晝，而暗室物，
亦不除滅，此名心細。
密澄其見，所視洞幽，暫得如是，非為聖證。
不作聖心，名善境界；若作聖解，即受群邪。
commentary::  ^780b24

【疏】定中研究，心光澄靜，由澄靜故，忽然發見。
暗中見物，物是實境，故不隨定出入有無，故云亦不除滅。
心細密澄者，觀心微細，密爾澄靜，精光既定，
暗境不隱，故夜見物，悟則無咎。 ^780b32

〔#CB17563;七塵併排四大性〕
orig::  ^780b44

又以此心圓入虗融，四體忽然同於草木，
火燒刀斫，曾無所覺。
又作火光，不能燒爇，縱割其肉，猶如削木。
此名塵併。排四大性，一向入純，暫得如是，非為聖證。
不作聖心，名善境界；若作聖解，即受群邪。
commentary::  ^780b46

【疏】圓，徧也。入，觀達也。
以此定心，徧了一切己身他物，無不虗寂。
此即心融思寂，執受不行，四大五塵，忽然排併。
既無能執，割截如空，念想一純，暫得如是。
〔資中文〕 ^780c6

〔△〔溫陵云〕定力虗融，則五塵併銷，四大排遣。
純覺遺身，故無傷觸。〕 ^780c12

〔#CB17563;八欣厭凝想日深〕
orig::  ^780c14

又以此心成就清淨，淨心功極，忽見大地十方山河皆成佛國，
具足七寶，光明徧滿。
又見恒沙諸佛如來徧滿空界，樓殿華麗，
下見地獄，上觀天宮，得無障礙，此名欣厭。
凝想日深，想久化成，非為聖證。
不作聖心，名善境界；若作聖解，即受群邪。
commentary::  ^780c16

【疏】厭穢忻淨，積想所凝，圓定功深，感斯妙境耳。 ^780c26

〔#CB17563;九迫：心逼極飛出。〕
orig::  ^780c30

又以此心研究深遠，忽於中夜遙見遠方市井、
街巷、親族、眷屬，或聞其語，此名迫心，逼極飛出，
故多隔見，非為聖證。
不作聖心，名善境界；若作聖解，即受群邪。
commentary::  ^780c32

【疏】識心通靈，因定功發，飛出隔見，遠近皆然，
逼極之功，非因妙證。 ^780c38

 ^780c42


orig::  ^780c44

又以此心研究精極，見善知識形體變移，
小選無端，種種遷改，此名邪心，含受魑魅，
或遭天魔入其心腹，無端說法，通達妙義，非為聖證。
不作聖心，魔事銷歇；若作聖解，即受群邪。
commentary::  ^780c48

【疏】此人曾有邪心種子，合外魔境相因而來。
然此一章，非善境界，純是魔嬈，不同前九皆稱善境，
起心作證，方乃成魔者〔資中文〕。 ^781a8

 ^781a12

 ^781a16

 ^781a18

〔#CB05151;三、結勸弘宣〕。
orig::  ^781a32

阿難！如是十種禪那現境皆是色陰，用心交互故現斯事。
眾生頑迷不自忖量，逢此因緣迷不自識謂言登聖，大妄語成墯無間獄。
汝等當依如來滅後，於末法中宣示斯義，
無令天魔得其方便，保持覆護成無上道。
commentary::  ^781a34

【疏】此是於觀行中，色陰將盡未盡，用心差異，有此十境。
若不識知，皆認聖證，即為魔惑，故佛勸令開示後世也。
問：此不作五陰次第觀門，何得陰次第盡明其境耶？
答：觀雖總相，五陰同觀。
陰有麤細，麤者先盡，譬如浣衣，麤垢先去。
此陰既積妄所成，妄盡自然陰滅，從麤至細，理必然也。 ^781a44

 ^781b10

。 ^781b12

〔#CB17567;二破受陰三〕
〔#CB05151;二、盡未盡相二〕。
〔#CB17565;一明區宇〕。
orig::  ^781b16

阿難！彼善男子修三摩提，奢摩他中色陰盡者。
commentary::  ^781b18

。
orig::  ^781b20

見諸佛心如明鏡中顯現其像，若有所得而未能用，
猶如魘人手足宛然見聞不惑，心觸客邪而不能動，此則名為受陰區宇。
commentary::  ^781b24

【疏】色陰盡者，以止觀中觀其五陰，觀心純熟，
不為色礙，故云陰盡。
見諸佛心者，妙覺明心。
觀中明露，即色相盡而色性現也。
觀中暫見，非真實見，故如影像。
有所得者，即前見諸佛心也。
既是觀心變影而緣，非是親證，故未能用。
以有受陰為領納故，親證必能有妙用故，未破受陰如魘人。
色陰盡故，能見佛心，如見聞不惑。
受陰客邪，既在妙用之動，未能為受所覆，故云區宇。 ^781b30

。 ^781c6

〔#CB17565;二、明盡相。〕
orig::  ^781c14

若魘咎歇，其心離身，返觀其面，去住自由，
無復留礙，名受陰盡。
是人則能超越見濁，觀其所由，虗明妄想以為其本。
commentary::  ^781c16

【疏】其心離身者，以客邪不觸，心於根門得自在也。
不為魘咎之所留礙，故能返照自面。
此顯見聞有用也。
去住下二句，明手足得用也。
此下皆約喻顯。若約法者，受陰盡故，心亡領納。
既無能領之受，即無所領之法。
心法既亡，自在宜矣。
超見濁者，以根身正是見濁之體。
見聞覺知，擁令留礙；水火風土，旋令覺知。
斯則執受相仍，便成根質。
受妄領納，執以為己，以見是推求執取為義。
由受領前境，取著隨生，受陰既亡，即超見濁。
覺明之心，虗通領納，故云虗明妄想。 ^781c22

〔△〔溫陵云〕因違順之幻境，生損益之妄受。
受陰無體，虗有所明，故曰虗明妄想。〕 ^781c44

〔#CB05151;二、正明現境十〕。
〔#CB17563;一、功用摧抑過越〕
orig::  ^781c46

阿難！彼善男子當在此中得大光耀，其心發明內抑過分，
忽於其處發無窮悲，如是乃至觀見蚊#CB00044;猶如赤子，
心生憐愍不覺流淚。
commentary::  ^781c48

【疏】此正顯也。奢摩他中，定光發現，狂慧既起，
內抑又過，憂悲種子在藏識者，忽焉現起。
凡見生類，皆如自己所生赤子。
赤子，嬰兒也。
orig::  ^782a6

此名功用摧抑過越，悟則無咎，非為聖證，
覺了不迷，久自銷歇。
若作聖解，則有悲魔入其心腑，見人則悲，
啼泣無限，失於正受，當從淪墜。
commentary::  ^782a14

【疏】此結判也。心光忽現，內抑太過，憂悲種發，非為聖證。
取即引魔，他皆倣此。 ^782a20

〔△〔溫陵云〕：知受陰為咎，內自抑伏以破之。
抑伏太過，失於柔軟，故多悲愍，悲魔附焉。〕 ^782a24

。 ^782a30

〔#CB17563;二功用陵率過越〕
orig::  ^782a32

阿難，又彼定中諸善男子，見色陰銷，受陰明白，
勝相現前，感激過分，忽於其中生無限勇，
其心猛利，志齊諸佛，謂三僧祇一念超越。
commentary::  ^782a34

【疏】色盡，受現定之勝相也。
先未獲得，今既獲得，遂生感激，感激太過，
勇志便發，謂言三祇一念，能越我齊諸佛，更無過者。
orig::  ^782a40

此名功用陵率過越，悟則無咎，非為聖證，
覺了不迷，久自銷歇。
若作聖解，則有狂魔入其心腑，見人則誇，
我慢無比，其心乃至上不見佛，下不見人，
失於正受，當從淪墜。
commentary::  ^782a48

【疏】凌，謂篾他。率，謂自強。
由見勝相，因茲感激，遂有此生。
斯則無始我慢種子，被激而生，悟則無咎。 ^782b8

〔#CB17563;三勝心無慧自失〕。
orig::  ^782b12

又彼定中諸善男子，見色陰銷受陰明白，
前無新證歸失故居，智力衰微入中隳地迥無所見，
心中忽然生大枯渴，於一切時沈憶不散，將此以為勤精進相。
commentary::  ^782b14

【疏】受陰未空，前無新證，色陰已盡，歸失故居，
前後失准，墯在兩楹，無所依倚，名中隳地。
既於此處心無所措，遂生沈憶，以此名修，認為精進。
orig::  ^782b20

此名修心，無慧自失，悟則無咎，非為聖證。
若作聖解，則有憶魔入其心腑，旦夕撮心懸在一處，
失於正受，當從淪墜。
commentary::  ^782b28

【疏】若於色受盡未盡中，用無相慧觀察陰體，
本自不生，今則無滅，唯一實相。
如此，則何有無新證，失故居之慮哉？
今既不然，故成自失。 ^782b34

〔#CB17563;四、用心亡失恒審〕
orig::  ^782b40

又彼定中諸善男子，見色陰銷受陰明白，
慧力過定失於猛利，以諸勝性懷於心中，自心已疑是盧舍佛得少為足。
commentary::  ^782b42

【疏】失於猛利者，過在慧之猛利也。
心懷勝性，疑是舍那，更不求進，得少為足。
〔〔補遺云〕舍那是報智，因慧力偏勝故。〕 ^782b48


orig::  ^782c2

此名用心亡失恒審，溺於知見，悟則無咎，非為聖證。
若作聖解，則有下劣易知足魔入其心腑，
見人自言我得無上第一義諦，失於正受，當從淪墜。
commentary::  ^782c6

【疏】定力微故，亡失恒審；慧力過故，溺於知見。
定慧若均，寂照無二。
慧力既過，故溺知見，即前失於猛利也。
此則勝解忽生，引起見取種子，執劣為勝，故此現也。 ^782c12

。 ^782c20

〔#CB17563;五、修行失於方便〕
orig::  ^782c26

又彼定中諸善男子，見色陰銷，受陰明白，
新證未獲，故心已亡，歷覽二際，自生艱險，
於心忽然生無盡憂，如坐鐵牀，如飲毒藥，
心不欲活，常求於人，令害其命，早取解脫。
commentary::  ^782c28

【疏】二際者，未證已亡之二也。
定無方便，安忍其心，遂成憂惱，不耐活命也。
orig::  ^782c36

此名修行失於方便，悟則無咎，非為聖證。
若作聖解，則有一分常憂愁魔入其心腑，
手執刀劒，自割其肉，欣其捨壽；或常憂愁，
走入山林，不耐見人，失於正受，當從淪墜。
commentary::  ^782c42

【疏】悔惱種子，被激而生，修無方便，故引魔鬼也。
如四分律，婆求河邊諸比丘等，修不淨觀，
厭淨過分，求刀自割，魔使之然，悟則無咎。 ^783a2

〔#CB17563;六輕安無慧自禁〕
orig::  ^783a12

又彼定中諸善男子，見色陰銷受陰明白，
處清淨中心安隱後，忽然自有無限喜生，
心中歡悅不能自止，此名輕安無慧自禁，悟則無咎非為聖證。
若作聖解，則有一分好喜樂魔入其心腑，
見人則笑，於衢路傍自歌自舞，自謂已得無礙解脫，失於正受當從淪墜。
commentary::  ^783a14

【疏】輕安是禪支，雖因定生，須慧覺察。
忽然過分，掉舉種生，好喜樂魔，因茲得便。 ^783a24

。 ^783a28

〔#CB17563;七見勝無慧自救〕。
orig::  ^783a30

又復定中諸善男子，見色陰銷，受陰明白，
自謂已足，忽有無端大我慢起〔下出七慢名〕，
慢與過慢〔一、二〕，及慢〔三〕，過慢〔四、即我慢〕，
或增上慢〔五〕，或卑劣慢〔六、　文略，七、邪慢〕，
一時俱發，心中尚輕十方如來，何況下位聲聞、緣覺？
commentary::  ^783a32

〔資中〕此有七慢：恃己凌他，高舉為性，名我慢。
稱量自他，比校同德，但稱為慢。
於他等謂己勝，名為過慢。
於他勝謂己勝，名慢過慢。
未得謂得，名增上慢。
〔毗婆沙論行位本下，強自增上故。〕
雖知下劣，返顧自矜，名卑劣慢。
下毀經像，即是邪慢。
此之七慢，由禪定中忽生勝見，無正慧覺，是故起也。
〔疏同。〕 ^783a40

 ^783b2

〔△〔直解云〕：七慢以我慢為主，一時俱發者，
由有我故，七慢俱成，故經云乃至等。〕。
orig::  ^783b6

此名見勝，無慧自教，悟則無咎，非為聖證。
若作聖解，則有一分大我慢魔入其心腑，
不禮塔廟，摧毀經像，謂檀越言：此是金銅，
或是土木；經是樹葉，或是疊華。
肉身真常，不自恭敬，却崇土木，實為顛倒。
其深信者，從其毀碎，埋棄地中，疑誤後生，
入無間獄，失於正受，當從淪墜。
commentary::  ^783b8

【疏】愚者修禪，皆墮此見，並是魔種，不識如來像教之意。
且末世住持，依因像教，出家學道，藉此而修。
魔壞信因，今毀經像。
故楞伽云：佛若不說，教則滅壞。
教若滅壞，誰有修行及得道者？
愚者不見此文，一向謗佛無說。
故知若不說法，十二部經於茲滅矣。
須知毀經像人，魔鬼入心，是大邪見。
當須善察，勿同此謗。 ^783b20

 ^783b38

。
orig::  ^783b46

又彼定中諸善男子，見色陰銷，受陰明白，
於精明中圓悟精理，得大隨須，其心忽生無量輕安，
己言成聖，得大自在。
commentary::  ^783c2

【疏】精明中者，即圓定寂照中也。
定中發慧，與理暫契，名圓悟精理。
理智相冥，得無違拒，故云隨順。
由隨順故，身心調暢，便謂成聖。
orig::  ^783c8

此名因慧獲諸輕清，悟則無咎，非為聖證。
若作聖解，則有一分好輕清魔入其心腑，
自謂滿足，更不求進。
此等多作無聞比丘，疑誤後生，墯阿鼻獄，
失於正受，當從淪墜。
commentary::  ^783c16

【疏】自謂滿足，更不求進者，良以不學修禪次第，
不善通達禪支行相，暫得輕安，便謂成聖也。
無聞比丘，觸處皆有，世世輪轉，熏識相因，
以類相從，卒難曉悟。 ^783c24

〔#CB17563;九，一向空心現前〕。
orig::  ^783c32

又彼定中諸善男子，見色陰銷，受陰明白，
於明悟中得虗明性，其中忽然歸向永滅，
撥無因果，一向入空，空心現前，乃至心生長斷滅解。
commentary::  ^783c34

【疏】得虗明性者，即依圓定，發於空慧，悟性空理。
依此起見，成惡取空，故撥無因果，生斷滅解。
此即由無方便，邪見忽發也。
orig::  ^783c40

悟則無咎，非為聖證。
若作聖解，則有空魔入其心腑，乃謗持戒，名為小乘。
菩薩悟空，有何持犯？
其人常於信心檀越飲酒噉肉，廣行淫穢，
因魔力故，攝其前人，不生疑謗。
鬼心久入，或食屎尿，與酒肉等一種俱空，
破佛律儀，誤人入罪，失於正受，當從淪墜。
commentary::  ^783c46

〔資中〕此從邪見種生，引此空魔，入其心腑。
大般若云：魔能入一切眾生心，令歸依魔黨，
如膠如漆，斷手截臂，不以為難。
魔力之故，人皆信伏。
法華所謂深著虗妄法，堅受不可捨。
乃謗持戒等者，此之魔種，代代有之。
南山云：戒是小乘，勸令捨之，又不肯捨；
勸令持之，又不肯持。
豈非與煩惱相應，卒難諫曉。
魔力所惑，誰能奈何？ ^784a8

 ^784a22

〔#CB17563;十定境安順入心〕
orig::  ^784a26

又彼定中諸善男子，見色陰銷受陰明白，
味其虗明深入心骨，其心忽有無限愛生，愛極發狂便為貪欲。
commentary::  ^784a28

【疏】味其虗明者，愛著禪中色陰盡處，以為勝境。
由此起愛，無慧覺察，引其貪欲種子而發，
遂成狂欲也〔〔融室云〕。
味其虗明，即味著虗明性故〕。 ^784a32


orig::  ^784a36

此名定境，安順入心。
無慧自持，誤入諸欲，悟則無咎，非為聖證。
若作聖解，則有欲魔入其心腑，一向說欲為菩提道，化諸白衣平等行欲。
其行淫者名持法子，神鬼力故，於末世中攝其凡愚，
其數至百，如是乃至一百、二百，或五、六百，多滿十萬。
魔心生厭，離其身體，威德既無，陷於王難，
疑誤眾生，入無間獄，失於正受，當從淪墜。
commentary::  ^784a44

【疏】此貪欲種，如火遇薪，忽然而發。
此魔得便，因此入心。
如林中比丘，忽然禪發，不避死馬。
因定引魔，此之類也。
攝諸凡愚至千萬者，欲本順貪，因魔熾盛，
凡愚惑著，何事不從？
〔〔溫陵云〕：愛心多因順起，故定境順心，即邪愛成咎。〕
又魔因妄起，本性不常，勢盡厭生，去身留難。 ^784b10

。
orig::  ^784b22

阿難！如是十種禪那現境，皆是受陰用心交互，故現斯事。
眾生頑迷，不自忖量，逢此因緣，迷不自識，
謂言登聖，大妄語成，墮無間獄。
汝等亦當將如來語，於我滅後，傳示末法，
徧令後生開悟斯義，無令天魔得其方便，
保持覆護，成無上道。
commentary::  ^784b26

【疏】受陰交互者，不能定慧均平，善巧安忍，
既失方便，異念即生。
由此故有十種境界，皆是內心交互，外引諸魔，
苟能識之，不落邪見。 ^784b36

。
〔#CB17567;三破想陰三〕
〔#CB05151;初盡未盡相二〕。
〔#CB17565;明區宇〕
orig::  ^784b42

阿難！彼善男子修三摩提受陰盡者，雖未漏盡心離其形，
如鳥出籠已能成就，從是凡身上歷菩薩六十聖位
〔三斬次乾慧、十信、十住、十行、十向、四加、
十地等妙通六十位〕，得意生身隨往無礙。
commentary::  ^784b44

【疏】觀中伏惑，全未斷故，名漏未盡。
心離形者，受陰既破，無執受故，觀心自在，
如鳥出籠，無有障礙。
〔鳥喻心，籠喻形，心離其形，故曰出籠。
即前文其心離身，去住自由也。〕
已能成就上歷聖位者，此是圓頓利根者，
得受陰破，諸陰隨破，於此凡身，即能入位，
得意生身，更無魔惑令其退也。
若鈍根者，更須破下諸陰，隨未盡處，猶有魔事，
不得無礙，今約利者說耳。
若最鈍者，至識陰破，得根互用，方入乾慧。
若以前後比望，中間合於想行盡處，亦說入位是中根者，
今經不言，文略故耳。
問：破色陰時，已是成就觀行，何故不說上歷聖位？
答：色陰雖破，未能破心，故未成就上歷聖位。
受陰既是四心初首，故破受陰得說上歷聖位。
問：若言破色是麤故不說者，今破受陰望於想行亦即是麤，
何故得說上歷聖位？
答：雖望餘陰亦即是麤，然受等四陰同是心法，
故利根人若破受陰，三蘊隨破，不同破色。
鈍根之者未能破想，觀力弱故，故在區宇。 ^784c4

 ^784c46

又解：此中不分利鈍二別，但都明此位得受盡者，即能已具歷位昇進之分。
如人取仕既得及第，即能具有官位之分，然待為政功德優劣方序用耳。 ^785a44

 ^785b2

。 ^785b4

。 ^785b6

 ^785b8

。 ^785b22

。 ^785b34

。
orig::  ^785c6

譬如有人熟寐寱言，是人雖則無別所知，
其言已成音韻倫次，令不寐者咸悟其語，此則名為想陰區宇。
commentary::  ^785c14

【疏】此喻鈍根觀力微弱，雖受陰盡，有成就聖位之分，
然不破想陰故，如熟寐寱言也。
無別所知，想陰葢故。
不寐人者，如證聖人，則知此人已有昇進聖位之分。
般若云：如來悉知悉見是人，皆得成就阿耨菩提也。 ^785c18

 ^785c30

 ^785c32

〔#CB17565;二、明盡相。〕
orig::  ^785c36

若動念盡，浮想銷除，於覺明心如去塵垢，
一倫生死，首尾圓照，名想陰盡，是人則能超煩惱濁。
觀其所由，融通妄想以為其本。
commentary::  ^785c38

【疏】想者取像，謂要先安立境分劑相，方能隨起種種名言。
念緣不息，即名浮動，念即想也。
浮想既除，觀心轉淨，故云如去塵垢。
一倫生死，謂行陰。
倫，類也。首尾，本末也。
以行是遷流，遷流即生滅。
今無想隔，故本末皆現，即生滅體露，觀心明見，故云圓照。
〔資中〕：一切煩惱，皆從想生，故想陰除，即超此濁。
【疏】一切煩惱，以想為本，擾惱身心，汩亂真心，故名為濁。
如前文云：又汝今者，憶識誦習，性發知見，
容見六塵，離塵無體，離覺無性，相織妄成，名煩惱濁。
今想陰盡，此濁亦超也。
融通妄想者，想能融變，身隨於心，心想酢梅，
口中流水，融通質礙，故名融通。
〔〔中川云〕：成實云：一切煩惱，皆在第六識中，以想行第六故。〕 ^785c44

〔#CB05151;二、正明現境十〕。
〔#CB17563;一、貪求善巧二〕 ^786a20

〔#CB17566;一心愛忽生，魔得其便〕。
orig::  ^786a22

阿難，彼善男子受陰虗妙，不遭邪慮圓定發明，
三摩地中心愛圓明，銳其精思貪求善巧。
commentary::  ^786a24

【疏】心，愛生也。虗妙，空寂也。
邪慮，即前十種心念也，謂發悲生勇等。
愛圓明，有著定境也。
銳，利也。淬利愛心，令其精妙，故貪善巧。 ^786a28


orig::  ^786a34

爾時，天魔候得其便，飛精附人，口說經法。
其人不覺是其魔著〔其人指魔所附之人〕，
自言謂得無上涅槃，來彼求巧善男子處敷座說法。
其形斯須，或作比丘令彼人見，或為帝釋、
或為婦女、或比丘尼、或處寢室身有光明。
是人愚迷〔是人求巧善男子也〕，惑為菩薩，
信其教化，搖蕩其心，破佛律儀，潛行貪欲。
commentary::  ^786a44

【疏】魔得便也。既貪善巧，異想紛然，魔附他人，
來應求巧，師資相誘，憒亂其心，破佛律儀，故成魔業。 ^786b8

 ^786b12

〔△〔溫陵云〕天魔變現教化，示漚和說法也。〕。 ^786b14

〔#CB17566;二、口說異端去身留難〕。
orig::  ^786b16

口中好言災祥變異，或言如來某處出世，
或言劫火，或說刀兵，恐怖於人，令其家資無故耗散〔說異端也〕。
此名怪鬼，年老成魔，惱亂是人，厭足心生，
去彼人體，弟子與師俱遭王難〔致留難也〕。
汝當先覺，不入輪迴，迷惑不知，墯無間獄〔勸先覺也。
下諸境倣此〕。
commentary::  ^786b18

 ^786b28

 ^786b30

〔#CB17563;二貪求經歷二〕。
orig::  ^786b36

阿難，又善男子受陰虗妙，不遭魔慮圓定發明，
三摩地中心愛遊蕩，飛其精思貪求經歷。
commentary::  ^786b40

【疏】心愛生也。經歷，遊行也。
〔〔標指云〕觀中動掉舉種子，故現斯境。〕
。
orig::  ^786b44

爾時，天魔候得其便，飛精附人，口說經法，
其人亦不覺知魔著，亦言自得無上涅槃，
來彼求遊善男子處，敷座說法，自形無變。
其聽法者，忽自見身坐寶蓮華，全體化成紫金光聚，
一眾聽人，各各如是，得未曾有。
是人愚迷，惑為菩薩，婬逸其心，破佛律儀，
潛行婬欲，口中好言：諸佛應世，某處某人，
當是某佛化身來此，某人即是某菩薩等來化人間。
其人見故，心生傾渴，邪見密興，種智銷滅，
此名魃鬼，年老成魔，惱亂是人，厭足心生，
去彼人體，弟子與師，俱陷王難。
汝當先覺，免入輪迴，迷惑不知，墯無間獄。
commentary::  ^786c2

。 ^786c22

〔#CB17563;三貪求契合二〕
orig::  ^786c28

又善男子，受陰虗妙，不遭邪慮，圓定發明。
三摩地中，心愛緜#CB04474;，
澄其精思，貪求契合。
commentary::  ^786c30

【疏】緜，密也。澄，凝寂也。
精思，即前愛心也。
夫忘機寂照，想念不生，理自冥會。
若希求#CB04474;合，愛念潛增，
擬心即差，遂招魔惑。 ^786c34

〔△〔溫陵云〕：愛緜密者，欲密契妙理也。〕
。
orig::  ^786c40

爾時，天魔候得其便，飛精附人，口說經法。
其人實不覺知魔著，亦言自得無上涅槃，
來彼求合善男子處，敷座說法。
其形及彼聽法之人，外無遷變，令其聽者未聞法前，
心自開悟，念念移易，或得宿命，或有他心，
或見地獄，或知人間好惡諸事，或口說偈，
或自誦經，各各歡娛，得未曾有。
是人愚迷，惑為菩薩，緜愛其心，破佛律儀，潛行貪欲。
commentary::  ^786c44

【疏】心希契合，今未聞法，便自開悟，乃至得通言誦經等，
頗合其心，故多緜愛。
orig::  ^787a10

口中好言，佛有大小，某佛先佛，某佛後佛，
其中亦有，真佛假佛，男佛女佛，菩薩亦然。
其人見故，洗滌本心，易入邪悟，此名魅鬼，
年老成魔，惱亂是人，厭足心生，去彼人體。
弟子與師，俱遭王難，汝當先覺，不入輪迴，
迷惑不知，墯無間獄。
commentary::  ^787a16

【疏】男女佛者，貴引行人行貪欲事，無妨成佛。
洗滌本心者，本心修行，俾離貪欲，今反行之，
本心遂去，故云洗滌。 ^787a26

〔#CB17563;四貪求辨析二〕
orig::  ^787a32

又善男子，受陰虗妙，不遭邪慮，圓定發明。
三摩地中，心愛根本，窮覽物化性之終始，
精爽其心，貪求辨析。
commentary::  ^787a34

【疏】根本者，求根尋本，究物之元底也，物化萬境也。
爽，明也。〔〔吳興云〕：性海圓澄，森羅自現，苟偏求俗理，
則翻漏自心，違本禪那，邪鬼斯入。〕 ^787a38


orig::  ^787a40

爾時，天魔候得其便，飛精附人，口說經法。
其人先不覺知魔著，亦言自得無上涅槃，
來彼求元善男子處，敷座說法，身有威神，
摧伏求者，令其座下雖未聞法，自然心伏。
是諸人等，將佛涅槃菩提法身，即是現前我肉身上，
父父子子，遞代相生，即是法身常住不絕，
都指現在即為佛國，無別淨居及金法相。
其人信受，亡失先心，身命歸依，得未曾有。
是等愚迷，惑為菩薩，推究其心，破佛律儀，潛行貪欲。
commentary::  ^787a44

【疏】心欲求元，魔精附物，說肉身為三德之本，指相生為常住之因。
清淨之方，只此穢境，相好之體，全是我身。
妄本既宣，邪信便發，魔力所制，更不推移，
盡命歸心，從邪敗正。
orig::  ^787b12

口中好言，眼耳鼻舌皆為淨土，男女二根即是菩提涅槃真處。
彼無知者信此穢言，此名蠱毒魘勝惡鬼，
年老成魔惱亂是人，厭足心生去彼人體，弟子與師俱陷王難。
汝當先覺不入輪迴，迷惑不知墯無間獄。
commentary::  ^787b22

【疏】世有金剛禪二會子，頗是此類，斯皆魘著，
卒受王難〔按蠱毒即第四蠱鬼，魘勝即第七魘鬼〕。 ^787b30

〔#CB17563;五貪求冥感二〕
orig::  ^787b32

又善男子，受陰虗明，不遭邪慮，圓定發明，
三摩地中，心愛懸應，周流精研，貪求冥感。
commentary::  ^787b34

【疏】夫功深行著，感應自冥，起念妄求，魔精暗入。
orig::  ^787b38

爾時，天魔候得其便，飛精附人，口說經法。
其人元不覺知魔著，亦言自得無上涅槃。
來彼求應善男子處，敷座說法，能令聽眾暫見其身如百千歲，
心生愛染，不能捨離。
身為奴僕，四事供養，不覺疲勞。
各各令其座下人心，知是先師本善知識，
別生法愛，粘如膠漆，得未曾有。
是人愚迷，惑為菩薩，親近其心，破佛律儀，潛行貪欲。
commentary::  ^787b42

【疏】希求既起，魔伺便來，影附他人，為善知識。
感心激切，認是先師，法愛倍生，膠漆何異！ ^787c8

〔△〔補遺云〕：知是先師者，令聽者繆憶此人是先世之師，以傾其意。〕。
orig::  ^787c12

口中好言：我於前世，於某生中，先度某人。
當時是我妻妾兄弟，今來相度，與汝相隨，
歸某世界，供養某佛。
或言別有大光明天，佛於中住，一切如來所休居地。
彼無知者，信是虗誑，遺失本心。
此名厲鬼，年老成魔，惱亂是人。
厭足心生，去彼人體，弟子與師，俱陷王難。
汝當先覺，不入輪迴，迷惑不知，墯無間獄。
commentary::  ^787c14

【疏】休居地者，涅槃處也。
真實涅槃，豈有處耶？
今指天為圓寂之地，非魔是何？ ^787c26

〔#CB17563;六貪求靜謐二〕
orig::  ^787c30

又善男子，受陰虗妙，不遭邪慮，圓定發明。
三摩地中，心愛深入，尅己辛勤，樂處陰寂，貪求靜謐。
commentary::  ^787c32

【疏】愛深寂境，為真修處，故云深入。
夫心亡則境寂，豈間塵喧！
念動則緣繁，任居谷隱。
靜欲纔舉，魔精即來，束約身心，故云尅己。 ^787c36

〔△〔溫陵云〕：愛深幽靜，以澄養通力也。〕
orig::  ^787c42

爾時，天魔候得其便，飛精附人，口說經法。
其人本不覺知魔著，亦言：自得無上涅槃。
來彼求陰善男子處敷座說法，令其聽人各知本業。
或於其處語一人言：汝今未死，已作畜生。
勑使一人於後蹋尾，頓令其人起不能得，於是一眾傾心欽伏。
有人起心已知其肇，佛律儀外重加精苦，
誹謗比丘，罵詈徒眾，訐露人事，不避譏嫌。
commentary::  ^787c44

【疏】令知本業者，宿命事也。
令蹋尾者，現後報也。
起心知肇，即天心也。
訐露人事，天眼天耳也。
魔得邪定，故有此通。
作此異端，誰不信伏！ ^788a10


orig::  ^788a16

口中好言未然禍福，及至其時，毫髮無失。
此大力鬼，年老成魔，惱亂是人，厭足心生，
去彼人體，弟子與師，俱陷王難。
汝當先覺，不入輪迴，迷惑不知，墯無間獄。
commentary::  ^788a24

【疏】未然者，然，生也。
預說凶吉，應無毫差。
。 ^788a30

。 ^788a46

〔#CB17563;七貪求宿命二〕
orig::  ^788a48

又善男子，受陰虗妙，不遭邪慮，圓定發明。
三摩地中，心愛知見，勤苦研尋，貪求宿命。
commentary::  ^788b2

【疏】宿命等通禪者，自有離欲靜慮，任運現前。
若起念先求，無功強取，非唯喪本，亦乃成魔。 ^788b6

。
orig::  ^788b10

爾時，天魔候得其便，飛精附人口說經法，
其人殊不覺知魔著，亦言自得無上涅槃，來彼求知善男子處敷座說法。
是人無端於說法處得大寶珠，其魔或時化為畜生，
口銜其珠及雜珍寶簡#CB15081;符牘諸神異物，
先授彼人後著其體，或誘聽人藏於地下，有明月珠照耀其處。
是諸聽者得未曾有，多食藥草不食嘉饌，
或時日飡一麻一麥其形充肥，魔力持故誹謗比丘，罵詈徒眾不避譏嫌。
commentary::  ^788b14

【疏】簡#CB15081;符牘，皆國家奇要之物，
授此異物，令心信伏，後乃著之。
〔〔無盡云〕：如談符命，勅鬼神，召丁甲，方術奇要之書。〕 ^788b30


orig::  ^788b32

口中好言他方寶藏、十方聖賢潛匿之處，
隨其後者，住住見有奇異之人，此名山林、
土地、城隍、川嶽、鬼神、年老成魔，或有宣婬破佛戒律，
與承事者潛行五欲，或有精進純食草木，
無定行事惱亂是人，厭足心生去彼人體，弟子與師俱陷王難。
汝當先覺不入輪迴，迷惑不知墯無間獄。
commentary::  ^788b38

〔#CB17563;八貪取神力二〕
orig::  ^788c2

又善男子，受陰虗妙，不遭邪慮，圓定發明，
三摩地中，心愛神通，種種變化，研究化元，貪取神力。
commentary::  ^788c4

【疏】化元，謂神變之本也，此貪如意通耳。
orig::  ^788c8

爾時，天魔候得其便，飛精附人，口說經法。
其人誠不覺知魔著，亦言自得無上涅槃，來彼求通善男子處敷座說法。
是人或復手執火光，手撮其光，分於所聽四眾頭上。
是諸聽人頂上火光皆長數尺，亦無熱性，
曾不焚燒；或水上行，如履平地；或於空中安坐不動；
或入缾內；或處囊中，越牖透垣，曾無障礙，唯於刀兵不得自在。
自言是佛，身著白衣，受比丘禮，誹謗禪律，
罵詈徒眾，訐露人事，不避譏嫌。
commentary::  ^788c14

【疏】神境之通，離欲方得，貪求強取，即陷魔羅。
必若真通，刀豈能沮？
以斯取騐，邪正可分。
准仁王經，白衣高座，比丘地立，佛法滅相。
菩薩戒中，亦同此說〔〔標指云〕。
天魔邪定，得相似五通，故附人中作怪〕。
orig::  ^788c30

口中常說，神通自在。
或復令人，傍見佛土。
鬼力惑人，非有真實。
讚歎行婬，不毀麤行。
將諸猥 #CB17357;，以為傳法。
此名天地，大力山精，海精風精，河精土精，
一切草木，積劫精魂。
或復龍魅，或壽終仙，再活為魅。
或仙期終，計年應死。
其形不化，他怪所附。
年老成魔，惱亂是人。
厭足心生，去彼人體。
弟子與師，俱陷王難。
汝當先覺，不入輪迴。
迷惑不知，墯無間獄。
commentary::  ^788c38

〔#CB17563;九貪求深空二〕
orig::  ^789a6

又善男子，受陰虗妙，不遭邪慮，圓定發明。
三摩地中，心愛入滅，研究化性，貪求深空。
commentary::  ^789a8

。
orig::  ^789a12

爾時，天魔候得其便，飛精附人，口說經法。
其人終不覺知魔著，亦言自得無上涅槃，
來彼求空善男子處，敷座說法。
於大眾內，其形忽空，眾無所見，還從虗空突然而出，
存沒自在，或現其身洞如琉璃，或垂手足作栴檀氣，
或大小便如厚石蜜，誹謗戒律，輕賤出家。
commentary::  ^789a16

【疏】真空不妨妙有，有而性常自空，所以具修萬行，了無所著。
若欲杜絕眾行，以為深空，即同外道斷見，
撥無因果，魔得其便，從空出沒，幻惑其心。
orig::  ^789a26

口中常說，無因無果，一死永斷，無復後身，及諸凡聖。
雖得空寂，潛行貪欲，受其欲者，亦得空心，撥無因果。
此名日月，薄蝕精氣，金玉芝草，麟鳳龜鶴。
經千萬年，不死為靈，出生國土，年老成魔，惱亂是人。
厭足心生，去彼人體，弟子與師，多陷王難。
汝當先覺，不入輪迴，迷惑不知，墯無間獄。
commentary::  ^789a34

【疏】口說空理，無因無果，蓋由心邪，遂招魔惑。
薄蝕精氣者，此即惡星精曜，能為蝕神，亦為魔怪。 ^789a46

〔#CB17563;十貪求永歲二〕
orig::  ^789b2

又善男子，受陰虗妙，不遭邪慮，圓定發明，
三摩地中，心愛長壽，辛苦研幾，貪求永歲，
棄分段生，頓希變易，細想長住。
commentary::  ^789b4

【疏】夫分段生死，三界惑盡，方始得離。
二乘、無學、登地菩薩，皆得變易。
今未離染，頓欲於此分段身上，變麤身為細質，
易短命為長年，過分希求，故為魔著。
細想常住者，微細存想，求久住世也。 ^789b10

〔△〔補遺云〕變易土中，微細生滅緣壞生相，
若望分段，亦名常住法性身耳。〕
orig::  ^789b20

爾時，天魔候得其便，飛精附人口說經法，
其人竟不覺知魔著，亦言自得無上涅槃。
來彼求生善男子處敷座說法，好言他方往還無滯，
或經萬里瞬息再來，皆於彼方取得其物。
或於一處在一宅中，數步之間令其從東詣至西壁，
是人急行累年不到，因此心信疑佛現前。 ^789b22

口中常說十方眾生皆是吾子，我生諸佛，
我出世界，我是元佛，出世自然，不因修得。
此名住世自在天魔，使其眷屬如遮文茶及四天王、
毗舍童子未發心者，利其虗明，食彼精氣。
或不因師，其修行人親自觀見，稱執金剛與汝長命，
現美女身，盛行貪欲，未逾年歲，肝腦枯竭。
口兼獨言，聽若妖魅，前人未詳，多陷王難，
未及遇刑，先已乾死，惱亂彼人，以至殂殞。
汝當先覺，不入輪迴，迷惑不知，墯無間獄。
commentary::  ^789b34

【疏】世人所事為善知識者，皆六欲天魔以為其主。
遮文茶，未詳。毗舍童子，即毗舍遮鬼也，此云食精氣。
頻那夜迦，亦此類也。
口兼獨言者，即前美女也。 ^789c2

〔#CB05151;三、結勸弘宣三〕。
〔#CB17565;初總結諸境〕。
orig::  ^789c16

阿難當知，是十種魔於末世時，在我法中出家修道，
或附人體，或自現形，皆言已成正徧知覺，
讚歎婬欲，破佛律儀。
先惡魔師與魔弟子婬姹相傳，如是邪精魅其心腑，
近則九生，多逾百世，令真修行總為魔眷，
命終之後必為魔民，失正徧知，墯無間獄。
commentary::  ^789c18

【疏】此文即向涅槃經云：未來世中，是魔波旬漸當壞亂我之正法，
乃至現比丘、比丘尼及阿羅漢像，非法說法，
誹毀戒律，自言得聖，惑亂世間。
以此二經鑒於世間，稱聖毀戒者，非魔而誰？ ^789c28

。 ^789c40

〔#CB17565;二、勅勸弘宣〕。
orig::  ^789c44

汝今未須先取寂滅，縱得無學，留願入彼末法之中，
起大慈悲，救度正心，深信眾生，令不著魔，得正知見。
我今度汝已出生死，汝遵佛語，名報佛恩。
commentary::  ^789c46

【疏】大聖深慈，勸不取滅，殷勤付囑，正為今時。
若以今文望前發願，如一眾生未成佛，終不於此取泥洹。
斯則師資相承，悲救一揆，四派入滅，一何現權？
〔〔孤山云〕此囑阿難未須入滅而付法藏。
傳云入風奮迅三昧四派，其身入滅度者，非感現不同乎？〕 ^790a4

。
orig::  ^790a10

阿難！如是十種禪那現境，皆是想陰用心交互，故現斯事。
眾生頑迷，不自忖量，逢此因緣，迷不自識，
謂言登聖，大妄語成，墯無間獄。
commentary::  ^790a14

〔〔標指云〕行人無漚和般若，舉意便遭魔事。〕。
。 ^790a20

〔#CB17565;四，再勗流布〕。
orig::  ^790a26

汝等必須將如來語，於我滅後，傳令末法，
徧令眾生開悟斯義，無令天魔得其方便，
保持覆護，成無上道。
commentary::  ^790a28

【疏】據弘此經，合魔宮振動，凡夫不覺故也。
如說四安樂行，正同此意。
故文殊問云：於後惡世，云何能說此經，佛令住四安樂行？
廣說離譏毀等緣，豈非同此魔事耶？ ^790a32

 ^790a38

。大佛頂首楞嚴經疏解蒙鈔卷第九〔之二〕
 ^790b2
