
other:: 
other:: 大佛頂如來密因修證了義諸菩薩萬行首楞嚴經通議卷第七
other:: 唐天竺沙門般剌密帝譯
other:: 烏萇國沙門彌伽釋迦譯語
other:: 菩薩戒弟子清河房融筆受
author:: 明南嶽沙門憨山釋德清述
commentary:: 
 #CB17611;二令持祕密神呪熏斷俱生習氣，
分二： ^603c39

 #CB17477;初明現行易制：
orig::  ^603c41

阿難！汝問攝心，我今先說入三摩地修學妙門求菩薩道，
要先持此四種律儀皎如冰霜，自不能生一切枝葉，心三口四生必無因。
阿難！如是四事若不遺夫，心尚不緣色、
香、味、觸，一切魔事云何發生？
commentary::  ^603c43

 #CB17477;二明宿習難除，
分三：
#CB17562;初教誦呪：
orig::  ^604a6

若有宿習不能滅除，汝教是人，一心誦我佛頂光明摩訶薩怛多般怛羅無上神呪，
commentary::  ^604a8

 #CB17562;二顯呪妙：
orig::  ^604a12

斯是如來無見頂相無為心佛，從頂發輝坐寶蓮華所說心呪。
commentary::  ^604a14

 #CB17562;三顯呪力：
orig::  ^604a18

且汝宿世與摩登伽歷劫因緣恩愛習氣，
非是一生及與一劫，我一宣揚，愛心永脫，
成阿羅漢；彼尚婬女無心修行，神力冥資速證無學，云何汝等在會聲聞求最上乘決定成佛？
譬如以塵揚於順風有何艱險？
commentary::  ^604a20

 #CB17611;三令依清淨戒師深防邪誤：
orig::  ^604a28

若有末世欲坐道場，先持比丘清淨禁戒，
要當選擇戒清淨者第一沙門以為其師，
若其不遇真清淨僧，汝戒律儀必不成就；
commentary::  ^604a30

 #CB17611;四令擇阿蘭若處止絕外緣：
orig::  ^604a36

戒成以後，著新淨衣，然香閒居，誦此心佛所說神呪一百八徧，
然後結界建立道場，
commentary::  ^604a38

 #CB17611;五請佛冥加冀觀行易就：
orig::  ^604a42

求於十方現住國土無上如來，放大悲光來灌其頂。
commentary::  ^604a44

上示修相乃前四根本戒： ^604a46

◎三刻期修證：
orig::  ^604a48

阿難！如是末世清淨比丘、若比丘尼、白衣檀越，
心滅貪婬，持佛淨戒，於道場中發菩薩願，
出入澡浴，六時行道，如是不寐經三七日，
commentary::  ^604b2

◎四感應冥符：
orig::  ^604b8

我自現身至其人前摩頂安慰，令其開悟。
commentary::  ^604b10

議曰：此明現行易制，宿習難除，將為建立壇場發啟也！
前說四重律儀乃制現行之軌則，以四重為根本戒，
故能持此四種皎如冰霜，則一切枝葉自然不生，即三業六根永絕發業之因矣！
一切魔事由著塵境而生，心尚不緣六塵，則一切魔事何從而發耶？
此現行猶易制也！
唯有多生宿習最為難除，如器盛穢物，
雖去穢物而穢習尚存，必須洗滌之功；
以無量劫來婬、殺、盜、妄習氣種子染於藏識之中，
極為深潛固密，即觀照之力自不能攻，
必假佛心印祕密神呪之力冀可熏斷，如請上方之劍以討賊耳！
故曰：若有宿習不能滅除，汝教是人一心誦我無上神呪；
此呪乃無為心佛所說，所謂祕密心印，非尋常比也！
且摩登歷劫恩愛習氣，一聞此呪，愛心永脫，
成阿羅漢；彼尚婬女無心修行，其效如此，況汝有決定成佛之志者乎！
欲成就誦呪之功須坐道場，理宜深防邪誤，
必須第一清淨禁戒比丘以為其師，是為勝侶；
先使戒根成就，然後然香閒居，誦此心呪，
加持結界，乃可建立道場，更要請十方佛放光加被，方使祕呪易成耳！
故末世行人戒清淨者坐道場中，六時行道，
經三七日，我自現身摩頂，令其開悟，是所謂攝心軌則也！ ^604b12

上答攝心軌則竟。 ^604c6

 #CB17602;二問安立道場，
分二： ^604c8

◎初當機重請道場軌則：
orig::  ^604c10

阿難白佛言：世尊！
我蒙如來無上悲誨，心已開悟，自知修證無學道成，
末法修行建立道場，云何結界合佛世尊清淨軌則？
commentary::  ^604c12

議曰：此問道場結界軌則也！
入道第一要身、心平等，次要心、境一如；
以造業因，境為助緣，而真修亦然，故須問軌則也！ ^604c18

◎二世尊詳示修治法式，分二： ^604c24

 #CB17611;初詳答，分十：
#CB17477;一塗地法式：
orig::  ^604c26

佛告阿難：若末世人願立道場，先取雪山大力白牛，
食其山中肥膩香草，此牛唯飲雪山清水，
其糞微細，可取其糞和合栴檀以泥其地，
若非雪山，其牛臭穢不堪塗地；別於平原，
穿去地皮五尺以下，取其黃土和上栴檀、
沈水、蘇合、薰陸、#CB15106;金、
白膠、青木、零陵、甘松及雞舌香，以此十種細羅為粉，合土成泥以塗場地。
commentary::  ^604c28

議曰：此塗地法式也！
雪山純一無雜，白牛無染，香草純味，清水純潔，
而茹退亦純，栴檀其樹無影，通表清淨法身功德也！
意顯道場依法身建立也！
去地五尺取其黃土，黃乃中色，和十種香，謂由法身中道調和十波羅密而為行耳！
故曰：以塗場地。 ^604c40

 #CB17477;二立壇法式：
orig::  ^605a2

方圓丈六為八角壇，壇心置一金銀銅木所造蓮華，
華中安鉢，鉢中先盛八月露水，水中隨安所有華葉，
取八圓鏡各安其方圍繞華鉢，鏡外建立十六蓮華、
十六香爐，間華鋪設莊嚴香爐，純燒沈水無令見火，
取白牛乳置十六器，乳為煎餅，并諸砂糖、
油餅、乳糜、蘇合、蜜薑、純酥、純蜜，於蓮華外各各十六，
圍繞華外，以奉諸佛及大菩薩。
commentary::  ^605a4

議曰：此言立壇法式也！
壇法舊解各有所表，大槩以蓮華表因心，
鏡表智體，香表觀行等，其所用物各有表顯，非特言理也！ ^605a18

 #CB17477;三供養法式：
orig::  ^605a24

每以食時，若在中夜，取蜜半升、用酥三合，
壇前別安一小火爐，以樓兜婆香煎取香水沐浴其炭，
然令猛熾，投是酥蜜於炎爐內，燒令煙盡享佛菩薩。
commentary::  ^605a26

議曰：此供養法式也！
諸佛菩薩本不受食，今修供養，意表妙行熏修始覺以向本覺之意，
必須緣影盡淨，方乃合一，故投酥蜜燒令煙盡也！ ^605a32

 #CB17477;四設像法式：
orig::  ^605a38

令其四外徧懸旛華，於壇室中四壁敷設十方如來及諸菩薩所有形像，
應於當陽張盧舍那、釋迦、彌勒、阿閦、彌陀、
諸大變化觀音形像，兼金剛藏安其左右，
帝釋、梵王、烏芻瑟摩，〔火頭金剛〕并藍地迦、
〔清面金剛〕諸軍茶利〔三目金剛〕與毗俱胝、
〔持鬘髻金剛〕四天王等，頻那、〔猪頭〕夜迦
〔象鼻〕張於門側左右安置。
commentary::  ^605a40

議曰：此設像法式也！
盧舍那為法界主，餘十方佛及諸菩薩乃其伴也！
意取主伴互融。其八部皆護法眾，意取遠諸魔事耳！ ^605b4

 #CB17477;五觀行法式：
orig::  ^605b10

又取八鏡覆懸虗空，與壇場中所安之鏡方面相對，使其形影重重相涉。
commentary::  ^605b12

議曰：此觀行法式也！
壇中先安八鏡，而壇內之境已現影於鏡中，
今仍懸八鏡相對，則壇中之鏡若影，皆互相涉入，
重重無盡，是所謂諸佛法身入我性，我身還共如來合；
此圓融自在觀心若此，可與諸佛智體相應也！ ^605b16

 #CB17477;六行道法式，
分三：
#CB17562;初七禮拜稱名：
orig::  ^605b26

於初七中至誠頂禮十方如來、諸大菩薩、
阿羅漢號，恆於六時誦呪圍壇，至心行道，
一時常行一百八徧；
commentary::  ^605b28

 #CB17562;二七專心發願：
orig::  ^605b32

第二七中一向專心發菩薩願，心無間斷，
我毗奈耶先有願教；
commentary::  ^605b34

 #CB17562;三七一向持呪：
orig::  ^605b38

第三七中於十二時一向持佛般怛羅呪，
commentary::  ^605b40

 #CB17477;七感應道交：
orig::  ^605b42

至第七日，十方如來一時出現，鏡交光處承佛摩頂，
commentary::  ^605b44

議曰：此行道法式也！
行道若無次則心散而難攝，功行難成；
從初七以至三七日內各有所行，故身心不倦，
至於第三七日則感應道交，十方如來一時出現也！
鏡交光處乃行人心契佛心之地，故承佛摩頂以攝受也！ ^605b46

 #CB17477;八結顯功效：
orig::  ^605c8

即於道場修三摩地，能令如是末世修學身心明淨猶如瑠璃。
commentary::  ^605c10

議曰：此顯功效也！
以表裏俱淨，故身心猶如瑠璃，此所以不起道場而令成就也！ ^605c14

 #CB17477;九使離過絕非：
orig::  ^605c18

阿難！若此比丘本受戒師及同會中十比丘等，
其中有一不清淨者，如是道場多不成就。
commentary::  ^605c20

議曰：此言離過絕非也！
壇中有一不清淨者多不成就，意要永離諸過，
純一無偽，乃可剋期成功耳！ ^605c24

 #CB17477;十刻期取證：
orig::  ^605c28

從三七後，端坐安居經一百日，有利根者不起於座得須陀洹，
縱其身心聖果未成，決定自知成佛不謬；
commentary::  ^605c30

 #CB17611;二結示：
orig::  ^605c34

汝問道場，建立如是。
commentary::  ^605c36

議曰：此刻期取效也！
由三七後即端坐安居，百日之內可證初果，當觀行成就也！
雖未登聖果，業已自知決定成佛不謬矣！
道場之法建立如此，結答次問也！ ^605c38

前示利他妙淨事行竟。 ^605c46

 #CB17604;三示俱利妙嚴密行，
分三： ^605c48

 #CB17606;初當機三業顯請：
orig::  ^606a2

阿難頂禮佛足而白佛言：自我出家恃佛憍愛，
求多聞故，未證無為，遭彼梵天邪術所禁，
心雖明了，力不自由，賴遇文殊令我解脫，
雖蒙如來佛頂神呪，冥獲其力，尚未親聞；惟願大慈重為宣說！
悲救此會諸修行輩，末及當來在輪迴者，
承佛密音，身意解脫。
於時，會中一切大眾普皆作禮，佇聞如來祕密章句。
commentary::  ^606a4

議曰：此請妙嚴密行也！
顯密雙修，自他俱利，方盡真因；未說經先，
佛已放光說呪，敕令文殊將呪往護，阿難尚未親聞，但冥獲其力耳！
故請重說神呪以益在會，末及未來將為法利也！ ^606a16

 #CB17606;二如來光相密酬，
分三：
#CB17479;初現瑞：
orig::  ^606a24

爾時，世尊從肉髻中涌百寶光，光中涌出千葉寶蓮，
有化如來坐寶華中，頂放十道百寶光明，
一一光明皆徧示現十恒河沙，金剛密迹擎山持杵徧虗空界，
commentary::  ^606a26

 #CB17479;二眾仰：
orig::  ^606a32

大眾仰觀畏愛兼抱，求佛哀祐，一心聽佛無見頂相放光如來宣說神呪：
commentary::  ^606a34

議曰：此光相密酬也！
佛三十二相，肉髻第一；從此放光：表尊勝頂法由中道妙智所發也！
光中涌蓮：表妙智勝因。
蓮中化佛：表因果一契。
化佛頂復放光，光中示現金剛神眾：表從果體復起妙用，殊非心識境界也！
化佛說呪：表此呪乃無為心佛所說，故功力愈見殊勝耳！ ^606a38

 #CB17479;三說呪五會：
第一會：
orig::  ^606b2

南無薩怛他蘇伽多耶阿羅訶帝三藐三菩陀寫★薩怛他佛陀俱胝瑟尼釤★南無薩婆勃陀勃地薩跢#CB16014;弊★南無薩多南三藐三菩陀俱知南★娑舍囉婆迦僧伽喃★南無廬雞阿羅漢跢喃★南無蘇盧多波那喃★南無娑羯唎陀伽彌喃★南無盧雞三藐伽跢喃★三藐伽婆囉底波多那喃★南無提婆離瑟#CB00718;★南無悉陀耶毗地耶陀囉離瑟#CB00718;★舍波奴揭囉訶娑訶娑囉摩他喃★南無#CB02494;囉訶摩泥★南無因陀囉耶★南無婆伽婆帝★嚧陀囉耶★烏摩般帝★娑醯夜耶★南無婆伽婆帝★那囉野拏耶★槃遮摩訶三慕陀囉★南無悉羯唎多耶★南無婆伽婆帝★摩訶迦羅耶★地唎般剌那伽囉★毗陀囉波拏迦囉耶★阿地目帝★尸摩舍那泥婆悉泥★摩怛唎伽拏★南無悉羯唎多耶★南無婆伽婆帝★多他伽跢俱囉耶★南無般頭摩俱囉耶★南無#CB02494;闍囉俱囉耶★南無摩尼俱囉耶★南無伽闍俱囉耶★南無婆伽婆帝★帝唎茶輸囉西那★波囉訶囉拏囉闍耶★跢他伽多耶★南無婆伽婆帝★南無阿彌多婆耶★哆他伽多耶★阿囉訶帝★三藐三菩陀耶★南無婆伽婆帝★阿芻#CB16014;耶★哆他伽多耶★阿囉訶帝★三藐三菩陀耶★南無婆伽婆帝★#CB16014;沙闍耶俱盧吠柱唎耶★般囉婆囉闍耶★跢他伽多耶★南無婆伽婆帝★三補師毖多★薩憐捺囉剌闍耶★跢他伽多耶★阿囉訶帝★三藐三菩陀耶★南無婆伽婆帝★舍雞野母那曳★跢他伽多耶★阿囉訶帝★三藐三菩陀耶★南無婆伽婆帝★剌怛那雞都囉闍耶★跢他伽多耶★阿囉訶帝★三藐三菩陀耶★帝瓢南無薩羯唎多★翳曇婆伽婆多★薩怛他伽都瑟尼釤★薩怛多般怛#CB00771;★南無阿婆囉祝耽★般曪帝揚岐囉★薩囉婆部多揭羅訶★尼揭囉訶揭迦囉訶尼★#CB02494;囉毖地耶叱陀你★阿迦囉蜜唎柱★般唎怛囉耶儜揭唎★薩囉婆槃陀那目叉尼★薩囉婆突瑟吒★突悉乏般那你伐囉尼★赭都囉失帝南★羯囉訶娑訶薩囉若闍★毗多崩娑那羯唎★阿瑟吒冰舍帝南★那叉剎怛囉若闍★波囉薩陀那羯唎★阿瑟吒南★摩訶揭囉訶若闍★毗多崩薩那羯唎★薩婆舍都嚧你婆囉若闍★呼藍突悉乏難遮那舍尼★毖沙舍悉怛囉★阿吉尼烏陀迦囉若闍★阿般囉視多具囉★摩訶般囉戰持★摩訶疊多★摩訶帝闍★摩訶稅多闍婆囉★摩訶#CB02494;囉槃陀囉婆悉你★阿唎耶多囉★毗唎俱知★誓婆毗闍耶★#CB02494;闍囉摩禮底★毗舍嚧多★勃騰罔迦★#CB02494;闍囉制喝那阿遮★摩囉制婆般囉質多★#CB02494;闍囉擅持★毗舍囉遮★扇多舍#CB16014;提婆補視多★蘇摩嚧波★摩訶稅多★阿唎耶多囉★摩訶婆囉阿般囉★#CB02494;闍囉商羯囉制婆★#CB02494;闍囉俱摩唎★俱藍陀唎★#CB02494;闍囉喝薩多遮★毗地耶乾遮那摩唎迦★啒蘇母婆羯囉跢那★#CB16014;曥遮那俱唎耶★夜囉菟瑟尼釤★毗折藍婆摩尼遮★#CB02494;闍囉迦那迦波囉婆★嚧闍那#CB02494;闍囉頓稚遮★稅多遮迦摩囉★剎奢尸波囉婆★翳帝夷帝★母陀囉羯拏★沙#CB16014;囉懺★掘梵都★印兔那麼麼寫
commentary::  ^606b4

第二會：
orig::  ^606c48

烏#CB00292;★唎瑟揭拏★般剌舍悉多★薩怛他伽都瑟尼釤★虎 #CB00292;★都嚧雍★瞻婆那★虎#CB00292;★都嚧雍★悉躭婆那★虎#CB00292;★都嚧雍★波羅瑟地耶三般叉拏羯囉★虎#CB00292;★都嚧雍★薩婆藥叉喝囉剎娑★揭囉訶若闍★毗騰崩薩那羯囉★虎#CB00292;★都嚧雍★者都囉尸底南★揭囉訶娑訶薩囉南★毗騰崩薩那囉★虎#CB00292;★都嚧雍★囉义★婆伽梵★薩怛他伽都瑟尼釤★波囉點闍吉唎★摩訶娑訶薩囉★勃樹娑訶薩囉室唎沙★俱知娑訶薩泥帝#CB01237;★阿弊提視婆唎多★吒吒甖迦★摩訶#CB02494;闍嚧陀囉★帝唎菩婆那★曼茶囉★烏#CB00292;★莎悉帝薄婆都★麼麼★印兔那麼麼寫
commentary::  ^607a2

第三會：
orig::  ^607a22

囉闍婆夜★主囉#CB02494;夜★阿祇尼婆夜★烏陀迦婆夜★毗沙婆夜★舍薩多囉婆夜★婆囉斫羯囉婆夜★突瑟叉婆夜★阿舍你婆夜★阿迦囉蜜唎柱婆夜★陀囉尼部彌劍波伽波陀婆夜★烏囉迦婆多婆夜★剌闍檀茶婆夜★那伽婆夜★毗條怛婆夜★蘇波囉拏婆夜★藥叉揭囉訶★囉叉私揭囉訶★畢唎多揭囉訶★毗舍遮揭囉訶★部多揭囉訶★鳩槃茶揭囉訶★補丹那揭囉訶★迦吒補丹那揭囉訶★悉乾度揭囉訶★阿播悉摩囉揭囉訶★烏檀摩陀揭囉訶★車夜揭囉訶★醯唎婆帝揭囉訶★社多訶唎南★揭婆訶唎南★嚧地囉訶唎南★忙娑訶唎南★謎陀訶唎南★摩闍訶唎南★闍多訶唎女★視比多訶唎南★毗多訶唎南★婆多訶唎南★阿輸遮訶唎女★質多訶唎女★帝釤薩 #CB16014;釤★薩婆揭囉訶南★毗陀耶闍瞋陀夜彌★雞囉夜彌★波唎#CB02494;囉者迦訖唎擔★毗陀夜闍瞋陀夜彌★雞囉夜彌★茶演尼訖唎擔★毗陀夜闍瞋陀夜彌★雞囉夜彌★摩訶般輸般怛夜★嚧陀囉訖唎擔★毗陀夜闍瞋陀夜彌★雞囉夜彌★那囉夜拏訖唎擔★毗陀夜闍瞋陀夜彌★雞囉夜彌★怛埵伽嚧茶西訖唎擔★毗陀夜闍瞋陀夜彌★雞囉夜彌★摩訶迦囉摩怛唎伽拏訖唎擔★毗陀夜闍瞋陀夜彌★雞囉夜彌★迦波唎迦訖唎擔★毗陀夜闍瞋陀夜彌★雞囉夜彌★闍耶羯囉摩度羯囉★薩婆囉他娑達那訖唎擔★毗陀夜闍瞋陀夜彌★雞囉夜彌★赭咄囉婆耆你訖唎擔★毗陀夜闍瞋陀夜彌★雞囉夜彌★毗唎羊訖唎知★難陀雞沙囉伽拏般帝★索醯夜訖唎擔★毗陀夜闍瞋陀夜彌★雞囉夜彌★那揭那舍囉婆拏訖唎擔★毗陀夜闍瞋陀夜彌★雞囉夜彌★阿羅漢訖唎擔毗陀夜闍瞋陀夜彌★雞囉夜彌★毗多囉伽訖唎擔★毗陀夜闍瞋陀夜彌★雞囉夜彌#CB02494;闍囉波你★具醯夜具醯夜★迦地般帝訖唎擔★毗陀夜闍瞋陀夜彌★雞囉夜彌★囉叉罔★婆伽梵★印兔那麼麼寫
commentary::  ^607a24

第四會：
orig::  ^607b36

婆伽梵★薩怛多般怛囉★南無粹都帝★阿悉多那囉剌迦★波囉婆悉普吒★毗迦薩怛多鉢帝唎★什佛囉什佛囉★陀囉陀囉★頻陀囉頻陀囉瞋陀瞋陀★虎#CB00292;★虎#CB00292;★泮吒★泮吒泮吒泮吒泮吒★娑訶★醯醯泮★阿牟迦耶泮★阿波囉提訶多泮★婆囉波囉陀泮★阿素囉毗陀囉波迦泮★薩婆提#CB16014;弊泮★薩婆那伽弊泮★薩婆藥叉弊泮★薩婆乾闥婆弊泮★薩婆補丹那弊泮★迦吒補丹那弊泮★薩婆突狼枳帝弊泮★薩婆突澀比#CB02252;訖瑟帝弊泮★薩婆什婆唎弊泮★薩婆阿播悉摩#CB02252;弊泮★薩婆舍囉婆那弊泮★薩婆地帝雞弊泮★薩婆怛摩陀繼弊泮★薩婆毗陀耶囉誓遮#CB02252;弊泮★闍夜揭囉摩度羯囉★薩婆羅他娑陀雞弊泮★毗地夜遮唎弊泮★者都囉縛耆你弊泮★#CB02494;闍囉俱摩利★毗陀夜羅誓弊泮★摩訶波囉丁羊叉耆唎弊泮★#CB02494;闍囉商羯囉夜★波囉丈耆囉闍耶泮★摩訶迦囉夜★摩訶末怛唎迦拏★南無娑羯唎多夜泮★毖瑟拏婢曳泮★勃囉訶牟尼曳泮★阿耆尼曳泮★摩訶羯唎曳泮★羯囉檀遲曳泮★蔑怛唎曳泮★嘮怛唎曳泮★遮文茶曳泮★羯邏囉怛唎曳泮★迦般唎曳泮★阿地目質多迦尸摩舍那★婆私你曳泮★演吉質★薩埵婆寫★麼麼印兔那麼麼寫
commentary::  ^607b38

第五會：
orig::  ^607c30

突瑟吒質多★阿末怛唎質多★烏闍訶囉★伽婆訶囉★嚧地囉訶囉★婆娑訶囉★摩闍訶囉★闍多訶囉★視毖多訶囉★#CB02494;略夜訶囉★乾陀訶囉★布史波訶囉★頗囉訶囉★婆寫訶囉★般波質多★突瑟吒質多★嘮陀囉質多★藥叉揭囉訶★囉剎娑揭囉訶★閉隷多揭囉訶★毗舍遮揭囉訶★部多揭囉訶★鳩槃茶揭囉訶★悉乾陀揭囉訶★烏怛摩陀揭囉訶★車夜揭囉訶★阿播薩摩囉揭囉訶★宅祛革茶耆尼揭囉訶★唎佛帝揭囉訶★闍彌迦揭囉訶★舍俱尼揭囉訶★姥陀囉難地迦揭囉訶★阿藍婆揭囉訶★乾陀波尼揭囉訶★什伐囉堙迦醯迦★墜帝藥迦★怛隷帝藥迦★者突託迦★呢提什伐囉毖釤摩什伐囉★薄底迦★鼻底迦★室隷瑟蜜迦★娑你般帝迦★薩婆什伐囉★室嚧吉帝★末陀#CB16014;達嚧制劍★阿綺嚧鉗★目佉嚧鉗★羯唎突嚧鉗★揭囉訶揭藍★羯拏輸藍★憚多輸藍★迄唎夜輸藍★末麼輸藍★#CB02494;唎室婆輸藍★毖栗瑟吒輸藍★烏陀囉輸藍★羯知輸藍★#CB02494;悉帝輸藍★鄔嚧輸藍★常伽輸藍★喝悉多輸藍★#CB02494;陀輸藍★娑房盎伽般囉丈伽輸藍★部多毖跢茶★茶耆尼什婆囉★陀突嚧迦建咄嚧吉知婆路多毗★薩般嚧訶凌伽★輸沙怛囉娑那羯囉★毗沙喻迦★阿耆尼烏陀迦★末囉#CB16014;囉建哆囉★阿迦囉蜜唎咄怛斂部迦★地栗剌吒★毖唎瑟質迦★薩婆那俱囉★肆引伽弊揭囉唎藥叉怛囉芻★末囉視吠帝釤婆#CB16014;釤★悉怛多鉢怛囉★摩訶#CB02494;闍嚧瑟尼釤★摩訶般賴丈耆藍★夜波突陀舍喻闍那★辮怛隷拏★毗陀耶槃曇迦嚧彌★帝殊槃曇迦嚧彌★般囉毗陀槃曇迦嚧彌★哆姪他★唵★阿那隷★毗舍提★#CB16014;囉#CB02494;闍囉陀唎★槃陀槃陀你★#CB02494;闍囉謗尼泮★虎#CB00292;都嚧甕泮★莎婆訶
commentary::  ^607c32

議曰：呪為祕密，五不翻之一也！
義說呪如軍中之密號，但取辦事，不許明言。
又云：況乃諸神王之名字，呼其主而眾必隨之，
皆有摧邪之能，如所謂金剛力士隨處護衛也！
予昔居五臺，遇一梵師專持此呪，其聲極猛厲，
如呵遣之狀，因問之，曰：此鬼神王名也！
今呼遣非猛力不能，就中囑其所護之事，故極心力而驅遣之乃見其效。
政取不思議力非心識可到也！ ^608a38

 #CB17606;三廣顯神呪利益，
分二：
#CB17479;初正行成益，分二： ^608b6

 #CB17605;初如來密因，
分二：
#CB17602;初能出生諸佛：
orig::  ^608b8

阿難！是佛頂光聚悉怛多般怛囉祕密伽陀微妙章句，
出生十方一切諸佛；
commentary::  ^608b10

 #CB17602;二能為密因：
orig::  ^608b14

十方如來因此呪心，得成無上正徧知覺；
十方如來執此呪心，降伏諸魔制諸外道；
十方如來乘此呪心，坐寶蓮華應微塵國；
十方如來含此呪心，於微塵國轉大法輪；
十方如來持此呪心，能於十方摩頂授記，
自果未成亦於十方蒙佛授記；十方如來依此呪心，
能於十方拔濟羣苦，所謂地獄、餓鬼、畜生、
盲聾瘖瘂、怨憎會苦、愛別離苦、求不得苦、
五陰熾盛，大小諸橫同時解脫，賊難、兵難、
王難、獄難、風火水難、飢渴貧窮應念消散；
十方如來隨此呪心，能於十方事善知識，
四威儀中供養如意，恒沙如來會中推為大法王子；
十方如來行此呪心，能於十方攝受親因，
令諸小乘聞祕密藏不生驚怖；十方如來誦此呪心，
成無上覺，坐菩提樹入大涅槃；十方如來傳此呪心，
於滅度後付佛法事究竟住持，嚴淨戒律悉得清淨。
commentary::  ^608b16

議曰：此下廣顯呪益也！
向說般若為諸佛母，一切諸佛從般若生；
今言諸佛從呪力出生，是知前說三觀乃佛佛成道之本，
為一路涅槃門，蓋屬顯了般若。
修行要假觀智以斷現行煩惱，煩惱淨處，
佛果圓滿，名出生諸佛；今呪乃祕密般若，
假此以斷俱生習氣，以習氣深潛非觀智可到，
故須假諸佛祕密心印乃能斷除，習氣淨處，
佛果圓成，故為出生十方如來也！
觀其十種大益：謂十方如來因此呪而成佛、
執此呪以降魔、乘此呪以應塵國、含此呪以轉法輪、
持此呪以得摩頂授記、依此呪以濟拔羣苦、
隨此呪以供佛承法、行此呪以攝受小乘、
誦此呪以成無上覺入大涅槃、傳此呪以付佛法事究竟住持；
是知十方諸佛出世始終事業，皆依此呪心而得成就，
非無上祕密心印，何功力若此之殊勝哉？
即此而觀，從上諸祖傳佛心印者，未有不由呪力而成功行者也！
是所謂如來密因修證了義，的指此呪為行本也！
即菩薩萬行、令二乘人遠諸魔事，無不資始乎此！
今人修行捨此呪力，又何以斷習氣收速效乎？
妙在壇場勝友，乃可剋期成功，惜乎此土無結壇之具，故多因循漫視耳！
雖無壇場而密呪斷不可捨置也！ ^608b44

上顯如來密因竟。 ^608c38

 #CB17605;二菩薩萬行，
分二：
#CB17602;初能成萬行，分二： ^608c40

◎初自利行，分十：
 #CB17611;初能遠魔事：
orig::  ^608c42

若我說是佛頂光聚般怛囉呪，從旦至暮音聲相聯，
字句中間亦不重疊，經恒沙劫終不能盡，
亦說此呪名如來頂；汝等有學未盡輪迴，
發心至誠取阿羅漢，不持此呪而坐道場，
令其身心遠諸魔事，無有是處！
commentary::  ^608c44

議曰：此通顯呪心源遠而益大也！
以此呪從一真法界清淨妙心所演，故無始無終窮劫不盡，
而諸修行者不持此呪，無以遠諸魔事也！ ^609a4

此下通言有十種利益。 ^609a10

 #CB17611;二能遠毒害：
orig::  ^609a12

阿難！若諸世界隨所國土所有眾生，隨國所生樺皮貝葉、
紙素白#CB00626;，書寫此呪貯於香囊，
是人心昏未能誦憶，或帶身上、或書宅中，
當知是人盡其生年，一切諸毒所不能害。
阿難！我今為汝更說此呪，救護世間得大無畏、
成就眾生出世間智；若我滅後，末世眾生有能自誦、
若教他誦，當知如是持誦眾生火不能燒、
水不能溺，大毒小毒所不能害，如是乃至天、
龍、鬼神、精祗魔魅所有惡呪皆不能著，
心得正受，一切呪詛、厭蠱毒藥、金毒銀毒、
草木蟲蛇、萬物毒氣入此人口，成甘露味。
commentary::  ^609a14

議曰：此能遠毒害也！
如不能誦，若書寫隨帶，其利益亦等。
呪乃佛心，持呪即持佛心，故能成出世間智，而遠世間毒害也！ ^609a34

 #CB17611;三能令惡神守護：
orig::  ^609a40

一切惡星并諸鬼神磣心毒人，於如是人不能起惡，
頻那、夜迦諸惡鬼王并其眷屬，皆領深恩常加守護。
commentary::  ^609a42

議曰：此能令惡神守護也！
持呪即呼召而囑之，故能轉惡心而為守護也！ ^609a46

 #CB17611;四能知宿命：
orig::  ^609b2

阿難！當知是呪常有八萬四千那由他恒河沙俱胝金剛藏王菩薩種族，
一一皆有諸金剛眾而為眷屬晝夜隨侍，
設有眾生於散亂心非三摩地，心憶口持，
是金剛王常隨從彼諸善男子，何況決定菩提心者！
此諸金剛菩薩藏王精心陰速發彼神識，
是人應時心能記憶八萬四千恒河沙劫，周徧了知得無疑惑。
commentary::  ^609b4

議曰：此能知宿命也！
以呪乃金剛心也！
向未發悟，但為八萬四千塵沙煩惱，今執而用之，
故有如是金剛藏王晝夜隨侍；以此心無動轉相，
故亂心憶持而金剛王亦常隨侍，能令行人頓破無明，記憶八萬四千恒沙劫也！ ^609b16

 #CB17611;五能離惡道：
orig::  ^609b26

從第一劫乃至後身，生生不生藥义、羅剎及富單那、
迦吒富單那、鳩槃茶、毗舍遮等，并諸餓鬼、
有形、無形、有想、無想如是惡處。
commentary::  ^609b28

議曰：此能離惡道也！
以呪純無漏，故永離惡趣，生生不受生彼處也！ ^609b34

 #CB17611;六能生善處：
orig::  ^609b38

是善男子若讀、若誦、若書、若寫、若帶、若藏諸色供養，劫劫不生貧窮下賤不可樂處。
commentary::  ^609b40

議曰：此能生善道也！
呪力似如意珠，故劫劫不生貧窮下賤處也！ ^609b44

 #CB17611;七能成善行：
orig::  ^609b48

此諸眾生縱其自身不作福業，十方如來所有功德悉與此人，
由是得於恒河沙阿僧祗不可說不可說劫，
常與諸佛同生一處，無量功德如惡叉聚，
同處熏修永無分散；是故能令破戒之人戒根清淨、
未得戒者令其得戒、未精進者令得精進、
無智慧者令得智慧、不清淨者速得清淨、不持齋戒自成齋戒。
commentary::  ^609c2

議曰：此能成善行也！
以持此呪即得佛心，與佛同體，故自不作福而十方諸佛所有功德皆悉與之；
以心心相印，故同生一處熏修永無分散也！
以如來果覺為我因心，故齋戒不持而自持、不精進而亦得精進智慧矣！ ^609c14

 #CB17611;八能離染行：
orig::  ^609c24

阿難！是善男子持此呪時，設犯禁戒於未受時，
持呪之後，眾破戒罪無問輕重一時銷滅，
縱經飲酒、食噉五辛種種不淨，一切諸佛、
菩薩、金剛、天仙、鬼神不將為過；設著不淨破弊衣服，
一行一往悉同清淨；縱不作壇不入道場亦不行道，誦持此呪還同入壇行道功德無有異也！
commentary::  ^609c26

議曰：此能離染行也！
以法界性無染淨，離止作，罪性本空，而動亂恒一，
故能滅破戒之罪穢於未受時亦同淨故，雖不入壇而與入者等也！
問曰：前言持呪必須結壇，種種清潔，如一不淨必不成就，
今言破戒散心皆獲成就，何相舛耶？
答曰：前言真修必務嚴潔為主，今但言呪力殊勝，非言一槩可成也！ ^609c38

 #CB17611;九能滅眾業：
orig::  ^610a4

若造五逆無間重罪，及諸比丘、比丘尼四棄八棄，
誦此呪已，如是重業猶如猛風吹散沙聚，悉皆滅除更無毫髮。
commentary::  ^610a6

議曰：此能滅眾業也！
五逆無間罪業、四棄八棄皆不通懺悔者，今以呪力悉皆除滅也！
四棄：即四根本重業，梵語波羅夷，此云棄，謂永棄佛法邊外也！
又如世之大辟曰棄市，謂永斷慧命也！
八棄者：謂加比丘尼四棄，共名八棄。
尼四棄者：謂觸、八、覆、隨。
觸者：不得與染心男身相觸。
八者：謂不得與染心男捉手、捉衣、入屏處、
屏處共立、共語、共行、身相倚、相期等八事。
覆者：謂不得覆他重罪。
隨者：謂不得隨舉大僧供給衣食，即為僧所舉，
未與作共住法者，不得隨彼也！
通上共名八棄。僧所舉：即舉詰之義。 ^610a12

 #CB17611;十能消積障：
orig::  ^610a34

阿難！若有眾生從無量無數劫來所有一切輕重罪障，
從前世來未及懺悔，若能讀誦、書寫此呪身上帶持，
若安住處莊宅園館，如是積業猶湯銷雪，不久皆得悟無生忍。
commentary::  ^610a36

議曰：此能消積障也！
無量劫來所積輕重諸罪，今以呪力而能消者，
正如千年暗室，一燈能破也！
此上十種利益通顯呪力不可思議也！ ^610a44

上約自利益，下約利他益。 ^610b2

◎次利他行，分二：
 #CB17611;一能隨所願：
orig::  ^610b4

復次，阿難！若有女人未生男女欲求孕者，
若能至心憶念斯呪，或能身上帶此悉怛多般怛囉者，
便生福德智慧男女，求長命者即得長命、
欲求果報速圓滿者速得圓滿，身命色力亦復如是，
命終之後隨願往生十方國土，必定不生邊地下賤，何況雜形！
commentary::  ^610b6

議曰：此約利他益，能隨所願也！
求男女即得男女、求果報即得果報、求往生即得往生、
永離邊地雜形之報者，蓋稱真法性，心境一如，永離邪曲故也！ ^610b16

 #CB17611;二能滅災難：
orig::  ^610b22

阿難！若諸國土州縣聚落饑荒疫癘，或復刀兵賊難鬬諍，
兼餘一切厄難之地，寫此神呪安城四門、
并諸支提或脫闍上，令其國土所有眾生奉迎斯呪，
禮拜恭敬，一心供養，令其人民各各身佩，
或各各安所居宅地，一切災厄悉皆消滅。
阿難！在在處處國土眾生隨有此呪，天龍歡喜、
風雨順時、五穀豐殷、兆庶安樂，亦復能鎮一切惡星隨方變怪，
災障不起、人無橫夭，杻械枷鎖不著其身，晝夜安眠常無惡夢。
阿難！是娑婆界有八萬四千災變惡星，
二十八大惡星而為上首，復有八大惡星以為其主，
作種種形出現世時，能生眾生種種災異，
有此呪地悉皆消滅，十二由旬成結界地，諸惡災祥永不能入。
commentary::  ^610b24

議曰：此能消眾生災難也！
種種諸難起於逆理，故致災祥；今順法性，
永離諸過，故一切災祥永不能入也！
支提：此云可供養處。
脫闍：此云幢也！ ^610b48

 #CB17602;二結成真行：
orig::  ^610c6

是故如來宣示此呪，於未來世保護初學諸修行者入三摩提，
身心泰然得大安隱，更無一切諸魔鬼神及無始來冤橫宿殃舊業陳債來相惱害；
汝及眾中諸有學人及未來世諸修行者，
依我壇場如法持戒，所受戒主逢清淨僧，
於此呪心不生疑悔，是善男子於此父母所生之身不得心通，
十方如來便為妄語。
commentary::  ^610c8

議曰：此結成真行也！
以印契佛心，故永離魔冤，一生取辦也！
前顯說中性比丘尼得阿羅漢，今密呪之功一生克果，足證二種般若其功等也！ ^610c20

上正行成益竟。 ^610c26

 #CB17479;二保護盛益，
分二：
#CB17605;一諸神守護：
orig::  ^610c28

說是語已，會中無量百千金剛一時佛前合掌頂禮而白佛言：
如佛所說！我當誠心保護如是修菩提者。
爾時，梵王并天帝釋、四天大王亦於佛前同時頂禮而白佛言：
審有如是修學善人，我當盡心至誠保護，令其一生所作如願。
復有無量藥叉大將、諸羅剎王、富單那王、
鳩槃茶王、毗舍遮王、頻那、夜迦諸大鬼王及諸鬼帥，
亦於佛前合掌頂禮：我亦誓願護持是人，令菩提心速得圓滿。
復有無量日月天子、風師、雨師、雲師、雷師并電伯等年歲巡官諸星眷屬，
亦於會中頂禮佛足而白佛言：我亦保護是修行人安立道場，
得無所畏。復有無量山神、海神、一切土地水陸空行萬物精祗并風神王、
無色界天，於如來前同時稽首而白佛言：
我亦保護是修行人得成菩提，永無魔事。
commentary::  ^610c30

議曰：此諸神守護也！
華嚴說四十二位異生神眾，皆是毗盧遮那海印三昧威神所現，
各得如來一種三昧，以為法界所統故。
今此呪心乃法界心印，故凡所在處諸神守護，
正如大將兵符，符到令行，諸人皆得而左右之，況如來不思議力乎！ ^611a8

 #CB17605;二菩薩守護：
orig::  ^611a18

爾時，八萬四千那由他恒河沙俱胝金剛藏王菩薩在大會中即從座起，
頂禮佛足而白佛言：世尊！
如我等輩所修功業，久成菩提，不取涅槃，常隨此呪救護末世修三摩提正修行者。
世尊！如是修心求正定人若在道場及餘經行，
乃至散心遊戲聚落，我等徒眾常當隨從侍衛此人，
縱令魔王大自在天求其方便終不可得，
諸小鬼神去此善人十由旬外，除彼發心樂修禪者。
世尊！如是惡魔、若魔眷屬欲來侵擾是善人者，
我以寶杵殞碎其首猶如微塵，恒令此人所作如願。
commentary::  ^611a20

議曰：此菩薩守護也！
首楞嚴定亦名如幻聞熏聞修金剛三昧，
故五十五位最後等覺俱用金剛心斷惑，
以根本無明最極微細堅固，非金剛心不能破。
以一迷真心，始起無明名為「生相」，由此無明發業、
潤生則有生死，故變一心而為八萬四千塵沙煩惱，
造生死業；今此呪乃金剛心中所流，直斷根本無明，
故變煩惱而為護法，以迷時純為染業，
今逆流純成淨用，故八萬四千金剛藏王常隨守護也！
魔有侵者即碎其首猶如微塵：顯此呪力一念能碎堅固無明，
不假餘力，故守護之功妙極於此，是所謂妙圓密行也！ ^611a40

從前四卷中請入華屋以來至此總顯三觀之相竟。 ^611b14

△三顯三觀之用，分二： ^611b18

 #CB15002;初當機特請修證階差：
orig::  ^611b20

阿難即從座起，頂禮佛足而白佛言：我輩愚鈍好為多聞，
於諸漏心未求出離，蒙佛慈誨得正熏修，身心快然獲大饒益。
世尊！如是修證佛三摩提未到涅槃，云何名為乾慧之地、四十四心？
至何漸次得修行目？
詣何方所名入地中？
云何名為等覺菩薩？
作是語已，五體投地，大眾一心，佇佛慈音，瞪瞢瞻仰。
commentary::  ^611b22

 #CB15002;次世尊特示迷悟因果，
分二：
#CB17606;初讚許：
orig::  ^611b34

爾時，世尊讚阿難言：善哉！
善哉！汝等乃能普為大眾及諸末世一切眾生修三摩提求大乘者，
從於凡夫終大涅槃，懸示無上正修行路；汝今諦聽！
當為汝說！阿難大眾合掌刳心，默然受教。
commentary::  ^611b36

議曰：此下問修證位次以顯三觀之用也！
謂約位次以顯三觀具有能斷能證之力用故。
乾慧地者：謂欲愛乾枯，根境不偶，即天台信前五品觀行位也！
華嚴以信為行本，三賢已前總依信位，
更不別開，故通有四十二位；此經備開十信，
故有五十五位，以乾慧為最初之因，涅槃為至極之果；
由初信至四加行，故曰：四十四心；并前乾慧、
十地，故成五十五也！
等覺乃因圓之果。
刳者：剜物見空曰刳，如所謂剗去知見也！ ^611b44

 #CB17604;次正說，分二：
#CB17606;初立一真法界如來藏性為生死涅槃因，
分三： ^611c14

 #CB17479;初直指一心：
orig::  ^611c16

佛言：阿難！當知妙性圓明，離諸名相，本來無有世界眾生；
commentary::  ^611c18

 #CB17479;二真妄因依：
orig::  ^611c22

因妄有生，因生有滅，生滅名妄，滅妄名真，是稱如來無上菩提及大涅槃二轉依號。
commentary::  ^611c24

 #CB17479;三即妄明真：
orig::  ^611c28

阿難！汝今欲修真三摩地，真詣如來大涅槃者，
先當識此眾生世界二顛倒因，顛倒不生，斯則如來真三摩地。
commentary::  ^611c30

議曰：因問修證位次，先立一真法界為生死、涅槃之因也！
妙性圓明本無眾生世界等者：直指一心真源永離諸妄也！
以最初一念妄動因而有「生」，因生遂有
「滅」，因有生滅則名為「妄」，因滅生滅，無生滅性則名為
「真」；真妄因依，故有轉煩惱為菩提、轉生死為涅槃二轉依號，
此凡聖二路皆由迷悟而立，本非有也！
今欲真修返妄歸真，不須別求，但能識破眾生世界顛倒之因，
便是真三摩地矣！
豈更有別法哉？在即妄以明真，非捨妄以求真也！ ^611c36

 #CB17606;二委示一心染淨熏成迷悟因果差別之相，
分三： ^612a6

 #CB17479;初約無明熏真如成染法為十二類生因，
分二： ^612a10

 #CB17479;二約真如熏無明成淨用為五十五位因，
分二： ^612a12

 #CB17479;三結指觀行圓證一心泯同果海成無上妙覺之果： ^612a14

議曰：此下十二類生約無明為染法之因也！
問曰：阿難本問從乾慧地以至等覺五十六位修證次第，
而如來先答十二類生者，何也？
答曰：此經專依一真法界如來藏心為迷悟、
聖凡之本，以其此心本無迷悟，不屬聖凡，又何修證之有？
但以最初一念妄動而有無明，不思議熏變，
由此妄有顛倒之眾生，若識顛倒之因，
則了生本無生，由是故有二轉依號，是知迷悟不出一心，
凡聖本乎一念；今既以一念妄動而為十二類生，豈不能以一念無生圓成五十七位？
要顯真妄因依，迷悟一體，故先指十二類生為發心之地，捨此眾生別無修證之果矣！
故因問真修先示妄本，元依一心轉變也！
此先約無明熏成染法，故總標二種顛倒之因。 ^612a18

 #CB17479;初中分二：
#CB17605;初總明眾生世界之本：
orig::  ^612a44

阿難！云何名為眾生顛倒？
阿難！由性明心，性明圓故，因明發性，性妄見生，
從畢竟無成究竟有；此有所有、非因所因、
住所住相了無根本，本此無住建立世界及諸眾生。
commentary::  ^612a46

議曰：此總標十二類生之因也！
標中眾生二字應云二種，以此八句總標，
故當雙舉，後有別列，故知二字之誤也！
由性明心：此特顯一真法界妙圓真心以為迷悟因依之大本，
即前所云性覺妙明也！
性明圓故：即前所謂若此不明名為覺者則無所明，意有強明也！
因明發性者：性乃妄相，即前因明立所；
前之所字謂通含虗空、世界、眾生業果等相；
此乃單約眾生正報，以明無明熏變生死之狀以為諸妄之本，
故但言性而不言相，指體而言，顯此眾生世界乃由無明熏變而起也！
故曰：因明發性。性妄見生者：即前所妄既立，
生汝妄能；謂由所發之妄相，遂起能見之妄見，
此則眾生世界宛然，而生死輪迴因之而立，是從畢竟無而成究竟之有矣！
此有所有下四句顯妄無體也！
此有者：無明也！所有者：眾生世界也！
非因所因：謂無明與眾生世界本無所因與之為因也！
能住者：眾生。所住者：世界。
謂此眾生世界全一虗妄，了無根本，則顯眾生世界之本無也！
謂一真法界本無所住之相，本此無住之真建立眾生世界之妄法耳！
是所謂從無住本立一切法也！
前三種相續中世界的指外器世界，此世界端指正報色蘊之身，
眾生乃四蘊之心，所謂諸識合集名為眾生。
以前云使汝流轉生死、速證安樂妙常同是六根，
更無他物，故此二轉依果皆依眾生六根而立，
經意隱然；而示三細六麤之相，但就眾生顛倒身心以明從真起妄，
要顯妄元無因，所謂達妄元虗，即凡心而見佛，故五十六位依十二類而立也！ ^612b6

 #CB17605;二別名二種顛倒之因，
分四：
#CB17602;初眾生顛倒：
orig::  ^612c12

迷本圓明是生虗妄，妄性無體非有所依，
將欲復真，欲真已非真真如性，非真求復宛成非相，
非生、非住、非心、非法展轉發生，生力發明，
熏以成業，同業相感，因有感業相滅相生，由是故有眾生顛倒。
commentary::  ^612c14

議曰：此別示眾生顛倒也！
經文應有云何名為眾生顛倒一句，錯簡在前。
迷本圓明下四句明妄依真起本無體也！
由迷本圓明湛寂之真心，是生虗妄之妄相，
而此妄性無體，非有所依，但了妄無依則真常頓復，不假更起修為也！
以眾生本空，不容有心求復，將欲復真，
纔有欲真之心則早墮生滅，已非真真如性矣！
以一真界中不容起見，舉心即錯，動念即乖，
若以生滅心求復真常之性，則真常之性亦成生滅，
故曰：宛成非相。所謂未出輪迴而辯圓覺，彼圓覺性即同流轉矣！
以眾生本無，何有生住？
生住尚無，何有心法？
言生住，該異滅；言心法，該身受；意謂本無生滅眾生也！
今於本無之中而妄見有生住心法之眾生相，
故總言非，但以無明生相未泯耳！
良由一念生相無明不覺，展轉發生，積久而愈有力，
由此生力發明，故六麤相顯；以無明不思議熏以成業性，
既因發業則有潤生，故同業相感；因此所感之業相滅相生，
由是故有眾生顛倒也！
生力發明即六麤中「智相」、「相續」也！
熏以成業即「執取」、「計名字」也！
同業相感則「起業」、「繫苦」也！
若了無明本空則生死頓絕，故指妄元無因為觀行之要耳！ ^612c22

 #CB17602;二世界顛倒：
orig::  ^613a16

阿難！云何名為世界顛倒？
是有所有分段妄生，因此界立；非因所因、
無住所住遷流不住，因此世成；三世、四方和合相涉，變化眾生成十二類。
commentary::  ^613a18

 #CB17602;三示熏變之相：
orig::  ^613a24

是故世界因動有聲、因聲有色、因色有香、
因香有觸、因觸有味、因味知法，六亂妄想成業性故，
十二區分由此輪轉，是故世間聲、香、味、觸窮十二變為一旋復。
commentary::  ^613a26

 #CB17602;四示輪迴之狀，
分二： ^613a32

◎初總列十二類生之名：
orig::  ^613a34

乘此輪轉顛倒相故，是有世界卵生、胎生、
溼生、化生、有色、無色、有想、無想、若非有色、
若非無色、若非有想、若非無想。
commentary::  ^613a36

議曰：此別示世界顛倒也！
是有者：指無明妄心。
所有者：指妄身。以無明妄心依真而立，
本無分段，但由吸攬四大外色而成根身，
則所妄既立，明理不踰，故分段妄生。
因此而有左右前後一定之界限，故曰：因此界立。
以妄心無體，非有因為之所因；妄身本空，
故無有住為所住之世界，於無住中妄執為住，
故妄心生滅遷流不住，遂形三世之妄相，
故曰：因此世成。由方、世和合，不思議熏，
不思議變，故變化眾生成十二類；是知十二類生皆由一念無明妄心之所熏變也！
是故世界下正示熏變之相：以妄心住於妄身之中，
無明內熏，憶識誦習之習氣猛發鼓動心體，
則妄有緣氣於中積聚，假名為心，故曰：因動有聲。
然聲乃妄想風耳，非外境也！
因此動念則隨其本習容現塵相，故因聲有色。
則習境妄現，因此妄境返熏自心，故曰：因色有香。
香乃妄境之氣分也！
因此緣氣返觸其心而心亦趣境，故因香有觸。
心境相觸則綿著其味，愛而不吐，故曰：因觸有味。
因此味著，則知為法塵。
此總顯一念妄想，由習氣內發而為六塵，
非外塵境，故不次耳！
以此六亂之妄想熏成業性以為生因，
所熏不出身心之外，故十二區分以為受生之果；
故下結云由此六亂妄想生滅不停，是故眾生世界但以聲、
香、味、觸習染之六塵，窮十二變為一旋復。
是知一念妄想則為十二類生之因，所謂熏以成業，不待更造而生死苦果念念隨之矣！
豈不痛哉？下正示輪迴之狀：以知見每欲留於世間，
業運每常遷於國土，故曰乘此各具旋復輪轉顛倒相故，
是有十二類生之苦果，此先列名也！
舊解卵唯想生，故卵居首，胎因情有，故因次之，
溼以氣合而感，化以離形而應，其餘八類亦各以情想熏變而成；
此指眾生日用現前之情狀，殆非約理而推也！ ^613a42

◎次別示十二類生之果，分二： ^613c8

 #CB17611;初示行，分十二：
#CB17477;一卵生：
orig::  ^613c10

阿難！由因世界虗妄輪迴動顛倒故，和合氣成八萬四千飛沈亂想，
如是故有卵羯邏藍流轉國土，魚鳥龜蛇其類充塞。
commentary::  ^613c12

議曰：此卵生類也！
輪迴：言生滅妄想也！
雖云四生受形之因各別，大槩十二類生皆云妄想之所熏成，
何獨卵唯想生故列首耶？
細詳經意，諸類通以六亂妄想為因，始因一念妄動，
習氣內鼓而為妄想之本，故曰：因動有聲，此召類之元也！
故今卵生則曰虗妄輪迴，乃初起一念生滅心也！
認此動念為心，故云：動顛倒。
然以生滅為心、以動為境，故心境和合，
習氣內發，妄有緣氣，故云：氣成。
生滅不停，故云：飛沈亂想。
因此而有卵羯邏藍：此云凝滑，以妄想吸此而成形，故有魚鳥龜蛇之類。
是推妄想初起因動有聲，約習氣熏變之始，
故列卵生居首，非是眾生之初先有此類也！
第約情想偏重而言，故以情屬胎，其實卵生未嘗無情也！
皆有交遘豈非情耶？ ^613c18

 #CB17477;二胎生：
orig::  ^613c46

由因世界雜染輪迴欲顛倒故，和合滋成八萬四千橫豎亂想，
如是故有胎遏蒱曇流轉國土，人畜龍仙其類充塞。
commentary::  ^613c48

議曰：此胎生類也！
欲習熏起，故曰：雜染輪迴欲顛倒。
以染欲相交，故曰：和合滋成。
情有偏正，故曰：橫豎亂想。
流愛為種，納想為胎，故曰：胎遏蒱曇；此云胞，乃胎中二七之相也！
人畜龍仙：胎生類也！
龍亦有卵生，仙亦有化生，蓋舉其重者而言也！ ^614a6

 #CB17477;三溼生：
orig::  ^614a16

由因世界執著輪迴趣顛倒故，和合煖成八萬四千翻覆亂想，
如是故有溼相蔽尸流轉國土，含蠢蠕動其類充塞。
commentary::  ^614a18

議曰：此溼生類也！
附合習氣熏起，故曰：執著輪迴。
執著者：謂希求附合也！
執取勢利，妄生苟合，如世之逐氣尋香，
趣勢附利，故曰：趣顛倒。
有氣#CB08504;處即便合之，
故曰：煖成。心無定向，故曰：翻覆亂想；如世之翻雲覆雨之徒。
蔽尸：此云軟肉，蠢蠕受形之始也！ ^614a24

 #CB17477;四化生：
orig::  ^614a36

由因世界變易輪迴假顛倒故，和合觸成八萬四千新故亂想，
如是故有化相羯南流轉國土，轉蛻飛行其類充塞。
commentary::  ^614a38

議曰：此化生類也！
詐習熏起，故曰：變易；謂附離而感，望勢即變其所守，失勢即易其本心。
假權貴而變姓名，托勢利以為己有，故曰：假顛倒。
觸勢而變，故曰：觸成。
棄舊迎新，故曰：新故亂想。
羯南：此云堅肉，乃化生受形之始。
如鷹化為蛤、#CB04762;蜋化蟬之類，
故云：轉蛻飛行。 ^614a44

 #CB17477;五有色：
orig::  ^614b8

由因世界留礙輪迴障顛倒故，和合著成八萬四千精耀亂想，
如是故有色相羯南流轉國土，休咎精明其類充塞。
commentary::  ^614b10

議曰：此有色類也！
凝習熏起，故曰：留礙。
此外道以日月星辰為父母，故吸日精月華、
餐霞飲露以為修真養性，心生固結而不化，
障蔽妙明，故曰：障顛倒。
凝想既久，精光昭著，故曰：著成。
大而為日月星辰，在物而為螢火蚌珠之類，
故曰：精耀。但以色相而顯，故曰：休咎精明之物類也！ ^614b16

 #CB17477;六無色：
orig::  ^614b28

由因世界銷散輪迴惑顛倒故，和合暗成八萬四千陰隱亂想，
如是故有無色羯南流轉國土，空散銷沈其類充塞。
commentary::  ^614b30

議曰：此無色類也！
惑習熏起，銷礙入空，故曰：銷散。
惑取虗無，故曰：惑顛倒。
昏昧無知，故曰：暗成。
幽潛神識，暗昧心靈，故曰：陰隱。
無色羯南是為空散銷沈之類也！ ^614b36

 #CB17477;七有想：
orig::  ^614b44

由因世界罔象輪迴影顛倒故，和合憶成八萬四千潛結亂想，
如是故有想相羯南流轉國土，神鬼精靈其類充塞。
commentary::  ^614b46

議曰：此有想類也！
憶習熏起，若有若無，故曰：罔象。
奉事神明，邪著影像，故曰：影顛倒。
憶想神明，潛結狀貌，故曰：憶成。
潛結亂想但由想成，故為有想羯南；或幽而為鬼神，
或昧而為精靈，即今樟柳耳報之類也！ ^614c4

 #CB17477;八無想：
orig::  ^614c14

由因世界愚鈍輪迴癡顛倒故，和合頑成八萬四千枯槁亂想，
如是故有無想羯南流轉國土，精神化為土木金石其類充塞。
commentary::  ^614c16

議曰：此無想類也！
癡習熏起，妄計無情有命，金石堅牢，固守愚癡，
故曰：愚鈍癡顛倒。
頑成無知，精神枯槁，故曰：頑成枯槁亂想；
如黃頭化石、華表生精。
想至無情，故曰：無想。 ^614c22

 #CB17477;九非有色：
orig::  ^614c30

由因世界相待輪迴偽顛倒故，和合染成八萬四千因依亂想，
如是故有非有色相成色羯南流轉國土，諸水母等以蝦為目其類充塞。
commentary::  ^614c32

議曰：此非有色類也！
偽習熏起，遞相假待，造作詐偽，故曰：相待偽顛倒。
習染成類，因依求食，故曰：染成因依亂想。
如世之假造偽印、書畫古器，遞相聲勢，
或結連朋黨，起滅詞訟，騙財自活。
如水母無眼，求食賴蝦，原不露形，故非有色相。
待色成形，故成色羯南。
以妄想愈謬，故生理愈乖，因果感召固其然也！ ^614c38

 #CB17477;十非無色：
orig::  ^615a4

由因世界相引輪迴性顛倒故，和合呪成八萬四千呼召亂想，
如是故有非無色相無色羯南流轉國土，呪詛厭生其類充塞。
commentary::  ^615a6

議曰：此非無色類也！
誘習熏起，音聲相誘，故曰：相引。
習與性成，故曰：性顛倒。
即世之婬詞歌曲以聲挑引，意在順情寄聲成事，
如相如琴心、御溝紅葉，并邪術詛呪之類，
故曰：呪成呼召亂想。
假他色相，故非無色。
藉聲誕形，故曰：無色。
佛戒比丘歌唱之處不許故往觀聽，不許親習外道邪術，正防微也！ ^615a12

 #CB17477;十一非有想：
orig::  ^615a24

由因世界合妄輪迴罔顛倒故，和合異成八萬四千迴互亂想，
如是故有非有想相成想羯南流轉國土，彼蒲盧等異質相成其類充塞。
commentary::  ^615a26

議曰：此非有想類也！
欺習熏起，非合而合，罔冐欺人以為不知，
故曰：合妄罔顛倒。
本非同體，故曰：異成。
誠恐人知，故曰：迴互亂想。
此即世之托孤繼嗣，忘本父母而托他人，
或抱他子以為己子，故感螟蛉之類。
以異質故，非有想以相成，故成想羯南。 ^615a32

 #CB17477;十二非無想：
orig::  ^615a42

由因世界怨害輪迴殺顛倒故，和合怪成八萬四千食父母想，
如是故有非無想相無想羯南流轉國土，
如土梟等附塊為兒，及破鏡鳥以毒樹果抱為其子，
子成，父母皆遭其食，其類充塞。
commentary::  ^615a44

議曰：此非無想類也！
恨習熏起，故曰：怨害。
由怨而害，故曰：殺顛倒。
子成而食其父母最為怪事，故曰：怪成。
鴟梟附塊為兒、破鏡抱毒樹果為子，塊、
果本無想而成想，故云：非無想相無想羯南。
破鏡鳥：未詳，舊解引史記祀百祠用土梟破鏡；
按道安法師檄魔文云梟獍競起，是則鏡當作獍，
獸名；孤山謂如貙而虎眼，今經為鳥，又非獍也！
俟再考之。 ^615b4

 #CB17611;次結名：
orig::  ^615b18

是名眾生十二種類！
commentary::  ^615b20

議曰：妙淨明心離諸名相，本來無有世界眾生，是故世界眾生但因妄想而有也！ ^615b22

上約無明熏真如成其染法為十二類生之因竟。
大佛頂首楞嚴經通議卷第七
 ^615b26
