圓覺道場修證廣懺文卷第二
author:: 終南山草堂寺沙門　宗密　述
other:: 
# 禮懺法八門
○禮懺法八門
other:: 
## 一　啟請聖
一　啟請聖
令欲發心。洗滌罪垢。
加功運行。證入妙境。
要對十方一切賢聖。
令為證明。雖諸佛賢聖無所不在。
若不虔諸。對而不現。
故須依智離識。常作佛想。
心清智明。理隨事變。
即常見佛。名淨緣起為請佛也。
故華嚴云。譬如日出普照世間。
於一切淨水器中。
影無不現。佛日亦爾。
普現法界。無前無後。
一切眾生淨心器中。
佛無不現。問。諸家禮懺。
皆先胡跪。嚴持香花供養。
何為此文。先啟請耶。
答。諸文是久長。旦夕禮念。
今是時置壇場加功求證。
故直先啟請。問。何不且依常途。
先胡跪供養。旋遶梵讚了。
然後啟請。答。若不先請。
欲供養旋遶何人。
因直先請。而後供養讚禮等也今應燒香散花。
一心正念。口稱諸佛菩薩名字。
一一啟請。不得輕慢散亂。 ^379c13

香花請香花請至心奉請大方廣圓覺經中入大光明藏徧滿十方於凡聖本源現諸淨土理智無二法報真身本尊毗盧遮那佛
〔遮那舍那。梵語楚夏也。
此皆云光明徧照。
即法報無異之真身也〕 ^379c39

唯願不捨慈悲。降臨此處道場。
受我供養。 ^379c45

香花請香花請至心奉請大方廣圓覺經中入大光明藏於眾生覺地光嚴住持一切諸佛至心奉請身相融通言音無礙聞說圓覺經者百千萬億恒河沙諸佛
〔云云〕至心奉請具大慈悲有大誓願盡於未來守護圓覺經者三世諸佛
〔云云〕至心奉請大慈大悲娑婆世界隨機起感應現千萬億影象色身我本師釋迦牟尼佛。
運如幻智慧。出谷響音聲。
說空中風盡言教。
救攝夢想苦惱眾生還令悟入法性〔云云〕
至心奉請妙法蓮華經中過去久遠滅度多寶如來
〔云云〕至心奉請東方滿月世界十二上願藥師瑠璃光佛
〔云云〕至心奉請西方極樂世界四十八願阿彌陀佛
〔云云〕至心奉請覩史陀天當求下生彌勒尊佛
〔云云〕至心奉請毗婆尸如來七祖佛等一切諸佛
〔云云〕至心奉請善德如來十方佛等一切諸佛
〔云云〕至心奉請寶集如來二十五佛等一切諸佛
〔云云〕至心奉請釋迦牟尼如來三十五佛等一切諸佛
〔云云〕至心奉請普光如來五十三佛等一切諸佛
〔云云〕至心奉請拘那提如來賢劫千佛等一切諸佛
〔云云〕至心奉請阿閦如來一萬五千佛等一切諸佛
〔云云〕至心奉請徧十方盡虗空界微塵剎土中徹三世長短劫內廣大智願主伴互融不可說佛剎微塵數一切諸佛
〔云云〕至心奉請十方徧虗空界微塵剎土中盡過去際一切化身諸佛般涅槃者分身舍利及諸靈像浮圖寶塔
〔云云〕至心奉請大方廣圓覺修多羅了義經。
亦名秘密王三昧。
亦名如來決定境界。
亦名如來藏自性差別。
是頓教大乘甚深法藏。
十二部經清淨眼目。
唯願文文契意。句句其心。
顯現此處道場。受我供養〔云云〕香花〔云云〕至心奉請徧十方盡虗空界微塵剎土中徹三世長短劫內大方廣佛華嚴修多羅無盡教海及彼世界一切頓漸大乘十二分經深廣法藏。
唯願皆我心觀皆現道場。
受我供養香華〔云云〕至心奉請大方廣圓覺經中大光明藏本尊所現淨土平等會中問本起因表信解之智文殊師利菩薩摩訶薩
〔云云〕至心奉請大方廣圓覺經中大光明藏本尊所現淨土平等會中徵起幻法而顯正修表於理行普賢菩薩摩訶薩
〔云云〕至心奉請大光明藏淨土會中普眼菩薩摩訶薩〔云云〕。
至心奉請大光明藏淨土會中金剛藏菩薩摩訶薩至心奉請大光明藏淨土會中彌勒菩薩摩訶薩
〔云云〕至心奉請大光明藏淨土會中清淨慧菩薩摩訶薩
〔云云〕至心奉請大光明藏淨土會中威德自在菩薩摩訶薩
〔云云〕至心奉請大光明藏淨土會中辨音菩薩摩訶薩
〔云云〕至心奉請大光明藏淨土會中淨諸業障菩薩摩訶薩
〔云云〕至心奉請大光明藏淨土會中普覺菩薩摩訶薩
〔云云〕至心奉請大光明藏淨土會中圓覺菩薩摩訶薩
〔云云〕至心奉請大光明藏淨土會中賢善首菩薩摩訶薩
〔云云〕至心奉請大光明藏淨土會中十方菩薩摩訶薩〔云云〕。
唯願不捨慈悲。與諸眷屬。
各隨上首。降臨此處道場。
受我供養〔云云〕至心奉請大慈大悲千手千眼種種應現救苦眾生觀世音菩薩摩訶薩
〔云云〕至心奉請大光明藏淨土會中賢善首菩薩摩訶薩
〔云云〕至心奉請大慈大悲常處#CB08504;魔羅界隨緣方便救拔其途地藏菩薩摩訶薩
〔云云〕至心奉請三世十方盡虗空界微塵剎土中等覺菩薩十地菩薩十迴向菩薩十行菩薩十信菩薩如是等五十一位諸尊菩薩摩訶薩等
〔云云〕至心奉請大方廣佛華嚴末會中圓器上根本百城求法一生之內菩薩行圓為末世頓門修證軌範善財菩薩
〔云云〕至心奉請三世十方盡虗空界微塵剎土中有學無學四向三果及阿羅漢辟支迦佛一切賢聖僧
〔云云〕至心奉請圓覺會中二十八天王大梵天王須彌山頂天主帝釋護國四天王等皆曾白佛發願守護是持經者。
常令安穩。心不退轉。
今請不捨此願。領諸部屬。
侍後如來。降臨此處道場。
受我供養〔云云〕至心奉請圓覺會中執金剛神火首金剛摧碎金剛尼藍婆金剛等其數八萬并其眷屬亦曾白佛自發願言。
末世眾生持此經者。
我當守護。如護眼目。
乃至道場所修行處。
我等金剛。自領徒眾。
晨夕守護。不令退轉。
其家乃至永無災患。
疫病銷滅。財寶豐足。
常無乏少。今請不捨此願。
領諸部屬。侍後如來。
降臨此處道場。受我供養〔云云〕至心奉請圓覺會中大力鬼王吉槃荼等十方鬼王亦白佛言我亦守護是持經人。
所居一由旬內。若有鬼神。
侵其境界。我當使其碎如微塵。
今請不捨此願。界我當屬侍後如來。
降臨此處道場。受我供養〔云云〕至心奉請諸大龍王及八部眾并及此處土地靈祗圭峯山神王紫閣山神
〔如不在本山即不言上兩句〕護法善神護伽藍神主道場神主方主地主火主風主水主山主空主藥諸神眾等。
唯願依佛付屬。降臨擁護此處道場。
受我供養〔云云〕 ^380a4

香花請香花請〔胡跪〕 ^381b10

某甲等一心唯願。
我本尊毗盧遮那佛。
我所師釋迦世尊。
不捨慈悲。受我奉請。
來降道場。坐蓮華藏師子之座。
圓覺經中。千百萬億恒河沙諸佛。
守護圓覺經者。三世如來。
並願慈悲來會道場。
坐蓮華座。大方廣圓覺了義頓教大乘。
唯願現我心中。成我觀行。
文殊普賢十二大士。
并諸眷屬。十方菩薩。
亦願圍遶如來。各坐花座。
大梵天王。須彌天王。
四大天王。於佛前發願守護。
十方鬼王。吉槃荼等。
同願護持經者。亦願力來此道場。
此處土地靈祗諸座。
諸大龍王。護法善神。
主道場神。一切主於山水火風地方林稼。
乃至主藥神等。並願領諸眷屬。
來到此處。擁護首道場。
是諸如來菩薩一切賢聖。
悉願證明。我於今日。
欲為十方國土六道眾生。
依了義經頓教。修習圓覺三觀妙門。
破一切障。觀行成就故。
於三七日。一心精進。
依經所說。如法修行。
必願主解行者。文殊普賢。
乘本願力。受我懺悔。
令我所行。決定成就。
破諸罪障。法門現前。
以度眾生。皆得悟入。 ^381b12

啟請已至心歸命禮本尊毗盧遮那佛。 ^381b46

啟請已竟。已知諸佛諸大菩薩。
不違我請。後大光明藏不二境中。
所現淨土。平等法會。
不起三昧。慈悲應感。
起我機緣。如月落在證江不動而現。
我等肉眼雖不能覩。
攝心觀想了了分明。
見佛菩薩及諸賢聖。
畟塞道場。徧虗空界。
知見我等至心懇請依教修行。
是故我等應當香花供養。
歸命至心。稱讚敬禮。
other:: 
## 二　供養觀門
二　供養觀門 ^381b48

是諸眾等人各胡跪。
嚴持香花。如法供養。
願此香花雲。徧滿十方界。
供養一切佛。 ^381c12

化佛并菩薩。緣覺聲聞眾。
受此香花雲。以為光明臺。
廣於無邊界。無量作佛事。
other:: 
## 三　稱如來
三　稱如來 ^381c32

〔有二門〕。
other:: 
### 一　梵讚
一　梵讚 ^382a8

。
　　如來妙色身　世間無與等　無比不思議
　　是故今敬禮　如來色無盡　智慧亦復然
　　一切法常住　是故我歸依 ^382a10

敬禮常住三寶。
other:: 
### 二　直讚
二　直讚 ^382a20

。 ^382a22

真法性是其身。究竟覺為其智。
踞蓮華臺藏。號毗盧遮那。
於百千億釋迦。獨為其主。
恒河沙國土。統世居尊。
然乃合真如而不大。
全在一一毛端。處微塵而不小。
即徧#CB15210;#CB15210;法界。
盡十方作大神變。
微三放大光明。攝凡聖十身相作。
應地位六根互用。
十剎微塵數菩薩稽首常隨。
百萬阿祇諸天虔心圍遶〔次讚法功德〕。 ^382a26

方廣了義圓覺法門。
萬億恒沙諸佛。在淨土中同說。
三世如來之所守護。
諸經眼目。圓頓教門〔次讚僧寶〕。 ^382a38

文殊是佛之師。主於信解證智。
普賢表法界體。主於悲願理行。
十二上首。十方徒屬。
同住如來平等法會。
實教三寶。淨土經筵。
巍巍乎。晃晃焉。逈出思議之表也。
然今弟子某等。某時讚禮懺悔。
修行大乘所有功德。
奉福上界二十八天。
大梵天王。釋提桓因。
四天王等。龍神八部。
閻羅五道。六齊八王。
行病鬼王。及王眷屬。
此處土地神祇。僧伽藍內。
護正法者。又為國王帝王。
土境萬民。師僧父母。
諸善知識。十方施主。
法界眾生。藉此善根。
平等熏集福德智慧二種莊嚴。
離障出纏。成種智道。
other:: 
## 四　禮敬三寶
四　禮敬三寶 ^382a42

。南無大慈大悲入神通大光明藏現諸淨土以應圓機我本尊毗盧遮那佛
〔我今稽首禮。願住如來平等法會。
自例知〕南無大方廣圓覺經中大光明藏於諸眾生覺地光嚴住持一切諸佛
〔云云〕南無身相融通言音無礙同說圓覺經者百千萬億恒河沙諸佛
〔云云〕南無具大慈悲有大誓願盡於本來守護圓覺者三世諸佛
〔云云〕南無大慈大悲娑婆世界隨機赴感全體應現千百億化身釋迦牟尼佛
〔云云〕南無妙法蓮華經中過去久遠滅度多寶如來
〔云云〕南無東方滿月世界十二上願藥師瑠璃光佛
〔云云〕南無西方極樂世界四十八願阿彌陀佛
〔云云〕南無覩史多天當來下生彌勒尊佛
〔云云〕南無毗婆尸如來七祖佛等一切諸佛
〔云云〕南無善德如來十方佛等一切諸佛
〔云云〕南無寶集如來二十五佛等一切諸佛
〔云云〕南無釋迦牟尼如來三十五佛等一切諸佛
〔云云〕南無普光如來五十三佛一切諸佛
〔云云〕南無拘那提如來賢劫千佛等一切諸佛
〔云云〕南無阿閦如來一萬五千佛等一切諸佛
〔云云〕南無徧十方盡虗空界微塵剎土中徹三世長短劫內廣大智願主伴互融不可說佛剎微塵數一切諸佛
〔云云〕南無徧十方盡虗空界微塵剎土中盡過際一切佛身諸般涅槃者分身舍利及諸靈像浮圖寶塔
〔云云〕南無大方廣圓覺修多羅了義經亦名秘密王三昧如來決定境界如來藏自性差別頓教大乘甚深法藏
〔云云〕南無徧十方盡虗空界微塵剎土中徹三世長短劫內大方廣佛華嚴修多羅無盡教海。
及彼世界一切頓漸大乘十二部經深廣法藏南無大方廣圓覺經中大光明藏本尊所現淨土平等會中主於信解證智文殊師利菩薩
〔云云〕南無大方廣圓覺經中大光明藏本尊所現淨土平等會中主於行願真理普賢菩薩
〔云云〕南無大光明藏淨土會中悉見諸法清淨普眼菩薩
〔云云〕南無大光明藏淨土會中通決甚深疑念金剛藏菩薩
〔云云〕南無大光明藏淨土會中深究輪#CB06873;根本彌勒菩薩
〔云云〕南無大光明藏淨土會中洞明修證位地清淨慧菩薩
〔云云〕南無大光明藏淨土會中發明三種妙觀威德自在菩薩
〔云云〕南無大光明藏淨土會中顯性二十五輪辨音菩薩
〔云云〕南無大光明藏淨土會中徵起覺心因除四相淨諸業障菩薩
〔云云〕南無大光明藏淨土會中請問求師去病去離四般普覺菩薩
〔云云〕南無大光明藏淨土會中發道場加行證入真理圓覺菩薩
〔云云〕南無大光明藏淨土會中流通經文傳於末世賢善首菩薩
〔云云〕南無大光明藏本尊所現淨土平等會中十方菩薩
〔云云〕南無大慈大悲千手千眼種種應現救菩眾生觀世音菩薩
〔云云〕南無大慈大悲常處#CB08504;摩羅界隨緣方便救拔其途地藏菩薩
〔云云〕南無三世十方盡虗空界微塵剎土中等覺菩薩
〔云云〕南無三世十方盡虗空界微塵剎土中十地菩薩
〔云云〕南無三世十方盡虗空界微塵剎土中十#CB06873;向菩薩
〔云云〕南無三世十方盡虗空界微塵剎土中十行菩薩
〔云云〕南無三世十方盡虗空界微塵剎土中十住菩薩
〔云云〕南無三世十方盡虗空界微塵剎土中十信菩薩
〔云云〕南無大方廣佛華嚴末會中圓器上根百城求法一生之內菩薩行圓為末世頓門修證軌範善財菩薩
〔云云〕南無三世十方盡虗空界微塵剎土中有學無學四向三果及阿羅漢辟支迦佛一切賢聖僧 ^382b22

〔約十所為禮常住三寶。
此十禮不定一。上臨時看眾心不倦即禮。
或時倦即不用禮〕。
為二十八天釋梵王等敬禮常住三寶為四大天王龍神八部敬禮常住三寶為皇帝陛下聖化無窮敬禮常住三寶為皇太后貴姬公主太子諸王福延萬葉敬禮常住三寶為文武官寮常居祿位敬禮常住三寶為師僧父母及善知識敬禮常住三實為國界安寧法輪常轉敬禮常住三寶為佛前發願護持圓覺經者八萬執金剛神十方鬼王不違本願守護道場敬禮常住三寶為當所土地靈祇圭峰神王紫閣山神護法神王主道場神山神地神主水火風主空主藥諸神靈等擁護道場敬禮常住三寶為十方施主六度行圓八難三途離苦解脫敬禮常住三寶
other:: 
## 五　懺悔諸障
五　懺悔諸障 ^383c42

。 ^384a26

普為四恩三有。及法界眾生。
並願斷除諸障。歸命懺悔。
言懺悔者。具云懺摩。
此云悔過。若別說者。
懺名陳露先罪。悔名改修來。
然欲懺者。先知展轉生起因。
由無始不覺。起貪瞋癡。
發身口意。造一切業。
諸善惡不動等。若約責心。
善惡俱懺。以善惡業。
迷時若是貪愛心所作故。
若就所作罪狀。則唯懺惡業。
以悟後乃至成佛畢竟不捨善行故。
善事順於理故。迷時以取相求報。
故成過患。悟後俱離其病。
不捨善法。故不滅也。
惡業皆理招苦。一向須斷。
故徧懺也。就懺中復有二種。
一若犯遮罪。先須依教作法懺之。
遮罪者。體非毒惡。
但以佛戒遮制不許。
即不合作。作即成犯。
准小乘宗。四重八重。
不通懺悔。僧殘已下四篇方許。
作法者。小乘懺。要請大比丘為證。
對大具五法。一袒右肩。
二右膝著地。三合掌。
四罪名。五禮足。若對小夏。
闕禮足。但行四法。
若僧殘罪。須請二十清淨僧。
令六夜行摩那埵。
供給承事也。七日滿為羯磨除罪。
還令戒淨。如來所受。
尼則集眾四十清淨大德。
若輕罪。則一日承事。
不必集也。若犯性罪。
復須起行。性罪者。
謂殺盜十惡。體性是惡。
佛未出世。未有戒制之時。
作之法爾有罪。墮於三途故也。
言起行者。一事懺。
二理懺。如方等佛名經等。
令作法兼起行也。
謂彼方等經。令先嚴淨道場。
香泥塗地。及室內作圓壇彩畫。
懸五色幡。燒海岸香。
點燈敷高座。諸二十四尊像。
多亦無妨。設餚膳盡心力。
新淨衣服鞋履。無新洗故。
出入著脫令無參雜。
七日長齋。一日三時洗浴。
初日供養僧。隨意多少。
別請一明了內外律者為師。
受二十四戒及陀羅尼。
對師說罪。要八日十五日。
當以七日為期。此不可減。
若能更進。隨意堪任。
十人已還不得過此。
俗眾亦得。須辦單縫三衣。
備佛法戒。旋遶一百二十帀。
却座思惟等。廣如經說。
今此圓覺道場。宗途稍異。
自有本尊。天聖為所歸依。
稱性觀智。今但引其意。
例不事法稍殊。其佛名經。
則小說作法。多明起行。
兼又云。必須先敬三寶等。
今文中撮略用之。
又彼文中。令興七種心以為方便。
一慙愧。二者恐怖。
三者厭離。四者發菩提心。
五者怨親平等。六者念報佛恩。
七者觀罪性空。興如是七種心已。
緣想十方諸佛賢聖。
勒奉合掌。被陳至倒慙愧改革等。
若准天台止觀。須達逆十心。
為先識十種順生死心以為所治。
一妄計我人起於身見。
二內具煩惱。外遇惡緣。
我心增盛。三內外既具。
滅善心事。不喜他善。
四縱恣三業。無惡不為。
五事雖不廣。惡心徧布。
六惡心相續。晝夜不斷。
七覆諱過失。不欲人知。
八膚扈抵突。不恐惡道。
九無慙無愧。不懼凡聖。
十撥無因果。作一闡提。
從無始來。若自及他。
無不皆爾。次起逆生死心。
從後翻破。一明信因果。
二慚愧尅責。屏罪慚天。
顯罪愧人。三怖畏惡道。
翻抵突也四不覆瑕疵。
翻覆藏也。五翻斷相續心。
如再犯王法及吐已還食也。
六發菩提心等虗空。
翻前惡徧。七修功補過。
翻前縱惡。八守護正法。
翻前滅善。九念十方佛。
翻惡緣也。十觀罪性空。
見無我也。若具此者。
無罪不滅。若不解者。
設入道場。徒為勞苦。
弟子比丘某甲等。
與法界一切眾生。
至心懺悔。
　　我等自後無始劫　不知自體本真常
　　由此無明根本迷　薰此真心成妄識
　　變起根身便質礙　認為我相共安危
　　根識相資見六塵　塵牽我愛生三毒
　　三毒發於身口意　造諸惡業廣塵沙
　　偷盜婬 #CB16985;殺眾生　倚語妄言惡罵詈
　　慳貪兩舌食葷茹　飲酒食肉斷慈悲
　　輕慢三寶厭尊卑　違逆二親欺眷屬
　　不守六根常放逸　唯壞三毒嫉賢良
　　情疑因果畜耶心　公然造作無慙愧
　　於佛常住招提物　或借妄用不酬還
　　受人信施不持齋　動靜威儀多犯戒
　　污穢伽藍常隱僻　因官傍勢取人財
　　不淨說法縱貪瞋　對佛僧前無義語
　　今我輪#CB06873;墮地獄　千生萬死苦難當
　　皮骨相連餓鬼身　渴遇水漿成猛火
　　畜生力盡償他債　飛走忙忙怕殺傷
　　瞋劫不聞三寶名　何時得證菩提果
　　我今懺悔塵沙罪　披肝露膽不包藏
　　願佛不捨大慈悲　為作證明懺眾罪 ^384a36

懺悔已。至心歸命禮本尊毗盧遮那佛。
other:: 
## 六　餘雜事
六　餘雜事 ^385a34

〔勸請隨喜發願。說無常偈。
啟白念佛等也〕。
other:: 
### 至心觀請
至心觀請
　　十方所有初成道　唯願慈悲轉法輪
　　所有如來欲涅槃　願為眾生且住世 ^385a36

觀請已。至心歸命禮三寶。
other:: 
### 至心隨喜
至心隨喜
　　十方諸佛諸菩薩　辟支羅漢及凡夫
　　所有修行諸善根　我皆隨順而歡喜 ^385a44

隨喜已。至心歸命禮三寶。
other:: 
### 至心#CB06873;向
至心#CB06873;向
　　我等一從歸向佛　所修多少福因緣
　　悉將#CB06873;向大菩提　普與眾生同實際 ^385b4

 #CB06873;向已。
至心歸命禮三寶。 ^385b12

弟子比丘某甲等。
與一切眾生。至心發願。
　　願我懺除諸障後　心開意解洞真源
　　常冥寂照自施為　不使根身當主宰
　　長將悲智為心要　長見惱貪是客塵
　　六識行時正慧行　六塵現處真空觀
　　十惡業緣勤遠離　十波羅蜜鎮修行
　　依憑三寶不因循　度脫四生常勇猛
　　妄習起時皆了達　覺心照處轉增明
　　菩提力用徧資熏　菩薩行門無廢忘
　　且願道場徒眾等　無諸患難各安寧
　　所陳罪障悉消除　所與行願皆圓滿
　　一切見聞隨喜者　願發菩提大覺心
　　皆承今日勝因緣　世世生生同法會 ^385b14

發願已。至心歸命禮本尊毗盧遮那佛。 ^385b40

。
other:: 
### 白眾等聽說黃昏無常偈
○白眾等聽說黃昏無常偈 ^385b42

〔出法句經上卷〕
　　是日已過　命亦隨減　如少水魚
　　斯有何樂 ^385b48

眾等當勤精進。如救頭燃。
當念無常苦空。謹慎勿放逸。
other:: 
### 各念無常偈
○各念無常偈 ^385c6

〔此即每上必須用文〕
　　諸行無常　是生滅法　生滅滅已
　　寂滅為樂
　　如來證涅槃　永離於生死　若能至心聽
　　常得無量樂
other:: 
### 又黃昏偈
○又黃昏偈
　　西方日已暮　塵勞猶未除　老病死時至
　　相者不久居　念念催年促　猶如少水魚
　　勸諸禮佛眾　修學至無餘
other:: 
### 初夜無常偈
○初夜無常偈 ^385c8

〔出阿蘭若集禪經中〕
　　煩惱深無底　生死海無邊　渡苦船未立
　　云何樂睡眠　睡眠當覺悟　攝心恒在禪
　　勇猛勤精進　菩提道自然
other:: 
### 又偈云
○又偈云
　　人間四相無慙住　念念猶如石火光
　　不知二鼠侵藤細　縱#CB17027;三業競分張
　　恃己威碓持力勢　凌他鈍弱起豪強
　　不知身沒命終後　百千萬刧受災殃
　　速須親近善知識　日夜息慮念無常
　　設未得超生死海　且須來世有橋梁
other:: 
### 又偈云
○又偈云
　　人生悤悤營眾務　不覺年命日夜去
　　如風中燈滅難期　六道茫茫無定趣
　　未得解脫超苦海　云何安然不驚懼
　　各聞強徤有力時　自#CB15081;自厲求常住
other:: 
### 中夜偈
○中夜偈 ^385c26

〔出智度論〕
　　汝起勿抱具尸臥　種種不淨假名身
　　三百碎骨相連縱　漏體何曾有斤真
　　如得重病箭入體　諸苦痛集安可眠
other:: 
### 又偈云
○又偈云 ^386a10

〔出阿含經〕
　　比丘汝起起　以何著睡眠　睡眠有何利
　　病時豈可眠　利刺刺身時　云何得睡眠
　　汝本捨家時　出離之所願　當如其本願
　　日日求增進
other:: 
### 後夜偈云
○後夜偈云
　　神光遷流轉　乞至五更初　無常念念至
　　恒與生死隨　勸諸行道者　修學至無餘
other:: 
### 寅朝偈
○寅朝偈
　　欲求寂滅樂　當學沙門法　衣食計身命
　　精麤隨眾等　諸眾等寅朝　清淨記六念
other:: 
### 午時偈云
○午時偈云
　　人生不精進　喻若樹無根　採華值日中
　　能得幾時鮮　華亦不久鮮　色亦非常好
　　人命如剎那　須臾難可保　是故觀眾生
　　勤修無上道
other:: 
### 又有六時通用
○又有六時通用
　　世皆不牢固　如水沫泡燄　汝等感應當
　　疾生厭離心
other:: 
### 啟白賢聖
啟白賢聖
　　仰白本尊徧照佛　大光明藏諸如來
　　本師應現釋迦尊　文殊普賢諸上首
　　十方大士并徒屬　平等會中諸上人
　　此界天龍眾類神　獲得他心道眼者
　　普願不捨慈悲力　證明我等二人眾
　　為修圓覺總持門〔某時〕
other:: 
### 至心同禮懺
至心同禮懺
　　所生功德　總用莊嚴　三界眾生
　　當願天仙　不墮悟著　樂而非常
　　國主清平　識真乘而　是勝羣寮
　　常居祿位 ^386a18

皆忻圓頓教門。人民永保安寧。
咸修覺照之道。師僧父母福慶洋洋。
信施檀那萬行圓滿。
三塗俱時離苦。八難並悉消除。
鑊湯變為清淨池。
鐵牀變作蓮華座。
息悲痛之響。同念佛之音。
人人有返本之心。
各各習還源之照。
常發今願當願。俱不退心。
觀行令成。同平等會〔念毗盧遮那佛。
雜華嚴都了即解座〕。
　　處世界如虗空　如蓮華不著水
　　心清淨超於彼　稽首禮無上尊
other:: 
## 七　旋遶念誦
七　旋遶念誦 ^386b32

。南無十方佛南無十方法南無十方僧南無毗盧遮那佛南無釋迦牟尼佛南無大方廣圓覺經
〔三聲〕南無修多羅了義經南無秘密王三昧經南無如來決定境界經南無如來藏自性差別經南無文殊師利菩薩南無普賢菩薩南無普眼菩薩南無金剛藏菩薩南無彌勒菩薩南無清淨慧菩薩南無威德自在菩薩南無辨音菩薩南無淨諸業障菩薩南無普覺菩薩南無圓覺菩薩南無賢善首菩薩南無十方首菩薩南無徧法界菩薩摩訶薩 ^386b48

〔下二尊重念四聲〕。 ^386c28

次即誦經。覺了誦經音聲性空。
身心如雲從影。舉足下足心無所得。
不住行步之相。幻影即空。
即云真法性。故我此影現十方。
充滿法界。無不普現。
旋遶諸佛。如是遶三帀。
乃至七七七百帀無定數。
當自斟酌。行道欲竟。
還如前稱阿彌陀佛名字。
南無阿彌陀佛。燒香正念行道終。
即歸依三寶。一心正念。
口自唱言。自歸依佛　當願眾生　體解大道　發無上意自歸依法　當願眾生　深入經藏　智慧如海自歸依僧　當願眾生　統理大眾　一切無礙 ^386c30

上來禮懺功德。無限勝因。
盡將#CB06873;施法界眾生。
和南一切賢聖。
other:: 
## 八　正坐思惟
八　正坐思惟 ^386c48

思惟。上來七門。事行方便。
一一如文見法。不得滯文迷意。
須令全理之事了了當情。
便入觀行。以為久長所緣之境也。
第一啟請了。必須禮諸佛經法菩薩賢聖。
依本為定。若第二上已去乃至散道場時。
二十五上。雖即依次用之。
就中若時節閑暇寬慢。
要延引月日者。即每金剛藏章了處。
清淨慧章了處。辨音章了處。
圓覺章了處。皆禮五十三佛。
或前卷中所列諸佛。
添成二十八上。若中間忽臨時有小障難。
或覺大眾疲倦。要從略者。
即依尋常眾。用六時禮懺文也。
過一上兩上後。還本次禮懺不得越次。
至於懺悔。並須各依本次。
不得參差失於義意血脉。
圓覺道場修證廣懺文卷第二
 ^387a6
