
xu:: 
#  No. 420-A 佛說阿彌陀經義疏聞持記并序
No. 420-A 佛說阿彌陀經義疏聞持記并序
author:: 四明龍山足庵沙門　戒度　述
欲懷歸計，必假問津，雖群籍以敷宣，獨此文之簡易。
開字名號，總萬德以無遺；七日聞持，專一心而不亂。
是多功德，非少善根。
諸佛所以贊揚，出廣長舌；眾生於焉超往，證清淨身。
十念成功，尚居不退；五濁難信，云何自欺？
前後飜傳，童壽深符於佛意；古今解釋，靈芝妙恊於綱宗。
幸二記以成章，嘗三歎而掩卷。
匪輕往哲，俯念來蒙，再揚金玉之微言，故為爬#CB02111;於雜說。
靡慚狂斐，庶効流通，咸使順違，皆結緣種云爾。
other:: 
# 義疏聞持記
佛說阿彌陀經義疏聞持記卷上
orig::  ^508c17

佛說阿彌陀經義疏并序
commentary::  ^509a5

【記】題目中。上六字屬經題，乃所解也。
下二字屬疏題，乃能解也。
攝所、皈能，並屬疏題。
經題如下疏文自釋。
言義疏者，文心雕龍云：疏者，布也，布置物端，撮題近意也。
蓋取一經所蘊之義，敷演流暢，旨趣冷然，使學者臨文不壅也。
序者，敘也，敘述此經之所起，及義疏之大綱。
爾雅云：舒、業、順、敘，緒也。
與緒字義同。緒則繭之緒也。
凡繭之抽絲，先抽其緒，緒盡方見其絲。
其猶疏之有序，序終則見其疏也。
即以疏題兼目其序，注以示之。
餘如常解。
orig::  ^509a7

西湖靈芝崇福寺釋元照述
commentary::  ^509a25

【記】撰號。中湖，在郡城之西，故曰西湖。
靈芝，即錢氏園苑，甞產紫芝，捨為佛祠，仍存美號。
崇福寺，即疏主傳道終焉之處。
釋，乃出家之姓氏。
述者，真諦云：佛說曰撰。
菩薩造論，直申佛經曰述。
此亦一住，述即撰也。
鄭康成云：述，謂訓其義也。
orig::  ^509a27

一乘極唱，終皈咸指於樂#CB15131;。
commentary::  ^509a37

【記】序文，初科，總歎中。
上二句歎教。一乘者，乘以運載為義，究竟不二名一，即佛乘也。
法華云：唯一佛乘，無二無三。
了義之談，故曰極唱。
更無他趣，故曰終皈。
群經徧贊，故曰咸指。
對此苦域，故曰樂#CB15131;。
經云：彼佛國土，無有眾苦，俱受諸樂，故名極樂。
天台亦云：樂#CB15131;之與苦域。
極唱之言，通該一化，別指二經。
法華藥王品云：如來滅後，若有女人，聞是經典，
如說修行，於此命終，即往安樂世界，阿彌陀佛、
大菩薩眾圍繞住處，生蓮華中〔云云〕。
華嚴行願品云：臨命終時，唯此願王，不相捨離，
於一切時，引導其前，一剎那中，即得往生極樂世界〔云云〕。
故慈雲云：法華妙部，如來親記往生；華嚴極談，普賢躬陳迴向。
疏主甞云：普賢十大行願，終皈淨土。
是知淨土教觀圓頓，上乘畢竟所皈之處也。
orig::  ^509a39

萬行圓修，最勝獨推於果號。
commentary::  ^509b22

【記】下二句，歎行。普賢大行，如塵如沙。
且舉大數，故言萬也。
彌陀因中，歷微塵劫，上求下化，修菩提道。
至於果上，攬此功熏，以立嘉號。
是故釋迦於此經中，專示持名方法，故曰獨推。
秪此一行，具一切行，故曰圓修。
涅槃經云：復有一行，是如來行。
行願經云：我隨一切如來學，修習普賢疏滿行。
對斥餘行，皆是偏劣，故云最勝。
所以特舉極唱指樂#CB15131;者，以顯樂#CB15131;非權乘也。
獨推果號為圓修者，以顯持名非麤行也。
orig::  ^509b24

良以從因建願，秉志躬行。
commentary::  ^509b42

【記】究名，初科中。初總明願行。
願行，猶目足也。人有目足，所往必至；事有願行，所求必遂。
初句明異願。指法藏時，故曰從因。
大本云：我建超世願，必至無上道，斯願不滿足，誓不成正覺。
次句明實行。秉，專也。
躬，親也。即大本云建此願已，一向專志莊嚴妙土等。
orig::  ^509b44

歷塵點劫，懷濟眾之仁。
commentary::  ^509c8

【記】歷下六句，備陳行相。
初句約竪，以論其時。
歷塵點劫，如法華經〔云云〕。
從於過去，直至今日，經爾計時，常懷博濟仁愛之心，驗非朝夕也。
論語云：子貢曰：如有博施於民，而能濟眾，何如？
可謂仁乎？子曰：何事於仁，必也聖乎！
堯舜其猶病諸！
orig::  ^509c10

無芥子地，非捨身之處。
commentary::  ^509c20

【記】次句約橫以論其處。
徧於大地，捐捨身命，饒益有情，驗無空缺也。
百緣經云：阿難問佛：世尊於三千大千世界，
無一粒芥子處，非是世尊捨身命地。
云何有寺院？云何有村營城郭耶？
世尊答言：見為寺院，是吾正舍身命地。
村營城郭，是吾遙舍身命地。
orig::  ^509c22

悲智六度，攝化以無遺；內外兩財，隨求而必應。
commentary::  ^509c34

【記】悲下四句，覆釋上二句也。
意謂橫竪時處，為修何行，故以六度兩財而釋出之。
六度中，前五屬悲，後一屬智。
若無悲愍，於財慳惜，豈能濟眾？
若無智慧，於身執著，豈能棄舍？
內財，謂身肉手足、頭目髓腦、所愛妻子等，釋上舍身也。
外財，謂金銀珍寶、田園屋宅、國城王位等，釋上濟眾也。
菩薩攝化眾生，無出六度萬行。
如母哺子，故曰無遺。
如谷答響，故曰必應。
orig::  ^509c36

機興緣熟，行滿功成。
commentary::  ^510a4

【記】機下四句，正明感果。
上一句，躡前修因。
由利他故，機興緣熟；由自利故，行滿功成。
orig::  ^510a6

一時圓證於三身，萬德總彰於四字。
commentary::  ^510a10

【記】三身者，法、報、應也。
法身本有，若無修德，終不能顯。
全性起修，由修照性，修性相即，非前非後，故曰一時。
舉一即三，全三即一，三一互融，不並不別，故曰圓證。
萬德即前萬行，在因曰行，在果曰德，萬德雖多，
四字攝盡，故曰總彰。
orig::  ^510a12

是以知識廣讚，感獄火化為涼風；善友教稱，見金蓮狀同杲日。
commentary::  ^510a22

【記】次科，證實中。上四句明感相。
上科雖歎四字功深，未見其實，故引觀經為證。
上二句，經云：命欲終時，見地獄眾火，一時俱至。
遇善知識，為說阿彌陀佛十力威德，贊彼佛光明神力，
亦贊戒、定、慧等。此人聞已，除八十億劫生死之罪，
地獄猛火，化為清涼風。
下二句，經云：此人苦逼，不遑念佛。
善文告言：汝若不能念者，應稱無量壽佛名。
以稱佛名故，於念念中，除八十億劫生死之罪。
命終之時，見金蓮華，猶如日輪。
所以一聞知識勸讚，即感獄火化涼風者，
蓋由獄火、涼風，並由性具，俱非外物。
歷劫沉迷，則涼風無非獄火；一念開悟，則獄火全是涼風。
心生法生，心滅法滅，心法靈妙，可思議哉！
orig::  ^510a26

八十億劫之重罪，廓爾煙消；十萬億剎之遐方，倐如羽化。
commentary::  ^510b2

【記】下四句，明得生。
八十億劫，或云無量劫等，皆隨功行淺深為言也。
滅業破障，罪福性空，喻若煙消，無朕跡也。
祖師云：一稱靈號，厚障煙消。
十萬億剎，不離自心。
舉念即登，猶如羽化。
倐如羽化，言速疾也。
華山記云：山上有池，生千葉蓮華，服之者羽化。
大清借用其語爾。
orig::  ^510b6

嗟乎！識昏障厚，信寡疑多，貶淨業為權乘，嗤誦持為麤行。
commentary::  ^510b18

【記】斥世迷執中。初四句敘迷。
嗟乎，傷歎之語也。
識謂八識，障即三障。
識體元明，由障重故，全體昏暗，觸事狂愚，
信力不堅，疑根難拔，遂於淨業反生輕誚。
慈雲云：疑為信障，世間小善尚不能成，況菩提大道乎？
貶權乘者，不知樂#CB15131;，一乘咸指故。
嗤麤行者，不知果號，萬行獨推故。
貶，斥。嗤，笑也。慈雲云：或攘臂排為小教，
或大笑斥作權乘，以其言反經人，惑常典等。
orig::  ^510b22

豈非躭湎朽宅，自甘永劫之沈迷。
commentary::  ^510b38

【記】豈下四句，彰失。
上二句，執著情深。
躭湎，猶沉溺也。朽宅，通指三界，見法華經。
不由他得，故曰自甘。
無有出期，故曰永劫。
orig::  ^510b40

悖戾慈親，深痛一生之虗喪。
commentary::  ^510b46

【記】下二句，違背過重。
悖戾，猶孤負也。慈親，即召彼佛，見勢至章疏主。
悲愍心切，故曰深痛。
徒生徒死，故曰虗喪。
此科文意，不出三障：初二句，惑障也；次二句，
業障也；後四句，報障也。
orig::  ^510b48

須信非憑他力，截業惑以無期；不遇此門，脫生死而無路。
commentary::  ^510c8

【記】勉信受中。由前迷執，不信淨方，故茲勸勉。
語皆反顯須信。言決，定也。
他力者，十疑論云：自力者，此土修道，卒未得生淨土。
譬如跛人步行，一日不過數里，極大辛苦。
他力者，若信彌陀願力，攝取念佛眾生，
專修念佛三昧，機感相應，即得往生。
如人水路，藉船力故，須臾即至千里等。
此門即淨土一法，如世間門戶，由戶出入。
翻前三障，對之可見。
orig::  ^510c12

聞持頗眾，正恊於時緣；
commentary::  ^510c26

【記】申懷，撰述中。初正申懷。
上二句明經文契機。
經云聞是經受持者，故曰聞持。
好樂非一，故曰頗眾。
orig::  ^510c28

著述雖多，鮮窮於要旨。
commentary::  ^510c32

【記】下二句，明諸師失宗。
慈恩、孤山、淨覺，三本行世，故曰雖多。
不窮經旨，故曰鮮窮。
orig::  ^510c34

盡毫端而申釋，敢斆前修。
commentary::  ^511a2

【記】盡下，次明撰述。
上二句敘作疏。毫端命其翰墨，指聞見也。
文選云：窮六義於懷抱，究八體於毫端。
取法，故曰敢斆。斆，學也。
orig::  ^511a4

舒舌相以讚揚，誓同諸佛。
commentary::  ^511a10

【記】下二句，明駕說。
舒舌讚揚者，意在因疏通經，展轉流布，
同下六方諸佛，出廣長舌，徧覆大千，稱讚釋迦，說難信法也。
orig::  ^511a12

太虗可際，鄙志奚窮。
敬勉同舟，深崇此道矣。
commentary::  ^511a18

【記】太下，標志願。楞嚴云：舜若多性可銷亡，爍迦羅心無動轉。
敬勉，猶奉勸也。同舟，召其同道。
業疏云：同舟，各審知之。
記云：舟喻聖法，可以濟度。
易云：同舟相濟，則胡越何患乎異心？
此道，指今經念佛三昧也。
orig::  ^511a20

將釋此經，先以義門括其綱要，始可人文釋其義趣。
commentary::  ^511a30

【記】總示中。初句總標。
先下，分章。初二句明演義，即四門也。
次二句明釋文，即三分義家之門，故曰義門。
經中所蘊大義，不出教理行果。
自非積學洞微，窮幽盡理，何由通曉？
疏主預於釋文之前，開列四門，搜括經旨，坦然明白。
庶使學者從門而入，窺其美富。
然後臨文科釋，不失大猷。
綱即網上橫繩，喻今義門。
提綱則綱目皆整，得門則義理無虧也。
orig::  ^511a32

初中大覺世尊，一代名教，大小雖殊，不出教理行果。
因教顯理，依理起行，由行克果，四法收之，鮮無不盡。
commentary::  ^511a46

【記】義門，總示中。初二字標章。
大覺世尊，指能說人也。
下二句，示所說教也。
不下諸句，括所詮相也。
四法相由，在文自顯。
問：今疏四法釋經，未審據何文義？
答：文非一典，義散群編。
括其大皈，無越於此。
良以吾佛對機說法，說必成教，意在當機。
依教開解，識所詮理。
顯理須行，行必有克，證涅槃果。
非唯一佛，十方三世諸佛亦爾。
蓋由從始至終，自凡躋聖，一番修證，四法整足，不可增減。
譬猶春、夏、秋、冬之四時，東、南、西、北之四方，
雖千聖再世，其可易乎？
疏主深明一代教意，統之有宗。
立此四法，今古罕聞。
唯達人大觀，乃能知之。
管見之徒，未足與議。
且如天台五時、八教、五重玄義，斯亦博通經論，究盡化源。
聖心而建立之，以成一家規矩，任運自與修多羅合。
豈可亦以片文隻義而求所出耶？
大卒先賢弘闡教門，千差萬別，秪由佛意圓融，
被機不等，所以縱橫自在，無不可者，豈特矯異哉？
超玄記問曰：今疏四法，應有所據邪？
答：據經。若爾，何經？
答：即教也。教為顯理，依理起行，行成克果。
四法第來，非依經而何？
今謂此說太殺無稽。
既云據經，應須指出經文，令人生信。
既無準的，據經何在？
非唯答不當問，亦乃前難未通。
圓修記亦云四法收經，有何所據？
答：四一明經，華、竺同軌，乃至光宅教一、
人一、因一、果一，天台理一、行一、教一、人一等。
今謂此說不識化意，他宗四一唯局法華，
開權顯實，方可談之。
在昔未經開會，如何輙用緣名失實，取笑於人？
二記謬談，前後非一，不能具破，學者番之。
orig::  ^511b2

初中言教，大略有二：初、明教興，二、辨教相。
commentary::  ^511c6

【記】列釋，初科，通明教興中。
先儒曰：率性之謂道，修道之謂教。
良以眾生本具覺性，咸可至道，因物有遷流而忘變，必藉言教而為#CB17727;掖。
故佛出世，無說而說，逗會機緣，依教修道，
見性成佛，是知教法益物功大。
所以有通有別者，通則通論設教大意，
莫非為令眾生開佛知見；別則別究當教緣起，
所明行法差別不同，被機修進。
orig::  ^511c8

初中，大本經云：佛言：如來以無量大悲矜哀三界，
所以出興於世，光闡道教，普令群萌獲其法利，
開示五趣，度未度者，決正生死泥洹之道。
commentary::  ^511c22

【記】言大本者，即曹魏康僧鎧所譯無量壽經。
兩卷成大，對今單卷，則名小本。
文有二段：從初至法利，出上卷；開下至之道，出下卷。
佛言二字，乃經家語。
如來，即指釋迦。無量大悲，即佛心也。
矜哀三界，即愍物也。
所下二句，即設教也。
普下二句，即被機也。
行願品云：諸佛如來以大悲心而為體故，
因於眾生發菩提心，因菩提心成等正覺。
此即同體之悲，徧該一切眾生境。
境無量故，所以大悲亦復無量。
經中欲明生佛不二，同一覺源，圓照諸法。
諸佛悟本，起同體悲；眾生迷強，受諸幻苦。
悲能拔苦，故特言之。
或云趣舉四等之一，甚非文意。
三界屬於依報，以依顯正也。
良由眾生從無始來，戀著三界，受生死苦，無解脫期。
是故如來興起悲心，出現於世，而為拯拔。
即妙經云：為是眾生故，而起大悲心。
祖師序云：大哀曠濟，拔滯溺之沉流，一極悲心拯昏迷之失性是也。
出興即起應也。世即世間，近指三千遠通法界，不出生陰國土三種世間也。
光闡者，光即光顯，闡謂闡揚，依教建修能趣三乘聖道，故曰道教。
草木最初拆甲曰萌，群即多也。
機緣道心初發亦猶萌芽，故以喻焉。
獲利即受益也。上曰群萌法利，語尚通漫，故引五趣與度未度者而明決之。
下卷文云宣布道教斷諸疑網，拔愛欲之本，
杜眾惡之源，照然分明，方接今文開示等語。
度未度者即四弘誓，若言眾生無邊誓願度等，
即自行四弘，今即化他四弘。
經云未度者令度，未解者令解，未安者令安，未得涅槃者令得涅槃。
泥洹即梵語訛變並翻滅度。
言決正者，良以生死涅槃本無二法，迷之則涅槃即生死，
悟之則生死即涅槃，眾生邪見妄認涅槃而為生死，今為決了使復正道也。
orig::  ^511c28

此明出世大意，該於眾典，是謂通明教興也。
commentary::  ^512a38

【記】結顯，可見。
orig::  ^512a40

次據今經，略言五意。
commentary::  ^512a42

【記】別辨中。舍通從別，局就今經以求興意。
orig::  ^512a44

一、欲令眾生知娑婆苦，求出離故。
經云：彼國眾生無有眾苦。
commentary::  ^512a46

【記】初正明。此下，結顯。
初即厭苦。
orig::  ^512b2

二、令知佛境界生忻慕故下，明依正莊嚴勸生彼國。
commentary::  ^512b4

【記】二、即欣樂。
orig::  ^512b6

三、令攝心安住念佛三昧，故下云聞說阿彌陀佛，
執持名號，一心不亂等。
commentary::  ^512b8

【記】三、即起行。
orig::  ^512b12

四、令破障脫苦，得清淨樂，故下云是人終時，
心不顛倒，即得往生等。
commentary::  ^512b14

【記】四、即受生。
orig::  ^512b18

五、令生彼國成就菩提，故下云是諸人等皆得不退轉等。
commentary::  ^512b20

【記】五、即證道。然此五意，#CB00403;淺洎深，理數然也。
orig::  ^512b24

此明說經正意，局在今文，所謂別敘教興也。 ^512b26

次辨教相。淨土教觀通明現在十方諸佛，
即如下引六方恒沙諸佛出廣長舌勸信是經，即其證也。
又準下文，善男善女聞經受持不歷階漸，皆不退轉阿耨菩提。
commentary::  ^512b28

【記】次辨教相中。言教，則通指如來四辨、八音所說之法。
言相，則別召教下所詮行相。
大小不同，相即相狀，覽而可別教家之相，故曰教相。
初正明。故下，結顯。
初中，所以引諸佛為證者，蓋由小無他佛之談，大有剎塵之說。
此經既談十方世界恒河沙諸佛，可驗教觀非偏小矣。
復引聞持不退菩提，證入既大，其義益顯。
言不歷階漸者，生彼國人，莫不圓發大心，
頓修大行，永無退轉，當證菩提。
不同此土聲聞、緣覺，次第修進，取證小果，故云不歷。
orig::  ^512b36

故知一切淨土教門，皆是大乘圓頓成佛之法，
定非偏小，如別委論。
commentary::  ^512c6

【記】如別委論，見觀經疏。
orig::  ^512c10

二、明理者，理即教體，亦分為二：初、通；二、別。
commentary::  ^512c12

【記】二、明理，標分中。
理即教體者，理是空寂之名，體以主質為義。
不二而二，乍分二名；二而不二，理體一如。
教從理立，故即教體。
orig::  ^512c14

初中，一切大乘皆以方等實相為體。
commentary::  ^512c20

【記】通論中。初二句標名。
一切之言，唯除鹿苑，通收一代，莫非大乘。
orig::  ^512c22

方謂方廣，等即平等。
commentary::  ^512c26

【記】方下，牒釋。初分釋方等二字。
orig::  ^512c28

實相妙理，橫徧諸法，故名方廣。
竪該凡聖，故言平等。
commentary::  ^512c30

【記】實下，正釋體相。
初約橫竪以示該徧。
經云：唯佛與佛，乃能究盡諸法實相。
言實相者，即是甚深不思議境，真實不虗，故曰實相。
起信論云：一切諸法，從本已來，離言說相，
離名字相，離心緣相，畢竟平等，無有變異，
不可破壞，唯是一心，故名真如。
真如即實相異名也。
然此實相，不離諸法，法法皆契真實妙理，
以實為相，故名實相。
其體高廣，包含法界毗盧遮那，徧一切處，故言橫徧諸法。
徹到三際，窮淵極源，即事而真，無非中道，故言竪該凡聖。
是知實相攝盡一切橫竪法門，無有一法非實相者，
故曰除諸法實相，餘皆魔事也。
橫言諸法，竪言凡聖，乍分橫竪，變其文爾。
橫處即竪，竪處即橫，不可狥名而作實解。
orig::  ^512c32

故知橫竪一切諸法悉自緣生，皆不思議，無非實相。
commentary::  ^513a22

【記】故下，次點諸法即是實相。
恐未了者，謂諸法外別有實相故，即指上橫竪諸法皆是緣生。
諸法生時，無所從來，故名不生；諸法滅時，
無所從去，故名不滅。
豈容思議不思議境即實相也？
orig::  ^513a24

此通一代大乘所詮之理。
commentary::  ^513a32

【記】此下，結顯。
orig::  ^513a34

二、言別者。
commentary::  ^513a36

【記】別示中，初句標章。
orig::  ^513a38

今經即以彌陀修因感果，依正莊嚴，不思議功德，為所詮理。
commentary::  ^513a40

【記】今下，立義。
orig::  ^513a44

良以因中發無相大願，修無住妙行，感無得聖果，
點事妙理，相即非相，故所感身土，無非實相。
commentary::  ^513a46

【記】良下，究意。
orig::  ^513b2

即下經云：如我今者讚歎阿彌陀佛不可思議功德。
commentary::  ^513b4

【記】即下，引證。不可思議功德，即是實相妙理。
且約彌陀修顯，故得云別。
因果依正，無非有作緣生之法，那得為所證理？
即究彌陀因地，修證願、行、果三，無非稱性，
悉是無作依正身土，皆與實相不相違背，是故得為今經妙體。
引下經文，證前三義，宛然符合。
orig::  ^513b6

若非妙理，那稱不思議乎？
commentary::  ^513b18

【記】若下，反質。
orig::  ^513b20

三、明行者，行即教宗，亦有通別。
commentary::  ^513b22

【記】三、明行中，初科，標分。
行即教宗者，宗乃一經所詮之要，依宗起修名為行。
言宗未必是行，言行其必是宗。
orig::  ^513b24

初通明大行不出，發無上道心，修六度萬行。 ^513b30

備在眾經，不復具舉。
commentary::  ^513b32

【記】通明中。上二句正示，下二句指廣。
無上道心，即菩提大心也。
六度萬行，即普賢大行也。
發，謂開發。眾生本具三因佛性，迷此理故，
無明為緣，則眾生起；悟此理者，教行為緣，則正覺起。
今以教行為緣，一念開悟，三因俱發，所謂佛種從緣起。
orig::  ^513b34

二、別論者，修行淨業，感生淨土，別是一門出離徑術。
commentary::  ^513b44

【記】別顯中，初科。別是一門者，觀經疏云：
釋迦一化所說聖教，大略有二：一者，娑婆入道教；
二者，淨土往生教。
悉如彼疏判教中明。
orig::  ^513b46

就淨業中復有多種，諸經所示行法各殊。
commentary::  ^513c4

【記】別簡不同中。初趣舉七經，示不同相。
orig::  ^513c6

觀經三福妙觀。 ^513c8

大本一日一夜懸繒幡蓋，十日十夜奉持齋戒。 ^513c10

大悲經中，一日稱名，展轉相勸。 ^513c12

般舟經中，一日若過，繫念現前，九十日中，恒不坐臥。 ^513c14

皷音聲，經十日十夜，六時禮念。 ^513c16

陀羅尼集，誦諸神呪。 ^513c18

大法皷經，但作生意，知有彼佛， ^513c20

權巧赴機，行法不一，教門雖異，無不往生。 ^513c22

今經專示持名之法，正是經宗，於今為要，
故當委示，不可籠通。
commentary::  ^513c24

【記】二、權下，推求佛意，殊途同皈。
今經中，初的示經宗。
orig::  ^513c28

括束經文，且為五例。
commentary::  ^513c32

【記】括下，束經要例。
三、若下，舉少況多。
orig::  ^513c34

一心起忻厭，厭若忻樂。 ^513c36

二、身須西向，正立合掌。 ^514a2

三、克期日限：一日、七日。 ^514a4

四、繫心佛境，專一不亂。 ^514a6

五、期死無退，決誓求脫。
commentary::  ^514a8

【記】不起欣厭，非往生因，故有一也。
不識方向，通漫無皈，故有二也。
不立要制，功業難成，故有三也。
不想真境，妄念紛飛，故有四也。
不盡報身，空無所獲，故有五也。
然此五例，撮舉一經大意，以示宗要，不必強差經文為證。
orig::  ^514a10

若此稱名，下至十念，尚得往生，況一日七日乎。 ^514a20

四、明果者，果即教用，亦有二別：
commentary::  ^514a22

【記】四、明果，標分中。
由機稟教，修因感果，非教力用，終不能獲，故云果即教用。
二、別，即下近遠也。
orig::  ^514a24

一者、近果。經云：是人終時，心不顛倒，即得往生極樂世界。
commentary::  ^514a28

【記】近果中。然此近果，未有所證，猶是具縛凡夫。
且望當時在此穢土修行為因，即以得生彼土為果，此謂習因習果也。
初引本經，示近果相。
orig::  ^514a32

由前稱佛，結業成因，捨此穢苦，感彼淨樂。
commentary::  ^514a38

【記】由下，逆推前因。
orig::  ^514a40

即獲法性淨身，住同居淨土也。
commentary::  ^514a42

【記】即下，指定身土。
此土陰滅，彼國陰生，一念神識，托彼蓮胎，
攬前所修白法，為性淨業身，故云法性淨身。
此法性身，攝位稍廣，該於凡聖及初後心。
今此且望舍穢生淨，不假父母胞胎，盡屬法性淨身所攝，非謂真法性身也。
既未破惑，見思全在，故住同居。
圓修記引大論菩薩入正法位，住阿#CB16014;#CB02494;地，
得法性身等，而釋今文，全乖教旨。
又設問云：同居淨土，佛是應身，那云法性淨身？
且疏中說生淨土者，自屬於機，如何約應為難？
立難既非，出義可見。
orig::  ^514a44

二者、遠果。下云：眾生生者，皆得不退阿耨菩提。
commentary::  ^514b14

【記】遠果中。初引經判位。
此下，覆示斷證。即下，指定。
身土皆得不退者，經論所明，不退有三：
位、行、念也。位、行尚容有退，唯念不退，永無退轉。
orig::  ^514b16

此謂生彼國已，聞法得忍，修菩提道，斷惑證真，究竟成佛。
commentary::  ^514b22

【記】得忍有四：伏忍、柔順忍、無生忍、寂滅忍。
斷惑則破無明，證真則顯法性，成佛乃有分真、究竟不同。
若據疏主究竟成佛，似指妙覺極果。
然以義酌之，未可徑從。
所言遠果，望近得名。
近果猶是凡夫三惑，全在於彼進修，方始證入。
豈可頓破四十二品無明，直至妙覺？
且如韋提夫人，聞圓妙觀，因修獲證，豁然大悟，達無生忍。
疏主判位，亦止初住。
況諸經論，未甞聞有超登妙覺極果之說。
蓋由今疏，不用他宗四教斷證位次，但取纔破無明，即為究竟。
況登初住，便能百界分身作佛，任運流入薩婆若海，亦得名為究竟成佛。
今此文中，不退當念不退，得忍即無生忍。
斷一品無明，證一分三德，成初住八相佛，
分證遮那清淨法身，分顯寂光法性理土。
如是從容，雅合教旨。
學者詳審，無宜造次圓修，直以妙覺寂光而釋遠果身土。
復設三重問答，不欲委破。
唯第三問，觀經近在同居，今經遠希常寂，
二處相反，乃以古人各偏事理，疏主牽復中正為答，大不然也。
且疏主作疏釋經，申通佛意，所定身土，
全據經宗，當機證入，纖毫不濫，以為萬世不刊之典。
豈可違經反聖，強欲牽復，自任#CB05577;臆之論？
今問：若使疏主不欲牽復中正，未審二經合作何土？
當知二經所判身土，義皈一揆，不曾精考，
妄自云云，不唯謗師，亦乃毀法。
問：今疏四法釋經已定，何故復以理、行、
果三會同體、宗、用邪？
問：體、宗、用三更加釋名教相，則與天台五章是同，何故矯異別立？
orig::  ^514b26

即證清淨法身，居法性土也。 ^514c28

上列四章，略提梗概，餘如後釋，仍委佗文。
commentary::  ^514c30

【記】結略中。以顯義門包括，何由道盡？
提其大略，故云梗概。
orig::  ^514c32

佛說阿彌陀經 ^514c36

姚秦三藏法師鳩摩羅什奉詔譯
commentary::  ^515a2

【疏】次釋文中。此經凡有兩譯。
【記】牒文，釋示，翻傳中。
初正明兩譯。 ^515a4

【疏】一、姚秦羅什法師譯，即今本也。 ^515a8

【疏】二、大唐玄奘法師譯。
今見藏中，立題各異，如下所明。 ^515a10

【疏】自古解釋，凡有三家，唐慈恩法師通讚一卷，
今朝孤山法師、霅溪法師皆有疏記，見行于世。 ^515a14

【記】自下，因明古解。 ^515a16

【疏】今之所出，各從其志，時有異同，臨文自見。
【記】今下，明今出疏。 ^515a20

【疏】次正釋文相，又二：初、釋經題；二、釋經文。 ^515a24

【疏】初中。此經本名稱讚不可思議功德一切諸佛所護念經。 ^515a26

【記】釋本題中。初指經名。
由是六方諸佛，金口宣唱，故曰本名。 ^515a28

【疏】總十六字，經字為通題，上十五字為別題。
【記】總下，二、分通別。 ^515a32

【疏】上八字屬教，即經所說依正莊嚴，稱名往生，皆是彌陀修因感果威神願力不思議功德也。 ^515a36

【疏】下七字屬機，即依教起行，專修成業，
眾聖冥加，攝持不退，直至菩提也。 ^515a40

【記】上八字下，三、分機教。 ^515a42

【疏】奘師唐譯，即用本題，云稱讚淨土佛攝受經。
語雖少異，義意大同，對文可見。 ^515a44

【記】奘下，會唐譯題並在，文可見。 ^515a46

【疏】今經秦譯，隱略本題在六方佛後，即下云汝等眾生，當信是等。 ^515b2

【記】今題，立意中。初隱題在后。 ^515b4

【疏】據宗取要，別建此題，略有五意。
【記】二、據下，明據宗別立。 ^515b6

【疏】一則上符經旨，經中唯示持名方法，
故取佛名，用標題首。 ^515b10

【疏】二則下，適機宜。
彌陀名號，眾所樂聞，故用標題，人多信受故。 ^515b14

【疏】三、理自包含，但標佛名，稱讚護念，任運自攝故。 ^515b18

【疏】四、義存便易，梵號兼含，耳聞淳熟故。 ^515b20

【疏】五、語從簡要，後世受持，稱道不繁故。
【記】五、意出之例，皆初句標起，隨後釋義，
四、約耳聞，五、取口稱，在文自異。 ^515b22

【疏】且如唐譯，從本立題而未聞流布；又如大本，從華標目而罕見誦持。 ^515b28

【記】校優劣中。初舉二經罕行。 ^515b30

【疏】乃知秦本深體聖心，故得四海同遵，百代無古。 ^515b32

【記】乃下，二、美，今本得旨。 ^515b34

【疏】感通傳說，羅什法師七佛以來翻經，信非虗矣。 ^515b36

【記】感下，三、引傳為證。
問：若謂大本從華標目，所以罕誦。
且十六觀經，亦乃從華標目，何期誦持之盛耶？
請為通之。 ^515b38

【疏】今釋此題，上五字為別，局今經故；下一字為通，同眾典故。 ^515b44

【疏】就別題中，上二字標能說教主，定是釋迦，
但舉通號；下三字示所說人，簡非佗佛，故標別號。
通別互舉，譯人之巧。 ^515b48

【記】隨釋別題，初科中。
初釋佛字，預取次科，對簡二佛，立號通別。
若以七種立題收之，所說屬法，義當人法，
以所從能，即單人立題也。 ^515c4

【疏】傾出我口，暢悅彼心，以教合機，故稱佛說。
【記】傾下，次釋說字。
傾我，口教也；悅彼，心機也。
機教合論，故云佛說。 ^515c10

【疏】阿彌陀，此翻無量。
【記】次科，初翻梵成華。 ^515c16

【疏】經自釋云：彼佛光明無量，照十方國，
無所障礙，是故號為阿彌陀。
此謂無邊量也。 ^515c18

【記】二、經下，引經雙釋二名。
初名光照十方，則無際畔，乃約橫論。
此下一句，疏助釋也。 ^515c20

【疏】又云：彼佛壽命及其人民，無量無邊阿僧祇劫，故名阿彌陀。
此謂無數量也。 ^515c26

【記】次名阿僧祇劫，則非朝夕，乃約竪說。
此下一句，亦助釋。 ^515c28

【疏】光表佛智，壽表佛福。
以此福智，嚴本法身，三德圓備，以立嘉號。
餘如下文。 ^515c32

【記】光下，結成三德。
智即智慧莊嚴，了因也。
福即福德莊嚴，緣因也。
本有法身，正因也。
正無緣了，有亦同無。
今以了因正解，觀察緣因，妙行資成，嚴顯本有正因，故曰三德圓備。
此三佛性，在凡曰三因，在聖曰三德。
因中既一發一切發，三因俱發。
果上則一證一切證，三德俱證。
故從三德，以立嘉號。 ^515c34

【疏】通題中，梵云修多羅，此翻為線。
【記】通題中。初三句翻梵語。 ^516a12

【疏】線能貫攝，即喻教詮。
【記】下二句，標二義。 ^516a16

【疏】文理連貫，包攝群機。
【記】文下二句，分字釋。
上句教為能貫，文理為所貫；次句教為能攝，群機為所攝。 ^516a18

【疏】訓法，訓常，義如常說。
【記】訓下二句，指俗訓。 ^516a24

【疏】次釋經文，大分三分：初、至大眾俱，為序分；
二、爾時，佛告下，至是為甚難，為正宗分；
三、佛說此經下，至末文，為流通分。 ^516a26

【記】經文，總判中。唯孤山自六方諸佛勸贊，盡屬流通淨覺。
三義破之：一者、奘師所譯名稱讚淨土佛攝受經，
今諸佛同贊，豈非正說邪？
二者、下文名為一切諸佛所護念經，謂聞是經受持者，
皆為諸佛護念；既聞佛名，為佛成護，顯是正經。
三者、此經比望大本及與觀經，唯諸佛同贊，
其文最廣，餘文并略。
況今經且言六方，新本具列十方。
由是詳之，正說明矣〔云云〕。 ^516a30

【疏】初中，諸經皆有證信、發起二序，此經但列證信，獨無發起。 ^516a46

【記】序分有無中。比例諸經，校量具缺，生起下文。 ^516a48

【疏】往生傳序云：此乃十二分教，無問自說之經。
其猶母之拊嬰兒，不俟其請，但欲顧其手足，乳而哺之耳。 ^516b4

【記】他解中。初引文。
傳序，飛山默子作。
無問自說，即十二分之一也。
不待機問，如來自說，即無發起。
其下，喻顯。拊，以手拍也。
嬰兒，字書云：女曰嬰，男曰兒。
召，赤子也。顧，旋視也。
乳，食也。在口曰哺。 ^516b8

【疏】今以義求，略為二意：一、表他方淨剎，
非二乘偏小境界，縱有權行，示同不知，
不假因緣，孤然自說，彰其特異。 ^516b16

【記】義求中。初愍偏小，不知先立義。 ^516b20

【疏】即下諸佛歎釋迦云能為甚難希有之事，說此世間難信之法是也。 ^516b22

【記】次引文。 ^516b24

【疏】二、表我佛世尊大慈憫物，如母愛子，
憐其小騃，不能請問，召以誨之，彰其深切。 ^516b26

【疏】故下，如來囑云汝等皆當信受我語及諸佛所說是也。 ^516b30

【記】如前。孤山云：此經但有通序，而缺別序。
新經則有集眾，末云：為聞法故，俱來會坐。
淨覺斥云：為聞法故，發起事微。
現文缺於別序，或恐經家存略，並由不知今疏二意故也。 ^516b32

【疏】就證信中，此即阿難結集奉教，安列六事為證，
明非虗謬，令物信故。 ^516b40

【記】證信序，安立中。
初釋證信。涅槃經中，佛臨滅度，阿難請問四事，佛一一答。
四問經首安何等語，佛言當安如是我聞等，故曰奉教安列。 ^516b42

【疏】六緣不具，教則不興，名六成就。
【記】次釋成就。 ^516c2

【疏】諸經之首，解釋極繁，此但略提大要，餘廣如彼。 ^516c4

【記】後示繁略。
orig::  ^516c6

如是！
commentary::  ^516c8

【疏】初、如是者，如云指法之辭，即指正宗所說法門。 ^516c10

【記】信成就中。初引古通示。
次契下，分字解釋。 ^516c12

【疏】契理曰如，離非曰是。
【記】契中道理，離二邊非。 ^516c14

【疏】信故聞持，名信成就。
【記】三、信下，結示名義。
orig::  ^516c16

我聞：
commentary::  ^516c18

【疏】二、我聞者，阿難自言親從佛聞，非他傳告即聞成就。 ^516c20

【記】二中。阿難已斷見思，無見慢我，隨世流布名字，
稱我聞，即耳識也。
orig::  ^516c22

一時。
commentary::  ^516c26

【疏】三、一時者，主伴會集，說聽始終，簡非餘時，即時成就。 ^516c28

【記】三中。主即說者，伴即聽者。
機應輻湊，通取畢席，名曰一時。
orig::  ^516c30

佛。
commentary::  ^516c34

【疏】四、佛者，釋迦教主，金口親宜，非餘所說，即主成就。 ^516c36

【記】四中。佛名既通，故以釋迦簡之。
黃金色身之口，故曰金口。
經通五人說，今局在佛，故曰非餘。 ^517a2

【疏】具云佛陀，翻云覺者。
【記】具下，翻梵。 ^517a6

【疏】覺名乃通，此局妙覺究竟極果十號之一也，是為通號。 ^517a8

【記】覺下，簡濫。佛名同，故曰通號。
orig::  ^517a10

在舍衛國祇樹給孤獨園。
commentary::  ^517a12

【疏】五、在舍衛等者，說經有處。
【記】五中，初通指。 ^517a14

【疏】舉舍衛，乃遊化之境；舉祇園，即依住之處，即處成就。 ^517a16

【記】次別釋。舉國令遠人聞，舉園令近人知。 ^517a18

【疏】舍衛翻。聞物，言人物富庶，遠聞諸國故。 ^517a20

【疏】祗陀施樹，給孤買園，共成佛剎，故以為名。 ^517a22

【疏】六、與大比丘下，道俗四部大眾同會，
非我獨聞，即眾成就。 ^517a24

【記】六中。略示阿難，復引眾證，信非虗矣。
四部既云道俗，即僧、尼、士、女，非人、天、龍、鬼也。 ^517a26

【疏】眾有三類：初、聲聞眾；二、並諸下，即菩薩眾；
三、及釋提下，人、天眾。 ^517a30

【記】委釋，總分中。初分三類。 ^517a32

【疏】聲聞常時侍佛，威儀復勝，故在前列。
菩薩隱顯無定，形服不拘，故以次之。
人天俗眾，形服全乖，故列于後。 ^517a34

【記】次推前後。聲聞隨處影響，故常侍。
出家相具，故儀勝。
菩薩自行化他，故無定。
在家出家，故不拘人天。
俗形俗服，故曰全乖。
此約外相以分次第。
孤山乃謂聲聞沉空，人天著有，菩薩住於中道，
列於季孟之間，以表示之。 ^517a38

【疏】初中有四：初、示數；二、皆是下，歎德；三、
長老下，列名；四、如是下，總結。 ^517a48

△初中
orig::  ^517b2

與大比丘眾千二百五十人俱。
commentary::  ^517b4

【疏】大比丘者，上首弟子。
如下列者，千二百等眷屬弟子並不列。 ^517b6

【記】聲聞，隨釋，總示中，初分大小。 ^517b8

【疏】比丘，或云苾蒭，此翻乞士，乞食資身，乞法練心。
又翻怖魔，志怖彼魔，德令魔怖。
又云破惡，稟戒破業，定慧破惑。
此三因名果號如後。 ^517b10

【記】次翻因名。乞士從行，怖魔從志，破惡從功，
修戒定慧，破惑業苦。 ^517b14

【疏】僧者，具云僧伽，此翻為眾。
四人已上，秉御一切滅惡生善羯磨，總該凡聖，
通收理事，故云眾也。 ^517b18

【記】僧伽，翻眾。眾名乃通克取。
初位四人，假用為體。
滅惡之大，勿高懺重；生善之極，無過受體。
五、停心總別想念，名外凡僧。
煖、忍、頂、世第一，名內凡僧。
總上兩凡，更兼薄地，並名凡僧。
初果至無學，通名聖僧。
又復初果已上，學及無學，證真諦理，名理和僧。
身、口、意而一致，戒、見、利以齊均，名事和僧。
總上多義，結示眾名。 ^517b20

【疏】佛初成道，度三迦葉，共有弟子千人；
次度舍利弗、目連，共有弟子二百五十人。
此皆本是外道，遇佛得度，荷佛恩深，故常隨侍。 ^517b36

【記】別示中。此科釋經師徒大數，并多列之意。
三迦葉者，優樓頻螺、伽耶那提兄弟三人，
元是事火外道，為佛所降。
見大子本起經，舍利、目連本亦外道，共結契云：
若得甘露，必當同味。
後時身子先見馬勝威儀庠序，乃問：汝師為誰？
為說何法？按五分，馬勝答云：法從緣生，亦從緣滅。
一切諸法，空無有主。
又一出云：諸法因緣生，亦從因緣滅。
我佛大沙門，常作如是說。
身子一聞，便證初果。
次傳目連，亦證初果。
久從外道，都無所獲，一入佛法，即得上果，故荷恩深。 ^517b40

【疏】或云，重其最初皈佛，故多列之，未必常預會也。 ^517c12

【記】或下，出普曜經。
圓修引佛地論聲聞六義，故先列：一、常隨侍佛；
二、形相似佛；三、是內眷屬；四、欲令菩薩生尊敬故；
五、令無學人生尊敬；六、為聲聞人於大乘法疑非佛說，
故標眾首，令數聞法。 ^517c14

【疏】歎德中。
orig::  ^517c22

皆是大阿羅漢，眾所知識。
commentary::  ^517c24

【疏】阿羅漢亦有三翻：初云應供，堪為物養，
即乞士果也；次云殺賊，摧伏魔怨，即怖魔果也；
三云無生，結盡苦亡，即破惡果也。 ^517c26

【記】歎德中，初翻梵語。 ^517c30

【疏】即如下列會中上首，人天大眾，知其德業，
識其儀貌，故云眾知識也。 ^517c32

【記】即下，次釋知識。
大品云：能說空、無相、無作、無生、無滅法，
及一切種智，令人歡喜信樂，名善知識。 ^517c34

【疏】列名中。
orig::  ^518a4

長老舍利弗。摩訶目犍連。
摩訶迦葉。摩訶迦旃延。
摩訶拘絺羅。離婆多。
周利槃陀。伽難陀。
阿難陀。羅睺羅。憍梵波提。
賓頭盧。頗羅墮。迦留陀夷。
摩訶劫賓那。薄拘羅。
阿#CB00145;樓#CB00501;。
commentary::  ^518a6

【疏】德重﨟高，故稱長老，語局初人，義該諸位。
【記】列名中。初釋通名。
德重故長，臘高故老。 ^518a14

【疏】舍利弗，此飜身子，亦云珠子。
其母好身形，聰明在眼珠，時人以子顯母，為作此號。 ^518a18

【疏】又云：舍標父，利標母，雙顯父母，故言舍利弗。
弗即子也。 ^518a22

【記】舍下，釋別名，可解。 ^518a24

【疏】摩訶目犍連，摩訶飜大，同名者眾，加大簡之，下皆類之。 ^518a26

【記】目連中，初飜摩訶簡濫。 ^518a28

【疏】目犍連，文殊問經飜萊茯根〔萊茯，讀為蘿蔔〕。
真諦云：勿伽羅飜胡豆。
二物古仙所嗜，因以命族。 ^518a30

【疏】名尼拘律陀，乃是樹名，父母禱神樹得子，因以名焉。 ^518a34

【記】次翻姓名。尼俱律陀，翻白楊樹。 ^518a36

【疏】迦葉，此飜大龜氏。
其先代學道，靈龜負仙書而應，從德命族。 ^518a38

【記】迦葉中，初正翻。 ^518a40

【疏】真諦，翻為光波。
上古仙人，身光炎涌，狀若波燃，亦云飲光，
能暎餘光，使不現故，名畢鉢羅。
亦是樹名，由禱樹得故。 ^518a42

【記】真下，引別翻。畢鉢羅，此云高顯。 ^518a46

【疏】迦旃延，飜文飾，亦云肩垂，亦云好肩。 ^518a48

【疏】亦名柯羅，此飜思勝，皆從姓為名。
【記】迦旃延中，初翻名。
亦名柯羅，梵音之訛。 ^518b2

【疏】拘絺羅，此翻大膝〔有云膝蓋大故〕。 ^518b6

【疏】舍利弗舅與姉論義，常勝姉。
姉孕不勝，知懷智人，遂往南天竺，讀誦眾經，
無暇剪爪，時人呼為長爪梵志。 ^518b8

【記】拘絺羅中。注有云者，見孤山疏。
讀誦眾典，即外道十八種韋陀典籍。 ^518b12

【疏】離波多，亦名離越，此翻星宿，或云室宿。
父母從星乞得，因星作名。 ^518b16

【疏】或云假和合。文殊問：經稱常作聲。
【記】離波多中，初正翻。 ^518b20

【疏】有人引智論，嘗宿空亭，證二鬼諍屍。
依實判皈小鬼，大鬼怒，#CB15072;其手足，小鬼取屍補之。
因其煩惱，不測誰身，故云假和合。
又心懷疑惑，逢人即問：見我身否？
眾僧語云：汝身本是他之遺體，非己有也。
因即得道，故以為名。 ^518b24

【記】引論，雙證後二。 ^518b32

【疏】周利槃陀伽，此翻蛇奴。
或言周利云大路邊，槃陀伽云小路邊，
生於道傍，故以為名。 ^518b34

【記】周利中。善見論云：有長者女，與奴私通，逃往外國。
久而有孕，思還故國，半途而產，得大小路邊之名。 ^518b36

【疏】難陀，此云善歡喜，亦翻忻樂。
本牧牛人，以牧牛事試，佛為說法，忻樂得道，故有處名牧牛難陀。
或云即律中#CB02494;難陀也。 ^518b42

【記】難陀可見。 ^518b46

【疏】阿難陀，此云歡喜，或云無染。
淨飯王聞太子成佛，王大歡喜，白飯王，
奏生兒，舉國忻然，因以為名。 ^518b48

【記】阿難陀，疏釋上名。
次云無染者，圓修引涅槃云：隨佛入天、
人、龍宮，凡見婦女，心無愛染故。 ^518c4

【疏】羅睺羅，此云覆障。
佛之嫡子，酬往業故，在胎六年，故云覆障。 ^518c8

【疏】真諦云：羅睺本言修羅能手障日月，應言障月。
佛言：我法如月，此兒障我，不即出家，世世能捨，故云覆障。 ^518c12

【記】羅睺羅中。嫡，正也。
初明障。自真下，明障。
佛酬往業者，本起經云：佛昔為王，一仙犯羅，
令禁六日，不與其食，然無惡心。
後墮地獄六萬歲，於最後身，又償六年苦行。
太子因隨喜故，所以六年在母胎也。 ^518c16

【疏】憍梵波提，此翻牛呞〔音詩〕，或云牛王，或云牛迹。
昔五百世曾作牛王，餘報未盡，唼唼常嚼，
時人稱為牛呞，亦由此故名，是為牛迹。
避人見笑，常居天上。 ^518c26

【記】憍梵下。唼，子合切。
嚼，才笑切。大論云：往世竊人 #CB01919;穗，
觀其生熟，故五百生常受牛報。
按楞嚴云：於過去劫輕弄沙門，世世生生有牛呞病。
分別功德論云：恐人輕笑獲罪，佛令常在忉利天上〔云云〕。 ^518c32

【疏】賓頭盧、頗羅墮，上是據姓。
賓頭盧，此翻不動。
頗羅墮，真諦翻捷疾，或利根，或廣語〔言其根性〕，婆羅門中一姓也。 ^519a4

【記】賓頭中。或云渭度羅#CB02494;羅墮闍，
或云軍屠鉢漢，梵音楚夏也。 ^519a8

【疏】迦留陀夷，此翻黑光，或云麤黑，從形貌為名。
【記】迦留中。增一云：其身極黑，夜行乞食。
時天大暗，而至他家，忽有閃電。
其家婦女，謂是黑鬼，身正懷姙，怖而墮胎。
因問，知是佛弟子，乞食到此，高聲大罵。
佛因制戒，不得過中食。 ^519a12

【疏】劫賓那，此翻房宿〔音秀〕，禱星感子，故以為名。 ^519a22

【疏】又初出家，欲往見佛，夜雨，寄陶師家宿。
又一比丘隨後而來，前比丘推草與之，
在地而坐，後比丘即為說法，豁然得道。
後比丘即是佛，共佛房宿〔音夙〕，從得道處為名。 ^519a24

【記】劫賓那可見。 ^519a30

【疏】薄#CB00211;羅，此翻善容，
亦云偉形，而色貌端正，故言善容。
年一百六十，無病無夭。
昔持一不殺戒，九十一劫命不中夭；昔施僧一訶利勒菓，故身常無病。
感今勝報，故以為名。 ^519a32

【記】薄#CB00211;中。
持一不殺戒，付法藏傳云：其母早亡，後母惡之。
甞就求餅，被投其爐，父見救之。
又從求肉，被投於釜，亦不能死。
又於河岸，甞牽母衣，被投於河，為大魚吞。
漁人得之，賣於市中。
會父買魚，刀破魚腹，略無所損。
施一藥菓，分別功德論云：過去曾施病僧一訶梨勒果，今身常無病惱。
訶梨勒，此翻天王，持來世藥有之。 ^519a38

【疏】阿#CB00145;樓#CB00501;，
亦云阿那律，或云阿泥盧頭，皆梵音奢切耳，
此翻無貧，亦云如意，或云無竭。
昔於飢世施支佛稗飯，九十一劫果報充足，故以為名。 ^519b4

【記】阿 #CB00145;中。
初出梵音，次翻華語，可詳。
然諸弟子，時是小乘之人，而得預會聞大法者。
淨覺疏云：此諸尊者，本是法身大士，迹生乾竺，輔佛化儀。
既於小乘已得無學，今至方等，堪聞是經。
乃至如來方便誘引，欲使耻小慕大。
是故下文對告身子，意在茲焉。 ^519b8

【疏】總結中。
orig::  ^519b20

如是等諸大弟子。
commentary::  ^519b22

【疏】略舉上首一十六人，不可盡列，故云如是等。
【記】總結中，初點文略。 ^519b24

【疏】南山云：學在我後，故為弟；解從我生，故稱子。 ^519b28

【疏】次菩薩中三：初、示數；二、文殊下，列名；
三、與如下，總結。 ^519b30

△初中
orig::  ^519b32

并諸菩薩摩訶薩。
commentary::  ^519b34

【疏】同聞極多，略舉四名，故云諸也。
【記】菩薩眾，示數中。
聞眾甚多，經家不能具舉，故以諸字總之。 ^519b36

【疏】菩薩，梵言之略。
天台戒疏云：摩訶菩提質帝薩埵，此翻大道，心成眾生。 ^519b40

【記】翻梵，初義。摩訶翻大，菩提翻道，質帝翻心，薩埵翻成眾生。 ^519b42

【疏】或云：菩薩翻覺有情。
覺謂上求，即是智也；有情謂下化，即是悲也。 ^519b46

【記】次義。覺即自行，故曰上求，同上大道心也。
有情即化他，故曰下化，同上成眾生也。 ^519b48

【疏】列名中。
orig::  ^519c6

文殊師利法王子、阿逸多菩薩、乾陀訶提菩薩、常精進菩薩。
commentary::  ^519c8

【疏】文殊師利，亦云曼殊室利，此翻妙吉祥。
妙即彰其所證，吉祥美其利物。 ^519c12

【記】列名中。初正釋名。
梵語二名，賖切不同，華言初義。
吉祥者，慈恩疏云：菩薩初生，家現十種瑞：
一、光明滿室，二、甘露盈庭，三、地涌七珍，
四、神開伏藏，五、鷄生鳳子，六、猪娩龍肫，
七、馬生麒麟，八、牛生白澤，九、倉盈金粟，
十、象具六牙。據淨覺疏，或云出文殊入滅經。 ^519c14

【疏】或云妙德，義亦同之。
【記】次名妙德，以由分證微妙三德故，即上妙字也。 ^519c26

【疏】紹隆佛種，稱法王子。
智論云：佛為法王，菩薩入正法位，乃至十地，悉名法王子。
乃知此名該下諸位。 ^519c30

【記】例論。正法位，自初住破無明，顯法性，
直至後心，皆正法位。
普賢觀云應時即入菩薩正位是也。
或指第九住者，非也。
乃下二句，准論類通。 ^519c34

【疏】阿逸多，此云無能勝，言其悲智非偏小所及。
【記】阿逸多，即彌勒姓也。
名彌勒，翻慈氏。思益經云：若眾生見者，得慈心三昧。
又賢愚經云：過去為王，見調象故，即生慈心。 ^520a4

【疏】乾陀訶提，此翻不休息。
眾生無盡，修因感果無窮已故。 ^520a12

【疏】常精進者，眾生無量，上求下化，無暫懈故。
【記】不休息、常精進。
疏中各從一義解釋，實難分異。
孤山云：中道正觀，念念流入，名不休息。
遠離二邊懈怠，名常精進。
淨覺引思益經云：若恒沙劫為一日夜，
如是乃至過十萬劫，得值一佛，乃至值恒沙佛，
修諸梵行，然後受記，心不休息。
又引什師云：始終不退，名常精進。
大底菩薩所修願行是同，一往隨機，立名有異，不必強分。 ^520a16

【疏】總結中。
orig::  ^520a32

興如是等，諸大菩薩，
commentary::  ^520a34

【疏】然菩薩名通於初後，如上所列，莫非深位補處，
或是權現影響，故云諸大也。 ^520a36

【記】總結中。該四十位，故名通初後。
深位補處，據迹以說；權現影響，約本以論。 ^520a38

【疏】三、人天中。
orig::  ^520a44

及釋提桓因等，無量諸天大眾俱。
commentary::  ^520a46

【疏】釋提桓因，具云釋迦因陀羅，此翻能天帝，即三十三天主。
今言帝釋，即華梵雙舉。 ^520a48

【記】人天中。初翻帝釋名義。
三十三者，主伴兼舉。
智論云：彼於往昔，在摩伽陀國作婆羅門，曾與三十二友修迦葉佛塔。
以是因緣，俱生忉利。 ^520b2

【疏】大梵四王，天主甚多，不復盡舉，故云無量也。
【記】次釋無量。大梵，即色界初禪第三天娑婆世主，
有語言覺觀，故統王大千。
四王，即欲界帝釋之臣。 ^520b10

【疏】更兼道俗四眾，龍鬼八部，故云大眾。
俱序中從略，文見流通。 ^520b16

【記】更下，釋大眾俱。
以後映前，故知文略。
佛說阿彌陀經義疏聞持記卷上
 ^520b18
