
other:: 第十上大佛頂如來密因修證了義諸菩薩萬行首楞嚴經卷第十〔之上〕
other:: 天竺沙門　般剌密帝　譯
other:: 烏長國沙門　彌伽釋迦　譯語
other:: 菩薩戒弟子　房融　筆受
other:: 西京大興福寺沙門　惟慤　科
author:: 皇宋首楞大師　可度　箋
orig:: 
阿難！彼善男子修三摩提。
commentary::  ^1102c19

四、行陰。文三：初、總標。
文三：初、明想盡。文二：初、明念寂恒明。 ^1102c21

箋云□：是能修三摩提□□修。
orig::  ^1102c23

想陰盡者。
commentary::  ^1102c25

箋云：想者，取□義。
過去已出想陰、想□秉、想怨、想中庸，想中庸則怨親平等也。
orig::  ^1102c27

是人平常，夢想銷滅。
commentary::  ^1102c31

箋云：平常，尋常也。
夢是人之神遊，想是明了意識。
七入俱有自分想，此方俱是第六識。
銷滅者，已出想陰。
orig::  ^1102c33

寤寐恒一，覺明虗靜。
commentary::  ^1102c39

箋云：寤則明了意識，寐則夢中意識。
言既出想，陰無取象，寤寐乃恒常是一。
真覺凝明，虗通寂靜，想陰盡後悟理也。
orig::  ^1102c41

猶如晴空，無復麤重，前塵影事。
commentary::  ^1103a2

後喻晴空皎靜。
箋云：晴空，則晴明之空，無復麤重。
煙雲等法上晴空，如出想陰無取象。
悟其凝明一理麤重，則無想陰重濁前塵影事。
orig::  ^1103a4

觀諸世間，大地山河。
commentary::  ^1103a10

次敘行存。文三：初鏡無塵跡。
箋云：在行陰中，觀其想陰，世間是所□，□地山河是所變。
orig::  ^1103a12

如鏡鑒明。
commentary::  ^1103a16

箋云：既無取象，但如鏡鑒照分明，無有分別。
orig::  ^1103a18

來無所黏。
commentary::  ^1103a20

箋云：來亦無所從無生。
相黏，猶著也。
orig::  ^1103a22

過無蹤跡。
commentary::  ^1103a24

箋云：無滅相，謂覺生滅二相俱不可得。
orig::  ^1103a26

虗受照應。
commentary::  ^1103a28

次了行生基。
箋云：虗是虗無受，則領受照應乃加行智。
orig::  ^1103a30

了罔陳習。
commentary::  ^1103a34

箋云：謂在行陰中，以加行智了，無想陰之中，陳列其習氣。
orig::  ^1103a36

唯一精真。
commentary::  ^1103a40

箋云：唯是一精明真實。
orig::  ^1103a42

生滅根元。
commentary::  ^1103a44

箋云：是行陰。
orig::  ^1103a46

從此披露。
commentary::  ^1103a48

箋云：從此披露行陰。
orig::  ^1103b2

見諸十方。
commentary::  ^1103b4

箋云：東西南北等所依國土。
orig::  ^1103b6

十二類生。
commentary::  ^1103b8

箋云：胎、卵、濕、化等，能依有情。
orig::  ^1103b10

畢殫其類。
commentary::  ^1103b12

箋云：畢，備。殫，盡也。
言備盡其類，知其十二類生生滅因由。
orig::  ^1103b14

雖未通其咎命，由緒見同生基。
commentary::  ^1103b18

箋云：咎，過咎也。命則識陰之中，連持不斷之功。
言雖未通，其識陰過咎連持之功，因由頭緒，
乃見此十二類，生同一行陰基，此
orig::  ^1103b20

猶如野馬，熠熠清擾。
commentary::  ^1103b26

後指標迷字。
箋云：野馬則原壟頭陽#CB08504;，非是隙塵。
熠熠熾盛，#CB15032;如火之熠熠熾盛。
清簡想，濁擾動，是行陰。
orig::  ^1103b28

為浮根塵，究竟樞穴。
此則名為，行陰區宇。
commentary::  ^1103b34

箋云：此行陰為浮根四塵，或五根五塵，
樞機窟穴，如狐之穴也。
orig::  ^1103b36

若此清擾，熠熠元性。
性入元澄，一澄元習。
commentary::  ^1103b40

後、彰行盡。文三：初、澄瀾目盡。
箋云：是識陰無行陰，根元習來也。
orig::  ^1103b42

如波瀾滅。
commentary::  ^1103b46

箋云：是滅行陰。
orig::  ^1103b48

化為澄水，名行陰盡。
commentary::  ^1103c2

箋云：是識陰。今出行陰在，識陰如澄。
orig::  ^1103c4

是人則能超眾生濁。
commentary::  ^1103c6

次顯用彰超。
箋云：為有造作遷流，則是眾生之解。
若出行陰，則超眾生濁。
orig::  ^1103c8

觀其所由，幽隱妄想，以為其本。
commentary::  ^1103c12

後結標生本。
箋云：為行陰沈細，幽則潛細難知，隱乃陀那藏伏。
orig::  ^1103c14

阿難當知，是得正知奢摩佗中諸善男子。
commentary::  ^1103c18

次別釋。文十：初四，二無因。
文三：初雙標。
箋云：過去已出想陰陰，既出無邪心取象。
orig::  ^1103c20

凝明正心。
commentary::  ^1103c24

箋云：凝湛圓明，真正之心出，想陰悟理。
orig::  ^1103c26

十類天魔，不得其便。
方得精研，窮生類本。
於本類中，生元露者。
commentary::  ^1103c28

箋云：方得精巧研尋窮究十二類生之根本，此行陰是十二類之根本。
orig::  ^1103c32

觀彼幽清，常擾動元。
commentary::  ^1103c36

箋云：清簡想，濁擾動，元是行陰遷流造作。
此行陰攝法，極寬五十三法。
五十二法遷流，思之。
一法造作。
orig::  ^1103c38

於圓元中。
commentary::  ^1103c44

箋云：於圓徧擾動之元中。
orig::  ^1103c46

起計度者，是人墜入，二無因論。
commentary::  ^1103c48

箋云：過去無因，未來無因，無因乃是計自然外道論義。
orig::  ^1104a2

一者、是人見本無因。
commentary::  ^1104a6

次、別釋。文二：初、計本無因。
文四：初、單標妄計。
箋云：本是過去想陰，已是無因。
orig::  ^1104a8

何以故？是人既得，生機全破。
commentary::  ^1104a12

次□□觀窮。
箋云：出□□陰生滅之機，已是全破。
或生機即行陰，機者動之微，如今見盡此行陰根元，故云全破。
orig::  ^1104a14

乘于眼根，八百功德。
commentary::  ^1104a20

箋云：便計道乘于眼根八百功德，前方全明，
後方全暗，左右傍觀三分之二。
orig::  ^1104a22

見八萬劫。
commentary::  ^1104a26

箋云：向一百上，計一萬八百，為八萬劫。
orig::  ^1104a28

所有眾生，業流灣還。
commentary::  ^1104a30

箋云：業者，招感為義。
若造善業，流於人天二道；若造惡業，流落三塗。
orig::  ^1104a32

死此生彼。
commentary::  ^1104a36

箋云：此方死，又生彼方。
orig::  ^1104a38

祗見眾生輪迴其處，八萬劫外冥無所觀。
commentary::  ^1104a40

箋云：祇見眾生輪迴在八萬劫內，離却八萬劫外，冥然又不見眾生生死。
orig::  ^1104a42

便作是解：此等世間十方眾生，八萬劫來無因自有。
commentary::  ^1104a46

三界計心興。
箋云：計此八萬劫內眾生，是無因自然而有為，
觀之不及，便道無因。
orig::  ^1104a48

由此計度，亡正徧知，墮落外道，惑菩提性。
commentary::  ^1104b4

四、顯趨邪逕。
箋云：正知是根本，徧知是後得，惑亂四智菩提種子。
orig::  ^1104b6

二者、是人見未無因。
commentary::  ^1104b10

後、未來迷實。文四：初、單標未計。
箋云：計未來無因也。
有本云末，末亦未也。
orig::  ^1104b12

何以故？是人於生既見其根。
commentary::  ^1104b16

次徵述因形。
箋云：是人於十二類生，見其根元，計此十二根元是行陰。
orig::  ^1104b18

知人生人，悟鳥生鳥。
commentary::  ^1104b22

箋云：執道人決定生人，更不鳥畜；鳥決定生鳥，更□為人。
不知因中，若造善業，生人天道；若造惡業，
流落三塗，為畜生類。
外道不知，計為自然。
orig::  ^1104b24

烏從來黑，鵠從來白。
commentary::  ^1104b30

箋云：由所習故，因果分明，正是因緣，非自然也。
orig::  ^1104b32

人天本竪，畜生本橫。
白非洗成，黑非染造。
從八萬劫，無復改移。
commentary::  ^1104b34

箋云：計人天身本竪，畜生身本橫，不知一切眾生直想身則竪，
若徧想身則橫，從八萬劫無復改移，言白決定白，黑決定黑也。
orig::  ^1104b38

今盡此形亦復如是。
commentary::  ^1104b44

箋云：今盡此人身來生，又生人身亦爾。
orig::  ^1104b46

而我本來不見菩提，云何更有成菩提事？
當知今日一切物象皆本無因。
commentary::  ^1104b48

三、異計心興。
箋云：撥無因果，外道所執，皆是自然。
orig::  ^1104c4

由此計度，亡正徧知，墮落外道，惑菩提性。
commentary::  ^1104c8

四顯趨邪徑。
orig::  ^1104c10

是則名為第一外道立無因論。
commentary::  ^1104c12

後總結可了。且觀成宿智，何得舉眼窮微？
烏鵠雙儀，言窮不了。
又六根功德，何位圓階？
此且異生若為通會，非金文不可。
引證指論，決惑障猶存。
冀在後賢，善依經理。 ^1104c14

箋云：且觀成宿智。
疏主疑云：言觀八萬劫事，此乃是宿住智通，
何得舉眼窮微，眼根秪得八百功德？
然此外道向行陰中秪得世俗智通，妄生計度也。
烏鵠雙儀下。然前經中說是不了義，此中何故說是外道執為自然？
與前別也。又疑云：六根功德何位圓階？
言此是何位人圓滿階降，便得如此功德？
疏主又云：此文未能定，言若不是經，亦不可引來證。
此義指論決惑障猶存，言若指論來證，
論是菩薩造十地，菩薩見性，猶如隔羅縠看月，
一障、二愚未盡，惑障尚存，餘習未盡，證亦不得。
然此計只計過去、未來俱無因，皆是自然，何不計現在為現在？
是行陰中興起，向行陰中計兩頭也？
orig::  ^1104c20

阿難，是三摩中諸善男子，凝明正心，魔不得便，
窮生類本，觀彼幽清，常擾動元，於圓常中。
commentary::  ^1104c46

次四，徧常。文三：初總標。
箋云：於圓滿恒常擾動之中，是行動也。
orig::  ^1105a2

起計度者。
commentary::  ^1105a6

箋云：起妄計卜度者，則五蘊假者，乃興計度之人。
orig::  ^1105a8

是人墜入四徧常論。
commentary::  ^1105a10

箋云：是人墜入四種周徧計度，執為恒常。
orig::  ^1105a12

一者是人窮心境性，二處無因。
commentary::  ^1105a14

次別釋，文四：初觀心境。
箋云：計心亦無因，境亦無因。
orig::  ^1105a16

修習能知，二萬劫中。
commentary::  ^1105a20

箋云：便向此心境上修習興計，能知二萬劫，
向心上計一萬，境上計一萬。
orig::  ^1105a22

十方眾生。
commentary::  ^1105a26

箋云：是能依有情。
orig::  ^1105a28

所有生滅。
commentary::  ^1105a30

箋云：蘊起名生，蘊滅名死。
orig::  ^1105a32

咸皆循環。
commentary::  ^1105a34

箋云：如蟻之循環，生了又滅，滅了又生。
orig::  ^1105a36

不曾散失，計以為常。
commentary::  ^1105a38

箋云：便計為常住，此正是生滅，他為不生滅。
orig::  ^1105a40

二者是人窮四大元。
commentary::  ^1105a42

次觀四大。
箋云：是人向四大相上窮其根元，根元則行陰也。
orig::  ^1105a44

四性常住。
commentary::  ^1105a48

箋云：計此四性常住。
orig::  ^1105b2

修習能知，四萬劫中。
commentary::  ^1105b4

箋云：向一大上一萬，四大計四萬。
orig::  ^1105b6

十方眾生所有生滅，咸皆體恒不曾散失，計以為常。
commentary::  ^1105b8

箋云：咸皆體恒便，計為不生滅。
orig::  ^1105b10

三者、是人窮盡六根。
commentary::  ^1105b12

三觀八識。
箋云：是含六識。
orig::  ^1105b14

末那執受。
commentary::  ^1105b16

箋云：末那是第七，執受是第八。
orig::  ^1105b18

心意識中。
commentary::  ^1105b20

箋云：是牒心是第八識，意是第七識。
orig::  ^1105b22

本元由處。
commentary::  ^1105b24

箋云：計此行陰第八元由之處為根本。
orig::  ^1105b26

性常恒故，修習能知，八萬劫中，一切眾生，
循環不失，本來常住，窮不失性，計以為常。
commentary::  ^1105b28

箋云：修習能知八萬劫中，向八識上，一識計一萬，八識成八萬。
orig::  ^1105b32

四者是人既盡想元。
commentary::  ^1105b36

四，計想心。
箋云：出想陰。
orig::  ^1105b38

生理更無流止運轉。
commentary::  ^1105b40

箋云：想陰中生滅，如今已無。
流則動，止則住，或運或轉，此是想陰取象。
orig::  ^1105b42

生滅想心，今已永滅。
commentary::  ^1105b46

箋云：想陰取象，有生有滅，如今已無。
orig::  ^1105b48

理中自然，成不生滅，因心所度，計以為常。
commentary::  ^1105c2

箋云：此是行陰。見此行陰沈細，他計道不生不滅，
不知此行剎那生滅，念念不停，行人心麤，計為不生不滅。
orig::  ^1105c4

由此計度，亡正徧知，墮落外道，惑菩提性，是則名為第二外道立圓常論。
commentary::  ^1105c10

後雙結。
箋云：執圓徧恒常外道之人，作此論議。
orig::  ^1105c14

又三摩中，諸善男子，堅凝正心。
commentary::  ^1105c16

三四一，分常。文三：初、總標。
箋云：堅固凝明，正心也。
orig::  ^1105c18

魔不得便，窮生類本。
觀彼幽清，常擾動元。
commentary::  ^1105c22

箋云：觀則能觀，彼幽清則所觀。
orig::  ^1105c24

於自他中起計度者，是人墜入四顛倒見，
一分無常、一分常論。
commentary::  ^1105c26

箋云：自是常，他是無常。
或自則行陰，他則一切眾生。
四顛倒見，則四種不正見。
orig::  ^1105c30

一者是人觀妙明心，徧十方界。
commentary::  ^1105c34

次別釋，文四：初計心凝徧寂。
箋云：在行陰中入定，觀此妙明之理。
然此行陰微細，執為微妙凝明。
orig::  ^1105c36

湛然以為，究竟神我。
commentary::  ^1105c40

箋云：將此妙明，執為神我。
我者，主宰之義。
orig::  ^1105c42

從是則計，我徧十方，凝明不動。
commentary::  ^1105c44

箋云：從是則計此我性周徧。
orig::  ^1105c46

一切眾生於我心中自生自死，則我心性名之為常，彼生滅者真無常性。
commentary::  ^1105c48

箋云：彼一切眾生在我心中自生自死，
真箇是無常，無常則斷見。
orig::  ^1106a4

二者、是人不觀其心，徧觀十方恒沙國土，
見劫壞處，名為究竟無常種性。
commentary::  ^1106a8

次觀劫壞及成。
箋云：不觀其心，向器世間。
上觀水災至初禪，火災至二禪，風災至三禪，
是劫壞處，名為無常，是斷。
orig::  ^1106a12

劫不壞處，名究竟常。
commentary::  ^1106a18

箋云：捨念清淨地，此是四禪無想天，外道計為涅槃不死。
蓋三災不到之處，計為常。
orig::  ^1106a20

三者、是人別觀我心精細微密猶如微塵。
commentary::  ^1106a24

三、計身易心恒
箋云：即行陰精純微，細微而復密。
orig::  ^1106a26

流轉十方，性無移改。
commentary::  ^1106a30

箋云：計此性雖流轉十方，性無移改，則行陰常身。
orig::  ^1106a32

能令此身，即生即滅。
commentary::  ^1106a34

箋云：此目四大身依行陰生滅，他外道執為無常。
orig::  ^1106a36

其不壞性，名我性常。
commentary::  ^1106a38

箋云：則行陰也。
orig::  ^1106a40

一切死生從我流出，名無常性。
commentary::  ^1106a42

箋云：是四大身從我行中流出。
orig::  ^1106a44

四者、是人知想陰盡，見行陰流，行陰常流計為常性。
commentary::  ^1106a46

四、四存三盡。
箋云：計行陰，念念生滅，連環不斷，計為常。
科云：三盡是色、受、想，四存是行。
orig::  ^1106a48

色、受、想等今已滅盡，名為無常。
commentary::  ^1106b4

箋云：色、受、想等，過去已是出了，計為無常。
orig::  ^1106b6

由此計度一分無常，一分常故，墮落外道，
惑菩提性，是則名為第三外道一分常論。
commentary::  ^1106b8

後雙結。
箋云：一分常，論影取一分無常。
orig::  ^1106b12

又三摩中諸善男子，堅凝正心，魔不得便，
窮生類本，觀彼幽清，常擾動元，於分位中生計度者。
commentary::  ^1106b14

四四，有邊。文三：初、總標。
箋云：即行陰分位之中。
orig::  ^1106b18

是人墜入四有邊論。
commentary::  ^1106b20

箋云：四有邊影取四無邊，墜亦墜也。
有邊即常見，無邊即斷見。
orig::  ^1106b22

一者、是人心計生死。
commentary::  ^1106b26

次別釋，文四：初計三處有無。
箋云：□□行陰，生滅根元。
orig::  ^1106b28

流用不息。
commentary::  ^1106b32

箋云：遷流動用不停。
orig::  ^1106b34

計過未者，名為有邊。
commentary::  ^1106b36

箋云：計過去已出想陰等，未來未入識陰，將此為有邊。
是常見有邊，則有邊際，計過去未來是邊。
orig::  ^1106b38

計相續心，名為無邊。
commentary::  ^1106b42

箋云：見此行陰，念念相續，生了又滅，滅了又生，
微細難知，計為無返。
無邊，則無邊際也。
orig::  ^1106b44

二者、是人觀八萬劫則見眾生。
commentary::  ^1106b48

二，計聞無聞異。
箋云：則見八萬劫內眾生。
orig::  ^1106c2

八萬劫前寂無聞見，無聞見處名為無邊，有眾生處名為有邊。
commentary::  ^1106c4

箋云：八萬劫外又無聞見，執此無聞見處名冥性諦，
冥則冥然，不知無聞見處名無邊，有眾生處名有邊。
orig::  ^1106c8

三者、是人計我徧知，得無邊性。
commentary::  ^1106c14

三，計自無他有。
箋云：計此神我之性，周徧神我，則行陰而知，得無邊性。
orig::  ^1106c16

彼一切人現我知中。
commentary::  ^1106c20

箋云：則行陰之中。
orig::  ^1106c22

我曾不知彼之知性。
commentary::  ^1106c24

箋云：言我未入行陰已前，不知彼眾生之知性與我性同。
orig::  ^1106c26

名彼不得，無邊之心，但有邊性。
commentary::  ^1106c30

箋云：言一切眾生不得此無邊之心，但是有邊。
我今在行陰中，方得彼知性與我性同。
orig::  ^1106c32

四者、是人窮行陰空。
commentary::  ^1106c36

四，計一性雙分。
箋云：以能緣心，窮究行陰要空。
orig::  ^1106c38

以其所見。
commentary::  ^1106c40

箋云：以能緣心見行陰境界。
orig::  ^1106c42

心路籌度
commentary::  ^1106c44

箋云：則能緣心向所緣境上籌量卜度。
orig::  ^1106c46

一切眾生一身之中，計其咸皆半生半滅，
明其世界一切所有，一半有邊，一半無邊。
commentary::  ^1106c48

箋云：計行陰空，愛成一體，然後計一半屬生，一半屬滅。
orig::  ^1107a4

由此計度有邊無邊，墮落外道惑菩提性，是則名為第四外道立有邊論。
commentary::  ^1107a8

後雙結。
箋云：外道三乘教外，別別修行，有邊影無邊，則斷常二見。
orig::  ^1107a12

又三摩中諸善男子，堅凝正心，魔不得便，
窮生類本，觀彼幽清，常擾動元，於知見中生計度者。
commentary::  ^1107a16

五、四顛倒。文三：初、總標。
箋云：於知見中行陰中也。
orig::  ^1107a20

是人墜入四種顛倒。
commentary::  ^1107a24

箋云：則四不正見。
orig::  ^1107a26

不死矯亂，徧計虗論。
commentary::  ^1107a28

箋云：此外道計無想天為不死，世尊斷之。
此乃是矯誑作亂，第六識心周徧，計度虗妄之論議也。
orig::  ^1107a30

一者是人觀變化，元見遷流處，名之為變。
commentary::  ^1107a34

次、別釋。文四：初、總由都計。
文三：初、總陳都計。
箋云：變化元則行，陰變則改變，生滅不同也。
orig::  ^1107a36

見相續處，名之為恒。
commentary::  ^1107a40

箋云：行陰連環不間，念念生起之處，計之為恒常。
orig::  ^1107a42

見所見處，名之為生。
commentary::  ^1107a44

箋云：見則能見所見，則行陰生處計生。
orig::  ^1107a46

不見見處，名之為滅。
commentary::  ^1107a48

箋云：不見則能見，見處則行陰，滅處計滅。
orig::  ^1107b2

相續之因性不斷處，名之為增。
commentary::  ^1107b4

箋云：見此行陰前念後念相續之處，計為增。
orig::  ^1107b6

正相續中，中所離處，名之為滅。
commentary::  ^1107b8

箋云：行陰生滅正相續中，前念生不攘，
後念滅中所離處，計此為減。
orig::  ^1107b10

各各生處，名之為有。
commentary::  ^1107b14

箋云：此單計行陰各各，生時□有各各者，蓋前念後念不同。
orig::  ^1107b16

互互亡處，名之為無。
commentary::  ^1107b20

箋云：亦單計互互滅處，計為無。
orig::  ^1107b22

以理都觀，用心別見。
commentary::  ^1107b24

次就總、偏、正。
箋云：總牒於前，皆是用心別別計度妄見也。
orig::  ^1107b26

有求法人來問其義，答言：我今亦生亦滅，
亦有亦無，亦增亦減。
commentary::  ^1107b30

三惑前諮稟。
箋云：有人來問：所宗何法？
答言：我今亦生亦滅等。
orig::  ^1107b34

於一切時，皆亂其語，令彼前人，遺失章句。
commentary::  ^1107b38

箋云：於一日十二時，言語不定。
orig::  ^1107b40

二者、是人諦觀其心。
commentary::  ^1107b42

次計無。文二：初計。
箋云：則行陰也。
orig::  ^1107b44

互互無處，因無得證。
commentary::  ^1107b46

箋云：則念念滅處也。
orig::  ^1107b48

有人來問，唯答一字，但言其無，除無之餘，無所言說。
commentary::  ^1107c2

後答：
箋云：言有人來問所宗何法，但言一切皆無，
除無之餘，更無言說。
orig::  ^1107c4

三者、是人諦觀其心。
commentary::  ^1107c8

三、計。有文二：初、計。
箋云：亦行陰也。
orig::  ^1107c10

各各有處，因有得證。
commentary::  ^1107c12

箋云：則行陰念念生處也。
orig::  ^1107c14

有人來問，唯答一字，但言其是，除是之餘，無所言說。
commentary::  ^1107c16

後答：
箋云：有人來問，皆言是，是亦有。
orig::  ^1107c18

四者、是人有無俱見。
commentary::  ^1107c20

四、雙計有無。文二：初、計。
箋云：有則是生，無則是滅，則總見行陰中生滅二法。
orig::  ^1107c22

其境枝，故其心亦亂。
commentary::  ^1107c26

箋云：行陰生滅，如樹枝條，今向行陰上便有生滅，此約全計。
orig::  ^1107c28

有人來問，答言：亦有即是亦無，亦無之中不是亦有。
一切矯亂，無容窮詰。
commentary::  ^1107c32

後答：
箋云：亦無之中，不是亦有。
不知此念滅後，念更向何處生起？
是不得他心通也。
orig::  ^1107c36

由此計度，矯亂虗無，墮落外道，惑菩提性，是則名為第五外道四顛倒性不死矯亂徧計虗論。
commentary::  ^1107c40

後雙結。
orig::  ^1107c44

又三摩中，諸善男子，堅凝正心。
commentary::  ^1107c46

六十六、有相。文三：初、總標。
箋云：則堅固凝，明其正心。
orig::  ^1107c48

魔不得便，窮生類本。
觀彼幽清，常擾動元。
commentary::  ^1108a4

箋云：觀是能觀，彼幽清是所觀。
orig::  ^1108a6

於無窮流，生計度者。
commentary::  ^1108a8

箋云：行陰遷流無盡，名無盡流，便向此上生其計度也。
orig::  ^1108a10

是人墜入，死後有想，發心顛倒。
commentary::  ^1108a14

箋云：是人墜入死後，決定有此身，發心則安樂，向此取其安樂。
此則俱是顛倒妄見。
orig::  ^1108a16

或自固身，云色是我。
commentary::  ^1108a20

次別釋，文三：初舉色明相。
箋云：或自堅固其身執道，五根色、五塵色、
法處所攝色俱是我，如我瓔珞常隨於我。
orig::  ^1108a22

或見我圓，含徧國土，云我有色。
commentary::  ^1108a28

箋云：或見我圓滿含融，周徧國土，計云：
我能有五根色、五塵色、法處所攝色，如我妻子，是我有之。
orig::  ^1108a30

或彼前緣，隨我迴復，云色屬我。
commentary::  ^1108a34

箋云：或計彼前緣，只是色隨我往來，云色屬我，如我奴#CB03878;。
orig::  ^1108a36

或復我依，行中相續，云我在色。
commentary::  ^1108a40

箋云：或復見我性依著行陰之中，相續生了。
又滅云：我常在色中，色是我之室宅。
orig::  ^1108a42

皆計度，言死後有想。
commentary::  ^1108a46

箋云：皆計度，言死後決定有此身相。
orig::  ^1108a48

如是循環有十六想。
commentary::  ^1108b2

次例三，同上。
箋云：如是循環來往有十六想，一陰具四四四十六。
如受陰中云：受是我，我有受，受屬我，我在受。
其餘想陰亦爾。
orig::  ^1108b4

從此惑計，畢竟煩惱，畢竟菩提。
commentary::  ^1108b10

後雙計真妄。
箋云：執妄與真各別，煩惱是煩惱，菩提是菩提。
orig::  ^1108b12

兩性並駈，各不相觸。
commentary::  ^1108b16

箋云：兩性並遺，各各不相涉。
orig::  ^1108b18

由此計度死後有故，墮落外道惑菩提性，是則名為第六外道立五陰中死後有想心顛倒論。
commentary::  ^1108b20

後雙結。
箋云：五陰之中，計四陰也。
orig::  ^1108b24

又三摩中諸善男子，堅凝正心，魔不得便，
窮生類本，觀彼幽清，常擾動元，於先除滅色受想中。
commentary::  ^1108b26

□□無相。文三。初總標。
箋云：過去已出三陰。
orig::  ^1108b30

生計度者，是人墜入死後無想，發心顛倒。
commentary::  ^1108b32

箋云：便向此上生其計度，發心安樂。
orig::  ^1108b34

見其色滅，形無所因。
commentary::  ^1108b36

次則釋文三：初單明。
箋云：見五根色、五塵色、法處所攝色已上，
滅此之形質，更無所因依。
orig::  ^1108b38

觀其想滅，心無所繫。
commentary::  ^1108b42

箋云：過去已出，想陰無取象。
若有取象，故有所形繫。
此想文合在受陰後，恐□也。
orig::  ^1108b44

知其受滅，無後連綴。
commentary::  ^1108b48

箋云：已出受陰，無領納，故無連綴。
orig::  ^1108c2

陰性銷散。
commentary::  ^1108c4

箋云：言行陰如今次第銷散。
orig::  ^1108c6

縱有生理，而無受想，與草木同。
commentary::  ^1108c8

箋云：縱然有生滅之理，與草木何殊？
如過去已無色受想三陰，此行陰俱無，
與草木同，乃無領納取象，何異草木無情？
此向行陰□計也。
orig::  ^1108c10

此質現前猶不可得，死後云何更有諸相？
commentary::  ^1108c16

箋云：現前尚無此形質，死後何有？
orig::  ^1108c18

因之勘校，死後相無。
commentary::  ^1108c20

箋云：因此窮勘校詰，死後決定無身。
orig::  ^1108c22

如是循環有八無想。
commentary::  ^1108c24

次覆結。
箋云：循環則往來義。
八無想者，行陰過去是無，現在、未來是有。
未來又無想，過去是有，現在、未來是無。
色、受二陰亦爾，皆計過去有，現在、未來無。
一陰有二，無四陰，成八無相。
此單計無。
orig::  ^1108c26

從此惑計涅槃因果一切皆空，徒有名字，究竟斷滅。
commentary::  ^1108c34

後別計言：涅槃則真，因果則妄；了心不見實相，則真妄都無。
佛體猶無，業何言有？ ^1108c36

箋云：從此惑計涅槃等者，謂撥同斷滅，墮惡趣空。
疏言了心不見實相，此蓋了心不見無相，
不相是真實相，故撥同斷滅。
佛體猶無，業何言有？
言此妄執佛體，尚撥同無，妄何所有？
orig::  ^1108c38

由此計度，死後無故墮落外道惑菩提性，是則名為第七外道立五陰中死後無想心顛倒論。
commentary::  ^1108c48

後雙結。
orig::  ^1109a4

又三摩中諸善男子，堅凝正心，魔不得便，
窮生類本，觀彼幽清，常擾動元，於行存中。
commentary::  ^1109a6

八八，俱非。文三：初、總標。
箋云：於行存中，是死已在行陰之中。
orig::  ^1109a10

兼受想滅。
commentary::  ^1109a14

箋云：過去已是出想陰、受陰。
orig::  ^1109a16

雙計有無。
commentary::  ^1109a18

箋云：計行陰現在是有，過去是無。
色、受、想等過去是有，或見是無。
計現在行陰是有，受、想等是無。
orig::  ^1109a20

自體相破。
commentary::  ^1109a24

箋云：若言其有，有又破無。
若言其無，無又破有。
orig::  ^1109a26

是人墜入死後俱非，起顛倒論。
commentary::  ^1109a28

箋云：死後俱非，有無雙破。
orig::  ^1109a30

色受想中，見有非有。
commentary::  ^1109a32

次別釋，文三：初總明。
箋云：此三陰者，過去在此三陰則是有，
今已出彼三陰，現在與未來則無。
orig::  ^1109a34

行遷流內，觀無不無。
commentary::  ^1109a38

箋云：為今在行門中觀，過去則無，故言觀無。
現在、未來念念生起，故言不無。
orig::  ^1109a40

如是循環，窮盡陰界。
commentary::  ^1109a44

決單計
箋云：則五陰十八界。
orig::  ^1109a46

八，俱非想。
commentary::  ^1109a48

箋云：色、受、想，過去有，現在無。
行，過去是無，現在是有。
過去既無，現在豈有？
色、受、想，過去是有，現在是無。
現在既無，過去豈有？
一陰具二非，四陰乃成八俱非。
此計與前別。前八無相，但計過去、未來無，現在有。
色、受、想，亦過去有，現未無。
此中一時俱非。
orig::  ^1109b2

隨得一緣。
commentary::  ^1109b12

箋云：但舉一陰俱非，餘亦爾。
orig::  ^1109b14

皆言死後有想無想。
commentary::  ^1109b16

箋云：雙計有無，雙破則俱非。
orig::  ^1109b18

又計諸行。
commentary::  ^1109b20

後別釋。
箋云：則單計行陰，前則都四陰。
orig::  ^1109b22

性遷訛故。
commentary::  ^1109b24

箋云：遷改更，訛。
orig::  ^1109b26

心發通悟。
commentary::  ^1109b28

箋云：向此行陰中悟解。
orig::  ^1109b30

有無俱非。
commentary::  ^1109b32

箋云：雖則單計行塗，亦有無俱非。
如行陰過去是無，現在是有，則有無雙破。
orig::  ^1109b34

虗實失措。
commentary::  ^1109b38

箋云：虗則無，實則有，如今俱非，故失其措致也。
orig::  ^1109b40

由此計度，死後俱非。
commentary::  ^1109b42

後雙結。文二：初、結前虗計。
箋云：皆言死後俱非，更無後身。
orig::  ^1109b44

後際昏瞢。
commentary::  ^1109b48

箋云：後際，後念也。
又不能起智達理，昏暗瞢昧。
orig::  ^1109c2

無可道故，墮落外道，惑菩提性。
commentary::  ^1109c4

箋云：無菩提可為依止，或通亦理。
言於理際無可依止，定執空非無是妙有，
不知妙有真空，真空妙有。
orig::  ^1109c6

是則名為第八外道立五陰中死後俱非心顛倒論。
commentary::  ^1109c12

後顯落邪宗。
orig::  ^1109c14

又三摩中諸善男子，堅凝正心，魔不得便，
窮生類本，觀彼幽清，常擾動元，於後後無生計度者。
commentary::  ^1109c16

九七，斷滅。文三：初、總標。
箋云：言於此身死後，後去更無身。
orig::  ^1109c20

是人墜入七斷滅論。
commentary::  ^1109c24

箋云：計此七種斷滅，上為涅槃，取其安樂，
則撥無因果，墮惡趣空。
orig::  ^1109c26

或計身滅。
commentary::  ^1109c30

次別釋，文二：初約，次單明。
箋云：計此五蘊，身斷滅後，不復更生。
orig::  ^1109c32

或欲盡滅。
commentary::  ^1109c36

箋云：是欲界更不向欲界受身，此下欠。
或憂盡滅是初禪，諸教說初禪離憂。
orig::  ^1109c38

或苦盡滅。
commentary::  ^1109c42

箋云：是二禪出二禪苦。
orig::  ^1109c44

或極樂滅。
commentary::  ^1109c46

箋云：三禪離苦純樂。
orig::  ^1109c48

或極捨滅。
commentary::  ^1110a2

箋云：四禪是捨、念、清淨地，無苦、樂二受。
此下欠無色滅。問：經中唯說五，何以加其二？
疏：答：准理搜尋，理無乖錯。
orig::  ^1110a4

如是循環，窮盡七際，現前銷滅，滅已無復。
commentary::  ^1110a10

箋云：言此身滅後，不復更生。
orig::  ^1110a12

由此計度，死後斷滅，墮落外道，惑菩提性。
commentary::  ^1110a14

後通收總數。
orig::  ^1110a16

是則名為第九外道立五陰中死後斷滅心顛倒論。
commentary::  ^1110a18

後雙結。
orig::  ^1110a20

又三摩中諸善男子，堅凝正心，魔不得便，
窮生類本，觀彼幽清，常擾動元，於後後有生計度者。
commentary::  ^1110a22

十五、涅槃。文三：初、總標。
箋云：於此身後更有身。
orig::  ^1110a26

是人墜入五涅槃論。
commentary::  ^1110a28

箋云：妄計五處為安樂涅槃寂滅之義。
orig::  ^1110a30

或以欲界為正轉依。
commentary::  ^1110a32

次別釋，文二：初欲色單明。
箋云：謂轉捨此身後，又向欲界受生，依於欲界。
orig::  ^1110a34

觀見圓明，生愛慕故。
commentary::  ^1110a38

箋云：或以性明，或計神我圓明，取下義。
orig::  ^1110a40

或以初禪性無憂故。
commentary::  ^1110a42

箋云：初禪無憂。
orig::  ^1110a44

或以二禪心無苦故。
commentary::  ^1110a46

箋云：二禪無苦。
orig::  ^1110a48

或以三禪極悅隨故。
commentary::  ^1110b2

箋云：悅，樂也。謂三禪純樂，或極悅，則無喜悅也。
orig::  ^1110b4

或以四禪，苦樂二亡。
commentary::  ^1110b6

箋云：謂四禪是捨、念、清淨地，亡初禪苦、二禪樂。
orig::  ^1110b8

不受輪迴。
commentary::  ^1110b10

箋云：計此五處所依為不輪迴。
orig::  ^1110b12

生滅性故。
commentary::  ^1110b14

箋云：佛地觀之，皆生滅之性也。
orig::  ^1110b16

迷有漏天，作無為解。
commentary::  ^1110b18

箋云：此皆迷有漏之天，作無為之見解。
orig::  ^1110b20

五處安隱，為勝淨依。
commentary::  ^1110b22

箋云：為殊勝清淨之所依。
orig::  ^1110b24

如是循環，五處究竟。
commentary::  ^1110b26

後通收總數。
箋云：將此五處為究竟所依。
orig::  ^1110b28

由此計度五現涅槃，墮落外道惑菩提性，是則名為第十外道立五陰中五現涅槃心顛倒論。
commentary::  ^1110b30

後結意如前。總搜群見，括蔕窮萌，覺路真標，應垂勸學。 ^1110b34

箋云：疏言總搜群見，結前生後，括蔕窮萌，
該括始終，妄見也。
orig::  ^1110b36

阿難！如是十種禪那狂解。
commentary::  ^1110b40

後、結勸。文二：初、結。
文二：初、括前狂解。
箋云：狂解，則狂亂見解。
orig::  ^1110b42

皆是行陰，用心交互。
commentary::  ^1110b46

箋云：用心交相互換，言被他魔力將其魔心換行人之心。
orig::  ^1110b48

故現斯悟。
commentary::  ^1110c4

箋云：現此虗妄解悟。
orig::  ^1110c6

眾生頑迷，不自忖量，逢此現前，以迷為解，
自言登聖，大妄語成，墮無間獄。
commentary::  ^1110c8

後妄證招沈。
orig::  ^1110c12

汝等必須將如來心，於我滅後傳示末法，徧令眾生覺了斯義。
commentary::  ^1110c14

後勸。文二：初遐宣像，末總了真詮。
箋云：前皆言將如來語，此中何故言如來心？
謂從根本智流出後得智，從後得智流出大悲心，
從大悲心流出三乘十二分教，故云心。
orig::  ^1110c18

無令心魔，自起淨#CB00859;。
commentary::  ^1110c26

後辨錯歸元，成真演妙。
箋云：為行陰沈隱妄計，皆是妖#CB00859;。
orig::  ^1110c28

保持覆護，銷息邪見。
教其身心，開覺真義。
於無上道，不遭枝岐。
commentary::  ^1110c32

箋云：樹分曰枝，路分曰岐，喻此妄執邪魔境界。
orig::  ^1110c36

勿令心祈，得少為足。
commentary::  ^1110c38

箋云：祈，求也。
orig::  ^1110c40

作大覺王，清淨標指。
commentary::  ^1110c42

箋云：如此說，是作大覺王標□指的也。
orig::  ^1110c44

阿難！彼善男子！
commentary::  ^1110c46

五、識陰。文二：初、明十異迷源。
文三：初、總標。文三：初、包前行盡。
文二：初、標窮業性。 ^1110c48

箋云：是前動靜不移，憶忘如一，當依其中之人。
orig::  ^1111a2

修三摩提行陰盡者。
commentary::  ^1111a6

箋云：過去已出行陰者，則五蘊假者。
orig::  ^1111a8

諸世間性。
commentary::  ^1111a10

箋云：則行陰遷流造作，乃世間之性。
orig::  ^1111a12

幽清擾動，同分生機。
commentary::  ^1111a14

箋云：則十二類生，依此行陰生滅之機，微同其分位。
orig::  ^1111a16

倏然隳裂。
commentary::  ^1111a20

箋云：隳亦裂也，如衣之破裂，已出行陰。
orig::  ^1111a22

沈細綱紐。
commentary::  ^1111a24

箋云：則行陰深沈微細，綱則網中大繩，
細是持諸煩惱，此則總目行陰，折其煩惱。
orig::  ^1111a26

補特伽羅。
commentary::  ^1111a30

箋云：唐言數取趣，則行陰數。
數取，數數受生也。
orig::  ^1111a32

酬業深脉
commentary::  ^1111a34

箋云：乃十二類生酬因答果立脉，喻如人脉在則身存，
脉亡則身滅，脉如行陰。
orig::  ^1111a36

感應懸絕。
commentary::  ^1111a40

箋云：言行陰如今已絕，行陰則能感應，十二類生則所感應。
orig::  ^1111a42

於涅槃天。
commentary::  ^1111a46

箋云：天喻光絜自在，涅槃則理。
orig::  ^1111a48

將大明悟。
commentary::  ^1111b2

箋云：明亦悟是智，況行盡悟理，起始覺智，合本覺理。
orig::  ^1111b4

如雞後鳴，瞻顧東方，已有精色。
commentary::  ^1111b8

後喻覩真明。
箋云：如雞後鳴，比行人既出，行陰到識陰。
若識體即真，識相即妄。
東方，眾方之上。
orig::  ^1111b10

六根虗靜。
commentary::  ^1111b14

次敘識仍存。文三：初彰明靜。
箋云：六根虗通寂靜，六根皆八識所變。
orig::  ^1111b16

無復馳逸。
commentary::  ^1111b20

箋云：無復馳流蕩逸，正在識陰。
orig::  ^1111b22

內外湛明。
commentary::  ^1111b24

箋云：內是識，外是器世等。
orig::  ^1111b26

入無所入。
commentary::  ^1111b28

箋云：入是能入無所入識也。
然建立及受用，皆從八識生，如今攝末歸本，
攝相歸性，故入無所入也。
orig::  ^1111b30

深達十方，十二種類，受命元由。
commentary::  ^1111b34

次顯通真，則了行為由。
箋云：言行陰為十二類生元由。
orig::  ^1111b36

觀由執元。
commentary::  ^1111b40

了生住寂。
箋云：是行陰。疏言了生住寂，則了生行陰其寂。
orig::  ^1111b42

諸類不召。
commentary::  ^1111b46

生種不集。
箋云：更無十二類生元由可召。
疏言生種不集，則無行陰十二類生之種性。
orig::  ^1111b48

於十方界，已獲其同。
commentary::  ^1111c4

表相同體。
箋云：則同歸識體。
orig::  ^1111c6

精色不沈。
commentary::  ^1111c8

心靈顯靜。
箋云：則識陰無行陰。
orig::  ^1111c10

發現幽祕。
commentary::  ^1111c12

見生元本，顯法身自相。
箋云：則十二類生之元是行□□，歸本藏是識陰，謂八識是如來藏性法身自相。
然此八識白淨無垢，或但了唯識性即是法身。
orig::  ^1111c14

此則名為識陰區宇。
commentary::  ^1111c22

後結標。
箋云：前三科中，後結標識相。
orig::  ^1111c24

若於群召，已獲同中。
commentary::  ^1111c26

後顯銷陰盡。文三：初明盡相。
箋云：若於行陰出其行陰，同其識陰之體。
orig::  ^1111c28

銷磨六門，合開成就。
commentary::  ^1111c32

箋云：更無六根門□之所關閉也。
眼被色塵關，耳被聲塵關，如今既出識陰，
得其互六根，一時合開，一根發識，徧緣諸境。
orig::  ^1111c34

見聞通隣。
commentary::  ^1111c40

箋云：見則眼，聞則耳。
一特通近。
orig::  ^1111c42

互用清淨。
commentary::  ^1111c44

箋云：得其互用則清淨，若不互用則渾濁。
orig::  ^1111c46

十方世界
commentary::  ^1111c48

箋云：是所依器世。
orig::  ^1112a2

及與身心。
commentary::  ^1112a4

箋云：身能依。
orig::  ^1112a6

如淨琉璃。
commentary::  ^1112a8

箋云：□□體淨。
orig::  ^1112a10

內外明徹，名識陰盡。
commentary::  ^1112a12

箋云：內外明徹是身。
orig::  ^1112a14

是人則能超越命濁。
commentary::  ^1112a16

次述超凡。
箋云：命是八識連持不斷功能，今既出，則無命濁。
orig::  ^1112a18

觀其所由，罔象虗元，顛倒妄想，以為其本。
commentary::  ^1112a22

後彰□本
箋云：為出□後，却返觀識陰。
罔，無也，象形也。迷本無形，達真似妄，推元本妄，
故曰虗元，則虗妄之本元也。
大佛頂首楞嚴經卷第十上第十下大佛頂如來密因修證了義諸菩薩萬行首楞嚴經卷第十
〔之下〕
other:: 天竺沙門　般剌密帝　譯
other:: 烏長國沙門　彌伽釋迦　譯語
other:: 菩薩戒弟子　房融　筆受
other:: 西京大興福寺沙門　惟慤　科
author:: 皇宋首楞大師　可度　箋
orig::  ^1112a24

阿難當知，是善男子窮諸行空，於識還元。
commentary::  ^1112b16

箋云：現在識陰中。
orig::  ^1112b18

已滅生滅。
commentary::  ^1112b20

箋云：已滅前行陰生滅。
orig::  ^1112b22

而於寂滅，精妙未圓。
commentary::  ^1112b24

箋云：未至唯識性。
orig::  ^1112b26

能令己身根隔合開。
commentary::  ^1112b28

後彰通互。
箋云：隔絕六塵，合開六根，不被六塵關門，得其互用。
orig::  ^1112b30

亦與十方諸類通覺。
commentary::  ^1112b34

箋云：十二類生，通同覺照。
orig::  ^1112b36

覺知通#CB04474;，能入圓元。
commentary::  ^1112b38

箋云：此覺知識通同#CB04474;滅，能入識體。
orig::  ^1112b40

若於所歸。
commentary::  ^1112b42

次述於元立計。文三：初標立計。
箋云：是識。
orig::  ^1112b44

立真常因
commentary::  ^1112b46

箋云：立此識為真常體之因依也。
orig::  ^1112b48

生勝解者。
commentary::  ^1112c2

箋云：生其殊勝之解，於決定境印持為性，不可引轉為業。
orig::  ^1112c4

是人則墮因所因執。
commentary::  ^1112c8

次顯墮邪因所因者，因則生死諸法，所因則識為生因。
不了性本無生，不與生為生因，見生起自心源，遂起所因元執。 ^1112c10

箋云：外人問：此外道因何作此計耶？
答：見生起自心源。
orig::  ^1112c14

娑毗迦羅。
commentary::  ^1112c18

後舉同類。
箋云：唐言黃赤色仙，是數勝論主。
orig::  ^1112c20

所歸冥諦，成其伴侶。
迷佛菩提，亡失知見。
commentary::  ^1112c22

箋云：冥諦則計從冥□諦生覺性，諦覺性生我心，
我心生五微塵，五微塵生五大，五大生五知根，
五知根生五作業根，後方生心平等根，
神我處中，不爛不壞。
orig::  ^1112c24

是名第一立所得心，成所歸果，違遠圓通，
背涅槃城，生外道種。
commentary::  ^1112c32

後結歸邪徑。且心源湛寂，是本歸寧，不執常而本性元常，
強立常因，因立常勿，妄起迷心，再發妄習，
還生不了真詮，落斯邪徑。
orig::  ^1112c36

阿難！又，善男子窮諸行空，已滅生滅，而於寂滅精玅未圓。
commentary::  ^1112c42

二、能非能執。文三：初、明順寂未圓。
箋云：雖悟識相，未悟識性。
orig::  ^1112c46

若於所歸。
commentary::  ^1113a2

次述於元立計。文三：初標立計。
箋云：則，識也。
orig::  ^1113a4

覧為自體。
commentary::  ^1113a6

箋云：覽，取也。言取此識為自家本體。
orig::  ^1113a8

盡虗空界。
commentary::  ^1113a10

箋云：所依虗空。
orig::  ^1113a12

十二類內。
commentary::  ^1113a14

箋云：能依有情。
orig::  ^1113a16

所有眾生，皆我身中，一類流出。
commentary::  ^1113a18

箋云：皆從我身之中一類流出。
神我之性，則第八識也。
orig::  ^1113a20

生勝解者。
commentary::  ^1113a24

箋云：然後於此上生其勝解，則於決定境印持為性。
orig::  ^1113a26

是人則墮能非能執。
commentary::  ^1113a30

次顯墮邪。
箋云：計我為能生，十二類生是，我身中流出，而彼不能生。
orig::  ^1113a32

摩醯首羅。
commentary::  ^1113a36

後舉同類。
箋云：梵語莫醯溼伐羅，唐言大自在。
此梵訛略。
orig::  ^1113a38

現無邊身，成其伴侶。
迷佛菩提，亡失知見。
commentary::  ^1113a42

箋云：言此天執神我為性，周徧國土，十二類生，
從我身中流出，為其明伴道侶。
orig::  ^1113a44

是名第二立能為心。
commentary::  ^1113a48

後結歸邪徑。
箋云：識也。
orig::  ^1113b2

成能事果。
commentary::  ^1113b4

箋云：執此識為能成業所證之果。
orig::  ^1113b6

遣遠圓通，背涅槃城。
commentary::  ^1113b8

箋云：遣遠圓通之智，背諸佛如來涅槃之城，則理。
orig::  ^1113b10

生大慢天。
commentary::  ^1113b12

箋云：則大自在天，此天人高舉為性，故云大慢。
orig::  ^1113b14

我徧圓種。
commentary::  ^1113b16

箋云：言神我之性周徧圓滿，是此之種類。
orig::  ^1113b18

又善男子，窮諸行空，已滅生滅，而於寂滅，精妙未圓。
commentary::  ^1113b20

三、常非常。文三：初、明順寂未圓。
orig::  ^1113b22

若於所歸，有所歸依。
commentary::  ^1113b24

次述於元立計。文三：初標立計。
箋云：行陰之中無歸依，今到此識，便執此識陰為所依之處。
orig::  ^1113b26

自疑身心，從彼流出。
commentary::  ^1113b30

箋云：自家疑此身心，從彼識陰中流出。
orig::  ^1113b32

十方虗空，咸其生起。
commentary::  ^1113b34

箋云：所依虗空，總皆於此識陰之中生起。
orig::  ^1113b36

則於都起，所宣流地。
commentary::  ^1113b38

箋云：言識陰為內身外器都起之處，宣布流出之地，地則所依之地也。
orig::  ^1113b40

作真常身，無生滅解。
commentary::  ^1113b44

箋云：真常則法身，言執此生滅之心，作不生滅之解。
orig::  ^1113b46

在生滅中，早計常住。
commentary::  ^1113c2

箋云：世尊斷云：在生滅之中旱，計此識為常住之性。
orig::  ^1113c4

既惑不生。
commentary::  ^1113c8

箋云：惑生滅為不生滅之理。
orig::  ^1113c10

亦迷生滅。
commentary::  ^1113c12

箋云：既也迷真，亦不識妄。
orig::  ^1113c14

安住沈迷生勝解者。
commentary::  ^1113c16

箋云：則識沈隱迷妄也。
orig::  ^1113c18

是人則墮常非常執。
commentary::  ^1113c20

次顯墮邪。
箋云：計識為常，十方虗空從我流出則無常。
orig::  ^1113c22

計自在天，成其伴侶。
迷佛菩提，亡失知見。
commentary::  ^1113c26

後舉同類。
orig::  ^1113c28

是名第三立因依心，成妄計果，遣遠圓通，
背涅槃城，生倒圓種。
commentary::  ^1113c30

後結歸邪徑。
orig::  ^1113c34

又善男子，窮諸行空，已滅生滅，而於寂滅，精妙未圓。
commentary::  ^1113c36

四、知無知。文三：初、明順寂未圓。
orig::  ^1113c38

若於所知。
commentary::  ^1113c40

次述於元立計。文三：初標立計。
箋云：則，識也。
orig::  ^1113c42

知徧圓故。
commentary::  ^1113c44

箋云：言此所知之識性，周徧圓明。
orig::  ^1113c46

因知立解。
commentary::  ^1113c48

箋云：因知是識，便立為能解。
orig::  ^1114a2

十方草木，皆稱有情，與人無異。
草木為人，人死還成十方草樹。
commentary::  ^1114a4

箋云：為此行人見情與非情，皆因第八識變，
便作如是計，將有情為無情，無情為有情，此則才辨因果有此計。
orig::  ^1114a8

無擇徧知生勝解者。
commentary::  ^1114a14

箋云：更無選擇情與非情計一知覺。
orig::  ^1114a16

是人則墮知無知執。
commentary::  ^1114a18

次顯墮邪。
orig::  ^1114a20

婆吒霰尼。
commentary::  ^1114a22

後舉同類。
箋云：唐言徧覺外道。
orig::  ^1114a24

執一切覺，成其伴侶。
迷佛菩提，亡失知見。
commentary::  ^1114a26

箋云：執有情無情俱有知覺。
orig::  ^1114a28

是名第四計圓知心。
commentary::  ^1114a30

後結歸邪徑。
箋云：計圓徧知覺之心。
orig::  ^1114a32

成虗謬果。
commentary::  ^1114a34

箋云：虗妄錯謬，執有情為無情。
orig::  ^1114a36

遣遠圓通，背涅槃城，生倒知種。
commentary::  ^1114a38

箋云：顛倒知解之種性也。
orig::  ^1114a40

又善男子，窮諸行空，已滅生滅，而於寂滅，精妙未圓。
commentary::  ^1114a42

五、生無生。文三：初、明順寂未圓。
箋云：未了識體，但了識相也。
orig::  ^1114a44

若於圓融。
commentary::  ^1114a48

次述於元立計。文三：初標立計。
箋云：是達識陰。
orig::  ^1114b2

根互用中，已得隨順。
commentary::  ^1114b4

箋云：為在識陰，達識唯一，根雖殊而識不殊，故互用也。
orig::  ^1114b6

便於圓化，一切發生。
commentary::  ^1114b10

箋云：計識陰圓徧，能化生一切法界，為一切法所依。
orig::  ^1114b12

求火光明，樂水清淨，愛風周流，觀塵成就，
各各崇事，以此群塵發作本因，立常住解。
commentary::  ^1114b16

箋云：群塵，則四大前塵也。
orig::  ^1114b20

是人則墮生無生執。
commentary::  ^1114b22

次舉墮邪。
orig::  ^1114b24

諸迦葉波！
commentary::  ^1114b26

後舉同類。
箋云：是事火龍、優樓頻螺、伽耶那提、三迦葉波。
orig::  ^1114b28

并婆羅門，勤心役身，事火崇水，求出生死，
成其伴侶，迷佛菩提，亡失知見。
commentary::  ^1114b32

箋云：婆羅門，唐言淨胤，或事水等。
orig::  ^1114b36

是名第五計著崇事。
commentary::  ^1114b38

後結歸邪徑。
箋云：言妄生計著，崇重水大等事。
orig::  ^1114b40

迷心從物，立妄求因。
commentary::  ^1114b42

箋云：立此虗妄為所求之本因。
orig::  ^1114b44

求妄冀果
commentary::  ^1114b46

箋云：求此虗妄，冀仗為果。
orig::  ^1114b48

違遠圓通，背涅槃城，生顛化種。
commentary::  ^1114c2

箋云：生顛倒變化之種類。
orig::  ^1114c4

又善男子，窮諸行空，已滅生滅，而於寂滅，精妙未圓。
commentary::  ^1114c6

六，歸無歸。文三：初、明順寂未圓。
orig::  ^1114c8

若於圓明，計明中虗。
commentary::  ^1114c10

次述於示立計。文三：初標立計。
箋云：計其識體圓明，其中虗無。
orig::  ^1114c12

非滅群化。
commentary::  ^1114c16

箋云：則非却此識，然識為群化所依也。
orig::  ^1114c18

以永滅依。
commentary::  ^1114c20

箋云：將此識為永依斷滅，撥喪無餘，則惡趣空也。
orig::  ^1114c22

為所歸依，生勝解者。
commentary::  ^1114c24

箋云：將此永滅為所歸依之處。
orig::  ^1114c26

是人則墮，歸無歸執。
commentary::  ^1114c28

次顯墮邪。
箋云：計識陰為所歸，而著空是無歸。
orig::  ^1114c30

無想天中。
commentary::  ^1114c32

後舉同類。此天五百劫在定，想心不行，此中影取。
空處二萬劫，識處四萬劫，無所有處六萬劫，非非想處八萬劫。
orig::  ^1114c34

諸舜若多，成其伴侶，迷佛菩提，亡失知見。
commentary::  ^1114c40

箋云：舜若多是空神，無身則伏。
第六現行不起，如友覆火。
orig::  ^1114c42

是名第六圓虗無心。
commentary::  ^1114c46

後結歸邪徑。
箋云：圓虗則識無，心則識空。
orig::  ^1114c48

成空亡果，違遠圓通。
背涅槃城，生斷滅種。
commentary::  ^1115a2

箋云：撥同斷滅，成空亡之果，一向著空。
orig::  ^1115a4

又善男子，窮諸行空，已滅生滅，而於寂滅，精妙未圓。
commentary::  ^1115a6

七、貪非貪。文三：初、明順寂未圓。
orig::  ^1115a8

若於圓常。
commentary::  ^1115a10

次述於元立計。文三：初標立計。
箋云：則，識。
orig::  ^1115a12

固身常住。
commentary::  ^1115a14

箋云：堅固此危幻之身以為常。
orig::  ^1115a16

同于精圓，長不傾逝。
生勝解者。
commentary::  ^1115a18

箋云：精純圓常，則法身將妄同真，欲其長生，入真常境。
orig::  ^1115a20

是人則墮貪，非貪執。
commentary::  ^1115a24

次顯墮邪。
箋云：貪，謂起貪心。
貪固□□，以為堅固非貪，言此身不可貪也。
orig::  ^1115a26

諸阿斯陀！
commentary::  ^1115a30

後舉同類。
箋云：唐言無勝。
orig::  ^1115a32

求長命者，成其伴侶。
迷佛菩提，亡失知見。
commentary::  ^1115a34

箋云：此外道求長生久視之道，或聞諸佛有真身常身，
向色究竟天，成自受用身，根根塵塵，廓周沙界，
盡未來際，常受廣大法樂，乃作此執。
orig::  ^1115a36

是名第七執著命元，立固妄因，趣長勞果，
遣遠圓通，背涅槃城，生妄延種。
commentary::  ^1115a42

後結歸邪徑。
箋云：唯是趣向長時勞苦之果。
orig::  ^1115a46

又善男子，窮諸行空，已滅生滅，而於寂滅，精妙未圓。
commentary::  ^1115a48

八、真無真。文三：初、明順寂未圓。
orig::  ^1115b2

觀命互通。
commentary::  ^1115b4

次述於元立計。文三：初標立計。
箋云：觀此命元，是識陰互通，則六門合開也。
orig::  ^1115b6

却留塵勞，恐其銷盡。
commentary::  ^1115b10

箋云：為既到識，陰若盡此，識則成智。
今既欲盡，便生是念，却留此塵勞，恐其銷盡，無所依止。
orig::  ^1115b12

便於此際，坐蓮華宮。
commentary::  ^1115b16

箋云：於此際化寶蓮華，華中現宮殿等。
orig::  ^1115b18

廣化七珍，多增寶媱，縱恣其心，生勝解者。
commentary::  ^1115b20

箋云：寶媱，則玅寶莊嚴之美女，縱恣其心，行其染法。
orig::  ^1115b22

是人則墮真無真執。
commentary::  ^1115b26

次顯墮邪。
箋云：言此外道執識陰是真，不知本是生滅之因，是非真。
orig::  ^1115b28

吒枳迦羅，成其伴侶，迷佛菩提，亡失知見。
commentary::  ^1115b32

後舉同類吒枳迦羅木見，唐言取類，或波旬異號，未敢詳定。
orig::  ^1115b34

是名第八發邪思因。
commentary::  ^1115b38

後結歸邪徑。
箋云：發邪見思想之因。
orig::  ^1115b40

立熾塵果，違遠圓通，背涅槃城。
commentary::  ^1115b42

箋云：立其熾盛塵勞之果，則染之一法。
orig::  ^1115b44

生天魔種。
commentary::  ^1115b46

箋云：同前想陰天魔種類。
orig::  ^1115b48

又善男子，窮諸行空，已滅生滅，而於寂滅，精妙未圓。
commentary::  ^1115c2

後、述劣乘。文二：初、聲聞。
文三：初、明順寂未圓。
orig::  ^1115c4

於命明中。
commentary::  ^1115c6

次述於元立計。文三：初證滅滯權。
箋云：命是八識，連持不斷。
明則圓明識體。
orig::  ^1115c8

分別精麤。
commentary::  ^1115c12

箋云：精則識體，麤則識相。
orig::  ^1115c14

疏決真偽
commentary::  ^1115c16

箋云：疏通決擇，真是識體，偽乃識相，則八識上變根身器世等。
orig::  ^1115c18

因果相酬
commentary::  ^1115c22

箋云：舉一二類生業果酬感之處則識。
orig::  ^1115c24

唯求感應。
commentary::  ^1115c26

箋云：十二類是能感應，識是所感應。
orig::  ^1115c28

背清淨道。
commentary::  ^1115c30

箋云：是諸佛如來佛果位中，三身四智悉皆圓滿清淨之理，
三乘聖人遊履之處曰道。
orig::  ^1115c32

所謂見苦斷集。
commentary::  ^1115c36

箋云：若是世□果，集是世間之因，乃見苦之果，斷集之因也。
orig::  ^1115c38

證滅修道。
commentary::  ^1115c42

箋云：滅理是出世間果，道智是出世間因。
舉出世間果，令攸出世間因而趣入。
orig::  ^1115c44

居滅已休。
commentary::  ^1115c48

箋云：居其生空涅槃，以為休止之處。
orig::  ^1116a2

更不前進，生勝解者。
commentary::  ^1116a4

箋云：更不前進趣向無上菩提。
orig::  ^1116a6

是人則墮定性聲聞。
commentary::  ^1116a8

次顯歸定性。
箋云：定性者，則不迴心入大。
orig::  ^1116a10

諸無聞僧。
commentary::  ^1116a12

後舉增慢同類。
箋云：明不聞大乘教者。
orig::  ^1116a14

增上慢者，成其伴侶，迷佛菩提，亡失知見。
commentary::  ^1116a16

箋云：增上慢，則法華會上五千退坐者，向德上起慢。
orig::  ^1116a18

是名第九圓精應心。
commentary::  ^1116a22

後結歸邪徑。
箋云：圓滿精純，是生空智。
orig::  ^1116a24

成趣寂果。
commentary::  ^1116a26

箋云：趣向生空涅槃為果，是所證之處。
orig::  ^1116a28

違遠圓通，背涅槃城，生纏空種。
commentary::  ^1116a30

箋云：
其生空理，謂一向著空。
orig::  ^1116a32

又善男子，窮諸行空，已滅生滅，而於寂滅，精妙未圓。
commentary::  ^1116a34

後緣覺。文三：初明順寂未圓。
orig::  ^1116a36

若於圓融。
commentary::  ^1116a38

次述於元立計。文三：初證滅滯權。
箋云：諸行具足曰圓，體業俱亡曰融也。
orig::  ^1116a40

清淨覺明。
commentary::  ^1116a44

箋云：則生空理。
orig::  ^1116a46

發研深妙。
commentary::  ^1116a48

箋云：則加行生空智。
orig::  ^1116b2

即立涅槃，而不前進。
生勝解者。
commentary::  ^1116b4

箋云：則生空涅槃。
orig::  ^1116b6

是人則墮，定性辟支。
commentary::  ^1116b8

次顯歸定性。
orig::  ^1116b10

諸緣獨倫，不迴心者，成其伴侶。
迷佛菩提，亡失知見。
commentary::  ^1116b12

後舉增慢同類。
箋云：諸緣則部行，獨倫則麟角喻。
orig::  ^1116b14

是名第十圓覺#CB04474;心。
commentary::  ^1116b18

後結歸邪徑。
箋云：圓滿覺照，#CB04474;滅其心，是生空智。
orig::  ^1116b20

成湛明果
commentary::  ^1116b24

箋云：證生空理。
orig::  ^1116b26

違遠圓通，背涅槃城。
生覺圓明，不化圓種。
commentary::  ^1116b28

箋云：為此獨覺不欣化於眾生。
orig::  ^1116b30

阿難！如是十種禪那中途成狂。
commentary::  ^1116b32

後、結勸。文三：初、徧明結勸。
文二：初、結。文三：初、標前立計。 ^1116b34

箋云：出前四陰，則識陰中既未出此識，
如人行至中途，若出此識，便成佛去。
如今正在此中生其妄計，是中途成其狂亂也。
orig::  ^1116b36

因依迷惑
commentary::  ^1116b42

箋云：因，親。依，止也。
言親近依止此迷妄之惑。
orig::  ^1116b44

於未足中，生滿足證。
commentary::  ^1116b46

箋云：如聲聞二乘，只到生空涅槃，為滿足也。
orig::  ^1116b48

皆是識陰，用心交互，故生斯位。
commentary::  ^1116c2

箋云：位則六十二異計之位。
orig::  ^1116c4

眾生頑迷，不自忖量，逢此現前，各以所愛，先習迷心。
commentary::  ^1116c6

次彰迷息停功。
箋云：如聲聞、二乘趣生空理，此皆是所愛先習也。
orig::  ^1116c8

而自休息。
commentary::  ^1116c12

箋云：將此為休止停息之處。
orig::  ^1116c14

將為畢竟所歸寧地。
commentary::  ^1116c16

箋云：便將此生空涅槃為所歸寧之地，
只到三百由旬，名為化城，未到寶所，直至向色究竟天，
成自受用身佛，常受廣大法樂，此方為所歸寧地。
orig::  ^1116c18

自言滿足無上菩提，大妄語，成外道邪魔所感業，終墮無間獄。
commentary::  ^1116c24

後顯妄招沉滯。
箋云：若是外道等大妄語成，受此所感惡業之報，終後乃沉地獄。
orig::  ^1116c28

聲聞、緣覺不成精進。
commentary::  ^1116c32

箋云：若是聲聞等，自是滿足，不成精進無上菩提，不入地獄也。
orig::  ^1116c34

汝等存心秉如來道，將此法門於我滅後傳示末世，
普令眾生覺了斯義，無令見魔自作沉#CB00859;，
保綏哀救消息邪緣，令其身心入佛知見，從始成就不遭岐路。
commentary::  ^1116c38

後勸。
箋云：綏，安也。汝等存注其心，無令他行人見此等魔，保安哀救。
orig::  ^1116c44

如是法門，先過去世恒沙劫中微塵如來，乘此心開得無上道。
commentary::  ^1116c48

次、總敘超倫。文三：初、引過佛同乘。
箋云：外人問：法門為是令佛作如是說？
為三世佛作如是說？
經答：如是法門，指五十種魔事。
先過去世有多少恒沙劫，劫中有多少微塵如來，此如來何得成無上道？
乘此心開，得無上道。
已上亦結答。阿難從摩登伽處歸，請世尊云：
恨無始來一向多聞，未全道力，至最初方便。
orig::  ^1117a4

識陰若盡，則汝現前諸根互用。
commentary::  ^1117a18

次顯現依超證。
箋云：言六根各得互換作用，一根發識，徧緣諸境。
orig::  ^1117a20

從互用中，能入菩薩，金剛乾慧。
commentary::  ^1117a24

箋云：金剛是喻，此喻慧如金剛手中之杵。
orig::  ^1117a26

圓明積心。
commentary::  ^1117a28

箋云：圓滿凝明精微之心是理。
orig::  ^1117a30

於中發化。
commentary::  ^1117a32

箋云：即體之智，發起變化。
orig::  ^1117a34

如淨琉璃內含寶月，如是乃超十信、十住、
十行、十迴向、四加行心。
commentary::  ^1117a36

箋云：此是地前四十四心菩薩。
orig::  ^1117a40

菩薩所行金剛十地。
commentary::  ^1117a42

箋云：是十地初歡喜至法雲，此十地菩薩，地地皆是此金剛乾慧。
orig::  ^1117a44

等覺圓明。
commentary::  ^1117a48

箋云：十地後等覺位，理智齊等，故曰等覺。
一念一剎那中假立，故圓滿融明。
orig::  ^1117b2

入於如來，妙莊嚴海。
commentary::  ^1117b6

箋云：是妙覺位微妙，莊校嚴淨，居法性土，
如海之廣大，包含性功德故。
orig::  ^1117b8

圓滿菩提，歸無所得。
commentary::  ^1117b12

箋云：無所得而得。
orig::  ^1117b14

此是過去先佛世尊，奢摩佗中毗婆舍那，覺明分扸微細魔事。
commentary::  ^1117b16

後明依行必證。文三：初引過明同。
箋云：佛又恐將為已證，乃云：此是過去先佛世尊真覺凝明之智，
分明剖扸。
orig::  ^1117b20

魔境現前，汝能諳識，心垢洗除，不落邪見。
commentary::  ^1117b26

以勸除邪惑。
箋云：前言汝猶未識，如今已出五陰超五濁，乃言汝能諳會辨識此之境界。
orig::  ^1117b28

陰魔銷滅，天魔摧碎。
commentary::  ^1117b32

箋云：陰魔，心魔也。
內心攻起，天魔附著。
orig::  ^1117b34

大力鬼神，褫魄逃逝。
魑魅魍魎，無復出生。
commentary::  ^1117b36

箋云：褫魄者，言褫落其魂魄也。
orig::  ^1117b38

直至菩提，無諸少乏，下劣增進，於大涅槃，心不迷悶。
commentary::  ^1117b40

後明直進菩提。
箋云：不迷則不被魔亂，不悶則心不妄計。
或迷而不悟，悶則不入。
orig::  ^1117b42

若諸末世，愚鈍眾生。
commentary::  ^1117b46

後、結持真句。文三：初、懸標末品。
箋云：則愚癡暗鈍。
orig::  ^1117b48

未識禪那。
commentary::  ^1117c4

箋云：禪那妙定。
orig::  ^1117c6

不知說法。
commentary::  ^1117c8

箋云：言無智慧，或不知魔說，謂是佛說。
orig::  ^1117c10

樂修三昧。
commentary::  ^1117c12

箋云：愛樂修習三昧正受也。
定之異名。
orig::  ^1117c14

汝恐同邪，一心勸令持我佛頂陀羅尼呪。
commentary::  ^1117c16

箋云：囑阿難專注一心，勸諸眾生持鳥瑟尼沙呪。
orig::  ^1117c18

若未能誦，寫於禪堂，或帶身上。
commentary::  ^1117c20

次勸誦寫除魔
箋云：禪堂，則坐禪之堂。
orig::  ^1117c22

一切諸魔。
commentary::  ^1117c24

箋云：則欲界頂上諸魔王。
orig::  ^1117c26

所不能動。
commentary::  ^1117c28

箋云：真言力故，不能惱諸行人。
汝如沸湯，彼如堅冰，煖氣漸凌，不日消殞。
orig::  ^1117c30

汝當恭欽十方如來，究竟修進最後垂範。
commentary::  ^1117c34

後勑欽流教。
箋云：範，猶法也。世尊四十五年後，說此經了，
即說涅槃，是最後垂法。
或此五十重魔事，在後說之，故曰最後。
orig::  ^1117c36

阿難即從座起，聞佛示誨，頂禮欽奉，憶持無失。
commentary::  ^1117c42

後、重疎五想。文二：初、陳疑請決。
文五：初、聞持妙旨。 ^1117c44

箋云：重疎五想，為阿難見佛說五陰皆有妄想，
色堅固、受虗明、想融通、行幽隱、識罔象，
此五皆有妄想，所以便疑云：如五根色、
五塵色是無情，因何亦有妄想？
由此佛所以重與疎通。
此五想，經中有三問：一問色為妄想，我當時未聞佛說；
二問五陰為頓除，為漸除；三問五陰至何為界分。
示誨，教誨也。如前文云：此是□□先佛世尊等。
又云：魔境現前□□□識。
又云：汝當恭欽十方如來，究竟修進也。
orig::  ^1117c46

於大眾中重復白佛：如佛所言，五陰相中五種虗妄為本想心。
commentary::  ^1118a16

次牒舉前文
orig::  ^1118a20

我等平常，未蒙如來，微細開示。
commentary::  ^1118a22

三未奉微宣。
箋云：一、問：色為妄想，我等尋常未見佛微妙，
子細開通，指示問意。
只如受、想、行、識四陰心所法，從是妄想。
只如色陰、五根色、五塵色，法處所攝，色是無情，何故亦言妄想？
orig::  ^1118a24

又此五陰，為併銷除？
為次第盡？
commentary::  ^1118a32

四、述界邊頓漸。
箋云：意問為第一陰既無餘五一時銷盡，為復次第□盡至第五？
orig::  ^1118a34

如是五重，詣何為界？
commentary::  ^1118a38

箋云：界具四義：因義、性義、流類義、種族義。
orig::  ^1118a40

惟願如來，發宣大慈。
commentary::  ^1118a42

五，請哀來現。
箋云：然。阿難便請開示宣發。
orig::  ^1118a44

為此大眾，清明心目。
commentary::  ^1118a46

箋云：心則真心也，謂理目則智也。
orig::  ^1118a48

以為末世，一切眾生，作將來眼。
commentary::  ^1118b2

箋云：指此教為後世照道入理之眼目。
orig::  ^1118b4

佛告阿難：精真妙明，本覺圓淨。
commentary::  ^1118b6

後、廣釋前疑。文二：初、釋想名。
文二：初、總陳元相。
文三：初、總明真妄。
文三：初、明真離垢。 ^1118b8

箋云：此已上是真如之理。
orig::  ^1118b10

非留生死及諸塵垢。
commentary::  ^1118b14

箋云：真中無妄，如澄湛水，更無五陰等法塵業垢。
orig::  ^1118b16

乃至虗空，皆因妄想，之所生起。
commentary::  ^1118b18

次因想生空。
箋云：此空是第七執、第八見分，為我變起此一重昏鈍頑空。
orig::  ^1118b20

斯元本覺，妙明真精，妄以發生，諸器世間。
commentary::  ^1118b24

後究妄從真。
箋云：言此之虗妄根元，本來是真。
既也如是，因何有妄以發生？
因一切眾生一念違如，覺勞相現，便有色受想等虗妄。
如澄湛水，因風鼓動，便成波起。
水體無波，如真體無妄，便有所依器世間等。
orig::  ^1118b26

如演若多，迷頭認影。
commentary::  ^1118b36

次喻消雙執。文三：初立妄喻。
箋云：頭喻真，鏡中喻妄。
迷失本頭，認影為頭，如一切眾生失本真性，認妄為真。
orig::  ^1118b38

妄元無因。
commentary::  ^1118b44

次述妄計。文四：初述妄立因緣。
箋云：言虗妄之法，無有因依。
orig::  ^1118b46

於妄想中，立因緣性。
commentary::  ^1118c2

箋云：向虗妄相想□□□□□□□，則內道二乘之人所執。
orig::  ^1118c4

迷因緣者，稱為自然。
commentary::  ^1118c8

次述迷立目。
箋云：迷因緣之性，執為自然，此則外道。
orig::  ^1118c10

彼虗空性，猶實幻生。
commentary::  ^1118c14

三、舉空由幻。
orig::  ^1118c16

因緣自然，皆是眾生，妄心計度。
commentary::  ^1118c18

四、双責二途
orig::  ^1118c20

阿難，知妄所起，說妄因緣；若妄元無，說妄因緣元無所有，何況不知推自然者？
commentary::  ^1118c22

後責妄說。
箋云：言汝若知妄所起，我便許汝說為因緣。
若妄元不成，何況不知因緣，却執妄為自然。
orig::  ^1118c26

是故如來與汝發明五陰本因同是妄想。
commentary::  ^1118c32

後顯陰同因。
orig::  ^1118c34

汝體先因父母想生，汝心非想，則不能來想中傳命。
commentary::  ^1118c36

後別釋五名。文五：初堅固。
文三：初述形因三想。 ^1118c38

箋云：則釋五名，則重疎五想也。
為他前來疑道：只如受、想、行、識四陰是心所法，且從是妄想。
此五根色、五塵色是無情，何故亦說是妄想？
於是世尊向此中。
□□□□□□□□□□□□□□□□□有若是男向母身上□想中有□□□□□身上取想，
言此身是色法，則不能來想中傳命。
謂初七羯邏藍向母身中受胎，則第八識託胎時也。
命是八識上連持不斷之功能。
orig::  ^1118c40

如我先言：心想酢味，口中涎生；心想登高，
足心酸起；懸崖不有，酢物未來。
commentary::  ^1119a8

次引雙喻通倫。
箋云：指第二經破五陰中想陰。
文云：如人談說酢梅口中水出，思踏懸崖足心酸澁。
此口與足皆是色法，因何受此想心而生酸澁等。
orig::  ^1119a12

汝體必非虗妄通倫。
commentary::  ^1119a20

箋云：言汝體，若必言不是虗妄想相，通同倫流，便反顯云汝體正是虗妄通倫。
orig::  ^1119a22

口水如何，因談酢出。
commentary::  ^1119a26

箋云：曾知是虗妄倫流。
orig::  ^1119a28

是故當知，汝現色身名為堅固第一妄想。
commentary::  ^1119a30

後結成初目。
orig::  ^1119a32

即此所說臨高想心。
commentary::  ^1119a34

次虗明文二，初形隨酸澁。
箋云：佛為能說，臨高想心是所說。
orig::  ^1119a36

能令汝形，真受酸澁。
commentary::  ^1119a40

箋云：為受以領納為義，既能領納，酸澁是受。
orig::  ^1119a42

由因受生，能動色體。
commentary::  ^1119a44

箋云：由因領納酸澁，能令色身口酸足澁。
或即此所說，是指前文躡下妄想也。
orig::  ^1119a46

汝今現前順益違損二現駈馳，名為虗明第二妄想。
commentary::  ^1119b2

後結受虗名。
箋云：順則益，違則損，此是身家所緣境。
受此違順二境，二現駈使馳流。
orig::  ^1119b4

由汝念慮，使汝色身。
commentary::  ^1119b8

三、融通。文二：初、形隨想運。
箋云：由心使身。
orig::  ^1119b10

身非念倫，汝身何因隨念所使？
commentary::  ^1119b12

箋云：言若身不是念之倫流，何因隨其妄念所使？
orig::  ^1119b14

種種取象，心生形取，與念相應，寤則想心，寐為諸夢。
commentary::  ^1119b16

箋云：種種不一也。
心念前境，身形前取，曾知是念之倫流。
orig::  ^1119b18

則汝想念搖動妄情，名為融通第三妄想。
commentary::  ^1119b22

後結號融通。
箋云：融則萬象含心，通則旁隨眾境。
orig::  ^1119b24

化理不住。
commentary::  ^1119b28

四，幽隱。文三。初述行陰冥遷。
箋云：謂變化生滅，無而忽有之道理，則行陰念念生滅，改變不停住也。
orig::  ^1119b30

運運密移。
commentary::  ^1119b36

箋云：運運則動密，移為行陰，隱密遷移，念念不停。
orig::  ^1119b38

甲長髮生，氣銷容皺。
日夜相代，曾無覺悟。
commentary::  ^1119b40

箋云：相代則想之代謝，念念生滅。
orig::  ^1119b42

阿難！此若非汝，云何體遷？
commentary::  ^1119b44

次縱陳雙詰。
箋云：言此行陰，若非汝妄心生滅，云何有氣銷容皺等事？
orig::  ^1119b46

如必是真，汝何無覺？
commentary::  ^1119c2

箋云：若言此行陰是真，何故髮生爪長，不覺遷流？
□覺則真，今又不覺，曾知是妄。
orig::  ^1119c4

則汝諸行，念念不亭，名為幽隱，第四妄想。
commentary::  ^1119c8

後結想幽名。
箋云：幽則潛細難知，隱乃陀那藏伏。
orig::  ^1119c10

又汝精明。
commentary::  ^1119c14

五、罔象。文五：初、標責受。
文三：初、縱立體常。
箋云：是牒彼識陰為五八二識，現量對境，
不分能所，故曰精明。
orig::  ^1119c16

湛不搖處。
commentary::  ^1119c22

箋云：則第八識生滅微細，看之不見，似不搖動。
orig::  ^1119c24

名恒常者。
commentary::  ^1119c26

箋云：八識惟恒無審者，牒辭□。
orig::  ^1119c28

於身不出見聞覺知。
commentary::  ^1119c30

次舉識分劑。
箋云：見是眼識，聞是耳與鼻識，覺是身識，知是舌與意識。
謂此現量識，是八識親變相分，是舉第八分劑。
orig::  ^1119c32

若實精真，不容習妄。
commentary::  ^1119c38

後顯不容妄習。
箋云：若實箇是真，不合有□氣□法。
習，慣習也。
orig::  ^1119c40

何因汝等曾於昔年覩一奇物，經歷年歲憶忘俱無，
於後忽然覆覩前物，記憶宛然曾不遺失？
commentary::  ^1119c44

三、引事含熏。文二：初、責含遙習。
箋云：覆，再也。為前納得種子，落在八識之中，
再遇境時，種子乃生起現行。
orig::  ^1119c48

則此精了，湛不搖中，念念受熏，有何籌筭。
commentary::  ^1120a6

後指識宜熏。
箋云：為此第八識雖是現量，而非能熏，
但為所熏，念念受前七識，所熏種子落在其中，不可以籌量筭數。
orig::  ^1120a8

阿難當知，此湛非真。
commentary::  ^1120a14

三、比水潛流。文三：初、舉識非真。
orig::  ^1120a16

如流急水，望如恬靜，流急不見，非是無流。
commentary::  ^1120a18

次比流潛急。
箋云：非無生滅，生滅難見。
orig::  ^1120a20

若非想元，寧受想習？
commentary::  ^1120a22

後指習非真。
箋云：若此八識不是妄想根，元不合受一切習氣。
如今既受習氣，曾知是妄？
orig::  ^1120a24

非汝六根，互用合開。
commentary::  ^1120a28

四、指窮真妄謝。文二：初、舉互用全真。
orig::  ^1120a30

此之妄想，無時得滅。
commentary::  ^1120a32

後顯迷銷盡。
箋云：經□問：此之識陰幾時得□？
答□：汝六根互用合開，此之妄想無時得盡。
言若非汝六根門顯，不被六塵關閉，是汝六根無時銷滅。
須得六根互用，到佛果位，方轉八識，成大圓鏡智。
此識轉時，轉名不轉體。
orig::  ^1120a34

故汝現前見聞覺知中串習幾，則湛了內罔象虗元，第五顛倒細微精想。
commentary::  ^1120a44

後結精想，名罔象虗元。
罔，無也。迷本無形，違真似有，推源本妄，故曰虗元。
顛倒則初起相緣，微細乃明業轉。
精則一真冥合，想乃忽慕圓明。
生死槃根，此為#CB17541;枑。 ^1120a48

箋云：顛倒則初起相，緣者則初起性明相時，
微細則業轉二識，不言現現是八識，體精則一真，
冥合則第八中一分，淨分則第九識，故冥合想乃忽慕，
圓明則忽□□□□□性明明圓明之體，
是初有想起，此想□生死根本最微細。
已上結答五陰皆有妄想。
orig::  ^1120b6

阿難！是五受陰，五妄想成。
commentary::  ^1120b18

後、通邊際。文二：初、述五陰邊際。
文二：初、牒五同因。 ^1120b20

箋云：言此五陰皆有領納之義，故云受陰五妄想成。
第一質礙妄想，乃至第五罔象妄想。
orig::  ^1120b22

汝今欲知因界淺深。
commentary::  ^1120b26

後遐分十際。文五：初、色空，二、妄。
箋云：五陰皆有因界，淺則是因，深則是界。
此標貫下。
orig::  ^1120b28

唯色與空，是色邊際。
commentary::  ^1120b32

箋云：為此色是實色，空是頑空。
此色質礙，與空虗處相反，故色以空為邊際。
或云因果，因是受想行識，果是色，果深因淺也。
orig::  ^1120b34

唯觸及離，是受邊際。
commentary::  ^1120b40

次觸離不言通意。
箋云：為受以領納為義，若有觸著則有領納，
若有離觸則無領納，唯觸及離是受邊際。
orig::  ^1120b42

唯記與忘，是想邊際。
commentary::  ^1120b48

三記忘，忘亦識昏，同為妄攝。
箋云：想以取象為行相，若有記憶，則有取象。
既無記憶是忘，則是想之邊際。
外人問：記也且從念，念緣持是妄。
只如忘是無心，合與真體相冥，因何亦妄？
答：妄亦識昏，同為忘攝。
orig::  ^1120c2

唯滅與生，是行邊際。
commentary::  ^1120c12

四、滅生生可見。滅有二：一、永；二、相。
此滅□流動相乘，唯成於妄。 ^1120c14

箋云：為行□遷□，流為行相。
既若有生則有行，若滅則無行，所□是行邊際。
外人問：此相滅與永滅，為同為異？
答：此滅流動相乘，唯成於妄。
orig::  ^1120c16

湛入合，湛歸識邊際。
commentary::  ^1120c24

五、湛入合湛。上即六識，合乃八元。
上妄可知，下通真妄。
此言生滅，集起邊論，故立陰名，顯彰迷習。 ^1120c26

箋云：上湛入，則第六不與五同緣；合湛，則歸第八識染分。
上來即若有第六，便與五同緣，是識陰；
今歸八體，上來是識之邊際。
已上結答。如是五重，詣何為界？
疏言上即六識，是第六識不與五同緣。
唯目安山，合乃八元者，為第八是前識根元。
上妄，可知者，第六念念生滅，可知。
下通真、妄者，第八識染分，則帶相；若淨分，是智品外人。
問：識通於真、妄，此湛入是真，是妄？
答：此言生滅，集起邊論。
集，則積集；起，則生起。
第八無始時積集生起，一切漏、無漏種子在中生起，故云集起邊論。
orig::  ^1120c30

此五陰元，重疊生起。
commentary::  ^1121a2

後、示除彰勸。文二：初、除。
文三：初□、滅二門。
箋云：五陰根元則八識。
orig::  ^1121a4

生因識有。
commentary::  ^1121a8

箋云：為最初受生託母胎中，為羯邏藍穢觸不淨而受胎。
orig::  ^1121a10

滅從色除。
commentary::  ^1121a14

箋云：若滅無時，先從五根色皆歸種也。
orig::  ^1121a16

理則頓悟，乘悟併銷。
commentary::  ^1121a18

次雙通頓漸。
箋云：若是悟理，但悟一陰，其餘四陰，一時併除。
orig::  ^1121a20

事非頓除，因次第盡。
commentary::  ^1121a24

箋云：此答第二問，須次第出其色陰乃至識陰方盡。
orig::  ^1121a26

我已示汝劫波巾結，何所不明，再此詢問。
commentary::  ^1121a30

後責迷再請。
箋云：指第五經結解同體。
疑云：阿難，吾今問汝此劫波羅巾，乃至佛言六根解除，
亦復如是，亦是此義責之，汝何再問□上是結答，
為併銷除，為次第盡？
orig::  ^1121a32

汝應將此妄想根元，心得開通。
commentary::  ^1121a40

後勸。文三：初、彰自了心開。
orig::  ^1121a42

傳示將來末法之中諸修行者，令識虗妄。
commentary::  ^1121a44

後敘流通教意。
箋云：令識五陰虗妄。
orig::  ^1121a46

深厭自生，知有涅槃，不戀三界。
commentary::  ^1121a48

箋云：深厭自生，則生滅法不出此五陰。
orig::  ^1121b2

阿難，若復有人徧滿十方，所有虗空盈滿七寶，
持以奉上微塵諸佛，承事供養心無虗度。
commentary::  ^1121b4

四、運教彌興。文四：初、明供佛福廣。
文三：初、廓明珠珍施。 ^1121b8

箋云：第四、運教彌興流通。
然教無興運，法□□流，是故世尊廣說校量。
傳持□果經云：阿難□！
後有人徧滿十方，乃至得福多#CB05169;。
阿難以少類多，答言：虗空無盡，乃至有何邊際？
又云：若復有人身具四事，乃至靡不經歷比量前福，
能以一念將此法門，於末劫中乃至譬喻所不能及。
虗空所依，太虗空也。
七寶，金、銀、琉璃等。
持，賷持也。供以四事，飲食、衣服等。
又向佛邊侍養，心無虗度。
度，猶過也。
orig::  ^1121b10

於意云何？是人以此施佛因緣得福多否？
commentary::  ^1121b26

次審福緣多。
箋云：言虗空無盡，珍寶無邊，承事供養，
心無虗度之因緣，審其得福多少。
orig::  ^1121b28

阿獲答言：虗空無盡，珍寶無邊。
昔有眾生施佛七錢，捨身猶獲轉輪王位，況復現前？
虗空既窮，佛土充滿，皆施珍寶，窮劫思議尚不能及，是福云何更有邊際？
commentary::  ^1121b32

後答：少感輪王，況無邊際。
箋云：施佛七錢，則七枚金錢。
捨身，則捨此一報身。
後得轉輪王出增劫，人壽八萬四千歲，
七寶隨身，千子圍繞，四洲一化。
此以少類多答。
orig::  ^1121b38

佛告阿難：諸佛如來語無虗妄。
commentary::  ^1121b46

次□積罪□深。文三。
初告言真實。
箋云：世尊將欲舉一人造十惡四重，然後傳經功能，
又變地獄苦因，成安樂國。
恐他不信，旦先誓言向他：語無虗妄，佛皆真語、
實語、不誑語、不異語。
orig::  ^1121b48

若復有人，身具四重。
commentary::  ^1121c8

次引犯二根#CB00985;。
箋云：四重，則小乘四分，戒婬、殺、盜、妄語。
orig::  ^1121c10

十波羅夷。
commentary::  ^1121c14

箋云：此云墮，言若犯此罪，當來墮不如意處。
又云棄，言棄向二部清淨僧外，則菩薩戒經：
一、若自殺，教人殺等。
二、若自盜，教人盜等。
三、若自邪婬，教人邪婬等。
四、若自妄語，教人妄語等。
五、若自酤酒，教人酤酒。
六、若自說在家、出家菩薩罪過，比丘、比丘尼過，若教人說過。
七、若自讚毀他，教人讚毀他。
八、若自慳，教人慳。
九、若自嗔，教人嗔。
十、若自謗三寶，教人謗三寶。
orig::  ^1121c16

瞬息則經此方、他方、阿鼻地獄，乃至窮盡十方無間，靡不經歷。
commentary::  ^1121c32

後明受苦迅速。
箋云：瞬息，則瞬視喘息間。
阿鼻，唐言無間，言苦苦相連，無有間歇。
靡不經歷者，言地獄無不經過徧歷也。
orig::  ^1121c36

能以一念，將此法門，於末劫中，開示未學。
commentary::  ^1121c42

三、顯流功。文六：初、歎一念流功。
箋云：一念即少念，少念即無念，無念是無分別智，與理相應。
將此法門，是此首楞嚴經也。
於末法中，正是今時開示未學，傳持此教。
orig::  ^1121c44

是人罪障應念銷滅。
commentary::  ^1122a4

次歡，頓融長苦。
箋云：是前來所造四重十波羅夷罪，應念即應前之一念心，
一念即是無分別智。
orig::  ^1122a6

變其所受，地獄苦因，成安樂國。
commentary::  ^1122a10

三難□因成果。
箋云：變苦成樂。
orig::  ^1122a12

得福超越前之施人百倍、千倍、千萬億倍。
commentary::  ^1122a14

四、歎福倍無窮。
箋云：前之施人，則前來虗空無盡佛土充滿之人，
百倍莫止，百倍又過，千倍莫止，千倍千萬，億倍十萬為億。
orig::  ^1122a16

如是乃至筭數譬喻所不能及。
commentary::  ^1122a22

箋云：乃至筭，師弟子將以籌筭，又以譬喻其人功德俱不□也。
orig::  ^1122a24

阿難！若有眾生能誦此經、能持此明，如我廣說，窮劫不盡。
commentary::  ^1122a28

五歎持□難思。
orig::  ^1122a32

依我教言，如教行道，直成菩提，無復魔業。
commentary::  ^1122a34

六、歎依修尅證。
orig::  ^1122a36

佛說此經已，比丘比丘尼。
commentary::  ^1122a38

四法□將散文十。
初標內眾。
orig::  ^1122a40

優波塞。
commentary::  ^1122a42

次列居家。
箋云：唐言近事。男三歸五戒，持得一分半分，
堪親近比丘僧，學佛事。
orig::  ^1122a44

優婆夷！
commentary::  ^1122a48

箋云：唐言近事。女亦可親近比丘尼，學佛事。
此二是在家眾。
orig::  ^1122b2

一切世間。
commentary::  ^1122b6

三、總綰通居。
箋云：一切總包□象□□，遷流□間，百一切眾生墮在其間。
orig::  ^1122b8

天、人、阿修羅。
commentary::  ^1122b12

□□□□□□□□天者，光□義、自在義。
人者，多思覺義。五常為人修羅，如前釋。
orig::  ^1122b14

及諸他方菩薩。
commentary::  ^1122b18

五，列他方大士。
箋云：及，兼並義。諸者，不一義。
他方，卜方也。梵語菩提薩埵，唐言覺有情。
orig::  ^1122b20

二乘
commentary::  ^1122b24

六，標此界二乘。
箋云：聲聞、緣覺。
orig::  ^1122b26

聖仙
commentary::  ^1122b28

七顯神仙。
聖，正也。仙，遷也。言遷在山中。
orig::  ^1122b30

童子！
commentary::  ^1122b32

八彰童子。
箋云：童真之子，不犯欲塵。
orig::  ^1122b34

并初發心，大力鬼神。
commentary::  ^1122b36

九陳神鬼。
箋云：則發大乘之心。
人之魂魄所歸曰鬼，陰陽不測曰神，有大力，故曰大力鬼神。
orig::  ^1122b38

皆大歡喜，作禮而去。
commentary::  ^1122b42

十，結俱辭。
箋云：佛說此經已，乃至作禮而去。
已□是□□□□也。
大佛頂首楞嚴經卷第十下〔終〕
 ^1122b44
