涅槃經疏私記卷第五
other:: 
# 釋四相品第七
○釋四相品第七
other:: 
## 上

如經以四種相者。
如下文云。一者自正。
二者他。三者能隨問答。
四者善解因緣義等〔云云〕。 ^43a18

開示分別者。即如上文。
願佛開微密等也。 ^43a22

義略不彰者。自答上因果。
但明長壽修因。能護法人獲長壽因果。
故云含也。 ^43a24

無解脫者。二乘無無餘脫也。 ^43a28

迦葉請開者。謂開常無常也。 ^43a30

是涅槃二用方便者。
開於今昔方便。即顯真實。
故云非常非無常也。 ^43a32

昔三點無常者。是縱橫常也。 ^43a36

即是智上意地能緣者。
心數也。 ^43a38

而不得說於耶常者。
須用無常藥治。今始得說也。 ^43a40

二用具足者。無常常也。 ^43a42

河不迴曲。猶如直繩。
直入西海等也。 ^43a44

共成一道者。謂雙遊也。 ^43a46

此之四句皆覆正理者。
以三覆一。以一覆三。
各執不同。故引釋論證成。
成今四悉之意。初四句即世界意。 ^43b2

四句皆方便門者。
從四門入。皆得見理。
即是生善也。 ^43b6

智臣能解者。對於不解。
即對治也。 ^43b8

又此四句皆是正理者。
四門皆得見王。無非三德之理。
理即第一義悉也。 ^43b10

兩非方便耶者。意斥他人。
今此四門皆是方便。
為是門故。若能見理。
皆是真實也。通是門故。
若能見理。四門皆是也。 ^43b14

通是秘密者。約未開故。
四句互治。無常治常常治無常等。
四句即理。無常亦常亦無常非常無常等皆是法身也。 ^43b20

如此敷演者。於一句中別分諸句。
諸句皆是一句。故云說秘也。 ^43b26

今之四句該括凡聖者。
始自理即凡夫名字觀行。
乃至究竟聖人。皆具四句也。 ^43b30

如分涅槃以為四相者。
即一而論四也。 ^43b34

通途廣演名說者。
從首至軸。無非說也。 ^43b36

至無至處名開者。
即是不開而開。義之如至也。 ^43b38

常無所宣名說者。
即是不說而說。義之如說。
故經云若如來常不說法是則多聞。
即其義也。 ^43b40

而從多判者。互有是傍。
今從多從正。故云以為三密也。 ^43b44

不求無相者。無相之相。
名為實相。更何所求也。 ^43b48

尚無涅槃者。一相尚無。 ^43c2

而四相無缺者。無名相中。
假名相說。故云無缺也。 ^43c4

開四即俗諦者。俗名差別也。 ^43c6

無我即我者。中道真我也。 ^43c8

例如般若云云者。
如前一相即四相等也。 ^43c10

兼明身密者。兼謂兼道通口身意故也。 ^43c12

若別兼者。口兼身也。
化他亦爾。既有化他即是自行。
今且從正從。多則化他攝。 ^43c14

身意亦爾者。皆具餘二故。
今且從多耳。 ^43c18

開示分別四也者。
開一涅槃不四種相也。 ^43c20

若佛如來者。釋迦示同諸佛。
故云若佛若如也。 ^43c22

如來者。若以智契於如如能得果為來。
此即自正。若乘如實道來成正覺。
而迹應眾生。即是正他而來也。 ^43c24

見者正智者。五眼一心中見也。 ^43c28

諸因緣者。以智緣於實相之境。
由智契故。則說一乘之教。
由佛如來能證此理。
故云自正也。 ^43c30

如來與佛其義不異者。
佛是覺義。如來是境。
智能契境。故不異也。 ^43c34

實相非因故非自者。
自即法性。他即梨耶。
共即和合。 ^43c38

不無因者。即犁耶是法性。
即法性是犁耶。故非自他也。 ^43c40

了達實相故為見者。
以達實相離四性故。
畢竟空寂。見秘密藏也。 ^43c44

舉淺況深者。且舉比丘見世間火。
推成觀境。況佛說十二部之深經耶。 ^43c48

生無從生者。四句求火不可得。
即是性空。 ^44a4

滅無所至者。即是相空。
性相尚無。全心是火。
是心心尚無心。求火叵得。
即是實相。不從緣生也。 ^44a6

抱火燒身誓不邪見者。
以由先推火聚。不從緣生。
智契於理。猶如抱火。
見此實相。一體三寶不起邪見也。 ^44a10

利刀割舌誓不邪說者。
猶智故。故云利刀。
境智和合。名不邪說也。 ^44a14

況復諸佛者。以小況大。
以淺況深也。 ^44a18

為緣異說者。答前難意。
不用例開。三寶但是一體。
今為化他不得為一。
而明於四也。 ^44a20

令生善根者。令生常等理善也。
此四悉釋文自對之。
諸家無此文意也。 ^44a24

止可含蘇者。蘇譬陰入法相讚歎也。
若軟強食。食俱不可。
未得與生善對治之益也。 ^44a28

從微之著者。從歡喜乃至入第一義也。 ^44a32

慈是善本者。謂無緣慈。
是諸法之根本。故經云誰是一切法之根本。
應言慈是也。 ^44a34

嬰兒譬初信始生者。
藏教初心未得無常等也。 ^44a38

讚歎歡喜者。彼解法相喜。
相喜世界也。 ^44a40

更增成病者。增其貪慢等病也。 ^44a42

將無夭壽者。恐夭常壽也。 ^44a44

喜逸妨道者。妨世界道也。 ^44a46

況生善者。無常及常治也。 ^44a48

硬食尚消者。譬得實教之益也。 ^44b2

堪可切磋者。以大乘而調斥之。
得對冶益也。 ^44b4

推此經文須作四悉者。
此依經消釋。不是餘文義立之意也。 ^44b6

經云有所顧念者。
以慈善力。恐信心不生。 ^44b10

經云多唅兒蘇者。
唅字〔胡紺反〕字林從玉作琀。
諸書從口作同穀。
梁傳曰。貝王含謂資人含與也。
亦云口中自食名之為含。
以口餧口名之為唅也。 ^44b12

四請法多少者。四悉為多。
歡喜為少也。 ^44b18

經云增益壽命者。
先增無常壽。後增常住慧命也。 ^44b20

舊有四釋者。各問事中未說法合深理也。 ^44b22

料簡不堪者。昔說於常即是不堪。
為說無常。今說於常治昔故也。
經云則不供足。世界為少備機未暢故。
又經云功德已備者。
聞無常教。善根漸熟。
亦是方等中見等持身。
如來功德魏魏堂堂等也。 ^44b24

此別有意注云云者。
即是出世三味凡夫三味及凡聖三味也。
乃至法華開前味。
涅槃帶權三味。顯秘密三味也。 ^44b32

經云煩惱為薪者。
即凡夫常邪為薪。
二乘無常智慧以之為火。
成今三德涅槃之食也。 ^44b38

初以三悉即是惡子者。
今且取未證秘藏邊猶是無常破病。
故名為惡。若論五味二酥之中有密入。 ^44b42

第一義者。不名惡也。 ^44b46

此乃小大通共以為四悉者。
鹿苑小二。酥小大相對。
法華開顯。與今經開題同兼之。
常被於末代。得以無常為生差故。
以常治無常。雙非常無常為第一義也。
若論皆知常住以取小乘果。
判為三悉耳。 ^44b48

知其家者。以五陰為家也。
觀此是五陰淫身常住。
故云有佛也。 ^44c8

佛舉無方之問者。
方法也。不依法而假設此問。
為斷肉之端。若依法用財施乃至般若。
今即無施為施也。
乃至般若示愚常智。
以達愚亂即是度也。 ^44c12

於我無損而成大施者。
一顯施心平等。二顯彼德名者。
又不損財。故云大也。 ^44c18

又見福隨喜者。大論云。
如賣買香及傍觀者。
三人同得聞香也。 ^44c22

見苦者至而名大施者。
此乃施命功德家多為大也。 ^44c26

經云聲聞天者。問音彼聞我證謂之聞。
我聲到謂之問也。 ^44c28

經云善知我意者。
我聽食肉是權教說。
大乘實說是肉皆制。
汝今令斷深會佛心。
故上文為斷肉端也。 ^44c32

三云眷屬迴轉者。
故戒經云。一切眾生皆是我父母。
生生無不從之等。
故不應食也。 ^44c36

四同四大五陰者。
又戒經云。一切地水是我先身。
一切火風是我本體等也。 ^44c40

精血不淨者。一切眾生皆同父母精血和合。
故云不淨也。 ^44c44

乖菩薩化道者。菩薩與一切眾生作淨土因。
以慈為本。若食其肉乖於慈心。 ^44c48

食肉小罪多者。食肉一臠。
五百臠償之故也。 ^45a4

昔國王者。須闡提太子善住王子等也。 ^45a6

及果菜等皆他命分者。
是他供身之分也。
以將己分而施。故云命分也。 ^45a8

經云云何如來不聽食肉者。
意難何故先聽。今即不聽也。 ^45a12

一云佛是大慈者。
當來皆有成佛義。
故不應食也。 ^45a16

初地是大慈者。若取方便位。
初地性地未得大慈義當得也。 ^45a18

須云為我者。即不得食也。 ^45a22

蛇似龍者。龍於人有功。
故不得食也。 ^45a24

若隨他語者。小乘權說為美也。
若自意語大乘頓制。
今日粳粮等為美。 ^45a26

饕餮者食財謂之饕。
貪食謂之餮。自餓謂不及也。 ^45a30

開三遮十者。初開三種淨遮十種不得食也。 ^45a32

雖現食肉者。權示小教為眾生故。
取其佛意。故云不食也。 ^45a34

與眾生隔絕者。如戒經中一切眾生見而捨去。
即化不得為絕也。 ^45a38

皆是假名因緣之教者。
若取通論。世間經書。
亦以仁義禮智五常等為因緣也。
外道教即取自然不從因緣。
佛教以因緣為宗。
故云皆是等也。 ^45a42

先須緣起者。衣鉢進退也。
次明戒體者。謂得戒也。 ^45a48

後廣出相者。謂說事相也。 ^45b2

判生下注云云者。
緣起具如止觀中。
末利夫人。假傳王教不殺厨人等也。 ^45b4

戒是大乘常樂等者。
戒為根本。由有戒故常樂四德得存。
故云深妙也。 ^45b8

木叉名解脫者。名別別解脫。
亦名保得解脫等也。 ^45b12

毗尼名滅者。能滅身口上非也。 ^45b14

在口為誦者。優婆離一夏八十度誦出也。 ^45b16

又墮長養者。從微之著。
長養罪也。 ^45b18

十善譬頓教者。最初說華嚴教也。 ^45b20

譬漸教者。開頓出漸。
即不起寂場而化鹿苑也。 ^45b22

明開合意者。開頓出漸。
會漸歸頓等〔云云〕。 ^45b24

非一非四得說一四者。
亦應云而一而四得說四一也。 ^45b26

證明自正者。證是涅槃也。 ^45b30

因他廣衍者。問答涅槃也。 ^45b32

法身為別涅槃是總者。
四根一相也。 ^45b34

涅槃為別秘藏為總者。
涅槃即四故。故云秘藏總也。 ^45b36

或時為總者。涅槃一名也。 ^45b38

或時為別者。約四相故也。 ^45b40

有反質者。如經虗空無所有等。
四名不殊既無虗妄。
涅槃四相亦是貞實也。 ^45b42

有答。答涅槃一也。 ^45b44

有通者。涅槃通名四相也。 ^45b46

無依無正者。#CB01926;身滅智。
何論依正也。 ^45b48

今涅槃有所師法者。
以三德之體。為所師也。 ^45c2

今涅槃有如來者。
法身常住也。 ^45c4

一明滅惡者。即是因。
二明滅有者。有即是果。
五通滅有者。如經諸有淤泥等。
即通滅二十五有生處也。 ^45c6

悉據佛意可尋者。
佛意從少之大。所以引昔為難也。 ^45c10

不應名同混令無常者。
汝憶想涅槃名同將常。
同於無常也。 ^45c12

所離所得與昔為異者。
今教所離。離只是得。
得常樂等指於三惑。
即三德故也。 ^45c16

今涅槃中有妙有者。
破二十五有。得二十五三昧之妙有也。 ^45c20

所謂恭敬者。妙有之法。
以法為師。能恭敬人。
即是於僧一體具足也。 ^45c24

文有二似作三難者。
正難煩惱與有。次約於業。
莫知所至等文兼含。
故名之為似也。 ^45c28

良以業運者。業有所至也。 ^45c32

不能有至者。無當有身果也。 ^45c34

故得有有者。當來生處有身也。 ^45c36

那得妙有者。那得常住法身二十五三昧妙有也。 ^45c38

鐵是凡夫者。答意由如熱鐵赤色已還黑。
猶如凡夫煩惱雖滅。
後煩惱還生。如鐵更赤也。 ^45c40

亦是凡夫無常者。
對於初住中道法身。
名凡夫無常也。 ^45c44

不同二邊者。外道凡夫為有邊。
二乘凡夫為無邊。
如來即邊而中不同。
滅已復生之。無能生中道妙有也。 ^45c48

凡夫滅惑還更得生者。
經還約二凡夫也。 ^46a4

物謝於前名生於後者。
物如瓶體。破已得名。
名為破瓶等。如來涅槃亦復如是。
破已得名。不同#CB01926;斷也。 ^46a6

不同汝問者。壞已更生也。 ^46a10

經不得言聖王命終者。
如法華中。實在而言死等也。 ^46a12

經云遊諸覺華者。
如有樹果。即得安樂。
如來亦爾。有覺之華。
華表於淨。安樂表常樂。
遊戲自在。故表於我。
故云四德也。 ^46a14

第二廣開身密者。
如來示九界身。名之為密。
昔未開故。今皆開之。
故云出種種身等。
只九界不同耳。今令同得大涅槃。
故云開也。 ^46a20

他謂一物覆一物開者。
覆只是穩。開只是顯。
如法身隱般若耶。
法身顯解脫隱等。
各隱各顯。三密不同也。 ^46a26

只覆於開只開於覆者。
名昔論覆。名今論開。
更無別故。體云只也。 ^46a30

於凡不解者。不解只是法身覆。
故不解也。 ^46a34

餘何可解者。意斥法身。
就覆般若解脫。亦未能解也。 ^46a36

他明巨細相容者。
取下譬來釋如須彌入芥等。 ^46a38

聖人之術者。淺近之事也。 ^46a40

而非因緣者。皆不思議。
非感而感。非應而應。
大事之因緣也。故云空假中等。
一心論因緣也。 ^46a42

無量不容一塵者。
塵即法界故。故云不容也。 ^46a46

延促過現者。延促約劫。
過現約時也。 ^46a48

昏怳尚然者。舉淺以況深。
世間夢事尚爾。況不思議至極者哉。 ^46b2

經云汝不應言者。
貫下三意也。 ^46b6

經云唯願如來說其因緣者。
請說生羅睺之因緣。
度煩惱之因緣也。 ^46b8

經云佛告下牒難總非。
故云不應也。 ^46b12

經云能建大義者。
何者大義。我今生羅睺羅。
將因顯果。住大涅槃。
名為大義也。 ^46b14

一信住二真住者。
即初發心。入十信位也。
證位為真也。雖非因果。
涅槃體也。而能菩薩常觀涅槃行道也。
而果而因。以正因性。
理具因果也。 ^46b18

中論何故云菩薩不能者。
破前初師也。 ^46b24

修種種行者。五行十功德也。 ^46b26

直舉一須彌入芥者。
具釋如維摩不思議品。
須彌芥子。皆法界故。
乃至十方世界無非法界。
故一塵具十方分。
況不思議解脫之用也。 ^46b28

經云如陶家輪者。
舉諸世界。如一團泥置於輪上也。 ^46b34

示過六道者。即表為天人之師。
故云過也。具足而論。
亦過四聖為究竟之師也。 ^46b36

覺未覺故者。自覺煩惱。
又能覺他煩惱。此解為勝也。 ^46b40

能生萬物者。能眾生萬善也。 ^46b42

謂言死地者。秋能令萬物彫枯。
喻煩惱滅也。 ^46b44

又葢由眾生感見不同者。
進退釋之。即生亦有四果之義也。 ^46b46

經云迦葉以因緣下第三總結。
菩薩住大涅槃。能示因緣也。 ^46c2

將前意難後義者。
牒前佛立難中云。
猶如火滅悉無所有等。
今云燈滅者。但取滅同。
難後示現能生種也。 ^46c6

因以為難者。因佛舉燈器。
器是無常。何明法身也。 ^46c10

大乘那含不受二邊生者。
初住那含。住於中道。
無二邊生也。
other:: 
## 下
○釋四相品下 ^46c12

興皇開身密未盡者。
意云四相品未盡故也。 ^46c18

豈非開口密者。如來之言。
言即是說。故云口也。 ^46c20

他開佛密者。菩薩因人以為他。
我從得道者。通開前四味。
皆說般若等也。 ^46c22

見少佛性者。即是初住之位。
名為少也。 ^46c26

又四句中各開三業者。
他開佛開等四句也。 ^46c28

無開而開如前分別者。
涅槃之體不論開覆。
為眾生故。如前身密中廣明種種示現等也。 ^46c30

法華斥小者。廣如玄文破三顯一會三顯一等。
斥是廢之別名。古釋不當判為不了涅槃為了。
二俱斥小。如何一了一不顯了也。 ^46c34

為緣顯密者。華嚴同聽異聞。
二乘密聞小教等。
鹿苑八萬諸天便悟大道也。 ^46c40

此兩文者。前開身密及此意密為兩文也。
斥他不得定判。故云並也。 ^46c44

故是無也者。不許秘藏理也。 ^46c48

經云唯有密語者。
語是教也。 ^47a2

譬如幻主者。主謂宰主。
是造幻之者也。 ^47a4

緣有開覆者。五昧論之。
約昔未見名之為覆。
故今開之也。 ^47a6

積金是反者。將反以合順也。 ^47a10

初心是小富者。初住地位也。 ^47a12

得果大是富者。究竟果也。 ^47a14

義言為負者。如人雖負他財。
欲還不取。亦名為負。
如來亦爾一切法寶常欲施與眾生。
眾生不受。義之如負也。 ^47a16

經云懼不速成者。
即是初無大機。如法華中於三七日中思惟如是事等〔云云〕。 ^47a22

而無邪法者。皆是世間文字之正法也。 ^47a26

初述讚者。讚而復述。
故云善哉等。 ^47a28

常無常是通者。先觀無常幻化。
利根者便以常解接之也。 ^47a30

常是別者。初心知常。
為中道故。次第修行也。 ^47a34

應用四意者。用今四教。
分別諸經兼帶之意。
及顯圓常也。 ^47a36

不下種是無密緣者。
雖一地所生一雨所潤。
不同法華三艸二木。
而得增長也。 ^47a40

此尚不易者。至死不改。
以執心重故也。 ^47a44

云佛智流動者。只是無常遷謝之貌也。 ^47a46

佛答三意者。一無積聚。
二無積之積。三明積之無無積。 ^47a48

積聚者。雖明積聚。
意在無積也。 ^47b4

無積之積者。即是如來法財具足。
中道無為也。 ^47b6

積之無積者。即是聲聞修空。
不畜八不淨物等也。 ^47b8

經云若有貪者。即是有為。
聲聞僧也。若無貪者。
即是無為。如來行也。 ^47b10

經云跡難可尋者。
即是無為。如來之道。
跡易尋者。即是有為聲聞僧也。 ^47b14

經云雖去無至者。
即是聲聞。有所至處者。
即是如來也。 ^47b18

常住無積是淨者。
無二邊垢。知足是樂者。
二乘未足苦也。 ^47b22

是無集者。無作道集等也。 ^47b26

道之與滅皆常樂等者。
因果皆具也。 ^47b28

患累都除者。三惑二死。
一切皆除也。 ^47b30

境智相應者。以智契境。
稱智也。 ^47b32

體用成就者。法身為體。
般若解脫為用也。 ^47b34

亦是自他具足者。
法身為自。般若解脫為他也。 ^47b36

義理粗周者。法身等三。
一一具三。為周也。 ^47b38

其性廣博者。非但果地法身廣博。
六即之性無非博也。
以性非廣非博。而具廣博也。 ^47b40

不待小之大者。約非小非大之大也。 ^47b44

乃是絕待不思議大者。
以廣博之性。其性自絕。
非絕小大。得名為絕也。 ^47b46

壽命無量即是竪譬者。
久遠之壽。故名為竪也。 ^47c2

貴在正法者。所安中道也。 ^47c4

一人具八者。一一德中。
皆具於八也。 ^47c6

正言總能兼別者。
涅槃之名。兼於解脫也。 ^47c8

以別釋總者。以無瘡疣解脫釋涅槃也。 ^47c10

那可混濫者。以翻總也。 ^47c12

經云為拔毒箭者。
三惑。
令其離苦者。離於二死也。 ^47c14

妙樂者。醍醐也。
良醫者。佛也。 ^47c16

得受安樂者。謂證涅槃也。
只是互現由自無瘡疣。
即能治他。他瘡疣盡。
能令己盡。己若未盡。
豈能化他。故經云自疾未能救而能聽疾人也。 ^47c18

身心不苦者。法身菩薩。
身心不二也。 ^47c24

而無怖畏者。離五畏也。 ^47c26

恒無飢渴者。具足三德之食也。 ^47c28

無人天事者。無世間三苦八苦等事也。 ^47c30

染著之累者。二邊所不能累也。 ^47c32

斥昔顯今者。斥昔三德橫竪不具。
顯今一德。三德具足也。 ^47c34

經云何等名涅槃者。
此問意舉總。問答解脫處別也。 ^47c38

佛果有色者。未知何等色也。
妙慧顯然以慧見理。
同眼色非見謂有色也。 ^47c40

是無色色者。應現為色也。
解脫之體者。謂法身也。 ^47c44

為兩緣等者。一本非色。
二為機宜而說於色。
皆須四門三諦空不空等。
名不思議也。 ^47c46

親師云不須分別因之與果者。
意云因果一時而得。
言由未了。故今斥言不然等也。 ^48a2

演暢者。演謂開演也。 ^48a6

頭首數止有八十四五等者。
從初名遠離。去數文中又解脫者。
名為頭首。由不合云有四五。
只應合云八十四耳。 ^48a8

若大小合數有九十七八者。
大即頭首。小眷屬。
文中夫解脫者。是也。
文中總有十三眷屬。
并前頭首合云九十七。
不合云八也。 ^48a14

極細為言者。此即惑數譬文解脫。
合中解脫之名即無定准。
今且約圓百是數方。 ^48a20

大師曾於靈石。一夏釋此百句解脫者。
即是台州黃嚴縣西北。
舊云甘露道場有甘露井。
昔有羅漢飲此水行道。
值孫息作逆。群賊就此。
取鐘煑肉。有大方石從隔山而下。
群賊迸散。因茲改為靈石寺。
其石現在也。 ^48a24

先學自飽者。即是章安疏主之言。
恨不記述也。 ^48a32

於一一句備於橫豎者。
一句遍攝諸句為橫。
諸句一一深入名豎。
不二即是廣博。即無瘡疣。
即到解脫處也。一句即且上三之義。
義即三德。三德即是真我。
真我即是秘藏。一即三故。
三即一故。故云三點相即。
具足無缺也。 ^48a34

豈可厝言者。疏主深歎不思議解脫之體。
言所不洎自力不能。
既不書。輙分其文耳。 ^48a44

經云真解脫者名曰遠離者。
釋此解脫。今依大師所釋一句為本。
十句莊嚴。以下釋上。
今初即是遠離為本。
具約四教。三惑二死。
無瘠疣等三義。此之遠離。
離前三教二死之惑。
由遠離故名曰不生。
由遠離故名曰虗無。
由遠離故名曰無為。
由遠離故名曰無病。
由遠離故諸漏瘡疣永無。
由遠離故無有鬪諍。
由遠離故名曰安靜。
由遠離故名曰安隱。
由遠離故無有等侶。
由遠故名無憂愁。
就無憂愁即無瘡疣。
就無瘡疣即是廣博。
由廣博故到解脫處。
處為所依也。一句就爾諸句倒然。
展轉為頭。皆十莊嚴。
乃至百句。宛轉相釋。
故云萬法門也。 ^48a48

廣上解脫處者。一自到實諦處。
二調伏令他得也。 ^48b22

經云譬如門閫者〔苦本反〕又作梱。
禮記云外言不入於梱。
鄭玄曰。梱門限也。 ^48b24

能傷法身損慧命者。
如古人所釋。皆未稱今文解脫常住之體故損也。 ^48b28

別因斷多分者。等覺已前也。 ^48b32

理內涅槃者。即三道是三德。
名之為內也。 ^48b34

理內之我者。即是正因佛性之真我也。 ^48b36

後方一體者。名一義異也。 ^48b38

今云不爾者。前後皆一體也。 ^48b40

一以體妙故應三者。
即一體而有三妙用也。 ^48b42

二名義料簡故應三者。
名即是一。義即有三。
謂三寶異也。 ^48b44

則非妙非寶者。非體妙故非一。
非寶故不得名三。
三只一體。故云妙也。 ^48b48

乃是妙寶者。三名體一也。 ^48c4

今為破別說三為一者。
破別相三。為今一體。
體即三故不乖也。 ^48c6

經云夫涅槃者。捨於身智。
明智前三師釋。第三師同此文也。 ^48c10

誰受安樂者。迦葉執昔涅槃。
身智俱亡。故云誰受。
佛以大答。涅槃無受。
乃名大樂耳。 ^48c14

以患故吐者。即是內有見思無明之患。
無明若吐。不復更受。
即得安樂也。 ^48c18

或以虗空喻佛身或不用者。
法身之體。同於虗空。
不用即非喻。 ^48c22

或以雲雷喻佛身者。
應身也。或不用者。
非喻也。皆取少分。
故引雪山等比也。 ^48c26

皆不可定說者。引二喻為顯如來說則不定。
若定則非實。汝何故難作二種說也。 ^48c30

若言無罪其實得罪者。
一體無罪。別體成逆。
定不定。准此可知也。
other:: 
# 釋四依品第八
○釋四依品第八 ^48c34

若唯憑法者。自依法修也。 ^48c40

兼得於法者。人能弘法故也。 ^48c42

得者人也者。此人得於廣大之法故也。
亦可依止。自行法也。 ^48c44

又昔人雜偽者。魔作羅漢像也。 ^48c48

今法混大小依人簡法者。
法雖通小。但取菩薩之人即可依也。 ^49a2

法亦不遍者。二乘之人。
但有界內之法故也。
捨於生死而求涅槃。
故云就彼也。 ^49a6

今明人即秉法不捨等者。
菩薩示作聲聞四果之形。
不捨生死。為眾生所依。
依今涅槃之法也。 ^49a10

用四悉檀意者。上問答不同即世界。
今答得法人。即是生善。
真偽不同對治。法遍不遍即第一義意也。 ^49a14

其出佛後者。四依菩薩。
要在佛滅後。若作如來之像。
恐濫魔說。故不得為佛像也。 ^49a18

人謂四果是真福田者。
阿羅漢人。為世應供。
故眾生多信受也。
菩薩形無定准。法不常規。
故為四果也。通論悉作。
法身菩薩。能示作九界之像。
如觀音妙音等。三十三身。
十九說法。今從別論。
四果義便耳。 ^49a22

自有如來為如來者。
佛在時如來自為如來。 ^49a30

如來為四依者。或是古佛。
輔佛行化。為四依也。 ^49a32

四依為如來者。或本下迹高。
本高迹下。皆互弘傳也。 ^49a34

合則還是佛為四依者。
四依四相其義是同。
開合自在。只佛一人。
是其可依。同上涅槃。
故云還也。 ^49a36

初令依法後令依人者。
即是昔教。依法不依人。
今教依人復依法也。 ^49a40

地論三十心前是弟子位者。
意取十信心為弟子。 ^49a44

三十心是師位者。
即初依人也。 ^49a46

從初地乃至皆師位者。
初地至等覺即是第四依位。
故云皆也。 ^49a48

七住已上是初依師位者。
已斷四住也。 ^49b4

十二心已前是弟子位者。
從十住至第二行。
未斷煩惱。判為弟子。
從第三行去斷四住是師位。
故云十三也。 ^49b6

道種性終心者。十行出假之後。
分別藥病是初依師也。 ^49b10

中論十信皆非師位者。
意斥前諸師。作師弟釋。
今取六住。始是初依師位也。 ^49b12

初有煩惱無涅槃者。
初依位也。 ^49b16

後無煩惱有涅槃者。
第四依也。 ^49b18

俱有煩惱俱有涅槃者。
等覺猶有一品。有涅槃者。
分證涅槃也。 ^49b20

三十心十地斷別惑作三依者者。
即是名別義圓故。
取三十心十地故也。
即至六地為第二。
七八去第三十地為第四也。 ^49b24

四十心共作四依者。
十信初依。十住第二。
行向第三。十地等覺第四也。 ^49b30

餘皆例爾者。行向地等。
皆判三依也。又約超位。
別教初依超至第二行。
乃至初地。亦同圓同判三依。
故云例爾等也。 ^49b34

弘宣佛法故者。望佛為弟子。
望下為師。且據佛論。
稱為弟子也。 ^49b40

初依唯弟子後依唯師者。
且據未斷別惑。具煩惱性。
稱為弟子。後為師耳。 ^49b44

中間亦師亦弟子者。
望上為弟子。望下為師也。 ^49b48

此四皆得涅槃法故者。
通論至觀行。今別論十信位去。
故云四也。 ^49c2

若俱得法者。問起。
既具煩惱應未得法也。
今明下答也。 ^49c6

得法多種者。始從名字乃至等覺。
通判四依。以理同故。
故不言之。 ^49c10

初依相似得法者。
且約斷通惑說。若論具煩惱性。
即取觀行五品之位也。 ^49c14

於有佛法處不令他緣者。
一不令魔邪得便。
二不令惡比丘破壞也。 ^49c18

於無佛法處能令興顯者。
正細頺剛俗不斷。
故云建立也。 ^49c22

無兩處皆能住持乃至憶念者。
以明記為性。使令相續也。 ^49c26

經云安樂人天者。
即四果之人。能住天上人間。
作大依止也。 ^49c30

今案此句者。安謂案實。
能多利益。歎化他也。 ^49c34

其事不起者。無明為事。
望理為性。 ^49c36

其性猶存者。無明猶被伏故。
不起無明。故云具煩惱性也。 ^49c38

一途別判者。更有通判故也。 ^49c42

亦有未離肉身者。
准金光明經。十地菩薩猶有虎狼師子之難故也。
又云一生亦有超登十地義。
故皆約圓說也。 ^49c44

不還欲界者。阿那含人。
已斷欲界九品思盡故。
不還也。 ^50a2

不還者。約權教文有此義耳。
或取已辦地也。 ^50a4

若細就圓判注云云者。
初依十信。初果。二依十住十行。
第二果。三依十迴向。
同那含。四依即十地。
同羅漢也。又云初住至六住第二。
七八九住第三。十住者第四也。 ^50a6

不出戒慧二學者。
定在其中。三學皆具也。 ^50a14

不出生善破惡者。
如經轉為他說即生善。
教令發露即破惡。
此位未得第一義理也。 ^50a16

八大人覺者。大人是佛。
以人大故。覺大也。 ^50a20

出遺教者。彼經小乘。
名通大小。今此約大也。 ^50a22

非道下注云云者。
應云遠離是道。憒閙非道。
精進是道。懈怠非道等云云。 ^50a24

菩薩非佛者。即是身為四果。
能說大乘故云菩薩耳。 ^50a28

已前簡後是第二人者。
初依第一。第二依當八人地也。 ^50a30

以後簡前者。以第四簡第三簡第二。
未得第二第三住處者。
第四為第三住處。
第三為第二住處也。
亦是但得初住。未得二住三住之位也。 ^50a34

緣熟即能八相成道者。
菩薩得記。皆須與眾生結緣行淨土行。
如維摩經中布施是菩薩淨土。
菩薩成佛時。能捨眾生。
來生其國等云云。 ^50a40

古來三釋者。取前舊解為一。
河西為一。觀師為一等。
觀師後釋。仍云易見。
且云不可等耳。 ^50a46

即名第一人者。第二人從初人受名。
故云第一人也。所以未得第二。
三果也。第三四果也。 ^50b2

依增一集者。此達磨#CB15106;多羅造。
即是章安正釋。依此判位也。 ^50b6

彰此二果並有未得者。
初果未得第二。第二果未得第三。
故云第二第三住處也。 ^50b10

同是功用者。意云七地已後始入無功用位。
初住初地即是功用。
此約教道論也。 ^50b14

亦應以初果為一住處者。
謂依增一所釋。望後未得第二住處。
第二未得第三等耳。 ^50b18

經云大乘相續不絕者。
分破無明。猶有後位。
故云相續也。 ^50b22

指第四卷者。彼有三釋那含也。 ^50b26

不為二十五有過患所汙者。
第三依人。十住之後。
至十行初心出假化物。
得二十五三昧。故云不汙也。 ^50b28

即是周旋者。遍界內外。
行化他也。 ^50b32

捨於重擔者。二種生死陰身也。 ^50b34

經云斷諸煩惱者。
斷字初約用功。名之為短短音。
證得果了。名之為斷。 ^50b36

學行窮滿者。若望大乘究竟。
猶未是滿。且約四果為滿也。 ^50b40

經云種種色像悉能示現者。
即能示現者。即能現十法界身。
隨應度者。皆為現身。
不定慧莊嚴初地百佛世尊。
乃至十地更廣也。 ^50b44

至功妙用者。四依破戒。
名為至功。能伏魔外。
故云妙用。安樂人天。
名為利益也。 ^50c2

不依者。正是今未法眾生。
所依之儀式。由迦葉問故四依出世。
故云不也。 ^50c6

況復餘耶者。如來所說。
尚須分別是善不善。
善即應信。不善須降。
可作不可作等。亦復如是也。 ^50c10

弟子起無明為夜者。
一由正法重故。二由無明重故。
其夜大闇。魔得其便也。 ^50c14

六卷云賊狗者。偷即是喻魔也。 ^50c18

其家者。即是大乘為宗也。 ^50c20

五屍繫者。即蛇死狗死人等。
五處者。兩手兩脚及頭。
魔既被繫。至於第六天憑天解之。
天云此是羅漢所作。
我不能解。如人倒地因地而起。
汝還向彼求羅漢解之。
此之降魔。四依出世。
優波鞠多之所能為。
從茲已後。魔更不解也。
五門觀降伏見魔各有對治。
故不同不淨也。 ^50c22

初明依法自足者。
如經亦可得近大涅槃是也。 ^50c34

初然問者。如經非為不爾。
如汝所言。未可信受也。 ^50c36

次正答者。我為聲聞為肉眼者。
以未得中道佛眼故也。 ^50c38

聲聞雖天而肉者。
見雖麤細。同有障故。
故云肉眼不能徹見實相之理也。 ^50c42

雖肉而佛者。能觀實相三諦一心。
故云遍照也。 ^50c46

四念處如弓者。四念居初。
猶未有箭。故以五根喻之。
乃是無作道品也。 ^50c48

不怖是教戒者。無作大乘戒等也。 ^51a4

世伎為器伎者。世間種種伎術也。 ^51a6

大呼者呼字〔休故反〕此能招彼名呼。
自發其聲。 ^51a8

內乘大乘外憑佛力者。
內有觀行。外請佛加也。 ^51a10

眾魔群盜等者。即是界內四魔。
外四魔。乃至赤色天子魔等。
是故經云。億千魔眾等也。 ^51a12

此弊惡魔者。弊字〔裨列反〕患他為弊。
性惡為弊也。 ^51a16

見形者。三十二收如毱多所見等。 ^51a18

喪命失善根者。不生大乘。
失常住命也。 ^51a20

中道之法力者。即用實相印。
為法力也。 ^51a22

經於諸煩惱者。即煩惱魔。
乃至四魔。故云諸也。 ^51a24

是時為用者。謂佛滅後也。 ^51a26

非時無益者。謂如來在世。
四依無益也。 ^51a28

無醫無藥者。無醫喻無佛。
無藥喻無法也。 ^51a30

時通正像末者。正法五百年。
像法一千。末法一萬等也。 ^51a32

緣有濃淡者。濃者見長。
淡者見短也。 ^51a36

持法四十秊與佛不異者。
迦葉阿難。各得二十年。
傳持佛法。故云四十耳。 ^51a38

其年六十者。意云如來三十成道。
八十入滅。住世五十年。
人年十歲見佛出世。
故云六十秊。以始終見佛即能融會也。 ^51a42

於佛滅後四十年秉教者。
取見佛歲之人也。 ^51a48

而不道百三十歲者。
者釋伏難。恐人難之。
定其百歲也。 ^51b2

迦葉是佛長子者。
最高故以法付囑故也。 ^51b6

佛覺三昧者。阿難所未聞法。
請佛加也。 ^51b8

粳粮譬常者。人常食故。
甘蔗譬樂者其味甜故。
石蜜譬我者軟硬自在故。
醍醐譬淨者清淨不染故也。 ^51b10

懼其有盡者。不修大教也。 ^51b14

雖有大教者。如經甘蔗石蜜等貪惜不食也。 ^51b16

有所得故者。得真諦理望大不盡也。 ^51b18

今明大行訓之者。
行即乘也。車是乘之別名。
行大乘行。故云車載。
不同他解也。 ^51b20

增長我心者。生我慢心故也。 ^51b24

世智辨聰外道業者。
八難之數。佛法外人。
名為外道也。 ^51b26

分擘玄毫者。如今宗所釋。
或於一句演出無量義如擘。
或釋無量句以為一義如分。
如毫。毫者吐絲為忽。
十忽為一絲。十絲為一毫。
物之極四。 ^51b28

卷舒宇宙者卷之攝在一塵。
舒之彌遍法界。一句染神。
力劫不朽。故云不易可聞等也。 ^51b34

非輕#CB18129;字〔且作#CB18129;音未詳待撿〕。 ^51b38

正戒正教乃至俱興者。
疏中與經文。有少迴互。
經正教在前。正戒在後。
惡法在前。惡人在後。
疏中前列後釋。還依經次第也。 ^51b40

更深細為難者。後增漸少。
至於八恒但增二分也。 ^51b46

兩兩配四依者。今不取此釋也。 ^51b48

何關佛法者。意斥。
如經具足解釋佛之正法等也。 ^51c2

上說九恒者。八恒并熈連也。 ^51c4

上文恒河入東海四河中大者。
其河長八百里。闊四十里。
極狹十里。於中取方圓一肘。
得八石沙。其沙如麵。
故以恒河為數也。 ^51c6

一切眾生師父者。
廣如上文。失主親師等。
故云天人悲苦也。 ^51c12

互舉一邊者。自行生善。
必能滅惡。令他滅惡。
必能生善也。 ^51c16

經云如木頭幡者。
袈裟任自毀壞。如木頭破幡無用也。 ^51c20

如純陀中意者。彼云雖未具戒。
已墮僧數。即與文殊師利法王子等。
依彼文是其真位也。 ^51c24

三障豎論者。斷煩惱當約果故也。 ^51c28

綺互說耳者。三報約現在後。
亦是豎且取現謗論之。
三障轉時。現報亦是橫也。 ^51c30

非弟子者。作惡之人。 ^51c32

九恒因厚者。即是四依菩薩。
於無量佛所。發菩提心。
故須供養也。 ^51c34

今文但明護法等者。
意不用河西發心持戒等。
護法即是持於理戒。
故云即兼眾事者。
事戒威儀。進止等也。 ^51c38

以重況輕者。身命尚捨。
況事戒耶。 ^51c44

經云若老若少者。
迦葉後難。從此句生。 ^51c46

初三定者。有知法人老應禮少。
持持應禮破。道應禮俗。
如經故先定之。然後起問也。 ^51c48

二旨相違者。以昔達今故。
引三難也。 ^52a4

或言三結者。第三結三難也。 ^52a6

我為菩薩說如是偈者。
有知法者等也。 ^52a8

三三之疑皆遣者。
三難三結為大不為小。
故云三三也。 ^52a10

答此一條者餘二例遣者。
一條但云持禮於破老禮少。
道禮俗。例之故也。 ^52a14

救濁者。四依出世也。
和濁者。先同後異也。 ^52a18

濁不濁者。正是五清也。 ^52a20

未得機便者。或說未當時。
伴未如法等也。 ^52a22

如此破戒若少若在家者。
即是知法之人。為護正法皆禮拜供養等也。 ^52a24

既釋持毀者。先同毀後時持。
如崩亡者。佛涅槃也。 ^52a28

儲君者。即是東宮。
亦云副二也。 ^52a30

破戒統位者。即是為眾。
作羯磨主也。 ^52a32

故投他國者。謂向清淨眾也。 ^52a34

七世素貴者。外國堪為灌頂師者。
皆七世白淨無染垢堪國師也。 ^52a36

如此間授璽者。如此國法授於玉印。
令知國事。夫傳國法要須三事。
謂金箱玉印檀書。
檀書即是貴書也。
若無此三不名正統也。 ^52a40

烏迴者。十誦文。西音此云僧正。
綱統之主也。犍利吒西音此云僧都。
非謂一寺都維那。
亦是統領主也。 ^52a46

童子因位者。四依出世皆是因人也。 ^52b2

無令入大者。如鹿苑中以有此意。
方等般若猶未彰灼。
名為微密等也。 ^52b4

隱在破戒之下者。
破戒陰身之內也。 ^52b8

任汝開化者。能示眾生佛性。
即是開化也。 ^52b10

經云先王所有等者。
即是釋迦在世常住之教也。 ^52b12

經云即持歸家者。
先明流轉生死。今示佛性。
歸大乘家亦是能觀五陰。
即是涅槃。名五陰為家也。 ^52b14

更與餘藥者者。即是無常。
鹹苦對治之藥也。 ^52b18

推尋事理者。事即無常事戒。
理即常住秘藏也。 ^52b20

佛海死屍者。事理皆無分也。 ^52b22

下根悟也者。如經無所覺知。
譬極重無明悟時。
還應從地而起也。 ^52b24

分別決定者。若約小乘持之與犯。
皆名決定。初篇無懺悔處。
大乘實相不決定說。
但使迴心。一體三寶。
無生懺悔。廣如下文闍王中說唯大說。
只有受法無捨法也。 ^52b28

經云聞其所作者。
即是清淨之眾。實行之人歎也。 ^52b36

不失婆羅門法者。
如上文為護法。故不名破戒。
不失淨行之法也。 ^52b38

什物者。什謂雜也。
亦云會數之名也。
八不淨等。非是篇什與之也。 ^52b42

體戒俱失者。體即戒體。
體下戒者。防護身口。
名之為戒也。 ^52b46

四依示同破戒者。
住地菩薩示迹和光。
大乘無心本非破也。 ^52c2

四句如別記者。如淨名疏菩薩。
四句七門解釋也。 ^52c6

經云而自滲浴者。
亦是懺罪之意也。 ^52c8

凡愚執事者。知事者執破戒。
為清淨等也。 ^52c10

梁武此文為定者。
依此經文也。 ^52c12

昔依四法今依四人者。
迦葉舉昔以難今。
昔既不依。今何得依故有難生也。 ^52c14

或言於昔雖了望今未了者。
此釋稍通也。 ^52c18

以法常故故法可依者。
謂此要對辨大乘常住法也。 ^52c20

悟若生著者。昔教多執未詮於體。
故不令依也。 ^52c22

了語下義者。三德之義體無著也。 ^52c24

識著智解者。識能分別故。
故多生着智能詮理。
故以可依也。 ^52c26

經云如是四法應當證知者。
請答其人。令會其法也。 ^52c30

非四種人者。結難只合依法不依人也。 ^52c32

依法即是依人者。
今是有法之人。有人必有於法。
以人法不二故也。 ^52c34

不依無法之人者。
昔人不知常住之法故。
故云無法也。 ^52c38

人法不異者。人即如來法是涅槃。
故云不異也。 ^52c42

結還依智者。智知於法故也。 ^52c44

經云法性者即是如來者。
法性通因果。如來唯是果。
果即涅槃。故云常住不變也。 ^52c46

昔人既破昔法亦除者。
但舉如涅槃即是人法俱破也。 ^53a2

若了悟者不須除法者。
今約開顯法即秘藏也。 ^53a6

舉下況上者。即是五品外凡熈連二恒之人。
況於四依猶如如來也。 ^53a8

不為利養所轉者。
觀行之人事理不二。
涉事不能壞也。 ^53a12

經云是名定義者。
恐人不信。故以結成。
今是常住。昔是無常。
不應依止。雙結為定也。 ^53a16

又不得是三寶者。
今經一體三寶也。
如經如來法僧等常也。 ^53a20

生凡夫之過者。如經。
經理白衣為其執役等。
不生一毫之善。長他煩惱愛染之事。
故云過也。 ^53a24

大乘兩緣者。如經如來深密藏處。
及出大智海等。初約聲聞生疑。
次約嬰兒無知。是則菩薩能了也。 ^53a28

經未得果實者。謂未得常住果實也。
又云秋收冬藏等名為果實也。 ^53a32

經云故以方便說大乘法者。
謂同體之方便。不同體外方便故也。 ^53a36

又明依義即是依法者。
釋兼明依法之意也。 ^53a40

第一偏明依義者。
具明三德。即是一體三寶。
光明即般若。不羸劣法身。
質直義者。謂是解脫也。 ^53a42

經云而亦可見者。
以大涅槃修因至果為見也。 ^53a46

經眾僧即常不畜八不淨物者。
課乘戒俱急也。 ^53a48

經以微妙語說無常者。
謂不應說也。 ^53b2

則無常住一體之僧者。
境智和合名之為僧。
能分別故。名不和合也〔二本舉〕。 ^53b4

二緣得畜者。即依律文饑饉世有淨施時。
若約今文更加建立。
即具三緣也。
other:: 
# 釋耶正品第九
○釋耶正品第九　六卷云分別耶正品　二末 ^53b8

耶魔多種者。乃至別教地前緣修之人。
猶未免魔持世菩薩不免魔謀等〔云云〕。 ^53b14

耶惡者。耶中加惡惡之極故。
故云耶惡也。 ^53b18

闡提謗法等者。闡提是因四趣是果。
故云果也。 ^53b20

二十五有因果者。
煩惱業是因。陰天等果也。 ^53b22

往昔苦行等者。示現受身苦行等。
事實非耶。攝望小得名也。 ^53b24

棄捨二邊者。別教但中望於圓。
中亦同邪攝。故云三昧魔等也。 ^53b28

清昇者。修於五戒十善得生人天。
為魔眷屬也。 ^53b32

邪漸所到之處者。
歷別修行處。即但中第一義意也。 ^53b34

兩法兩人者。謂魔經律為兩法。
持魔經律是為兩人也。 ^53b36

四依有廣大之德者。
如來滅後能持正法建立大乘。
住秘密藏。即是德也。 ^53b40

邪正有分別之能者。
令邪歸正。為末代之規矩也。 ^53b44

多明形亂者。魔作羅漢如來形像等。
非不說法從多為名耳。 ^53b46

多明聲亂是魔經律等。
此亦有形意。亦二文互舉也。 ^53c2

如百論迦毗羅者。
外道之根本。自謂為佛者。
即是佛寶。所說即法寶。
弟子即僧寶。引證耶三寶也。 ^53c4

聖人有無漏威儀者。
答意云魔但効其身。
不知於心也。 ^53c8

不生生是佛說者。
本寶不生而示現生也。 ^53c12

躶#CB18148;者。
謂身柔不正。即是耶也。
 #CB18148;〔毗音〕。 ^53c14

三十二相并業者。
業因相果也。 ^53c16

以癡意亂德刀割香塗其心等者。
名之為癡。取於中庸亂佛真常四德也。 ^53c18

持戒是緣因注云云者。
亦應云以緣資了以了資正。
至果之時。三因具足也。 ^53c22

大赤則遮者。五大正色也。
other:: 
# 釋四諦品第十
○釋四諦品第十 ^53c26

心喜說真諦者。謂四真諦也。
又真謂真實說一實諦也。 ^53c30

止在界內者。謂佛說道滅。
治界內苦集也。 ^53c34

何足為喜者。意斥他釋。
雖量與無量大小相對兩緣。
仍別方等中意佛猶未暢。
何喜之有那也。 ^53c36

那言三是有為一是無為者。
苦集有為有漏。道諦有為無漏。
滅諦無為無漏。故云三諦有為。
滅諦無為也。 ^53c40

不無三相者。不無變易三相所遷也。
又云只苦集道為三也。 ^53c44

無為不成者。為三相所遷故。
故云不成也。 ^53c48

無作亦壞者。同是無為有三相故。 ^54a2

別為一緣者。謂為別教機緣也。 ^54a4

義不相會者。今明一實四諦常住秘藏開。
前三種四諦同歸大乘無作故。
佛心喜也。 ^54a6

苦是逼迫相注云云者。
具足應云。集無和合相。
道是不二相。滅無有為相等也。 ^54a10

至第四時約理者。
古人將般若為第二。
方等為第三。法華第四。
不知涅槃。法華味同醍醐故也。 ^54a14

入觀之時亡名絕相者。
古釋用三十七品。
觀道諦時皆證滅理。
故云無此四事。事只是諦。
四諦為入觀之方便耳。 ^54a18

但緣一滅者。引之為證。
如見道十六心。後一剎那時。
唯緣滅理用忍智為方便也。 ^54a24

聖行具明四種四諦者。
彼文約次第修行。
兼於地前別教故也。 ^54a28

佛性實相者。佛性約性德。
實相約修德。修性不二。
故云遍一切也。 ^54a32

能於四事明了實相者。
觀此苦集等。無非實相。
無非三德。故云諦也。 ^54a36

微密法身者。煩惱即菩提名道諦。
生死即涅槃名滅諦。
涅槃即生死名苦諦。
菩提即煩惱名為集諦。
名之為諦也。 ^54a40

倒而非諦者。如下文四倒釋也。 ^54a46

名苦聖諦者。能觀此苦即是法身故也。 ^54a48

於不淨中者。於諸菩提之中即是般若。
故云真智也。 ^54b2

於斷滅中識如來藏者。
能斷三惑三死名之為滅。
生死即涅槃也。 ^54b6

名道聖諦者。道名能通通前二死結業。
即是解脫煩惱即菩提也。 ^54b10

元為說此者。時開顯意覆相。
今開昔三藏。唯覆二蘇帶覆論開法華明開與今。
同說一實諦也。 ^54b14

塗乳獲洗者。昔塗今洗獲得真常也。 ^54b18

不次第之殊者。滅諦居中也。 ^54b20

苦有三種者。一約凡夫是苦。
二約二乘非實。三約菩薩是實也惑於本際以不知故者。
六道不知二乘及偏等。
亦不能知也。 ^54b22

經云一經於耳即生天上者。
且約華報後解脫時。
即是報果證得法身也。 ^54b28

經云無所利益者。
證法身時。百佛世界教化眾生。
自他俱益。故云多也。 ^54b32

經云以是因緣者。
即是斷滅正法之因緣。
由畜八不淨物故。
故不知法性之因緣也。 ^54b36

經云是我弟子者。
亦應云。若不修習非我弟子也。
other:: 
# 釋四倒品第十一
○釋四倒品第十一 ^54b40

倒者惑也者。為不解諦故。
故起常無常等之惑也。 ^54b44

日月迴轉者。引上哀歎品文。
三修比丘執無常之相。
倒斥其無常為說真常迴過還之。
是汝無時之醉。實非迴轉。
故云況顯惑義況是喻之別名也。 ^54b46

羅籠自繞者。執見之人。
如籠貯鳥不能得出。
如蠶自傳。二乘如籠作無常解。
凡夫著我如蠶自爛。 ^54c4

而致毀傷者。常等倒皆損常住法身慧命也。 ^54c8

偽藝無實者。謂外道耶常夢囈無實。
如下文廣釋也。 ^54c10

眾多者下注云云者。
但是不正皆名為倒。
故云眾多也。 ^54c12

但涅槃佛性者。涅槃舉果佛性舉因眾生身中具此因果而多迷。
故得此倒名理非倒諦等也。 ^54c16

從解惑因緣者。二乘為解。
凡夫為惑。此之解惑。
感佛而執而成倒也。 ^54c20

執字亡旨者。凡夫執字如虫食木偶得成字。
二乘亡旨不知方偶取瓦礫故也。 ^54c24

傳付後佛者。即是當來彌勒出世。
故云通亘前後。亦前文眾多之意。
倒通三世故也。 ^54c28

離倒無諦者。病是倒藥是諦。
達此藥病無非秘藏。
故云無也。 ^54c32

緣宜別者。惑宜說於諦宜說於倒。
故云四倒也。 ^54c36

欲對四諦便相成故者。
若不解四諦即成四倒。
若解四倒即解於諦。
故云相成也。 ^54c38

近論三品相成者。
由有耶正故明四諦。
由四諦故立四倒。
名若解耶無倒解正無諦。
為此相成也。 ^54c42

四諦別明正解者。
即如來自說心喜說真諦等。
名之為別也。 ^54c46

如偏識人入者。若只解於諦如識人非入。
若不解倒如將人字為入字。
非但不諦入字。亦不識人字也。 ^55a2

單知杌人者。若解諦倒只識杌人不知人處無杌。
杌處無人。即是邪正具足。
若單明諦倒不名正善等。
亦名偏解。如人大才身聾頑單譏於頑不取其才。
即是偏取也。若其全取即成具足。
由如如來正善具成就。
即能作善業等也。 ^55a6

作善業者。如來性品中說能見性也。 ^55a16

雙解耶正倒諦者。
如人識人識入解杌解人。
故云俱通也。若俱迷人杌亦成於倒也。 ^55a18

次第相成者。由耶正故說於四諦。
為不解諦者。說其四倒。
若解諦倒。明為善業見如來性。
四品相成意於此也。 ^55a22

非苦為苦者。非苦即涅槃。
苦者聲聞通於凡夫。
有苦而無諦也。 ^55a28

謂佛行苦者。以念念無常為行苦也。
以苦細故由如一睫毛致之於掌上等〔云云〕。 ^55a32

經云無有一法是不淨者者。
妄計為淨也。 ^55a36

通取一切倒心等者。
自鹿苑來涅槃之前。
未見佛性常住之人。
皆名邪也〔云云〕。涅槃經疏私記卷第五
 ^55a38
