金剛般若波羅蜜經采微餘釋
orig:: 
金剛般若波羅蜜經
commentary::  ^632a12

世傳有加佛說二字，謂佛說金剛般若等，此後人謬加。
須知經通五人說，謂佛、菩薩、弟子、天仙、化人五人也。
若部內兼四人說者，題中不稱佛說。
若一經始終金口所說者，題標佛說字揀，非兼四人所說也。
然何以稱經？須知雖四人所說，為佛印定，
即同佛說，故得稱經。
大論云：下四印定，通云佛說。
若爾，既通云佛說，題標佛說，有何不可？
須知通云佛說，乃得稱經，非金口所說。
若金口所說，唯一席而已。
且此經凡有六譯，若什公與魏菩提流支及陳真諦，此三譯同名金剛般若等。
若隋笈多謂金剛能斷般若，其大唐奘法師與大周義淨，此二譯同名能斷金剛般若。
是即由立題不同，遂釋義有異。
笈多以能斷二字在金剛後，則取金剛堅利以喻般若，
曰金剛能斷般若，乃喻法立題。
若奘師、義淨以能斷二字在金剛前，如云菩薩堅執猶如金剛，
以般若空慧能斷此執，故云能斷金剛般若
〔如慈恩傳〕，乃成單法立題。
既以般若空慧為能斷，金剛為所斷，豈非單法相傳？
海東曉師亦有疏釋此經，乃同奘師之說，皆無取也。
無著論以法喻立題，而什公等皆符合論意。
orig::  ^632a14

百鍊不消。
commentary::  ^632b12

須知非但金剛只如此間，邠鐵亦百鍊不消也。
〔筆談〕
orig::  ^632b14

顯示不共。
commentary::  ^632b16

此對初義，別在此經，故云不共。
然與下文文相有異，不可一例。
orig::  ^632b18

波羅蜜。
commentary::  ^632b22

梵語波羅，此云彼岸。
蜜，此云到。若回文順俗，故云到彼岸。
準諸文略云三飜，諸經多飜為到彼岸。
生死此岸，涅槃彼岸，煩惱中流。
菩薩以無相妙慧，乘禪定舟航，從生死此岸，渡涅槃彼岸。
或飜事究竟，如摩訶衍論云：天竺語法，
凡所作事畢，則云波羅蜜。
或飜度無極，通論事理，悉有幽遠之義。
合而言之，故云度無極。
此約事理行滿曰無極。
orig::  ^632b24

三一，總別。
commentary::  ^632b38

然總別不應雙舉，譬如拳指，言總則總無別，
總覧別為總，如合指為拳，唯拳無指。
言別則別無別，別開總為別，如開拳為指，唯指無拳。
若爾，如何總別雙存，謂三一總別耶？
須知一是總題，乃總覽一經大義，則題中義含體宗用，故云總也。
三是所詮別文，就別文說出體宗用，故云別也。
有此文義兩途，故云三一總別，乃得雙舉。
orig::  ^632b40

慈氏。
commentary::  ^632c6

彌勒號慈氏，如華嚴？
法界品云：或見彌勒最初證慈心三昧，從是已來號慈氏。
orig::  ^632c8

何意復造論作十八住釋經？
commentary::  ^632c12

淨覺謂八十頌在十八住論後者，非也。
義淨三藏云：此經西方乃有多釋。
考其始也，此頌最先，則八十頌。
orig::  ^632c14

事必屬正。
commentary::  ^632c20

亦如法華謂從三昧安詳而起，雖未彰言，事必屬正。
orig::  ^632c22

三疑兢起。
commentary::  ^632c26

自舊反於此，有總別兩疑。
且總疑者，既集一千無疑羅漢，何故却有疑耶？
別疑者，且小乘#CB01926;斷，如何却疑釋尊重出耶？
小乘無它佛之談，如何疑它方佛來耶？
小乘無作佛之分，如何疑阿難成佛耶？
今為伸釋。且總疑者，羅漢於四諦理上決定無疑，
於事上不了故有疑耳，如羅漢不識赤鹽等。
若別疑者，以小教不詮，故云無也。
所以懷疑者，由迦葉禮敬而生，一千羅漢各各懷猶豫疑情，
共有此三，非謂唱起所疑也。
自舊或謂權疑，為啟當來誠信者。
若爾，阿難被黜出，乃見經論所說，再來入窟亦經論明文，何以却不見再來之文？
謂事非彰灼，故設權疑。
或謂實疑，謂形容似佛，眾不識故疑。
且大論明結集時，迦葉單白和僧，阿難方登寶座。
若爾，何人不知高座是阿難，而却云不識故疑耶？
況佛乃黃金色相，大眾一覩便了。
若微細律，未見其律本文，恐阿難結集時，
形容精爽威儀似佛，諸天奉侍如奉世尊，故云似佛。
orig::  ^632c28

多聞聞物。
commentary::  ^633a16

此兩聞字，須知多聞乃知聞，屬自；聞物乃傳聞，屬他。
orig::  ^633a18

不仰不下，不方不維。
commentary::  ^633a22

不仰則不仰口食，仰觀星宿，占相吉凶也。
不下則不下口食，墾土掘地，種植田園也。
不方則不方口食，通致使命，馳走四方也。
不維，維，不正四維也。
謂醫藥、卜算、小術而求食。
此四曰，四種邪食。
orig::  ^633a24

四，王所奉鉢。
commentary::  ^633a32

四天王各奉一鉢，佛不偏故，俱受所獻，遂拍為一。
今鉢盂有四：
orig::  ^633a34

除慢
commentary::  ^633a38

佛乃淨飯王之子，既行乞食，教中所制。
若見餘比丘行乞，無輕慢也。
orig::  ^633a40

初廣大心。
commentary::  ^633a44

即弘誓心。弘者，大也。
所有一切眾之類，則三界四生，並入弘誓願數而滅度之。
有人認作如來度生者，謬矣。
orig::  ^633a46

唯然。
commentary::  ^633b4

唯者，諾禮對。然者，領受。
orig::  ^633b6

為欲審是，所以斥非。
commentary::  ^633b8

欲審其是，義須反顯。
若菩薩於一切眾生所，不起它相，皆如自體，則信解自它平等故。
豈有我人等見真是菩薩，如是則心不顛倒也。
orig::  ^633b10

寶積經等。
commentary::  ^633b16

經云正法滅時，對邪稱正，則佛法滅時也。
三不現前，則三寶隱沒時也。
此須末法最後時，謂五百歲，應以大集為正。
有人謂後五百歲，指正法一千年。
後五百年，對前為後，應分二五。
此說有違寶積。
orig::  ^633b18

事福本空。
commentary::  ^633b26

本空即妙性也。若爾，下文較量何似？
orig::  ^633b28

至於極少首題一句。
commentary::  ^633b30

一部同詮實相，豈可只四句有功德耶？
大師云：文文之下，通結妙名；句句之中，咸具體等。
可以比知。
orig::  ^633b32

初果後進斷欲思六品。
commentary::  ^633b36

下地思有九品，共潤七番生死。
九品者，上、中、下、大三品，每一品開三成九，
則上上一品能潤二生，上中、上下及中上三品各潤一生，
其中中、中下共潤一生，是即斷六品盡，
能潤六番生死，乃證二果。
orig::  ^633b38

羅漢有二種：
commentary::  ^633b46

即慧俱二種也，有退不退。
若俱人得滅盡定則不退，慧人不得滅盡定則退。
但是以聖退聖，終無以聖退凡。
譬如沙井中間若墮，真至於底方住，乃從四果退至初果而住。
作初果人所為事且退者，即生再得無有隔生，得者多是慧解脫人。
orig::  ^633b48

論牒文
commentary::  ^633c10

論中凡兩番牒文，一如七義句，於發啟行相中，
次正釋經，並以恒河沙數為句逗，依論讀文，方為允當。
orig::  ^633c12

以佛世為別相等。
commentary::  ^633c18

別相者，三相各別。
如淨名經云：始坐道樹力降魔，得甘露滅覺道成。
三轉法輪於大千，其輪本來常清淨。
人天得道此為證，於是三寶現世間。
故知自迦葉佛入滅之後，三寶隱沒，人天減少，三惡道充滿。
釋迦如來出世，方始三寶出現世間。
故云於是三寶現世間也。
此云別相，對一體得名。
二、住持滅後說。由如來成道已，思報母恩。
其母摩耶夫人已入滅，生忉利天。
而如來九十日昇天，為母說法，蔽諸大眾，皆不令知。
時國主優填王憶佛故，以紫檀香時，毗首羯摩化作人匠，為王雕造如來形像。
自此有刻檀佛像。
九十日夏滿，佛化三道寶堦，從天降下。
是時國王人民皆來迎佛。
時旃檀像亦塗步來迎。
如來為摩旃檀像頂云：我滅度後，汝當住持世間，廣為人天而作佛事。
自此有住持之名。
阿闍世王造逆身瘡，發動於涅槃。
會遇佛聞法，身瘡即俞，獲無根信忍，遂發心日供千僧。
如來滅後，迦葉欲結集法藏，擬行乞食，
恐外道惡人難問，妨廢光陰，不如就闍王千分之供。
遂集一千羅漢，於畢鉢羅窟結集。
自此有教法住持世間。
阿育王造八萬四千寶塔，度八萬四千人為僧。
自此有剃染之僧住持世間。
且相從三寶，須知此一種三寶，別無有法，只是以佛世滅後合而言之。
由佛世三，故有滅後三，故曰相從。
此並屬事。
orig::  ^633c20

論云：如我昔為歌利王等。
commentary::  ^634a18

此由安住實相理，故不愁惱，故云爾時無有我人等相也。
既住實相，則實相無相，故云及無相也。
無相不相，無生死相，不涅槃相，離二邊故，故云亦非無相也。
orig::  ^634a20

大論引迦旃延子等。
commentary::  ^634a28

迦旃延子依阿含經說菩薩三祇百劫不斷惑，
所謂迦旃延子自以聰明利根，不讀衍經，非大菩薩。
是故龍樹於大論處處以衍斥之，如云菩薩不斷結，是名大錯等。
然則旃延既準阿含經說菩薩不斷結，乃有憑據。
所以荊溪云：阿含既云菩薩不斷結，而大論斥權，
非謂全無，則亦有菩薩不斷結義，故著非謂全無之語。
但旃延子不合專憑小教，是以大論處處破之，乃破其偏執小耳。
orig::  ^634a30

於中略說有四種眼：
commentary::  ^634a46

論釋有二意：一通釋，二辯折。
於辯折有四種眼，四種俱約五眼。
orig::  ^634a48

色攝復有二種：
commentary::  ^634b4

世智、第一義智二種也。
問：論中而於色攝中復開二種智者，何耶？
答：有二意：一者、顯事必即理故；二、明二智一體故。
然此二義實一意耳。
由事即理故，二諦一體。
且初義者，色是事，於中開出第一義理者，顯事必即理故。
若事不即理，世智九界則顛倒轉。
論云：第一義智力故，世智不顛倒轉。
由即理故，不顛倒轉。
二、二智一體者，此約圓詮，事理體一故。
以世智全是第一義智，第一義智全是世智，
雖分二智，實無二體。
蓋一體相即，是故於色攝一法中開此二種也。
譬如波水，全波是水，全水是波，波水雖異，而無二也。
須知五眼者，實果佛所證法門。
而無著菩薩釋此，以四種五眼辯折，雖文約而義周，
妙盡圓旨，與今天台所說符契。
自非內證本同，所覧怜然，焉以臻此？
orig::  ^634b6

法界修果等。
commentary::  ^634b34

法界即十法界，果曰修果，修則屬事，五眼麤境界故。
色攝十界者，肉天二眼則六凡界，慧眼則二乘界，
法眼則菩薩界，佛眼則佛界。
問：若以十界釋佛眼者，以下凡地獄等界如何以釋佛眼耶？
答：十法界果實由佛果五眼能具，故約十法界以釋五眼，則不可以下凡地獄等界為妨難。
故止觀云：佛具五眼，豈可人天果報釋佛眼？
輔行釋云：舉一佛果具於十界，然不可以聖陰
〔陰即果也〕同凡，自是佛果能具十界，終不可以佛地獄界以為凡夫地獄界用釋佛眼也。
若爾，且十界俱屬佛果，以何受稱？
當知十界既由佛果能具，還從佛果果德受稱。
果德者，常樂我淨四德也。
如荊溪云：二千果成，咸稱常樂。
斯之謂歟！三千則十界，然若不得今家祖意消釋，而論文便見沈匿。
orig::  ^634b36

論謂在先。
commentary::  ^634c16

即指前經文，五眼即是為令知見淨，勝義即第一義，
更不重述，故指在先。
orig::  ^634c18

三世諦攝。
commentary::  ^634c22

論中不釋，而次第一義者，由世諦分別故。
所以佛之肉眼，雖同凡夫所見，佛過彼所見。
佛之天眼，同天所見，佛過彼所見，所謂真天眼也。
佛之慧眼，同二乘見空，而佛過彼所見。
佛之法眼，同菩薩見假，而佛過彼所見。
佛之佛眼，圓照無私，對五境異，遂有五用，謂之五眼。
orig::  ^634c24

以菩提法，得知是佛。
commentary::  ^634c36

菩提法者，謂十界三諦平等之法，唯佛與佛乃能究顯。
orig::  ^634c38

不受苦惱。
commentary::  ^634c42

受人天富樂故。
orig::  ^634c44

雖不說，亦自知是聚等。
commentary::  ^634c46

雖不說微塵眾，亦自知是眾塵聚集，何義須說？
所以說者，為顯無所見方便空義故，謂即非微塵眾也。
orig::  ^634c48

由上但觀名色等。
commentary::  ^635a6

上但約色及眾生身摶取中觀破相應行，
斯即名色身合說，不開摶取。
此中為破妄報，而名色之外別報名色之身，是故別開摶取。
故云世界實有者，即是一合相。
且一合相者，空也。
而不知四蘊及眾塵摶取和合，謂一合相豈是真實？
如此顯之，名色身報情可以遣蕩。
是故須菩提為安立第一義空故，說一合相。
世尊為成就空生所說故，謂即非一合相也。
orig::  ^635a8

若智依止奢摩他故知。
commentary::  ^635a24

奢摩他，此云止，所謂以止止散，即散而寂，
散動則不知，寂靜則能知。
orig::  ^635a26

依止毗鉢舍那故見。
commentary::  ^635a30

毗鉢舍那，此云見。
由觀能見，所謂以觀觀〔平聲〕昏，即昏而即。
昏暗則不見，明即則能見。
吾祖云：明靜者，止觀之體也。
是則止觀等持，乃知見實理。
非見實不能知，乃見實理而能證知。
故於一切法，無所分別。
undefined::  ^635a32

采微，其有缺辯及文略者，所以再行料理補。
餘未釋區區，但欲結般若良緣耳。 ^635a42

乾道陸年太歲庚寅仲夏　曇應題
w::  ^635a44

金剛經集解四卷
author:: 宋　楊圭編 ^635b1

金剛經四十二分說一卷
author:: 宋　張無盡述

 ^635b3
