銷釋金剛科儀會要註解卷第四
other:: 姚秦三藏法師　鳩摩羅什　　譯
author:: 隆興府百福院　宗鏡禪師　　述
collector:: 曹洞正宗嗣祖沙門　覺連　重集
other:: 
# 依法出生分第八

orig:: 
依法出生。法法皆真。
元從一法生，四生六道，情與無情。
commentary::  ^689a33

此科昭明太子判此一段經文為依法出生分第八。
盖一切諸佛及阿耨菩提，皆從般若經大智理中出生，故云依法出生也。
法法皆真者，既從真如理中流出佛果菩提，
則一切有情無情，法法具真理。
言諸法攬理而成，故法法皆是真理。
可謂出真理之外，無片事可得也。
元從一法生者，言諸佛法身及所證菩提，無不從此般若一理而生。
故般若稱為諸佛之母，皆依般若而修，乃得成佛也。
四生六道者，此釋上文法法皆真，從一法而生之義。
言四生六道，即六凡也。
四聖含於其間，情與無情，即三世間也。
orig::  ^689a37

山河大地，體露分明。
泥牛吸水，黃河徹底清。
commentary::  ^689b14

山河大地體露分明者，呈前法法皆真之義，即總含四法界也。
可謂若人欲識真空理，心內真如還徧外，
情與無情共一體，處處皆同真法界也。
泥牛吸水者，前文依教而說，此中教外別談宗門，
以泥牛木馬表正位中事，此言泥牛吸水，
顯正中有偏，從體起用，以無說中而有說也。
黃河徹底清者，此水本渾，却言能清，表偏中有正，
攝用歸體，以有語中而無語，妙在體前，
可謂海底泥牛#CB03340;月走，岩前石虎抱兒眠。
orig:: 
　　山河如掌平。　無壞亦無成。
　千差與萬別。
　　金剛界內生
commentary::  ^689b16

此四句，言經中一切諸佛及阿耨菩提法，皆從此經流出。
所以初二句，言無情世界雖有山高河下之異，
於般若理上無一無別，故云如掌平也。
縱山有崩裂，水有枯竭，於般若理上亦無成壞也。
後二句，呈前之義。
總言十法界之相，雖有千差萬別不同，
其實從一法界真心建立，故云金剛界內生。
可謂眾生見刼盡，大火所燒時，我此土安隱，天人常充滿。
此言金剛界內無有成壞之相也。
orig::  ^689b38

○依法出生分第八。 ^689c6

【經】須菩提！於意云何〔至〕所謂佛法者即非佛法。
commentary::  ^689c8

註曰：此分名依法出生分，然依般若法出生佛果菩提也。
如來於此招告當機須菩提，於意云何？
佛意欲顯無為之福，先將有漏之福問於善現：
若人以滿三千世界盡是七寶，以用布施所作得之福德，其福德寧為多不？
下文須菩提乃答云：甚多，世尊。
善現謂大千七寶，寶多福勝，故曰甚多也。
何以故者，自徵問甚多之義。
是福德者，即事福也。
即非福德性者，非般若福德種性，不能成就菩提。
此但住相布施，唯成有漏之因，只得人天福報也。
是故如來說福德多者，於世間事福乃云多也。
佛又招告須菩提言：若復有人於此經中，
此經者，指此般若，人人俱有，箇箇周圓，
上至諸佛，下及螻蟻，亦具此經，即妙圓覺心是也，無物堪比。
有人於此經中受持四句偈等，受者直下承受，
持者時時行持，更為他人分別解說，其福勝彼七寶布施之福，
只得人天有漏之報。
此言四句之偈，以少況多。
四句功德既云無邊，況一經功德豈可思議者哉？
言其因經悟性，四句現前，福等太虗，歷劫不壞，
只至成佛，永無退轉，故云其福勝彼。
可謂爭似無為實相門，一超直入如來地是也。
古今論四句偈者不一，各執己見，初無定論。
但依銅#CB15156;記云，天親菩薩昇兜率宮，
請益彌勒，如何是四句偈。
彌勒云，無我相，無人相，無眾生相，無壽者相是也。
何以故者，佛意自徵自釋，招告善現，何故於此經受持四句，
為人講說，所得福德，勝於大千世界七寶布施也。
佛乃自答云，一切諸佛及所證菩提等法，皆從此經出。
言此經之功，極大無窮，非指此一經文字語言，乃指實相般若之心也。
所謂佛法者，佛於此再呼須菩提而告之。
所謂佛法者，乃指上文所謂阿耨菩提法也。
佛恐人泥著此佛法，故云即非佛法也。
非是真實有此佛法，乃假名為佛法而已。
盖謂佛法本來無有，唯假此法以開悟眾生耳。
如來所說佛者，令人覺也。
所說法者，令人悟也。
若不覺不悟，執取心外佛法者，即非佛法也。
傅大士頌曰，寶滿三千界，賷持作福田。
唯成有漏業，終不離人天。
持經取四句，與聖作良緣。
欲入無為海，須乘般若船。
orig::  ^689c10

寶滿三千，財施有盡。
偈宣四句，法施無窮。
發生智慧光明，流出真如妙道。
commentary::  ^690a34

寶滿三千者，言財施潤眾生之身，無飢寒苦，
得歡喜樂，只是人間天上之福，為有漏之果。
福盡墮落，依舊沉淪，故云有盡。
可謂住相布施生天福，猶如仰箭射虗空也。
偈宣四句者，言法施潤眾生之心，令聞法者心生歡喜，
見性明心，超凡入聖，得證菩提。
聽者既證菩提，說者豈不成道？
故云法施無窮也。
發生智慧光明者，此釋呈上文法施無窮，
所以言聞法之人發生本有智慧光明，又能向自性中流出真如妙道。
故經云：一切諸佛及阿耨菩提，皆從此經出也。
orig::  ^690a38

所以稱揚德勝，了達性空，徹諸佛之本源，豁一經之眼目。
還見四句親切麼處？
commentary::  ^690b10

所以稱揚者，言佛告須菩提，稱揚能持四句功德，
勝彼七寶布施之福，言持經得見自性，
聞法乃證菩提，發生智慧光明，流出真如妙道，
又能了達自性本空，真心清淨，爾得洞徹十方諸佛根本之源，
豁開一經之眼目，即指經中般若智為眼目也。
還見四句者，此是科家徵問之辭，發明四句親切之義，
此中自問，下文自答也。
orig:: 
　　真性洞明依般若，不勞彈指證菩提
commentary::  ^690b14

此是科家答上親切之義也。
言真性洞明者，行人果能洞達明了真性，
必依般若大智修持，速證菩提。
此言不勞彈指者，般若即一心也，豈心外又有菩提可證？
故云不勞彈指證菩提。
可謂彈指圓成八萬門，剎那滅却三祗刼。
orig:: 
　　徒將七寶施三千，四句親聞了上根。
　　無量劫來諸佛祖，從茲超出涅槃門。
commentary::  ^690b30

初句頌財施有盡，以七寶布施，人天受福，還有墮落也。
次句頌法施無窮，上根之人，聞四句義，
心離四相，證我空理，直至成佛，永無退轉，故云四句親聞了上根也。
後二句呈前法施無窮，從上佛佛祖祖，
見性得道，皆因法施，證入涅槃，可謂十方薄伽梵，一路涅槃門。
orig:: 
　　慧燈不滅魔難入，智鏡常明夢不侵。
　　堪嘆浮生瞌睡漢，從他萬劫恣昏沉。
commentary::  ^690b44

前二句警行人以智慧破內外惑也。
言慧燈不滅者，以法相宗中因位名慧，
言慧能揀擇，故於地位中善能揀擇大小性相邪正真妄諸法，
一一揀擇分明，以慧治內惑，以燈能破外暗，
使外魔不能入，內魔不能侵，可謂慧燈不滅也。
智鏡常明者，法相宗中果位名智，以智能決定，
故法身本智如大圓鏡，內外洞明無不照徹，
故云智鏡常明，幻妄之夢不侵也。
後二句讚歎一切眾生不悟本有智慧，
被無明煩惱盖覆，終日冥冥不覺不知，故云瞌睡漢也。
從他萬劫者，既不明此智慧，從劫至劫生死永沉，
往來六道流轉無窮，何止萬劫而已哉，故云從他萬劫恣昏沉也。
orig:: 
　　頭髮焦然乾竹釵，兩肩擔水又擔柴。
　　一生貧賤多辛苦，厭惡女身歸去來。
commentary::  ^690c12

此四句行，容女人身為苦器，盖有三監五障不得自在，
又有如此貧窮下賤逼迫身心，何不早念彌陀，
捨此貧窮困苦之身，生於淨土極樂之界？
此娑婆世界，不但女人有如此苦，盡三界二十五有六道眾生，
天有五衰之苦，人有八苦交煎，何啻兩肩擔水擔柴之苦耶？
若生西方，永離八苦，無諸惡道，但受諸樂，
直至成佛，永無退轉者矣。
other:: 
# 一相無相分第九

orig::  ^690c40

一相無相。本自如然，不在口宣傳。
五果四向，誰後誰先？
commentary::  ^691a6

此科昭明太子判此一段經文，名為一相無相分第九。
盖四果人雖有差別不同，同證一實相之理。
實相者，無相也。本自如然者，本來自具真如妙理也。
不在口宣傳者，其實此真如妙理，口欲談而詞喪，
心欲緣而慮忘，理圓言偏，言生理喪也。
五果四向者，即五不還果也，是第三果阿那含人居五淨居天，
斷惑有五種那含果也。
四向者，即第四果人離四向證四果也。
誰後誰先者，言五果四向人有利鈍不同，
斷惑出三界，利根者先斷先證，鈍根者後斷後證也。
orig::  ^691a10

絲毫不掛，萬法周圓。
圓明彌滿，無心照大千。
commentary::  ^691a30

此論前來五果四句，有先後，有利鈍，斷惑出三界，
證四果，差別不同也。
今言絲毫不掛，似最上頓宗，了萬法本空，
真心本淨，無惑可斷，無果可證，故云萬法周圓，
似真如徧於萬法，故法法周備，圓滿具足也。
圓明彌滿者，此喻本有真心，靈光獨耀，
如中秋月，普照十方，可謂一點靈明通宇宙，那分西竺與曹溪。
orig:: 
　　五果并四向，本體元無相，兩目不相似。
　　鼻孔都一樣
commentary::  ^691a32

五果者，即五種那含果也。
四向者，即四果阿羅漢向。
向者，往也，將往四果出三界也。
本體元無相者，雖五果四向差別不同，以真如本體理上元來無相也。
兩目不相似者，呈前五果四向，從凡至聖，
修證階級各各不同，如人兩目左右必不相似一般也。
鼻孔一樣者，言所悟真理實然不異，故云鼻孔都一樣也。
orig::  ^691b2

○一相無相分第九。 ^691b16

【經】須菩提！於意云何〔至〕色、聲、香、味、觸、法，是名須陀洹。
commentary::  ^691b18

註曰：此分之義，敘得果之疑因也。
從上無為法不可取說而來。
論云：向說無為法不可取說，云何聲聞各取自果如證而說也？
此下顯斷疑之義。
盖四果雖差別不同，同證一實相理，故云一相無相也。
梵語須陀洹，華言入流。
佛於此招告當機須菩提。
於意云何？佛恐四種羅漢不知以無念為宗，
尚萌所得之念，故設問告之云：須陀洹能作是念：我得須陀洹果不？
意云：汝能作得果得道之念不？
須菩提答之云：不也。
言不作得果之念也。
須菩提復向佛說須陀洹人所得之實，故稱世尊。
何以故者，乃徵問之辭。
以何意故名須陀洹？
此人名為入流，言得入聖人之流，斷三界八十八使見惑，
離四趣生證初果位，故云入流也。
而無所入者，言此人心無所得之念，不入六塵境界，
斷除人我執著之相，以無取心契無得理，故名須陀洹也。
傅大士頌曰：捨凡初入聖，煩惱漸輕微，
斷除人我執，剏始證無為。
緣塵及身見，今者乃知非，七返人天後，趣寂不知歸。
orig::  ^691b20

【經】須菩提！於意云何〔至〕而實無往來，是名斯陀含。
commentary::  ^691c8

梵語斯陀含，此云一來，即第二果阿羅漢也。
佛於此招告當機須菩提：於意云何？
佛恐於所得果上，心有所得之念，故設問告之：於汝心意云何？
斯陀含能作是念：我得斯陀含果不？
佛意云：汝能作得果得道之念不？
須菩提答之云：不也。
言我不作得果之念。
須菩提復向佛說斯陀含人所得之實，故再稱世尊。
何以故者，徵問義。
以何意故，名斯陀含？
此斯陀含者，名一往來。
盖以欲界有九品思惑，前六品已斷，後三品未斷，
更須於欲界一往天上受生，一來人間受生，不復再來人間也。
而實無往來者，此人證無為果時，而心無所得，
不見有往來之相，故名斯陀含也。
orig::  ^691c10

【經】須菩提！於意云何〔至〕而實無不來，是故名阿那含。
commentary::  ^691c34

梵語阿那含，此云不來，即第三果阿羅漢也。
佛於此招告當機須菩提。
於意云何？佛恐此人於所得所證，心有執取之念，
故設問告之云：阿那含能作是念：我得阿那含果不？
佛意云：汝能作得果得道之念不？
須菩提答之云：不也。
意云：我不作所得之念。
須菩提得向佛言：阿那含人所得之實，故稱世尊。
何以故者，自徵問義。
以何意故，名阿那含？
此阿那含，名為不來。
盖此人於欲界思惑已斷，更不來欲界受生，故名不來也。
而實無不來者，此人已悟人法俱空，心無所得，
而實無不來之相，故名阿那含也。
orig::  ^691c36

【經】須菩提！於意云何〔至〕即為著我、人、眾生、壽者。
commentary::  ^692a10

梵語阿羅漢，華言殺賊，名含三義：其一殺煩惱惑使，
其二後報不來，其三應受人天供養。
又名無學，以三界內見思煩惱已盡，究竟真理無法可學，
故名無學，即第四果阿羅漢也。
佛於此招告當機須菩提：於意云何？
此阿羅漢能作是念：我得阿羅漢道不？
佛恐此人心有所得之念，故問云：汝能作得道得果之念不？
須菩提答之云：不也。
意云：我不作得道之念。
須菩提復向世尊說無所得之實，故再稱世尊。
何以故者，自徵問義。
以何意故名阿羅漢？
此阿羅漢實無有法名阿羅漢。
此人自初果至四果，皆因證此無為之體，實無有法可取可捨。
既無取捨，境智俱亡，豈有得果之心？
我心既空，無得道念，故名阿羅漢。
須菩提又稱：世尊！
若阿羅漢作是念：我得阿羅漢道。
即著我、人、眾生、壽者。
意云：若阿羅漢於道有得、於法有取，作得道之念、
有所得之心，即我相未除，是凡夫行，則著我、
人、眾生、壽者也。
orig::  ^692a12

【經】世尊！佛說我得無諍三昧〔至〕我是離欲阿羅漢。
commentary::  ^692a44

此言須菩提再稱世尊云，佛說我得無諍三昧，
人中最為第一，是第一離欲阿羅漢者，乃是善現明佛先許我得無諍三昧。
言無諍者，一念不生，諸法無諍也。
梵語三昧，此云正定，離諸邪定故也。
人中第一者，言得此無諍精妙之處，於諸弟子中最為第一也。
然善現所證之果，不過無學，而世尊獨稱第一者，以無諍故也。
第一離欲者，以三界煩惱貪心，即名為欲，
以善現微細四相，皆以滅盡，愛染不生，故云離欲阿羅漢也。
世尊！我不作是念者，須菩提復向佛說無所得之念，故再稱世尊！
我不作是念，我是離欲得道果者，以須菩提外不取離欲之名，
內不執所得之果也。
orig::  ^692a46

【經】世尊！我若作是念〔至〕而名須菩提是樂阿蘭那行。
commentary::  ^692b22

此明須菩提恐大眾不知去所得心，是以啟咨世尊，至於再四。
我者，即須菩提自稱也。
我若作是念，我是得道得果阿羅漢，世尊則不說我須菩提是樂阿蘭那行者。
梵語阿蘭那，此云無諍。
我若作是念，世尊則不應記我無諍之行最為第一，以我須菩提實無所行。
盖以心無所得，離三界欲，證四果法，得無諍三昧，
方受須菩提名，所以佛許須菩提是樂阿蘭那行者。
傅大士頌曰：無生即無滅，無我復無人，
永除煩惱障，長辭後有身。
境亡心亦滅，無復起貪瞋，無悲空有智，翛然獨任真。
orig::  ^692b24

人天往返，諸漏未除，道果雙忘，無諍第一。
超凡入聖，從頭勘證，將來轉位回機，透底盡令徹去。
委悉麼？
commentary::  ^692b44

人天往返者，言初果人，七生天上，七生人間，
斷三界八十八使見惑盡，方證初果。
言二果人，一生天上，一生人間，斷欲界五趣雜居地中前六品思惑盡，
方證二果。言三果人，一往天上，斷欲界後三品思惑盡，
方出欲界，再不來欲界受生，方證三果。
居五不還天，斷後八地中七十二品思惑盡，
方出三界，故云人天往返也。
諸漏未除者，言六根發識，六塵牽引，皆為漏也。
凡夫漏於有為，二乘漏於無為，菩薩漏於中道。
今正言初果、二果、三果及四果，阿羅漢雖斷三界內見、
思二惑，得出三界，已是漏在界外，尚滯偏空，
墮於無為，故云諸漏未除也。
道果雙忘者，言阿羅漢已斷見、思二惑，
證無為理，遣去得道得果之執，方稱無諍第一之行，
故云道果雙忘，無諍第一也。
可謂迷悟到頭俱莫戀，眼中金屑無難留。
超凡入聖者，言初果至於四果無諍三昧阿蘭那行，
謂之從頭勘驗，次第皆是斷惑證果而來也。
轉位回機者，此科家拈情意云：阿羅漢雖是從凡入聖，
得證無為，住在二乘，#CB01926;心泯智，
捨有趣無，精進研窮，滅受想定，須要轉去二乘之位，
回滯小乘之機，於此發菩提心，修菩薩行，謂之轉位回機。
將前滯小之意，盡令透底徹去，纖毫不存，
可謂眼中撥盡黃余屑，觸處縱橫鳥道玄。
還委悉麼者，乃科家審問之辭，要人著眼也。
似我如上所說，汝諸人會麼？
下文伸答是也。
orig:: 
　　勿謂無心云是道，無心猶隔一重關
commentary::  ^692b48

此二句是同安察禪師頌心印偈中末後兩句，
科家引來比無心之義，言初果不入六塵不著聖流無心也，
二果不著往來之相無心也，三果不著不來之相無心也，四果不著有無之相無心也。
涅槃經云：阿羅漢已離子縛，以因中為子，
即八十一品思惑，故得無心也。
無心猶隔者，此阿羅漢果縛猶存，執涅槃果有苦依身在，
有說涅槃之苦依著法身，故隔一重關也。
故大論云：二乘雖破三毒煩惱不了了盡，
如香在器中，香雖去而餘氣猶存。
若乳母衣久故垢著，以淳#CB01926;水洗淨，雖無有垢而垢氣猶存。
此喻二乘既有餘習，故謂之隔關也。
orig:: 
　　果位聲聞獨善身，寂然常定本非真。
　　回心頓入如來海，倒駕慈航逆渡人。
commentary::  ^693a2

前二句行容二乘行相，如獐獨跳，不顧本羣，
唯能自利，不能利人，所以獨善其身也。
雖是寂然常在定中，非是大乘真實之道，
無餘涅槃，故云非真也。
後二句指示大乘真實之道，謂二乘人回小向大，
發菩提心，行菩薩行，回二乘人趣寂之心，頓入如來妙覺果海也。
從妙覺海倒駕慈航，逆流而出，即返入塵勞，
分身九界，興慈運悲，廣利有情，故云逆渡人也。
orig:: 
　　樓頭畫皷五更闌，爭柰眾生被眼瞞。
　　不見性天光燦燦，但於夜後黑漫漫。
commentary::  ^693a28

此四句，明大地眾生，從晝至夜，只貪世事，
不明真性，眼被色牽，耳隨聲轉，鼻舌身意，亦復如是。
闌者，盡也，言五更之闌，謂五更將盡而天明也。
眾生被眼瞞者，言眾生盡此一夜，只貪睡眠，
及至日間，又被色轉，不知日用見聞，皆是當人自性，所以被眼瞞也。
後二句，謂被眼瞞之義。
不見性天者，言世人只知貪眠見色，被物所迷，
不知見色即是見心，聞聲即是聞性，所以不見性天之道也。
但於夜後者，既不明性天之道，只管向外馳求，
迷頭認影，如處長夜，夢寐莫曉，故云夜後黑#CB17837;#CB17837;者矣。
orig:: 
　　極樂國中真快樂，永無八難及三災。
　　常聞天樂空中響，敢勸眾生歸去來。
commentary::  ^693a48

此四句歎西方境勝令人歸向也。
初句言生西方人蓮華化生，思衣得衣、
思食得食，無生死苦、無憂悲苦，故曰快樂，
可謂稱身瓔珞隨心現，盈器酥酡逐念來也。
次句言彼國眾生無諸眾苦，即八難三灾也。
八難者，一地獄難、二餓鬼難、三傍生難、
四盲聾瘖瘂難、五世智辯聦難、六佛前佛後難、
七北拘盧洲難、八無想天難，故云八難也。
三灾者，大三灾即水火風也，小三灾即刀兵疫病饑饉也。
淨土無有此苦，故云永無八難三灾也。
三句言彼佛國土常作天樂，又云彼佛國土微風吹動諸寶行樹及寶羅網，
譬如百千種樂同時俱作，故云天樂空中響也。
四句結頌，乃是科家慈心太切，既是淨土如此之樂、
娑婆如此之苦，我今普勸汝等眾生急早念佛同歸淨土。
優曇頌曰：老來死至怎生醫？
樂土風光誰得知？
到者同名無量壽，因從此界念阿彌。
故云敢勸眾生歸去來也。
other:: 
# 莊嚴淨土分第十

orig::  ^693b24

莊嚴淨土。錦上添花。
徒勞任算，沙然燈昔日，授記無差。
commentary::  ^693c8

此科昭明太子判此一段經文，為莊嚴淨土分第十。
盖菩薩以清淨心，不住六塵，均修萬行，
莊嚴法身淨土，故名莊嚴淨土也。
錦上添花者，言此法身淨土，人人本有，
如錦相似，菩薩復假萬行莊嚴，如錦上添花，乃是稱性莊嚴淨土也。
徒勞任筭沙者，此是科家與人拈情，恐人向莊嚴處認著，
既是法性本有淨土，何假莊嚴，故云徒勞任算沙也。
然燈昔日者，如佛問須菩提，如來昔在然燈佛所，於法有所得不？
須菩提答云，於法實無所得。
佛言，如是如是，以實無有法可得，是故然燈於我授記，
汝於來世，當得作佛。
科家意謂，似此實無有法可得，方是於理無有差錯也。
可謂分明不受然燈記，自有靈光耀古今。
orig::  ^693c12

因風吹火，末後拈華，誰人會得？
迦葉便笑他。
commentary::  ^693c38

此科因然燈授記，而言無法可得，故云因風吹火，
所以世尊末後拈華，倣傚成風也。
誰人會得者，此言世尊既因然燈授記，
無法可得，所以末後拈華，誰人會得？
唯有迦葉破顏微笑，會得無說無傳本有之道，所以便笑他也。
orig:: 
　　莊嚴生淨土。　金粟眼中沙。
　初生全泄漏。
　　末後又拈華
commentary::  ^693c40

前二句拈情也。莊嚴生淨土者，前來有為教中，菩薩以六度萬行為莊嚴法身淨土。
佛恐須菩提執著實有莊嚴，故問云：菩薩莊嚴佛土不？
此須菩提即以大乘理答之云：莊嚴淨土者，
即非莊嚴，是名莊嚴。
此明自性之土不在莊嚴，自性無相，量等虗空，如何莊嚴也？
佛又云：菩薩生清淨心，不著六塵，應無所住而生其心，方是莊嚴淨土。
科家意云：須菩提雖然稱理莊嚴，還有此莊嚴之念。
所以云：金屑雖貴，落眼成塵。
故云：金粟眼中沙也。
初生全泄漏者，此是科家把住世尊之義。
言真淨界中，本無諸佛出世，今生梵宮，已是漏泄真機。
謂初生時，周行七步，目顧四方，一手指天，
一手指地，天上天下，唯吾獨尊。
古德云：指天指地語朗朗，送語傳言出畫堂，
使者尚能多意氣，主人應是不尋常。
此貶傳言送語漏泄真機，故云：初生泄漏也。
末後拈華者，言佛住世四十九年，談經三百餘會，
即是應機而說至理，本來無言，所以末後拈華，迦葉微笑。
世尊云：吾有正法眼藏，涅槃妙心，付囑迦葉，
汝善流布，勿令斷絕。
此明拈華雖顯無言之道，爭柰付囑已落第二門頭，豈非漏泄也？
orig::  ^694a6

○莊嚴淨土分第十。 ^694a46

【經】佛告須菩提於意云何〔至〕於法實無所得。
commentary::  ^694a48

註曰：此分之名為莊嚴淨土分者，以菩薩修六度萬行，
布施戒定慧等一切善法，皆名莊嚴。
外不染六塵，內無我人相，不著斷滅，故名淨土也。
時佛於此招告當機須菩提：於意云何？
於汝心意如何？又云：如來昔在然燈佛所，於法有所得不？
此乃佛恐須菩提疑佛因中昔受然燈之記，
於法實有佛果菩提所得，故興此問也。
須菩提向佛答云：不也。
世尊！如來在然燈佛所，於法實無所得。
意云：於般若真空理上，實無所得之法也。
傅大士頌曰：昔時成善慧，今日號能仁。
看緣緣是妄，識體體非真。
法性非因果，如理不從因。
謂得然燈記，寧知是舊身。
orig::  ^694b2

【經】須菩提！於意云何〔至〕即非莊嚴，是名莊嚴。
commentary::  ^694b24

佛於此招告當機須菩提：於意云何？
菩薩莊嚴佛土不？
佛意恐須菩提起疑：前來既言法不可取，
云何諸菩薩以修六度萬行，取莊嚴淨土耶？
故佛問之：汝謂菩薩修行六度莊嚴，欲取佛淨土不？
須菩提自答云：不也。
世尊意云：不取相莊嚴佛土，故稱世尊也。
何以故者，乃是自徵之義。
以何意故，菩薩不取相莊嚴佛土？
又答云：莊嚴佛土者，即非莊嚴，是名莊嚴。
須菩提意云：此莊嚴佛土者，謂菩薩修六度萬行，
造寺寫經，布施供養，此是著相有為莊嚴，故云即非莊嚴也。
若菩薩心常清淨，不向外求，任運隨緣，
一無所得，行住坐臥，於道相應，故云是名莊嚴佛土也。
傅大士頌曰：掃除心意地，名為淨土因，
無論福與智，先且離貪瞋。
莊嚴絕能所，無我亦無人，斷常俱不染，頴脫出囂塵。
orig::  ^694b26

【經】是故，須菩提！諸菩薩〔至〕應無所住而生其心。
commentary::  ^694c6

是故者，乃結上起下之辭也。
以前文云，菩薩於法實無所得，又不取相莊嚴佛土，
以是之故，佛再告須菩提，諸菩薩摩訶薩，應如是生清淨心。
佛意勸勉菩薩，應當如是生真如無染清淨之心也。
下文顯生清淨心，所以不應住色者，即不住六塵境，是生清淨心也。
應無所住者，即不住六塵，不住善惡，不住凡聖，不住生死涅槃等也。
而生其心者，即是諸佛清淨心體，不生不滅，
不增不減，盡十方世界，獨露此一箇真心也。
orig::  ^694c8

【經】須菩提！譬如有人〔至〕佛說非身，是名大身。
commentary::  ^694c26

梵語須彌盧，此云妙高。
以此山四寶所成曰妙，獨出眾山曰高。
又名山王者，謂在眾山之中，故稱王也。
佛以此為喻，故招告須菩提言：譬如有人身如須彌山王，於意云何？
是身為大不？佛意以人身高大如須彌山，
實無此理，謂之非喻而喻比。
況真性無相，色褁太虗，雖須彌山不足比其高大，
故託大身，所以為問。
故云：是身為大不？
須菩提答之云：甚大。
以須菩提深悟佛義，遂有甚大之對，故再稱世尊也。
何以故者，乃自徵之義。
以何意故，名之為大？
又恐大眾未曉，重為辯之曰：佛說非身，是名大身。
言非身者，即法身也，真心也。
以謂法身心量廣大，等虗空界，無形無相，
無可比類，方名大身。
傅大士頌曰：須彌高且大，將喻法王身。
七寶齊圍遶，六度次相隣。
四色成山相，慈悲作佛因。
有形終不大，無相乃為真。
orig::  ^694c28

如來續焰然燈，實無可得之法；菩薩莊嚴佛土，應無所住之心。
諸妄消亡，一真清淨。
commentary::  ^695a10

如來續焰者，即釋迦因中，為善慧仙人，
献華於然燈佛，證無所得法。
然燈佛授記云：汝於來世，當得作佛，號曰釋迦。
故云續焰。然燈實無所得之法也。
菩薩莊嚴者，菩薩以無所住心，不住六塵，
生清淨心，莊嚴法身淨土也。
諸妄消亡者，即不染六塵，諸妄消亡，唯顯一真清淨無染之道也。
orig::  ^695a14

昔究法華妙旨，親感普賢誨言，清淨身心，
安居求實，冥符奧義，豁悟前因，直得心法兩忘，根塵俱泯。
且道莊嚴箇什麼？
commentary::  ^695a26

此是科家舉自證驗他也。
言我昔究法華妙旨，至八百身功德處，
經云：得清淨身，如淨瑠璃。
眾生喜見其身淨故，三千大千世界眾生，
生時死時，上下好醜，生善處惡處，悉於中現。
於此有疑，然後作觀思惟，親感普賢菩薩誨語云：
汝有身心在，未得身根清淨。
科主於是清淨身心，安居靜室，復起觀智，
以求實相，忽然有省，冥符經中奧義也。
豁悟前因者，即科主自悟前世之因也。
心法兩忘者，此明豁悟前因所以也。
直得心忘四相，法忘二執，內根不生，外塵自泯也。
可謂心是根，法是塵，兩種猶如鏡上痕，
痕垢盡時光始現，心法雙忘性即真也。
且道莊嚴者，乃科主徵問之義，竟云：既是心法兩忘，又莊嚴箇什麼？
可謂虗空無面目，何用巧粧眉也。
orig:: 
　　彈指圓成八萬門，剎那滅却三祇劫
commentary::  ^695a32

此二句以顯大乘圓頓境界，初發心時便成正覺，
於一念之間頓成佛道，不經三阿僧祇劫而修，
當下圓成八萬法門佛事，可謂爭似無為實相門，一超直入如來地矣。
orig:: 
　　正法眼中無所得，涅槃心外謾莊嚴。
　　六座空寂無人會，推倒須彌浸玉蟾。
commentary::  ^695b12

前二句頌如來受記然燈，以正法眼藏，
涅槃妙心，佛佛授受，祖祖相傳，不立文字，名為教外別傳。
雖有傳而無法可傳，雖有授而無法可受，故云正法眼中無所得也。
既是正法眼中無有所得之法，即今涅槃心外謾說莊嚴淨土也。
此言即心之道，心外無法，可謂有燈堪照世，無法可傳人也。
後二句牒經文義，經云：應如是生清淨心，不應住色聲香味觸法。
生心既是不住六塵，却是六塵空寂，顯出涅槃妙心，
爭柰無人領會，如推倒須彌相似。
玉蟾即月之別名，以日月遶須彌行，故有晝夜之隔。
今言推倒須彌，日月同處，不分晝夜，亘古常明。
既是天上之月常明，水中玉蟾亦常浸也。
境喻六塵，既是空寂，涅槃妙心常顯，即心即境，
寂照不分，故云推倒須彌浸玉蟾也。
orig:: 
　　百歲光陰一剎那，凌晨淨口念彌陀。
　　看經讀誦無休歇，必免當來過奈河。
commentary::  ^695b24

此四句，歎時光易度，剎那不停。
何不念佛看經，禮佛行道。
堅持一念之真，勿逐六根之妄。
必免當來，不墮三途。
可謂誦一卷經，通身慶快。
念千聲佛，滿口光明。
orig:: 
　　造論弘經大辯才，馬鳴龍樹及天台。
　　圭峰乃至清涼老，總勸西方歸去來。
commentary::  ^695c8

造論弘經者，即馬鳴、龍樹，各造諸部之論，弘大乘經也。
天台、圭峰、清涼，弘宣大乘諸部經典也。
皆具戒定慧，有大辯才也。
馬鳴菩薩依楞伽經、勝鬘經、密嚴等經，
而造起信論、佛性論、寶性論，以弘諸大乘經。
而起信論中，其末結歸曰：復次，眾生初學是法，
欲求正信，其心怯弱，以住於此娑婆世界，
自謂不能常值諸佛，懼謂信心難可成就，
意恐退者，當知如來有勝方便，攝護信心，
謂以專意念佛因緣，隨願得生他方佛土，
常見於佛，永離惡道。
大論云：此菩薩道成，劫號大光明佛，今乃助化，
示居八地，父名盧伽，母名瞿耶，又名功德日菩薩也。
龍樹菩薩乃依八部般若及諸空宗經典，
而造大智度論一百卷、中論四卷、十二門論一卷，亦弘大乘經也。
入楞伽經：佛告大慧：汝當知，善遊涅槃後，
未來世當有，持於我法者。
南天國土中，大明德比丘，厥號為龍樹，能破有無宗。
世間中顯我，無上大法寶，得初歡喜地，往生安樂國。
後造大智度論，中云：佛是無上法王，諸大菩薩為法王臣，
諸臣所尊者，唯佛法王，是故菩薩應當念佛也。
後曇鸞法師，一夕室中見梵僧，謂曰：吾龍樹也，
居淨土久矣，以汝同志，故來相見。
鸞曰：何以見教？樹曰：已去不可及，未來未可追，現在今何在？
白駒難以回。言訖不見。
曇集眾念佛而終也。
天台智者大師製造法華玄義二十卷，
涅槃疏、金光明疏、天台止觀及四教儀、淨土十疑折攝二門。
師於新昌大石像前告滅。
弟子請問，生方曰：吾諸善友皆從觀音而來迎我。
及夜，見有佛至。臨終，說諸法門，令唱無量壽經及觀經題目。
及顧大眾，合掌讚曰：四十八願，莊嚴淨土。
華池寶樹，易往罪人。
火車相視，一念改悔，尚得往生；況戒、定、
慧熏修聖行道力，實不唐捐！
言訖，稱三寶名，安然而滅。
後有僧求知，生方乃夢觀音金容數丈，
智者從後而告僧曰：汝心有疑，決不得生！
故知智者已生西方决矣。
信不誣哉！圭峯釋經造疏鈔，亦勉入念佛求生西方。
清涼國師製造華嚴疏鈔百有餘卷。
普賢菩薩教善財發十大願。
清涼曰：若有行人於此大願受持、讀誦，
是人命終，一切諸根悉皆壞散，一切親眷悉皆捨離，一切威勢悉皆是失。
唯此願王不相捨離，於一切時引導其前，一剎那中即得往生極樂世界。
到已，即見阿彌陀佛生蓮華中，蒙佛授記，
言：於十方世界以智慧力隨眾生心而為利益，
不久當坐菩提道場，成等正覺，拔彼眾生，得生彼國。
總十有四頌，皆勸念佛往生淨土也。
other:: 
# 無為福勝分第十一

orig::  ^695c20

無為福勝。四句堪誇，如塵比數沙。
住相布施，凡聖皆差。
commentary::  ^696b10

無為福勝者，此科昭明太子判此一段經文為無為福勝分第十一，
以持經功德顯般若智能出生佛果菩提之法，故名無為得福勝也。
四句堪誇者，以持經四句功德勝前七寶布施功德，故云堪誇也。
如塵比數沙者，此科如恒河中所有沙數寧為多不？
須菩提答言甚多，以此喻有為布施福多也。
住相布施者，此科佛說以沙數七寶布施於人，
得福雖多乃是住相有為，人天之福未出有為，
福盡墮落不免輪迴，故云凡聖差也。
orig::  ^696b14

無來無去，月照簾下。
無根樹子，常開四季華。
commentary::  ^696b32

此科若人於此經中受持四句偈，為他人說，
而此福德勝前大千世界七寶布施之福，
以持經見性成佛，永無退轉。
所以無來無去，無生無滅，此顯般若真空無為之道，
如月當天，光通玉戶，千江普應，一月無虧，
故云無來無去，月照簾下，可謂家家門掩蟾蜍月，處處鸎啼楊柳風也。
無根樹子者，此明般若真智無形無相，
如無根樹子，常開四季之華，可謂枯木花開，
漏出先天境界，冷#CB01926;豆#CB15090;，
衝開鼻祖玄關也。
orig:: 
　　四句絕堪誇。　河沙數漸多。
　算來無一法。
　　靜處娑婆訶
commentary::  ^696b34

前二句，牒持經功德最勝，故云四句絕堪誇也。
若人能持四句之功德，勝過恒河沙布施之福德，故云河沙數漸多也。
後二句，科家恐人聞四句福勝，於此執著，故與拈情。
雖四句功德，勝過七寶布施之功，若以真空理上筭來，
無有一法可得，不如有人於寂靜處，受持一婆婆訶功德，速到彼岸也。
梵語娑婆訶，此云速疾到彼岸矣。
orig::  ^696c8

○無為福勝分第十一。 ^696c22

【經】須菩提！如恒河中〔至〕而此福德勝前福德。
commentary::  ^696c24

註曰：此分經文，佛欲顯無為福勝，故先以恒河沙數等恒河問之云：
須菩提！如恒河中所有沙數，如是沙等恒河，乃至寧為多不？
此恒河者，正云殑伽河，此翻云從天堂來，周圍四十里。
佛多近此，以取為喻。
盖因眾人而所常見，故取為譬喻也。
然佛以此恒河沙數等恒河，問於須菩提：寧為多不？
欲使先悟此沙之多數，然後以持經之四句比之猶多，故乃問之也。
須菩提領解佛義，答云：甚多世尊！
但諸恒河尚多無數，何況其沙？
意云：以恒河中沙數，一沙即為一河，是諸河中各有其沙，
河尚無數，何況其沙也。
佛乃復告當機須菩提：我今實言告汝，
若有男子女人，以七寶滿爾所恒河沙數三千世界，
以用布施，得福多不？
佛乃重顯無為之福，勝有為之福也。
前第八分中，以大千世界七寶布施之福問之，
此分以恒河沙數大千世界七寶布施之福問之，云得福多不？
佛意重顯持經是無為福，倍倍轉勝也。
須菩提答之云：甚多，世尊。
佛告須菩提，若男子女人，於此經中，乃至受持四句偈等，
為他人說，而此福德，勝前福德。
佛意受持此經四句之偈，即自見性，得證菩提。
又為他人講演解說，教人見性，成無上道，
永出輪迴，高超三界。
所以勝過前來以恒河沙數七寶布施之福，
盖謂有相福德，未出三界也。
智者頌曰：恒河數甚多，沙數更難量，舉沙齊七寶，能持布施漿。
有相皆為幻，徒言智慧強，若論四句偈，此福永為長。
orig::  ^696c26

滿積恒沙七寶，周回布施三千。
福德分明，因果不昧。
能宣四句之偈，勝前萬倍之功。
用真智以照愚，如急流而勇退。
且道退後如何？
commentary::  ^697a28

前四句，牒經文之義也。
以滿積恒河沙世界七寶布施於人，此但受人天之福，
未出有漏，修有漏因，感有漏果，故乃福德分明，因果不昧。
先標喻文，後以法合也。
後四句，顯受持此經於人，宣說四句之偈功德，勝前七寶布施功德萬倍之多也。
用真智者，此行容持經功德勝之，所以此言持經，以顯真智當人自性也。
照破愚惑，如明來暗#CB16472;，
智起惑亡，故云照愚也。
如急流勇退者，喻眾生心內雜思妄惑，
如急流之水相似，若是行人大智現前，妄惑勇退也。
且道退後者，此是科家自徵問義，向下伸答是也。
orig:: 
　　象踏恒沙徹底過，大千沙界百雜碎。
commentary::  ^697a34

此二句答上問之義也。
教中有兔馬象三獸渡河之喻，兔喻聲聞浮水而過，
馬喻緣覺入水而過，象喻菩薩徹恒河底而過，河喻真空之理。
三人雖悟一理，見有深淺，此金剛經窮諸法底蘊。
若大乘菩薩用真智以照愚，如急流而勇退，
直得諸法皆空，大千粉碎，可謂一人發真歸源，十方虗空悉皆消殞也。
orig:: 
　　重增七寶滿恒沙，如棄甜桃覓苦瓜。
　　豁悟真空元不壞，百千三昧總虗花。
commentary::  ^697b10

此四句總是拈情也。
前二句以世界七寶布施於人，是有為福，
不能見性，如棄甜桃覓苦瓜相似。
後二句直指本源。
若是行人受持此經，悟真空理，元來不壞。
此真空者，即實相真空，不同斷滅之空，
即指色相之上當體全空，故云真空也。
此理無成無壞，故云不壞也。
傅大士頌曰：有物先天地，無形本寂寥。
能為萬象主，不逐四時凋。
若能悟此一段真空，就是百千三昧，也是空中之花。
三昧只為遣有，今既悟真空，一切有為事法決定無有也。
可謂大千沙界海中漚，一切聖賢如電拂。
orig:: 
　　百歲光陰撚指間，奔馳不定片時閑。
　　煩君點撿形骸看，多少英雄去不還。
commentary::  ^697b28

起句歎光陰迅速，如撚指間便過也。
二句歎每日奔波不定，無有片時之閑也。
後二句令人省會，向自己形骸之上檢點，看多少英雄一去不還也。
傅大士頌曰：精魄隨陰路，游魂入死關。
只聞千萬去，未見一人還。
寶馬空嘶立，庭花永絕攀。
早求無上道，應免四方山。
orig:: 
　　勢至悲光絕點埃，塵塵剎剎現如來。
　　真心量與觀音等，接引眾生歸去來。
commentary::  ^697c4

前二句頌二菩薩光明各照千佛世界，
其中人民有急難恐怖官詞苦楚，一切惡事逼迫一心歸命，
光照之處悉皆解脫也。
勢至者，言菩薩有大勢力拔濟眾生，但有稱名禮拜菩薩即至其前，
故云勢至也。絕點埃者，讚菩薩悲光熾盛之極，
一切眾生肉眼仗菩薩光即得徹見十方世界塵中之剎，剎中有佛於眾生說法也。
古德云：高超淨土捨娑婆，一步歸來快樂多，
常寂光中都坐斷，塵塵剎剎是彌陀。
後二句美此菩薩心量行願與觀世音菩薩無二無別，隨逐彌陀化主接引眾生同歸淨土也。
other:: 
# 尊重正教分第十二

orig::  ^697c20

尊重正教。誰敢輕慢，塔廟在身邊。
人人本有，箇箇皆然。
commentary::  ^697c40

此科昭明太子判此一段經文為尊重正教，
分第十二，以此經所在之處則為有佛，
若有弟子持誦此經，即為三寶俱在，感得天人供養，
尊重持經之人，故云尊重正教也。
誰敢輕慢者，此言三寶既在，天人尚重，
誰敢輕而不信，慢而不敬也。
塔廟在身邊者，乃科家分明指出此塔在人身邊，不可遠尋也。
故經云隨說此經乃至四句偈等，當知此處一切世間天、
人、阿脩羅皆應供養，如佛塔廟。
若是經典所在之處，則為有佛，言其般若之智是佛法身舍利，
故云塔廟在身邊也。
人人本有者，言此塔廟既在當人身邊，
人人本具不從外得，故云本有，不假修成本來自然，故云箇箇皆然者耳。
orig::  ^697c44

金剛寶藏，體自周圓。
若還信受，拈來自檢看。
commentary::  ^698a20

此是科家分明指示。
上云塔廟在身，人人本有，今乃教人受持此個金剛寶藏，
周徧法界，圓褁十方，頭頭顯現，法法全彰，
眼見耳聞，無非寶藏，故云體自周圓也。
若還信受等者，科家意云：我今如此分明指示，
汝若信受此法，爾試拈來自家檢點，看是也不是者哉。
orig:: 
　　起坐皆尊重。　常親塔廟前，如如元不動。
　　處處得安然
commentary::  ^698a22

前二句牒經文義云：若是經典所在之處，
則為有佛，如佛塔廟。
若是有人受持此經，於四威儀中常自尊重保守，如親在塔廟之前相似。
塔廟者，唐梵兼舉，梵語塔波，唐言廟塚。
又云：藏佛舍利謂之塔，供佛形像謂之廟也。
後二句消歸於理而得自在。
若是行人不隨境轉，其心如如不動，於四威儀中安然自在也。
orig::  ^698a38

○尊重正教分第十二。 ^698b4

【經】復次，須菩提！隨說是經〔至〕則為有佛，若尊重弟子。
commentary::  ^698b6

註曰：此分經文名尊重正教分，以般若是諸佛母，
能出生佛果菩提，一切諸法但能持誦四句之偈，
乃感天人尊重供養，故云尊重正教也。
佛於是再呼須菩提云：此經隨其所在之處，
若有人受持讀誦為人演說，乃至一四句偈，
則其功德利益甚深廣大，當知此處感得天人阿修羅皆應供養，
如佛塔廟即為有佛。
以般若是如來法身舍利，經云佛告藥王言：
若經卷所住之處，皆應起七寶塔，極令高廣嚴飾，
不須復安舍利，此中已有如來全身，若有人得見此塔禮拜供養，
當知是人皆近阿耨菩提是也。
何況有人盡能受持者，上云持四句之功如佛真身，
舍利寶塔在於此處，何況有人盡能具足受持讀誦此經全文，
當知此人即能成就無上佛果菩提第一希有之法也。
若是經典所在之處者，佛意云此般若經典即法寶也，
則為有佛即佛寶也，尊重弟子即僧寶也，故云經典所在之處即三寶共居也。
尊重弟子者，又因經勝故當尊重，學居師後故稱弟，解從師生故稱子也。
傅大士頌曰：恒沙為比量，分為六種多，
持經取四句，七寶詎能過？
法門遊歷處，供養感修羅，經中稱最勝，尊重似佛陀。
orig::  ^698b8

慈愍三根，隨說乃人天敬仰；受持四句，皆應如塔廟尊崇。
常行無念之心，實為希有之法。
如何是最上第一句？
commentary::  ^698c2

此文牒經中之義也。
佛說此般若經，以慈愍之心，隨三種根器，說三乘教法。
又隨說者，若有行人，隨其所在之處，解說此經，
或受持讀誦，但以四句，乃感天人敬仰，
如塔廟尊崇，似佛與大弟子現在之說也。
常行無念之心者，若是行人，常行無念，
即心離四相，境絕六塵，以無著之心，讀誦講演，實為成就最上第一希有微妙之法也。
最上第一者，乃是科家徵問之義。
經云：最上第一希有之法。
故問云：如何為第一句？
下文伸答而顯露也。
orig:: 
　　非但我今獨達了，恒沙諸佛體皆同。
commentary::  ^698c8

此二句，答上之辭也。
科家以永嘉證道之文，比此中第一句之義，
此理非但我今獨自達了，至於恒沙諸佛所證，一體皆同也。
此乃分明指示，果能如是之人，親證實到此理，
方得如是受用，可謂十方薄伽梵，一路涅槃門。
orig:: 
　　說處隨宜不滯空，勸持四句為流通。
　　天龍覆護尊如塔，功德無邊讚莫窮。
commentary::  ^698c28

此四句牒經之義也。
經云：隨說是經乃至四句偈等。
科家意云：若是行人隨其所在之處，隨順機宜觀根逗教而說四句之偈，
令聞法者不滯偏空，直取中道佛果菩提，復勸行人受持四句流通無盡也。
天龍覆護者，若有人受持四句流通之處，
感得天龍覆護，尊敬供養如佛塔廟，功德無邊讚揚無有窮盡也。
orig:: 
　　百歲光陰老盡人，青山綠水至如今。
　　開眸認取來生路，莫學愚頑錯用心。
commentary::  ^698c42

前二句歎人生百歲。
七十者，希言百歲光陰，為人壽老盡之處。
此歎人壽不長，命不久留也。
唯有青山綠水，古今長在。
純陽云：惟有兩般長不改，青山依舊水長流。
開眸認取來生路者，科家勉人山水雖長，
劫盡崩枯，唯有本來真性，萬古常存，無去無來，
無生無滅，故云開眸認取來生路也。
又叮嚀云：莫學愚頑錯用心。
意云：莫學愚癡之人，迷而不省，頑而不信，
只管錯用心機，廣置田園，多修宅舍。
古德云：眼視仙庄境色幽，前人田土後人收。
後人收得休歡喜，還有收人在後頭。
若如此省悟，必不錯用其心也。
orig:: 
　　念佛臨終見寶臺，寶旛寶盖滿空排。
　　彌陀勢至觀音等，合掌相隨歸去來。
commentary::  ^699a12

此四句明念佛之人有此效驗。
若是行人從初發心念佛，直至臨終更不退志，
乃見七寶金臺自至，又有寶旛寶盖滿空排布，
彌陀、勢至、觀音三聖垂光接引，此念佛人合掌相隨，同歸淨土。
other:: 
# 如法受持分第十三

orig::  ^699a38

如法受持。誰敢謾他。
須菩提。意如何。我今為汝。
一一言破。
commentary::  ^699a46

此科昭明太子。判此一段經文。
為如法受持分第十三。
以須菩提雖聞前來種種深義，而未知經名何等，
云何受持流布，故乃請問經名。
佛答：是經名為金剛般若波羅蜜，汝當奉持。
又恐於般若上而生執著，故云即非般若，
以顯法性本空，不可取著。
復於般若無有所說，方為如法受持也。
誰敢謾他者，科家意云：既是法無所說，
般若非名，如此受持者，誰敢謾他也。
須菩提意如何者，此分經文，佛問須菩提總有三箇於意云何之問：
初問如來有所說法不？
二問世界所有微塵是為多不？
三問可以三十二相見如來不？
下文伸出所以也。
我我為汝一一言破者，此明佛以三次問於意云何，
乃告須菩提云：諸微塵，如來說非微塵，
是名微塵；如來說世界非世界，是名世界。
故云一一言破也。
orig::  ^699b2

白雲散處，月照禪河。
文殊不遠，休巡山土坡。
commentary::  ^699b30

上二句科，經文云須菩提不以三十二相見如來法身，故云白雲散處也。
月照禪河者，既不著相見法身，即是真空實相，
無相可觀，如月照禪河，光水一體也。
下二句科，經中以恒河沙身命布施，不如受持此經四句偈等，
其福甚多。今云文殊不遠者，以文殊表智，
喻此經四句偈，即是當人本有真智，能趣菩提無漏果也。
故杜順祖師送弟子遊五臺山偈曰：遊子漫波波，
臺山禮土坡，文殊只這是，何更覓彌陀。
故云文殊不遠，休巡山土坡也。
orig:: 
　　如法謹受持，福勝等須彌。
　白雲消散盡，
　　明月始光輝
commentary::  ^699b32

前二句頌經文之義也。
如法者，科家意云：若是行人不執般若之名，
不著有法可說，方是如法受持，稱理而修，其福勝過須彌山之高廣。
以持經是無為福，能成勝果，故云福勝等須彌也。
後二句以白雲消散盡，喻經文云：不著有法可說，
不著有世界微塵，不著三十二相，故如白雲消散盡也。
明月始光輝者，既於一切法不生執著，
獨顯實相真理，如明月當空，性天朗耀，故云明月始光輝也。
orig::  ^699c6

○如法受持分第十三。 ^699c22

【經】爾時，須菩提白佛言〔至〕世尊！
如來無所說。
commentary::  ^699c24

註曰：此分經文，名如法受持也。
以須菩提既聞此經實為希有之法，未知此經以何為名，
所以白佛：當何名此經？
我等云何受持流布？
佛乃答之云：是經名為金剛般若波羅蜜，
以是名字，汝當奉持。
如是答者，佛意謂前所問答種種義理，
不過安住降伏，能斷能空，總是金剛般若波羅蜜之義。
一經大體，一題盡矣。
此約俗諦之說，故有此名也。
以是名字，汝當奉持，佛乃叮嚀尊奉行持也。
所以者何者，佛自徵問以何所以也。
佛又呼須菩提云：佛說般若波羅蜜，即非般若波羅蜜。
意云：我所說者，對機之談。
如來恐人生斷滅見，不得已而強安其名也。
可謂恐人生斷見，權且立虗名。
若約真諦之義，妙明本性，湛若太虗，體既尚無，何名之有？
故云即非般若波羅蜜也。
佛於是再呼須菩提：於意云何？
如來有所說法不？
佛恐須菩提聞佛說此經名，疑法有說，
故乃問云：如來有所說法不？
須菩提即會佛義，答云：如來無所說。
意云：佛雖有說，隨順俗諦，故有是說。
若約真諦，實無所說，是名真說。
故云無所說也。故下經云：若有人言：如來有所說法，即為謗佛是也。
傅大士頌曰：名中無有義，義上復無名。
金剛喻真智，能破惡堅貞。
若別波羅岸，入理出迷情。
智人心自覺，愚者外求聲。
orig::  ^699c26

【經】須菩提！於意云何〔至〕為他人說，其福甚多。
commentary::  ^700a22

註曰：佛於此再告當機須菩提云：於汝心意如何？
此三千大千世界所有微塵是為多不？
問之。須菩提領解佛義，答云：甚多。
故稱世尊也。佛又呼須菩提言：諸微塵等，
此一節大意，由前來以滿恒河沙數三千世界七寶布施得福而來。
謂前寶施得福雖多，不離性執貪等煩惱染因，
有為福報未出有漏，故佛以大千世界微塵為喻。
塵界乃無情之物，無記所攝，不生貪等煩惱染因。
返顯前來寶施是煩惱染因，以能成就煩惱果報。
況持說此經是遠離煩惱因，能趣菩提果，而豈不勝耶？
又云：非微塵、非世界者，以非貪等煩惱塵界染因也。
是名微塵、是名世界者，乃是無記微塵世界也。
以無記猶無情，謂不起善惡等情念也。
佛又告須菩提言：於意云何？
可以三十二相見如來不？
意云：以我色身三十二相見如來法身不？
須菩提即會佛義，答云：不也。
世尊！不可以三十二相見如來。
意云：寶施感者，三十二相即應身佛也。
持經所感者，即無相法身佛也。
故云不可以相見如來也。
何以故者，佛自徵問：以何意故，不以三十二相見如來？
佛自答云：如來說三十二相者，是如來應身也。
即是非相者，是如來法身也。
是名三十二相者，以應身即是法身，以法身全是應身，亦不妨說三十二相也。
此言寶施之福，縱能成佛，但是應身之相，
不及受持演說功德，能成無相法身也。
佛又呼須菩提云：若有善男子善女人，
以恒河沙等身命布施者，此言前文以七寶布施為外財也，
今乃以身命布施為內財也。
縱捨身命布施，而不見佛性，於理無益也。
若復有人，於此經中，乃至受持四句偈等，
為他人說，其福甚多者，此顯持經倍勝財施之福，
能見性成佛，證無為果，出生一切菩提法也。
傅大士頌曰：施命如沙數，人天業轉深，
既掩菩提相，能障涅槃心。
猿猴探水月，蘭#CB00037;拾花針，
愛河浮更沒，苦海出還沉。
又頌曰：經中稱四句，應當不離身，愚人看似夢，智者見唯真。
法性無前後，無中非故新，蘊空無實相，憑何見有人？
orig::  ^700a24

大覺尊本來不立一字，而直指人心；須菩提無端特請標名，
而強生枝節。縱使析微塵如世界，無相可求；
施身命等河沙，無法可說。
且道奉持箇什麼？
咄！
commentary::  ^700b46

此節之文，明佛出世，只是於人傳心，本來不立一字。
昔佛將入涅槃時，文殊請佛再轉法輪。
佛言：吾四十九年，未道著一字。
以佛言雖有說，正顯無說。
甞云：始從鹿野苑，終至#CB02494;提河，
於其二中間，未曾說一字。
故云不立一字，直指人心也。
須菩提無端者，乃科家顯手眼，把住說話。
意云：言如來無所說法，而今無端，却又請標名題。
所以強生枝節，如鉢盂上安柄。
可謂虗空無面目，何用巧粧眉也。
縱使析微塵如世界者，乃牒經類釋也。
即佛告須菩提：諸微塵，如來說非微塵，是名微塵。
以類下句，如來說世界非世界，是名世界。
故云如世界也。無相可求者，以世界之相，即眾塵所積之相。
今云析一微塵為七分極微塵，又析一極微塵為七分極鄰虗塵。
以鄰虗塵，實虗空性，更不可析，以同虗空故。
既同虗空，了不可得，豈能成就世界耶？
既不能成就世界，故云無塵相可求也。
施身命等河沙者，科家意云：經中施河沙身命，不如說四句法。
直饒你施身命等河沙，求其說法，亦不可得。
此言至理超名相之階，真智出思議之外。
言語道斷，心行處滅。
故云無法可說也。
且道奉持者，科家令人審察。
若是有相有說，可言一箇奉持。
既云無相可求，無法可說，且道如何奉持耶？
可謂直饒眼似流星，未免口如楄檐也。
orig:: 
　　金剛寶劒倚天寒，外道邪魔俱腦裂
commentary::  ^700c4

此二句所顯，無受持之義也。
科家以金剛王寶劒喻般若智，此智之外，
更無片事可得，除一心之外，更無有法可傳可受也。
如寶劒光寒，羣魔膽碎，所謂大丈夫，秉慧劒，
般若鋒兮金剛焰，非但空摧外道心，早曾落却天魔膽是也。
orig:: 
　　箇裏本無元字脚，空中誰敢強安名。
　　等閒點出金剛眼，照破魔王八萬城。
commentary::  ^701a4

前二句，頌經中之義也。
言般若無名，真空無相，所以科家當陽顯示，不隱絲毫。
故云：箇裏本無一字所說，真空理上誰敢安名？
可謂有名呼不得，無位可安排也。
後二句，若是行人於般若真智直下會得，如等閒點出金剛正眼。
此金剛眼，即當人本有之智眼。
斯眼若開，能破一切眾生八萬四千塵勞煩惱之惑。
故心經云：照見五蘊皆空，度一切苦厄。
所以照破魔王八萬城也。
orig:: 
　　百歲光陰不自驚，老來何物作前程。
　　只憑經卷三千藏，莫把虗華過一生。
commentary::  ^701a18

前二句歎人生在世，只有百歲光陰，從朝至暮，
惟貪名利，不肯自驚。
光陰有限，世數無多，一旦老來，欲將何物而作前程路費？
如行路客，先辨資粮，不遭飢餓之苦。
喻人修道，必免三途之難。
古德云：三分光陰二早過，靈臺一點不揩磨。
貪生逐日區區去，喚不回頭爭柰何。
似此之人，亦是前程未辨也。
後二句頌辨前程所以，要令行人向日用間，
不可唐喪光陰，虗延歲月。
須是精勤六念，謹守一心，誦三藏之玄文，究五乘之奧義。
故云只憑經卷三千藏也。
莫把虗華過一生者，乃科家誡勉行人，
莫認三界虗華，以為實有。
可惜一生空過，後悔難追。
可謂迷誦千經只是少，悟來一念也須多。
故經云：一切有為法，如夢幻泡影，如露亦如電，應作如是觀。
orig:: 
　　般若現前無罣礙，橫身宇宙莫疑猜。
　　虗空拶破難藏覆，大道分明歸去來。
commentary::  ^701a38

初二句明三界之法從一般若出生，今云般若現前，
諸法悉空即是般若，故云無有#CB15145;碍，
可謂山河及大地，全露法王身也。
橫身宇宙者，言此般若既無罣礙，所以橫身宇宙充滿太虗，
可謂竪窮三際橫遍十方，故云莫疑猜也。
後二句言般若大用現前，將十方虗空悉皆消殞也。
大道分明者，謂般若現前，山河大地明暗色空無纖毫可得，
古人云：浮生易過休空過，大道難明要講明。
故云大道分明歸去來也。
銷釋金剛科儀會要註解卷第四
 ^701b20
