
other:: 涅槃疏私記卷第三
other:: 
# 釋金剛身品第五
金剛身品
文為二告釋題。次就文下入文解釋。
初又二。先釋題次復次下騰問意。
初云金剛身者。生公曰。
長壽之與金剛皆共語丈六。
長壽為外應之迹。
金剛為內照之實。
實照體圓。故無方也。 ^173a25

金剛四義者。次第對四悉可解。 ^173a33

世界基本者。金中勝者名為金精。
即最下金剛也。 ^173a35

勁〔居盛反健也〕。 ^173a37

所擬無前者。謂所擬皆碎。
無□□者。 ^173a39

其色不定者。譬第一義理。
以不定故。能為□□作本。
遍生法界法。若非圓攝。
焉能得入。故云難視。 ^173a41

次騰意中二。先正騰。
次有人下述古。初又三。
初正騰意。次若以通下明法體互通以成三諦。
三今從別下結歸品意。
初云通用一意者。
應一一牒餘三十三答。
成初長壽之義。故云也。 ^173a45

圓通者。法身無缺曰圓。
遍攝諸法曰通。又體遍曰圓。
無隔曰通。 ^173b8

次互通中云若以通當名等者。
謂離總出別。答三十問。
故云非無別義。攬別成總。
無非長壽。故云無非通義。 ^173b12

次述古中二。先正分別。
次又他明下重釋。
初又二。先敘古。次今明下正釋。
於中云初已略說者。
常命等五。純陀品中已略說。 ^173b18

四相〔至〕辨者。四相屬口業。
故對常辨。 ^173b24

若束者。束三十三問入初一問。
無非長壽。 ^173b26

若散者。離總出別。
散遍諸答。皆為顯於長壽常住意耳。 ^173b28

次重釋中二。亦先敘古。
次今則下正釋。於中云枯林入滅者。
謂枯林中間入滅。
表雙非顯真也。榮林入滅。
表雙照顯俗也。東方下雙非枯榮以顯中道。
榮即是真下明即照而寂。
以顯不思議真。枯即是俗下□即寂而照。
以顯不思議俗。三諦即一諦。
複釋上榮即是真。
一諦即三諦。複釋上枯即是俗。
差別下二然。非差別下複釋上中道。
顯其遮照。諸佛境界下結意。
顯佛境體融。三諦相即。
非三教九法界情慮思說。
二死三惑無能侵毀。
故喻之以金剛。 ^173b32

次釋中初云上問中含兩者。
上問中上互具含兩重因果。
前品已答長壽因果竟。
今複明金剛一重因果。 ^173c2

皆法皆喻者。一一身皆以金剛等為喻也。 ^173c6

舉所見者。明迦葉執迹為難。
以扣妙釋。 ^173c8

碎為舍利者。當碎為舍利也。 ^173c10

次正答中就疏大科為六。
初示句數單複之相。
次然古下述舊解。
三天台下明今師釋。
四私謂下辨私助釋。
五古來下初四教以示百非淺深相別。
六依經下帖文以顯三諦之相。 ^173c12

或一存一亡者。出單句相也。 ^173c20

非念念滅者。雖入涅槃。
不同二乘無常念念滅也。 ^173c22

非身是身者。此辨一句具存亡二身。
非身亡也。是身存也。 ^173c24

次述舊中非金剛前身者。
古人云。金心已前猶屬無常。
故名非身。 ^173c28

是好身者。非惡取好□即相好之身。 ^173c32

因緣相成者。法身為因。
應身為緣。從□起劫用以逗物宜。
又眾生為因。法身為緣。
感應因緣致有應身化物。
故云相成。 ^173c34

是空離空者。明法身體遍虗空。
而不同虗空也。 ^173c40

三今師中三種四句者。
單四句同彼止觀中句法。 ^173c42

前句約非者。前非句不合是非相對為句。
亦合單用非非作四句身。
是是亦然。 ^173c44

亦應前單後複者。
應先作單是單非四句竟。
然後作複非複是四句耳。 ^173c48

四私助中為非何四句者。
未知不非何等四句也。 ^174a4

今言非身者。則以三藏百非為所非境。
通非藏。別非前二。
圓非前三。如是方顯能非之極。 ^174a6

除一法相者。除一身一法。
外所現身者。皆為應物故爾。 ^174a10

五約教中亦不出其意者。
謂不辨百非為是何教百非。
今經非相。意旨在何。 ^174a14

淺深有異者。權淺實深也。 ^174a18

具足百福者。破百非得百福。
是故司之。 ^174a20

上中上者。於上上中更上上耳。 ^174a22

有有等者。有為之法。
而為二十五有三界因果所拘。
故云有有。此即以通斥藏。
作此說也。 ^174a24

毒器不任貯食者。
無常之器。不任貯無生及以常住之食。
食則煞無生常住人也。 ^174a28

虗妄者斥藏也。 ^174a30

空不得空便者。邪空拆空之所不能破。
相無生之空故也。 ^174a32

次第取證者。先空次假後中。
勝劣亦爾。登地為勝。 ^174a36

一中無量者。即於別教地前法也。 ^174a38

無量中一者。即於別教登地法也。 ^174a40

非一非無量者。雙亡也。
不異者雙照也。 ^174a42

惡即中道。亦開權也。
開前三教悉入圓宗。 ^174a44

況百福空者。具足應云況百福假百福中也。 ^174a46

六帖文中經云非人天身者。
注經云。雖為化物現受人天。
心無取著。即自起然。 ^174a48

非恐怖身者。雖生死恐。
得四無畏也。 ^174b4

非雜食身者。不為四食所養。
以法喜禪悅自資也。 ^174b6

如來之身非身是身者。
真身非生滅積取。
故非身。應身無生不生無形不形。
故是身也。 ^174b8

不生不滅等者。寶性論云。
佛身無前際故不生。
無後際故不滅。無中間故不住。 ^174b12

不集不修者。非積多法。
不待修故。 ^174b16

無量無邊者。法身彌覆。
豈有邊表也。 ^174b18

無有足跡者。住無方定也。 ^174b20

無知無形者。大悟無知。
妙像無形。法身無形。
離諸相故。 ^174b22

畢竟清淨者。雙遣乃淨。 ^174b26

無有動搖者。法身假寂。
孰能動耶。 ^174b28

無受無行〔至〕有為者。
位滿故不受。謂已出三慧故。
受是聞慧。行是思修。
如來捨修息照安靜故也。
住位故不行。不住生死故不住。
作即是業。味即愛染。
雜即瞋毒。如來性淨。
故言無也。又味即煩惱。
雜即是果。非是有為者。
不隨諸數故。 ^174b30

非業〔至〕數者。離有餘果故非業。
離無餘果故非果。
謂永斷異熟生死因果故。 ^174b40

非行非滅者。行謂流轉。
滅謂還滅。佛觀眾生死及與涅槃同一如故。 ^174b44

非心非數者。相應相不取境界總別相故。
心王取總。心數取別。
佛心無得。是故言非。 ^174b48

不可思議常不可議者。
三乘十地不能量也。 ^174c4

無識離心者。現分別故名識。
能生後有故名心。
今謂無分別故非識。
不生後有故非心。 ^174c6

亦不離心者。雖不分別而無事不知。
又自覺聖智真如心故。 ^174c10

其心平等者。絕高下故。
故言平。無優劣故。
故言等。又不簡怨親。
如虗空故。 ^174c14

無有亦有者。法身無像故無有。
亦通化故亦有。 ^174c18

無有去來而亦去來者。
既無有色。誰去誰來。
垂形六道見有去來。 ^174c20

不破〔至〕不滅者。離四相故不破。
乃至不絕。體非未來故。
不出至現在。不滅入過去。 ^174c24

非主亦主者。法身妙絕。
何依何主。道王三千。
故云亦主。 ^174c28

非有非無者。不同二十五有故非有。
不同太虗故非無。 ^174c32

非覺〔至〕不字者。已斷尋伺語言加行故非覺觀。
非人非天故非字。
應人天名故非不字。
又離麤細心相故非覺觀。 ^174c36

非定非不定者。心馳萬境故非定。
寂然不動故非不定。 ^174c42

不可見了了見者。
十地所不覩故不可見。
後身見故了了見。 ^174c46

無處〔至〕宅者。真則無處無空。
常在五道。故亦處宅。 ^175a2

無闇無明者。洞鑒三世故無闇。
現同凡夫故無明。 ^175a4

無有寂靜〔至〕靜者。
分身散體。熾然應物。
故無寂靜。常果恬然恒在定故。
故言亦寂靜。 ^175a6

是無所有〔至〕絕者。
無二十五有故無有。
不衣不食故不受。
功德無增故無絕。 ^175a10

清淨至諍者。釋上句也。
無是無非。故無諍也。 ^175a14

經無住處者。涅槃無滅真所居也。 ^175a16

不取不墮者。不進求故不取。
不退故不墮。 ^175a18

非法〔至〕田者。絕軌相故非法。
化人故非非法。絕言故非田。
應供故非非田。 ^175a20

無盡〔至〕盡者。歷劫不窮故言無盡。
即是不盡故。 ^175a24

離一切盡是空離空者。
無性無相故是空也。
離無常無我故離空也。 ^175a26

離不常住〔至〕滅者。
絕言故不常住。絕眾相故非念念滅。
無有垢濁去穢不滅。 ^175a30

無字〔至〕說者。絕五塵也。 ^175a34

亦非修〔至〕量者。無所進故非修集。
無相待故非稱量。 ^175a36

非一非異者。方圓殊應故非一。
真性不改故不異。 ^175a38

非像〔至〕嚴者。妙絕眾相而相超世也。 ^175a40

非勇〔至〕寂者。摧四魔故非畏。
無靜不靜故無寂。 ^175a42

無熱〔至〕貌者。動靜一體其相難見。 ^175a44

如來度脫〔至〕脫故者。
如是滅度無量無數無邊眾生。
實無眾生得滅度者。
餘句例此。此且附三藏教百非以釋。
為後三教所非之境。
顯今經圓旨也。 ^175a46

又即入即出者。謂入不定入故能即出。
出不定出故能即入。
即出即入故成二千。 ^175b4

因有得果者。此答復以何因緣得大堅固力句。
正明因有成果之力。 ^175b8

是起後者。起後請佛廣答。 ^175b12

三勸修者。若不勸修無由契悟。
故復勸也。 ^175b14

護法不壞者。猶護不壞法為因獲得不壞常住法身之果。
故云取相似因。此即同類因也。 ^175b16

經云不受五戒者。
此文應具兩義。一者全不受五戒元為護於正法。
二者觀經文意。既云不修威儀。
非不受戒。但元為護法。
於五戒上諸威儀小罪不具持耳。
元為護法。故得持刀等。
二釋並通。 ^175b20

棄事者。身口七支是事。
今持刀等不具威儀。
名為棄事。 ^175b28

存理者。大教詮理。
名曰存理。 ^175b32

無名行者。雖能持戒而無名行。
不能護法。 ^175b34

各各不能者。為成四句。
是故著之。 ^175b36

佛及仙豫者。佛是法王。
仙豫是人王。二王各能護。 ^175b38

昔時平者。佛在世時及正法時也。 ^175b40

今昔俱平者。今若大法可流行無難。
亦不應持仗等。 ^175b42

經云守護〔至〕清淨比丘者。
雖持戒無犯。若不護持正法。
猶不名清淨比丘。 ^175b44

問中棄理者。迦葉意云。
寂靜比丘方名真僧。
若持刀執箭隨護法者行者。
名禿居士。律有誠制。
故須問起佛答意者。
若隨護法者行為護正法。
方名持戒。汝難非也。 ^175b48

經云種種說者。說權法也。
何以知之。不能決定說眾生有佛性。
故知是權。 ^175c8

經言九部經典者。
即大乘九部也。何以知之。
既云能師子吼廣說。
謂除因緣譬喻論議三部也。 ^175c12

經云利益安樂者。
安置眾生入涅槃海中。
方名安樂。 ^175c16

經云非持戒〔至〕得名者。
應云非持戒及護法者。
得禿居士名。 ^175c18

經云餘四十年等者。
此時欲滅。正是護之時。
爾前未用護法。為此義故。
護法功多。 ^175c22

二名相成者。由妙樂故無怒。
無怒故妙樂。 ^175c26

王前生是第一者。
六卷泥洹云。王為第二弟子。
覺德為第一弟子。
此言王第一者。蓋以先生彼國故爾。 ^175c28

比丘是第二依者。
以得出家。其位則深。
故得第二依。 ^175c32

大乘聲聞者。由聞大涅槃經所證大法身。
示在小故。得聲聞之名。 ^175c36

猶如#CB15148;石者。
小乘人解如來無常。
猶如#CB15148;水。
隨#CB15148;隨合。
念念磨滅。所以不取#CB15148;水為喻。 ^175c40

猶有師德者。正意問言。
為堪師位。為不堪為師耶。
法瑤曰。隨逐守護。
迹似破戒。恐無人師之德。
欲明此人持戒之德不虧。
可師之道逾盛。是以迦葉發斯問也。 ^175c44

重問既自持戒者。
此問因前若煞若害文生。
護法比丘。既自持戒。
無伴獨自。如何遊行教化耶。 ^176a2

律遇強緣者。雖解律教。
須藉白衣有力。共能護法。
故曰強緣。解經亦爾。 ^176a6

經云雜僧等者。善惡無作共成此人。
故名雜僧。但自持戒不知布薩。
不知羯磨。不知說戒等。
名愚癡僧。 ^176a10

清淨者。以此二緣難壞。
一則不求名。二則不違法律。 ^176a14

經云若是聲聞者。
元是小乘聲聞也。 ^176a16

律中明六種五法者。
十誦律七法卷第一云。
佛語諸比丘從今聽五法成就。
滿十歲若過。應授共住弟子具足。
一畜弟子。二學人。
三無學。四神解。五訓誨。
六事用。今經唯明神解一種五法。
故與律所列不同。
神解五法者。謂明解五法也。 ^176a18

四事與律等者。律云。
一知犯。二知非犯。
三知罪輕。四知罪重。
五知誦波羅提木叉。
學利廣說。故云小異等。 ^176a28

隨時教化者。今經菩薩為調伏眾生不擇時處。
擇興即說。故云隨時教。 ^176a32

知重可見者。知四夷犯不犯等相。 ^176a36

佛入凡夫中等者。
應知聖人示同眾生。
有自發迹。有待他發。
如傅大士。藉嵩頭陀發迹。
即是其例。為物宜然。
非自不知。 ^176a38

實受〔至〕痛者。應問若實受痛。
如何得入地獄。應知由證得不痛。
法方能示入。若云有痛不應證之。
應為五百亭火。經云觀音菩薩為五百身在此教化。
或有惡比丘云。彌勒佛應為五百身。
我亦是一人者。不須證。 ^176a44

如止觀者。彼觀心持戒清淨中云。
防止是戒義。觀亦如是。
三觀名能防。三惑名所防。
如此防止。義遍法界不局在身口。
又毗尼滅。滅身口諸非故。
又波羅提木叉保得解脫。 ^176b4

又誦者。背文闇持也。 ^176b12

又律者。詮量輕重分別犯非犯。
此即約律解名也。
一一皆合觀心。三惑之義。
廣如彼文。 ^176b14

知有餘等者。知有餘涅槃無餘涅槃也。 ^176b18

結歎者。佛法無量下結前。
如來爾下歎。 ^176b20

除弟子惡邪者。或起邪見不信因果等。
越出家入俗眾。及為外道等。
名為越濟。 ^176b22

餘兩五法者。律云。
一知出家法。二能作教師。
三能作戒師。四能知依止師法。
五能知遮道法不遮道法。
此即第五說誨五法也。 ^176b26

六事用五法者。律云。
一能教弟子清淨戒。
二能教阿毗曇。三能教毗尼。
四弟子他方愁共不能樂致使來。
若自不能。因他力致來。
五弟子若病能供給。
若自不能。能使他供給。
如是五法成就。滿十歲若過。
應授共住弟子具足。
此即餘兩五法也。
other:: 
# 釋名字功德品第六
名字功德品 ^176b32

就疏文為四。先釋名字。
次而此下釋功德。
三六卷下辨同異。
四就文下入文解釋。
初云同者等者。以名字二字。
同是涅槃體上之稱。
故云同也。異則離於二字。
謂名論召體。字難體德。
涉公云。詮體為名。
標德曰字。此字名大槃涅槃。
名即是字。功德者義用也。
依能詮名。成所詮義。
故曰名字功德品。 ^176b44

次釋功中又二。先釋名功德。
次稱歎下釋字功德。
文中云語善者。寶亮曰。
上中下語合為一善。
欲明涅槃於語法中最上勝故。
名為上語。十地無漏法為中語。
說生死苦無常乃至正因性為下語。
若說此三語盡不乖法。
則名為善。瑜伽八十三云。
上語亦善者初善也。
謂聽聞時生歡喜故。
中語亦善者。中善也。
謂修行時無取□苦。
遠離二邊。依中道行故。
下語亦善者後善也。
謂極究竟。離諸垢故。 ^176c8

義善者。偏就理而談。 ^176c24

其文亦善者。此偏就理上文歎教也。 ^176c26

純備者。語乘體足也。
唯此經體明因果足。
故言純備也。 ^176c28

具足善者。於偈中其義具足。
如雪山一偈。即備常無常二義也。 ^176c32

清淨者。此經理教真正。
於因果俱能亡相。
故曰清淨。 ^176c36

梵行者。此經文理。
能生行人梵行也。 ^176c38

金剛寶藏者。此圓教所明圓果涅槃。
備一切功德。不同孤滅解脫。
猶如寶藏。 ^176c40

開善合為八者。合冶城上中下為一。
故但成八。 ^176c44

今依七譬者。將七譬次第配七善。
文相可見。初譬明大等。
七譬亦不出四悉。
文中兩重。初重中悕望永斷者。
如食乳糜更無所須也。
次從又大是勝義下三。
又次第配為人等三。
但闕世界一。若說三悉異。
即世界義。則四悉義足。 ^176c46

次字功德中菩薩之門者。
菩薩依諸佛所修習法而修行之。
故得為菩薩門。 ^177a8

三辨異中非彼此中者。
一色一香無非大涅槃海。
中實道相不當彼此中流。
只猶入者不等。致有彼中流之名。 ^177a12

一問三答者。上但問云何致彼岸。
今品則以彼岸此岸中流三意答之。
故云答過所問。 ^177a18

四入文解釋中。經云文字章句者。
謂今大乘經即聲上建立。
然文有二種。一聲上之文。
二是色字之文。此中正是聲上之文。
兼亦通其色字文也。
名者詮法自性。如言色聲等名也。
句者詮法差別。謂說色等有漏諸苦。
有為無常空無我等。
說佛法身常樂等差別。
章謂詮義。究竟滿足也。
文即是字。謂與名句。
作所依也。故唯識論云。
名詮自性。句詮差別。
文即是字。為二所依。
且引法相。以消經文。 ^177a22

復能反本者。受持涅槃是本。
後還復此。故云反本。 ^177a38

果與善殊者。萬善應在初。
萬德應在後。由善成德。
如何德劫。故名果與善殊。 ^177a40

不為緣生者。夫緣生法。
皆是無常。緣滅亦爾。 ^177a44

軟輕如初卷記已引誠論釋竟。
other:: 
# 釋四相品第七
四相品
other:: 
## 上
 ^177a46

將釋疏文為三。一略釋經題。
二從問願佛下問答釋疑。
三就口密下入文解釋。
初云以四種相等者。
大涅槃是總。四相是別。
離一涅槃以為四相開。
示分別合秘藏涅槃。
照然可見。故云顯然。 ^177b2

又相者。以標識為義。
亦曰顯然。 ^177b10

次釋疑為二。一問起。
二舊釋下正釋。於中又二。
先敘舊。次今明下正釋。
初又先敘。次是義下破。
初云無解脫者。若入無餘方解脫。
即是孤調解脫。所以有法身般若時無解脫。 ^177b12

更互相覆者。昔無常覆常。
今常破無常。名破為覆。
名之更互。 ^177b20

昔三點無常者。縱橫三點也。 ^177b24

昔說有為解脫者。
謂是有餘解脫耳。 ^177b26

智上意地能緣者。
猶是方便智上意地能緣。
名此以為解脫。大乘望之。
猶是心王心所之法。
故曰意地能緣。 ^177b28

今昔相成者。昔成今今開昔。
以顯涅槃正道也。 ^177b34

次破中云四句皆覆正理者。
門名能通。各執能通。
不契正理。故名為覆。 ^177b36

其間並決者。四句互治。
四句即理。皆須對古並決。
令歸正徹。正徹者何。
所謂秘密。 ^177b40

正釋為二。先略釋。
次更以下廣釋。初云四句悉互相覆者。
三句覆一句。一句覆三句等。
故云也。次云不自不他者。
大涅槃海不當自他。
故云不也。 ^177b44

自說己證名說者。
說己所證。以益於他。
故云說也。 ^177c2

常無所宣名說者。
謂常說無說。名無所宣。 ^177c4

昔說法身者。五分法身也。 ^177c6

三釋文中云口密者。
一相即四相。四相即一相。
非一非四而一而四。
名之為密。 ^177c8

一相者。自正是涅槃。
正他亦爾能隨善解。
亦復如之。 ^177c12

四相一相者。雖有四種之用。
只是一大涅槃故也。 ^177c16

經云分別開示者。
此先標其意。若取文順。
應云大般涅槃開示分別有四相義。
四相者從所詮立名也。
僧宗曰。言自正者。
一謂行正。如律而行。
二謂解正。審解佛常金剛已還是無常也。
二正他者。使人受經同我所解。 ^177c18

三能隨問答者。能令人悟故。
難答能答。備上三事之本。
由善解因緣也。 ^177c28

若佛如來者。若昔小乘明如來者。
以起應故名為如來。
若大乘明如來。以智契境名如。
境發智名來。故名如來。 ^177c32

諸因緣〔至〕境者。十界五陰等名諸因緣。
又四儀所覩六塵無非因緣。
咸是所緣之境。故曰正緣於境。
又此因緣通昔三悉莫非因緣。 ^177c38

照因緣境者。照一念三千即是實相。
照因緣境。了達因緣即空假中。
名見諸因緣。又無明為因了達即實相為緣。
方名為見。 ^177c44

實相非因等者。以法性為自。
無明為他。推成四句。
皆無自性。以顯實相。
名之為見。又實相非因即畢竟空故。
亦不在緣。即不可思議假。
不共等二句即中道雙亡雙照。
如此了達實相方為見。 ^178a2

舉淺況深者。比丘見火是淺事。
喻前佛境。故云況深。
又火聚雖淺。推成不思議境。
與前見因緣。更無有二。
故得況前。 ^178a10

經云比丘見火者。
此即圓教比丘。義通衍門。 ^178a16

觀身亦然者。推破四執。
達成三諦。方名正見。 ^178a18

抱火燒身者。以不思議妙身。
投於妙火。故不邪說。
僧宗曰。別有因緣。
出枯樹經。佛將比丘空曠處行。
見有洞然枯樹。即問比丘。
此樹可抱不。答言可不。
又問設有逼汝合說佛是無常。
若不說者抱此枯樹。
汝寧何耶。世尊抱火死。
彼與此所見大同。
故得為證。 ^178a20

亦應開一寶者。古人見自正正他與自覺覺他義同。
所以問起。為得開不。 ^178a30

教門不同者。四相三寶。
教門不同。不可一例。 ^178a34

豈非世界者。為說陰入隔歷世間之法。
未宜說陰無常。所以含蘇。
但當世界之益。 ^178a36

以無我無常者。於鹿菀中為說無常。
成於小乘賢聖。既入聖已。
名生善益。得此益已。
轉入方等般若以大破小。
成對治益。 ^178a40

夫乳養嬰兒者。胸前曰嬰。
投之#CB05577;前而乳養之。
故曰嬰兒。 ^178a46

含蘇者。上〔胡紺反〕謂以口飤口名含。
口自含。則平聲呼飤〔辭吏反食也〕說文從人。
俗作此飼。又具玉曰含猶與也。 ^178b2

慈是善本者。無緣慈也。
譬初信者。信世界也。 ^178b6

譬聞法自資者。聞世界自資。
以成歡喜之相。 ^178b8

益更成病者。多讚世界合他躭著。
即名為病。 ^178b10

況強軟食者。讚歎世界。
尚妨修行進趣之道。
況後三悉邪。 ^178b12

堪可切磋者。二乘已得小果。
來入方等。恐淨名彈折聞大不謗。
圓機冥發。如切如磋。
以成道器。 ^178b16

女人嘿念者。顯正他相也。
能令受者。得解悟故。
若不先除念子之亂。
豈悟常說。所謂善正人也。 ^178b20

舊四釋者。亦無大妨。
故今不破。 ^178b24

例如化童者。如前聽戒童子也。 ^178b26

經云消化。化字平聲呼。
謂盡消也。若去聲濫於變化。
故不可用。 ^178b28

女人稱佛者。僧宗曰。
此佛語也。寶亮智秀皆云是女人語也。 ^178b32

不堪對治者。此明小人只宜生善。
未堪入於方等對治折伏等。
言其不堪。即是料簡。 ^178b36

經云則不供足者。
若得二悉益。已堪對治。
如硬食尚消。況本軟蘇而當供足。 ^178b40

經云功德已備者。
已得生善益。名功德以備。 ^178b44

經云為說六味者。
僧宗曰。有為有三。
無為有三。苦以變樂為用。
如酢能變甜也。諸法所以流遷。
以無常切故。猶如醎味。
能使非酢作醎也。
無我之言不自在故違情。
如苦味之不悅人也。
樂以悅己為義。猶如甜味人所嗜也。
我者制御自由。物無能礙。
如辛味之通發也。
常理湛然。一相無異。
如淡味之無分別也以常解之慧火。
然八倒之惑薪。以資慧命喻之為食。
此亦一途耳。消今對治之文。
未為全當。 ^178b46

經云煩惱為薪等者。
生善中及對治中。
所有煩惱。名之為薪。
生善中及對治中。
能治智慧。名智慧火。
用此三悉成今第一義。
常樂我淨涅槃之食。 ^178c14

凡聖合稱者。謂世出世凡聖皆有法譬也。 ^178c20

又甜辛淡〔至〕報味者。
此出耶正名同。若凡夫所執。
即為無常等三所破。 ^178c22

此別有意者。出世三味破世三味。
通於今昔。五時之中悉用以大破小。
成對治悉。便入第一義。
其用談廣故云也。
又為消經文。所以合六為三。
而為世三。出世例爾。
亦云此別有意。小大通昔。
此約一代教門小大相對。
苦為四悉。非獨專在大乘。
自辨四相。又今經既權實並明。
亦得小大共為四悉。
故云通也。 ^178c26

其家有佛者。觀五陰家。
全是常住。即名有佛。
華嚴云。一切法無生。
一切法無滅。若能如是解。
諸佛常現前。智秀曰。
夫善依信立。以信為家。
以此善心念念所緣唯在常住。
是則常住法身。常在信家。 ^178c38

佛舉無方問者。無人能問故。
佛自舉。無方者方法也。
即是越於規模格。
而設此問。 ^178c46

餘事例爾者。餘五度例爾。 ^179a2

初不知彼者。此釋正顯能施人德。
次釋顯所受人德僧宗曰。
夫施財為易。施人名聞為難。
今就名聞以釋。何者謂人持戒少欲知足。
而此施主本意。為顯此人令德不在捨財。
是以於稠人廣眾之中。
施所不受。彼既不受。
以眾人而望之。是則不受者。
少欲知足之譽顯也。
施者。能捨大施之名彰也。 ^179a4

隨喜不障者。故大論云。
菩薩摩訶薩隨喜於他。
如賣買香人及傍人。
三人俱得益。故隨喜福大。 ^179a16

方便解之者。此即施命。
故得大福。又應知先舉施酒宗為答者。
欲起下文斷宍之制。
故以施宍在初。 ^179a20

經云聲聞天下者。
音問詩云。鶴鳴九皐聲聞於天。
則名音問。今亦如之。
己名達彼。稱之為聞。
彼得聞已。稱之為聞。
亦一聞字二音呼之。 ^179a24

經云食宍之人等者。
牒前一彼不食宍之釋意來為問。
食宍者尚不應施。
況不食者。而當施耶。
以不食宍者。有大功德故也。 ^179a30

盡應作佛者。一切眾生皆是當來之佛。 ^179a36

精血不淨者。大論云。
一切眾生身分。皆是父母精血所成。
故不可噉。 ^179a38

皆他命分者。所受之物。
皆是他人支持身命之分。 ^179a42

經云不聽食肉者。
何故昔聽。今則不聽。
而有何患耶。 ^179a44

初地是大慈者。若食肉者不得入初地故也。
夫煞傷大慈而噉傷小慈。
因小得大。故小慈是大慈種。 ^179a48

須云為我者。謂不疑即得食。
若云為我將肉來。
即不得食。亦不論煞。 ^179b4

獼猴似人者。以類同故。
故不可食。 ^179b8

虵似龍者。龍於人有恩。
雨澤以時。成熟五穀。
故不可食。 ^179b10

九種者。亮曰。不見三。
謂未食時喜時已二喜。
不聞不疑各三亦爾。
宗曰。見中三者。見斷命時見煞後屠割時。
聞中三者。聞煞時聞屠割時。
疑三者。此為為我煞耶。
乃至前後方便亦疑。
前後方便者。欲煞前起方便心。
煞已起隨喜心。 ^179b14

經云我亦不說魚肉等者。
佛意云。昔說得食肉者。
但是蹔時權說。逗機而已。
何以將蹔時之言而難究竟之說。 ^179b24

經云要是壞色者。
此即傍引畜衣為戒耳。 ^179b30

經云胡麻油等者。
皆是脂膩。故不得畜。 ^179b32

饕〔音蹈食財曰饕〕餮〔音鐵貪食曰餮〕若過等者。
裸形名不及。饕餮名若過。 ^179b34

經云各有者。亦是為大涅槃。
須制斷肉。不同外道。
故云各有。 ^179b38

經云異意者。觀機逗藥順物所宜。
且聽食三種肉。故云異意。
生公曰病有二種。
謂從意從想。逗情而止。
謂之從意。所貪無崖。
謂之從想。是以小制損其意。
都制損其想。除其貪意。
長其慈也。 ^179b42

三種外故者。見聽食三種肉。
而更想於十種肉。
又須斷十種。斷十種已。
又更異想。十種外一切肉。
故須一切皆斷。 ^179c2

經云悉皆恐怖者。
智秀曰。人無害獸之心。
亦不害於人。是以探鯁虎於山中。
狎翔鷗於海上。若既食其肉。
矣豈害而永滅哉。
所以聞其害氣。生畏怨想。 ^179c8

經云清淨之食者。
法身菩薩分衛之食猶尚不食。 ^179c14

經云蠱〔公戶反為養毒也〕樗〔勅於反〕。 ^179c16

三藏〔至〕因緣者。因緣者是事相法門。
又是因緣所生法。
故屬因緣之教。 ^179c18

先須緣起者。受戒前方便也。 ^179c22

戒體者。三羯磨已。
即發無作。方受已說相。
即是出相若據今文。
正是問隨中意。不是問受中意。
應二釋。 ^179c24

經云何故不為波斯匿者。
應云何故不為四部之眾。
問波斯匿王。頓制篇聚深妙之義。
而問漸制戒耶。 ^179c28

王答五錢者。盜至五錢。
罪則入死。出家之人犯者。
罪應滅殯。至於論罪。
每與國主參壞。 ^179c32

經云或說深者。澤洲云。
昔為波斯說無常。
名之為淺今日說常。
以之為深。 ^179c36

或名犯者。如來初出。
未廣制戒。名為不犯。
復廣制戒。名之為犯。
寶師云。經是隨機而說。
律是待緣方制。說有不同。
所以今問。阿毗達磨即性相求。
雖大小。說法楷定。
所以不問也。 ^179c40

戒是大乘常者。此是今經大涅槃心所持云戒。 ^179c48

問墮者。問所防之罪。
能令眾生墮於地獄畜生鬼等。
故名為墮。律及木叉問其能防。
能防教法。說之為律。 ^180a2

知足淨命者。非正釋木叉名。
乃就功用心中以明戒義耳。
聲聞之法以少欲為業。
若遵少欲。則所作日名增長。
舉少欲以明戒也。
由有戒故成就威儀。
無所受畜。故名淨命。 ^180a8

次答墮者。墮義則通。
通於輕重故也。 ^180a16

經云墮於地獄乃至阿鼻者。
八大地獄中。阿鼻最下。
故曰乃至。其業必重。
趣報無間。故過暴雨。 ^180a18

聞者已下說墮意。
脩離過行不犯性罪。
名堅持戒。遮過亦離。
名不犯威儀。修集下修離著行。 ^180a22

經云離身口等者。
澤洲云。明離性罪。
今明不獨在性。 ^180a26

入戒等者。入猶順也。
五部律文制斷重罪名為入戒。
遮離輕過名入威儀。 ^180a30

深經善義者。明顯經法。
即詮定也。與惡相違。
故言善義。即詮慧也。 ^180a34

遮受不淨者。百不淨物也。 ^180a38

一切善者。謂斷一切善相盡也。 ^180a40

滋漫者。慢音。言瀾漫也。
若菓下作音萬。蔓莚也。 ^180a42

十善譬頓教者。如華嚴中。
菩薩戒已頓制竟。
以十善是正善法。
增上功德是行善法。
義味是其理法也。 ^180a44

頓漸開合者。謂施漸頓。
會漸歸頓也。 ^180a48

經云能說法等者。
謂感應道交。非感而感。
非應而應。同契秘藏皆不可思議。 ^180b2

非一非四者。亦一念心性。
大涅槃法。不當一四可所以言非。 ^180b6

一體三寶者。如一相即四相。
四相即一相。故得相類。 ^180b10

今涅槃有妙有者。
得二十五王三昧。
名為妙有。 ^180b14

今涅槃有所師法者。
實相妙理。常寂光土。
是所依法也。 ^180b16

悉據佛意者。然小機自見小。
佛意恒實。 ^180b20

不應名同者。總牒前五難文意。
而以非之。故云不應。 ^180b22

所離所得者。明今經所離煩惱則遠。
所得常住涅槃則大。 ^180b24

滅有滅果者。滅有謂滅二十五有內。
滅果謂滅果報身。 ^180b28

今涅槃中有於諸佛者。
三身具足。名有諸佛。 ^180b32

似作三難者。經中語含。
含於有有即是苦有。
文不彰灼。故名為似。
從又如彼鐵下即有文也。 ^180b34

世智斷惑者。僧宗曰。
鈷上之鐵。可譬凡夫伏結。
雖至非想。後還復起。
佛則不爾。永不復起。 ^180b38

復生別惑者。斷麤惑已細惑顯現。
名之為生。 ^180b42

不同二邊者。凡夫有二乘空邊。
躡前常無常二難而為問答。 ^180b44

如來〔至〕還生者。意云。
如來或既滅已。有於妙有。
若有妙有。即是還生。
生即同凡無常。 ^180b48

經云有#CB01926;者。
#CB01926;雖是有不還為木。
佛是妙有不還無常。 ^180c4

名生於後者。正取破瓶等。
以證斷煩惱已。名生於後。
以證而撥涅槃。 ^180c8

經云燒彼眾生者。
燒凡夫通別二惑。
燒二乘別惑。故名為諸。 ^180c12

經云遊諸覺華者。
華是意翫之境。譬常樂我淨是佛所證之法。
是菩提華也。故仁王云。
有佛三昧華也。 ^180c16

為遮皆聖者。如下文云。
是大涅槃能建大義等。
皆聖所為。迦葉云何難言如來煩惱未盡等。 ^180c20

開顯法身之密者。
能於法身示九界身名密。
開九界身即法名開身密。 ^180c24

出種種身者。為九界身。
開之與合俱名身密。 ^180c28

一物覆等者。若未說時。
三密俱覆。說四相時方開口密。
口密雖開身意猶覆。
何者以未說故名覆。
隱顯者。開身密時解脫猶隱。
故云各開等。 ^180c30

只覆於開者。今家意云。
覆則俱覆。開則俱開。
何者只開口時。身意俱開。
但文不累書。致成次第。 ^180c36

於凡不解者。不解即當覆也。 ^180c40

餘何可解者。破云若開口密時不解。
開身意時何能得解。 ^180c42

聖人之術事者。佛以無謀大用。
何以將術事解之。
術言濫外人之用。
故不可也。 ^180c46

寧非因緣者。且順古人所立。
其義則到。一一無非感應道交。
故云因緣。 ^181a2

妙慧者。良由種智。
方有此用。 ^181a6

無量不容一塵者。
無量即法界。無量外更無一塵。
又塵即法界。一塵之外更無有塵。
故云也。 ^181a8

莊周達體者。謂內達體虗如幻。
故能如此了見。自身為胡蝶。
及夢中自見己身遊天崖也。 ^181a12

至德者。佛也。 ^181a14

初如文者。我亦信如來度煩惱大海。
即是領旨。其言有餘。
故更難起。謂啟發如來身密之端也。 ^181a16

經云若佛已度等者。
難意者若言已度。
何故復納耶輸。今既納者。
則應不斷煩惱等。 ^181a20

經云汝不應者。用此句冠下。
汝不應言何緣納耶輸。
汝不應言實生。 ^181a24

經云能建大義者。
明佛住大涅槃示十界身。
彌滿法界無方大用。
重重無盡。何但只能納耶輸生羅睺羅。
及下八復次。皆是大義之相。 ^181a28

通舉菩薩者。亮曰以少見佛性。
故名為住。以下況上也。 ^181a34

逈出因果者。只是逈出因人之外。 ^181a38

涅槃是因者。菩薩望果行因。
故涅槃是因人所住。 ^181a40

經云我已久住〔至〕變化者。
一從本佛乘迹示現。
二從法身起應示現王宮生等。 ^181a42

翻曰妙者。日能破闇。
即是實智內明。 ^181a46

象王初生者。僧亮曰。
天竺象王生時。出胎即行七步。
知是象王。菩薩始世示自在王相也。 ^181a48

示過六道者。尚未過二乘。
何能顯佛身密。 ^181b4

應七覺分者。此釋承當。 ^181b6

西是秋方者。萬物至秋皆凋落如死也。
北為左四天下中#CB15106;單越勝也。 ^181b8

東方者天竺以東為首。
以西為後。以北為左。
以南為右。東行示始一示始一示嬰兒。
二明道首以示自在也。 ^181b12

辨餘生者。謂過去於此閻浮示現出家等。
故屬餘生。 ^181b18

將前意難後者。將前口密中如迸火星永滅意。
來難此種種示現也。 ^181b22

經云法身常存者。
存即妙有也。 ^181b26

經云汝今不應作如是難者。
佛意云。我暫借燈器以為況喻。
汝今不應難他喻也。 ^181b28

經云譬云燈滅者。
分段煩惱因果但盡。
譬如燈滅猶餘身智。
非大涅槃是小涅槃也。 ^181b32

經云非數數來者。
生上退下名來。在色界中。
又有一來而非數數。
即上流阿那含也。 ^181b36

不受二邊生者。地住已上菩薩也。
other:: 
## 下
四相品下 ^181b40

通開三業者。正明意密兼具餘二。 ^181b44

諸覺寶藏者。寶藏口密。
欲珠是意密。秘藏身密。 ^181b46

見少佛性者。初住已上所見也。 ^181b48

無顯無密者。了達實相。
不當開云與密。 ^181c2

龍樹別意者。名法華為秘密者。
謂開已無外曰密。
若言秘密。經經皆等。
豈獨法華。故云通害諸經。 ^181c4

故是無也者。故是無秘密藏也。 ^181c8

經云密藏者。 ^181c10

初諸如文者。迦葉探取佛意。
言唯有密說無密藏也。
何者以昔常機未發心得說常而說無常之教。
意在於常。豈有祕邪。 ^181c12

鄙術者以幻者。所作但令人見不令人得。
佛則不爾。常願眾生同我所得。
豈名為藏。 ^181c18

次九譬者。澤洲云。
初一明如來言無隱覆。
故無秘藏。二心無慳恡故無秘藏。
三法無缺少故無秘藏。
四無所負借故無秘藏。
五慈愛深重故無秘藏。
六惡根死盡故無秘藏。
七言無過失故無秘藏。
八重化所宜故無秘藏。
九法雨等潤故無秘藏。
此亦一途名文而已。 ^181c22

經云秘藏者〔在良反。
下有十六藏字。同此音〕。 ^181c32

如人不從責主求物者。
如人欲索財物。應就捉財人不見。
不就主索。欲還無所。
佛亦如是。實負眾生出世法財。
常欲還之。但眾生不取義當於負。 ^181c34

經云唯有一子者。
喻佛如來所教聲聞。
名為一子。 ^181c40

愛念者。喻正相大悲也。 ^181c42

將詣者。喻將擬佛性之門也。 ^181c44

師者。喻於諸佛所師所謂法也。 ^181c46

欲令受學者。修學佛性也。 ^181c48

懼不速成者。喻恐未能解佛性義也。 ^182a2

尋便將還者。喻將還應身釋迦初說小後說大也。 ^182a4

其文問答者。文中有二不也。
即問答也。 ^182a6

經云所謂如來常在不變者。
如有妙有。今昔俱皆不變。
故云常存。 ^182a8

無常是通者。此約含真二諦。 ^182a12

若被接者。開真出中。
名之為常。若不被接。
咸歸#CB01926;斷。
名曰無常。 ^182a14

經云降大法雨者。
初後皆經大雨。三草二木。
自稟益不同。非龍王咎。 ^182a18

昔權者。且蹔引喻於王。
說言無常。 ^182a22

經云跡不可尋者。
僧宗曰。身智俱亡也。
此亦昔言。故應拂也。
下釋云近於菩提。
涅槃無有方所。事絕近情。
謂難尋也。偈百如此。
誰能解也。 ^182a24

舉積明無積者。先舉財寶等是積聚之物。
聲聞僧等不積聚此物。
名無積聚。 ^182a30

又無積云積者。二乘菩薩。
皆具此句。即約法釋。
何者二家不積世寶。
名無積。無漏真理。
自具智斷功德。名為積。
然經中但明不積世財。
名無積聚。若約非時取證。
名為積聚。若得常樂我淨。
方名無積。又菩薩於世出皆得無積聚。
名無積。 ^182a34

是無樂等者。此明無作四諦。 ^182a44

有滅故無苦者。無二死三苦八苦也。 ^182a46

是領解者。謂法身之跡。
妙絕難尋。寄大解脫而示滅也。 ^182a48

不可求其崖底者。
謂廣無崖。深無底。
無非法界。故不可求。 ^182b4

略說三點者。廣博即法身。
無疣即般若。至處即解脫。
故以三點喻之。 ^182b8

體用成就者。法身為體。
般若解脫是用。又理性三因自有體用。
但在於理。又修中亦有體用。
具足專在於修。又用中有體。
即用而體。又體中有用。
即體而用。何故爾。
以三德一一皆具三法。
故使體用互融。 ^182b12

自他具足者。自行是體。
化他為用。又若自行無用。
自行不滿。化他無體。
他無所證。自他悉備。
方名具足。 ^182b20

隨名訓釋者。大訓廣博。
且從訓釋。 ^182b24

不可謂是待少之大者。
今是非大非少之大。
故無相待。 ^182b26

貴在正法者。貴在常住正法也。 ^182b30

一人具八者。一少欲。
二知足。三遠離。四精進。
五正念。六正定。七正慧。
八不戲論。謂少欲是道。
多欲非道等。如四依品初釋。 ^182b32

經云無諸瘡疣者。
三或二死。因果並亡。 ^182b38

此總翻彼總者。興皇但是臆度出道理。
涅槃既是西國總名。
亦應以此立大滅度總名。
翻彼涅槃。以別翻別。
如文所難。此是興星。
難前師義。 ^182b40

以別釋總者。他明。
令經是無瘡疣等。
三義釋涅槃之總。 ^182b46

經云為拔毒箭者。
為拔三惑因毒箭。
塗以三德秘密妙藥。 ^182c2

經云令其離苦者。
令離二死果苦也。 ^182c6

亦是互現者。理應自行即具化他。
化他即具自行。 ^182c8

所攝成處者。所證諦理也。 ^182c10

六道四聖者。重明十界。
不出六道四聖也。 ^182c12

但眾生須調伏者。
有機興者。方可調之。 ^182c14

在畜生至畏者。已永離五怖畏故也。 ^182c16

恒無飢渴者。常以大涅槃食自資也。 ^182c18

無人天事者。人天但以三苦八苦物為事。 ^182c20

經云有信之人者。
寶亮曰。值以能生一念善已上。
乃至信首根立悉名治已。
今則從觀行已上分真等位。
皆名治已。 ^182c22

常住佛果有色者。
應意非色之色。名佛果色。
但云是色。其言不了。 ^182c28

經云言非色者。宗曰。
今言聲聞非色者。
不垂形六道也。 ^182c32

為眾生故說非色者。
昔教但言捨身盡滅不說三事。
既無三事。則無法身垂應之色。
故言非色。 ^182c36

為兩緣者。解膳之體。
非色非非色。為眾生現色等。 ^182c40

經云何得住者。假執苦教無色為難。
欲令佛釋二乘之人。
非都無色。是故佛以非想為喻。
實有細色說為非色。 ^182c42

經云非非想天亦色者。
華嚴經宣疑。菩薩鼻根聞於無色宮殿之香。
阿含經中說舍利弗般涅槃時。
色無色天淚下如春細雨。
闍婆提般涅槃時。
色無色天佛前側立。
此云亦色。 ^182c48

廣明解脫者。僧亮曰。
眾生所好不同。廣讚解脫。
明無苦不盡無樂不備。
稱情合願。吸引多端。 ^183a8

頭首數者。但數又解脫者。
亦有八十四。 ^183a12

九十七八者。加十三夫解脫者。
亦有九十七。 ^183a14

略不可解者。不稱今經文意。
故不用之。 ^183a16

靈石者。在台洲黃巖縣。 ^183a18

凡萬法門者。據理一句。
皆具一萬法門。以解脫之法。
一一皆互嚴互遍互具。
成百萬法門。今言萬者。
一句是也。 ^183a20

橫竪〔至〕疣者。三或二死並亡。
故名無疣。 ^183a26

到解脫處者。以一一句。
皆橫遍法界。竪徹真如。
所如橫竪。皆到解脫之理。 ^183a28

具無缺者。解脫一點。
即具三點。方名具足。 ^183a32

竪可厝言者。意云只可以圓心照達。
無不橫周法界竪窮如理。
豈可以紙墨盡之。 ^183a34

為力不足者。智力不及也。 ^183a38

廣上無瘡疣者。經中句句皆順無瘡疣義。
下二廣上亦爾。尋文對義。
相甚分明。 ^183a40

經云遠離等者。百句一一皆須約四教釋。
以顯圓想。 ^183a44

如云遠離一切繫縛者。
猶解脫體。無二死三惑瘡疣故也。 ^183a46

又先繫縛者。是生死大苦。 ^183b2

證解脫者。是大涅槃大樂。
生死有萬累。涅槃有萬淡。
解脫生死。萬累即是涅槃。
又一一句中應有五意。
一列名。二解釋。三結。
四即如來。五難解者。
重復分別。又復文中多少不定。
或有初無後。或有後無初。
或有中間而無初後。
於解釋中或但法說。
或兼喻況。喻有反順。
其順喻者。解脫亦爾。
其反喻者。解脫不爾。
法喻相對。前却不定。
或有初法次喻後合。
或有先喻次法後合。
或但先法後喻無合。
或但先喻後法無合。
文相不定。故先示之。
至文易曉。 ^183b4

經云虗無者。由證得虗無。
則遠離一切繫縛及瘡疣。 ^183b22

經云即無為法者。
實相無為法也。由證無為所以虗無遠離。
及無瘡疣。皆將後句傳傳莊嚴第一無瘡疣句。
廣博及解脫處亦爾。
是則一句皆以百廣莊嚴之。 ^183b24

經云名曰恒法者。
常以不遷無動嶷然為義。
恒以#CB07437;然不改為義。
亦左右之辭。蓋言終日恒然者也。 ^183b30

經云若我無我者。
若我常見。無我斷見。
闕第三句。非我第四句。 ^183b34

經云唯斷取著生死非我橫生我心。
此之取著應斷也。
佛經是理不斷此也。 ^183b38

經云名不空空者。
常樂我淨是一實。
又解脫眾苦是二實。
名不空空。 ^183b42

經云空空者。尼揵所計解脫。
無常樂我淨一空。
又非解脫二空。體是無常。
又非解脫。名無所有。 ^183b46

無作樂者。只是無作樂耳。 ^183c2

此彼既去者。謂從此至彼。
此至彼岸耳。 ^183c4

雖無此岸者。令上劣勝二句。 ^183c6

果斷一分者。等覺斷一分即入妙覺。
名果斷一分。 ^183c8

皆非斷非不斷者。
或智無二故。 ^183c10

不斷而釋者。無常即常。
即非常非無常。常即非常非無常。
故曰非也。 ^183c12

去理外生死者。去分段生死也。 ^183c16

經云斷一切相者。
貪是結本。相名貪境。
貪與所貪繫縛三有。
一切煩惱由之而起。
故生死之數因果無窮。
永斷貪故。次第而滅。
一切解脫。 ^183c18

即一而三〔至〕而一者。
亦是無常即常等。 ^183c24

離獦〔至〕近者。但離生死耳。 ^183c26

怖鴿〔至〕怖者。舉淺顯深。
以舍利弗無緣慈未滿。
由是別體三寶故爾。
前是別體三歸者。
三跪文是。 ^183c28

經云四魔者。界內外各四魔也。 ^183c32

經云無盡者。涅槃常故無盡。
文中從則得安樂下宣說七法相即以明一體。
迦葉但舉昔別體三。
以難今一體三。故云舉三難一。 ^183c34

則非妙非寶者。非佛性理故非妙。
非一體三寶故非寶。 ^183c40

事三而一者。經云則知佛性。
決定涅槃。證事一也。 ^183c44

經云名義俱異者。
證別體。此別有一而三也。 ^183c46

經云法名不覺者。
法以軌持為義。謂軌生物解。
非覺義也。 ^183c48

空名非善者。澤州云。
非戒定慧中行善也。
謂法性虗空。體是勝義善攝。
寶師云是無記性。
故對佛法說名非善。 ^184a4

經云波闍者。是佛姨母。
佛笠七日。母便命終。
波闍乳養。佛後出家。
波闍變臆手自織成金縷之纍。
待佛還宮。擬用奉佛。
佛後還國。波闍遂用奉獻。
佛時告曰。恩愛心施無大功德。
當供養僧。僧具三歸。
故今舉之。以顯苦別體僧上具三。 ^184a10

破別說三者。破昔別體。
令入今一體也。 ^184a20

經云是事不然者。
無生無滅。其辭雖同。
其義全別。虗空約對尋色立名。
解脫約對離障得名。
所對既異。故云不然。 ^184a22

經云為化眾生故作喻者。
為緣說一說三。如來之性本來無二。 ^184a28

或言一三者。意云或但說一或但說三。
或但說三或但說一。
云何作二種說。若作三說。
即是無常。 ^184a32

或時定說等者。明如來為緣。
或說一體。或說別體。
若於如來未曾有二。
如人害母。於母一身或復得罪。
或不得罪。 ^184a36

四領解者。經中具領三義。
如來至處是領上解脫處義。
壽是領上廣博義。
如來以常為壽。橫周竪窮故。
命是領上無瘡疣義。
如來以智慧為命。
照達三或二死瘡疣。
故以蒙廣說三義。
故今具領此旨。
other:: 
# 釋四依品第八
四依品 ^184a42

就疏文為四。初釋題目。
次問如來下問答釋疑。
三舊明下辨古今所明位行不同。
曰分此下入文解釋。
初文依四悉以釋題。
從四者數也下世界。
自他等異憑之而發樂欲之心。
故云利益。次從答上云何下為人。
依於得大法人。理善心發。
故云得也。從三又昔下對治。 ^184b4

昔人雜真偽者。以人雜魔。
外須依鹿菀四諦法簡之。 ^184b16

今法混小大者。由聞大取小。
又以大破小。又以大開小。
為此義故名之為混。
即今經妙對治也。 ^184b18

四從又昔依下第一義。 ^184b22

捨此就彼者。人外求法。
如捨此就彼。今經開無常人法。
即非常非無常。即佛性理。
故無所捨。 ^184b24

次釋疑中云不得作如來像者。
佛去世後。天魔波旬亦能為之。
所以得為如來像。 ^184b28

通論悉作者。如前解脫中住首楞嚴種種示現。
即是通相。 ^184b32

別在四果者。化道易行矣。 ^184b36

自有如來為如來者。
此約佛在世自化也。 ^184b38

四依為如來者。宜應見者。
蹔時為之。 ^184b40

四依為四依者。四人更互。
為高下位。即當本下迹高。
本高迹下等。 ^184b42

四果為四果者。權四果為實四果。
亦是四人互為高下也。 ^184b46

四果不能為四依者。
簡實四果。不能為四依也。 ^184c2

合則還是佛者。含亦只是一身故也。 ^184c4

初合依法者。昔教但令依法也。 ^184c6

三辨古今中云十三心者。
十住至第三行。 ^184c8

十七心者。從十住至第七行。 ^184c10

初有煩惱者。由煩惱未盡。
故無究竟涅槃。 ^184c12

復有涅槃者。第四依是因位之極。
雖有微細煩惱。亦名涅槃究竟。 ^184c14

約後但有煩惱者。
四依皆是。分伏分斷分證涅槃故爾。
唯觀行位。名觀行涅槃也。 ^184c18

中論是圓者。依悕似圓。
且一生往與之。 ^184c22

四十心共作四依者。
十住為第二依。行向為第三依。
十地等覺為第四依。
還以十信為初依。
方會經文。 ^184c24

別者等者。應知四依是能引之人。
既從權未入實。所引之眾得入實者。
有超有次。故須位位四依義。
猶住行向地淺深不同。
然初依菩薩皆在十信。
經文自云。有人出世具煩惱性。
是名第一。其位則定。 ^184c28

初依唯弟子者。且初具煩惱性以判。 ^184c36

中間亦師等者。望下為師。
望上為弟子。 ^184c38

四入文解釋中云標章歎者。
文中具歎。人法也。 ^184c40

不令他緣者。不令魔外二乘執無常。
及惡比丘擾亂也。 ^184c42

言建立者。謂正法頹綱之時。
則能匡持建立也。 ^184c46

能住者。令正法不斷。
名曰憶念。又心思不忘。
名憶念正法。 ^184c48

此三句自行德者。
如大論云。菩薩摩訶薩。
所謂化他即是自行。
今四依亦爾。 ^185a4

經云安樂人天者。
天來人中聽法故也。
僧亮曰。末世通法非聲聞之位。 ^185a8

而以配菩薩者。但以聲聞法眼出家其正故配之。
菩薩雖晦迹俗流。
而清白無染。量同羅漢。 ^185a12

不得言具煩惱事者。
通或已斷。所以通惑現行之事。
不復更起。別惑被伏。
現行之事。亦復不起。
但有別惑性在。名具煩惱性。
僧宗四。此從曰意止至世第一法。
擬地前三十心。並是伏道。
未得真無漏也。此亦通證初依之位。
今為判之。即當名通義別也。
又云三賢之人。雖伏煩惱所知二障。
令不現行。未證無漏。
未能斷種。至于登地。
方能斷種子煩惱。
故云具煩惱性。此即別教義也。 ^185a16

准通共乘者。以四依出世身皆為二乘像。
則大小並弘。約通教判。
其位最便。三乘共學。
通別通圓故也。 ^185a32

若准大乘十地者。
此依金光明經。明圓人一生。
有超登十地之義以判。
故注云云。 ^185a36

准大乘判者。此准通教大乘。
以三乘共位。至七地時。
正使已盡。所以不還三界。 ^185a40

若以七地為第三依者。
則以八九地。留惑潤生。
與物結淨土緣。為第四依。 ^185a44

若細就圓者。如前十住已上。
位位皆作三依。住前為初依。
故注云云。 ^185a48

但或體在者。無明是同體惑。
故云體在。 ^185b4

戒慧二學者。定在其其間。
乘戒二門也。 ^185b6

八大人覺者。佛是大人。
菩薩亦得覺性。與佛不別。
名八大人覺。 ^185b8

出遺教者。引小列大也。 ^185b12

八人者。八忍忍因也。
宗曰。八忍地是聖人位。 ^185b14

今言非此第八人者。
且是性地凡夫為初依也。
此師亦依三乘共位以判。 ^185b16

別惑既除者。斷德分具也。 ^185b20

與法相應者。法身分顯。
修道得者。智德分滿也。 ^185b22

位相小難者。且古釋不當。
名小難耳。又亦緣云。
未得第二第三。即是難也。 ^185b24

四忍者。亦是一途。
未為全當。故今不用。 ^185b28

以前簡後者。從淺向深。
以後簡前者從淺。
法瑤師曰。十地判為三住處。
六地已還。未出三界穢國。
為一住處。七地是二圓中間非淨非穢。
為一住處。八地已上。
相心都盡。名為淨國。
為一住處。此第二人。
未得七地已上住處。
義似通教。今亦不用。 ^185b30

定當得果者。當得妙覺果也。 ^185b40

古來二釋〔至〕解者。
舉不可解。顯今可解。 ^185b42

依增一集者。達磨#CB15106;多羅集。
今師依此釋為正。 ^185b44

同是功用者。此二同彼欲界修惑並未盡。
但名無功用。第三依已離欲惑且名無功用。 ^185b46

亦應以初果為一住處者。
更准倒破。約色無色為二依位。
色無色既分為二。
初二二果亦應分為二依。
此二經文自合為一依。
焉得分色無色為二依耶。 ^185c2

經云客塵煩惱等者。
若小乘人。須斯二果。
既未離欲則欲界修惑現行者。
名為客塵。俱生煩惱名舊煩惱。
尚未能離。第三果人欲界煩惱見修永盡。 ^185c8

若言有者。無有是處。
宗曰。以三界外惑為舊。
三界內惑為客。此約枝本為義。
今師通幻三惑。但不能障。
枝本之義亦同。 ^185c14

今法身顯等者。昔日權教碎身舍利。
覆於法身。今開顯已。
只此舍利即是法故。
云吾今此身。 ^185c20

即是周旋者。遍於有機緣處教化也。 ^185c24

經云不亦得菩提者。
極果菩提也。 ^185c26

斷者〔徒管反〕。約物體已離釋。 ^185c28

得佛所者。有經中名等覺為等覺佛。
故第四依。名得佛所得。
亦是因位分得之極也。
法華疏云。三界因果皆名為他。
智斷功德皆名己利。
己利具足故成應化。
又慧朗曰。斷諸煩惱釋煞賊。
逮得己利釋應化。
所作已辦釋不生。 ^185c30

欲成佛即成者。一轉即入妙覺。
但為化他不取耳。 ^185c40

至功妙用者。四人皆契極理住四依位。
名為至功。有降魔制外之用。
故云妙用。不教菩薩。
自能體達魔界如。
故不須教也。 ^185c42

經云我今不依至人者。
意云。佛昔為瞿師說魔能為佛等。
我今但依法檢校即得。
世尊何用合我依人。
故云不依。 ^185c48

經云汝當檢校者。
令依小乘經法檢校。
如來昔曾為瞿師羅說四真諦。
彼悟初果。如來去後魔來惑亂。
化作佛身。告言長者。
我問汝說法不盡。
於四諦外更有一種神我諦在。
長者推尋都無是理。
遂往請佛。佛即教之。
若魔作佛汝當檢驗。 ^186a6

知已降伏然問觀察者。
無呵其可問。次令依教用實智而觀察之。 ^186a16

於佛尚須信智者。
佛所說法。本應信受。
尚須觀察。何況餘耶。 ^186a20

偷狗者。依六卷。偷與狗別。
謂賊與狗俱入大乘法舍。
夫狗欲為盜。必見其外無守護之人。
內有昏夜之闇。是以得入。
魔亦如是。外無善友知識。
內有無明覆心。魔得為亂也。 ^186a24

夫無明為夜者。猶起無明魔耶為亂。
喻如夜入。 ^186a32

婢使者。宗云。聞慧其卑喻之婢使。
以微明之中。檢魔虗實。
以五繫之力。魔即去矣。
然今師通取賢聖之位。
伏二種魔。不專在聞慧位也。 ^186a34

五屍者。如憂波毱多。
入如意神通用身念處。
欲界不淨觀。變作臰爛死屍繫縛魔王。
以臰爛屍狗。穿腹破 #CB05577;褁魔王頭。
以死狗頭蓋魔王頂上。
狗口蟲膿流出。隨魔額汗流下入鼻口。
死狗前脚抱魔王額。
屍狗後脚抱魔頸。
臰爛死虵繞頸編#CB07153;以為瓔珞。
繞臂至手似如環釧。
死人繞腰。死猪繫脚〔云云〕。 ^186a40

五種不淨者。第一卷記引五門觀者。
謂苦空無常無我不淨觀也。 ^186b4

經云亦可得近大涅槃者。
取意說者。但用大涅槃心而降伏之。
方得近大涅槃住秘藏。
何用依人。又但依佛。
於瞿師羅經中所說。
令依四真諦法檢校於魔即足。
何用依人。此釋正消經意。 ^186b8

經云非為不爾者。
若是大乘菩薩根性。
只用依法即得。我意亦然。
但為聲聞必須依人方得降魔之法。 ^186b16

雖天而肉者。肉天所見雖麤細之殊亦只共見因緣色耳。 ^186b20

菩薩雖肉者。六根淨人是父母生身。
名之為肉。行解徹理。
故能即如。 ^186b24

勇健譬佛性者。澤洲云。
佛具無畏。稱曰勇健。
十力摧耶說為威猛。 ^186b28

四念處如弓者。如空弓也。
令依無作道品而降伏之名教方便。
又聞慧如弓。思慧如箭。
修慧如槊等。又云修定持弓。
習慧執箭。起通稍道。
四辨長鉤。神呪羂索。 ^186b32

經云視人天者。悲其不見佛性。
無楞嚴定。喻之輕弱。 ^186b40

魔無智慧者。無照理之智。
不見佛性。所以膽怯。 ^186b44

經云大呼〔虗故反〕謂招彼為呼。
恐他曰呼。 ^186b46

說五諦等者。於四諦外計一神我諦。
五陰外計一神我陰。
十九界等例然。 ^186b48

經云不應生於憂怖者。
圓伊大觀。達魔界如。
故無憂怖。 ^186c4

經云令彼降伏者。
依無作三學而降伏之。 ^186c8

聞魔界如者。解深達理。
見魔即佛。故如云也。 ^186c10

內乘大乘者。亮云。
一以積德深原。二以大乘經力自能降魔。 ^186c12

經云得阿竭陀藥。
圓伊妙觀。譬阿竭陀藥達魔界即佛界。
無二無別。故云不畏一切。
此約觀心合之。 ^186c16

憋〔芳滅反〕謂性多嗔怒也。
若作弊者。謂患也非文意。
又欲壞他善稱弊。
欲敗他善名害。 ^186c20

或其術者。謂不識其術也。 ^186c24

聲聞還本者。謂得聲聞本心等也。 ^186c26

經云而作鄣礙者。
更不執無常等鄣於圓常大法。 ^186c28

經云有如是力者。
修大乘者。有體魔如力。 ^186c30

飽德者。福厚道富時。 ^186c32

無醫無藥者。無醫合上佛滅。
無藥合上正法衰羸。 ^186c34

說有奢促者。大根濃者則奢。
小根淡者則促。 ^186c36

持法四十年者。迦葉二十年。
阿難二十年。故成四十年。 ^186c38

後之興沒者。亦是後八十年。
前四十年興。後四十年沒。 ^186c42

能融會大小者。亦有不能融會者。
引此未為全當。 ^186c46

迦葉佛得道日生者。
應悞。或是相從而說。 ^186c48

迦葉是長子者。所有佛法皆付迦葉。
為是義故。名為長子。 ^187a2

經云純食粟米者。
二乘人。唯讚羅漢第一。 ^187a6

經云受業報者。二乘之人。
受#CB01926;斷業報也。 ^187a8

經云是福人〔至〕不聞者。
明大乘人。始從華嚴等來。
皆不聞無常苦空等名。 ^187a10

粳粮譬常者。以土人常食故。 ^187a14

石蜜譬我者。須堅即堅。
須軟冷即竪煖即軟。
用喻於我。 ^187a16

以求有心者。求二乘道。
名為求有。何者即由不見佛性故也。 ^187a20

方便智曉者。此釋未正。
今所不用。 ^187a24

今明大行訓之者。
大乘行法。訓令修學也。
僧宗曰。四依菩薩乃廣寫大乘經典流通彼處。
一時從化。譬舉國共食。 ^187a26

經云他方無量菩薩者但是菩薩機耳。 ^187a32

經云其地則有金剛等者。
大法在人。如地有金剛。
僧亮曰。經所流布。
在地則地貴。在人則人尊。
謂達五陰即佛性。
法因此法。以成今法悉是金剛。 ^187a34

王至深山者。借前文語。
來成今意故也。 ^187a40

植因深淺者。先歎四依出世開演之意。 ^187a42

分擘玄毫者。十絲為一毫也。
以分一字一句說無量義。
如百句解脫等。 ^187a44

指南宣楊者。亡道宣揚非易。 ^187a48

卷舒宇宙者。舒之則充滿法界。
卷之唯在一念心性一塵而已。
以顯常住秘藏當眾宣暢。
使彌綸法界利益。 ^187b2

永劫令聞者。果遂。
若非四依之力。博地輕弱焉能為之。
僧宗曰。非德不傳。
非因不樹。令時眾慕道修因也。 ^187b6

 #CB18138;〔音聚〕訓輕。 ^187b10

正戒毀是命濁者。
只由邪命毀戒。 ^187b12

五種法師者。合受持為一但成五。 ^187b14

九河者。此段經文。
正明生信難生解難具解難。
僧宗曰。從熈連說二恒河是聽者之因。
從三恒河至八河是說者之因。
此亦一途之說。未顯四依深淺之別。 ^187b16

恒河者。長八萬四千由旬。
闊處四十里。狹處十里。
方一肘直下至泥。
得一萬斛砂。其砂細如麵。 ^187b22

四恒從惑者。惑多解淺故也。 ^187b26

如仕至太尉等者。
自淺至深之官故易。
丞相是特達越次之官故難。 ^187b28

初依人窮佛法盡者。
初依能知如來秘密之藏。
名為窮盡。 ^187b32

何開佛法者。九恒總對初依。
只成別教地前菩薩之法。
故非今經圓佛法也。 ^187b36

勸福以遮罪者。已謗者令不謗。
未信者令生信。已信者令增進。
未有解信及不謗者。
但屬於福。僧宗曰。
勸信之意。以聞經之緣其力不淺。
豈得不生深信耶。 ^187b40

經云木頭幡者。無所復用故也。 ^187b46

互舉一邊者。自行化他。
必須具二。方成自行化他。 ^187b48

經郄者〔倚戟反〕。
階十住者。解同十住故也。 ^187c2

三報橫論者。且一往以生望生。
名之為橫。 ^187c4

三障竪論者。亦且一往約三障次第。
前後而轉。名之為竪。 ^187c6

則近菩提者。則為已近初住菩提也。 ^187c10

鑒誡者。謂鑒照信謗者因果也。 ^187c12

四依大益者。四依弘宣功大。
故須供養。亮曰。明敬師之儀也。
四依之德實可尊貴。
能生人善。宜供養也。 ^187c14

問含二意者。四依晦迹不可別也。
佛將欲說。迦葉發問。 ^187c18

兼眾事者。如河西所釋。
又護法亦不出於乘戒二門。
此備具之人。宜須供養。
即是兼也。 ^187c22

以重奪輕者。重上不惜。
何況於輕。 ^187c26

若從昔法者。以小乘教觀格定。
故不應禮。二旨只是意。
二意相違耶。 ^187c28

經云持戒比丘〔至〕所犯者。
以禮俗破戒人。則名為犯然文中但經上禮下持禮破二意。
若從義取別結。三意具足。 ^187c32

經云亦於餘經者。
昔經中說。亮曰。二教相違。
不應二實。必應一是一虗。
雖自持戒不治破戒。
法滅不救。非我弟子。
不治上犯。況應禮耶。 ^187c38

文少而意廣者。文中但云為菩薩而說是偈。
是文少。既云為菩薩。
則是許菩薩。以持禮破。
上禮下。出家禮俗。
即是意廣。 ^187c44

三三之疑者。三定三難三結之疑皆遣。 ^188a2

然答此一條者。持禮破一條也。 ^188a4

如上說者。上經云。
迦葉菩薩復白佛言。
世尊。如是經典正法滅時等文。
是也。 ^188a6

增長非法者。增貪嗔癡法時。
名為非法也。 ^188a10

經云一切聖人隱者。
佛法滅時一切聖人悉皆隱遁。 ^188a12

使人之濁者。令濁人不濁也。 ^188a14

未得機便者。機未宜糺。
宜和濁光使大法宣通。
廣行流布。又四依菩薩。
皆先同後異。示為破戒。
示為邪見示為所引。
皆取機便引接成熟。
入圓常已能引方息。 ^188a16

如此破戒者。亦禮破等名破戒。
非謂四依作破戒事。 ^188a22

既釋持毀者。此先述一段文意也。
須具二釋。先為持毀釋。
次為開大小乘釋。
儲君也。亦名東宮。
亦名副二。生公曰。
稽古有行。居然可宗。
但人未推。故名稚小。 ^188a24

從此下能引所引。
破邪入正。無常破常。
常破無常等。皆須歷五時教所用法門。
未至法華涅槃入實。
以消童子等文。 ^188a30

栴陀羅者。生公曰啈#CB00914;為。
惡害智慧命。 ^188a36

經云墓者。取也。
如樹者下品之人。 ^188a38

不能治破戒者。但於中自生自死而已。
猶如於樹。中品亦然。 ^188a40

作威等者。守邏不令持戒善人得入。
名為作威。作破戒住持之事。
名為作福。 ^188a44

七日繫皷者。亮曰。
知諸比丘不可力制。
欲以律治僧。若有罪者。
以七滅諍法溫命僧知。 ^188a48

素貴者。素行高緊。
即梵行之家。璽〔斯氏反〕夫國家禪位。
皆有禪書金箱玉璽。 ^188b4

求羯磨師者。求持戒人為也。 ^188b8

半國者。謂共知僧事。
譬半國也。 ^188b10

烏迴等者。十誦律三誦卷第三云。
鬬諍事云何以三滅諍事滅。
隨以何住處有諍相言。
皆丘是事付闥利吒應受此事。
如法如毗尼如佛教滅者。
是事名滅。若不能如法如毗尼如佛教斷是事者。
應捨付僧。僧又不能斷者。
爾時僧應僧中。立二烏迴鳩羅應羯磨差此人令斷是事。
烏迴鳩羅比丘有十事僧應差。
知諍來往處根本。
善知諍。能分別諍。
知諍起因緣。知諍義。
善滅諍。滅已更不令起。
持戒清淨。多聞。多智。
僧應差。此利吒烏迴二人。
皆依法依毗尼等。
以白二羯磨斷滅之。
故與此僧正僧都同也。 ^188b12

長髮慈也者。亮曰。
髮生人頭。准長為美。
命居德首以常為上。
大意亦同。 ^188b32

王大歡喜者。此蹔歡喜。
不久破邪歸於正道。 ^188b36

不見至嫌者。實行持戒者嗔也。 ^188b38

我捨家法者。謂捨大應且赴小機。 ^188b40

作破戒眾生者。先同惡法密示正法。
為其羯磨師也。 ^188b42

經云先王〔至〕藥者。
先王者栴陀羅王也。
本召師恃云有三十三天不死之藥。
許共食之。所索童子。
童云破戒名下有常住妙藥猶未共食。
栴陀羅王即作畜不淨物有名文利養之解。
故云我實不知。涉云。
前佛所有常住法名不死藥。
貯在經藏不同修學名未共令不惜。 ^188b44

破戒之眾者。破之戒眾大機冥發。
故令持於破戒之眾。
五陰法中佛性任為開曉也。 ^188c8

經云聞王語者。知其大機冥發也。 ^188c12

經云即持歸家者。
示五陰中本有秘藏。
故曰持歸。 ^188c14

依律苦切者。未宜實相妙觀。
且依小乘律教苦到懺悔。
此即先用無常助圓。
正法推尋。 ^188c16

事理者。先用無常事觀令建無常常等理。 ^188c20

中根悟等者。將此王譬中下二根。
悟道不取王身入道為喻也。 ^188c22

經云猶如死人者。
邪見已破大機冥發。
故云如死。 ^188c26

經立本儲君下。譬開權也。 ^188c28

師子御座者。師子王所坐之處。
豈是野干所昇。 ^188c30

經云經理者。經即始終。
理謂整理。以始終整理邪徒令歸正。 ^188c32

徹分別決定者。然小乘中犯重已更無悔處。
故名決定。 ^188c36

經云不失婆羅門法者。
不失婆羅門威儀法也。 ^188c40

經云其餘居士者。
中下品持戒人歎也。 ^188c42

經云若能驅遣者。
能善令其改邪入正故也。 ^188c44

經云什物者。什者雜也。
亦聚也。然經中正許畜八不淨物。
即是雜物也。 ^188c46

汙道者。汙無漏道也。 ^189a2

汙威儀者。彼善生優婆塞經具列其名。
一畜田宅。二種殖根機。
三貯聚稻粟居壃求利。
四畜奴婢人民。五畜養群畜。
六畜金銀錢寶。七畜象牙諸寶大床綿褥氍緯。
八畜一切銅鐵釜鑊。
畜此八種能汙淨戒。
故云汙威儀也。 ^189a4

若乖此說者。若不為令改惡懺悔入大。
能引之人先同後異。
若不爾者則有罪也。 ^189a14

經云以無憍慢者。
菩薩本無罪示同懺悔。
故云不名破戒。 ^189a18

經云覆相說者。昔經中權說也。 ^189a22

經云如第二天者。
如三十二天奉釋也。 ^189a24

堤塘者。戒如堤塘。
定慧如水。若無四依出世令改惡從善。
則戒堤塘破壞定慧水盡。
堤〔常愁反。妨也度嵇反。
塘也〕淋。 ^189a26

不懺則失者。四依亦同其懺。
為引實行故爾。 ^189a32

我如綱者。亮曰我是護戒是乘家之別事。
綱維既立則萬行斯舉。 ^189a34

如別記者。如淨名疏中十門解釋。 ^189a38

經云有四種人者。
四依示同惡。則內熟外生。
清淨持戒比丘內外俱熟。
內生惡比丘內外俱生。 ^189a40

譬凡愚執事者。不識教納人為知事。
不簡僧之好惡一槩令其應供。
不能為他福田。 ^189a44

經云誦市者。得亮曰。
市是貨易之所。喻施主之家。
有彼相資之義。分僧供養。 ^189a48

功由請者。喻如賣也。 ^189b4

雜藥〔至〕不別者。謂破戒者難別。 ^189b6

經云當依四法者。
應云昔日當依四法。
梁武者臥蒲蓆不喫荺蒻。
荺蒻與內相似。故不食。 ^189b8

昔人無常者。雖是釋昔。
一一皆與今經四法到辨。
只由昔人無常。還稟無常之法。
不依於人。則是不依於法。
餘三亦爾。 ^189b12

語若生著者。語若在昔亦不名著。
以今大法望之。故昔名著義體無著。
昔法下義則是真諦當分無著。
若望之即名為著。
若不是著。何故二我於昔而不前進直至寶所。 ^189b18

今法體無著著由於人識著者。
昔無常生滅分別之識不能見性。
故名為著。 ^189b26

智解者。昔能破四住煩惱。
名之為智。不能見性智亦名著。
今約分別。亦名為識。
即能見性為智解。 ^189b30

經云如是四法等者。
佛昔令依四種法不令依人。
令曰但令依人不云依法。
為依法是為依人。
是故請會通。 ^189b34

經云依法者。明今昔無別法。
昔日依法則無其人。
今日之人亦無別法。
只昔法即是今法。
所以牒於昔法即是今日人法。
故云法即如來。 ^189b40

結還依智者。智能知法。
了法淺深。故須依智。 ^189b46

昔人既破者。破即開也。 ^189b48

人法不二者。如來即涅槃法性。
法性即如來。只名字位中尚爾。
何況真位而有二耶。 ^189c2

若了悟者。約開權釋。
何者尚了無常即當等。
何況人法不二而可除耶。
又非但昔法即是秘藏。
人亦即是如來。 ^189c6

歎德者。經文語到。
應先云如是四人等。
方可云若言如來無常等。 ^189c12

經云是人〔至〕密語者。
此是相似解。能以一妙音。
遍滿三千界。故云及能說。 ^189c16

不為利養所轉者。
此人設得供養。聞前人說如來無常。
終不信受隨前人轉。 ^189c20

經云是名定義者。
恐後人生疑。故決定示之。 ^189c24

經云不依語也者。
昔語無體三寶故不依。 ^189c26

不羸劣即法身者。
法身即是金剛之身。
故無羸劣。 ^189c28

滿足即解脫者。猶因圓果滿。
則能處處現身說法。
調伏眾生。且偏對解脫。
據理滿足通餘二德。 ^189c30

生凡夫過者。佛說權經。
凡夫不了。生於取著綺餝等過。
故不可依。 ^189c34

又諸論者。異道邪見語也。 ^189c36

綺餝者。謂世俗無義語也。 ^189c38

貪求無厭者。謂諸比丘順文邪命語也。 ^189c40

經云又復唱言等者。
謂謗法順情語也。 ^189c42

於飢饉世下。依時謗戒語也。 ^189c44

是真智者。分證真智也。
亦通名字即已上也。 ^189c46

經云隨其自心者。
開權顯實秘藏種智之心。
安住佛性無礙自在。 ^189c48

經云若言如來入法者。
若言如來化緣自住秘藏法中者。
即了義說也。 ^190a4

辨宗者。辨前五雙宗也。 ^190a6

經云如是四依〔至〕證知者。
結如是四依應依止。 ^190a8

經云名曰光明下。
三寶具足。光明即佛寶。
不羸即法寶。如來即僧寶。 ^190a10

復是結二種者。此明初文依義依法。
唯明於今不對於昔。
所以第三方結。不依語歸於初文依義。
即是依義小依語。
今昔對意足。結於第二不依人文。
歸於初文依法依人。
今昔相對意足。只由結中二文相間。
致伎分為二。三復由依法之文不別標章。
是故須云兩依共釋。 ^190a14

經云墮阿鼻者。權法不能令眾生出於變易。
而令眾生墮三無為坑。
名為墮獄。 ^190a26

皆須二緣得畜者。
餘三事墮用。一淨施必不得#CB00830;。
故云二緣。又今經應具四緣。
方成了義。縱除無檀越一事。
餘三必具。皆須云為建立正法。
方得畜之。澤州云。
一觀弟子有諸檀越重物即遮。
無則聽畜。二雖無檀越豐時即遮。
儉時聽畜。三雖儉時不為護法。
如來則遮。為護聽畜。
四雖為護法不作淨施。
如來則遮。淨施聽畜。
於此四中如來所遮名為說重。
如來所聽名為說輕。
如是四法所應依止。 ^190a30

障內外者。肉眼見內。
天眼見外也。 ^190a46

經云即法性者。謂法體也。 ^190a48

義者〔至〕不變者。謂法性義也。
智者是佛智也。如阿賴耶識在因名識。
至佛果位名大圓智。 ^190b2

了義者。大乘所詮能詮俱名了義也。
other:: 
# 釋邪正品第九
邪正品 ^190b6

就文為五。一雙標。
次邪魔下雙釋。三此品下示答分齊。
四依下略騰文旨。
五文為下正釋文。
次雙釋又二。先釋邪。
次正者下釋正。初文者。
先邪黨嫉正。魔亂真道。
能惑始學人。故宜辨其相。
從所詮以立名也。
重等惡因也。四趣等惡果也。 ^190b10

邪俗者。於二十五有因果上更起苦因苦果。
故名邪俗。 ^190b20

往昔行者。若云如來往昔實苦行者。
是魔所說。若云示同苦行為化眾生者。
是佛所說。 ^190b24

耶漸者者。別人於信位中。
先分別俗。入住破俗。
已入空住後。非空而入假。
分別於假。至十向後心。
方捨二邊。求於中道。
故云分別歷別等也。 ^190b28

亦三昧魔〔至〕等者。
如華嚴新經離世間品云。
菩薩摩訶薩有十種魔。
一者除魔生諸取者故。
二者煩惱魔生雜染故。
三者業魔能障破故。
四者心魔起憍慢故。
五者死魔捨生處故。
六者天魔自憍縱故。
七者善根魔恒執所取故。
八者三昧魔久躭味故。
九者善知識魔起著心故。
十者菩提法智魔常不捨故。
捨故故云等也。無所知有別教但中獨一清淨真如。
不具緣了。依正不融。
名無知。 ^190b34

次釋正中言四邪。
已引今經證成出相狀竟。
但使翻邪即正。不俟更引經文重示其相。
又四耶之體。具其兩向即成二義。
何者據是闡提等邊即名邪惡。
據執正不令人出欲界邊即名執正。
餘三例然。 ^190c2

眾耶之本者。邪惡是後三悉所觀之境。
故屬其本。 ^190c10

清昇者。人天之善離四趣沉濁。
且生世善。故曰清昇。 ^190c12

邪偏者。能破六界因果名為真正。 ^190c16

邪漸者。取其能倒實相中邊。
即名方正。 ^190c18

五釋文中經云應當依邪者。
如此四人能降四魔。
應當依邪為不可依。
此即問前起後也。 ^190c20

次上四依者。次上四依品而未也。 ^190c24

為四部四果者。魔變為四依像也。 ^190c26

內懷煞害者。煞害菩提心也。 ^190c28

內挾邪謀者。遮邏行人不令出界共生其天。 ^190c30

無漏五陰者。魔能變為無漏五陰之相。
應以有漏五陰善五陰法性五陰無等等五陰而觀察之。
令魔偽不行。 ^190c32

二亂行者。若說十方面各行七步即平呼。
若說昔苦行。即去呼二聲並通。 ^190c38

言不生生者。若言如來實生者是魔說。
若云如來為機緣故不生而生者是佛說。
釜鍑〔富音。釜曰飲。
腹大有耳。鍑曰開無耳〕誇秕〔音毗。
貌也。謂以體柔人。
若作此毗訓和。誇謂大言也〕。 ^190c42

六十四能者。大論第九云。
四韋陀經中治病法鬪戰法星宿法祠天法歌儛論義難問法。
如是等六十四種世間伎藝。
淨飯王子廣學多聞。
若知此事不足為難。 ^190c48

然今經中從治身呪術下。
亦略列其相。但數不足耳。 ^191a8

三十二相并業者。
相因相果合論成六十四。 ^191a10

經云十八或人者。
從呪術至種#CB15148;像。
是為十八或人之相。 ^191a12

經云犯突吉羅〔至〕八百萬歲者。
若目連問犯吉羅罪。
如四王天壽五百歲。
墮泥犁中。 ^191a16

今經如忉利天八百萬歲者。
只是大小兩乘被緣不同耳。 ^191a20

緣因云云者。應以了了緣以緣資了共顯正性。 ^191a24

經云九部〔至〕夷邪者。
問意云。如佛上說一切眾生有佛性者。
九部經中未曾聞說既不說有上說有者。
豈不犯波羅夷邪。 ^191a26

悟已應悔者。責心悔也。
讚歎得罪者。不應罪也。 ^191a32

大亦則遮者。五大色中真赤色則遮。
寶法師云。謂大莊嚴具足。
此又不足。應言摩訶楞伽羅也。
other:: 
# 釋四諦品第十
四諦品 ^191a34

就疏文為二。一釋題。
二從文為下釋文。
初又三。先示答文。
次述奪三。今明此品下正釋。
次述中舊二。先明今昔二說不同。
次舊又下明五時辨諦事理有異。
初又二。先敘舊。次今問下徵起以設難。
初文者。僧宗曰。四諦者慧所照境也。
自鹿菀至乎法華所說。
階級大有不同。准此教圓備明常住妙因必資中道妙觀。
然非境無以辨智。
故舉四諦以明因相也。 ^191a40

此釋亦為今疏所破止在界內者。
破曰道滅能破界內。
如何四諦俱在界外者。
俱云外界是何三界外耶。
若云出變易。三界外方可云善。 ^191b6

次破中云無量亦不出變易者。
多在別教地前。 ^191b12

三是有為等者。苦集是有為有漏。
道是有為無漏。滅是無為無漏。
既具有無。專名有量。
其義不成。 ^191b14

猶有變易生死者。
既為變易生死所轉。 ^191b18

無為不成不無三相者。
不妨猶有苦集道也。 ^191b20

次辨五時為二。先述。
次今問下破。初云五時者。
不云華嚴。復以般若在方等前。
如餘文。 ^191b22

破約理者。破云方等般若中亦有新入。 ^191b26

得小益者。豈非是事。
如何一向判屬於理。
故不可用。入觀〔至〕絕相者。
始從四念處乃至世第一法等。
漸漸緣於無漏寂理。
而亡四諦之相。 ^191b28

次破中云已如前難者。
既未出變易何能見性。
故同前破。 ^191b34

若非有量者。應云若非有量非無量。
何不出於中道之體。
既不出體。驗無別理。 ^191b38

三正釋中佛性實相者。
此二皆遍一切處也。 ^191b42

能於四事者。謂菩提即煩惱名集聖諦。
涅槃即生死名苦聖諦。
達煩惱即菩提名道聖諦。
達生死即涅槃名滅聖諦。
菩提是智果。涅槃是斷果。
即無作四諦。故云心喜。
說真諦即是明了實相也。 ^191b44

於不淨中者。於九界不淨集諦中即是真智。 ^191c4

於斷滅中者。於二乘滅諦即如來藏理。 ^191c6

如來出世無為說此者。
法華云。唯以一大事因緣故出現於世。
即真證也。 ^191c8

覆相今開者。昔覆今開也。 ^191c12

塗乳獲洗者。昔無常塗常。
今開無常即是真常。
義如洗除無常之藥。 ^191c14

二釋文中但有次第等者。
唯滅諦章中有少不次第。
至文自見。 ^191c18

一即是四者。一諦如來性也。 ^191c22

不解故苦者。始從畜生乃至別教地前。
皆由不知如來境界。
唯苦無實。即是俱苦而非諦。 ^191c24

經云復有不知下。
舉不知顯成於知。
即名苦諦。 ^191c28

一是苦非諦者。凡夫但苦而無諦。
及不見佛性。故云非實。 ^191c30

二是苦是諦者。明二乘是論而非實。
未見佛性故。 ^191c34

三非苦非論者。即菩薩句方用釋今品四真論。 ^191c36

經云當知是人〔至〕苦惱者。
必墮惡趣。是三塗果。
輪轉生死是人天果。
增長諸結。復起苦因。
多受苦惱。復愛苦果。
亦可前是分段果。
後是變易果。故云或果也。 ^191c38

經云有能知〔至〕二字者。
澤洲云。知常是眼見。
聞常是耳見。常是法常。
住是報住。 ^191c44

經云生天上者。未有觀行。
近生於天。後得解脫者。
近在初住。遠在極果。
下三諦中皆爾。澤洲云。
前是聞見故得生天。
方得證見故云解脫。 ^191c48

經云真是修苦者。
真修謂自證入。多益謂化他。 ^192a6

經云若不知者。此舉不知以顯於知。 ^192a8

經云不生真智者。
謂不生解集而有真智也。 ^192a10

經云以是因緣者。
亦由受不淨物因緣。
不見佛性。輪轉二死等。 ^192a12

又不得生天者。不得華報也。 ^192a16

及正解脫者。不得涅槃報果也。 ^192a18

經云若能知〔至〕不異者。
始終不異。事理不異。
因果不異。如此知者方名聖論。 ^192a20

經云苦滅諦者。應云苦集滅諦。
但舉苦果。則知有因故不具說。 ^192a24

經云是我弟子者。
若不如是非我弟子。 ^192a28

經云佛法僧者。一體三寶。
是所緣境。而修道品。
於三寶境一一無不了知。
常住不變解脫。是所趣亦爾。 ^192a30

即是因果俱常實結道滅者。
若將此文為總結四諦者。
於正釋初應分為二。
先正理。次從真見不總結。
今例一諦皆有六文。
故不須開。開亦無失。
other:: 
# 釋四倒品第十一
四倒品 ^192a34

就文為二。先釋題。
次文為下正釋。初又二。
先總釋。次但倒下別釋。
初云況顯或義者。
引哀歎品中迴過還諸比丘。
釋成今品顯於倒惑之相。
故云況顯。又上舉境以明智。
此明惑以顯解。次別釋。
文自為六。於中為二。
先標列。次一者下釋。
於中又二。先示相。
次先佛出下明起倒由。
初中云羅籠者。無明自縛不得自在。
故云也。 ^192a42

見想取著者。謂凡夫外道橫計身邊等。 ^192b8

見取著者。謂邪求涅槃。
以非想為究竟。 ^192b10

狂#CB10147;者〔俱面俱盻二反。
疾跛也。急也。正體合作獧字。
與上字同之〕。 ^192b12

言眾多者。舉心違理無非是例。
故曰眾多。 ^192b14

而說倒諦者。從惑因緣而成倒。
從解因緣說而諦。 ^192b16

次明起由中又二。
先明由。次佛初出下明設治之方。
初云執字亡旨者。
外人執常樂我淨。
但得其某名不得常等之理。
二乘執無常等。名不知無常即樂我淨及即非常等理。
故云亡旨設。 ^192b18

次治中云通亘前後者。
前佛後佛皆先用無常治等。 ^192b26

離倒無諦者。達生死道之法。
即涅槃等。又達無常等。 ^192b28

使相成者。由解倒故成諦。
由迷故成倒。如經文自釋。 ^192b30

可見近論四品相成者。
意云。雙用三品方成善業因。
故云正善。具成就能作善業因。
則是三品為能成。
性品為所成。能所合論。
故云四品。 ^192b32

如偏識人入者。應須雙識人入。
如具知諦倒。若只識人則成識。
正不識邪。若但識入則如識。
邪不識正。 ^192b38

杭人者。杭譬常譬諦。
人譬邪譬倒。應了杭為人解。
人金杭是。如了倒即諦方名具知。 ^192b42

次正釋中經云若有說言不修空寂得長壽者。
寶問云。前文言不煞絕食等為長壽因。
今說修空為長壽因者何也。
答曰佛長壽因必須福慧雙修。
前文據福。此文據慧。
各據一門不相違也。
涅槃疏私記卷第三
w::  ^192b46

承保四年夏五月一日書寫已了
僧定深之本
 ^192c12
