首楞嚴壇場修證儀
editor:: 晉水沙門　淨源　編敘
other:: 
# 敘言

大首楞嚴經者。乃九界交歸之要門。
一乘冥會之妙道也。
徵誦呪則六時圍壇。
辨證果則百日宴坐。
雖事儀而沖邃。實理觀以融明者也。
若夫修三觀而均七大。
黜魔境而歷聖位。
則近古章句。亦云備足。
景祐初。〔淨源〕忝授斯經於長水疏主。
暨縉雲尊者之門。
雖學以植其志。思以篤其道。
而唯務節錄奧義。
編述鈔文而已。至若結界持呪之宏規。
銓次禮請之懿範。
則未暇執筆也。熈寧四年。
講道于青墩寶閣蘭若。
誨人之餘。歷觀長水孤山諸疏。
金衡聞薰等鈔。博採壇場之量。
遐求敷設之儀。刊修懇願之功。
緝綴懺罪之要。竝皆考文責實。
條析異同。亦詶門學〔宗禮〕之再請也。
然則麗藻鴻辭。大有慚於前#CB15223;。
而遷善遠罪。亦無愧於後昆云耳。 ^517a12

修懺法儀。略明十種。
一者。壇場方軌。二者。
啟請賢聖。三者。供養觀門。
四者。稱讚如來。五者。
禮敬三寶。六者。圍壇誦呪。
七者。滌業規品。八者。
懺悔發願。九者。旋繞念誦。
十者。析通觀法。 ^517a38

〔若夫淨身方法。備如圓覺行願二本懺儀。
願諸學者。詳而觀之。
稟祖訓焉〕。
other:: 
# 壇場方規第一
壇場方規第一 ^517b4

昔者吾佛大聖。以中人之過易生。
惟其靜也。可以制諸本。
於是梵剎壇儀。多附于深邃巖谷。
幽僻林泉。既與居民相遠。
揚揚之塵不驚。轔轔之車不來。
情偽無以動其心。
是非不得交其意。
心意既靜。庶幾進道耳。
今經之建壇也。此於既無雪山白牛。
準經。但於平原。穿去地皮。
五尺已下。取其黃土。
和以旃檀。沈水。蘇合。
薰陸。鬱金。白膠。青木。
零陵。甘松。雞舌。以十香。
細羅為粉。合土成泥。
以塗場地。方圓丈六。
為八角壇。壇心。置一金銀銅木所造蓮華。
華中安鉢〔或紺色。
白色瓷鉢亦通〕。鉢中先盛八月露水〔餘時但盛淨水〕。
水中隨安所有華葉。
取八圓鏡。各安其方。
圍繞華鉢。鏡外建立十六蓮華。
十六香鑪。間華鋪設。
莊嚴香鑪。純燒沈水。
無令見火。取白牛乳。
置十六器。乳為煎餅。
并諸砂糖。油餅。乳糜。
蘇合。蜜薑。純酥。純蜜。
於蓮華外。各各十六。
圍繞華外。以奉諸佛。
及大菩薩。每以食時。
若在中夜。取蜜半升。
用酥三合。壇前別安一小火鑪。
以兜樓婆香〔舊云白茅香〕。
煎取香水。沐浴其炭。
然令猛熾。投是酥蜜。
於炎鑪內。燒令煙盡。
享佛菩薩〔享獻也或作饗〕。
令其四外。徧懸幡華。
於壇室中四壁。敷設十方如來。
及諸菩薩所有形像。
應於當陽。張盧舍那。
釋迦彌勒阿閦彌陀。
諸大變化。觀音形像。
兼金剛藏。安其左右。
帝釋梵王烏芻瑟摩。
并藍地迦。諸軍荼利。
與毗俱知。四天王等。
頻那夜迦〔翻梵從華。
義見諸文〕。張於門側。
左右安置。又取八鏡。
覆懸虗空。與壇場中所安之鏡。
方面相對。使其形影重重相涉。
於初七日。至誠頂禮十方如來。
諸大菩薩。阿羅漢號。
恒於六時。誦呪圍壇。
至心行道。一時常行一百八徧〔誦呪數儀。
見下文〕。第二。七中。
一向專心。發菩薩願。
心無間斷。我毗柰耶。
先有願教〔具如金衡鈔文〕。
第三七中。於十二時。
一向持佛般怛羅呪。
至第七日。十方如來。
一時出現鏡交光處。
承佛摩頂。乃至。從三七日後。
端坐安居。經一百日。
有利根者。不起于座。
得須陀洹。縱其身心。
聖果未成。決定自知成佛不謬。
other:: 
# 啟請賢聖第二
啟請賢聖第二 ^517b8

。 ^517c38

一切恭敬。一心頂禮。
十方法界。常住三寶。
一心奉請。南無大道場經。
灌頂部主。理智圓融盧舍那佛〔三請一禮。
下皆倣此〕。一心奉請。
南無頂光宣呪釋迦文佛。
同示六根輪迴解脫微塵諸佛。
一心奉請。南無當來下世彌勒尊佛。
東方阿閦。西方無量壽。
及十方三世一切諸佛。
一心奉請。南無佛頂光聚。
無上寶印。首楞嚴王。
具足萬行。及十方一切真淨法寶。
一心奉請。南無密持神呪文殊師利菩薩。
入真三昧觀世音菩薩。
同說圓通二十四聖。
權實菩薩摩訶薩。
一心奉請。南無常隨心呪金剛藏王菩薩。
將求密義恒沙菩薩。
及十方三世。一切菩薩摩訶薩。
一心奉請。南無發揮妙教阿難尊者。
啟明性相滿慈尊者。
盡楞嚴會中。一切聲聞緣覺賢聖僧。
一心奉請。南無至誠發願。
保衛行人。梵釋四王。
天龍八部。日月天子。
諸宮星曜。風雨神等。
及此境內主執鬼神。
此所住處。護道場神。
守正法者。一切賢聖。 ^518a2

。
other:: 
# 供養觀門第三
供養觀門第三 ^518a44

。 ^518a46

是諸眾等。各各互跪。
嚴持香華。如法供養。
願此香華。徧滿十方界。
供養一切佛。尊法諸菩薩。
聲聞緣覺眾。唯願諸如來。
鏡交光影處。受此香華雲。
以為光明臺。廣於無邊界。
無量作佛事供養已一切恭敬。
other:: 
# 稱讚如來第四
稱讚如來第四 ^518b6

。
　　妙湛總持不動尊　首楞嚴王世希有
　　銷我億劫顛倒想　不歷僧祇護法身
　　願今得果成寶王　還度如是恒沙眾
　　將此深心奉塵剎　是則名為報佛恩
　　伏請世尊為證明　五濁惡土誓先入
　　如一眾生未成佛　終不於此取泥洹
　　大雄大力大慈悲　希更審除微細惑
　　令我早登無上覺　於十方界坐道場
　　舜若多性可銷亡　爍迦羅心無動轉 ^518b26

。
other:: 
# 禮敬三寶第五
禮敬三寶第五 ^518b48

。一心頂禮。大道場經。
灌頂部主。理智圓融盧舍那佛。
一心頂禮。從肉髻中。
涌百寶光。宣說神呪釋迦文佛。
一心頂禮。同音宣示。
解脫輪迴。皆由六根。
微塵諸佛。一心頂禮。
寄位四天。分形八相。
當來下生彌勒尊佛。
一心頂禮。東方阿閦。
西方無量壽。及十方三世。
一切諸佛。一心頂禮。
佛頂光聚。無上寶印。
秘密伽陀。微妙章句。
一心頂禮。如來開示。
修證了義。首楞嚴王。
具足萬行。及十方一切。
真淨法寶。一心頂禮。
密持神呪。兼詢真見。
揀選圓通。文殊師利菩薩摩訶薩。
一心頂禮。從聞思修。
入真三昧。妙契群機。
觀世音菩薩摩訶薩。
一心頂禮。同說圓通。
滅塵合覺。旋根歸性。
一切聖眾。一心頂禮。
皆述修證。湛識循源。
復大同本。一切聖眾。
一心頂禮。常隨心呪。
金剛藏王菩薩。將求密義。
恒沙菩薩。及十方三世。
一切菩薩摩訶薩。
一心頂禮。楞嚴會上。
示迹迷真。發揮妙教。
阿難尊者。一心頂禮。
啟明性相。滿慈尊者。
盡楞嚴經中。善超諸有無學聲聞。
并其初心。無量緣覺賢聖僧。
other:: 
# 誦呪圍壇第六
誦呪圍壇第六 ^518c2

〔舉經結經。或依禮誦儀。
但聲音小異〕。 ^519a12

經云。恒於六時。誦呪圍壇〔先標六時行道誦呪〕。
至心行道。一時常行。
一百八徧〔次釋每一時行調徧數〕。
覆推此文。葢約初七日。
圍壇誦呪。而疏中謂。
每一時。誦一百八徧。
即正誦此心呪。是也。
今造修者。不局十人。
若於新歲之初。聖制之前。
修茲懺法。或以七日為限。
隨意堪任。或遇三八僧徒既多。
或於壇場法座之前。
通誦呪文一徧。呪辭如第七經。
南無佛南無法南無僧南無釋迦牟尼佛南無觀世音菩薩摩訶薩 ^519a14

 ^519a32

爾時如來。告阿難言。
若諸眾生。所有宿業。
未除滅者。汝教是人。
一心誦持佛頂光呪。
此是如來無為心佛。
從頂發輝。坐寶蓮華。
所說心呪。 ^519a34

跢姪他〔一〕　唵〔二〕　阿那隷〔三〕　毗舍提
〔四〕　#CB16014;囉#CB02494;闍囉陀唎
〔五〕　槃陀槃陀你〔六〕　#CB02494;闍囉謗尼泮
〔七〕　虎#CB00292;都嚧甕泮
〔八〕　莎婆訶〔九〕〔誦呪既畢舉經者再互跪。
秉鑪結呪〕 ^519a42

經云。若有眾生。無始已來。
所有一切輕重罪障。
從前世來未及懺悔。
若能讀誦。
other:: 
# 滌業規品第七
 ^519a48

菩提心無始已來所造諸罪猶如□□□□□□。
罪無不盡。故須對三。
寶前懺責先心。陳其所犯。
上品罪者。方便心重。
作時作已。三時皆重。
心境相應。復是逆罪。
謗方等經。一闡提等。
作業數利。迷因謬果。
不識於犯。又不識法。
名為上品。言中品罪者。
方便正作。二時心重。
作已心輕。境重心微。
又非三極。利而不數。
不迷因果。名為中品。
言下品罪者。前後心重。
正作是輕。境與心違。
又非出眾之犯。數而不利。
識法識犯。明信因果。
名為下品。夫欲懺前三品。
還有三種懺門。一者伏業懺。
二者轉業懺。三者滅業懺。
所言伏者。依三乘局教悔。
初四篇。但伏而不起。
名之為懺。既經發露。
本罪不增。無隱過覆藏等罪。
應生不生。名之為伏。
二轉業者。以促時換長時。
用輕苦偃重苦。於三惡道中若應受報。
願於今身償。不入惡道受。
此名轉業懺也。三滅業者。
必須觀解明白。深發大菩提心。
無始已來。所造諸罪。
猶如闇室。懺悔正慧。
喻若明燈。明燈一照。
昏闇皆除。不以闇多。
能拒燈也。迷因謬果。
具造諸愆。佛性潛輝。
故如闇室。發真慧火。
事等明燈。燈起闇除。
解生惑喪。業無不滅也。
願諸行者。推諸愆累。
起心懺滌。存乎正慧耳。
other:: 
# 懺悔發願第八
懺悔發願第八 ^519b4

。 ^519b44

普為四恩三有。及法界眾生。
悉願斷除諸障。歸令懺悔。
至心懺悔。我比丘〔某甲〕等。
歸命十方無盡三寶。
願起哀憐。為作明證。
我與法界一切眾生。
從無始來。生死相續。
皆由不知常住真心性淨明體。
用諸妄想。以想不真。
故有輪轉。從迷積迷。
以歷塵劫。賴有善根。
得生人中。忝奉釋迦像法遺教。
身雖出家。心不入道。
犯遮律儀。毀性戒體。
加以昏散。罔修定慧。
今始覺悟二障所纏。
良由不知寂常心性。
我等又念。與諸眾生。
自業所感。造十習因。
受六交報。始於淫習。
納想為胎。終於訟因。
交諠覆藏。蓋由眾生六識造業。
從六根出。如是各各引招惡報。
當墮三塗。備受眾苦。
塵沙劫波。莫之遏絕。
唯願本師釋迦文佛。
圓通懺主觀世音菩薩摩訶薩等。
哀愍淪溺。方便提携。
願受懺悔。出於苦海。
我所懺悔眼根功德。
願令此眼。徹見十方諸佛菩薩。
清淨法身。不以二相。
我所懺悔耳根功德。
願令此耳。常聞十方諸佛賢聖所說正法。
如教奉行。我所懺悔鼻根功德。
願令此鼻。常聞香積入法位香。
捨離生死不淨臭穢。
我所懺悔舌根功德。
願令此舌。常餐法喜禪悅之食。
不貪眾生血肉之味。
我所懺悔身根功德。
願令此身。披如來衣。
著忍辱鎧。臥無畏牀。
坐四禪座。我所懺悔意根功德。
願令此意。成就十想。
洞達五明。深觀二諦空平等理。
我等又願。奉持神呪。
救護世間。得大無畏。
天龍欣慶。風雨順時。
五穀豐殷。兆民富壽。
聖帝明王。恩威兼被。
五侯百辟。忠孝咸敦。
師僧父母。外護檀那。
平等冤親。幽顯品類。
皆生四信。發菩提心。
所有曠劫一切業障。
仗此呪心微妙章句。
如是積業。猶湯銷冰。
不久皆得悟無生忍。 ^519c8

懺悔發願已。歸命禮三寶
other:: 
# 旋繞念誦第九
旋繞念誦第九南無十方佛南無十方法南無十方僧南無道場經主盧舍那佛南無頂光宣呪釋迦文佛南無教光普被十方諸佛南無大佛頂首楞嚴經南無密持神呪文殊師利菩薩南無圓通懺主觀世音菩薩南無同陳修證權實菩薩南無將求密義恒沙菩薩南無十方一切菩薩摩訶薩 ^520a24

。
other:: 
# 析通觀法第十
析通觀法第十 ^520b4

或謂。繫念數息。實乃內行根本。
三乘要道。今茲懺儀。
何不遵稟。答曰。夫觀法之設。
有方便門。有稱實門。
方便則局乎偏修。
稱實則通於圓證。
今經雖有數息方便。
局而不通。乃為文殊所奪。
故經云。鼻想本權機祇令攝心住。
住成心所住。云何獲圓通〔經文有依根識者。
今舉其一耳〕。若乃稱實圓證。
通而不局。即為妙德所與。
故經云。此方真教體。
清淨在音聞欲趣三摩提。
實以聞中入。既宗觀音一門為最。
自餘諸方便。非是長修習。
吾之所以不取數息者。
職此也。矧以修法垂範。
導利有緣。而禮覲供養。
其福與六十二億河沙菩薩正等。
豈勝言哉。若以稱實。
攝於方便。則數息亦修止觀二門。
今經根塵結解門。
決定修乎止。因果同異門。
決定修乎觀。厥或造修者。
於道場中。行諸法事。
瞥起妄念。則失於止也。
暫時忘照。則闕於觀也。
夫然則寂照雙流。
止觀齊運。方為正修。
其諸事儀。皆為助行耳。
首楞嚴壇場修證儀〔終〕
xu:: 
#  No. 1477-A
No. 1477-A ^520b12

兩浙臨安府北山精進教院住持。
傳賢首教觀比丘〔淨照〕伏覩晉水崇教法師所撰華嚴楞嚴懺儀二本。
昨因烽火。焚毀幾盡。
良恐後進不復聞見。
謹施長財三十貫文。
足恭依古本。命工刊勒楞嚴懺儀一本。
所集妙利。上嚴都僧錄無際海印法師。
先本講和上。前住本府廣慧教院卿華嚴。
先受業和上。祥符寺文殊院然法華大德。
同登華藏者。 ^520c5

時紹興戊辰歲。十二月十五日。
比丘〔淨照〕謹題。
 ^520c31
