玅法蓮華經合論卷第七
other:: 經　姚秦三藏法師　鳩摩羅什　譯
author:: 論　宋寶覺圓明禪師　慧洪　造
author:: 〔附論〕　宋丞相無盡居士　張商英　撰
other:: 
# 玅音菩薩品第二十四

orig:: 
玅法蓮華經玅音菩薩品第二十四。 ^421b17

爾時釋迦〔至〕甚深智慧。
commentary::  ^421b19

論曰：放大人相肉髻光明者，開示頂法故。
及放眉間白毫相光者，顯發中道義故。
頂法無上，而覆以肉髻，無自見相，無他見相故。
眉間毫相，不高不下，而適於中故。
前文佛亦放眉間白毫相光，止照東方萬八千土。
此則加以肉髻之光，徧照東方，至百八萬億那由他恒河沙等諸佛世界。
葢其廣大殊勝，十倍過之也。
問曰：肉髻之光，廣大殊勝足矣。
何必更放眉間之光乎？
曰：欲顯發中道義，則示因緣果報靈驗之瑞耳。
如前所論，如是因緣果報，本末究竟等者，
非為中道義，為第一義也。
如前所放眉間毫相光者，密示無量義處三昧之體，如人以指指月也。
而今放眉間毫相光者，顯示因緣果報靈驗之瑞，又如以指月之指染羮也。
若謂此指但可指月，不可染羮，則陋矣。
妙音菩薩，因中以十萬種伎樂，供養雲雷音王佛，
故今成菩薩，號妙音。
又以八萬四千寶鉢為施，故今獲種種三昧，眷屬莊嚴。
又以解一切眾生語言陀羅尼，故今得一切色身三昧。
其因果報施之清淨，非止如此而已。
夫大人相者，大相海也。
有三十二種大人之相，八十種隨形之好。
較其勝異，自足至頂，倍倍增勝。
徧體毛孔功德不及一好，眾好功德不及一相，
眾相功德不及眉間毫相功德，而肉髻功德冠於諸相。
此淨業之相，從弟子孝順其師所致，而放此光。
所召弟子，則又知染羮之指，或可以撚楊柳枝也。
其因果報施之清淨，又非止於如此而已。
諸佛國土，皆以金繩界道，寶樹行列，而為莊嚴。
獨此佛國，唯以淨光莊嚴。
豈妙音菩薩所成就法，因中清淨殊勝而致然邪？
寶鉢，清淨之器。一切眾生語言陀羅尼，無分別智之光也。
維摩經曰：因其心淨，即佛土淨。
夫豈不然哉？
orig::  ^421b21

得妙幢相〔至〕藥上菩薩。
commentary::  ^421c36

論曰：此十六種三昧，十地菩薩所遊行處，唯證乃知。
其未證者，但以一切聖教而知。
如道路之人聞從都邑來者，說紛華盛麗，雖非目見猶賢於不聞。
唐僧窺基者曰：妙幢相者，如幢高顯眾德莊嚴故。
法華者，達一佛乘法故。
淨德者，斷雜染得勝德故。
宿王戲者，如星之光明、如王之遊戲，以是三昧開悟眾生故。
無緣者，即滅盡定、無所緣定，離攀緣故。
智印者，以智為印，印三世一念無始終故。
解眾生語言者，即詞無礙定，離一切分別故。
集一切功德者，即集福王定，得如意自在故。
清淨者，能生七淨九淨四淨等故。
四淨則所謂所依淨、所緣淨及心淨、智淨也。
神通遊戲者，即資發變化定，以能起大神通故。
慧炬者，照明真俗諸境界故。
莊嚴王者，能具內外莊嚴故。
淨光明者，放神光故。
淨藏者，含眾德故。
不共者，不共二乘得故。
日旋者，如日之明徧照四生故。
三昧者，正定也。華嚴論曰：冬至之月為一陽，
十二月為二陽，正月為三陽，則三為定也。
方五蘊冥昧未有分別時，則昧為定也。
圓覺經又曰：三昧正受，則於正定中不受諸受故。
orig::  ^421c38

爾時淨華〔至〕那由他佛。
commentary::  ^422a28

論曰：文殊師利菩薩於耆闍崛山釋迦牟尼佛法座之前，
見八萬四千蓮華，皆眾寶所成就，光明開敷。
問佛所以發現此瑞，而佛告之曰：有妙音菩薩者，當自淨華宿王智佛國而來也。
於是文殊師利有願見妙音之意而致詞焉。
佛許之曰：多寶佛！
當為汝現其相。即時多寶佛謂妙音曰：文殊師利！
欲見汝身。自是觀之，則多寶佛葢與妙音周旋之舊也。
不然，何以能與文殊為地哉？
已而妙音見釋迦牟尼佛，則有詞曰：久滅度多寶如來在七寶塔中來聽法不？
又致辭于多寶如來曰：安隱少惱，堪忍久住不？
乃白釋迦牟尼佛曰：我今欲見多寶佛。
於是佛語多寶如來曰：妙音菩薩！
欲得相見。自是觀之，則妙音方藉釋迦牟尼佛為之先容，
以求見多寶如來，則葢雅未相識矣。
文殊則求於多寶願見妙音，而妙音則求於釋迦轉語多寶，
則其不相知明矣。
然前則嘗與妙音相語，是其已相識亦明矣。
釋迦、多寶之兩佛，文殊、妙音之二菩薩，
既已相語矣，而不相知，經之旨其安在哉？
曰：皆象也。亦此品敘因緣果報靈驗之瑞。
然因緣果報之相，皆無生之相故也。
何以知之？華嚴經文殊師利問覺首菩薩言：佛子！
心性是一，云何見有種種差別？
所謂往善趣、惡趣，諸根滿、缺，受生同異，
端正醜陋，苦樂不同；業不知心，心不知業；
受不知報，報不知受；心不知受，受不知心；
因不知緣，緣不知因；智不知境，境不知智。
時覺首菩薩以頌答曰：仁今問是義，為曉悟童蒙，
我如其性答，惟仁應諦聽。
諸法無作用，亦無有體性，是故彼一切，各各不相知。
譬如河中水，湍流競奔逝，各各不相知，諸法亦如是。
亦如大火聚，猛#CB08504;同時發，
各各不相知，諸法亦如是。
又如長風起，遇物成鼓扇，各各不相知，諸法亦如是。
又如眾地界，展轉因依住，各各不相知，諸法亦如是。
眼耳鼻舌身，心意諸情根，以此常流轉，而無能轉者。
法性本無生，亦現而有生，是中無能現，亦無所現物。
眼耳鼻舌身，心意諸情根，一切空無性，妄心分別有。
如理而觀察，一切皆無性，法眼不思議，此見非顛倒。
若實若不實，若妄若非妄，世間出世間，但有假言說。
以是頌證因緣果報靈驗之瑞，弗差毫髮，
而求其作用體相，皆不可得。
文殊，根本智也，一切眾生因之而迷，因之而悟，圓覺會中首問本起因地法行者也。
釋迦，報身佛也，般若會上謂眾曰：我於一切法無所執，故報得常光一尋者也。
釋迦、文殊，則因緣果報之象，而不相知因緣果報之無生也。
多寶如來，寂滅之體，自心之象；妙音菩薩，
清淨之行，無作妙力，淨業之象，然亦不相知。
心不知業，業不知心，而心與業皆無生也。
orig::  ^422a30

華德汝但見〔至〕得法華三昧。
commentary::  ^422c24

論曰：於此敘一切色身三昧。
一切色身三昧者，所證之法，而以妙音菩薩為能證之人。
故經言善男子！其三昧名現一切色身，妙音菩薩住是三昧中也。
葢慈善根力冥熏法界，故能不動真際應迹十方。
經言妙音菩薩其身在此，而是菩薩現種種身，
為諸眾生說是經者，推涅槃經三機之義若合符契，
所謂聖行、天行、梵行為三種慈悲。
妙音於此三機能圓應之，故言或現梵王身、
或現帝釋身、或現自在天身，乃至或現優婆塞優婆夷身者，
以天行慈悲應其機，而令其各各自然見如是身也。
又言或現長者居士婦女身、或現婆羅門婦女身，
乃至摩睺羅伽人非人等身，而為說是經。
諸有地獄餓鬼畜生及眾難處皆能救濟，
乃至於王後宮變為女身，而說是經者，
以聖行慈悲應其機，而令其各各自然見如是身，施是無畏事也。
又言：若應以聲聞形得度者，現聲聞形而為說法；
應以辟支佛形得度者，現辟支佛形而為說法；
乃至如是種種，隨所應度而現其形；乃至應以滅度而得度者，
示現滅度者，以梵行慈悲應其機，而令其各各自然見如是身也。
是所謂現一切色身三昧，皆依慈善根力。
故華嚴經曰：諸菩薩摩訶薩以一念智普知三世，
一念遍入一切三昧，如來智日常照其心，
於一切法無有分別，了一切佛悉皆平等，
如來及我一切眾生等無有二，知一切法自性清淨，
無有思慮無有動搖，而能普入一切世間，
離諸分別住佛法印，悉能開悟一切眾生。
所言無有思慮無有動搖者，即妙音菩薩其身在此之意也。
所言而能普入一切世間者，即而是菩薩現種種身，處處為諸眾生說是經之意也。 ^422c26

無盡居士張商英論曰：宣說此經，不離六根。
合掌恭敬，以身說法也。
作是思惟，以意說法也。
瞻仰世尊，以眼說法也。
聞未曾有，以耳說法也。
聞香悉知，以鼻說法也。
宣說顯示，舌說法也。
六門說法，苟非舌出妙音，耳聞普聞，則開示悟入，於斯路絕。
此妙音菩薩、觀世音菩薩二品，所以次於囑累之後也。
佛放大人相肉髻光，及眉間白毫相光，徧照東方百八萬億那由他恒河沙等諸佛世界。
過是數已，有世界名淨光莊嚴，其國有佛，號淨華宿王智。
有一菩薩，名曰妙音，久已成就百千萬億諸大三昧，
白彼佛而來禮拜，親近釋迦佛，及見文殊、
藥王、勇施、宿王華等菩薩。
前此放光，止於萬八千，今放光百倍，而又倍之者，
光愈遠，世界愈不可窮，非妙音孰宣之哉？
故於普門品曰：妙音觀世音，梵音海潮音，
此二菩薩，現一切天龍四眾等，應身說法，功德略同。
葢說而知之，聞而修之，所以成此經之終也。
觀世音以聞思修入佛法，不曰聞而曰觀，
所謂耳如眼，眼如鼻，鼻如舌，一根返源，而六根解脫矣。
other:: 
# 觀世音菩薩普門品第二十五

orig::  ^423a36

玅法蓮華經觀世音菩薩普門品第二十五 ^423b24

爾時無盡意〔至〕皆得解脫。
commentary::  ^423b26

論曰：一切音聲語言之相，從耳所聞之境；
一切形色分別之相，從眼所見之境。
是諸眾生無始戲論六妄分隔而成，於自分境不相踰越。
而經言觀其音聲皆得解脫，則是以眼觀聲音語言之相也。
聲音語言之相，若可以眼觀而了別，則形色差殊之相，亦可以耳聞而成就矣。
耳不可見形色差殊之相，則眼豈能觀聲音語言之相乎？
而名為觀世音者，根境俱絕。
非特見聞之境俱絕而已，凡六根所對之境皆然，故言皆得解脫也。
首楞嚴經曰：觀世音菩薩即從座起，頂禮佛足而白佛言：世尊！
憶念我昔於無數恒河沙劫，於時有佛出現於世，名觀世音。
我從彼佛發菩提心，彼佛教我從聞思修入三摩地。
初於聞中入流亡所，所入既寂，動靜二相了然不生。
如是漸增，聞所聞盡，盡聞不住；覺所覺空，
空覺極圓；空所空滅，生滅既滅，寂滅現前。
問曰：何以分生滅寂滅乎？
曰：如鐘鼓俱擊而不同，知此不同者，即生滅之法也。
然知鐘非鼓，鼓亦非鐘，兩者之聲同時而不相參，即寂滅也。
問曰：觀世音之名義，幸已聞其旨。
然勸請說法菩薩名無盡意，其必有謂也邪？
曰：示度生必乘願力故爾。
阿差末經曰：菩薩行六波羅蜜、四攝法等種種妙行，誓度眾生。
眾生界盡，菩薩之意乃盡；眾生未盡，菩薩之意無盡。
故名無盡意也。
orig::  ^423b28

若有持是〔至〕巍巍如是。
commentary::  ^423c26

論曰：修多羅曰：假使百千劫，所作業不亡，
因緣會遇時，果報還自受。
則經之所敘，遭水火之焚溺，入羅剎之鬼國，
臨形致冦，鎻禁桎梏，經歷險難，虎狼蛇虺之怖，
邂逅冤仇，呪咀毒藥之厄，皆其定業會遇因緣者也。
而經言誦持觀世音名，皆得解脫。
審如此義，則百千劫不亡之論為非。
若如百千劫不亡之論，則此義可疑也。
何以明之？曰：涅槃經曰：未入佛法，名決定業；
已入佛法，名不定業。
金剛般若經曰：若有善男子善女人，受持讀誦此經，
若為人輕賤，是人先世罪業，應墮惡道。
以今世人輕賤故，先世罪業，則為消滅，當得阿耨多羅三藐三菩提。
夫所謂業者，果何物哉？
若有決定，則不可轉重以為輕，而登佛果矣。
方其未受持經，則有惡道可墮，則涅槃經所言未入佛法者也。
及其既受持經矣，則有佛果可得，則涅槃經所言已入佛法者也。
自是而觀之，則業之體相，遂離生滅，如空中華。
而瑜伽論又曲折其詞曰：業有二種：一、
定異熟業，謂思業，若作若增長業；二、不定異熟業，謂故思已作而不增長。
故思已作，猶言悔作之也。
葢諸作不增長業，若無追悔，不修對治，
當可受果，名增長業。
若追悔等，則名不增長。
然則於所作不亡之業，會遇險難之中，
稱觀世音菩薩名者，追悔之謂也。
菩薩之愛念苦難眾生，如慈母之不忘念其亡子。
子佚蕩不歸，無懷仰慈母之意，則百年莫由相見。
亡子猛省念母，疾馳而返，則見慈母必矣。
眾生之哀號，於菩薩大悲願力，其忍不一援手哉？
首楞嚴三昧經曰：佛告堅意：有一藥樹，名曰除滅。
大軍鬬時，有無量人為毒箭所中。
是時良醫持藥王樹，用塗鼓面，於眾人中擊之出聲，無量毒箭一時自拔。
諸佛菩薩住首楞嚴三昧力故，有人稱名懷念之者，
無量罪垢自然除滅，如一醍醐能愈眾患。
經言觀世音菩薩摩訶薩威神之力巍巍如是者，首楞嚴三昧之力歟？
orig::  ^423c28

若有眾生〔至〕福德之利。
commentary::  ^424a46

論曰：彌勒菩薩曰：貪瞋嫉妬放逸憍慢，
自以為明，不知是暗。
放逸味著欲而加貪，多於婬欲者也。
嫉妬為執礙而加憍慢，多於愚癡者也。
瞋而恚，則多於瞋者也。
三者皆喑相，眾生顛倒反以為明。
觀世音亦名光世音，能以智慧破諸結業之暗，
故經偈曰：無垢清淨光，慧日破諸暗。
寶積經曰：佛言：譬如然燈，一切黑暗皆自無有，
無所從來、去無所至，非東方來、去亦不至，
南西北方四維上下不從彼來、去亦不至。
而此燈明無有是念：我能滅暗。
但因燈明法自無暗，明暗俱空無作無取。
如是迦葉！實智慧生、無智便滅，智與無智二相俱空無作無取。
迦葉！譬如千歲冥室未曾見明，若然燈時，於意云何？
暗寧有念：我久住此不欲去邪？
不也。世尊！若然燈時，是闇無力而不欲去，必當磨滅。
如是迦葉！百千萬劫久習結業，以一實觀即皆消滅。
其燈明者，聖智慧是。
其暗相者，諸結業。
是故經言：若有眾生多於婬欲，常念恭敬觀世音菩薩，
便得離欲；若多瞋恚，常念恭敬觀世音菩薩，
便得離瞋；若多愚癡，常念恭敬觀世音菩薩，便得離癡。
謂是故也。問曰：然則何以求男女者亦隨願而獲邪？
曰：此無作妙力自在成就者也。
夫無作妙力無生滅相，但應眾生自心清淨，則能隨其所願使之成就。
智嚴經曰：譬如大地瑠璃所成，帝釋毗闍延宮殿供具等影現其中。
閻浮提人見瑠璃地諸宮殿影，合掌供養燒香散華：
願我得生如是宮殿，我當遊戲如帝釋等。
彼之眾生不知此地是宮殿影，乃布施持戒修諸功德，為得如是宮殿果報。
文殊師利！如此宮殿實無生滅，以地淨故影現其中。
彼宮殿影亦有亦無、不生不滅，菩薩無作妙力實無生滅，
所求男女之影亦有亦無，但以女人心淨故能現也。
無生無滅則無與無奪、亦有亦無，心淨則見、不淨則無。
故經言：常念恭敬者，所求必獲也。
orig::  ^424a48

無盡意菩薩〔至〕施無畏者。
commentary::  ^424c16

論曰：妙音菩薩以解一切眾生語言陀羅尼，得現色身三昧。
而觀世音菩薩以聞思修入三摩地故，
對現色身皆非意識所到之境，唯慈善根力之所成就。
涅槃經曰：我欲涅槃，於初發足向拘尸那城，有五百力士於其中路平治掃洒。
中有一石，眾欲舉棄，盡力不能。
我時憐愍，即起慈心。
彼諸力士尋即見我以足拇指舉此大石擲置虗空，
還以手接安置右掌，吹令碎粖復還聚合，令彼力士貢高心息。
即為略說種種法要，令其俱發阿耨多羅三藐三菩提心。
善男子！如來爾時實不以指舉此大石在虗空中，還置右掌吹令碎粖復合如本。
善男子！當知即是如來慈善根力，令諸力士見如是事。
此則三十二應身所以圓具也。
問曰：何以謂之應以此身得度者，即現此身而為說法乎？
曰：唐文宗嗜蛤蜊。
大和中，沿海官吏先時遞進，人亦勞止。
一日，御饌中有不可擘者，帝以其異，即焚香禱之。
俄變為菩薩形，梵相具足。
乃貯以金粟檀香合，覆以美錦，賜興善寺，令眾僧瞻禮。
因問羣臣：斯何祥邪？
或言：太一山僧惟政者，於佛法博聞強識。
於是召至，問其事。
對曰：臣聞物無虗應，此乃啟陛下信耳。
故契經曰：應以此身得度者，即現此身而為說法。
帝曰：菩薩身則已現，然未聞說法。
政曰：陛下睹此為奇瑞，而敬信之乎？
帝曰：朕實深信。惟政者賀曰：陛下已聞法竟。
於是皇情欣悅，得未曾有。
詔天下寺院，各立觀世音像，以答殊休。
又問曰：何以謂之施無畏者？
宋僧求那#CB02494;羅者，
此云功德賢，中天竺人也。
以元禧十二年至建業，為南譙王義宣所敬。
王有逆謀，諫之至流涕。
王雖不聽，亦不敢怒。
梁山之敗，墮江水中，一心誦觀世音菩薩。
手捉竹杖，顧見童子，牽其衣曰：汝小兒乃能爾邪？
即及岸，脫衲衣欲賞之，而童子忽失所在。
嗚呼！菩薩之出文宗御饌，童子之牽衣求那#CB02494;羅，
衲衣何自而至哉？
orig::  ^424c18

無盡意菩薩〔至〕三菩提心。
commentary::  ^425a34

論曰：謂之法施珍寶瓔珞者，非世之瓔珞也。
瓔珞，莊嚴之具也。
無盡意欲施之，言仁者愍我等故受此瓔珞者，著其願之至也。
觀世音即時愍諸四眾及天龍人非人等受其瓔珞者，示其悲之相也。
如經前文釋迦牟尼佛入多寶佛塔竝座而坐者，示生而無生之象。
多寶佛久已滅度，而言為聽法華經來者，滅而不滅之象。
夫生而無生、滅而不滅，則自心之體法身佛也。
無盡意則大願也，而又著其願之意。
觀世音則大悲也，而又示其悲之相。
而瓔珞則莊嚴之具，經之旨其以悲願莊嚴法身也歟？
何以深切著明也？
故言受其瓔珞分作二分，一分奉釋迦牟尼佛、一分奉多寶佛塔者如此。 ^425a36

無盡居士論曰：勝彼世間音者，出世之音也。
慈眼視眾生者，聞其音而觀之也。
無盡意聞說觀世音菩薩因緣，以瓔珞上觀世音。
觀世音順佛勅而受之，分作二分：一分奉釋迦牟尼，一分奉多寶佛塔。
此則慈悲救苦之功歸於二佛，而持經功德不必重以言宣也。
妙音來往品者，說之者或語或默故也。
觀音普門品者，聞之者無滅無生故也。
二品相須，則此經廣布矣。
other:: 
# 陀羅尼品第二十六

orig::  ^425b12

妙法蓮華經陀羅尼品第二十六。 ^425b28

爾時藥王〔至〕得無生法忍。
commentary::  ^425b30

論曰：舊疏曰：昔有窶人之子，智而多瞋，
逃至他國，以有智故，謁其國王，紿之曰：
我亦鄰國之王子也，以失愛於父王，流離失所而歸大王，大王幸哀憐之。
彼國王愛其舌辯，又聞其亦王者之子，
使沐浴衣冠，與子弟遊。
久之，以女妻之，女難其多瞋。
俄聞有客自其國來，遣人問窶人子之家世，
且告之曰：吾夫好瞋，柰何？
客默笑祝之曰：若當瞋時，即為說偈曰：
毋浪遊他國，欺誑一切人，食麤亦常事，何必故作瞋？
窶人子方瞋，妻即前跪說此偈，於是默然不復瞋。
然其妻及餘人但聞其偈，不知其意。
呪亦如是，謂之密默語，非也。
又曰：如王有所欲，即索先陀婆；如欲飲水，
先陀婆即汲水以獻之；如欲乘馬，先陀婆即馭以獻之。
在#CB06380;之臣屬皆莫能知之，而有智之臣獨知之。
呪亦如是，亦非也。
然則何以謂之呪哉？
曰：陀羅尼者，總持也。
天親菩薩曰：以念慧為體，以少略密無義文字，
神力所加，靈驗莫測。
此說近矣。如涉公為符堅致雨，以呪為檄，
以檄其龍，龍為下鉢中而雨隨至，龍則有情識者也。
如佛圖澄以呪為石勒致奇瑞，而青蓮輙華鉢中，青蓮則無情識者也。
龍可檄而至，蓮其可檄而華哉？
若以有思惟心籌量是事，非愚即狂。
嗚呼！豈無心無理乃能得萬物之情歟？
豈特萬物之情，天地鬼神亦莫能違也。
而佛於惡世弘經者，謂菩薩當護持之，
而藥王、勇施二菩薩、毗沙門天王、持國天王及羅剎女、
毗藍婆等，皆願以呪守護者，豈非以其為少略密無義文字而神力所加者乎？ ^425b32

無盡居士論曰：陀羅尼者，此云總持，皆是先佛所說。
威靈不測謂之神，降制諸魔知其所由謂之呪。
藥王得之於六十二億恒河沙佛，勇施菩薩得之於恒河沙佛，
持國天王、乾闥婆眾得之於四十二億諸佛。
毗沙門天王、十羅剎女與鬼子母，各於佛前說呪，擁護讀誦受持是經者。
若不如是，魔強法弱，豈可久住於世間哉？
other:: 
# 妙莊嚴王本事品第二十七

orig::  ^425c36

玅法蓮華經妙莊嚴王本事品第二十七 ^426a2

爾時佛告〔至〕二名淨眼。
commentary::  ^426a4

論曰：華嚴論曰：為真智慧無體性，不能自知無性，故為無性之性。
不能自知無性，故名無明。
金剛藏菩薩曰：不了第一義，故號無明。
將以真智慧本無性，故不能自了。
是以諸佛更須示現出世說法利樂人天，本無眾生可度。
既先賢得道利樂世間，明知真智要得了緣方能現也。
問曰：誰為了緣乎？
曰：唯善知識是眾生成佛了緣。
如下文曰：當知善知識者是大因緣，所謂化導令得見佛。
然善知識之示教善利，當用四法以攝化一切眾生，
使其淳熟乃可入道：一名利行、二名布施、
三名愛語、四名同事。
經於此品示其法，故言雲雷音宿王華智佛者，利行也。
有王名妙莊嚴者，布施也。
其王夫人名淨德者，愛語也。
有二子：一名淨藏、二名淨眼者，同事也。
何以知之？曰：以經辭意之著知之。
所謂利行者，利他人之行也。
雲含潤以慈致雨，雷音怒以威發生，故言雲雷音。
舒光所以破暗，開敷所以結實，故言宿王華智。
宿王謂月天子也。
以是知利行為雲雷音宿王華智佛也。
所謂布施者，捨所甚難也。
金剛般若論曰：施二種報，未來有大福德，於今眾美歸往。
福德則莊嚴義，眾美歸往則王者義。
以是知布施為妙莊嚴王也。
所謂愛語者，卑柔巽順故。
以夫人言之，愛人以德而語和美，故言愛語。
以是知愛語為淨德夫人也。
所謂同事者，非獨善者必與人同，故言二子。
深藏若虗，故謂之藏。
曉了無惑，故謂之眼。
以是知同事為淨藏淨眼也。
此釋其象耳。至於深義，則見於下文。
雜阿含經云：善知識者如貞良妻，善知識者如宗親財，
善知識者如商主導，善知識者如子臥父懷。
葢妻貞良則愛其夫，非愛語乎？
財出於宗親則不匱，非布施乎？
商主導之則必有以利我，非利行乎？
子臥父懷則信之至也，非同事乎？
orig::  ^426a6

是二子有〔至〕微妙之色。
commentary::  ^426b20

論曰：四攝深義，願遂聞之。
曰：所謂同事，而經必言二子者，如前文長者之念窮子，則曰密遣二人無威德者。
經必言生邪見家者，脫珍御服，著弊垢衣，
執持糞器，狀若所畏之謂也。
六波羅蜜者，三乘菩薩不刊之行修多羅，名曰六度。
此經獨於淨藏淨眼所行之行，六度之外，增方便波羅蜜。
豈同事化人者，必以方便為先乎？
此則件唱其名，至於為其父現十八變，
令其父王心生信解，則施其方便之用也。
經必言二子化其父王，捨邪見已，即白其母，
俱求出家者，葢同事方便權也。
權以濟事，事濟則捨之，固其所也。
所謂利行，而經必言彼佛欲導妙莊嚴王，
及愍念眾生，故說法華經者，利他無先，以法利相濟故。
又言彼佛為王說法，示教利喜，王大歡悅，
乃至於四眾中，稱其精進受記。
其成佛終，告之曰：善知識！
是大因緣。所以開發激勸而安慰之者，皆利他之行也。
所謂愛語，而經必言母告子言：汝父信受外道，
深著婆羅門法，而囑令當現神變，幸其見之，
必發信心者，愛其夫之至也。
然不自化其夫，必語其子，令往化之者，其愛語之指也。
所謂布施，而經必言時父見子神力如是，
心大歡喜，得未曾有者，悔其歸向之晚之辭也。
於是妙莊嚴王與群臣眷屬俱，淨德夫人與後宮婇女俱，
其王之二子與四萬二千人俱，一時共詣佛所者，
淨德夫人及王二子，皆正見者。
王今與之俱至佛所，則捨邪見而歸正法之意見於此矣。
施有二種，謂財施、法施也。
捨其所學婆羅門法，則法施也；解頸真珠瓔珞價直百千以散佛上，
則財施也。經必言爾時妙莊嚴王及其夫人施真珠瓔珞，
則是布施而及愛語，豈非愛語亦布施之法類耶？
謂以美辭至意生其善心，故經言真珠瓔珞於虗空中化成四柱寶臺者，
布施必生慈悲喜捨四無量心。
何以知四柱寶臺為四無量心之象？
如前文方便波羅蜜之下，便言慈悲喜捨乃至三十七品助道法故也。
臺中有寶床者，於是四無量心當以法空為座，言床則座之辭變也。
敷百千萬天衣者，又當以忍辱深自覆護之耳。
問曰：布施而以慈悲喜捨助發之足矣，更令觀法空持忍辱何也？
曰：施之行為難，若住心則退墮。
舍利弗初欲修六度，發心施內外所有，
忽一婆羅門從求眼睛，舍利弗欣然取以付之，
婆羅門輙以投于地曰：我以為寶珠光明可愛，不知其腥血彈耳。
以脚踐碎之而去。
於是舍利弗念曰：不用則已，何至脚壞踐之也？
因是退墮四十劫。
若能觀法空持忍辱，而以慈悲喜捨助發施心，
則名不住相布施，故言有佛結加趺坐施大光明。
金剛般若經曰：須菩提，若菩薩心住於法而行布施，
如人入暗則無所見；若菩薩心不住法而行布施，
如人有目，日光明照見種種色。
此其證也。
orig::  ^426b22

時雲雷音〔至〕得法眼淨。
commentary::  ^427a20

論曰：經言其王即時以國付弟，與夫人二子并諸眷屬，
於佛法中出家修道者，謂四攝法皆眾生所欲，
因其所欲而施，方便化令成佛。
故維摩經曰：先以欲勾牽，後令入佛智。
布施之心，非同事教化罕能自發，借能自發，
亦宿世善知識勸導熏習之力成熟所致，非愛語稱贊莫能輔助激其勇銳。
故經言王出家已乃至二子者，是我善知識，
為欲發起宿世善根，饒益我故來生我家。
然二子之能施是方便，葢其母淨德夫人其實使之。
問曰：妙莊嚴王於此贊佛，佛三十二大人之相、
八十種隨形之好，獨稱肉髻之光明照其眼，
眉間毫相映其口，何也？
曰：以此品亦示因緣果報故也。
故經言妙莊嚴王豈異人乎？
今華德菩薩是。其淨德夫人，今佛前光照莊嚴相菩薩是。
乃至其二子者，今藥王、藥上菩薩是也。
如肉髻光明，示頂法微密，唯佛能見，故稱眼。
眉間毫相，示中道義，則因緣果報，所以巧譬善導之者，
未能忘言，故又稱口也。
問曰：前文或曰得一切眾生語言三昧，
或曰得無生法忍，或曰得法華三昧，或曰得現色身三昧，
或曰發無等等阿耨多羅三藐三菩提心，
獨此品但曰八萬四千人遠塵離垢，於諸法中得法眼淨而已，
何也？曰：以此證知所示者四攝法耳。
四攝之法，方便導助之權，故其得之者，
不過遠塵離垢，於諸法中法眼清淨耳。
無盡居士論曰：甚矣，正法之難信難解也。
既示之以罪福之報，又示之以神通自在之力，
舉藥王身命布施之因，以昭其供養之果，
集妙音殊妙眷屬，以起其希有之心，發惡趣鬼神誓願說呪，
以固其護持之力，可謂叮嚀審諦矣。
猶以為未也，故又因會中藥王、藥上菩薩，
舉其宿命以告勅大眾雲：雷音宿王華智佛者，往古無量不可思議劫之佛也。
雲雷音者，德蔭萬物，聲震十方者也。
宿王者，宿植善根而至尊也。
華智者，開敷妙慧以嚴智體者也。
有王名妙莊嚴者，雖學外道而聰利易化也。
其夫人曰淨德者，清淨不染，可以導引也。
有二子，一名淨藏，一名淨眼。
淨藏者，淨而包含者也。
淨眼者，淨而徧照者也。
王學外道而二子出家，此則過去受佛付囑護持法華經者，
以願力故，來為父子，情親語通，善巧引導，
回其邪心，破其邪見，然後父母二子及其臣民眷屬婇女，
反然歡喜，知佛難值，如優曇鉢華，相與出家，當作娑羅樹王佛。
而二子者，今藥王、藥上是也。
如是則佛說妙莊嚴王本事品時，八萬四千人遠塵離垢，
於諸法中得法眼淨，不其然乎？
other:: 
# 普賢菩薩勸發品第二十八

orig::  ^427a22

玅法蓮華經普賢菩薩勸發品第二十八 ^427c12

爾時普賢〔至〕等陀羅尼。
commentary::  ^427c14

論曰：智度論曰：普賢菩薩，一一毛孔，常出諸佛世界，
及諸菩薩，遍滿十方，以化眾生，無的住處。
則普賢菩薩，為難見難知也。
而此經乃言：普賢菩薩，以自在神通力，
威德名聞，與大菩薩，無量無邊，不可稱數，從東方來。
則普賢菩薩，又若易知易見也。
經之旨安在哉？曰：菩薩之於一切眾生，
以悲願之力，故無所棄遺。
雖至愚暗者，僅別方隅，亦可授法，非必奇英神頴者也。
如學者不識文殊普賢，及觀世音之義，則問其師。
師曰：汝識東方乎？
萬物發生之始，如萬行之增長，此普賢住處也。
又曰：汝識西方乎？
萬物肅殺之所，以悲救之，此觀世音住處也。
又曰：汝識東北方乎？
東北萬物之所終始之位，如因智而迷，
因智而悟，此文殊住處也。
以是觀之，皆言其所易見易知，所以勸發之。
若示之以高深，昭之以微妙，則彼將望崖而返，尚何能悅聞而願從之耶？
推智度論所言，普賢無的住處，以信華嚴論所示曰：
十地道滿，見普賢行。
以十地中，三昧三度，倍倍入無量三昧，
畢竟不見普賢身及所有境界，況如來果後常行普賢行，
十方國土悉遍於中，功德如何可見哉？
則果難見難知也。
經言：是人若行若立，讀誦此經，乃至若坐，
思惟此經，我皆乘六牙白象王，與大菩薩俱詣其所，現身於其人前。
何十地菩薩入無量三昧乃不能見，而凡夫眾生四威儀中讀誦受持法華經便能見之耶？
嗚呼！是亦易見易知之意也。
宋僧普明者，精嚴誦持，不捨晝夜，每至此品，
必見菩薩乘白象王與諸眷屬，威光照曜，
現於其前，菩薩豈欺予哉？
所言法華三昧旋陀羅尼者，諸佛甚深境界，
謂如走波回旋而為渦，則必極深處也，
亦名旋#CB11040;海三昧，無量三昧中之王也。
乃言以見我身故即得之，豈佛甚深三昧，
三賢十聖菩薩莫能測知，而以一見普賢則便得之乎？
此又以易解之語勸發之也。
經言：我於寶威德上王佛國，遙聞此娑婆世界說法華經。
則是已聞之矣。及見佛，則為俱來菩薩勤請曰：願佛當為說之。
此又晦其廣大無量神通之力，百千微妙三昧知見之力，
而示以未聞之相，以勸發之也。
凡此皆普賢所行之妙行，一切菩薩莫能知其意，而佛獨知之。
故告之曰：善男子善女人，成就四法，於如來滅後，
當得是法華經：一者為諸佛護念，二者植眾德本，
三者入正定聚，四者發救一切眾生之心。
夫諸佛護念，則志樂佛乘者也；植眾德本，
則集諸善法者也；入正定聚，則常不忘念者也；
發救一切眾生之心，則有淨願者也。
新學菩薩，於是四法，如人之飲食服用，
不可一日缺者，何待佛言而後知耶？
憂學者以為易解易知，而莫肯遵奉，故曲折之耳。
晉僧耆域者，天竺人也，以惠帝時至洛陽。
久之，會洛中亂，將西歸僧竺。
法行請曰：願乞一言，終身行之。
乃集道俗升座曰：守口攝身意，慎勿犯眾惡，
修行一切善，如是得度世。
言訖默然。法行曰：願聞所未聞之法，若此偈，八歲童子能誦之。
域笑曰：八歲能誦，百歲不行，不行而誦之，何益哉？
人皆知敬得道者，不知行之自得道。
於是掣肘徑去。域可謂知授法之要，得佛菩薩之遺意者也。
orig::  ^427c16

世尊若後世〔至〕衣之所覆。
commentary::  ^428b26

論曰：經敘受持、讀誦、修習、書寫而正憶念者，則親見佛而聞法者也。
謂於此經不忘念，則為見佛。
見佛為難，況復口聞經典？
況復得佛讚嘆？況復受其摩頂？
況復蒙以衣覆？葢愛念親信，悲憐保護之至也。
華嚴經曰：德雲比丘語善財童子曰：我得憶念諸佛智慧光明門。
以止心勿念，妄想不生，正慧現前，名為憶念。
以正慧與一切諸佛無相妙理合故。
以此無相正慧現前，普照心境，身見、邊見等五見總亡，
萬境虗寂，見亡業謝，名為光明。
故言憶念諸佛智慧光明門。
所謂則見釋迦牟尼佛者，身合也；所謂如從口聞者，
語合也；供養釋迦牟尼佛者，意合也。
嗚呼！能不忘念，則與佛身、語、意合。
學者當盡心焉。
orig::  ^428b28

如是之人〔至〕作禮而去。
commentary::  ^428c6

論曰：此段經文義，大略如安樂行品，葢佛最後清淨明誨也。
外道經書手筆，誡勿貪著者，以其於正憶念為滲漏耳。
譬如近城之乳，乳味淡故。
諸惡境界，誡勿親近者，以其是障道增上之緣，恐緣差故。
佛之意，惟欲汝山間林下，經行燕默，破衣壞衲，
隨緣粥飯，其心自然清淨，其身自然閒暇，此隨順法華三昧之要門也。
經言：如是之人，心意質直，正憶念，有福德力。
渠不信夫。 ^428c8

無盡居士論曰：世尊說法，文殊、普賢未甞不在。
獨此法會，十方無量無邊諸大菩薩皆集。
而說法已竟，普賢菩薩始從東方寶威德上王佛國來聽受。
又問：善男子、善女人於佛滅後，云何能得是經？
佛告普賢：如來滅後，成就四法，當得是經：
一者、為諸佛護念；二者、植眾德本；三者、
入正定聚；四者、發救一切眾生之心。
如是成就，必得是經。
然則不待受持、讀誦、解說而得之，則行此四法，不求經而經自得矣。
此普賢請問於佛而勸發後人也。
佛言：若法華經行閻浮提，有受持者，應作是念：皆是普賢威神之力。
閻浮提者，乃吾此一天下也。
昔思大和尚於法華經不通利，夢普賢乘六牙白象來摩其頂，
遂證法華三昧。此乃行於閻浮提之感應歟！
玅法蓮華經合論卷第七〔終〕
w:: 音釋
note:: 窶 ^428c24

〔郎自切。〕紿
〔佗亥切。〕妻
〔去聲。〕
xu:: 
#  No. 603-B 重刻玅法蓮華經合論#CB02494;語
No. 603-B 重刻玅法蓮華經合論#CB02494;語 ^429a8

宋覺範洪禪師有法華論行於世，達觀師為余言之，搆之十年矣而不得。
余於覺範著述，已得披覩僧寶、林間、智證諸書，
愛其議論直截痛快，能為人解粘去縛，
獨不見是書，慕之頗切。
一日，詣楞嚴靜室，達觀師出以示余云：得之精嚴僧舍。
余喜甚欲狂，不意至寶再耀於世，因得盡讀之。
夫世尊出現，為說法華；諸大弟子等得受記莂，為悟法華。
然蓮華是喻，至於孰為玅法，則七軸文字中竟無一語說破，
欲於此旁施註脚，大難！
大難！覺範此論，大都就自己所悟印正法華，
橫說、豎說無不如意，而亦未甞有一語說破。
讀是論者，當從不說破處猛著精采，忽然拶破，
靈山一會儼然未散，始信覺範老人婆心太切。
若束於教者，見其眨駁人師操戈相向，
遺其天機而索其玄黃牝牡，豈敢謂盡無哉？
每品末有張商英附論一篇，議論亦直截可喜，足以羽翼覺範。
鏤版完，達觀師已先期北去，是書流通，想見其欣欣於數千里外也。
時 ^429a18

明萬曆己酉冬十一月晦日淨心居士馮夢禎書於淨業堂
 ^429b8
