
other:: 禪宗頌古聯珠通集卷第四十
collector:: 宋池州報恩光孝禪寺沙門法應　集元紹興天衣萬壽禪寺沙門普會續集
祖師機緣
other:: 
## 六祖下第十六世(南嶽下第十五世)
六祖下第十六世〔南嶽下第十五世〕 ^726a33

〔臨濟〕【增收】平江虎丘紹隆禪師。
〔嗣圓悟〕初參死心。
心問。你是甚麼僧。
師曰。行脚僧。心曰。
你是何處村僧。行甚驢脚馬脚。
師曰。廣南蠻道甚麼。
何不高聲道。心曰。
却有些衲僧氣息。
遂留過夏。　頌曰。 ^726a37

客裏謾牢落。天涯多故人。
好懷無處寫。舊話得重論。
殘雪未消石。梅英先破春。
徘徊殊有約。來此續芳塵。
〔虗堂愚〕。 ^726a45

邂后何期語笑新。
秋風松館客邊身。
凭#CB15046;不語平生事。
到老相逢是別人。
〔寶葉源〕。 ^726b6

【增收】臨安府徑山宗杲大慧普覺禪師。
〔嗣圓悟〕師至天寧。
一日聞悟陞堂舉。
僧問雲門。如何是諸佛出身處。
門曰。東山水上行。
若是天寧即不然。
忽有人問。如何是諸佛出身處。
只向他道。薰風自南來。
殿閣生微涼。師於言下忽然前後際斷。
　頌曰。 ^726b10

萬德不自有。十身何處藏。
薰風生殿閣。化日正舒長。
〔石林鞏〕。 ^726b22

諸佛東山水上行。
閑中無事日偏長。
薰風拂拂來無已。
無意涼人人自涼。
〔葛廬覃〕。 ^726b26

【增收】大慧因僧問。
心佛俱忘時如何。
師曰。賣扇老婆手遮日。
　頌曰。 ^726b30

賣扇老婆手遮日。
一種風流出當家。
說與途中未歸客。
何須向外喫波楂。
〔月坡明〕。 ^726b34

【增收】大慧後來留古雲門菴。
學者雲集。久之入閩。
結茅於長樂洋嶼。
室中舉竹篦子問學者。
喚作竹篦則觸。不喚作竹篦則背。
不得下語。不得無語。
從之得法者十有三人。
　頌曰。 ^726b38

雲門舉起竹篦。凡聖潛踪匿跡。
金剛門外生瞋。木馬廐中面赤。
〔尼無著總　二〕。 ^726b46

雲門舉起竹篦。纔涉思惟蹉過。
只遮背觸商量。老人已是話墮。 ^726c2

徑山有箇竹篦。直下別無道理。
佛殿厨屋三間。穿過衲僧眼耳。
〔福州清涼坦〕。 ^726c6

三尺筠蛇口帶腥。
曾吞英特十三人。
塵蒙四壁籠燈黑。
老尾焦黃眼正瞋。
〔竹屋簡〕。 ^726c10

【增收】安吉州道場明辯正堂禪師。
〔嗣龍門遠〕室中問學者。
蚯蚓為甚麼化為百合。
　頌曰。 ^726c14

客舍并州已十霜。
歸心日夜憶咸陽。
無端更渡桑乾水。
却憶并州是故鄉。
〔圜極岑〕。 ^726c18

【增收】潭州大溈善果月菴禪師。
〔嗣開福寧〕上堂。奚仲造車一百輻。
拈却兩頭除却軸。
以拄杖打圓相曰。
且莫錯認定盤星。
卓一下下座。　頌曰。 ^726c22

海神知貴不知價。
留與人間光照夜。
碧眼胡僧笑點頭。
誰知用處無縫罅。
〔月林觀〕。 ^726c28

機輪轉處。達者猶迷。
四維上下。南北東西。
〔無門開〕。
other:: 
## 六祖下第十七世(南嶽下第十六世)
六祖下第十七世〔南嶽下第十六世〕 ^726c32

〔臨濟〕【增收】明州天童曇華應菴禪師。
〔嗣虎丘隆〕示眾曰。
盡力道不得底句。
不在天台。定在南嶽。
　頌曰。 ^726c36

相罵饒汝接觜。相唾饒汝潑水。
驀然摸著蛇頭。拍手囉囉哩哩。
〔肯堂充〕。 ^726c40

耆婆去後無消息。
病者憧憧日扣門。
百草自知無識者。
叢叢埀泣在籬根。
〔虗堂愚〕。 ^726c44

【增收】應菴示眾曰。
如世良馬見鞭影而行。
時佛照光和尚出眾云。
見鞭影者非良馬。
師休去。　頌曰。 ^726c48

疾#CB08504;過風第二頭。
不堪惆悵只堪愁。
一聲振#CB15168;長鳴後。
萬馬皆瘖一戰收。
〔北磵簡〕。 ^727a4

【增收】明州育王德光佛照禪師。
號拙菴。〔嗣大慧〕宋孝宗召對。
師舉靈雲頌直至如今更不疑。
奏曰。那裏是他不疑處。
帝曰。空手牽銕牛。
　頌曰。 ^727a8

萬機之暇探禪宗。
中路寧堪憩六龍。
空手牽牛過天闕。
紫宸深在妙高峯。
〔圭堂居士〕。 ^727a14

【增收】佛照因孝宗宣問。
釋迦佛入山六年。
所成何事。師對曰。
將謂陛下忘却。　頌曰。 ^727a18

六年勤苦竟何如。
為問君王記得無。
直下雖知難抵諱。
到頭終不受塗糊。
〔北磵簡　二〕。 ^727a22

借婆衫子拜婆年。
監本#CB15901;挑不上禪。
抉起玉龍轟霹 #CB15439;。
明星猶在九重天。 ^727a26

問處天左旋。答處地右轉。
太平無象眼頭寬。
雪山高映黃金殿。
〔覺圓明〕。 ^727a30

大根大器大熏修。
瞥轉機輪向上頭。
萬億斯年惟一佛。
雪山元不隔龍樓。
〔石巖璉〕。 ^727a34

【增收】臨安府淨慈水菴師一禪師。
〔嗣佛智裕〕室中問僧曰。
西天鬍子。因甚無鬚。
　頌曰。 ^727a38

癡人面前。不可說夢。
鬍子無鬚。惺惺懵懂。
〔無門開〕。 ^727a42

牧童失却破蓑衣。
流落年深見者稀。
拈來搭在籬頭上。
引得烏鴉遶樹飛。
〔獃堂定〕。
other:: 
## 六祖下第十八世(南嶽下第十七世)
六祖下第十八世〔南嶽下第十七世〕 ^727a44

〔臨濟〕【增收】臨安府淨慈彥充肎堂禪師。
〔嗣卍菴顏〕示眾曰。
觀方知彼去。去者不至方。
草鞋跟忽斷。全身在帝鄉。
　頌曰。 ^727b2

孰謂觀方不在方。
纔開臭口便乖張。
行人要覔長安路。
不覺全身在帝鄉。
〔掩室開〕。 ^727b8

【增收】慶元府天童密菴咸傑禪師。
〔嗣應菴〕應菴問。如何是正法眼。
師遽答曰。破沙盆。
庵頷之。　頌曰。 ^727b12

五陵公子少年時。
得意春風躍馬蹄。
不惜黃金為彈子。
海棠花下打黃鸝。
〔雙杉元〕。 ^727b16

法眼拈來早自謾。
無端錯對破沙盆。
而今徧界難遮掩。
殃害叢林累子孫。
〔掩室開〕。 ^727b20

直甚破沙盆。掀翻海嶽昏。
頂門真箇瞎。千古累兒孫。
〔虗堂愚〕。 ^727b24

白玉琢成泥彈子。
黃金鑄就銕崑崙。
千年滯貨無人買。
未免如今累子孫。
〔大歇謙〕。 ^727b28

【增收】常州華藏伊菴有權禪師。
〔嗣無菴全〕甞夜坐達旦。
行粥者至。忘展鉢。
鄰僧以手觸之。師感悟。
為偈曰。黑漆崑崙把釣竿。
古帆高掛下驚湍。
蘆花影裏弄明月。
引得盲龜上釣船。
　頌曰。 ^727b32

雲深江絕引帆孤。
可惜鄰僧拽轉渠。
方信圓明彈指事。
元來此語不傳虗。
〔圭堂居士〕。 ^727b40

【增收】鎮江府焦山普濟禪寺或菴師體禪師。
因信齋葛知府問曰。
夫妻二人相打。通兒子作證。
且道證父即是。證母即是。
師曰。小出大遇。乃頌曰。 ^727b44

八臂那吒三隻眼。
雙槌擂鼓轉船頭。
巨鼇一吸滄溟竭。
宇宙風清四百州。 ^727c4

生死自憐同室穴。
因何中路隔關山。
一朝忽得親兒證。
趯踏方知蓋覆難。
〔雪堂行〕。
other:: 
## 六祖下第十九世(南嶽下第十八世)
六祖下第十九世〔南嶽下第十八世〕 ^727c8

〔臨濟〕【增收】臨安府靈隱松源崇嶽禪師。
〔嗣密菴〕埀語曰。大力量人。
因甚擡脚不起。　頌曰。 ^727c14

沒量大人。擡脚不起。
眼瞎耳聾。撒溺撒屎。
求生不生。求死不死。
苦哉佛陀耶。韓信臨朝底。
〔朴翁銛〕。 ^727c18

擡脚踏翻香水海。
低頭俯視四大禪。
一箇渾身無處著。
〔請續一句　無門開〕。 ^727c22

力難擡起為君宣。
神駿何勞更著鞭。
一躍洞天三十六。
到時凡骨便成仙。
〔虗堂愚〕。 ^727c26

【增收】松源垂語曰。
開口不在舌頭上。
　頌曰。 ^727c30

開口不在舌頭上。
咬斷牙關供死狀。
莫教吞了大還丹。
命根難斷空惆悵。
〔朴翁銛〕。 ^727c32

含糊一世無分曉。
開口何甞在舌頭。
萬古業風吹不盡。
又隨月色過羅浮。
〔虗堂愚〕。 ^727c36

【增收】松源垂語曰。
明眼衲僧。因甚脚跟下紅絲線不斷。
　頌曰。 ^727c40

大丈夫漢。紅線不斷。
直饒親見松源。敢保錯來批判。
〔朴翁銛〕。 ^727c44

脚根不斷紅絲線。
掉臂乾坤自在行。
塞壑填溝無處著。
歸來依舊兩眉橫。
〔虗堂愚〕。 ^727c48

【增收】松源示眾曰。
明眼衲僧。因甚打失鼻孔。
有賊無贓#CB15002;。
　頌曰。 ^728a4

殺人一萬損三千。
獨弄單提機不全。
萬頃滄波明月夜。
一聲短笛釣魚船。
〔諾菴肇〕。
other:: 
## 六祖下第二十世(南嶽下第十九世)
六祖下第二十世〔南嶽下第十九世〕 ^728a8

〔臨濟〕【增收】慶元府天童天目文禮禪師。
〔嗣松源〕因虎維那參次。
師問。汝名什麼。曰智虎。
師退身作怕勢。虎擬議。
師便歸方丈。　頌曰。 ^728a14

白浪堆中下一鈎。
錦鱗紅尾尚悠悠。
漁翁不計竿頭事。
笑入蘆花萬頃秋。
〔石林鞏〕。 ^728a20

【增收】臨安府靈隱荊叟珏禪師。
〔嗣癡鈍〕癡鈍室中舉。
如何是佛。師曰。爛冬瓜。
仍頌曰。 ^728a24

如何是佛爛冬瓜。
咬著冰霜透齒牙。
根蒂雖然無窖子。
一年一度一開花。 ^728a28

如何是佛爛冬瓜。
銕額銅頭沒奈何。
萬里鴻溝歸漢後。
八千人恨一聲歌。
〔獨木林〕。
other:: 
## 六祖下第二十一世(南嶽下第二十世)
六祖下第二十一世〔南嶽下第二十世〕 ^728a32

〔臨濟〕【增收】臨安府徑山石溪心月佛海禪師。
〔嗣掩室開〕僧問。如何是佛。
曰師。矮子看戲。　頌曰。 ^728a38

巍巍丈六紫金容。
百戲場中有變通。
矮子看來眉卓竪。
銕鎚無孔舞春風。
〔葛廬覃〕。 ^728a42

【增收】臨安府徑山虗堂智愚禪師。
〔嗣運菴巖〕垂語曰。
己眼未明底。因甚麼將虗空作布袴著。
畫地為牢。因甚透者箇不過。
入海筭沙底。因甚向針鋒頭上翹足。
　頌曰。 ^728a46

縫却虗空筭盡沙。
針頭畫地是生涯。
改頭換面無人見。
幾度春風吹落花。
〔閑極雲〕。 ^728b6

解把虗空作袴單。
地牢畫出透還難。
針鋒頭上翹雙足。
猶對春風話歲寒。
〔葛廬覃〕。
other:: 
# 未詳承嗣
未詳承嗣 ^728b10

樓子和尚因從街市過經酒樓下。
偶整襪帶少住。聞樓上人唱曲云。
你既無心我便休。
聊聞忽然大悟。從此號樓子○。
　頌曰。 ^728b16

唱歌樓上語風流。
你既無心我也休。
打著奴奴心裏事。
平生恩愛冷啾啾。
〔慈受深〕。 ^728b24

偶聞清唱發高樓。
你若無心我也休。
直下狂心能頓歇。
從茲演若不迷頭。
〔本覺一〕。 ^728b28

你既無心我也休。
此心無喜亦無憂。
飢來喫飯困來睡。
花落從教逐水流。
〔寶峯明〕。 ^728b32

【續收】你若無心我也休。
鴛鴦帳裏懶擡頭。
家童為問深深意。
咲指紗窻月正秋。
〔寶華鑑〕。 ^728b36

因過花街賣酒樓。
忽聞語唱惹離愁。
利刀剪斷紅絲線。
你若無心我也休。
〔#CB06333;堂仁〕。 ^728b40

【增收】杜順和尚。法身頌。
懷州牛喫禾。益州馬腹脹。
〔慈明云。蟻#CB03340;椀走。
竹菴云。益州馬腹脹〕天下覔醫人。
〔慈明云。驢生馬角。
竹菴云。天下覓醫人〕炙猪左膞上。
　頌曰。 ^728b44

古德法身頌。寐語熱#CB05163;沸。
若學唱巴歌。須是自伶俐。
〔大溈智〕。 ^728c4

一雨一陰風未和。
春從不快裏消磨。
桃花暗已隨流水。
空使劉郎惆悵多。
〔心聞賁〕。 ^728c8

也好笑也堪悲。耳朵元來兩片皮。
〔松源岳〕。 ^728c12

【增收】月氏國王。聞罽賓國祇夜多尊者有大名稱。
與羣臣往彼國禮見問法。
王至彼修敬已畢。
乃請開演。者曰。大王來時好道。
今去亦如來時。王乃歎伏。
　頌曰。 ^728c14

至簡至易。最尊最貴。
往還千聖頂#CB00576;頭。
世出世間不思議。
彈指圓成八萬門。
一超直入如來地。
〔圓悟勤〕。 ^728c22

【增收】西天有一外道。
索馬鳴祖師論義。
集國王大臣并及四眾。
俱會論場。馬鳴云。
汝義以何為宗。外道云。
凡有言說我皆能破。
馬鳴乃指國王云。
當今國土康寧大王長壽。
請汝破之。外道屈伏。
　頌曰。 ^728c26

六師不正起干戈。
自謂無能奈我何。
九十六宗令結舌。
不消一曲太平歌。
〔本覺一〕。 ^728c36

昔有老宿。一夏並不為師僧說話。
有僧自歎曰。我只與麼空過一夏。
不敢望和尚說佛法。
得聞正因兩字也得。
老宿聊聞曰。闍黎莫#CB05226;速。
若論正因。一字也無。
道了。乃扣齒曰。適來無端與麼道。
隣壁有老宿聞得乃曰。
好一釜羮。被兩顆鼠糞污却。
　頌曰。 ^728c40

一夏調和一釜羮。
傅巖猶未許爭衡。
莫言污了無人見。
隣壁禪翁隻眼明。
〔正覺逸〕。 ^729a4

長夏無別趣。調和羮一釜。
滋味頗馨香。剛地成點污。
口是禍之門。舌是斬身斧。
陪却三斤銕。只因看錮鏴。
〔慈受深〕。 ^729a8

【續收】泠泠寒溜泣秋壑。
纔會滄溟便泛舟。
見說許由曾洗耳。
可憐巢父更鞭牛。
〔虗堂愚〕。 ^729a14

潭州茶陵郁山主。
不曾行脚。因廬山有化士至。
論及宗門中事。教令看。
僧問法燈。百尺竿頭如何進步。
法燈曰噁。凡三年。
一日乘驢度橋。一踏橋板而墮。
忽然大悟。遂有頌曰。
我有神珠一顆。久被諸塵封鎻。
今朝塵盡光生。照見山河萬朵。
因此更不游方。　頌曰。 ^729a18

百尺竿頭曾進步。
溪橋一踏沒山河。
從茲不出茶川上。
吟嘯無非邏哩囉。
〔白雲端〕。 ^729a30

【續收】進步竿頭踏斷橋。
太虗凸處水天凹。
古今喫#CB06062;知多少。
不似闍黎這一交。
〔北磵簡〕。 ^729a34

失脚溪橋兩眼枯。
錯將魚目作明珠。
直饒塵盡光生也。
照破山河夢見無。
〔無準範〕。 ^729a38

拾得明珠笑口開。
謂言塵盡轉塵埃。
若無直下承當分。
孤負驢兒一攧來。
〔介石朋〕。 ^729a42

百尺竿頭話最親。
一交橋斷絕纖塵。
死中得活珠離離。
甘作驢前馬後人。
〔無門開〕。 ^729a46

溪橋驢子失脚處。
百尺竿頭進步時。
頂踵一時都換了。
依然只是郁闍黎。
〔石溪月〕。 ^729b2

一攧成狼籍。茶川路轉迂。
却將泥彈子。認作夜明珠。
〔葛廬覃〕。 ^729b6

【增收】昔二庵主。旬日後相見。
上庵主曰。許多時在什麼處。
下庵主曰。在庵裏造箇無縫塔。
上庵主曰。某甲也要造一箇。
就兄借樣子得麼。
下庵主曰。何不早道。
恰被借去了。　頌曰。 ^729b10

無縫塔子樣。兩手擡不起。
被人借將去。至今尋未已。
尋未已。天上人間知幾幾。
〔月菴果〕。 ^729b18

恰好被人借去了。
莫言鄰舍不通容。
團圝無縫難安筆。
只抹烟雲一兩重。
〔石林鞏〕。 ^729b22

昔有古德。一日不赴堂。
侍者請赴堂。德曰。
我今日在莊上喫油糍飽。
者曰。和尚不曾出入。
德曰。汝去問莊主。
者方出門。忽見莊主歸。
謝和尚到莊喫油糍〔或作鵞湖孚和尚○或作南泉〕。
　頌曰。 ^729b26

近在口皮邊。遠過河沙國。
世間多少人。不得油糍喫。
〔鼓山珪〕。 ^729b34

和尚不赴堂。莊主謝臨屈。
一字入公門。九牛車不出。
〔徑山杲〕。 ^729b38

【續收】江南江北勿同倫。
疑了還疑笑殺人。
誰信一盤油煠底。
古今塞斷是非門。
〔雪堂行〕。 ^729b42

熱糍盪口成痕跡。
糍冷令人便動脾。
何似且拈安一處。
家常茶飯且隨時。
〔照堂一〕。 ^729b46

背眾喫油糍。對人誇好手。
潦倒不識羞。抵死揚家醜。
〔應菴華〕。 ^729c2

喫了油糍不赴齋。
莊師特特謝師來。
千山萬水俱尋徧。
踏破芒鞋眼未開。
〔尼無著總〕。 ^729c6

古德何曾動口皮。
喫油糍飽幾人知。
而今冷地思量著。
暗寫愁腸寄與誰。
〔肯堂充〕。 ^729c10

【增收】古德因僧問。
年窮歲盡時如何。
德曰。東村王老夜燒錢。
　頌曰。 ^729c14

目前無異路。信手斫方圓。
眉毛橫眼上。鼻孔大頭懸。
〔空叟印〕。 ^729c18

年窮王老夜燒錢。
斷送難逢下水船。
懵底不知身到岸。
隨他寒暑謾推遷。
〔遯菴演〕。 ^729c22

問來答去有來源。
一句全該徧大千。
歲盡年窮窮底事。
東村王老夜燒錢。
〔簡翁敬〕。 ^729c26

春風陌上郎。得錢隨手使。
貨物忽相當。撞著恰却子。
〔雪巖欽〕。 ^729c30

【增收】古德因僧問。
生死以何為舟航。
德曰。年盡不燒錢。
　頌曰。 ^729c34

年盡不燒錢。鼠穴被蛇穿。
直饒玄會得。對面隔西天。
〔曹源生〕。 ^729c38

【增收】古德因僧問。
年窮歲盡時如何。
德曰。家家盡看野狐兒。
　頌曰。 ^729c42

家家盡看野狐兒。
銕笛橫拈撩亂吹。
吹罷不知何處去。
夕陽已掛柳梢西。
〔松源岳〕。 ^729c46

家家盡看野狐兒。
見者雖多識者稀。
百怪千妖俱掃跡。
春風已到萬年枝。
〔晦叟光〕。 ^730a2

【增收】古德問僧曰。
何不看經。曰不識字。
德曰。何不問人。僧展手曰。
是什麼字。德無對。
　頌曰。 ^730a6

袖中寶劒磨星斗。
肘後靈符照八方。
撥轉目前關捩子。
從教天下竟茫茫。
〔誰菴演〕。 ^730a10

鶴立蛇行勢不休。
五天梵字鬼神愁。
孔門弟子無人識。
碧眼胡僧咲點頭。
〔殺六巖輝〕。 ^730a14

【增收】宋太宗皇帝。
因夢神人勸發菩提心。
次日問廷臣。菩提心作麼生發。
羣臣無對　雪竇代云。
實為古今罕聞　別峯印代答云。
王言如#CB02133;。
其出如綸。　頌曰。 ^730a18

菩提妙心作麼發。
日應萬機元不差。
回首瞥然輕#CB15111;著。
大千沙界是皇家。
〔松源岳〕。 ^730a26

萬里謳歌聖化成。
條風磈雨樂樵耕。
不因嵩岳三呼後。
無象誰知真太平。
〔雙杉元〕。 ^730a30

菩提心發不為難。
只在君王一念間。
聖聖相傳皆一揆。
綿綿國祚泰山安。
〔辛菴儔〕。 ^730a34

【增收】太宗問僧。近離甚處。
曰臥雲菴。帝曰。臥雲深處不朝天。
因甚到此。僧無對　雪竇代云。
難逃至化。　頌曰。 ^730a38

試問臥雲深處客。
不知何以答昇平。
蕩然至化難逃避。
萬里堯天一點雲。
〔北磵簡〕。 ^730a44

【增收】太宗因僧朝見奏云。
陛下還記得麼。帝曰。
甚處相見。曰靈山一別直至如今。
帝曰。以何為驗。僧無語　雪竇代云。
貧道得得而來。　頌曰。 ^730a48

靈山一別二千年。
聖世重逢豈偶然。
細掬清泉揩老眼。
撥開雲霧見青天。
〔石溪月〕。 ^730b6

【增收】太宗一日擎起鉢。
問丞相王隨曰。既是大庾嶺頭提不起。
為甚麼却在寡人手裏。
隨無對　慈明圓代云。
陛下有力。　頌曰。 ^730b10

大地收歸掌握間。
鉢盂擎起有何難。
箇中消息憑誰委。
秋水秋雲秋夜寒。
〔雲衲慶〕。 ^730b16

【增收】錢塘鎮使在界上為鎮將。
凡見僧便問。若相契即留止宿。
一日因二僧至。遂問。
近離甚處。曰江西馬大師處。
使曰。馬大師有什麼方便。
曰道即心是佛。便被揖出。
又有二僧到。亦如前問。
僧曰。非心非佛。又被揖出。
　頌曰。 ^730b20

是是非非俱請出。
巍巍萬仞如壁立。
平生心膽向人傾。
相識還如不相識。
〔無際派〕。 ^730b30

碧油幢下立功勛。
韜略雙全獨見君。
一自赤心來報國。
邊頭刁斗不曾聞。
〔虗堂愚〕。 ^730b34

【增收】昔有一婆。供養一菴主。
經二十餘年。甞令一二八女子送飯給侍。
一日令女子抱定云。
正當與麼時如何。
庵主曰。枯木倚寒巖。
三春無暖氣。女歸舉似婆。
婆曰。我二十年只供養得箇俗漢。
遂趂出放火燒却菴。
　頌曰。 ^730b38

不見人斑見虎斑。
筭來莫願見人斑。
虎斑見後通回避。
唯有人斑避最難。
〔或菴體〕。 ^730b48

銕壁迸開雲片片。
黑山輥出月團團。
就中明暗相陵處。
天外出頭誰解看。
〔虗堂愚〕。 ^730c4

貧人常妬富。富者不欺貧。
莫信直中直。須防人不仁。
〔閑極雲〕。 ^730c8

二十年來不具眼。
茅菴燒却是徒為。
三春暖氣無多子。
真實之言亦可師。
〔橫川珙〕。禪宗頌古聯珠通集卷第四十
xu:: 
#  No. 1295-F 禪宗頌古聯珠通集後序
No. 1295-F 禪宗頌古聯珠通集後序 ^730c12

青蓮瞬視。金色笑微。
師承肇茲密著。少林華敷。
神光印受。世系由是彌彰。
雖枝派之有殊分。
然機用之無二致。
或縱奪而破古人之幽鍵。
或捭闔而發後學之靈樞。
大用現前。纖塵不立。
四句獨超於言外。
萬法俱泯於聲先。
玉振禪宗。珠聯祖域。
流通雖遠。選擇未純。
識者尚譏。況於後乎。
錢唐魯菴會公。孤標拔俗。
積行熏心。遐扣祖機。
深染法味。採機緣而補前闕。
綴頌古而入新刊。
通集後先。洞照今古。
用心亦閎矣。謹遣清侶躬索後題。
慚窺管而見微。聊濡毫而塞請。
延祐戊午季夏。徑山希陵題。
xu:: 
#  No. 1295-G
No. 1295-G ^730c28

宗門中有一千七百則公案。
名之今古。又曰長物。
言之則污人唇齒。
置之則迴避無門。
句句玉轉珠回。字字冰銷瓦解。
歷代宗匠頌之。未免畫蛇添足。
寶鑑師編緝於前。
魯菴公增收於後。
贓證分明不勞再勘。
中間一處誵訛。具眼衲僧必能辨白。
延祐丁巳重陽日。
靈隱住山淳朋拜書。
xu:: 
#  No. 1295-H
No. 1295-H ^731a9

聯珠頌古通集。變本加麗。
勾章棘句。愈出而愈多。
如蜂房釀百華之蜜。
蟻絲穿九曲之珠。
食其蜜者念其蜂。
好其珠者慕其蟻。
余作是說。有客進曰。
忽遇不食蜜不好珠。
不嗜語言文字者。
此集又將奚為。余曰。
病其病者不能自病。
客慚而退。於是乎書。
至治春。天童雲岫題。
 ^731a24
