讀教記卷第十八
author:: 天台沙門　法照
other:: 
# 止觀(四)
止觀〔四〕
other:: 
## 能觀十乘
能觀十乘
orig:: 
止觀〔五〕，〔九〕，〔止第七卷三十三紙〕。 ^105a10

輔行〔五〕，〔初〕〔中止第七卷下廿六紙〕。
commentary::  ^105a12

不思議境秖可通貫事理，不可分對事理，餘九亦然。
夫得意者，觀不思議境，任運離四性，計不如是，不足以為端坐修理觀人也。
然約性離計，乃寄起明相耳，非謂推四性也。
纔推四性，則是不得意者改觀屬事，故義例云：
從事則專照起心，四性叵得。
此對上理觀言也。
至於破法徧中，歷餘一心，例餘陰入。
若理觀已成，則是觀成歷法，故十義書云：
例餘陰入，合在十乘文末。
但從初至此，單約識心，從此已去，備歷五陰，以其文便在破徧示耳。
歷緣對境，不言可知。
若不得意者，亦須改觀，歷餘一心，例餘陰入。
故輔行云：前觀總無明心，未必是宜更歷餘心等。
十義書以四義明之，自有內心修觀，內外兼修，
捨內觀外，專修外觀者。
不然，修內心專觀及外境事觀，還用不思議境等十乘否？
先達以事理二觀皆推四性，及將不思議境分對事理，夫乃不可乎？
other:: 
## 三千
三千
orig::  ^105a14

玅經〔方便品〕。唯佛與佛，乃能究盡諸法實相，
所謂如是相，如是性〔止〕，如是本末究竟等。 ^105a48

金錍〔十七〕雖則通依一切大部，指的玅境，
出自法華〔云云〕，所謂諸法實相，如是相等。
當知如是相等，即是轉釋諸法實相〔云云〕。
實相必諸法，諸法必十如，十如必十界，十界必身土。
又依大經及以大論，立三世界，故有三千。 ^105b4

止觀〔五〕〔十三〕夫一心具十法界，一法界又具十法界、
百法界，一界具三十種世間，百法界即具三千種世間。
此三千在一念心，若無心而已。
介爾有心，即具三千〔云云〕。 ^105b14

輔行〔五中〕。〔七〕、夫一心下，結成理境〔云云〕。
故大師於覺意三昧〔云云〕，並未云一念三千具足〔云云〕。
故至止觀正明觀法，並以三千而為指南，乃是終窮究竟極說。
故序中云：說己心中所行法門，良有以也。 ^105b22

不二門〔色心門，自他門〕　別行玄記〔下〕，
〔下〕　指要　雜編。
commentary::  ^105b30

圓具三千，不變而變。
四明等法界，照事即理。
融淨覺形對像生，理無事有。
如經諸法實相，如是相等。
止觀不思議境，結成三諦。
金錍指的玅境，出自法華。
色心不二門亦然。
故指要云：事異故六，理一故即。
此宗學者，誰不言之？
而的當者無幾。應知圓家明理，已具三千，而皆性不可變。
至若蛣#CB04762;究竟，一理一切理，
一究竟一切究竟，不唯佛顯，九亦同彰。
固不可以下凡名實為妨。
other:: 
## 三境
三境
orig::  ^105b32

止觀〔五〕，〔十七〕。輔行〔五中一〕，〔止十二〕。
〔文多不錄，須者撿之。〕
commentary::  ^105c2

北峰師曰：觀一念理具之謂性，照理具無性之謂修，解無性而說之謂化他。
此說不可易矣。鑑堂曰：古人問性德境通修不通修，今反質云修德境通修否？
葢修德境即性德境之修相也。
神智以修德境對事觀，失之甚矣。
other:: 
## 生生
生生
orig::  ^105c4

止觀〔五〕〔十三〕。例如八相遷物，物在相前，
物不被遷；相在物後，亦不被遷；前亦不可，
後亦不可；秖物論相遷，秖相遷論物〔云云〕。 ^105c16

輔行〔五中〕〔八〕。八相遷物者，相為能遷，物為所遷。
俱舍頌云：此謂生生等，於八一有能。
謂本四相及隨四相，名之為八。
大相名本，小相名隨。
以此八故，令一切法成有為相。
言生生者，所謂小生、生大、生等。
等謂等於餘之三相，謂小住、住大、住小、
異、異大、異小、滅、滅大、滅。
於八一有能者，通無窮難，所謂小相於一有能、
能相、大相。大相於八有能，謂一大相起時，
必與三大相及四小相俱起，并一本法，故云於八。
餘三大相，各亦如是。
故此八相，望於本法，不前不後。 ^105c22

止觀〔五〕〔廿五〕今解：生生故生者，即是大生生小生八相所遷有漏之法也。
commentary::  ^105c40

輔行云：通無窮難者，此釋出俱舍頌意。
何者？頌云：此謂生生等，即小生生大生，
乃至小滅滅大滅，如是則大小循環不休，墮無窮矣。
所以特言於八一有能，則便通了無窮難也。
此記主深得論意，故云耳。
other:: 
## 三無為
三無為
orig::  ^105c44

俱舍論〔真字函第一卷〕。
無漏謂道諦，及三種無為，謂虗空二滅，此中空無礙。
擇滅謂離繫，隨繫事各別，畢竟礙當生，別得非擇滅。 ^106a8

論釋：無漏云何？謂道聖諦及三無為。
何等為三？虗空、二滅。
二滅者何？擇、非擇滅。
此虗空等三種無為及道聖諦，名無漏法〔云云〕。
三無為中，虗空但以無礙為性，由無障故，色於中行。
擇滅即以離繫為性，諸有漏法遠離繫縛，
證得解脫，名為擇滅。
擇謂揀擇，即慧差別，各別揀擇四聖諦故。
擇力所得滅，名為擇滅〔云云〕。
云何隨繫事別？謂隨繫事量，離繫事亦爾〔云云〕。
永礙當生，得非擇滅。
謂能永礙未來法生，得滅異前，名非擇滅。
得不因擇，但由闕緣。
如眼與意專一色時，餘色、聲、香、味、觸等謝，
緣彼境界五識身等，住未來世畢竟不生。
由彼不能緣過去境，緣不具故，得非擇滅。 ^106a14

輔行〔五下〕〔十二〕。三無為者，一虗空，二擇滅，三非擇滅。
舊名數緣非數緣也。
俱舍頌云：此中空無礙。
謂太虗空無礙為性，非謂所見空一顯色及竅隙等。
頌云：擇滅謂離繫，隨繫事各別。
隨三界繫，見見品品，皆名為繫。
所繫不同，名為隨事。
離一繫故，得一擇滅。
擇力所得滅，名為擇滅。
擇謂斷智，推度令滅，故名擇滅。
非擇滅者，頌云：畢竟礙當生，別得非擇滅。
此非擇滅，二類不同。
謂根塵闕緣，及所證位諸無知惑，不得續起，名礙當生。
如緣一色時，於餘諸色，及餘四塵，得非擇滅，為正緣色。
礙餘色等，當不生故，名礙當生。 ^106a36

析玄〔下〕〔廿七〕。今此中約見道前凡夫斷惑，
不分理事，一時合斷。
問：此見道前凡夫位斷惑，有何所證？
答：於一一品惑解脫道中，皆證一分，非擇滅無為。
又〔下〕〔卅三〕。言此有八十九解脫道及滅者，
即八十九品解脫道智是有為果，八十九品擇滅理是無為果。
謂見道有八解脫道及所證八品擇滅理，
修道有八十一品解脫道及八十一品擇滅理，故有為無為各成八十九品也。 ^106b8

淨名疏〔九〕〔廿五〕：但三無為：一、是涅槃，二、非涅槃。
垂裕記〔十〕〔十九〕：一、是涅槃者，暹云：擇滅無為也。
二、非涅槃者，虗空及非擇滅也。
commentary::  ^106b24

然三種皆名無為者，葢表聖人證真空理，
無生無滅，無所作為也。
言虗空者，此方便賢位之人，觀於空理為性，乃真空無礙也。
擇滅者，此約無漏智，斷三界惑，證擇滅理，乃見修四果聖位也。
非擇滅者，此約世智，用六行觀，於見道前凡夫位中，
不分事理，一時見思合斷，證三四果也。
言根塵闕緣者，良由此人以智斷惑，於根塵中，
只緣一根塵，其餘根塵，闕緣不起。
如眼與意，專緣一色，不緣其餘聲香味觸。
由闕緣故，別得非擇滅之名也。
當知虗空與非擇滅，通於凡聖，擇滅唯在聖果。
何者？虗空既取無礙為性，非擇滅乃約根塵闕緣，所以通凡聖也。
擇滅既是初果，聖人用智斷惑，而證真理，唯局在聖。
故淨名疏云：一是涅槃者，局也；二非涅槃者，通也。
有云以勝斥劣者，不攷疏意。
或問：三無為既是所證真理，出世空法，如何判屬法塵四類？
曰：小不談八識，即以法塵為所依，空法為當體，此小乘詮法分齊也。
又問：俱舍云無為是非因果者何？
曰：葢因果屬事，今從理說，故云爾。
又問：三種無為，為四諦皆有，為局一諦？
曰：通則四諦皆有，以由伏惑是道諦，斷惑是滅諦，所破惑體是苦集諦。
別則唯在滅諦，以擇力所得故也。
other:: 
## 家家
家家
orig::  ^106b30

止觀〔六〕〔五〕成論明十六心正是初果位，異部明十六心是修道位。
今且依修道斷一品欲惑，次第至第五品盡，皆名斯陀含向。
若超斷至第五品，名家家。
次斷六品盡，名斯陀含果。
超斷至六品盡，名一往來。
次斷第七品至第八品，名阿那含向。
超斷至第八品，名一種子。
次斷第九品盡，名阿那含果。
畢竟不復還來欲界。
輔行〔六上〕〔六〕若釋家家，應須先辨欲惑九品能潤七生。
斷品多少，對果高下，謂上上能潤二生，
上中、上下、中上各潤一生，中中、中下共潤一生，下之三品共潤一生。
斷多少者，俱舍云：斷欲三四品，三二生家家，
斷五至二向，斷六一來果。
釋曰：斷上三品，則損四生，餘三生在，為六品潤，名三生家家。
進斷中上，又損一生，并前損五，餘二生在，名二生家家。
更斷中中，未損一生，但名二向。
更斷中下，兼前中中，成損六生，餘下三品，
但潤一生，名為一來。
問：何緣無斷一品、二品及斷五品，名家家耶？
答：必無斷二不至第三而命終者，亦無斷五不至斷六而命終者，
謂由聖者起大加行，必無不斷大品惑盡而命終者。
言大品者，謂三品也。
離三成九，故三名大。
若斷至二必至於三，是斷初大品也。
若斷至五必至六者，是第二大品。
又無一品能障於果，是故斷五必至於六。
此次斷義與今文同。
問：若無不斷大品而命終者，何故斷八不至於九而有命終？
答：斷九二義故異三品：一者得果，二者越界。
第九一品以有障果及能越界，故斷至八有命終者，
六唯得果無越界義，是故斷五必至於六。
二三品中全無二義，斷二必三於理不疑。
今文中言超斷者，即是下文小越之人，
本在凡地未得色定，或修欲定欲惑未斷，
此人至十六心超斷五品，名為家家。
此之五品同四品故，隨其本斷品之多少，而得名為家家種子及以無學向果等名。
然大師所用並準舊婆沙，若欲知者更撿彼文。
又家家者有二不同，謂人及天。
天謂欲天二三家生而證圓寂，人謂人處或三二家或三二洲而證圓寂。
若天三生天三人二，若天二生天二人一，人生三二反此可知。
故天家家先於人中得見道已，若超若次進斷三四，
後於天中三二處生，人中反此。
天家家者於最後生天中，餘殘結斷名得圓寂。
人中家家準此說之。 ^106c26

玅玄〔四〕〔廿五〕，從初果心後，更修十六諦觀，
七菩提行現前，即此世無漏斷煩惱一品，
無礙斷欲界一品煩惱，乃至斷五品，皆是於向，
亦名勝進須陀洹，約此論家家也。 ^107b4

金剛論〔上〕。人天二別，極七反生。
何故七生？餘七結故。
七結者何？欲貪及瞋、色無色愛、掉、慢、無明。
從此復斷欲界修所斷惑，乃至五品，名斯陀含。
向是中依，說二種家：家
commentary::  ^107b12

止觀依婆沙超斷論家家，荊溪引俱舍頌次斷文釋家家畢，
斷云：此次斷義與今文同，則知俱舍次斷家家與止觀超斷家家一也。
此自言超次家家是同，非謂超斷人與次斷人同。
有云俱舍頌超，有云超次兼頌，有云與止觀次斷同者，誤矣。
或問：妙玄一品五品云者，何也？
曰：玄文葢約二果，向是論家家之位，進則成二果，
退則在初果，非論家家位次也。
又有引金剛論為妨，例此。
又問：楞伽云：須陀洹有三種，下者極七，
中者三五，上者即生而般涅槃。
以此七生分於三根，於上超次如何收束？
虎溪曰：此該次斷中二種人，中下似次斷中不加行人，
上者似次斷中加行人，經中兼含，不可定判也。
other:: 
## 般般
般般
orig::  ^107b20

俱舍頌曰：此中生有行，無行般涅槃，上流若雜修，能往色究竟。
超半超徧沒，餘能往有頂，行無色有四，住此般涅槃。
　行無色有九，謂三各分三，業惑根有殊，故成三九別。 ^107b46

止觀〔六〕〔五〕次斷初禪初品，至非想第八品，
凡七十一品，悉名阿羅漢向六種那含位在其中 ^107c6

輔行〔六上〕〔六〕六種那含位在其中者，大論三十三云：
五那含者，謂中、生、行、不行、上流。
復有六種五，如上加現。
復有七種六，如上加無色。
俱舍不立現般，但取色般，并五為六。
頌曰：此中生有行無行般涅槃上流若雜修能往色究竟。
超半超徧沒餘能往有頂行無色有四住此般涅槃。
釋曰：不還有五：一中謂欲界沒，於色中陰而般涅槃。
二者生般，生色界已而般涅槃。
三者有行，生色界已，長時修行方般涅槃，但有勤修無速進道。
四者無行，生色界已，不經久修無功用行而般涅槃，
勤修、速進二道俱無。
五者上流，於色界中要轉經於四禪天處方般涅槃。
上流又二：一者有雜修，即樂慧是；二無雜修，即樂定是。
有雜修者往色究竟，無雜修者往於有頂。
頌中餘字是不雜修。
又有三種：一全超者，謂在欲界，於四禪中已徧雜修，
遇緣退失，從梵眾沒生色究竟，中間盡越，故名全超。
二者半超，梵眾沒已，中間漸受十四天處，
或超一二乃至十三，後乃方生色究竟天，
皆名半超，非全超故。
通受半名，全不能超，名為徧沒。
無雜修者，生無色界，唯不能生五淨居天，
從廣果沒生三無色，後生有頂方般涅槃。
故此那含縱生無色，猶屬色攝。
若欲界沒生無色天，即無色攝。
復有九種，中、生、上流各三種故，如釋籤引。
此六九中，未入般前或得名為羅漢向攝，在色界時或有勤修速進故也。 ^107c10

玅玄〔四〕〔廿五〕五種般者，中般、生般、行般、
不行般、上流般也。
七種者，開中般為三種也。
八種般者，五如前，更有現般、無色般、不定般。 ^108a8

籤〔七〕〔十八〕準俱舍論，總為九種，謂三各分三，
謂中、生、上流也。有行、無行生色界已，方般涅槃，並生般攝。
言中三者，謂速、非速、經久，如迸火星，以喻三義，思之可知。
並於中陰論速、非速等。
生有三者，一、生約速立，二、有行約非速立，
三、無行約經久立。
並生色界已，論速等也。
上流三者，一、全超約速立，二、半超約非速立，
三、徧沒約經久立。
從色初至色末，始終有此三人不同。
如是三九，由業、惑、根異。
言業異者，造順現業成中般，造順生業成生般，造順後業成上流般。
言惑三者，下品惑成中般，中品惑成生般，上品惑成上流般。
言根別者，上根中般，中根生般，下根上流般。
commentary::  ^108a14

或問：俱舍頌云：住此般涅槃。
輔行何云不立現般？
曰：此點止觀對大論說也。
止觀云：六種那含位在其中？
大論即第六是現般，俱舍則第六不立現般，
但取無色般，并五為六。
葢俱舍七種，則有現般也。
輔行言但取色般，必脫無字，以五是色般故。
若不定般，名出毗曇婆沙。
言不定者，約期心說三果。
聖人期心，欲界般涅槃，却在色界或無色界而般涅槃，名不定也。
又疑：三果不還欲界，如何於三果上論欲界現般？
曰：斷欲惑已，其身已謝，則不還生。
今雖斷惑，其身未謝，不妨三果於欲界現身論涅槃也。
籤云：十六處於十八中，除大梵無想故也。
other:: 
## 圓斷
圓斷
orig::  ^108a36

輔行〔七上〕〔十二〕。文似次第，意實圓融，故於前四，勤而觀之。
但麤惑浮疎，細惑沈隱，故分已生未生之相。
先已三觀，勤觀已生，令速不生，又更勤令未生不生。
是以麤惑任運先除，且得名為已生不生。
入六根淨，進修三觀，復伏細惑，名為除斷。
麤惑先去，真諦先成。 ^108b12

止觀〔七〕〔卅二〕，十信具足，名六根清淨相似之位，四住已盡。 ^108b22

輔行〔七下〕〔廿四〕次明十信位者，五品已能圓伏五住，豈至此位別斷見思？
但是圓修，麤惑先斷，猶如冶鐵，麤垢先去。 ^108b26

玄籤云云。 ^108b32

指要〔下〕〔五〕圓人始終用絕，待智頓亡。
諸法理果尚亡，惑何次第？
秖由此智功力微著，故成疎親。
由疎親故，惑落前後，名迷厚薄。
智疎惑厚，智親惑薄，傳傳明之，此乃約智分惑也。
既有厚薄之義，故強分三惑，義開六即，名其亡智淺深。
若論亡智，了於即理，無一德可修，無一惑可破，強分厚薄淺深也。
commentary::  ^108b34

圓人一心既具十界，當知三惑秖在一心，
以由最初不了一法界故，名曰無明。
如塵若沙，起見起愛，一體三惑，即十界因；
斷見思，即破六凡因；斷塵沙，即破二乘因；
斷無明，即破菩薩因。
以由三觀圓修，三惑圓斷，但麤惑斷處，
自受見思之名，觀智淺深，可以意得，故曰譬如冶鐵，
麤垢先去，極其根本，惑智一如，不須斷除及翻轉也。
other:: 
## 得得
得得
orig::  ^108b46

止觀〔七〕〔十九〕，輔行〔七下〕〔二〕。 ^108c14

淨名疏〔五〕〔卅六〕若毗曇人，三世是有：過去雖去，
善法不滅，得繩所繫；未來雖未有，時至則起；
現在善法成就在心，故皆是有。
曇無德人，則二世無：過去實法善滅，故無；
但有假名，得報不失；未來未有，故無；現在善法成就在心，故是有也。
commentary::  ^108c16

小乘不明八識，故立得繩，任持三世。
無作十二者，即三大三小，并初念三，以成九法。
又於二念，自起作法及大小，得成十二也。
驗第三念中成三十六，則過去成三法，現在成共三十九。
從此展轉，得徧虗空。
然無作之法，任運而起，如陶家輪，復有法俱得也。
言但與形俱者，即是形俱無作。
若爾，現報滅，未來報未起時得，得以何為形俱？
曰：中陰，又如奪胎之類也。
何云身死得謝？曰：且取現報以說。
若未來續起，任持不斷，始自無間，終至四果，皆有之不得。
謂三藏四念處，觀心無常中，是其階位也。
讀教記卷第十八
 ^108c26
