宗門拈古彚集卷第五
collector:: 古杭白巖嗣祖沙門　淨符　彚集
other:: 
# 東土祖師
△東土祖師
other:: 
## 初祖菩提達磨大師
初祖菩提達磨大師〔般若多羅嗣〕
本南天竺國香至王第三子。
得般若多羅記莂。
後盛化本國。復念東震旦國有大乘根器。
乃於梁普通七年庚子至梁。
因武帝問如何是聖諦第一義。
祖曰廓然無聖。帝曰對朕者誰。
祖曰不識。 ^29a45

保寧勇代帝吐舌示之。 ^29b10

中峰本云。缺齒老胡手携泥彈子。
要與東震旦人鬬富。
可謂不知量矣。被梁王指出照乘明珠問之。
情知伊道個不識。 ^29b12

愚菴盂云。山僧則不。
然或有問如何是聖諦第一義。
雙柑迤#CB05563;黃鸝下。
踏徧落花鴛水春。 ^29b18

靈巖儲云。恁麼答話。
果然達磨不會禪。
良久云。咦。如此批判。
想夫子亦未必識字。
畢竟如何。拍案云。
王何必曰利。卓拄杖休去。 ^29b22

靈隱禮云。達磨大師氣葢神洲。
纔被武帝一拶。直得無繩自縛去死十分。
雖然如是。也須救取武帝。 ^29b28

清化嶾云。盡道武帝不會祖師意。
殊不知達磨被他兩度#CB15281;徹骨髓。 ^29b32

天寶真云。武帝將謂是個別寶。
波斯真寶現前却又不能鑒得。
當時若是個漢。者碧眼胡趂出朝門有分。 ^29b36

四祖浪云。中峰老人壓良為賤。
殊不知萬乘之君落在達磨大師圈繢裏。
至今無人能出。 ^29b42

初祖因慧可問諸佛法印可得聞乎。
祖曰諸佛法印匪從人得。
可曰我心未寧乞師安心。
祖曰將心來與汝安。
可曰覓心了不可得。
祖曰與汝安心竟。 ^29b46

芭蕉徹云。金剛與泥人揩背。 ^29c4

五祖戒云。若只恁麼。
何用西來。 ^29c6

雲居元云。彼自無瘡勿傷之也。
雖然如是。一言易出駟馬難追。 ^29c8

五祖演舉至乞師安心處乃云。
白雲當時若見。好與三十棒。
何故。他人見將謂說安心法。
畢竟如何。菩薩龍王行雨潤。
遮身向上數重雲。 ^29c12

雲居莊云。殺人須是殺人刀。
活人須是活人劒。
棲霞成云。垂鈎四海為釣獰龍。
呂望之志遠矣。因甚一見西伯即抝折釣竿。
其亦天將以夫子為木鐸乎。 ^29c18

白巖符云。者碧眼胡甘沉座主。
當時問諸佛法印可得聞乎。
何不向道胡餅裏討甚麼汁。
神光他是個皮下有血的。
者裏必有長進。且免他又從人覓安心法。
而乃聯聯纖纖却道諸佛法印匪從人得。
呵呵。匪從人得。從甚麼處得。
饒他說得來處分明。
更要問者碧眼胡覓法印在。
擬議不來。莫怪性躁。 ^29c26

初祖曰。吾本來茲土。
傳法救迷情。一花開五葉。
結果自然成。 ^29c38

五祖演云。達磨大師信脚來信口道。
後代兒孫都成計較。
諸人要會開花結果處麼。
鄭州梨。青州棗。萬物無過出處好。 ^29c42

南堂欲云。提本分鉗錘。
碎情解窠窟。還他五祖。
要見花開結果處則太遠在。
諸人要會花開結果處麼。
拈却鄭州梨。放下青州棗。
出門便是長安道。
久立珍重。 ^29c48

初祖一日命門人曰。
時將至矣。汝等盍各言所得乎。
時有道副對曰。如我所見。
不執文字不離文字而為道用。
祖曰汝得吾皮。尼總持曰。
我今所解。如慶喜見阿閦佛國。
一見更不再見。祖曰汝得吾肉。
道育曰。四大本空五陰非有。
如我見處。無一法可當情。
祖曰汝得吾骨。最後慧可出。
但禮拜依位而立。
祖曰汝得吾髓。乃傳衣付法為東土第二祖。 ^30a8

薦福懷云。祖師與麼說話。
無計較中翻成計較。
無途轍中翻成途轍。
若教伊踏著德山臨濟門。
免見九年冷坐。被人喚作壁觀胡僧。
直饒如是。也未免殃及兒孫。 ^30a22

太陽玄云。且道更有一人出來。
得個什麼。自云。不得不得。
又云。意況不到。 ^30a30

翠巖芝云。二祖被他當面塗糊。
莫道髓皮也不曾摸著。
因甚却紹祖位。 ^30a34

五祖演云。當時若見四人恁麼。
各與三十棒。只如白雲也合喫二十九棒。
留一棒與汝諸人。
其有知痛癢者。不惟不孤負他先聖。
亦乃得見白雲。脫或未然。
堂裏喫粥喫飯。更須爛嚼。
莫只渾圇吞却。一指海云。
噫。航海西來只要覓得一個半個。
那管將錯就錯。海上座若在。
見他纔禮拜便與一踏。
非唯顯衲僧眼目。
亦免使後人向禮拜處躲跟。
寶壽新云。者缺齒胡婆婆呾呾。
像個嚼飯餧嬰孩一般。
有甚用處。若是新長老。
待伊一夥黑漆桶呈了如何若何。
便各與劈頭一棒。
不特使伊各得勦絕葛藤。
管取他一個個轉轆轆地。
且免後人向皮髓邊著倒。
other:: 
## 二祖慧可大師
二祖慧可大師〔菩提達磨嗣〕 ^30a38

因僧璨問。弟子身纏風恙。
請和尚懺罪。祖曰將罪來與汝懺。
璨良久曰覓罪了不可得。
祖曰。與汝懺罪竟。
宜依佛法僧住。璨曰。
今見和尚已知是僧。
未審何名佛．法。祖曰。
是心是佛。是心是法。
法佛無二。僧寶亦然。
璨曰。今日始知罪性不在內外中間。
如其心焉佛法無二。
祖深器之。 ^30b14

瑯瑘覺云。猶欠作云何梵在。 ^30b26

梁山觀於覓罪了不可得處云。
罪性向甚麼處去也。
又云。非但罪性。覓者亦不見有。 ^30b28

雲居齊云。二祖深器之。
且道是肯他會佛法耶。
是肯他說道理耶。 ^30b32

耽源寧云。盡道可大師得初祖安心之法。
克紹西宗。看他恁麼酬對。
向來俗氣一毫也不曾移易。
更有個承虗接響者道。
如其心焉佛法無二。
似者般漢總與一坑埋却。
有什麼過。
other:: 
## 三祖僧璨大師
三祖僧璨大師〔慧可嗣〕 ^30b36

信心銘曰。六塵不惡。
還同正覺。 ^30b44

雪竇顯云。拄杖子是塵。
有什麼過。過既無。
應合辨主。所以道糞掃堆頭現丈六金身。
且拈在一邊。赤肉團上壁立千仞。
又放過一著。直饒八面四方。
正好連架打。 ^30b46

古南門云。雪竇拄杖子雖善能為祖師作主。
要且脚跟未點地在。 ^30c6

三祖信心銘曰。至道無難。
唯嫌揀擇。 ^30c10

報恩秀云。三祖道個嫌字。
先自憎愛了也。却道但莫憎愛洞然明白。
又何啻揚聲而欲止響。
諸人退步就己。試子細檢點看。 ^30c12

德山繪別云。至道最難。
須是揀擇。若無憎愛。
怎見明白。 ^30c18

佛川義云。祖師八字打開。
兩手分付了也。雖然直捷。
固然直捷。怎奈極是諸訛。
要得與祖師覿體相見。
山僧更資一路。乃云。
至道無難。唯嫌揀擇。
但莫憎愛。洞然明白。
良久云。參。
other:: 
## 南華曹溪六祖慧能大鑒禪師
南華曹溪六祖慧能大鑒禪師〔五祖忍嗣〕 ^30c22

寓南海法性寺廊廡間。
暮夜因風颺剎旛。
有二僧對論。一曰旛動。
一曰風動。持論不決。
祖乃曰。不是風動。
不是旛動。仁者心動。 ^30c30

雪峰存云。大小祖師龍頭蛇尾。
好與二十棒。孚上座侍立次。
不覺咬齒。峰曰。老僧與麼道。
也好與二十棒。保福展云。
作賊人心虗。也是蕭何置律。
巴陵鑑云。祖師道不是風動不是旛動。
既不是風旛。向甚處著。
有人與祖師作主。
出來與巴陵相見。 ^30c38

雪竇顯云。風動旛動。
既是風旛。向甚處著。
有人與巴陵作主。
出來與雪竇相見。 ^30c48

黃龍新云。不是風動不是旛動。
明眼漢一點瞞他不得。
仁者心動。且緩緩。
你向甚處見祖師。
乃擲下拂子曰。看。 ^31a4

泐潭清云。不是風動不是旛動。
靈利漢懸崖撒手便好承當。
顧後瞻前轉生迷悶。
仁者心動。而今還有為祖師作主者麼。
出來與老僧相見。
天童華云。一盲引眾盲。
相牽入火炕。 ^31a10

徑山杲舉雪峰語畢云。
要識孚上座麼。犀因玩月紋生角。
要識雪峰麼。象被雷轟花入牙。 ^31a18

中峰本云。甞鼎一臠具知眾味。
非風動非旛動仁者心動。
可謂甞鼎之一臠矣。
使人不覺惡心嘔吐。 ^31a22

天寧琦云。諸禪德。
風動旛動心動。與你拈却了也。
向什麼處見祖師。 ^31a26

徑山琇云。大小祖師為人錯下註脚。
合喫三十棒。 ^31a30

龍池傳云。不是風動不是旛動也不是心動。
僧問畢竟是什麼動。
傳召僧。僧近前。傳乃與僧一掌云。
只許你知。不許你會。
又一掌云。去。 ^31a32

龍池微云。我有四十痛棒。
二十打二僧。不合道風動旛動。
十棒打曹溪。不合道心動。
十棒待打個人。時有僧出擬問。
微劈脊便打云。慣釣鯨鯢沉巨浸。
却嗟蛙步#CB03060;泥沙。 ^31a38

能仁鑑云。古今多少人。
不向二僧逐境漂流處著倒。
定在祖師黑山鬼窟裏作活計。
山僧今日與諸人掀翻窠臼去也。
風動也三十棒。旛動也三十棒。
心動也三十棒。傍僧云和尚聻。
鑑乃顧侍者云。認取者僧。
便歸方丈。 ^31a46

金粟元云。還知祖師落處麼。
書頭教娘勤作息。
書尾教娘莫瞌睡。
中間一句不成文。
無限相思華雨淚。 ^31b8

甌峰承云。是風動是旛動。
二僧各有見處。非風動非旛動。
祖師漏逗不少。仁者心動。
好與三十棒。為什麼。
凉泉者裏賞罰分明。
一任諸方判斷。 ^31b14

大覺昇云。大小祖師惡口。
拶著便說心說性。
敢保未徹在。大覺今日為你分明剖露。
不是風動不是旛動不是心動。
道得出身句。合受人天供。 ^31b20

白巖符云。大小祖師當時只道不是風動不是旛動便了。
不妨令人疑著。却乃道仁者心動。
千古之下得不遭人檢點。
顧左右云。者裏還有為祖師出氣者麼。
直饒道不是心動。
也好與三十苕帚。 ^31b26

五峰甫云。六祖像個村學究。
對蒙童講中庸大學。
動便誠正卒脩。令人打瞌睡不徹。
何不道春遊芳草地。
夏賞綠荷池。却解#CB02823;。 ^31b34

六祖有偈曰。兀兀不脩善。
騰騰不造惡。寂寂斷見聞。
蕩蕩心無著。 ^31b40

壽昌經云。兀兀不脩善。
撞破虗空成幾片。
騰騰不造惡。轉身挨倒空王閣。
寂寂斷見聞。十方法界共慈門。
蕩蕩心無著。驚起蟭螟吞五嶽。
祇如此意還相似麼。
噫。長江晝夜東流去。
海水從來不減增。 ^31b44

六祖因永嘉到繞禪牀三匝振錫一下卓然而立。
祖曰。夫沙門者具三千威儀八萬細行。
大德從何方來。生大我慢。
永曰生死事大無常迅速。
祖曰。何不體取無生。
了無速乎。永曰。體即無生。
了本無速。祖曰如是如是。
永方具威儀參禮。
須臾告辭。祖曰返太速乎。
永曰本自非動豈有速耶。
祖曰誰知非動。永曰仁者自生分別。
祖曰汝甚得無生之意。
永曰無生豈有意耶。
祖曰無意誰當分別。
永曰分別亦非意。
祖歎曰。善哉。少留一宿。 ^31c4

雪竇顯舉至生大我慢處便喝一喝云。
永嘉當時下得者一喝。
免見龍頭蛇尾。又向卓然而立處代祖云。
未到曹溪與你三十棒了也。 ^31c22

浮山□云。先行不到。
末後太過。 ^31c28

瑞巖慍云。永嘉承虗接響。
祖師將錯就錯。雪竇龜背刮毛。
浮山馬頭安角。繞禪牀三匝兮眼似銅鈴。
勉留一宿兮頭如木杓。
松風江月少人知。
南海波斯生白澤。 ^31c30

六祖因臥輪有偈曰。
臥輪有伎倆。能斷百思想。
對境心不起。菩提日日長。
祖乃別云。慧能無伎倆。
不斷百思想。對境心數起。
菩提作麼長。 ^31c38

天童覺云。葵花向日。
柳絮隨風。 ^31c44

鼓山賢云。六祖為救臥輪施此法藥。
若執以為實。作臥輪奴也未得在。 ^31c46

寶壽新云。纔說乾三連。
便有坤六斷。且道作麼生得圓成一卦去。
要知爻象分明處。
只在文王掌上觀。 ^32a2

六祖因僧問黃梅意旨什麼人得。
祖曰會佛法人得。
曰和尚還得否。祖曰我不得。
曰和尚為什麼不得。
祖曰我不會佛法。 ^32a8

翠巖芝云。會得即二頭。
不會即三首。作麼生便有出身之路。 ^32a14

徑山杲云。還見祖師麼。
若也不見。徑山與你指出。
蕉芭蕉芭有葉無了。
忽然一陣狂風起。
恰似東京大相國寺裏三十六院東廊下壁角頭王和尚破袈裟。
畢竟如何。歸堂喫茶。
天寧琦云。棒打石人頭。
嚗嚗論實事。 ^32a18

雲居莊云。得與不得會與不會即不問。
祖師性命因甚落在者僧手裏。 ^32a28

清化嶾云。者僧雖善一挨一拶却無膽量。
若是久歷沙場底漢。
待道我不會佛法。
便掀倒禪牀。豈不光前啟後。 ^32a32

崇先奇云。且道祖師恁麼答話。
還得黃梅意旨不得黃梅意旨。
要會麼。白馬紫金鞍。
騎出萬人看。借問誰家子。
讀書人做官。 ^32a38

靈谿昱云。會佛法也三十棒。
不會佛法也三十棒。
畢竟黃梅意旨什麼人得。
姹女已歸霄漢去。
獃郎猶向火邊#CB02714;。 ^32a44

六祖一日謂門人曰。
吾欲歸新州。汝等速治舟楫。
門人曰師從此去早晚却回。
祖曰。葉落歸根。來時無口。 ^32b2

法雲秀云。非但來時無口。
去時亦無鼻孔。 ^32b6

白雲端云。祖師可謂善解借手行拳。
有般漢往往道言猶在耳。
不見道。子期去不返。
浩浩良可悲。不知天地間。
知音復是誰。 ^32b8

五祖演云。祖師恁麼道。
猶欠悟在。
other:: 
# 旁出祖師
△旁出祖師
other:: 
## 四祖旁出
四祖旁出
other:: 
### 牛頭法融禪師
牛頭法融禪師〔四二四祖信嗣〕 ^32b14

因四祖到山入後菴見虎便作怕勢。
融曰和尚猶有者個在。
祖曰者個是什麼。
融於言下有省。 ^32b20

雪竇顯代融但亦作怕勢。
又云洎合放過。 ^32b26

大溈喆因僧問牛頭未見四祖時如何。
寒毛卓豎。見後如何。
額頭汗出。 ^32b28

雲門澄云。四祖見虎便作怕勢。
百尺絲綸直下垂。
和尚猶有者個在。
一釣便上。者個是什麼。
更與臨風一拶。融於言下有省。
從門入者未必家珍。
若是個返躑獅兒。
四祖也須著險。
other:: 
### 宣州安國玄挺禪師
宣州安國玄挺禪師〔四六牛頭威嗣〕 ^32b32

因僧問。五祖忍大師云真性緣起。
其義云何。祖默然。
時安國侍立其旁乃曰。
大德正興一念問時是真性中緣起。
僧言下大悟。 ^32b40

徑山杲云。未興一念問時不可無緣起也。
時有僧云未興一念時喚什麼作緣起。
妙喜云我也只要你與麼道。 ^32b46

天寧琦云。崑崙奴著鐵褲。
打一棒行一步。 ^32c4

靈巖儲云。父子上山各自努力。
人人盡道黃梅就下平高。
殊不知脚頭太嶮。
者僧只顧萬仞巖頭進步。
那識身在帝鄉。挺禪妙喜一人點即不到。
一人到即不點。山僧終不說破。
具眼者脚下看取。 ^32c6

文峰玉別妙喜後語云。
贓物現在。
other:: 
### 潤州鶴林玄素禪師
潤州鶴林玄素禪師〔四六牛頭威嗣〕 ^32c14

因僧敲門。林問是什麼人。
曰是僧。林曰。非但是僧。
佛來亦不著。曰佛來為什麼不著。
林曰無汝棲泊處。 ^32c16

寶壽方云。鶴林與麼道。
將謂立在高高山頂。
殊不知被者僧推向萬丈深淵裏多少時了也。
還有檢點得出者麼。
若有試出來與雪峰拄杖子相見。
other:: 
### 杭州徑山國一道欽禪師
杭州徑山國一道欽禪師〔四七鶴林素嗣〕 ^32c22

因馬祖遣人送書到。
書中作一圓相。欽發緘見。
遂於圓相中著一點却封回。
忠國師聞乃曰欽師猶被馬師惑。 ^32c28

保福展云。甚處是欽師被馬師惑處。
且作麼生得不惑去。 ^32c34

雪竇顯云。徑山被惑且置。
若將呈似國師。又別作個什麼伎倆免被惑去。
有老宿云當時坐却便休。
亦有道但與畫破。
若與麼祇是不識羞。
敢謂天下老師各具金剛眼睛廣作神通變化。
還免得麼。雪竇見處也要諸人共知。
祇者馬師當時畫出早自惑了也。 ^32c38

溈山#CB15223;云。
諸人還識馬祖徑山麼。
一點水墨。兩處成龍。
國師道欽師猶被馬師惑。
可謂千里同風。不見道手執夜明符。
幾個知天曉。 ^33a2

徑山杲云。馬師仲冬嚴寒。
欽師孟夏漸熱。雖然寒暑不同。
彼此不失時節。忠國師因甚却道欽師猶被馬師惑。
還委悉麼。無風荷葉動。
決定有魚行。 ^33a8

天寧琦云。圓相中著點墨。
日月無光天地暗黑。
初未惑欽師。馬師先自惑。
累及老南陽也一場狼藉。
良久云。平生肝膽向人傾。
相識如同不相識。 ^33a14

保寧茂云。醉漢扶酒人。
起倒憑誰力。雖然。
國師出手也是郎當。 ^33a20

徑山琇云。馬祖無風起浪。
國一隨邪逐惡。雖是解弄精魂。
未免二俱失利。致使忠國師道欽師猶被馬師惑。
汝諸人還知落處麼。
鵓鳩樹頭啼。意在麻畬裏。 ^33a24

雲居莊云。箭鋒相直。
縱奪當機。還他馬祖國一始得。
驀拈拄杖召眾云。
只如國師道欽師猶被馬師惑。
畢竟意在於何。卓拄杖一下。 ^33a32

古南門云。古南有三十棒。
一打馬師不應自惑。
二打欽師不應被惑。
三打雪竇不應判惑。
更有一棒欵欵與諸人道破。 ^33a38

崇先奇云。馬師草草問候。
欽師万字折點。雖然往復無差。
轉見道路周遮。總謂忠國師道欽師猶被馬師惑。
殊不知字經三寫烏焉成馬。 ^33a44

白巖符云。馬祖徑山無大人相。
拈向一邊。國師明於責人昧於責己。
好與三十烏藤。良久顧左右云。
今日幸是無人。 ^33b2

西山音云。欽師事忙不及草書。
馬師家貧難辦素飯。
雖然一往一來祇是隨家豐儉。
且道忠國師作麼生。
親言出親口。 ^33b8

國一因馬祖遣智藏來問。
十二時中以何為境。
一曰待汝回去時有信。
藏曰即今便回去。
一曰。傳語馬祖道。
却須問取曹溪。 ^33b14

雲居莊云。馬祖大似埋兵掉鬬。
國一可謂遇變出奇。
者僧雖善通使命。
要且勞而無功。驀拈拄杖畫一畫云。
三級浪高魚化龍。
癡人猶戽夜塘水。 ^33b20

國一同忠國師在唐代宗宮中坐次。
見帝駕來乃起立。
帝曰師何以起。一曰檀越何得向四威儀中見貧道。 ^33b26

徑山杲云。不向四威儀中又如何見國一。 ^33b32

寶壽方云。國一妙喜各見一邊。
俱未免後人評議。
姑置勿論。雪峰今日要問諸人。
向行住坐臥中見既不得。
不向行住坐臥中見又不得。
畢竟向甚麼處見。
者裏挨得身插得足。
許你與古人把臂同行。
不然。日用四威儀中大有蹉過。
other:: 
### 杭州鳳林鳥窠道林禪師
杭州鳳林鳥窠道林禪師〔四八徑山欽嗣〕 ^33b34

因侍者慧通辭。林問何往。
通曰諸方學佛法去。
林曰。若是佛法。此間亦有少許。
通曰如何是和尚此間佛法。
林於身上拈起布毛吹示之。
通有省。 ^33b44

大溈秀云。可惜者僧認他口頭聲色以當平生。
殊不知自己光明葢天葢地。 ^33c4

神鼎諲舉公案了。
遂於身上拈布毛示眾。
隨後一吹云。會麼。
已後不得孤負老僧。 ^33c8

徑山杲云。溈山與麼批判。
也未夢見鳥窠在。 ^33c12

天寧琦云。侍者能於拈起布毛處便喝。
免致諸方檢點。我恁麼道也是為他閒事長無明。 ^33c14

天寶真云。鳥窠與麼地也是憐兒不覺醜。
好與三十棒。何故。
黃金自有黃金價。
何必和沙賣與人。
other:: 
## 五祖旁出
五祖旁出
other:: 
### 嵩山峻極禪師
嵩山峻極禪師〔五三破竈墮嗣〕 ^33c18

因僧問如何是脩善行人。
山曰擔枷帶鏁。曰如何是作惡行人。
山曰脩禪入定。曰某甲淺機請師直指。
山乃曰。爾問我惡。
惡不從善。爾問我善。
善不從惡。僧良久。
山曰會麼。曰不會。
山曰惡人無善念。
善人無惡心。所以道善惡如浮雲起滅俱無處。
僧於言下有契悟。
後破竈墮聞舉乃曰。
此子會盡諸法無生。 ^33c24

薦福懷云。前頭則官不容針。
後面則私通車馬。
若能辨得。許你具擇法眼。 ^33c38

昭覺勤云。窮善善自何來。
究惡惡從何起。若能明見者個田地。
便知諸法無生。有問崇寧如何是大脩行底人。
脩禪入定。如何是大作惡底人。
擔枷帶鏁。且道與嵩山是同是別。 ^33c42

徑山杲云。怎奈在髑髏前作妄想。 ^34a2

烏石道云。石溪者裏又且不然。
有問如何是大脩行底人。
向道橫身當宇宙。
如何是大作業底人。
赤脚上刀山。且道與古人是同是別。
良久云。但得此身無罣礙。
何妨塵事亂如麻。 ^34a4

壽昌經云。惡人無善。
善人無惡。倏爾言外知歸。
翻然不落因果。僧大悟。
悟甚麼。獅兒迸斷黃金索。
據實舉論。俱未免過。
畢竟過在什麼處。
閒雲萬斛凝青嶂。
一任風雷鼓復收。
other:: 
## 六祖旁出
六祖旁出
other:: 
### 洛京荷澤神會禪師
洛京荷澤神會禪師〔六一大鑒能嗣〕 ^34a12

因鄉信至報二親亡。
澤乃入堂白椎曰。
父母俱喪。請大眾念摩訶般若。
眾纔集。澤便結椎曰。
勞煩大眾。 ^34a22

寶壽方云。大小荷澤雖然放去較危。
收來太速。要莊嚴二親報地猶未可。
雪峰則不然。今日或有報二親俱忘。
亦入堂白椎曰。父母俱喪。
請大眾撾法鼓。左手鑼右手舞。
十字街頭嚇跳虎。
顧眾云。咄。走開走開。
莫來攔我毬門路。
宗門拈古彚集卷第五
 ^34a28
