註成唯識論卷第十七
commentary:: 
此位攝。對法論說。
煗等已前名順解脫分。
簡二乘故。故言大乘。
二加行位。即在煗等四善根中。
此之二位皆屬初劫。
三通達位。即在初地初入地心。
四修習位。始從初地。
第二住心。乃至金剛心位。
名為修道。五究竟位。
金剛心後。解脫道中。
盡未來際。皆此位攝。
此等五位。下文自釋也。
orig::  ^21a9

云何漸次悟入唯識。
commentary::  ^21a21

徵第三合。
orig::  ^21a23

謂諸菩薩於識相性資糧位中。
能深信解。在加行位。
能漸伏除所取能取。
引發真見。在通達位。
如實通達。修習位中。
如所見理數數修習。
伏斷除障。至究竟位。
出障圓明。能盡未來化有情類。
復令悟入唯識相性。
commentary::  ^21a25

初之二句通下諸位。
此資糧位非唯信解。
亦能伏除。以未多故。
略而不說。加行位中初伏所取。
次伏能取。伏令不起。
名為除也。通達位中方起無漏。
現行二智證實相性。
如實通達。修習位中如所證理。
念念修習。伏諸煩惱。
斷智障等。至究竟位。
全出二障。不同小聖。
名之為圓。福智清淨。
不同菩薩。故名為明。
復盡未來。化有情類。
能令餘人悟識相性。
orig::  ^21a33

初資糧位其相云何。
commentary::  ^21b2

別釋五位。分之為五。
此釋初位。總問起也。
orig::  ^21b4

頌曰。
　　乃至未起識　求住唯識性　於二取隨眠
　　何未能伏滅
commentary::  ^21b6

舉頌答也。長行釋。
故不預明。
orig::  ^21b12

論曰。從發深固大菩提心。
乃至未起順決擇識。
求住唯識真勝義性。
齊此皆是資糧位攝。
為趣無上正等菩提。
修集。種種勝資糧故。
為有情故。勤求解脫。
由此亦名順解脫分。
commentary::  ^21b14

釋頌初二句。始從凡位發菩提心。
乃至未起順決擇識。
順決擇識者。決擇位識。
謂此位識。作唯識觀。
求住唯識。真勝義性。
此位未能伏除識相。
未名求住。真唯識性。
即四十心皆此位攝。
齊此皆是資糧位攝。
名資糧者。此位所修福智二事。
資益己身之糧用故。
或可亦名順解脫分。
為有情故。勤求解脫。
□望涅槃。為目涅槃。
名解脫故。此行不違。
名之為順。分者。因也支也。
是解脫因。因之一支。
故名為分。前約自利。
此依利他。故此一位二名別。
orig::  ^21b22

此位菩薩依因善友。
作意資糧。四勝力故。
於唯識義雖深信解。
而未能了能所取空。
多住外門修菩薩行。
故於二取所引隨眠猶未有能伏滅功力。
令彼不起二取現行。
commentary::  ^21b40

釋頌下二句。此位菩薩雖依四力。
而不能伏二取隨眠。
依因力者。即是本有及習所成二種性也。
依善友力者。即是諸佛。
作意力者。由決定故。 ^21b48

體也。以法我執而為其首。
生餘障故見疑無明愛恚慢等者。
此出體性。頭數與煩惱障同。
若煩惱障中必有此。
然煩惱障麤有中。
類二乘所斷。唯是不善有覆性故。
以數束顯。今所知障細。
無多品類。唯菩薩斷。
亦是異熟無記所攝。
故不顯數。又顯法執無明。
五住地中唯一住攝。
前障住地。四住地攝。
故不顯數。若爾何故不言諸隨。
既言慢等。等隨無失。
所知境者。有為無為無顛倒性。
謂真如理由覆此境。
令智不生。能障菩提。
名所知障。前煩惱障。
煩惱即障。唯持業釋。
此所知障。障於所知。
即依主釋。故二別也。
orig::  ^21c6

此所知障決定不與異熟識俱。
彼微劣故。不與無明慧相應故。
法空智品與俱起故。
commentary::  ^21c28

下約識分別。此明第八識。
因破外執。第八識中必無此執。
彼異熟識微細劣弱。
然此法執麤而必強。
必是能熏。非彼俱也。
然安慧師計有執者。
論主破云。不與無明慧相應故。
諸論皆說。此第八識唯與遍行五數相應。
不與無明慧相應故。
法執必與此二俱故。
又諸菩薩入法空智。
得與第八異熟識俱。
八若有執。不得俱故。
應如第七非法空俱。
orig::  ^21c32

七轉識內。隨其所應。
或少或多。如煩惱說。
眼等五識無分別故。
法見疑等。定不相應。
餘由意力。皆容引起。
commentary::  ^21c46

明前七識無離煩惱。
別起此執。故此執數。
與煩惱同。若第七識本惑有四。
隨惑有八。及別境慧有十三法。
若第六識一切具足。
五識唯有根本三惑。
隨惑十種。合與十三法執。
相應。無見疑者。以五識無有計度分別故。
即忿等十全。餘十少分。
計度分別之所生者。
五識皆無。非無見道所斷諸惑名無分別。
雖無自力。起分別惑。
由意引故。起亦無失。
orig::  ^22a2

此障但與不善無記二心相應。
論說無明唯通不善無記性故。
癡無癡等不相應故。
commentary::  ^22a16

三性分別。但與不善無記相應。
大論五十九說。在上界者。
唯無記故。下通不善。
以癡無癡不相應故。
那破安慧三性心中皆有執也。
orig::  ^22a20

煩惱障中此障必有。
彼定用此為所依故。
體雖無異。而用有別。
故二隨眠。隨聖道用。
有勝有劣。斷或前後。
commentary::  ^22a26

此辨寬狹。若煩惱障中必有此所知障。
彼煩惱障定用此障。
以為所依。法執寬故。
煩惱所緣必是法故。
體雖無異。同一種生。
而用有別。為障涅槃。
菩提異故。斷或前後者。
或有先斷煩惱障。
不斷所知。如二乘等。
或有先斷所知障。
不斷煩惱障。如初地中住出心等。
後地菩薩依種說故。
或有俱斷。如菩薩見道或俱不斷。
如異生等。
orig::  ^22a30

此於無覆無記性中。
是異熟生。非餘三種。
彼威儀等。勢用薄弱。
非覆所知。障菩提故。
此名無覆。望二乘說。
若望菩薩。亦是有覆。
commentary::  ^22a44

無覆無記雖有四種。
此障唯是異熟無記。
餘威儀等三無記者。
勢力薄弱。不覆所知。
障菩提故。若異熟生勢強盛。
通作意生。計度所起。
能覆所知。障菩提故。
言無覆者。望二乘說二無學位。
可得現行。若望菩薩。
亦是有覆。障菩提故。
orig::  ^22b2

若所知障有見疑等。
如何此種契經說為無明住地。
commentary::  ^22b12

外人難也。若此障中亦有見疑。
何故勝鬘經中說。
所知障為無□位地。
不□疑等。諸住地耶。
以彼經中說五住地。
一見一處住地。二欲愛住地。
三色愛住地。四有愛住地。
五無明住地。初唯見道所斷煩惱。
迷諦理勝。故一處為言。
一處斷故。言見一處住地。
次欲愛等三種住地。
修道煩惱有三品類。
通迷事理。約界言之。
分為三種。彼之一種見修所斷。
諸所知障。總名無明住地。
無品數故。無有別迷諸諦行相故。
總立為無明住地。
地者依止義。即諸種子與現為依。
故名為地。敘外難也。
下論主答。
orig::  ^22b14

無明增故。總名無明。
非無見等。如煩惱種。
立見一處。欲色有愛。
四住地名。豈彼更無慢無明等。
commentary::  ^22b34

所知障中無明增故。
立無明名。非無見等所餘煩惱。
言無明增者。迷一切境。
障一切智。故名為增。
又煩惱種見修皆有。
然分別起者。立見一處名。
豈分別中更無貪等。
修道之中唯說欲愛色有愛等。
豈彼更無嗔等惑耶。
然初唯見。後唯說愛。
既見所斷。見力偏增。
分別首故。故修所斷。
愛力偏增。潤生惑故。
法執住地。無明力增。
故說無明。非無餘也。
orig::  ^22b38

如是二障。分別起者。
見所斷攝。任運起者。
修所斷攝。二乘但能斷煩惱障。
菩薩俱斷。永斷二種。
唯聖道能。伏二現行。
通有漏道。
commentary::  ^22c4

二斷可知。約人別者。
二乘但能斷煩惱障。
求涅槃故。所知不障。
菩薩俱斷。障二果故。
若有漏道伏煩惱時。
此俱法執亦不起故。
名伏法執。非別起道。
而伏彼也。若無漏道必斷種故。
orig::  ^22c10

菩薩住此資糧位中。
二麤現行雖有伏者。
而於細者及二隨眠。
止觀力微。未能伏滅。
commentary::  ^22c18

此位菩薩二障麁者。
可有伏義。即因耶師耶教等者。
若自思察。分別細惑。
及二種子定慧力微。
未能伏滅。上釋頌訖下釋位名。
orig::  ^22c22

此位未證唯識真如。
依勝解力。修諸勝行。
應知亦是解行地攝。
commentary::  ^22c28

此釋位也。攝大乘論攝此五位。
總為四地。謂勝解行地。
見修無學地。言勝解者。
即決定義。散心決定。
意解思惟。未證解故。
此亦名勝解行地。
orig::  ^22c32

所修勝行。其相云何。
commentary::  ^22c38

下釋修行。此問。
orig::  ^22c40

略有二種。為福及智。
諸勝行中。慧為性者。
皆名為智。餘名為福。
commentary::  ^22c42

此明福智二種所行。
此總文也。
orig::  ^22c46

且依六種波羅蜜多。
通相皆二。別相。前五說為福德。
第六智慧。或復前三唯福德攝。
後一唯智。餘通二種。
commentary::  ^22c48

通相皆二者。與智俱行。
助成智者。皆名為智。
與福同時。明成福者。
皆名為福。此依助伴出體。
剋性出體者。前五名福。
非智性故。後一智慧。
非福性故。或可前三。
唯名為福。遠智慧故。
後一唯智。性是慧故。
精進禪定。通福及智。
大論七十八云。若依精進修布施等。
名之為福。若依精進修三慧等。
名之為智。若依靜慮修四無量。
名之為福。若依靜慮修三慧等。
名之為智。
orig::  ^23a4

復有二種。謂利自他。
所修勝行。隨意樂力。
一切皆通自他利行。
依別相說。六到彼岸。
菩提分等。自利行攝。
四種攝事。四無量等。
一切皆是利他行攝。
如是等行。差別無邊。
皆是此中所修勝行。
commentary::  ^23a20

二利行也。通相皆通。
若別相者。六度菩提分不共相好。
皆名自利。四種攝事。
布施愛語利行同事。
四無量心。慈悲憙捨。
皆利他行。此等諸法。
皆是此位。所修勝行也。
orig::  ^23a28

此位二障雖未伏除。
修勝行時有三退屈。
而能事練磨其心。
於所證修勇猛不退。
commentary::  ^23a36

下釋練磨。練為陶練。
磨為瑩磨。此總文也。
orig::  ^23a40

一聞無上正等菩提廣大深遠。
心便退屈。引他己證大菩提者。
練磨自心。勇猛不退。
commentary::  ^23a42

第一菩提廣大屈。
引他況己練。廣者無邊。
大者無上。深者難測。
遠者時長。由此義故。
遂便退屈應引。已證大菩提者。
而練磨也。□□凡夫修而證果。
我同彼類。何故退耶。
故攝論頌云。十方世界。
諸有情念。遠證善逝果。
彼既丈夫。我亦爾。
不應自輕而退屈。
廣如餘釋。
orig::  ^23a46

二聞施等波羅蜜多甚難可修。
心便退屈。省己意樂能修施等。
練磨自心。勇猛不退。
commentary::  ^23b10

第二萬行難修屈。
省己增修練。若聞施等。
心退屈者。應自省察。
而漸行之。練磨其心。
便不退屈也。
orig::  ^23b14

三聞諸佛圓滿轉依極難可證。
心便退屈。引他麤善。
況己妙因。練磨自心。
勇猛不退。由斯三事。
練磨其心。堅固熾然。
修諸勝行。
commentary::  ^23b18

第三轉依難證屈。
引麤況妙練。若聞佛果轉依難證而退屈者。
引他麤善。如行施等。
尚感貴樂。況我所修清淨妙善。
而無果耶。菩薩由此三種練磨。
故修勝行。而無退屈。
orig::  ^23b24

次加行位。其相云何。
commentary::  ^23b32

釋第二加行位。此問起也。
orig::  ^23b34

頌曰。
　　現前立少物　謂是唯識性　以有所得故
　　非實住唯識
commentary::  ^23b36

舉頌答也。
orig::  ^23b42

論曰。菩薩先於初無數劫。
善脩福德智慧資糧。
順解脫分既圓滿已。
為入見道。住唯識性。
復修加行。伏除二取。
謂燸頂忍世第一法。
此四總名順決擇分。
順趣真實決擇分故。
近見道故。立加行名。
非前資糧無加行義。
commentary::  ^23b44

顯位所由并列名字。
此四善根。兩屬初劫滿心修習。
故云先於初無數劫。
為修福德智慧資糧。
解脫分滿。欲進見道。
伏除二取。修四善根。
謂燸頂忍世第一法。
而四總名順決擇分。
順趣真實決擇分者。
決擇是智。即擇法也。
決擇即分。名決擇分。
決簡疑品。彼猶預故。
擇簡見品。彼不擇故。
疑品擇而不決。見品決而不擇。
故此智品名決擇分。
分者。支義自義。即擇法覺支。
謂在見道。此無漏故。
名為真實。為有漏者。
非真實故。此燸等四順趣彼分。
名順決擇分。猶近見道。
猶名加行。非前資糧。
無加行義。顯前資糧位亦名加行故。
orig::  ^23c6

燸等四法。依四尋思。
四如實智。初後位立。
四尋思者。尋思名義。
自性差別。假有實無。
如實遍知。此四離識。
及識非有。名如實智。
commentary::  ^23c28

此下釋位。所修之法。
初二位尋思觀。後二位實智觀。
故言初後位。立四尋思者。
一尋思名。二尋思義。
三尋思名義自性。
四尋思名義差別。
尋思此四。皆假有故。
四如實智者。前四尋思。
觀計所執。四境離識。
非有唯觀。所取無。
未觀能取。此如實智。
忍可前境。離識非有。
所取空已。復能遍知。
能取彼識。離識內境。
決定非有。能取亦空。
了知內識。及所變相。
互不相離。如幻事等。
名知實智。問何故諸法名義各別尋求。
名義自性。及與差別。
即合觀察。
orig::  ^23c34

名義相異。故別尋求。
二二相同。故合思察。
commentary::  ^24a4

謂名義二種。一自性同。
二差別同。故合名義二種自性及二差別。
合為觀也。
orig::  ^24a6

依明得定。發下尋思。
觀無所取。立為燸位。
謂此位中。創觀所取名等四法。
皆自心變。假施設有實不可得。
初獲慧日前行相故。
立明得名。即此所獲道火前相。
故亦名燸。
commentary::  ^24a10

明得是定。尋思是慧。
故名為發。唯觀所取。
名義四法。但自心變。
實不可得。猶獲慧日。
定名明得。道火前相。
故得燸名。即初位也。
orig::  ^24a18

依明增定。發上尋思。
觀無所取。立為頂位。
謂此位中。重觀所取名等四法。
皆自心變。假施設有。
實不可得。明相轉盛。
故名明增。尋思位極。
故復名頂。
commentary::  ^24a24

前明得定。依下尋思。
此明增定。依上尋思。
頂者極義。轉盛名增。
餘文易見。此第二位也。
orig::  ^24a30

依印順定。發下如實智。
於無所取。決定印持。
無能取中。亦順樂忍。
既無實境。離能取識。
寧有實識。離所取境。
所取能取。相待立故。
印順忍時。總立為忍。
印前順後。立印順名。
忍境識空。故亦名忍。
commentary::  ^24a34

印前所取無順。後能取無名。
為印順定。於前頂位。
無所取中。決定印持。
於中上忍。無能取中亦順樂忍。
然此忍中總分三品。
下品忍者。名為印忍。
印所取無故。若中品忍。
名為樂順。樂無能取。
順修彼故。若上品忍但名印順。
印能取無。順觀彼故。
故合三忍。名印順定。
忍者智也。與印順俱定。
名印順定。境識相待。
境既是無。識體寧有。
故印順忍。總名忍也。
印順定者。印前所取無順。
後能取無。故名印順。
此三品忍。忍境忍識。
皆悉是空。故俱名忍。
第三位也。
orig::  ^24a42

依無間定。發上如實智。
印二取空。立世第一法。
謂前上忍。唯印能取空。
今世第一法。二空雙印。
從此無間。必入見道。
故立無間名。異生法中。
此最勝故。名世第一法。
commentary::  ^24b12

見道相隣。故名無間。
能所二取。皆印是空。
異生中勝。名世第一。
第四位也。
orig::  ^24b20

如是燸頂。依能取識。
觀所取空。下忍起待。
印境空相。中忍轉位。
於能取識。如境是空。
順樂忍可。上忍起位。
印能取空。世第一法。
雙印空相。
commentary::  ^24b24

總釋上位。燸頂可知。
然三忍內。中忍之中。
順樂忍可者。順樂後位。
上品之忍。順無能取。
餘文易知。
orig::  ^24b30

皆帶相故。未能證實。
故說菩薩此四位中。
猶於現前安立少物。
謂是唯識真勝義性。
以彼空有二相未除。
帶相觀心有所得故。
非實安住真唯識理。
彼相滅已。方實安住。
commentary::  ^24b34

釋頌文也。心上變如。
名為少物。此非無相故名帶相若證真時此相便滅相者。
即是空所執相。有依他相。
名空有相。謂有空相。
是彼唯識真勝義性。
由有此相。未證真理。
滅空有相。方證真故也。
orig::  ^24b42

依如是義。故有頌言。
　　菩薩於定位　觀影唯是心　義想既滅除
　　審觀唯自想　如是住內心　知所取非有
　　次能取亦無　後觸無所得
commentary::  ^24c2

攝論頌也。菩薩於定位者。
顯非散位。觀影唯是心者。
觀內心境。離心非有。
即在燸位。義想既滅。
除審觀唯自想者。
唯有內心。此在頂位。
以上總是燸頂二位。
如是住內心知所取非有此二句。
下忍位。次能取亦無。
中上忍位。合此三忍。
俱印二空。即世第一法。
以時少故。從忍位說。
後觸無所得。即是道位也。
orig::  ^24c10

此加行位。未遣相縛。
於麁重縛。亦未能斷。
唯能伏除分別二取。
違見道故。於俱生者。
及二隨眠。有漏觀心。
有所得故。有分別故。
未全伏除。全未能滅。
commentary::  ^24c24

言相縛者。即是相分。
縛見分等。麁重縛者。
為有漏隨眠煩惱習等。
此位菩薩未斷二縛。
唯能伏除分別二取。
以彼二取違見道故。
若俱生取及二種子。
未令除滅。未得無漏。
有所得故。有分別故。
orig::  ^24c30

此位菩薩於安立諦非安立諦。
俱學觀察。為引當來二種見故。
及伏分別二種障故。
非安立諦是正所觀。
非如二乘唯觀安立。
commentary::  ^24c38

勝髣經說。有作無作二四聖諦。
無作聖諦即非安立。
有差別名言者。名為安立。
無差別離名言者。
名非安立。安立者施設義。
此位菩薩若不作二觀者不能引。
彼真相見。二種生故。
亦不能伏。二乘者故。
然非安立。正所觀也。
orig::  ^24c44

菩薩起此燸等善根。
雖方便時。通諸靜慮。
而依第四。方得成滿。
託最勝依。入見道故。
唯依欲界善趣身起。
餘慧猒心非殊勝故。
commentary::  ^25a6

初修燸等四善根時。
通前靜慮。若成滿位。
要依第四。託最勝依入見道故。
然所依身必是欲界。
善趣身者。色無色身。
彼之猒心非殊勝故。
欲界惡趣。彼之慧心。
非殊勝故。顯揚十六頌云。
極慼非惡趣。極欣非上二。
唯欲界人天。佛出世現觀。
orig::  ^25a12

此位亦名解行地攝。
未證唯識真勝義故。
commentary::  ^25a22

若唯攝論。四地所收。
此位亦名解行地攝。
orig::  ^25a24

次通達位。其相六何。
commentary::  ^25a26

釋第三通達位。此問起也。
orig::  ^25a28

頌曰。
　　若時於所緣　智都無所得　爾時住唯識
　　離二取相故
commentary::  ^25a30

舉頌答也。
orig::  ^25a36

論曰。若時菩薩於所緣境。
無分別智都無所得。
不取種種戲論相故。
爾時。乃名實住唯識真勝義性。
即證真如。智與真如。
平等平等。俱離能取所取相故。
能所取相。俱是分別。
有所得心戲論現故。
commentary::  ^25a38

此略釋頌意。若於此時。
無分別智。緣真如境。
都無所得不取相故。
不取者無能取執。
戲論相者。無所取相。
觀真勝義。名無所得。
爾時乃名實住唯識。
能證之智。所證真如。
俱無二取。故名平等。
以彼二取分別心生。
此無分別。故無二平。
orig::  ^25a46

有義此智二分俱無。
說無所取能取相故。
commentary::  ^25b8

釋智二分。有三師別。
此初師亦俱無二分。
攝論第六說此智品。
無二取故。
orig::  ^25b10

有義此智相見俱有。
帶彼相起。名緣彼故。
commentary::  ^25b14

第二師云。二分俱有。
帶彼相起。有相分名緣彼。
故有見分。此標宗也。
orig::  ^25b16

若無彼相。名緣彼者。
應色智等名聲等智。
若無見分。應不能緣。
寧可說為緣真如智。
勿真如性亦是能緣。
故應許此定見分。
commentary::  ^25b20

破前師也。破無相分云。
無似境相。名緣彼者。
應此色智等名。此聲等智。
此色智等上。無聲等相故。
破無見云。若無見分。
應不能緣。向說此智。
名緣如智。或真知性。
應是能緣。許見分。
而能緣故。
orig::  ^25b26

有義此智見有相無。
說無相取。不取相故。
雖有見分。而無分別。
說非能取。非取全無。
commentary::  ^25b34

第三師云。有見無相。
大論七十三說。此智品無相取者。
不取相故。名無相取。
雖有見分。而無分別。
故言無取。非分無也。
既無相分。何名緣彼。
orig::  ^25b38

雖無相分。而可說此帶如相起。
不離如故。如自證分。
緣見分時。不變而緣。
此亦應爾。變而緣者。
便非親證。如後得智。
應有分別。故應許此有見無相。
commentary::  ^25b44

此緣真智。挾帶真如之體相起。
故名所緣。非帶相分。
影像而起。名緣於如。
不離如故。舉喻明之。
自證分等。緣見分時。
非帶彼相。名所緣故。
此無分別。與後得殊。
故必無相。若有相者。
應同後得。非親證故。
orig::  ^25c2

加行無間。此智生時。
體會真知。名通達位。
初照理故。亦名見道。
commentary::  ^25c10

釋位名也。從加行位更無間隔。
根本智生。名為見道。
見即是道。體者通也。
會者達也。照理名見。
其義易知。
orig::  ^25c14

然此見道。略說有二。
一真見道。謂即所說無分別智。
實證二空所顯真理。
實斷二障分別隨眠。
雖多剎那事方究竟。
而相等故。總說一心。
commentary::  ^25c20

下釋見道。二種差別。
一真。二相。真見道者。
即以根本無分別智。
而為其體。實證生法二空。
實斷二障。雖多剎那者。
若一心見道。以無間解脫并一勝進。
名多剎那。總名一心。
非無間中有多念也。
orig::  ^25c26

有義此中二空二障。
漸證漸斷。以有淺深麁細異故。
commentary::  ^25c34

有二師釋。此初師也。
二空漸證。二障漸斷。
以理有淺深障有麤細故。
漸證斷也。
orig::  ^25c36

有義此中二空二障。
頓證頓斷。由意樂力。
有堪能故。
commentary::  ^25c40

第二師云。二空頓證。
二障頓斷。前加行時。
意樂俱斷。故入觀位。
不別為三。故知斷證必無前後。
orig::  ^25c42

二相見道。此復有二。
一觀非安立諦。有三品心。
一內遣有情假緣智。
能除耎品分別隨眠。
二內遣諸法假緣智。
能除中品分別隨眠。
三遍遣一切有情諸法假緣智。
能除一切分別隨眠。
前二名法智。各別緣故。
第三名類智總合緣故。
commentary::  ^25c46

此釋三心相見道也。
非安立者。所謂真如如前已說。
內遣者。唯緣內身。
而遣假故。有情假者。
先計有情。皆妄所計。
但有由心。似有情現。
談其無體。名之為假。
緣智者。謂能緣心。
即緣內身為境。遣有情假之緣智。
下皆准知。然今此中人法二障。
各分上下。麤者為上。
細者為下。合為四類。
然二麤者。各別除之。
以智猶弱。未雙斷故。
若上品智方能雙斷。
此即隨智。說為耎等。
耎者下也。初智名耎。
次智名中。勝前劣故後智名上。
於斷見惑。此智最上。
然初二智未能殊勝。
別緣內身。除我法假。
第三心。斷。其智上品。
廣緣內外。若我若法。
故三別也。前二別緣。
故名法智。後一總緣。
名為類智。前智類故。
orig::  ^26a8

法真見道。二空見分。
自所斷障。無間解脫。
別總建立。名相見道。
commentary::  ^26a32

法者法則。放學為義。
真見道中有二空見分。
雖亦有自證而不法。
彼親緣如者。即乃放故。
就見分中。有無間解脫。
隨自所斷障。有四見分。
就無間道中。人法二見分。
各別法故。有初二心。
解脫道中。人法二見總法故。
有第一心。顯無間道斷。
或別故。故別法也。
顯解脫道。證理同故。
故總體之。是故論言。
別總建立。名相見道。
orig::  ^26a36

有義此三是真見道。
以相見道緣四諦故。
有義此三是相見道。
以真見道不別緣故。
commentary::  ^26b2

有二師說。初師云。
此三品心。是真見道。
以相見道不作三心。
緣四諦故。第二師云。
是相見道以真見但總緣。
如何得別緣。以為三品也。
orig::  ^26b6

二緣安立諦有十六心。
此復有二。
commentary::  ^26b12

下明十六心相見道有二。
此初標。
orig::  ^26b14

一者依觀所取能取。
別立法類十六種心。
謂於苦諦有四種心。
一苦法智忍。謂觀三界苦諦真如。
正斷三界見苦所斷二十八種分別隨眠。
二苦法智。謂忍無間。
觀前真如。證前所斷煩惱解脫。
三苦類智忍。謂智無間。
無漏慧生。於法忍智。
各別內證。言後聖法。
皆是此類。四苦類智。
謂此無間。無漏智生。
審定印可。苦類智忍。
如於苦諦。有四種心。
集滅道諦。應知亦爾。
此十六心。八觀真如八觀正智。
commentary::  ^26b16

言所取者。為即諦理。
言能取者。緣理之智。
法忍法智。緣理為境。
觀所取也。類忍類智。
緣前智品。觀能取也。
苦諦四中。一苦法智忍者。
苦者苦諦。法者即彼證苦諦教。
智者所為。加行道中緣苦法。
智。忍者無漏忍。忍前苦法智也。
此苦法智忍。觀苦下。
知。能斷三界見道二十八種分別隨眠。
欲苦有十。上二界苦。
苦各有九。以除真故。
三界合有二十八也。
二苦法智者法。註成唯識論卷第十七
w::  ^26b32

傳聞。此注依　御物古抄本。
實稀代珍籍也。書中摘錄述記要文。
加以補釋。而不見澁滯之迹矣。
盖非稟承基大師衣鉢人。
奚能致之。然未知作者。
恐非東域傳燈諸宗章疏二錄所載崇俊註成唯識論二十卷之殘闕歟。
行文酷類法華玄贊決擇。
又如釋三種退屈下云廣如餘釋。
似讓決擇所明。茲應續藏編纂者請聊記私見。
徐待後學之是正云。 ^26c8

明治四十二年七月南都法隆學問寺　佐伯定胤
 ^26c22
