
pin:: 大方廣佛新華嚴經合論卷第七十六
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 如來十身相海品第三十四之餘
orig:: 
【經】如來左肩復有大人相，名：光明徧照雲，
其相右旋，閻浮檀金色摩尼寶王以為莊嚴，
放眾寶華香#CB08504;光明充徧法界，
於中普現一切諸佛及以一切嚴淨國土，是為五十一。
如來左肩復有大人相，名：普照耀雲，其相右旋，
微密莊嚴，放佛燈#CB08504;雲清淨光明充徧法界，
於中顯現一切菩薩種種莊嚴悉皆妙好，是為五十二。
如來胷臆有大人相，形如卍字，名：吉祥海雲，
摩尼寶華以為莊嚴，放一切寶色種種光#CB08504;輪，
充滿法界，普令清淨，復出妙音宣暢法海，是為五十三。
吉祥相右邊有大人相，名：示現光照雲，
因陀羅網以為莊嚴，放大光輪充滿法界，
於中普現無量諸佛，是為五十四。
吉祥相右邊復有大人相，名：普現如來雲，
以諸菩薩摩尼寶冠而為莊嚴，放大光明普照十方一切世界悉令清淨，
於中示現去、來、今佛坐於道場，普現神力廣宣法海，是為五十五。
吉祥相右邊復有大人相，名：開敷華雲，
摩尼寶華以為莊嚴，放寶香#CB08504;燈清淨光明，
狀如蓮華，充滿世界，是為五十六。
吉祥相右邊復有大人相，名：可悅樂金色雲，
以一切寶心王藏摩尼王而為莊嚴，放淨光明照於法界，
於中普現猶如佛眼廣大光明摩尼寶藏，是為五十七。
吉祥相右邊復有大人相，名：佛海雲，毗琉璃寶、
香燈、華鬘以為莊嚴，放滿虗空摩尼寶王香燈大#CB08504;清淨光明，
充徧十方一切國土，於中普現道場眾會，是為五十八。
吉祥相左邊有大人相，名：示現光明雲，
無數菩薩坐寶蓮華以為莊嚴，放摩尼王種種間錯寶#CB08504;光明，
普淨一切諸法界海，於中示現無量諸佛及佛妙音演說諸法，
是為五十九。吉祥相左邊復有大人相，
名：示現徧法界光明雲，摩尼寶海以為莊嚴，
放大光明徧一切剎，於中普現諸菩薩眾，是為六十。
吉祥相左邊復有大人相，名：普勝雲，日光明摩尼王寶輪鬘而為莊嚴，
放大光#CB08504;充滿法界諸世界海，
於中示現一切世界、一切如來、一切眾生，是為六十一。
吉祥相左邊復有大人相，名：轉法輪妙音雲，
一切法燈、清淨香藥以為莊嚴，放大光明充滿法界，
於中普現一切諸佛所有相海及以心海，是為六十二。
吉祥相左邊復有大人相，名：莊嚴雲，以去、
來、今一切佛海而為莊嚴，放淨光明嚴淨一切諸佛國土，
於中普現十方一切諸佛菩薩及佛菩薩所行之行，是為六十三。
如來右手有大人相，名：海照雲，眾寶莊嚴，
恒放月#CB08504;清淨光明，
充滿虗空一切世界，發大音聲歎美一切諸菩薩行，是為六十四。
如來右手復有大人相，名：影現照耀雲，
以毗琉璃、帝青、摩尼寶華而為莊嚴，放大光明普照十方菩薩所住蓮華藏、
摩尼藏等一切世界，於中悉現無量諸佛以淨法身坐菩提樹，
震動一切十方國土，是為六十五。
如來右手復有大人相，名：燈#CB08504;鬘普嚴淨雲，
毗盧遮那寶以為莊嚴，放大光明成變化網，
於中普現諸菩薩眾咸戴寶冠演諸行海，是為六十六。
如來右手復有大人相，名：普現一切摩尼雲，
蓮華#CB08504;燈而為莊嚴，
放海藏光充徧法界，於中普現無量諸佛坐蓮華座，是為六十七。
如來右手復有大人相，名：光明雲，摩尼#CB08504;海以為莊嚴，
放眾寶#CB08504;、香#CB08504;、
華#CB08504;清淨光明，充滿一切諸世界網，
於中普現諸佛道場，是為六十八。
如來左手有大人相，名：毗琉璃清淨燈雲，
寶地妙色以為莊嚴，放於如來金色光明，
念念常現一切上妙莊嚴之具，是為六十九。
如來左手復有大人相，名：一切剎智慧燈音聲雲，
以因陀羅網、金剛華而為莊嚴，放閻浮檀金清淨光明，
普照十方一切世界，是為七十。
如來左手復有大人相，名：安住寶蓮華光明雲，
眾寶妙華以為莊嚴，放大光明如須彌燈，
普照十方一切世界，是為七十一。
如來左手復有大人相，名：徧照法界雲，
以妙寶鬘、寶輪、寶瓶、因陀羅網及眾妙相以為莊嚴，
放大光明普照十方一切國土，於中示現一切法界、
一切世界海、一切如來坐蓮華座，是為七十二。
如來右手指有大人相，名：現諸劫剎海旋雲，
水月#CB08504;藏摩尼王一切寶華以為莊嚴，
放大光明充滿法界，其中恒出微妙音聲滿十方剎，是為七十三。
如來左手指有大人相，名：安住一切寶雲，
以帝青、金剛寶而為莊嚴，放摩尼王眾寶光明充滿法界，
其中普現一切諸佛及諸菩薩，是為七十四。
如來右手掌有大人相，名：照耀雲，以摩尼王千輻寶輪而為莊嚴，
放寶光明，其光右旋充滿法界，於中普現一切諸佛，
一一佛身光#CB08504;熾然，
說法度人，淨諸世界，是為七十五。
如來左手掌有大人相，名：#CB08504;輪普增長化現法界道場雲，
以日光摩尼王千輻輪而為莊嚴，放大光明充滿一切諸世界海，
於中示現一切菩薩，演說普賢所有行海，
普入一切諸佛國土，各各開悟無量眾生，是為七十六。
如來陰藏有大人相，名：普流出佛音聲雲，
一切妙寶以為莊嚴，放摩尼燈華#CB08504;光明，
其光熾盛，具眾寶色，普照一切虗空法界，
其中普現一切諸佛，遊行往來處處周徧，是為七十七。
如來右臀有大人相，名：寶燈鬘普照雲，
諸摩尼寶以為莊嚴，放不思議寶#CB08504;光明，
彌布十方一切法界，與虗空法界同為一相，
而能出生一切諸相，一一相中悉現諸佛自在神變，是為七十八。
如來左臀有大人相，名：示現一切法界海光明彌覆虗空雲，
猶如蓮華，清淨妙寶以為嚴飾，放光明網徧照十方一切法界，
於中普現種種相雲，是為七十九。
如來右#CB00170;有大人相，
名：普現雲，以眾色摩尼而為莊嚴，其#CB00170;與腨上下相稱，
放摩尼#CB08504;妙法光明，
於一念中能普示現一切寶王遊步相海，是為八十。
如來左#CB00170;有大人相，
名：現一切佛無量相海雲，一切寶海隨順安住以為莊嚴，
廣大遊行，放淨光明普照眾生，悉便希求無上佛法，是為八十一。
如來右邊伊尼延鹿王腨有大人相，名：
一切虗空法界雲，光明妙寶以為莊嚴，
其相圓直，善能遊步，放閻浮金色清淨光明，
徧照一切諸佛世界，發大音聲普皆震動，
復現一切諸佛國土，住於虗空寶#CB08504;莊嚴，
無量菩薩從中化現，是為八十二。
如來左邊伊尼延鹿王腨有大人相，名：
莊嚴海雲，色如真金，能徧遊行一切佛剎，
放一切寶清淨光明，充滿法界施作佛事，是為八十三。
如來寶腨上毛有大人相，名：普現法界影像雲，
其毛右旋，一一毛端放寶光明，充滿十方一切法界，
示現一切諸佛神力，其諸毛孔悉放光明，
一切佛剎於中顯現，是為八十四。
如來足下有大人相，名：一切菩薩海安住雲，
色如金剛、閻浮檀金，清淨蓮華放寶光明，
普照十方諸世界海，寶香#CB08504;雲處處周偏，
舉足將步，香氣司流，具眾寶色充滿法界，是為八十五。
如來右足上有大人相，名：普照一切光明雲，
一切眾寶以為莊嚴，放大光明充滿法界，
示現一切諸佛菩薩，是為八十六。
如來左足上有大人相，名：普現一切諸佛雲，
寶藏摩尼以為莊嚴，放寶光明，於念念中現一切佛神通變化，
及其法海所坐道場，盡未來際劫無有間斷，是為八十七。
如來右足指間有大人相，名：光照一切法界海雲，
須彌燈摩尼王千輻燄輪種種莊嚴，放大光明充滿十方一切法界諸世界海，
於中普現一切諸佛所有種種寶莊嚴相，是為八十八。
如來左足指間有大人相，名：現一切佛海雲，
摩尼寶華、香燄、燈鬘、一切寶輪以為莊嚴，
恒放寶海清淨光明，充滿虗空，普及十方一切世界，
於中示現一切諸佛及諸菩薩圓滿音聲、
卍字等相，利益無量一切眾生，是為八十九。
如來右足跟有大人相，名：自在照耀雲，
帝青、寶粖以為莊嚴，常放如來妙寶光明，
其光妙好充滿法界，皆同一相無有差別，
於中示現一切諸佛坐於道場演說妙法，是為九十。
如來左足跟有大人相，名：示現妙音演說諸法海雲，
以變化海摩尼寶、香#CB08504;海須彌華摩尼寶及毗琉璃而為莊嚴，
放大光明充滿法界，於中普現諸佛神力，是為九十一。
如來右足趺有大人相，名：示現一切莊嚴光明雲，
眾寶所成，極妙莊嚴，放閻浮檀金色清淨光明，
普照十方一切法界，其光明相猶如大雲，
普覆一切諸佛道場，是為九十二。
如來左足趺有大人相，名：現眾色相雲，
以一切月燄藏毗盧遮那寶、因陀羅尼羅寶而為莊嚴，
念念遊行諸法界海，放摩尼燈香#CB08504;光明，
其光徧滿一切法界，是為九十三。
如來右足四周有大人相，名：普藏雲，因陀羅尼羅金剛寶以為莊嚴，
放寶光明充滿虗空，於中示現一切諸佛坐於道場摩尼寶王師子之座，
是為九十四。如來左足四周有大人相，
名：光明徧照法界雲，摩尼寶華以為莊嚴，
放大光明充滿法界平等一相，於中示現一切諸佛及諸菩薩自在神力，
以大妙音演說法界無盡法門，是為九十五。
如來右足指端有大人相，名：示現莊嚴雲，
甚可愛樂閻浮檀清淨真金以為莊嚴，
放大光明充滿十方一切法界，於中示現一切諸佛及諸菩薩無盡法海種種功德神通變化，
是為九十六。如來左足指端有大人相，
名：現一切佛神變雲，不思議佛光明、月#CB08504;、
普香、摩尼寶#CB08504;輪以為莊嚴，
放眾寶色清淨光明充滿一切諸世界海，
於中示現一切諸佛及諸菩薩演說一切諸佛法海，是為九十七。
佛子！毗盧遮那如來有如是等十華藏世界海微塵數大人相，
一一身分眾寶妙相以為莊嚴。
commentary::  ^511a27

【論】最下一段，總說十華藏世界微塵數諸相，為總結通。
初爾時已下，都有九十九段經文，以取十華藏世界微塵數相海莊嚴，
號十身相海品。此一品經文，大意明三種業用：
身、語、智，廣大無限，利益一切眾生，善根行上報生福相。
如初舉頂上三十二寶莊嚴大人相，其中有大人相，
名光照一切方，普放無量大光明網，一切妙寶以為莊嚴者，
初明三十種寶，是明三種業用，是萬德之總相。
二種寶是二智，明如來三業、二智，是修眾福之本。
故萬善根海，無不以此三業、二智以為體故。
故初所感果，以先標為首，又用嚴如來之頭首。
故經云：其中有大人相，名光照一切方。
方者，法也，是根本智成差別智之法故。
普放無量大光明網者，是差別智中，隨根設教，
濟漉一切眾生之所報生，約因名為光網。
一切妙寶以為莊嚴者，一切業果、福相、
報得，皆以此二智為所莊嚴故。
寶髮周徧者，明以智治生，周旋普覆，以此報生。
寶髮柔耎密緻者，慈悲柔耎，眾根普濟報成故。
一一寶髮咸放摩尼寶光，充滿一切無邊世界，
悉現佛身，色相圓滿者，明於根本智所生諸差別智，
起差別行，皆純淨無垢故。
報得摩尼淨光，光化佛身。
為約此二智純淨無礙，所有報境總成智用，故皆與身同。
此三業上一中報十，三業上三十，故二智上二種總言三十二種。
寶用嚴頂髮，通此頂上及身。
略舉有九十七種大人之相者，明且約隨真俗二智淨三業上行。
七菩提分十波羅蜜能淨一切三界九品煩惱，便為智用。
以智淨故，所有報果亦淨；以智無礙自在故，所有報果亦自在故。
九品煩惱者，欲界一，色界四禪，無色界四禪。
上二界有八，欲界一，共為九品。
有能覺之者，便以二智、七覺、十波羅蜜方便自利及以利生，
具普賢行滿，便報成此九十七相。
以十波羅蜜方便發起三界中大自在行用，
故於九品煩惱上各成十波羅蜜行門，成九十種大人相。
以七菩提分上助顯方便分明，故以成七種。
通以此七覺分十波羅蜜助道方便行，
助顯九品煩惱，成真俗二智，令大悲圓滿。
於一品煩惱上成十種行門，報生十種相。
九十配十波羅蜜，七種配七覺分。
十華藏世界微塵相者，配真俗二智、三業及行，普賢行徧周也。
問曰：此出何教所配？
答曰：此經所有法門但出自教，餘經不能與此教門相會。
何者是自教？答曰：為普賢是佛自行，還令自行說自行所報得之相。
普賢行者，不離真俗二智、七菩提分、十波羅蜜故，
但約名知教、約教知行、約行治惑，惑亡報成，即知因果所生即為教也。
不可引餘權教三乘行門例此所修因果報得，
但准已前諸品所放光及菩薩名乃至座名數，
以次類之，可曉其意也。
佛行普賢行者，不離三界九地煩惱中而成智悲之門，
所有報生因果還約三界九品煩惱中成殊勝智行，
出三界自在行，獲過三界殊勝報業故。
以此准知，可明佛意，即是經之教也。
已下諸相以此三業、二智、七覺分、十波羅蜜為體，
又以七菩提分、九波羅蜜共成一箇智波羅蜜，
以智波羅蜜為佛果，七菩提分、九波羅蜜是行故，報得九十七種大人之相。
十蓮華藏世界微塵數大人之相者，是差別智大悲圓滿十方世界，
以普賢行報得故。
此前後二釋，義通其一故。
已下諸相約根本智起大悲用，隨差別智報生，如文自明。
如經云紺蒲成就者，意明頸文。
三、約嬰節成就，云西國有紺蒲果，赤色。
三、約文成，以此比之。
彌盧藏雲者，明如來右輔上牙大人相，寶燄高遠如須彌山之狀也。
pin:: 
# 如來隨好光明功德品第三十五

pin:: 如來隨好光明功德品第三十五
commentary::  ^513a40

【論】將釋此品，約立四門：一、釋品名目；二、
釋品來意；三、釋說法之主；四、隨文釋義。
一、釋品名目。何故名為隨好光明功德者，
明前品已明十身相海有十蓮華藏世界微塵數相海莊嚴其身，
此品約其佛身相中隨相無性功德故，
以約行報得成大人之相，隨行法身之理智以成光明故，
以立品名故，以隨行破煩惱之妙理智慧以成報相之光。
二、釋品來意者，明前品大人之相，約如來行生報得故，
即令普賢說故，為普賢行是一切諸佛行故。
此隨好光明，明法身根本智無性，隨行無體無相功德以為光明，
能大利物，還以無形質無體性光照有緣如無形質天鼓音聲，
說法令解脫故，此品須來。
然雖理行無二，同為一體，今約感果利物之殊，不可無其次第。
三、釋說教之主者，明如是妙理之果，寶手是引接義故，
表以法身妙慧性光引接一切眾生，故立此品。
何故如來自說？如來自說此品者，明佛果中二愚：
一、數法廣大愚；二、隨好光明功德愚。
此二位法非諸菩薩智所及，至佛果滿，
方明以理智法身但與行作無依之體、
達妄之緣，其行中所感功德之相即屬普賢行成，
即普賢自行報生，還令普賢自說自行報終之果。
阿僧祇品是數法廣大隨好，光明功德品是法身智身自體無性無依功德，
故此二法皆非依行作得，不由普賢行之所及故，
但與行為依止故，是當普賢行滿佛果位終之法。
是故如來自說，明當位自說自位法門，令後學者不惑。
故此品明法身智身無相理中功德所有利物之法，
還以光明天鼓無形質物響音所告，還說法身無相妙理，
頓登十地離垢之功故，非餘下位和會大願智悲萬行之相得故，
以是如來自位自說故。
雖行果與智果不殊，然約法辯位，令法則分明，
令發心修行者解行不惑，意明法身及根本智不屬行所修生。
唯大悲及差別智，須依此根本智加普賢大願力，
和融迴向修學，常以根本智為無作之體。
此之法身及根本智，雖加十波羅蜜、三十七菩提分法、
四攝、四無量成就饒益眾生之行，然根本智法身為無自性可有成壞，
但能與一切諸行願作無染著、無煩惱、無三界業解脫果之體。
以此品中明此隨好功德能隨行用，不失自果廣利眾生，此是一切菩薩行之恒佛果故。
故以此如來自說，若無此智德之果，一切眾生皆無常故。
如虗空體全與諸有而作全體，然虗空不屬修生。
四、隨文釋義者，於此段中長科分為十三段：
orig::  ^514a18

【經】爾時，世尊告寶手菩薩言：佛子！
如來、應、正等覺有隨好，名圓滿王。
此隨好中出大光明，名為熾盛，七百萬阿僧祇光明而為眷屬。
commentary::  ^514c6

【論】第一、爾時，世尊已下，至而為眷屬，有三行經，明舉光之體用分。
orig::  ^514c12

【經】佛子！我為菩薩時，於兜率天宮放大光明，
名：光幢王，照十佛剎微塵數世界。
彼世界中地獄眾生，遇斯光者，眾苦休息，
得十種清淨眼；耳、鼻、舌、身、意，亦復如是；
咸生歡喜，踊躍稱慶，從彼命#CB02534;，生兜率天。
天中有鼓，名：甚可愛樂。
彼天生已，此鼓發音而告之言：諸天子！
汝以心不放逸，於如來所種諸善根，往昔親近眾善知識，
毗盧遮那大威神力，於彼命#CB02534;，來生此天。
commentary::  ^514c16

【論】第二、佛子已下，至於彼命#CB02534;，來生此天。
有八行經明如來處兜率天時，放法身妙理智無作淨光，
地獄獲益，天鼓告因分。
orig::  ^514c30

【經】佛子！菩薩足下千輻輪，名：光明普照王。
此有隨好，名：圓滿王，常放四十種光明。
中有一光，名：清淨功德，能照億那由他佛剎微塵數世界，
隨諸眾生種種業行、種種欲樂，皆令成熟。
阿鼻地獄極苦眾生遇斯光者，皆悉命#CB02534;，
生兜率天。既生天已，聞天鼓音而告之言：善哉！
善哉！諸天子！毗盧遮那菩薩入離垢三昧，汝當敬禮。
爾時，諸天子聞天鼓音如是勸誨，咸生是念：奇哉！
希有！何因發此微妙之音？
是時，天鼓告諸天子言：我所發聲，諸善根力之所成就。
諸天子！如我說我，而不著我，不著我所；
一切諸佛亦復如是，自說是佛，不著於我，不著我所。
諸天子！如我音聲不從東方來，不從南西北方、
四維、上、下來；業報成佛亦復如是，非十方來。
諸天子！譬如汝等昔在地獄，地獄及身非十方來，
但由於汝顛倒、惡業、愚癡纏縛，生地獄身，
此無根本，無有來處。
諸天子！毗盧遮那菩薩威德力故，放大光明，而此光明非十方來。
諸天子！我天鼓音亦復如是，非十方來，
但以三昧善根力故，般若波羅蜜威德力故，
出生如是清淨音聲，示現如是種種自在。
諸天子，譬如須彌山王有三十三天上妙宮殿種種樂具，
而此樂具非十方來；我天鼓音亦復如是，非十方來。
諸天子，譬如億那由他佛剎微塵數世界盡抹為塵，
我為如是塵數眾生，隨其所樂而演說法令大歡喜，
然我於彼不生疲厭、不生退怯、不生憍慢、不生放逸。
諸天子，毗盧遮那菩薩住離垢三昧亦復如是，
於右手掌一隨好中放一光明，出現無量自在神力，
一切聲聞、辟支佛尚不能知，況諸眾生！
諸天子，汝當往詣彼菩薩所親近供養，
勿復貪著五欲樂具，著五欲樂障諸善根。
諸天子，譬如劫火燒須彌山，悉令除盡，
無餘可得；貪欲纏心亦復如是，終不能生念佛之意。
諸天子，汝等應當知恩報恩。
諸天子，其有眾生不知報恩，多遭橫死，生於地獄。
諸天子，汝等昔在地獄之中，蒙光照身，
捨彼生此；汝等今者，宜疾迴向，增長善根。
諸天子，如我天鼓，非男非女而能出生無量無邊不思議事；
汝天子、天女亦復如是，非男非女而能受用種種上妙宮殿園林。
如我天鼓，不生不滅；色、受、想、行、識亦復如是，不生不滅。
汝等若能於此悟解，應知則入無依智印三昧。
commentary::  ^514c36

【論】第三、佛子！菩薩足下千輻輪中已下，
至入無依智印三昧，有四十二行半經，
明惡道眾生蒙光所照，捨報生天，天鼓說法分。
orig::  ^515b14

【經】時諸天子聞是音已，得未曾有，即皆化作一萬華雲、
一萬香雲、一萬音樂雲、一萬幢雲、一萬蓋雲、
一萬歌讚雲；作是化已，即共往詣毗盧遮那菩薩所住宮殿，
合掌恭敬，於一面立，欲申瞻覲而不得見。
commentary::  ^515b20

【論】第四、時諸天子聞是音已已下，至而不得見，
有四行半經，明諸天子興供而往天宮，而不得見毗盧遮那菩薩分。
orig::  ^515b28

【經】時，有天子作如是言：毗盧遮那菩薩已從此歿，
生於人間淨飯王家，乘栴檀樓閣，處摩耶夫人胎。
commentary::  ^515b34

【論】第五、時有天子已下，至摩耶夫人胎，有兩行。
經明天子告諸天眾：菩薩所生人間分。
orig::  ^515b38

【經】時諸天子以天眼觀見菩薩身，處在人間淨飯王家，
梵天、欲天承事供養。
諸天子眾咸作是念：我等若不往菩薩所問訊起居，
乃至一念於此天宮而生愛著，則為不可。
時一一天子與十那由他眷屬欲下閻浮提，
時天鼓中出聲告言：諸天子！
菩薩摩訶薩非此命終而生彼間，但以神通，
隨諸眾生心之所宜，令其得見。
諸天子！如我今者，非眼所見而能出聲；
菩薩摩訶薩入離垢三昧亦復如是，非眼所見而能處處示現受生，
離分別，除憍慢，無染著。
諸天子！汝等應發阿耨多羅三藐三菩提心，
淨治其意，住善威儀，悔除一切業障、煩惱障、
報障、見障；以盡法界眾生數等身，以盡法界眾生數等頭，
以盡法界眾生數等舌，以盡法界眾生數等善身業、
善語業、善意業，悔除所有諸障過惡。
commentary::  ^515b42

【論】第六、時諸天子以天眼觀已下，至悔除所有諸障過惡，有十五行半。
經明諸天子欲往人間供養，天鼓音告云：
毗盧遮那菩薩體無來去，并勸發菩提心，悔除過惡分。
orig::  ^515c22

【經】時諸天子聞是語已，得未曾有，心大歡喜，
而問之言：菩薩摩訶薩云何悔除一切過惡？
爾時，天鼓以菩薩三昧善根力故，發聲告言：諸天子！
菩薩知諸業不從東方來，不從南西北方、
四維、上、下來，而共積集，止住於心，但從顛倒生，無有住處。
菩薩如是決定明見，無有疑惑。
諸天子！如我天鼓說業、說報、說行、說戒、
說喜、說安、說諸三昧；諸佛、菩薩亦復如是，
說我、說我所、說眾生、說貪、恚、癡種種諸業，
而實無我、無有我所，諸所作業、六趣果報、十方推求悉不可得。
諸天子！譬如我聲不生不滅，造惡諸天不聞餘聲，
唯聞以地獄覺悟之聲；一切諸業亦復如是，
非生非滅，隨有修習則受其報。
諸天子！如我天鼓所出音聲，於無量劫不可窮盡、
無有間斷，若來、若去皆不可得。
諸天子！若有去、來則有斷、常，一切諸佛終不演說有斷、
常法，除為方便成熟眾生。
諸天子！譬如我聲，於無量世界隨眾生心皆使得聞；
一切諸佛亦復如是，隨眾生心悉令得見。
諸天子！如有頗棃鏡，名為：能照，清淨鑒徹，
與十世界其量正等；無量無邊諸國土中，
一切山川、一切眾生，乃至地獄、畜生、餓鬼，所有影像皆於中現。
諸天子！於汝意云何？
彼諸影像可得說言來入鏡中、從鏡去不？
答言：不也。諸天子！
一切諸業亦復如是，雖能出生諸善果報，
無來、去處。諸天子！
譬如幻師幻惑人眼，當知諸業亦復如是。
若如是知，是真實懺悔，一切罪惡悉得清淨。
commentary::  ^515c30

【論】第七、爾時，天鼓已下，至一切罪惡悉得清淨，
有二十七行經，明天鼓為諸天子說菩薩悔除罪惡，達業無生分。
orig::  ^516a30

【經】說此法時，百千億那由他佛剎微塵數世界中，
兜率陀諸天子，得無生法忍；無量不思議阿僧祇六欲諸天子，
發阿耨多羅三藐三菩提心；六欲天中一切天女，
皆捨女身，發於無上菩提之意。
爾時，諸天子聞說普賢廣大迴向，得十地故，
獲諸力莊嚴三昧故，以眾生數等清淨三業悔除一切諸重障故，
即見百千億那由他佛剎微塵數七寶蓮華，
一一華上皆有菩薩結跏趺坐，放大光明。
彼諸菩薩一一隨好放眾生數等光明，
彼光明中有眾生數等諸佛結跏趺坐，
隨眾生心而為說法，而猶未現離垢三昧少分之力。
commentary::  ^516a36

【論】第八、說此法時已下，至離垢三昧少分之力，
有十一行半經，明諸天子、天女獲益分。
orig::  ^516b8

【經】爾時，彼諸天子以上眾華，復於身上一一毛孔，
化作眾生數等眾妙華雲，供養毗盧遮那如來，
持以散佛，一切皆於佛身上住。
其諸香雲，普雨無量佛剎微塵數世界。
若有眾生身蒙香者，其身安樂，譬如比丘入第四禪，一切業障皆得銷滅。
若有聞者，彼諸眾生於色、聲、香、味、觸，其內具有五百煩惱，
其外亦有五百煩惱，貪行多者二萬一千，
瞋行多者二萬一千，癡行多者二萬一千，
等分行者二萬一千，了知如是悉是虗妄。
如是知已，成就香幢雲自在光明清淨善根。
若有眾生見其蓋者，種清淨金網轉輪王一恒河沙善根。
commentary::  ^516b12

【論】第九、爾時，彼諸天子已下，至恒河沙善根，有十二行。
經明諸天子興香華供佛，及有眾生聞香，
八萬四千煩惱皆悉清淨，成就香幢雲自在光明清淨善根。
若有眾生見其蓋者，種金網轉輪王一恒河沙善根分。
orig::  ^516b34

【經】佛子！菩薩住此轉輪王位，於百千億那由他佛剎微塵數世界中，
教化眾生。
commentary::  ^516b44

【論】第十、佛子！菩薩住此轉輪王位已下，
至教化眾生，有一行半經，明金網轉輪王境位攝化廣狹分。
orig::  ^516b48

【經】佛子！譬如明鏡世界月智如來，常有無量諸世界中比丘、
比丘尼、優婆塞、優婆夷等，化現其身而來聽法，
廣為演說本生之事，未曾一念而有間斷。
若有眾生聞其佛名，必得往生彼佛國土。
commentary::  ^516c4

【論】第十一、佛子！譬如明鏡世界已下，至必得往生彼佛國土，
有四行經，明舉月智如來，喻聞名獲益分。
orig::  ^516c12

【經】菩薩安住清淨金網轉輪王位亦復如是，
若有暫得遇其光明，必獲菩薩第十地位，以先修行善根力故。
佛子！如得初禪，雖未命#CB02534;，
見梵天處所有宮殿，而得受於梵世安樂；
得諸禪者悉亦如是，菩薩摩訶薩住清淨金網轉輪王位，
放摩尼髻清淨光明，若有眾生遇斯光者，
皆得菩薩第十地位，成就無量智慧光明，
得十種清淨眼乃至十種清淨意，具足無量甚深三昧，成就如是清淨肉眼。
commentary::  ^516c18

【論】第十二、菩薩安住已下，至成就如是清淨肉眼，有九行經明。
若有遇此金網轉輪聖王光明，即獲得十地法門分。
大方廣佛新華嚴經合論卷第七十六
w:: 音切
note:: 輻 ^516c34

〔方六切。〕臀
〔徒渾切。〕 #CB00170;
〔旁米切。〕腨
〔時兗切。〕跟
〔古恩切。〕嬰
〔於陵切。〕漉 ^516c47

〔盧谷切。〕髻
〔古詣切。〕
 ^517a2
