徑石滴乳集卷之三
editor:: 清嗣祖沙門江州真在編
other:: 嗣法門人齊安機雲續
other:: 
# 徑山下第九世
徑山下第九世
other:: 
## 太崗寧禪師法嗣
太崗寧禪師法嗣
杭州天目寶芳進禪師。
幼習儒。因與同學會文。
覩芍藥花有省。從坦然披剃。
坦誨以栢樹子話。
徧扣禪宗。自謂。諸方無出格鉗錘。
一晚在天界佛殿經行。
聞燈花#CB15090;。
如雷震相似。尋謁太崗。
便問。如何是西來密密意。
崗下禪床擒住曰。
西來無意。你道此間是什麼意。
師無對。如是寢食俱忘。
一日登廁。聞隣僧敲籌作聲。
忽然大悟。乃懷香入室。
崗一見器之。付偈曰。
祖祖無法付。人人本自有。
汝受無付法。急著傳於後。 ^528b15

金明旭。舉因緣畢乃曰。
夷峯鉗錘嚴密。門墻固不通風。
非天目老人。亦不能破家蕩產。
大眾還有知此消息者麼。
良久卓拄杖。下座。 ^528b31

徑山進頌曰。大地山河驀入官。
松風水月不相瞞。
滔滔只要源頭活。
何慮人間滄海乾。 ^528b37

石門雲頌曰。層巖傑閣襯仙遊。
襯得飛仙到上頭。
一脚踏翻生鐵甕。
春山花放酒盈樓。 ^528b41

上堂。拈花微笑。節外生枝。
面壁安心。#CB15148;蛇添足。
山僧這裏。無禪可參。
無道可學。直教一箇箇。
成佛作祖去。汝等還信得及麼。
良久拍膝云。劍號巨闕。
玉出崑岡。 ^528b45

上堂。截瓊枝寸寸是寶。
窮秘藏點點是金。
自出洞來。踞虎頭。
把虎尾。千個萬個。
只知陣後說兵書。
若龍是門躍過底。
天目有三十拄杖。
自領出去。 ^528c6

上堂。舉天目禮和尚曰。
季冬極寒。萬木短殘。
惟有梅花。十分清韻。
野橋流水外。茅舍催籬傍。
山僧不會東皇意。
三嗅寒香立晚陽。
師曰。若作佛法會。
大眾將火把來照。
照者漢面皮厚多少。
若作蜩蟲小技會。
又道。野橋流水外。
茅舍短籬傍。新天目。
未免狗尾續貂。今冬極寒。
柴炭俱難。凍得泥牛脚縮。
石虎眉攢。翻身北斗。
面南看。出頭乾外。
誰是我般般。 ^528c12

示眾。舉月溪垂問。
為甚鐵牛眠少室。
師頌曰。高名不借。
金玉宣同。子輿懷寶遊諸國。
其賴安仁君子風。 ^528c26

僧參。師云。你道。山僧眉毛。
落却幾莖。僧云。總不見得。
師云。參學高流。眼在甚麼處。
僧云。乾坤大地。全在裡許。
師乃喝出。 ^528c30

示眾。舉古庭堅。因無際問。
子別我在甚處。堅曰。
佛祖行不到處。際曰。
還許人來否。堅曰。
坦然無礙因緣。師頌曰。
水邊林下舊生涯。
土凳柴床意味佳。
歸興忽然動昨夜。
謾將客思寄烟霞。 ^528c36

正德十四年仲冬廿四日。
說偈別眾。茶毗得五色舍利無數。
墖於本山。
other:: 
## 天淵源禪師法嗣
天淵源禪師法嗣 ^528c44

金陵祖堂興禪師。
上堂。僧問。如何是佛。
師云。靈龜曳尾。曰莫便是麼。
師曰。杜撰禪和。 ^529a2

住長墖。示眾。長墖既老且病。
不能傾心吐膽。長篇闊論謙悞汝等。
亦不要汝等廣知解透公案。
如本參疑情。便要和身拶入。
直向那邊更那邊立地回覰。
始知世間產業資生。
皆從自性流出。此猶是合頭語。
古人謂之繫驢橛。
亦謂之貼肉汗衫。
在今諸方。往往坐在個裡。
佛法垂秋。此其兆也。
在我長塔門下。參要真參。
悟要實悟。唐喪光陰。
殊為可痛。珍重。 ^529a6

金陵棲霞突空昇禪師。
參天成不契。謁太崗。
崗曰。甚處來。曰天成。
曰天成鼻孔多少長。
曰與和尚一般。 ^529a20

上堂。法華道。我為法王。
於法自在。又道。是法住法位。
世間相常住。釋迦老子。
大似淹耳偷鈴。棲霞前是山門。
後是佛殿。左是厨庫。
右是僧堂。且道。阿那個是常住底相。
試出通個消息看。
良久云。萬里片雲飛始盡。
一輪明月挂烟蘿。
other:: 
## 德山安禪師法嗣
德山安禪師法嗣 ^529a24

南嶽春山崇景禪師。
上堂。舉臨濟示眾曰。
汝等諸人。赤肉團上。
有一無位真人。常向諸人面門出入。
汝若不識。但問老僧。
時有僧問。如何是無位真人。
濟便打曰。無位真人。
是什麼乾屎橛。師曰。
臨濟大似一頭驢。
要見麼。咄。良久曰。
一頭燒火兩頭烟。
兀兀難藏個白拈。
樓碎窮年山鬼窟。
依然華藏水連天。 ^529a36

西竺中天表禪師。
鳳翔人。本儒家子。
幼歸釋氏。後禮水晶菴無著為師。
謁古心機契。 ^529a48

上堂。個如露地白牛白。
頭角崢嶸赤日赫。
走向雪山深處眠。
幾回入草尋不獲。
忽尋獲。鼻孔依然欠扭揑。
other:: 
## 天真善禪師法嗣
天真善禪師法嗣 ^529b4

太湖法華鏡堂明禪師。
示眾。舉高沙彌看藥山。
山曰。你來也。曰是。
山曰。可煞濕。曰不打者鼓笛。
雲岩曰。皮也無。打什麼鼓。
道吾曰。鼓也無。打什麼皮。
彌曰。大好一場曲調。
師曰。藥山父子。大似丹鳳冲霄。
翔翱六口雲巖鼓上作活。
道吾皮上作活。正眼看來。
二俱口口在。若是生機之手。
別有道理。
other:: 
## 洞山惠禪師法嗣
洞山惠禪師法嗣 ^529b10

嵩山別傳宗禪師。
示眾。巖栖#CB00589;飲目雲霄。
只有松風伴寂寥。
醒眼滄桑多劫夢。
看來天地一秋毫。
other:: 
## 仰山道禪師法嗣
仰山道禪師法嗣 ^529b24

蘄水華桂山能仁秋月澄禪師。
僧問。如何是華桂境。
師曰。五葉千燈秀。
曰如何是境中人。
師曰。雙眉聳半空。
僧問。盡大地是箇火坑。
得何三昧不被燒却。
師曰。此去尤河將八里。
other:: 
## 八峰聞禪師法嗣
八峰聞禪師法嗣 ^529b30

月潭澄禪師。天順初。
住蘇之西禪。晚遷薦福。
興陽澤問。不落古人窠臼。
請師速道。師隨聲便喝。
澤曰。此是古人機用。
更乞曲施誘廸。師連喝兩喝。
澤曰。祖師玄言。忘功絕謂。
出格人來。如何提携。
師曰。木奴雙义髻。
出語不慚惶。澤曰。
與麼則相逢不抵揖。
各自逞家風。師曰。
叱退文殊消息盡。
松風韻罷欲誰彈。 ^529b40

師付無聞鎧偈曰。
蒙山三關。八峰漏逗。
吾展付汝。永光橋後。
復囑曰。宜飽研憨飲接續吾宗。 ^529c4

末後示眾。大機現前。
來風自辨。扣鑰衝關。
垛生招箭。七佛以前消息。
諸禪德作麼生體取。
良久奄化。 ^529c8

三祖天然銳禪師。
因性空。舉乳源上堂。
西來的的意。不妨難道。
眾中莫有道得者麼。
出來試道看。時有僧出禮拜。
乳便打曰。是甚麼時節出頭來。
便歸方丈。你作麼生。
師曰。和尚曾問甚麼人來。
空曰不會。師作掀禪床勢。
空曰。西來的的意聻。
師曰。濵兄若進方丈。
和尚莫說某甲答不得此話。
空曰。這僧有喫棒分。
無喫棒分。師拂袖便出。 ^529c12

齊安石門黃荊濟舟濵禪師。
上堂。回頭轉位。直須戴角披毛。
喚作水牯牛。千聖萬賢。
無出頭處。以拄杖畫一畫云。
出得者個。不妨顯些子作略。 ^529c26

石門雲曰。直饒出得。
更參三十載。 ^529c32

昭覺無礙通禪師。
初參通無極白古巖澂月溪。
俱不契。後謁八峯。
峰誨以有句無句話參究。
旬日有省。住後雲水四至。 ^529c34

上堂。魯祖常年面壁。
秘魔終日擎杈。臨機不解通變。
驢年未許到家。 ^529c40

上堂。大道無向背。
至理絕言詮。要識安身處。
泥牛海底眠。
other:: 
## 古溪澄禪師法嗣
古溪澄禪師法嗣 ^529c44

成都西宗祐禪師。
上堂。橫按拄杖曰。
父母未生前。也只明者箇。
父母既生後。也只明者箇。
竪起拄杖云。大眾看看。
箇是甚麼熟碗鳴聲。
遂擲下。歸方丈。 ^530a2

 #CB04569;州金山寂菴湛禪師。
示眾。昔靈源謂圓悟曰。
衲子雖有見道之資。
若不深蓄厚養。發用必峻暴。
非特無補教門。將恐有招禍辱。
山僧最初。在月溪會裡。
一十三載。方與個事。
打作一團。始無間斷得。
非深蓄厚養發用。
安有今日也。汝等晚學。
若不深蓄厚養。得少許自足。
欲廓神機。終難極妙。
又安有補於叢林哉。
other:: 
## 龍門悟禪師法嗣
龍門悟禪師法嗣 ^530a8

司空碧天朗禪師。
僧問。如何是祖師西來意。
師曰。月穿潭底靜。
風過樹頭搖。 ^530a22

示眾。祇箇事不是容易底。
昔在大方。參見數知識。
問他禪道宗旨。儘有說底衲子。
舉公案徵詰差別。
亦口吧吧底。山僧將謂佛法止此。
反到龍門。遭渠一拶。
好像布袋盛菱角。
一齊敗露。道流。要續佛祖命脉。
要明道眼。能識邪正。
其餘殺人活人機要。
非平日之溫研。一旦對機對境。
自然過去不得。 ^530a26

玉峰乾曰。近日學者。
多恃聰明。不知者般工夫。
又不明教理。惜哉。
other:: 
## 性空悅禪師法嗣
性空悅禪師法嗣 ^530a38

金山東巖亮禪師。
一日定中。聞鷄鳴有省。
述偈呈空曰。狗子佛性無有。
赤脚髼頭亂走。社散扶歸鄭三。
原是李二醉酒。空笑而肯可。 ^530a44

上堂。一切法不有。
一切法不無。會得轉身處。
東壁挂葫蘆。
other:: 
## 大雲興禪師法嗣
大雲興禪師法嗣 ^530b2

黃州師子巖玉峰鐵牛堅禪師。
在大雲處。得其洒脫。
隱於桐山。辟穀。止食蒼术。
一日別峯過訪。密囑同行。
焚其菴。請師南巖。
未幾至白雲。訪鑑和尚。
乃就齊安禪師舊基結茅。
一時衲子雲至。遂成伽藍。
師潛機密用。人無知者。
後無疾坐化。墖於寺左。
other:: 
## 石徑#CB05769;禪師法嗣
石徑#CB05769;禪師法嗣 ^530b8

萬松曉堂滿禪師。
久依石經。一日偶閱演祖。
謂郭功輔曰。人之性情。
固無常守。隨化日遷。
自古佛法。雖隆替有數。
而興衰之理。未有不由教化而成。
昔江西南嶽諸祖之利物也。
扇以淳風。節以清淨。
被道德。教以禮義。
使學者收視聽。塞邪僻。
絕嗜欲。忘利養。所以日遷善遠過。
道成德備而不知。
今之人。不如古之人遠矣。
必欲參究此道。適石經至。
師問。如何是此道。
石以拳驀口築之。
師良久。石曰會麼。
師曰不會。石曰。好箇不會。
語未卒。又築一拳。
師乃大悟。
other:: 
## 無相真禪師法嗣
無相真禪師法嗣 ^530b20

金谷巖大華嚴寺南宗勝禪師。
初依廣恩。次謁浮山。
執瓶巾久之。一晚禮佛次。
山問誰。師曰某甲。
山曰作麼。師曰禮佛來。
山曰。佛向你道甚麼。
師曰。不曾道。山曰。
你頭不曾點地那。
師曰。下下點地。山曰。
又謂不曾道。師於言下。
豁然開解。曰某甲會也。
山曰。你會箇甚麼。
師曰。吐露太分明。
山便喝。師擬進語。
山曰。拄杖不在手。
放汝二十棒。師便出。 ^530b40

上堂。若見諸相非相。
即見如來。釋迦老子。
從兜率天。拖泥帶水。
下降皇宮。脫珍御服。
著獘垢衣。苦行成道。
地搖六震。天雨四花。
將謂是箇人。若是諸相非相。
即見如來太遠生。
以拂子上下指曰。
天是天。地是地。山是山。
水是水。且道。如來在甚麼處。
豈不見。五天一隻蓬蒿箭。
攬動支那百萬兵。
不是雲門行正令。
幾乎錯認定盤星。 ^530c6

天順甲申間。纂佛祖宗派圖。
立#CB15156;於嵩山。
會善戒壇大殿前。
正續明教大師傳法正宗記。
為天下禪宗萬世祖龍。
other:: 
## 淨慈休休禪師法嗣
淨慈休休禪師法嗣 ^530c20

杭州昭慶寺雪庭禪師。
字幻寄。仁和桂氏子。
生於景泰丙子。患痘風雙目短視。
夢中感金神。使令出家。
母兄不#CB04676;。
成化間。參休休翁於仙林寺。
一見契合。遂出家。
受無字話。十七剃染。
二十九登具。三十五受休休翁印記。
又四年侍休於淨慈。
四十七開法昭慶。 ^530c28

上堂。舉僧問雲門。
不起一念。還有過也無。
門云。須彌山幸遇此僧。
當機不薦蹉過。雲門直至於今。
欄街塞巷。無存放處。
此僧若也下得一語。
道某甲者裏。安放不得。
且請和尚。掇過一邊。
非唯自己。千古之下。
作箇自在。快活間人。
抑且拶得。雲門忙手忙脚。
撒了收不得。收了撒不得。
豈不丈夫。然雖幻寄與麼也。
是勞人不少。且道。
還有安放處也無。
自代云。看取雲門道底。
other:: 
## 性空覺禪師法嗣
性空覺禪師法嗣 ^530c38

荊州玉泉能關主。
初參祖源海。後依投子。
一日問。有佛處不得。
住時如何。子竪起拂子。
師曰。無佛處急走過。
又作麼生。子放下拂子云會麼。
師曰不會。子曰。兩頭不著。
千聖難窺。這箇且住。
古人道。藏身處沒踪跡。
沒踪跡處莫藏身。
意旨如何。師曰。不即不離。
子曰。不即即箇甚麼。
不離離箇甚麼。師擬對。
子便打。一日因鷄飛。
徹見投子用處。 ^531a6

示眾。昨夜兔角起佛見。
今日龜毛起法見。
一齊貶向。二鐵圍山。
眉稜與太虗相扭。
大海與須彌鬬額。
其餘王風主水者。
忍氣吞聲。且道。能上座。
還有罪過也無。吐舌云拔。 ^531a20

廬山黃龍寺徹空通禪師。
示眾。拄杖子穿却。
釋迦彌勒鼻孔。文殊普賢。
運神變現。覰也不敢覰著。
黃龍門下。莫有腦後拔楔者麼。
咄屙屎送尿漢。是你錯用心。
萬曆間。為慈聖。皇太后祝遐。
詔至奉天門。賜大藏。
供奉至今存焉。
other:: 
## 南竺橘禪師法嗣
南竺橘禪師法嗣 ^531a28

三河寶鑑無聞明聰禪師。
上堂。十五日已前。
麻纏紙裏。十五日已後。
拋頭露面。正當十五日。
夜半庭前屈膝坐。
毛頭星現恰臨門。
撞頭磕額底。悄悄看。 ^531a40

示眾。盡大地是沙門一隻眼。
汝等諸人。向甚麼處屙。
示眾。望州亭與汝相見了也。
烏石嶺與汝相見了也。
僧堂前與汝相見了也。
山僧今日亦然。有相見的出來麼。
一僧出。師靠拄杖下座。
正德壬申七月朔二日入寂。
世壽六十有三。
other:: 
## 太初忍禪師法嗣
太初忍禪師法嗣 ^531a46

華亭無涯順禪師。
上堂。龍吟枯木。鐵笛無聲。
踏翻船舷。將謂別有。
順上座。只好捕風捉影。
還信麼二十年後。
有人證明。師後二十年果示寂。
other:: 
## 天目秀禪師法嗣
天目秀禪師法嗣 ^531b10

南嶽雪巖清禪師。
依荊璧。扣心法。不敢容易。
入室。一日同澄禪師。
禮拜次。師問。三不是復擬開口璧。
以手掩之。師忽然省入。
次謁天目秀夾山覺。
師知法無二印。後結茅于古頭菴側。 ^531b18

示眾。舉斷橋倫和尚上堂云。
叢林冷冷無甚。今時諸方老宿。
雖則煨幾塊死柴頭。
各自煖熱門戶。其奈東挑西撥。
橫抗竪吹。和自家底一齊。
烏了山僧者裡。不問大箇小箇。
乾箇濕箇。收拾堆在爐中。
火種星兒深與埋著。
待伊時節自到。大眾時節到也。
以拂作撥火勢云。
嗄烟#CB08504;逼人。
師曰。用盡自己心。
笑破他人口。又曰。
好箇話端。只是國清。
拈弄不出。清上座。
今日與他拈出也。
拈拄杖云。大眾還見麼。
一僧出。師曰。不是龍門客。
切忌遭點額。以杖約退下座。
other:: 
## 印空海禪師法嗣
印空海禪師法嗣 ^531b26

東滄證果如福禪師。
參寶月途中。述偈曰。
古徑迢迢任縱橫。
擡眸跌足可憐生。
只知雲傍杖頭起。
不覺懸泉到頂#CB00576;。
other:: 
## 方湖本禪師法嗣
方湖本禪師法嗣 ^531b46

斗方隱峰高禪師。
東巖參。令看無字。
一日問曰。汝還記得活頭麼。
巖擬對。師將拳驀#CB05218;巖口。
巖如此有省。
other:: 
## 默堂照禪師法嗣
默堂照禪師法嗣 ^531c6

太虗圓禪師。示眾。
如未了悟。須向蒲團上。
冷坐十年二十年三十年。
看箇父母未生前面目。
other:: 
## 荊山理禪師法嗣
荊山理禪師法嗣 ^531c12

溈山古溪清禪師。
上堂眾集。師拈拄杖曰。
丹鳳擬飛。 #CB03177;鶴驚群。
便曳杖下座。 ^531c18

龍門淵曰。謝公亭子偶登眺。
無限幽懷望裡生。
other:: 
## 了禪能禪師法嗣
了禪能禪師法嗣 ^531c22

黃梅法幢金禪師。
頌沙彌傳語因緣曰。
萬里家山一條鐵。
機深密固不容泄。
者僧赤面犯鋒鋩。
拄杖至今流鮮血。 ^531c26

成都昭覺寶藏通禪師。
示眾。舉月圓缺因緣。
頌曰。圓缺持來問作家。
秋光醉得眼眯#CB16291;。
白蘋江上紅波湧。
錯認蘆花作雪花。
other:: 
## 天寧宣禪師法嗣
天寧宣禪師法嗣 ^531c32

牛頭吉菴祚禪師。
聞東林悟道。冠南北宗席。
師與古溪松菴。同志參扣。
因門風孤峻難得。
入室後至天寧。師資道契。
寧付偈曰。心同虗空量。
法亦徧虗空。不住虗空理。
授受繼吾宗。 ^531c40

法舟參。受以無字。
舟一日偶行廊廡間。
聞佛殿磬聲。豁然即趨方丈。
師見而笑曰。子著賊也。
師曰。賊已收下請騐贜。
師曰。贜聻舟振坐具。
曰狼籍狼籍。師曰。
者掠虗漢。狼籍箇甚麼。
舟一喝歸眾。 ^531c48

杭州徑山天才英禪師。
上堂。默堂和尚。平地上湧起波濤。
虗空裡敲出木楔。
中人毒氣。回來剛道。
親見寶月。不知瞎却多少。
人眼啞洎合饒舌。
other:: 
## 東方裕禪師法嗣
東方裕禪師法嗣 ^532a8

南京碧峰寺天通顯禪師。
玉芝參。師上堂。徧舉古德公案。
芝曰。如何得不落人圈繢。
師掌曰。是落不落。
芝平日所蘊。泮然冰釋。
禮謝歸眾。 ^532a16

師遊西湖。宗鏡堂。
陞座曰。此處正好說法。
芝從傍唱曰。說法已竟。
師便下座。
other:: 
## 洞庭潛禪師法嗣
洞庭潛禪師法嗣 ^532a22

南京碧峯道瑩瑛禪師。
參洞庭。見湖光#CB06327;灔有省。
謂同舟曰。佛性天真。
不生不滅。佛性即自性。
自性即佛性。有無不計。
獨露真如。 ^532a28

異巖登禪師。僧問。
學人參求知識。或令提箇話頭。
或令疑箇話頭。同也別也。
師曰。纔舉話頭。當下便疑。
豈有二理。一念提起。
疑情即現。覆去翻來。
精研推究。功深力極。
自得了悟。師有釋疑集行世。 ^532a34

雲棲袾曰。此數語最為精。
當今人頗有滯。此二端而不決者。
葢未曾實做工夫故也。
other:: 
## 寶峯柔禪師法嗣
寶峯柔禪師法嗣 ^532a42

育王傑峰定#CB15553;禪師。
上堂。舉世尊初生頌曰。
瞿曇生下便驚羣。
爭似雲門一棒親。
盡道五更侵早起。
誰知更有夜行人。 ^532a48

藪菴參師曰。祖師西來意。
你作麼生菴。曰靜夜燒栢子。
清香到月邊。師然之。 ^532b6

不二際曰。育王好個問端。
可惜發不著。所以虎頭蛇尾。
反令者僧認個。拈香擇火。
不知別有奇特。佛巖當日。
若作育王。待他與麼。
祗對便好把住云。
未在。更道。若是伶俐衲僧。
如龍得水。變化莫測。
倘若站定脚跟。不妨徹底掀倒。
要他至今起身不得。 ^532b10

洪濟幻頌曰。慈母心同稚子心。
愛憐終是困羣陰。
當初若解衝關去。
掣電驅雷也陸沉。 ^532b20

上堂眾集。師曰。且散去老僧。
今日困靠。拄杖下座。 ^532b24

上堂。古德道。我有一機。
覿面提持。如擊金石。
如奏篔箎。不是知音。
誰其知古人提侍箇事。
如古帝王。書雲物歌大風。
一等語相似。不特英風逼人。
而意在言外。即覿面相逢。
不錯過者鮮矣。
other:: 
# 徑山下第十世
徑山下第十世
other:: 
## 天目進禪師法嗣
天目進禪師法嗣 ^532b26

嘉興東墖野翁曉禪師。
參天目。目曰。汝本是佛。
堂堂大度。著甚來由。
師曰。生死不明。乞師指示。
目曰。本自無瘡。剜肉作麼。
師曰。望和尚慈悲。
目低頭師方丈。師愕然曰。
莫教人斷絕去麼。
遂袖香入室。目曰。
子已到不疑之地。
何生死之懼哉。師於言下豁然。 ^532b38

石門雲頌曰。不識黃金殿是家。
洛陽徒自覓生涯。
翻身擊碎蒼龍窟。
贏得一番風雨賒。 ^532b48

天目上堂。箭鋒相拄。
徒勞話會。啐#CB10437;同時。
全憑作者。啐#CB10437;同時。
且置。如何是箭鋒相拄底事。
師出禮拜。起便喝。
目亦喝。師又喝兩喝歸眾。
目卓拄杖下座。 ^532c4

一日師。從外歸。目問。
甚處去來。師云。佛祖行不到處。
目云。適有一人。往彼處去。
子會麼。師云不會。
目云。為甚不會。師云。
若會則佛祖行到也。
目云。如是如是。即付師偈曰。
真性本無性。真法本無法。
了知無法性。何處不通達。 ^532c10

龍珍胤頌曰。撥動冰盤珠轉轉。
掣開金鎻寂寥寥。
相逢謾說威音話。
玉笛橫拈調自高。
other:: 
## 巫山松禪師法嗣
巫山松禪師法嗣 ^532c20

建寧府斗峰古音淨琴禪師。
禮赤石山主出家。
與石論覺知緣我心起處。
石叱之。師曰。我無心也。
石曰。是汝知無所知覺無所覺者。
師於言下頓脫身心。
後遇靜晃禪師。重加闢掃。
入蜀過南陽。鷄鳴河有省。 ^532c26

示眾。縱遇開示。一時難悟。
要假話頭。逼開心慧。
工夫日久。百磨千煉。
如鷄抱卵。煖氣久蒸。
忽然一日。時節到來。
或遇因緣。觸發心目。
方得開悟。古云。是花各有開時節。
春蘭秋菊不同途。
凡作工夫。當離喧閙。
截斷眾緣。屏息雜念。
單提本參話頭。至於行住坐臥。
苦樂逆順。一切時中。
不得忘失念茲在茲。
專心正意。切切思思。
念念自究。返觀自己。
這個能追能問底。
是箇甚麼。人若能如是。
下疑疑來。疑去疑到。
水窮山盡處。樹倒藤枯處。
擬議不到處。心忘境絕處。
忽然疑。團迸散。心花朗發。
大悟現前。頓見自己。
本來佛性。一段風光非從外得。
若得真有此見處。
更要求覔。高見宗匠。
決擇邪正。不可以此便休。
如此纔名入門。纔名得地。 ^532c34

古雪喆禮拜。墖偈曰。
青山常獨步。緣水不曾流。
欲會西來意。嬰兒盡白頭。 ^533a10

齊安白雲寶明鑑禪師。
蜀入。參壽堂得法。
出峽徧遊湘湖。於正德間。
卓錫黃岡白雲山。
巖處#CB00589;飲。
四方學者叢集。遂成伽藍。 ^533a14

僧問。如何是學人自己。
師曰。有佛處不得住。
無佛處急走過。曰學人不會。
師曰。一箇巴掌。五箇指頭。
問如何是白雲山中人。
師曰。納結三條篾。
縱橫一字關。 ^533a20

指月明。舉公案了乃曰。
如此荅話者僧。未免在有無處著脚。
明上座則不然。待云學人不會。
向他道。汝不會。我更不會。
這僧若仍舊。死墩墩地。
劈脊便棒。何故為人須為徹。 ^533a26

嘉靖二年。遊大崎龜峯諸剎。
十一月至苑機。訪道弘老宿甚契。
一日敘別曰。來不上此山。
去亦不下此山。畢竟作麼生。
言訖而逝。全身墖於殿後。
other:: 
## 薦福澄禪師法嗣
薦福澄禪師法嗣 ^533a34

天成無聞愷禪師鳳。
陽冷氏子初。謁薦福福。
示以鳥窠吹布毛公案有省。
徧叩寶方。進無學才慧堂智。
皆喜其工夫綿密。
後返薦福。福詰問。
皷山聖箭話。始得脫然。
正德初。住天成晚。
住道林。師每接機。
拈拂子。向學者面前問。
是甚麼。學者擬對。
師便打。默菴同古溪參。
菴欲問話。先奪拂子。
然後致問。師撫掌大笑。
歸方丈。 ^533a42

示默菴偈曰。語是默。
默是說。語默不到處。
佛祖心路絕。龜毛奪得出。
高層也落。今時第二月。
千斤重。担付伊荷丕。
振吾宗。弘正脈。即令分座襄陽之龍池。
other:: 
## 石門濵禪師法嗣
石門濵禪師法嗣 ^533b8

齊安石門佛勤紹禪師。
僧問。如何是奇特事。
師曰。螺螄吞却鴨。
僧云。還別有麼。師云。
有僧云如何是奇特事。
師云。螺螄吞却鴨。
other:: 
## 萬峯方禪師法嗣
萬峯方禪師法嗣 ^533b16

靈鷲中峰素禪師。
僧問。秋月團團。因什缺却。
師曰。紫霧驚豹變。
僧佇思。師便喝出。
other:: 
## 金臺覺禪師法嗣
金臺覺禪師法嗣 ^533b24

舒州太平璉宗振禪師。
參金臺。臺問。丹霞燒木佛院主。
為甚墜落鬚眉。師曰。
覔火和烟得擔泉。
帶月歸臺乃印可。
師一初終身。三伏不浴。
嚴冬不爐。臨終預辭檀越及諸山。
端坐而逝。 ^533b30

杭州徑山萬松慧林禪師。
郡之仁和沈氏子。
禮天目。平舒老人。
獲聞心要。人京師宿通堂。
聞僧謂丹霞上堂語大徹。
時伏牛空幻。寓廣德。
師詣陳解。遂得法。 ^533b38

住徑山。一日說偈曰。
七十六年。萍跡何倚。
本無去來。應緣而已。
便寂。
other:: 
## 牛頭祚禪師法嗣
牛頭祚禪師法嗣 ^533b44

嘉興府天寧法舟道濟禪師。
秀水張氏子。參吉菴通徹。
菴付偈曰。法法本無法。
今付無法法。便於此承當。
即此是心法。 ^533c2

嘉靖初。住金陵安隱。
上堂。舉拂子召眾曰。
見麼。又擊一下曰。
聞麼既舉起便見擊著。
便聞妙真如藏。非思非議。
應用冷冷。汝諸人自不丈夫。
乃傍人門戶。求知求解。
韜晦家珍甘為寒。
乞將謂諸聖。別有奇特。 ^533c8

龍珍胤曰。安隱透過銀山鐵壁。
從大解脫場出來。
直與諸入覿面。相呈諸人。
總被情封識鎻。出頭不得。
將謂聖遠乎哉。及被拂子吞却。
空王寶座。向諸人。
頂#CB00576;一拶。
諸人還覺痛麼。 ^533c16

因羣鴉鳴有俗士。
問那一聲好。那一聲不好。
師曰。總是觀音入理之門。 ^533c24

陸五臺問。畫前原有易否。
師曰。若無將甚麼。
畫曰。畫後如何。師曰。
原無一。畫曰。現有六十四卦。
何得言無。師曰。居士莫著文字好。
曰請師離文字。發一爻看。
師召五臺。臺應諾。
師曰。者一爻從何處起。 ^533c28

普明用曰。畫前畫後。
論有論無。總與大易。
無涉直饒。一喚一諾。
爻相分明也。未是衲僧。
極則畫前。元有易否。
天寧老漢。何不當頭。
便喚五臺。待地應諾却好云。
元有易否。陸公口裡必然。
別有所入。且免後來。
許多週遮。 ^533c36

龍興在曰。諸人不得作恠。
龍興與你。平實商量。
陸公祇問。畫前有無消息。
你若畫前薦得許。
你參見伏羲。畫後薦得許。
你參見法舟。一爻未發處。
薦得許。你參見陸公。
一總薦得。畫前畫後。
皆是一卷大易。自天子以至於庶人。
日用不離還薦麼。 ^533c46

玉林琇頌曰。倒垣破屋住幽林。
徹後通前不掩門。
轉北回南接影響。
可憐咫尺隔千層。 ^534a8

一初元頌曰。羲皇殿上話庖氏。
夫子庭前#CB09154;仲尼。
共住都因不相識。
却教腦後擊金槌。 ^534a12

熊南沙問。設有人。
將劍來。取師頭。師還躲避否。
師曰。若有不眨眼的。
將軍便有不怕死的。
和尚沙作揮劍勢。
師放身便倒。沙曰。
好箇阿師死在劍下。
師起來呵呵大笑曰。
作麼作麼。 ^534a16

施靜齋問。一切法從這裏流出是否。
師喝曰。一切法且置。
如何是這裏。齋以扇擊椅。
師曰。居士曾到這裏麼。
齋拂袖便出〔即無趣禪師〕精嚴佛開光。
上堂。南寺佛點眼。
北寺佛放光。若作奇特商量。
大似白日著鬼。咄且置是事。
只如教中道。佛真法身。
猶若虗空。應物現形。
如水中月。又云。佛身充滿於法界。
且道。這光明向甚麼處點。
即是以拄杖作點勢云。
今佛放光明。助發實相義。 ^534a24

郭平川指壁間佛問曰。
此佛何不放光。師曰。
光遍十方。未曾間斷。
公曰。我何不見。師曰。
又放光也。 ^534a40

石門雲曰。法舟被鐘聲。
塞破耳門頓覺。通身靈活。
出世拈提脫略。對機生氣逼人。 ^534a44

庚申秋。寢疾且革。
或勸起坐。或請說偈。
師曰。此皆文飭非吾事也。
以手搖曳而逝。年七十有四。
坐五十二夏。受教葢千餘人。
入室弟子。如淵大芹輩。
茶毗後。墖其骨於別室中南嚮別室。
今廣為禪悅堂。而墖如故。
other:: 
## 伏牛斌禪師法嗣
伏牛斌禪師法嗣 ^534a48

齊安白虎山興善寺玅中玄禪師。
成化初重興虎山。
上堂。僧問。最初威音王。
末後樓至佛。未審參見何人。
師竪拄杖曰。會麼。
僧擬議。師便打。
other:: 
## 碧峯顯禪師法嗣
碧峯顯禪師法嗣 ^534b10

湖州天池月泉法聚禪師。
嘉興富氏子。讀壇經有省。
浴佛上堂。欲知佛性義。
當觀時節因緣。只如孟夏漸熱。
自釋迦老子降生。
以至今日。無纖毫變異之相。
時節既無變異。當知巍巍相好。
亦無絲毫變異。無端向四十九年。
說心說性。說頓說漸。
致令後代兒孫。啐#CB10437;不丈夫者。
總被惡水澆却。即今狹路相逢。
不妨眾等也。各各與他一杓。
不見道。得人一牛。
還人一馬。捨身與受身。
誰是報恩者。擊拂子下座。 ^534b18

元旦上堂。撇眼流光如箭急。
今朝又是正月。一家家門上貼桃符。
大鬼小鬼都竄匿。
猶有一箇不順陰陽的漢。
古貌堂堂。無朕迹明。
逾日黑逾漆鬱壘。
眼睛覰不及今日。
被山僧捉敗了也。
特與諸人報消息。
咄佛殿裏祝讚。僧堂前雲集。 ^534b34

陸五臺問。東土千七百善知識。
即今向甚處去了。
師指庭樹鳴蟬曰。
者裡也有一箇。曰聲響口口。
師曰。喚作聲響。即錯過也。 ^534b44

徑山進曰。玉芝與麼為人。
不獨貴客看破。亦將千七百知識。
埋在庭樹下。至今起身不得。
若問新天池向道棒。
如雨點喝似雷奔。
陸公須是。文章貴客。
知我衲僧。別有長處。 ^534c2

東林在曰。二老扶竪箇賓主句。
塞海排山。奔龍走象總出。
陸公問。頭不得。東林則不然待。
問即今在什處。高聲呼曰。
陸公。公應諾。向道公。
若閒暇。與老僧同遊徑山一回。
公若透聲透色。便識席帽下。
原是舊時人。 ^534c10

多雲天然慧禪師。
俗士問。如何是道。
師曰。即今從什處來。
曰山後。師曰。什處去。
曰山後。師曰。且喜來去分明。
士禮謝。師嘗應機。
皆曰善。或曰善逝。
other:: 
## 廣惠連禪師法嗣
廣惠連禪師法嗣 ^534c20

靖安龍門無礙辯禪師。
參廣慧。受以萬法歸一話。
疑甚。一日聞僧曰。
透過三汲浪。專聽一聲雷。
又僧曰。何不道騎驢。
踏破洞庭波。師忽有省。
other:: 
## 育王#CB15553;禪師法嗣
育王#CB15553;禪師法嗣 ^534c28

松竹大方寬禪師。
無礙理參。師曰。伏牛打七。
即不問終南靜室意如何。
理曰。伏牛打七。泥團土塊。
終南靜室。放大光明。
師震威一喝曰。即今光明。
在甚麼處。理口口口口。
師呵呵笑曰。如是如是。
other:: 
# 徑山下第十一世
徑山下第十一世
other:: 
## 東墖曉禪師法嗣
東墖曉禪師法嗣 ^534c36

嘉興敬畏無趣如空禪師。
秀水施氏子。性仁慈。
留心內典。同法舟。
盤桓八年。參野翁於東墖。
每呈見解。翁與掃却。
一日謂師曰。達磨西來。
直指人心。見性成佛。
唯在直下體取。子若信得。
及可放下萬緣參。
個一歸何處。師領旨。
後聞鷄嗚有省。即薙染。 ^534c48

石門雲頌曰。夢乘口鶴登金闕。
一簇仙風生兩脇。
邸店寒鷄纔唱曉。
金烏#CB10437;破琉璃國。 ^535a10

金明旭頌曰。淺碧漸流春日暖。
仙舸泛徧又乘騎。
道途不盡經華眼。
勒馬歸來月轉西。 ^535a14

微塵盛頌曰。三番擬透禹門浪。
身在洪波隔迢遙。
纔得春風通一線。
擎頭戴角直中霄。 ^535a18

野翁付師法偈曰。
非法非非法。非性非非性。
非心非非心。付汝心法竟。 ^535a22

掩關示眾。三十餘年參請。
宗匠問。法皆云無說問。
佛皆云無相。幸得無相無說不覺頓。
空伎倆抝折。主杖拍雙空手。
入玄關。坐看陰陽消長偈曰。
窮子還歸長者宅。
善財參遍雜華林。
大千收拾毫端內。
推出口空掩上門。 ^535a26

啟關。自結玄關自活埋。
自吾閉也自吾開。
一拳打破玄關竅。
放出從前這漢來。 ^535a36

上堂眾集。師良久喝一喝曰。
禍出私門。便歸方丈。 ^535a40

上堂。今日佳節七月七。
通身收拾巧來吃。
絕妙奇能一併吞。
盡盡勿留些影跡。
向來弄巧喪天真。
從今抱拙守愚直。
騰雲駕霧總成空。
百巧不如一老實。
如何是老實一句。
二便二一便一。 ^535a42

新晴。久雨初晴。人皆喜悅。
綠柳舞薰風。黃鶯啼不輟。
萬古祖師機。一時都漏泄。
直下會得來。依舊沒交涉何故一朝樹倒鶯不來。
莫把烏龜喚做鱉。 ^535b2

梅雨。梅風拂拂。梅雨霏霏。
須彌山頭。爛額香水。
海面皺眉。池塘蛙鼓響如雷。
諸人會取西來意。
於斯薦得。方知人人是五祖。
處處是黃梅大解脫門原無關鑰實際理地本是平夷。
若也未明。任爾百鍊薰修。
徒自辛苦。何也祇為他。
眼邊耳畔覓黃梅。
依然拋却。祖翁田地。 ^535b8

示眾。言前薦得已天涯。
句下承當路轉賒。
一擊鐵圍如粉碎。
海天空闊雁行斜。 ^535b20

除夜。時窮何似日窮好。
月若窮來歲亦然。
三十六旬口過了。
東村王老夜燒錢。
老漢並無一物。應個時節因緣。
拈拄杖曰。祇有這個。
無窮無盡。歷劫經年。
今夜隨時送去。免教涉蔓口牽。
擲下曰。歷劫得來今斷送。
拍雙空手接新年。 ^535b24

元宵。畫角聲中。薦得觀音。
未是作家。彩燈影裏。
知歸室利。謾誇好手。
恁麼告報。與諸人也。
須笑破虗空。口禪流若也未瞥。
然再看鰲山顛倒走參。 ^535b34

示眾。鴻蒙未判。天地未分。
先有一物。時人呼為正法眼藏。
亦名涅槃妙心。今在諸人六根門頭。
顯現四威儀內昭彰。
拈拂子曰。見麼若見通個消息。 ^535b40

講師參。師問。經前一句。
逼塞虗空。經後一句。
充滿天地。包括一句。
函葢乾坤。正恁處時。
向什處下口。講師無對。 ^535b46

無幻補帳次。師掃地至。
問曰。做什麼。幻曰補帳。
師曰誰帳要汝補。
幻曰。和尚得恁麼惱亂人。
師便打。幻作掃地勢。
師持帚而去。 ^535c4

俞居真參。師曰。聞居士在天心書院。
悟得些子氣息是否。
俞曰是。師曰。氣息聻。
曰在和尚開口處。
師曰。非干汝事。俞向前抉手。
師曰。這個是書院裏學來底。
俞退身就位。師曰。
乃見一斑。俞曰。某甲日用不忘者個。
師曰。且得途中受用。
俞作滿空雲水。有生涯句呈。
師曰。雲散水枯時。
生涯在什麼。俞擬議。
師彈指一下曰。在者裡。
俞於此有省。 ^535c10

石門雲曰。一座天心書院。
多少文章秀士在裡面。
光風霽月。弘讚嘉猷。
無端遭滿空雲雨致。
令昧心者。戀金馬步長安。
大似咫尺望帝鄉。
千里若是。石門纔問。
伊雲散水枯他。若擬議驀面。
好掌管取。天心書院底。
一齊洒脫。 ^535c24

湖邊步月次。無幻至。
師曰。明月與清風。
水天同一色。人人在個中。
祇是出不得。幻曰。
打草驚蛇作甚麼。
師曰。汝又作麼生。
幻曰。看脚下。師大笑便歸。 ^535c34

師與無幻經行次。
聞風#CB05530;槎槤樹聲。
師曰。此樹風來獅子吼。
風寂便涅槃。幻曰。
樹倒風息時。獅子在什處吼。
師良久。幻曰。大好吼即不是獅子。
師便掌。 ^535c40

鐵容玄頌曰。公子邀遊月滿樓。
佳人更調唱伊州。
便將席上春風起。
直到瀟湘水盡頭。 ^535c46

陸五臺。舉僧問。夾山承和尚有言。
二千年住此山。未嘗舉著宗門事。
至束裝前去因緣。
曰此僧前。曰掀床。
後日灒去。一言無措。
和尚可代。一轉語得麼。
師曰。者兩個有頭無尾漢。
夾山當此。僧問時。
即曰。我向來不曾道著。
喚侍者擯出此僧。
不失乎有前無後。
賊過張弓者。僧次日當夾山舉話處。
即向空中。打兩拳。
推一推。埋了也。亦免陣敗逃回。
曰是。師曰。且道者僧埋自己。
埋夾山。曰俱埋了也。
師曰。仔細切莫累我。
陸大笑。師曰去也。
陸曰妙妙。 ^536a2

龍興在曰。作家宗師。
天然猶在廟廊。貴客今日偶逢。
同心鼓舞。扭結鴛鴦。
直得席割蒼梧。樂奏鍧鍠。
使當日夾山極力處有。
今之陸公法道。不致寂寥敬畏。
拔劍相助。却被俗官看破。 ^536a20

萬曆己卯仲冬。付法於無幻訖。
且謂曰。來歲中秋。
五六日間。吾欲行。
子宜來。於期幻至。
師示微恙。說偈曰。
生來死去空花。死去生來一夢。
皮囊付於丙丁公。
白骨斷橋。隨眾呵呵。
明月清風吟弄。 ^536a28

佛日。方曰。皮囊既付丙丁。
白骨交歸斷橋。畢竟將什麼。
吟風弄月。良久云。
為見烟霞生背面。
因知星月繞簷楹。 ^536a36

石門雲。別佛日。皮囊付丙丁。
白骨歸斷橋。畢竟將甚麼吟弄。
良久曰。長天秋水。
孤鶩落霞。 ^536a42

晦牧密頌曰。自從踏斷板橋霜。
茆店雞聲午夜長。
砧杵重敲聲轉切。
行人始不費商量。 ^536a46

師。生於弘治辛亥年十月十八日。
終於萬曆庚辰八月十六日。
世壽九十。墖於本菴。
other:: 
## 石門海禪師法嗣
石門海禪師法嗣 ^536b2

隨州七尖峰大休宗隆禪師。
青州益都賈氏子。
一日挑水忘行撞壁有省。
作偈曰。大地山河體性空。
那分行走與西東。
偶然撞著無私句。
萬水千山總一同。
謁無盡於河南乾明寺。
機契遂蒙印可。 ^536b8

室中甞垂三關語。
以騐學者。 ^536b16

僧問。如何是祖師西來意。
師云。黃瓜茄子。其僧不薦。
至一菴。菴主問。上座從甚處來。
僧曰。七尖峯。主曰。
有何言句。僧曰。某問西來意。
和尚相戲。主曰。試述看。
僧舉前話。菴主設香遙拜曰。
大休古佛放光也。
其僧方悟。 ^536b18

嘉靖二十一年十一月八日。
集眾書偈曰。三際握來為主杖。
十方元是舊袈裟。
泥牛石虎知消息。
踏破虗空便到家。
置筆端坐而逝。塔於本山。
other:: 
## 斗峯琴禪師法嗣
斗峯琴禪師法嗣 ^536b28

建寧府斗峰天真道覺禪師。
看萬法歸一有省。
述偈曰。一手拍兮一手鼓。
無位真人出格舞。
口中唱出無腔歌。
三千諸佛同一母。
往呈古音。音可之。
other:: 
## 三角喜禪師法嗣
三角喜禪師法嗣 ^536b36

義水高原山二祖南宗印禪師。
參三角。請益趙州置掃#CB00416;撫掌大笑因緣。
角連打二掌。師曰。
莫當得麼。角又打。
師曰。金鍮不辨。玉石不分。
角大笑。出法堂。一日因僧誦風鈴偈曰。
銅唇鐵舌太尖新。
樓角懸來不計春。
言外百千三昧法。
因風說與箇中人。
師有省。呈似角。角可之。 ^536b44

龍門性頌曰。不是人斑是虎斑。
兩回牙爪露巑岏。
而今要見趙州老。
剎剎塵塵禿帚談。 ^536c8

護國鐸頌曰。荷葉羅裙一樣裁。
英蓉笑臉兩邊開。
直入池心看不見。
歌聲必定有人來。
other:: 
## 西林頂禪師法嗣
西林頂禪師法嗣 ^536c12

浠川華桂山能仁濟舟洪禪師。
九江桑落人。禮四祖解聞為師。
一日送亡僧。感絕世緣。
參西林。林教看三不是。
領旨。 ^536c18

一日僧參。師曰。什處來。
曰黃蘗。師曰。黃蘗有何言句。
曰甞謂眾曰。只教汝別求易。
若教汝休歇最難。
師曰。有幾人會得。
曰常春大覺。師曰。
上座聻。曰某甲不會。
師曰。實不會耶。曰實實不會。
師曰。明日速回。伊必為上座說。
僧稟命返黃蘗。果於言下契悟。 ^536c24

能仁在曰。兩箇黃鸝鳴翠柳。
一行白鶯上青天。 ^536c34

萬曆辛丑年。中秋翫月次。
師指月謂心安曰。
晦則吾行矣。至三十日。
沐浴坐脫。墖於寺西。
other:: 
## 天寧濟禪師法嗣
天寧濟禪師法嗣 ^536c36

嘉興胥山雲谷法會禪師。
嘉善懷氏子。參法舟。
舟令看念佛語。一日受食。
碗忽墮地。猛然有省。
偶閱宗鏡錄大悟。
舟特著臨濟二十七世源流。
付之。 ^536c42

僧問。如何是祖師西來意。
師曰。有水皆含月。
無山不帶雲。曰莫更有奇特否。
師曰。不得將龜作鱉。 ^536c48

憨山清。北遊。師出衣偈付之囑曰。
吾之大法。在汝肩頭。
慎勿容易。子當珍重。
山唯唯拜受。 ^537a4

師終有大光明。垂於後世。
墖於棲真寺之西。
#CB15156;銘係袁了凡作。 ^537a8

。 ^537a12

嘉興精嚴寺冬溪方澤禪師。
嘉善任氏子。參法舟。
一日。舟舉龍潭參天皇語。
至何處不指示心要有省。
天寧解制秉拂。佛法雖徧一切世間。
而未嘗有絲毫透露。
作麼生結。雖未嘗有絲毫透露。
亦未嘗有絲毫囊藏。
作麼生解。故知百丈大師。
曲引初學。為此方便誑諕之辭。
其實不能結不能解也。
設有孟八郎漢出來道。
我能向百丈大師結不得處。
一結結斷。直使天下衲僧。
忘前失後。求出無門。
亦能向百丈大師解不得處。
一解解開。直使天下衲僧。
七狼八藉。竄身無地。
却甚奇特。諸上座。
彼既丈夫。我寧不爾。
良久擊拂子一下云。
吽。
other:: 
## 薦福#CB16294;禪師法嗣
薦福#CB16294;禪師法嗣 ^537a62

襄陽府龍池寺默菴慧聞禪師。
〔語具無聞章〕師舉僧問雲門如何是雲門一曲。
門曰。臘月二十五。
師頌曰。宮商不落調還高。
千古淳音法帝堯。
明月清風無價買。
盡情分付與漁樵。
other:: 
## 松竹寬禪師法嗣
松竹寬禪師法嗣 ^537b22

伏牛無礙明理禪師。
汾州和氏子。參松竹蔓大方和尚。
隨眾打七。有一聲虗空碎獨露法中王之句。
後同月菴大圓入終南。
一日菴舉高峰銀山鐵壁語。
師頓悟。述偈曰。一覺心空疑便消。
拈來放出自逍遙。
運水搬紫全體現。
萬象森羅一性包。
又曰。玅體如如本自空。
更無一物可追尋。
須彌頂上波翻浪。
太陽終不離乾坤。
過大方求證。方付偈曰。
付汝金襴廣利生。
空宗一震海河清。
性包萬象人天仰。
佛祖門中闡化機。
徑石滴乳集卷之三
 ^537b32
